
PREDGOVOR 


Interpretacija opće povijesti srednjega vijeka koja se na slijedećim stranicama trudi da 
pridobije pažnju čitaoca rezultat je gotovo dvadeset-godišnjeg studija medievalne povijesne 
problematike. Prvobitno, ta se težnja oblikovala kao veoma opsežno djelo na oko 4000 
tipkanih stranica, s refe-ransama i diskusionim znanstvenim aparatom u bilješkama "ispod 
crte". Praktična potreba da se takav iscrpan tekst sažme i dade u obliku knjige koja bi, 
prvenstveno, mogla služiti kao priručnik za studij srednjovjekovne povijesti dovela je do 
prerade polaznoga teksta otprilike na trećinu njegova opsega, pri čemu je autorov stav prema 
srednjovjekovnoj znanstvenoj problematici, njenom obliku iznošenja i općim teoretskim 
pitanjima ostao u biti jednak i dosljedan spoznajama koje su proizašle iz temeljnih izučavanja 
izvora i obradbe medievalne problematike u djelima prvaka svjetske znanstvene misli. 

U našoj zemlji predmet opće povijesti srednjega vijeka, kao cjelovita i sveobuhvatna tema, 
nije nailazio autora, osim rijetkih izuzetaka, koji su bili voljni ili su se nalazili u pogodnim 
okolnostima da poduzmu i okončaju prikaz svjetske povijesti u srednjem vijeku, na razini 
sveučilišnih nastavnih potreba ili u opsegu koji nadilazi elementarna i sumarna izlaganja. 
Zbog toga je u nas bilo moguće šire upoznavanje srednjovjekovne povijesti svijeta samo 
pomoću malobrojnih prijevoda sa svjetskih jezika ili pak čitanjem na stranim originalima. 
Takve okolnosti neminovno su našu javnost dovodile do zavisnosti o izdavačkim 
mogućnostima naše sredine i o teškoćama u nabavci i upoznavanju upravo neiscrpnog obilja 
svjetske literature, veoma nedovoljno i nereprezentativno zastupanog u našim velikim 
bibliotekama. 

Pa ipak, toga se zadatka, prije ili poslije, trebalo prihvatiti zbog mnogih razloga. Ali ta potreba 
sama nije niukoliko smanjila zapreke i teškoće koje je trebalo svladati. Jedna od bitnih je 
totalna samoća i lišenost pomoći institucija i kadrova koji bi se angažirali na zajedničkom 
poslu. Valjalo se, s minimalnim, gotovo isključivo osobnim ekonomskim sredstvima, suočiti s 
neizmjernim mnoštvom publikacija, pretežno dostupnima samo u inozemnim znanstvenim 
središtima, u kojima nikakve subvencije ni financirani boravci nisu mogli osigurati nužni 
studijski rad. 

Sve je to rad na tekstu koji se ovime predlaže našoj javnosti pretvaralo u mukotrpnu, 
mnogogodišnju borbu sa stvarnim okolnostima. Ali osim njih, na razini stručne, načelne, 


teorijske i metodičke problematike medievalne povijesne znanosti, pisanje jedne opće 
povijesti srednjega vijeka u današnjem 

vremenu nametalo je mnoštvo teških dilema. Na koji način izgraditi cjelinu zamišljenog 
prikaza? Da li se ograničiti na tumačenje pojava i događaja, koji neće biti izričito navedeni, 
nego će njihovo poznavanje ostati preduvjetom, o kome autor neće voditi računa da li je 
ispunjen ili nije? Ili je pak nužno iznijeti faktografske informacije i tada ih komponirati tako 
da iz njihova redoslijeda proizlaze nužni zaključci o smislu i značenju povijesnih zbivanja? 
Metodološke dileme mogle su se postavljati i drukčije. Da li, u opreci s vjernim iznošenjem 
mnoštva pouzdano utvrđenih činjenica, uočavati samo slijed izgrađenih povijesnih situacija i 
u svakoj od njih definirati komponente što uzročno određuju ostvarena stanja u raznim 
vremenima i relativno omeđenim zonama zasebnih "civilizacija"? 

Slijedeći vlastiti doživljaj prošlosti, autor se opredijelio za temu o kretanju ljudskih zajednica 
medijem vremena, u traženju rješenja temeljnih egzistencijalnih pitanja. Povijesno postojanje 
nije, naime, indiferentni opstanak pasivnih objekata, nego aktivna borba za izgradnju odnosa 
koji će osiguravati opstanak pojedinaca i zajednica. Ta se borba ostvaruje u rezultatu mnogih 
konkretnih odrednica koje daju svoja zasebna obilježja vremenu, sredini i rješenjima. Ali sve 
odrednice, od geografsko-klimatskih, radnih, organizacionih do voljnih i misaonih, postoje ne 
statički, nego u neprekidnom procesu nastajanja, izgradnje, slabljenja 1 nestajanja, pri čemu se 
i njihova isprepletenost i alikvotni udio u strukturiranju povijesnih stanja neprekidno mijenja. 
Povijesno je kretanje Heraklitova rijeka, ali njegovo bitno obilježje nije naprosto vječno 
protjecanje, nego rast, u kojem je rješavanje problema općeg opstanka - usprkos remisijama - 
- sve kompleksnije oblikovano na sve višoj razini složenosti, na temelju sve savršenijih 
sredstava što osiguravaju materijalnu i kulturnu razinu života ostvarivanjem univerzalnijih 1 
svrsishodniih ustrojstava društvenog opstanka u usporedbi s prošlošću. 

Tema ovoga djela je stoga povijesni razvitak u jednom određenom vremenskom odsjeku u 
kome su za sveljudski egzistencijalni problem nađene određene, za to doba karakteristične 
solucije. No to vrijeme konvencionalno nazvano Srednjim vijekom rađa se izlaskom, ljudstva 
iz starijih rješenja i njihovim kretanjem kroz nove solucije prema razdobljima u kojima će i 
njih trebati napustiti kao preživjele i neadekvatne novonastalim, stanjima. 

Iz ovakva načelnog stava proizašao je i oblik eksplikacija. Bilo je nužno pratiti izlazak 
čovjekovih društvenih organizama iz odnosa koji su prethodili "srednjovjekovnom" razdoblju, 
razotkrivati neizbježivost toga izlaženja i pu-teve kojima su tražena i nalažena nova rješenja i 
na toj osnovi oblikovani odnosi u procesu proizvodnog rada, društvenog ustrojstva, političkog 
i intelektualnog djelovanja. Toj etapi razvitka posvećen je prvi svezak ovoga djela. Drugi 
svezak obradit će puni razmah postignutih strukturalnih rješenja, njihovo sve izrazitije 
zakazivanje pred silinom novih pojava i razmaha ljudske djelatnosti, najzad, najavu novih 
rješenja kojima nastupa doba tzv. novovjekovne povijesti. 

Ovo kretanje vremenskom, dimenzijom povezuje se sa sustavnim horizontalnim širenjem 
povijesne pozornice. Evropsko-prednjoazijsko-sjeverno-afrički krug povijesnih zbivanja 
presudno se krajem tzv. srednjovjekovnog razdoblja povezuje i stapa s krugovima od Evrope 
udaljenih civilizacija na Dalekom Istoku, u subsaharskim zemljama i na Američkom 
kontinentu. Stoga je njihova cjelina, u svojstvu relativno zatvorenih geopolitičkih 

zona, obrađena u drugome svesku, da bi se ondje, na kraju izlaganja, organički povezala u 
općesvjetsku cjelinu, svojstvenu novovjekovnoj povijesti, počevši od XVI. stoljeća. 
Koncepcija o traženju egzistencijalnih rješenja za povijesni opstanak ljudskih zajednica 
pokazala se neodvojivom od kauzalno-genetičkog praćenja povijesnog procesa. Iako je 
stanovište o apsolutnoj kauzalnoj odredivosti životnih, a još u većoj mjeri društvenih 
zbivanja, iluzija koje se, u njenom prvobitnom, simplicističkom obliku, čak i -fizikalna 
znanost morala odreći ipak je, i u životu ljudi i njihovih kolektiva, moguće otkriti trend i 


rezultantu gibanja. Stoga je predloženi tekst ovoga djela nastojao podesiti raspored svoga 
izlaganja procesu traženja egzistencijalnih solucija. Učinjeno je to i zbog pedagoških razloga, 
da se istakne i odgoji induktivno mišljenje u mladim pokoljenjima povjesničara. Povijest 
mora, naime, polaziti od temeljnih podataka. Ona nije puko umovanje nad magmom kaosa. 
Uzimajući povijesnu činjenicu kao neizostavnu realnost, ona prati konflagracije činjenica, rast 
njihovih posljedica i strukturiranje odnosa. Uočavanjem, nužne uteme-Ijenosti tih odnosa na 
specifičnim determinantama, povijesna spoznaja postaje zrela i racionalno prihvatljiva. Tim 
svojim, svojstvom ona bez teškoća ulazi u ljudski sistem memoriranja, jer je obrazloživa i, 
koliko dani stupanj znanja dopušta, genetički jasna. 

Budući da je u strukturalnom pogledu egzistencijalno rješenje čovjekova opstanka u srednjem 
vijeku bilo feudalno privredno i društveno uređenje, ovo djelo u svojim prvim poglavljima 
prati njegov postanak. No, da bi to praćenje i uočavanje konkretne neizbježivosti feudalizma 
moglo biti autentično, a ne samo teoretska apstrakcija, tekst slijedi proces njegova nastajanja 
od zemlje do zemlje, u njegovim neposrednim oblicima. Učinjeno je to i zbog toga, što se 
proces feudalizacije vršio veoma raznoliko, dozrijevanjem u različitim zemljama, 
diferenciranim i specifičnim putevima, ostvarujući nejednako dostignute stupnjeve razvitka. U 
cjelini, taj je jedinstveni opći proces stupnjevit i može se sustavno pratiti nadovezivanjem 
etapa, postignutih u raznim, predjelima svijeta. Iz te konstatacije slijedi spoznaja da je rađanje 
nove društvene formacije, feudalizma, bilo neizbježno za sve regije svijeta, no da su putevi 
njegova ostvarenja bili različiti i zbivali se u kronološkom pomaku koji poriče njegovo 
sinhronično vremensko određenje. Ali opće, teoretsko značenje toga procesa nastajanja 
moguće je uočiti tek sa točke koja omogućuje sagledavanje sveukupne panorame 
pojedinačnih povijesnih razvitaka. 

Jedan od veoma delikatnih "tehničkih" problema danoga izlaganja bio je odnos između 
napisanog teksta s jedne strane i izvorne građe i upotrijebljene literature s druge strane. 

Pri pisanju znanstvenih rasprava uobičajeno je pozivanje na literaturu i izvore ili kritičko 
razračunavanje s njima u tzv. bilješkama "ispod crte". Tekst opće povijesti, kakav je ovaj 
predloženi, nije mogao usvojiti takvu, u znanstvenim, monografijskim raspravama usvojenu 
metodu. U izloženome tekstu nema možda ni jednoga retka koji ne bi pružao mogućnost da se 
izneseni podatak ili dano objašnjenje ne suprotstavi nizu drugih ili drukčijih stanovišta. 
Svatko tko iz.bliže pozna problematiku srednjovjekovnog povijesnog razdoblja, znade da 
gotovo i nema pitanja koje nije rješavano kontro-verz.no. Iznošenje te građe utrostručilo bi 
opseg ovoga izdanja, što nije moglo biti prihvaćeno. 


Da bi to odustajanje bilo bar djelomice nadoknađeno, autor je popratio svoj tekst relativno 
obilnom bibliografijom. Ona iz praktičnih razloga obuhvaća gotovo isključivo s veoma 
rijetkim izuzecima literaturu koja ne seže u razdoblja prije petog ili šestog desetljeća ovoga 
stoljeća. Sva starija literatura navodi se većinom u ovdje citiranim djelima, objavljenima 
između 1960. i početka 1978, kada je pisanje I. sveska dovršeno. 

Bibliografija, u pravilu, ne sadržava ni pojedinačne rasprave po zbornicima i časopisima, zbog 
njihova golemog obilja i praktičke neiscrpnosti. U pogledu rasporeda literature u njenom 
popisu, ona je izvršena prateći slijed teksta, pa s njime čini nerazdvojnu cjelinu. U tome 
smislu ona nadomješta bilješke "pod crtom", iako je širinom svojih tema nevezana za jedan 
određeni redak ili pojedinu rečenicu teksta, nego za tematiku odlomaka i cijelih poglavlja. 
Problem odnosa osnovnog teksta prema izvornoj građi riješen je iscrpnom medijevalnom 
historiografijom koja ima svoje mjesto u trećem svesku "Srednjovjekovnog doba". Njeno 
izlaganje bit će raspoređeno tako, da će i ono, kao i bibliografija, pratiti tekst izlaganja i 
omogućavati koresponden-tnost teksta s informacijama povijesnih izvora. Taj treći svezak 
sadržavat će i drugu pomoćnu i eksplikativnu građu: osim historiografije, pregled 


historiografskih koncepcija suvremene medijevalne znanosti, genealogije, sinhro-nične 
kronološke tabele 1 historijski atlas srednjega vijeka. 

Najzad, dužnost je autora da izrazi svoje zahvalnosti. Malo je velikih imena svjetske 
medievistike kojima autor ne duguje tu zahvalnost, od H. Pirenna i M. Blocha kojima je bio i 
prevodiocem do G. Dubyja, B. A. Ryba-kova i A. I. Neusyhina. Autor bi bio veoma sretan kad 
bi među čitačima ovoga djela mogao naići makar i na dio one pažnje kojom je on sam pratio 
ostvarenja onih od kojih je učio. 

U Zagrebu, 15. kolovoza 1978. 

M. B. 

I. UVOD 

1. POJAM SREDNJEGA VIJEKA 

Pojam Srednjeg vijeka u općoj je upotrebi tek od početka XIX. st. Čini se da ga je prvi, kao 
doba, različito od antike, obilježio talijanski humanist i historik Plavio Biondo u svom djelu 
Historiarum ab inclinatione Romanorum decades 1453. Otad ga pod različitim imenima, kao 
medium aevum, media aetas, media tempestas, sporadički spominju različiti pisci XV, XVI. i 
XVII. st. Predodžba Srednjega vijeka, kao vremena različitog po svojim obilježjima i od 
prethodnih epoha i od stoljeća što su slijedila poslije njegova kraja, održala se sve do danas i 
afirmirala bez obzira na različita, često čak i suprotna shvaćanja o karakteru tih njegovih 
obilježja. 

U opreci s ovakvim općim prihvaćanjem termina, vremenske granice toga doba nisu nipošto 
bile ni uvijek ni kod svih pisaca iste. Postoje različiti datumi koji bi trebalo da znače početak 
Srednjega vijeka, a isto tako brojni i različiti datumi kao oznaka njegova kraja. Koliko se god 
u prvi mah to nesuglasje čini začudno, ono je ipak posljedica normalnog razvitka povijesne 
znanosti. Periodizacija historije neosporno je jedan od najtežih zadataka te znanosti, a moguće 
ga je izvršiti tek nakon duboke i temeljite analize cjelokupnog razvoja ljudskog društva. 
Potrebno je uočiti, ocijeniti 1 fiksirati bitna obilježja epoha što se smjenjuju u vremenu i tek 
tada odrediti njihovu pojavu i nestanak. Ali kako se život ljudskih zajednica neprekidno 
razvija, i jer sva obilježja niču i rastu često i nezamjetno, da bi u tijeku vremena gomilanjem 
sitnih promjena urodila i kvalitetno novim obilježjima, ocjene o tome, kada je već prevladalo 
dovoljno novih stvojstava da bismo neko doba mogli označiti kao bitno različito od 
prethodnoga, mogu ispasti prilično različite. 

Jedan od najčešćih datuma za početak Srednjega vijeka je pad Zapadno-rimskog carstva god. 
476. Ta veoma impresivna formulacija pridobila je mnoge pristalice. Pobliža ocjenjivanja toga 
vremena pokazala su međutim da se te godine ipak nije dogodilo ništa zaista značajno. 
Silazak mladoga Romula Augustula s carskog prijestolja na Zapadu nije bio nikakav prijelom. 
Stoga su razni učenjaci tražili druge momente. Tako su neki smatrali doba Dioklecijanove 
vladavine 284-305 polaznom točkom za promjene koje će u svom punom razvoju postati 
obilježje Srednjega vijeka. Osnutak Carigrada Kon-stantinopola god. 330. najavljivao je za 
mnoge napuštanje Zapada i buduću definitivnu podjelu Carstva na dva dijela. S druge strane, 
pobjeda Vizigota nad Carstvom kod Hadrianopola god. 378. nesumnjivo je naviještala 
poplavu Carstva t. zv. barbarskim narodima; a uskoro poslije toga, nakon smrti Teodozijeve 
395, Carstvo se zaista raspalo na dvije polovice. 

Postojale su međutim i tendencije da se trajanje antičkog doba produži i znatno preko 
vremena t. zv. seobe naroda: do smrti Justinijana 565, koji je posljednji put ujedinio znatne 
dijelove obiju polovina nekadašnje rimske države i bio posljednji carigradski vladar, nosilac 
latinske kulture, ili čak do smrti Karla Velikog 814, kako su to smatrali još Bossuet, Voltaire, 
Di-derot i drugi. 


Slične razlike postoje i u pogledu kraja Srednjega vijeka. Svoje pristalice imaju razni datumi: 
pad Carigrada pod vlast Osmanlija, god. 1453., Kolumbovo otkriće Amerike 1492, početak 
Lutherove reformacije 1517, svršetak tride-setgodišnjeg rata 1618-1648, engleska buržoaska 
revolucija 1642-1649 ili čak početak francuske buržoaske revolucije 1789. 

Sve te oštro usječene granice zapravo su umjetno zahvaćanje u neprekinuti razvoj povijesnih 
zbivanja i više služe praktičnoj svrsi podjele u nastavi ili pri pisanju knjiga, nego što zaista 
precizno određuju istinske međe. 

Premda je tome tako, povijesne epohe nipošto nisu istovjetne jedna s drugom niti su 
jednoobrazno trajanje u vremenu. Sociološke ocjene pokazuju da se tijekom povijesti 
ostvaruju strukturalne promjene u ljudskom društvu i da je njihova podloga mijenjanje 
privrednih temelja i preinačavanje odnosa među ljudima u procesu proizvodnje materijalnih 
dobara, potrebitih za život. Na tome usponu ljudskoga roda iz davnina prema sadašnjosti i 
budućnosti, jednu od etapa čini takozvano feudalno društveno uređenje. Kroz nju su različiti 
dijelovi ljudskoga roda prolazili u različito vrijeme 1 u različito izraženom stupnju. Evropski 
krug naroda prošao je kroz tu fazu u razdoblju t. zv. srednjega vijeka, tako da se može reći da 
epoha feudalne društvene strukture čini njegovu jezgru. No pri toj identifikaciji treba ipak 
uzeti u obzir neke okolnosti. Izgradnja, a i razgradnja, neke privredne društvene strukture više 
je ili manje dugotrajan proces, pa je i u pogledu feudalnog društvenog poretka nužno pratiti 
nastajanje elemenata 1 faktora toga poretka u vremenu koje mu je prethodilo, jednako kao što 
njegova obilježja još dugo ostaju zamjetna, blijedeći i nestajući, u epohama koje su nakon 
njegove nepobitne dominacije slijedile. S druge strane, krivulja koja obilježava uspon, 
vrhunac i pad u razvitku feudalne strukture nema ni jednake strmine ni isti vremenski smještaj 
kod svih naroda. Razlike u tempu uspona, zastojima, dosegu vrhunca te načinu opadanja 
znatne su. Jednako su tako znatni i pomaci u vremenu. Neki su narodi ili regije već u cijelosti 
izašli iz toga razdoblja, dok ga drugi još uvijek proživljavaju u manje ili više punom zamahu 
ili pak na njegovu zalasku. Ove razlike izrazite su i u evropskim razmjerima, a još su veće pri 
usporedbi s kronološkim podacima kod izvanevropskih naroda. 

Sve to donosi još izraženije teškoće pri određenju univerzalnih međa srednjega vijeka. Slijed 
podjednakih strukturalnih odnosa i privredno-dru-štvenih poredaka očigledno nije u svem 
svijetu jednak. Stoga se tradicionalno određenje srednjega vijeka, po kome to doba zaprema 
raspon između antike i novoga vijeka a obilježeno je dominacijom feudalizma za razliku od 
antike, kada toga poretka još nema, i novoga vijeka, kada toga poretka više nema ne može s 
jednakom valjanošću postaviti u okvirima čitavoga svijeta. Ono je upotrebljivo u Evropi, a za 
cijelo čovječanstvo epoha feudalnoga društvenog poretka ima svoje vlastite, druge međaše. 
Evropska približna podudarnost srednjovjekovnog kronološkog raspona s postojanjem 
feudalnog uređenja može stoga poslužiti samo kao tehničko pomagalo pri razvrstava- 

nju sveopće povijesne građe u svrhu njezina izlaganja. Za Evropu ostaje najprikladnije 
sustavno izlaganje opće povijesti srednjega vijeka započeti prikazom rađanja privrednih, 
društvenih i ideoloških preduvjeta srednjovjekovne epohe i feudaliziranoga društvenog stanja, 
jer se sintezom tih preduvjeta to stanje upravo 1 ostvaruje. 

S druge strane, za Evropu je kao završni termin najprikladniji svršetak XV. i početak XVI. 
stoljeća. On donosi nestanak Bizantskoga carstva i epohu osmanlijskog nadiranja u Evropu, 
drugi veliki raskol kršćanstva pojavom reformacije te prodor evropskih utjecaja u vanevropski 
svijet u vezi s nizom velikih geografskih otkrića u Africi, Aziji 1 Americi. U taj okvir moguće 
je epohu feudalizma čak i kod niza evropskih a pogotovu kod izvanevropskih naroda uključiti 
samo s većim vremenskim pomacima u pogledu njezina početka ili njezina kraja. 

2. PREDUVJETI SREDNJOVJEKOVNE EPOHE I PROCESA FEUDALIZACIJE 

Na tlu Evrope i afričko-azijskih perimediteranskih zemalja pojavljuju se još u doba kasne 
antike tri bitne komponente u nastajanju srednjovjekovlja i budućega feudalnog poretka. 


Dvije od njih imaju svoje postanje na tlu kasnoantičkoga rimskoga carstva, a jedna za 
granicama Imperija, u unutrašnjosti evropskog kontinenta. U kasnoj antici, na tlu Carstva, 
niču novi pro-izvodno-društveni odnosi koji znače postepeno napuštanje klasičnoga 
robovlasničkog poretka; na tlu Imperija rađa se i kršćanstvo, kao glavna ideologija cijeloga 
evropskog srednjovjekovlja. Izvan granica Carstva, iz dubina povijesne neprisutnosti zaredom 
istupaju dotad malo ili nikako utjecajna plemena i narodi, koje će rimska samouvjerenost 
nazvati barbarskim narodima. To su, u prvoj etapi Velike seobe naroda, germanski narodi, a za 
njima, u razmaku jednog stoljeća ili nešto više, i Slaveni, pri čemu važnu ulogu u kretanju i 
jedne i druge skupine imaju i razni narodi turkmensko-mongolske skupine naroda iz središnje 
ili daleke Azije. Sva ta tri genetički presudno važna faktora: kasnoantički razvitak, pojavu i 
ulogu kršćanstva te etnička i privredno-društvena svojstva germanskih i slavenskih naroda, 
nužno je objasniti iz njihove vlastite evolucije. 

a RAZVOJ RIMSKOGA ROBOVLASNIČKOG DRUŠTVA U KASNOANTIČKOM 
CARSTVU 

S propašću dinastije Antonina smrću Komodovom, 1. I. 193 završava se doba principata i 
započinje dugotrajna kriza Carstva, koja će, usprkos mnogim nastojanjima da se država 
reorganizira i očuva, ipak u četvrtom stoljeću dovesti do njezina definitivnog rascjepa, a u 
petom stoljeću i do pada njegove zapadne polovice u ruke osvajačkih stranih naroda. 

Ta dugotrajna kriza nije bila samo prolazno doba nesređenosti ili akutan sukob interesa 
pojedinih skupina unutar istih društvenih klasa, nego duboka kriza sveukupne organizacije i 
strukture tadašnjega društva. 

Golema koncentracija velikih zemljoposjeda u rukama malog broja bogataša mogla se održati 
kao efikasan sistem vlasništva i eksploatacije rada samo dok je bilo dovoljno mnogo jeftine 
robovske radne snage. Ali, s prestankom velikih osvajačkih ratova, zarobljavanje neprijatelja 
u izravnim bojnim sukobima postajalo je sve slabiji izvor robova. Njihovim uvozom i 
kupovinom na tržištima cijena robova je porasla, pa se nametalo pitanje koliko pojelinačni rob 
za svoga razmjerno kratkoga radnog vijeka namiruje kupovnu cijenu i nadmašuje je viškom 
vrijednosti sveukupne svoje proizvodnje. 

Iz razmatranja o takvim problemima rađaju se koncesije robovlasnika neslobodnoj ljudskoj 
radnoj snazi. Robovima se dopušta da se žene i rađaju djecu, da se tako prirodnom 
reprodukcijom nadoknadi nedovoljan porast broja robova kupovinom. 

S druge strane, ekonomska polarizacija među slobodnim stanovništvom Italije i provincija 
uvelike deposedira i pauperizira seosko stanovništvo koje se pretvara u gradski i seoski 
proletarijat. Državnu vlast i interese veleposjednika ugrožavao je neprekidni pad 
poljoprivredne proizvodnje. Tijekom stoljeća postajalo je sve očitijim da sam zemljoposjed 
bez dovoljnog broja radne snage nije kadar osigurati blagostanje vladalačkih slojeva. Zbog 
toga rimski latifundisti počinju tražiti izlaz iz svojih teškoća kompromisom s proizvođačkom 
radnom snagom. Postupno se afirmira shvaćanje da je korisnije odustati od totalnog 
pridržavanja zemlje u neposrednom posjednikovu vlasništvu, bez mogućnosti njene potpune i 
efikasne obradbe i da je svrsi-shodnije ustupiti dijelove zemlje neposrednim proizvođačima, 
koji će ju obrađivati u vlastitoj režiji, ali će biti obavezni da posjedniku daju dio uroda s 
prepuštenog zemljišta i preuzmu određene radne obaveze. U tu svrhu vlasnici zemlje 
naseljavaju svoje robove na zemlju, daju im svakome po jednu česticu svoga imanja da na 
takvoj čestici vode samostalno gospodarstvo, podignu svoj dom, stvore svoju obitelj i 
odgajaju potomstvo. Time su robovi umjesto ljudske stoke, koja radi u četama, pod nadzorom 
straže na vlasnikovim latifundijama, postali okućeni robovi servi casati. Kao naplata za 
iskorištavanje dobivene čestice servi casati dužni su davati gospodaru dio plodina s primljene 
čestice, a uz to još i određene dane u godini i tjednu raditi na zemlji koju je gospodar 
nepodijeljenu zadržao za sebe. Takvom izmjenom svoga položaja okućeni rob pravno i dalje 


ostaje neslobodan čovjek, pa, između ostaloga, ne smije samovoljno napustiti zemlju koja mu 
je dodijeljena, ali je stekao pravo da znatan dio plodova svoga rada zadrži za sebe i svoju 
obitelj. Na obostranu korist, i svoju i gospodarevu, on je sada zainteresiran da radi više, bolje 1 
plodonosnije nego što je radio kasernirani rob na latifundiji. 

Dodjeljivanje zemlje zavisnim obrađivačima proširilo se i na slobodne ljude koji su u procesu 
propadanja seljaštva i stvaranja latifundija ostali bez svojih imanja. Već u I. i, osobito, u II. st. 
n. e. veleposjednici izdvajaju dijelove svoje zemlje iz cjeline svojih imanja pa ih daju na 
obradbu slobodnim ljudima na temelju ugovora koji se naziva conductio-locatio, dok je takav 
slobodni obrađivač nazivan naseljenikom colonus. Ugovor o kolo-natu zaključivao se isprva 
obično na pet godina, a obvezivao je kolona da zemlju zaista obrađuje i da gospodaru plaća 
zakupninu u novcu. 

Ovakav početni odnos postupno se mijenjao. U Rimskome carstvu je tijekom stoljeća slabio 
novčani karakter privrede pa su koloni sve teže namirivali svoje novčane dažbine. Stoga se 
njihova obaveza silom okolnosti 

od novčane pretvarala u naturalnu. S daljnjim pogoršavanjem opće privredne situacije koloni 
često nisu bili kadri ni da u naravi ispunjaju svoje obaveze; a s druge strane, zemljoposjednici 
su bili veoma zainteresirani da zadrže radnu snagu na svojoj zemlji da im ne bi ostala 
neobrađena. U takvim okolnostima ugovori o kolonatu postaju sve dugotrajniji, doživotni, pa 
čak i nasljedni. Zbivalo se to potkraj III. i u IV. stoljeću, kad su sva zvanja postajala obavezna, 
nepromjenljiva i nasljedna. Uz okućene robove, koloni su otad dominantna kategorija 
obrađivača zemlje, no ona je sada vezana uz zemlju koju su oni ili njihovi pređi dobili na 
obradbu. Kolon, prikovan ovakvim procesom uz zemlju, i dalje je bio načelno slobodan 
čovjek, premda je obaveza da trajno ostane obrađivač zemlje na uvijek istoj čestici faktično 
degradirala njegov realni položaj u društvu. 

Istovremeno, dodjeljivanje čestica zemlje servima i njihovo proizvodno osamostaljivanje 
uzdizalo je faktično tu kategoriju obrađivača na društvenoj ljestvici dajući mu više slobode i 
samostalnosti. Po svome položaju u privrednim odnosima, servi i koloni se među sobom 
zbližavaju, premda ih dijeli pravni status neslobodna, odnosno slobodna čovjeka. Njihov 
ekonomski položaj razlikuje se u biti samo kvantitativno, time što kolon ima veću česticu 
zemlje i što su mu obročne, a naročito radne obaveze prema gospodaru zemlje manje. 
Organizacija imanja što su ih obrađivali koloni i servi casati najbolje je, u ranoj svojoj fazi, 
poznata po dokumentima koji se odnose na II. i IIL stoljeće u Sjevernoj Africi. Oni u prvome 
redu govore o organizaciji carskih veleposjeda u Tunisu. Jedan veliki carski zemljoposjed 
zvao se saltus. Vrhovna uprava carskih imanja davala je saltuse u zakup poduzetnicima procu- 
ratorima. Oni redovito dijele takav veleposjed na pojedina imanja, funduse, koje daju u 
podzakup conductorima. Takav conductor organizira ili sam ili posredstvom svoga službenika 
villicusa obrađivanje fundusa. Pri tome se jedan fundus sastoji od dva dijela zemljišta. Jedan 
ostaje rezerviran za neposredno gospodarstvo konduktera, a drugi, znatno veći dio podijeljen 
je na čestice koje obrađuju koloni i servi casati. Na tlu kondukterove rezervatske zemlje bila 
je podignuta njegova rezidencija, villa, koja je često okružena zidom i utvrdama, a oko cijelog 
zdanja je park; unutar utvrđenog zida, oko kondukterove rezidencije poredane su gospodarske 
zgrade i nastambe robova koji rade isključivo u konduktorovu gospodarstvu. U ve.ćoj ili 
manjoj udaljenosti od villae, na zavisnim česticama, okupljena su naselja kolona i serva. 

Za svoje pravo da obrađuju česticu gospodareve zemlje zavisni držaoci čestica bili su dužni 
davati dažbine u naravi i u radu. Dažbine u naravi nazivaju se partes fructus ili partes agrariae. 
Koloni su najčešće davali 13 sveukupnog uroda žita, vina i ulja te 15 od uroda mahunarki i 
drugih plodina te obroke od priploda stoke. Radne obaveze ili operae obuhvaćale su obradbu 
tla oranje, brananje, sjetvu, kosidbu, žetvu ili berbu na konduktorovu rezervatu, dužnost 


davanja podvoza i možda još druge sitnije poslove. Sve je to iznosilo 6 do 12 dana u godini, u 
tri termina, za vrijeme velikih poljoprivrednih poslova. U to vrijeme koloni su radili pod 
nadzorom villicusa, kao i robovi s rezervata. Za razliku od kolona, servi casati morali su sa 
svoje čestice davati veće obroke, a i raditi na konduktorovu rezervatu više, po svoj prilici 
onoliko koliko je gospodaru trebalo da nadopuni radnu snagu onih robova koji su trajno 
živjeli i radili u konduktorovu rezervatskom gospodarstvu. 

CRTEŽ 1 

FUNDUS 

Rezervat kondu-ktora ili villicusa 


Parcelirano zemljište na obradbi kolona i serva 

Organizacija kasnorimskog veleposjeda. Shem. prikaz. 

Ovakva struktura velikih zemljoposjeda i ovakvi odnosi između gospodara zemlje i 
neposrednih obrađivača tla proširili su se i u drugim zapadnim provincijama kasnoga Carstva, 
a i u njegovu središtu, u Italiji, obuhvativši ne samo državna i carska imanja, nego i imanja 
rimske zemljoposjed-ničke aristokracije senatorskog staleža ili gradskih magistrata. Preostaci 
nekadašnjih malih i srednjih posjednika zemlje iščezavali su gubeći svoju ekonomsku 
nezavisnost. Budući da su bili nemoćni da se privredno i socijalno održe kao samostalan 
društveni sloj, stupali su u štitništvo patrocinium velikih zemljoposjednika, pri čemu su im 
ustupali svoju zemlju, ali su je zatim i opet dobivali od svoga patrona, no sada je više nisu 
posjedovali kao svoje vlasništvo, nego kao prekarij, za koji su morali plaćati neveliku dažbinu 
u naturi. 


Oranje i sjetva. Galorimski mozaik. Branje jabuka. Galorimski mozaik. 16 

Takvim se preinakama u Rimskome carstvu, još prije njegove političke propasti na Zapadu, 
izvršila dalekosežna preobrazba u proizvodnim odnosima. Vlasnici zemlje odrekli su se 
izravnog posjedovanja i eksploatacije znatnog dijela svojih imanja ustupivši ih na obradbu 
neposrednim proizvođačima, a zadržavši za sebe samo manjinu obradiva zemljišta. Za uzvrat 
osigurali su podložnu radnu snagu koja im je s ustupljene zemlje davala dio uroda i morala 
svojim radom sudjelovati u oplođivanju pridržanog rezer-vatskog zemljišta. Po svojoj biti, ta 
je preobrazba značila napuštanje klasičnoga robovlasničkog sistema eksploatacije, pri čemu 
su se vlasnici osnovnih sredstava za proizvodnju zemlje morali odreći totalne vlasti nad 
svojim zemljoposjedima i nad radnom snagom, ali su stekli osiguran prihod sa čestica i 
obaveznu radnu snagu za svoja skučena neposredna imanja. Ostvarenim izmjenama okoristili 
su se i neposredni proizvođači jer su stekli zemlju koju nisu imali ili nisu više mogli 
posjedovati. Iako ta zemlja nije bila njihovo vlasništvo, ipak su je mogli trajno držati u svome 
posjedu i svojini je radom oplođivati. Kategorija prekarista našla se tom evolucijom u 
najpovoljnijem položaju: posjedovala je čak i poveće čestice, a dažbine su joj bile najmanje. 
Koloni su postali trajno vezani uza zemlju, ali ih gospodar nije s nje mogao samovoljno 
otjerati; njihove dažbine bile su umjerene i točno utvrđene ugovorom; njihova osobna sloboda 
nije bila ukinuta, premda im je vezanost za zemlju degradirala faktički društveni položaj. 
Servi casati ostali su načelno neslobodni ljudi ali su se znatno izdigli na društvenoj ljestvici 
stekavši samostalna gospodarstva na kojima su raspolagali ne samo znatnim dijelom plodova 
svoga rada, nego i veoma realnim komponentama faktične osobne slobode. Antičkom ropstvu 
ostala je slična samo jedna kategorija neposrednih obrađivača. Bili su to robovi izravno 
uposleni na zemljoposjednikovu rezervatu. Ali njihov ukupni broj bio je razmjerno malen i 
više nije davao bitno obilježje društvenoj organizaciji u procesu proizvodnje u agraru. 
Izmjene u proizvodnim odnosima u zemljoradnji nisu bile jedini kompleks preobrazbi kojima 
se kasnoantičke doba kretalo ususret epohi srednjega vijeka. 


Iz velike unutrašnje krize koja ispunja sredinu i drugu polovicu III. stoljeća Carstvo je izašlo 
reformama koje su uvelike preinačile strukturu vlasti. Dominantnom snagom postaju 
činovnički aparat i vojska, a obje te snage vezane su uz carevu ličnost. Sveukupni vladavinski 
aparat je milita-riziran i svrstan u hijerarhijske slojeve, od podnice vladalačke klase do 
carskoga vrha, sužavajući se u obliku piramide. Sve su kategorije stanovništva bile vezane uz 
svoje službe, a imućni zemljoposjednici i gradski prvaci materijalno su odgovorni za 
izvršavanje dužnosti svojih podanika prema državi. Radi obrane svojih interesa, upokoravanja 
svojih podanika, a 1 radi zaštite od presizanja viših organa vlasti na svoj teritoriji, veliki 
zemljoposjednici organiziraju vlastite vojne odrede koje sami uzdržavaju i sami im 
zapovijedaju. Privreda je u velikoj mjeri izgubila robno-novčani karakter i poprimila obilježja 
neposredne robne razmjene. Opći poreski sistem teretio je i zemlju i osobe, a porez se znatnim 
dijelom namirivao plodovima rada. Stanovništvo je bilo obavezno da i neposrednim radom 
sudjeluje u pothvatima državnoga i javnoga karaktera. 

Sveukupnom evolucijom privrednih i društvenih odnosa u kasnoj antici pripremala su se 
određena rješenja socijalno-ekonomskih dilema koje sama 

2 Srednjovjekovno doba povijesnog razvitka 

antika nije bila kadra nadvladati modelima odnosa koji su bili bazom njezina razdoblja 
blagostanja i procvata. U traženju tih rješenja kasna je antika rastočila robovlasničke temelje 
svoga poretka 1 više nije bila kadra da se uspješno odupre vanjskim opasnostima koje su na 
njen teritorij sustavno nasrtale nekoliko stoljeća. 

b GERMANSKI SVIJET DO SREDINE II. ST. N. E. 

Klasična rimska antika zaustavila je svoja osvajanja Evrope, uz neka kolebanja, uglavnom na 
toku dviju velikih evropskih rijeka: na Dunavu i Rajni, te na rubnom gorju između Engleske i 
Škotske u Britaniji. 

Tim vojničkim uspjesima Rima u Zapadnoj je Evropi bilo preplavljeno područje naseljeno 
Ibercima i Keltima i podvrgnuto višestoljetnom procesu romanizacije. Naprotiv, područje 
naseljeno Germanima u Srednjoj i Sjevernoj Evropi ostalo je nepodjarmljeno. S vremenom, 
germanski dio Evrope postao je ishodištem brojnih ratnih pohoda na granice Carstva i u 
njegovu unutrašnjost. Bujajući neprekidno, sve do epohe Velike seobe naroda kad su teritorij 
Carstva preplavile vojske germanskih osvajača, germanstvo je svojom etničkom 
komponentom i svojim privredno-društvenim procesom napuštanja rodovskog poretka postalo 
drugom važnom komponentom rano-srednjovjekovnog razvitka Evrope. 

Problem etnogeneze, pradomovine i genetičkih veza Germana s drugim t. zv. indoevropskim 
narodima vremenski pripada razdoblju koje je daleko starije od epohe srednjega vijeka. U 
vrijeme kad se na tlu Italije i na području ranoga Rimskog carstva izgrađuje i razvija 
robovlasničko društvo, Germani žive u razdoblju formiranja prvotnih plemena i plemenskih 
skupina te njihova teritorijalnog pregrupiranja i razmještanja. Zemljopisna baza s koje je to 
razmještanje pošlo bila je južna Skandinavija s Danskom i sjevernom Njemačkom, između 
Wesere i Odre, pri čemu su istočno od Odre boravili Slaveni i Balti, a na sjevernom dijelu 
Skandinavskog poluotoka finsko-laponska plemena. 

Do početka II. st. n. e. iskristalizirala su su se tri skupna plemenska imena za Germane na 
evropskom kontinentu: Ingveoni, Istveoni i Hermioni. Među skandinavskim Germanima čini 
se da su najistaknutiji bili Svioni, oko jezera Malar. Njihovi južni susjedi bili su Gauti, u 
Gotalandu, na koje se na-dovezuju Heruli, u pokrajinama Smaland, Halland i Blekinge. U 
Norveškoj su živjeli Rugijci i Harudi, a na otocima u Baltičkom moru pretci Burgunda, 
Vandala-Silinga i Langobarda. Čini se da su i Danci na poluotok Jiitland došli iz Švedske. 
Skandinavski Germani već su veoma rano očitovali svoju sklonost da napuštaju svoje 
sjevernjačko ishodište. Tako su tijekom III. st. pr. n. e. na ušće Visle došle različite skupine 
skandinavskih Germana koje su se ondje, na prijelazu II. u I. st., afirmirale pod imenom 


Vandala. U II. st. pr. n. e. dolaze u susjedna zapadnija područja u Pomorju Burgundi, s otoka 
Born-holma, te Rugijci i Varni, iz Norveške. Oko god. 100. pr. n. e. pojavljuju se Vandali- 
Silinzi, iz Seelanda, oko polovice I. st. pr. n. e. Goti iz Gotalanda, u 1. pol. II. st. n. e. Gepidi i, 
najzad, u III. st. n. e. Heruli, iz južne Švedske. 

Ti skandinavski doseljenici čine jezgru istočnih Germana. Skupinu zapadnih Germana čine, 
naprotiv, starosjedioci evropskog kontinenta, Ingveoni, 

Rimski i germanski svijet prije Seobe naroda 

Istveoni i Hermioni. Svaka od tih triju skupina izdiferencirala se na veći broj pojedinačnih 
plemena, koja se redaju od Danske i sjeverne Nizozemske prostorom između Rajne i Odre sve 
do čeških rubnih planina i korita rijeke Majne, ostavljajući jug Srednje Evrope Keltima. 
Poslije prve etape svoga razmještanja i pregrupiranja, Germani se, počevši od 2. polovice I. st. 
pr. n. e., smiruju i žive u relativno ustaljenim boravištima sve do sredine II. st. n. e. A tada je s 
preseljenjem Gota s donje Visle na sjeverne obale Crnoga mora počelo novo opće kretanje 
koje se najzad pretvorilo u događaje poznate pod nazivom Velike seobe naroda. 

c STRUKTURA GERMANSKOG DRUŠTVA DO SEOBE NARODA 

O Germanima su antički pisci bilježili pojedinačne ili iscrpnije podatke pretežno u vezi s 
trgovinskim ili vojnim događajima koji su Rimljane dovodili u vezu s "barbarima". Za 
privredne i društvene odnose kod Germana posebnu važnost imaju podaci što ih navode Gaj 
Julije Caesar u svom djelu De bello gallico, objavljenome 51. god. pr. n. e. i Publije Kornelije 
Tacit, u djelu Germania, napisanome 98. god. u n. e. 

U vrijeme na koje se odnose Cezarovi podaci Germani su se bavili stočarstvom, lovom i 
zemljoradnjom. Njihovo iskorištavanje tla nije bilo intenzivno. Zaoravali su zemlju drvenim 
ralom, tlo nisu gnoj ili i ono se u nekoliko sezona biološki iscrpljivalo. Zbog toga su se 
Germani u Cezarovo doba periodički selili unutar sveukupnoga plemenskog teritorija da pod 
obradbu uzmu nove oranice kad bi se stare iscrple. Poslije niza premještanja vraćali su se i 
opet na početno obrađivana polja koja su se u međuvremenu oporavila. 

Zemlja u to vrijeme nije bila privatno vlasništvo pojedinaca nego posjed rodovske zajednice. 
Plemenski starješine svake godine dodjeljuju rodovima i rodbinskim skupinama onoliko 
zemlje koliko im treba, ali uz obavezu da iduće godine, prilikom nove periodičke diobe, 
prijeđu na drugo mjesto. Na taj način zemljom opskrbljeni rodovi obrađivali su je kolektivno, 
a plodove zajedničkog rada dijelili su među svoje pripadnike podjednako. Cezar posebice 
ističe da upravo zbog toga kod Germana nema sebične gramzljivosti za zemljom ili novcem, 
nego vlada sloga i jednakost. 

Periodičke seobe na nova zemljišta, velika uloga stočarstva i lova u privredi Germana u I. st. 
pr. n. e., potrebe samoobrane a i znatne koristi od eventualnih pljačkaških pothvata uzrokom 
su što su Germani bili ne samo zemljoradnici, lovci i stočari, nego i ratnici koji se brane od 
tuđih napada i oružanom silom zauzimaju nove terene ili preotimaju stada svojih susjeda. To 
je nametalo i naročitu vojnu organizaciju. Svaki je German, sposoban za oružje, bio i vojnik. 
Ali osim toga, najuglednije su ličnosti u plemenu mogle za pojedine ratničke podvige oko 
sebe okupljati bojne družine, u koje je na općoj narodnoj skupštini mogao pristupiti svatko 


tko je želio. Isprva su takve družine imale privremeni karakter, pa su se po završetku pothvata 
raspadale. 

Budući da je takvo germansko društvo bilo rodovsko, ono nije imalo razloga da stvara 
državne institucije. Odluke su donosile cijele rodovske i plemenske zajednice na narodnim 
skupštinama, a rodovski su starješine vršili sudsku vlast po običajnom pravu. Ratni vođa birao 
se samo za vrijeme 

CRTE2 2 


NASELJE 


Parcelirana zemlja pod obradom, dodijeljena na godinu dani "velikim porodicama". 

Sistem obradbe seoskih oranica u I. st. n. e. Doba periodičkih seoba. Shem. prikaz 

vojnih pohoda i seoba. Temeljna etnička jedinica bio je rod, nastanjen u selu koje je u cjelinu 
povezivala krvno-rodbinska veza. 

Taci tovi podaci o Germanima noviji su za stotinu i pedeset godina od Cezarovih, pa svjedoče 
o razvitku privrede i društvene organizacije što su ih Germani u tome vremenskom rosponu 
ostvarili. Sada oni već žive u trajnim naseljima, rodovskim selima koja posjeduju svoj 
prostrani seoski kompleks obradive i neobradive zemlje, sa šumama i pašnjacima. Stanovnici 
jednoga sela članovi su istoga roda, ali taj rod više nije cjelovita gospodarska zajednica. 
Vlasnik sveukupnoga seoskog područja 1 dalje je seoski rodovski kolektiv, ali se obradivo tlo 
periodičkim diobama dodjeljuju pojedinim velikim porodicama iz sastava seoske zajednice na 
višegodišnju obradbu. Osnovnom proizvodnom jedinicom postala je, dakle, uža rodbinska 
cjelina, t. zv. velika porodica ili kućna zajednica koja je obuhvaćala i do tri pokoljenja, s više 
desetina članova. Ona ima zajednički dom i okućnicu, a oranice joj svakih nekoliko godina 
ždrijebom dodjeljuje seoska skupština na obradbu. Kad se zemlja iscrpi, sveukupna obrađena 
seoska zemlja prepušta se travi, a pod obradbu se uzima novi kompleks zemlje, u kome svaka 
velika porodica i opet dobiva jednu parcelu oranica. Poslije niza takvih periodičkih seoba sa 
svaki puta novom dodjelom zemlje porodicama obrađena je površina zaredom obišla cijeli 
obradivi teritorij koji pripada selu i vratila se na prvobitna, odmorena zemljišta. Za sve to 
vrijeme šume i pašnjaci ostaju u kolektivnoj upotrebi cijeloga sela. 

U neko neodređeno vrijeme koje je slijedilo nakon Tacitovih opisa a prije germanskih 
osvojenja na tlu Rimskoga carstva ostvarila se daljnja faza u razvitku seoske zajednice. Ona 
počinje završnom ili tzv. prvom matičnom diobom zemlje. Njome seoski rodovski kolektiv 
konačno podjeljuje seosko obradivo zemljište pa otad svaka velika porodica ili kućna zadruga 
zadržava dodijeljeni zemljišni udio kao trajni posjed koji se predaje u nasljedstvo po direktnoj 
muškoj silaznoj lozi. Kod toga seoska zajednica ostaje i dalje u načelu vlasnik sveukupne 
zemlje, pa dakle i raspodijeljenih oranica, danih u trajni posjed i na obradbu pojedinim 
porodicama. Šume, pašnjaci i vodene 

Neobrađeno zemljište u kolektivnom posjedu 

Parcelirano obradivo tlo u trajnom posjedu "velikih porodica". 

Raspored seoskog zemljišta poslije 1. matične diobe Shem. prikaz. 

površine ostaju nepodijeljene i pristupačne svim stanovnicima sela za slobodno i 
neograničeno iskorištavanje prema njihovim potrebama. 

U pogledu načina ili sistema kojim se obrađuje tlo, u ovoj drugoj fazi postojanja seoske 
zajednice prevladava - umjesto starijih sistema zemljoradnje - tzv. dvopoljni sistem. Pri tome i 
sam taj dvopoljni sistem prolazi kroz dvije etape. U prvoj etapi svaka se oranica dijeli na dva 
polja, pa se jedno od njih zasijava usjevima a drugo ostaje godinu dana na ugaru. U drugoj 
godini prvo se polje ostavlja na ugaru a obrađuje drugo. 


CRTEŽ 4 1. god. Ugar Usjev 2. god 

Usjev Ugar Oradive parcele jedne "velike porodice" u dvo-poljnom sistemu. I. etapa. Shem. 
prikaz. 

U drugoj etapi, umjesto proste svakogodišnje smjene usjev-ugar i ugar-usjev, smjena se 
komplicira i pretvara u četverogodišnji ciklus: na jednom se polju prve godine zasijavaju 
ozimi usjevi a drugo ostaje na ugaru; druge godine se drugo polje sije jarim usjevima, a prvo 
ostaje na ugaru; treće godine se prvo polje sije jarim usjevima, a drugo ostaje na ugaru; i, 
najzad, četvrte godine prvo polje ostaje na ugaru, a drugo polje dobiva ozime usjeve. Taj 
redoslijed može se prikazati ovom shemom: 


2. god 
3. god. 
4.god. 


Obradive parcele jedne "velike porodice" u dvopoljnom sistemu. IL etapa. Shem. 

prikaz. 

U ovoj drugoj etapi dvopoljnog sistema seoska zajednica vrši još jednu preinaku raspodjele 
oranica među pojedinim velikim porodicama. Njomese uvodi režim isprepletenih čestica i 
obaveznog plodoreda. Iz težnje da svi članovi seoske zajednice žive i rade pod jednakim 
imovinskim uvjetima, sveukupna se seoska obradiva zemlja seoske zajednice iznova dijeli tzv. 
druga matična dioba na onoliko velikih kompleksa Gewanne koliko ima različitih kvaliteta 
zemlje. Svaka velika porodica dobiva zatim u svakom kompleksu po jednu česticu. Time polja 
seoskih porodica dobivaju isprepleteni karakter nalik mozaiku čestica. Jedinstveni redoslijed 
obrade obavezuje sve porodice da jedne od kompleksa obradive zemlje jedne godine 
obrađuju, dok drugi ostaju na ugaru, po opće usvojenom četverogodišnjem redoslijedu 
ozimih, jarih usjeva i ugara. 

CRTE2 6 

l.god. 2.god. 3. god. 4. god. 

OZIMO UGAR UGAR JARO JARO UGAR UGAR OZIMO 

l 

1 

liiii 

i i Porodica B Porodica A 

ii 

iliiii Li Porodica A i 

iii Porodica A 1 

"GEWANN" odlič. kval. 

"G." 

dobre kval. 

"G." slabije kval 

"G." loše kval. 

Isprepleteni raspored polja s obaveznim plodoredom u dvopoljnom sistemu, Shem, 

prikaz. 

Uvođenje stroge reglementacije poljoprivrednih radova značilo je dalju afirmaciju seoske 
zajednice kao vlasnika sveukupne obradive i neobradive zemlje u selu i čak njezino 
učvršćenje. Ali gospodarsko značenje uvedenih mjera bilo je veliko. Smjene u tehnici 


zamljoradnje značile su usavršavanje u proizvodnji i vodile k povećanju uroda, a s njime i k 
porastu blagostanja seoskih porodica kao osnovnih gospodarskih jedinica u privredi 
germanskih rodovskih sela. S tim porastom proizvodnosti rada rađali su se preduvjeti ra 
postupno napuštanje kolektivnog vlasništva nad osnovnim sredstvima 

za proizvodnju, a time i za napuštanje rodovskog društvenog uređenja kao povijesne epohe u 
razvitku ljudskoga društva. Tu granicu germanski narodi nisu još prešli u vremenu koje je 
prethodilo Velikoj seobi naroda. 

Striktna kolektivna organizacija germanskih sela nije, međutim, značila da u njihovu društvu 
nije bilo nikakvih zametaka imovinske i društvene diferencijacije. Još za Tacitova vremena 
spominje se da su odličnici mogli dobivati i veće i bolje zemljoposjede i druga dobra. Premda 
kod Germana još nije bilo privatnog vlasništva ni klasa, ipak su postojale istaknute ličnosti, 
rodovski prvaci i vojni vođe koje je njihova uloga u svakodnevnom životu plemenskih 
zajednica izdizala iznad razine prosjeka. Svojim uspjesima u ratu, svojom mudrošću kojom su 
predlagali za pleme i rodove važne odluke neizbježivo su stjecali i neke prednosti. Pri podjeli 
ratnog plijena i zarobljenika dobivali su skupocjenije predmete i više robova koje su mogli 
prodati ili zadržati u svojoj službi. Na većim i boljim zemljišnim česticama koje su im davane 
zbog počasti takvi su odličnici imali mogućnosti da se koriste radom neslobodnih ljudi. Ali 
robova je u cjelini kod Germana bilo malo, a njihov je položaj bio uvelike različit od položaja 
rimskih robova klasične epohe. Svaki je rob imao svoju kuću, obitelj i gospodarstvo, od koga 
je svome gospodaru morao davati određenu količinu žita, stoke i tkanina. Još je Tacit istakao 
da je položaj germanskog roba bio više nalik na položaj rimskoga kolona. Mogućnost 
iskorištavanja robovskog rada iako u veoma maloj mjeri i stjecanje veće količine pokretnih 
dobara pretvaralo je odličnike germanskoga rodovskoga društva u rodovsku aristokraciju. 
Njezino značenje naročito je izdizala mogućnost stvaranja ratnih družina. Pojedini pripadnici 
rodovske aristokracije okupljaju oko sebe svoju ratnu družinu i pretvaraju je u neku vrstu 
profesionalnih boraca za interese rodovske zajednice, koji veći dio godine ratuju i otuđuju se 
procesu neposredne proizvodnje. Članovi ratne družine žive u domu svoga vođe, on ih viškom 
svojih potrošnih dobara hrani, odijeva i naoružava. Vođa i članovi njegove družine vezuju se 
među sobom zakletvom vjernosti. Vođa se s njima dogovara o vojnim pothvatima i s njima 
dijeli ratni plijen. Što je god neki vođa uspješniji u ratnim podvizima njegova ie slava veća, a 
priliv mladih ljudi, željnih ratnih uspjeha i dobiti, sve je jači. Ugled najuspješnijih ratnih vođa 
prelazi granice jednoga roda. pa čak i granice čitavih plemena. Oni se u kriznim situacijama, u 
velikim ratovima ili seobenim pothvatima samim svojim ugledom nameću cijelome plemenu 
ili čak privremenim savezima nekoliko plemena. 

Usporedo sa sve izrazitiim isticanjem prednosti rodovske aristokracije i sloja profesionalnih 
ratnika s vojnim vođama na čelu postupno se mijenja i funkcija demokratskih organa 
rodovske društvene organizacije. Čini se da je rodovsko selo bilo osnovna teritorijalna 
jedinica, a župa pagus ili Gau širi teritorij koji je obuhvaćao više sela, među kojima je 
rodovska povezanost vjerojatno bila dalja. Više župa bilo je udruženo u pleme, koje ie imalo 
svoj plemenski teritorij. Kod svih plemena još su i u ovoj fazi razvitka postojale općenarodne 
skupštine. One vrše sudačku dužnost, biraju starješine i ratne vođe. Na njima sudjeluju svi 
odrasli muškarci. Ali, s vremenom, to se opće sudjelovanje pretvara samo u pravo na 
odobravanje ili neodobravanje prijedloga što su ih pred skupštine iznosili članovi 
aristokracije. Ponegdje se formiraju već i posebna vijeća najuglednijih ljudi koja o svemu 
raspravljaju unaprijed, prije skupštine, a o manje važnim pitanjima donose čak i samostalne 
odluke. 

24 

Ratni 1 seobeni pothvati germanskih plemena i plemenskih skupina veoma su pomagali 
izdizanju ugleda plemenskih prvaka i afirmiranih vojnih vođa. Njih latinski izvori već 


nazivaju reges, kraljevi, premda oni nisu bili nikakvi nosioci monarhijske vlasti nego tek 
prvaci rodovskog društva. Njih i dalje bira plemenska narodna skupština, ali ih pri tome 
redovno uzima iz najuglednijih porodica rodovske aristokracije. U nekim plemenima 
najuglednije su obitelji već stekle običajno pravo da isključivo iz svoje sredine daju plemenu 
njegove reges ili kuninge. Takav kralj je i dalje obavezan da se savjetuje s narodnom 
skupštinom i vijećem rodovskih prvaka. Članovi plemena nisu prema kralju imali nikakvih 
posebnih dužnosti. Postojao je doduše običaj da mu se donose počasni darovi, ali on nije imao 
nikakvo pravo da ih zahtijeva. Njegov se položaj nije zasnivao na odnosu najmoćnijeg 
eksploatatora podjarmljenih ljudi prema ostalome društvu. On je bio tek najviši i najugledniji 
starješina rodovskoga društva koje je u svom razvitku doprlo u svoj završni i najrazvijeniji 
stadij "vojne demokracije". 

Ovakvo društveno uređenje nije se kod svih germanskih plemena razvijalo jednakom brzinom 
ni u isto vrijeme. Ona plemena koja su živjela bliže granicama Rimskoga carstva, s njime se 
sukobljavala i borila, diferencirala su se, naročito u pogledu vojne i kraljevske funkcije, 

dublje i razvijala naglije. To u najvećoj mjeri važi za ona plemena ili ulomke plemena koja su 
rano prodrla na tlo Carstva i ondje se intenzivno prilagođavala društvenim odnosima 
razvijenijeg tipa. U isto vrijeme, mnoga su germanska plemena, naročito ona u unutrašnjosti 
kontinenta i koja su tek kasno ušla u velika seobena kretanja, živjela u daleko zaostalijim 
oblicima društvenog života i znatnoj povijesnoj retardaciji. 

d ODNOSI RIMA S GERMANIMA 

Prvo neposredno poznanstvo Rima s Germanima donijela je u posljednjim desetljećima II. st. 
pr. n. e. iznenadna provala velike skupine germanskih plemena na rimsko područje. Čini se da 
je neka velika elementarna nepogoda katastrofalna poplava mora odagnala plemena Cimbra, 
Teutona i Ambrona s područja Danske, s obala sjeverozapadne Njemačke i Frigije, pa su oni 
nadrli prema jugu, desetak godina ratovali u srednjoj Evropi, Galiji i Hispaniji, da bi se 
potkraj stoljeća preko alpskog bedema obrušili na sjevernu Italiju. Tu im se rimska vojska 
skrajnjim naporima uspjela oduprijeti i uništiti ih. 

Drugi, znatno manji prodor Germana Sveva u Galiju postao je u Cezarovo vrijeme povodom 
za rimsko osvojenje te keltske zemlje i, zatim, za Cezarove pokušaje da preko Rajne prodre u 
Germaniju. Otada gotovo stotinu godina Rimljani štite svoje posjede od germanske opasnosti 
nizom ofenzivnih pothvata koji su kulminirali pokušajima da se rimska granica pomakne s 
Rajne na Labu, što bi praktički značilo podvrgavanje svih kontinentalnih Germana pod rimsku 
vlast. Ali rimske legije nisu uspjele taj zadatak ostvariti, pa je od kraja I. st. un. e. počela 
epoha defenzive Rima prema germanskome svijetu. Sustavom utvrda učvršćuje se obrambeni 
položaj Rimljana na Rajni, a od gornjeg toka te rijeke do gornjeg toka 

Dunava formira se suhozemna utvrđena granica, tzv. limes germanicus dovršen za vrijeme 
Antonina Pija, u 1. pol. II. st. n. e.. Do toga vremena, u mnogobrojnim sukobima, Rimljani su 
dijelovima poraženih ili prijateljski raspoloženih germanskih plemena dopustili da se trajno 
nasele duž lijeve obale Rajne i formirali ondje dvije germanske provincije: Germania supe- 
rior i Germania inferior, a obrambeno područje između gornje Rajne, gornjeg Dunava i 
limesa, organizirali su kao naseobeno područje pokorenih domaćih plemena i preseljenika 
koji su se ondje smatrali zakupcima carske domene i plaćali državi desetinu od svega svoga 
uroda zbog toga: agri decumantes. 

Razmjerno uravnoteženo stanje poremetila je katastrofalna provala Markomana i Kvada, 
zajedno s fragmentima drugih germanskih plemena i sa sarmatskim Jazigima, preko srednjeg 
Dunava, u alpske provincije, Panoniju, Meziju i sjevernu Italiju počevši od 166. Čini se da je 
tome prelijevanju preko rimskih granica uzrokom bilo novo razdoblje teritorijalnog 
prerazmje-štanja u unutrašnjosti Germanije, izazvano preselenjem Gota s južnih obala Baltika 
na sjeverne obale Crnoga mora. 


Mir je bio uspostavljen tek dugotrajnim i skrajnje dramatičnim vojnim naporima Rima, a 
granica je utvrđena na Dunavu. 

Nove nasrtaje Germana u prvoj polovici III. stoljeća rimski su carevi samo djelomice 
uspijevali suzbijati oružanom silom. Započelo je razdoblje otkupljivanja mira bogatim 
darovima germanskim vođama i davanjem redovitih godišnjih "supsidija" pomoći. Za svoju 
obranu duž granica rimska je vlast u pograničnim oblastima davala čestice zemlje svojim 
isluženim vojnicima na obradbu, uz uvjet da i njihovi sinovi služe u pograničnim odredima u 
kojima su se borili njihovi očevi. Tako je stvoren nasljedni sloj vojnika-graničara limitanei 
koji su bili u isto vrijeme i zemljoradnici, a ne više samo profesionalni vojnici, kasernirani u 
vojnim logorima i utvrdama. Dobar dio tih vojnika bio je germanskog podrijetla. 

Nova etapa u odnosima Germana s Rimskim carstvom započela je s izbijanjem dugotrajne 
krize i građanskih ratova u Carstvu koja ispunja cijelu drugu polovicu III. st. n. e. Kad je god. 
253. car Valerijan poveo vojsku s rajnskih granica u Italiju, protiv svoga suparnika Emilijana, 
započele su masovne provale Franaka, Alamana i drugih zapadnogermanskih plemena preko 
Rajne 1 limesa, a Gota u Dakiju i duboko u unutrašnjost Balkanskog poluotoka, te zajedno s 
Vandalima u Panoniju. Pred tim pritiskom Rim je 271. povukao svoju vojsku iz Dakije i 
istočne Panonije, a 275. su evakuirani agri decumantes. No ipak Carstvu je uspjelo da s 
uspostavom unutrašnjeg mira pod Dioklecijanom obrani svoje granice na Rajni i Dunavu. 
Slijedeći val germanske ofenzive pokrenuo se nakon smrti cara Konstanti-na 337. U 
nezaustavljivom nadiranju Franci, Alamani i Sasi pustošili su i osvajali područja na zapadu od 
Rajne, a sredinom IV. st. Franci su zauvijek zauzeli pokrajinu Toksandriju, južno od donjeg 
toka Meuse, pa su čak za to osvojenje naknadno dobili pristanak cara Julijana Apostate 
prihvativši status federata Carstva, dok su Alamani zauzeli cio Alzas. Istovremeno Goti u 
savezu s drugim plemenima vrše snažan pritisak na dunavsku granicu. Potreba za efikasnijom 
obranom Carstva jedan je od glavnih uzroka za konačnu diobu Carstva poslije Teodozijeve 
smrti 395 na dvije polovice: istočnu, kojom je vladao stariji od dvojice Teodozijevih sinova, 
Arkadije, i zapadnu, koja je pripala mlađem sinu, Honoriju. 

Porimi sarkofag s reljefnim prikazom konjaničke bitke s barbarima. 1. pol. IV. st. 

Ali ti događaji već su suvremeni s konačnom etapom germanskih napada na područje Carstva 
kojima je početni udarac donio nasrtaj Huna na državu Istočnih Gota Ostrogota u sjevernom 
Pricrnomorju oko god. 370. 

e POSTANAK KRŠĆANSTVA I RANA ORGANIZACIJA CRKVE 

U skladu s kršćanskom dogmatikom koja Isusa iz Nazareta u Galileji smatra osnivačem svoje 
vjere, povijesna su istraživanja o postanku kršćanstva 1 njegovu vjerskom učenju, pa i o 
organizaciji i ulozi Crkve u ljudskome društvu, dugo vremena posvećivala prvenstvenu 
pažnju problemu o historičnosti Isusa i autentičnosti njegova nauka. 

Već od kraja XVIII. st. pa sve do danas mnogi su znanstvenici dolazili do uvjerenja da Isus 
nije nikada realno postojao nego da je lik naknadne mitske tvorbe. 

Takva shvaćanja temelje se na pomnoj analizi originalnih tekstova koji govore ili šute o Isusu. 
Pokazalo se da su najstariji sačuvani dokumenti 

o ranom kršćanstvu stariji od Evanđelja. Tako su poslanice Sv. Pavla Rimljanima, 
Korinćanima, Galaćanima i neke druge nastale već između 50. i 60. god. n. e., a ipak u njima 
nema nikakvih podataka o historijskom životu Isusa. Slično je i sa suvremenim piscima. Tako 
Filon Aleksandrijski 34. pr. n. e. - 54. n. e. u svojim prikazima o prilikama kod Židova u 
Pilatovo doba nigdje ne spominje događaje o Isusu, poznate iz Evanđelja. Isto vrijedi za 
židovskog suvremenog historičara Justusa iz Tiberijade koji u svojoj Kronici o židovskim 


kraljevima sve do Agripe II, 28-93. u n. e. ne navodi nikakva podataka o Isusu, kako je to 
poznato po navodima patrijarha Focija IX. st. koji je pročitao Justusovu kroniku prije nego što 
se izgubila. Uskoro poslije Isusove smrti, židovski historičar Josip Flavije 37-iza 100, koji u 
svom djelu Židovske starine potanko opisuje vrijeme u kome je Isus navodno živio, o svemu 
događanju iz Evanđelja nema ni spomena. U XVIII. poglavlju toga djela postoji doduše kratak 
tekst o Isusu, ali su analize dokazale da je on kasniji umetak nekoga kršćanskog redaktora koji 
je bio zaprepašten Flavi-jevom šutnjom o presudnim događajima kršćanstva. 

Povjesničari koji usvajaju mitsku tezu o Isusu smatraju i oskudne napomene kod Tacita 
Annales, XV, 44, napisano 115-117 informacijom dobivenom iz kršćanskih vrela u vremenu 
kad su već postojala najmanje tri Evanđelja Matejevo, Markovo i Lukino pa je kršćanska 
legenda o Isusovu raspeću već bila dovoljno proširena. Potpuno su nedovoljni ili nepouzdani i 
podaci kod Plinija Mlađeg oko 113 i Svetonija oko 121. Drugi klasični pisci iz I. ili početka 
II. st., kao Seneka, Marcijal, Plutarh i Juvenal, nemaju ni najmanje vijesti o Isusovu 
postojanju. Tako bi kao povijesni izvori za Isusovu egzistenciju ostali samo vjerski kanonski 
tekstovi: Djela apostolska, Poslanice, Evanđelja i Apokalipsa. Njih, međutim, radikalna 
kritika ne smatra vjerodostojnim povijesnim dokumentima. 

Ali već je Fr. Engels krajnju skepsu prema podacima o historičnosti Isusa smatrao 
pretjerivanjem Prilog historiji ranog kršćanstva, prijev. u izd. "Kultura", Zagreb, 1951, str. 14. 
Isto mišljenje izražava i Fr. Mehring Historija Njemačke, prijev. u izd. "Kulture", Zagreb, 
1951, str. 143. 

Preostaje dakle da se utvrdi što se o Isusovoj ličnosti i učenju može na temelju novozavjetnih 
kršćanskih tekstova prihvatiti kao povijesna istina. 

Tome nastojanju povijesna je znanost posvetila izvanredno mnogo analitičkih radova. Njihov 
bitni rezultat bio bi taj da se danas može smatrati neospornim da je Isus zaista živio i djelovao 
kao prorok jedne male židovske masijanističke sekte. Njegovu egzistenciju osim kršćanskih 
kanonskih knjiga potvrđuju i najstariji dijelovi Talmuda. U njima su se sačuvali, čini se, 
veoma stari zapisi koji pod imenom Ješua ili Jesu govore o Isusu potvrđujući da su ga vlasti u 
petak, uoči pashe, osudile na smrt i smaknule jer je zavodio narod i unosio razdor među 
Izraelce. 

Neizravnu potvrdu o postojanju sličnih sekti još 1 prije Isusova vremena donose i tzv. 
Kumranski tekstovi, pronađeni u četrdesetim godinama XX. stoljeća 1 nakon toga u Judejskoj 
pustinji, koji svjedoče o esen-skoj zajednici učenika Učitelja pravednosti, koja je svoja učenja 
temeljila na eshatološko-apokaliptičkim naziranjima. 

Za povijesni problem o obilježjima i značenju kršćanstva kao temelja sveukupnoga duhovnog 
života u Srednjemu vijeku a i kao veoma utjecajne društveno-ekonomske i političke snage u 
cijelome tome vremenskom razdoblju, od osnovne je važnosti utvrditi kako je nastala vjerska 
koncepcija 

kršćanstva, kako se organizirala njezina ustanova Crkva, i kakve je ona probleme svojom 
ideologijom, svojim težnjama i svojom javnom djelatnošću unijela u povijest Srednjega 
vijeka. 

Isus je bio pristalica 1 učenik pustinjaka Ivana Krstitelja koji je propovijedao skori dolazak 
Mesije i tražio od ljudi da se u očekivanju toga dana moralno očiste i preobraze. Poslije 
Ivanova hapšenja 1 njegova smaknuća u zatvoru, Isus je preuzeo njegovu propovjedničku 
misiju. Ali postizavao je malo uspjeha jer nije naviještao ono što se u židovskoj sredini 
očekivalo od mesijanističkog proroka. Nije pozivao na oružje ni objavljivao buduću pobjedu 
Izraela nad njegovim neprijateljima, kako su to obećavali starozavjetni tekstovi. Umjesto toga 
preporučao je rezignaciju nad svjetovnim dobrima. Sve je težište polagao na moralni preporod 
ljudi kako bi mogli postati dostojni ulaska u Kraljevstvo božje. Hrabrio je nesretne, ponižene i 
obespravljene i preporučao nesebičnost, pomaganje bijednicima, nevino poštenje, bratstvo 


među ljudima, pa čak i ljubav prema svojim neprijateljima, smatrajući bespredmetnom svaku 
jagmu za korišću i zabrinutost oko blagostanja, moći, vlasti i sile. Svojim propovijedima koje 
su ispunjavale razmjerno kratko vrijeme od svega nekoliko mjeseci privukao je pažnju i 
pobudio strahovanje vlasti koje su uočavale privlačnost njegovih riječi za naj obespravljeni je 
slojeve u društvu, i kad je donio odluku da žižom svoje djelatnosti učini upravo Jeruzalem, 
došlo je do njegova hapšenja, osude na smrt i smaknuća. 

Neveliki broj njegovih učenika i sljedbenika razbježao se od straha pred progonima. 

Premda sam Isus nije ničim nagoviještao da mu je namjera osnovati novu vjeru niti je svojoj 
osobi pripisivao nadnaravno podrijetlo, njegova je tragična biografija uskoro postala 
ishodištem za izgradnju grandioznoga teološkog zdanja koja izgradnja ispunja niz stoljeća i 
prolazi kroz brojne peripetije i kataklizme. 

Učiteljeva pogibija izazvala je kod njegovih učenika i pristalica tešku potištenost. Iz njihove 
privrženosti i ljubavi prema Učitelju, koji je "prošao svijetom čineći dobro" Aa, 10, 38, a 
možda i iz osjećaja krivice što su ga u presudnom trenutku patnji ostavili, rodilo se u njih 
vjerovanje da njegov uzvišeni i blagi lik nije mogao zauvijek nestati iz njihove sredine. Počeo 
se pronositi glas da nije umro za vazda, nego da je uskrsnuo i da su ga vidjeli na raznim 
mjestima. To je Isusove učenike ohrabrilo; oni se okupljaju, oporavljaju od poraza i počinju 
propovijedati vjeru u Isusovo uskrsnuće. 

Time se iz temelja izmijenila perspektiva njihova djelovanja. Za svoga života Isus je 
propovijedao skori dolazak Kraljevstva božjeg i potrebu pokajanja, a ne sama sebe kao 
Mesiju i Spasitelja. Ali u predodžbama njegovih učenika, nakon njegove smrti, njegova 
ličnost i djelatnost dobivaju posve nove dimenzije. Ta okolnost bila je bitno nov momenat 
kojim se kršćanstvo faktično rađa kao nova vjera. Postupnim misaonim radom, sim- 
bolizacijom i otkrivanjem novih, dubljih smislova u onome što je Isus govorio, sustavnim 
ugrađivanjem novih, filozofskih 1 teoloških koncepcija i tumačenja u temeljne zamisli o 
Isusovu životu, smrti i uskrsnuću, vršio se sustavni proces izdizan ja Isusove ličnosti od realne 
i tragične egzistencije jednoga od skromnih židovskih propovjednika i proroka do zamisli o 
Sinu božjem i ravnopravnoj ličnosti u nedjeljivome trojstvu vječnoga i svemoćnog Boga, 
stvoritelja i gospodara neba i zemlje. 

29 


Judin poljubac. Mozaik na zidu crkve S. Apollinare NUOVJ u Ravenni, oko 520. 

To ljudsko djelo stvaranja kršćanske religije može se sažeti u niz etapa. 

Da bi svoju vjeru u Isusovo uskrsnuće dokazali kao pouzdanu istinu s dalekosežnim teološkim 
značenjem, Isusovi su učenici svijetu oko sebe počeli objašnjavati razloge i smisao toga 
neobičnog događaja. Polemike i otpori njihovim uvjeravanjima zahtijevali su nove napore. 
Evanđelja 1 drugi pisani tekstovi već su veoma uznapredovala faza te apologetičke djelatnosti. 
Ona se nije zadržala samo u granicama palestinske sredine, nego se razvijala i van njezinih 
granica, u središtima židovske dijaspore, gdje ju nije kočila disciplina strogo židovskih 
naziranja. Na tlu šire, helenističke kulture prvobitno propovijedanje vjere u Isusovo 
uskrsnuće, združeno sa židovskim mesijaniz-mom, susreće se u raznim helenističkim i drugim 
misterijama o besmrtnosti, o drugome životu, sa soteriološkim religijama spasa u kojima 
spasitelji čovječanstva umiru i uskrsavaju da bi svojom smrću svojim vjernicima donijeli 
spasenje i vječni život. 

Iz svih tih komponenata počela se stvarati kristološka legenda. Isusova smrt tumačena je kao 
događaj unaprijed određen božjom voljom i predviđen još u navještajima starozavjetnih 
proroka. On nije bio samo "učitelj" kako su ga njegovi učenici za života nazivali, nego Božji 
pomazanik grčki: Christos, od davnina Jahveovim obećanjima najavljivani Mesija. Samim 
time Isusova je povijesna ličnost sjedinjena sa svime onim što su starozavjetni tekstovi 


kazivali o Mesiji. Stalo se smatrati da će se Isus uskoro vratiti, a tada će započeti doba 
Kraljevstva božjeg. 

Vjera u Isusovo uskrsnuće, mesijanstvo i ponovni dolazak među ljude odjeknula je među 
helenističkim Židovima iz dijaspore, koji su svake godine dolazili u Jeruzalem da svetkuju 
pashu, svojim mogućnostima da ju stope s helenističkom naukom o spasitelju koji pogiba za 
spasenje ljudi. Tim elementom vjera u Isusa kao židovskoga Mesiju odvojila se od judaičke 
religije. Pristalice proširenih zamisli o Isusu kao soteru spasitelju uskoro su se izdvojili iz 
prvobitnog skupa Isusovih učenika u Jeruzalemu. Formira 

se zasebna zajednica "helenista" pod vodstvom sedmorice prvaka, dok hebrejski orijentirani 
Isusovi učenici ostaju kao temeljna organizacija pod vodstvom "dvanaestorice". Otad 
helenistički odvojak razvija veoma snažno djelovanje ističući svoju opoziciju Mojsijevu 
zakonu. No to je dovelo do osude i smaknuća njihova najistaknutijeg propovjednika, Stjepana, 
i do izgona helenista iz Jeruzalema. Njihov odlazak u velike centre heleniziranoga Istoka, u 
Aleksandriju, Damask, Antiohiju, Smirnu, Efez, Korint, Solun i drugamo unio je njihova 
shvaćanja u tamošnje židovske općine i među Nežidove koji su se osjećali privučeni 
židovskim monoteizmom i moralnim nazorima Staroga zavjeta tj. među tzv. prozelite i 
poluprozelite. Naročito je bio važan razvitak antiohijske skupine "helenista" u kojoj su bivši 
pogani uskoro postali većinom u zajednici Isusovih vjernika. 

U antiohijskoj sredini vjerojatno više ni jedan vjernik nije osobno vidio Isusa, iako su svi 
podjednako vezivali svoje nade uz njega. Ali u njihovim predodžbama elementi židovskog 
mesijanizma sve su se više gubili ustupajući mjesto širem, općečovječanskom shvaćanju. 
Prvobitna vjera u njegov ponovni dolazak kojim će započeti postojanje kraljevstva božjeg na 
zemlji prerasta u vjeru u Kristovu smrt radi omogućavanja čovječanstvu da i ono, kao i sam 
Krist, uskrsne za život na drugome svijetu. Antiohijski kršćani nazivali su Isusa Kvrios 
Christos - Krist i Gospodin - a takav naziv, Gospodin, pridavao se među Židovima i bogu, 
Jahveu. Stoga je upotreba toga termina svjedočanstvo da su antiohijski kršćani Isusa ne samo 
shvaćali kao Spasitelja ili Sotera, nego su ga već izdizali na božansku razinu približavajući ga 
poštovanju koje se iskazivalo samome židovskome bogu Jahveu. Time je Isus, nekadašnji 
navještač skoroga dolaska Kraljevstva božjeg, koji sama sebe nije nazivao ni Mesijom, ni 
božanstvom, nego je samo pozivao ljude da se za taj dolazak pripreme moralnim preporodom 
kako bi mogli biti dostojni da uđu u Kraljevstvo božje, naknadno, radom ljudskog umovanja, 
izdignut na putu divinizacije sve do njegove sličnosti s Bogom. 

Veoma je vjerojatno da su antiohijski kršćani počeli naslućivati i daljnju, treću fazu u 
izgradnji kršćanske kristologije; da su, naime, Isusovu smrt tumačili kao smrt božanskog bića 
koje po unaprijed utvrđenom božanskom planu podnosi muku i smrt a zatim uskrsava, da bi 
tom smrću i tim uskrsnućem pružilo primjer i pokazalo put spasenja od ovoga svijeta zla u 
vječnome blaženstvu zagrobnog života. Takvim tumačenjima oni su izlazili ususret sredini u 
kojoj su propovijedali i omogućavali Grcima da shvate i usvoje židovskog Mesiju povezujući 
ga sa svojim zamislima o Soteru ili spasitelju. U isti mah, slom Isusove djelatnosti i njegova 
smrt na križu mogla se sada tumačiti kudikamo dublje, kao ostvarenje božje namisli radi 
spasenja ljudi. 

U toj etapi razvitka kristologije u antiohijskoj se kršćanskoj općini kao pomagač njezina 
prvaka Barnabe pojavio Pavao iz Tarza kao ličnost prvobitno strana jeruzalemskoj općini i 
potomak romanizirane židovske obitelji. U njegovu rodnom gradu, na granici prema 
maloazijskom svijetu, živjelo je miješano grčko i rimsko stanovništvo, a bio je raširen kult 
lokalnoga boga Sandama koji je umirao spaljen, zatim uskrsavao i u obliku dima uzlazio na 
nebesa. Identifikacija s njegovom sudbinom činila je i vjernike sudionicima njegova uzašašća. 
Sinkretizam stapanje helenističkih i orijentalnih soterioloških shvaćanja s elementima 


judaizma i početnim oblicima ranoga kršćanstva Isusovih neposrednih i daljih učenika bio je 
temelj Pavlovih nazora i njegove djelatnosti. 

Pavao je isprva bio žestok neprijatelj Isusovih sljedbenika, ali je teško podnosio terete i 
ograničenja Mojsijeva zakona. Upoznavajući kršćanstvo kao njegov gonitelj, on je iznenada 
shvatio da je učenje helenista moguće prihvatiti kao izlaz iz podjarmljenosti Mojsijevu 
zakonu. Svojom smrti i uskrsnućem taj je kršćanski Kyrios Christos zapravo Soter i Spasitelj 
koji nije naviještao neki nedefinirani dolazak božjega kraljevstva, nego svoju muku i smrt 
kojom je već faktično izvršeno spasenje ljudi i time ostvareno kraljevstvo božje, no ne na 
zemlji, kako su to očekivali Židovi, nego u van-svjetovnom božanskom kraljevstvu pravde i 
vječnoga blaženstva. 

Pavlovo propovijedanje izazvalo je negodovanje u jeruzalemskoj općini kojoj su na čelu 
stajali Isusov učenik Petar i Isusov brat Jakov, pa se poslije tri godine Pavlove djelatnosti 
pokazalo potrebenim da Pavao ode u Jeruzalem i ondje opravda svoj nauk. Ali ondje je naišao 
na nerazumijevanje jer su tamošnji Isusovi sljedbenici sebe i dalje smatrali pripadnicima 
židovske vjere i nisu prihvaćali razvitak kristologije, postignut izvan Palestine. Sve do kraja 
Pavlova života jeruzalemska je općina gledala na Pavla kao na zastranjivača koji izopačuje 
autentičnu vjeru u Isusa i poriče Mojsijev zakon. Nakon prvoga dolaska u Jeruzalem, Pavao je 
onamo odlazio još dva puta u razmaku od dvadesetak godina oko 49. i 59-60. Prvi puta je 
radikalno raskrstio s Petrovom i Jakovljevom općinom i uporno ostao pri propovijedanju 
svoga shvaćanja o kršćanstvu. Nailazeći na svojim misionarskim putovanjima na ogorčeno 
neprijateljstvo Židova i kršćana koji nisu raskinuli vezu s judizmom, Pavao je stao 
propovijedati samo poganima, pri čemu je glavne pristalice stjecao iz redova sirotinje, pa čak 
i među robovima. 

Ali prilikom svoga trećeg dolaska u Jeruzalem, Pavao je doživio slom. Na zahtjev 
jeruzalemske općine, kojoj je sada na čelu stajao Isusov brat Jakov, Pavao je izvršio javni 
obred pokajanja kojim je objavio svoje ponovno podvrgavanje Mojsijevu zakonu. No 
pravovjerni su Židovi ipak ishodili njegovo hapšenje, pa je nakon procesa koji je nad njim 
izvršen u Rimu, bio osuđen na smrt i smaknut 62. god. 

Pavlovo učenje, izraženo u njegovim Poslanicama, iako insistira na Isusovoj soteriološkoj 
ulozi, samoga Isusa još uvijek smatra čovjekom, a ne božanstvom ili bogom. Ali budući da je 
njegova uloga spasitelja bila predodređena od iskona, on je u božjem duhu postojao od vazda. 
U tome smislu on je sin božji. Njemu je kao spasitelju povjerena sudbina čovječanstva, pa je 
on i zagovornik ljudski kod Boga. Svoju vlast nad opstankom ljudskog roda i nad njegovom 
sudbinom, Krist će, kad dođe kraj svijeta i preostane samo Kraljevstvo božje, vratiti u božje 
ruke, pa će Bog i opet izravno vladati nad preporođenim i produhovljenim čovječanstvom, 
spašenim od svojih grijeha i konačno izmirenim s božanstvom. 

Time je konstantni proces Isusova izdizanja s razine njegova historijskog života u svojstvu 
proroka jedne male židovske eshatološke sekte prema božanskoj razini u Pavlovoj 
interpretaciji uznapredovao još dalje. Kršćanstvo se u svojoj povijesti za nešto više od tri 
desetljeća, od Isusove smrti oko 30. u n. e. do Pavlove smrti 62, izgradilo kao zasebna 
gnostičko-sote-riološka religija spasa, u kojoj je mentalno identificiranje vjernika s Kristovom 
iskupiteljskom smrti na križu spomoću nepokolebljive vjere u tu spasonosnu smrt donosilo 
spasenje. 


Kristovo raspeće 1 Kristovo uskrsnuće. Rabulin Evanđelistar, 2. pol. VI. st. 

Da bi to mentalno, duhovno poistovjećen je s Kristovom spasonosnom smrti učinio vidnim, 
Pavao je usvojio dva obreda: krst i "lomljenje kruha". Prvi od tih obreda obilježavao je 
stupanje u krug korisnika Kristove spasilačke smrti, a drugi je simboličkim primanjem 


Kristova tijela i njegove krvi u sebe ostvarivao fizičko sjedinjenje s Kristom i time jamčio 
udioniku u 

3 Srednjovjekovno doba povijesnog razvitka 

tome činu istu sudbinu koju je imao Isus: tjelesnu smrt, ali 1 duhovno uskrsnuće u vječni 
život. 

Rezultati Pavlove djelatnosti znače, dakle, znatan daljnji razvitak kri-stologije, započet u 
svijesti Isusovih učenika nakon njegove smrti. Polazeći od temelja helenističkog smjera u 
ranom kršćanstvu, Pavao je izgradio njegovu soteriologiju i eshatologiju sintetiziravši brojne 
elemente judaizma s gnostičkim i mističkim predođbama helenističkog istoka. Pri tom se 
izričito odvojio od propisa i prevlasti Moj sijeva zakona i formirao kršćanstvo kao zasebnu i 
samostalnu religiju spasa. 

Nastanak kršćanstva ne iscrpljuje se samo Pavlovim udjelom u stvaranju njegovih obilježja 1 
sastojaka. Uz paulinizam i njegove izravne nastavljače autore tzv. pseudopaulinističkih 
Poslanica postojali su i drugi, istovremeni smjerovi u oblikovanju kršćanskih vjerovanja, koji 
su suparnici pau-linizma i ponekad se razvijaju u oštroj borbi s njime. Iz svih tih komponenata 
kršćanstvo će se kao izgrađeno vjersko učenje formirati osebujnom sintezom tek na pragu 
srednjega vijeka, pri čemu će ono usvojiti ne samo paulinističke elemente, nego i brojne druge 
koji su u Pavlovo vrijeme bili takmaci, pa i protivnici paulinizma. 

O postojanju nekoga drugoga i drukčijeg naviještanja evanđelja, s drukčijim Isusom nego što 
je bio njegov, izvješćuje već i sam Pavao u svojim poslanicama Galaćanima i Korinćanima. 
Među njima, isprva veoma utjecajni smjer jeruzalemske općine, koji je djelovao najprije pod 
vodstvom Petra, jednoga od "dvanaestorice", a zatim pod vodstvom Isusova brata Jakova i, 
kasnije, drugih Isusovih rođaka, a koji u povijesti religija nosi naziv "judeokršćanstvo", bio je 
razbit Titovim osvojenjem Jeruzalema 70. Težište razvitka kršćanstva otad u cijelosti prelazi 
na područja izvan Palestine. 

Od osnovnih kršćanskih tekstova koje Crkva priznaje kao autentične, najstarije su Pavlove 
Poslanice. One su nastale između 50. 1 60. god. u n. e. Evanđelja, Apokalipsa i Djela 
Apostolska nižu se otprilike od 75. do oko 150. u n. e., pri čemu njihovi tekstovi daju 
mogućnost da se prati rađanje kršćanske dogme nakon epohe Pavlovih poslanica. 

Tako je u vremenu između postanka Evanđelja po Marku oko 75 i ostalih evanđelja zamisao o 
božjem posinjenju Isusa postala za kršćanske stvaraoce vjerskog učenja nedovoljna. Proces 
izdizanja Isusa k prijestolju božjem napredovao je dalje, pa je stvorena zamisao da je on pravi 
sin božji; ali se pri tom činilo nedostojnim da mu se pripiše prirodno rođenje. Stoga je 
zamišljeno da ga je po Duhu Svetome čudesno začela Djevica Marija. U to se vrijeme 
povezuje 1 posljednja Isusova večera s učenicima prije njegova hapšenja i smaknuća sa 
simboličkim smislom židovske svetkovine pashe, koja je bila spomendan na izlazak Židova iz 
Egipta i žrtvu jagnjeta čijom su krvlju bila obilježena vrata židovskih kuća, da ih Jahve u 
svom gnjevu prema Egipćanima ne bi zatro. Kod Luke, kao najmlađega od sastavljača tzv. 
sinoptičkih evanđelja oko 100-110, ta se oproštajna večera s lomljenjem kruha i blagoslovom 
vina najzad već ustanovljuje kao sakramentalni obredni čin, koji ljudima pribavlja oproštenje 
grijeha. Zamisao o potrebi opraštanja ljudskih grijeha obilježava svu golemu uznapredovalost 
kršćanske teološke misli u usporedbi s Pavlovim vremenom. Za Pavla je za spasenje još bila 
dovoljna duhovna identifikacija svakog vjernika s Kristovom spasiteljskom smrću na križu. 
Na pragu II. st. n. e. pokazalo se već da se obećanje o skorom dolasku kraljevstva božjeg nije 
obistinilo. Valjalo je dalje živjeti, i poko- 

ljenja su se zaista smjenjivala jedno za drugim, sa svim obilježjima realnoga ljudskog života. 
Isusovoj spasiteljskoj smrti stala se pripisivati moć ne samo da poslije smrti osigurava vječni 
život, nego da euharistijom, pričešću, već i u ovome životu može s grešnika istrti krivice zbog 


nevaljala života. Kre-postan i moralan život ostaje načelnim zahtjevom, ali i "grešnici" mogu 
svoja djela ispraviti pokajanjem i sakramentalnim uzimanjem Kristova tijela i krvi. 

Sve te temeljne dogme: o božanstvenosti Isusovoj, o njegovu odnosu prema Bogu-ocu, o 
njegovu odnosu prema trećoj božanskoj osobi, o samome pojmu trojstva, o Isusovu 
bezgrješnom začeću, učenje o grijehu i opraštanju grijeha, o pretvorbi blagoslovljenog kruha i 
vina u pravo tijelo i pravu krv Kristovu, o pokori i pokajanju za grijehe, o načinu i podjelite- 
ljima oproštenja koje se ljudima daje, kao i mnogi drugi elementi kršćanske religije u rađanju 
namrli su slijedećim stoljećima dileme, oko kojih su se sporile goleme snage tijekom 
posljednjih stoljeća antike i za trajanja cijeloga srednjega vijeka, a neke su vjerske dileme 
ostale utjecajne na svijest ljudi 1 političke snage njihova društva sve do 19. 1 20. stoljeća. 
Kršćanstvo nije počevši od svojih religijskih i dogmatskih zametaka dalje ostalo samo 
slobodno idejno i vjersko uvjerenje, nego se ono veoma brzo počelo organizirati kao 
institucija. 

Prvobitna jeruzalemska općina živjela je u neprekidnom očekivanju ponovnog dolaska 
Isusova i početka Kraljevstva božjeg. U tome očekivanju živjeli su iz dana u dan, bez ikakva 
rada. Sve su svoje imanje združili i živjeli u zajednici imutka. U vezi s potrebom da se tim 
dobrima upravlja, pojavila se ustanova "dvanaestorice". Ali kroz peripetije eliminiranja 
"helenista" i slamanje Pavlova "zastranjivanja" formirao se u jeruzalemskoj općini dinastički, 
monarhijski tip organizacije pod vodstvom Isusovih rođaka. No taj razvitak prekinut je padom 
Jeruzalema i, najzad, potpunim pokorenjem Palestine poslije sloma posljednjega židovskog 
ustanka protiv Rimljana u tridesetim godinama II. stoljeća. 

Paulinistička zamisao o organizaciji vjernika temeljila se na zamisli da su svi vjernici 
združeni vjerom u Krista u jedno mističko tijelo kome je glava sam Krist. Zbog toga nije 
moglo biti među vjernicima nikakve načelne razlike. Pa ipak, među njima su istaknutu ulogu 
imali pojedinci koje je obasjala milost božja harizma pa su stoga mogli djelovati kao 
propovjednici, učitelji i proroci. No oni nisu imali nikakve vlasti ni prava osim svoje 
propovjedničke djelatnosti. 

Takva prvobitna, harizmatska organizacija crkvenih općina nije mogla ostati trajan oblik. 
Vjerovanje se ustaljivalo, a produbljivanje dogmi zahtijevalo je sustavan studij teoloških i 
filozofskih problema. Kršćani su sve više počeli strahovati od harizmata koji su iznosili nove 
dileme i ugrožavali već usvojena uvjerenja. A kako je vrijeme prolazilo, a svršetak svijeta 
nikako nije dolazio, pokazalo se nužnim da se sazda čvrsta organizacija općina, pouzdano 
utvrdi vjerski nauk i odrede njegovi autoritativni tumači i čuvari. 

U takvim okolnostima harizmatsko vodstvo kršćanskih općina iščezava, a umjesto njega 
općine postavljaju izabrano vodstvo iz redova najuglednijih članova općine koje tekstovi 
nazivaju prezbiterima. Među njima sve istaknutiju ulogu dobivaju episkopi, upravnici 
imovinom općine, i đakoni, voditelji i služitelji pri vjerskim obredima. Daljnji razvoj sve 
odlučnije rezervira prezbiterima, biskupima 1 đakonima pravo na vršenje obreda kršćenje, 

blagoslivljanje kruha i vina, čitanje molitvi, tumačenje vjerskih tajni. Time se svećenstvo 
odvaja kao zaseban sloj čuvara i tumača dogmi. Oni postaju duhovnim i administrativnim 
vodstvom općina i bore se protiv harizmata, naročito putujućih učitelja i proroka koji nisu bili 
vezani ni uz koju crkvenu organizaciju nego odgovorni samo svome osobnom "otkrivenju" i 
"poslanju". Već krajem I. st. javlja se zamisao o nepovredivosti biskupa i đakona, a njihov se 
autoritet brani tezom da su oni nasljednici apostola koji svoj autoritet izvode od Krista. 
Institucija svećenstva ima božansko podrijetlo i stoga njezin autoritet mora biti neosporan. 
Položaj biskupa unutar općine poprima obilježja poglavara koga treba slušati "kao što je Isus 
slušao Boga-oca". Oni postaju jedini tumači prave vjere, njeni braniči od krivovjerja i 
disciplinski odgovorni za djelovanje svećenstva i život članova svoje općine. 


Usporedo s jačanjem svećenstva i biskupova autoriteta pojavljuje se uvjerenje da se spasenje 
postiže već i samim pripadanjem Crkvi i potpunim uklapanjem u nju. Postupno blijedi 
shvaćanje o nekoj individualnoj vjeri i neposrednom kontaktu svakoga vjernika sa 
Spasiteljem. Nužna je samo disciplina i pripadnost Crkvi koja pojedinca uklapa u kolektivnu 
vjeru i čini ga dijelom mističkoga tijela Kristova. Osnovni uvjet spasenja nije više samo vjera 
u Krista kao kod Pavla i identifikacija sa spasiteljskom tajnom Kristove smrti i uskrsnuća, 
nego je bitna pripadnost crkvi, koja je jamstvo i uvjet spasenja, u smislu formule "izvan crkve 
nema spasa". 

Takva shvaćanja bila su rezultat važnih promjena u klasnom sastavu kršćanskih općina i u 
općem stavu kršćanstva prema stvarnosti ovoga svijeta. 

Kršćanske se općine na prijelazu u II. stoljeće više nisu sastojale samo od robova i siromaha; 
u njima raste broj imućnih ljudi, pa i robovlasnika, koji su imali i kršćane među svojim 
robovima. Iako je ideal skromnosti i siromaštva 1 dalje ostao službenim programom općina, 
ipak su i one same, kao zajednica kršćana, prikupljale znatnu imovinu. Umjesto opozicije i 
otpora svijetu nepravde, stvara se kult poniznosti i izmirenja sa stradanjima što ih donosi život 
potlačenih u klasnome društvu. Kako su sve nova i nova desetljeća dokazivala da dolaska 
Kraljevstva božjega nema, da je ono samo "u srcima ljudi" ili u božjem obitavalištu na 
nebesima, crkva se pretvarala u organizaciju kojoj je dosuđeno da živi i djeluje u stvarnosti 
postojećega društva. Ona je za sebe odabrala ulogu da se bori protiv opačina i ljudskih 
poroka, ali je i sama za tu borbu trebala sigurnost, oslonac i priznanje. Nije mogla ostvariti 
neki drukčiji svijet od onoga koji je postojao, ali se mogla truditi da ljude preodgaja za 
plemenitije međusobne odnose, za život bez grijeha, radi ulaska u Kraljevstvo božje nakon 
smrti. Činilo se da je za tu borbu korisno pridobiti javne vlasti i njihovu pomoć, utoliko više 
što je neprijateljstvo tih vlasti moglo uništiti začetke Crkve, pa čak je takvim uništenjem ne 
samo prijetilo, nego ga je u više navrata nastojalo i ostvariti. 

Tako se kršćanstvo našlo u ambivalentnom položaju. Svojom biti i svojim programom ostalo 
je na strani obespravljenih i upornim zagovornikom dobrote i pravde. Ali u stvarnosti 
opstanka, ono se prilagođavalo poretku svoga vremena i više voljelo optirati za moć 
ovosvjetovne vlasti nego da se pretvori u nosioca revolucionarnih stremljenja protiv 
društvenog stanja i poretka 1 time izloži uništenju. 

U toj dvostrukosti krile su se opasnosti i prednosti. Svojim etičkim intonacijama ono je ostalo 
privlačno za potlačene, kao i u vrijeme Isusovih 

Propovjedi na Gori. Ali svojim nagovaranjem vjernika da se strpe i ne opiru zlu, čekajući 
nagradu za svoju bogobojaznost, patnje i odricanja u Božjem carstvu na nebesima, ono je 
pružalo šansu vlastodršcima da se njime posluže za pojačanje ugnjetavanja i ovjekovječivanje 
nepravednoga poretka na svijetu. 

Crkva je, čini se, dala prednost perspektivi pridobivanja državnih vlasti u nadi da će spomoću 
njih kršćansku vjeru učiniti općom duhovnom svojinom i zatim dovesti do pobjede i svoja 
etička načela u praktičnom životu. Mnoga stoljeća koja su slijedila pokazala su da je 
dugotrajna borba za pridobivanje svjetovnih vlasti i za njihovo podvrgavanje crkvenim 
zamislima u različitim razdobljima povijesti zasjenila prvenstvenu važnost borbe za prvobitni 
model kršćanskih moralnih odnosa među ljudima. 

Na putu prilagođavanja Crkve ustrojstvu društva u kome je postojala, važnu ulogu ima razvoj 
od biskupskog monarhizma u općinama ka stvaranju univerzalne crkve s jednim jedinim 
poglavarom na čelu. 

Sistem monarhijske vlasti baskupa u pojedinim općinama potpunije se i snažnije razvio na 
istoku u borbi s harizmatima, judaizmom i poganstvom. Ali on se uskoro prenio i na Zapad, a 
posebnu je ulogu stekao u glavnome gradu Carstva, u Rimu, gdje su tradicije jedinstvene i 
vrhovne vlasti careva djelovale kao model. Kasniji crkveni pisci i redaktori tek su naknadno u 


osnovne kršćanske knjige unijeli tezu da je prvim rimskim biskupom bio Petar i da je sam 
Isus vrhovničku vlast nad kršćanstvom predao upravo njemu kao svome namjesniku na 
Zemlji. Ni historiografskih ni arheoloških nepobitnih potvrda za tu tezu nema, pa se čini da 
treba smatrati da i sam njen nastanak pripada među nastojanja da se stvori sveopća crkvena 
zajednica s jednim jedinim vrhovnim poglavarom na čelu, koji će, kao i car, stolovati u 
političkom državnom središtu. 

Organiziranje Crkve već je od prvih početaka monarhijskog episkopata pokazivalo težnju da 
se prilagodi strukturi političke vlasti, pa se teritorij jedne biskupije redovno poklapao s 
područjem jedne provincije. U daljnjem razvitku jača regionalna povezanost pojedinih 
biskupija, koja dolazi do izražaja naročito u održavanju regionalnih savjetovanja biskupa o 
zajedničkim problemima sinodi. Tako se u azijskim provincijama između 160. i 170. održava 
nekoliko sinoda u vezi s opasnim širenjem montanizma, frigijske harizma-tičke 1 asketske 
sekte koja je izbila kao protest protiv posvjetovljavanja crkve 1 prevlasti svećenstva nad 
vjernicima. Ali uskoro se pokazala potreba da se iznad razine provincijalnih i regionalnih 
sinoda organiziraju skupštine visokog svećenstva od općega značenja za cijelo kršćanstvo i da 
se vjerski autoritet centralizira. Kršćanstvo je u to vrijeme vodilo upornu borbu protiv kritika 
koje su mu upućivali poganski filozofi, protiv suparničkih te-ološko-kozmoloških zamisli 
gnosticizma, a u isto vrijeme i borbu za pridobivanje naklonosti državnih vlasti. Tako već od 
prve polovice II. st. kršćanski apologeti upućuju svoje obrambene spise carevima sa ciljem da 
opovrgnu optužbe kojima je kršćanstvo bilo obasipano i da ishode zakonsko odobrenje 
kršćanstvu da postoji i javno djeluje. Tu je dvostruku borbu bilo moguće voditi samo 
disciplinirano, s usmjeravanjem iz jednoga centra. Stoga je druga polovica II. stoljeća ujedno 1 
doba afirmacije prioriteta rimskoga biskupa nad ostalim biskupima u Carstvu. To se prvenstvo 
naročito očitovalo kao ostvarena povijesna činjenica kad je u posljednjem desetljeću 

toga stoljeća rimski biskup Viktor cijelome svećenstvu pod prijetnjom kazni i izopćenja 
nametnuo onakav način slavljenja svakogodišnjega spomen-dana na Isusovo uskrsnuće kako 
je to kao jedino ispravno zamišljala rimska crkva. Tako je Viktor krajem II. stoljeća već 
istupao kao poglavar kršćanstva i prvi faktični papa. Tijekom III. st. papinski je primat već bio 
učvršćena dogma. 

Jedinstvu kršćanstva i jačanju njegova položaja u javnosti trebalo je da posluži i utvrđivanje 
tekstova koje će od mnogih što su kolali po kršćanskim općinama i pretendirali na jednaku 
vjerodostojnost cijela crkva obavezno priznavati kao autentične i kao pouzdan prikaz prave 
vjere. To eliminiranje neprihvatljivih spisa i utvrđivanje priznatih dovršeno je također krajem 
II. st. usvajanjem četiriju Evanđelja, jedne Apokalipse, jednoga povijesnog djela Djela 
Apostolska i 21 Poslanice Pavla iz Tarza i drugih autora, u svojstvu temeljnih vjerskih knjiga 
Sv. pismo Novoga zavjeta. Velik broj drugih evanđelja, otkrivenja i sličnih spisa odbačen je 
kao lažan i nevjerodostojan apokrifan. Ali u isto vrijeme cio je niz kršćanskih teološko- 
filozofskih pisaca "Crkveni oči" izgrađivao 1 tumačio dogme i crkvena shvaćanja, pobijajući 
naziranja poganskih filozofa i učenja koja su ocjenjivana kao krivovjerje, ali 1 prihvaćajući 
svijeta i čovjeka. 

Među suvremenim učenjima koja su se, u okviru kršćanstva ili na njegovim rubnim 
područjima, protivila dogmama u epohi njihova učvršćivanja, najizrazitija su bila ona koja 
nisu mogla prihvatiti Isusovu jednakost s Bogom-Ocem. Takva su se učenja u biti protivila 
završnoj fazi procesa kojim je Isusova ličnost s razine povijesno realnoga osnivača jedne 
židovske eshatološke sekte bila uzdignuta na razinu božanstva. Tako su pristalice 
monarhijanske ili ebionitske hereze s kraja II. st. tvrdili da su i Sin i Duh podređeni Ocu, koji 
jedini postoji oduvijek i vječno traje, dok su Sin i Duh samo oblici u kojima se Otac 
manifestira. Slična shvaćanja naučavao je početkom III. st. u Rimu Sabellius, tvrdeći da kod 


Isusa treba razlikovati dvije, oštro odvojene naravi: ljudsku i božansku, koja je emanacija 
jednoga jedinog božanstva te samo privremeno ulazi u ljudsko biće da bi ono izvršilo svoju 
misiju. Nadovezujući se na to shvaćanje, Sabelliusovi su učenici i nastavljači tvrdili da je Isus 
samo uzvišen čovjek u kome borave božji Razbor i njegova izrečena Riječ Logos, i ništa više. 
Taj isti spor, da li su Sin i Duh istobitni s Ocem, postao je početkom IV. stoljeća jezgrom 
arijanske hereze tj. učenja aleksandrijskog svećenika Arija, koje je rascijepilo tadašnje 
kršćanstvo i najzad bilo osuđeno na sveopćem crkvenom saboru koncilu u Nikeji 325. Ali 
prije nego što je arijanstvo konačno iskorijenjeno, ono je u trenutku svoga najvećeg ugleda, 
kad ga je odobravala i službena vlast u Carigradu, bilo preneseno u zemlje sjeverno od 
Crnoga Mora, među ondje tada nastanjene Gote, a od njih se proširilo drugim germanskim 
narodima, i, dok je arijanstvo u rimskome svijetu iščezavalo, ono se još nekoliko stoljeća 
održalo kod većine Germana predstavljajući jedan od bitno važnih političkih problema u 
državama što su ih Germani nakon Velike seobe naroda osnivali na tlu Carstva. Srodni 
sporovi oko istobitnosti triju božanskih osoba postali su jezgrom monofizitske hereze i drugih 
srodnih učenja u Istočnorimskome carstvu Bizantu a i sudbonosnom pojavom za teritorijalni 
integritet Bizanta u krizama arapske invazije. Jednakost Oca i Sina u od- 

nosu prema Duhu, kao trećoj božanskoj osobi, teološki je temelj i konačnog raskola 
kršćanstva na istočnu i zapadnu Crkvu u IX. i XI. st., sa svim dalekosežnim posljedicama što 
ih je taj događaj imao. 

Protivljenja crkvenim učenjima bilo je i na drugim osnovama. Jedna od bitnih bilo je njezino 
prilagođavanje klasnom društvu i poretku. Želeći da stekne službeno priznanje, Crkva je bila 
sve popustljivija prema porocima u životu vodećih slojeva društva, a na to su nepovoljno 
reagirali pokreti kao što su bili montanizam, novacijanizam i drugi. U skrajnjoj liniji, 
uvažavanju dobara ovosvjetovnog života protivili su se i gnosticizam 1 dualističke hereze, 
koje su osobito veliko značenje, nakon prvih zametaka u ranim stoljećima kršćanstva, stekle u 
mnogim zemljama Evrope u doba razvijenoga feudalizma. 

U razvitku svoje ideologije Crkva je dosegla prvi svoj vrhunac početkom IV. st. kad je 
Laktancijevom kristologijom bilo formulirano učenje o istobit-nosti triju božanskih osoba, a 
spasenje postalo uvjetovano vršenjem obreda i primanjem sakramenata koje podjeljuje 
svećenstvo. Ujedno, Crkva je svojim monarhističkim ustrojstvom hijerarhizirana, postavši 
time zagovornikom i braniocem autoriteta i poretka. Na taj je način postala prikladnom da 
svjetovna vlast shvati korist njena učenja za konstituirano društvo. Istovremeno, kršćanstvo je 
svojom velikom rasprostranjenošću među stanovništvom Carstva i svojom snažnom 
organiziranošću postalo realnom snagom koja je uspješno odoljela dvoipostoljetnom 
razdoblju povremenih progona, najžešćih u doba cara Dioklecijana. Godine 311, tadašnji je 
august car Galerije objavio edikt o toleranciji kojim je službeno odobrio slobodu vjerois- 
povjesti kršćana, uz preporuku da se mole svome bogu za dobro careva i države. Tome se 
crkva zaista i odužila. Već 314, svega godinu dana nakon što su carevi Konstantin i Licinije 
potvrdili Galerijev edikt, crkveni sabor u Arlesu donosi odredbu po kojoj svećenstvo mora 
uskratiti pričest svakom onome vojniku koji dezertira sa svoje dužnosti; u isto vrijeme taj 
sabor dopušta kršćanima da vrše sve javne funkcije u državi, uz uvjet da ih u tome nadziru 
njihovi biskupi. Time je crkva sve svoje snage stavljala na raspolaganje državi i samu sebe 
definirala kao zaštitnika i nadzornika javne političke djelatnosti. Od 337. već su i gotovo svi 
carevi kršćani. Godine 356. donesen je zakon o zabrani svih poganskih kultova, a 380. je car 
Teodozije objavio edikt kojim je kršćanstvo priznato jedinom dopuštenom, državnom vjerom. 
Svim takvim dostignućima na ideološkom, organizacionom i političkom području crkva se, uz 
rezultate razvitka privredno-društvenih odnosa u kasnoantičkom agraru i germanstvo koje se 
uputilo prema napuštanju svoga davnašnjega rodovskog ustrojstva, ulijeva u epohu ranoga 


srednjeg vijeka kao jedan od presudno važnih faktora u oblikovanju njegove neposredne 
životne stvarnosti. 

II. EVROPA U DOBA VELIKE SEOBE NARODA 

1. GOTI DO HUNSKE PROVALE 

Sredinom I. stoljeća pr. n. e. dio je gotskog stanovništva napustio južnu Švedsku i prešao na 
ušće Visle protjeravši odonuda Rugijce. Tijekom narednog stoljeća oni su se širili s prvobitno 
zaposjednutih područja; pri tom su sebi podvrgli dio svojih zapadnih susjeda, Vandala, dok su 
druge potisnuli s njihovih boravišta, stupivši tako u bliži dodir sa svojim istočnim susjedima, 
Estima, precima kasnijih Prusa. Uskoro je proširivanje gotskih posjeda preraslo u kretanje 
prema jugoistoku, uzvodno uz tok Visle. Do-prijevši u sporom napredovanju do Dnjestra, sišli 
su u 2. pol. II. st. n. e., jedni njegovom lijevom, a drugi njegovom desnom obalom sve do 
ravnica sjevernog Pricrnomorja. Dolazeći kao osvajači, Goti su unijeli znatnu poremetnju 
među stanovništvo toga područja, Slavene, dakijsko-tračke Bastarne i sarmatske Roksolane i 
Alane. Neka su od tih plemena uzmakla na zapad pa su sudjelovala u valu kojim je to gotsko 
kretanje markomanskim ratom udarilo o granice Rimskoga carstva. Druga su plemena ušla s 
Gotima u široko rasprostranjen savez plemena s više ili manje izraženom podložnošću. 
Dolazak Gota i formiranje plemenskog saveza pod njihovim vodstvom onemogućio je otad i 
trgovačke veze Carstva s Baltičkim morem. 

U prvoj polovici III. st. n. e. izvršilo se u Pricrnomorju konačno razdvajanje Gota na Istočne 
Gote ili Ostrogote i Zapadne Gote ili Vizigote. Granična crta među njima bila je obilježena 
približno tokom srednjega i donjega Dnjestra. 

Odmah po konsolidaciji Goti su u pojedinačnim skupinama iz svojih boravišta na Dnjestru i 
Prutu počeli napadati granice Carstva. U drugoj polovici III. stoljeća, u vrijeme unutrašnje 
krize u Carstvu, oni uvelike prodiru preko donjeg Dunava, a preko Crnoga mora napadaju i 
maloazijske obale. Pred njihovim pritiskom Carstvo je već 257. povuklo legije iz Dakije, a 
romanizirano je stanovništvo u masama prebjeglo preko Dunava. No time granica nije postala 
sigurnija i provale su slijedile jedna za drugom sve do 269. kad su Goti zajedno sa svojim 
savezničkim plemenima u Meziji doživjeli težak poraz. Mnogi od napadača su izginuli, a 
velik broj zarobljenika naseljen je u svojstvu kolona u opustošenim dunavskim provincijama, 
dok je dio njih uvršten u rimske kohorte. Od tog poraza Goti se dugo nisu mogli oporaviti, pa 
njihovi masovni napadi na Carstvo prestaju za više od 60 godina. Otad oni pretežno ratuju 
protiv svojih susjeda, pa su Karpi i Bastarni pred njima izbjegli u Trakiju, gdje im je Carstvo 
dopustilo da se nasele, 

dok su udarima na svoje susjede Burgunde, Vandale i Gepide utjecali na njihovo preseljavanje 
iz blizine gotskih napadača. 

Novu pobjedu nad Gotima izvojštio je car Konstantin 332. u Panoniji, nakon čega je i opet 
mnogo Gota s niihovim saveznicima naseljeno na području Carstva, a i dijelovi germanskih 
plemena duž lijeve obale srednjeg Dunava privremeno su priznavali rimsko vrhovništvo, pa 
su tako gotski odredi sudjelovali u nizu bitaka što ih je carska vojska vodila sa svojim 
neprijateljima na Istoku. 

Čini se da je to vrijeme relativnog mirovanja Gota oko sredine IV. st. bilo dokaz njihove 
unutrašnje konsolidacije. Vjerojatno je da u to vrijeme pada i pronalazak gotskoga pisma, 
runa, koje je nastalo pod utjecajem prčke i rimske pismenosti. Među njih se s Krima počelo 
širiti i kršćanstvo. Ali ono je osobito uznapredovalo kad je patrijarh Euzebije, koji je 
zaštićivao arijanstvo, oko 341. u pricrnomorsku Goti ju kao propovjednika poslao arijanskog 
svećenika Wulfilu, koji je i sam po podrijetlu bio Got. U Gotiji je Wulfila preveo Bibliju na 
gotski jezik, udarivši time temelje za daljnje širenje kršćanstva među Gotima, iako je tome 
širenju bilo i znatnih otpora. Posebno je za prevagu arijanstva kod Zapadnih Gota bio važan 


spor dvojice njihovih pretendenata na kraljevski položaj, pri čemu je slabiji od suparnika, 
Fritigern, zatražio i dobio vojnu pomoć od cara Valensa koji je bio arijanac. Primivši pomoć, 
on je primio i obavezu da zajedno sa svojim pristalicama prihvati arijanstvo. 

Za razliku od burne ratničke djelatnosti Zapadnih Gota, povijest Ostro-gota u IV. stoljeću 
slabije je poznata. Znade se da je sredinom toga stoljeća njihovim kraljem bio Hermanarih. 
On je podvrgao sebi Herule, doseljene na obale Azovskoga mora, a i neka slavenska plemena 
na srednjem Dnjepru i gornjoj Visli. Na istoku, prema državi Alana, granicom njegova 
teritorija bio je Don, a na zapadu, prema Vizigotima, rijeka Dnjestar. 

Tijekom IV. stoljeća i Ostrogoti 1 Vizigoti još su uvijek u izrazito rodovskom društvenom 
uređenju. Njihova rodovska aristokracija formirala se kao sloj prvaka, no još bez ikakve 
privatnovlasničke osnove toga prvenstva, iako je neosporno sve odluke donosilo vijeće 
prvaka, a narodna skupština ih je aklamacijom prihvaćala. Kraljevska se funkcija tek počinje 
izdvajati iz krila rodovske aristokracije i njezine se najuglednije porodice još među sobom 
bore za pravo na tu funkciju. Čini se da je taj razvitak do druge polovice IV. st. brže i dalje 
uznapredovao kod Ostrogota nego kod Vizigota. 

2. HUNSKI NAPAD I POČETAK SEOBE GOTA 

Kineski izvori prate povijest Huna još od III. st. pr. n. e. Ali taj je no-madsko-stočarski i 
ratnički narod turkmensko-mongolskog podrijetla postao važan faktor za srednjeazijski i 
istočno-evropski prostor tek od sredine II. st. u n. e., kad ih je iz njihovih boravišta na 
Dalekom istoku počela potiskivati snažna država njihovih istočnih susjeda, tunguškog naroda 
Sien-Pi, a sa juga Kina dinastije Han. Uzmičući prema Zapadu, oni su se prelili preko Srednje 
Azije i početkom III. st. n. e. prodrli u evropsku Sarmatiju gdje su 

u dugotrajnim borbama do sredine IV. st. konačno pokorili glavninu Alana odbacivši pri tome 
dio njih daleko u Panoniju, na područje između gornje Tise i Dunava. Time su Huni zaposjeli 
sve područje do Dona i Kavkaza. Uskoro zatim napali su Ostrogote. Oni su se kraće vrijeme 
odupirali, ali kad je njihov kralj Hermanarih uvidio da ga saveznici počinju napuštati i da je 
hunska pobjeda neizbježiva, izvršio je samoubijstvo 370. Njegov nasljednik poginuo je u 
borbi protiv združenih Huna i Alana, nakon čega se dio Ostrogota pokorio, a dio njih se 
povukao na zapad, na obale srednjega Dnjestra, smjestivši se uz tu rijeku, sjevernije od 
Vizigota. Ali Huni su ih napali i u novom boravištu. Upoznavši snagu neprijatelja koji je 
uporno podjarmljivao njihove srodnike, glavnina Vizigota, ugrožena na svom području od 
donjeg Dnjestra do donjeg Dunava, donijela je odluku da se okani borbe i zatraži utočište na 
rimskome tlu, južno od Dunava. S odobrenjem cara Valensa Vizigoti su podjesen 376. prešli 
Dunav kod Silistrije. Uskoro im se pridružio i dio onih Ostrogota i Alana što su pred Hunima 
izbjegli na zapad. Vjerojatno ih je u svemu moglo biti oko 50.000. 

Doseljenje Vizigota i njihovih saveznika na tlo Carstva bio je prvi slučaj naseljavanja jedne 
velike barbarske cjeline na državnom području na temelju ugovora s carskom vlasti. Već su se 
i prigodom prijašnjih sukoba s rimskom državom različiti fragmenti germanskih plemena 
ondje naseljavali u svojstvu kolona i profesionalnih vojnika, ili su novačenjem u germanskim 
zemljama unajimani u rimsku vojsku, što je redovito završavalo pri-lagođavanjem došljaka 
novim uvjetima i skorim stapanjem s rimskom civilizacijom. Naprotiv, Vizigoti su naseljeni 
kao etnička cjelina, s potpuno određenim pravnim statusom. Njihova je zadaća bila da kao 
samostalna vojna cjelina ratuju u sastavu rimske vojske i da brane granice države. Za tu 
službu dobili su cjelovito područje za naseljavanje u zemljama uz donji Dunav koje su u 
dotadašnjim ratovanjima veoma opustjele. 

Za razliku od glavnine Vizigota koja je prelaskom na područje Carstva izbjegla 
podjarmljivanje od strane Huna, Ostrogoti su pretežnim dijelom bili primorani da im se 
pokore. Već krajem IV. stoljeća Huni su prešli Kar-pate i prenijeli političko središte svoje 
države, koja se prostirala sve do donje Volge, u Panoniju. Tu su pokorili onaj dio Ostrogota i 


Alana što su nakon Hermanarihove smrti bili uzmakli prema zapadu. U Panoniji, Da-kiji 1 na 
sjevernom Pricrnomorju pod njihovom je vlašću u prisilnom plemenskom savezu boravio cio 
mozaik germanskih, istočnoslavenskih i drugih slavenskih plemena i naroda, ostavši u toj 
podložnosti sve do početka druge polovice V. stoljeća. 

3. SEOBA VANDALA, ALANA, SVEVA I DOSELJENJE BURGUNDA NA RAJNU 
Vandali su u I. st. pr. n. e. boravili na srednjoj 1 gornjoj Odri. Krajem toga stoljeća na tom su 
području razvrstani i izdiferencirani kao dvije skupine: Šilinzi, na srednjoj Odri, i njihovi 
jugoistočniji susjedi, Hasdinzi. Ali dolazak Gota u I. st. n. e. na ušće Visle poremetio je te 
odnose. Najprije su Goti s donje Visle potisnuli Rugijce u istočno Pomor je prisilivši time 
Burgunde da se 

Kretanje germanskih naroda u velikoj Seobi naroda. 

OPIS KARTE 

GOTI: 

Iz južne Švedske dolaze na ušće Visle; odatle oko 150. kreću na sjeverne obale Crnoga mora. 
Tu se razdvajaju na istočne ili Ostrogote i zapadne ili Vizigote. Razgraničava ih Dnjestar. 
OSTROGOTI: 

Napadnuti od Huna, glavninom potpadaju pod njihovu vlast. Povučeni preseljenjem Huna u 
Panoniju, ondje borave do propasti hunske države, nakon Atiline smrti. Nakon toga njihova 
glavnina provaljuje na istočni dio Balkana. Otuda, po odluci cara Zenona, 489. dolaze u Italiju 
i ondje osnivaju kraljevstvo koje je potrajalo do 555. 

VIZIGOTI: 

Uzmiču pred hunskom opasnošću u Trakiju i Meziju, nakon 395. prelaze u Zapadni Ilirik. Od 
početka 5. st. napadaju Italiju, 410. osvajaju i pustoše Rim, dopiru do Kalabrije, ali se vraćaju 
duž zapadne obale Apeninskog poluotoka, prelaze u Galiju i dobivaju status federata, pravo da 
se nasele u Akvitaniji. Ratuju protiv Vandala u Hispaniji, a poslije 507. potpuno se povlače na 
Pirenejski poluotok zadržavši Septimaniju gdje se njihova država očuvala do arapskog 
osvojenja 711. 

VANDALI, ALANI, SVEVI: 

Vandali-Silinzi polaze sa srednje Odre uzmičući pred Gotima na gornju Odru u Šlesku, a 
Vandali-Hasdinzi na gornju i srednju Tisu. Potkraj 3. st. Šilinzi odlaze na zapad, niz Majnu, a 
potkraj 4. st. Hasdinzi povlače iz međurječja Tisa-Du-nav Alane i s područja češke i Sveve, pa 
zajedno sa Šilinzima krajem 406. prelaze Rajnu, 409. napuštaju Galiju i na Pirenejskom 
poluotoku osnivaju 4 kraljevstva: Svevi u Galiciji, Hasdinzi jugoistočnije od njih, Šilinzi u 
Betiki a Alani na jugozapadu i jugoistoku Poluotoka. Pod pritiskom Vizigota, Šilinzi su 
pretežno uništeni, a ostatak Vandala s Alanima 429. prelazi u Sjevernu Afriku. Njihova država 
ondje održala se do bizantskog osvojenja 534. 

BURGUNDI: 

Pri dolasku Gota na ušće Visle, Burgundi se povlače prema donjoj Odri, a otuda se probijaju 
prema ušću Majne, prelaze na lijevu obalu Rajne. Tu im je prvo boravište oko V Vormsa. Za 
zasluge u ratu protiv Atile dopušteno im je da se presele u Savoju, južno od Ženevskog jezera. 
Poslije propasti Zap. rim. carstva, osvajaju područje oko Lyona i sežu na jug sve do Provanse. 
Tu se njihova država održala sve do pada pod vlast Franaka 534. 

FRANCI: 

Salijski Franci, s donje Rajne, oko 357. zaposjedaju Toksandriju. U 1. pol. 5. st. dopiru do 
Somme, naseljeni kao rimski federati. Deset godina nakon propasti Zap. rim. carstva, 
preotimaju od namjesnika Svagrija područje do Loire, od 496. zaposjedaju zemlje Alamana, 
nakon 507. Akvitaniju osim Septimanije, a 534. pripajaju svojoj državi Burgundiju. 
LANGOBARDI: 


Polazeći s danskih otoka, na evropskom su kopnu isprva, na donjoj Odri, zapadni susjedi 
Vandala, uzmiču prema donjoj Labi, zatim i dalje, prema jugoistoku, preko Moravske u 
Zapadnu Panoniju, gdje su susjedi i protivnici Gepida; ali nakon dolaska Avara u istočnu 
Panoniju 567, Langobardi sele u Italiju. 

smjeste južnije, uz rijeke Notec i Varta, u zapadnoj Poljskoj. Zatim Goti napadaju i Vandale. 
Jedan dio njih, Šilinge, potisnuli su dublje u Šlesku, gdje oni ostaju sve do III. st. n. e., a 
druge, Hasdinge su pri svom kretanju na jugoistok razbili na nekoliko fragmenata. Manjinu su 
sa sobom povukli prema Crnom moru, dok su preostali izbjegli u sjeveroistočnu Panoniju, na 
područje od gornje Tise do rijeke Maroš, gdje im je Carstvo odobrilo status federata. 

Šilinzi su ostali u Šleskoj sve dok nije u sedamdesetim godinama III. st. daljnje kretanje 
Burgunda razbilo i njihovu cjelinu ponijevši jedne od njih na Zapad, prema rijeci Majni, dok 
se drugi dio Šilinga pridružio Hasdinzi-ma u Potisju. 

Krajem IV. stoljeća, pokrenuti uzmakom Gota ispred Huna, Hasdinzi s pridruženim dijelom 
Šilinga odlaze iz Potisja na zapad, povlače sa sobom sarmatske Alane koji su boravili u 
ravnicama između srednje Tise i Dunava, pa se sav taj konglomerat upravlja uzvodno uz 
Dunav, u Norik i Reci ju, gdje ih je rimski vojskovođa Stilihon privolio da stupe u službu 
Carstvu. Ali već 406. oni su krenuli dalje, prema Galiji, povukavši sa sobom dio Sveva Kvade 
iz Moravske i Markomane iz Češke. 

Dotle su Burgundi već doprli do ušća Maj ne u Rajnu 1 ondje se kao saveznici Rima smjestili 
sjeverno od Alamana koji su još oko 260. zaposjeli rimske Agri decumantes. 

Vandali, Alani i Svevi napredovali su prema Galiji najverojatnije rimskom vojničkom cestom 
koja je preko Augsburga i Heidelberga vodila na Mainz, gdje su rimske granice branili Franci. 
Poslije teških borbi Vandali su probili tu barijeru, pa su posljednjega dana 406. njihove prve 
čete prešle Rajnu. Pri tome im se pridružio onaj dio Šilinga što su već prije s Burgundima 
doprli do Rajne, a u prvi mah za njima su pošli i Alamani i Burgundi. Ali naknadnim 
sporazumom sa Carstvom, Alamani su se vratili na Dekumantska polja, a Burgundi su se 
zadržali na lijevoj obali srednje Rajne, oko Wormsa. To im je boravište postalo prvom 
postojbinom na tlu Carstva, a tu su oko 416. već primili arijansko kršćanstvo. 

Vandali, Alani i Svevi prelili su se tijekom 407. po cijeloj Galiji pljačkajući i sukobljavajući se 
s nevelikim otporom rimskih odreda. Iscrpivši pašnjake, oni su podjesen 409. prešli Pireneje i 
dvije godine lutali Hispani-jom, a zatim su sa rimskom vlasti sklopili ugovor o naseljavanju. 
Hasdinzi i Svevi smjestili su se u Galiciji, Šilinzi u Betiki, a Alani razdvojeno, u Lu-sitaniji i 
Kartaginskoj provinciji. 

Godine 416. pojavio se u Hispaniji vizigotski kralj Valija, na čelu svoga naroda koji je u 
međuvremenu prokrstario Balkanom, Italijom 1 stigao u Narbonsku Galiju, gdje su Goti 
prihvatili status federata i preuzeli obavezu da za rimsku vlast vojuju protiv Vandala, Alana i 
Sveva u Hispaniji. 

Vizigoti su najprije napali Šilinge, koji su u tim borbama gotovo potpuno istrijebljeni. Njihovi 
su se preostaci pridružili Hasdinzima. No Rim se bojao prevelikih uspjeha Vizigota u 
Španjolskoj, pa je Valija već 418. opozvan. To je Hasdinge i Sveve spasilo od uništenja. Ali 
oni odmah zatim počinju ratovati među sobom. U tome su Svevi dobivali pomoć od rimske 
vojske, a Hasdinzi i Alani su se združili pod vodstvom zajedničkoga kralja i postupno, u 
borbama s rimskom vojskom proširili na cio jug Hispanije. Najzad, iscrpljeni tim borbama, 
oni 429. donose odluku da se preko Gibraltarskog tjesnaca presele u Sjevernu Afriku. U to je 
vrijeme njihovim kraljem bio Gajzerih, a Alanovandala je bilo u svemu oko 80.000, od čega 
do 20.000 


za rat sposobnih muškaraca. Sjeverna Afrika ih je privlačila svojom plo-dnošću koja ju je 
učinila jednom od žitnica Rima. 


Na ozbiljniji otpor Alanovandali su naišli tek u Numidiji istočni Alžir, ali su ga brzo skršili. 
Održalo se još samo nekoliko jakih utvrđenja. Budući da nisu imali ratnih sprava da ih osvoje, 
pristali su na nagodbu i s rimskom vlašću sklopili ugovor o svome federatskom položaju 435. 
Međutim, čim su se konsolidirali zavladali su zemljom kao nezavisni gospodari, a njihova je 
vojska 439. osvojila 1 glavni grad provincije, Kartagu. Kad je 441. propao pokušaj Carstva da 
vojnom ekspedicijom iz Italije primora Alano-vandale na pokornost, sklopljen je 442. konačni 
mir kojim je Carstvo predalo osvajačima suverenu vlast u svim sjeveroafričkim provincijama 
sve do Tripolitanije. 

Lakoća kojom su Alanovandali preoteli Rimu tako dragocjena područja zasnivala se na 
dvostrukoj slabosti rimske vlasti u tim zemljama. Teški poreski režim i bezobzirna 
eksploatacija kojom je veliki zemljoposjed tlačio široke slojeve stanovništva okrenuli su 
simpatije stanovništva prema osvajačima, za koje se znalo da žive u rodovskome društvu, bez 
privatnog vlasništva na zemlju. Usto je ista kategorija žiteljstva pristajala uz vjersku sektu 
donatista po začetniku, svećeniku Donatu koja se žestoko borila protiv posvjetovljenja crkve. 
Svećenstvo je, naime, prepuštajući se uživanju materijalnog blagostanja i povlaštenog 
položaja u društvu odnemarivalo prvobitne nazore kršćanstva o etičkoj vrijednosti siromaštva 
i suzdržljivosti. Stoga su donatisti proglašavali nevaljanim svaki vjerski čin nedostojnih 
svećenika i time dolazili u ogorčene sukobe i sa crkvom i sa svjetovnom vlašću. Opozicija 
Alanovandala prema službenom kršćanstvu jer su i oni, kao i Goti, bili arijanci učinila ih je 
bližima za pripadnike pobunjene sekte od episkopalnoga svećenstva. 

Usprkos tome, Alanovandali su uskoro po svome doseljenju razočarali nade koje su uz njihov 
dolazak bile povezivane. Njihova evolucija učinila ih je baštinicima poretka protiv kojega su 
se borili. 

Prema podacima što su se o njihovu kretanju kroz Evropu sačuvali, čini se da je u njih, za 
vrijeme njihova boravka u Potisju, prevladavalo slično privredno i društveno uređenje kao 
kod zapadnih Germana u Cezarovo doba. Ali njihovo je osvajačko kretanje dovodilo do 
važnih promjena. U osnovi, rodovsko se društvo očuvalo, ali se ono prilagodilo ratničkoj, 
decimalnoj organizaciji s podjelom na vojničke stotnine i tisućnine. Vojni zapovjednici 
izdvajali su se kao sloj aristokracije kome je na čelu bio kralj. On je predsjedao narodnoj 
skupštini, bio ratni vođa i najviši sudac. Iako se uloga narodne skupštine održavala sve do 
pokoren ja Afrike, te još uvijek ona odlučuje i o seobama i o ratnim pothvatima, kraljevska 
vlast odlučno potiskuje utjecaj naroda i pretvara se u monarhijski režim koji se oslanja na 
vojnu aristokraciju. 

Po doseljenju u Afriku Alanovandali se naseljavaju u rodovskim zajednicama, ali kraljevska 
vlast preuzima carske domene, aristokracija veleposjede svjetovnih velikaša, a arijanska crkva 
znatne komplekse imanja što su pripadala katoličkoj crkvi. Takvim uklapanjem u zatečene 
posjedovne odnose kraljevska vlast i vojna aristokracija preuzimaju s osvojenim zemljo- 
posjedima i zavisnu radnu snagu, kolone i serve, i stupaju na mjesto ekspro-priranih Rimljana. 
Samim time, kraljevska vlast i alanovandalska rodovsko--ratnička aristokracija mijenjaju svoj 
društveni status. Umjesto dostojan- 

Mozaik vandalskog veleposjednika na konju kako odlazi iz svoje villae. Kartaga, 

oko 500. 

stvenika rodovskoga društva, oni postaju velikim zemljoposjednicima. Na taj se način 
uklapaju u razvitak dotadašnjih klasnih odnosa koji se mijenjaju pretvarajući se u oblike 
eksploatacije koji su vodili prema feudalizaciji. 

Povijesne okolnosti nisu, međutim, dopustile Alanovandalima da u tome razvitku dopru 
daleko. Oni su doduše svoju državu znatno ojačali i čak svoje posjede proširili novim 
osvajanjima. Zauzeli su zapadnomediteranske otoke: Sardiniju, Korziku i Baleare 1 oko 


polovice V. st. postali velikom pomorskom silom. Godine 455. uspjeli su čak naglim 
prepadom prolazno osvojiti Rim, pri čemu su ga neobuzdano opljačkali po čemu je razornost 
njihova napada postala temeljem za pojam vandalizma, iako njihova pustošenja nisu bila gora 
od mnogih drugih, u različitim povijesnim vremenima. Alanovan-dali su osvojili i Siciliju, ali 
su je 476. uz obavezu da dobivaju godišnji danak ustupili germanskom vojskovođi Odoakru 
koji je te iste godine s prijestolja zbacio posljednjega zapadnorimskog cara, Romula 
Augustula. 

Ali svega šezdesetak godina poslije toga unutrašnji politički, klasni 1 vjerski razdori učinili su 
alanovandalsku državu dovoljno slabom da 534., kao prva od barbarskih država na tlu 
Zapadnorimskoga carstva, postane žrtvom Justinijanova vojno-političkog plana o obnovi 
jedinstvene vlasti u svim pokrajinama koje su u Konstantinovo doba bile u granicama rimske 
države. 

4. SEOBA VIZIGOTA I TOLOZATSKO KRALJEVSTVO 

Vojni i politički Uskoro po dolasku Vizigota s pridruženim fragmentima slijed događaja 
drugih plemena na područje Carstva 376 oni su zapali u nesuglasice s državnom upravom. 
Vlasti im nisu uredno dostavljale dogovorene kontingente hrane, a i njihovo naseljavanje u 
istočnom dijelu Donje Mezije nije se ostvarivalo bez smetnja. Stoga je već 377. došlo do 
pobune Gota i njihove pobjede u sukobu s vojskom tračkoga vrhovnog zapovjednika 
Lupicinija. Sad su barbari mogli nesmetano prijeći gorje Balkan. Pridružili su im se i mnogi 
odbjegli robovi i trački rudari. Harajući pri svom napredovanju, Goti su doprli duboko u 
Tesaliju i čak do zidina Carigrada. Da im se odupre, car Valens je okupio jaku vojsku od oko 
30.000 ratnika, većinom germanskih najamnika, ali je rimska vojska kod Hadrianopola 9. 
VIII. 378 pretrpjela katastrofalan poraz, pri čemu je poginuo i car Valens. Poslije neuspješnog 
pokušaja Gota da zauzmu i sam Carigrad, njihova se vojska raspršila u pojedinačne odrede 
koji su se razišli u potrazi za plijenom po cijelome Balkanu, sve do Julijskih Alpa. 

U veoma teškim okolnostima, preživjeli car Gracijan postavio je za svoga suvladara vojnog 
zapovjednika Mezije, Teodozija, prepustivši mu obračun s Gotima, dok je on sam bio 
primoran braniti granice na Rajni. Ali doznavši za Teodozijeve pripreme, Goti su u hitnji 
okupili svoje odrede, pa su i novome caru nanijeli težak poraz u okolici Soluna, nakon čega su 
se i opet rasuli pljačkajući po Makedoniji i Tesaliji. Ipak, poslije dužih pregovora, Carstvo je 
najzad 382 s Vizigotima sklopilo mir i odobrilo im da se nasele u Donjoj Meziji kao 
kompaktna etnička masa, a ne raspršeno kao hospites, po ključu tercije, na imanjima 
veleposjednika. Na tom području bila im je dužnost da brane državne granice, a povrh prava 
na naseljavanje dobivali su od države i stalan godišnji supsidij. 

Na novostečenom području Vizigoti su se počeli baviti zemljoradnjom. Ali njihova primitivna 
agrarna tehnika bila je uzrokom što im je dobiveni teritorij uskoro postao nedovoljan. Poslije 
smrti cara Teodozija 17. I. 395, kad se zbog podjele Carstva na Istočno i zapadno činilo da je 
vlast oslabila, Vizigoti su se pobunili i krenuli prema Carigradu ali ih je od opsade novcem 
odvratio pretorijanski prefekt Istočnoga carstva Rufin. Na njegov nagovor Vizigoti su otišli da 
za sebe preotmu Istočni Ilirik, koja je oblast pri diobi Carstva bila priznata Zapadnom carstvu. 
Magister militum Zapadnoga carstva Stilihon prisilio ih je međutim da se vrate u Donju 
Meziju Dobruđu. Ali kad je uskoro zatim Istočnorimsko carstvo nasilno preotelo Zapadu 
Istočni Ilirik, između obje rimske države zavladalo je ogorčeno neprijateljstvo. U takvim 
okolnostima Vizigoti su napustili Meziju i strahovito pustošeći zaposjeli Epir. Budući da ih 
nije bilo moguće otjerati, Istočno im je carstvo službeno odobrilo naseljenje u Epiru, a 
njihovu je kralju Alarihu dodijelilo naslov vrhovnog vojskovođe za Ilirik. Time je Alarih 
dobio mogućnost da odlično naoruža svoje sunarodnjake, pa je zatim poduzeo da svoju 
zapovjedničku vlast afirmira i u Zapadnom Iliriku. Budući da su Sjevernu Italiju na svom 
kretanju prema zapadu u to vrijeme ugrožavali Alani i Vandali oko 401, Vizigoti su se preko 


Srijema, Savske Panonije, Emone i Hrušice uputili onamo nadajući se da će se moći okoristiti 
teškoćama Rimljana. Kroz 
4 Srednjovjekovno doba povijesnog razvitka AQ 


Stilihon. Bjelokosni diptih s kraja V. st. 

Padsku nizinu doprli su do Milana i Torina, ali ih je Stilihonova vojska potisnula prema jugu, 
u Apeninske gorje, i primorala na pregovore. Sklopljen je sporazum po kome su se Vizigoti 
mirno povukli u Istru i Dalmaciju; a kad su 403. još jednom pokušali napad, suzbijeni su i 
drugi puta, ali su sada svojim boravištem učinili Savsku Panoniju. Treću priliku pružio im je 
veliki prodor germanskih plemena pod vodstvom Radagaisa preko Alpa u Italiju 4056. Budući 
da je bilo nemoguće uspješno ratovati na dvije strane, Stilihon je na dvoru predlagao da se 
novcem kupi mirno držanje Gota. Ali Stilihon je, kao German po podrijetlu Vandal, bio 
nepoćudan dvor-skome krugu oko zapadnorimskoga cara Honorija. Optuživali su ga da se 
namjerava vojnom silom koja se u tadašnjem Carstvu sastojala gotovo isključivo od 
germanskih plaćenika okoristiti da svoga sina oženi carevom kćerkom, a također i da je u 
tajnom sporazumu s Alarihovim Vizigotima. 

Na toj osnovi on je osuđen i smaknut 408 a smjesta nakon toga izvršen je velik pokolj 
barbarskih vojnika po cijeloj Italiji. Izvori obavještavaju da ih se do 30.000 spasilo bijegom u 
Alarihov tabor u Noriku. 

Takvi događaji poslužili su Vizigotima kao opravdanje za kaznenu ekspediciju protiv rimskih 
vlasti. Prodrli su u Italiju i treći puta i podjesen 408. doprli do Rima. Opkolivši ga prisilili su 
Rimljane glađu da im plate golemu otkupninu, pa su se zatim povukli u Toskanu. Na tom putu 
posvuda su im se pridruživali odbjegli robovi i koloni. A kad nisu uspjeli ostvariti svoje uvjete 
za konačni mir i povlačenje iz Italije, Vizigoti su po drugi put opkolili Rirn, u kom je uskoro 
zavladala glad. Ali i ovaj put je opsada prekinuta jer su Rimljani koncentrirali jake odrede u 
Ravenni, kamo se bio sklonio i car Honorije, pa su Vizigoti ondje morali angažirati sve svoje 
snage. Novi pregovori završili su i opet neuspjehom, poslije čega je slijedila treća opsada 
Rima. Ovaj puta grad je pao 410, a vizigotska ga je vojska puna tri dana temeljito pljačkala. 
Napustili su grad ponijevši golem plijen. Među zarobljenicima bila je i careva sestra Placidija. 
Pošavši prema jugu, Vizigoti su namjeravali preko Sicilije prijeći u Afriku i ondje osnovati 
svoju državu. Ali na jugu Italije Alarih se razbolio i krajem 410. umro sahranjen je kod 
Cosenze, u dnu rijeke Busento, koju su radi ukopa privremeno skrenuli s njezina toka, a 
novim je vladarem postao njegov rođak Ataulf. Pod njegovim vodstvom Vizigoti su se duž 
zapadne obale Italije vratili na sjever, prešli Alpe preko prijevoja Montgenevre, zapadno od 
Torina, i upali u Galiju. Tu se Ataulf oženio Placidijom i objavio da želi snage svoga naroda 
staviti u službu Carstva. Kad je to Honorije odbio, Vizigoti su prešli u Hispaniju, u namjeri da 
na području Barcelone osnuju svoju državu 415. No tada je umro Ataulf, a kraljem je postao 
Vali-ja. On je isprva namjeravao preko područja Alana i Vandala-Silinga prijeći u Afriku, ali 
je za tu svrhu nedostajalo flote, pa nije preostajalo nego pregovarati s Rimljanima. Sporazum 
je postignut, pa su Vizigoti morali primiti obavezu da će vratiti carevu sestru i očistiti 
Hispaniju od Vandala, Alana i Sveva. Za to su imali dobiti izobilno hrane, ali je pitanje 
njihova naseljavanja ostalo otvoreno. 

Ostvarujući primljenu obavezu, Vizigoti su najprije napali Šilinge u Betiki, pa su ih gotovo 
potpuno uništili. Zatim su se oborili na Alane. U tim borbama broj Alana se tako smanjio da 
su odlučili da se sjedine s Hasdin-zima. Ali prije nego što je započela slijedeća etapa 
ratovanja, protiv Hazdin-ga i Sveva, Rimljani su se uplašili pretjeranog porasta moći Vizigota, 
pa je namjesnik Galije Konstancije, 418. opozvao Valiju sa zadatka i njegovu narodu odobrio 


da se naseli u svojstvu federata u zapadnoj polovici među-rječja Loire i Garonne Aquitania 
secunda. 

Još prije nego što je taj ugovor bio proveden u život, Valija je umro, a kraljem je postao 
Teodorih I. Već u početku njegove vladavine Vizigoti su se faktično naselili na novostečenom 
području, a njihov je kralj postao vojnim zapovjednikom četa što su ih Vizigoti bili dužni 
stavljati na raspolaganje Carstvu. Njegove su se kraljevske kompetencije odnosile samo 
prema njegovu narodu, a nad rimskim stanovništvom u provinciji u kojoj su se Vizigoti 
naselili njihov kralj nije imao nikakvih prava. 

To se stanje izmijenilo daljnjim vizigotskim vojnim pothvatima u svrhu proširenja njihova 
područja. Provinciji Aquitania secunda uspjeli su oružjem pripojiti samo sjeverozapadni ugao 
Narbonnske pokrajine s gradom 

Tolosa Toulouse, ali im je pri tom cio njihov posjed priznat kao autonomna oblast u kojoj je 
Teodorih mogao razvijati samostalnu zakonodavnu i upravnu djelatnost. 

Želeći kompenzirati svoje nevelike ratne uspjehe prema rimskom teritoriju u Galiji, Vizigoti 
su sklopili savez sa Svevima, koji su nakon odseljenja Alanovandala u Afriku 429 stali 
proširivati svoje posjede u Galiciji. Sad su i jedni i drugi, združenim snagama počeli 
potiskivati vlast Rimljana na Pirenejskom poluotoku. 

Ali uto je svim suparničkim snagama zaprijetila zajednička, hunska opasnost. 

Početkom V. st. Huni su ojačali svoju državu kojoj je središte vlasti bilo u Panoniji, no koja se 
prostirala od Volge, preko južne Rusije, Rumunjske, Ugarske i Čehoslovačke sve do južne i 
srednje Njemačke. Tu su pod hunskom vlašću živjela mnoga sarmatska, slavenska i 
germanska plemena: Hazari, Anti, Alani, Ostrogoti, Gepidi, svevski Kvadi i dr. Od 445. 
kraljem Huna je nakon ubijstva njegova brata Blede postao Atila. Njegovi su odredi ratovali 
sa svima susjedima, a naročito su često duž veoma otegnutih granica napadali Istočnorimsko 
carstvo, primoravši ga da Atili plaća težak godišnji danak. 

Iza smrti istočnorimskoga cara Teodozija II. 450, oba su cara, istočni i zapadni, složno odbili 
plaćanje tributa i druge Atiline zahtjeve on je od Zapada tražio da se sestra cara Valentinijana 
III. uda za njega i donese mu pola carstva kao miraz, pa je to Atili dobro došlo kao povod 
ratu. Početkom 451. hunska je vojska, pojačana odredima mnogih podložnih plemena, pošla 
prema Galiji u namjeri da je pokori pa da zaobilazno, preko zapadnih obronaka Alpa, provali 
u Italiju. Rajnu su prešli nizvodno od Mainza. Do presudnog sukoba došlo je 20. VI. 451. na 
ravnici zvanoj Campus Mauriciacus, 7 i po kilometara zapadno od grada Trovesa Troa. 
Rimskom je vojskom zapovijedao namjesnik Aecije, a u njoj su se borili kao saveznici Franci, 
Burgundi, Alani i drugi ulomci germanskih plemena, a osobito je jake odrede doveo upomoć 
vizigotski kralj Teodorih I. 

Premda su se obje vojske, usprkos teškim gubicima, uspjele održati na bojištu ne uzmakavši, 
ipak su Huni nepostizavanje pobjede smatrali kao poraz, pa se Atila sutradan nakon bitke 
vratio preko sjeverne Galije i Njemačke u Panoniju. 

U uspješnom otporu napadaču glavne su zasluge stekli Vizigoti. No u borbi je njihov kralj 
Teodorih I. poginuo, pa su se oni još prije završetka bitke povukli u svoja boravišta u 
Akvitaniji. 

Zajedničko vojevanje s Rimljanima čini se da je poboljšalo odnose Vizigota prema Carstvu. 
Njihov kralj Teodorih II. dokinuo je politiku Teodo-riha I. pa je ponovo priznao vrhovnu vlast 
Carstva nad kraljevstvom Vizigota, kome je grad Toloza postao prijestolnicom. 

Ali u kaotičnim prilikama koje su u to vrijeme vladale u Italiji veoma je teško bilo to 
podaništvo zaista i održavati. Ono se veoma brzo pretvorilo u nametanje vlastite volje 
Carstvu. Tako su Vizigoti nakon smrti cara Valentinijana III. na carsko prijestolje izdigli dva 
svoja eksponenta Petronija Maksima i Avitu. Takva tijesna povezanost s rimskom vlašću 


omogućila im je da kao izvršioci careva naređenja provale u Hispaniju, ondje unište 
kraljevstvo Sveva i njihov teritorij pripoje svojoj vlasti. 

Kad je zatim u Italiji vrhovni zapovjednik, Svev Ricimer zbacio Avitu i u sporazumu s 
istočnorimskim carem Leonom I. carem proglasio Majori-jana, novi je vladar uspio primorati 
Vizigote da i opet priznaju svoj fede-ratski status u Carstvu. No Ricimer je već 461. zbacio 
Majorijana zbog njegovih neuspjeha u ratu protiv Vandala i postavio zaredom tri cara Severa, 
Antemija i Olibrija, da bi zatim, nakon Ricimerove smrti, vojska sama to dostojanstvo 
povjerila dotadašnjem carskom činovniku Gliceriju. 

Takvu situaciju obilno su iskoristili Vizigoti, pa su potpuno ukinuli svoje podaništvo Carstvu, 
a svoje su područje proširili na sjeveru do Loire a prema istoku do Rhone. 

U Italiji su se dotle dokončavale posljednje godine postojanja Zapad-norimskog carstva. Car 
Zenon je bio odlučio da ukine svevlast germanskih vojnih komandanata u Italiji pa je 
zapadnorimskim carem imenovao Julija Ne-pota, dotad gotovo samostalnog vladara u 
Dalmaciji. Preuzevši vlast, Nepot je 475. sklopio mirovni ugovor s vizigotskim kraljem 
Eurihom kojim je Tolozatsko kraljevstvo bilo priznato kao samostalan teritorij u granicama od 
Atlantika do Sredozemnoga mora i od Loire do Pireneja. 

Nakon tih uspjeha kralj Eurih se posvetio sređivanju unutrašnjih političkih odnosa. U tu je 
svrhu 475. dao sastaviti Lex Visigothorum Codex Euricianus u kom je kodificirao običajno 
pravo svoga naroda, uz jak utjecaj rimske zakonodavne tradicije. 

Iste te godine vrhovni zapovjednik italske vojske, Rimljanin Orest, primorao je Nepota da 
abdicira i povuče se u Dalmaciju. Na dan 31. X. 475. uzdigao je na prijestolje svoga sina 
Romula Augustula. No njegova je vladavina bila kratka. Kad je Orest odbio zahtjev vojske da 
joj država dodijeli zemljoposjede, a ne samo boravišta na imanjima i u domovima 
veleposjednika, uz obavezu državnih skladišta da ih opskrbljuju hranom, došlo je do pobune 
germanskih plaćenika u rimskoj vojsci, pod vodstvom oficira Odoa-kra koji je po narodnosti 
bio Skir. Pobunjenici su smaknuli Oresta, a Romula Augustula su zbacili s vlasti, ali su mu 
poštedjeli život. Za uzvrat zbog takve milosti, Romul Augustul je morao svoje carske insignije 
poslati u Carigrad Zenonu, s porukom da je odsad jedan car dovoljan za obje polovice 
Carstva, a njegova dotadašnja ovlaštenja da će odsada u Italiji vršiti Odoakar. Ove događaje u 
Italiji iskoristili su Vizigoti da još više prošire svoju vlast u Galiji. U borbi s Burgundima, koji 
su branili interese Carstva, zauzeli su cijelu Provansu, do rijeke Durance i do Primorskih 
Alpa. Godine 477. ta je njihova osvajanja mirovnim ugovorom potvrdio i kralj Germana u 
Italiji, Odoakar. U hispaniji Vizigoti su zauzeli još i cio sjeveroistok Poluotoka provinciju 
Tarraconensis. 

Vizigotsko je kraljevstvo sada bilo najprostranija germanska politička tvorevina. Ali njena 
unutrašnja kohezija bila je neizgrađena i slaba. Oba etnička elementa, Goti i Rimljani, živjeli 
su razdvojeno. Brakovi među njima bili su zabranjeni sve do kraja VI. st. Rimljani nisu bili 
podjarmljeni ni obespravljeni, ali su Goti bili nadmoćni, iako brojem neveliki, jer su jedino 
oni bili vojnici i raspolagali oružjem. Osvajače i Hispano-rimljane rastavljala je i vjera jer su 
Vizigoti bili arijanci, a Rimljani katolici. A usto su hispanorimski zemljoposjednici sa 
zazorom primili preotimanje dijelova njihovih imanja u korist došljaka. 

Zbog te unutrašnje slabosti političkog ustrojstva i nestopljenosti stanovništva, Vizigotska je 
država bila neotporna prema vanjskim opasnostima. A te su i nakon pada Zapadnorimskog 
carstva ostale velike. Najpogi-beljniji su za vizigotsku državu bili Franci, njihovi nekadašnji 
saveznici u ratu protiv Huna. Oni su poslije propasti Carstva najprije zaposjeli sjever Galije 1 
postali susjedima Vizigota na rijeci Loiri Loari. Kako su Franci već 496. postali katolicima, a 
nisu bili na zlu glasu zbog neumjerenog oduzimanja zemlje veleposjednicima, rimsko je 


stanovništvo južne Galije smatralo Franke dobrodošlim saveznicima. Takvo stanovište 
ponukalo je Eurihova nasljednika, Alariha II, da za sebe i svoju politiku pridobije i Rimljane 
donošenjem zakonika koji će Rimljanima u duhu njihove tradicije zajamčiti njihova prava. 
Tako je nastao Lex Romana Visigot-horum ili Breviarium Alaricianum, objavljen i prihvaćen 
u Tolozi početkom 506. Ali za sanaciju unutardržavnih odnosa bilo je već prekasno. Ne zna se 
kojim povodom, ali svakako iz osvajačkih razloga, Franci su 507. prešli Loiru. Do presudne 
bitke došlo je kod Vouillea Vuje, blizu grada Poi-tiersa Poatje. U njoj su Vizigoti bili potpuno 
poraženi, a poginuo je i njihov kralj. Nakon toga oni su se morali povući iz svih svojih 
posjeda u Galiji, osim nevelikog područja zapadno od donjeg toka Rhone i između Garonne i 
Pireneja. Središte njihove države otad je na tlu Pirenejskog poluotoka, a glavni grad im je 
uskoro postao Toledo. 

Privredni i društveni Za vrijeme boravka u Pricrnomorju Vizigoti nisu po-razvoj do 
napuštanja znavali privatno vlasništvo nad zemljom. Zemljoradnja Galije im je bila 
primitivna, a stočarstvo glavna grana privre- 

de. Za vrijeme kratkotrajnog boravka u Meziji, koji 

je protekao u brojnim pljačkaškim pothvatima, a isto tako ni u razdoblju seobe 395-418 te se 
prilike nisu mogle iz temelja promijeniti. Novi uvjeti ostvarili su se tek nakon naseljenja u 
Akvitaniji. To je naseljavanje izvršeno po načelima o ukonačivanju vojske iz 398., tako da su 
Vizigoti od rimskih veleposjednika dobili u potpuno vlasništvo trećinu zemlje, zajedno s 
kolonima, robovima, nastambama i radnim inventarom. Prema Eurihovu zakonu, donesenom 
u trenucima propadanja rimske političke zgrade, taj je procent bio znatno veći. Sad su Vizigoti 
posjedovali 23 oranica i 12 šuma, dok o opsegu ispaše i broju robova nema podataka. Takvoj 
diobi bili su podložni ne samo veleposjedi, nego 1 srednje velika imanja. Veličina Vizigotima 
dodjeljivanih čestica sortes već od početka naseljavanja nije bila jednaka. Kraljevska je vlast 
preuzela golema carska imanja i velike zemljoposjede aristokracije koja se otvoreno 
angažirala u otporu njihovu naseljavanju. Rodovska vizigotska aristokracija dobivala je zbog 
svoga ugleda i zasluga u ratovanju veće komplekse zemlje negoli seljaštvo, članovi seoskih 
zajednica. Ta je rodovska aristokracija još i povećavala svoje posjede na osnovu vojne i 
političke službe u državi. Preuzevši sistem eksploatacije kolona i robova na zemlji koju je 
dobila, ona se iz ratničke aristokracije rodovskog društva pretvorila u zemljoposjedničku 
aristokraciju; time započinje njena preobrazba u novi tip povlaštene klase u okviru postupne 
feudalizacije društvenog poretka. 

Naseljavanje seljaštva u raspršenim skupinama po zemljoposjedima širom osvojenog teritorija 
oslabilo je vizigotsku etničku koncentraciju, pa je to jačalo predstavnički karakter kraljevske 
vlasti. Njega narod više nema mo- 

gućnosti izravno birati, nego samo naknadno odobrava ustoličenje nove vladarske ličnosti. 
Kraljevske kompetencije sastojale su se od najviše vojne, upravne, sudske i poresko- 
financijske vlasti. Ali uz kralja se već rano oblikovalo dvorsko vijeće koje se sastojalo od 
svećenika i lajika, Gota i Rimljana koji su se okoristili svojim upravnim iskustvima da 
postanu nužnima za vođenje državnih poslova. Na osvojenom području Vizigoti su sačuvali 
rimsku administrativnu podjelu na provincije civitates kojima je na čelu bio comes. I 
gradskim središtima ostala je njihova municipalna organizacija. Gradska kurija jamčila je za 
namirenje poreskih obaveza sveukupnoga gradskog stanovništva. Najviši funkcionar gradova 
bio je curator civitatis koga su iz svojih redova birali kurijali, a kralj je taj izbor potvrđivao. 
Vizigotsko stanovništvo organiziralo se tijekom ratovanja po desetin-skom vojnom sistemu na 
tisućnine, petstotnine, stotnine i desetine. Mille-narius tisućnik stajao je na čelu svoga odreda 
u ratu, a u zajednici sa stotnicima sudio je u mirno i u ratno doba. Od Eurihova vremena i 


Gotima i Rimljanima zajednički sude comes i millenarius. Ali tisućnik u daljnjem razvitku 
ostaje samo vojni činovnik, dok Rimljanima sudi defensor civitatis. 

Osnovni, radni sloj stanovništva sastojao se od slobodnih seljaka, strukturiranih civilno u 
seoske općine, a vojno po desetinskom sustavu. To seljaštvo bilo je oslobođeno poreskih 
obaveza prema državi zemljarina. Njih su snosili samo Rimljani. Na imanju velikaša i na 
kraljevskim posjedima radili su koloni i robovi. Status kolona bio je jednak kakav je bio 1 
prije doseljenja Vizigota. Naprotiv, broj robova se u vezi s mnogim zarobljavanjima u ratu 
povećao. Većina njih radila je na dodijeljenim česticama, a manjina na veleposjedničkim 
rezervatima i kao kućna radna snaga u domaćinstvima velikaša. 

Vizigotska kraljevska vlast bila je vrhovni nadzorni organ za obje crkve, katoličku i arijansku, 
pa je i imenovanje biskupa pripadalo među kraljevska prava. 

U svakom većem gradu postojao je osim katoličkoga i arijanski biskup. Arijanska crkva vršila 
je svoje obrede na narodnom jeziku, a katolička na latinskom. Odnosi između svećenstva 
jedne i druge crkve bili su veoma neprijateljski. Sve do povlačenja Vizigota iz Galije na 
Pirenejski poluotok to je međusobno neprijateljstvo bilo podlogom subverzivne djelatnosti 
katoličkog klera u korist franačkih osvajača. 

5. SEOBA I NASELJAVANJE BURGUNDA 

Vojni i politički U prvoj polovici III. st. glavnina se Burgunda iselila s slijed događaja 
boravišta između srednje Labe i Niše prema zapadu, na rijeku Majnu. Tu su zauzeli područje 
između rijeka Ne-ckar i Jagst, na jugu, i planina Taunus, Vogelsberg i Rohn, na sjeveru, i 
ratovali sa svojim južnim susjedima, Alamanima koji su oko 260. zaposjeli De-kumantska 
polja. Tim su akcijama stekli prijateljstvo i savezništvo s Rimljanima. Početkom V. st., 
prigodom prelaska Alana, Vandala i Sveva preko Rajne u prvi mah su im se pridružili i 
Burgundi, ali su se zaustavili već 

na lijevoj obali te rijeke, u području oko današnjega Wormsa. Čini se da je već tu među njih 
kao arijance počelo prodirati katoličko kršćanstvo. Oko 435. burgundski je kralj Gundahar 
pokušao burgundsko područje proširiti prema zapadu, dublje u Galiju, ali je bio suzbijen. 
Iduće godine jedna je hunska četa u službi Rima kaznenom ekspedicijom prodrla u Bur- 
gundiju i teško porazila Gundaharovu vojsku, pri čemu je poginuo i sam kralj, cio njegov rod 
i veoma mnogo burgundskih ratnika. Ta je epizoda postala povijesnom osnovicom za dio 
događaja prikazanih u epu o Niebe- 

lunzima. 

Burgundi su se kao rimski saveznici borili protiv Huna i kad je Atila napao Galiju. Za zasluge 
u tom ratovanju namjesnik Aecije im je dopustio da se presele u pokrajinu Sabaudiju Savoju, 
južno od Ženevskog jezera, sve do gornjeg toka Isere. Bilo je to već peto njihovo boravište 
nakon njihova dolaska s otoka Bornholma na evropski kontinent. 

Prilike koje su vladale uoči propasti Zapadnorimskog carstva Burgundi su, u sporazumu s 
Vizigotima, iskoristili da osvoje oblast oko grada Lyona jugoistočni dio pokrajine 
Lugdunensis, a zatim su je postepeno proširili na jug, do rijeke Durance, a na sjever sve do 
rijeke Doubs kod Besancona, držeći u svome posjedu cijelu dolinu Rhone do Avignona. 
Godine 480. postao je kraljem Lyonske kraljevine Burgunda Gundobad koji je prije toga u 
Italiji neko vrijeme kao vojni starješina germanskih četa imao sličnu ulogu kao prije njega 
Svev Ricimer. I Gundobad je bio arijanac, ali je uviđao da je politički korisno da ne progoni 
katoličku vjeru kojoj su pripadali njegovi galorimski podanici. Za njegove vladavine 
sastavljeni su zakonici Lex Burgundionum i Lex Romana Burgundionum. 

Već u posljednjem desetljeću V. stoljeća najvećom je opasnošću za Bur-gunde postala 
franačka država koja je od 486. u svom nadiranju k jugu doprla do rijeke Loire. Postavši 
sjevernim susjedom Vizigota i sjeverozapadnim susjedom Burgundije, ona je očitovala težnju 
da svome području pripoji i Burgundiju. U tu svrhu Franci su se povezivali s tamošnjom galo- 


rimskom aristokracijom, koja je znala da Franci oduzimaju znatno manje zemlje 
veleposjednicima nego što su to učinili Burgundi. Usto se franački kralj Klodovik još 492. ili 
493. oženio Klotildom, burgundskom princesom katoličke vjere, pa je kao svoje pristalice u 
Burgundiji imao i galorimske veleposjednike, i katolike među Burgundima i cio katolički kler. 
Oko 500. Franci su provalili u Burgundiju, a pomoć im je pružio i brat tadašnjega bur- 
gundskog kralja. Ali Burgundi su ovaj puta, uz pomoć Vizigota, suzbili franačku invaziju. Uza 
sve to, Burgundi su se 507, kad je započeo konačni obračun Franaka s Vizigotima, iznevjerili 
svojim dotadašnjim saveznicima, računajući da će time predusresti opasno neprijateljstvo 
Franaka a također i steći nova proširenja svoga područja na štetu Vizigota. No borbama su se 
okoristili samo Franci, a Burgunde je zapalo da ratuju s Ostrogotima iz Italije koji su ondje u 
međuvremenu stvorili svoje kraljevstvo i sada pritekli u-pomoć ugroženim Vizigotima. U tim 
borbama, umjesto da se okoriste porazom. Vizigota, Burgundi su jedva spasili sami sebe od 
propasti. 

Poslije likvidacije Tolozatske države Vizigota u Južnoj Galiji Burgundi su shvatili da je nužno 
da se protiv franačke premoći brane oslonom na svoga dotadašnjeg protivnika, na ostrogotsku 
državu u Italiji, pa čak i na autoritet istočnorimskog cara. Ali kako su između Ostrogota i 
Carstva počeli izbijati sporovi, Ostrogoti su na dobre odnose i veze Lyona s Carigradom 


gledali s negodovanjem. Zaprijetio je napad Ostrogota na Burgunde, pa su Franci smatrali da 
moraju spriječiti eventualnu afirmaciju ostrogotske države 1 s onu stranu Alpa. Stoga su prvi 
napali ugroženu Burgundiju. U prvoj etapi ratovanja Burgundi su uspješno suzbili invaziju. 
Budući da je u Italiji smrću ostrogotskog kralja Teodoriha došlo do pozitivne promjene u 
politici prema Carstvu u vezi s dolaskom kraljice Amalasvinte na vlast, Burgundi su se mogli 
ponadati na pomoć Ostrogota u njihovoj borbi za održanje. Ali novi preobrat kod Ostrogota 
ubijstvom Amalasvinte poništio je te nade, a Franci su 532. ponovo napali Burgunde i do 534. 
ukinuli postojanje njihove države i njezin teritorij podvrgli svojoj vlasti. 

Privredni i društveni U IV. stoljeću, dok su još boravili na srednjoj i do- 

odnosi njoj Majni, Burgundi su živjeli u izrazito rodovskoj 

organizaciji. Na čelu naroda stajalo je više vođa 

hindina koje je narodna skupština u svakom trenutku mogla zbaciti. Kad su početkom V. st. 
naselili svoje četvrto boravište nakon dolaska s Bornhol-ma, zemlje oko Wormsa, na lijevoj 
obali Rajne, među njima se ističe jedan od prvaka koga dokumenti nazivaju kraljem. U tom su 
razdoblju, boraveći već na rimskom tlu, imali status federata, a njihov je kralj bio podložan 
rimskome duxu u Mainzu. 

U svom petom boravištu, u Savoji, Burgundi su dobili zemlju na temelju zakona iz 398. o 
hospitaciji vojnika. Po njegovim odredbama zemljoposjednici su morali Burgundima dati 
trećinu kuća i obradive zemlje, ili pak ustupiti ukonačenom vojniku trećinu kuće, bez zemlje. 
No u takvom slučaju rimski su zemljoposjednici morali davati državi trećinu svoga uroda u 
naravi, pa je država iz tih zaliha davala vojnicima nužnu opskrbu. 

Prigodom preselenja u Lvonsku pokrajinu, Burgundi su u prvi mah dobili polovicu svih 
zemljoposjeda, a galorimskim possessorima ostala je druga polovica. Kasnije odredbe kralja 
Gundobada oko 480-526 utvrdile su ekonomsku osnovu burgundskoga naseljenja tako da su 
Burgundima pripale 23 oranica, 13 robova 1 kolona, dok je za kuće, okućnice, oranice, šume i 
pašnjake ostala na snazi podjela po polovici. Očigledno je zahvat germanskih doseljenika u 
posjedovne odnose postajao sve zamašniji, zavisno o jačanju njihova političkog položaja i o 
usporednom slabljenju rimske vlasti. 


Došavši na teritorij Carstva, Burgundi su ondje zatekli klasni poredak proizašao iz 
dotadašnjeg razvitka rimskoga robovlasničkog društva. Slobodni Galorimljani dijelili su se na 
plemstvo nobiles, srednji stalež mediocres i pučanstvo humiliores ili viliores. Posjedničku su 
zemlju na rezervatima obrađivali robovi a na dodijeljenim česticama koloni i servi casati. 
Preuzimanjem dijelova zemlje koji su dotad pripadali galorimskim zemljoposjednicima 
Burgundi su se uklopili u dotadašnju posjedovnu strukturu. Oni u tu strukturu ulaze s onim 
svojim oblicima društvene organizacije što su ih dotad postigli u procesu vlastitoga 
društvenog razvitka. Rodovska aristokracija već se bila izdvojila kao poseban društveni sloj 
okupljen oko kralja. Istovremeno, osnovna većina stanovništva živjela je na svojim sortes u 
porodičnim zajednicama. Takav sors udio nije se smio otuđivati nego samo predavati u 
nasljedstvo izravnim muškim potomcima. 

Ali takav porodični kolektivni zemljoposjed nije mogao održati svoja početna obilježja u 
neposrednom susjedstvu s izdiferenciranim imovnim i klasnim odnosima kod Galorimljana. 
Naročito poslije dolaska u Lvonsku 

provinciju, nakon preuzimanja 23 oranica i 13 robova, Burgundi sve više preuzimaju 
gospodarska shvaćanja Rimljana. Sortes postupno postaju neograničeni individualni alod 
kojim svaki poglavar porodice može slobodno raspolagati po svojoj volji. Taj je proces u 
punom zamahu već za kralja Gundobada, na prijelazu V. u VI. stoljeće. Takvo slobodno 
raspolaganje zemljom uskoro je dovelo do imovinskih razlika, sa svim neizbježivim 
posljedicama toga razvitka. U posebno su povoljnom položaju bili članovi rodovske 
aristokracije, okupljeni oko kralja u različitim službama i javnim funkcijama. Oni su znatne 
komplekse zemlje dobivali iz goleme kraljevske i državne domene. Time su svoj položaj 
rodovskih prvaka i najistaknutijih funkcionara u kraljevstvu združivali s položajem najvećih 
zemljoposjednika 

uz kralja. 

Gundobadov Burgundski zakon oko 490 jasno je ocrtao društveno ustrojstvo toga vremena. 
Slobodne ljude razvrstava u plemstvo, srednji stalež 1 niži stalež. Socijalne razlike među njima 
ilustrira uzajamni odnos kazni odmazde, Wergelda koje treba platiti za krvne delikte izvršene 
nad pripadnicima tih triju kategorija omjer 300 : 200 : 100 solida. 

Radno stanovništvo zemlje koje se bavilo proizvodnjom obuhvaćalo je, s jedne strane, najnižu 
kategoriju slobodnih ljudi, slobodno seljaštvo, te uz njih kolone i okućene robove. Za trajanja 
samostalne burgundske države proces zapadanja slobodnih seljaka u gospodarsku zavisnost 
od srednjih i velikih zemljoposjednika još se nije razmahao. Razlog tome treba tražiti, s jedne 
strane, u još snažnoj tradiciji slobode kod germanskog stanovništva i u malom broju 
naseljenih Burgunda na tlu njihove države, tako da je za njih bilo izobilja dovoljno zemlje, te, 
najzad, u razmjerno velikom broju robova što su ih osvajači stekli u brojnim ratnim sukobima. 
Takve okolnosti retardirale su zapadanje slobodnih Burgunda u zemljišnu zavisnost i relativno 
udovoljavale potrebama velikih zemljoposjednika za radnom snagom. Pa ipak, u prvim 
desetljećima VI. st. i burgundsko seljaštvo počinje gubiti dijelove svojih alodijalnih imanja, 
pa zakonski tekstovi svjedoče o postojanju slobodnih, ali imovno neopskrbljenih bezemljaša 
koji se nude bogatim posjednicima kao radna snaga. Brojčano povećanje takve kategorije 
stanovništva i rezultati njihove pauperizacije nisu još dospjeli da se nametnu stvarnosti kao 
dominantan faktor zbog rane propasti burgundske države. Ali oni su obilježja svoga 
privrednog i društvenog razvitka nakon 534. unijeli u opću evoluciju odnosa u cijeloj Galiji 
pod dominacijom Franaka i time djelovali kao faktor ubrzanja u novoj političkoj zajednici. 

6. OSTROGOTI OD PROVALE HUNA DO OSVOJENJA ITALIJE 

Nakon sloma pricrnomorske države Ostrogota njihova je glavnina potpala pod hunsku vlast, 
dio njih je izbjegao na Krim, a jedna skupina Gota pod zasebnim vođama uzmakla je na 
zapad, pridružila se Vizigotima i s njima prešla donji Dunav. U borbama koje su slijedile 
nakon pogibije cara Valensa kod Hadrianopola ti su Ostrogoti, zajedno s jednim ulomkom 


Alana, morali pristati na nagodbu sa Carstvom. Dobili su pravo da se nasele u Panoniji možda 
srijemskoj kao federati. Ali već prije svršetka IV. st. Huni 

su prešli 

Karpate i zauzeli istočnu Panoniju. Godine 433. rimske su vlasti bile primorane da im ustupe i 
zapadnu Panoniju, a 441. oni su osvojili i Srijem. 

Pri premještanju svoga središta u Panoniju, Huni su onamo sa sobom iz sjevernoga 
Pricrnomorja povukli i glavninu Ostrogota, pa su se oni, pod hunskom vlašću, naselili ondje, 
u različitom razmještaju i susjedstvu s drugim pokorenim narodima. U sastavu Atiline vojske 
Ostrogoti su se borili i na Mauricijakovu polju, u Galiji, s Aecijevom vojskom u kojoj su im 
protivnicima bili, uz ostale rimske saveznike, 1 Vizigoti. 

Nakon povlačenja Huna iz Galije, Atila je zamislio novi ratni plan: da napadne Italiju izravno. 
Prešavši obronke Julijskih Alpi, upao je 452. u Fur-laniju, razorio Akvileju bjegunci iz toga 
grada izbjegli su na lagune sjeverno od ušća te rijeke i tu postali utemeljiteljima Venecije, 
osvojio Paviju i Milano. U daljnjem napredovanju spriječile su ga zarazne bolesti u njegovoj 
vojsci, a u tim je okolnostima poslanstvo Rimljana na čelu s papom Leonom I. uspjelo 
privoliti napadače da uz veliku otkupninu napuste Italiju. Već iduće godine Atila je umro, a 
njegova se golema država raspala. U borbama s Atilinim sinovima svi su se hunski podložnici 
u Panoniji oslobodili jarma. 

Znatan dio područja, od Blatnog jezera prema sjeverozapadu do Dunava, pripao je 
Ostrogotima. Isprva su bili u dobrim odnosima s Istočno-rimskim carstvom, ali se ono bojalo 
njihove premoći, pa je podupiralo pobunu drugih panonskih i noričkih plemena protiv 
Ostrogota. Svladavši svoje protivnike, Ostrogoti su pod vodstvom kralja Teodoriha, koji je 
mladost proveo na bizantskom dvoru kao talac, prodrli u Meziju. Tu su se vješto upleli u 
prijestolne borbe i znatno pomogli caru Zenonu protiv njegovih suparnika. Za uzvrat priznato 
im je pravo da se nasele u Donjoj Meziji, uz obavezu da Carstvu pružaju vojnu pomoć. 
Bizantska je politika ipak nastojala da se Gota oslobodi. Jedna skupina Ostrogota koja je još 
sa Vizigotima doprla preko Dunava bila je ostala u vojnoj službi Carstva i imala svoje 
boravište u Trakiji, sa zasebnim vladarem na čelu. Te dvije skupine Ostrogota Carstvo je 
nastojalo zavaditi, da bi ih obje onemogućilo. To je zaista dovelo do sukoba u kojima su trački 
Ostrogoti poraženi a njihovi vođe poubijani. Riješivši se suparnika, Teodorih je sjedinio sve 
Ostrogote na Balkanu i zajednički počeo ugrožavati Carigrad. 

Vladavina Odoakra u Italiji pružila je međutim Carstvu novu mogućnost da riješi ostrogotski 
problem. 

Nakon svrgavanja Romula Augustula, Odoakar se bio proglasio kraljem Germana u Italiji, a 
Carigrad mu je to svojstvo priznao i dao mu čak naslov patricija. Zahtjevima njegovih 
germanskih vojnika je udovoljeno i oni su, uglavnom u sjevernoj Italiji, dobili zemlju po 
načelu tercije. Uskoro zatim Odoakrovi su Germani počeli vršiti pritisak na italorimske 
veleposjednike i oduzimati im više zemlje nego što je bilo predviđeno. Sam Odoakar počeo je 
prisvajati i kompetencije političke vlasti nad italskim stanovništvom, odbacujući svaku 
podložnost Carigradu. 

U takvim okolnostima istočnorimska je vlast odlučila da nagovori Ostrogote i Teodoriha da u 
carevo ime poduzmu kaznenu ekspediciju protiv Odoakra, uklone ga i zavladaju Italijom po 
carevu mandatu i u njegovo ime, sa strogo određenim kompetencijama. 

Na toj osnovi Teodorih je s većinom balkanskih Ostrogota, kojima su se pridružili i fragmenti 
drugih plemena, potkraj 488. krenuo u Italiju. U 

svemu ih je bilo oko 100.000 od čega oko 20.00 ratnika. Napredovali su uz Dunav i Savu. U 
Slavoniji su prema sjeveru potisnuli Gepide svoje nekadašnje istočne susjede u Panoniji, i, 
vjerojatno, preko Siska, Ljubljane i Hruši-ce napali Italiju. Odoakrova je vojska bila nekoliko 
puta poražena i on se morao povući u Ravennu, gdje su ga Goti opsjeli. 

Borbama u Italiji nastojali su se okoristiti i okolni narodi: Burgundi, Vizigoti, Vandali i 
Rugijci, pa su Ostrogoti, suprotstavljajući se njima, morali razmrviti svoje vojne snage, a 
opsada Ravenne se odugovlačila. Tako je početkom 493. došlo do nagodbe među 
protivnicima: odsad će Odoakar i Teodorih zajednički vladati nad cijelom Italijom, a kao 
jamstvo uzajamno su razmijenjeni taoci. Ali svega desetak dana nakon sporazuma Teodorih je 
iz potaje ubio Odoakra kad mu je ne sluteći protivnikove namjere došao u posjete. 

7. SEOBA FRANAKA I STVARANJE KRALJEVSTVA MEROVINGA 

Vojni i politički Ime Franci pojavljuje se prvi puta tek sredinom III. slijed događaja stoljeća. 
Ta je zapadnogermanska skupina nastala spajanjem starijih, manjih plemena i plemenskih 
fragmenata na području između Rajne i Wesere. To se stapanje izvršilo oko tri jezgre. U 
sjevernoj skupini najsnažnije je bilo pleme Batavaca. Ta je skupina počela nositi ime Salijski 
Franci možda po rijeci Issel ili po riječi šal slana, tj. morska voda. Oni su s donje Rajne vršili 
pritisak prema današnjoj južnoj Nizozemskoj i sjevernoj Belgiji. Druga, južnija skupina 
okupljala se oko Ubijaca, na području oko današnjega Kolna. Po svom boravištu na obalama 
srednje Rajne nazivali su se Ripuarskim Francima. Istočnije od njih okupljala se treća skupina 
Franaka oko plemena Hata, pa su oni postali temeljem istočnih Franaka u kasnijoj njemačkoj 
Frankoniji. 

Kao glavna osvajačka snaga među Francima razvili su se Salijci. Oni su već oko 357. od 
Carstva izvojštili pravo da se nasele u pokrajini Toksan-driji kao federati. Ali oni su 
iskorištavali poteškoće s kojima se borilo Carstvo, pa su već za svoga kralja Klodiona u prvoj 
polovici V. st. nadirali na jug, prema rijeci Sommi. Za vrijeme namjesnika Aecija, pod 
vodstvom kralja Meroveja 448-458 sudjelovali su u bitci protiv Huna na MauriciJakovu polju. 
Čini se da je rezultat te pomoći bilo zaposjedanje cijele sjeverne Galije, sve do Somme, pod 
rimskim vrhovništvom, koje traje sve do propasti carske vlasti u Italiji 476. 

Poslije svrgavanja Romula Augustula u južnoj se Galiji Akvitaniji osa-mostaljuju Vizigoti, a u 
srednjoj Galiji, između Somme i Loire, još se deset godina održao rimski upravitelj te 
provincije, Svagrije. Ali napadom Franaka pod vodstvom Merovejeva unuka Klodovika 481 - 
511 Svagrije je u bitci kod Soissonsa 486 bio poražen i ubijen, a Franci proširuju svoju vlast 
sve do Loire i time postaju sjevernim susjedima Vizigota. 

Sve do pobjede nad Svagrijem među Salijskim je Francima problem dominacije jednoga 
kralja bio neriješen, pa su uz Klodovika postojali još i kraljići drugih plemenskih elemenata 
koji su bili dio etničke skupine Salij- 

skih Franaka. Međutim Klodovikova je moć pobjedom nad Rimljanima toliko porasla da je on 
u razdoblju koje je slijedilo ostvario svoje neprijeporno prvenstvo. Na koji se to način 
konkretno zbivalo, to nije poznato. 

Klodovikova dalekovidna politika očitovala se veoma jasno u vezi s njegovim brakom s 
kćerkom burgundskog kralja Hilperika, Klotildom 493, koja je bila katolikinja. Njenim 
posredstvom Klodovik se povezao s katoličkom grupacijom među Burgundima, a kad je i sam 
kasnije prihvatio tu vjeru, postao je nadom katoličkih galorimskih veleposjednika u 
Burgundiji i tamošnjega svećenstva protiv arijanske vlasti Burgunda. 


Osvajačkim pothvatima Franaka prema Burgundiji neposredno je prethodio obračun s 
Alamanima. Oni su početkom V. st. prešli s desne obale Rajne gdje su od 260. držali 
Dekumantska polja na lijevu obalu, osvojili Alzas i doprli na jugu sve do rijeke Doubs. A kad 
su se Burgundi u vezi s nadiranjem Huna preselili na područje Savo je, oko Ženeve, Alamani 
su se veoma proširili prema sjeveru, sve do Majne, a i prema jugoistoku, preko gornjeg 
Dunava, u Vindeliciju. Sjeverno od Majne Alamani su se sukobili s Ripuar-skim Francima i to 
ih je vjerojatno učinilo neprijateljima Salijskih Franaka. To se neprijateljstvo završilo 
porazom Alamana 496. Kroničari bilježe legendu da je Klodovika upravo ta pobjeda navela 
da prihvati katoličko kršćanstvo. 

Važnost Klodovikova katolicizma bila je u tome što je on time stekao položaj istovjernika i 
zaštitnika vjere galorimskog stanovništva, za razliku od Vizigota, Burgunda, Ostrogota i 
Vandala, koje je, uz ostale faktore, i njihovo arijanstvo dovodilo u sukobe sa starosjedilačkim 
stanovništvom i, prvenstveno, sa zemljoposjedničkom aristokracijom i crkvom. 

Već četiri godine poslije pokrštenja Klodoviku se pružila prilika da se okoristi svojom novom 
vjerom u svojim planovima prema Burgundiji. Ondje su izbile prijestolne borbe između 
dvojice braće: Godegisila i Gundo-bada, pri čemu je Godegisil, koji je bio sklon katolicizmu, 
zatražio pomoć od Klodovika. U borbama što su se razvile, Franci su isprva doživjeli 
neuspjeh i morali se pomiriti s vladavinom Gundobada. Bilo je očito da Bur-gunde treba 
najprije izolirati od pomoći koju su im pružali Vizigoti. 

U tu svrhu Klodovik je 507. iznenada prodro preko Loire. U presudnoj bitci kod Vouillea 
Vuje, 507, blizu Poitiersa Poatje, Alarik II. bio je poražen 1 ubijen, a cijela je Akvitanija 
pripala franačkoj državi. 

Klodovikovu pobjedu Istočnorimsko je carstvo popratilo odobravanjem, jer je nakon osnutka 
Ostrogotskog kraljevstva u Italiji i na Balkanu strahovalo pred mogućnošću povezivanja 
Ostrogota s Vizigotima, koji su držali Akvitaniju i Hispaniju. U znak svoga pokroviteljstva, 
Carstvo je Klodoviku podijelilo počasni naslov konzula, što je bilo jednako legalizaciji 
njegove vlasti u Galiji u svojstvu opunomoćenika istočnorimskoga cara. 

Uza svu važnost toga priznanja, Franačka nije pod Klodovikovom vlašću odavala nikakva 
znaka faktične podložnosti Carigradu niti njegovu zakonodavstvu. Za svoje podanike 
Klodovik je odredio da bude popisano njihovo vlastito običajno pravo Lex Šalica, dok je za 
Galorimljane važio isključivo Breviarium Alaricianum. 

Poslije svojih vojnih uspjeha, Klodovik je svojom prijestolnicom učinio Pariz, premjestivši 
time sjedište salijske vlasti iz davno već zaposjednute Belgije na nedavno osvojeno područje 
rimske Svagrijeve Galije. 

Franačko kraljevstvo u početku Klodovikove vladavine 

Klodovikova osvajanja do 507. Klodovikova osvajanja nakon 507 

Granice Franačkog kralevstva u Klodovikove smrti 511 

SVAGRIJEVO PODRUČJE 

ARMORIKA 

BRETONCI 

KRALJEVSTVO 

KRALJEVSTVO VIZIGOTA 

AKVITANIJA lilii 


Franačka država do 537. 

, 509 Klodovik se okoristio ubijstvom ripuarijskoga kralja Sigisber-ta koga je ubio njegov 
vlastiti sin, Pa je, istupivši kao osvetnik poginuloga 

jugu, 


, su mnogo galonmskog 


su ih biskupi dobivali od vladara i odobrenje anjanskom svećenstvu da nakon obraćenja na 
katoličku vjeru zadrži svoja imanja. Taj je konc.l postavio temelje savezu između crkve i 
države u Franačkoj. 

Klodovik je umro u Parizu podjesen 511., a nakon njegove smrt, državno je područje 
podijeljeno, kao da je bilo njegov osobni posjed, među cetvo, 

com njegovih sinova. Time je postavljen temelj prakse pri nasljeđivanju kraljevske vlasti koja 
je franačkoj državi u budućnosti donijela mnogo teškoća. 

Privredni i društveni odnosi kod Franaka u vrijeme formiranja njihove države u Galiji 

Od svih germanskih država što su se oblikovale na području Zapadno rimskoga carstva 
Franačko je kraljevstvo kodifikacijom Salijskog zakona sačuvalo najpotpunije informacije o 
privrednim i društvenim odnosima u veoma ranim fazama nastajanja novih klasnih odnosa na 
ruševinama antike. 

Najstariji poznati rukopisi Salijskog zakona nastali su krajem V. ili u početku VI. stoljeća. Ali 
njegova je građa slojevita i sadrži elemente običajnog prava kod Franaka u različitim 
epohama, od početka njihova naseljavanja u Toksandriji pa do Klodovikova vremena. Zbog 
toga Salijski zakon ne prikazuje društvenu strukturu kod Franaka u onoj godini ili desetljeću 
kad je napisan, nego razvitak te strukture u njezinu mijenjanju i nastajanju u dugotrajnom 
razdoblju od oko 250 godina. 

U svojoj cjelini, razdoblje što ga prikazuje Salijski zakon predstavlja prijelaz od rodovskog 
uređenja k pretfeudalnome i po tome ima egzemplarno značenje za upoznavanje nastanka 
feudalnog poretka u srednjoj i zapadnoj Evropi. Na kraju toga razvitka franačko je društvo 
već pretfeudalno društvo u zametku, s jakim ostacima rodovske organizacije. No sama ta 
razvojna faza ostvarila se tek počevši od sredine VI. st. dalje. 

U vrijeme kad je cezar Julijan kasniji car Julijan Apostata najprije pobijedio Salijske Franke a 
onda im dopustio da ostanu u Toksandriji kao federati, oni su živjeli u krvno-rodbinskim 
zajednicama koje su bile vojnički udružene u desetine i stotnine. Naseljavali su cjelovite 
komplekse ili na dotad neobrađenom tlu ili na zemljoposjedima onih rimskih possessora koji 
su napustili svoju zemlju, a ne zemlje dobivene diobom od onih Rimljana koji su i dalje ostali 
na osvojenom području. Zbog toga u Salijskom zakonu nema nikakva traga o kantoniranju ili 
zauzimanju udjela sortes na vele-posjedničkoj zemlji. Pri naseljavanju Franci su formirali 
slobodna sela i u početku zadržali krvno-rodbinsku organizaciju tih svojih naselja. Takvo se 
stanje zadržava sve do njihova prelaska rijeke Somme. Već tada, a naročito nakon zauzimanja 
Akvitanije, franačko se rodovsko društvo počinje isprepletati s galorimskim robovlasničkim 
društvom u raspadanju. 

Iskonski stupanj razvitka kakav je postojao u Toksandriji nije se više sačuvao dugo. U vrijeme 
kad je sastavljan Salijski zakon, prvobitni seoski kolektiv, koji je zajednički obrađivao zemlju, 
raspao se na manje, samostalne proizvodne jedinice, velike porodice od tri generacije gl. 44, 
58, 59. Svaka od njih vodi zajedničko gospodarstvo i među svoje članove jednako dijeli 
plodove rada. Sve velike porodice jednoga franačkoga sela čine privredni i društveni 
organizam - seosku zajednicu, 1 to na onom stadiju njezina razvitka kad su periodičke diobe 
oranica i livada već prestale, pa svaka porodica trajno posjeduje svoja polja i nasljedno ih 
predaje svome potomku u direktnoj muškoj silaznoj lozi. Pri tome je svaka porodica imala 
neograničeno pravo da se koristi nepodijeljenim općinskim zemljištem šumama, pašnjacima 
it.d. prema svojim potrebama. 

U Salijskom zakonu još se nigdje ne govori o neograničenom, individualnom vlasništvu nad 
zemljom nego samo o pravu domaćinstava na iskorišta- 

Početna strana Salij-skog zakona, prema ko piji iz VIII. st. 

vanje zemlje u uvjetima vrhovne vlasti seoske zajednice nad cijelim zemljišnim teritorijem 
sela. Ali ni to pravo nije se razvilo jednako daleko kod svih kategorija tla u okviru seoskog 
zemljoposjeda. 

Stambena kuća i gospodarske zgrade oko nje bile su nepovrediv posjed domaćinstva. 
Posjedovanje zemlje na kojoj se ti objekti nalaze i okućnice bašće i povrtnjaka smatralo se 
najneospornijim i temeljnim pravom svake porodice. Zbog toga su se krađe i provale u tome 
krugu po zakonu kažnjavale najoštrije gl. 11, 27. 

Poslije nepovredivosti tla na kom stoje kuće i gospodarske zgrade s okućnicom Salijski zakon 
najstrože zaštićuje posjedovanje oranica i vinograda. On kažnjava već i samu povredu 
njihovih međa ako je to učinjeno bez gospo- 

dareva pristanka. Još se teže kažnjava zaoravanje tuđe njive ili žetva već sazrelih usjeva gl. 9, 
27,34. 

U usporedbi s time, posjedovanje livada znatno je nerazvijenije. Povreda granica nečije livade 
uopće se ne kažnjava; a ako netko pokosi travu na tuđoj livadi pa je ondje ostavi tj. ne otpremi 
pokošenu travu, također još nije izložen kazni, nego samo gubi rezultat svoga rada jer 
pokošeno sijeno ostaje posjedniku livade. Kažnjava se tek onaj tko je travu odvezao svojoj 
kući gl. 2710. Livade su dakle već bile izdvojene iz zajedničkog posjeda i predane na 
iskorištavanje individualnim domaćinstvima, ali se pri tom posjedovne pravo odnosilo samo 
na krmno bilje koje na livadi uspijeva, a ne na samo tlo, pa je takav oblik posjedovanja bio 
bliži pravu na iskorištavanje negoli pojmu neograničenog vlasništva. 

Pravo individualnih porodica nad šumskim tlom još je istovjetno s općim pravom na 
iskorištavanje, iako to pravo više nije kolektivno. Šuma je zajednička, neparcelirana svojina 
cijele zajednice, ali svaka porodica ima pravo da u šumi, neograničeno, prema svojim 
potrebama i kad to njoj zatreba, obilježi stabla koja namjerava posjeći; no tu je sječu i 
otpremu drva dužna izvršiti u roku od godine dana; po isteku toga roka, ista stabla ima pravo 
uzeti bilo koji drugi član seoske zajednice gl. 2715-18. 

Na taj način, posjedovni odnos neposrednih proizvođača u franačkim selima prema osnovnim 
sredstvima za proizvodnju ilustrira razvitak posjedovnog prava od kolektivne imovine ususret 
privatnom vlasništvu. U tok-sandrijsko vrijeme posjedovanje i iskorištavanje tla još je 
kolektivno. Nakon toga razdoblja pa do početka VI. st. najmanji put razvitku ostvario se u 
pogledu šuma i pašnjaka; ondje je posjed ostao kolektivan, ali je iskorištavanje postalo 
pravom pojedinih domaćinstava, po njihovoj inicijativi i u okviru njihovih potreba. Livade su 
parcelirane i dodijeljene domaćinstvima, ali vlasništvo postoji samo nad biljem koje na 
livadama uspijeva. Posjedovanje oranica steklo je već neka važna obilježja privatnog 
vlasništva, ali se ono oblikovalo samo kao trajan i nepovrediv posjed tla i usjeva, bez prava na 
otuđivanje zemlje i uz obavezu njenog predavanja u nasljedstvo uvijek u istoj seoskoj 
porodici. Pravo na posjedovanje zgrada i okućnica razvilo se najdalje, ali još ni ono nije 
apsolutna individualna svojina, nego je svako pokoljenje dužno tu imovinu sačuvati i predati 
u nasljedstvo svome potomstvu. Nad svim tim kategorijama imovine i zemljišta vrhovni i 
načelni vlasnik još je uvijek kolektiv seoskoga naselja. 

Pa ipak, to razvrstanje na kategorije posjedovnog odnosa svjedoči o rađanju pojmova o 
vlasništvu. Pojedine odredbe Salijskog zakona ozakonjuju već i neke prelazne odredbe koje 
obilježavaju takav razvitak. Tako je zakonom bila predviđena mogućnost da se svaki slobodni 
Franak određenom procedurom može odreći svake materijalne zajednice sa svojim rođacima i 
istupiti iz nje cl. 60. Takvim istupanjem pojedini se član velike porodice mogao osamostaliti i 
formirati svoju vlastitu, malu porodicu koju čini jedan bračni par sa djecom do njihove 
odrasle dobi. Najčešće takav je pojedinac u istome selu formirao novo, samostalno 


domaćinstvo. Taj je događaj nemoguće zamisliti bez dodjeljivanja prava novonastaloj 
porodici na dio zemljo-posjeda one velike porodice iz koje pojedinac istupa. A takav postupak 
bio je najraniji zametak slobodnog raspolaganja nepokretnom imovinom, iako on još ne znači 
dokidanje načela o nasljednosti zemlje u istoj seoskoj porodici. On je bio samo rješenje 
posjedovnih problema koji su se nametali 

5 Srednjovjekovno doba povijesnog razvitka 

u vezi s raspadanjem velikih porodica od tri pokoljenja na manje porodice individualnih 
bračnih parova. 

Salijski zakon predviđa, međutim u jednoj od svojih kasnije nastalih odredbi, čak i kršenje 
toga načela. Članak o tzv. afatomiji cl. 46 opisuje predaju zemlje nekoj drugoj osobi 
posebnom simboličkom procedurom, pri čemu ta slobodno odabrana ličnost dobiva ulogu 
privremenog upravljača imovinom sve do smrti njezina posjednika. Najkasnije godinu dana 
poslije njegove smrti posrednik je mora predati onome kome ju je po svojoj volji namijenio 
umrli posjednik. 

Uza sve te znakove o postojanju težnje, a i prakse, da se narušava princip nasljednosti 
zemljoposjeda po direktnoj silaznoj lozi unutar velikih porodica, Salijski zakon još ne sadrži 
ni najmanjeg spomena o kupoprodaji ili nekom drukčijem otuđivanju nekretinana. 

Daljnji razvitak franačkih seoskih zajednica vršio se tek tijekom prve polovice VI. stoljeća. 
Postupno, poljoprivredna se proizvodnja intenzivirala. Umjesto dvopoljnog sistema 
eksploatacije tla uvodi se tropoljni sistem, u kome svake godine na ugaru ostaje samo trećina 
obradive površine koja pripada nekoj pojedinačnoj porodici, u okviru ustaljenog, 
isprepletenog rasporeda polja po "Gewannima". 

CRTEŽ 7 1. god. 

2.god. 

3. god. 

4. god. 

Oz. ! Jar. i Ug. Ug. ; oz. 

i! Jar. 

i Jar. i Ug 

ir. j OZ. Oz. ! Jar. 1 

ii Ug. U Gew. odlič. kval. 

U Gew. dobre kval. 

U Gew. slabije kval, 

U Gew. loše kval. 

Tropoljni sistem. Plodored na česticama jedne "velike porodice" u okviru pojedinih 
"Gewanna". Shem. prikaz. 

Tim preinakama veoma je porasla proizvodnost poljoprivrednoga rada pa je svojim 
povećanim urodom omogućavala i manjim gospodarskim zajednicama da žive samostalno. 
Čim su se takve proizvodne mogućnosti dovoljno afirmirale, velike seoske porodice počele su 
se mrviti na temelju prirodne težnje manjih cjelina da žive nezavisno. Uslijed toga osnovnom 
gospodarskom jedinicom u sve većem broju postaju male porodice. S vremenom, svijest o 
njihovoj rodbinskoj vezanosti slabi, pa se zajedništvo sela više ne temelji na rodbinskoj vezi, 
nego na odnosu suseljana koje veže zajednička svojina nepodijeljenih zemljišta i opći seoski 
obavezni ritam poljoprivrednih radova. 

Potpunu pobjedu takvih susjedskih odnosa u franačkome selu donijet će tek druga polovica 
VI. st., kad se nasljedno pravo priznaje i ženskom potomstvu i time otvara put otuđivanju 
zemlje izvan okvira iste velike ili maie seoske porodice. 

Salijski zakon svjedoči i o rađanju velikog zemljišnog posjeda, utoliko koliko je to rađanje u 
toj etapi razvitka izvana zadiralo u život seoskih zajednica. 

Kraljevska je vlast svojim antrustionima članovima kraljevske ratne družine i drugim 
službenicima davala iz kraljevskoga zemljišnog posjeda imanja zajedno sa zavisnom i 
neslobodnom radnom snagom kolonima i ser-vima, ali je, očito već na prijelazu V. u VI. 
stoljeće, počela kraljevskim poveljama dodjeljivati antrustionima i zemlju unutar teritorija 
slobodnih franačkih seoskih općina, pri čemu su oni, najvjerojatnije, dobivali pravo da 
posvoje i privedu obradi dio seoske neobrađene zemlje almende. Takvi doseljenici nisu se pri 
tome uključivali u stare rodbinske odnose nego se u selu pojavljuju kao strano tijelo, pod 
zaštitom posebne kraljevske milosti i po kraljevu nalogu. Otpor takvom doseljavanju 
družinika bio je nesumnjivo velik jer su i kazne Salijskog zakona za pružanje otpora njihovu 
doseljavanju bile jednake kazni koja se plaćala za ubij stvo slobodnog Franka, tj. 200 solida 
cl. 144. Zemljoposjedi kraljevskih antrustiona na seoskom teritoriju mora da su bili znatni a 
njihova je obradba vršena zavisnom radnom snagom, jer odredbe zakona nabrajaju postojanje 
domaćih slugu vassus ad ministerium, kovača, svinjara, konjušara i vinogradara u okviru 
takvih imanja cl. 356, a takve kategorije nisu mogle postojati na malim zemljoposjedima nego 
u okviru veleposjeda koji nije mogao obrađivati pojedinac, a napose ne sam antrustion, 
angažiran u kraljevskoj službi kao član nove kategorije odličnika, vezane uz izgradnju 
kraljevske vlasti dinastije Merovinga. 

Veliki zemljišni posjed koji je u franačkoj državi postojao i kao nasljedstvo kasnoantičkog 
veleposjeda u rukama galorimske zemljoposjedničke aristokracije i kao novostvoreni veliki 
zemljišni posjed kraljeva i kraljevskih službenika što su se rekrutirali iz redova franačkih 
rodovskih prvaka, razvijao se isprva na područjima izvan granica slobodnih franačkih seoskih 
općina. Ali početak njihova zadiranja u okvire tih općina, o kome svjedoči Salijski zakon, 
početak je buduće dugotrajne evolucije kojom će se nadiranje velikog zemljoposjeda na 
teritorij seoskih općina povezati s unutrašnjom ekonomskom, pa zatim i socijalnom 
diferencijacijom u franačkim selima koja je bila posljedicom slobodnog raspolaganja 
zemljišnim česticama u posjedu pojedinih seoskih domaćinstava. 

Sve do prvih desetljeća VI. stoljeća ta je budućnost zamjetna tek u obliku nagovještaja. 
Zasada još franačko selo ne pozna klasnu podvojenost. Ona postoji tek izvan seoske 
zajednice, na velikim zemljoposjedima galorimskih i franačkih mogućnika. 

Karakteristično je da se u Salijskom zakonu nigdje ne spominju pripadnici franačke rodovske 
aristokracije. To je zbog toga što se taj društveni sloj okupio oko kralja i odvojio od 
neposredne veze s rodovima koji žive po selima. Tek naknadno, kraljevskim darivanjem 
zemljoposjeda, oni će se vratiti svome narodu, ali tada više ne kao prvaci njegove rodovske 
organizacije, nego kao pripadnici klase zemljoposjednika koja živi od eksploatacije tuđega 
rada i koja u vlastito franačko selo unosi tendenciju klasnog podvlašćivanja. 

Salijski zakon spominje, najzad, unutar franačkih sela postojanje lita i robova. Liti su 
najvjerojatnije bili potomci ratnih zarobljenika u nekadašnjim sukobima Franaka s drugim 
germanskim plemenima, a imali su status poluslobodnih ljudi. Za razliku od njih, robovi 
nemaju osobne slobode, a i njihova se krivična odgovornost razlikuje. Liti su vjerojatno 
obrađivali dio gospodareve zemlje i plaćali mu naturalnu dažbinu. Naprotiv, robovi nisu 
obrađivali posebne čestice nego su bili neslobodna radna snaga u domaćinstvu svoga 
gospodara. 

Uza sve postojanje neslobodne i poluslobodne radne snage u gospodarstvima slobodnih 
franačkih seljaka, njihov rad nije bio temelj proizvodnje. Njihova malobrojnost ograničavala 


je njihovo značenje i svodila ga na ulogu pripomoći u obradi zemlje. Ali ipak posjedovanje 
takve radne snage bilo je faktor ubrzavanja i pojačavanja imovinskih razlika među 
ravnopravnim slobodnim suseljanima, naročito počevši od vremena kad je u franačkim selima 
prevladalo individualno, alodijalno posjedovanje zemlje s pravom raspolaganja i otuđivanja 
čestica. 

Stanovništvo merovinške Franačke obuhvaćalo je, čak kao brojčano veoma jako izraženu 
većinu, osim Franaka i galorimske starosjedioce. Oni su u cijelosti zapali u položaj pokorenog 
stanovništva iako nisu izgubili svoju slobodu. Njihova se manja vrijednost pred poretkom 
izražavala kaznenim odredbama, jer se za isti prekršaj Salijskog Franka nad Rimljaninom 
plaćala dvostruko veća kazna nego kad je taj isti prekršaj izvršio Rimljanin na štetu slobodnog 
Franka. 

Klasnu razvrstanost među Galorimljanima zakonodavstvo je definiralo trima skupinama: 
convivae regis uzvanici kod kraljeva stola, possessores i tributarii. Prva od tih kategorija 
predstavljala je najuglednije članove galorimske aristokracije koje je kraljevska vlast pozvala 
u svoju okolinu, radi počasti ili vršenja nekih službi, ali, kao i drugi Galorimljani, oni nisu 
mogli služiti u vojsci niti postati članovima kraljevske družine antrustiones. Possessores su 
bili vlasnici rimskih imanja koja su im ostala u srednjoj i južnoj Galiji nakon udovoljavanja 
željama i potrebama franačkih osvajača. Tributarii su imali položaj analogan litima, pa je taj 
termin vjerojatno obilježavao kategoriju kolona, koji su načelno zadržali položaj slobodnih 
ljudi, ali su bili opterećeni dažbinskim teretima u korist gospodara čiju su zemlju obrađivali. 
Taj njihov gospodar mogao je biti Galorimljanin sa višeg stupnja na ljestvici socijalno- 
ekonomskog razvrstanja, ili pripadnik franačke aristokracije koja je osvojenjem izmijenila 
svoj položaj rodovskih prvaka i postala klasom zemljoposjednika koji žive od podaničkog 
rada. 

II. PREINAKE I NOVA STANJA U EVROPI NAKON VELIKE SEOBE 

1. RAZVITAK ISTOČNORIMSKOG CARSTVA BIZANTA DO JUSTINA I. I 
JUSTINIJANA L 

Nakon teške krize III. stoljeća rimska se država spasila reformama koje su proveli Dioklecijan 
i, nakon novog razdoblja anarhije, Konstantin I. Među njima izvršena je i administrativna 
reorganizacija državnog područja. Dioklecijanov sistem dvojice augusta, od kojih jedan 
upravlja Istokom a drugi Zapadom, a zatim i odluka da svaki august ima uza se još i jednog 
cezara koji će biti nadležan za dio jedne od dviju polovica Carstva, naviještao je uvjerenje da 
su državni unutrašnji, a naročito vanjskopolitički, obrambeni problemi tako složeni i 
mnogostruki da ih nije moguće svladati iz jednoga središta. 

Iako je Konstantin okončao dvojnost carske funkcije i od 324. ostao jedini august a tri su 
njegova sina bili cezari, on je zadržao podjelu države na tri velike oblasti prefekture: Istok, 
Italija 1 Galija, i to se održalo sve do potkraj IV. stoljeća, kad je izdvojena još i četvrta 
prefektura, Ilirik, dok su Rim i Carigrad imali svoje zasebne gradske prefekture. 

Ali usporedo s nastajanjem zamisli o potrebi raspodijeljene vrhovne uprave, opće privredne i 
populacione prilike u Carstvu mijenjale su i faktični odnos snaga među različitim dijelovima 
Carstva. Velik dio zapadnih provincija pretrpio je strahovita pustošenja u vezi s 
mnogobrojnim provalama barbara i građanskim ratovima, dok je Istok, pošteđeniji od 
invazija, relativno bolje sačuvao svoje proizvodne snage i novčani karakter privrede. 
Državnim se vlastima stoga činilo da je opravdano i nužno osloniti se na tu privrednu bazu. 
Upravo tada toj se motivaciji pridružila i dvostruka opasnost koja je počela ugrožavati i sam 
Istok. Bili su to učestali napadi Gota i Sarmata na dunavske granice i opasnost od obnovljene i 
ojačale perzijske države Sasanida. 

U takvim okolnostima car Konstantin je donio odluku da državno središte premjesti iz Italije 
na Istok. U tu svrhu odabrao je staru grčku koloniju Bvzantion na Bosporu, strateški i 


prometno savršeno pogodnu da postane novom prijestolnicom Carstva. Od jeseni 324. do 
proljeća 330. izvršene su mnogobrojne građevinske pripreme za to preselenje, a 11. V. te 
godine novi je glavni grad postao službenim središtem Carstva pod nazivom Konstantinopol. 
Od toga vremena razlike između Istoka i Zapada neprekidno su rasle. Istok se sve više 
udaljavao od utjecaja latinskog jezika i helenizirao. Održava se i još potpunije afirmira 
antička tradicija o jakoj carskoj vlasti. Uzastopno stvaranje niza barbarskih država na tlu 
Zapadnoga carstva tijekom 

V. st. zadugo je ondje lišilo Crkvu oslonca na jedinstvenu i snažnu državnu vlast. Crkva je na 
Zapadu ostala prepuštena sama sebi, i u njoj se veoma brzo izgrađuje zamisao o njenoj 
nadređenosti novim, "barbarskim" državama. Naprotiv, na Istoku se očuvana i autoritativna 
carska vlast sakralizi-rala. Njezine se apsolutne pretenzije dokazuju njenim božanskim 
podrijetlom. Kao božji izabranik, car postaje najviši zaštitnik crkve i njezin faktični poglavar. 
Tako se interesi crkve i države isprepleću i tijesno povezuju. Kršćanstvo postaje instrumentom 
vladanja i stoga ideološki presudno važno u javnome životu i državnom političkom poretku. 
Ono se veoma rano izrazito institucionalizira i svojom idejnom sadržinom produbljuje 
apsorbiravši za svoje svrhe upotrebljiva dostignuća helenističke kulture. Tim sveukupnim 
zbivanjem na Istoku se združuju četiri bitna elementa daljnjega razvitka. To su: veće očuvanje 
proizvodnih snaga na pretežno robno-novčanoj osnovi, tradicija rimskog monarhijskog 
uređenja i pravnog poretka, snažna baština helenističke kulture i kršćanska crkva srasla s 
carskom vlašću. Njihovo je jedinstvo u okvirima specifične vanjskopolitičke konstelacije 
predodredilo osebujnost i posebnost razvitka Istočnorimskoga carstva i pretvorilo ga u 
Bizantsko carstvo, zasebnu socijalno-ekonomsku i kulturološku povijesnu pojavu, u mnogom 
pogledu presudno važnu za cijeli perimediteranski Istok, a iza gotovo sve slavenske zemlje. 
Osebujnost prilika u istočnoj polovici Carstva očitovala se prije svega u agrarnim odnosima. 
Budući da nije došlo do sloma države, nije propao ni poredak kome je ona bila čuvarem. 
Robovlasničko se društvo sačuvalo, iako ono time ipak nije ostalo istovjetno sa stanjem 
klasične latifundijske eksploatacije robova. Vlasnici zemlje i gospodari robovske radne snage 
veoma su intenzivno smještali svoje robove na zemljišne parcele, prepuštajući im da 
samostalno obrađuju zemlju uz uvjet da vlasniku daju dažbinu u obrocima ili novcu. 
Zemljoposjedničke rezervatske zemlje bile su razmjerno malene, pa se posjedničko imanje 
oblikuje drukčije nego na Zapadu. Ono je gospodarevo ladanjsko obitavalište i sabiralište 
obroka, koji se u pretičku nad potrošnim potrebama izvoze na tržište. U takvom ladanjskom 
obitava-lištu nema mnogo uposlenih robova; oni su pretežno pastiri, konjušari, obrtnici, kućni 
sluge, mlinari, lugari, vinciliri. Sam vlasnik zemljoposjeda ima svoju glavnu rezidenciju u 
velikome gradu, gdje živi od prihoda što mu ih donose njegovi posjedi. U njegovoj gradskoj 
palači uposleno je također mnogo posluge, koja je ropskoga statusa. I njegovi mlinovi, tijesci 
ulja i grožđa također upošljavaju robovsku radnu snagu. Ali glavnina robova su servi casati. 
Ti robovi bili su vezani uz zemlju, pa je već 366. bio donesen zakon po kome je bilo 
zabranjeno prodavanje agrarnih robova bez zemlje. 

Osim agrarnih robova servi casati veoma je bio rasprostranjen kolo-natski odnos. U nj se 
prvobitno stupalo na temelju ugovora između slobodna čovjeka i posjednika zemlje na 
određeno vrijeme i uz dogovorne dažbine u naravi i novcu. Ali najčešće su koloni uslijed 
zaduženosti i neizvršavanja obaveza ostajali na zemlji trajno, pa i nasljedno. Tijekom IV. 
stoljeća broj kolona se znatno povećavao jer su oslobođenici pretvarani u kolone, a također je 
i ratnim zarobljenicima i doseljenim barbarima većinom davan status kolona. Jednako su se i 
ekonomski propali mali zemljoposjednici i bezemljaši pretvarali u kolone. Zakoni IV. i V. 
stoljeća razlikuju dvije kategorije kolona: slobodne kolone eleuteri i uza zemlju vezane 
enapografi, adscriptitii. Ali opća tendencija razvitka uvećavala je brojnost privezanih 

kolona i vodila njihovoj generalizaciji. Pa ipak ni takva vezanost kolona uza zemlju nije 
ukidala njegovu načelnu osobnu slobodu; on je uvijek mogao sa zemlje otići, uz uvjet da 
namiri gospodareva potraživanja i vrati sav inventar, nastambe, stoku, sjeme i drugo što je pri 
stupanju u ugovorni odnos ili naknadno od gospodara dobio. U praksi, međutim, te je uvjete 
malo kada bilo moguće ostvariti. 

Tijekom V. st. afirmirao se pravni propis po kome svaki slobodni ko-lon postaje za zemlju 
vezanim, ako je istu česticu držao u svome posjedu najmanje 30 godina. S druge strane, realni 
položaj enapografa u tom se stoljeću veoma popravio, pa ih vlasnik zemlje ne smije odagnati 
sa zemlje, čak ako su oni bili i bivši robovi oslobođenici. Tako se u V. st. položaj svih 
kategorija kolona izjednačavao na višoj razini njihovih prava, ali uz generalizaciju njihove 
faktične neodvojivosti od zemlje. 

Osim kolona i robova koji drže gospodarevu zemlju, u Bizantu se u IV. 1 V. st. u znatnoj mjeri 
očuvao i slobodni seljački zemljoposjed. U zabačenim i brdskim krajevima ili u onim 
predjelima kamo su se tek nedavno, u kompaktnim cjelinama doselila barbarska plemena ili 
njihovi veći fragmenti, održale su se još i arhaičke seoske općine, vezane krvnorodbinskim 
odnosima. Ali u cjelini državnog teritorija prevladavao je osebujan tip bizantske seljačke 
općine, tzv. mitrokomije, u kojima je postojala periodička preraspodjela zemlje, s pravom 
seoskih porodica kojima se ta zemlja dodjeljuje da se njome koriste obrađujući je u vlastitoj 
režiji; pri tome se takva čestica nije smjela otuđivati ni u cjelini ni u ulomcima, ai 
suseljanima je bilo dopušteno da s nje k sebi dovode vodu ako je na njoj postojao bunar ili 
voda tekućica. U određenim oblastima, naročito ondie gdje je država naseljavala veterane ili 
pogranične vojnike - seljake limitanei, koji su najčešće bili germanskog podrijetla slobodna 
sela sastojala su se od među sobom ravnopravnih i nezavisnih malih vlasnika koii su slobodno 
mogli raspolagati svojom zemljom, ali su ih vezali zajednički ekonomski, samoupravni i 
obrambeni interesi. 

Sva su slobodna sela imala određene kompetenciie samoupravljanja koje su se razlikovale 
prema tipovima slobodnih seoskih općina. Najmanja je ta samoupravnost bila u onim 
općinama koje su nastale na zemljištu pripisanu gradskom teritoriju, pa je ondje gradska 
municipalna organizacija prisvajala prava da te kompetencije zadrži za sebe. 

Seoske su općine bile ujedno i najniže poreske jedinice, a njihovi su poglavari bili jamci i 
prikupljači državnih poreza. 

Poreski pritisak državne vlasti bivao je neprekidno sve teži. U tim okolnostima ekonomski su 
propadali ne samo mali, nego i srednji zemljopo-siednici, pa taj pritisak navodi sve te 
kategorije, a također i kolone slobodnoga društvenog statusa, da se podvrgavaju u štitništvo 
patrocinij velikaša iz redova visokih državnih službenika, koji su izuzeti od raznih po-reskih 
opterećenja, naročito radnih. Za volju olakšanja od takvih tereta ugroženi zemljoposjednici 
predaju velikašu svoje imanje, postaju njegovima uza zemlju vezanim kolonima, a svoj 
dotadašnji posjed ne drže više kao svoje vlasništvo nego kao velikaški prekarij. 

Ovakve su okolnosti vodile k neprestanom jačanju velikog zemljopo-sjeda. Ali to je sada bio 
parcelirani zemljoposjed u rukama malih zavisnih obrađivača. Na taj način nastaju odnosi koji 
su karakteristični za ranobi-zantsko doba: veliki zemljoposjed je veoma rasprostranjen, ali je 
sistem 

71 

obrade drukčiji od klasičnih kasnoantičkih oblika. Umjesto prisvajanja sveukupnoga uroda sa 
zemlje, vlasnici su se odrekli znatnoga dijela dobiti, ali su time sebi osigurali trajan prihod u 
obliku utvrđene zemljišne rente. 

S tim u vezi neprekidno raste pritisak velikih zemljoposjednika prema slobodnom seljaštvu. 
Ali ono je još dovoljno snažno da se u mnogim slučajevima uspješno brani. Ono u tome 
uspijeva jer i snažna državna vlast vodi upornu borbu protiv pretjeranog utjecaja 
veleposjednika u ekonomskom životu zemlje. Carska vlast i sama daje svoju zemlju u zakup, 


a obrađuju je pretežno koloni. Kako je carstvo bilo najveći zemljoposjednik u državi, nužno je 
sveukupna zavisna radna snaga, nepodložna privatnom veleposjedu, bila mnogobrojna. Taj 
faktor kolonske a još više slobodne seoske radne Snage, udružene u samoupravne općine, 
veoma će ojačati u idućem stoljeću, upravo pod pokroviteljstvom središnje državne vlasti, kad 
je masovno naseljavanje slavenskog seljaštva na Balkanu i u Maloj Aziji kao i stvaranje nove 
kategorije seljaka-vojnika stratiota uvelike usporilo i odgodilo proces feudalizacije u Bizantu 
sve do epohe X. i XI. stoljeća. 

Sporom napredovanju i odgodi feudalizacije u Bizantu veoma je pridonijela 1 jakost robno- 
novčanih odnosa i gradskih tipova privrede. 

Doba krize III. stoljeća kao i Velika seoba naroda nesumnjivo su nanijeli znatne štete 
materijalnom životu također i Istočnorimskoga carstva. Ali dok su invazije i pustošenja 
pogodila cio teritorij Zapadnoga carstva, sve njezine pokrajine, pa i njegovo političko središte, 
Italiju, na Istoku je velikih razaranja bilo samo u evropskim provincijama i u nekim rubnim 
oblastima Male Azije. Glavnina državnog područja ostala je pošteđena. Velike i privredno 
veoma plodne provincije Egipat, Sirija a i niz drugih, ostale su nedirnute, sa svim svojim 
proizvodnim potencijalom. Osim Soluna, koji je više puta bio ugrožavan, svi su se veliki 
gradovi: Konstantinopol, Nikeja, Efez, Antiohija, Edesa, Bejrut, Damask, Aleksandrija i 
mnogi drugi, održali i dalje funkcionirali kao središta proizvodnje, trgovine a i kao snažni 
potrošački centri. Velike državne a i brojne manje, privatne obrtničke radionice proizvodile su 
za namirenje potreba u istome gradu, a i za šire tržište. Postojao je brojan i snažan sloj 
trgovaca, koji su se bavili i manjim i većim poslovnim pothvatima. Razmjena proizvoda vršila 
se kopnom i morem, savladavajući čak 1 velike udaljenosti. Gotovo sve kategorije 
proizvođača sudjelovale su u održavanju vitalnosti robno-novčanog privređivanja. Država je 
prikupljanjem znatnih poreskih prinosa od stanovništva, ko-lonskih dažbina sa svojih 
zemljoposjeda i taksa od trgovinskog prometa sabirala bogate prihode koje je tezaurirala u 
svoje riznice ili ih je ulagala u proizvodnju kao naručilac i kupac mnogih proizvoda za 
potrebe dvora, vojske i upravnog aparata. Postojanje tržišta poticalo je velike 
zemljoposjednike da nastoje uvećati urod i svoje prinose s imanja da bi viškove nad svojim 
potrošačkim potrebama mogli plasirati u prodaju na tržištu. U lokalna gradska središta 
donosili su svoje plodine i slobodni seljaci i koloni. Sveukupnom takvom djelatnošću 
Istočnorimsko se carstvo već u IV., a još izra-zitije u V. st. ekonomski vidno oporavlja. Ali taj 
oporavak nije bio vraćanje na pređašnje oblike privrednog i društvenog života. Veliki 
zemljišni posjed je sada pripadao državi, caru i bogatim vlasnicima zemlje, ali se proizvodnja 
ostvarivala pretežno kolonskom ili ekonomski samostalnom seljačkom radnom snagom. 
Gradovi su i dalje izgrađivali obrtničke proizvode u radionicama i trgovali, ali to više nisu bili 
antički polisi. Izgubivši najveći dio svojih pri- 

gradskih zemljoposjeda u korist carske vlasti ili veleposjednika, kurijalna organizacija 
municipija je iščezavala. Svemoćna carska vlast ih u upravnom pogledu sve više podvrgava 
svome službeničkom aparatu, ostavljajući privide i neke vanjske oblike gradske 
samoupravnosti, ali mijenjajući im realnu funkciju. Na taj način u IV. i V. stoljeću antički 
polis na tlu Bizanta nestaje, iako se gradska privreda održava. Ona se razvija i u mnogim 
novim središtima koja su stekla značenje grada ili rastom svoga privrednog potencijala ili kao 
središta upravne vlasti, a ne kao preinačeni antički polisi. 

U cjelini, Istočnorimsko carstvo živjelo je kao nastavak privrednih, društvenih i kulturnih 
obilježja antike, ali se za svoj daljnji opstanak borilo mijenjajući se. Sačuvalo je svoju 
državnost, ali je carsku vlast izdiglo do bogom posvećenog poslanja. Zadržalo je tradicije 
helenizma, ali ih je stopilo s kršćanstvom, pretvorivši ga u ideologiju državnog poretka. Još je 
više razvilo veliki zemljoposjed, ali ga je predalo na obradbu seljaštvu u obliku zavisnih 


čestica. Zadržalo je ropstvo, ali je pretežnom dijelu robova prepustilo samostalne parcele 
zadovoljavajući se obročnim i novčanim dažbinama. Ojačalo je udio malog slobodnog i 
kolonatskog zemljoposjeda u cjelini svoje agrarne strukture mireći se na taj način s faktorom 
o kome će ovisiti njegov budući socijalni poredak. Iako preinačenu, prenijelo je u epohu 
ranoga srednjeg vijeka robno-novčanu privredu spasivši ekonomski potencijal većine svojih 
gradova. 

Svim tim svojim razvitkom, Istočnorimsko ili Bizantsko carstvo pripremalo je svoj osebujni 
put u feudalizam. Za razliku od zapadnoevropskih pokrajina nekadašnjega carstva, ono sve do 
kraja VI. stoljeća ne sintetizira ravnomjerno dva različita razvojna procesa: proces postepenog 
napuštanja antičkoga robovlasničkog poretka s procesom napuštanja ustanova rodovskog 
društva. Ono u epohu srednjega vijeka ulazi zadržavši bitno važne faktore robovlasničkog 
društva, eksploataciju robova, načelo privatnog vlasništva i temelje robno-novčanih odnosa s 
trgovinsko-obrtnom privredom gradova, zajedno s kulturnim tradicijama antike 
preoblikovanim u kršćanstvu. Ali ono ta svojstva održava mijenjajući ih i krećući se na taj 
način usporeno prema drugom jednom poretku. Budući da su ga povijesne okolnosti poštedile 
naprasnog sloma političkog i društvenog uređenja, Istočnorimsko carstvo se strukturalno 
preinačavalo sporije od evropskog Zapada. Tek od kraja VI. i tijekom VII. stoljeća u taj se 
samostalni i svojevrsni proces napuštanja kasnoantičkih odnosa uključio nov snažan 
privredno-drustveni faktor: masovno doseljavanje uglavnom slavenskog stanovništva u 
njegovim rodovskim organizacijama. Time a također i formiranjem staleža seljaka--vojnika, 
stratiota veoma je ojačao udio slobodnoga rodovskoga sela u strukturi bizantskoga društva. 
Vitalnošću svoje rodovske organizacije ta je etnička i socijalno-ekonomska prinova odgodila 
zakmećivanje seljaštva sve do X. ili čak XI. stoljeća, kad i tu seljaštvo dekompozicijom svoje 
ekonomske samostalnosti i slobode najzad u sve većoj mjeri postaje žrtvom velikoga, 
feudalizira-noga zemljoposjeda. 

Razvijajući se na taj način, Istočnorimsko ili Bizantsko carstvo je u svome političkom 
razvitku, ostavši u neku ruku čuvarem antičkih tradicija i zamisli o obnovi jedinstvene vlasti 
na svim obalama Sredozemlja "čekalo" trenutak iscrpljenosti germanske osvajačke sile na 
Zapadu, da bi samostalnost barbarskih država na "svome" tlu najzad okončalo. Takva 
mogućnost prvi put se ukazala Bizantu tek u prvoj polovici VI. stoljeća. 

Carigradske zidine. Rekonstrukcija. 

Ali do tada je on u svome unutrašnje-političkom životu morao prebroditi mnoge peripetije. 

U kronološkom pogledu, zasebni politički opstanak Istoenorimskoga carstva započinje godine 
395. kad su cara Teodozija, po njegovoj odluci, naslijedila njegova dva sina. Stariji, Arkadije, 
postao je carem istočne polovice, a mlađi, Honorije, carem zapadne polovice. 

Oba prva cara na Istoku: Arkadije 395-408 i Teodozije II. 408-450 dopuštali su da budu 
igračke u rukama svojih dvorjana, eunuha u visokoj službi i žena iz svoje neposredne okoline. 
Među tim ličnostima posebice su zanimljivi pretorijanski prefekt Rufin i, kasnije, carica 
Eudoksija u doba Arkadijevo pa zatim careva sestra Pulherija i careva žena Atenaida u doba 
Teodozija II. Ali, svi su oni zajedno, usprkos unutrašnjim spletkama i trzavicama, formirali 
neosporno snažnu središnju vlast. 

Za Teodozijeve vladavine mnogobrojne su dotadašnje provale Germana, Vizigota, Ostrogota, 
različitih sarmatskih plemena i Huna iz prekodunav-skih ravnica navele Carstvo da snažno 
zaštiti sigurnost prijestolnice. Na cijelom kopnenom rasponu od Zlatnoga roga do 
Mramornoga mora bio je podignut trostruk zid, koji se dizao stepeničasto vanjski visok 5 m, 
srednji 10, unutrašnji 12 m pri čemu su sva tri lanca bila opremljena brojnim visokim kulama. 
Građen je više od 25 godina do 439 pa je Carigrad učinio najbolje utvrđenim gradom u 
cijelom Srednjem vijeku. 


Karakteristično je da je uz taj golemi fortifikacioni pothvat Teodozi-jevo doba ostvarilo još 
dvije važne akcije koje bi također, na neki način, bilo moguće nazvati učvršćivanjem. Ta dva 
pothvata odnosila su se jedan na očuvanje antičke kulturne baštine, a drugi na očuvanje 
antičkoga pravnog 

poretka. Godine 425. osnovano je u Carigradu Sveučilište na kom se naučavalo filozofiju, 
pravo, govorništvo te latinsku i grčku gramatiku. Pri tome je većina nastavnika bila grčke 
narodnosti i jezika. Svega četiri godine nakon toga 429 započelo je sastavljanje zbirke zakona 
počevši od Konstantinova vremena do vladavine Teodozija II Codex Theodosianus, završen 
438. Kao svjedočanstvo zamisli o jedinstvu Carstva, Kodeks je proglašen i u ime tadašnjega 
zapadnorimskoga cara Valentinijana III. 

To isticanje pravne i kulturne zasnovanosti na rimskim i grčkim tradicijama odudaralo je od 
odnosa u vojnim snagama Istočnoga carstva. Po evropskim provincijama haračili su valovi 
barbara, a rimska vojska i njeni zapovjednici bili su pretežno barbarskog podrijetla. Za 
Arkadijeve vladavine vrhovni vojni zapovjednik bio je Got Gainas. Njegova moć i prevlast 
Germana u vojsci stvorili su pokret protivljenja koji je tražio da se vojska reorganizira i da u 
njoj služe samo Bizantinci. To je zaista bilo i ostvareno 400. ustankom stanovništva u 
Carigradu, ali samo za područje prijestolnice. 

Taj događaj okončao je, u biti, pretenzije gotskih vojnika da faktično sruše legalnu vlast i da u 
Carigradu ostvare isto ono što je tričetvrt stoljeća kasnije izvršio Odoakar u Italiji. 

No dotle su barbarske čete još 1 dalje haračile po Balkanu, a svaka njihova vojna akcija protiv 
vlasti u velikoj je mjeri privlačila odbjegle robove i druge slojeve potlačenog stanovništva. 
Uskoro nakon carigradskog ustanka, carskoj je politici pošlo za rukom da Vizigote i nekoliko 
drugih barbarskih skupina otputi na teritorij zapadnoga Balkana odakle je u prvom desetljeću 
V. st. uslijedila vizigotska invazija u Italiju. Otada su strani vojnici doduše i dalje uzimani u 
vojsku, ali više ne kao cijele etničke zajednice, nego novačenjem, kao pojedinci. Osim stranih 
najamnika u vojsku su usto obilno uzimani i domaći stanovnici, naročito Trakijci i Isaurijci 
maloazijski brđani. 

U prvoj polovici V. st. evropske provincije Istočnoga carstva veoma su mnogo trpjele od 
brojnih hunskih provala, koje nije moglo obustaviti ni plaćanje visokoga godišnjeg danka ni 
slanje bogatih darova na dvor hunskoga kralja u Panoniji. Tek zamašna ofenziva Huna pod 
Atilom najprije u Galiju, a zatim u Italiju te najzad Atilina smrt i raspad hunske države 
oslobodili su Carstvo hunskih provala. Ali, na ruševinama hunske države izdigle su se nove 
sile, nasljednice Atilinih pretenzija. Za Istočno carstvo posebice su opasni postali Gepidi, 
nastanjeni u istočnom dijelu Panonije, i Ostrogoti kojima je polazištem bila zapadna Panonija. 
Vjerska i crkveno-politička pitanja ispunjala su IV. 1 V. stoljeće mnogim burnim događajima. 
Nakon osude arijanstva na Nikejskom koncilu 325. došlo je ipak do njegova obnavljanja, pa 
je car Konstancije 359. arijanstvo proglasio i državnom vjerom; a za kratkotrajna carevanja 
Julijana Apostate kršćanstvo je u cijelosti čak zabranjeno i obnovljeno je poganstvo u obliku 
vjersko-filozofske koncepcije zasnovane na neoplatonizmu. Ali 378. je pogibija cara Valensa, 
koji je bio arijanac, značila i konačni slom arijanstva u Carstvu. Godine 381. ono je ponovo 
osuđeno na II. sveopćem crkvenom saboru u Carigradu, a nikejska je formula jedino priznate 
prave vjere nadopunjena i usavršena. 

Pa ipak, problemi vezani uz deifikaciju Isusove povijesne ličnosti pojavili su se novim 
neriješenostima. Postavljalo se pitanje kakav je međusobni odnos između božanske i ljudske 
naravi u Isusu. Teolozi antiohijske škole 

smatrali su da je Isus bio samo čovjek u kome je Sin božji privremeno boravio. Muku i smrt 
na križu nije mogao trpjeti bog, nego samo ljudsko biće. 


Suprotno tome, teolozi aleksandrijske škole tvrdili su da u Isusu nakon utjelovljenja ostaje 
samo božanska narav, a ljudska narav od toga časa naprosto nestaje. 

Te su suprotne teze imale dalekosežne implikacije za shvaćanje tadašnjih ljudi. Ako se 
prihvati teza da je na križu trpio samo čovjek, onda njegova smrt nije mogla biti spasiteljska. 
Protivno objašnjenje, međutim, da je trpio i na križu umro bog, činilo se također mnogima 
neprihvatljivo zbog zamisli o božjoj besmrtnosti. 

Teološka, spekulativna sadržina tih suprotstavljanja pretvorila se u povod teških sukoba i 
dugotrajnih borbi tek kad su se s njima povezali različiti politički interesi. 

U borbi protiv arijanstva najveće su zasluge imali aleksandrijski teolozi. A ipak je ekumenski 
koncil u Carigradu 381 priznao carigradskom patrijarhu najviši svećenički rang na Istoku. U 
Aleksandriji to nije bilo prihvaćeno s odobravanjem jer su smatrali da i hijerarhijsko 
prvenstvo pripada njima. 

Te suprotnosti Aleksandrije s prijestolnicom osobito su se zaoštrile kad je na patrijaršku 
stolicu u Carigradu zasjeo žestoki pobornik antiohijskih teoloških shvaćanja Nestorije. Njemu 
i supremaciji Carigrada suprotstavio se aleksandrijski patrijarh Kiril 412-444, a snažnu su mu 
pomoć pružili fanatični i mnogobrojni egipatski redovnici-pustinjaci. Nestorija je osudio i 
tadašnji papa Celestin. Premda je na Nestorijevoj strani bio i car, na crkvenom koncilu s 
Efezu 431 Nestorije je osuđen kao heretik i zbačen s patrijarške stolice. 

Poslije Kirilove smrti njegovi su učenici i nastavljači još više radikalizirali njegova 
kristološka shvaćanja. Poricali su istovjetnost Isusove ljudske naravi s običnom ljudskom 
naravi. Takvo se suprotstavljanje nestorijan-stvu duofizitizmu pretvorilo u novu herezu, 
monofizitizam. Protiv nje udružili su se i Rim i Carigrad, pa je papa Leon I. formulirao 
katoličko shvaćanje kristološkog problema: Krist je jedna jedinstvena ličnost u kojoj su 
sjedinjene dvije savršeno razvijene naravi: i božanska i ljudska. One djeluju svaka svojim 
specifičnim svojstvima, ali u potpunom skladu i međusobnoj suradnji. 

Ali na novom koncilu u Efezu 449, pod strahovitim pritiskom državne vlasti, nezadovoljne 
papinskim diktatom, pobijedili su monofiziti, pa je s patrijarške stolice u Carigradu zbačen 
pristalica papinskog učenja, a postavljen monofizitski predstavnik. Činilo se da je sada 
najmoćnijom snagom u cijelome kršćanstvu postala aleksandrijska teološka škola. 

U suparničkom trokutu Carigrad-Rim-Aleksandrija nitko nije bio dovoljno snažan da konačnu 
pobjedu postigne sam. Stoga su se protiv prevlasti Aleksandrije ponovo udružili Rim i 
Carigrad. Poslije Teodozija II. novim carem postao je oficir Marcijan, koji se oženio carevom 
sestrom Pulherijom. Oni su smjesta s dvora uklonili glavnoga Teodozijeva savjetnika, eunuha 
Hrisafiosa, koji je bio zaštitnik monofizitizma. Nakon toga održan je novi ekumenski koncil u 
Halkedonu 451 na kom je monofizitizam osuđen, a proglašena t. zv. halkedonska dogma na 
temelju Leonove kristo-loške formulacije. U teološkom i dogmatskom pogledu to je značilo 
punu 

pobjedu papinstva. Ali ona je bila moguća samo spomoću angažiranja državnog autoriteta. 
Zbog toga je ipak pravi pobjednik bila carska vlast. Pokazalo se da i u teološkim dilemama 
pobjeđuju ona shvaćanja koja su u skladu s interesima države. A ona je ostvarivala 
centralizirani režim protiveći se prevazi perifernih središta. Pobjedom nad aleksandrijskim 
teolozima izvojšteno je nedvojbeno prvenstvo Carigrada na kršćanskom istoku, a presudnom 
snagom u vjerskoj problematici pokazao se car. Otada je supremacija državne vlasti nad 
crkvom na Istoku postala trajnim obilježjem odnosa. Ali uza sve to, uspjeh carske politike 
imao je veoma negativne posljedice. Monofizitska opozicija povukla se iz državnog središta u 
istočne provincije i veoma jačala politički separatizam Egipta i Sirije. 

Ostvarivši svoju prevlast nad crkvom za koju će se svjetovna vlast na Zapadu uzalud boriti 
sve do kraja Srednjega vijeka, carstvo je pokušalo ukloniti posljedice premoći barbarskih 
elemenata u vojsci. Sredinom V. st. presudan utjecaj u vojsci i na dvoru imao je general Aspar, 


podrijetlom Alan. On je 451., poslije Marcijanove smrti, na prijestolje doveo novoga cara, 
Leona I. 451-474. Odmah nakon toga Leon se priklonio općem negodovanju protiv svemoći 
barbara. Da bi nadomjestio brojne barbarske odrede, uvelike je novačio čete iz redova 
maloazijskog ratničkog plemena Isaurijaca, a na čelo tih odreda postavio je njihova poglavicu, 
koji je u Carigradu uzeo grčko ime Zenon i oženio se najstarijom carevom kćerkom. Utjecaj 
Aspara i njegovih Germana sada je veoma opao, a kad je on pokušao da pobunom izmijeni 
svoj nepovoljni položaj, organizirana je 471. kaznena akcija u kojoj je Aspar ubijen, a život su 
izgubili i mnogi germanski vojnici. A kad je 474. Leon I. umro, carem je postao Zenonov 
malodobni sin i carev unuk Leon II. No još iste godine Leon II. je umro pa je carem proglašen 
sam Zenon 474-491. 

Ojačavši svoj položaj prema crkvi i zadavši odlučan udarac germanskom utjecaju, Carigrad je 
pokušao intervenirati i u zbivanja na Zapadu. Budući da je vrhovni vojni zapovjednik u 
Zapadnorimskom carstvu, Svev Ricimer, tražio protiv Alanovandala u Africi pomoć Istoka, 
Zenonu je uspjelo da Ricimer kao zapadnoga cara primi Antemija, rođaka istočno-rimske 
carske kuće. U vezi s time Istočno je carstvo pomorskom ekspedicijom pokušalo likvidirati 
Alanovandalsku državu, ali bez uspjeha. 

U isto vrijeme pripremala se nova etapa teške germanske opasnosti za Istočno carstvo. S jedne 
strane, Germani koji su preživjeli Asparovu pogibiju okupili su se oko oficira gotske 
narodnosti, Teodoriha Strabona. Drugu skupinu Germana doveo je iz Panonije na tlo carstva 
ostrogotski kralj Teo-dorih I. Amal. Boreći se među sobom, a i protiv carske vlasti, obje su te 
skupine gotskih ratnika izvršile mnoga teška razaranja u balkanskim provincijama. Ta etapa 
završila se tek odlaskom Ostrogota u Italiju 489. 

Time je Istočno carstvo još jednom uklonilo invaziju Germana sa svoga područja uputivši je 
na zapad. Ali unutrašnje prilike nisu se još uvijek mogle srediti zbog novog zaoštravanja 
opreka službene crkve s monofitizmom i zbog pretjerano velikog utjecaja Isaurijaca na 
državnu politiku. 

U početku Zenonove vladavine bilo je, naime, došlo do kratkotrajne uzurpacije koja je 
dobivala pomoć od monofizita. Uvidjevši da je nužno oslabiti razloge za vjerske nesuglasice, 
Zenon je poslije likvidacije puča odlučio izmiriti suprotstavljene vjerske koncepcije, pa je u tu 
svrhu 482. objavio edikt Henotikon kojim nije osuđen ni monofizitizam ni duofizitizam. Time 
je zapravo bila odbačena halkedonska doktrina. To je žestoko povrijedilo pa- 

pinske interese, pa je Feliks II. 484. bacio crkveno prokletstvo na carigradskog patrijarha, a 
ovaj je izbrisao papino ime iz crkvenog diptiha. Tako je došlo do prvoga formalnog raskola 
između istočne i zapadne crkve, upravo u vrijeme koje je slijedilo neposredno nakon 
iščezavanja carske vlasti na Zapadu. Odvrgavši autoritet istočnorimskoga cara i pravomoćnost 
njegovih odluka u vjerskim pitanjima, zapadna je crkva definitivno obilježila svoj put 
samostalnog razvitka u uvjetima nepostojanja jedinstvene političke vlasti u zapadnoj polovici 
kršćanskoga svijeta. 

Potkraj V. i na početku VI. st., za vrijeme cara Anastazija 491-518, podunavske granice 
Carstva počinju uznemiravati prvi valovi slavenske i pro-tobugarske invazije, a istovremeno 
su bila obnovljena i neprijateljstva na granicama sa sasanidskom Perzijom. Anastazijeva 
vladavina donijela je državi više važnih usavršen ja u upravi i vođenju financijskih poslova. 
Osnovni cilj bio je otkloniti zloupotrebe, ojačati privredni život i osigurati obilne prihode 
državne riznice. U tu svrhu preinačeno je poresko opterećenje. Umjesto zemljišnog poreza u 
naravi annona uvedena je novčana dažbina, a propisan je i obavezni otkup uroda na 
zemljoposjedima po niskim cijenama koje je određivala država coemptio; smanjene su 
poreske takse na trgovačku i obrtničku djelatnost i ukinuto jamstvo kurijala za namirenje 
poreskih dužnosti. Umjesto toga formiran je poreznički ubirački aparat same središnje 
državne vlasti i ostvarena je stroga kontrola sveukupne djelatnosti činov-ništva. 


Oslobodivši se ostrogotske, germanske opasnosti, bizantska vlast nije više željela ni da trpi 
svemoć isaurijskih najamnika. Zenonova smrt godine 491. za koju ima izvornih podataka da 
nije bila prirodna značila je slom njihove svemoći. Ali Anastazijeva uprava morala je ipak 
protiv isaurijskih vojnih odreda ratovati sve do 498., kada ih je u velikim skupinama uspjela 
prisilno naseliti u Trakiji. 

Unutrašnje borbe i napadačke opasnosti izvana primorale su vlast da na prijelazu iz V. u VI. 
stoljeće podiže brojne tvrđave, naročito duž granica. Za Anastazijeve vladavine podignut je 
još jedan obrambeni zid na prilazu prijestolnici u dužini od 78 km, također od mora do mora, 
kao što su se protezali i bedemi Teodozija II. 

U vjerskom pogledu, car Anastazije se isprva pridržavao politike heno-tikona, ali se uskoro 
otvoreno priklonio monofizitizmu. U tome je možda imala neku ulogu i njegova svijest o 
tome da je za državu bitno važno osujetiti produbi javan je opreka između političkoga centra i 
azijsko-afričkih provincija, koje su bile oslonac privrednog prosperiteta. Svojim podupiranjem 
monofizita Anastazije je još više zaoštrio nesuglasice s Rimom. Vjerski spor sa Zapadom 
počeo je dobivati već i značenje dileme koja od dviju vlasti, duhovna ili svjetovna, treba da 
ima supremaciju, čime je papinstvo nedvojbeno izražavalo svoju kritiku podložnosti Crkve 
carskoj vlasti na Istoku. 

Otuđivanje Istočnoga carstva od evropskog Zapada, koje je u Anasta-zijevo doba već bilo 
veoma zamjetno, doživjelo je u idućoj epohi preokret: Justinijanova vladavina je doduše u 
mnogom pogledu istakla svoje nepobitno uvažavanje rimskih i latinskih tradicija, ali je 
svojom vojnom politikom likvidacije germanskih država na Zapadu zapravo pokušala 
obnoviti jedinstvenu rimsku državu prisajedinjenjem tih područja istočnorimskoj jezgri koja 
je svoju evoluciju temeljila na helenizmu i specifičnim obilježjima mediteranskoga istoka. 

2. KRALJEVSTVO OSTROGOTA U ITALIJI DO POČETKA RATA S BIZANTOM 

Italija je u vrijeme Velike seobe više puta pretrpjela razorne napade barbarskih naroda. Ona je 
već 1 u predseobenom razdoblju privredno nazadovala u usporedbi s nizom perifernih oblasti, 
pa je izgubila svoj prijašnji, apsolutno superiorni položaj u državi. No ona je, kao matična 
zemlja političkoga i socijalno-ekonomskog poretka, uz Bizant ipak u najvećoj mjeri sačuvala 
antičke tradicije 1 institucije. Stoga ona u ranosrednjovjekovni razvoj ulazi s veoma snažnom 
socijalno-ekonomskom baštinom. Ta okolnost odredila je privredno-društvene odnose koji su 
se u Italiji izgradili nakon doseljenja Ostrogota. 

Teodorih je osvojio Italiju kao mandator istočnorimskoga cara, sa zadatkom da ondje "štiti 
senat i puk rimski". On je, dakle, od samog početka morao u Italiji uvesti režim koji će se 
razlikovati od Odoakrova 1 izbjegavati sve one suprotnosti s italskim stanovništvom koje su 
dovele do pada njegova prethodnika. S druge strane, on je morao zadovoljiti očekivanja i 
svojih vojnika i ostrogotske vojno-rodovske organizacije koja se tijekom seobe formirala kao 
vodeći sloj u narodu. 

Odlučno značenje imao je način kako će se Ostrogoti naseliti u osvojenoj zemlji. U tom 
pogledu Teodorih je maksimalno štedio interese rimskih veleposjednika. Kraljevska je vlast 
preuzela sve zemlje nekadašnjeg carskog fiska, a ostrogotski su vojnici dobili samo onu 
zemlju koju su u obliku federatske trećine već ranije zaposjeli Odoakrovi Germani. Doseljenje 
Ostrogota nije dakle donijelo Italiji nikakve nove eksproprijacije tla, pa je taj režim 
naseljavanja bio kudikamo povoljniji za Rimljane od naseljavanja Vizigota i Burgunda koji su 
starosjediocima uzimali 23 oranica. 

Osvojivši vlast, Teodorih nije pomišljao na to da Ostrogote i Rimljane stopi u jedan narod. U 
Italiji, gdje je pravni i administrativni poredak izgrađivan mnoga stoljeća 1 gdje je kultura bila 
i drukčija i neusporedivo viša od njihove, Ostrogoti nisu mogli pretendirati da civilnu upravu 
preuzmu u svoje ruke i starosjedilačko stanovništvo potpuno izvlaste. Oni su u javnom životu 


za sebe pridržali samo vojnu službu i posvudašnji nadzor nad rimskom civilnom upravom. 
Tek s vremenom sve su se jače očitovale i druge pretenzije. 

Gotsko stanovništvo nije se ravnomjerno naselilo na cijelom geografskom području 
Apeninskog poluotoka nego je zauzelo samo određene zone u sjevernoj i srednjoj Italiji. 
Najveća prostranstva zaposjeli su u Padskoj nizini, Liguriji i sjevernoj Toskani, pa su se otuda 
njihove pojedine naseobine protezale kroz srednju Italiju sve do Samniuma. U južnoj Toskani, 
Laciju i južnijim pokrajinama uopće nije bilo gotskih naseobina. Naprotiv, izvan Italije, Gota 
je bilo u Istri, Dalmaciji, u sjevernoj Hrvatskoj između Save i Drave, kao i u obje 
prekodravske Panonije. 

U svim tim pokrajinama posebna je komisija, kojoj je po Teodorihovoj odredbi na čelu bio 
rimski senator Liberije, izvršila neposredno odmjeravanje i dodjeljivanje gotskih čestica 
zemlje sortes. Svaki Got dobio je na temelju posebne doznačnice 13 nekog imanja, a usto i 
robove, kolone i stoku koja je tome dijelu imanja pripadala, kao i trećinu posjednikova stana u 
gradu. Diobi su bila podložna jednako srednje velika imanja koja su pri- 

padala u okvir i pod upravnu nadležnost gradova, kao i veleposjedi koji su bili izuzeti ispod 
gradske municipalne vlasti. Trećine imanja tih srednjih zemljoposjednika dodjeljivane su 
običnim slobodnim ljudima, dok je trećine veleposjeda dobivala rodovska aristokracija, a 
osim nje i kraljevski rođaci 1 visoki funkcionari. Tako su među Ostrogotima od samog početka 
postojale znatne imovinske razlike, koje su se kasnije kupovinom, darivanjima ili nasilnim 
prisvajanjima još i povećavale. Najveći zemljoposjednik u ostrogotskoj državi bio je kralj jer 
je preuzeo cijeli Odoakrov patrimonij nekadašnji carski zemljoposjed i povećao ga još i 
brojnim konfiskacijama. 

Svojim naseljenjem Goti se nisu pretvorili u seljake i pretežni dio njih nije formirao slobodne 
germanske seoske zajednice s kolektivnim zemljopo-sjedovanjem kao osnovicom društveno- 
ekonomskog poretka. Kao i rimski possessores, i Goti su živjeli u gradovima, a ljeti na svojim 
imanjima. Budući da su u gradovima vršili službu gradske vojne posade, Goti su osim 
zemljoposjeda kao temelja svoje materijalne egzistencije dobivali i svako-godišnje državne 
donative. Svi ti dohoci, kad se radilo o običnim vojnicima, nisu nipošto bili obilni. S 
vremenom, kako se gotsko stanovništvo množilo i kako se mali gotski posjed diobama među 
nasljednike usitnjavao, materijalne poteškoće najširih slojeva slobodnoga gotskog 
stanovništva postajale su sve veće. 

U takvim okolnostima, počevši od osnutka ostrogotskog kraljevstva u Italiji, među 
Ostrogotima se vršila neprekidna imovinska i klasna diferencijacija. Pripadnici stare rodovske 
aristokracije i novoga, vojničkog plemstva u kraljevoj službi postali su vlasnicima velikih 
posjeda i eksploatatorima robovske i kolonske radne snage. Time su se, po svom 
ekonomskom i socijalnom položaju, izjednačili s rimskom veleposjedničkom aristokracijom. 


Obični slobodni Goti također su obrađivali zemlju uz pomoć robovske radne snage i kolona, 
premda su njihovi posjedi bili znatno manji a broj eksploatirane radne snage ograničen. Stoga 
je dio slobodnih Gota sudjelovao i vlastitim radom u neposrednoj obradbi tla, uz svega 
nekoliko robova i slugu. Tako je imovinska diferencijacija razvrstala i gotske osvajače na 
nekoliko skupina: odličnike primates, nobiles, srednje imućne mediocres i malo imućne 
minores. 

Na taj je način doseljenje Ostrogota u Italiju praktički dokinulo njihov rodovski poredak. 
Preuzimanjem zemljišnih posjeda oni su se ugradili u proces napuštanja antičkih 
robovlasničkih društvenih odnosa i kretali se zajedno s evolucijom tih odnosa prema 
feudalizaciji. U usporedbi s drugim pokrajinama nekadašnjega Rimskoga carstva, u tom 
procesu feudalizacije veoma naglašeni udio ima komponenta poretka u kome je živjelo italsko 
stanovništvo. Snagom te tradicije Ostrogoti su brže od drugih Germana na zapadu Evrope 
napustili svoj rodovski poredak, i na taj su način u proces feudalizacije unijeli faktor 
slobodnog seljaštva, organiziranog u slobodne seljačke općine, tek u nevelikoj mjeri. Kao što 
su tu komponentu u Bizant u presudno velikom opsegu donijela tek doseljavanja Slavena, 
tako je veliki udio slobodnih sela u agrarnoj strukturi pretežnog dijela Italije sjeverne i 
srednje, bez krajnjeg juga ostvarilo tek langobardsko osvojenje potkraj VI. stoljeća. 
Preuzevši u Italiji vojničke funkcije okupatorske oružane sile, Ostrogoti su ostavili netaknutu 
sveukupnu dotadašnju upravnu i političku strukturu Italije. U administrativnom pogledu 
državni se teritorij dijelio na dvije 

prefekture: Italija i Galija. Italska prefektura sastojala se od 19 provincija. Od tih provincija, 
Venecija je obuhvaćala Istru i dio Slovenije, Noricum me-diterraneum dio Slovenije, Dalmatia 
dio Hrvatske i Bosnu, Savia međurječje Save i Drave s bosanskom Posavinom, a Panonia 
Sirmiensis istočnu Slavoniju i Srijem. Uz ta područja, državna je granica obuhvaćala još i 
preko-dravsku Panoniju do Dunava, cijelu Reciju i Provansu. 

Najviši upravni činovnik bio je pretorijanski prefekt, sa sjedištem u kraljevskoj prijestolnici 
Ravenni. Osim civilne uprave, poreza i financija, u njegovoj je nadležnosti bila i briga oko 
opskrbljivanja vojske. Upravnike pojedinih provincija imenovao je kralj na prijedlog 
pretorijanskog prefekta. Na čelu gradova stajalo je općinsko vijeće kurija, koje je bilo odbor 
pos-sessora. Kurija je iz svojih redova birala najviše gradske magistrate. Gotski 
zemljoposjednici, iako su živjeli u gradovima, ipak nisu bili uključeni u gradsku kuriju, ali su 
kurijali morali jamčiti i za njihove poreske obaveze. Iznad organa gradske samouprave stajala 
su dva visoka službenika koji su bili pod izravnim nadzorom državne vlasti: defensor civitatis 
i curator civi-tatis ili comes civitatis. 

Ravenna i Rim bili su izuzeti ispod provincijalne uprave. Rimski je senat u teoriji još uvijek 
smatran autoritetom najvišega političkog ranga; ali u praksi on je rješavao samo pitanja iz 
života grada Rima. Na čelu pravosuđa bio je gradski prefekt, a upravnu vlast vršio je vikar. 
Gradski prefekt bio je ujedno i predsjednik Senata, ali neposrednim senatskim poslovima 
upravljao je prvak ili poglavar Senata. 

I u Ravenni se održala gradska kurija, ali je faktičnu vlast imao comes Ravennae; on je u 
svojim rukama udružio kompetencije defensora, cura-tora i provincijalnog nadzornika. 
Rimska upravna vlast nije bila kompetentna za gotsko stanovništvo. Razmještaj Gota po 
gradovima, a i rasprostranjenost njihovih imanja po provincijama nametnula je potrebu za 
paralelnom upravom, koja će biti nadležna samo za Gote. Tako je u svakoj provinciji bio 
imenovan comes Gothorum, a i u Rimu je, načelno izvan okvira gradske uprave, postojao 
poseban gotski comes. Svi ti funkcionari s vremenom su pretegnuli svoje funkcije izvan 
prvobitno postavljenih okvira, pa su u ime gotske okupatorske vlasti vršili nadzornu službu i 
nad rimskim upravnicima provincija i gradova. 


Oba etnička elementa u državi, Goti i Rimljani, imali su zajedničkog državnog poglavara. On 
je Gotima bio kralj, a za Rimljane doživotni ali ne i nasljedni vršilac carevih kompetencija. U 
tome svojstvu imao je pravo nositi carski grimiz, a u znak svoga dostojanstva dobio je ime 
Flavius i naslov patricius. Ali obje su te funkcije mijenjale svoj prvobitni smisao. Njegovo 
kraljevsko dostojanstvo nije više bilo staro, plemensko kraljevstvo. Uklapanje gotskoga 
vodećega sloja u kategoriju velikih zemljoposjednika i u vlast klasno strukturiranoga društva 
pretvorilo je gotskoga kralja od plemenskoga prvaka u vladara koji ima neograničena prava. 
Primivši funkciju careva namjesnika 1 zastupnika, ostrogotski je kralj preuzeo model vladanja 
iz rimske kasnoantičke tradicije i jednako ga primjenjivao i prema Gotima i prema 
Rimljanima. O njegovoj vladarskoj milosti ovisile su odluke i postupci. On je postavljao sve 
činovnike, gotske i rimske, određivao je tko će iz redova rimskog senatskog staleža zaista 
postati senatorom, a potvrđivao je i zaključke senatskih zasjedanja. 

Pročelje Teodorihove palače u Ravenni. Mozaik u crkvi S. Apoll. N. u Ravenni. 

U skladu sa sveukupnom etničkom podjelom stanovništva, za Rimljane je i dalje ostalo na 
snazi rimsko pravo. Ali već u početku VI. st. Teodorih je za Ostrogote izdao zbirku zakonskih 
odredbi, Edictum Theodorici, koji se sastojao od 154 glave a uvelike se temeljio na rimskom 
pravu. Time je staro, gotsko običajno pravo potisnuto u pozadinu. Zbog veoma intenzivne 
prilagodbe novim privrednim i društvenim odnosima, njegova kodifikacija, kao kod drugih 
barbarskih naroda leges barbarorum, nije više bila aktualna. Između ostaloga, Teodorihovim 
ediktom ukinuta je krvna osveta i uvedeno sudsko kažnjavanje krivaca; preuzet je i čak 
donekle pooštren cio rimski sistem eksploatacije robova i kolona. Najviše ostataka 
germanskog pravnog sistema sačuvalo se u bračnom i nasljednom pravu. 

Kao carev opunomoćenik, gotski je kralj imao pravo i dužnost nadzora nad crkvom, a također 
i sudsku vlast nad svećenstvom u civilnim i kriminalnim parnicama. Zbog težnje da sačuva 
dobre odnose s italskim stanovništvom, Teodorih je, premda arijanac, morao sačuvati 
nepristranost prema objema crkvama. 

I katolička i arijanska crkva bile su organizirane analogno. Arijansko je svećenstvo posvuda 
gdje je bilo gotskog stanovništva dobilo zemljoposjede oduzete veleposjednicima po načelu 
jedne trećine. Osim toga, kraljevska je vlast čestim darivanjem povećavala zemljišni fond 
arijanske crkve. Time je ona postala moćna 1 snažna. Ali, pod utjecajem kraljevske vlasti, 
arijansko se svećenstvo suzdržavalo od propagande i širenja svoje vjere na račun ka- 

Teodorihova palača u Ravenni. Rekonstrukcija prema mozaiku iz crkve S. Apol-linare Nuovo 
u Ravenni. Gradnja po uzoru na Dioklecijanov Peristil u Splitu. 

tolicizma. Ono se zadovoljavalo da održi svoj utjecaj među Germanima. U tome ih je uvelike 
pomagalo to što su se u arijanskim crkvama službe obavljale na narodnom jeziku. 

Premda je kraljevska vlast obilno osiguravala materijalno blagostanje arijanske crkve, ona je 
aktivno štitila i interese katoličkog svećenstva znajući da o njemu uvelike ovisi lojalnost 
rimskog stanovništva. Na toj osnovi izgradili su se veoma dobri odnosi s papinstvom. 
Sveukupnom svojom politikom poštivanja klasnih, političkih i vjerskih interesa rimskog 
stanovništva, a napose interesa vodećih klasa, Teodorih je stekao simpatije znatnog dijela 
italske zemljoposjedničke klase i klera, pa su mnogi njihovi članovi odano surađivali s novom 
vlašću i vršili čak i veoma istaknute političke i upravne funkcije u državnom aparatu. 

Takvo sređenje unutrašnjih odnosa na bazi privremenog saveza između ostrogotske kraljevske 
vlasti i ostrogotske vojničko-zemljoposjedničke aristokracije s jedne strane 1 italsko-rimske 
zemljoposjedničke aristokracije i katoličke crkve s druge strane imalo je kao rezultat određeni 
porast blagostanja za te vodeće društvene slojeve a također i zamjetan prosperitet cijele 


države. U raznim područjima ponovo su počeli opsežni melioracioni i građevinski radovi, a 
razdoblje mira omogućilo je brojne akcije oko po-pravki šteta što su ih nanijela prethodna 
vremena. 

Povoljne unutrašnje prilike u Italiji omogućile su Teodorihu da povede snažnu vanjsku 
politiku. Najakutnija opasnost prijetila je ostrogotskoj državi u Panoniji gdje su Gepidi poslije 
odlaska Ostrogota svoju vlast proširili sve do Save, a iza njih su na srednje Podunavlje 
pritisak vršili već i Lango-bardi, željni da se i oni nasele u južnijim boravištima. Ostrogotska 
je vojska 504. svladala Gepide, preotela im Srijem i učvrstila granicu duž srednjega Dunava. 
S dvije druge moćne barbarske države Teodorih je bio u dobrim odnosima. Alanovandalsko 
kraljevstvo bilo je u prvoj trećini VI. stoljeća zauzeto svladavanjem unutrašnjeg otpora 
katoličkog afro-rimskog stanovništva kao i berberskih plemena u planinskim oblastima, pa 
nije bilo kadro ugroziti mir na sjevernim obalama Sredozemnoga mora. Vizigotska država 
morala je početkom VI. st. pred nadiranjem Franaka uzmaci sa svojih posjeda u Galiji, pa joj 
je bilo u interesu da čuva dobre odnose s Ostrogotima i čak da dobije njihovu pomoć. Uspjeh 
Franaka i pogibija Alariha II. kod Vouillea 507 primorali su vizigotsku državu da se za 
vrijeme maloljetnosti Alarihova unuka Amalarika 511-526 podvrgne u neke vrste staratelj stvo 
ostrogotskoga kralja, što je značilo da je vizigotska država u tom razdoblju priznavala 
vrhovnu vlast Teodoriha I. 

Šireći svoju vlast i u Alpama, Teodorih je sebi podvrgao onaj dio Ala-mana koji su živjeli 
južno od gornjega Dunava, a zatim je potisnuo Bur-gunde u Provansi s rijeke Durance na 
rijeku Drome. 

Svoje vojne akcije Teodorih je dopunjao diplomatskima, naročito uspješnim ženidbenim 
vezama s vladarskim domovima tada najuglednijih germanskih država. Tako je jednu svoju 
kćerku udao za vizigotskoga kralja a drugu za burgundskoga kralja; svoju sestru udao je za 
alanovandalskoga kralja, nećakinju za kralja Thiiringije, a sam se oženio Klodovikovom 
kćerkom Andofledom. 

Sve te mjere učinile su Teodoriha za prva dva decenija VI. stoljeća najmoćnijom ličnošću u 
Zapadnoj Evropi. 

Dok je on tako s uspjehom izgrađivao svoj međunarodni položaj, unutrašnji odnosi u 
ostrogotskoj državi postajali su postepeno ali uporno sve lošiji. 

Privremeni savez između ostrogotske i italske svjetovne i crkvene zemljoposjedničke 
aristokracije doveo je do jačanja zemljišnog veleposjeda uopće. No unutar te zajednice 
interesa prvobitna se ravnoteža počela remetiti. Gotska vojno-zemljoposjednička aristokracija 
sve je više svoju vlast i oružanu snagu upotrebljavala da pritiscima i direktnim nasiljem 
prisvaja dijelove ili cijela imanja nezaštićenih manjih i srednjih rimskih zemljoposjednika. 
Kraljevska je vlast brojnim mjerama i intervencijama nastojala takva zbivanja onemogućiti. 
Ali kako su u provincijama najmoćnija snaga bili upravo pripadnici gotske vojno- 
zemljoposjedničke aristokracije, proces nasilne otimačine nije se mogao zaustaviti. On se 
dopunjao i drugim oblicima izvlašćivanja: ostrogotski veliki zemljoposjednici uzimali su "u 
zaštitu" patronat male zemljoposjednike, isprva većinom Rimljane, pa su taj patronat u veoma 
kratkom roku pretvarali u vrhovno vlasničko pravo nad zemljom svojih štićenika koji su time 
postajali njihovi koloni. U istom smjeru djelovala je i imovinska diferencijacija: osiromašeni 
vlasnici malih imanja zapadali su u dugove i preko njih u dužničko ropstvo pa su otad 

obrađivali svoju nekadašnju zemlju, sada vlasništvo njihova vjerovnika, kao servi casati ili o 
zemlju prikovani koloni. 

Širenje posjeda ostrogotske aristokracije vršilo se i na račun rimskih velikih, svjetovnih i 
crkvenih zemljoposjednika usporedo s jačanjem teritorijalne vlasti ostrogotskih velikaša po 


provincijama. Budući da su bili lokalni i provincijski zapovjednici oružane sile, mogli su sebi 
dopuštati sve samostalnije djelovanje, bez obzira na politiku središnje državne vlasti. 

Takav razvoj odnosa nezaustavljivo je vodio slabljenju i, najzad, prekidu interesnog saveza 
između ostrogotske vlasti i rimske zemljoposjedničke aristokracije. Nemoć državnog aparata 
da se uspješno suprotstavi kršenju postignute uravnoteženosti interesa unosila je u redove 
rimske aristokracije i senatora razočaranja i ogorčenje. Oni su se postepeno odvraćali od 
ostrogotske vlasti i počeli se žaliti istočnorimskom caru tražeći pomoć. Takav njihov stav 
potakao je onda i Teodoriha da potkraj svoga života izmijeni svoju politiku prema vrhovima 
italskog društva. 

Nepovoljnom preobratu pripomogle su i prilike u Istočnorimskom carstvu. Monofizitska 
politika cara Anastazija izazvala je snažnu katoličku opoziciju. Njezin otpor povezivao se s 
nezadovoljstvima zbog teškoga pore-skog pritiska vlasti. Situacija je postala osobito kritična 
kad se u Trakiji zbog zaostataka u opskrbi vojske pobunio vojni zapovjednik Vitalijan. On je 
tri puta uzastopce, od 513. do 515., sa svojom vojskom dolazio sve do zidina Carigrada. U 
trenucima najveće opasnosti car je Vitalijanu i duofizi-tima obećavao koncesije, ali ih zatim 
nije provodio u život. Sve to dovodilo je unutrašnje odnose u stanje opće i skrajne 
uznemirenosti. Vlast je postala nepopularna, vojska nepouzdana, a glavni grad i evropske 
pokrajine obuzelo je duboko negodovanje s pružanjem pomoći monofizitima. 

U takvim okolnostima sredinom 518. umro je Anastazije ne ostavivši direktnih potomaka. Uz 
pomoć vojske i Anastazijevih protivnika carem je postao zapovjednik garde Justin. On je bio 
energičan, gotovo nepismen profesionalni vojnik, podrijetlom seljak iz Tauresiuma, u okolici 
Niša. Ali on je još kao visoki oficir sa sobom u Carigrad doveo sina svoje sestre, Ju-stinijana i 
dao mu najbolje moguće školovanje. U času kad je Justin I. postao carem, Justinijan je imao 
45 godina. Smjesta je postao glavnim savjetnikom i pomagačem svoga ujaka, pa je faktično 
državnim poslovima već od početka upravljao Justinijan. Najzad, potkraj svoga života 527 
Justin ga je posinio i uzdigao za svoga suvladara. 

Pod Justinijanovim utjecajem Justin je odmah po stupanju na vlast ostvario izmirenje s 
papom. U dilemi da li treba i dalje popuštati monofizitima, na koje su se oslanjali Anastazijevi 
rođaci, ili pristati uz katolike, koji su prevladavali u vojsci, Justinijan se, u skladu sa carevim i 
svojim vlastitim sklonostima, opredijelio za katolicizam. U sporazumu s carigradskim 
patrijarhom Ivanom, Justin je već ujesen 518. zatražio od pape da u Carigrad pošalje 
izaslanstvo koje će dokrajčiti raskol. U prisutnosti papinskih legata održan je sinod koji je 
zbacio sve monofizitske biskupe, a carigradski je patrijarh u ime cijele istočne crkve usvojio 
Vjerovanje koje mu je doneseno iz Rima. Smjesta su u cijeloj državi, osim u Egiptu i u 
sirijskoj pustinji, kamo su se sklanjali bjegunci, počeli okrutni progoni monofizita: samostani 
su zatvarani, redovnici bacani u zatvore i mučeni a monofizitske općine rastjerivane. 

Teodorihova grobnica u Ravenni. 1. 

pol. VI. st. 


Protumonofizitski Justinov i Justinijanov režim postao je na Zapadu ubrzo veoma popularan. 
Italija je poslije prekida od 34 godine mogla istoč-norimskog cara smatrati svojim 
istovjernikom i zaštitnikom, i to upravo u trenutku kad su ugroženi interesi italske svjetovne i 
crkvene aristokracije zatrebali zaštitu od nasilja i presizanja Ostrogota. Nade u pomoć iz 
Carigrada još su više porasle kad je Justin 523. objavio zakon kojim su svi heretici bez razlike 
bili isključeni iz svih službi u državnoj upravi i u vojsci. Tim su zakonom, osim drugih 
hereza, bili pogođeni i arijanci. Oduzeta su im sva građanska prava, a njihove su crkve 
posvuda u Istočnome carstvu zatvarane. Teoretski je time i arijanstvo Ostrogota bilo stavljeno 
van zakona. 


Udarac koji je time bio nanesen Teodorihovoj vladavini nije mogao biti nehotičan. On je 
nesumnjivo bio zametak rekonkviste što će ga Carigrad ostvarivati u razdoblju Justinijanove 
vladavine. Zbog toga je Teodorihov protivunapad bio jednako snažan. 

Ostrogotske su vlasti naime otkrile neko pismo sumnjiva sadržaja upućeno caru. Kao njihov 
autor optužen je pretorijanski prefekt Albin. Ali u njegovu je obranu ustao Boecije, tadašnji 
najveći filozof Zapada i magister officiorum na TeodOrihovu dvoru. Takav istup Teodorih je 
ocijenio kao urotu, pa je Boecija bacio u zatvor, prisilio senat da odobri njegovu osudu i zatim 
ga je dao smaknuti 524. Neposredno iza toga smaknut je i Boecijev tast, Svmachus, koji je bio 
poglavar Senata a odbio je da glasa za Boecijevo smaknuće. 

Ujesen iduće godine 525 Teodorih je u Carigrad poslao delegaciju kojoj je na čelu bio papa 
Ivan L, sa zadatkom da od cara ishodi ukidanje mjera protiv arijanaca. Papa je bio primljen s 
izvanredno velikim počastima, ali u arijanskom pitanju uspio je isposlovati samo ublaženje 
postupaka. 

Smatrajući takav neuspjeh posljedicom potajnog sporazuma između pape i cara, Teodorih je 
Ivana po povratku dao baciti u zatvor, gdje je on uskoro zatim umro. Šest tjedana poslije njega 
umro je i Teodorih 30. VIII. 526. 

Nestanak Teodorihove snažne ličnosti unio je u veoma zategnutu situaciju još i nove probleme 
oko nasljedstva na kraljevskom prijestolju. Vlast je nominalno prešla na Teodorihova 
osmogodišnjega unuka Atalariha, a re-gentsku je funkciju vršila njegova mati, Teodorihova 
kćerka Amalasvinta. Ona je odmah pokušala popraviti okrutne postupke svoga oca i obnoviti 
dobre odnose s Rimljanima i s Carigradom. Na takvu politiku navodile su je, osim njezinih 
vlastitih prorimskih opredjeljenja, i same okolnosti. Oslanjanje italske aristokracije i crkve na 
Carigrad, bez njezina sudjelovanja, prijetilo joj je političkom izolacijom. Ta je opasnost bila 
utoliko veća što se vanjskopolitički položaj ostrogotske države postepeno veoma pogoršao. U 
Africi je alanovandalska država počela voditi neprijateljsku politiku prema Ostrogotima, a u 
Galiji su Vizigoti preoteli Ostrogotima Septimaniju; 529. su Franci osvojili Thiiringiju a 532- 
534. Burgundiju. Prevlast Ostrogota na Zapadu pretvorila se u njihovo opće povlačenje. 
Činilo se čak da se njihova država uskoro više neće moći uspješno odupirati ni napadu na 
granice svoga središnjeg državnog teritorija u Italiji. 

Ali još su veće opasnosti sazrijevale u unutrašnjim odnosima. Ostrogot-ska se aristokracija 
ogorčeno protivila Amalasvintinoj politici ponovnog približavanja Rimljanima i ugađanja 
Carigradu. Pritisak što su ga vršili na Amalasvintu bio je tako težak da se ona već pripremala 
na potajni bijeg u Carigrad. 

Okolnosti su postale još zamršenije kad je 534. umro Atalarik, u dobi od 18 godina. Da bi 
pridobila ostrogotsku aristokraciju, Amalasvinta se udala za svoga bratića Teodata, čovjeka 
ugledna među Gotima i, kako se činilo, bez osobnih ambicija. Ali on je uskoro zatim, pod 
utjecajem gotske aristokracije, zatražio i faktičnu vlast za sebe. A kad u tome nije uspio 
sporazumno, svrgnuo je Amalasvintu silom i poslao u zatočeništvo gdje ju je dao zadaviti 
535. 

Taj zločin dobro je došao Justinijanu kao povod da intervenira i da pokuša ostvariti svoj plan 
o obnovi jedinstvene državne vlasti na cijelom nekadašnjem području Rimskoga carstva. Ljeti 
535. posebni je carev izaslanik donio u Italiju ultimatum: mir će biti očuvan ako Teodat 
abdicira i preda Italiju caru bez ikakva protivljenja. Ali Teodat je ultimatum odbio i tako je 
započeo dvadesetgodišnji rat koji je uništio ostrogotsku državu ali i konačno upropastio 
blagostanje Italije. 

3. BIZANT U VRIJEME JUSTINA I. I JUSTINIJANA I. 

Još za vrijeme Anastazijeve vladavine u Istočnom je carstvu preseljenjem Isaurijanaca u 
Trakiju bila riješena etnička kriza koja je započela prije više od 120 godina prodorom Gota na 
područje Carstva. Uskoro poslije Justinova dolaska na vlast 518 okončan je tridesetgodišnji 


vjerski raskol s papinstvom. Poslije tih uspjeha carigradski je dvor proveo dalekosežnu 
politiku unutrašnje reorganizacije i obnove zemlje i u isto vrijeme politiku uspostavljanja 
nekoć jedinstvene državne vlasti na cijelom teritoriju Rimskoga carstva. Da je ta politika 
dovela do konačnog uspjeha, ona bi značila likvidaciju političkih posljedica Velike seobe 
naroda i na Zapadu. 

Justinijan je gotovo od samog početka vladavine svoga ujaka počeo vršiti pripreme za 
ostvarenje tih velikih zadataka. Prije svega, bilo je nužno srediti teške unutrašnje prilike. 
Stanje u javnoj upravi bilo je krajnje loše. Činovničke funkcije dobivale su se kupnjom, pa su 
službenici u prvome redu nastojali da na teret stanovništva nadoknade svoje troškove prilikom 
nastupa dužnosti, a zatim su na jednak način poduzimali sve da se što prije obogate. U takvim 
okolnostima posvuda je vladalo nasilje, bespravlje i preziranje zakona. Poreska eksploatacija 
u korist države i njezina upravnog aparata dosegla je neviđene razmjere. Oslanjajući se na 
svoju materijalnu moć, veliki zemljoposjednici po provincijama vladali su na svojim 
posjedima gotovo posve nezavisno, pa su svoju samovolju nad neposrednim obra-đivačima 
zemlje većinom štitili vlastitim oružanim snagama. Posvuda se proširilo razbojništvo; 
seljaštvo je bježalo s imanja, stanovništvo se prorjeđi-valo i privredni nivo zemlje naglo 
padao. 

Nepodnošljive prilike u provincijama navodile su brojne upropaštene seljake, obrtnike 1 
trgovce da traže utočište u velikim gradovima, prije svega u Carigradu, pa je prijestolnica bila 
prepuna neuposlenih ljudi, prosjaka, skitnica i pustolova, pripravnih da sudjeluju u svakom 
metežu i pokretu nezadovoljnih masa. A one su se pod utjecajem žestokih vjerskih i političkih 
strasti bunile veoma brzo i veoma lako. Najopasnije mjesto gdje se carigradsko stanovništvo 
okupljalo i manifestiralo svoja raspoloženja, bio je gradski hipodrom. Tu su se vršila 
grupiranja, iznosile parole, postavljali zahtjevi caru 1 vršio pritisak na vlast masovnim 
manifestacijama. Stranke ili deme, koje su u hipodromu veoma burno istupale naročito 
tijekom prve polovine V. st., po svom podrijetlu čini se da su bile vezane uz pojedina gradska 
okružja gdje su njihovi vođe, demarsi, vršili službu gradske milicije. Povezavši se sa 
suparničkim ekipama koje su se takmičile na hipodromu, deme su preuzimale simbol njihovih 
takmičarskih boja. Isprva su postojale četiri deme: Plavi, Zeleni, Bijeli 1 Crveni, ali su se 
Bijeli stopili s Plavima, a Crveni sa Zelenima, pa su u Anastazijevo doba u političkim 
antagonizmima puka dominirale samo dvije: stranka Plavih 1 stranka Zelenih. 

Kao i u mnogim drugim pitanjima javnoga života, deme su zauzimale svoj stav 1 u vjerskim i 
političkim dilemama svoga vremena. Osnovne mase Zelenih bile su sklone monofizitima, pa 
zbog toga i protivnicima Justina i Justinijana, u nadi da će članovi Anastazijeve porodice ako 
se domognu vlasti ponovo dovesti do utjecaja monofizitsku politiku. U isto vrijeme, kako je 
monofizitizam imao daleko više pristalica među stanovništvom istočnih i afričkih provincija i 
među društvenim krugovima, zainteresiranima za krupnu trgovinu, stranka Zelenih je osim što 
je imala izrazito monofizitski karakter, u najmanju ruku u svojim vrhovima, zastupala također 
i težnje trgovaca. Suprotno tome, stranka Plavih podupirala je prokatoličku politiku carskoga 
dvora, a u njezinim vrhovima bio je veoma jak utjecaj velikih zemljoposjednika. 

Ovako složene i teške unutrašnje prilike još su se više pogoršale uslijed priprema za rat s 
Perzijom. Otkako je 506. perzijski kralj Kobad morao pristati na mir sa Carstvom koji mu nije 
donio nikakve teritorijalne dobiti, carigradski je dvor nastojao da političkim sredstvima 
pripremi svoju penetraciju u Armeniji, na Kavkazu i u dubini sirijske pustinje, prema 
Mezopotamiji. Još 522. carigradska je diplomacija postigla da se Lazika, mala kraljevina 
podno Kavkaza, uz krajnji istočni zaljev Crnoga mora, otkinula ispod 


Car Justinijan. Dio mozaika u crkvi S. Vitale u Ravenni izm. 546. i 548. 


vlasti Perzije, priznala ovisnost o Istočnome carstvu i prihvatila kršćanstvo. Time je Perziji 
bio zatvoren pristup Crnome moru i upotpunjen lanac kršćanskih zemalja koji se od Armenije, 
preko Lazike, Iberije i Albanije protezao cijelim južnim podnožjem Kavkaza, sve do 
Kaspijskoga mora, i sa sjevera opkoljavao Perziju saveznicima Carigrada. Godine 526. 
Perzijanci su najprije napali Iberiju Gruziju i zatim, preko nje, Laziku. Time je poslije 
dvadeset godina mira obnovljen bizantsko-perzijski rat. 

Justinijan I. U vrijeme prvih borbi s Perzijancima u Laziki i Armeniji umro je Justin I. a 
naslijedio ga je njegov nećak i suvladar Justinijan I. 527-565. Dobivši u mladosti klasičnu 
latinsku naobrazbu, već je kao Justinov suvladar zamišljao svoju državu i svoje carevanje po 
uzoru na likove velikih rimskih vladara. Smatrao je sebe njihovim posvećenim nasljednikom, 
pa je želio da njegova vlast bude apsolutna i nepovrediva. U vezi s time, zahtijevao je da sve 
odluke, od državne politike do teologije i privatnog života stanovništva, potpuno zavise samo 
o njegovoj volji. Na toj osnovi njegova je vladavina poprimila despotski karakter. U 
svakodnevnom odnosu s njegovom okolinom to se očitovalo u dvorskom ceremonijalu. 

Carica Teodora i njezina pratnja. Mozaik iz crkve S. Vitale u Ravenni, VI. st. 

I najviši državnici morali su se pred carem cijelim tijelom baciti na pod i tako u proskinezi 
izraziti obožavanje carevu veličanstvu. Shvaćajući svoj carski položaj neizmjerno uzvišenim, 
Justinijan je smatrao svojom dužnošću da vodi univerzalnu politiku. Zbog toga je do skrajnih 
granica napregnuo snage svoje države da ostvari cilj dostojan svoga položaja: da likvidira 
"uzurpacije" barbarskih vladara na Zapadu i da obnovi nekadašnju veličinu jedinstvenoga 
Rimskog carstva. 

Osim vojnih napora, tome je cilju imala poslužiti kodifikacija cjelokupnoga rimskog prava, a 
također i njegova neograničena vlast nad ujedinjenom crkvom. Zbog toga je Justinijan doduše 
pomogao papinstvu da pobijedi brojne heretičke struje, naročito monofizitizam, ali je zauzvrat 
podvrgao papu svome punom autoritetu. Tako je za njegova vremena zavladala ne samo 
krajnja vjerska nesnošljivost, nego je i supremacija svjetovne vlasti nad crkvenom dosegla 
vrhunac i privremeno obuhvatila ne samo istočnu nego i zapadnu Crkvu. 

Svojim težnjama Justinijan je zapravo pokušao poništiti izmjene u tadašnjoj Evropi koje su se 
temeljile na mnogostrukim uzrocima i nastajale po neodoljivoj nužnosti povijesnih kretanja. 
U taj svoj pothvat ulagao je izvanredne osobne napore i svoju golemu radnu sposobnost. 
Jedna od njegovih odlika bilo je i to što je umio uza svoje planove vezati sposobne suradnike, 
iako nije uvijek bio postojan u svome povjerenju prema njima. Tako je na položaj kvestora 
carskog dvora doveo najvećeg pravnika svoga doba, Tre-bonijana, a na dužnost pretorijanskog 
prefekta Ivana Kapadokijskog, veoma sposobnog administratora i organizatora brojnih 
reformi u državnoj upravi. Uz tu dvojicu civilnih funkcionara Justinijan je imao i dva izuzetno 
nada- 

rena vojskovođe, Belizara i Narsesa koji su, usprkos brojnim teškoćama, ostvarili niz uspjeha 
bizantskoga oružja. 

Ali uz samoga cara nesumnjivo je najutjecajnija ličnost bila njegova žena, carica Teodora. 
Prema podacima što ih o njezinoj mladosti saopćava suvremeni povijesni pisac Prokopije iz 
Cezareje, ona je bila kći čuvara zvijeri u carigradskom hipodromu. Nastupala je kao glumica i 
jahačica, pa je već rano počela provoditi veoma razuzdan život. Nekoliko je godina, izbje- 
gavši iz Carigrada zbog skandala, živjela kao prostitutka u raznim pokrajinama Istoka. U 
Aleksandriji je, pod utjecajem monofizitskih svećenika izmijenila način života. Vrativši se u 
Carigrad, susrela se s Justinijanom, i on je smjesta pao pod njezin utjecaj. Ali brak je mogao 
biti sklopljen tek kad je po Justinijanovu stupanju na vlast ukinut zakon koji je zabranjivao da 
se pripadnici senatskog staleža žene glumicama. 


Usprkos pustolovnoj mladosti, Teodora je kao carica živjela dostojno svoga položaja. Svojom 
velikom inteligencijom, odlučnošću i snažnim ambicijama bila je zapravo Justinijanov 
suvladar. Ali koliko je god tim svojim svojstvima veoma koristila ostvarivanju Justinijanove 
politike, svojom je taštinom i svojim mržnjama stvarala na dvoru atmosferu nesigurnosti, 
hirovite samovolje i nerazmrsivih spletaka. 

Naj neposredni ja zadaća Justinijanove vladavine odmah poslije njegova stupanja na 
prijestolje bio je nastavak rata s Perzijom. Ta snažna država željela je potisnuti Bizant dublje u 
Malu Aziju, anektirati Armeniju i pot-kavkaske zemlje, osloboditi sjevernu Mezopotamiju i 
osvojenjem Sirije steći direktni izlaz na Sredozemno more. Kako je s Perzijskog zaljeva 
vladala cijelom trgovinom prema Indiji i Cevlonu Taprobana, danas Šrilanka, ostvarenje 
njezinih strateških planova prema Bizantu osiguralo bi joj punu prevlast u razmjeni dobara u 
tome dijelu svijeta. Za Bizant je, naprotiv, bilo važno da ima slobodan pristup Potkavkazju 
odakle je mogao, zaobilazeći Perziju sa sjevera, održavati veze sa Srednjom Azijom i Kinom. 
Borbe su započele odmah poslije neuspjelih mirovnih pregovora podjesen 527. U prvoj etapi 
ratovanja bizantskom je vojskom zapovijedao mladi vojskovođa Belizar. Isprva se proslavio 
uspjesima, ali je doživio težak poraz na gornjem Eufratu 531. Zbog promjene na perzijskom 
prijestolju Hozroje I, 531-579 sklopljen je poslije zamršenih pregovora "vječni mir" 532 po 
kom je u Mezopotamiji ostao status quo, dok je na Kavkazu Lazika pripala Bizantu a Iberija 
Perziji. 

U isto vrijeme dok je Bizant vodio rat s Perzijancima, na donjem Dunavu se kao baštinici 
nekadašnje gotske opasnosti pojavljuju Bugari i Slaveni. 

Poslije propasti hunske države dijelovi one složene tursko-mongolske etničke mase koja je 
pod hunskim imenom prodrla u Evropu povukli su se u južnorusku ravnicu i ondje se 
reorganizirali. Jedna skupina Huna, pod imenom Kutrigura, boravila je uz Crno more, od 
dunavskoga ušća do donjeg Dnjepra. Odatle su oni pod vodstvom jednoga od Atilinih sinova 
provaljivali preko donjeg Dunava i pustošili Trakiju. Poslije teškog poraza što ih je zadesio 
468. oni za više od jednoga desetljeća obustavljaju napade. Ali počevši od 481. oni se 
pojavljuju ponovno, ali sada pod imenom Bugara, vjerojatno u vezi s time što se u 
međuvremenu kutrigurskoj etničkoj skupini pridružio novi turanski priliv iz dubina azijskog 
prostora. Oslanjajući se na pomoć svojih srodnika, hunskih Utigura, koji su boravili između 
Dnjepra i Dona, i Sabira, koji su zauzimali nizine od Dona do Kavkaza i Kaspijskoga mora, 

pridunavski su Bugari od kraja V. st. sve upornije ugrožavali trakijsku granicu Carstva i 
prodirali u dubinu njegova područja. Za Justinove i Justini-janove vladavine napadi Bugara 
često se povezuju s akcijama Slavena. Naročito su se teške borbe vodile između 530. 1 533., u 
vrijeme kad je bizantsku vlast zadesila unutrašnja kriza. 

Teški ratni pothvati, izgradnja mnogobrojnih utvrđenja i drugi vojni izdaci primorali su vlast 
da još više pojača i onako težak poreski pritisak na stanovništvo. Već i sami redovni i 
izvanredni porezi, a pogotovu mnogobrojne zloupotrebe državnog aparata, urodile su 
skrajnjim ogorčenjem u svim slojevima društva. Najžešće nezadovoljstvo izbilo je u 
Carigradu. Na podstrek, kako se čini, protivnika Justinijanove vladavine iz redova 
monofizitske aristokracije došlo je 532. do pobune "Nika", kojoj je bio cilj da sruši cio Ju- 
stinijanov režim. 

Pobuna je počela na hipodromu masovnim demonstracijama protiv cara. A kad je gradski 
prefekt dao uhapsiti nekoliko ljudi iz obiju hipodromskih stranaka, taj je čin ujedinio široke 
slojeve "plavih" 1 "zelenih". Usvojivši kao svoju parolu grčki uzvik "Nika!" Pobijedi! 
nasuprot tradicionalnom pokliku "Tu vincas!" Ti ćeš pobijediti! kojim je vojska na latinskom 
obavezno pozdravljala cara, pobunjenici su napali zatvore, oslobodili zatočenike, zapalili 
trijem carske palače, Konstantinovu crkvu Sv. Sofije i mnoge druge zgrade. Izvršena je 
opsada carske palače, a 15. I. 532. proglašeno je zbacivanje Ju-stinijana i Teodore s carske 


vlasti. Pobuna je dosegla vrhunac 18. L, kad su ustanici za cara postavili Anastazijeva nećaka 
Hipatija i kad je gradska straža prišla ustanicima i počela opći juriš na carsku palaču. 
Justinijan je već bio sklon da abdicira, ali ga je u tome spriječila odlučnost Teodore koja je 
zahtijevala borbu. Na njen poticaj generali Belizar i Mundus opkolili su hipodrom svojim 
germanskim četama a Narzes je podmićivanjem uspio ponovo pridobiti prvake "Plavih" za 
Justinijanov režim. Nakon toga Belizarova je vojska iznenadnim prodorom upala u hipodrom 
i ondje u strahovitom pokolju pobila do 30.000 ljudi. Time je ustanak bio slomljen. 

mogao pristupiti ostvarenju svoga plana o oslobađanju zapadnih pokrajina. 

Okolnosti su omogućile da prva etapa u tome nastojanju bude likvidacija Alanovandalskog 
kraljevstva u Africi. 

S konsolidacijom vlasti germanskih doseljenika u Africi nastupila su razočaranja širokih 
slojeva sjevernoafričkog stanovništva s režimom koji se ondje organizirao. Nije došlo ni do 
kakvog oslobađanja robova i kolona, nego su se kraljevska vlast i alanovandalska plemensko- 
ratnička aristokracija izvlastivši Rimljane pretvorili u novi sloj velikih zemljoposjednika, a 
neposredni proizvođači, robovi i koloni, ostali su u jednako podređenom položaju. 

U prvim godinama nakon doseljenja, Alanovandali su se zadovoljili samo dijelom rimskih 
veleposjeda u nastojanju da steknu službeno priznanje svoga statusa u Africi. A kad je to 442. 
bilo postignuto, njihova se težnja za proširivanjem stečenih posjeda stala očitovati bez ikakva 
suzdržavanja. Na toj osnovi razvijala se žestoka suparnička borba za zemlju između 
preostataka rimskoga velikog zemljoposjeda i osvajača. Ta se opreka interesa pojačavala i 
zbog progona katoličke crkve i eksproprijacije njezinih posjeda u korist arijanskog 
svećenstva. 

Neprekidno jačanje alanovandalske zemljoposjednike aristokracije povećavalo je i njezinu 
težnju za nezavisnošću od kraljevske vlasti. Ta se težnja pretvarala u borbu oko ličnosti na 
kraljevskom prijestolju. Godine 523. trebalo je da po usvojenom nasljednom redu na 
prijestolje dođe Hilderik, koji je dotada živio u Carigradu i dobio potpuno rimski odgoj. On je 
bio pripravan da iz temelja izmijeni proturimsku i protivukatoličku politiku svojih 
prethodnika. Ali protiv njega je skovana zavjera koja ga je zbacila i postavila drugoga člana 
vladarske kuće, koji nije pokazivao sklonosti prema Rimljanima. 

To zbacivanje Hilderika poslužilo je Bizantu kao povod za rat. Pod vodstvom Belizara, 
bizantska je ekspediciona vojska postigla nekoliko pobjeda, 533. zauzela Kartagu, a uskoro 
zatim zarobljen je i kralj Gelimer. Time je postojanje alanovandalske države dokinuto. 
Smjesta poslije završenih borbi Justinijan je poduzeo niz mjera kojima je namjeravao ukloniti 
posljedice stogodišnje alanovandalske okupacije. Kraljevi zemljoposjedi vraćeni su carskom 
fisku, a posjedi alanovandalske aristokracije predani su potomcima nekadašnjih gospodara ili 
su prepušteni samostalnim afrorimskim obrađivačima koji su tu zemlju držali kao zavisne 
čestice. Arijanska crkva je zabranjena, a njezina zemlja predana katoličkom svećenstvu. 
Poduzete su mjere da se obnove i ponovo napuče gradovi, uz jednake municipalne institucije 
kakve su postojale u Bizantu. 

Ali bizantski je režim u Afriku unio i velika poreska opterećenja, obnovu pravnog statusa 
serva i vezanost kolona uz čestice zemlje, pa su se još niz godina vodile teške borbe s 
pobunama, a kad su najzad bile ugušene oko 540, u vlasti Bizanta ostao je uglavnom samo 
teritorij današnjega Tunisa, dok su sve ostalo preotela starosjedilačka plemena Berbera. 

Još dok su se u Africi vodile borbe s ustancima koji su zaredali nakon propasti alanovandalske 
države, u Carigrad je iz Italije stigla vijest o ubij-stvu Amalasvinte. Mjesec dana nakon toga 
ljeti 535 započeo je dvadesetogodišnji rat Bizanta s Ostrogotima. U roku od godine dana 
Bizantinci su definitivno osvojili Dalmaciju, a zatim je glavnina ekspedicionog korpusa pod 
Belizarovim zapovjedništvom zauzela Siciliju i iskrcala se na Apeninskom poluotoku. U 


veoma okrutnoj i razornoj borbi Bizantinci su uspjeli potisnuti Gote u područje sjeverno od 
rijeke Po. Ali u proljeće 540. napali su Bizant Perzijanci i preoteli Laziku i Siriju s 
Antiohijom. Za Bizantince se pokazalo neizbježivim da sklope primirje 545 kojim je pitanje 
međusobnih granica s Perzijom ostalo neriješeno, a Bizant se obavezao na plaćanje visokoga 
godišnjeg danka. 

Neuspjesi Ostrogota u prvoj etapi rata prouzrokovali su duboku krizu u njihovoj vrhovnoj 
vlasti. Do 541. smijenila su se zaredom četiri njihova kralja, a jedan od njih Vitiges pao je čak 
u bizantsko zarobljeništvo. 

Zbivanja su se uvelike izmijenila tek izborom gotskog velikaša Totile na kraljevsku dužnost 
541. Prikupivši sve preostale snage ostrogotske etničke zajednice, on je obnovio borbe, pa je 
krećući se prema jugu radikalno čistio teren od svojih potencijalnih protivnika. Posvuda je 
vršio konfiskacije zemljoposjeda rimske aristokracije 1 tu zemlju dodjeljivao svojoj okolini: 
vojnim komandantima i običnim vojnicima. Te su konfiskacije u početku imale karakter 
represalija, ali su se ubrzo pretvorile u široki pokret 

94 

CRNO MORE LAZIKfI VBERIJA _- 

MARŠEILCe.Frejus 

TRAIIJA KONSTANTI Philippoppllis 

r"lj-"i- 

,V AZUA Inconiurr Saf"“sate O "OC 

" nttJHSmirna- s o OTyana ? Nisibi 

Istočnorimsko carstvo pri stupanju Justinijana I. na vlast 527 

Justinijanova osvajanja Granice civilnih dijeceza Napadi Sasanidske Perzije 


Obnovljeno Rimsko carstvo u doba Justinijana I. 

općeg deposediranja italske veleposjedničke klase. Čak i ondje kamo ostro-gotske čete još 
nisu doprle počeli su nicati ustanci robova i kolona koji su ubijali ili odgonili vlasnike, 
zaposjedali zemlju, pridruživali se ostrogotskoj vojsci i tako povećavali efikasnost Totilinih 
oružanih snaga. Prihvaćajući takav spontani razvoj događaja, Totila je svim kolonima i 
robovima koji su živjeli na veleposjedničkoj i carskoj zemlji zajamčio slobodu i posjed čestice 
koju obrađuju, uz uvjet da se s gotskom vojskom bore protiv zajedničkog neprijatelja. 

U naglom napredovanju Ostrogoti su zajedno sa snagama koje su im se pridruživale osvojili 
cijelu Italiju ostavivši najutvrđenije gradove pod opsadom. Zauzet ratom protiv Perzijanaca, 
Bizant je malošta mogao poduzeti na Zapadu. Belizar je doduše ponovno poslat u Italiju, ali s 
premalenim snagama. Ne mogavši postići nikakav trajniji uspjeh, Belizar je zatražio i dobio 
razrješenje od dužnosti, a novim je zapovjednikom postao Narzes. Uvje-rivši dvor koji mu je 
bio naklonjeniji nego Belizaru o veličini gotske opasnosti, Narzes je - zahvaljujući 
vojnotehničkoj premoći i boljoj organizaciji svoje vojske - nanio Ostrogotima težak poraz u 
blizini Perugie na mjestu zvanom Busta Gallorum galski grobovi, bojište na kom su 295. pr. 
n. e. bili odlučno poraženi Gali. U borbi je izginulo više od 10.000 ostrogot-skih vojnika, a i 
sam Totila je umro od zadobivenih rana. 

Ostaci gotske vojske povukli su se na sjever od rijeke Po. Otuda su pod novim kraljem Tejom 
izvršili nagli prodor sve do blizine Napulja gdje se u gradu Cumae čuvalo njihovo kraljevsko 
blago. Južno od pompejanskih ruševina doživjeli su međutim novi težak poraz. Ostali su im 
još izolirani garnizoni na sjeveru Italije. Neke nade učinile su im se opravdane kad je jaka 
franačka vojska u proljeće 553. prešla preko Alpa, zauzela velik dio Padske nizine, probila se 
preko Apeninskog gorja i zatim, u dvije skupine, pljačkajući prodrla sve do Apulije i 
Kalabrije. Ali ondje su ih Bizantinci uspjeli poraziti, pri čemu ih je većina u krvavim bitkama 
izginula. 


Preostalo je još skršiti otpor pojedinih izoliranih gotskih posada u utvrđenim gradovima. 
Godine 555. kapitulirala je njihova najveća skupina u tvrđavi Compsa, a tek 562. okončala se 
borba u posljednja dva gotska uporišta, u Bresciji i Veroni. Time je cijela Italija bila 
podvrgnuta pod vlast bizantskoga cara. 

Više od dvadeset godina ogorčenog ratovanja na tlu cijele Italije, od Padske nizine sve do 
njezina skrajnjeg juga, teška razaranja, krvavi pokolji i pustošenja što su ih vršile sve vojske 
bez razlike potpuno su upropastili ne samo privredu Italije, koja je i bez toga već nekoliko 
stoljeća bila u izrazitom opadanju, nego su razorili također bogatstva i tekovine što ih je ta 
zemlja naslijedila iz sretnijih vremena. Rim koji je doživio dva osvojenja od strane Gota i dva 
protuosvojenja od strane Bizantinaca, a uza nj još i brojni drugi gradovi koji su sve do 
ostrogotskog rata sačuvali svoje bogatstvo i svoje sjajne građevine, sad su bili još samo 
gomile opustjelih ruševina. Brojna imanja i bogati zaseoci mnogih veleposjednika bili su 
razoreni i spaljeni. Promet i trgovina su zamrli, a poljoprivreda se u mnogim predjelima 
vratila primitivnijim oblicima. 

Još dok su trajale završne borbe s Ostrogotima i likvidacija franačko--alamanske provale, 
bizantske su vlasti počele provoditi vojnu i upravnu reorganizaciju zemlje. Po cijeloj Italiji 
obnavljane su gradske zidine a duž sjevernih granica podignut je lanac utvrda. Reorganizacija 
uprave, ekonomskih 

i društvenih odnosa izvršena je nizom propisa koji su 15. VIII. 554. objavljeni kao t. zv. 
Justinijanova Pragmatička sankcija. Njezina je glavna svrha bila obnova privrednog i 
društvenog poretka kakav je u Italiji vladao prije promjena što ih je donijela Totilina 
vladavina. U tome smislu Pragmatička je sankcija poništila sve Totiline darovnice i ugovore o 
odstupanju zemlje u korist Totilinih pristalica, ukinula sve eksproprijacije zemljoposjeda, 
zgrada, stoke i druge imovine. Određeno je vraćanje svih oslobođenih robova u njihovo 
prijašnje pravno stanje i poništeno oslobađanje kolona od priveza-nosti uza zemlju i od 
dažbinskih obaveza prema njihovim gospodarima. 

U administrativnom pogledu, obnovljena je Italska prefektura, ali bez Afrike, a i bez 
Dalmacije, koja je pripojena izravno Istočnome carstvu. Istra i Venecija koje su obuhvaćale 
dijelove današnjih hrvatskih i slovenskih zemalja bile su organizirane kao dva zasebna 
pogranična vojvodstva, sa središtem u Cividaleu i Tridentu. 

Važne promjene uvedene su u provincijalnoj upravi. Car je ondje prepustio izbor upravnika i 
višeg činovništva biskupima i veleposjednicima, a sebi je pridržao pravo potvrđivanja. U 
gradovima ostao je isti sistem lokalnih vlasti; ali u stvarnosti ordo decurionum i gradski 
magistrati naglo iščezavaju. U Rimu se senat održao još nekoliko desetljeća, no bio je 
malobrojan i krnj jer nije bilo dovoljno bogatih ljudi koji bi po cenzusu mogli pripadati 
senatorskom staležu. I njegove kompetencije faktično su se ograničavale na ulogu općinskog 
vijeća. 

Odredbe Justinijanove Pragmatičke sankcije zahtijevale su obnovu prijašnjega stanja u Italiji 
radikalnije nego što je to bilo moguće provesti u stvarnosti. Premda je civilna uprava trebala 
da bude nezavisna od vojne, ipak je Narzes, kao vrhovni zapovjednik, imao u svojim rukama 
svu faktičnu vlast. Justinijanove odredbe, koje su osiromašenu Italiju trebale štititi od 
poreskih nasilja, ostale su mrtvo slovo jer su opsežne gradnje utvrda primoravale Narzesa da 
neprekidno povećava poreska zahtijevanja. Na području agrarnih odnosa, strahoviti gubici 
radne snage, prouzrokovani ratom i bolestima, primorali su posjednike da se zadovolje blažim 
mjerama u svom nastojanju da im zemlja ne ostane neobrađena. Premda su imali pravo da 
svoje kolone i robove ponovo prikuju uza zemlju, većina kolona sklapala je s 
veleposjednicima ugovore koji su ih obvezivali na rok kraći od 30 godina i ostavljali kolonu 
pravo da se odseli po isteku ugovornog roka. Na taj način, premda je Pragmatička sankcija u 
osnovi bila reakcija tadašnjega tipa robovlasničkog poretka protiv tekovina širokih slojeva 


stanovništva, izvojevanih u vrijeme ostrogotskoga rata, ona ipak nije mogla pof-puno 
onemogućiti neodoljivi proces oslobađanja od preživjelih oblika eksploatacije. 

Još prije završnih bitaka protiv Ostrogota, Bizantu se pružila prilika da intervenira u Hispaniji 
u vezi s tamošnjim prijestolnim borbama za vlast. Bila je dovoljna i nevelika bizantska vojska 
za intervenciju u korist jednoga od pretendenata Atanagilda. Ali on je tu pomoć morao platiti 
ustupanjem cijele jugoistočne trećine poluotoka, od ušća Gvadalkivira do ušća Juhara, sa 
Sevillom, Malagom i Kartagenom, a povrh toga morao je priznati i vrhovnu vlast bizantskoga 
cara. Sada su u posjedu Istočnoga carstva bile sve priobalne zemlje oko Sredozemnoga mora s 
izuzetkom Katalonije, Septima-nije i Provanse. 

7 Srednjovjekovno doba povijesnog razvitka 

Uvod u Justinijanov Kodeks. Tekst VI. stoljeća. 

Justinijanova Usporedo sa svojim vanjskopolitičkim i osvajačkim 

unutrašnja politika planovima, Justinijan je poduzimao niz mjera kojima je 

s jedne strane bio cilj da ojačaju oslabljeni državni 

organizam, a s druge strane da državno ustrojstvo čvršće utemelje na tradicijama nekoć 
jedinstvenoga carstva koje je namjeravao oružanim pothvatima obnoviti. U tom nastojanju 
temeljno je značenje imala velika akcija oko kodifikacije rimskog prava. 

Već početkom 528. Justinijan je formirao komisiju kojoj je na čelu bio Trebonijan a okupila je 
najuglednije pravnike toga vremena. Poslije više od godine dana rada ona je objavila 
Justinijanov kodeks, zbirku carskih zakona počevši od Hadrijana 117-138 do Justinijanova 
vremena. Još je veće značenje imala zbirka rasprava i pravnih rješenja najistaknutijih rimskih 
pravnika koja je krajem 533. objavljena u 50 knjiga pod naslovom Di-gesta ili Pandekta. Za 
olakšanje upotrebe Kodeksa i Digesta izrađen je priručnik izvoda iz oba ta djela, poznat pod 
nazivom Institutiones. Godine 534. pripremljeno je novo i konačno, prošireno izdanje 
Kodeksa, a potkraj Ju-stinijanove vladavine sastavljena je još i zbirka od 154 Justinijanova 
ukaza Novellae, iz razdoblja od 534. do 565. Sve te četiri zbirke čine jedinstven zbornik 
rimskog prava, Corpus juriš civilis, koji je u pravnoj znanosti sačuvao trajno značenje. 

Uza sve Justinijanovo poštivanje rimskih tradicija, Corpus Juriš Civilis ipak nije bio prosta 
kopija starijih pravnih zbornika koji su mu služili kao predloška. Svojom sadržinom on je 
svjedočio o privrednim i društvenim promjenama kroz koje je rimska država prolazila od 
antike do Justinijanova vremena. U njemu se očituje i dominantan utjecaj kršćanstva, pa je on 
zapravo adaptacija klasičnoga rimskog prava Justinijanovu vremenu. Za to vrijeme osobito je, 
uz ostala obilježja Korpusa, karakteristično da je većina Justinijanovih Novella bila objavljena 
na grčkom što je izraz neodoljive he-lenizacije već u doba toga cara, obnovitelja rimskoga 
državnog jedinstva. 

Godine 535. Justinijan je objavio dvije načelne zakonske odredbe kojima je definirao 
smjernice svoje administrativne reforme. Prema njima, kupov-nost je činovničkih funkcija 
imala biti ukinuta, a plaće činovnika znatno povećane, da bi se spriječilo podmićivanje i 
samovoljno globljenje podanika. Nalažući pošteno izvršavanje dužnosti, Justinijan je od 
službenika zahtijevao da istovremeno brane i interese državne blagajne. U tu svrhu svaki je 
činovnik pri stupanju na dužnost morao položiti svečanu zakletvu, a trajni nadzor nad 
djelatnošću provincijalnoga upravnog aparata bio je povjeren biskupu. Usto je svaki slobodni 
stanovnik dobio načelno pravo da se protiv nepravdi žali izravno caru. 


Pri ostvarivanju tih načela, Jutinijan je smanjio činovnički aparat, spojio neka upravna okružja 
u veće cjeline, u nizu pokrajina, naročito u centralnoj Maloj Aziji, združio civilnu i vojnu 
upravu u rukama vojnih zapovjednika, formirao niža apelaciona sudišta za skupine provincija, 
naredio osnutak posebnih službi za socijalno staranje, ćudorednu kontrolu, red i sigurnost u 
Carigradu 1 drugim velikim središtima. 

Svoje nastojanje da preporodi državu Justinijan je ostvarivao i forsiranim izvođenjem javnih 
radova. Podizane su veličanstvene državne zgrade, obnavljane ceste, mostovi, izgrađivani 
vodovodi, javna kupališta i kanaliza-cioni uređaji. Poslije ratnih ili elementarnih katastrofa 
ponovo su podizani čitavi gradovi Antiohija a nastajao je 1 niz novih gradskih naselja, koja su 
redovno dobivala carevo ime. 


Crkva Sv. Sofije u Carigradu, u dan. doba. 

Arhitektonska struktura crkve Sv. Sofije u Carigradu. 

Naj monumentalni je građevine podizane su u Carigradu. Sagrađena je nova crkva Sv. Sofije, 
mramorna carska palača, raskošni trg Augusteon i niz drugih objekata. 

Takvi golemi i skupi pothvati bili su mogući samo spomoću izvanredno velikih financijskih 
sredstava, a ta su se uspješno mogla prikupljati samo u uvjetima znatnog ekonomskog 
prosperiteta i nesmiljenog sistema utjerivanja poreskih dažbina od stanovništva. 

Radi potpomaganja privrednog poleta i, ujedno, iz političkih razloga, Justinijan se oslanjao na 
kuri jalne zemljoposjednike i vlasnike imanja srednjega ranga i pomagao razvitak gradskih 
privrednih djelatnosti, obrta i trgovine. Tim je društvenim slojevima bila potrebna jaka 
centralizirana carska vlast koja će ih štititi od velikih zemljoposjednika u njihovu nastojanju 
da gutaju srednji i mali zemljoposjed. Takvo kočenje svemoći veleposjed-ničke aristokracije 
odgovaralo je i interesima carstva, koje je progonilo svaki pokušaj regionalnog 
osamostaljivanja putem privatizacije državnih kompetencija u rukama vlastele. U tu svrhu 
vlast se zakonskim mjerama 

protivila rastu patrocinija velikih zemljoposjednika nad malima. Istovremeno, ona je 
intenzivno povećavala opseg carske domene. Nizom propisa vlast se trudila da srednjim i 
manjim zemljoposjednicima osigura potrebitu radnu snagu, pa je određivala da svi koloni i 
servi budu trajno vezani uz zemlju. Vlada se borila protiv zapuštanja obradive zemlje, pa je 
dekretima dodjeljivala neobrađeno tlo susjednim posjednicima uz obavezu da je obrade i za 
nju plaćaju obavezne poreze epibole. 

Stupanj proizvodnosti rada veoma je porastao. Poboljšana je tehnika u građevinarstvu, 
navodnjavanju tla, obradbi metala, proizvodnji oružja, izradi tkanina. 

Vanjska trgovina Bizanta bila je pretežno orijentirana prema Istoku. Iz Kine se uvozila svila, 
iz Indije i sa Cevlona mirodije, slonova kost i dragulji. Ali sva ta skupocjena roba morala se 
nabavljati posredstvom Perzija-naca. Zbog toga se Bizant borio da zaobiđe Perziju i sa sjevera 
kako bi njegovi trgovci mogli slobodno dolaziti u Hivu, Buharu i Samarkand radi izravnog 
dodira s kineskim trgovcima, a i sa juga, preko Crvenoga mora, u Jemen i etiopsku luku 
Adulis, gdje je Bizant poticao arapske i etiopske trgovce da preotmu monopol Perzijancima u 
plovidbi po Indijskom oceanu. 

Spektakularan uspjeh postigla je bizantska tekstilna proizvodnja, kad su 552. dva nepoznata 
nestorijanska redovnika iz Srednje Azije prokrijumča-rila dudove svilce donijevši ih u šupljim 
štapovima 1 naučila bizantske majstore kako se dobiva svila. Otad se domaća proizvodnja 
svile veoma raspro-stranila na tlu bizantske države i zatim u drugim zemljama oko 
Sredozemnoga mora. 


Osim uvoza, Bizant je vodio i razgranatu izvoznu trgovinu žitom, suknom, purpurom, vinom, 
uljem, obrađenom kožom, papirusom, metalnim izrađevinama, staklom, nakitom i dr. U toj 
grani trgovine postojale su i nemale poslovne veze s evropskim Zapadom, pa su bizantski 
trgovci imali svoje faktorije u Napulju, Ravenni, Massiliji Marseju, Kartageni. Zbog tih 
razloga bogati je trgovački stalež odobravao i podupirao Justinijanovu politiku osvajanja svih 
zemalja uz obale Sredozemnog mora. 


Rekonstrukcija kompleksa carske palače u Carigradu. 

U cjelini, privredni život Bizanta bio je u prvoj polovici VI. stoljeća veoma bujan, ali je 
također bio izuzetno opterećen državnim dažbinama. Svaki je posjednik zemlje morao plaćati 
osnovni zemljišni porez. Za napuštenu je zemlju sistem epibole prisilno nalazio obveznike. 
Vlasnici zgrada plaćali su porez aerikon, a svi slobodni građani plaćali su još i glavarinu. Za 
uzdržavanje vojske davala se annona, kao naknada umjesto osobnog služenja u vojsci. 
Postojali su posebni porezi za uzdržavanje činovnika na njihovim službenim putovanjima, za 
uzdržavanje putova i mostova, a i niz neizravnih poreza na trgovačku robu i promet. Državi su 
velike dobiti donosili monopoli, na pr. na kruh, sol i svilu. 

Poseban teret, povrh zakonom predviđenih poreskih davanja, bile su zloupotrebe činovničkog 
aparata. Potreba podmićivanja pri svakoj intervenciji kao i ubiranje poreskih iznosa iznad 
realne obaveze, u korist utjerivača, upropastilo je sav ugled državnih službenika i državnu 
vlast učinila općenito omraženom. 

.Tustinijanova Od vremena Justinova okončanja sporova s papinstvom 

crkvena politika 518, crkva je u Carstvu neprekidno jačala. Mnogim darivanjima postala je 
izvanredno bogata, a njezin utjecaj na javno mišljenje neprekidno je rastao. Podizane su 
mnoge crkve i osnivani brojni samostani. Samo u Carigradu bilo je više od 150 samostana. 
Velik broj bio ih je i u nizu drugih gradova ili u njihovoj neposrednoj blizini. Sirijska 1 
egipatska pustinja bile su omiljelo boravište redovnika-pustinjaka. Uz samostane često su 
postojale bolnice, starački domovi i ubožnice. U Justini-janovo doba jedan je slavni 
jeruzalemski redovnik, Sv. Sabbas, sastavio veoma strog i detaljan pravilnik o redovničkom 
životu koji je postao uzorom za kasnije samostanske regule na Zapadu. Svojim svestranim 
utjecajem crkva i njen mnogobrojni personal utjecali su na na j različiti je načine na prilike u 
državi: svojini zemljoposjedima, izuzetima od javnih tereta, ona je osjetno smanjivala državne 
prihode; svojim vjerskim sporovima svećenici i redovnici unosili su neprekidne nemire u 
javni život; svojim monopolom na mnoga područja intelektualnog života oni su faktično 
gospodarili savješću ljudi svoga vremena. 

Potpomažući razvitak moći i utjecaja ujedinjene crkve, Justinijan joj je namjenjivao zadaću da 
bude glavni oslonac carske vlasti. U tu je svrhu želio da njome potpuno ovlada i u 
organizacionom i u dogmatskom pogledu. U mnogim je prilikama istupao kao teolog i tumač 
prave vjere. Za sve vrijeme svoga carevanja on je bez suzdržavanja skidao i postavljao 
biskupe, potvrđivao i ukidao njihove odredbe. Istovremeno, on se borio i za monopolni 
vjerski položaj svoje crkve, pa je njegova vladavina bila doba skrajnje vjerske netolerantnosti. 
Jednako odlučno i okrutno progonio je sve hereze, mani-hejce, arijance, donatiste i druge. Čak 
je i Židove smatrao neprijateljima. Svim inovjercima krnjio je građanska prava i nasilno ih 
prevodio na pravovjerno kršćanstvo za koje se on sam bio opredijelio. 

Usprkos svojoj gorljivosti prema poganstvu i drugim herezama, Justinijan nije bio kadar 
jednako postupati i sa monofizitima. Prije svega, ta je sekta bila veoma snažna i duboko 
ukorijenjena, a usto je i carica Teodora bila njezin zaštitnik. Ipak carevi planovi o obnovi 
rimske države u njenom nekadašnjem opsegu, s jednom vjerom za sveukupno stanovništvo, 
kao i njegova politika prema papinstvu imperativno su nametali rješenje monofizit- 

skoga problema. Car se isprva odlučio za popuštanje, pa je čak i na patri-jaršku stolicu u 
Carigradu dopustio da dođe potajni pristalica monofizitizma Antimije. Ali kad je u jednoj fazi 
ostrogotskoga rata papa Agapit došao u Carigrad kao donosilac bezuspješne mirovne ponude 
kralja Teodata, on je iskoristio priliku da postupi veoma odlučno: zbacio je patrijarha kao 
krivo-vjernika i postavio novu ličnost odanu katolicizmu. Čvrstinom svoga stava pridobio je i 
cara, pa su sada žestoki progoni zahvatili istočne pokrajine. Pred silinom toga naleta pokorio 
se i Egipat, pa su i najtvrdokorniji tamošnji redovnici prihvatili halkedonsku dogmu. 

Ali ipak, ni ti progoni nisu uspjeli iskorijeniti monofizitsku herezu. Mnogi istaknuti prvaci bili 
su poubijani ili su izbjegli u druge zemlje; no stanovništvo je u potaji sačuvalo svoja 
uvjerenja. Na toj osnovi nikli su i novi vođe pokreta. Među njima je najistaknutiji bio Jakov 
Baradaj. On je neumornom aktivnošću, usprkos progonima, obnovio rastjerane monofizitske 
općine i izgradio novi svećenički kadar. 

Takva neočekivana obnova monofizitizma po Jakovu Baradaju: jako-bitska crkva navela je 
Justinijana da za volju političke kohezije svoje države potraži kompromisno rješenje. Krajem 
543. ili početkom 544. objavio je edikt u tri poglavlja kojim je osudio shvaćanja trojice 
teologa koja su očito bila nestorijanska duofizitska, a Halkedonski ih koncil nije odbacio. Car 
se nadao da će tim "očišćenjem" halkedonske doktrine zadovoljiti monofizite i pridobiti ih za 
jedinstvo. Umjesto toga obje su strane, i monofizitska i katolička, bile nezadovoljne. Kad se 
ni papa nije pokorio carevu diktatu, on ga je uz pomoć vojne sile dao dovesti u Carigrad gdje 
ga je prisilio da objavi svoju osudu trojice teologa 548. Doznavši za žestoko negodovanje 
svećenstva na Zapadu s njegovim postupkom, papa Vigilije je tu svoju osudu Judicatum već 
550. povukao. Ali car je odlučio da papu 1 fizički prisili na pokornost, pa je tako došlo do 
skandalozne scene u carigradskoj crkvi Sv. Petra i Pavla, kamo se papa zaklonio i gdje su ga 
vojnici pokušali otrgnuti od oltara vukući ga za noge i za bradu, tako da se ta borba napokon 
završila rušenjem i samoga oltara. 

Konačna pobjeda bizantske vojske nad Ostrogotima uvjerila je papu da će odsad i samo 
njegovo sjedište, Rim biti pod carevom vlašću. To ga je navelo da kapitulira, pa je 554. donio 
svoj novi edikt Constitutum, drugi po redu kojim je odobrio carevu osudu u tri poglavlja. Tek 
nakon toga vlast mu je dopustila da se vrati u Rim. I njegov nasljednik, papa Pelagije, isprva 
odlučni protivnik svakog korigiranja odluka Halkedonskog koncila, priklonio se carevoj 
politici. Postepeno je za taj stav pridobio i cijelu Italiju, osim milanske i akvilejske 
metropolije, koje su ostale odcijepljene od papinstva još oko stotinu godina tzv. akvilejska 
shizma, u kojoj su neki istarski, dalmatinski i slovenski biskupi tj. biskupi s dan. područja 
Slovenije bili uporni protivnici careva diktata i kapitulacije pape pred carigradskom vlašću. 
Karakteristično je da su se u polemikama oko "triju poglavlja" na Zapadu iskristalizirala 
posve određena mišljenja nekih teologa da je poglavar Crkve samo Krist, a ne car, i da se i 
car, kao svaki drugi vjernik, mora crkvenim odredbama bez kolebanja pokoravati. Time se u 
zapadnoj crkvi formiralo stanovište koje će postati konstantnom osnovom papinskog 
strahovanja pred političkom vlašću Carigrada. A kad su se sredinom srednjovjekovnog 
razdoblja pojavile slične tendencije i kod zapadnoevropskih svjetovnih vlasti, borba crkve za 
svoju nezavisnost od vladara postat će bitni sadržaj sporova koji su angažirali cijelu tadašnju 
Srednju i Zapadnu Evropu. 

Justinijanova vladavina završila se u skrajnjoj iscrpljenosti ekonomskih i ljudskih snaga u 
cijeloj državi. Dalekosežni pothvati toga vladara bili su nesrazmjerni realnim mogućnostima. 
Zbog toga je kraj njegove vladavine 14. XI. 565 u mnogim krugovima primljen s osjećajem 
olakšanja. 

4. PODRIJETLO I RAZMJEŠTAJ SLAVENSKIH NARODA 

Pitanje o podrijetlu i etnogenezi Slavena pripada među najprjepornije probleme evropske 
povijesti. Osnovni sadržaj toga problema jesu pojedinačna pitanja: gdje, kada i kako su nastali 


Slaveni kao posebna etnička skupina, različita od Germana, Romana ili Ugro-Finaca i, zatim, 
kako i kada se ta skupina toliko izdiferencirala da su kao rezultat toga procesa nastala tri 
slavenska ogranka: istočni, zapadni i južni Slaveni, svaki sa svojim posebnim narodima. 

Uza svu raznolikost shvaćanja koja postoje o tim pitanjima i njihovim pojedinostima, najveći 
dio arheologa i povjesničara slaže se u tome da pradomovinu Slavena treba tražiti u prostoru 
između gornje Labe, Odre, Baltičkog mora, Dnjepra i Karpata. Čini se da je na tom području 
tzv. lužička kultura, koja se izgradila oko 1200. god. pr. n.e. stapanjem različitih starijih 
elemenata, bila osnovni temelj na kom se oblikovalo praslavensko stanovništvo. Pri tome je 
nesumnjivo da su nosioci te kulture u njenim rubnim eonama sudjelovali i u etnogenezi 
drugih, neslavenskih naroda. 

Višestoljetnim razvitkom u posljednjim se stoljećima pr. n. e. iskristalizirala na prostranom 
području od Pribaltika do Karpata i od Odre do zapadne Bjelorusi je i Ukrajine tzv. venedska 
kultura ili kultura pogrebnih jama, sa svoje dvije varijante: sjevernijom, tzv. oksivskom 
skupinom, i južnijom, tzv. pševorskom skupinom, koja je na prijelazu era zapremala gotovo 
cijeli teritorij današnje Poljske, osim dijelova Pomorja i ušća Visle, koja područja zauzima 
oksivska skupina. Prema istoku, pševorska je kultura sezala u Ukrajinu, do gornjeg Dnjestra i 
gornjega Buga tj. na budući teritorij Bijelih Hrvata i Volinjana. Istočno od domene pševorske 
kulture, otprilike od linije što spaja Brest-Litovsk i gornji Dnjestar sve do istočnih međa 
srednjega i gornjeg Podnjestrovlja prostirala se tzv. zarubinjecka kultura, kao temelj na kom 
su se oblikovala plemena koja kasnije ulaze u sastav Kijevske Rusije. 

Zapadne i južne rubne zone sveukupnoga praslavenskog područja koje su sezale do gornje 
Labe i do sjevernoga Pricrnomorja zadesile su u posljednjim stoljećima prije početka nove ere 
znatne promjene. Još od III. st. počinju se na područje između donje Odre i donje Visle 
doseljavati pojedine etničke skupine s iskonskih boravišta sjevernih skandinavskih Germana. 
Otuda one se zatim međusobnim potiskivanjem premještaju i s različito dugim zadržavanjima 
prolaze zemljama prethodno naseljenima slavenskim stanovništvom. Tako se zapadno od 
Vandala, koji zapremaju oblast oko ušća Visle, smještaju Burgundi, postavši time susjedima 
još zapadnije na donjoj Labi nastanjenih Langobarda. U II. st. pr. n. e. novi došljaci iz 
Norveške, Rugijci, potiskuju i Vandale i Burgunde dublje u unutrašnjost, tako da Vandali 
zauzimaju južni dio Poznanjske oblasti i srednju Šlesku, a Burgundi dolinu Varte i Noteca, sve 
do okuke srednje Visle. 

Raseljavanje Slavena. Skica. 


Takvom stanju pridružio se sredinom I. st. pr. n. e. dolazak Gota s juga Skandinavije na ušće 
Visle. Njihovo preseljavanje pod pritiskom njihovih srodnika, Gepida, s ušća Visle prema 
sjevernim obalama Crnoga mora iza 150. n. e. otposlalo je i Burgunde, i Vandale, i 
Langobarde s njihovih dotadašnjih boravišta u njihova daljnja seobena kretanja, koja zatim 
udaraju, potiskuju ili premještaju i druge narode na koje nailaze na svojoj putanji. 

Pred nizom germanskih valova koji su se na taj način više od pola tisućljeća prelijevali preko 
zapadnoslavenskih područja došlo je do povlačenja slavenskog stanovništva prema istoku i 
jugoistoku. 

Ali poslije završetka preseljavanja germanskih naroda kroz zapadno-slavenske oblasti između 
Labe i Visle, koje prestaje sredinom ili potkraj IV. st. n. e., vrše se u V. 1 VI. st. uzvratni 
pokreti Slavena na Zapad, prema Odri, Labi i Saali, a također i južnije, u današnju 
Čehoslovačku i zapadnu Panoniju. To se kretanja vršilo u tri paralelne struje. Najsjevernija od 
njih napredovala je uz obale Baltika sve do Labe. Zajedno sa srednjom strujom, koja je 
napredovala južnije od njih, oni su na području između Odre i Niše te Labe i Saale postali 
osnovicom dviju skupina Baltičko-polapskih Slavena. To su, na sjeveru, Bodrići Vagri, 


Polapci, Varni, Smoljani, Linjani i dr. te južnije od Bodrića Ljutići, Haveljani, Radarijci, 
Ukrani, Moričam i dr. Stanovništvo koje se u tom premještanju boravišta zadržalo na obalama 
Baltika, istočno i zapadno od ušća Odre, razvilo se kao pleme Pomorana. Najjužnija struja u 
slavenskoj seobi prema zapadu zauzela je područje između srednje Labe i Saale i oblikovala 
se kao plemena Lužičkih Srba, Glomača, Milčana, Dečana i dr. Istočnije i južnije od tih triju 
skupina slavenska su plemena ispunjala prostor današnje Poljske i sjeveroistočne 
Čehoslovačke. Tu su ona, na gornjoj Labi, gornjoj Moravi, Vahu i Hronu, isprva bila 
susjedima keltskih Boja, pa zatim germanskih Markomana i Kvada. Ali od kraja IV. st. n. e., 
kad se germansko stanovništvo iselilo, Slaveni preplavljuju cijelu Češku, Moravsku i 
Slovačku, a pojedini odvojci njihova napredovanja dopiru u zapadnu Panoniju i duboko u 
istočne Alpe. U dubokoj pozadini sveukupnoga slavenskog uzvratnog kretanja na zapad i 
širenja prema jugu, njihova je glavnina zadržala svoje iskonsko boravište u Poljskoj, 
Bjelorusiji 

i Velikoj Rusiji, do gornjega i srednjega Povoložja, ali se i otuda vršilo postupno nadiranje 
prema sjeveru i istoku, sve do dodirnih zona s baltičkim narodima i Ugro-Fincima te, na jugu, 
sa stanovništvom južnoruskih stepa. 

U razdoblju lužičke kulture na tlu na kome danas žive Slaveni arheološki nalazi svjedoče o 
postojanju krvnorodbinske organizacije sela i o kolektivnom gospodarstvu rodova. U 
naseljima kultura koje su se razvile kao baštinice lužičke kulture postojala je na prijelazu iz 
stare u novu eru razvijenija društvena organizacija. Osnovna privredna jedinica nije više cio 
rod nego pojedine velike ili male obitelji, a umjesto prastarih malih rodovskih plemena 
formiraju se čvršće organizirana teritorijalna plemena s ratnim vođama na čelu. 

Prve pisane informacije o slavenskom stanovništvu u zonama koje su se prostirale sjevernije 
od skitsko-sarmatskih stepa na jugu Rusije zabilježio je grčki povjesničar iz V. st. pr. n. e. 
Herodot iz Halikarnasa. Među narodima koji se na tom području pokoravaju vlasti Skita, 
pisac navodi "Skite-orače" tj. skitske podanike koji žive od zemljoradnje koji borave na 
gornjem Bugu, zatim Neure, na izvorištu Zapadnoga Buga i desnim pritocima Pripjata u 
Voliniji i Melanhlene, na južnim obalama Desne i Sejma. Te tri skupine pripadale su, po 
navedenim obilježjima, među pretke Slavena, pa se može smatrati da je u 2. polovici I. 
tisućljeća pr. n. e. na sjevernom Pricrnomorju postojao veliki plemenski savez pod 
dominacijom Skita koji je zahvaćao i u slavenske oblasti podvrgavši dio Slavena u dažbinsku 
ovisnost. 

Na tlu pricrnomorskih stepa formirala se tijekom idućih stoljeća nova, kompleksna kultura, 
poznata po arheološkom nalazištu Černjahovo, južno od Kijeva, u kojoj sudjeluju različiti 
etnički sastojci: preostaci Skita, Sarmati, Tračani, doseljena germanska plemena a i potomci 
slavenskih skupina o kojima je, pod navedenim imenima, govorio Herodot. Društveno- 
ekonomski razvitak u toj oblasti tekao je brže nego u dalekoj unutrašnjosti, pa su se među 
stanovništvom afirmirale već i neke razlike u pogledu društvenoga ranga. Naprotiv, u dubljoj 
slavenskoj pozadini, gdje se, prema sjeveru, i dalje održavala zarubinječka, a prema zapadu 
pševorska kultura, vršilo se sporo, višestoljetno kretanje prema posljednjim fazama redovske 
društvene organizacije. 

Tek oko pola tisućljeća nakon Herodota počinju se javljati novije zapisane vijesti o 
Slavenima. Tako su u I. i I. st. n. e. Plinije Stariji, Tacit i Pto-lomej zabilježili kratke podatke 
o boravištu naroda koji nazivaju Venetima u prostoru između Karpata i Baltičkoga mora. 
Mnogo više podataka o Slavenima donosi gotski pisac iz VI. st. Jordanes. Njegove 
informacije temelje se u osnovi na Kasiodorovoj izgubljenoj Povijesti Gota, napisanoj 
početkom VI. st., pa one većinom prikazuju povijesno stanje s kraja V. stoljeća. 

Do toga doba zbile su se na južnim međama slavenskih boravišta dalekosežne promjene. 
Hunska provala u pricrnomorske ravnice i, zatim, premještaj njihova političkog središta u 


Panoniju povukli su sa sobom na zapad najveći dio stanovništva iz tih oblasti Skito-Sarmate, 
Herule, Gote i druge fragmente i istaložili ih u Panoniji i na njenim obrubovima. A nakon 
propasti Atiline države poraženi Huni uzmakli su daleko na istok, k donjem Donu i Volgi. 
Slavensko je stanovništvo sada imalo mogućnost da se iz istočnih i jugoistočnih dijelova 
svoga etničkog područja nesmetano širi prema obalama Crnoga mora i k donjem Dunavu. 
Razmještaj Slavena krajem V. st. prikazan je u Jordanesovu djelu De origine actibusque 
Getarum O podrijetlu i djelima Gota. Tu se navodi da 

je sve slavensko stanovništvo zajedničkog podrijetla, ali da se ono "sada" tj. krajem V. st. 
dijeli na tri velike skupine: Veneti, Slaveni u užem smislu i Anti. Veneti borave na 
neizmjernom području od izvora Visle i Karpata do Baltika, Slaveni "od grada Novietunskoga 
i jezera Mursijanskega tj. najvjerojatnije, od Dunava, počevši od utoka Drave do njegove 
delte pa sve do Dnjestra, a Anti od Dnjestra do Dnjepra. 

Prema Jordanesovu izvještaju gl. V, 34 slijedilo bi da su svi Slaveni prvobitno nosili ime 
Veneti. Samo to ime za sve Slavene poznaju Plinije Stariji, u I. st. n. e., a u Il. st. n. e. Tacit i 
Ptolomej. Do Jordanesova vremena - tj. 300 godina kasnije -- ime Veneta ostalo je vezano uz 
zapadnu skupinu, između Karpata i Baltika, dok su jugoistočna i istočna skupina dobile nova 
imena: Slaveni i Anti. Ali i ta dva naziva dadu se jezikoslovno izvesti od imena Veneti. Tako 
je poznato da su oko 500. god. u n. e. najistočnije slavensko pleme bili Vjatiči. To se ime u 
susjednim ugrofinskim jezicima sačuvalo u obliku Vetiči ili Ventiči, što se s jedne strane 
očigledno povezuje s oblikom Veneti, a s druge strane s oblikom Anti. Južnije, u dodirnoj 
oblasti snomadskim narodima južnoruske stepe, istočni pisci zovu Slavene Vantit, što i opet 
pokazuje povezanost s imenom Veneti i s imenom Anti Rvbakov, 1958. I ime Slaveni može se 
hipotetički objasniti na jednak način. U najstarijem poznatom obliku toga imena "Slovene" 
sačuvan je kor-jen - Vene, koji to ime vezuje s imenom Veneta. Značenje prefiksa Slo-, koji je 
mogao glasiti i Svo- ili kako drukčije, zasad se mora smatrati neobjašnje-nim. Pa ipak, takve 
znanstvene pretpostavke čine svako izvođenje imena Slaveni ili Sloveni od riječi "slava" ili 
"slovo" potpuno nepotrebnim. Osobito je besmisleno povezivanje toga imena s latinskom 
riječi sclavus rob, iako je takvih asocijacija kod antičkih pisaca bilo. Njihovu opravdanost 
pobijaju i tekstovi samih antičkih pisaca na pr. Pseudomaurikije s kraja VI. st. piše: "Plemena 
Slavena i Anta... slobodna su i ne dopuštaju nikako da budu porobljena ili da itko nad njima 
vlada." Strategicon, VI, 272. 

Razdoblje što se uklapa nakon povlačenja Huna iz Panonije na Don i Volgu ostavilo je stepske 
zemlje sjeverno od obale Crnoga mora slobodnima za širenje Slavena prema donjem Dunavu, 
a i za pojavu novih doseljenika s istoka u tim područjima. Več od kraja V. st. spominju se na 
donjem Dunavu i u pricrnomorskim stepama kao nova opasnost za evropske granice Carstva 
razni narodi: Skiti, Huni, Goti, Kutriguri, Bugari, Slaveni i Anti. Ali nazivi Skiti, Huni i Goti 
sada su još samo opći nazivi za stanovništvo iz tih područja. Uistinu nova etnička imena su 
Kutriguri, Bugari, Slaveni i Anti. 

Bugari su turansko pleme koje je potkraj III. st. n. e. u potkavkaskim stepama pogodio i 
raskolio prodor Huna. Ali poslije propasti Atiline države oni su se opet okupili i u 
Potkavkazju formirali velik savez plemena u koji su uključili i svoje zapadne susjede Utigure 
istočno od Azovskoga mora i Kutrigure sjeverno od Azovskoga mora. Zajedno s njima 
bugarski plemenski savez stupa u dodir s Bizantom, pa su njihove čete već 482. sudjelovale 
kao bizantski saveznici u borbama s Ostrogotima na Balkanu. Od devedesetih godina V. st. 
Bugari više puta provaljuju preko donjeg Dunava. Zbog napada "Bugara i Skita" što su 
zaredali početkom VI. st., car Anastazije je pred Carigradom dao podići tzv. Dugački zid kao 
pojačanje starijega, unutrašnjeg tvrđavnog pojasa na ivici grada. Polazeći iz svoje postojbine 
oko Azovskoga mora, Bugari redovito prolaze kroz područja između donjeg 

Dnjepra i Dunava, kamo penetriraju Slaveni. Zbog toga je nedvojbeno da su i Slaveni već i 
tada, povučeni bugarskim naletima, sudjelovali u provalama pokriveni zajedničkim imenom 
Bugara. 

Od vremena Justinove vladavine ti se napadi Slavena navode posve izričito. Između 527.1 
530. Bugari, Slaveni i Anti prodiru preko Dunava svake godine. Nakon kraćeg prekida 
provale se obnavljaju. Naročito snažna bila je ona u godini 540. kad su Bugari i Slaveni doprli 
sve do Dugačkoga zida, do tračkog Hersonesa i u srednju Grčku. Između 547.1 551. 
iskorištavajući angažiranost glavnine bizantskih vojnih snaga u ratu s Ostrogotima, zaredale 
su navale u kojima napadači dopiru do carigradskih zidina, do obala Egejskoga mora i u 
Dalmaciju. Sada oni već i prezimljuju na tlu Carstva, a glavnu vojnu snagu čine Slaveni, dok 
se Bugari većinom samo konjaničko pojačanje. 

Nemajući dovoljno snaga da se uspješno odupre svima svojim brojnim neprijateljima, Carstvo 
je odlučilo da diplomatskom akcijom razori združene snage napadača. U tu svrhu organiziralo 
je u Panoniji ratni sukob između Langobarda i Gepida, a u Pricrnomorju napad Avara na 
Bugare i Slavene. Ali skora budućnost je pokazala da je takva kombinacija sukoba donijela 
teške i nepopravljive štete prije svega samoj Bizantiji. 

5. BIZANT, LANGOBARDI, AVARI I SLAVENI DO POČETKA VII. ST. 

Doseljenje Po svom dolasku s danskih otoka na evropsko kopno, iz- 

Langobarda među ušća Odre i ušća Visle, Langobardi su isprva bili zapadni susjedi Vandala, 
ali su pred njima uzmakli još dalje na zapad pa su se smjestili na objema obalama donje Labe 
ne dopirući do njezina ušća u Sjeverno more, jer ondje živi dio Sasa. Tu oni borave sve do 
prijelaza III. u IV. stoljeće, a tada njihova glavnina u sporom kretanju kroz Srednju Evropu, 
Šlesku i Moravsku dolazi u srednje Podunavlje. Početkom VI. st. oni su naglim udarom 
zauzeli državu Herula u južnoj Slovačkoj, pa su odatle svoju vlast proširili na južnu 
Moravsku, južnu češku i Donju Austriju postavši tako znatnom snagom u tome području. Za 
pomoć koju su pružili Carstvu u vrijeme njegova ratovanja s Ostrogotima, Justini-jan im je 
dopustio da zauzmu zapadnu Panoniju 546. Time su oni ondje postali zapadnim susjedima 
Gepida, naroda koji se formirao od skandinavskih doseljenika i od zaostataka gotskog 
plemenskog saveza na ušću Visle, naknadno pod svojim posebnim imenom krenuo put juga, 
naselio se najprije na gornjoj Tisi, a zatim, po odlasku Vandala na zapad, zauzeo područje 
između gornje Tise i rijeke Maroš. Tu su Gepidi živjeli pod hunskom vlašću sve do Atiline 
smrti i zatim osvojili cijelo istočnopanonsko područje između Dunava i Karpata. Otuda su 
veoma često napadali teritorij Carstva i prouz-rokovali mnoge brige njegovim vlastodršcima. 
U takvim okolnostima, ustupanje zapadne Panonije Langobardima bilo je vezano s njihovom 
obavezom da ratuju s Gepidima 1 glavninu njihovih snaga vežu uza svoje akcije. Ali usprkos 
nekoliko uspješnih pothvata Langobardi su bili primorani da umjesto da pomognu Bizantu 
sami od njega zatraže pomoć. 

Avari Bizantska diplomacija je smatrala da će ih od teškoća s Bugarima, Slavenima i 
Gepidima osloboditi narod Avara koji se odnedavna pojavio na obzorju njezine politike. 
Napadačka plemena koja se u istočnoevropskoj stepi sjedinjuju pod imenom Avara 
podrijetlom su iz jugozapadnog Sibira odakle su izbjegla pred jačanjem zapadno-turskog 
kaganata u Srednjoj Aziji. Na svom novom boravištu u azovsko-prikaspijskim stepama stupili 
su u vezu sa sjevernokav-kaskim Alanima koji su bili saveznici Bizanta. Njihovim 
posredstvom Avari su ponudili svoje usluge Carstvu zatraživši za to pomoć u novcu i zemlju 
da se na njoj nasele. Kad im je Bizant uskratio mogućnost za naseljavanje, oni su iz osvete 
pokorili zaazovske Utigure, bizantske saveznike i neprijatelje Kutrigura koji su s Bugarima i 
Slavenima provaljivali na područje Carstva. Zabrinuto zbog mogućeg saveza Avara s 
Kutrigurima, Carstvo je pokušalo da njihove napade usmjeri protiv Anta. U tim borbama 
Avari su zavladali svim zemljama uz sjeverne obale Crnoga mora i svoj utjecaj proširili sve 


do dunavskoga ušća. Želeći da za naseljavanje dobiju Dobruđu, uputili su 562. Justi-nijanu 
molbu za odobrenje. Ali car je bio voljan da im dade samo usko područje južno od Save, u 
današnjoj sjeverozapadnoj Srbiji, sa zadaćom da ondje brane granicu od Gepida koji su u 
međuvremenu prisvojili Srijem. Nezadovoljan ponudom, avarski kagan Bajan u dva je navrata 
s donjeg Dunava zaobišao Karpate i udario na tadašnju franačku granicu na Labi, ali je oba 
puta bio suzbijen. Na prolasku su Avari u Zakarpaću razbili plemenski savez Duljeba i Bijelih 
Hrvata, pa su pri tome dio Hrvata povukli dalje na zapad, prema gornjoj Visli i sjeveroistočnoj 
Češkoj. Najzad, i opet na donjem Dunavu, prihvatili su poziv langobardskog kralja Alboina i 
poticaj Bizanta da napadnu 1 unište Gepide. U tu svrhu Avari su s bizantskim odobrenjem 
prešli Dunav u Dobruđi, krenuli uzvodno i kod Kostolca na bizantskim lađama opet prešli 
Dunav i tako s leđa napali Gepide koji su već bili u borbi s Langobardima. Prisiljeni da 
razdvoje svoju vojsku, Gepidi su doživjeli katastrofalan poraz na objema frontama. Time je 
njihova država bila uništena 567, a istočna Panonija, od Dunava do Karpata, postala je 
središtem Avarske države koja je pritom zadržala i svoje vrhovništvo nad svim zemljama u 
sjevernom Pricrnomorju. 

Iste godine kad su Avari zauzeli istočnu Panoniju, u Italiji je vrhovni vojni zapovjednik 
Narzes pao u nemilost zbog pregramzljive i loše organizirane uprave, pa ga je car opozvao s 
dužnosti. Time je u Italiji zavladalo rasulo. Strahujući možda pred svojim novim susjedom, a 
možda i u dogovoru s Avarima o međusobnoj podjeli interesnih sfera, Langobardi već iduće 
godine, 568, donose odluku da se presele u Italiju. 

Doseljenje Avara u Istočnu Panoniju i odlazak Langobarda u Italiju imali su veliko značenje 
za daljnju ekspanziju Slavena. Usprkos vrhovništvu Avara nad sjevernim Pricrnomorjem, 
njihova se etnička jezgra odonuda premjestila na Zapad, pa je time ostao širok slobodan 
prostor za nadiranje slavenskih plemena k obalama Crnoga mora i prema donjem Dunavu. S 
druge strane, Langobardi su svojim prodorom kroz Šlesku i Moravsku kao i svojim 
četrdesetogodišnjim boravkom u južnoj Slovačkoj sa sobom povlačili i neke fragmente 
slavenskog stanovništva pa su čak i u Italiju s njima, uz druge pridružene elemente, došle i 
skupine Slavena. Ostavivši za sobom zapadnu Panoniju za duže vrijeme nezaposjednutom 
vjerojatno po dogovoru s Avarima, koji se odmah po svojoj konsolidaciji u istočnoj Panoniji 
bacaju u nasr- 

109 

taje prema bizantskim posjedima, Langobardi su otvorili put daljnjem slijevanju slavenskih 
masa moravsko-slovačko-panonskim koridorom prema istočnim Alpama i zapadnom dijelu 
Balkana. Na taj se način ostvarilo da se avarska jezgra u Panoniji našla oblivena slavenskom 
etničkom strujom i sa istoka i sa zapada, u njenom sinhronom kretanju širokom frontom 
prema obalama Jadranskoga i Egejskoga mora. 

Bizant Justinijana I. naslijedio je na prijestolju njegov sestrić Justin II. 565-578, dobar 
upravnik i vojskovođa, ali već od 573. sve izrazitije duševno bolestan. U njegovo doba pada 
gubitak znatnog dijela Italije u vezi s doseljenjem Langobarda, počelo je preotimanje 
bizantskih posjeda u Hispaniji, obnovljen je rat s Perzijancima i nastavljena invazija Slavena 
na Balkan. Problemi koji su nastali na temelju tih zbivanja ispunjaju i vladavinu slijedeće 
dvojice careva, Tiberija II. i Maurikija, a kulminaciju dostižu za njihovih nasljednika Foke 1 
Heraklija. 

Rat s Perzijom izbio je 572., kad je Justin II. uskratio plaćanje godišnjega danka, i potrajao 
dvadeset godina do 591. Borbe su donijele nekoliko velikih pobjeda Bizantu 575, 581. 1 586, a 
do završetka rata došlo je zbog pobune medijskog satrapa protiv perzijskog kralja Hozroja II, 
koja ga je primorala da traži utočište u Bizantu i ondje pristane na mir 591 ustupivši pri tom 
Bizantincima gotovo cijelu Armeniju. 

Vezanost glavnine bizantskih oružanih snaga na istoku onemogućavalo je obranu drugih 
ugroženih oblasti Carstva. 


Već 576. Avari su osvojili Srijem, a 582. je nakon trogodišnje opsade pao i njegov utvrđeni 
glavni grad Sirmium današnja Srijemska Mitrovica. Dotad su Slaveni u svom kretanju prema 
donjem Dunavu zauzeli cijelu Vlašku nizinu područje između Dunava i južnog dijela Karpata 
i stvorili ondje plemensku političku organizaciju koju su suvremeni pisci nazivali 
Sklavinijom. Otuda su, dobivajući neprekidna pojačanja iz unutrašnjosti svojih prostranih 
obitavališta, nizom provala preplavljivali Trakiju, Ilirik i Grčku. Sad se sa svojih prodora više 
i ne vraćaju, nego i po nekoliko godina ostaju na tlu carstva, a znatan dio njih već se tada 
zauvijek nastanjuje na Balkanu. Od početka osamdesetih godina savez Slavena s Avarima 
postao je tješnji, pa oni od 583. napadaju bizantsko područje zajednički ili kombiniranim 
akcijama. 585. Slaveni su prodrli sve do Dugog zida, a još snažniji pohod ostvaren je 586, kad 
je jedna avarsko-slavenska kolona dospjela do Soluna i uz pomoć ratnih sprava sedam dana 
opsjedala grad, no bez uspjeha. Kao rezultat tih vojevanja, u vlasti Avara i Slavena ostalo je 
područje između Dunava i planine Balkan. Takvo stanje održalo se sve do uspješnog 
završetka dvadesetogodišnjeg rata Bizanta s Perzijom 591. 

Dok je između 567. i 591. glavno prodiranje Slavena bilo usmjereno iz Sklavinije prema 
Trakiji i Iliriku, sve do Makedonije i Grčke, druga je skupina slavenskog stanovništva iz 
Zakarpaća, preko današnjih čeških i slovačkih zemalja, nastavljala svoje naseljavanje u 
zapadnu Panoniju i istočne Alpe. Do 580. u njihovoj su vlasti dolina Mure i Drave, gornji tok 
Save, a do prvih desetljeća VII. st. oni dopiru i do izvorišta Drave, u dolinu Zilje i Soče. 
Nakon sklapanja mira s Perzijom 591, car Maurikije 582-602 je organizirao protivofenzivu na 
donjem Dunavu i uspio uspostaviti granicu na toj rijeci. 

U takvim okolnostima Avari privremeno prenose težište svojih stremljenja prema zapadu i 
pridružuju se slavenskoj penetraciji iz zapadne Panonije u istočne Alpe i prema Furlaniji, pa 
čak u njoj preuzimaju i vodstvo. U dva navrata, dospijevši na prag sjevernoitalske ravnice, oni 
s Langobardima sklapaju mir o razgraničenju 592. i 596. Godine 593. sukobili su se Slaveni u 
dolini gornje Drave s Bavarcima a kad su Bavarci 595. odgovorili protu-napadom suzbila ga 
je zajednička vojska Slavena i Avara. Iste godine Avari su kroz Podunavlje prodrli duboko na 
zapad, u franačku Thiiringiju. 

Mir s Langobardima na granicama furlanske ravnice i razgraničenje s Francima duboko u 
Alpama i na današnjoj bavarskoj visoravni postavilo je među i slavenskoj i avarskoj 
penetraciji u tome smjeru. Ali prema bizantskim posjedima ona se proširuje. Godine 597. oni 
su zajedno s panonskim Slavenima prodrli ne više - kao ranije - samo iz Srijema u Ilirik i 
Trakiju ili iz potkarpatske Sklavinije u Trakiju, Makedoniju i Grčku, nego i preko Save u 
Dalmaciju. Idućih godina oni nadiru u Istru, a istovremeno iz Sklavinije dopiru do Dugog zida 
pred Carigradom. Carstvo je taj put spasila kuga u redovima njegovih neprijatelja. Pošast je 
njihovu vojsku tako prorijedila da je kagan morao pristati na mir kojim se odrekao područja 
između Dunava i Balkana, a također i vrhovne vlasti nad Sklavinijom, u oblasti između 
donjeg Dunava i južnog luka Karpata. 

Kapitulacija Avara bila je tako potpuna da su Bizantinci željeli iskoristiti priliku i za 
ofanzivne pothvate. Već 600. prekršili su sklopljeni mir i prodrli preko Dunava pa su u Potisju 
nanijeli Avarima niz poraza. Nakon toga odlučili su obračunati i sa svojim neprijateljima 1z 
Sklavinije. U više navrata prelazili su preko Dunava i ondje uspješno ratovali. Ali kad je car 
Maurikije pod jesen 602. postavio zahtjev da vojska i prezimi u slavenskoj zemlji, došlo je do 
pobune kojoj je na čelo stao centurion Foka. Sa svojim je odredima odmarširao u Carigrad 
gdje mu se pridružio ustanak stanovništva. Maurikije je bio zbačen i ubijen a carem je 
proglašen Foka 602-610. 

Takav razvoj događaja rezultat je općih poremećaja koji su zahvatili Bizant nakon 
Justinijanove smrti. Za vrijeme Justina II. vlast je nastojala da skrajnjom štednjom ali i novim 
poreskim teretima namakne sredstva za vođenje ratova gotovo na svim granicama države. 


Stoga su nezadovoljstva s vlašću naglo rasla, pa je njegov nasljednik Tiberije II. bio primoran 
da iz temelja promijeni financijsku politiku. Umjesto ograničavanja potrošnje, on je obilnim 
darivanjima nastojao smiriti kritike. Ukinuo je novoodređene poreze, oprostio je zaostala 
dugovanja državi, izobilno trošio državna sredstva za vojsku, činovnički aparat, pa i za 
različita svetkovanja. Financijski stručnjaci su očekivali da će mobilizacija novčanih sredstava 
prouzrokovati privredni prosperitet i time ojačati položaj vlasti i učvrstiti poredak. Ali ratovi 
su donosili pustošenja, a financijska ulaganja pokazala su se kao neplodna. Kad je Tiberijev 
nasljednik Maurikije preuzeo vlast 582, zatekao je ispražnjenu državnu riznicu, a valjalo je i 
dalje ratovati u Hispaniji, Italiji, Africi, na Balkanu 1 na Istoku, s Perzijancima. Centralna je 
vlast ponovno morala uvesti najstrožu štednju, vršila je neumoljivu kontrolu činovnika u 
državnom središtu i u provincijama. Oštre mjere provođene su i protiv bogaćenja crkve i 
samostana. Štednja je morala pogoditi i vojsku. Vojnicima je snižena plaća, ograničeno im je 
pravo sudjelovanja u ratnom plijenu, a i obroci hrane smanjeni su za jednu trećinu. Nestašica 
u novcu bila je tolika da je država morala odustati čak i od otkupa svojih vojnika kad bi pali 
neprijateljima u zarobljeništvo. 

U takvim okolnostima, kraj neprekidnog pustošenja najvećeg dijela evropskih provincija a i 
pograničnih zemalja na istoku, privreda je sahnula. Količina novca u opticaju naglo se 
smanjivala, trgovina i promet skučavali su se u lokalne okvire, pa je u cjelokupnom 
privrednom životu zemlje jačao naturalni karakter, a pauperizacija stanovništva je rasla. 
Duboka ogorčenja očitovala su se na brojnim područjima javnoga života. Tako je 588. - usred 
rata s Perzijom - došlo do pobune azijskih četa, a 5923. do pobune vojske na evropskim 
područjima Carstva. Do protesta protiv stanja u državi dolazilo je naročito u obliku vjerske 
opozicije prema službenoj crkvi i njezinu zaštitniku, caru. Posebice je jačao monofizitizam, 
oslanjajući se prije svega na Egipat i istočne provincije. Žestoki vjerski progoni trajali su od 
572. punih deset godina i obuhvatili ne samo monofizite, nego i sve druge sekte i vjerske 
organizacije, suprotne službenoj crkvi arijance, Židove, pogane. 

Premda je car Maurikije bio odličan vojskovođa i požrtvovan vladalac, krizu socijalnog i 
političkog poretka, nedoraslog preteškoj stvarnosti, nije mogao izbjeći. Kad je 602. izbila 
pobuna vojske na dunavskoj fronti, car više nije imao nikakva pouzdanog oslonca. Ne imajući 
redovne vojske u gradu, morao je obranu Carigrada prepustiti vojnicima dema. Zavjere su 
izbile i u neposrednoj carevoj okolini. Dema Zelenih priklonila se Foki i u općem rasulu 
režim se srušio. U slijedećih deset godina Fokine strahovlade očitovala se sva dubina 
društvenih opreka koje su se u strukturi poretka nagomilale. 

Avari i Slaveni - U času kad su se Avari pojavili u stepama zapadno 

društveno uređenje od donje Volge brojali su u svemu oko 20.000 vojnika, 

udruženih u dva velika vojna odreda od po 10.000 

ljudi tiimeni. Pokorenjem Utigura i Kutrigura oni su svojoj vojnoj sili pridružili još dva 
tiimena. Na području sjeverno od Crnoga mora pridošao je još jedan tumen preostataka 
pricrnomorskih Huna i jedan tiimen prido-šlica iz srednje Azije. Sva ta nomadsko-stočarska i 
ratnička plemena, okupljena pod imenom Avara, bila su udružena u plemenski savez i nisu 
bila u odnosu podjarmljenosti Avarima. Avarski kagan nije bio vladar, nego samo najviši vojni 
zapovjednik kome su svi drugi odredi bili dužni da se u ratu 

pokoravaju. 

Glavno privredno zanimanje Avara i s njima združenih nomadskih plemena bilo je stočarstvo, 
i to prvenstveno uzgoj konja. Kad nisu ratovala, ta su plemena, razdijeljena u rodove, pasla 
svoja stada. Njihovo društvo bilo je na stadiju vojne demokracije, pa su im njihovi ratnički 
pohodi bili bitno važan izvor prihoda. Razlike u bogatstvu među pripadnicima plemena nisu 
se zasnivale na proizvodnji, nego na ratnome plijenu, novčanoj "pomoći" što su je primali od 
Bizanta i na podaničkom danku od susjednih plemena. Najveći dio tih prihoda pripadao je 


kaganu i plemenskim poglavarima, ali su u ratnom plijenu sudjelovali i vojnici. Budući da 
avarska privreda nije pružala veće mogućnosti za eksploataciju robova, Avari su u svojim 
ratovima hvatali protivničke borce radi otkupnine, a kad je nisu mogli dobiti, onda su 
zarobljenike ubijali. Kao robovsku radnu snagu u okviru partijarhalnog oblika robovlasništva 
osobito su rado zadržavali dobre obrtnike. 112 

U Panoniji, posvuda oko avarske jezgre, koja je u početku VII. st. zauzimala prostor od 
srednje Tise do Blatnog jezera, živjela su druga, većinom zemljoradnička plemena kao 
jedinstvene etničke cjeline podložne vrhovnoj vlasti Avara. Ta podložnost predstavljala je u 
neku ruku prošireni plemenski savez, u kom su pridružena plemena sačuvala svoje plemenske 
organe i slobodu akcije, ali su Avarima plaćala danak, sudjelovala u njihovim vojnim 
pohodima i tada bila obavezna na punu poslušnost avarskom kanu kao vrhovnom vojnom 
zapovjedniku. 

Najbrojniji podložni pripadnici avarskog plemenskog saveza bila su slavenska plemena. Njih 
je bilo između Tise i Karpata, između južnoga poluluka Karpata i donjeg Dunava, zapadno od 
Blatnog jezera, u istočnim Alpama. Zapadno-panonski i alpski Slaveni, kao i Slaveni u 
Moravskoj, a možda i u Češkoj, bili su pod vlašću Avara sve do Samova ustanka 623, a do 
626. njihovu su vlast priznavali i Slaveni zapadnog dijela Balkana u nekadašnjoj rimskoj 
provinciji Dalmaciji. 

Glavni saveznici Avara u njihovim napadima na Bizant bili su, međutim, Slaveni iz Vlaške 
nizine. Sve do 558. oni su na neki način bili pretežno vezani s Bugarima. Iza 560. pokorili su 
ih Avari, pa taj odnos, uz kraće prekide, također traje do 626., kad su unutrašnja previranja 
među Avarima zauvijek dokrajčila avarsku vlast u Vlaškoj. Prigodom ratnih pothvata s 
Avarima su zajednički istupali i Slaveni naseljeni na istočnom dijelu Balkanskog poluotoka. 
Ali zbog udaljenosti neka uža veza među njima nije postojala. 

Privredni i društveni odnosi kod onih Slavena koji sudjeluju u nadiranju na bizantski teritorij, 
prvenstveno iz Vlaške, poznati su iz izvještaja bizantskih pisaca VI. i VII. stoljeća. Iz njih se 
vidi da su se Slaveni u VI. i na početku VII. st. bavili zemljoradnjom i stočarstvom, a da su i 
za njih pljačkaški pohodi na bizantski teritorij značili znatan doprinos u njihovu blagostanju. 
Zemljoradnja Slavena bila je ekstenzivna obrada polja paljevinskom ili motičnom tehnikom. 
Upotreba pluga s drvenim ili željezom okovanim ralom bila je tada u njih tek u začetku. Od 
žitarica uzgajali su pretežno proso i ječam, a u manjoj mjeri pšenicu. Veoma važno mjesto 
imalo je stočarstvo, jer je stoka bila pokretni imutak, koji se lako mogao povećavati pljačkom, 
dok je zemljoradnja često bila ometana seobama i ratnim pothvatima. 

U skladu sa svojom privredom, Slaveni su u Vlaškoj živjeli u nevelikim selima rasutoga tipa, 
među sobom znatno udaljenima, sagrađenima na obalama rijeka ili jezera, u močvarnim 
krajevima ili po obroncima brda. Kuće su im bile drvene, kao i u drugim slavenskim 
oblastima, pokrivene slamom ili trskom. Arheološki nalazi svjedoče da su se bavili također 
lovom i ribolovom. Obrtnička proizvodnja bila je dijelom sastavni dio kućne radinosti, a 
dijelom se već pretvorila i u samostalna obrtnička zanimanja ko-vački obrt, obrada metala, 
lončarstvo, tkanje lanenog platna. 

Bizantski pisci navode da su Slaveni živjeli u "demokraciji". Sa stanovišta bizantske klasne, 
hijerarhizirane države društveno uređenje kod Slavena činilo se anarhičnim. Ali, u stvarnosti, 
bilo je to rodovsko-plemensko uređenje na stadiju vojne demokracije. Na čelu pojedinih 
plemena stajali su samostalni poglavari. Zajedno s njima, prvaci plemena i rodova odlučuju o 
svim javnim poslovima u plemenskim vijećima prvaka. Kad bi zaprijetila vanjska opasnost, 
plemena su se privremeno združivala u plemenske saveze. Uzajamne obaveze i zajedničke 
odluke donosile su se na narodnim skupšti- 

8 Srednjovjekovno doba povijesnog razvitka 

113 


nama. Volja većine plemena, okupljenih u savezu, nije obvezivala sve, nego samo ona 
plemena koja su zaključke svojom slobodnom odlukom prihvatila. 

Premda su Slaveni na svojim ratnim pohodima hvatali zarobljenike, ipak kod njih nije 
postojalo ropstvo kao trajna institucija. Ratne zarobljenike držali su kod sebe neko vrijeme, a 
onda su im dopuštali da slobodno žive među njima ili da se uz otkupninu vrate u svoju 
zemlju. 

Bizantski pisci, zainteresirani za vojnu stranu svojih odnosa sa Slavenima, iscrpno opisuju 
njihovo naoružanje i ratnu taktiku. Slaveni su ratovali pješice, a konjaničke odrede davali su 
njihovi nomadsko-ratnički saveznici Bugari i Avari. Bili su naoružani kopljem, lukom i 
strelicama; vješto su pripremali zasjede neprijatelju; u defenzivi okretno su ratovali na 
brdovitu, močvarnu ili uopće teško prohodnu tlu, a izbjegavali su frontalne borbe u 
ravnicama. U vrijeme osvajanja na Balkanu znatno su razvili ratnu tehniku, pa su se služili i 
veoma složenim opsadnim spravama. 

Budući da bizantski i sirijski pisci VI. i VII. st. govore prvenstveno o Slavenima iz Vlaške, i 
to onako kako su ih upoznavali u njihovim seobenim i ratničkim pokretima, slika što su je dali 
nije ni potpuna niti može u cijelosti važiti za život Slavena u dubljoj sjeveroistočnoj pozadini 
donjeg Podunavlja i za život u dalekim predjelima Zakarpaća. Ondje je slavensko 
stanovništvo nesumnjivo živjelo ustaljenijim, manje uskomešanim životom. S tim u vezi, za 
njih je zemljoradnja imala veće značenje nego stočarstvo, a društveni razvoj plemenske 
organizacije kretao se sporije prema posljednjim stadijima vojne demokracije i počecima 
društvenog raslojavanja. Naprotiv, Slaveni u Vlaškoj, na Balkanu, u Panoniji, istočnim 
Alpama, Češkoj i Moravskoj, kao organizirana plemena u gotovo neprekidnom ratnom naletu, 
povezana u širokom plemenskom savezu pod vrhovnom vlašću i vojnom komandom Avara, 
zbijali su se brže i pripremali za skoru potpunu političku samostalnost. Priliku za ostvarenje 
takve samostalnosti dao im je unutrašnji razvitak kod Avara, povezan s njihovim neuspjesima 
u borbi s Bizantom. A ti neuspjesi rezultat su važnih političkih i strukturalnih promjena što su 
se u prvoj polovici VII. st. vršile u Bizantu. 

6. BIZANT U DOBA FOKE I HERAKLIJA 

Fokin teror; Vladavina uzurpatora Foke bila je izvanredno burno 

etničke promjene; doba bizantske povijesti. Premda je njegovo stupanje 

tematsko uređenje, na vlast izvršeno u okolnostima koje su govorile o o- 

gorčenju s Maurikijevom vladavinom, Foka je očito bio 

uzdignut valom revolta koji nije bio uperen samo protiv careve osobe. Pod pritiskom 
raspoloženja koja su ga dovela na vlast, Foka je smjesta uveo teror protiv najmoćnijih 
veleposjedničkih slojeva bizantskog društva, po svoj prilici sa ciljem da vojnicima i seljacima 
dade zemlju, kako bi ih nagradio za pomoć pri svom osvojenju vlasti. 

Na teror aristokracija je odgovorila zavjerama koje su imale srušiti Fokinu vladavinu. Ali to je 
dovelo do novih pokolja. Smaknuta je sva bliža i dalja okolina cara Maurikija, a osim nje 
pobijeni su i brojni veliki bogataši i zemljoposjednici. U isto vrijeme i neposredni pritisak 
masa se pojačava, pa su na raznim mjestima izbijale bune puka protiv posjedovnih odnosa. 
Potpuni slom obrambene politike, pad najvećeg dijela Balkanskog poluotoka u 

vlast Avara i Slavena i prodor Perzijanaca sve do Halkedona dokončali su rasulo. Izrazito 
propapinska politika Foke kao i opća omraza režima navela je i demu zelenih koja je isprva, 
čini se, pomagala Foku, da istupi protiv njega. Usred općeg građanskog rata i provale 
osvajača udar protiv Fokine vladavine organiziran je na krajnjoj periferiji države. Egzarh 
Kartage Heraklije obustavio je dopremu žita u prijestolnicu, uputio kopnenu vojsku da 
okupira Egipat, a svoga sina, koji se također zvao Heraklije, poslao je s jakom flotom u 
Carigrad. Pri pojavi brodovlja u gradu je izbio opći ustanak. Foka je sa svojim glavnim 
suradnicima uhvaćen i smaknut, a pobjednik Heraklije mlađi proglašen je za cara 5. X. 610. 


Svim tim događajima Carstvo je bilo do krajnosti uzdrmano, i promjena ličnosti na 
vladarskom položaju još nije, sama po sebi, bila kadra bitno popraviti stanje. Državna 
blagajna bila je prazna, upravni aparat dezorganiziran, a vojska u rasulu. Budući da se vojska 
sastojala od najamnika, a novčanih sredstava nije bilo, obrana državnih granica nije bila 
moguća. Cio Balkan prepušten je bujicama Slavena, a s istoka su nadirali Perzijanci. Oni su 
612. zauzeli Armeniju i prodrli u Kapadokiju. Iduće godine 613 porazili su Bizantince kod 
Antiohije i zauzeli Damask, glavni grad Sirije. U proljeće 614. pao je i Jeruzalem. Godine 
615. jedna je perzijska vojska prodrla sve do Halkedona na Bosporu, nasuprot Carigradu, a 
619. osvojen je Egipat. U isto vrijeme nadiranje Slavena na Balkan nastavljalo se. Na 
zapadnom dijelu Poluotoka oni su do 614. doprli do Jadranskoga mora. Godine 616. novi 
golemi val prelio se preko Trakije, Ilirika i Grčke, sve do Peloponesa i Anasta-zijeva zida pred 
Carigradom. Slaveni su opustošili čak egejske otoke a i dijelove Male Azije. Osim krajnjeg 
juga Grčke održao se samo Solun, zahvaljujući jakim utvrdama. Poslije novih masovnih 
provala, Heraklije je najzad 619. uz teške financijske žrtve novcem kupio mir s Avarima. 

Još u vrijeme tih događaja Heraklije je započeo presudno važne reforme unutarnjeg uređenja 
države. One obuhvaćaju prije svega sistem državne uprave i vojsku, a redovno se obilježavaju 
zajedničkim pojmom "uvođenje tematskog uređenja". 

Već je u Justinijanovo doba, osobito u ratom ugroženim oblastima, vojna i civilna vlast strogo 
razdvojena jedna od druge u vrijeme Dioklecijana i Konstantina privremeno bila predavana u 
ruke vojnog zapovjednika. Osim toga, Justinijan je u nekim oblastima stvarao zasebna vojna 
okružja 1 u njima na stalno logorovanje smještao samostalne vojne odrede. 

Ti nagovještaji kasnijeg tematskog uređenja nisu ostali osamljeni. Već krajem VI. st. car 
Maurikije je osnovao dva egzarhata ili carska namjesništva, u Ravenni i u Kartagi, s 
izuzetnim zadatkom da brane ostatke bizantskih posjeda u Italiji i u Sjevernoj Africi. U oba 
egzarhata carski je namjesnik ili egzarh u svojim rukama sjedinjavao vojnu i najvišu civilnu 
vlast. Pod njegovom upravom postojala je i dalje posebna ljestvica vojnih komandanata i 
posebna hijerarhija upravnih činovnika, ali je s vremenom značenje civilnih funkcionara 
blijedilo i nestajalo pred ulogom vojnih zapovjednika. 

Na temelju tih ranijih iskustava, bizantske vlasti počinju u Heraklijevo doba provoditi 
sistematsku preinaku državne uprave. U pojedinim oblastima umjesto zasebne civilne uprave i 
zasebne vojne komande, obje se nadležnosti, i vojna i civilna, združuju u rukama vrhovnog 
vojnog zapovjednika, Takve oblasti dobivaju naziv teme ili temati, a na čelu im je vojni 
zapovjednik ili strateg. Kao i u egzarhatima, pod strategom se i dalje očuvala ljestvica 

civilnih činovnika, ali su oni i tu veoma brzo iščezavali pred sve većim značenjem vojnih 
zapovjednika. 

Za Heraklijeve vladavine nije cio državni teritorij bio podijeljen na teme, nego samo Mala 
Azija, suočena s perzijskom opasnošću. To su bile teme Armeniakon, Anatolikon, Opsikion i 
Primorska tema uz južne obale Male Azije. 

Formiranje tematskih oblasti i sjedinjenje sveukupne vojne i civilne vlasti u rukama stratega 
bilo je tek vanjski okvir dubljih, unutrašnjih promjena što ih je donijelo tematsko uređenje. 
Riječ "thema" prvobitno označuje vojni odred, pa je naseljavanje vojnika u određene oblasti 
bilo najvažniji sadržaj tematskog uređenja. Budući da bizantska državna vlast nije imala 
novčanih sredstava pa plaća jaku najamničku vojsku, stvorene su vojne oblasti u kojima se na 
parcelama državne zemlje naseljavaju vojnici. Takva vojnička stratiotska imanja davana su 
vojnicima stratiotima na trajno uživanje, uz uvjet da služe kao profesionalni vojnici, slično 
onako kao što je Rimsko carstvo u ranijim stoljećima naseljavalo vojnike na državnim 
parcelama uz rimski limes tzv. limitanei. 

Stvaranje staleža vojnika-seljaka bilo je od presudnog značenja za oporavak bizantske 
obrambene moći, a također 1 za preobrazbu posjedovnih odnosa u Bizantu. Umjesto stranih 


plaćenika, sad se vojska u sve većem postotku sastojala od domaćeg stanovništva, privredno i 
društveno osiguranog posjedovanjem svoga seljačkog imanja. Stratiotima su isprva postajali 
pretežno pripadnici ratobornih maloazijskih, armenskih ili kavkaskih plemena. Naseljavanjem 
na državnu zemlju u temama, oni su jačali udio malog zemljišnog posjeda slobodnih ljudi na 
račun velikih imanja koja su pripadala crkvi, svjetovnim veleposjednicima i državi a koja su 
obrađivali servi ili zavisni koloni. 

Reorganizacija vojske na tematskoj osnovi omogućila je bizantskoj državi da već i za 
Heraklijeve vladavine nadvlada teške opasnosti u koje je zapala u dvadesetim godinama VII. 
stoljeća. 

U najtežim trenucima 619., kad se činilo da je Carigrad osamljen otok u moru neprijatelja, 
Heraklije je već pomišljao da državno središte prenese u Kartagu. Ali na nagovor patrijarha 
Sergija, koji mu je stavio na raspolaganje golema bogatstva carigradske crkve, car je napustio 
plan o uzmaku i počeo sustavno pripremati oružane snage za protuofenzivu. U proljeće 622., 
poslije velikih vjerskih svečanosti koje su akcijama imale dati izrazito vjerski karakter rata 
protiv pogana, car je s jakom, pretežno konjaničkom vojskom prešao u Malu Aziju. Podjesen 
622. Perzijanci su već bili primorani da evakuiraju cijelu Malu Aziju. 

Nastavak operacije spriječila je opasnost da Avari ponovo provale preko Dunava. Zbog toga 
ih je Heraklije morao umiriti novim darovima. Ali i u slijedećim godinama Bizantinci nisu 
postigli većih uspjeha, a Heraklijeva se vojska u jesen 625. povukla na zimovanje u 
maloazijske Pricrnomorje. Pripremivši dotle u potaji protivofenzivu, perzijski kralj Hozroje II. 
iskoristio je udaljenost bizantskih odreda, pa je s velikim snagama kroz Kapado-kiju prodro 
duboko u Malu Aziju. Istovremeno s time, po prethodnom dogovoru s Perzijancima, Avari su 
prešli preko Dunava i s velikim masama Slavena krenuli prema Carigradu. Ljeti 626. obje su 
vojske stigle nadomak grada. Avari i Slaveni imali su zadaću da ga osvoje. Ali ugroženi grad, 
fanatiziran vjerskim manifestacijama, uspješno je odbijao napade. U presudnoj bitci 10. 

Perzijanci napadaju Carigrad 626. Iluminacija iz XIV. st. 

kolovoza bizantske su lađe u Zlatnome rogu uništile mnoštvo malih slavenskih monoksila 
lađa izdubenih u jednome deblu i tako onemogućile napad s mora i uklonile opasnost od 
prebacivanja perzijske vojske na evropsku obalu. Propao je i istovremeni juriš avarsko- 
slavenske vojske na obrambene bedeme. Time je ishod opsade bio odlučen. Avarski kagan se 
morao povući, a zbog toga ni samostalni perzijski napad više nije bio moguć. 

Taj potpuni slom opsade Carigrada dočekala je za ofenzivu pripravna i neokrnjena glavnina 
bizantske vojske u Maloj Aziji. Goneći svoje protivnike, Bizantinci su u Asiriji, kod Ninive, 
12. XII. 628. hametice porazili Hozrojevu vojsku. Uskoro zatim zauzeti su Ktesifon i 
prijestolnica Dastagerd. 

Pretrpljeni porazi doveli su do pobune protiv Hozroja II. On je ubijen a kraljem je postao 
njegov sin Kavad Široje. Novi vladar smjesta je sklopio mir. Njime je Bizant ponovo stekao 
sve svoje izgubljene pokrajine, od Armenije do Egipta, a unutrašnje rasulo u Perziji jamčilo je 
za sigurnost istočnih granica Carstva. 

Sasvim drukčiji bio je položaj u Evropi. Zbog zauzetosti u borbi s Per-zijancima, Herakliju 
nije preostajalo dovoljno snaga da brani Zapadne posjede Carstva. Do dvadesetih godina VII. 
st. i posljednji ostaci bizantskog teritorija na Pirenejskom poluotoku pali su u ruke Vizigota. U 
Africi se održao još samo uski pojas zemlje oko Kartage, a u Italiji su Langobardi zauzeli svu 
sjevernu i srednju Italiju, osim raskidanih oblasti pod vlašću ravenskoga egzarha Ravenna s 
okolicom i Pentapola, Ligurijske obale, Rimskog dukata, oblasti Perugije i, na skrajnjem jugu, 
Apulije i Kalabrije sa Silicijem. Ali najteži je bio položaj na Balkanu. 

U nizu provala slavenska su plemena do velike opsade Carigrada 626 zauzela cijelu Trakiju, 
Meziju i Makedoniju, a kao otok u slavenskome moru održao se samo utvrđeni Solun. Na 


tome prostranom području Slaveni su se naselili u kompaktnim plemenskim cjelinama i 
formirali svoje plemenske političke zajednice koje bizantski autori nazivaju Sklavinijama. 
Posebno je veliku snagu stekao skup plemena što su zaposjela zemlje između Dunava i 

gorja Balkan, poznat pod nazivom Savez sedam slavenskih plemena. Slavenskih naselja bilo 
je i u Tesaliji, središnjoj Grčkoj i Ahaji. Još i u X. stoljeću postojali su slavenski plemenski 
fragmenti na Peloponesu, a bilo ih je i na otocima Eubeji, Tassosu, Kreti a također i na 
obalama Male Azije. 

Avari, doseljenje Hrvata i Srba, Samova država 

Slaveni su još od VI. st., s Avarima ili sami, provaljivali i u Dalmaciju. Ali najsnažniji val 
slavenskog doseljavanja preplavio je nekadašnju rimsku Dalmaciju 61415, u vrijeme kad 
Perzijanci osvajajući istočne bizantske pokrajine, zauzimaju čak i Palestinu pad Jeruzalema 
614 i dopiru sve do Bospora 615. Nadiranje se nastavilo i dućih godina, sve dok nije Heraklije 
619. sklopio s Avarima mir. U tom su razdoblju osvajači doprli sve do Jadrana, pa su oko 614. 
razoreni mnogi romanski gradovi, kao Skardona, Salona, Delminij, Narona i Epidaur ali neki 
su se i sačuvali, najvećma zbog jakih utvrda Jader Zadar, Tragurion Trogir, Dekateron Kotor, 
Butua Budva, Skodra Skadar i Lissus Lješ. 

Mirom s Avarima god 619. prestale su borbe s Avarima, ali su slavenski doseljenici ostali u 
zemljama koje su zauzeli. A kad je 622. započeo rat Bizanta s Perzijom, zaprijetila je iznova 
opasnost od Avara. Heraklije je doduše darovima uspio zaustaviti ili predusresti njihovo 
stupanje u akciju, ali je ovaj puta, čini se primijenio strateško-političku mjeru kojom se Bizant 
često služio protiv svoga neprijatelja. Nalazio bi naime neku jaku silu koja će njegova 
neprijatelja napasti s leđa i oslabiti njegovu napadačku moć. Na taj se način, prema izvještaju 
cara Konstantina Porfirogeneta u njegovu djelu O upravljanju carstvom, iz sredine X. st., 
najvjerojatnije u dvadesetim godinama VII. st., u doba najveće ugroženosti Carstva, na 
Heraklijev poticaj pokrenuo još jedan val južnoslavenske seobe: u to su vrijeme Hrvati 1z za- 
karpatske Velike ili Bijele Hrvatske kroz Moravsku i zapadnu Panoniju prodrli u Dalmaciju. 
Tu su zajedno sa starijim slavenskim stanovništvom digli ustanak protiv Avara, zbacili 
njihovu vrhovnu vlast i stvorili novi slavenski plemenski savez pod vodstvom Hrvata. 
Istovremeno s Hrvatima ili nešto poslije njih pokrenuli su se i Srbi sa svojih boravišta u 
Zakarpaću, možda u Lužici, i svojom posebnom putanjom doprli na područje oko Lima, 
gornje Drine s područjem Pive i Tare, Ibra i Zapadne Morave i time stekli svoje središnje 
etničko i povijesno boravište na Balkanu. 

Okolnosti koje su omogućile prolazak Hrvata kroz Moravsku i Zapadnu Panoniju u Dalmaciju 
izazvale su još jednu važnu posljedicu za avarsku vlast u zapadnim rubnim područjima 
njihove supremacije. Ustanak protiv Avara podigla su i slavenska plemena u Moravskoj, 
Češkoj i Zapadnoj Panoniji, pa su zbacila njihovu vrhovnu vlast i stvorila novi snažan 
plemenski savez kome je na čelu stajao Samo. O njemu navodi t. zv. Fredegarova kronika da 
je bio franački trgovac, a t. zv. Salcburški anonim smatra ga Slavenom. Samov plemenski 
savez obuhvatio je odmah pri svome formiranju češka, moravska i panonska slavenska 
plemena. Nakon avarskog neuspjeha pod Carigradom 626. tome se savezu pridružila i 
Karantanska slavenska kneževina koja se početkom dvadesetih godina formirala u 
jugoistočnim Alpama, pa se sada pod svojim knezom Valukom sjedinila sa Samovom 
državom. Time je ta država proširila svoj opseg od Češke do sjeverne Istre. 

Ovako ojačala Samova država izazvala je neprijateljstvo Franačkog kraljevstva. Još oko 628. 
Karantanci su s uspjehom odbili napade Bavaraca na 

gornjoj Dravi, ali je glavni udarac uslijedio tek 631. Kralj Dagobert poslao je snažnu vojsku 
koja je u tri kolone napala Samov teritorij, ali je cio pothvat porazom Franaka kod 


Vogatisburga u Češkoj propao, štaviše, Samo je protivunapadom u nekoliko navrata opustošio 
Thiiringiju i u svoju državu uključio teritorij Lužičkih Srba pod njihovim knezom Dezvanom. 
Samova slavenska država održala se u tom opsegu do smrti njezina osnivača 658, a onda se 
raspala na svoje sastavne dijelove. 

Poslije osamostaljenja zapadnih slavenskih zemalja pod Samom i ustanka dalmatinskih 
Slavena pod vodstvom Hrvata protiv avarske vlasti, Avare je u vezi s njihovim porazom pod 
Carigradom zadesio još jedan udarac. Oko god. 630., poslije smrti kagana Bajana, došlo je do 
unutrašnje borbe za prvenstvo u avarskom plemenskom savezu. Čini se da je bugarski tiimen 
želio preuzeti vodstvo, ali je u borbama bio poražen, pa je morao izbjeći u Bavarsku gdje je 
uskoro bio potpuno uništen. 

Svi ti događaji izvanredno su oslabili moć avarskog kaganata, pa se njegova vlast skučila 
samo na suženo područje panonske nizine. Time je, osim poražene Perzije, i bizantski 
najopasniji neprijatelj na Zapadu bio onemogućen. 

Unutrašnji i vjerski Uoči perzijskih ratova i u vrijeme samih borbi temat-odnosi u Carstvu ska 
se organizacija Male Azije afirmirala i ojačala. Na temelju toga će ona tijekom VII. 1 VIII. 
stoljeća postati modelom političkog i vojnog uređenja u cijeloj državi. Ali usporedo s 
preobrazbom provincijalne uprave u Heraklijevo je doba započela i reorganizacija središnjega 
državnog aparata. Umjesto pretorijanske prefekture, koja je obuhvaćala sve nadležnosti 
najviše državne uprave, iz njezina se sastava izdvajaju posebne kancelarije, logotezije, koje 
postaju samostalni organi, najprije za financijske poslove, a zatim i za druge oblasti. Time je 
prei-načavanje, otpočeto tematskom organizacijom provincija, obuhvatilo i najvišu državnu 
upravu. 

S propašću Justinijanove obnove jedinstvenoga carstva na nekadašnjem teritoriju oko cijeloga 
Sredozemnog mora, Bizantsko je carstvo bilo primorano da se osloni samo na snagu svojih 
istočnih posjeda. S tim u vezi ono je naglo napuštalo rimske i latinske tradicije, pa se 
pretvaralo u izrazito orijentalnu, grčku monarhiju. 

Orijentalni utjecaji mogu se u Rimskome carstvu konstatirati još veoma rano. Oni su postali 
naročito snažni od osnutka Carigrada i premještanja državnog središta iz Italije na obale 
Bospora. Ali sve dok je postojalo Za-padnorimsko carstvo i dok su se vodile neposredne 
akcije za obnovu jedinstva, latinske su tradicije planski čuvane kao temelj toga jedinstva. S 
gubitkom najvećeg dijela evropskih pokrajina kome će uskoro slijediti i gubitak Sirije, 
Palestine i Egipta bizantski su se posjedi ograničili na Malu Aziju i pojedine dijelove Grčke 
koji su još ostali nezauzeti slavenskim nadiranjem. To je životu države davalo izrazito grčko- 
maloazijsko obilježje. Latinski jezik postaje nepotreban i počinje se zaboravljati. Već od 
početka VII. st. zakoni se objavljuju isključivo na grčkom jeziku. Još od kraja VI. st. grčki 
jezik prevladava u državnoj upravi, a od uvođenja tematskog uređenja, kad su u vojsci 
pretežno služili stratioti iz maloazijskih pokrajina, grčki postaje komandnim jezikom 
bizantske vojske. U titulaturi upravnih službi i stupnjeva na društvenoj ljestvici iščezavaju 
latinski nazivi i na njihovo mje- 

sto stupaju grčki, kao eparh, logotet, strateg i dr. Čak i službeni naslov samoga cara, koji je još 
u Justinijanovo doba obuhvaćao tradicionalne rimske naslove i imena imperator, August i td., 
sada iščezava. Umjesto njega He-raklije usvaja naslov bazileus Romeja. Odsad je taj naziv 
ostao specifična titula za bizantskoga vladara i nije, s takvom najvišom zamišlju o izdignu- 
tosti vladarskog dostojanstva, bio primjenjivan ni za kojega drugog državnog poglavara u 
tadašnjem svijetu. 

Usporedo s općom helenizacijom i orijentalizacijom Bizantskoga carstva napreduje i 
teokratizacija vlasti i još dublje prožimanje sveukupnoga života vjerskim elementima. 
Ličnost careva postaje posvećena božjom milošću, a svrha vladanja poistovjećuje se s borbom 
za pobjedu nad neprijateljima Krista. Konačnom osudom poganstva što ju je izvršio Justinijan 


zatvaranjem atenskog neopla-toničkog sveučilišta 529 kršćanstvo je proglašeno ne samo 
jedinom priznatom i dopuštenom vjerom, nego i jedinim nazorom na svijet koji je obavezno 
morao prihvaćati svaki državljanin Bizanta. S tim u vezi crkva i kršćanstvo postaju najbližim 
pomagačem vlasti i opravdanjem njenih postupaka. 

U takvim okolnostima, za državu je bilo bitno da vjera u sebi ne sadrži nikakvih spornih 
dogmatskih problema koji bi djelovali kao uzrok sporova i sukobljavanja. 

Perzijska okupacija zapadne Mezopotamije, Sirije, Palestine i Egipta oslobodila je tamošnje 
monofizite neizdrživog pritiska pravovjerne carigradske crkve. A kad je Bizant te pokrajine 
ponovo stekao, prevladalo je opće uvjerenje da je nužno dati neke koncesije monofizitima 
koje bi premostile neslaganja. Zbog toga su u Carigradu i vlast i crkva postale sklone 
izmirenju. 

Carigradski patrijarh Sergije već je 616. počeo iznositi mišljenje da iznad dviju zasebnih 
naravi u Kristovoj osobi postoji jedna i jedinstvena energija. Takvo rješenje činilo se 
Herakliju pogodnom osnovom za pregovore s monofizitskim biskupima. Monoenergetizam 
odlučno je zagovarao i novi aleksandrijski patrijarh Kir, pa je 3. VI. 633. sklopljen sporazum 
kojim je u 7 članaka proglašeno učenje o jednoj energiji i dvije Kristove naravi. 

Ali ta je formula bila samo dogovorni zaključak između državne vlasti i najvišeg svećenstva. 
Shvaćanja koja su već bila duboko ukorijenjena u svijesti širokih slojeva stanovništva nisu se 
mogla prilagoditi kompromisima stvorenima iz političkih razloga. Zbog toga su izbila snažna 
ogorčenja i kod katolika i kod monofizita. I papa Honorije nije bio zadovoljan monoenerget- 
skom formulom, premda je načelno odobravao nastojanje da dođe do izmirenja među 
crkvama. Zbog toga je sugerirao zamisao o dvije naravi, ali o jednoj volji koja određuje 
djelovanje Krista. Pod papinim utjecajem patrijarh Sergije je zaista odbacio monoenergetizam 
i prihvatio objašnjenje o jednoj volji koja podjednako vlada i božanskom i ljudskom naravi u 
Kristu monoteletizam. Na toj osnovi Heraklije je 638. objavio edikt pod nazivom Ektezis koji 
je ozakonio monoteletsku formulu kao obaveznu. 

Ali ni katolici ni monofiziti nisu željeli prihvatiti ni taj kompromis. U međuvremenu je umro i 
papa Honorije, a njegovi su nasljednici odreda odbijali monoteletsku formulu. Time je u 
odnosima između Bizanta i papinstva izbila nova teška kriza koja je potrajala gotovo četrdeset 
godina. A za istočne pokrajine, Siriju, Palestinu i Egipat problem ujedinjenja s Carigradom ili 
Rimom postao je međutim bespredmetan zbog arapske invazije koja ih je zauvijek odsjekla od 
bizantske državne cjeline. 

7. LANGOBARDI U ITALIJI 

Dolazak Langobarda u Italiju 568 nije bio samo vojni pohod, nego seoba s porodicama i svom 
pokretnom imovinom. S njima su se kretali i otkinuti dijelovi nekolicine drugih germanskih 
naroda, Sarmata, Slavena i Bugara. 

Langobardi su poslije osvojenja Akvileje najprije zauzeli niz pograničnih utvrda prema 
Alpama i time se osigurali od eventualnih opasnosti sa sjevera. U tim su tvrđavama postavili 
svoje posade arimane i naselili ih na državnim imanjima u okolici utvrđenja, uz uvjet da za 
dobivene posjede plaćaju državi dažbinu. Tek nakon toga, oni su tijekom 569. osvojili Padsku 
nizinu sve do Apenina. Bizantu je na sjeveru ostala obala Ligurije sa Đenovom i Savojom u 
pozadini, zatim mali dio pokrajine Venecija i jadranska obala podno sjevernih Apenina, s 
Ravennom i Pentapolom Petograđe, od Riminija do Ankone. Tek poslije trogodišnje opsade 
osvojena je Pavija, pa je postala prijestolnicom njihova kralja Alboina. 

Langobardi su bili veoma okrutni osvajači. Svoju su žestinu naročito usmjerili protiv 
veleposjednika i Crkve jer su to bila glavna uporišta bizant ske vlasti, čini se da je Alboin 
pokušavao ublažiti neprijateljstvo prema Rimljanima, ali se langobardska vojnička 
aristokracija pobunila protiv toga i Alboin je bio ubijen 572. U dvije slijedeće godine bila su 


ubijena i dva slijedeća langobardska kralja, a velikaši više i nisu, punih deset godina, birali 
kralja, nego su zaposjednute zemlje podijelili na tridesetak vojvodstava u kojima su vojvode 
na svom području vršile svu vlast. 

Za tih deset godina izvršeno je konačno naseljavanje Langobarda u sjevernoj Italiji. Njihovi 
vojskovođe i drugi viši zapovjednici preuzeli su sva državna imanja i sve crkvene 
zemljoposjede a 1 ona privatna velika imanja koja su bila bez gospodara ili s kojih su osvajači 
dotadašnje vlasnike naprosto protjerali. Ostali Langobardi, okupljeni u svoje rodovske 
zajednice fare, smjestili su se na srednje i manje posjede Rimljana pošto su i njih ili odagnali 
ili podvrgli u zavisan položaj. 

Usporedo s time nastavilo se prodiranje u unutrašnjost Poluotoka. Pokušaj Bizantinaca da se 
tome odupru bio je slomljen. Preko Toskane vršili su pritisak prema Rimu, a dvojica njihovih 
vojskovođa prodrli su prema jugu i u središtu Poluotoka formirali vojvodstvo Spoleto, te 
južnije od njega vojvodstvo Benevent. Bizantincima je ostao Napuljski zaljev, okolica Gaete, 
Apulija i Kalabrija, a u srednjoj Italiji samo južna Toskana i rimska oblast. To područje 
povezivala je s Pentapolom i Ravenskom oblasti samo uska traka preko Apenina. Tu je 
najsnažnija bizantska utvrda bio grad Perugia Peruđa. 

Uskoro poslije formiranja svojih teritorija Langobardi su preko Alpa počeli napadati franačko 
područje, ali su ih Franci uspješno suzbijali. Tim sukobima započinje trajno neprijateljstvo 
između Langobarda i Franaka koje je poslije 200 godina okončano uništenjem samostalne 
langobardske države. 

Opasnost od Franaka, poticana sporazumima s bizantskom upravom u Italiji, uvjerila je 
langobardske vojvode da im je ipak potrebna zajednička kraljevska vlast, pa su 584. za kralja 
izabrali Autarija. On je Bizantincima preoteo još nekoliko preostalih utvrda u Alpama, osvojio 
obalno područje u pokrajini Veneciji i uspješno odbio dva opasna franačka napada na sjevernu 

S Bizantsko područje 603. 

l Langobardsko područje ....... Egzarhat u vrijeme Liutprandove smrti 744 

Agilulfova osvojenja 590-616 Rotarijeva osvojenja 636-638 


Naseljenje Langobarda u Italiji. 

Italiju. Autarijev nasljednik Agilulf uspio je sklopiti privremeni mir s Francima, pa je zatim 
suzio obruč oko Ravenne i smanjio bizantsko područje oko Rima. 

Langobardi su u Italiju došli kao arijanci, pa je i to, uz njihovu pohlepu za crkvenim 
zemljoposjedima, razlog njihova neprijateljstva prema Crkvi i prema papinstvu. Savez Crkve 
s Bizantom protiv zajedničkog neprijatelja bio bi, stoga, prirodan. Ali svemoć careve ličnosti i 
njegovo podvrgavanje čak i dogmatske problematike političkim interesima države ispunjalo je 
rimske biskupe težnjom da budu i vjerski i politički nezavisni od Carigrada. 

Zakonska osnova za takvu samostalnost bile su odredbe Justinijanove Pragmatičke sankcije 
kojom je pravo biranja mjesnih i provincijskih funkcionara bilo prepušteno biskupima i 
velikim zemljoposjednicima, a njihova je službena djelatnost podvrgnuta kontroli biskupa. 
Tako je rimski biskup imao zakonito pravo da sebe smatra nadređenim svim službenicima 
grada Rima i o njemu ovisnoga teritorija. Zamisao o pretvaranju te samostalnosti u političku 
teritorijalnu vlast ostvarivala se postupno, sve do sredine VIII. st. kad je formirana tzv. 
Papinska država. 

U najkritičnije doba langobardske ofenzive protiv ostataka bizantskih posjeda u Italiji na 
položaj rimskoga biskupa pape došao je Grgur I. 590- -604. Zatekao je crkvu u znatnim 
materijalnim teškoćama jer su joj Langobardi oduzeli sve zemljoposjede u pokrajinama koje 
su zaposjeli. Da bi te gubitke nadoknadio, Grgur I. je proveo čvrstu organizaciju onih imanja 
koja su crkvi preostala u pokrajinama pod bizantskom vlašću. Za društveno-eko-nomske 
odnose koji su se izgrađivali u tadašnjoj Italiji taj je organizacioni sistem služio kao model po 


kome su se oblikovali proizvodni odnosi i na drugim velikim zemljoposjedima. Velika 
područja u crkvenom posjedu bila su razasuta po mnogim pokrajinama koje su ostale izvan 
domašaja langobardske vlasti. Na čelo svakoga takvog područja patrimonija papa je 
postavljao jednoga đakona kao upravljača rektora, a on je onda u ime crkve tu zemlju u obliku 
nekoliko zasebnih imanja fundusa davao u zakup. Dio takvog fundusa ili domene uzimao je 
pod obradbu sam zakupac, a ostatak je u česticama dodjeljivan kolonima koji su zakupcu 
davali dio od uroda u naravi ili u novcu, a ovaj je plaćao ugovorenu zakupninu rektoru. 
Prihodi od svih patrimonija stjecali su se u Rimu. 

Osiguravši na taj način privrednu osnovicu crkvene djelatnosti, Grgur se pobrinuo i za 
strukturalno jačanje same crkve. Sistematski je obnavljao biskupije i odlučno utjecao na izbor 
biskupa. Strogim mjerama trudio se da oni ispravno vrše svoju vjersku funkciju a i dužnost 
nadzornika nad svjetovnim vlastima u gradovima i provincijama. Pomagao je osnivanje 
benediktinskih samostana po uzoru na samostan na Montecassinu što ga je još 529. osnovao 
Benedikt iz Nursije i dao mu strog pravilnik redovničkog života Regula monachorum. 

U doba Grgurova pontifikata Bizant nije bio u mogućnosti da u dovoljnoj mjeri pruža pomoć 
ni svojim političkim podanicima u Italiji a ni papinstvu, pa je papa vršio ne samo nadzor nad 
civilnim službenicima bizantske vlasti u Rimu i njegovu okrugu Partes romanae, nego je 
upravljao i obrambenim pothvatima, vodio brigu o opravci gradskih zidina, o opskrbi 
stanovništva hranom, a vršio je i imenovanja nižih vojnih zapovjednika. 

Takvo faktično vršenje svjetovne vlasti bilo je zapravo jedina mogućnost da se Rim sa svojim 
gravitacionim područjem održi pred nadiranjem 

Langobardska željezna kruna. Rad s kraja VI. st. 

Langobarda, jer su i u Ravenskom egzarhatu prilike bile kaotične. Dolazilo je do pokušaja da 
se egzarh proglasi nezavisnim vladarem u Italiji, pa je vojska takve pobune morala gušiti. 
Situaciju su pogoršavale i vjerske borbe oko kristoloških formula u Bizantu. Premda su pape 
željeli zajedničko prihvaćanje općepriznatih vjerskih učenja, oni nisu mogli odobriti 
monoteletizam što ga je ediktom Ektesis 638. bio proglasio car Heraklije. U Bizantu su 
međutim smatrali da treba svaku debatu o tim pitanjima naprosto zabraniti, pa je Heraklijev 
nasljednik Konstans II. 641-668 vjerskim manifestom, koji je poznat pod nazivom Typos, 
god. 648. zabranio svaku daljnju raspravu o problemu božanske i ljudske naravi u Kristu. A 
kad se papa Martin I. tome diktatu suprotstavio, ravenski je egzarh papu po carevu naređenju 
uhapsio i otpremio u Carigrad gdje je osuđen na progonstvo pa je i umro kao zatočenik u 
Hersonu 657. Nakon toga dva iduća pape nisu doduše prihvatila monoteletizam, ali nisu ni 
kršili propise Tvposa. 

Dotle se vlast Langobarda u Italiji osvojenjem Ligurije sa Đenovom konsolidirala. Početkom 
druge polovice VII. st. oni su napustili arijanstvo i prihvatili katolicizam i samim time postali 
manje opasni za interese papinstva, utoliko više što je 622. kraljem postao Grimoald, 
dotadašnji vojvoda Bene- 

venta. On je uspio nametnuti kraljevski autoritet svim vojvodstvima pa je tako i na vjerskom i 
na političkom planu osigurao provođenje jedinstvene politike. 

Ovako ojačala langobardska država postala je veoma opasna za nastojanje Carstva da se održi 
u Italiji. Zbog toga je Konstans II. 663. pokušao energičnim vojnim pothvatom okončati 
postojanje langobardske države, ali je poražen, pa su Langobardi u Kalabriji skučili bizantski 
posjed na krajnji jug toga italskog potpoluotoka oko Otranta. 

Nakon Konstansove smrti 668 pape su obnovili borbu protiv monote-letizma. Ali sada ni 
Carstvo više nije bilo zainteresirano da ga brani. Između 636. i 666, za samih trideset godina, 
Arapi su Bizantu preoteli niz istočnih pokrajina: Siriju, Palestinu, Egipat i Armeniju, koje su 


bile najuporniji branitelji monofizitizma. Zbog toga monoteletska kompromisna formula više 
nije bila potrebna i Carstvo ju je u interesu izmirenja s papinstvom odbacilo. Na VI. 
ekumenskom koncilu u Carigradu 68081 monoteletizam je konačno osuđen i njegova formula 
poništena. 

U isto vrijeme Carstvo je uvidjevši uzaludnost svojih pretenzija da zavlada cijelom Italijom, 
sklopilo mir s Langobardima i priznalo faktično stanje na Poluotoku 680. 

Ovakvi neuspjesi bizantske politike na Zapadu znatno su ojačali položaj papinstva. Ono je 
sada živjelo u dobrim odnosima s Langobardima, a odrvalo se nasilnom pokušavanju careva 
da mu nametnu vjerski diktat proizašao iz bizantskih političkih potreba. 

8. VIZIGOTSKA HISPANIJA 

Politički razvitak Poslije bitke kod Vouillea Vizigoti su izgubili cijelu Galiju osim 
Septimanije, a kraljem im je proglašen malodobni sin Alariha II. Amalarih, po majci unuk 
ostrogotskog kralja Teo-doriha I. Ostrogotska intervencija spasila je Vizigote od izgona i iz 
toga krajnjeg ostatka njihovih posjeda na sjeveru od Pireneja. Ali za tu pomoć vizi-gotska je 
država morala priznavati zavisnost od Ostrogotskog kraljevstva u Italiji sve do Teodorihove 
smrti 526. Poslije toga datuma Amalarih se osa-mostaljuje, ali ostaje sam pred franačkom 
opasnošću. No Vizigotima je ipak uspjelo da sačuvaju Septimaniju nizom obrambenih bitaka 
protiv osvajača sa sjevera. 

Sve do sredine VI. st. njihova je vojna pažnja bila usredotočena samo na tu oblast u Galiji. Ali 
sa smirenjem franačkoga pritiska, Vizigoti počinju shvaćati privrednu i političku važnost 
južnijih pokrajina na Pirenejskom poluotoku gdje su hispano-rimski veleposjednici upravljali 
svojim imanjima gotovo kao da i nije došlo do vizigotskog osvojenja. Da bi afirmirali svoju 
vlast i ondje, uputili su jaku vojsku na jug, u Betiku, ali su kod Kordove bili poraženi. 
Neuspjeh je izazvao nezadovoljstva u redovima njihove vojne aristokracije i tadašnji kralj 
Agila je zbačen. U suparničkoj borbi oko kraljevske časti, jedan je od pretendenata, Atanagild, 
koji je bio sklon katolicizmu, zatražio pomoć od Istočnorimskog carstva. Dobivši od 
Justinijana I. manji odred vojnika, svladao je svoje protivnike i postao kraljem, ali je mo- 

rao ustupiti Carstvu cio jugoistok Poluotoka .1 još usto priznati vrhovnu vlast bizantskoga 
cara. Nakon toga gubitka, Atanagild je središte svoje vlasti prenio iz Barcelone u Toledo 
Toledsko kraljevstvo Vizigota. 

Ovisnost vizigotske države o Carigradu i brojnost bogate i moćne hi-spano-rimske 
aristokracije u toj državi omogućile su snažan utjecaj rimsko-bizantske civilizacije i uporno 
održavanje antičke baštine na Poluotoku. 

U takvim okolnostima politika vizigotske vlasti neizbježivo je morala težiti usvajanju tih 
tekovina, ali i održanju svoje supremacije. No to nije bilo moguće bez daljnjih vojnih i 
političkih uspjeha. 

Na sjeverozapadu Poluotoka još je uvijek postojalo Svevsko kraljevstvo; u Kantabrijskim 
brdima Vaskonci ili Baski bili su nezavisni, a u Betiki i Kartageni vladali su Bizantinci. U 
posljednjoj četvrti V. stoljeća vodile su se pretežno uspješne borbe sa sva tri protivnika, pa su 
Vizigoti uspjeli proširiti prostor koji im je dotad pripadao. 

Ali unutrašnji sporovi na vrhu društveno-političke ljestvice ometali su konsolidaciju. 
Katolička crkva je nastojala da za svoju vjeru a protiv ari-janstva pridobije čak 1 članove 
kraljevske obitelji. Kralj Liuvigild 573-586 nastojao je opreku između katolika i arijanaca 
premostiti kompromisom, pa je 580. sazvao zajednički koncil biskupa 1 jedne i druge sljedbe 
u Toledo. A kad je većina biskupa odbacila svaki sporazum, započeli su progoni katolika. 

Uz katolicizam pristao je međutim i kraljev stariji sin Hermenegild, oženjen franačkom 
princezom. Izbila je pobuna u kojoj je Hermenegilda potpomagala hispano-rimska katolička 
aristokracija, a saveznici su mu bili Svevi, Baski i Bizantinci. U građanskom ratu koji je 
planuo Liuvigild je pobijedio, zarobio i dao smaknuti svoga sina Hermenegilda. Zatim je, 


godine 485, uništio kraljevstvo Sveva, okupirao zemlju Baska i suzbio napad Franaka koji su 
pokušali osvetiti pogibiju Hermenegilda i njegove žene franačke princese Ingonde. 

Ali Liuvigildov mlađi sin i nasljednik na prijestolju, Rekared 586-601 uvidio je pogubnost 
vjerske borbe. Obustavio je progone katolika i 589. dao sazvati sabor svih crkvenih visokih 
dostojanstvenika u Toledu II. Toledski sabor na kome je pokrenuo debatu o prednostima jedne 
i druge vjere i najzad se izjasnio u prilog katolicizma. Njegovo opredjeljenje slijedio je znatan 
dio vizigotske aristokracije i arijanskog svećenstva. No arijanska opozicija ostala je snažna, 
pa su neki vizigotski magnati dizali i ustanke, iako bez uspjeha. 

Rekaredova vjerska politika osigurala je Vizigotskom kraljevstvu dobre odnose s Bizantom i 
papinstvom, a prigušen je arijanske opozicije pribavilo je zemlji unutrašnje smirenje. U 
novonastaloj situaciji Rekared je reformirao dotadašnje vizigotsko zakonodavstvo u smislu 
smanjivanja pravne nejednakosti Rimljana 1 Gota i jačanja katoličke crkve. Rezultati njegovih 
mjera nesumnjivo su značili afirmaciju kraljevske vlasti. 

Ali već u drugoj godini vladavine Rekaredova sina gotska arijanska aristokracija izvršila je 
odmazdu. Mladi kralj Liuva II. zbačen je i ubijen, a na prijestolje je uzdignut jedan 
predstavnik pobunjenika. On je odmah restaurirao arijanstvo. No to je izazvalo nove pobune i 
smjenu još dvojice vladara. 

Do novoga sređen ja došlo je za vrijeme kralja Sizebuta 612-620. On se vratio katolicizmu. 
Ojačan time, iskoristio je teškoće s kojima se borila bizantska država pa je preoteo jugoistočni 
dio bizantskih posjeda u Hi-spaniji. 

Zbog njegova katoličkog uvjerenja i naklonosti prema crkvi, suvremeni pisci slave Sizebuta 
kao uviđavnog i blagog vladara. Ali upravo je on započeo prve krvave progone Židova u 
zapadnoevropskim zemljama. Pod prijetnjom konfiskacija, progonstva i tjelesnih kazni 
primorao je više od 90.000 Židova da se pokrste. Mnogi drugi nemilosrdno su kažnjavani ili 
prisiljavani da se isele. 

Kao i ranije Rekared, Sizebut je pokušao ostvariti nasljednost kraljevske vlasti. Ali njegova 
sina zbacio je s prijestolja vojvoda Svintila 620-631. On je preoteo i zapadni preostatak 
bizantskih posjeda u Španjolskoj i ponovo upokorio Baske. Tako je Svintila bio prvi 
vizigotski kralj koji je, dvjesta godina poslije prvoga dolaska Vizigota u Španjolsku, zavladao 
cijelim Pi-renejskim poluotokom. 

Premda je Svintila postigao tako znatne rezultate, njegova je politika jačanja kraljevske vlasti 
izazvala žestoko protivljenje aristokracije, pa je Svintila 631. zbačen, a IV. sabor svjetovnih i 
crkvenih velikaša u Toledu proglasio je 633. vizigotsko kraljevstvo izbornim. Time je bila 
ozakonjena pobjeda aristokracije u njenom višedesetljetnom odupiranju kraljevskoj vlasti koja 
je nastojala centralizirati političku moć u svojim rukama. Odsad su kraljeve imali pravo birati 
velikaši i biskupi na svojim saborima pa je kraljevska vlast trebala da postane ovisnom o volji 
velikaša. 

Pod takvim okolnostima u deset narednih godina izredala su se na prijestolju tri vladara, sva 
trojica štićenici svećenstva. Ali 642. svjetovna je aristokracija nametnula svoga kandidata, 
Hindesvinta 642-653. Suprotno očekivanjima, on se pokazao pobornikom neosporne 
kraljevske sile, pa je smjesta poduzeo okrutne mjere u slamanju svih protivnika nasljednoga 
kraljevskog prava i nepobitne supremacije kralja nad velikašima. Pri tome je dao pobiti više 
od 500 najuglednijih magnata. Njihovu je imovinu konfiscirao, a članove njihovih obitelji 
pretvorio je u robove kraljevskog fiska. VII. Toled-ski sabor potvrdio je njegove mjere i 
ozakonio najteže kazne za bunu protiv kraljevske vlasti. 

Ali već je vladavina Hindesvintova sina Rekcesvinta 653-672 donijela preokret i nove 
pobjede aristokracije: na VIII. koncilu u Toledu on je dobio oprost od zakletve što ju je 
položio svome ocu da neće oprostiti ni jednom pobunjeniku protiv kraljevske vlasti. Ujedno je 
obnovio zakonski propis po kome kraljeve biraju isključivo crkveni i svjetovni velikaši. 


Najznačajnije djelo Rekcesvintove vladavine bilo je potpuno izjednačenje Vizigota i Rimljana 
pred zakonom. Godine 654. ukinuto je, naime, načelo po kome za Rimljane važe rimski a za 
Gote gotski zakoni. Za sve podanike, bez obzira na njihovu etničku pripadnost, donesen je 
jedinstveni zakonski zbornik pod naslovom Liber judiciorum. Po svom sadržaju, on se 
oslanjao na starije zakonske odredbe vizigotskih kraljeva, ali je uvelike izražavao promjene u 
imovnim, društvenim, etničkim i političkim odnosima što su se u postupnom procesu 
feudalizacije izvršile u vizigotskoj državi tijekom VI i VII. stoljeća. 

Pa ipak, vizigotski su velikaši i dalje vodili borbu protiv kraljevske vlasti. Ona je veoma 
angažirala i kralja Vambu 672-680, tako da je u vizigotskoj Španjolskoj prošao gotovo 
nezapažen veoma važan događaj što se zbio u sjevernoj Africi. Ondje su arapski osvajači 
preoteli Bizantincima Tanger, na južnoj obali Gibraltarskog tjesnaca. Uskoro zatim jedna je 
arapska flota napala španjolske obale, ali ju je Vambina mornarica s lakoćom razbila. 

Codex Vigilanus: minijatura s likovima kraljeva Hindasvinta i Rekcesvinta. 

2. pol. VII. st. 

U to vrijeme još nitko u Španjolskoj nije slutio da će propast vizigotskog kraljevstva doći 
upravo od tih prekomorskih neprijatelja. 

Računajući prije svega s opasnošću čestih unutrašnjih ratova s velikaškom opozicijom, Vamba 
je nastojao ojačati vojsku. Nekadašnja praksa opće vojne dužnosti svih slobodnih ljudi nije se 
više mogla primjenjivati zbog veoma uznapredovalog procesa siromašenja slobodnih seljaka 1 
njihova zapadanja u ekonomsku i socijalnu zavisnost. Prilagođavajući se tome faktičnom 
stanju, Vamba je donio zakon po kome svaki zemljoposjednik mora u rat dovesti jednu 
desetinu svojih zavisnih ljudi. Da bi crkvu učinio pouzdanijim osloncem svoje vlasti i da bi je 
pretvorio u protivutežu svjetovnim velikašima, Vamba je potakao XI. crkveni sabor u Toledu 
da obnovi disciplinu među svećenstvom koje se povodilo za raspusnim životom svjetovnih 
velikaša. 

Ali time je svećenstvo samo ogorčio, pa je Vamba, obolivši, pod nejasnim okolnostima 
uklonjen s prijestolja. Nakon toga zaredalo je još pet vladara na vizigotskom prijestolju, svi 
odreda upleteni u borbe oko dvaju suprotnih načela o dolasku na prijestolje: nasljednog i 
izbornog, koja su se temeljila na dubljoj dilemi između težnje k autoritativnoj kraljevskoj 
vlasti 1 težnje k samostalnosti magnata na njihovim velikim imanjima. 

Vizigotska Hispanija 

Pretposljednji od vizigotskih kraljeva, Vitica 697-709 želio je također da nasljedstvo osigura 
svome sinu; ali skupština crkvenih i svjetovnih velikaša izabrala je za kralja vojvodu Betike, 
Rodriga. U borbama koje su se rasplamsale, pobijedio je Rodrigo. Čini se da su Vitičini 
potomci upravo zbog toga upomoć pozvali arapske čete iz sjeverne Afrike. 

Namjesnik vrhovnog poglavara moćne arapske države koja se u međuvremenu formirala na 
Istoku, sa sjedištem u Damasku, odobrio je jednom svome oficiru, Tariku, da se odazove 
pozivima iz Španjolske. U tome času god. 711 ni u Africi još nitko nije slutio da će ta akcija 
biti početak arapskog osvojenja najzapadnijega poluotoka na jugu Evrope. 

9 Srednjovjekovno doba povijesnog razvitka 

Autoportret pisara Vigile koji je izradio Codex Vigilanus. 

Privredni i Otkako su Vizigoti 376., uzmičući pred Hunima, prešli 

društveni odnosi; na teritorij Carstva, pa do 507., kad su se, uzmičući rana feudalizacija pred 
Francima, povukli iz Akvitanije na Pirenejski poluotok, proteklo je više od 130 godina. U 
tome trenutku 

nije među Vizigotima više bilo ni jednoga živog čovjeka koji se nije rodio na tlu Carstva, na 
kome su od davnina vladale rimske institucije i privredno-društveni odnosi karakteristični za 
posljednja stoljeća antike. 

U svom novom boravištu u Hispaniji, nakon što im je od njihovih prijašnjih posjeda u Galiji 
ostala samo Septimanija teritorij koji je prema istoku graničio ušćem Rhone, Vizigoti su 
živjeli odvojeni bedemom Pireneja i Alpa od drugih područja kojima su zavladali Germani. 
Poslije života četiriju njihovih pokoljenja uvijek u područjima na kojima su brojem, pri- 
vredno-društvenom razinom i kulturom bili nadmoćniji starosjedioci negoli vizigotski 
osvajači, oni su se na Pirenejskom poluotoku našli odrezani od 

bilo kakve značajnije mogućnosti da se etnički obnavljaju iz germanske pozadine. Pri tome, u 
početku VI. st. svih je Germana Gota i Sveva bilo otprilike 3-4 od ukupnog broja stanovnika 
tadašnje Španjolske. 

U takvim okolnostima uključivanje Vizigota u proces stvaranja ranofeudalne privredne i 
društvene strukture vršio se sa znatnim udjelom antičkih tradicija i elemenata proizašlih iz 
postupnog napuštanja robovlasničkog društvenog poretka, slično kao u Bizantu i u Italiji, ali 1 
sa važnim specifičnostima u usporedbi s te dvije zemlje. 

Te specifičnosti rezultat su niza konkretnih povijesnih zbivanja. 

Način naseljavanja Germanski doseljenici nisu se ravnomjerno razmjestili Vizigota. na 
Pirenejskom poluotoku. Sjeveroistočni dijelovi sa 

Septimanijom, kao i Galisija gdje su živjeli Svevi, imali su veći postotak Germana. Centar i 
jug Poluotoka ostao je sve do sredine VI. st. gotovo sasvim u rukama starog stanovništva, pa 
su ti dijelovi priznavali samo nominalnu vlast vizigotskog kraljevstva. 

Ali i u onim oblastima gdje je gustoća vizigotskog stanovništva bila veća, samo je dio njih 
živio u kompaktnim germanskim naseobinama, zbog načina kako su Vizigoti zauzimali 
zemlju u područjima gdje su se naselili. 

Na temelju Eurihova zakona iz 475. vidi se da su Vizigoti zaposjedali zemlju dvojako. 
Domene nekadašnjeg carskog fiska prešle su u cijelosti, zajedno s kolonima i robovima koji 
su ih obrađivali, u vlast gotskog kralja. Naprotiv, velike i srednje zemljoposjede hispano- 
rimske aristokracije, crkve i kurijala, kao i male zemljoposjede slobodnog seljaštva zauzimali 
su tako da su dobivali 23 oranica, polovicu šuma te stanoviti dio pašnjaka, inventara, robova i 
kolona. 

Pri takvom zauzimanju zemlje Vizigoti su tek izuzetno osnivali kompaktna vizigotska naselja. 
U većini slučajeva oni se uključuju u postojeća naselja malih zemljoposjednika ili u naselja 
zavisnog stanovništva na posjedima hispanorimskih magnata. U oba ta slučaja nastaju 
mješovita sela vizigotskog i hispanorimskog stanovništva. 

Posjedovni odnosi Ondje gdje su formirana čista germanska naselja čini Vizigota. se da su u 
prvoj polovici V. st. još postojali ostaci 

stare germanske rodovske zajednice. Ali u Eurihovu zakonu iz 475. nema tome više ni traga. 
U njemu su za razliku od situacije kod Franaka na prijelazu V. u VI. st., tj. u vrijeme 
objavljivanja Salijskog zakona sačuvana samo još fragmentarna svjedočanstva o nekadašnjem 
postojanju susjedske općine ili marke. Potpuno i neograničeno vlasništvo nad zemljom 
postojalo je već i nad oranicama i nad ostalim iskoristivim zemljištem, pa je privatno 
vlasništvo već uvelike razgrađivalo gospodarsku i društvenu strukturu marke otvarajući time 


slobodan put dalekosežnoj imovinskoj, pa zatim i društvenoj diferencijaciji među vizigotskim 
stanovništvom. 

Razgradnja rodovskih društvenih odnosa vršila se još brže u mješovitim naseljima, gdje su 
utjecaji privrednih i društvenih odnosa, baštinjenih iz antičkih vremena, djelovali na Vizigote 
još snažnije i neposrednije. 

Prema tome, Vizigoti su se po dolasku u Južnu Galiju 1 Hispaniju uklju-Jjli u imovinske 
odnose kasne antike svojim vlastitim procesom napuštanja 

stare germanske rodovske strukture, kao i drugi germanski narodi na tlu Carstva. Ali u tom su 
procesu oni doprli najdalje, pa time u sintezu i daljnju evoluciju dvaju procesa napuštanja 
preživjelih društvenih odnosa rodovskoga i robovlasničkog unose veoma malo prežitaka 
rodovske strukture. 

Imovinska Alodijalno posjedovanje zemlje ostvarilo se kod Vizigota 

diferencijacija. već u prvoj polovici V. st. U drugoj polovici toga stoljeća znatan dio slobodnih 
malih zemljoposjednika vizigotskog podrijetla već je procesom imovinske diferencijacije 
zapao u znatne teškoće. Prema podacima Eurihova zakona iz 475. mnogi Vizigoti više nemaju 
vlastite zemlje ili je nemaju dovoljno, pa se upošljavaju kao radna snaga na zemlji imućnijih 
Vizigota ili Hispano-Rimljana i zapadaju u ropstvo ili privredno zavisan položaj. Ovakvo 
ekonomsko stanje očitovalo se i na području pravne jednakosti. Brak osiromašenih Vizigota s 
kćerima njihovih imućnijih sunarodnjaka smatrao se krajem V. st. nedopustivom sramotom, a 
sudski progoni kažnjavali su siromahe za jednaka krivična djela težim i sramotnijim kaznama 
negoli bogate. 

Ovakvim procesom imovinske i društvene diferencijacije nekadašnja se homogena etnička 
cjelina Vizigota raščlanjuje. Dok jedan dio seljaštva si-maši, drugi njegov dio oni koji su 
stekli bolju zemlju i raspolagali neslobodnom ili zavisnom radnom snagom bogatio se i u 
svome posjedovanju prikupljao viškove zemljoposjeda nad prosjekom seljačkih čestica. S 
vremenom, takvi su imućni seljaci viškove stečene zemlje mogli čak davati na 


Vizigotsko graditeljstvo: crkva u San Juan de Banos, iz 661. 

obradbu svojim osiromašenim sunarodnjacima, uz uvjet da od sveukupnog uroda sa 
dodijeljene čestice dobivaju dogovoreni dio. 

Osim ovakvog izdizanja na temelju spontanoga ekonomskog procesa, dio Vizigota stekao je 
znatno povoljniji privredni i društveni položaj u vezi s izgradnjom nove političke vlasti na 
osvojenom državnom teritoriju. Stara rodovska i ratnička aristokracija, koja je bila na čelu 
naroda u vrijeme seobe, dobivala je prilikom zaposjedanja Akvitanije i Hispanije znatno veće 
komplekse zemlje na rčun ekspropriiranih hispano-rimskih veleposjednika, a također je od 
kralja primala velika imanja iz fonda kraljevskog zemljopo-sjeda kao nagradu za vršenje 
različitih funkcija u kraljevoj službi. 

Time se osim srednjeimućnih seoskih zemljoposjednika vizigotskog podrijetla stvarala i 
vizigotska zemljoposjednička aristokracija, vezana uz kralja službom na dvoru, u vojsci i u 
robove i kolone, pa je na temelju eksploatacije njihova rada stekla novi temelj svoje društvene 
istak-nutosti, bitno različit od njihova nekadašnjega prvenstva u rodovskom društvu. 
Imovinsko i društveno razvrstavanje Vizigota na tri temeljne grupacije vršilo se neposredno i 
čak u uzajamnoj zavisnosti s daljnjom diferencijacijom među Hispano-Rimljanima. 
Specifične izmjene U vrijeme pada Zapadnorimskog car- 

u društveno-ekonomskim odnosima stva u Južnoj se Galiji glavni dio ze-kod Hispano- 
Rimljana. mije nalazio u rukama veleposjednika, 

a Slobodni seljaci Ali osim njih sačuvao se i sloj malih 


zemljoposjednika koje izvori nazivaju 

plebs ili rustici puk ili seljaci. Jedan dio tih malih seoskih zemljoposjednika pretrpio je znatne 
štete time što je vizigotskim doseljenicima morao ustupiti 23 svojih oranica i 12 drugih 
zemljišta zajedno s dijelom zgrada i inventara. Zbog toga su u mješovitim selima upravo ti 
seljaci zapadali u dugove, prodavali preostale dijelove svoje zemlje i gubili sposobnost da se 
uzdržavaju samostalnim gospodarstvom. Svi ti hispano-rimski seljaci doživljavaju istu 
sudbinu kao i osiromašeni Vizigoti. Izgubivši imetak, 1 jedni i drugi spašavaju se od propasti 
time što preuzimaju čestice zemlje od velikih zemljoposjednika ili od svojih obogaćenih 
suseljana, uz uvjet da vlasniku takve čestice daju obroke od plodova svoga rada precaria data, 
dani prekarij. Postojala su i druga dva oblika prekarija precaria oblata i precaria 
remuneratoria, u slučajevima kad seljak više nije imao dovoljno radne stoke, alata i sjemena 
ili kad mu je čestica bila premalena, pa je tu svoju česticu predavao velikašu ili crkvi i zatim 
tu istu zemlju, u istom opsegu ili povećanu, uz dodatak radne stoke i inventara, dobivao kao 
posjed koji će obrađivati uz obavezu da novom vlasniku plaća obroke u naravi. 

Do početka VII. stoljeća proces ekonomskog propadanja hispano-rimskih slobodnih malih 
zemljoposjednika razvio se već dotle da je naziv pau-peres siromasi postao sinonim za 
slobodnog seljaka. Ti siromasi ili infe-riores niži, za razliku od imućnih i samostalnih 
obradivača majores, viši, već su i po svom pravnom i socijalnom položaju bili degradirani na 
nižu razinu. Tako zakonski propisi kažnjavaju za lažno svjedočenje čovjeka iz kategorije 
inferiores ropstvom, a čovjeka iz kategorije majores samo obave- 

zom o naknadi štete. Niži nemaju pravo tužiti sudu više, a i vjerodostojnost njihova 
svjedočenja pred sudom je ograničena. 

Na taj način slobodni hispano-rimski seljaci, koji su zbog svoga osiromašenja zapadali u 
ekonomsku zavisnost i pretvarali se u obrađivače tuđe zemlje, gubili su time 1 svoj socijalni 
status punopravnosti. Sloboda i ravnopravnost očituju se kao zavisne o imovnom stanju. S 
osiromašenjem i ekonomskom nesamostalnošću jednakopravnost se gubi a sloboda skučava i 
obara na niži stupanj. 

b Koloni. Ovakvim razvitkom 1 gotski i hispano-rimski nekad potpuno slobodni i nezavisni 
mali obrađivači zemlje približavali su se po svom faktično položaju jednoj kategoriji 
neposrednih obrađivača zemlje koje je vizigotska država, kao i ostala tzv. barbarska 
kraljevstva, baštinila iz epohe kasnoga Rimskog carstva. Bili su to koloni. I oni su bili 
obrađivači zemljišnih čestica koje su pripadale državnom fisku, crkvi ili svjetovnom 
zemljoposjedniku 1 obrađivali je uz uvjet da vlasniku plaćaju obroke od uroda. No dok su 
prekaristi bili doduše zavisni o gospodaru zemlje, ali su sačuvali svoju osobnu slobodu, 
premda i sa skučenim i degradiranim pravima, koloni nisu mogli napustiti gospodarevu 
zemlju kad to zažele. Osim dažbinskih obaveza u naravi morali su i raditi na onom dijelu 
zemlje što ga je gospodar zadržao za sebe da je obrađuje u vlastitoj režiji. Svaki pokušaj 
kolona da pobjegne sa zemlje kažnjavao se pretvaranjem kolona u roba. 

Za položaj kolona u cjelini je karakteristična veoma rana, potpuna vezanost te kategorije 
radne snage uz gospodarevu zemlju, pa je vizigotska epoha, u tom pogledu, ostvarila ubrzanje 
i poopćen je razvitka koji je započeo na zemljoposjedima već u antičko doba. 

c Opći položaj robova Primjena robovskog rada bila je u vizigotskoj Hi-i oslobođenika. 
spaniji veoma rasprostranjena. Robova je bilo na 

imanjima i vizigotske i hispano-rimske aristokracije, na imanjima crkve, srednjih 
zemljoposjednika obiju nacija i na domenama kraljevskoga fiska. Vizigotsko zakonodavstvo 
brojnim je propisima zaštićivalo eksploataciju robovske radne snage, pa je čak pomagalo i 
pretvaranja slobodnih ljudi u robove, za neplaćanje dugova, za prodavanje slobodna čovjeka u 
ropstvo, za otmice, silovanja, prostituciju i mn. dr. Tim obiljem kazni koje su slobodna 
čovjeka pretvarale u roba vizigotsko zakonodavstvo uvelike odudara od rimskog 


zakonodavstva i zakona drugih barbarskih kraljevstava. Uzrok tome bila je sve izraženija 
potražnja velikih zemljoposjeda za vezanom radnom snagom. 

Takvo širenje opsega ropstva ipak nije značilo povratak na robovlasničke društvene odnose. U 
stvarnosti, položaj robova bio je veoma sličan položaju kolona. Sačuvala se pravna koncepcija 
ropskog statusa, ali se u biti izmijenio način i opseg eksploatacije robovskoga rada. Umjesto 
cijeloga viška proizvoda nad egzistencijskim skrajnjim minimumom, nužnim za goli opstanak 
roba, vlasniku je sada pripadao samo utvrđeni dio plodova njegova rada i samoga njegovoga 
neposrednog rada. Glavnina plodova rada ostaje robu. Usto je on sam i organizator svoga 
radnog djelovanja kad radi na čestici a ne po kulučarskoj obavezi na gospodarevu rezervatu. 
Time o njegovu za- 

laganju i radnoj vještini ovisi realna veličina dijela koji mu ostaje. Od sa-držine njegova 
robovskog statusa za gospodara je bila bitno važna samo njegova striktna vezanost uz 
obavezu da ustupljenu česticu obrađuje i da na temelju posjedovanja te čestice kuluči na 
gospodarevu rezervatu. Krajem VI. i u početku VII. st. čak je i ta obaveza toliko evoluirala da 
se odvojila od konkretne proizvođačeve osobe i osamostalila. Tako je rob već mogao potpuno 
slobodno raspolagati zemljom, a robovi fiska smiju svoju česticu i prodavati, uz uvjet da 
kupac bude i opet rob fiska i da time obaveza koja proizlazi iz posjedovanja i obrađivanja 
čestice ostane ista i neizmijenjena. Ali pri tom se mijenja faktični društveni položaj roba. 
Povišava se njegov vergeld krvnina, zlostavljanje robova postaje kažnjivo, robovi smiju 
svjedočiti pred sudom i t. si. U VII. st. robovi su već mogli vršiti i vojnu službu, što je 
prvobitno bilo samo povlastica slobodnih Gota, pa nju isprva nisu imali pravo vršiti ni 
slobodni Hispano-Rimljani. 

Osim emancipacije robova faktičnim mijenjanjem njihova položaja, vi-zigotski i hispano- 
rimski su zemljoposjednici svoju malu zainteresiranost za davne oblike robovanja očitovali i 
brojnim puštanjem robova na slobodu. Ali pri tome oslobođeni rob nije bio obavezan samo na 
"poslušnost" ob-sequium svome bivšem gospodaru. Kako se to najizrazitije vidi kod robova 
crkve, najčešće se oslobođenici pretvaraju u držaoce čestice svoga bivšeg gospodara; a kako 
svoga gospodara, a i njegove baštinike, ni oslobođenik ni njegovi potomci ne smiju napustiti, 
praktički i oni postaju vezani uz obradu zemlje koju su od gospodara dobili. Pri tome i oni 
plaćaju gospodaru u ime svoje vjernosti obrok u naravi i vrše različite radne dužnosti. 
Nivelacija svih kategorija Svima nabrojenim privrednim i društvenim pro-neposrednih 
proizvođača. cesima ostvaruje se uvijek ista težnja zemljoposjednika: da uza svoju zemlju 
vežu radnu 

snagu, pri čemu joj oni prepuštaju organizaciju proizvodnje na ustupljenoj čestici, ali 
zahtijevaju da im za ustupljenu zemlju i samostalnost proizvodne djelatnosti pripadne 
utvrđeni dio uroda i bude sačuvano pravo na upotrebu neposrednoga rada zavisnih obrađivača 
na kompleksu zemlje koji veleposjednici pridržavaju za sebe. Tom istovjetnom težnjom 
zemljoposjednika položaj slobodnih zakupaca, prekarista, oslobođenika i kolona faktično se 
degradira, a položaj robova izdiže. Svi se oni niveliraju oko jednoga trenda krećući se u svojoj 
evoluciji prema tipu neposrednog proizvođača koji posjeduje česticu vlasnikova imanja a 
opterećen je davanjem utvrđenog dijela plodova svoga rada i određenim radnim obavezama. 
Po opsegu, te su obročne i radne obaveze nejednake za različite tipove zavisnih obrađivača, i 
u tome se održava neka određena razlika među njima. Ali princip i oblik njihove eksploatacije 
postaje isti i svojstven društvenom poretku koji baš zbog toga sebi svojstvenoga načela i 
načina eksploatacije postaje temeljem nove, nero-bovlasničke strukture društva i time 
osnovnim obilježjem povijesne formacije koja se rađa. 

Socijalno-ekonomska nivelacija stanovništva koje se bavi neposrednom proizvodnjom 
obuhvaćala je, kako slijedi iz navedenoga, i slobodno seljaštvo vizigotskoga etničkog 
podrijetla, i pauperizirano hispano-rimsko seljaštvo, i robove i kolone. Vršilo se ne samo 


ujednačavanje svih proizvodnih kategorija i njihovo svrstavanje u tipski iste uvjete, nego i 
njihovo etničko 

stapanje koje se ostvaruje kao rezultat podjednakog položaja unutar općeg 

poretka. 

U tome procesu nivelacije različitih kategorija neposrednih proizvođača 

ka jedinstvenome tipu obrađivača koji drži veleposjednikovu česticu zemlje a dužan je davati 
obroke i dažbine u naravi procentualni je udio osiromašenih, nekoć slobodnih i nezavisnih 
germanskih seljaka bio razmjerno malen jer je germanskih doseljenika u Hispaniju bilo 
relativno malo. 

Veliki zemljoposjed. Ta ista okolnost imala je znatan utjecaj i na stvaranje velikog 
zemljoposjeda u vizigotskoj Hispaniji. 

On je tu postojao i održao se još iz antičkih stoljeća ne pretrpjevši katastrofalna razaranja. 
Vizigoti su se gušće naselili samo u sjevernim predjelima poluotoka, pa su samo ondje 
oduzimali zemlju po ključu 23 oranica i 12 šuma. Na jugu Hispanije samo su domene 
carskoga fiska prešle u posjed vizigotskoga kralja. Zemljoposjed Hispano-Rimljana ostao je 
na taj način u golemom dijelu države faktično netaknut. Zbog takvih okolnosti proces 
stvaranja ranosrednjovjekovnog velikog zemljoposjeda vršio se mnogo izrazitije mijenjanjem 
karakterističnih kasnoantičkih privrednih i društvenih odnosa kakvi su u prethodnim 
razdobljima postojali na starim hispanorimskim la-tifundijama svjetovnih i crkvenih 
possessora i na domenama nekadašnjega carskog fiska, nego što je to bilo na pr. u Franačkoj, 
gdje je veliki zemljoposjed rastao sporije, svladavajući međurazdoblje postojanja jakog sloja 
slobodnih franačkih seljaka postupnim uključivanjem njihovih prvobitno slobodnih čestica u 
okvire vlastelinstva. 

Vizigotsko zakonodavstvo već je u V. st. višekratno objavljivalo propise kojima je potvrđivalo 
i štitilo prava hispano-rimskih veleposjednika na njihova imanja, robove i kolone, onako kako 
su oni te zemlje 1 tu radnu snagu posjedovali prema propisima rimskog prava i načelu 
potpunog vlasništva. U međuvremenu, do početka VI. st., nastajao je osim starijega, hispano- 
rimskoga i novi, vizigotski veliki zemljoposjed prve, seobene faze. Pri tome su vizigotska 
ratnička i rodovska aristokracija i, naročito, članovi kraljevske ratne družine, dobivali veća i 
bogatija imanja. Ali taj se proces stvaranja gotskoga velikog zemljoposjeda nastavio i nakon 
početnog zauzimanja zemlje u vrijeme doseljenja. Vizigotski kraljevi darivali su svojim 
vojnim i civilnim službenicima zemljišne komplekse kao nagradu za vršenje funkcija ili za 
naročite usluge. Isprva su ta darivanja bila neograničeno predavanje zemlje u trajni, alodijalni 
posjed, pri čemu je obdareni smio raspolagati darovanom zemljom po svojoj volji, ostavljati 
je u nasljedstvo ili prodavati kako to zaželi. Jednake darove kraljevska je vlast poklanjala i 
hispanorim-skoj aristokraciji za brojne službe i funkcije, kao potpuno vlasništvo, u skladu s 
pojmovima rimskog prava. 

Mijenjanje takvih prvobitnih posjedovnih odnosa vršilo se nastajanjem dvaju novih obilježja: 
a stvaranjem sistema uvjetnog a ne više apsolutnog posjedovanja zemlje, i b stapanjem 
privatno-pravnih posjedovnih odnosa između obrađivača 1 vlasnika zemlje s javno-pravnim 
ovlaštenjima tih vlasnika zemlje nad obrađivačima putem prelaska razmrvljenih kompetencija 
državne vlasti u ruke zamljoposjednika. 

Oba ta procesa nastajanja novih obilježja veleposjeda ostvarila su se u vizigotskom 
kraljevstvu do početka VIII. st. samo u svojim početnim oblicima. Daljnji njihov razvitak, 
koji je vodio formiranju do kraja izgrađene 

feudalne strukture društva, zaustavilo je arapsko-maursko osvojenje najvećeg dijela 
Pirenejskog poluotoka, davši otada i privredi i društvenom razvitku toga dijela Evrope 
osebujna obilježja. 

Uvjetno posjedovanje zemlje. 

U VI. st. kraljevski dar u zemlji kadšto se naziva beneficium dobročinstvo. Premda taj izraz 
tada još nema svoje buduće, specifično pravno značenje, 

takav se posjed već u VI. st. odlikuje time što članovi obdarenikove obitelji nemaju nikakva 
prava na tu zemlju. Ona je dana samo njemu osobno, pa je imala svojstvo nagrade za vršenje 
određene službe. Davana je upravo zato da bi obdareniku beneficijaru poslužila kao 
materijalna baza za vršenje njegove vojne, dvorjanske ili upravne službe. Prihodi s takve 
zemlje oslobađali su obdarenika brige za egzistenciju i osposobljavali ga da se potpuno 
posveti svojoj dužnosti. Nitko drugi osim onoga tko je vršio određenu službu, pa ni 
obdarenikova vlastita obitelj, nije mogla imati nikakva prava na tu zemlju. Nju nije bilo 
moguće predati u nasljedstvo, založiti ni prodati. Ona je ostajala u obdarenikovu posjedu 
samo dok je trajala njegova služba, ili, s vremenom, do kraja njegova života, a po prestanku 
tih uvjeta vraćala se na raspolaganje darovatelju. 

Sve češće i sve obilnije darivanje zemlje iz kraljevskoga zemljišnog fonda vršiocima različitih 
službi naglo je smanjivalo zalihe kraljevskoga imanja. Posebice je bilo štetno za kraljevsku 
vlast što su se obdarenici uporno borili da darovana zemlja ne bude smatrana uvjetnim 
posjedovanjem za službu, nego trajnim i bezuvjetnim vlasništvom, kao što se dobivanje 
zemlje iz kraljevskog zemljišnog fonda shvaćalo u prethodnom razdoblju V. st.. Ekonomsko- 
socijalna bit višestoljetnih borbi između kraljeva i velikaša u vizigotskoj Španjolskoj sastojala 
se od primoravanja kraljevske vlasti svim raspoloživim sredstvima pobunama, zavjerama, 
izdajstvima, oružanim pritiskom da uvjetno posjedovanje oslobodi njegova svojstva 
privremenosti, zavisne o vršenju povjerene dužnosti i vjernosti kralju, i pretvori u 
neograničeno vlasničko pravo. 

Ali sistem uvjetnog darivanja zemlje nije ostao ograničen samo na odnos imeđu kralja i 
velikaša nego se širio silazeći niz hijerarhijsku ljestvicu uglednika na sve niže i niže stupnjeve 
članova vladajuće klase. Veliki zemljoposjednici davali su dijelove svoga imanja manje 
uglednim ljudima 1 tražili od njih službu i vjernost, a ovi su isto činili prema nižima od sebe. 
Osobito je uvjetni karakter darivanja zemlje bio izrazit u crkvenom zemljoposjedu. Obje su 
crkve, katolička i arijanska, davale - kako je već izloženo - zemljišne čestice sitnim seljacima 
kao prekarij, uz uvjet da crkvi daju obroke od uroda i da vrše neke radove na rezervatu. Ali 
osim toga, crkve su davale zemlju i klericima i svjetovnim osobama kao nagradu za vršenje 
raznih službi. S prestankom službe prestajalo je 1 pravo na zemlju i čestica se vraćala crkvi. 
Budući da se služba najčešće smatrala doživotnom, i darivanje je u pravilu bilo doživotno. U 
nasljedstvo su crkve davale takvu zemlju samo ako je nasljednik preuzeo istu službu, no i tada 
se takvo preuzimanje smatralo sklapanjem novoga odnosa. 

Davanje zemlje u uvjetni posjed takvim se postupcima generaliziralo. Obdarenici najvišega 
ranga oni koji su dobivali zemlju od kralja i sami su postajali patronima onih kojima su dali 
dio svoga imanja za službu ili u 

privatnim vojnim družinama buccelarii ili saiones ili u raznim civilnim funkcijama. Višekatna 
hijerarhijska struktura zemljoposjedničke klase poprimila je time piramidalan oblik. Na vrhu 
piramide stajao je kralj; ispod njega nalazio se sloj posjednika koji su zemlju stekli službom 
kraljevskoj vlasti; još širi, ali i na društvenoj ljestvici niži bio je sloj koji je stekao zemlju 
služeći kraljevskim službenicima. Ležeći na podnici još manjih, ali i mnogobrojnijih 
obdarenika, cijela je višekatna hijerarhija živjela od neposrednoga rada obrađivača zemlje. 
Samo su ti neposredni obrađivači ulaganjem svoga rada u obradbu zemlje bili proizvođači 


materijalnih dobara u agraru. Tim svojim radom uzdržavali su 1 sami sebe, ali i cijelu 
superstrukturu ostvarenoga društvenog poretka. 

Društveno razvrstavanje koje se na taj način izgrađivalo imalo je kao posljedicu nekoliko 
tendencija. Svi su posjednici zemlje težili za tim da radnu snagu obrađivača prikuju uza 
zemlju i time osiguraju realne prihode na koje su stekli pravo. S druge strane, svi su 
posjednici uvjetno darovane zemlje nastojali da svoje darovatelje, koji su bili na višem 
stupnju društvene ljestvice od njih, primoraju ili privole da im priznaju bezuvjetni, trajni i 
neograničeni posjed jednom dobivenog imanja. Analogna zainteresiranost, ali sagledana u 
drugom smjeru, imala je upravo suprotna obilježja: svi viši držaoci zemlje, počevši sa 
kraljem, težili su za tim da one koje su obdarili zemljom zadrže u ovisnosti održavajući 
uvjetni karakter izvršenog darivanja. 

Često smjenjivanje razdoblja unutrašnje čvrstine vizigotske države s razdobljima anarhije i 
razbuktalih borbi bilo je uzročno povezano upravo s otporom što ga je društveni sloj velikih 
zemljoposjednika pružao kraljevskoj vlasti koja je nastojala da svu, i davno i nedavno 
darovanu zemlju tretira kao uvjetni posjed koji nameće vjernost i službu kralju. Tako je u 
vrijeme Hindasvinta 642-653 kraljevska vlast uspjela mnoge magnate prisiliti da svoj 
zemljoposjed priznaju dobivenom zemljom koja im nameće dužnosti, a od nepokornih je 
znatna prostranstva vratila u fond kraljevskih imanja. 

Ali već za njegova nasljednika Rekcesvinta aristokracija je osujetila takvu politiku, pa je VIII. 
Toledski sabor donio zaključak po kome je "vjernima" morala biti vraćena sva zemlja koju su 
im kraljevi oduzimali po okončanju njihove službe. U posljednjim desetljećima VII. st. 
aristokracija je ostvarivala i daljnje realne uspjehe. Načelno, međutim, uvjetnost benef ići 
jalnih posjeda ostala je na snazi. Velikaši su doduše stekli pravo da tom zemljom raspolažu 
kao s alodom, tj. smjeli su je predavati u nasljedstvo, ali uz uvjet da i nasljednici sačuvaju 
vjernost kralju i vrše istu službu uz koju je bilo vezano prvobitno darivanje. 

Razlog za upornu borbu kraljeva oko održanja uvjetnog karaktera ze-mljoposjedovanja bio je 
u tome što je glavni i najčešći povod darivanju zemlje bilo vršenje vojne službe. U načelu, 
vojna je dužnost teretila sve slobodne ljude. Ali propadanje slobodnog seljaštva i njihovo 
pretvaranje u zavisne obrađivače tuđe zemlje dovelo je do toga da opće vršenje vojne službe 
više nije bilo moguće. Zbog toga je posjedovanje određenog imutka postalo i faktičkim i 
pravnim uvjetom za vršenje vojne službe. Krajem VII. st. država u vojnom pogledu računa još 
samo na magnate i obavezuje ih da dolaze u rat s određenim brojem svojih družinika, zavisnih 
ljudi 1 serva. O izvršenju takvih obaveza ovisila je kraljeva vojna moć, a njihovo poništenje ili 
neuvažavanje bilo je jednako rušenju temelja političkog poretka u državi. 

Davanje zemlje u uvjetovani posjed vršilo se uz još jednu važnu popratnu pojavu. Svaki 
obdarenik postajao je darovateljevim štićenikom. To se vršilo komendacijom. U kasnijim 
razdobljima zapadnoevropskoga srednjega vijeka komendiranje ili predavanje u štitništvo 
moćnijem ili bogatijem od sebe vršilo se svečanim polaganjem zakletve, pri čemu se 
simbolički obred sastojao od polaganja sklopljenih ruku štićenika u sklopljene ruke zaštitni- 
kove. Iako je kraljevska vlast Egika, 687-702 posebnim odredbama zabranjivala polaganje 
zakletve bilo kome drugom osim kralju, praksa da se niži slojevi komendacijom predaju u 
štitništvo moćnijima od sebe bila je u vi-zigotskoj Španjolskoj krajem VII. st. već uvelike 
rasprostranjena. 

Prelazak javno-pravnih Zaštitništvo bogatih i moćnih nad manje bo- 

kompetencija u nadležnost gatima i nezaštićenima, i, na najnižem stupnju velikaša. ljestvice, 
zaštitništvo posjednika zemlje nad 

načelno slobodnim, ali posjedovne nesamostalnim obrađivačima zemlje pretvaralo je moćne u 
zastupnike njihovih štićenika pred organima javne vlasti i u njihove branioce pred svim 
opasnostima. 


Tim putem štićenički odnos, u koji se stupalo komendacijom uz polaganje zakletve vjernosti 
zaštitniku, počinje poprimati neka obilježja zaštit-nikove javnopravne vlasti nad štićenikom, 
pa se tako u istoj osobi gospodara i socijalno nadređenoga združuju privatnopravna ovlaštenja 
s elementima javnopravne vlasti koja iz ruku kralja i njegovih lokalnih predstavnika prelazi u 
nadležnost velikih zemljoposjednika. 

U franačkom kraljevstvu koje se u povijesnoj znanosti smatra tipičnim predstavnikom 
izgradnje feudalnih društvenih odnosa u Zapadnoj Evropi prikupljanje političke vlasti u 
rukama velikih zemljoposjednika vršilo se tako da su seniori dobivali potpuno ili djelomično 
sudbeno pravo u lakšim prekršajima nad stanovništvom svojih vlastelinstava i, također, pravo 
ubiranja državnih dažbina. Takva prava ozakonjavana su davanjem imunitetnih povelja koje 
su zabranjivale državnim funkcionarima da navedene funkcije vrše na imunitetnom imanju. 
Premda se s područja vizigotskog kraljevstva nisu sačuvale nikakve imunitetne povelje, ipak 
ima podataka koji svjedoče o prelasku javnopravnih ovlaštenja u ruke velikaša, o stvaranju 
njihove privatne vlasti 1, na toj osnovi, o političkom osamostaljivanju velikih 
zemljoposjednika. 

Privatizacija javnopravne vlasti velikih zemljoposjednika nad neposrednim obrađivačima 
njihove zemlje razvijala se postupno. Budući da je socijalna i ekonomska zavisnost raznih 
kategorija držalaca tuđe zemlje robova, os-lobođenika, kolona, prekarista, bukcelarija bila po 
svome podrijetlu, a donekle i po svome sadržaju, različita, to su i zameci javnopravne vlasti 
zemljoposjednika nad njima bili različiti. Tako su gospodari imali tradicionalnu jurisdikciju 
nad robovima. Sve ostale kategorije izjednačavao je među sobom štićenički odnos. Njihovi 
zaštitnici patroni imali su pravo da im sude za sva djela koja ne traže smrtnu kaznu. Patron 
ostvaruje i izvršavanje kazni. On je dužan da pred sudom odgovara za njihova djela ako su 
bila počinjena sa znanjem ili po nalogu patrona. Patron ih također štiti pred svakim nasiljem 
trećih osoba i odgovoran je za njihovu sigurnost. Time patron postepeno postaje pravni 
subjekt umjesto svojih podanika. 

Do kraja VII. st. ova opća tendencija da pravo suđenja pređe u ruke zemljoposjednika i da se 
takvoj sudskoj vlasti podvrgne i slobodno i neslo- 

bodno stanovništvo na području veleposjednikovih imanja postigla je već znatne uspjehe. Još 
od sredine VII. st. zakoni su priznavali samo dva izvora sudske vlasti: a kraljevsku punomoć, 
i b dogovor stranaka da izaberu treću osobu koja će im suditi. Ali krajem VII. st. objavljen je 
propis po kome je pravo suđenja mogla dobiti i ona osoba kojoj to pravo prepusti sudac. 
Budući da su lokalni suci bili bespomoćni pred silom bogatih velikaša, takvo se ustupanje 
sudačke vlasti faktično vršilo u korist tih magnata. Time su oni bili ne samo vlasnici zemlje 
koju zavisni obrađivači drže po njihovoj milosti, nego i suci tih istih obrađivača i time 
gospodari njihova položaja u društvenim odnosima. 

Druga polovica VII. st. donijela je ne samo preinaku u vojnoj obavezi po kojoj vojne 
kontingente formira patron iz redova svojih zavisnih ljudi, nego je tada nastao i sistem 
privatnih crkvi. Velikaši su na svojim imanjima za sebe i svoje ljudstvo podizali crkve i 
samostane i davali im zemlju za uzdržavanje. Time su svećenici i redovnici na njihovu 
posjedu izuzimani od ovisnosti prema biskupu i podvrgavani vlasti velikaša koji im je 
omogućio materijalni opstanak. Njihova vjerska djelatnost među podloženim stanovništvom 
obavezno se vršila na korist gospodareve vlasti. Time se privatna vlast zemljoposjednika nad 
zavisnim držaocima zemlje proširuje s privrednog, upravnog, sudskog i vojnog područja i na 
vjersko. 

Ovakvu tendenciju velikih zemljoposjednika da prisvoje najvažnije ovlasti države nad 
zavisnim držaocima zemlje pratilo je nastojanje tih istih veleposjednika da sebe oslobode 
podložnosti vrhovnoj političkoj vlasti. Velikaši se ne pokoravaju naredbama državne vlasti, ne 
dopuštaju kraljevskim službenicima da djeluju na njihovu posjedu, ne odazivaju se pozivima 


pred kraljevski sud, ne plaćaju dažbine i ne vrše vojnu službu. Nasilno izuzimajući sebe i 
svoje zemljoposjede ispod djelatnosti kraljevskih službenika, oni te iste sudske, upravne, 
poreske, vojne i policijske funkcije vrše sami. Takve težnje u smislu uzurpacije državnih 
kompetencija na svome zemljoposjedu ostvaruju i crkveni velikaši. Svim time državna vlast 
se sve više mrvi, a njenim faktičnim vršiocima postaju privatna lica. 

Stapanje javnopravnih, državnih ovlasti i privatnopravne ekonomske vlasti nad zavisnim 
ljudima vršilo se 1 na drugi način. Državni službenici, prvobitno nosioci isključivo sudskih, 
upravnih, financijskih ili drugih pojedinačnih funkcija iskorištavali su svoj službenčki položai 
da postanu i privatnopravnim gospodarima stanovništva koje je bilo podložno njihovoj 
službeničkoj nadležnosti. Grofovi, suci, činovnici kraljevskog fiska i upravnici državnih 
imanja samovlasno tretiraju obrađivače zemlje kao da su ovisni o njima pa im osim državnih 
dažbina nameću i one dažbine koje bi bili zaista dužni namirivati da su bili držaoci samo 
njihove privatne zemlje. Svoj položaj vršilaca neke javne službe oni tumače kao agrarnu i 
dažbinsku podvlaštenost stanovništva kome su suci, upravni poglavari, poreski izvršioci 1 t. d. 
Ukupna cjelina svih prikazanih ekonomskih i društvenih procesa strukturalno mijenja 
sveukupni poredak u vizigotskoj državi. Njima je kasnoantičke ustrojstvo, u koje se ulio 
malobrojni i od ostaloga germanskoga svijeta odvojeni priliv germanskih osvajača, u uvjetima 
izolacije od očuvanih zona robnonovčane privrede na istočnome Sredozemlju, prepuštano 
prošlosti, a nove su tendencije svojim vlastitim evolutivnim poticajima vršile ukidanje 
robovlasničkog poretka. To se napuštanje antičkog poretka nije ostvarivalo deklariranim 
poništenjem robovlasništva, nego sustavnim mijenjanjem nje- 

gove socijalnoeškonomske biti. U nemogućnosti da ostvare nekadašnji eksplo-atacioni učinak 
održanjem klasičnog robovlasništva, veliki zemljoposjednici daju koncesije radnoj snazi time 
što joj ustupaju dio svoga imanja na obradbu. Odričući se totalne eksploatacije rada 1 
direktnog posjeda sveukupne zemlje, posjednici osiguravaju za sebe dio uroda što ga 
osamostaljeni obrađi-vači moraju davati kao uzvrat za ustupljenu zemlju i uz to i dio 
neposrednoga rada koji im je nužan za oplođivanje tla što su ga nakon dodjele parcela 
obrađivačima zadržali za sebe. 

U takvom prestrukturiranju agrarnih odnosa, zemljoposjednici vrše nivelaciju podrijetlom 
različitih kategorija držalaca zemlje oko jednoga temeljnoga tipa zavisnog obradivača 
vlasteoske čestice. Pri tome oni i sami sebe organiziraju po načelu uvjetnog posjedovanja 
zemlje, zavisnog o službi što je vrše u državnom vladavinskom aparatu, stvarajući 
hijerarhijski višekatni piramidalni poredak svoje klase. Ali oni ujedno tu piramidu svoga 
ustrojstva grade tako da cjelinu državne kraljevske vladalačke nadležnosti komadaju 
ostvarujući je uza sav otpor središnje vlasti u dosegu svoje lokalne ili pokrajinske moći 
samostalno. Ostajući piramidom, oni preuzimaju izvršavanje kraljevskih javnopravnih 
funkcija u onim okvirima i u onom opsegu koje je njihova realna sila uspjela pretvoriti u 
stvarnost. 

Sve te pojave, vezane uz proces feudalizacije vizigotske države, politički su se očitovale u 
obliku separatizma cijelih oblasti i pokrajina. U svojoj pobuni protiv kraljevske vlasti koja se 
opire prigrabljivanju državnih kompetencija od strane privatnika, velikaši se ne sustežu i od 
saveza s inozemnim državnim vlastima. Tako je već sredinom VI. st. vizigotski magnat 
Atanagild stupio u savez s Bizantincima protiv kralja Agile, a grof Sizenant s Francima protiv 
kralja Svintile. To su činili i drugi, u raznim prigodama. A vjerojatno je i arapsko osvojenje 
vizigotske Španjolske najzad, početkom VIII. st., počelo kao traženje pomoći poraženih 
pretendenata na kraljevsku vlast od tuđinske sile, koja će se pokazati kao sudbonosna ne samo 
za opstanak vizigotske države, nego i za poredak koji je tu intervenciju izazvao i omogućio 
njezinu brzu pobjedu. 

IV. FRANAČKA I ITALIJA U VII. I VIII. ST. 

1. MEROVINŠKA DRŽAVA DO PIPINA MALOG 

Poslije Klodovikove smrti 511 započinje teško, krvavo i zamršeno doba političke povijesti 
Franačke koje završava propašću dinastije Merovinga i formiranjem karolinškog kraljevstva 
koje je uskoro zatim postalo i obnovljenim rimskim carstvom na Zapadu. 

Prva etapa te povijesti obuhvaća gotovo pedeset godina borbi između Klodovikovih sinova i 
unuka za vlast nad dijelovima države što su 511. bili među njih podijeljeni. Po isteku toga 
vremena, godine 558. bio je cijeli državni teritorij ponovo ujedinjen pod vlašću Klotara I. Ali 
to polustoljetno razdoblje nije bilo ispunjeno samo borbom za uklanjanje međusobnih 
suparnika i takmaca nego i proširivanjem franačke vlasti prema susjednim zemljama. 
Nakon smrti ostrogotskog kralja Teodoriha I. 526, Teodorik, franački kralj u Reimsu, uspio je 
osvojiti Provansu i za to proširenje svojih posjeda dobiti priznanje Justinijanova carskog 
dvora. Godine 531. on je u zajednici s Klotarom, tada kraljem u Soissonsu Soasonu, pokorio 
Thtirinžane. U to vrijeme u sastav franačke države uključena je i Bretanja. 

Borbe s Burgundijom bile su veoma teške i dugotrajne. Ondje je 516. kraljem postao 
Sigismund, gorljiv katolik i zbog toga neomiljeo među bur-gundskom arijanskom 
aristokracijom, pa se ona povezivala s Ostrogotima potakavši time katolike, Galorimljane i 
Burgunde, da očekuju pomoć od Franaka. Ali do sloma burgundsko-ostrogotskog saveza 
došlo je zbog toga što su Burgundi tražili oslonac i u Bizantu upravo u vrijeme kad su 
Ostrogoti zalazili u svoj ratni sukob s Carstvom. Da se ne desi da Burgundija postane ratnim 
plijenom Ostrogota, Franci su ih radije napali prvi 522. Novi kralj, Godomar, uspio ih je 
suzbiti. S probizantski orjentiranom ostrogotskom kraljicom Amalasvintom sklopio je 
obrambeni savez. Ali poslije njezine pogibije ostao je bez pomoći. Napad Franaka obnovljen 
je 532. a borbe su završene 534. konačnim porazom Burgunda i podjelom njihove zemlje 
među tri kraljevska teritorija franačke države. 

Do sredine VI. st. Franci su pod svoju vlast podvrgli i Bavarce, no oni su i u okviru franačke 
države očuvali određenu posebnost. Imali su vlastite vojvode, ženidbenom vezom zbližene s 
kućom Merovinga i u vazalskom odnosu prema njima. 

Ovakvim rezultatima, franačka je država u vrijeme kad je njome u cjelini zavladao Klotar I. 
sezala sve do srednje Labe, Saale i srednjeg Dunava, 

Dioba u času Klotarove smrti 561 

Teritorij: 

Hariberta Q 

Sigisberta 

Gunlrama 

Hilperika 1 

Područa zavisna o Franačko 

Glavni gradovi 

500 

Franačka god. 561. 

obuhvaćajući sve germanske zemlje u srednjoj Evropi, osim područja na kom su živjeli Sasi i 
Frizi. Time je franačko kraljevstvo postalo najprostranijom i najmoćnijom državom na tlu 
nekadašnjega zapadnorimskog carstva. 

Ali nakon Klotarove smrti 561 njegova su četiri sina i opet među sobom podijelila državni 
teritorij kao da se radilo o privatnom posjedu. Zapadna Galija, koju je dobio najstariji sin, 
Haribert, počela se nazivati Neustrijom, a područje od poriječja Meuse i Moselle sa srednjim 
Porajnjem i zemljom Alamana, Thiirinžana i Bavaraca, kojima je zavladao Sigisbert, počelo 


se nazivati Austrazijom. Druge dvije oblasti obuhvaćale su nekadašnju Burgun-diju s nekim 
proširenjima te nekadašnju oblast Salijskih Franaka na sjeveru države. 

Sva su četiri Klotarova sina bili okrutni, ratoborni i divlji barbari, uvijek pripravni da silom 
preotimaju tuđe posjede. Svi su živjeli u mnogoženstvu, a njihove bračne i nasljedstvene 
spletke pretvarale su se u krvave i beskrupulozne sukobe. Brak kralja Austrazije, Sigisberta, s 
Brunhildom, kćerkom vi-zigotskog kralja Ataiiagilda, postao je povodom za građanski rat koji 
je harao cijelim područjem franačke države. Kralj najsjevernije oblasti, Hilperik, na koga je 
golem utjecaj imala njegova ljubavnica, ropkinja Fredegunda, 

bojao se, naime, da će mu Sigisbert uz pomoć Vizigota preoteti njegova imanja u Akvitaniji, 
pa je 1 on tražio da za ženu dobije jednu od kćeri vizigot-skoga kralja. Kad je u tome uspio, 
ljubomorna Fredegunda dala ju je zadaviti i zatim je sama postala kraljicom. Uzajamna 
mržnja Brunhilde koja je željela osvetiti svoju ubijenu sestru i Fredegunde zapalila je buktinju 
građanskoga rata 573. On je obilovao ne samo bitkama nego i umorstvima i najmljenim 
ubijstvima u vladarskim obiteljima zaraćenih takmaca. 

U kaosu zločinstava i jagme razabiru se i neke karakteristične tendencije. Vizigotkinja 
Brunhilda, pobornica interesa svoga muža, austrazijskoga kralja Sigisberta, njegovih sinova i 
unuka, očitovala je jasnu težnju da protiv anarhije feudalaca afirmira autoritativnu kraljevsku 
vlast. S druge strane, borbe su se vodile uz žestoko nastojanje da takmaci jedni drugima 
zamamnim obećanjima i darovima preotimlju kletveno vezane podanike leude, koji su svoju 
nepostojanu vjernost prodavali iznuđivanjem darova u zemlji. 

U posljednjoj fazi ratovanja Brunhilda se zalagala da u Austraziji postane kraljem njezin 
praunuk, malodobni Sigisbert II. kome bi ona, u tom slučaju, bila regentkinjom. Ali zavjera 
austrazijskih velikaša, među kojima su najistaknutiji bili Arnulf, biskup u Metzu, i poglavar 
kraljevskoga dvora majordom Pipin Landenski, dovela je do konačnog rješenja. Jedini 
preživjeli baštinik u Neustriji, Klotar II. uspio je steći i Burgundiju, a Au-strazija mu se 
predala bez borbe. Smjesta je sve tamošnje pretendente dao pobiti, a Brunhilda je uhvaćena, 
osuđena na smrt i u dobi od 65 godina smaknuta poslije tri dana najokrutnijih mučenja 613. 
Za razdoblje od 613. do 628. Klotar II. je ostao jedinim vladarem cijele franačke države. U 
sva tri dijela svoje države Austraziji, Neustriji i Burgun-diji dao je mnoge koncesije 
aristokraciji. U njenim redovima već su na početku VII. st. najmoćniji postali najviši 
upravnici kraljevskoga dvora majordomi. U svakom od tri dijela države, majordom je u 
svojim rukama sjedi-njavao najviše upravne funkcije, a u isto vrijeme bio je i posjednik 
najpro- 

Likovi merovinških kraljeva na novcu: Teodebert, Klotar II, Dagobert. 

stranijih imanja. Zbog njihova ugleda i moćnog utjecaja peripetije četrde-setgodišnjega 
građanskog rata 573-613 uvelike su zavisile od njihova opredjeljenja i zalaganja. 

U novoformiranim odnosima kraljevske vlasti s feudalcima, koji su se neizmjerno okoristili 
proteklim suparničkim borbama, važnu etapu čini opći sabor crkvenih 1 svjetovnih velikaša 


što ga je Klotar II. sazvao u Parizu 614., odmah nakon svoje pobjede. Ediktom koji je 
proistekao iz održanih vijećanja, on je 18. IV. definirao sve tekovine velikaša. Priznao je kao 
neopozive sve zemljoposjede leuda koji su za vrijeme građanskoga rata ostali vjerni svome 
zakonitom poglavaru; crkvi je odobrio da biskupe ne postavlja kralj nego da ih biraju 
svećenici i puk, a biskupima je priznao jurisdikciju nad svećenstvom; obavezao se da će 
kraljevske službenike postavljati samo iz redova uglednih ljudi one oblasti u kojoj će 
službovati, a slobodni će ljudi moći biti osuđeni samo ako im krivica bude dokazana. I, 
najzad, Klotar II. morao se svečano pokajati za mnoge pogreške što ih je kraljevska vlast u 
prošlosti izvršila i obećati da ih u budućnosti više neće biti. 

Čini se da ipak ni te koncesije nisu zadovoljile velikaše u Burgundiji, jer je Klotar II. na 
posebnom saboru 616. morao tamošnjim feudalcima dati još i brojne nove ustupke. 
Partikularistička osjećanja Austrazijaca morao je pak umiriti time što im je svoga 
desetogodišnjega sina Dagoberta postavio kao posebnoga kralja Austrazije. Kao njegovi 
savjetnici, tim su dijelom države faktično upravljali majordom Pipin Landenski i Arnulf, 
biskup u Metzu. 

U takvim okolnostima, Klotar II. mogao je sačuvati svoju vlast samo brižljivo udovoljavajući 
zahtjevima moćnih velikaša. 

Poslije njegove smrti kraljem je postao njegov sin Dagobert I. 629-639. I on se morao boriti 
sa svojim mlađim bratom koji se želio proglasiti samostalnim kraljem Neustrije. Da tu 
namjeru suzbije, svojim je sjedištem učinio Pariz, u Neustriji, a Austrazijcima je kao kralja 
dao svoga mlađega sina Sigisberta III. Dagobert je u nizu bitaka morao upokoravati Gaskonju, 
kamo se još 578., uzmičući pred pritiskom Vizigota, naselio dio Baska iz njihove postojbine 
između gornjeg Ebra i Biskajskog zaljeva. 

U pogledu svoga vanjskopolitičkog položaja, Dagobert je živio u dobrim odnosima s 
Carstvom, stabilizirao je svoje odnose s vizigotskom državom i odustao od osvajačkih 
pothvata svojih prethodnika prema Langobardima. 

Veliku slavensku državu pod vodstvom Sama smatrao je veoma opasnom po franačke interese 
pa ju je pokušao uništiti. Doživjevši težak poraz kod Vogatisburga, u zapadnoj Češkoj, 
odustao je od tih pretenzija, pa se ta država očuvala sve do Samove smrti 658. Dagobertov 
pokušaj da pokori Sase završio se samo simboličnim uspjehom: dogovorom o plaćanju danka 
koga se Sasi nisu držali. 

Iako je Dagobert vještom politikom uspio očuvati jedinstvo svoje države, njezin se teritorij 
639. i opet raskolio na vladavine njegove dvojice sinova. Ali budući da su oba vladara bila 
malodobna, državne su poslove vršili njihovi majordomi, a aristokracija je tražila i dobivala 
sve nove i nove ustupke. Jačanje moći majordoma posebice se očitovalo kad je poslije smrti 
austra-zijskoga kralja Sigisberta III. 656 majordom Grimoald poslao njegova malodobnog 
sina u progonstvo u Irsku a na prijestolje postavio svoga vlastitoga sina davši mu ime 
Hildebert III. Ta je uzurpacija bila prvo zbacivanje dinastije Merovinga s prijestolja i ujedno 
prvi pokušaj da majordom, stekavši najveći faktični utjecaj na politički život u zemlji, 
preotme i sam kraljevski 

položaj. Time je Grimoald bio preteča Pipina Maloga, a karakteristično je da je bio pripadnik 
iste moćne velikaške obitelji kao i Pipin: Grimoaldova sestra Bega, udata za Ansegisila, sina 
biskupa u Metzu, Arnulfa, bila je pra-baka Pipina Maloga. 

Ali ta Grimoaldova uzurpacija završila se već poslije 7 godina katastrofom: i otac i sin 
domamljeni su u Pariz, gdje su bačeni u zatvor i ubijeni, a na vlast se vratio potomak kuće 
Merovinga. 

Moć majordoma bila ih je u dotadašnjoj evoluciji već toliko izdigla da su ih velikaši smatrali 
najvećom opasnošću za svoje interese. Posebice je u Neustriji i Burgundiji bio moćan 
majordom Ebroin. Stoga su velikaši protiv njega skovali urotu, uhvatili ga i poslali u 


progonstvo, a kraljem je 673. proglašen Hilderik II. koji je već vladao u Austraziji. Tako su 
ponovo sva tri dijela franačke države bila združena pod jednim vladarem. Velikašima se očito 
činilo da su se odnosi izmijenili: snažan majordom u bilo kojem od tri dijela države pretvorio 
se već u tolikoj mjeri u pobornika jake središnje vlasti, da je postao opasniji od legalne 
kraljevske vlasti koja je bila materijalno slaba. Ali kad je Hilderik II. pokušao da ne bude 
igračka u rukama velikaša, pa je čak nastojao proširiti svoj utjecaj preko granica države i u- 
plesti se u unutrašnje sporove u langobardskom kraljevstvu, velikaši su skovali zavjeru i 
Hilderik II. je u lovu bio ubijen 675. On je bio posljednji kralj iz kuće Merovinga koji je 
pokušao da zaista vlada. Poslije njega, sve do dolaska nove dinastije Karolinga, Franačka je u 
rukama moćne aristokracije i njenih prvaka, majordoma, a Merovinzi su blijede figure bez 
ikakva utjecaja na političke događaje. 

Poslije Hilderikove smrti gospodarem u Neustriji i Burgundiji postao je bivši majordom 
Ebroin koji se vratio iz progonstva i uveo režim okrutnog osvećivanja svima svojim 
protivnicima. U Austraziji je dotle svu vlast prigrabio unuk Pipina Landenskoga, Pipin 
Heristalski. Po sinu Pipina Heristalskog, Karlu Martelu, ta će kuća dobiti ime Karolinga i kao 
takva uspeti se sredinom VIII. st. na kraljevsko prijestolje umjesto dinastije Merovinga. 
Suparništvo između Ebroina i Pipina Heristalskog dovelo je do rata između Neustrije i 
Austrazije u kom su Austrazijci doživjeli težak poraz. 

Nakon toga uspjeha Ebroinova moć u Neustriji i Burgundiji izvanredno je porasla. On je 
bezobzirno s dvora uklanjao stare moćne obitelji koje su svoje službe smatrale nasljednima, 
preotimao im imanja i najistaknutije ličnosti nastojao uništiti. Ali taj je njegov pritisak na 
velikaše doveo do njegova umorstva 683, a to je omogućilo Austrazijcima da obnove rat i 
postignu pobjedu. Smjerajući da pod svojom faktičnom vlašću ujedini cijeli državni teritorij, 
Pipin je priznao za kralja Austrazije dotadašnjeg neustrijskoga i burgundskoga kralja 
Teodorika III. Formalno je i u Neustriji i u Burgundiji postavio posebnoga majordoma, ali je 
na tu funkciju postavio ljude koji su bili ovisni o njemu. 

Krajem VII. i u početku VIII. st. zadesilo je Franačku nekoliko vanjskih opasnosti. Izbila je 
žestoka pobuna Frigijaca koji su zaposjeli veoma prostrano područje, no borbe su se najzad 
završile razgraničenjem i sklapanjem mira. Trebalo je povesti i rat protiv osamostaljenih 
Alamana i Bavaraca. Po uspješnom završetku tih bojnih pohoda između 709. i 712 Franci su 
osnovali biskupiju u Salzburgu koja je s vremenom odigrala važnu ulogu i u širenju 
kršćanstva u zapadnoslavenskim zemljama. 

U drugoj polovici VII. st. sve se više osamostaljivala i Akvitanija. Ona teoretski i dalje 
priznaje vrhovnu vlast merovinškog kralja, ali faktičnu vlast ondje ima akvitanski vojvoda. U 
posljednjoj četvrti VII. st. njezin teritorij seže od Loire do Pireneja. 

Pipin Heristalski umro je u dubokoj starosti 714. Poslije ogorčenih borbi s pobunom 
Neustrijaca, Frigijaca i rata s Akvitanijom, najzad se kao majordom svih triju dijelova države 
afirmirao vanbračni Pipinov sin Karlo Martelo. Kao kralja uzdigao je na prijestolje jedinoga 
živog predstavnika merovinške kuće, Teodorika IV. Bez konačnog je uspjeha ratovao sa 
Sasima, u dva vojna pohoda svladao je Bavarce, ali im je ostavio zavisnoga vojvodu. Potpuno 
je pokorio Frigijce, a i Alamane, ukinuvši pri tom zasebnu vojvodsku čast toga plemena. 

S pokorenjem Bavarske, Alamanije i Frigije počelo je intenzivno pokrštavanje tih zemalja. 
Glavni realizator te akcije bio je anglosaski redovnik Vinfrit koji je kao redovnik uzeo ime 
Bonifacije. 

Karlo Martelo pokušao je 731 da i Akvitaniju primora da se odreče svoje faktične 
nezavisnosti, ali je njen vojvoda Eudes Od odolio pritisku. 

Poslije pada Vizigotske Španjolske u ruke Arapa 711, lokalni upravljači u Septimaniji nisu 
imali dovoljno snaga da se obrane, pa je i ta oblast do 717. pala u vlast Arapa. Nakon toga 


slijedili su pokušaji Arapa da osvoje i Akvitaniju. Vojvoda Eudes doživio je nekoliko poraza 
pa je morao zatražiti pomoć Karla Martela. 

Do odlučne bitke došlo je 732. kod Poitiersa Poatje. Poraz Arapa bio je potpun i oni su se 
morali povući iz Akvitanije. 

Rezultat toga rata bio je taj da je Akvitanija najzad priznala vazalsku podložnost franačkoj 
vlasti. 

Ali vojvode Provanse su se uz pomoć Arapa pokušali otkinuti od Franačke. Najteža situacija 
bila je 738. kada je jaka arapska vojska, kao saveznik pobunjenika, krenula uz tok Rhone, a 
Karlo Martelo je bio zauzet ratovanjem na sjeveru, sa Sasima. Na njegovu molbu u pomoć mu 
je pritekao lan-gobardski kralj Liutprand pa su napadači morali uzmaknuti, a pokorenje 
Provanse ostvareno je slijedeće godine 739. 

Na području koje jepodvrgao svojoj vlasti, Karlo je uveo bezobziran i silovit režim slamajući 
svoje protivnike, čak i kad su bili na najvišim crkvenim položajima. U nastojanju da ima što 
jaču, konjaničku vojsku, trudio se da ima što više kletvenih podanika vazala, a mogao ih je 
uza se vezati samo darivanjem zemljoposjeda. Zbog toga je iskorištavao svako protivljenje 
svojoj politici da vrši konfiskacije, da bi stekao zalihe zemlje kojom će obdari-vati svoje 
pristalice. U istu svrhu nije se sustezao ni pred opsežnim zapljenama crkvenih imanja. 
Državom je upravljao kao da je monarh. Objavljivao je zakone i izricao pravdu kao da je 
kralj. A kad je 737 umro Teodorik IV. više uopće nije postavio novoga kralja nego je vladao 
sam, premda i dalje pod naslovom majordoma. 

U takvim okolnostima papa Grgur III. u dva je navrata tražio pomoć od Karla Martela protiv 
Langobarda, ali je on ostao vjeran svojim saveznicima koji su mu pružili dragocjenu pomoć u 
vrijeme pobune Provansalaca i napada Arapa 735-738. 

Uoči svoje smrti 741 Karlo Martelo je svome starijem sinu Karlomanu ostavio vlast u 
Austraziji, a mlađemu, Pipinu, vlast u Neustriji, Burgundiji 

148 


Franačka u doba Karla Martela. 

i Provansi. Akvitanija i Bavarska zadržale su i dalje svoju autonomiju, ograničenu 
priznavanjem vazalskog odnosa. Prilikom reguliranja svih tih pitanja, postavljanje novoga 
kralja uopće nije pokretano. 

Ali u času kad su Karlovi sinovi preuzimali vlast došlo je do pobune Akvitanaca, Bavaraca i 
Alamana, a Sasi su vršili teška pljačkanja pograničnih oblasti. 

Istupajući složno, braća su upokorila Akvitaniju i započela rat protiv Alamana. Budući da su 
protivnici svoju pobunu obrazlagali nepostojanjem zakonite kraljevske vlasti, oni su pronašli 
jedno dijete iz dotadašnje vladalačke kuće 1 postavili ga za kralja pod imenom Hilderik III. 
Davši time svojoj borbi legitimni privid, suzbili su Sase, podvrgli Bavarsku ostavivši joj 
zasebnoga vojvodu i u krvi ugušili pobunu Alamana. 

Svoja ratovanja u prekorajnskim zemljama oba su majordoma podupirala intenzivnim 
pokrštavanjem Germana. Ovakav oslon na crkvu u Austraziji morao je biti proširen i na 
Neustriju. Ali tome su stajale na putu već ranije izvršene mnogobrojne konfiskacije crkvenih 
dobara. Stoga je na jednom sa- 

boru proglašeno obećanje da će preoteta imanja biti vraćena crkvi. No to je moglo biti 
ostvareno samo u maloj mjeri jer majordomi nisu mogli riskirati da izgube mnogobrojne 
vazale što ih je darivanjem imanja stekao još Karlo Martelo. Zbog toga je novim vlasnicima 
dopušteno da dobivene zemlje zadrže, ali kao crkveni prekarij, s time da će crkvi plaćati 
svakogodišne dažbine. 

Era zajedničke vladavine dvojice majordoma završila se 747. povlačenjem Karlomana u 
samostan u Italiji, a sva je vlast ostala Pipinu Malome. Isprva ga je ugrožavao polubrat 


Grifon, dižući bune u Saskoj, Bavarskoj i Ak-vitaniji, a zatim su se nezadovoljnici počeli 
okupljati oko Karlomanova sina Drogona. Sve je to nametalo potrebu da se pravna osnova 
Pipinove faktične vlasti nedvojbeno utvrdi. 

U tu svrhu Pipin je 750. poslao papi Zahariji delegaciju, s upitom treba li da kraljevski naslov 
nose vladari koji nemaju nikakve moći, ili je pravo da on pripada onima koji zaista mogu 
upravljati svojom zemljom. 

U to se vrijeme, naime, izgradilo učenje da je papa ovlašten donositi odluku o svjetovnoj 
vlasti na Zapadu. Ono se temeljilo na tzv. Konstantinovoj darovnici, dokumentu koji je tih 
godina bio izrađen negdje u crkvenim krugovima u Italiji i iz koga je proizlazilo da je car 
Konstantin I. 330., pri premještaju prijestolnice iz Rima u Carigrad, papi Silvestru I. i 
njegovim nasljednicima prepustio pravo da raspolažu svjetovnom vlašću na Zapadu. Ta je 
povelja važila kao vjerodostojna sve do sredine XV. st. kad je humanist Francesco Valla po 
jezičkim 1 paleografskim obilježjima dokazao da nije mogla nastati u IV. nego tek u VIII. 
stoljeću. 

Oslanjajući se na autoritet Konstantinove darovnice, papa je na Pipinov upit odgovorio da 
kraljevska vlast treba da pripadne onome tko je zaista kadar da vlada. Nakon toga je Pipin 
751. sazvao sabor velikaša u Soissonsu Soasonu koji ga je proglasio kraljem Franaka. Tome 
izboru dodan je i crkveni obred pomazanja posvećenim uljem, čime je njegovu kraljevskom 
dostojanstvu pripisan vjerski karakter. 

Uzvrat za papinu uslugu Pipinu nadošao je veoma brzo. Novi papa, Stjepan II. našao se u 
teškom položaju jer je langobardski kralj Aistulf doduše s papom sklopio mir na 40 godina, ali 
je taj ugovor tumačio kao papino podvrgavanje svojoj vrhovnoj vlasti i zahtijevao da svaki 
stanovnik rimskog dukata plaća kralju godišnju dažbinu u iznosu od jednog solida. Nato je 
papa zatražio odobrenje od Pipina da se pred langobardskim nasiljem skloni u Franačku. 
Prilike u Italiji razvijale su se u međuvremenu tako da je papinstvu kao jedini oslonac zaista 
ostala još samo Franačka. Još u prvoj polovici VIII. st. Carstvo je svojim italskim posjedima 
nametnulo skrajnje teške poreze koji su naročito teretili crkvene posjede. Budući da je papa 
odbio da ih plaća, ravenski egzarh i rimski dux odlučili su da upotrijebe silu. Ali rimska je 
milicija uz pomoć langobardskih vojvoda Spoleta i Beneventa protjerala njihove odrede. A 
kad je car Leon III. Izaurijski godine 726. počeo istupati protiv kulta ikona i time otpočeo 
doba ikonoklazma, sva je Italija ustala protiv njega. Egzarh je bio ubijen a carski vojskovođe 
duces protjerani. Na području rimske oblasti svu je vlast imao papa, a Langobardi su skučili 
teritorij egzarha preotevši Bolonju. 

Novi val neprijateljstava podigao se kad je car 730. objavio edikt o zabrani štovanja ikona. 
Papa Grgur III. sazvao je nato u Rimu sinod koji je svečano isključio iz crkve sve protivnike 
ikona 731. I reakcija Carstva bila 

je jednako žestoka. Najprije je snažna flota krenula prema Italiji, a kad je postradala u 
Jadranskom moru, car je naredbom izuzeo sve svoje posjede na Zapadu Ilirik, Siciliju, južnu 
Italiju ispod kompetencije pape i podvrgao ih carigradskom patrijarhu. U svim tim oblastima 
svi su papinski posjedi konfiscirani u korist Carstva. U administrativnom pogledu Ravenski je 
egzarhat odvojen od rimske oblasti, koja je oformljena kao poseban Rimski dukat, a jug Italije 
sa Sicilijom postao je zasebna upravna oblast. 

Ovako raskomadani bizantski posjedi brzo su postali meta langobard-skih napada. Oni su 
nizom uspjelih akcija skučili teritorij Rimskog dukata i Ravenskog egzarhata. Papinstvo se 
održavalo lavirajući u sporovima između langobardskog kraljevstva na sjeveru i 
langobardskih vojvodstava, Spoleta i Beneventa, na jugu. Svojim utjecajem uspjelo je dva 
puta spasiti egzarhat od propasti 7323. i 743.. Ali 751. langobardski kralj Aistulf konačno je 
ukinuo postojanje Ravenskog egzarhata a njegov je teritorij pripojio svojoj državi. Sad je u 


sjevernoj Italiji pod vlašću Bizanta ostala još samo Venecija, a papinstvo je moglo zaštićivati 
svoje interese samo tražeći oslonac u Franačkoj. 

2. PROCES FEUDALIZACIJE U LANGOBARDSKOJ ITALIJI 

Langobardi su se doselili u Italiju u krvnorodbinskim zajednicama fa-rae. Prilikom osvojenja, 
kraljevska vlast i vojvode, kao prvaci langobardske rodovske aristokracije, zaposjeli su imanja 
carskoga fiska i zemlje odbjeglih i pobijenih velikih zemljoposjednika, a rodovske skupine 
zauzele su zemlje manjih posjednika ili napuštena imanja. Nije, dakle, bilo nikakve podjele 
zemlje s italskim stanovništvom, nego su Langobardi zemlju naprosto preotimali poubijavši 
ili odagnavši dotadašnje vlasnike ili su prisvajali imanja koja nisu imala gospodara. 

Pri oformljavanju langobardskih sela krvnorodbinske zajednice razvrstale su se kao 
samostalne privredne jedinice, velike porodice od 3 do 4 generacije, koje su bile kolektivni 
obrađivač oranica, dok su ispaše i šume ostale zajednički posjed cijele seoske zajednice. 
Nedugo poslije osvojenja privredni i društveni odnosi kod Langobarda počinju se mijenjati. 
Kao što se vidi iz Edikta kralja Rotarija, koji je objavljen 643., osnovne privredne jedinice 
rodovskih sela, velike porodice, već se raspadaju na male, individualne porodice jednoga 
bračnog para, a kolektivni posjedi velikih porodica komadaju se na slobodna alodijalna 
imanja malih porodica kojima otac obitelji može raspolagati, prodavati ih, zalagati ili darivati 
ih po svojoj volji. Ali šume 1 pašnjaci ostaju i dalje na iskorištavanju svih stanovnika sela bez 
razlike. I njive i livade prepuštaju se poslije žetve i kosidbe kao i zemlje na ugaru stoci 
cijeloga sela kao slobodna ispaša. Svim time langobardska se krvnorodbinska seoska općina 
pretvarala u tzv. susjedsku općinu ili marku. 

Kao i svagdje drugdje, alodijalno posjedovanje zemlje vodilo je do imovinske diferencijacije 
među stanovnicima langobardskih sela, a ova se pretvarala u raslojavanje društva na razne 
kategorije. 

Prvobitno se osnovna masa članova langobardskih plemena sastojala od slobodnih 
ravnopravnih suplemenika koji se jasno razlikuju od poluslobodnih 

aldija, oslobođenika i robova. Ti su slobodni ljudi od iskona bili nazivani starim germanskim 
nazivom fulcfree slobodni sunarodnjak. Ali 75 godina nakon doseljenja, u Rotarijevu ediktu iz 
643. taj naziv fulcfree označuje potpuno slobodna čovjeka još samo onda kad je u latinskom 
tekstu edikta izričito rečeno da je taj fulcfree potpuno slobodan od zavisnosti o bilo kakvom 
zaštitniku ili patronu fulcfree et haamund. Takav dvojni način upotrebe starinske riječi 
fulcfree značio je da je samo dio nekad slobodnih ljudi do sredine VII. st. sačuvao svoju 
potpunu slobodu i nezavisnost, dok je drugi ostao formalno slobodan fulcfree, ali nije više i 
haamund samostalan, nego je faktično zapao u neku zavisnost od moćnijega od sebe. 

Takvo diferenciranje među slobodnim i nekad ravnopravnim Langobar-dima bilo je prije 
svega rezultat imovinske diferencijacije među stanovnicima langobardskih sela. Jedni od njih 
postajali su imućniji, u svome su posjedu okupljali bolje i veće čestice zemlje, a drugi su 
siromašili, gubili svoje njive, postajali nesposobni da prehrane sebe i svoju porodicu, pa su se 
morali djelomice ili potpuno upošljavati na zemlji drugoga; time još nisu gubili osobnu 
slobodu, ali su ipak zapadali u zavisnost od bogatijih ljudi. 

S druge strane, langobardski kralj, vojvode i drugi nosioci istaknutih službi postali su 
osvojenjem Italije moćni zemljoposjednici. Velike komplekse njihove zemlje obrađivali su ili 
pokoreni italski stanovnici, pretvoreni u ratu u robove, ili stari rimski robovi i koloni koji su 
zajedno sa zemljom dopali u vlast langobardskih osvajača. Zemlju koju su obrađivali robovi i 
koloni dobivali su od poglavara langobardske države i članovi kraljevskih i vojvodskih vojnih 
družina, nosioci civilnih funkcija i službi. Budući da se iskorištavanje robovskog rada nije 
isplaćivalo, posjednici zemlje davali su prijašnjim robovima slobodu. Ali to davanje slobode 
dosezalo je razne stupnjeve oslobađanja. 


Najniži stupanj oslobođenosti bili su tzv. aldiji. Njihov društveni položaj bio je još veoma 
blizu ropskome. Aldij sjedi na čestici zemlje koja nije njegovo vlasništvo i s kojom on nema 
pravo raspolagati bez dozvole gospodara; on ni pravno nije nezavisan, jer za njegove 
prijestupe odgovara njegov gospodar. Ali aldij ima i neka obilježja slobode: može sam 
upravljati svojim gospodarstvom i na svojoj čestici čak upošljavati robove, njegov brak sa 
slobodnom ženom dovodi samo do gubitka njene slobode, a i to ne uvijek, dok se brak roba sa 
slobodnom ženom kažnjava smrću roba, a dotad slobodna žena postaje kraljevskom 
ropkinjom. O višem društvenom položaju aldija nad robovima svjedoči i to što je globa za 
tjelesnu povredu aldija bila viša nego za roba. 

Aldionom je netko mogao postati tako da je neki gospodar svoga dotadašnjeg roba obdario 
slobodom toga stupnja ili ako je rođenjem pripao društvenom sloju aldiona. Čini se da je 
aldionat bio davnašnja socijalna institucija kod Langobarda kao 1 litstvo kod drugih Germana, 
a datira od samih početaka raspadanja rodovskih odnosa jednakosti; tada se u njega zapadalo 
gubitkom pune slobode ili na temelju potpune ekonomske propasti ili uslijed zarobljavanja u 
ratu. 

Daljnji viši stupanj oslobođenosti daje novooslobođenom osobnu slobodu, ali ga ostavlja u 
ekonomskoj zavisnosti od njegova patrona. Za takav stupanj slobode upotrebljava se također 
izraz -fulcfree. Na taj način nekadašnji rob kome je bivši gospodar a sada patron dao slobodu 
na nivou fulcfree postaje društveno jednak s nekada potpuno slobodnim pripadnikom 

langobardskog plemena koji je u procesu osiromašenja ostavši slobodan postao ekonomski 
zavisan od svoga bogatijeg suplemenika. 

Fulcfree je dakle u vrijeme Rotarijeva zakona, sredinom VII. stoljeća, bio slobodan ali 
ekonomski zavisan čovjek, koji je u taj položaj mogao zapasti na dva načina: ili gubitkom 
svoje ekonomske nezavisnosti uslijed osiromašenja, ako je prije toga bio slobodan i nezavisan 
čovjek; ili ako je ranije bio rob ili aldij, a njegov mu je gospodar darovao slobodu na nivou 
fulcfree. 

Langobardsko društvo dijelilo se dakle sredinom VII. st. na četiri osnovne kategorije: 

1 Potpuno slobodni i nezavisni ljudi fulcfree et haamund; 

2 Slobodni ali ekonomski zavisni ljudi fulcfree, u novijem smislu te riječi; 

3 Poluslobodni ili aldiji; 

4 Robovi. 

Iznad kategorije fulcfree et haamund izdizala se nekadašnja vojno-ple-menska aristokracija, 
koja po doseljenju u Italiju više ne temelji svoj izdignuti položaj na rodovsko-plemenskom 
dostojanstvu nego na službi u kraljevskoj 1 vojvodskoj političkoj vlasti i na zemljoposjedu 
koji potječe od trenutka doseljenja ili od vršenja različitih službi kod tih najviših nosilaca 
političke vlasti. 

Kraljevska vlast bila je kod Langobarda izborna. Poslije sporazuma između kralja Klefa 1 
vojvoda oko 575, kralj je na području svakog vojvodstva dobio opsežne zemljoposjede. 
Kraljevska je vlast imala svoj dvor i na njemu niz službenika, kao što su maršal, majordom, 
rizničar, mačonoša i dr. Pojedinim kraljevskim imanjima upravljali su gastaldi. Osim njih bilo 
je i drugih upravnih 1 sudskih činovnika, koje izvori nazivaju judices. Analogne službenike 
imali su i vojvode pojedinih vojvodstava. Cio taj dvorjansko-službe-nički aparat imao je već 
od naseljenja po svom istaknutom položaju još u rodovskom društvu ili tek po službi znatne 
zemljoposjede, koje su kao zavisna radna snaga obrađivali robovi, aldiji ili fulcfree. 

Cio taj sloj službenika, od običnih pripadnika vojnih družina gazindi do najuglednijih 
dvorjana, sačinjavao je kategoriju privilegiranih slobodnih ljudi koja se izrazito odvajala od 
običnih slobodnih i nezavisnih ljudi. 


Te obične, slobodne i nezavisne ljude fulcfree et haamund dokumenti VII. i VIII. st. 
označavaju sve češće nazivom arimani ili exercitales. Njihovo je, naime, osnovno obilježje 
bilo pravo i dužnost da sudjeluju u ratnim pohodima. 

Ali tijekom VIII. st. kategorija arimana doživljava raslojavanje u dva smjera: jedni se od njih 
izdižu na ljestvici društvene i imovne moći, a drugima se društvena razina degradira. 

To je vidljivo po propisima o njihovim vojnim obvezama koje zakoni langobardskih kraljeva 
iz prve polovice VIII. st. zasnivaju na njihovu različitom imovnom stanju. 

Oni arimani koji su imali tako prostran zemljoposjed da su na njemu mogli smjestiti najmanje 
7 kuća zavisnoga, daćnog stanovništva casae mas-sariae, bili su obavezni da u rat dođu na 
konju, u oklopu i naoružani potpunim naoružanjem. Kako se vidi, bili su to već mali vlastelini 
koji su dio svoje zemlje dali na obrađivanje zavisnim držaocima čestica. 

Oni arimani koji imaju najmanje 40 jugera zemlje ali je obrađuju sami, ne dodijelivši je u 
česticama zavisnom stanovništvu, dolaze u rat s teretnim konjem, naoružani štitom i kopljem; 
to su, očito, samostalni seljački zemljoposjednici. 

Oni arimani koji imaju samo jednoga konja i manji kompleks zemlje, dolaze u rat samo sa 
štitom i kopljem. Iz te kategorije ljudi judex, koji stoji na čelu odreda iz te pokrajine, ima 
pravo da šestoricu ljudi ostavi na svojoj zemlji da na njoj rade za vrijeme vojnog pohoda, a 
njihove konje smije dotle upotrebljavati za vuču na svome imanju. 

Arimani bez zemlje i bez konja dolaze u rat naoružani samo štitom, lukom i strijelama. Iz te 
kategorije može judex na svom imanju ostaviti desetoricu da ondje rade u njegovu korist. 

Iz ovakve kategorizacije vidi se da su samo prva dva, najimućnija sloja arimana potpuno 
nezavisni ljudi. Druga dva sloja na putu su da izgube svoju ekonomsku nezavisnost. Njihovo 
relativno ili potpuno siromaštvo onemogućuje im da potpuno udovolje ratničkome zvanju. 
Oni djelomice postaju zavisni obrađivači tuđe zemlje, zasad samo za vrijeme dok je kraljevski 
službenik, judex, na ratnom pohodu. Ali je pri tome veoma značajno da oni svoju nedovoljnu 
sposobnost za javno-pravnu dužnost slobodna čovjeka da vojuje kao član etničke i državno- 
političke zajednice ne odrađuju u korist države, nego u privatnu korist državnog službenika. U 
tome se razabire put kojim se jedan oblik javnopravnih obaveza pretvarao u temelj 
privatnopravne eksploatacije neposrednih obrađivača. 

Ovakve razlike u privrednom i društvenom položaju arimana izražavaju I nazivi kojima ih 
izvori obilježavaju. Prva dva sloja nazivaju se homines primi prvorazredni ljudi, a zaštićeni su 
vergeldom od 300 solida. Ostala dva sloja nose naziv minores homines ili minimae personae 
sitniji ljudi, neznatne osobe, a vergeld im je 150 solida, dakle upola manji. 

Pa ipak, oba ta posljednja sloja još su i dalje slobodni ljudi; oni samo zbog slabog imovnog 
stanja zapadaju u privremenu zavisnost. Time postaju bliski slobodnim ali ekonomski trajno 
zavisnim ljudima fulcfree, u kasnijem značenju te riječi. 

Ovakvo zbližavanje neposrednih obrađivača zemlje na razini ekonomske zavisnosti 
karakteristična je pojava za VIII. st. u Italiji. S jedne strane, puštanje robova i aldija na 
slobodu vrši se učestalo, ali je pri tome oslobađanje rijetko kada potpuno. Ono se zaustavlja 
na razini koja velikim zemljoposjednicima osigurava radnu snagu u svojstvu zavisnih i o 
dužnost vezanih obrađivača njihovih čestica zemlje. S druge strane, nekada sasvim slobodni i 
nezavisni ljudi fulcfree et haamund zapadali su u zavisnost kao obrađivači veleposjedničke 
parcele, a u taj isti položaj postepeno zapadaju i niži slojevi arimana. 

Početkom druge polovice VIII. st. zakonski propisi kralja Aistulfa izričito zabranjuju svima 
oslobođenicima i zavisnim slobodnjacima da ostavljaju svoje gospodare i patrone, osim ako 
im je posebnom poveljom dano pravo da odu. 

Ovome procesu vezivanja uz radnu dužnost na gospodarevoj zemlji pridruživao se i proces 
siromašenja potpuno slobodnih i nezavisnih malih zemljoposjednika. Pauperizirani među 


njima primoravani su da se komenda-cijom podvrgavaju pod zaštitu moćnijih. Pri tome oni 
predaju svoju zemlju 

u vlasništvo bogatijem posjedniku zemlje, uz uvjet da je zadrže kao česticu svoga patrona i da 
mu za dobiveni patronat vrše različite službe servitium. 

Predavanje zemlje na obradbu potpuno slobodnom čovjeku koji nema svoga posjeda vršilo se 
na temelju pismenoga ugovora libellus scriptus. Formiranje takvih odnosa regulirao je već 
Liutprandov zakon iz 727. Libel-larius je slobodan čovjek koji od vlasnika zemlje dobiva 
česticu zemlje na obradbu uz obročno davanje dažbina. On zadržava svoju osobnu slobodu, 
ali prihvaća zemljišnu i sudsku zavisnost o veleposjedniku. Tako je, na pr., vlasnik zemlje 
djelomice odgovoran za krivice koje počini njegov libelarij, pa je dužan krivce predvesti sudu 
ili sam umjesto njih platiti odštetu. Ovakva djelomična odgovornost zemljoposjednika za 
krivice njegovih obrađivača zemlje bila je zametak sudske i imunitetne vlasti 
zemljoposjednika nad zavisnim stanovništvom koje živi i radi na njegovim imanjima. 
Privredno-društvenim procesima kojima se vrši polarizacija langobard-skog društva na 
posjednike velikih zemljišnih kompleksa i na razne kategorije slobodnih, poluslobodnih i 
neslobodnih obrađivača tuđe zemlje ostvarivao se u biti isti razvitak kao 1 u bizantskoj Italiji, 
iako svaki sa svojim osebujnostima. Isprva, ta se dva razvojna preinačavanja starijih odnosa 
vrše zonski relativno odvojeno. Ali sa širenjem langobardske vlasti na područja koja nisu bila 
osvojena u prvom naletu, ta se dva povijesna zbivanja i teritorijalno isprepleću, s time da na 
krajnjem jugu prevladava kasnoantička polazna osnovica, a na skrajnjem sjeveru izrazitija je 
langobardska. Pri tome j"e trajno jačanje velikog zemljoposjeda imalo presudno značenje i za 
formiranje vladalačke klase vlasnika osnovnih sredstava za proizvodnju, a i klase koja je 
živjela od vlastitoga proizvodnog rada na zemlji. 

Ali u Italiji su se osim postojanja agrarne proizvodnje očuvali i drugi oblici privrednih 
djelatnosti. Premda su razaranja za proteklih stoljeća bila velika, ipak na Apeninskom 
poluotoku nisu prestali postojati 1 tipično gradski oblici privrede: obrti i trgovina. Niz 
talijanskih gradova, kao Pavia, Pia-cenza, Verona, Lucca, Piša, Cividale, Treviso i drugi ostali 
su netaknuti u oluji provala i ratnih razaranja. U njima se i nakon langobardskog osvojenja 
nastavlja osebujna gradska privredna djelatnost, premda u skučenu opsegu. Mnogi od njih 
ulaze oko sredine VIII. st. u fazu relativnog napretka. Oni pojačavaju proizvodnju različitih 
obrtničkih izrađevina i šalju ih u bliži i dalji promet. S druge strane, obalni gradovi u vlasti 
Bizanta, kao Ravenna, Napulj, Gaeta, Amalfi, održavaju bliže veze s Bizantom i Istokom. 
Njihova trgovina povezuje ih i s unutrašnjošću, pa oni dolaze u dodir i s trgovinom gradova 
pod langobardskom vlašću. Na toj osnovi jačala su gradska središta i u langobardskom 
kraljevstvu i u langobardskim južnim vojvodstvima. U njima izvori spominju zlatare, kotlare, 
kovače, oružare, suknare, cipelare, sapunare. Čini se da su ti ljudi bili slobodni, djelomice 
langobardskog, a djelomice italskog podrijetla. Aistulfov zakon iz 755. trgovce čak dijeli na 
različite kategorije: potentes, seguentes i minores moćne, prosječne i male što svjedoči da su 
se neki među njima čak i obogaćivali. O živosti trgovine svjedoče i različite monete što su ih 
kovali različiti italski gradovi na langobardskom teritoriju na bizantskom je važio carski 
novac. I tu je novac bio zlatan: solid, u iznosu od 3 grama čistoga zlata, i tremis, koji je 
iznosio 13 solida. 

Očuvanje robno-novčanih odnosa, zajedno s pravnim pojmovima privatnog vlasništva nad 
sredstvima za proizvodnju djelovali su u Italiji, navikloj 

na rad zavisnih obrađivača zemlje, kao faktor ubrzavanja u formiranju klasnog društva, ali 
ujedno i kao faktor koji je izrazito skratio i ublažio trajanje razdoblja naturalne privrede. 
Stoga se i agrarna djelatnost ondje ne osamljuje 1 ne svodi na puko namirivanje osnovnih 
potreba proizvođača i vlasnika zemlje temeljnim proizvodima nužnima za život, nego 


razmjerno brzo prikuplja viškove proizvodnje radi njihova plasiranja na tržištu i u razmjeni za 
dobra obrtničke proizvodnje i uvozne trgovačke robe iz bližih i daljih središta. 

Takva novčana, obrtna i razmjenbena djelatnost gradskih središta imala je presudno važan 
utjecaj na privredne i društvene odnose u srednjovjekovnoj Italiji. Održanje tih ekonomskih 
obilježja, kojima je uvelike sačuvana baština kasne antike, omogućilo je Italiji da u skorim 
stoljećima, povezavši svoju privredu s trgovinom na Sredozemnom moru, nadraste, kao jedna 
od prvih zemalja u Evropi, epohu naturalne privrede i otpočne svoje oslobađanje od okova 
feudalizma. 

3. NAJSTARIJA POVIJEST VENECIJE 

Već u vrijeme Alarihovih provala u Italiju, početkom V. st., čini se da je stanovništvo iz 
sjevernojadranskih priobalnih područja Italije bježalo na pješčane otoke lidi što se protežu 
ispred ušća sjevernoitalskih rijeka, od Soče i Tagliamenta Taljamenta do Brente i Poa i 
ograđuju priobalne rukavce mora lagune odjeljujući ih od pučine. Kad je Atila 452. na svom 
pohodu u Italiju razorio Akvileju, bjegunci su u većem broju naselili Građo. Ali kad je hunska 
opasnost minula, nije na lagunama osim u Građo ma-sovnije nastavljeno naseljavanje sve do 
provale Langobarda 568. Tom prilikom uništeni su ostaci Akvileje, a razoreni su i mnogi 
drugi gradovi u pokrajini Veneciji, pa je njihovo stanovništvo naselilo Caorle Kaorle, na ušću 
Livenze, Torcello Torćelo, Malamocco i Chioggiu Kjodu, na tzv. Venet-skoj laguni. 
Vjerojatno je već i tada bilo doseljenika na otok Rialto, ali ondje još nije bila formirana 
nikakva gradska općina. Političko središte cijele te obalne i priobalne oblasti, koja je 1 poslije 
doseljenja Langobarda ostala u vlasti Bizanta, bio grad Heracliana, na lijevoj obali Piave; 
trgovačko središte bio je Torcello, na ušću rijeke Sille, a vjersko Građo, kamo se iselio 
izbjegli akvilejski patrijarh. 

Iseljavanje iz gradova Padske nizine na lagune nastavljalo se prilikom svakog osvajačkog 
uspjeha Langobarda u njihovu nastojanju da smanje bizantske posjede na sjeveru Italije. Ono 
ispunja gotovo cijelo VII. stoljeće. Potkraj toga razdoblja Langobardi su preoteli sva obalna 
područja do granica Ravenskog egzarhata, a Bizantu su ostali samo pješčani otočići na 
lagunama. 

Najvažnija naselja na tom području bila su Građo koji je sve do 1451. bio sjedište patrijarha; 
Caorle, gdje je bila najstarija venecijanska biskupija od 598618; Heracliana, biskupija od 640; 
Jesolo Đezolo, na sjeveroistočnom rubu mletačke lagune, koji je isprva bio naselje sirotinje, 
bjegunaca pred zakonom i barbara; Torcello, od iskona važno i uskoro bogato trgovačko 
središte a od 640. i sjedište biskupa; Malamocco, od 640. biskupija, a u 

Položaj naselja na venecijanskim lagunama 


drugoj polovici VIII. st. bio je sjedište dužda; na južnom rubu venetske lagune, Chioggia je 
bila središte vađenja soli, no biskupiju je dobila tek 1100. Goli pješčani sprud Rialto bio je 
utočište najsiromašnijih. 

Cijelo ovo otočje s uskim, močvarnim priobalnim pojasom činilo je sve do potkraj VII. st. 
odvojeno vojno okružje, dukat, podvrgnuto ravenskom eg-zarhu. Najranije vijesti o postojanju 
posebnoga venecijanskog dukata, podložnoga izravno središnjoj upravi Carstva, potiču 
između 680. i 700. Tada je sjedište duxa dužda bilo u Herakliani. 

S porastom broja i značenja doseljenog stanovništva na venecijanskim su lagunama u 
naseljima formirani i lokalni vojni odredi za obranu kojima su na čelu stajali tribuni. U skladu 
sa sistemom upravljanja u italskim oblastima koje su ostale pod vlašću Bizanta, ti su tribuni 
bili i zapovjednici lokalne milicije i nosioci upravne i sudske vlasti. Kao i drugdje u 
bizantskim oblastima u Italiji, tribuni su se rekrutirali iz najbogatijih društvenih slojeva, pa su 
time upravo ti slojevi bili osnova cjelokupne vojne i političke vlasti. 


Najstariji podaci o tribunima razvrstavaju ih na niže tribune, nosioce vlasti u pojedinim 
lokalitetima, a postojao je i jedan veliki tribun u Tor-cellu. Čini se da je on bio posredni 
zapovjednički rang između nižih tribuna i duxa dužda koji je zasijedao u Herakliani. Prvi 
zasebni dux Venecije zvao se Paulutius, a bio je imenovan 697. U vrijeme njegove vladavine 
izvršeno je sporazumno razgraničenje prema teritoriju langobardskog kraljevstva. Granica je 
tekla od zaleđa Herakliane, prema jugu, opkoljavajući lagunu, a ostala je zatim neosporavana 
više stoljeća. 

Paulucijev nasljednik bio je istarski magister militum Marcellus. Prigodom njegova 
imenovanja 717, bizantska je vlast obnovila nekadašnje političko jedinstvo Venecije s Istrom. 
Ali ikonoborski pokret u Bizantu doveo je do opće pobune u Italiji, pa su bizantski poglavari 
svagdje zbacivani. U Herakliani je duždom postao domaći velikaš Ursus Orso. Strahujući da 
protubizantski pokret u dukatu ne donese koristi samo Langobardima, Orso je u političkom 
pogledu zadržao lojalan stav prema Carstvu. Zbog toga su ga venecijanski odličnici zbacili s 
vlasti 1 on je bio ubijen. Egzarhat je na to odgovorio sankcijama: ukinuto je autonomno 
biranje dužda, pa je vlast idućih 5 godina svake godine postavljala novoga magistra militum. 
Takav režim dokinut je novim ustankom 742. Bizant je morao dopustiti da novoga dužda 
biraju tribuni i svećenstvo. U isto vrijeme sjedište du-ždeve vlasti premješteno je iz 
Herakliane u Malamocco. 

Godine 751. Ravenna je konačno pala u vlast Langobarda. Odsad je venecijanski dužd bio 
jedini predstavnik bizantske vlasti u sjevernoj Italiji. 

Slijedeća desetljeća italske povijesti ispunjala je borba Franaka i papinstva s Langobardima. 
Vojnim pohodima Pipina Maloga formirana je Papinska država, a 774. je vojnom Pipinova 
sina Karla ukinuto langobardsko kraljevstvo i njegov je teritorij pripojen Franačkom 
kraljevstvu. 

Za vrijeme tih zbivanja u Veneciji se vodila borba između probizantske orijentacije i težnje za 
samostalnošću s osloncem na papinstvo i Franačku. Dio domaće aristokracije suprotstavljao 
se lojalnosti Carstvu, pa je dolazilo do nasilnih postavljanja i smjenjivanja duždeva obiju 
orijentacija. 

U drugoj polovici VIII. st. duždem je postao Mauricius, velikaš iz Herakliane. On je uspio 
ostvariti nasljednost duždeve vlasti, pa su za njim slijedili i njegov sin i njegov unuk. 

Zbog suparničkih borbi što su se vodile između gradova Herakliana i Jesolo, mnogo 
stanovništva preseljavalo se u Malamocco, ali je dio bjegunaca- tražio utočište i na otočkoj 
skupini Rialto. Zbog porasta stanovništva glavni otok u toj skupini, Olivolo, postao je 
sjedištem biskupa. To je imalo veliko značenje za daljnji razvitak grada na otočnoj skupini 
Rialto, uz koji se s vremenom konačno tek u XIII. st. vezalo ime Venecija, kao uže ime 
gradskog naselja. 

Mauriciusova vlast bila je lojalna prema Bizantu. Time je postignuto da je Carstvo ukinulo 
instituciju dvaju tribuna koje je za posljednjih dvadesetak godina postavljalo kao nadzornu 
vlast nad vladavinom duždeva. Od neprijateljstva Langobarda, koje je tom orijentacijom bilo 
izazvano, oslobodilo je Veneciju tek franačko osvojenje sjeverne Italije. 

Ali sad je Franačka postala pretendentom da pokori i Veneciju, a i u samoj toj pokrajini 
formirala se franačka stranka. Ona je 804. izvršila anti-bizantsku revoluciju. Grčki činovnici 
bili su protjerani, a zavjerenici su zauzeli njihova mjesta. U međuvremenu su Franci osvojili 
Istru 778 a 803. i Dalmatinsku Hrvatsku, ostavivši joj samoupravu u vazalskom odnosu 
vjerojatno pod knezom Višeslavom. 

Za mir s Bizantom Franci su kao uvjet predlagali priznanje carskog naslova za njihova 
vladara Karla Velikog i teritorijalnu nagodbu: da Istra i Dalmatinska Hrvatska ostanu pod 
franačkim vrhovništvom, a Venecija i dalmatinska tema pod Bizantom. Ali carska diplomacija 


je to odbila, našto su venecijanski predstavnici otišli na dvor Karla Velikoga i ondje predali 
Ve- 

necijanski dukat franačkoj vlasti 806. U isto vrijeme su i prvaci dalmatinske teme dux Pavao i 
zadarski biskup Donat Karlu saopćili da i njihovo područje pristupa franačkoj državi. 

U povodu tih događaja Bizant se zaratio s Franačkom. Borbe su se vodile s promjenljivom 
srećom obiju strana, a završile su se mirom u Aachenu 812., kojim je Bizant priznao carski 
naslov Karla Velikog, vrhovnu vlast Franačke nad Istrom i Dalmatinskom Hrvatskom, a 
Veneciju i dalmatinske gradove i otoke je zadržao u svojoj vlasti. 

Za vrijeme ratovanja, kad je već bilo jasno da će Venecija potpasti pod Bizant, ondje je 
duždem postao Angellus Parteciacus 811, odan bizantskoj orijentaciji. Ali njegovo sjedište 
nije više bilo Malamocco, nego Rialto. Novi dužd morao je pristati da mu kao nadzorni organ 
budu dodijeljena dva bizantska tribuna. 

Vezivanje Venecije uz Bizant bilo je presudno za njezinu budućnost. Ono joj je omogućilo da 
postane posrednik u trgovinskoj razmjeni između istoka i zapada, pa je upravo ta njena uloga 
temelj njene buduće ekonomske i političke moći. 

Ta vezanost uz Bizant imala je svoj karakteristični razvoj. Prva tri dužda iz kuće Parteciaka 
zadržala su striktno podaništvo Istočnome carstvu. Ali u utjecajnim krugovima jačala je i opet 
franačka opredijeljenost. Zbog toga je posljednji od triju Parteciaka, Ivan, 836. pobunom 
zbačen s vlasti. Pa ipak, Venecija nije time pristupila franačkoj državi. S vladavinom novoga 
dužda Petra Trandenika 836-864 Venecija je sačuvala svoju interesnu orijentaciju prema 
Istoku, ali je sustavno slabila svoju političku ovisnost o Bizantu. Time počinje era njezina 
osamostaljivanja i njezina uspona u ulozi nezavisne pomorske i trgovačke velevlasti. 
Privredni, društveni i politički odnosi u Venecijanskom dukatu do početka IX. st. 

U počecima naseljavanja na sprudovima usred laguna prvi i osnovni zadatak naseljenika bila 
je borba s nestalnošću tla i naletima mora. Najele-mentarnije privredno bavljenje bilo je 
ribarstvo i vađenje soli. Sol je bilo moguće razmjenjivati na 

susjednom kopnu za druge proizvode koje na lagunama nije bilo moguće uzgajati. Na 
dobivanju i prodaji soli stanovnici venecijanskih lida odgojili su se kao trgovci. U isto vrijeme 
zemljopisni položaj lida i neophodnost plovidbe u svrhu trgovanja solju primoravala ih je da 
budu vješti moreplovci. 

S porastom nastanjivanja na venecijanskim otocima važnom djelatnošću tamošnjeg 
stanovništva postalo je reguliranje vode. Trebalo je učvršćivati terene, zaštićivati kopno od 
valova i plime, nasipavati plićine i produbljavati plovne kanale među nasutim i učvršćenim 
pojasima zemlje. I, zatim, trebalo je na takvom, često nedovoljno ustaljenom i podvodnom tlu 
stvoriti tehniku gradnje zgrada i mostova iznad kanala i rukava morske vode. 

Na koji način je pri naseljavanju dolazilo do zauzimanja zemljišta na području laguna, izvori 
ne osvjetljavaju dovoljno. Područje od Grada do Caor-lea čini se da je od davnine bilo 
vlasništvo patrijaršije u Gradu. Na jugu, od Caorlea do Chioggie, formirali su se 
karakteristični odnosi u zemljoposjedu kakvi su postojali i u drugim dijelovima bizantske 
Italije. Slaba podesnost za agrarnu eksploataciju tla kao i oskudnost samog zemljišta nije, 
dakako, pružala mogućnost da se razvije veliki zemljoposjed, ali imućniji doseljenici 

i crkvene institucije stekle su ipak znatna zemljišta, prepuštajući ih na obradu i iskorištavanje 
zavisnim držaocima parcela. U skladu s režimom jedinstvene vojne i upravne vlasti, u 
lokalnim razmjerima pojedinih naselja formirala se mjesna zemljoposjednička aristokracija; 
njeni predstavnici vršili su tribunske funkcije tj. bili su nosioci vojne, upravne i sudske vlasti, 
onako kako su te funkcije vršili tribuni-zemljoposjednici i drugdje u bizantskoj Italiji. 
Oružana snaga kojom su zapovijedali tribuni rekrutirala se iz mjesnog stanovništva, i pri tom 
znatnim dijelom iz redova neposrednih obrađivača zemljišnih parcela imućnih ljudi. Time se, 


kao i drugdje, povezuju privatnopravni odnosi vlasnika tla i njihovih kolona s javnopravnim 
ovlastima tih istih zemljoposjednika u njihovu svojstvu vršilaca političkih, vojnih i upravnih 
funkcija. 

Na području između Caorlea i Torcella većina je zemlje bila u vlasništvu crkve i tribuna. Na 
jugu od Torcella prevladavao je civilni zemljopo-sjed tribunskog staleža. 

Isprva nije postojalo nikakvo državno zemljište kojim bi raspolagala duždevska vlast, nego 
samo privatni posjed pojedinih duždeva. Ali tijekom VIII. st. čini se da je duždevska vlast 
uspjela raznim sredstvima, dijelom i silom oružja, prisvojiti znatne dijelove zemljišta između 
Caorlea i Jesola na štetu tribunskih i crkvenih posjeda. 

Većina malih zemljoposjednika ili stanovnika bez vlastite zemlje radila je u zakupničkom 
odnosu na imanjima velikih zemljoposjednika, plaćajući dažbine u naturi obroke i u radu na 
rezervatima crkve, tribuna ili duždev-ske vlasti. Među obrocima u naturi navode se 
poljoprivredni proizvodi, povrće, voće, vino, perad, jaja, riba, morske ptice, drvo, a od radnih 
dužnosti obrada zemlje, ali i podvoz, brodska posada i ukrcavanje. Svi ti podaci govore 
ujedno o raznim vrstama proizvodnje i o privrednim djelatnostima. O uzgoju žitarica nema u 
dokumentima ni spomena. Proizvodilo se prije svega povrće i voće, u prvom redu grožđe i 
masline. Na području venecijanskih otoka i u priobalnom pojasu bilo je mnogo mlinova, ali to 
svjedoči samo o potrošnji žitarica koje su dobivane uvozom. Uzgoj stoke na mnogim 
pašnjacima bio je razvijen već od najstarijih vremena. Uzgajala su se goveda, konji, svinje, 
ovce. Uz to su se Venecijanci mnogo bavili lovom a napose ribolovom. Ali važnija od svih 
drugih privrednih djelatnosti u rano doba venecijanske povijesti bilo je vađenje i prodavanje 
soli. Solana je u venecijanskom dukatu bilo posvuda, ali najveće središte proizvodnje bila je 
Chioggia. Tu su se u kasnijem razvoju trgovine solju razvila stalna četvrtgodišnja sajmovanja. 
Venecijanci su veoma rano trgovini na lokalnom tržištu pridružili i izvoznu trgovinu solju, 
svježom i usoljenom ribom te močvarnom divljači, isprva u susjedne oblasti sjeverne Italije. 
Osnovne prirodne mogućnosti primoravale su Venecijance da upravo trgovinu učine presudno 
važnom granom svoje privrede. Trebalo je na kopnu kupovati sve što im je nedostajalo, u 
prvom redu žitarice, a i mnoge druge potrošne predmete, čak i vodu za piće. Jedna od 
neophodnih potreba venecijanske opskrbe bilo je nabavljanje drva. Na svom vlastitom 
području Venecija je imala šuma, ali to nije bilo dovoljno, pa je u svim sporazumima 
Venecijanaca s langobardskim i franačkim vlastima istaknuto mjesto imalo traženje prava da 
venecijanski podanici sijeku i dobavljaju drvo iz šuma u području langobardske i zatim 
franačke Italije. 

Jedan od preduvjeta za razvijenu trgovinsku razmjenu bilo je ovladavanje plovidbom po moru 
i rijekama koje se ulijevaju u oblast laguna. Isprva 

je venecijanska plovidba morem bila ograničena na unutrašnji bazen sjevernog Jadrana. Već 
rano plovilo se i jedrenjacima i lađama na vesla, jer je na plitkome venecijanskom moru bilo 
opasno prepustiti brodove isključivo vjetru. Od kraja VII. st. pomorska trgovina naglo širi 
svoj domet. Poslije pada Ravenskog egzarhata Venecijanski je dukat ostao jedino bizantsko 
političko i ekonomsko uporište u sjevernoj Italiji. Pri tome se Venecija tom vezom okoristila 
daleko više nego Bizant. U drugoj polovici VIII. st. Venecijanci već održavaju trgovinske 
odnose s Apulijom, Sicilijom, Grčkom, Malom Azijom i Egiptom. Ipak, tada još, taj se daleki 
trgovački promet vrši pretežno na bizantskim lađama koje uvezenu robu većinom iskrcavaju u 
Torcellu, a usto glavnina bizantske dopreme proizvoda s Istoka nije još usmjerena prema 
Veneciji, nego prema Bariju i Amalfiju, odakle odlazi u južnofrancuske luke. Lagune tek 
postepeno postaju tržnica na koju trgovci s Istoka dovoze svoju robu, a trgovci sa Zapada 
dolaze da je kupuju. Na toj tržnici pojavljuju se sve češće svila i lanene tkanine, vino, šećer i 
mirodije, lijekovi, nakit i druga luksuzna roba, a Venecijanci je preprodaju u unutrašnjosti 
talijanskog poluotoka. Posredstvom Venecije trgovci sa Zapada prodaju Bizantincima željezo 


i druge metale, drvo 1 lan. Ali jedan od najvažnijih objekata venecijanske trgovine bilo je već i 
u ranom razdoblju njezina privrednog uspona roblje iz germanskih i slavenskih zemalja. 
Venecijanski su trgovci dobavljali robove i u gradove Italije i Francuske, ali su ih više od 
svega na italskim i vanitalskim tržištima prodavali Saracenima iz Sjeverne Afrike, Egipta i 
Sirije. U prvoj polovici IX. st. tovari venecijanske robe redovito dolaze u Aleksandriju, sada 
već na vlastitim velikim lađama, a oko 800. Venecija ima i snažnu ratnu flotu kojom štiti 
svoje trgovačke lađe i osigurava plovidbene putove. 

Sve do početka IX. st. glavna tržnica Venecijanskog dukata ostaje Tor-cello, zbog svoga 
povoljnoga, zaštićenog položaja u dubini laguna. 

Venecijanska je trgovina isprva bila razmjenbena trgovina. Ali u VIII. st., a još više u IX. st. 
snažno se probija trgovanje spomoću novca, naročito pod utjecajem trgovanja s Bizantom i s 
istočnim zemljama uopće. Pri tome vlastita venecijanska obrtna proizvodnja nije sve do IX. 
st. bila naročito razvijena. Opsežnije građevne pothvate vršili su većinom grčki majstori. 
Brodogradnja je sve do kraja VIII. st. bila ograničena na proizvodnju manjih lađa. Tek od 
sredine IX. st. u venecijanskim je brodogradilištima bila ostvarena mogućnost gradnje većih 
plovnih objekata po uzoru na bizantske lađe. Sve do IX. st. domaći obrtnici proizvode samo 
za namirenje lokalnih potreba potrošača. Osim soli, usoljene ribe i nahvatanih robova 
venecijanska je trgovina bila isključivo prekupačka i tranzitna. 

Prvobitna izgradnja naselja na otočkoj skupini Rialto bila je veoma skromna. Kuće su bile od 
drva i visoke zbog oskudnosti prostora. Od drva su bile i crkve i javne zgrade. Tek u VIII. st. 
pojavljuju se pojedina kamena zdanja. Građu za takve objekte davale su isprva ruševine na 
obližnjoj obali. Bogate aristokratske obitelji počele su se naseljavati na Rialto tek uoči 
aachenskog mira, i to najprije na otočić Olivolo, gdje je bilo sjedište biskupa od 77475 a 
zatim i na druge sprudove iz te skupine. Za vrijeme dužda Ju-stinijana 827-829 Venecijanci su 
u Aleksandriji ukrali tijelo Sv. Marka i donijeli ga u Veneciju. Uskoro je zatim započela 
gradnja bazilike Sv. Marka, a završena je u vrijeme Ivana Partecijaka 829-836. Taj je svetac 
proglašen zaštitnikom Venecije. No grad koji će ubuduće uz svoje vlastito ime biti na- 
Srednjovjekovno doba povijesnog razvitka 

zivan i Republikom Sv. Marka, bio je sredinom IX. st. još slabo urbanizirano naselje, prožeto 
vinogradima, povrtnjacima, solanama, šikarama, lovištima, šumama i močvarama. Doba 
njegove blistave ekonomske 1 arhitektonske budućnosti još je bilo udaljeno nekoliko stoljeća. 
4. VLADAVINA PIPINA MALOGA 

Otkako je u Italiji 751. pao Ravenski egzarhat papinstvo se trudilo da od Langobarda ishodi 
da to područje bude pripojeno oblastima kojima je u ime Bizanta faktično upravljao papa. 
Odbijanje toga zahtjeva, teški poreski nameti što ih je langobardski kralj zahtijevao od 
stanovništva Rimskog dukata i opasnost od langobardske vojne akcije razlog su što je papa 
Stjepan II. krajem 753. otišao na dvor Pipina Maloga da zatraži pomoć. Na pregovorima koji 
su povedeni početkom 754. Pipin se zakleo da će mu "vratiti" Egzarhat premda je ovaj prije 
langobardskog osvojenja pripadao Bizantu, a ne papinstvu i potvrditi teritorij "Rimske 
republike" koji je također pravno bio sastavni dio bizantskoga područja. 

Ostvarenje tih obećanja moglo se postići samo ratom. U dva vojna pohoda 755. i 756 Pipin je 
porazio Langobarde i primorao njihova kralja Ais-tulfa da u dva navrata, prvim i drugim 
ugovorom u Paviji, preda papi teritorij Egzarhata i prizna vrhovnu vlast Franačke. Pošto je 
Aistulf prvi ugovor prekršio, Pipin je nakon sklapanja drugoga ugovora posebnom svojom 
poveljom 756 potvrdio papin posjed teritorija Ravenskog egzarhata i njegovu vlast nad 
Rimskim dukatom. 

Politički položaj tako stvorene papinske države bio je pravno kontradiktoran. Ona je bila 
rezultat Pipinovih vojnih uspjeha, ali je njezino ustupanje papi bio protuzakonit čin, uperen 


protiv Bizanta, s kojim Franačka nije bila zaraćena. Iako papa nije ni jednim aktom poništio 
suverenitet Bizanta, praktički je stečenim teritorijem vladao pod franačkim protektoratom. 
Takvu protuzakonitu situaciju Carstvo je pokušalo riješiti zahtjevom Pi-pinu 756 da 
oslobođena područja vrati Bizantu. Ali Pipin je to odlučno odbio potvrdivši time da sebe 
smatra kompetentnim da odlučuje o odnosima u Italiji. 

Pipin je, osim u Italiji, postigao vojne i političke uspjehe i u drugim područjima. Godine 752. 
njegova je vojska iskoristila unutrašnje teškoće u maurskoj Španjolskoj pa je osvojila 
Septimaniju pad posljednjeg arapskog uporišta, Narbonne 759. Između 760. i 768. trajalo je 
upokoravanje Akvita-nije. Najzad je 768. to vojvodstvo ukinuto, njegov je teritorij pripojen 
neposrednoj vlasti kralja, koji ga je podijelio na grofovije i onamo postavio grofove, kao što je 
to bilo i u drugim krajevima franačke države. 

Između 753. 1 758. Pipin je ratovao protiv Sasa, ali je uspio ishoditi samo priznavanje 
nominalne zavisnosti uz obavezu da mu Sasi plaćaju nevelik godišnji danak. 

U Bavarskoj je tamošnji vojvoda Tasilo III. vjerno ispunjavao svoje vazalske dužnosti. Ali 
kad su tereti uslijed neprekidnih ratovanja postali preteški, u Bavarskoj je izbila buna 763. 
Rezultat je bila obnova bavarske samostalnosti. 

Mnogobrojna Pipinova ratovanja primoravala su ga da svoje vazale održava u vjernosti 
mnogim darivanjima zemlje. Zbog toga nije mogao vratiti crkvi ona imanja koja joj je njegov 
otac, Karlo Martelo, bio primoran oduzeti. Štoviše, crkvena je imanja ekspropriirao i on. Ali 
da crkvi dade odštetu, 765. je nametnuo obavezu svim stanovnicima i posjednicima da plaćaju 
crkvi desetinu od svih svojih prihoda u naravi. 

Sa svoje posljednje vojne u Akvitaniju Pipin se vratio bolestan. Pred smrt državno je područje 
prema franačkom običaju podijelio među svoja dva sina. Starijemu, Karlu, dao je Austraziju i 
Neustriju, a mlađemu, Karlo-manu, Burgundiju, Provansu i Septimaniju. Akvitaniju je popola 
razdijelio među obojicu. 

5. PRIVREDNI I DRUŠTVENI ODNOSI U KRALJEVSTVU MEROVINGA 

Teritorij franačke države obuhvaćao je u pogledu povijesti privredno-društvenih odnosa dva 
različita područja: jedno, koje je nekoć bilo u sastavu Zapadnorimskog carstva između Rajne, 
zapadnih Alpa i Pireneja, i područje na istoku od Rajne koje nikad nije trajno bilo sastavni dio 
rimske države. U prvoj zoni osnovu stanovništva činili su romanizirani keltski prastanovnici 
ili romanizirani kasniji doseljenici; u te je oblasti germanko stanovništvo masovno doprlo tek 
seobom naroda. U opreci s time, zemlje istočno od Rajne bile su naseljene isključivo 
germanskim stanovništvom; utjecaj rimskih ekonomskih i društvenih institucija prodirao je 
doduše od posljednjih stoljeća Carstva i onamo, ali je slabio sve više u smjeru prema 
unutrašnjosti germanskih zemalja. 

Zbog toga se formiranje ranosrednjovjekovnih feudalnih privrednih i društvenih odnosa na tlu 
franačkoga kraljevstva vršilo na dva principijelno različita načina: 

a Zapadno od Rajne i Alpa sjedinjavanjem sintezom dvaju raspadaj-nih procesa. To su: proces 
napuštanja robovlasničkih društvenih odnosa i proces napuštanja i mijenjanja germanskih 
rodovskih odnosa. 

b Istočno od Rajne proces feudalizacije se vršio napuštanjem i mijenjanjem germanskih 
rodovskih odnosa, bez izravnog utjecaja procesa razgradnje i napuštanja klasičnih antičkih 
robovlasničkih odnosa. 

Proces sjedinjavanja dviju komponenata u mijenjanju privrednih i društvenih odnosa u prvoj 
zoni vršio se tako da je baština kasnoantičkih privat-novlasničkih oblika eksploatacije zavisne 
radne snage serva 1 kolona ubrzavala prihvaćanje sistema proizvodnje na temelju zavisnosti 
neposrednih proizvođača od posjednika zemlje. Suprotno tome, dotok slobodnoga 
germanskog seljaštva na rimsko tlo usporavao je generalizaciju toga sistema i nametao 


razmjerno dugotrajnu preobrazbu slobodnih germanskih seljaka u zavisne obrađivače, slične 
po uvjetima proizvodnog rada kolonima i servima. 

Pa ipak, upravo zbog postojanja navedenoga ubrzavajućeg faktora, feudalizacija društva u 
bivšoj Galiji tekla je u cijelosti brže i radikalnije nego na području istočno od Rajne. Ondje je 
ona zaostajala jer prvobitno nije po- 

stojao ni privatnovlasnički veliki zemljoposjed s općerasprostranjenom neslobodnom radnom 
snagom ni mogućnost da se brzim preinačivanjem privrednog i društvenog statusa germanskih 
seljaka za kratko vrijeme dokine osobna sloboda i privredna nezavisnost glavnine neposrednih 
proizvođača na zemlji. Ali, u zajedničkoj franačkoj državi, dostignuća feudalizacije na 
Zapadu nisu mogla ostati bez naknadnog utjecaja i na prilike istočno od Rajne. Ta okolnost 
prenosi modele ranofeudalnog poretka i na istok, pa i on, s određenim zakašnjenjem i 
specifičnostima, slijedi opći smjer zbivanja koje oblikuje privrednu 1 društvenu strukturu 
srednjovjekovne Evrope. 

A Razvoj zapadno Slobodna franačka sela, onako kako ih ocrtavaju naj- 

od Rajne mlađa poglavlja Salijskog zakona, poznavala su samo 

alodijalno ali još neotuđivo posjedovanje obradive zemlje, dok se pravo posjedovanja drugih 
zemljišta očuvalo kao zajednički posjed seoskoga kolektiva. 

Ali takva su sela postojala na tlu države u kojoj je starije i brojnije ga-lorimsko stanovništvo 
naročito na jugu od Loire, slijedeći evoluciju određenu ekonomskom nužnošću, već izgradilo 
agrarni sistem u kom zemljoposjednik za sebe zadržava samo manji dio svoga imanja, a 
preostatak je razdijelio na čestice i dao ih kolonima i servima na samostalnu obradbu, uz uvjet 
da mu daju obroke od uroda i dio svoje radne snage pri obradbi njegova rezervata. No povrh 
toga, i franačka je nekadašnja rodovsko-plemenska aristokracija, kao i sama kraljevska vlast, 
preuzela imanja, u procesu proizvodnje organizirana na jednaki način, pretvorivši se time u 
zemljoposjedničku aristokraciju koja živi od rada neslobodnih ili zavisnih obrađivača njihove 
zemlje serva i kolona. 

I jedan i drugi od tih, po etničkom podrijetlu različitih, ali sada po klasnoj zainteresiranosti 
izjednačenih krugova velikih zemljoposjednika težio je za proširenjem svojih posjeda i 
povećanjem broja zavisne radne snage. Oni su to mogli ostvariti samo na račun dotad 
slobodnih i ekonomski nezavisnih franačkih seljaka. Ali njihovo uključivanje u proces rasta 
velikih zemljopo-sjeda i proces proširenja kruga zavisnih obrađivača zemlje moralo je tek 
postati moguće u rezultatu postupnog razaranja ekonomske baze njihove seoske privredne i 
društvene samostalnosti. 

Alodi jalno posjedovanje zemlje seoskih porodica i napredak poljoprivredne tehnike doveli su 
u 2. polovici VI. stoljeća do potpune brojčane prevlasti malih seoskih porodica u franačkim 
selima. Ona se strukturiraju kao tzv. susjedske općine ili marke, u kojima male porodice teže 
za tim da slobodno raspolažu svojim nekretninama. Prijelomnu točku u tom razvitku čini 
edikt kralja Hilperika I. 561-584, koji je priznao pravo nasljedstva zemlje i kćerima. Time je 
faktično bilo ozakonjeno otuđivanje zemlje, jer je ženski nasljednik mogao udajom prenositi 
zemljoposjed u drugu porodicu. Uskoro se pravo raspolaganja zemljišnim česticama 
generaliziralo i pretvorilo u slobodu poklanjanja, zalaganja i prodavanja zemlje po slobodnoj 
volji njezina posjednika. Time je alod poprimio svojstvo potpunog vlasništva. 

Privatno posjedovanje obradive zemlje nužno je vodilo stvaranju imovnih razlika među 
franačkim seljacima. Krajem VI. st. one su bile toliko izražene da se u markama mogu već 
jasno razlikovati tri kategorije slobodnih seljaka: srednji sloj posjedovao je jednu standardnu 
česticu obradive zemlje 

hufu; obrađivao ju je vlastitom radnom snagom ili u najpovoljnijem slučaju s 2 ili 3 kućna 
roba; za sve te radove imao je dovoljno stoke 1 radnog alata. 


Viši sloj sastojao se od imućnih ili čak bogatih članova marke; oni imaju osim svoje osnovne 
čestice hufe i dodatne udjele zemlje, pa čak i dvije ili više hufa. 

Niži sloj nema ni dovoljno zemlje, jer je u procesu imovinske diferencijacije izgubio različite 
dijelove svoje čestice, a nema ni dovoljno stoke ni dovoljno radnog alata. 

Taj niži sloj neprekidno i dalje ekonomski propada, zadužuje se, prodajom ili zalaganjem gubi 
daljnje dijelove ili svu svoju zemlju, pa se dalje može održati na životu samo ako se pretvori u 
zavisnu radnu snagu na zemlji svojih imućnijih suseljana ili na obližnjoj zemlji 
veleposjednika. Tim putem slobodni, ali osiromašeni članovi seoskih općina izgubivši svoj 
alod gube 1 svoju ekonomsku samostalnost. Taj će gubitak na kraju njihove socijalno- 
ekonomske evolucije dovesti i do gubitka njihove osobne slobode. Takav rezultat završna je 
etapa njihove socijalne degradacije. 

Naprotiv, viši sloj članova seoske općine u pravilu sve više poboljšava svoj ekonomski 
položaj. Stekavši dodatne zemljišne čestice, oni isprva i dalje ostaju neposredni obrađivači 
zemlje. Oni su samo obogaćeni seljaci, koji na svoju novostečenu zemlju doduše naseljavaju 
svoje kućne robove ili osiromašene suseljane i za to od njih zahtijevaju dio uroda, ali isprva 
još nemaju toliko viška zemlje da bi u cijelosti mogli živjeti od tuđega rada. Tek njihovim 
daljnjim bogaćenjem, od trenutka kad njihov neposredni rad postane nepotreban, a rad o 
njima zavisne radne snage osiromašenih suseljana ili na česticu naseljenih robova dovoljno 
velik da im osigura život bez vlastitoga neposrednog proizvodnog rada, ti se obogaćeni seljaci 
pretvaraju u male vlasteline. Takav rezultat završna je etapa njihova socijalnog uzdizanja. 
Ova unutrašnja ekonomska i socijalna diferencijacija u općinama slobodnih seljaka 
komplicira se i povezuje s veoma značajnim i za budući razvitak društvenih odnosa odlučnim 
utjecajem izvana. 

Taj utjecaj izvana posljedica je pojave i daljnjeg rasta velikog zemljo-posjeda. U franačkom 
kraljevstvu Merovinga, kao i u drugim državama koje su nastale na području nekadašnjega 
Rimskog carstva, s formiranjem kraljevske vlasti stvara se i povećava svjetovni i crkveni 
veliki zemljoposjed, koji izvana prodire u privredni i socijalni organizam susjedske općine ili 
marke. S tim u vezi, osiromašeni slobodni članovi općine gube svoje alode ne samo u korist 
imućnijih članova iste općine, nego 1 u korist veleposjednika koji na taj način, takvim 
zadobivenim alodijalnim česticama zemlje, ulaze u sastav marke. U daljnjem procesu 
stjecanja sve novih i novih čestica putem kupovine, dobrovoljnih ili prinudnih darivanja, 
prekarija, pa i golog nasilja oni postaju sve znatniji posjednici zemlje koja organizaciono čini 
dio teritorija jedne ili nekoliko različitih marki u susjedstvu velikaškoga osnovnog 
veleposjeda. Tim putem, oslanjajući se na ekonomsku snagu svoga zemljoposjeda, oni 
postupno pod svoju vlast podvrgavaju sve veći, pa najzad i cio teritorij marke. U konačnoj 
etapi toga razvitka nekadašnji slobodni članovi susjedske općine ili marke pretvaraju se u 
zavisne obrađivače zemlje koja je nekoć bila njihova, ali je prešla u ruke veleposjednika, ili 
pak u obrađivače vlastelinove zemlje koju im je on dodijelio u obliku čestice, kao prekarij, uz 
uvjet da mu od svoga rada daju zemljišnu rentu u naturi i 

radnim obavezama. U krajnjem ishodu ovo zapadanje nekad slobodnih članova općine u 
zavisnost od zemljoposjednika završit će se njihovim pretvaranjem u kmetove. 

Prodor veleposjeda u okvire susjedske općine ili marke ili, drugim riječima, gutanje dijelova i 
cijelih teritorija seoskih općina od strane velikog zemljoposjeda koji nadire vršio se usporedo 
sa stvaranjem karakterističnog uvjetnog tipa posjedovanja velikih zemljišnih imanja i s 
formiranjem klase feudalaca koja svojim posjedničkim pravima postepeno pridružuje i 
elemente ;. ovlasti oslabljene središnje državne vlasti . 

Cijeli ovaj prikazani razvoj može se, u odnosu na pitanje o prijelazu s rodovskih društvenih 
odnosa na feudalnu društvenu strukturu podijeliti na tri razdoblja: 


1 Ono razdoblje u kome se rodbinska seoska zajednica pretvara u susjedsku općinu ili marku i 
u kome alod postoji samo kao slobodni, nasljedni posjed još neotuđivih zemljišnih čestica 
predstavlja rano prijelazno razdoblje. Germansko društvo u to vrijeme napušta stare rodovske 
odnose, ali alod još nije postao potpuno vlasništvo, otuđivi zemljoposjed, nego se obavezno 
predaje iz koljena u koljeno, po direktnoj, silaznoj muškoj lozi. Velike, odnosno male 
porodice baštinice velikih, još su ekonomski nezavisne, a veliki zemljoposjed još nije počeo 
podjarmijivati dotad slobodne, male zemljoposjednike; on obradbeno počiva na radu kolona i 
serva i tek se priprema na buduću izgradnju feudalnih oblika ekonomike i unifikacije svih 
neposrednih obrađivača na jedinstvenom modelu kmetskog prisilnoga rada. Zbog takvih 
značajki to je razdoblje opravdano nazivati pretfeudalnim. Ono se kao prijelazno razdoblje 
vremenski uklapa između robovlasničkog i rodovskog društva s jedne strane i feudalnog tipa 
proizvodnih i društvenih odnosa s druge strane. 

2 Razdoblje u kome se vrši unutrašnje ekonomsko i socijalno raslojavanje u susjedskoj općini 
ili marki i počinje formiranje ovisnosti dotad slobodnih seljaka o veleposjedima, pa time 
počinje i sjedinjavanje sistema eksploatacije kolona i serva na veleposjedima s 
podjarmljivanjem osiromašenih slobodnih franačkih seljaka, nazivamo ranim feudalnim doba. 
3 Od trenutka kada otuđivanje alodijalnog seljačkog zemljoposjeda postaje masovno, pa kad, 
u vezi s tim, zemlja nekad nezavisnih i slobodnih seoskih proizvođača uvelike prelazi u ruke 
feudalaca, kad se dotad slobodni mali zemljoposjed masovno uključuje u velika vlastelinstva 
svjetovnih i crkvenih velikaša franačke kao i galorimske zemljoposjedničke i službeničke 
aristokracije podjednako i kad se na taj način stvaraju dvije antagonističke klase: jedna, koju 
čine koloni, servi i zavisni, a nekoć slobodni franački seljaci, i druga, koju čine veliki 
zemljoposjednici, bez obzira na njihovo etničko podrijetlo - započinje doba izrazitoga 
feudalnog društvenog ustrojstva. 

Kao što iz ovoga slijedi, odlučujući faktor u pretvaranju franačkoga pret-feudalnog društva u 
feudalno bilo je formiranje takvoga velikog zemljišnog posjeda koji je osim baštinjene 
zavisne radne snage kolona i serva u odnos ekonomske i socijalne podložnosti podvrgao i 
nekoć slobodno i nezavisno franačko seljaštvo sjedinivši time u jednu i jedinstvenu evoluciju 
Galorim-ljane i Franke, ali razvrstane na dva suprotna pola društvenog poretka: s jedne strane 
okupljene na razini zavisnih neposrednih proizvođača, a s druge strane u redovima posjednika 
i gospodara osnovnog sredstva za proizvodnju zemlje 1 time korisnika tuđega rada. 

B Razvoj u zemljama istočno od Rajne 

Na tlu Germanije, istočno od Rajne, nije postojao kasnoantički veliki zemljoposjed, svojstven 
rimskoj državi, na kom su vlasnici počeli rješavati krizu proizvodnje na taj način što su 
pretežiti dio svojih imanja prepuštali kolo-nima i servima na samostalnu obradbu, uz uvjet da 
vlasnicima zemlje daju plodove svoga rada u naravi i da određeno vrijeme u godini ili tjednu 
sudjeluju u obradbi zemljoposjednikova rezervata. Zbog toga se u tim oblastima franačke 
države proces rađanja ranofeudalne i feudalne organizacije privrede i društva u biti vršio ne 
sintezom dvaju raspadajnih procesa tj. povezivanjem procesa napuštanja robovlasničkog 
društva s procesom napuštanja rodovskih društvenih odnosa, nego polazeći isključivo od 
starijih, rodovskih društvenih odnosa, njihovim postupnim napuštanjem i samostalnim 
preoblikovanjem ususret novome, drukčijem poretku. 

Ali uza sve to, u uvjetima postojanja zajedničke države, model kasnoantičke organizacije 
velikih zemljoposjeda koji je na tlu Carstva bio polazištem za razvrstavanje radnih i 
posjedničkih faktora pri formiranju novih proizvodnih odnosa prodirao je naknadno i na istok 
od Rajne zajedno s funkcionarima političko-upravnog aparata i s organizacijom crkve. Kad je 
spontani proces razgradnje rodovskih društvenih odnosa kod prekorajnskih Germana dosegao 
određeni stadij, veliki zemljoposjed zahvaća i ondje u njegovu evoluciju i koristi se njime 


podvrgavajući slobodno selo na podjednak način kako se to zbivalo i u zemljama zapadno od 
Rajne. 

Napuštanje rodovskih društvenih odnosa kod prekorajnskih Germana prolazilo je u biti sve 
one faze kao i kod Salijskih Franaka, tek uz izvjesno vremensko zaostajanje koje je manje u 
predjelima bliže toku srednje Rajne, a veće u udaljenijim oblastima, u Thiiringiji, Bavarskoj, 
Frigiji, a napose u Saskoj koja se najduže opirala franačkoj dominaciji. 

Zakonski zbornici običajnog prava što su u prekorajnskim zemljama nastajali u vremenskom 
razmaku od kraja VI. do sredine VIII. st. Ripuarski zakon, Alamanski zakon, Bavarski zakon, 
pa zatim povelje o poklanjanju ili ustupanju zemljišnih čestica naročito u korist samostana i 
crkvi pokazuju bit procesa kojim prekorajnski narodi napuštaju svoje davno rodovsko 
uređenje. 

Polazna točka toga napuštanja rodovskog poretka bilo je i ovdje pretvaranje seoske rodovske 
zajednice u susjedsku općinu ili marku. Tijekom VII. st. u prekorajnskim se zemljama vrši 
veoma intenzivan proces imovinske diferencijacije po selima i, s tim u vezi, pretvaranja 
alodijalne zemlje u otuđiv posjed. Prema podacima Bavarskog zakona koji je nastao u poč. 
VIII. st., u toj se zemlji vodila veoma živa trgovina oraničkim česticama, neobrađenom 
oraćom zemljom, pa čak i livadama i pravom na iskorištavanje šuma. To znači da se kod 
Bavaraca alodijalno posjedovanje razvilo znatno dalje od stadija na kom je bilo kod Salijskih 
Franaka potkraj V. st. Ono je u VII. st. u cijelosti poprimilo karakter otuđivog posjeda kojim 
njegov vlasnik smije neograničeno raspolagati. 

Ali samo pravo na otuđivanje još uvijek nije djelovalo kao podstrek ili kao obaveza za 
otuđivanje. Svi oni alodisti koji nisu bili zainteresirani ili bilo kakvim razlozima primorani da 
otuđuju svoju zemlju zadržavali su je 1 dalje, obrađivali su je vlastitom radnom snagom i 
predavali je u nasljedstvo po silaznoj lozi iz pokoljenja u pokoljenje. U isto vrijeme, drugi 
članovi općina ulazili su u proces otuđivanja, mrvili svoje alode, predavali ih djelomice ili u 

cijelosti u ruke drugih vlasnika većinom imućnijih članova iste općine, ali i u ruke drugih 
zemljoposjednika, naročito crkve. 

Uzrok takvom otuđivanju zemlje bili su različiti faktori u svakodnevnom životu pojedinih 
članova susjedskih općina: prilikom nasljeđivanja porodične su se čestice mrvile i postupno 
postajale nedovoljno velike za uzdržavanje obiteljske zajednice; često je dolazilo do 
zaduživanja koja su bila rezultat takve nedovoljnosti zemljoposjeda, a ponekad i posljedica 
teških i nenaplativih sudskih globa i kazni; pojedina domaćinstva ekonomski su propadala 
zbog bolesti, ratnih pustošenja i dužnosti da se sudjeluje u prečestom ratovanju, zbog davanja 
zemlje u zalog ili kao zadužbinsko darivanje dijelova svoje čestice u korist crkve. 

Sva ona domaćinstva koja su takvim zbivanjima postala gospodarski neodrživa, morala su 
tražiti drukčije rješenje umjesto nekadašnje ravnopravne samostalnosti kakva je 
karakterizirala sve članove prvobitne susjedske općine ili marke. Pojedini nekoć samostalni 
seljaci pretvaraju se u pre-kariste, ovisne o svojim bogatijim suseljanima ili o susjednom 
crkvenom zemljoposjedniku ili o svjetovnom dostojanstveniku koji je svoje imanje dobio od 
kralja ili vojvode. Ako su pak poneki članovi općine postupno i u nepovrat izgubili svoj 
zemljoposjed, nije bilo nikakva drugog izlaza nego da u cijelosti prime na obradbu tuđu 
zemlju, uz znatno teže uvjete nego što su to bili uvjeti prekarista; otad oni postaju držaocima 
neslobodnih čestica tuđe zemlje opterećene ponekad i veoma teškim dažbinama u naravi i 
radu. 

Ovakvim putem oblikuje se tijekom VII. a naročito VIII. st. znatno šarenilo u imovnom i 
socijalnom položaju sela u Germaniji, pa se mogu konstatirati različite kategorije seljaka, koje 
ilustriraju različito daleko doprli proces njihova pretvaranja u gospodarski zavisne obrađivače 
tuđe zemlje: 


1 Čak do X. i XI. st. u Njemačkoj su se očuvali neokrnjeni alodijalni zemljoposjedi potpuno 
slobodnih i nezavisnih seljaka, članova potpuno slobodne ili djelomice zavisne marke tj. 
susjedske općine koja je samo nekim svojim dijelom potpala u zavisnost od velikog 
zemljoposjeda. 

2 Slobodni alodisti koji su dio svoga zemljoposjeda već morali prepustiti drugome vlasniku, 
ali su preostatak još uvijek zadržali kao samostalan alod. 

3 Bivši slobodni alodisti koji su cijeli svoj zemljoposjed morali predati drugome vlasniku 
primivši ga kao prekarijalno držanje; pri tom su sačuvali osobnu slobodu, uz uvjet da za 
česticu koju obrađuju plaćaju obročnu dažbinu u naravi i daju neveliki kuluk. 

4 Bivši alodisti koji su svoje zemljište djelomice ili u cijelosti pretvorili u neslobodne servilne 
čestice a time su i sami djelomice ili potpuno izgubili svoju osobnu slobodu, u smislu svoje 
trajne i nasljedne vezanosti za neslobodnu česticu. 

5 Bivši slobodni članovi općine koji su raznim putevima na pr. komen-dacijom u osobnu 
zavisnost od moćnijega od sebe izgubili osobnu nezavisnost, ali su privremeno sačuvali bar 
dio svoga slobodnoga, alodijalnog zemljoposjeda, koji ugovorno treba da u određenom roku 
bude predan patronu. 

6 Bivši slobodni članovi općine koji su zbog potpune ekonomske propasti, zbog preteške 
zaduženosti ili na ime kazne za izvršeni zločin, izgubili osobnu slobodu i imanje i pretvorili se 
u robove serve, koji rade ili na nečijem imanju ili na dodijeljenoj, veoma maloj čestici tuđe 
zemlje. 

Na drugoj strani ove silazne ljestvice, prikupljanje zemlje u rukama imućnih seljaka nekoć 
ravnopravnih članova marke pretvaralo ih je u male i srednje vlasteline. 

Iz dokumenata VIII. st. može se utvrditi da je u Njemačkoj toga vremena postojao sloj 
imućnih malih i srednjih zemljoposjednika koji su pro-izašli iz redova nekadašnjih prosječnih 
članova seoske općine. I taj se sloj može razvrstati u nekoliko skupina: 

1 Najbliži prosječnim članovima seoskih općina bili su oni mali zemljoposjednici koji su 
stekli nepunu dodatnu česticu povrh svoga osnovnog udjela hufe. Taj višak imanja obrađuju 
oni sami uz pomoć svojih kućnih slugu, 

2 Imovno izdignutiju skupinu čine oni mali zemljoposjednici koji su posjedovali dvije ili čak 
nekoliko osnovnih zemljišnih čestica hufa. One su mogle biti u istome ili u susjednim selima. 
Vlasnik takvoga imanja obrađuje svoju vlastitu česticu svojim osobnim radom, a ostale uz 
pomoć rada serva koji žive na vlasnikovim dodatnim česticama i vlasniku daju samo neveliku 
produktnu rentu. Sve dok je cjelina tako dobivene rente razmjerno nevelika i znači samo 
dopunu ostvarenih uroda dobivenih vlastitim radom na temeljnoj čestici posjednikove zemlje, 
on je još uvijek samo obogaćeni seljak. 

3 Mali zemljoposjednici daljnje više skupine imaju podjednako velik ili nešto veći 
zemljoposjed, ali su, za razliku od prethodne skupine, obavezali zavisne obrađivače svojih 
dodatnih čestica da im osim obročne rente daju i radnu rentu kuluk na vlasnikovoj osnovnoj 
parceli. Iskorištavanje kulučar-skog rada nevelikog broja zavisnih držalaca serva na 
vlasnikovoj osnovnoj čestici pretvara tu česticu u gospodarev rezervat i središte gospodarske 
cjeline što je čine taj rezervat i onih nekoliko zavisnih čestica mansusa na kojima žive zavisni 
držaoci vlasnikove zemlje. Struktura cijelog toga zen Ijoposjeda približava se tipu malog 
vlastelinstva, ali ga od njega odvaja činjenica da je vlasnik zemlje još uvijek angažiran 
vlastitim radom na obradbi svoje osnovne čestice. 

4 Usporedo s daljnjim premda još uvijek nevelikim porastom broja dodatnih čestica malog 
zemljoposjednika, na njima ne rade više samo servi neslobodni i poluslobodni ljudi koji su 
uslijed nedavnih ili davnijih ratnih zarobljavanja, zbog kazni za zločine ili zbog dugova 
izgubili svoju osobnu slobodu, nego i seljaci koji su u procesu siromašenja zapali u 
ekonomsku zavisnost od takvoga malog vlastelina. Time se u strukturu zemljoposjeda 


uključuje osim eksploatacije neslobodne i poluslobodne radne snage i eksploatacija slobodnih, 
ali osiromašenih i potpuno neimućnih ljudi. Sve to daje takvom zemljoposjedu u potpunosti 
svojstva malog vlastelinstva. Ali premda je na takvom zemljoposjedu već ostvarena 
organizaciona struktura malog vlastelinstva, ipak sveukupni prihod što ga donose obročne 
dažbine nije dovoljno velik da sam za sebe uzdržava vlasnika zemlje i njegovu obitelj, niti je 
sveukupni kulučarski rad zavisnih držalaca dovoljno obiman da isključi upotrebu i vlasnikova 
osobnoga radnog angažiranja u neposrednom procesu obradbe njegove osnovne čestice. Zbog 
toga je i takvo malo vlastelinstvo još uvijek zemljoposjed znatno obogaćenog seljaka, a ne 
imanje posjednika koji se izdvojio iz procesa rada i postao pripadnikom klase koja se bavi 
drugim zanimanjem, a živi isključivo od eksploatacije tuđega rada. 

5 Karakteristično feudalno vlastelinstvo je tek onaj zemljoposjed jednake strukture koji 
svojom zemljišnom rentom u cijelosti uzdržava zemljo- 

posjednika i u potpunosti osigurava obradbu njegova rezervata, oslobađajući vlasnika potrebe 
da i on sam svojim neposrednim radom živi kao proizvođač u agrarnoj proizvodnji. Svojim 
oslobođenjem od neposrednoga proizvodnog rada, vlasnik zemljoposjeda postaje slobodan da 
vrši javne funkcije u službi države, kao vojnik, ili druge dužnosti na koje ima pravo u svome 
svojstvu slobodna čovjeka, ali za koje odsad ima i punu ekonomsku mogućnost da ih 
nesmetano obavlja. 

Formiranje malih i srednjih zemljoposjeda sa strukturom vlastelinstva vršilo se kao spontani 
ekonomsko-socijalni proces razvrstavanja slobodnog stanovništva u kategorije koje se među 
sobom razlikuju svojim stupnjem imućnosti. Pri tome se bogaćenje i imovinska diferencijacija 
susreću i među sobom isprepleću na taj način što obogaćeni zemljoposjednici daju 
osiromašenim slobodnim ljudima zemlju na obradbu, uz obaveze davanja obročnih i radnih 
dažbina. I za jednu i za drugu kategoriju stanovništva postojalo je -s različitim ulogama -- 
uvijek isto rješenje: dati svoju zemlju na obradbu onome tko je nema, uz obavezu da onaj tko 
je obrađuje i time stječe mogućnost opstanka daje posjedniku dio plodova svoga rada i 
određenu količinu samoga neposrednoga rada na rezervatu. U uvjetima naturalne privrede, 
problem slobodne radne snage, koja je ostala lišena sredstva za proizvodnju, i problem 
uvećanog zemljoposjeda, koji nije mogao biti obrađen samo vlastitom radnom snagom, nije 
mogao biti riješen ni dotjerivanjem dovoljnog broja robova na rad ni unajimanjem radne 
snage za novac. Rješenje se nametalo uvijek istim "sporazumom" o ustupanju čestice zemlje, 
a za uzvrat je vlasnik mogao sudjelovati u radom ostvarenom urodu i tražiti da obra-đivači 
čestica određeni broj dana svojim neposrednim radom oplođuju onaj dio zemlje što ga je 
vlasnik zadržao za sebe. 

Takav spontani proces uzajamnih aranžmana preinačavao se u daljnjim etapama razvitka u 
sve izrazitiju sistematsku težnju zemljoposjednika da što više dotad slobodnih i samostalnih 
alodista podvrgnu u zavisnost i da njihovu zemlju uključe u sastav svoga imanja tj. da je 
ekonomskog pritiska do raznih prikrivenih ili otvorenih oblika nasilja. 

Proces feudalizacije kome je temeljem stvaranje specifičnih radnih i posjedovnih odnosa u 
agraru ostvarivao se, dakle, u zemljama istočno od Rajne u biti samostalnim i izravnim 
postupnim prelaskom s rodovskih društvenih odnosa na pretfeudalne i ranofeudalne. Ali na taj 
spori i spontani razvitak djelovali su i naknadni poticaji iz područja na zapadu od Rajne kao 
faktor ubrzavanja i radikalizacije. 

Stvaranjem organa kraljevske vlasti u prekorajnskim zemljama, postepeno formiranje 
dvorjanske i službeničke aristokracije u autonomnim germanskim vojvodstvima dovodilo je 
do nastanka velikih i srednjih zemljoposjeda vojvoda, grofova, dvorjana, antrustiona i drugih 
službenika javne vlasti. Ti posjedi postaju ishodištem ekonomskog i vanekonomskog pritiska 


na alodijalno seljaštvo u općinama koji je bio usmjeren prema njihovu podvrgavanju i 
uključivanju u okvire vlastelinstva. 

Ali uza sve to, privredne i društvene odnose u Njemačkoj u VIII. i LX. st. karakterizira izrazito 
zaostajanje u napretku feudalizacije u usporedbi sa Zapadom. Ono se očituje ovim općenitim 
obilježjima: 

1 Slobodne seoske općine dugo se održavaju usporedo s nastajanjem feudalnih vlastelinstava. 

2 Dugo su se očuvala sela s mješovitim stanovništvom tj. stanovništvom koje se sastoji od 
posve slobodnih alodista i od zavisnih seljaka u raznim stupnjevima i oblicima njihove 
zavisnosti. 

3 Postoji i dugo se održava brojan međusloj imućnih i malih vlasteo-skih zemljoposjednika, 
kojih zemljoposjedi nisu poprimili karakter feudalnih vlastelinstava premda su već stekli 
njihovu organizacionu strukturu. 

4 Zavisno stanovništvo nije intenzivno eksploatirano, pa je naročito kuluk manji od opsega 
radne rente koja se daje na zapadu od Rajne. 

5 Vladajuća klasa feudalaca ostaje nepotpuno konsolidirana i izgrađena. Ona nesumnjivo u 
opseg svojih zemljoposjeda uključuje čestice osiromašenih slobodnih seljaka 1 tim putem stiče 
zavisne obrađivače. Ali ostaje otvoreno pitanje kakvu 1 čiju su zemlju kraljevskim i 
vojvodskim darovnicama dobivale crkvene ustanove i civilni i vojni službenici javnih vlasti. 
Da li slobodnu, još ničiju, neobrađenu zemlju ili pak zemlju naseljenu slobodnim seljaštvom. 
Istočno od Rajne nije naime bilo zemalja carskoga fiska ili antičkih velikih zemljoposjednika 
s radnom snagom kolona i serva koja bi prelaskom u ruke funkcionara javne vlasti i crkve te 
funkcionare i crkvu učinila baštinikom već izgrađene privredne i društvene strukture u 
procesu proizvodnje. S druge strane, zemlja koju stječu veleposjednici za svoju službu i crkva 
za svoju vjersku djelatnost bile bi bezvrijedne bez radne snage. Pa ipak, sistem darivanja 
zemlje crkvi ili funkcionarima za vršenje javne službe nije mogao samim činom darivanja 
slobodno seljaštvo na njima naprasno učiniti podložnicima novostvorenoga zemljoposjeda i 
ukinuti njihovu davnašnju slobodu. 

Rješenju toga pitanja ne pružaju dovoljnu pomoć izvorni dokumenti VII. i VIII. st. sačuvani u 
prekorajnskim zemljama. Ali povijest nastanka feudalnih odnosa izravno iz osnova 
rodovskoga društva u drugim zemljama Evrope, a i u izvanevropskim zemljama, upućuje na 
dugotrajni proces preina-čavanja javnopravnih, državnih poreskih dažbina slobodnog 
stanovništva u feudalnu zemljišnu rentu. Na toj bi osnovi darivanje imanja što ih funkcionari 
javne vlasti i crkva stječu darežljivošću javne vlasti prvobitno bilo ustupanje kraljevskih ili 
vojvodskih prava na javne dažbine slobodnog seljaštva na određenom području. Tek 
naknadnim razvitkom ta se prava počinju tretirati kao da su istoga smisla i istoga podrijetla 
kao obročne i radne dažbine sa zemlje koja u potpunosti pripada njenom vlasniku koji ju je 
korist veleposjednika. 

I ova okolnost specifičnog nastajanja velikog zemljoposjeda državne službeničke i vojne 
aristokracije, kao i crkve združenog s gutanjem seoskih slobodnih čestica uvelike je 
pridonosila sporom nastajanju izrazito feudalnog zemljoposjeda u ranosrednjovjekovnoj 
Njemačkoj kao i nepotpunoj sazrelosti njegovih oblika. Zbog tih razloga posjedovanje zemlje 
s punom i neograničenom vlašću nad proizvođačem, s razvijenim imunitetom, sistemom 
uvjetnog posjedovanja zemlje lenski sistem kao i s piramidalnom hijerarhijskom strukturom 
vladajuće klase pripada u prekorajnskim zemljama tek stoljećima koja se nadovezuju na 
epohu Karolinga. 

6. NEKA OBILJEŽJA POLITIČKE ORGANIZACIJE U MEROVINŠKOM 
KRALJEVSTVU 


Kraljevska vlast Kraljevska vlast u državi Merovinga formirala se na temelju osvajačkog 
prava pobjednika koji se oslanja na vojnu snagu svojih družinika i na svoj naoružani narod. U 
tome smislu, franačko kraljevstvo nije bilo magistratura po uzoru na pravna shvaćanja antike, 
nego rezultat vojničke pobjede, pa je i državni teritorij kraljevstva shvaćen kao ratni plijen 
pobjednika. 

Iz ovakvih shvaćanja slijedio je i karakteristični odnos prema problemu nasljedstva kraljevske 
vlasti. Ona se predavala kraljevim sinovima po načelu privatnog posjedovanja, a državni se 
teritorij komadao na onoliko dijelova koliko je umrli kralj imao sinova. Tako formirani ulomci 
živjeli su kao skup faktično samostalnih država koje su se među sobom borile u želji da se 
jedinstvo obnovi eliminiranjem ostalih vladalaca i podvrgavanjem svih teritorija pod vlast 
najmoćnijega među članovima kuće Merovinga u nekom određenom pokoljenju. Te 
neprekidne borbe, vođene uz pomoć vojnih družina svakoga od suparničkih vladara, 
primoravale su te vladare da svojoj vojsci i drugim službenicima neprekidno za nagradu 
ustupaju zemljoposjede i time sve više jačaju broj i snagu feudalaca. 

U takvim okolnostima, kraljevska je vlast u početku bila despotska i neskučena zakonskim 
ograničenjima, no s vremenom postaje sve više ovisna o pomoći feudalaca i njihove vojne 
snage. 

Odnos prema crkvi Početna svemoć merovinškog kralja očitovala se i u odnosu prema crkvi. 
Bez obzira na propise crkvenih 

zakona, Merovinzi su po svojoj volji postavljali biskupe iz svoje dvorjanske okoline, pa su 
često takvi mogućnici preko noći postajali svećenicima i uzastopce primali crkvene redove u 
najkraćem roku da bi mogli preuzeti neku važnu biskupsku ili nadbiskupsku funkciju. Crkveni 
koncili održavaju se po kraljevu odobrenju 1 pod pritiskom kraljeve volje, a njihovi zaključci 
važe samo ako ih odobri kralj. Saobraćaj svećenstva s Rimom bio je podvrgnut strogom 
nadzoru kraljevskih službenika. 

Unutrašnja Antička upravna organizacija Galije gotovo je posve iščezla u uprava seobi 
naroda. Sačuvale su se samo njene osnovne jedinice. 

Svaka se, naime, provincija dijelila na civitates, teritorije kojima je upravno središte bio grad, 
u kom je ujedno bilo 1 sjedište biskupa. 

Merovinška je država preuzela civitates kao administrativni oslonac svoje vlasti. Kralj je u 
svaki od gradova koji su bili središte civitasa postavio jednoga predstavnika kraljevske vlasti. 
To je bio comes. Tu praksu preuzeli su Franci od Vizigota i Burgunda koji su već prije njih u 
gradove Galije po-namjestili kraljevske vojne i dvorjanske funkcionare, davši im naziv 
comes, preuzet iz epohe kasnoga Carstva. 

Merovinški komes imao je vojne, upravne, sudske i porezničke kompetencije i time faktično 
položaj lokalnoga potkralja. U oblastima naseljenima pretežno germanskim stanovništvom, 
Franci su formirali svoje tradicionalne 

okruge, paguse i svakome od njih postavili na čelo jednoga grafa, koji je po svojim ovlastima 
bio jednak komesu. Te dvije funkcije uskoro su postale istoznačne. 

Znatna područja kraljevskoga fiska neposrednih posjeda samoga kralja bila su u upravnom 
pogledu izuzeta od vlasti komeša ili grofa. Na njima su upravnici kraljevskih imanja vršili 
sudsku, upravnu i financijsku vlast. 

Porezi U oblastima naseljenima rimskim stanovništvom kraljevska je vlast očuvala sve 
nekadašnje poreske obaveze: zemljišni porez, glavarinu, neizravne poreze pristojbe od 
trgovanja, cestarine i si. te javne terete munera, tj. dužnost ukonačivanja kralja i njegovih 
službenika, transportne obaveze i dužnost održavanja i gradnje puteva, mostova i tvrđava. 
Sve te obaveze kraljevska je vlast nastojala proširiti i na oblasti naseljene germanskim 
stanovništvom, ali je tu otpor bio znatan i uporan. 


Vojna obaveza Za razliku od drugih Germana koji su zaposjeli pokrajine Zapadnorimskog 
carstva, Franci su već veoma rano vjerojatno već za Klodovika I. vojnu obavezu učinili 
dužnošću svih slobodnih ljudi, jednako Germana kao i Galo-Rimljana. To je uvelike 
pripomogle izjednačavanju stanovništva i uključivanju Galo-Rimljana u proces nastajanja 
franačkog francuskog naroda na području zapadno od Rajne. 

Sudovanje Ovom istom razvitku pridonijelo je i širenje germanskog sudskog sistema na 
područja naseljena Galo-Rimljanima. Kod Franaka se sudovalo na redovnim skupštinama 
stotnije na mal-lusu, pri čemu su sudovanju prisustvovali predstavnici seoskih općina ili 
obiteljskih zajednica slobodnog stanovništva, a predsjedao je stotnik ili tlumginus. Svjedočilo 
se usmeno ili uz pomoć ordalija, tj. sudskog dvoboja, a presudu su potvrđivali svi prisutni. 
Vjerojatno već za Klodovika I. kraljevska je vlast veći dio sudskih sporova predala u 
nadležnost grofova. Taj sistem sudovanja prenesen je u galo-rimske oblasti time što se 
formirala obaveza najuglednijih stanovnika pojedinih civitates da zajedno s Germanima 
dolaze na periodička sudska zasjedanja kojima je bio na čelu komes dotičnog civitasa. Na tim 
zajedničkim sudovanjima afirmirali su se pretežno germanski pravni i proceduralni običaji: 
sudske globe, zakletve prisežnika, ordalije ili sudski dvoboji. Dio izrečenih globa uvijek je 
trećinom pripadao kraljevskoj blagajni fredum, a dio je ostajao grofu, koji je osim takvih 
prihoda redovno dobivao i jedno kraljevsko imanje na svom upravnom području s pravom na 
iskorištavanje. 

Službeničko-zemljo-posjednička aristokracija 

Umjesto etničkih razlika između Germana i Galo-Rimljana, osnovicom za istaknuti položaj u 
društvu postaje službovanje kralju, a taj se položaj očituje pravom na trostruki vergeld. U 
svaki državnopravni odnos stupa se priznanjem osobnog podaništva suverenu. Takvi ljudi 
postaju kraljevi fideles vjernici ili leudes. U tu se kategoriju ubrajaju ne samo članovi 
kraljevske vojne družine, nego i svi službenici na dvoru, svi vojvode i grofovi, 

pa čak i crkveni dostojanstvenici. Njihov posebni položaj, koji proizlazi iz službovne i 
zakletvene vezanosti uz kralja, upotpunjuje se zatim zemljoposje-dom što ga fideles ili leudes 
dobivaju od kralja. U tome smislu stupanje u kraljevsku službu i dobivanje zemljoposjeda 
polazna je točka u stvaranju službeničko-zemljoposjedničke aristokracije. Jačanjem svojih 
zemljoposjed-ničkih zainteresiranosti, ta aristokracija postaje snažan i - zajedno s crkvom - 
odlučujući faktor u procesu podvrgavanja slobodnih seljačkih zemljoposjeda u sastav 
svjetovnih vlastelinstava. 

Dvorske službe Na dvoru je postojao niz službenika koji su djelomice svoje naslove baštinili 
iz kasne antike. Tako su središnji uredi kraljevskih kancelarija nosili naslov scrinia. U njima 
su radili brojni pisari pod nadzorom referendaria. Te činovnike kralj kadšto upotrebljava i u 
raznim političkim i diplomatskim misijama. O kraljevskoj riznici vode brigu komornici; 
opskrba kraljeva stola bila je povjerena peharniku pincernd; nadstojnik staja zvao se comes 
stabuli otuda connetable, a njemu su bili podvrgnuti konjušari germanski naziv: marishalk, od 
čega je nastalo maršal. Starješina dvorske posluge zvao se senešalk. I ti su službenici uskoro 
dobili važne političke, upravne ili vojne dužnosti. Veoma odgovornu funkciju imao je major 
palatii ili major domus predstojnik kraljevskoga dvora. Ta je služba sjedinjavala djelokrug 
ministra dvora i glavnog opskrbnika kraljeve kuće. Ona je ubrzo stekla izuzetno važnu 
političku ulogu. 

Franački je kralj u načelu bio i nosilac najviše sudske dužnosti. Ali njezino izvršavanje kralj je 
povjeravao dvorskom sudu, kome je članove imenovao po svome slobodnom nahođenju iz 
redova svojih najuglednijih leuda. Na čelu toga sudišta bio je comes palatii dvorski grof ili 
palatin. Ono nije bilo apelaciona instanca nego je rješavalo sporove kraljevskih leuda, koji su 
time bili izuzeti ispod nadležnosti lokalnih sudova. 


Sjedište kraljevske Franački vladari nisu imali ustaljenog sjedišta svoje vlasti uprave. Cio 
njihov dvor neprestano se selio s kraljev- 

skog imanja na imanje. Čim su bile istrošene zalihe 

sakupljene na jednome imanju ili iscrpljena lovišta u jednoj oblasti, dvor se s cijelim 
upravnim aparatom premještao drugamo. Takvo je stanje gotovo u cijeloj Evropi trajalo sve 
do XIII. st. 

Javne obaveze Kraljevska je vlast bila nezasitna u utjerivanju poreskih vlasti obaveza od 
stanovništva, a prihode je trošila bez ikakvih 

skučavanja ili odgovornosti. Vlast nije imala nikakvih obaveza prema stanovništvu. Nisu 
postojali nikakvi javni radovi, a također ni školstvo, ni sanitarna ili socijalna skrb. Državni 
službenici dobivali su za svoje uzdržavanje od kralja zemlju i time je njihova nagrada za rad 
bila namirena. Vojska nije dobivala nikakvu plaću; ona se oblikovala od vojnih odreda 
feudalaca kojima je primljeni zemljoposjed nametao dužnost da se s određenim brojem svojih 
ljudi jave na kraljev poziv u vojnu. 

Ali u načelu jednokratno plaćanje službe darivanjem zemlje s vremenom se pokazalo kao 
nemoćno da osigura trajnu vjernost leuda. Nju je trebalo neprestano oživljavati novim 
darovima u novcu i dragocjenostima, a kad su se kraljevske riznice iscrple, onda novim 
darivanjem zemljoposjeda. Budući 

da darivanja zemlje u vrijeme Merovinga pretežno nisu bila privremena, nego trajna i 
neograničena, ona su vodila jačanju velikih zemljoposjednika a slabljenju kraljevske vlasti. 
Jedina kraljeva mogućnost da darovanu zemlju vrati u svoj posjed mogla se ostvariti kao 
kazna u slučaju nevjernosti leuda. To vraćanje moglo se izvršiti samo primjenom kraljeve 
oružane sile, a ona je s iščezavanjem kraljevskog zemljoposjeda neprekidno slabila. Tako su 
kraljevi sve češće morali bespomoćno trpjeti nevjeru svojih leuda. 

Usporedo s procesom slabljenja kraljevske vlasti dvorjanska i službenička aristokracija 
pretvara se u svemoćnu političku silu. Ona je gospodarila državom 1 često je sunovraćala u 
krvave borbe za vlast, naročito u vremenima malodobnosti merovinških kraljeva koji se 
pretvaraju u igračke u rukama moćnih velikaša, osobito majordoma i vojvoda. 

Vojvode Funkcija vojvoda javlja se kao važan faktor političkog života, osobito u vrijeme 
građanskih ratova na prijelazu VI. u VII. st. To su zapovjednici snažnih vojnih odreda kojima 
se povjerava sva vlast nad nekoliko grofovija, a nadređena je vlasti grofova. Oni veoma brzo 
postaju silovitom snagom koja svoju samovolju surovo nameće dvoru a svojim područjem 
upravlja autonomno. 

Majordomi Usporedo s utjecajem vojvoda raste moć majordoma, koji su se izdigli prije svega 
prikupljanjem znatnih zemljoposjeda. Od početka VII. st. oni su već tako moćni da raspolažu 
velikim vlastitim vojnim družinama a u isto su vrijeme zapovjednici kraljeve garde i 
organizatori privrednog poslovanja kraljevskih imanja. 

Premda su majordomi isprva bili eksponenti sve jače zemljoposjedničke aristokracije, oni su 
već tijekom VII. st. iskoristili svoj položaj na dvoru i postali faktičnim vršiocima kraljevske 
vlasti. Time postaju protivnicima feudalnog partikularizma, pa se feudalci tijekom VIII. st. 
bore protiv daljnjeg izdizanja majordoma i njihova posizanja čak i za formalnim obilježjima 
kraljevskog dostojanstva. 

Crkveni Činjenica što su Franci prihvatili katolicizam pribavila im je imuniteti odanost Crkve 
i učinila ju snažnim instrumentom vladanja. Uz uvjet da bude i ostane odana kraljevskoj 
vlasti, crkva se mogla bogatiti i vršiti mnoge funkcije javne vlasti. Tako je biskup u neku ruku 
smatran državnim službenikom, pa mu je kraljevska vlast u gradovima povjeravala dužnost da 
nadzire djelovanje grofa. Za svoje zasluge gotovo sve su crkve već u VII. st. uživale 
specijalnu zaštitu kralja tuitid i imale poveljama zajamčeni imunitet. To značajno pravo 
oslobađalo je crkvu obaveza da plaća zemljarinu, glavarinu, kraljevski udio u globama, 


carinu, cestarinu, sajmi-štarinu, dužnosti da ukonačuje i opskrbljuje kralja i njegove 
službenike; ono je branilo grofu i drugim kraljevskim službenicima da dolaze na crkveni 
teritorij i ondje vrše svoje upravne, sudske ili porezničke funkcije. 

Time su crkvena imanja postala samoupravnim područjem, a biskupije, kaptoli i samostani 
nosiocima jednog dijela kraljevskih ovlaštenja. 

Osim imunitetnih prava, crkva je u svoju nadležnost preuzela i niz drugih djelatnosti javnoga 
života. Ona je upravljala bolnicama i ubožnicama, pomagala socijalno ugrožene i nezbrinute. 
Školstvo u gradovima bilo je sa- 

svim prepušteno crkvi, pa se pretvorilo u skučenu nastavu najnužnijega znanja iz čitanja, 
pisanja i računice samo za neznatan dio stanovništva, pretežno za onu omladinu koja se 
opredijelila za svećenički ili redovnički poziv. 

Misionarski Mnogo energije crkva je ulagala u misionarski rad. Klodovi-rad kovo pokršten je 
nije doseglo do širokih slojeva stanovništva, 

pa je kršćanstvo naknadno sporim tempom prodiralo s juga, iz romaniziranih oblasti, prema 
sjeveru. Područja sjeverno od Somme doseglo je tek potkraj VII. st. Naprotiv, germanske 
zemlje istočno od Rajne ostale su još dugo vremena poganske. Za razliku od zapadnih 
područja, gdje su pokrštavanja pretežno vršile biskupije, na istoku su taj zadatak preuzeli 
redovnici, i to većinom misionari iz irskih i anglosaskih samostana. 

Isprva je misionarska djelatnost na zapadu, polazeći iz biskupijskih gradskih središta, 
dosezala samo u lakše dohvatnu okolicu gradova. Zalaženje u udaljenija sela zadavalo je 
svećenstvu znatne teškoće pa su stoga sela dobrim dijelom ostajala poganska. Čak je i riječ 
paganus poganin prvobitno označavala stanovnike sela, pagusa, i time poprimila smisao 
faktičnoga vjerskog 

položaja seljaštva. 

Tek u VII. 1 VIII. st. započinje 1 dalje se razvija velika aktivnost crkve u osvajanju sela. Na 
velikim zemljoposjedima podižu se crkve za seosko stanovništvo kojima zemljoposjednici 
daruju dovoljno zemlje da bi od prihoda s nje mogao živjeti stalni dušobrižnik zavisnoga 
seoskog stanovništva. Time se te seoske crkvice pretvaraju u središta župa. Cio taj proces 
završio se tek u doba Karolinga. 

Stanje naobrazbe 

Ali ni te mjere nisu bile dovoljne da do temelja učvrste kršćanstvo u poganskim selima Galije 
i Germanije. Izolirani svećenici po rijetko posijanim seoskim župama bili su preslaba snaga 1 
suviše u vlasti laičkih veleposjednika da bi u znatnijoj mjeri mogli utjecati na duhovni život 
velikih zemljoradničkih prostranstava. Tome se pridruživala i niska prosvjetna razina 
svećenika. Crkva se u Franačkoj više bavila sređivanjem javnoga života, obuzdavanjem 
bezobzirnih silništava u vezi s jagmom oko moći i materijalnih dobara i izgradnjom svoje 
vlastite ekonomske i administrativne moći negoli vjerskim ili dogmatskim problemima. 
Dubina svećeničke izobrazbe postajala je sve manja. Čak je i znanje latinskog jezika postajalo 
veoma oskudno. Praznovjerja i vjerovanja u čudesa postaju dominantnim obilježjem jednako 
u mentalitetu svećenika kao i laika. Sva se zbivanja tumače kao rezultat utjecaja viših, 
tajanstvenih sila, prvenstveno zagovora bezbrojnih svetaca i njihovih relikvija moći, kad se 
radi o blagotvornim učincima, ili pak o utjecaju paklenskih sila ili božjih kazni kad se radi o 
nesrećama. Na toj osnovi kršćanstvo je u ranim stoljećima srednjega vijeka preuzelo mnoge 
utjecaje primitivnijih sredina nego što su bili antički ambijenti u kojima se ono razvijalo u 
prvim stoljećima svoga postojanja. 

Gradovi, promet, Opće obilježje privrednog života u doba Merovinga svodi trgovina se na 
prevladavanje naturalne privrede. Dekadansa grad- 


skog života i gradskih ustanova, zamiranje trgovine i slabljenje novčanog opticaja neosporno 
se mogu utvrditi u stoljećima koja se nadovezuju na epohu Seobe naroda. Ali uza sve to, ni 
trgovine, ni novčanog 

opticaja, ni prometa i veza među pojedinim oblastima zemlje i udaljenijim dijelovima 
tadašnjega svijeta nije nestalo. 

Unutrašnji putevi merovinškog kraljevstva bili su baština iz kasne antike, ali ih je franačka 
vlast zapuštala, premda je i dalje ubirala cestarine. Zbog toga sve veću važnost dobivaju 
vodeni putevi, riječni u unutrašnjosti a morski za veze s udaljenijim zemljama. S tim u vezi 
posebnu važnost stječu neki lučki gradovi, napose oni koji leže na ušćima rijeka pa tako 
vezuju riječni s pomorskim prometom. Među takve gradove pripadali su Rouen, blizu ušća 
rijeke Seine, Ouentovic, blizu ušća rijeke Canche, Duurstede, na donjoj Rajni, Nantes, na ušću 
Loire, Bordeaux, na ušću Garonne, Marseille, blizu ušća Rhone i dr. 

Posebno je značajna bila trgovina sa zemljama oko Sredozemnoga mora. U tom smjeru 
prometa glavne luke bile su Narbonne, Arles i Marseille. 

U to vrijeme Merovinško je kraljevstvo uvozilo svilu, miomirise, južna vina i voće, mirodije, 
papirus i dr. Za uzvrat tome uvozu, Galija je jedva šta mogla proizvoditi što bi zanimalo 
velika tržišta oko Sredozemnoga mora. Proizvodni potencijal merovinške Franačke 
ograničavao se pretežno na produkciju agrarnih plodina žito, vino, ulje kakvih je bilo, čak i u 
većem izobilju, u drugim zemljama na jugu. Pri tome ni agrarna aristokracija Franačke a ni 
seljačko stanovništvo nisu bili zainteresirani za trgovačko poslovanje. Zbog toga je gotovo 
sva daleka trgovina na tlu Franačke bila u rukama orijentalnih trgovaca: Sirijaca, Židova i 
Grka. Oni su u lukama na jugu imali svoja stovarišta, a svojim su karavanama prodirali 
duboko u unutrašnjost, pa čak i do luka na obali oceana. Orijentalni trgovci stupali su također 
i u službu franačkih kraljeva u svojstvu neke vrste dvorskih dobavljača, pa su po narudžbi 
kraljevske vlasti odlazili u daleke zemlje i izvršavali nabavke radi zadovoljavanja potreba na 
dvoru. U sjevernim oblastima Galije postojala je razmjerno živa trgovina s Britanijom. Frigija 
je rano razvila proizvodnju sukna i opskrbljavala obližnje predjele. Bila je prilično unosna i 
trgovina robovima iz anglosaskih oblasti u Britaniji i slavenskih zemalja preko Labe. 

Ali premda je trgovinski promet postojao, on je ipak bio znatno slabiji nego u klasično doba 
antike. To slabljenje očitovalo se i iščezavanjem novca. Austražijski kralj Teodebert 533-548 
prvi je počeo kovati zlatni novac sa svojim likom, ali je kraljevsko kovanje novca ubrzo 
presahlo. Tijekom VII. st. zamjenjuju ga emisije novca lokalnih mogućnika: biskupa, opata i 
svjetovnih velikaša. Od početka VIII. s t. uopće više nema zlatnog novca, a plaćanja se sve 
više vrše u naravi, stokom, kožom, oružjem, pri čemu pojedini predmeti imaju ustaljenu 
vrijednost, izraženu novčanim iznosom koji se uopće ne pojavljuje u samom procesu 
razmjene nego služi samo kao apstraktno mjerilo za omjeravanje vrijednosti. 

Način života Merovinško društvo u razdoblju feudalizacije, u vremenu kad i shvaćanja nekoć 
slobodno seljaštvo zapada u zavisnost a privreda se naturalizira, živjelo je životom koji nam u 
svojoj svakodnevnoj konkretnosti nije dovoljno poznat. Napose ima malo podataka o 
neposrednom životu širokih slojeva stanovništva jer o tome ne govore ni oni oskudni elementi 
koji su se ipak, kroz sve katastrofe vremena, sačuvali do danas. Nešto poznatiji je život 
vladalačke klase, naročito dvora. Kraljevi su najvećim dijelom razulareni ljudi, odani 
porocima svake vrste, beskrupu- 


12 Srednjovjekovno doba povijesnog razvitka 

lozni, vjerolomni, krvožedni i okrutni preko svake mjere. Njihov život svršava veoma rano ili 
umorstvima ili potpunom propašću u bolestima koje proizlaze iz krajnje neurednosti njihova 
života. 


Jednako su mahnito neobuzdane u ambicijama i okrutnostima i žene kraljeva i njihove 
ljubavnice. One spletkare, potkupljuju ubice koji uklanjaju s njihova puta suparnice i 
protivnike, njihovu djecu, njihove vlastite muževe ili djecu njihovih muževa iz prethodnoga 
braka. 

Dvorjanstvo oko kraljevskih ličnosti ne zaostaje za njima. Pojedini majordomi ili vojvode, 
kao na pr. Ebroin, užasavaju svojim beskrupuloznim ambicijama i okrutnostima. Izdajstvo i 
neke vrste razjarena borba za održanje bjesni u merovinškom kraljevstvu gotovo bez prekida. 
Pri tome je veoma karakteristično da u tom okrutnom košmaru jednako sudjeluju Galo- 
Rimljani kao i Germani. Opća barbarizacija zahvatila je cijelu vladajuću klasu bez razlike u 
etničkom podrijetlu. U isto vrijeme to je merovinško ratoborno i gramžljivo društvo veoma 
praznovjerno i pripravno da vrši egzaltirana pokajanja na grobovima svetaca i mučenika, u 
uvjerenju da se sve može oprostiti uz pomoć zasluga božjih ugodnika, zagovora crkve koji se 
kupuje materijalnim dobrima ili poklonstvom pred moćima svetaca. Čini se kao da 
merovinški kraljevi i mogućnici unaprijed računaju s time da im je svaki grijeh dopušten ako 
se naknadno pokaju i ako im potkupljeni kler dade oproštenje. 

U takvim okolnostima, ono isto vjerovanje u nadnaravne snage i čuda koje je vladalačkim 
slojevima donosilo slobodu za nasilja i okrutnosti, za potlačeni je puk, kome feudalizirani 
zemljoposjednici preotimlju zemlju i skučavaju slobodu, značilo utjehu i nadu da će dobiti 
zaštitu i pomoć od nadljudskih zaštitnika kad im već stvarnost društvene strukture tu zaštitu 
nije moglo dati. 

Bijeda i bespomoćnost onih koje je realnost privrednih odnosa obarala, pojačavala se općini 
uvjetima života. Slaba proizvodnost rada i nemoć ljudi pred prirodnim uvjetima opstanka bila 
je uzrokom čestih nerodica 1 gladi. Slaba ishranjenost, siromaštvo, nepostojanje higijenskih 
mjera, neznanje i bijeda omogućavali su pustošenja brojnih epidemija, tako da su gladi 1 
zarazne bolesti, zajedno s neprekidnim ratnim razaranjima bile opći okvir svakodnevne 
stvarnosti za siromašne slojeve stanovništva. 

Takve okolnosti dovele su do izrazite nezainteresiranosti za vrednote produbijenijega 
kulturnog života. Imućni slojevi barbarizirali su se u mahnitoj borbi za vlast i posjede, a 
siromasi su tonuli u bijedu bespomoćnosti, neznanja i praznovjerja. 

7. KULTURA MEROVINŠKOG DOBA 

Na području kulture iz merovinškog se doba zbog razloga opće deka-danse a i zbog mnogih 
razaranja sačuvalo malo svjedočanstava. Zna se da se, uglavnom na križnom tlocrtu, tijekom 
VI. i VII. st. gradilo razmjerno mnogo crkvica, ali se sačuvalo svega nekoliko podzemnih 
kripta na pr. u Yonarreu, na rijeci Marni, oko 50 km istočno od Pariza i nekoliko krstionica i 
grobljanskih crkvica kao baptisterij Sv. Ivana, u Poitiersu, iz VII. st.. Zidno slikarstvo i 
mozaici nisu ostavili nikakvih svjedočanstava, a kiparstvo se svelo na urezivanje ornamenata 
na stupove, nadgrobne ploče i sarkofage. 

Od svih umjetnosti najviše se radova sačuvalo na području oslikavanja rukopisa i knjiga, kao 
što je na pr. Starozavjetno Petoknjižje iz Toursa Tur, nastalo u VI. ili VII. st, s nespretnim 
prikazima ljudskih ili životinjskih likova. Veću estetsku vrijednost imaju inicijali. Na znatnijoj 
su visini bili i zlatarski proizvodi, pločice s uloženom staklastom masom u splet saćaste 
tvorbe kojima su se oblagali dršci mačeva i noževa, relikvijari, krune, kaleži, kopče 1 prstenje. 
Poimence je poznat i jedan umjetnik te struke, Akvitanac Eligius, koji je potkraj života bio 
biskupom u Noyonu Noajon, a iza smrti 659 proglašen je svecem St. Eloi. Od sačuvanih 
predmeta, njemu se pripisuje donji dio tzv. Dagobertova prijestolja, a zna se da je izrađivao 
nadgrobne baldahine u crkvama u Toursu, Parizu i St. Denisu. 

Na području pismenosti i književnosti merovinško je doba vrijeme dubokih promjena. 
Latinski se jezik već od kraja IV. st. naglo mijenjao. U merovinško doba te promjene postaju 
još brže. Deklinacija u govornom jeziku iščezava, a za razlikovanje padeža ulaze u upotrebu 


prijedlozi de, ad i td.. U konjugaciji futur i pasivni oblici zamjenjuju se opisnim oblicima. 
Rječnik izvanredno siromasi i odbacuje profinjenije razlike među izrazima i zadovoljava se 
tek osnovnim leksičkim blagom. U tu osiromašenu zalihu izraza, preuzetih iz latinskoga, 
unosi se znatna količina riječi iz franačkoga i drugih germanskih jezika, uz grubu prilagodbu 
na uobičajene latinske forme. Time se postupno oblikuje pučki govor koji je polazište pri 
nastajanju srednjovjekovnih francuskih dijalekata. 

Usporedo s tim promjenama, latinska kursivna minuskula iz V. st. izobličuje se, pretvara se u 
vrlo nečitko pismo, pretrpano vitičastim izvojcima, vezano brojnim i napadnim ligaturama. 
Od početka VII. st. to pismo mero-vingica dominira crkvenim i svjetovnim tekstovima 
učinivši pismenost još manje pristupačnom vještinom u tom svijetu rudimentarne 
obrazovanosti. 

U takvim okolnostima književna je djelatnost bila sasvim slaba, i po broju djela i po njihovoj 
vrijednosti. 


Merovinško pismo. 

179 

Jedini spomena vrijedan pjesnik merovinškog doba bio je Venantius Fortunatus umro u poč. 
VII. st.. Nakon njega više se nitko u merovinškoj Franačkoj nije odvažio da pokuša pisati 
stihove. Najvažnije prozno djelo te epohe je Povijest Franaka u 10 knjiga, nastalo krajem VI. 
st., a napisao ga je Grgur, biskup u gradu Toursu, autor još i nekoliko životopisa svetaca. 
Grgurovu su Povijest nastavila tri nepoznata pisca tzv. Pseudofredega-rove kronike, dovevši 
prikaz događaja do 642. Nakon 727. jedan je redovnik samostana St. Denis, sjeverno od 
Pariza, sastavio djelce Knjiga franačke povijesti. Ono je kratkim dodacima dopunjeno još u tri 
navrata, tako da dopire sve do dolaska Karla Velikoga na prijestolje 768. 

Najrasprostranjenija književna vrsta merovinškog doba bili su svetački životopisi. Ta je 
literatura najviše odgovarala duhovnim potrebama vremena i tadašnjoj intelektualnoj razini. 
Od velikoga mnoštva koje je postojalo sačuvano je u svemu oko 40 autentičnih životopisa, od 
kojih je najstariji napisan u 2. pol. V. st. 

V. BRITANSKI OTOCI I SKANDINAVIJA DO SREDINE XI. ST. 

1. BRITANIJA DO SKANDINAVSKE PROVALE 

Najstarije poznato stanovništvo Britanije bili su Iberijci, tamnokosi srodnici pretkeltskog 
stanovništva u Galiji i na Pirenejskom poluotoku. Njih su na Britanskim otocima, kao i 
drugdje, smijenili ili, točnije, s njima se izmiješali kasniji doseljenici Kelti. Oni su došli s 
evropskog kontinenta u dva glavna vala: oko 600. pr. n. e. Gojdeli ili Gaeli zaposjeli su Irsku 
i, odonuda, Škotsku. Krajem V. st. doselili su se Bretonci i zauzeli današnju englesku ravnicu. 
Keltski doseljenici bili su visoki i snažni ljudi, pretežno plavokosi ili crvenokosi. Taj je fizički 
tip, kako se čini, postao narodnim idealom, pa su oni koji su se razlikovali od njega bojili 
kosu crveno ili plavo. Tetovirali su i bojom premazivali tijelo, pa je ime Breton ili Prvthon na 
keltskom jeziku značilo: tetovirani čovjek. Kasnije su i Rimljani keltsko stanovništvo iz 
Škotske nazivali Piktima, što znači: obojeni ljudi. 

Od sredine I. st. pr. n. e. pa sve do početka V. st. n. e. Britanski je otok bio objektom rimskih 
osvajačkih interesa. Nakon prvih, Cezarovih pothvata, rimske su legije god 43. u n. e. srušile 
keltsko kraljevstvo Katuvelauna formirano u poč. n. e., pod kraljem Cimbelinom i formirali 
trajnu okupatorsku vlast koja je postupno podvrgla cio Britanski otok do brdskih granica 
Škotske. Hadrijanov granični zid, južno od gorja Cheviot. 

Jugoistočna nizina zaposjednutog područja intenzivno se romanizirala. Tu su nikli brojni 
rimski gradovi u kojima su živjeli trgovci, doseljenici, isluženi vojnici, predstavnici rimskih 
vlasti i romanizirani Kelti. Izvan gradova prostirala su se imanja gradskog stanovništva. Na 
njima su nicali mnogi zaseoci, villae po italskom uzoru, na kojima se odvijao poljoprivredni 


ladanjski život, s eksploatacijom robovskoga i kolonskoga rada. Što se dalje odmicalo od 
gradskih središta, sve su brojnija bila slobodna keltska rodovska sela trevs. 

Kršćanstvo je u Britaniju prodiralo razmjerno sporo i nakon 330, kad je u Carstvu steklo 
priznanje i zatim postalo državnom vjerom. U Irsku je, naprotiv, uneseno znatno uspješnije, 
zaslugom nepoznatih misionara koji su imali hrabrosti da već u IV. st. odu onamo, premda taj 
otok nije bio u vlasti Rimskoga carstva. Suzbijajući ondje druidizam, staru vjeru i svećenički 
sistem Kelta, kršćanstvo je jačalo, ali na prijelazu IV. u V. st. nije bilo pravovjerno, nego 
pelagijansko. 

Do prekretnice u vlasti nad Britanskim otokom došlo je početkom V. st. kad je zapadnorimski 
vojni zapovjednik Stilihon morao iz Britanije opoz- 

vati već otprije vojno oslabljene kontingente rimskih posada da bi Italiju obranio od provale 
barbara što su preko Alpa prodrli u Padsku nizinu. 

Uskoro poslije odlaska rimske vojske i glavnina rimskog i romaniziranog stanovništva 
napustila je Englesku ponijevši sa sobom i svu imovinu koju je bilo moguće ukrcati na lađe. S 
njihovim odlaskom upotreba latinskog jezika iščezava, rimske institucije propadaju, a južna 
Engleska ponovo postaje keltskom zemljom. Ta etapa u povijesti Otoka naziva se keltskim 
preporodom. Čini se da se taj pojam prvenstveno odnosi na obnovu neke vrste državnosti 
Brita, stanovnika jugoistočnih ravnica, u osloncu na predrimske tradicije iz Cimbelinovih 
vremena. 

Ali Keltski preporod nije imao mogućnosti da se neometano razvija u miru. Tek što su se 
rimske legije povukle počeli su gusarski napadi germanskih plemena s Kontinenta kojih je 
povremeno bilo i u prethodnim stoljećima, a i napadi Pikta i Škota iz Kaledonije Škotske. 
Čini se čak da su se ti napadi i kombinirali. Tako je poznato da su Briti 429, sjeverno od 
Londona morali suzbijati zajednički napad Pikta i Sasa. Taj prvi veliki okršaj završio se 
uspjehom Brita, ali već 441-442. germanski su osvajači, u prvom redu Sasi, obnovili napad, 
pa je cio nizinski jugoistok Engleske pao u njihove 

ruke. 

Premda je na taj način engleski jugoistok oduzet Britima naglim zahvatom, ipak se masovno 
doseljavanje Germana vršilo tek nakon događaja iz 441-442. Kad se, naime, u Germaniji 
saznalo da su nestale zapreke nadiranju u privlačnu britansku zemlju, počeli su seobeni 
pokreti u raznim krajevima. Sa sjevernog Jiitlanda došli su Juti i zauzeli današnji Kent. S 
južnog Jiitlanda doselili su se Angli i zauzeli nekoliko područja: Istočnu Angliju uz istočnu 
obalu Otoka, između ušća rijeka Stour i Wash; Northumbriju između rijeke Humber i 
Hadrijanova zida i Merciju u unutrašnjosti Otoka, zapadno od Washa. Sasi su iz 
sjeverozapadne Njemačke također zaposjeli tri oblasti: Essex sjeverno od ušća Themze, 
Sussex između oblasti Londona i južne obale Otoka i Wessex zapadno od rijeke Avon do 
Cornvvallskog pobrđa. U naseljavanju sudjelovali su 1 Frizi, iz današnje sjeverne 
Nizozemske, a smjestili su se na jugu Otoka u nekoliko manjih skupina. 

Doseljavanje Germana u Britaniju nakon 4412. nije više bilo samo ratnički podvig, nego 
sistematsko premještanje cijelih rodova sa svim imanjem u nova boravišta. Njihovo 
zauzimanje pojedinih oblasti nije bilo miroljubivo. Uništavali su bez milosti stara naselja, 
gradove i utvrde romaniziranog dijela Britanije i slamali otpor Kelta. Jedne od njih su 
podvlašćivali, drugi su se pred osvajačima povlačili u Wales i Škotsku, a znatna skupina je 
izbjegla preko mora, u Galiju i ondje se naselila u staroj provinciji Armorici davši joj novo 
ime Bretanja. Doseljenici su se sukobljavali i s vlastitim sunarodnjacima ili srodnim 
germanskim skupinama ako se pokazalo da bez borbe nije moguće da za sebe nađu mjesta. O 
otporu keltskog stanovništva osvajačima svjedoče i tradicije o borbi britskog kralja Artura 
koje je srednjovjekovna književnost oblikovala kao epske priče o "vitezovima okrugloga 


stola". Pred germanskim nadiranjem nestalo je i posljednjih ostataka rimskog vladanja. 
Keltski preporod i germanska invazija zatrle su sve tragove rimskih institucija, pa je budući 
razvoj anglosaske Engleske počeo na ruševinama, bez kontinuiteta s civilizacijom, političkim 
odnosima i privredno-društvenom strukturom u Rimskome carstvu. 

Engleska u doba heptarhije 

Germanski osvajači Britanije došli su onamo u rodovskom društvenom uređenju kasnijih 
razvojnih etapa. Za vrijeme ratovanja i osvajanja jačala su mala plemenska kraljevstva, pa su 
Angli, Sasi i Jiiti uskoro po dolasku u Britaniju svoje zaposjednute oblasti organizirali kao 
mala ratnička kraljevstva. Obično se nabraja sedam takvih kraljevstava: 3 saska Essex, 
Wessex i Sussex, tri kraljevstva Angla Istočna Anglija, Northumbrija i Mercija 1 jedno jiitsko 
Kent. Ali isprva ih je bilo više, petnaest ili možda čak 

osamnaest. 

Kao što germansko doseljenje nije bilo jedinstven, zajednički pothvat, tako isto ni nakon 
osvojenja nije među germanskim državicama bilo sloge, nego su smjesta među njima izbila 
žestoka neprijateljstva i ogorčene borbe, a kako je u tim kraljevstvima društveni i politički 
razvitak napredovao, jačala je i težnja pojedinih kraljevstava za prevlašću nad ostalima. Prvi 
je među njima postigao hegemoniju jiitski Kent krajem VI. 1 u VII. st. do 616, da bi prvenstvo 
prepustio najprije Anglima iz Eastanglije do 627, zatim Anglima iz Northumbrije, od kojih su 
ga preoteli njihovi sunarodnjaci iz Mercije 659-825. I, najzad, od kraja prve četvrti IX. st. pa 
do svršetka anglosaskog razdoblja prevlast je imao Wessex. 

Osim germanskih država, na Otoku su i oni Kelti koji su pred osvajačima uzmakli u brdska 
područja formirali svoje male političke zajednice: u Cornwallu i Devonu nastalo je 
kraljevstvo Damnoneja, u Walesu tri zasebna kraljevstva, jedno u Lancashireu, jedno južno od 
Yorka i jedno u području današnjega grada Carlislea. 

Prema tome, osim petnaestak germanskih državica koje su se do kraja VI. st. reducirale na 
svega sedam formiralo se južno od Hadrijanova zida još i najmanje sedam kraljevstava 
keltskog stanovništva. Ali razmještenost političkih teritorija na Otoku bila je povoljna za 
Germane. Oni su u svojoj vlasti držali središnje, plodne oblasti i bili su, usprkos političkoj 
razmrvljenosti, kompaktno stanovništvo na svom području. Naprotiv, Briti su zadržali 
periferiju, razvučenu duž zapadnih obala i među sobom razdvojenu dubokim morskim 
uvalama. Stoga su njihove uzajamne veze bile slabe i mogućnost udruženog otpora gotovo 
nikakva. Osim toga slaba plodnost njihova zemljišta osuđivala ih je na oskudicu i neimaštinu. 
U tim uvjetima britske su državice već od sredine VII. st. morale uzmicati pred daljnjim 
napredovanjem Germana, pa je poslije IX. stoljeća sve do XII. st. svoju nezavisnost sačuvao 
još samo planinski dio Walesa. 

Politička povijest anglosaskih država u svom je daljem razvitku bila tijesno vezana s 
utjecajem vjerskih suparništava i borbi. Kršćanstvo je, naime, u Britaniju bilo uneseno iz 
dvaju središta: iz Irske i iz Rima, pa je njegovo nadvladavanje anglosaskoga prvobitnog 
poganstva omogućavalo da se međusobno takmaštvo kraljeva i državica očituje različitim 
vjerskim 

opredj elj en j ima. 

Keltska Irska primila je prve širitelje kršćanstva još u IV. st. Ali puni razmah nova je vjera 
ostvarila tijekom prve polovice V. st., u vezi s djelatnošću britanskog redovnika Sv. Patricka 
koga su Irci još prije masovne invazije Germana na Otok, prigodom jednog napada na 
Britaniju zarobili i odveli sa sobom. On je u Irskoj intenzivno propovijedao počevši od 432., a 
444. je osnovao biskupiju u Armaghu dan. j. Ulster. Šireći se među irskim stanovništvom koje 
je živjelo u rodovskom društvu, kršćanstvo se ondje prilagodilo pretklasnim društvenim 
odnosima pa nije izgradilo crkvenu hijerar- 

hiju niti se pretvorilo u oslonac državne vlasti kao što je to bilo na tlu kasnoga Carstva. 
Žarišta kršćanstva bili su irski samostani. To su većinom bila pustinjačka i asketska naselja 
koja su se sastojala od priprostih koliba od šiblja i gline opkoljenih zajedničkim zidom. Tu su 
redovnici izučavali grčke i latinske kršćanske pisce, prepisivali vjerske knjige i odatle odlazili 
na misionarska putovanja šireći prakršćanske tradicije o apostolskom siromaštvu i etičkim 
vrlinama. Mise su služili na keltskom, a ne na latinskom jeziku, nisu svetkovali uskrs onako 
kao ostali kršćani ni prikupljali bilo kakvu imovinu. 

Početkom 2. polovice VI. st. iz Irske je kršćanstvo prenio u Škotsku sv. Kolumbo. Ali kad je 
odonuda pokušao svoje djelovanje proširiti i prema jugu, na područje između rijeke Tyne i 
zaljeva Forth Berenicija, gdje su živjeli Angli, sudario se ondje s drugom i u mnogom pogledu 
drukčijom strujom kršćanskog misionarstva koje je djelovalo na temelju papinske inicijative 
iz Rima. Papa Grgur I. je, naime, 596. poslao jednu skupinu rimskih redovnika, kojoj je bio na 
čelu Augustin, da pokrste Anglosase. Oni su prve uspjehe postigli u Kentu gdje je kraljeva 
žena, franačka princeza, bila kr-šćanka. Bilo je to u vrijeme političke hegemonije Kenta, pa se 
pod autoritetom kralja-hegemona bretwalda kršćanstvo počelo širiti i u Essex i Istočnu 
Angliju. 

Ali hegemonija je nakon smrti kralja Etelberta 616 prešla s Kenta na Istočnu Angliju, a njezin 
se kralj odupro širenju kršćanstva. Taj povratak poganstvu potrajao je samo do 627. kad je 
hegemonom u Britaniji postao kralj Northumbrije, sklon kršćanstvu. On je omogućio novoj 
skupini papinskih misionara, pod vodstvom Paulinusa, da pokrste Northumbriju. Kao što je 
ranije Augustin utemeljio biskupiju u Canterburvju, u Kentu, tako je sada Paulinus postao 
biskupom u Yorku 627. I on je iz Northumbrije stao širiti kršćanstvo u druga anglosaska 
kraljevstva. 

Akcija oko širenja kršćanstva iz neke od anglosaskih država koja je imala hegemoniju, 
osjećala se u potčinjenim kraljevstvima kao jačanje te hegemonije. Stoga se redovno tome 
javljao otpor. 

Kraljevina Mercija, kojoj je središte bila dolina rijeke Trent, uspjela je da u doba kralja Pende, 
sredinom VII. st., preotme dio Wessexa. Ojačan tim uspjehom, Penda se odupro širenju 
kršćanstva i hegemoniji Northumbrije. U savezu s keltskim kraljem sjevernoga Walesa, Penda 
je 633. pobijedio Northumbriju i preoteo joj njene južne oblasti Deiru a zatim je svojoj vlasti 
podvrgao i Istočnu Angliju. To je dovelo do likvidacije kršćanstva 1 u tim osvojenim 
zemljama. 

Budući da je Pendinom pobjedom i proširenjem njegove vlasti na nabrojena područja sjeverna 
Northumbrija ostala odsječena od kršćanskih oblasti na jugu i bez veza s Rimom, njezin je 
kralj Oswald stupio u vezu s keltskim irskim misionarima koji su imali svoj samostan na 
otoku Yona, uz zapadnu obalu Škotske. Iz toga središta pučka, rodovskom društvu 
prilagođena varijanta kršćanstva ubrzo je postigla znatne uspjehe kod stanovništva ne samo u 
Sjevernoj Northumbriji Bereniciji nego i južnije, u Istočnoj Angliji i Essexu. 

Ostavši zbog tih događaja bez oslonca izvan granica same Mercije, Penda je 655. u ratu s 
kraljem sjeverne Northumbrije najzad pretrpio poraz i izgubio život. 

Profil kralja Offe na srebrnom novcu. 

Ali Pendini su nasljednici shvatili važnost kršćanstva u borbi za prevlast u Britaniji. 
Omogućivši novi val pokrštavanja, osnutak niza biskupija podređenih nadbiskupiji u 
Canterburvju i župa u mnogim naseljima, kao i ustanova za sistematsku izobrazbu svećenstva, 
mercijski kralj Wulfhere uspio je pribaviti državnoj vlasti brojan i snažan kadar savjetodavaca 
i činovnika. Rimski tip kršćanstva sa svojim već dotad snažno izgrađenim hijerarhijskim 


načelima i znatnim iskustvom u upravljanju državnim poslovima bio je kadar da 1 u Britaniji 
postane osloncem kraljevske politike. 

Te prednosti papinskog kršćanstva shvatili su i u Sjevernoj Northum-briji, pa je ondje 664. 
otklonjen utjecaj irskih redovnika, vezanih uz rodovske društvene odnose u keltskim 
oblastima. Ali ta je preorijentacija zakasnila. Iznutra ojačana Mercija naglo je jačala svoju 
prevlast. Počevši od 658. i tijekom prve polovice VIII. st. sve su anglosaske države bile 
podvrgnute u zavisnost od Mercije, a kralj Offa 757-796 čak je sasvim uklonio s vlasti sve 
kraljeve zavisnih država, osim Kenta i Wessexa, potisnuo je vvaleške Kelte na zapad, pa je na 
granici svojih posjeda prema Walesu podigao bedem koji se protezao od ušća rijeke Dee do 
ušća rijeke Wye. 

Za vrijeme Offe hegemonija Mercije dosegla je vrhunac. U zemlji je poraslo blagostanje, 
uveden je zlatni novac kakvim se nije mogla služiti ni karolinška monarhija, izrađena je 
zbirka zakona koja se sačuvala u izvodima unutar kasnije objavljene zakonske zbirke kralja 
Alfreda Velikog. Odlične odnose s crkvom Offa je potvrdio davanjem redovnoga godišnjeg 
tributa papi u iznosu od jednoga zlatnika dnevno. 

Unutrašnje političko ustrojstvo anglosaskih država temeljilo se sve do IX. st. na jakim 
elementima rodovske i plemenske autonomije, zasnovane na načinu njihova doseljavanja i 
smještaja na zauzetom području. Budući da su s Kontinenta osvajači dolazili u produženom 
nadiranju, rodovske su zajednice očuvale svoje cjeline i u novom boravištu. Osnovna 
naseobena jedinica bilo je rodovsko selo. Njime je upravljao seoski starješina tungeref, a bira 
ga seoska skupština svih slobodnih ljudi. Više sela iste etničke zone čini stotniju hundred. I 
ona ima svoju skupštinu slobodnih ljudi hundred--moot koja bira stotnika, a sastaje se jednom 
mjesečno. Nekoliko stotnijskih 

okružja čini područje grofovije shire. Najviša instanca grofovije je opća narodna skupština 
folkmoot, a njezin je predstavnik i vršilac upravne vlasti earldorman. 

Stoljeća borbe za prevlast u Britaniji veoma su ojačala kraljevsku vlast, najprije u okvirima 
svakoga pojedinog kraljevstva, a onda i u širim razmjerima. U vezi s time vrše se dvojake 
skupine promjena: u unutrašnjepolitič-kim ustanovama i u uzajamnim odnosima kraljevstava. 
Narodne skupštine se održavaju i dalje, ali njihova uloga se smanjuje. Tako se na razini 
stotnija izdvaja zasebna skupina najuglednijih ljudi, "vijeće dvanaestorice", koje postaje uz 
stotnika lokalni organ upravljanja. Potiskivanje značenja narodne skupštine očituje se i na 
razini grofovije time što umjesto ealdormana sve veći utjecaj stječe kraljevski činovnik, 
shiregeref ili šerif. I na vrhu državne vlasti, nakon ujedinjenja što ga je izvršila Mercija, kralj 
postaje neosporan autoritet koji vlada bez ikakve skupštine naroda, a na pomoći mu je vijeće 
najmoćnijih ličnosti u državi witenagemoot ili vijeće mudraca, ne više u svojstvu skupa 
plemenskih prvaka ili predstavnika, nego na temelju njihove ekonomske moći ili ugleda u 
državnom aparatu. 

Hegemonija što ju je izgradila Mercija održala se još 1 u prvoj četvrti IX. stoljeća. Ali nakon 
smrti kralja Coenwulfa redom su protiv prevlasti Mercije počele ustajati sve ostale anglosaske 
državice. Na čelu toga pokreta bio je kralj Wessexa Egbert 802-839. On je u nekoliko navrata 
potukao vojsku Mercije i zauzeo Devon, južni Wales i Kent. Time su sada dva snažna 
protivnika, Wessex i Mercija, stajala jedan drugome sučelice na toku rijeke Themse. Ali u 
tome trenutku Britaniju je zadesio snažan val napadaja novih osvajača iz Skandinavije koji je 
iz temelja izmijenio razvitak međusobnih odnosa anglosaskih država. 

2. SKANDINAVSKA OSVAJANJA NORMANI 

Novi germanski osvajači došli su iz Skandinavije u okviru općeg naleta Norvežana, Šveđana i 
Danaca prema zapadnoj i istočnoj Evropi koji ispunja IX. stoljeće. Pri tome su Šveđani 
nadirali preko Baltika prema istoku, dok su Norvežani i Danci napadali zapadnoevropske 
zemlje sve do Španjolske, prodirali u Sredozemno more i čak se iskrcavali na obalama 


Sjeverne Amerike. Prvi predznaci najavili su pokret "normana" tj. ljudi sa sjevera, kako ih je 
nazivala napadnuta zapadna Evropa već krajem VIII. st. Godine 787. je oko 200 pljačkaša u 
tri dugačke lađe na vesla i s jednim crvenim jedrom napalo obale Wessexa. Šest godina poslije 
toga nove su skupine opljačkale priobalne samostane u Northumbriji. Otad su nasrtaji 
postajali sve češći. Pojedini manji odredi čamaca napadali su obale Northumbrije, Škotske, 
Irske i Walesa pljačkajući samostane i crkve u kojima se sakupilo blago i dragocjenosti, pa su 
plijen otuda, a i s obala Franačke, odvozili u svoju domovinu. 

Ti pojedinačni napadi upoznali su Skandinavce s prilikama u Evropi i pokazali im da ni 
anglosaska kraljevstva a ni moćna država Franaka u Galiji nemaju nikakve mornarice koja bi 
se mogla suprotstaviti njihovim pomorskim naletima. Usporedo s time, oni su se uvjerili da u 
tim krajevima ima obilje dragocjenosti koje je moguće napljačkati uz pomoć brzine i hra- 

Normanska lađa iz Gukstada, IV. st. 

brosti, a također i mnogo dobre zemlje za naseljavanje kakve nije bilo u Skandinaviji. Sve je 
to učestalo njihove nasrtaje i pretvorilo ih u masovnu invaziju. 

Kretanje Skandinavaca prema Zapadnoj Evropi vršilo se u dva smjera: vanjskim, iz Norveške, 
Normani su naselili Island i Grenland, doprli do Sjeverne Amerike, napadali Škotsku, Irsku, 
Wales, Francusku i Španjolsku; unutrašnjim smjerom dolazili su pretežno Danci, pa su se 
iskrcavali u Nort-humbriji, Istočnoj Angliji, na obalama Wessexa, a u La Mancheu su se 
povezivali s normanskim napadima vanjskoga smjera, upravljenima prema Francuskoj i 
Španjolskoj. 
Na taj način Norvežani su na otočju Orknev, u Škotskoj, u Gallowayu i Irskoj stvorili brojne 
naseobine, a otok Man, u Irskom moru, postao je njihovom bazom odakle su napadali i 
zaposjedali prostrana susjedna područja u Engleskoj i Walesu. Istovremeno Danci su se 
iskrcavali na istočnim obalama Britanije. Njihovi napadi postajali su naročito česti nakon 840. 
Zimi 850-51. golema je flota Danaca od 350 lađa uplovila u Themzu, zauzela i op- 

Normanski napadi na evropske zemlje 

ljačkala London i Canterburv, zatim se bujica napadača prelila preko Mer-cije i nasrnula na 
Wessex. Potkraj 851. kralj Wessexa najzad ih je skrajnjim naporom uspio pobijediti i 
protjerati. Ali otok Sheppev, u ušću Themse, ostao je njihovom bazom. Uskoro su trajno 
zauzeli i otok Thanet, na skrajnjem istočnom rtu Kenta, pa se ta pokrajina morala godišnjim 
dankom otkupljivati od čestih uznemiravanja. 

Počevši od 876. napadači se više nisu zadovoljavali osvajanjem uporišta na istočnim obalama 
Engleske ili na priobalnim otocima, nego su započeli sistematsko osvajanje dublje 
unutrašnjosti. Već te godine zauzeli su Deiru i njezin glavni grad York te primorali oslabljenu 
Merciju da im plaća danak. Godine 870. su u Istočnoj Angliji uklonili dotadašnju vlast i 
osnovali svoje kraljevstvo. Otuda su nizom napada potiskivali vlast kralja Wessexa prema 
istoku i jugu. Tek u posljednjoj četvrtini IX. stoljeća postigao je Alfred Veliki, kralj Wessexa 


871-899, važne uspjehe protiv danske invazije osujetivši njihove zaobilazne napade na 
Wessex sa sjeverozapada. Najzad je velikom pobjedom kod Edingtona sjev. od dan. Bristola 
primorao danskog kralja Gutruma da sklopi tzv. Vedmorski mir između 880. i 885 kojim je 
određena granica između područja pod danskom vlašću Danelavv, "područje danskog prava" i 
područja pod vlašću Wessexa. Ta je granica išla od Themse nizvodno 

od Londona, rijekom Lea do njezina izvora, otuda do Bedforda i zatim starom rimskom 
cestom koja je vodila iz Londona u Chester. Time je Wessexu ostala samo trećina današnje 
Engleske; cijelo ostalo područje osim sjevernog dijela Northumbrije, Berenicije pripalo je 
Dancima. Omeđivši tako svoje posjede, danski je kralj pristao da primi kršćanstvo, što je 
veoma pomoglo da se usklade odnosi između osvajača i starijeg stanovništva u osvojenim 
pokrajinama. 

Ali Vedmorski mir bio je uskoro narušen. Godine 890. umro je danski kralj Gutrum, a njegovi 
su nasljednici iskoristili nove opasnosti koje su zadesile Wessex da obnove neprijateljstva. U 
Evropi je naime njemački kralj Arnulf god. 891. velikom pobjedom nad Dancima, koji su 
desetljećima sa svog poluotoka napadali kopnenu Njemačku, potisnuo njihove težnje za 
osvajanjima i opet na more. Otad su novi valovi osvajača s Jiitlanda zapljuskivali obale 
Wessexa. Ova nova faza danskih napada povezala se s pokušajima Gutrumovih nasljednika da 
sa sjeveroistoka prodru na područje Wessexa. To je primoravalo kralja Alfreda da vodi uporne 
borbe na sjeveru i na jugu. Skrajnjim naporima uspio je obraniti graničnu liniju ustanovljenu 
880885. Naprotiv, napadače iz Danske uspio je suzbiti tek pošto je izgradio dovoljno snažnu 
flotu koja je branila južne obale. Tim uspjesima zavladalo je na području Wessexa razdoblje 
relativnog mira i vanjske sigurnosti. U unutrašnjim odnosima to je razdoblje bilo ispunjeno 
nizom upravnih, socijalno-eko-nomskih i političkih reformi. Cijelo je državno područje bilo 
podijeljeno na vojna okružja, a stanovništvo je sa svakih pet osnovnih jedinica zemljopo-sjeda 
hajda moralo davati jednoga potpuno naoružanog vojnika 1 svu opskrbu nužnu za vrijeme 
njegova ratovanja. Raniji povremeni porez, namijenjen plaćanju danka u korist Danaca tzv. 
danski novac, pretvoren je u redovitu poresku dažbinu. Oko 890. objavljen je Zbornik zakona 
Alfreda Velikog koji je sjedinio bitne odredbe starijih zakonskih zbornika Kenta, Mer-cije i 
Wessexa, prilagodivši ih dotad ostvarenom stupnju u razvitku privrednih, društvenih i 
političkih odnosa. Među velika Alfredova djela pripadaju i njegova kulturna nastojanja. 
Osnovao je nekoliko novih samostana i u njima poticao rad na prepisivanju i objavljivanju 
crkvenih, teoloških i povijesnih djela. Na svom je dvoru otvorio školu za latinski i saskijezik. 
Potakao je prevođenje s latinskoga na saski"Povijesti engleske crkve" što ju je napisao Beda 
Venerabilis, a također i pisanje Saske kronike, najstarijega povijesnog svjedočanstva nastalog 
u izvorniku na anglosaskom jeziku. Mnogo toga izvršio je i sam Alfred. Između ostaloga, 
preveo je Pastoral pape Grgura Velikog, Utjehu filozofije Boecija, Solilokvije Sv. Augustina i 
fragmente njegova djela Civitas Dei Božja država, Orozijevu Svjetsku povijest i dr. 

Nakon Alfredove smrti 899 njegovi su nasljednici otpočeli velike oslobodilačke pothvate 
protiv danske vlasti nad pretežnim dijelom Britanije. Do smrti Alfredova sina Edvarda 
Starijeg 925 preoteta je bila cijela danska Mercija, Essex i Istočna Anglija. Edvardov sin 
Ethelstan 925-940 osvojio je najzad i Northumbriju i time postao vladarem cijele današnje 
Engleske. Za njegovih prvih nasljednika u dva je navrata izbio opasan ustanak Danaca u 
nekadašnjem području Danelawa. Do konačne konsolidacije oslobođenih područja došlo je 
tek za Ethelstanova unuka Edgara 959-975. 

Dugotrajni ratovi s danskim osvajačima koji ispunjaju više od stotinu godina urodili su teškim 
stanjem u cijeloj zemlji. Mnogo je materijalnih dobara bilo uništeno, a nasilja i bezakonja 
postali su uobičajenim oblikom 

ponašanja. I u crkvenim ustanovama prilike nipošto nisu bile u skladu s načelima kršćanstva. 
Bilo je stoga nužno da se u državi provedu dalekosežne reforme. 

Ono područje koje je bilo u vlasti Danaca bilo je organizirano drukčije nego anglosasko 
područje Wessexa. Nije imalo grofovije ni stotnije, nego je bilo savez gradskih općina. Svaki 
takav grad bio je središte šireg područja, imao je svoju vojsku, svoje običajno pravo, svoj 
upravno-sudski sistem i svoga poglavara jarla kome je položaj bio analogan položaju grofa. 
Danski stanovnici u tim gradovima intenzivno su se bavili trgovinom u zemlji i na morima, a 
njihovo je poslovanje štitila posebna kraljevska zaštita. 

Uključenjem Danelavva u jedinstvenu državu anglosaskih kraljeva na cijeli je državni teritorij 
proširen anglosaski sistem upravne podjele na grofovije, ali je središtem grofovije postala po 
jedna danska gradska općina. Na čelo nekoliko grofovija bio je imenovan earldorman, a u 
svakoj pojedinoj grofoviji dužnost kraljeva povjerenika vršio je šerif. U gradovima i brojnim 
utvrdama, podignutima u doba borbi bile su smještene anglosaske posade. Na grofovske 
dužnosti vlast je postavljala Dance, ali sada kao dostojanstvenike zavisne o kralju. 

Privredni život na bivšem području danskog prava, vezan uz trgovinu i brodarstvo, nije se 
izmijenio. U korist te djelatnosti već je Edvard Stariji objavio propis po kom se svaka kupnja i 
prodaja morala izvršiti u nekom trgovištu, pred gradskim službenikom. 

Sređivanje odnosa zahvatilo je i crkveni život, a vršilo se po načelima klinijevskog pokreta. 
Glavni pobornik te reformne struje bio je Dunstan, nadbiskup u Canterburvju. Jačanje crkve i 
suzbijanje poganstva koje se bilo proširilo pod danskom vlašću uvelike je pomoglo stapanju 
anglosaskog stanovništva i danskih osvajača, u skladu s težnjom kraljevske vlasti da ukloni 
nastale razlike i s njima težnje za političkim razjedinjavanjem. 

3. IRSKA 

Stanovništvo Irske pripadalo je - na davnoj iberskoj prapodlozi - keltskoj etničkoj skupini, a 
govorilo je tzv. gojdelskim jezikom. Smatra se da su se gojdelski Kelti oko 600. god. pr. n. e. 
odvojili od kontinentalnih Kelta i prešli na Irski otok. U idućim stoljećima Irska nosi naziv 
Hibernia po jednome od gojdelskih plemena koje je živjelo na jugu otoka. 

U IV. st. n. e. irski su Kelti zvani tada Scotti veoma često napadali rimsku Britaniju, a i 
Kaledoniju, koju Rimljani nisu bili osvojili. Od kraja toga stoljeća oni intenzivno naseljavaju 
zapadni dio Britanije, dok su keltski Briti, premjestivši se iz predjela sjeverno od zaljeva 
Solway, početkom V. st. zaposjeli dotadašnje rimske oblasti i potisnuli gojdelske Irce iz 
Walesa u zapadnu Škotsku pokrajina Argvll. Ostale oblasti današnje Škotske držali su keltski 
Pikti, izmiješani s iberskim prastanovništvom ili, možda, istovjetni s njime. 

Poslije prvih dodira keltske Irske s kršćanstvom još u IV. st., intenzivno pokrštavanje Irske 
vršilo se počevši od 432., u vezi s djelatnošću misionara Patricka, no uz tešku borbu s 
keltskom svećeničkom kastom druida. Tijekom 2. polovice V. st. osnovano je u Irskoj mnogo 
samostana, pri čemu 


v 
je opat takvog samostana bio vjerski poglavar jednoga plemenskog teritorija. Veoma brzo ti su 
samostani postali žarištima učenosti na klasičnim jezicima, 

ali i na narodnom jeziku Kelta. 

Prema staroj tradiciji, Irska je bila podijeljena u pet kraljevstava irska pentarhija, a jedno je od 
njih imalo hegemoniju. Svako kraljevstvo sastojalo se od nekoliko plemena, a pojedino se 
pleme dijelilo na rodove klanove. Potkraj V. st. položaj vrhovnoga kralja ard-ri preoteo je od 
kralja koji je stolovao na sjeveru otoka predstavnik vladarske obitelji Hy Neill, s juga, a 
političkim središtem umjesto grada Teamhuir, na granici Ulstera, postao je grad Taillte, u 
današnjoj grofoviji Meath. 


Od kraja VIII. st. počeli su napadi Normana na Irsku. Tijekom IX. st. oni su postali veoma 
česti i strahovito razorni. Stradavali su naročito samostani i svećenstvo, pa je s tim u vezi 
počelo iseljavanje irskih redovnika na evropski kontinent. Počevši od 834. napadi Normana 
nisu više bili samo razbojnički prepadi, nego sistematsko postepeno osvajanje i naseljavanje 
irskih područja. Tu invaziju suzbio je god. 845. kralj Meatha, Malahi I, pa je time stekao 
položaj vrhovnoga kralja u Irskoj. 

Napadače iz Norveške Irci su nazivali "bijelim poganima" Finn-Gaill. Ali tek što su oni bili 
protjerani, pojavio se 851 novi val osvajača iz Danske. Njih su Irci nazvali "crnim poganima" 
Dubh-Gaill. Danci su u prvome redu nastojali preoteti primorska 1 lučka mjesta koje su već 
prije osvojili Norvežani. U drugoj polovici LX. st. irski su kraljevi uspjeli zaustaviti i 
prodiranje Danaca, ali su najvažniji lučki gradovi ostali u njihovoj vlasti. 

192 


+21v 


Evanđelistar iz Lindisfarne, oko 700. 

U godini 916., nakon gotovo 50 godina ravnoteže i smirenja, Danci koji su držali Dublin 
dobili su pojačanje iz Danske pa su obnovili prodiranje u unutrašnjost otoka. Uporne borbe 
vodile su se u cijelom X. st. Postupno su najistaknutiju ulogu u borbi protiv Danaca stekli 
kraljevi sjevernoga Munstera. Ovladavši cijelim jugom Irske, kralj Brian je 1002. postao ard- 
ri vrhovni 

kralj dotad oslobođene Irske. Presudno značenje imala je Brianova pobjeda nad snažnom 
koalicijom irskih nezadovoljnika zbog premoći Munstera koji su se povezali s Norvežanima i 
Dancima, a bila je izvojštena 1014. Njome su posjedi Skandinavaca ostali ograničeni na lučke 
gradove, a prodiranje u unutrašnjost je zaustavljeno. 

Neuspjesi Danaca, a i norveških vladara s Hebrida, otočja Orknev i Shat-land, da zavladaju 
prostranijim terenom na irskom otoku još su snažnije usmjerili njihovu orijentaciju na 
trgovačku djelatnost. Istovremeno doseljenici su počeli prihvaćati kršćanstvo i stupati u 
bračne veze s keltskim 

stanovništvom. 

Društveni poredak kod Iraca temeljio se na rodovskoj organizaciji. Irski rod ili klan bio je 
patrijarhalan, a njegovo se jedinstvo obilježavalo imenom pretka pred koje se stavljala riječ 
Ui" ili, danas, O". 

Zemljopisne i klimatske prilike u Irskoj veoma su pogodovale stočarstvu, pa je temelj 
privrede bio uzgoj goveda i ovaca. Unutar općih rodovskih društvenih okvira s vremenom su 
se ugradile znatne razlike po bogatstvu. Kraljevi i potkraljevi aire kao i plemenska 
aristokracija flaiths imali su velike zemljoposjede i na njima kao radnu snagu slobodne i 
poluslobodne za-kupce. Nešto manje ugledan društveni položaj imali su posjednici stada 

stoke bo-aire. Postojali su i slobodni ljudi bez imutka. Saer-ceile ser-sil bili su slobodni 
zakupci tuđe zemlje, a daer-ceile der-sil obrađivači tuđe zemlje koji su zapali u položaj 
smanjene osobne slobode. Na dnu društvene ljestvice bili su fuidir, ratni zarobljenici ili 
kažnjeni zločinci, koji su bili u položaju robova. 


Irska je imala veoma razvijenu originalnu književnost. Na svijest stanovnika snažno su 
utjecale epske priče u prozi o junaštvima legendarnih polubogova, a sačuvala se i bogata 
lirsko-satirička poezija. 

Najznačajnije ostvarenje likovnih umjetnosti u ranosrednjovjekovnoj Irskoj bilo je 
ornamentiranje rukopisa. Već u V. st. veoma su se revnosno prepisivali rukopisi kršćanske 
patristike i misne knjige. Početna slova inicijali ukrašavali su se fantastičnim životinjskim 
ornamentima, vijugama s uglatim ukrasima, preuzetima s istoka i iz antike, a bilo je i veoma 
starih keltskih likovnih motiva. Slike su bile obojene smiono, ali ujedno ukusno i skladno. 
Među najljepše primjerke toga irskoga minijaturnog slikarstva pripadaju Book of Durow, iz 2. 
pol. VII. st., Book of Kells, s početka VIII. st., Cadmugov Evanđelistar i Codex Amiantinus, 
iz VIII. st., a i Evanđelistar s otoka Lindisfarne, na granici sjeverne Northumbrije i škotske, s 
početka VIII. st. 

U arhitekturi, Irci su gradili karakteristične okrugle fortifikacione tornjeve sa čunjasto 
usiljenim krovom. 

4. ŠKOTSKA 

Invazija Anglosasa na Britanski otok nije odmah učvrstila etničku granicu između škotskih 
Kelta i Germana. Uzajamni pomaci na području između Antoninova zida koji se protezao od 
rijeke Clyde do zaljeva Firth of Forth i Hadrijanova zida od rijeke Tyne do zaljeva Solway 
traju sve do prve polovice VII. st. kad su se Angli proširili sve do Antoninova zida. 

Na sjeveru od linije Clyde-Firth of Forth najveći dio područja držali su Pikti, a Škoti, 
doseljenici iz Irske, samo jugozapadnu oblast Dal-Riad. 

Sredinom VII. st. Pikti su bili podijeljeni na sedam malih kraljevstava. Početkom druge 
polovice toga stoljeća, ujedinio ih je kralj Angus Mac Fer-gus, a svojoj je vlasti podvrgao i 
Škote u Dal-Riadu. Središte kraljevstva Pikta bio je grad Scone sjeverno od današnjeg Pertha. 
Prvo pokrštavanje Pikta počelo je u Gallowayu u IV. ili V. st. iz Irske. Ali dublji napredak 
ostvarilo je kršćanstvo tek nakon 562. djelovanjem redovnika Kolumbe, iz samostana Yona, 
uz istočnu obalu Škotske. 

Tijekom VIII. st. Norvežani su zaposjeli Shetlandsko i Orkneysko otočje. Nakon toga su sve 
češće napadali područje Škotske. U drugoj polovici IX. st. zauzeli su Hebride i otok Man. S 
tih su otoka postepeno osvajali sjeverna i sjeverozapadna obalna područja Škotske. 

Pod pritiskom Norvežana Škoti su im u to vrijeme prepustili svoju staru pokrajinu Dal-Riad, 
ali su uspjeli preoteti velik dio kraljevstva Pikta. Glavnim gradom nove škotske države 
postaje Dunkeld jugoistočno od dana- 

šnjega Pertha. Ona je na prijelazu IX. u X. st. likvidirala i zadnje preostatke države Pikta, koje 
se u posljednjoj fazi svoga postojanja nazvalo kraljevstvo Alban. Otad se Pikti škotiziraju, 
njihov se jezik gubi, tako da ih je do XII. st. posve nestalo kao posebne etničke skupine. 

U X. st. Škotska je donekle pala pod utjecaj Engleske pa je priznavala suverenitet Edvarda 
Starijeg i njegovih nasljednika. Tim prihvaćanjem formalnog vrhovništva, Škotska se izobilno 
okoristila jer joj je Engleska ustupila područje Strathclvde i Lothian. Najzad je jačanje 
Škotske dovelo do rata, u kom je škotski kralj Malkolm II. 1018. postigao pobjedu, zbacio 
prevlast Engleske, a tijekom XI. st. južna se granica učvrstila na vijugavoj liniji od zaljeva 
Solway do ušća rijeke Tweed. 

Potkraj XI. st. Škoti su pokorili i norveške vladare na sjevernim i sjeverozapadnim 
obrubovima svoga dijela Britanskog otoka 1 tako konačno formirali svoje političko područje. 
5. SKANDINAVSKE ZEMLJE DO KRAJA IX. ST. 


Rana epoha preseljavanja plemena i naroda iz Skandinavije na evropski kontinent počela je 
već u 2. st. pr. n. e. Cimbi i Teutoni. S prekidima ona se produžava još gotovo 7 stoljeća, pa je 
znatan dio naroda koji su preplavili Rimsko carstvo bio skandinavskog podrijetla Vandali, 
Burgundi, Goti, Ru-gijci i dr.. S poluotoka Jiitlanda iselili su se u Britaniju Angli 1 Juti. 
Poslije tih iseljavanja u Norveškoj se formirao niz malih kraljevstava najmanje 9 njih. Svako 
se kraljevstvo sastojalo od relativno samostalnih oblasti pojedinih plemena filk. U procesu 
razvitka rodovskih društvenih odnosa u tim se plemenima izgradila plemenska ratnička 
aristokracija koja je birala svoga plemenskoga vođu jari. Svako pleme ima svoju skupštinu 
svih slobodnih ljudi. Postepeno, aristokracija sa svojim vojnim družinama postaje 
dominantnom snagom na skupštinama; ona se okuplja i na skupštinama cijeloga kraljevstva 
ting gdje iz svojih redova bira kralja konunga. 

U Švedskoj se također ostvarila teritorijalna raspodjela. Na sjeveru je područje Upland te 
područja Sodermanland i Narike južno od jezera Malar i Hjalmar bilo obitavalište naroda 
Sveona Sverige ili Svealand. Južnije od njih boravio je narod Gotar. Njegovo područje 
obuhvaćalo je pokrajine Va-stergotland, Oestergotland i Smaland. 

U 2. polovici VI. st. n. e. došlo je do sjedinjavanja obaju tih područja zemlje Sveona i zemlje 
naroda Gotar, pri čemu je supremaciju imao sveon-ski švedski Upland, sa središtem u Upsali. 
Čini se da je tada kraljem cijele zajednice u kojoj su sastavni dijelovi sačuvali plemensku 
autonomiju bio Adils iz kuće Vnglingar. 

Na skrajnjem jugu Švedske, u Skaniji, a možda i na glavnom danskom otoku Sjallandu, čini 
se da su prvobitno boravili Heruli. Nakon njihova odse-Ijenja prema Crnome moru, zajedno s 
Gotima, njihovo su mjesto zauzeli Danci, došavši vjerojatno također iz južne ili srednje 
Švedske. Njihova država obuhvaćala je Skaniju i današnje danske otoke. Središte joj je bio 
grad Lejre na otoku Sjallandu. 

Još prije polovice V. st. Danci su napali Jute koji su boravili na sjevernom dijelu poluotoka 
Jutlanda i porazili ih, što je možda pridonijelo odse-lenju glavnine Juta i Angla u Britaniju. 
Nakon tih događaja Danci su zauzeli cijeli poluotok. 

Dansko kraljevstvo sa središtem u Lejri imalo je u VII. st. kraljeve iz kuće Skjoldunga, a 
njihova su imena poznata iz pjesme o Beovvulfu. Krajem stoljeća jedan od njih, Ivar 
Vidhafadmi, proširio je vlast Danaca u južnoj Švedskoj, zauzeo dio Saske u sjeverozapadnoj 
Njemačkoj a također i Istočnu Angliju na Britanskom otoku. Ta velika država sačuvala se i 
nakon sredine VIII. st. kad su Šveđani pobijedili I varova unuka i time zaustavili dansku 
invaziju. 

O privredi, načinu života i vjeri Skandinavaca u ranom srednjem vijeku zna se razmjerno 
malo. Opći zemljopisni i klimatski uvjeti nisu pogodovali poljoprivredi. Na danskim otocima, 
na južnom dijelu Jiitlanda i u Skaniji uzgajalo se ječam i raž. U drugim predjelima mnogo je 
veće značenje imalo stočarstvo, lov i ribolov. Velika razvedenost obala i mnoštvo otoka 
poticali su na razvitak pomorstva, a izobilje drvene građe u šumama omogućavalo je gradnju 
čamaca i lađa. Ta plovna sredstva služila su ribolovu ali i trgovini između pojedinih dijelova 
Skandinavije, pa čak i s udaljenijim zemljama. Već u kasnim stoljećima antike sjeverne su 
zemlje trgovale s mediteranskim područjem. No te je veze prekinula Seoba naroda, pa su se 
nakon V. st. održale samo veze sa zapadnogermanskim narodima. 

Vjera Norvežana, Šveđana i Danaca poznata je po podacima što su se sačuvali u pjesničkom 
djelu koje nosi naziv Edda. Starija Edda sastoji se od skupa pjesama o pustolovinama bogova 
i stvaranju svijeta i od epskog ciklusa o Nibelunzima. Ti tekstovi nastali su u IX. 1 X. st., prvi 
put su zapisani u XII. st. a najstariji sačuvani rukopis potječe iz posljednje trećine XIII. st. 
Premda je zapisivanje Starije Edde izvršeno pretežno na Islandu, a tek dijelom u Norveškoj, 
ipak je ta zbirka zajednička kulturna svojina svih triju skandinavskih zemalja. 


Mlađa Edda je prozno didaktičko djelo koje je oko 1220. napisao islandski pisac Snoeri 
Sturluson. U njemu je u komentarima pojedinih pjesama Starije Edde prikazan sustav 
skandinavske mitologije. 

Osim obiju Edda važna je i Volsunga, prozna zbirka mitova o Nibelunzima, sastavljena u 
XIII. st. 

Na temelju sve te obilne, ali često i nejasne građe može se rekonstruirati skandinavska vjera i 
mitologija. Na vrhu skandinavskog panteona bilo je trojstvo koje čine Odin kao najviše 
božanstvo, Tor, božanstvo munje, i Freyr, božanstvo plodnosti. Osim njih Skandinavci su 
vjerovali u brojna polubožanstva, kao što su Valkire, u dobrotvorne i zle duhove, vile, 
vukodlake i duše pokojnika. 

Skandinavci nisu imali svećenstvo; vjerske obrede vršili su rodovski i plemenski starješine. 
Glavni vjerski čin bile su krvne žrtve životinja. Svakih devet godina podnosile su se u 
glavnom svetištu, u Upsali, i ljudske žrtve. U ranom srednjem vijeku mrtvi su se sahranjivali, 
umjesto starije prakse spaljivanja. Pri tom su se u grobove odličnika stavljale dragocjenosti, 
oružje, primjerci domaćih životinja, a ponekad i tjelesa žrtvovanih slugu. 

Već u IV. 1 V. st. bilo je u Skandinaviji u upotrebi tzv. runičko pismo. Ono je vjerojatno 
nastalo kod Gota, na obalama Crnoga mora, prilagodbom grčkih i rimskih slova, pa je 
posredstvom kontakata pricrnomorskih Gota 

sa Skandinavijom preneseno onamo. Sastojalo se od 24 uglato oblikovana slova, u skladu s 
namjerom da se urezivanjem u drvo bilježe zapisi. Runičko je pismo bilo tajno i uvelike je 
služilo magijskim ciljevima. 

Osim germanskog stanovništva na Skandinavskom je poluotoku, sjevernije od Germana, bilo 
ugro-finskih plemena, a na skrajnjem sjeveru živjeli su Laponci. 

6. DRUGO DOBA SKANDINAVSKE SEOBE 

Novi val skandinavske migracije iznenadio je zapadnu Evropu krajem VIII. i u početku IX. st. 
O prilikama koje su tada vladale u skandinavskim zemljama evropski su suvremeni pisci znali 
veoma malo, pa su glavni izvor za to doba kasniji nordijski tekstovi literarnog karaktera. Prvu 
skupinu takvih tekstova čine sage, tj. priče u prozi o životu i djelima historijskih ili mitskih 
junaka, koje su se sačuvale isključivo na Islandu, na staronorveškom jeziku. Najstariji zapisi, 
načinjeni na temelju dugotrajne usmene predaje, potječu s kraja XII. st. Drugu skupinu 
tekstova o vremenu normanskih osvajanja čine pjesme dvorskih pjesnika ili skalda. Ta se 
poezija pojavila početkom IX. st. u Norveškoj i nadovezuje se na pjesništvo Edda, a 
najbujnije se razvila u X.i XI. st. 

Doba tzv. normanskih ili vikinških napada iz skandinavskih zemalja obuhvaća razdoblje od 
oko 300 godina od kraja VIII. do potkraj XI. st.. Naziv Normani nastao je u napadnutim 
evropskim zemljama koje su o napadačima znale samo da dolaze preko mora, sa sjevera. 
Naziv vikingr označava u staronorveškom gusara. Nastao je od riječi vik, koja znači zaljev, i 
dočetka -ingr, pa taj izraz u cjelini obilježava čovjeka koji silazi u morski zaljev da bi pošao 
na gusarenje i pomorske podvige. Riječ viking naziv je za sam gusarski pothvat. 

U drugoj polovici VIII. st. Norvežani su počeli napadati Shetlandsko otočje i skupinu Orkney. 
Zatim su od 787. slijedili napadi na područje Wes-sexa i Northumbrije. Oskudnost norveškog 
tla uzrokom je što je norveška invazija izrazitije težila za osvajanjem područja pogodnih za 
naseljavanje. Stoga su oni već početkom IX. st. potpuno osvojili i naselili otočje Shetland, 
Orknev, Faeroer i oko 870. Island. Iz tih baza zaposjedali su rubna područja Škotske, Irske i 
zapadne Engleske. 

Počevši od tridesetih godina IX. st. napadima Norvežana pridružuju se i Danci. Dok su 
Norvežani pretežno nadirali vanjskim, tj. zapadnim putem, Danci udaraju unutrašnjim putem, 
sa sjeveroistoka. Njihova prva meta bile su obale Frigije, današnje Nizozemske 1 južne 


Engleske. U tridesetim godinama IX. st. oni naročito uporno napadaju oblasti oko ušća Rajne 
i Schelde, a uskoro se očituje i njihova težnja za naseljavanjem. Tako je Harald, nećak 
danskoga kralja, sa svojom družinom uspio osvojiti prostrano područje na ušću Wesere, a 
njegov brat Rorik stekao je oblast oko luke Duurstede, u južnom Hollandu. Iza toga su 
slijedili brojni napadi na jugoistočne i južne obale Engleske, na Flandriju i francuske zemlje 
oko ušća i tokova velikih rijeka što utječu u Atlantik, na obale Španjolske, gdje u unutrašnjost 
dopiru sve do Sevilje. 

199 

Njihovi bezbrojni napadi na Englesku doveli su do zaposjedanja dviju trećina nizinskoga 
dijela Britanskog otoka. Prodirali su duboko u unutrašnjost Francuske pljačkajući i paleći. 
Između 859. 1 861. uplovili su kroz Gibraltarski tjesnac u Sredozemno more i opustošili niz 
gradova južne Francuske, Pišu, u Italiji, i znatan dio Toskane. Masovno nadiranje Danaca na 
pojedine dijelove Francuske dovelo je najzad 911 do formiranja zasebnoga Normanskog 
vojvodstva na obalama donje Seine, pri čemu je njihov vojvoda Rollon stupio u vazalski 
odnos prema kralju Francuske, Karlu Bezazlenome. 

Krajem VIII. i u prvim desetljećima IX. stoljeća u invaziju Normana uključili su se i Šveđani. 
Oni su napadali i zatim stvarali trajna uporišta na obalama Riškog i Finskog zaljeva te na 
južnim obalama Ladoškoga jezera. Otuda su kretali prema jugu kao trgovci i ratnici, 
unajmljujući se u vojnu službu ruskih knezova u Ladogi, Novgorodu, Kijevu i drugdje. Već 
839. njihovi predstavnici dopiru preko Rusije sve do Carigrada. 

Uzroke skandinavske migracije od druge polovice VIII. do potkraj XI. st. nije moguće 
precizno odrediti. Razloga je bilo više i oni su se povezivali. Prije svega, relativna 
prenapučenost kraj oskudnih mogućnosti agrarne i stočarske privrede, posebice u Norveškoj i 
sjevernoj Danskoj, navodila je stanovništvo da se bavi pomorstvom koje ih je odvodilo u 
daleke zemlje i ondje ih upoznalo i s razmjerno većim bogatstvom tih zemalja i sa slabostima 
njihove priobalne obrane. To je sugeriralo mogućnost pljačke i gusa-renja, a i naseljavanja. 
Tendenciji napuštanja matične zemlje pridonosila je i društveno-imovinska diferencijacija u 
krilu rodovskog društva na izmaku. Umjesto deposediranja i osiromašenja pružala se 
mogućnost da se okupi smiona družina moreplovaca i ratnika koja će napustiti staru sredinu i 
borbom u tuđini steći novu egzistenciju. 

Na općoj podlozi takvih ekonomskih i društvenih pojava, znatnije je pomorske pothvate 
omogućio veliki napredak skandinavske brodogradnje što se ostvario u VIII. st. U usporedbi 
sa skandinavskim lađama iz ranijih vremena, lađe koje su se sačuvale iz VIII. i IX. st. bile su 
mnogo bolje prilagođene dalekoj plovidbi i uzburkanom moru. Imale su kobilicu, pa su time 
stekle veću stabilnost na moru; vesla su im bila znatno duža, a krma i pra-mac mnogo viši, što 
je omogućavalo uspješniju borbu s valovima. Tome istom cilju služili su željezni zakovnji i 
željezni oblozi pramaca. Dužina brodova iznosila je oko 20 do 25 m, a širina 5 m. U prosjeku 
je bilo 15 pari ve-sala. Sveukupna posada brojila je 50 do 100 ljudi, pri čemu su se veslači 
smjenjivali, a svi su bili u isti mah mornari i ratnici. U pogledu plovidbene tehnike, 
skandinavski vikinzi nisu raspolagali nikakvim nautičkim spravama nego su se upravljali 
samo po astronomskim indikacijama. Uza sve to, njihova je vještina bila tolika da su s 
uspjehom zalazili na pučinu i pronalazili svoje ciljeve bez velikih lutanja. 

7. RAZVITAK DRŽAVNOSTI U NORVEŠKOJ I DANSKOJ 

Oko sredine IX. st. jedan od članova švedske kraljevske kuće Ynglingar, Halvdan Crni, 
vladao je predjelom sjeverno od fjorda na kome leži današnji Oslo. Taj je kralj podvrgao 
svojoj vlasti jugoistočnu Norvešku. Njegov sin Harald Ljepokosi Harfagr osvojio je još k 
tome sjeverne oblasti i zatim ju- 

Nadbiskupije 
-""" Misije nadb. Bremen-Hamburg u X 
XI st. 
l Švedska osvajanja u Finskoj iza 1157. 0 Bitka kod Falkopinga 1385 

j Kalmarska unija 1397 
Hanseatski putovi u 2. pol. XIV. st. 
Skandinavija u ranom Sr. vijeku 
žne ujedinivši cio etnički teritorij Norvežana krajem IX. st.. Ipak, Haral-dova država nije bila 
centralizirana nego su jarli upravljali pojedinim plemenskim područjima zavisno o kralju, a i 
svaki je jari imao po više zavisnih upravljača hersir koji su u njegovo ime vladali manjim 
okružjima. 
Kralj Harald uveo je važnu imovinsku reformu. Ukinuo je staro, nasljedno imovno pravo 
aristokracije na zemljište i učinio sveukupni nezauzeti zemljo-posjed državnom svojinom te 
uveo zemljišni porez za sve stanovništvo. 

Pred svoju smrt Harald je svoju državu razdijelio među svoje sinove, pri čemu je nastariji, 
Erik Krvave Sjekire Blodhoext imao prvenstvo nad ostalima. Ali nakon mnogih suparničkih 
borbi braća su Erika primorala da izbjegne u Dansku. Borbe za vlast nastavljale su se ipak 1 
dalje. Dokinuo ih je jari Trondelanga Hakon, koji je u tu svrhu sklopio savez s danskim 
kraljem. Njegova pacifikacija urodila je uspjehom, ali je Norveška morala priznati vrhovnu 
vlast Danske. Takvo stanje potrajalo je sve do kraja X. st., kad je unuk Haralda Ljepokosog, 
Olaf Trvggvason obnovio samostalnost Norveške 995. 
Danska je i nakon poraza što su joj ga Šveđani nanijeli oko 750. u svojoj vlasti zadržala 
Skaniju, Smaland i Oestergotland, u južnoj Švedskoj. Krajem VIII. st., kad su Sasi s donje 
Labe ratovali s Franačkom, Danci su bili njihovi saveznici. Ali konačni poraz Sasa i njihovo 
uključenje u Franačku državu Karla Velikog učinilo je Dansku neposrednim susjedom 
Franačke duž rijeke Schlei, gdje je tadašnji danski kralj Godfred dao podići veliki obrambeni 
bedem. 
Ali nakon Godfredove smrti 810, u danskoj je državi sve do početka X. st. vladao težak 
unutarnji kaos. Prilike se sređuju tek s vladavinom Gor-ma Starijeg, ali je Danska tada poč. X. 
st. obuhvaćala samo Jiitland i Schlesvig do rijeke Eider, otoke između Jiitlanda i Švedske te u 
južnoj Švedskoj pokrajine Skanija i Halland. Čini se da je tadašnji glavni grad Danske bio 
Yelling, u središtu Jiitlanda. 
Godine 934. napao je Gormovu Dansku njemački kralj Henrik I. Ptičar i primorao ju da plaća 
godišnji danak. Ujedno je, pod njemačkim utjecajem, počelo prodiranje kršćanstva u Dansku. 
Ono je uvelike uznapredovalo za Gormova sina Haralda Plavozubog Blatonn. On se okoristio 
nemirima u Norveškoj pa je intervenirao u korist jarla Hakona koji je za uzvrat morao priznati 
suverenitet Danske. Harald je pokušao i da uskrati danak Njemačkoj, ali u tome nije uspio. 
Nezadovoljstvo zbog toga neuspjeha kao i zbog jačanja kršćanstva izazvalo je pobunu 
velikaša kojoj je na čelo stao Haraldov sin Svend Rašljobradi. Harald je bio primoran da se 
odreče vlasti, a kraljem je postao Svend 986-1014. 
8. PRIVREDNI I DRUŠTVENI ŽIVOT SKANDINAVACA DO KRAJA XII. ST. 
U Danskoj i južnoj Švedskoj, gdje je zemljište bilo relativno povoljno za agrarnu privredu, 
stanovništvo je formiralo sela na temelju zemljoradnje i stočarstva. Naprotiv, u unutrašnjosti, 
gdje je agrarnog zemljišta bilo malo, razvile su se pojedinačne seoske farme. U brdima je bilo 
moguće samo stočarstvo sa sezonskim seobama, pri čemu se ljeti stada gone na visoke 
travnjake a zimi otpremaju u doline. 
U skupnim selima seoska je zajednica još u XI. i XII. st. kolektivni vlasnik neobrađene 
zemlje, šuma i voda na seoskom području. Naprotiv, obradiva zemlja je u to doba već postala 


potpuno privatno vlasništvo porodica unutar pojedinih seoskih naselja. Ali, na temelju 
nekadašnje matične konačne raspodjele zemljišnih čestica fornskifle, svako je selo sveukupnu 
svoju 

obradivu zemlju dijelilo na tri u Danskoj, gdje je prevladavao tropoljni sistem obradbe 
odnosno na dva područja u Norveškoj i Švedskoj, gdje se još zadržao dvopoljni sistem. Svako 
od tih područja sastojalo se od četiri četvrtine, prema kvaliteti tla, a svako je domaćinstvo 
istoga sela u svakoj četvrtini imalo po jednu ili po više traka širokih 5 do 7 metara. 

A Sistem Fornsktfle. Shem. prikaz. 

Osim ovakvih čestica bilo je u selima većih polja koja su od davnine bila dodijeljena 
rodovskim prvacima. 

Povrh ove iskonske razlike, vezane uz rodovsko dostojanstvo prvaka, vlasništvo nad 
obradivom zemljom dovodilo je i u Skandinaviji do imovinske diferencijacije među prvobitno 
jednakim članovima seoske zajednice. Zbog toga nije s uvođenjem javnih poreskih dažbina 
bilo moguće određivati dažbine po porodicama, jer one više nisu sve imale jednaki kompleks 
zemlje. Stoga se uvodi nova zemljišno-poreska jedinica bol. U svakoj četvrtini obradivog tla 
ima određeni broj bola i svaki je od njih opterećen jednakom državnom dažbinom, a u vezi s 
ostvarenim razlikama u veličini zemljoposjeda, u jednome bolu, jedne od seoskih obitelji 
mogu posjedovati manji, a druge veći dio. Pri tome sva seoska domaćinstva plaćaju poresku 
dažbinu razmjerno s veličinom svoga zemljišnog udjela u jednome bolu sistem bolskifle. 

U južnoj Švedskoj i na jugozapadu Jiitlanda postojao je i treći sistem, tzv. solskifle, po kome 
je, u okviru seoskih obradivih četvrtina, čestica nekog domaćinstva imala kao susjednu u 
smjeru prema istoku uvijek česticu onoga domaćinstva koje je i u selu, poredanom u obliku 
ulice duž seoske ceste, imalo kuću smještenu na istoku od onoga prvog domaćinstva. 

U XI. i XII. st. sve češći postaju slučajevi relativne prenapučenosti seoskih područja pa se 
krčenjem šuma ili melioracijom pustopoljina stvaraju nova sela. U predjelima gdje nisu bila 
moguća okupljena seoska naselja nego samo osamljene farme ili staništa stočarskog 
stanovništva, pojedina među sobom udaljena naselja povezivala su se u susjedske zajednice. 
Obradive površine najčešće su i tu već bile raspodijeljene, a livade su se iskorištavale 
zajednički, pri čemu je pojedinom domaćinstvu pripadalo toliko krme koliko 

je bilo u skladu s njegovim posjedom stoke. Veliki radni pothvati, kao što je gradnja puteva ili 
mostova, vršili su se zajednički. Isto se tako odgon stoke u planine i njen povratak u doline 
vršio istovremeno i zajednički. 

Već od kraja LX. st. bilo je pokušaja, zasnovanih na temelju prava osvajača, da se sveukupni 
zemljoposjed proglasi državnom imovinom i da se ze-mljoposjedi rodovsko-plemenske 
aristokracije tretiraju kao posjedovanje zavisno o kralju u Norveškoj, u doba Haralda 
Ljepokosog. Ali, općenito, kraljevi tek u XIII. st. polažu pravo na potpuno vlasništvo jedne 
trećine općinskih zemalja, a to se u XIV. st. i ozakonjuje. 

Karakteristično je za skandinavsko stanovništvo da ono u ranim stoljećima srednjeg vijeka 
nije formiralo gradove. Tek izuzetno, pod utjecajem susjednih zemalja, kraljevske vlasti i 
crkvenih ustanova kao središta biskupija nastaju pojedini gradski centri na pr. Hedebv i Ribe, 
u Danskoj, Lund, u Švedskoj, ali je njihova uloga u privredi tih zemalja bila neznatna. 
Socijalna struktura skandinavskog stanovništva poznaje tri društvene kategorije: slobodne, 
poluslobodne i neslobodne. Ali i slobodni se među sobom razlikuju. 

Slobodni seljak bondi ili holdr imao je sva politička i društvena prava: sudjeluje na seoskoj 
skupštini, ima pravo nositi oružje mač i nasljedno posjeduje obradivu zemlju odhal. 
Slobodan seljak može biti i neimućan, pa je uposlen kao zakupac leilen-digr na zemlji nekog 
veleposjednika ili kao sluga gridhmadhr odn. verk-madhr u nečijem gospodarstvu. 

Viša kategorija slobodnih ljudi bili su hersi sg. hersir i jarli. Hersir je obogaćeni seljak koji 
vrši upravnu službu u svome okrugu. Jari je aristokrat višega ranga, poglavar cijele oblasti. 
Dostojanstvo i jednoga i drugoga zasniva se na njegovu položaju u rodovskoj organizaciji 
društva. Ali s formiranjem jedinstvene kraljevske vlasti jarli gube svoj položaj. Umjesto njih 
kraljevi postavljaju regionalne upravnike lendermaend koji tu funkciju ne nose više nasljedno 
kao nekoć yarli nego su kraljevski službenici. Krajem XIII. st. u Norveškoj se za njih počinje 
upotrebljavati naziv barunar. 

Neslobodni ljudi zapadali su u taj nepovoljni položaj većinom zarobljavanjem u ratu. Zbog 
toga su oni pretežno bili inozemci: Britanci, Nizozemci, Francuzi i dr. Mnogobrojnost 
vikinških pothvata pribavljala im je znatan broj robija, pa je ono bilo radna snaga na svima 
iole većim gospodarstvima u Norveškoj i Danskoj. Pojedini moćni posjednici i istaknuti 
vikinški vođe imali su i do stotinu i više robova. Njhov položaj većinom nije bio izrazito 
težak. Mogli su stjecati imutak, sklapati brakove sa slobodnima i otkupljivati svoju slobodu. 
Pretežno su samostalno obrađivali čestice zemlje svojih gospodara ili radili na njegovu imanju 
kao sluge. Oslobođenjem iz ropstva oslobođenik je ostajao u štitništvu svoga bivšeg 
gospodara. Obje te kategorije iščezavaju iz skandinavskog društva nakon završetka epohe 
vikinških pothvata. 

Rodovsko-plemenski temelji u organizaciji skandinavskog društva očitovali su se postojanjem 
narodnih skupština na svim stupnjevima, od seoskog okružja do oblasti i sveukupne državne 
zajednice. Ali dok se na seoskoj razini očuvalo opće sudjelovanje svih slobodnih stanovnika, 
na višim razinama u skupštine praktički dolazi i na njima odlučuje rodovsko-plemenska i 
ratnička aristokracija, koja se vršeći službe u ime kraljevske vlasti pretvara u ranofeudalni tip 
službeničke i zemljoposjedničke aristokracije. 

Iako je skandinavsko selo bilo osnovna rodovska i privredna jedinica, poreskom jedinicom je 
postalo prvobitno temeljno vojno okružje, stotnija herred ili hundari, što upućuje na to da se 
javna poreska obaveza i razvila kao dažbinska nadoknada za obavezno izvršavanje vojnih i 
drugih dužnosti slobodnih ljudi prema njihovoj društvenoj i političkoj zajednici. 

Tijekom XI. i XII. st. stotnija se pretvara i u upravnu jedinicu, u skladu s odnosom kraljevske 
vlasti prema stanovništvu; ta vlast, naime, počivajući na snazi i svrsishodnosti vojnog 
potencijala u službi zajednice, uzima od stanovništva dažbinsku naplatu za vršenje svojih 
funkcija i bdi nad održanjem ustanovljenih odnosa. Po istome načelu oblikuje se i uprava na 


svima nižim razinama. Tako u stotnijama njihov thing povrh funkcije lokalnog rodovskog 
organa preuzima i dužnosti koje su se formirale s rađanjem kraljevske vlasti i općedržavnog 
poretka. On stoga preuzima osim vojne i po-reske dužnosti također i zadaću lokalne uprave i 
policijske instancije. 

Viša teritorijalna jedinica nad stotnijama bile su pokrajine norveški: fylke, švedski i danski: 
landskap. Granice pojedinih pokrajina bile su najčešće obilježene geografskim međama, a 
svaka od njih imala je svoj sabor fvlkething ili landsthing, svoje zakone čime se očituje 
njihovo plemensko podrijetlo 1 samostalnost u odlučivanju o pokrajinskim problemima. 

Više provincija udruživalo se u višu teritorijalnu cjelinu. One u Norveškoj dobivaju naziv po 
sjedištu svoga thinga, na pr. Trostathing, koji je ujedinjavao 8 fylka oko Trondhjemskog 
zaljeva. Thingovi takvih teritorijalnih cjelina održavali su se u pravilu jednom godišnje, 
najčešće u nekom starom poganskom svetištu. S uvođenjem kršćanstva, središte provincije 
najčešće je postajalo i sjedištem biskupije, pa se teritorij jedne provincije najčešće poklapao s 
područjem novostvorene crkvene dijeceze. U vezi s daljnjim razvitkom, takvo upravno i 
vjersko središte počelo je okupljati obrtnike i trgovce pa se pretvaralo u grad. 

Kraljevska vlast u Skandinaviji zasnivala je svoju moć na vojnom utjecaju kraljevske garde 
hirdh koja je počivala na starogermanskoj tradiciji ratne družine. U kraljevsku gardu stupali 
su mladi ratnici na temelju dragovoljno sklopljenog ugovora, pri čemu su polagali zakletvu 
koja je s vremenom poprimala karakter vazalske zakletve. Kralj je svoju gardu uzdržavao na 
svoj trošak, a bila je podvrgnuta posebnim propisima i uzajamnoj odanosti njenih pripadnika. 
Osim kraljevske garde družine kralj je raspolagao vojskom općenarodnog ustanka lething. Ta 
vojna obveza svih slobodnih i za borbu sposobnih ljudi primjenjivala se pri vanjskim 
opasnostima kopnenoga ili pomorskog ratovanja. U XII. i XIII. st. ona se pretvara u stalnu 
poresku obavezu mjesto izravne vojne službe. 

Materijalna sredstva kraljevske vlasti sastojala su se od znatnih veleposjeda koje su obrađivali 
zakupci uz određene dažbine i obaveze. U Norveškoj već od IX. do XI. st., u Danskoj od XII. 
a najkasnije u Švedskoj u XIII. st. smatra se da zemlja koja nije u nečijem dokazanom posjedu 
pripada kralju. Taj stav izvodi se iz načela da je kraljevska vlast u ime cijele etničke zajednice 
vlasnik cijeloga državnog teritorija. Zemljoposjed privatnika počinje se tumačiti kao izvedeno 
posjedovanje na temelju koncesije ustupka od strane zajednice, odnosno od kralja koji ju 
zastupa. 

Jellinški kamen kralja Haralda L X. st. 

Osim prihoda od kraljevskih domena kralj je imao pravo na udio u sudskim globama, na vojni 
otkupni porez, na dažbine za izvođenje javnih radova utvrde, mostovi, putevi; državni su 
prihod također carine u Danskoj od XII. st. i takse od kovanja novca. 

U 2. polovici XII. st. kraljevska je vlast u Švedskoj počela predavati neke važne elemente 
svojih prava svojim stalnim službenicima. Tako je u Švedskoj zapovjedništvo nad 
općenarodnom vojskom lething obnašao član obitelji Folkungar koja je prvobitno imala vlast 
jarla u provinciji Oester-gotland. Ta je obitelj uskoro stekla položaj majordoma na švedskom 
dvoru. Najzad je jedan od Folkungara, jari Birger, godine 1250. dao svoga malodobnog sina 
Zakonodavstvo skandinavskih zemalja bilo je običajno pravo koje se razmjerno dugo 
prenosilo usmenom predajom. Ono nije bilo jedinstveno za cijelu Skandinaviju, nego 
regionalno, pa se kao takvo očuvalo još i nakon formiranja triju skandinavskih država. Tek 
potkraj XIII. st. stvorila je Norveška jedinstveno državno pravo Švedska u XIV. st. a Danska 
tek u XVII. st.. 


Prvi pokušaji pokrštavanja Skandinavije izvršeni su početkom VIII. st. i nastavljeni kroz 
cijelo IX. st. Ali poganstvo se uporno održavalo pa kršćanstvo sve do početka X. st. nije 
postiglo nikakve značajnije uspjehe. 

9. ENGLESKA I DANSKA U X.I XI. ST. 

Doba sređivanja unutrašnjih odnosa u Engleskoj nakon likvidacije danskih posjeda Danelavv 
završilo se smrću kralja Edgara 975. Borbe između grupacije velikaša koja je potpomagala 
crkvenu reformu u duhu tadašnjega clunvjevskoga pokreta i njezinih protivnika veoma je 
oslabilo vlast Anglosasa i ohrabrilo Dance u Engleskoj koji se još nisu pomirili s podaništvom 
anglosaskim kraljevima. U isto se vrijeme počeo osjećati i novi val vikin-ških napada. Tako su 
danski gusari 980. napali obale Kenta i Wessexa, a 982. obale Cornvvalla. To su bili predznaci 
novih osvajačkih poriva kojima su urodile promjene u Danskoj. Ondje je 986. kraljem postao 
Svend Rašljobradi Tveskaeg, pripravan da upravlja novom etapom napada na strane zemlje. 
Još iste godine jedna je skupina danskih lađa obnovila napade na Irsku, a 988. je flota danskih 
i norveških lađa uplovila u Bristolski zaljev. Slijedio je niz napada na južne i istočne obale, pa 
je najzad kralj Ethelred morao zatražiti mir kojim se obvezao da će Danskoj plaćati godišnji 
danak Da-negeld. 

Englesku je spasilo to što je Danska usto zapala u niz teškoća. U Norveškoj je praunuk 
Haralda Ljepokosog, Olaf Trvggvason, podigao ustanak protiv kralja Haakona Dobrog, koji je 
priznavao supremaciju Danske, zbacio ga s prijestolja i postavši kraljem Norveške poništio 
podložnost Norveške Danskoj. 

Protiv Olaf a Svend je formirao savez sa Švedskom. Godine 1000. došlo je do velike 
pomorske bitke ispred Helsingborga; u njoj su Danci i Šveđani pobijedili Norvežane i njihove 
saveznike, pribaltičke Slavene, a Olaf je u bitci poginuo. Tim ratnim uspjehom Danci su 
svojoj državi pripojili južno priobalno područje Norveške, a sinu Haakona Dobrog prepušten 
je sjever, osim područja oko Trondhjema koje je zauzela Švedska. 

U vrijeme danskog rata s Norveškom, engleski je kralj ojačao svoju vojsku, podigao brojne 
utvrde i sklopio obrambeni savez s vojvodom Normandije, a zatim je ujesen 1002. dao izvršiti 
pokolj svih Danaca koje je bilo moguće uhvatiti. 

Danska odmazda započela je već 1003. U teškim i izvanredno krvavim borbama Danci su do 
1013. ponovo zaposjeli cijelo područje Danelawa, a kad su 1 sa zapada zaobišli i opsjeli 
London, kralj Ethelred je izbjegao u Normandiju. Nakon kapitulacije Londona, Svend je 
početkom 1014. proglašen kraljem Engleske. 

Ali svega nekoliko tjedana poslije toga Svend Rašljobradi je iznenada umro, pa je došlo do 
podjele njegove države: Dansku je dobio njegov stariji sin Harald, a Englesku i Norvešku 
mlađi sin Knut. Budući da se na vijest o Svendovoj smrti Ethelred sa sinom Edmondom vratio 
u Englesku i ondje organizirao novi teški pokolj Danaca, Knut je morao svoju faktičnu vlast 
na Britanskom otoku tek izvojštiti oružjem. Poslije niza bitaka, potkraj 1016., nakon 
Ethelredove smrti, sklopljen je sporazum po kome je Edmondu ostala vlast u Wessexu, a sve 
ostalo područje Engleske pripalo je Knutu. A kad je Edmond već 1017. umro, Knut je postao 
neospornim kraljem cijele Engleske. 

Za vrijeme Knutova ratovanja u Engleskoj, u Norveškoj je izbila pobuna protiv danske vlasti, 
pa je kraljem proglašen praunuk Haralda Ljepokosog, Olaf II. Sveti. 

Skand: provale VIII-IX. st. Danci I Norvežani 

Oblast Danelaw oko 900. 

Danske kolonije "Pet gradova" . 

Walting Street K Bitke Osvojenja Wessexa poč. X.st. 

Područja pod danskom vlašću od 1016 do 1042. 

Britanski otoci do 1042. 

Taj gubitak Knut je nadoknadio time što mu je 1018., nakon smrti njegova brata Haralda, 
pripala vlast u Danskoj. Ojačan time, on je pokušao zbaciti norveškog kralja Olafa II. Konačni 
uspjeh postigao je tek nakon mnogih borbi, sredinom 1030. kad je Olaf II. teško poražen i 
ubijen. Time je Norveška ponovo pripojena Danskoj. 

Knut je svojom na taj način formiranom trodjelnom državom vladao iz Engleske, gdje mu je 
dvor bio u gradu Winchesteru. Danskom je u njegovo ime upravljao njegov sin Hartaknut, a 
Norveškom njegov sin Svend. Snažna danska flota omogućavala je efikasan nadzor ne samo 
nad te tri zemlje, nego i nad Škotskom, Irskom i slavenskim Pribaltikom, koje je zemlje Knut 
također podvrgao svojoj vlasti. 

Smatrajući Englesku središtem svoje države, Knut je ondje podupirao jačanje danskog 
etničkog udjela novim naseljavanjima. Svoje vojnike i zapovjednike obilno je plaćao novcem 
koji je pritjecao od danegelda što ga je davalo sveukupno anglosasko stanovništvo, a 
opskrbljivao ih je i zemljo-posjedima iz fonda konfisciranih imanja svojih protivnika. 
Protjeravši iz Engleske ili onemogućivši na drugi način sve one ličnosti koje bi mogle poraditi 
protiv novoga političkog stanja, Knut je upravljao Engleskom na temelju načela o 
ravnopravnosti Anglosasa i danskih doseljenika. Oba jezika bila su priznavana podjednako. U 
crkvenim službama prevladavali su anglo-saski svećenici, a zbog svoje veće obrazovanosti 
vršili su i važne funkcije na 

dvoru i u kraljevskoj upravi. U administrativnom pogledu, Knut je zadržao tradicionalnu 
podjelu na četiri velika okružja koja su odgovarala području starih anglosaskih kraljevina. Na 
čelu svakoga od njih bio je po jedan earl-dorman. U manjim okružjima njemu su bili podložni 
grofovi kao poglavari pojedinih grofovija. Umjesto prijašnje velike vojske, Knut se oslanjao 
prvenstveno na snažnu kraljevsku gardu, koja je bila profesionalno ratničko bratstvo, 
uzdržavano kraljevim materijalnim sredstvima. U njoj su isprva bili samo Danci i Norvežani, 
ali su s vremenom primani i Anglosasi s potpuno jednakim pravima. Posebnim zaključkom 
skupštine danskih i anglosaskih velikaša, održane u Oxfordu, donesena je odluka da u 
Engleskoj treba da važe zakoni kralja Edgara, iz 2. polovice X. st., čime je novom režimu 
dano obilježje zakonskoga i faktičnog kontinuiteta. 

Danskoj je Knut posvećivao manje pažnje, pa je to čak dovelo i do pobune protiv njegove 
vlasti u kojoj je zasebnim kraljem Danske proglašen njegov sin Hartaknut. Ali Knut je bunu 
ugušio i Danskoj dao drugoga potkralja. 

Po Knutovoj inicijativi, u Danskoj je jačalo kršćanstvo, ali danska crkva nije bila vezana uz 
nadbiskupiju u Canterburvju nego u Hamburgu. Knut je, također, nastojao da u Danskoj, po 
uzoru na Englesku,, potakne snažniji razvitak gradova; napredak trgovine pomagao je 
otvaranjem kovnica novca. 

Knutova politika bila je najmanje povoljno primljena u Norveškoj gdje je uvođenje zakonskih 
propisa po uzoru na Englesku kršilo tradicionalne običaje i odnose. Povrh toga, Knutov sin 


Svend je ondje uveo poreze u naravi za sveukupno seljaštvo i kulučenje na kraljevskim 
domenama. Sve je to 

Crkva u Earl Bartonu, 2. pol. X. st. 

4 Srednjovjekovno doba povijesnog razvitka 

i 

dovelo do pobune, pa je za kralja Norveške još prije smrti Knuta Velikog 1035 bio izabran sin 
Olafa I. Tryggvasona, Magnus, koji se vratio iz izag- 

nanstva u Rusiji. 

Prostrano područje Knutove države nije bilo jedinstven politički ni etnički teritorij. Ali on je 
ipak povezivao srodne oblasti i narode. Razlike među njima Knut je, čini se, nastojao ukloniti 
spomoću kršćanstva kao zajedničke idejne osnovice cijeloga svoga državnog područja. Takav 
stav prema kršćanstvu bio je i jedan od razloga što je Knut 102627. otišao na hodočašće u 
Rim gdje je papinstvo pridobio za zamisao o snažnom kršćanskom kraljevstvu na sjeveru 
Evrope. U isti mah, veoma se trudio oko održavanja dobrih odnosa s Njemačkom koja je u to 
vrijeme bila najvažnija politička sila u srednjoj i južnoj Evropi. 

Ali politički sistem Knuta Velikog nije imao dovoljno vremena da se učvrsti, pa se njegova 
država uskoro poslije njegove smrti raspala. U Norveškoj je već ranije vlast preuzeo Magnus 
Olafson, u Danskoj se na vlast vratio Hartaknut a u Engleskoj je ostao Knutov stariji sin 
Harald. 

Da bi se osigurao od eventualnog napada iz Danske, norveški kralj Magnus poveo je 
preventivni rat protiv Hartaknuta. Poslije dvije godine borbi bez rezultata oba su se vladara 
dogovorila o miru, ali uz uvjet da će vlast 


Benedikcional bisk. Et-helwolda: Kristov ulazak u Jeruzalem, 2. pol. X. st. 

Britanski otoci 1066. 

u oba kraljevstva pripasti onome tko duže pozivi. Kako je Hartaknut umro već 1042., 
Norveška i Danska su se ponovo ujedinile, ali ovaj put pod vlašću norveškoga kralja. 

V- 

se 

JT-- +-" VICI 

_-J--- 

Knutova smrt je i u Engleskoj dovela do komplikacija. U biti spor vodio oko toga hoće li 
Knutovoj udovici Emmi, koja je bila kćerka normandijskog vojvode Richarda I. a u prvome 
braku žena anglosaskog kralja Ethelreda, uspjeti da na prijestolje dovede svoje sinove s 
Ethelredom, dakle anglosaske pretendente na englesko prijestolje, ili će ta vlnst nr-; v-vim 
potomcima T tu -1--1 


_ r+LVJ.JC uovede svoje sinove s Ethelredom, dakle 

osaske pretendente na englesko prijestolje, ili će ta vlast pripasti Knuto-vim potomcima. I tu 
je došlo do kompromisnog rješenja: kraljem je postao najmlađi sin Ethelreda i Emme, 
Edvvard Ispovjednik, ali uz obavezu da se neće ženiti, kako bi njegovim nasljednikom mogao 
postati Knutov nećak Svend. 

Edvvard je od mladosti za vrijeme danske vladavine u Engleskoj živio u izbjeglištvu u 
Normandiji, na dvoru svoga ujaka, Roberta I. Đavla. Govorio je francuskim jezikom, 
Englesku uopće nije poznavao, a nije imao nikakvih političkih ambicija. Došavši na 


prijestolje, na najvažnije položaje u engleskoj crkvi, na dvoru i u lokalnoj upravi postavljao je 
Normandijce. 

Takav opasni utjecaj prouzrokovao je mnoga nezadovoljstva. Najistaknutiji među 
nezadovoljnicima bio je earldorman Godvvin, po svojoj baki potomak danskoga kralja i rođak 
Knuta Velikog. Želeći da kraljevsku vlast postigne koji od njegovih sinova, primorao je 
Edvvarda Ispovjednika da 

se 

formalno oženi njegovom kćeri. Svim time izazvao je tolik otpor, da je 1051. bio zbačen s 
položaja i prognan iz Engleske. Ali Godwin se s vojnom silom vratio u Englesku. No prije 
nego što je postigao uspjeh, naglo je umro ostavivši svoje pretenzije svome sinu Haroldu. 

Ali kao jedan od pretendenata na vlast u Britaniji sve se više isticao normandijski vojvoda 
Vilim. On je bio nezakoniti sin normandijskog vojvode Roberta Đavla i nećak Emme, žene 
anglosaskog kralja Ethelreda i majke Edvarda Ispovjednika. Njemu kao mogućem nasljedniku 
prijestolja u Engleskoj bio je sklon i Edward Ispovjednik. Vilim je od 1061. boravio u 
Engleskoj u nastojanju da steče naklonost i drugih utjecajnih ljudi, pa mu je Edvvard 1065. i 
formalno ponudio nasljedstvo. Uto je Godwinov sin Harold prigodom jedne oluje na moru 
pao u zarobljeništvo nekoga francuskog velikaša koji ga je predao Vilimu. Svoju slobodu je 
mogao steći samo time što je položio vazalsku zakletvu Vilimu kao budućem vladaru 
Engleske. 

U trenutku smrti Edwarda Ispovjednika početkom 1066 Vilim se zatekao u Normandiji a 
Harold je iskoristio priliku i primorao nadbiskupa u Yorku da ga proglasi za kralja. Stoga je 
Vilim svoje pravo morao izvoj-štiti oružanom intervencijom. Učinio je to, po odobrenju 
svojih vazala u Normandiji i uz pomoć mnogih velikaša iz drugih pokrajina Francuske, 
početkom jeseni 1066. 

Harold je dotle bio angažiran na sjeveru Engleske kamo je provalila vojska norveškog kralja 
Haralda polubrata i nasljednika tamošnjega kralja Magnusa. Postigavši pobjedu nad 
Norvežanima, Harold je hitno prebacio svoju vojsku na jug gdje je iskrcavanje Normandijaca 
već bilo izvršeno. Do presudne bitke došlo je 14. X. 1066. kod Hastingsa. Uspjeh Vilimove 
pretežno konjaničke vojske bio je neosporan. Ali osvajanje se moralo nastaviti dalje. Nakon 
opsade i zauzeća. Londona, Vilim se na Božić 1066. u Westminsterskoj crkvi dao okruniti za 
kralja. 

Potpuno pokorenje i pacifikacija Engleske ostvarena je tijekom 1067. U svim važnim 
uporištima Vilim je dao smjestiti svoje posade, ali im je nametnuo strogu disciplinu u odnosu 
prema stanovništvu Engleske. Svojim je vojnim zapovjednicima podijelio samo zemlje svoga 
suparnika Harolda i njegovih pomagača. 

Pouzdavši se u postignute rezultate, Vilim se vratio u Normandiju da ondje svečano proslavi 
svoju pobjedu. Ali po njegovu odlasku njegovi su komandanti započeli pljačkati stanovništvo 
i ekspropriirati anglosaske zemljoposjednike, pa je zbog toga došlo do niza pobuna. Vilim se 
morao ponovo s vojskom iskrcati, a pobunjenici su dobili pomoć iz Škotske i Danske. Nizom 
pobjeda, Vilim je do 1071. zaredom svladao protivnike, izvršivši pri tom mnoge okrutnosti i 
teška razaranja. 

To iskustvo s nepouzdanošću vojnih pobjeda bez dubokog preinačenja vladavinskog poretka 
navelo je Vilima da po završetku druge pacifikacije Engleske sistematski izgradi režim na koji 
se imala oslanjati njegova vladavina. 

10. PROBLEMI PRIVREDNIH I DRUŠTVENIH ODNOSA U ENGLESKOJ DO 
NORMANSKOG OSVOJENJA 

Povlačenjem rimskih legija i romaniziranih stanovnika iz Britanije, keltskim preporodom i 
germanskom invazijom otoka bili su potpuno zbrisani svi tragovi privrednih i društvenih 


institucija rimske vladavine. Zbog toga razvitak odnosa u Engleskoj od druge polovice V. st. 
ne teče na temelju sinteze kasnoantičkih robovlasničkih odnosa u transformaciji i rodovskih 
društvenih odnosa kasne njihove etape, nego isključivo samostalnim napuštanjem rodovskoga 
društvenog poretka, bez utjecaja kasnoantičkih modela za eksploataciju zavisne i neslobodne 
radne snage na veleposjedničkim imanjima. Veoma podrobna dokumentacija toga razvitka u 
izvornoj građi omogućuje dobar uvid u bitne odrednice nastajanja ranofeudalnih odnosa 
izravnim putem, s podloge rodovskoga društva, pa je u tome njegovo veliko principijelno i 
teoretsko značenje. 

Početkom VI. st. najveći dio anglosaskog stanovništva živio je naseljen u rodovskim selima, 
bavio se zemljoradnjom i uzgojem stoke, a u prehrani mesom važnu su ulogu imali lov i 
ribolov. 

Sela su redovito bila autarhična i razmjene gotovo nije bilo. U staroan-glosaskom jeziku ona 
nose naziv ham ili tun latinski: villa, rus, vicus. 

Sveukupna obradiva zemlja dijelila se većinom na tri polja, u skladu s tropoljnim sistemom 
obrade oranica. Opće obaveznim plodoredom na tim poljima smjenjivalo se uzgajanje jarih i 
ozimih usjeva te ostavljanje polja na ugaru. Svako domaćinstvo imalo je u svakome od takva 
tri polja svoj udio. Svi udjeli jednoga seoskog domaćinstva čine njegov osnovni zemljopo- 
sjed, koji u načelu obuhvaća toliko zemlje koliko je bilo dovoljno za uzdržavanje prosječne 
seoske obitelji, odnosno koliko je bilo moguće obraditi jednim plugom. Takav opseg obradiva 
tla izvori nazivaju latinski carrucata, terra unius aratri, mansus, ili u staroanglosaskom hyde 
hajd, hiwiso u Wessexu, sulung u Kentu. 

Svaka hajda je obaveznim plodoredom i svojim razmještajem u sva tri seoska polja bila 
uključena u kolektivni ritam rada cijele seoske zajednice. Ali ta je obradiva zemlja uza sve to 
trajan i nasljedan posjed seoske obitelji koja ju je obrađivala; no svako otuđivanje zemlje 
izvan iste obitelji bilo je zabranjeno. Vrhovno vlasništvo kolektiva i nad tom zemljom 
očitovalo se propisom po kome je nakon izvršene žetve oranica i kosidbe livada svaka seoska 
obitelj bila dužna ukloniti ograde oko svoga posjeda i strništa do idućeg proljeća prepustiti 
kao ispašu cijelome selu. Osim oranica, seoski je zemljoposjed obuhvaćao još i šume, 
pašnjake, šikare, tresetišta i vodene površine; sve je to bilo nepodijeljeni, kolektivni posjed 
cijeloga sela, slobodan za iskorištavanje svim domaćinstvima bez razlike. 

Na temelju tih podataka očito je da su anglosaska sela u VI. 1 VII. st. bila organizirana kao 
susjedska općina ili marka, u kojoj alodijalno posjedovanje još nije doseglo stadij otuđivosti 
obradive zemlje. 

Jedno seosko domaćinstvo sastojalo se od glavara toga domaćinstva i njegove obitelji. 
Predstavnika te privredne i društvene jedinice anglosaski izvori nazivaju ceorl kori ili 
twyhinde po vergeldu od 200 šilinga. 

Osim glavara domaćinstva i njegove obitelji u njegovu su kućanstvu živjeli još i robovi i 
poluslobodni ljudi, uposleni radom na njegovu gospodarstvu. 

Napad odreda Vilima Osvajača. Zidni sag kraljice Matilde, XI. st. 

Ceorl je bio iskonski slobodan 1 privredno nezavisan član seoske zajednice, a to se njegovo 
društveno svojstvo zasnivalo na trajnom i nasljednom posjedovanju hajde kao osnovne 
jedinice obradive zemlje u njegovu selu. 

U odnosu prema javnim vlastima, ceorl je imao niz prava i dužnosti, prije svega pravo i 
dužnost da nosi oružje i da se odaziva na kraljevski poziv u opći vojni pohod. Nadalje, bio je 
obavezan sudjelovati na sudskim skupštinama; njegova zakletva na sudu imala je dokaznu 
moć. Od posebne je važnosti što je ceorl morao namirivati određene javnopravne dažbine u 
korist kralja i države; imao je dužnost sudjelovati u uzdržavanju kralja i njegove pratnje za 


vrijeme njihova boravka u oblasti u koju je pripadalo njegovo selo, a morao je obaveznim 
javnim radom sudjelovati u državnom podvozu, u popravljanju puteva i mostova, podizanju 
obrambenih nasipa i tvrđava tzv. trina necessitas, trojna dužnost. 

Premda je raspored posjedovanja zemlje u okviru seoske zajednice načelno jamčio jednakost 
svih članova općine, ipak je različita efikasnost u radu bila uzrok postepenom rastu 
imovinskih razlika među članovima općina. Posebice je utjecajno bilo uspješno sudjelovanje 
u ratnim pothvatima, jer je takvo domaćinstvo stjecalo više robovske ili polurobovske radne 
snage i moglo ju je primjenjivati u svom gospodarstvu. S druge strane, loše upravljanje 
imanjem, bolesti, malobrojnost obitelji, nedostatak radne snage, troškovi za plaćanje vergelda 
ili sudskih kazni mogli su voditi znatnom ili čak potpunom osiromašenju seljačkih obitelji. 
Svim takvim ekonomskim i društvenim zbivanjima razvijala se, na temelju alodijalnog 
posjedovanja obradive zemlje, gospodarska nejednakost među stanovnicima istoga sela. Pri 
tome su pojedinci koje su zadesile najteže nepogode mogli zapasti 1 u socijalno podređeni 
položaj. Zapavši u dug koji nisu mogli platiti ili primorani da rade za drugoga, oni su 
privremeno gubili slobodu da odu iz mjesta gdje su živjeli i radili. Njih izvori obilježavaju 
nazivom frige. Još je teži bio položaj onih koji su zbog neplaćanja po- 

reza ili dosuđene kazne wite zapadali u privremeno ropstvo. Takav čovjek witedeow imao je 
također smanjenu slobodu kretanja, a za pokušaj bijega mogao je biti i tjelesno kažnjavan. 
Daljnji stupanj u formiranju kategorije zavisnih ljudi uključivao je povrh osobne zavisnosti 
pojedinca još i prelazak njegove zemljišne čestice u posjed nekog drugoga. 

Taj proces vršio se u zavisnosti od pojave i razvitka velikog zemljo-posjeda. 

Veliki zemljoposjed nastajao je različitim putevima. Već je samo vojno pokorenje najvećeg 
dijela Britanskog otoka urodilo formiranjem veoma prostrane kraljevske domene na kojoj su 
živjeli i radili, kao poluslobodni ili neslobodni ljudi, pokoreni keltski stanovnici. Iz toga 
zemljišnog fonda kraljevska je vlast davala manja ili veća imanja svojim družinicima ili 
dvorja-nicima za dužnost koju su vršili. Zavisno od veličine darovanog zemljopo-sjeda, oni su 
se među sobom razlikovali. Gesithi su posjedovali 3 do 5 hajda, dok su tegni teni imali 
najmanje 5, sve do 20 i više takvih zemljišnih jedinica. 

Osim kralja, već pri samom osvajanju znatnija su imanja stekli i rodov-sko-ratnički prvaci 
Angla, Sasa, Jiita 1 Friza, tzv. eorli erli 

Imovinskom diferencijacijom unutar slobodnih germanskih sela izdizao se i sloj obogaćenih 
seljaka-općinara koji su najčešće na račun svojih osiromašenih suseljana prikupljali višak 
zemlje nad opsegom prosječnoga seljačkog posjeda jedne hajde. U najpovoljnijim 
slučajevima njihovo se imanje po opsegu približavalo posjedu gesitha, a ponekad čak i eorla i 
tegna. 


Witenagernoot određuje izvršenje smrtne presude. Iluminacija XI. st. 

U daljnjem razvitku velikog zemljoposjeda osobito je važnu ulogu imalo kraljevsko darivanje 
određenih teritorija na temelju zasebne kraljevske povelje. To darivanje nije bilo istovjetno s 
poklanjanjem zemlje iz kraljevskoga zemljišnog fonda, na kom je zemlju obrađivalo zavisno 
poluslobodno i neslobodno stanovništvo i kojim je poklanjanjem sam posjed zemlje prelazio u 
potpuno i neograničeno vlasništvo ili pak u službom uvjetovano posjedovanje. Darivanje na 
temelju kraljevske povelje odnosilo se na teritorij naseljen slobodnim seljaštvom, pa se stoga 
čin kraljevskog darivanja nije mogao odnositi na samu zemlju, jer je ona pripadala slobodnim 
ljudima i njihovim seoskim zajednicama, iako su formulacije darovnica glasile kao da se 
nekom obdareniku ustupa zemlja. No, u stvarnosti, takvom je darovnicom nastajao osebujan 
tip zemljišnog područja, tzv. bocland, sa koga je obdare-nik imao pravo u svoju korist ubirati 
one iste javnopravne dažbine gafol i feorm koje su pripadale kralju kao poglavaru društva i 


države. Seosko stanovništvo na takvom ustupljenom području na boclandu ostalo je nakon 
davanja povelje o kraljevskom darivanju jednako slobodno i ekonomski samostalno kao što je 
i bilo, s tom razlikom što je dažbinska i radna davanja otad davalo ne više kralju nego nekom 
pripadniku svećeničke ili svjetovne aristokracije. Jedino otežaije koje je nastupilo odmah 
nakon izvršenog darivanja odnosilo se nafliateri jalne dažbine za uzdržavanje kralja i njegove 
pratnje. Iskonski, ta-še dažbina davala samo povremeno, za vrijeme faktičnoga kraljeva 
boravka u nekoj oblasti. Sada se, međutim, smatralo da obda-renik koji je dobio boklend 
stalno boravi na dobivenom teritoriju, pa je materijalna dažbina za njegovo uzdržavanje od 
prigodne pretvorena u stalnu, svakogodišnju. Upravo to obilježje omogućilo je posjedniku 
boklenda da stanovništvo s dodijeljenog mu područja u praksi počne tretirati kao svoje 
podložnike koji su mu dužni davati obročnu dažbinu u naravi i usto još vršiti radne obaveze 
koje su po svom podrijetlu proizlazile iz javnih radnih tereta slobodnih ljudi prema državi. 
Položaj korisnika boklenda još je više poboljšavala u njihovu odnosu prema neposrednim, 
slobodnim obrađivačima zemlje okolnost što je on povrh toga ponekad dobivao i neka 
imunitetna prava: pravo da ubire sudske takse od stanovništva na boklendu, da na njem vrši 
policijsku službu, a kadšto i ograničeno pravo sudovanja. 

Svim time posjednici boklenda stječu izvanredno povoljan položaj da se okorištavaju 
procesom imovinske diferencijacije u slobodnim selima, jednako onima koja su već postala 
njihov boklend kao i onima koja su ostala izvan teritorija podvrgnutog veleposjedniku. 
Oslanjajući se na svoju ekonomsku premoć i na svoje sudsko-upravne privilegije, oni 
interveniraju u privredno-društvenom životu sela time što čestice ili ulomke čestica 
osiromašenih seljaka uključuju u svoj zemljoposjed, pa ih zatim sada već kao dio svoga 
imanja ostavljaju ili uvećane daju istim seljacima na obradbu uz obročne i radne obaveze. 
Takvo nasrtanje na tlo slobodnih sela bilo je olakšano 1 time što je kraljevska vlast već 
tijekom VII. st. kao boklend, a i kao trajan feudalni posjed počela davati seoske pustopoljine, 
pa čak i cijele almende. Time je važan dio zemljišta oduziman seljacima, pa se siroma-šenje 
neimućnih ubrzavalo, a veliki su zemljoposjednici tako dobivenom zemljom postajali 
članovima seoske zajednice i u njoj stjecali dominantan položaj koji su iskorištavali za 
podjarmljivanje cijele zajednice. Sve veći 1 veći dio slobodne seljačke zemlje folcland mijenja 
svoj privredni i društveni 

status: postaje boklend ili izravno sastavni dio vlastelinstva. Sustavnim izjednačavanjem 
svoga faktičnog odnosa prema oba tipa zemlje i prema oba tipa neposrednih obrađivača tj. 
prema onima koji na boklendu imaju samo javnopravnu dažbinsku obavezu prema posjedniku 
boklenda, i onima koji su već postali obrađivačima vlastelinove zemlje i time zapali u 
privatno-pravnu posjedovnu zavisnost o veleposjedniku veleposjednici pretvaraju i slobodno 
stanovništvo boklenda u davaoce feudalne zemljišne rente u korist klase zemljoposjednika. 

U tome smislu zemljoposjednici su s vremenom proširivali i radne obaveze seljaka na svome 
boklendu. Gradnji utvrda, održavanju cesta i mostova pridružuje se, ili se umjesto njih uvodi, 
rad na vlastelinovu rezervatskom imanju obradba polja, dužnost sječe, žetve i kosidbe i t. d.. 
U kronološkom pogledu cio prikazani razvoj od polaznih rodovskih odnosa do neosporne 
razvijenosti velikog zemljišnog posjeda i stanja podvrg-nutosti seljaštva u podložnost 
zemljoposjednicima ispunja u Engleskoj više stoljeća 1 vrši se isprva sporo, a zatim sve brže. 
U V. i VI. st. potpuno dominira alodijalni i neotuđivi zemljoposjed seoskih porodica, pa je 
imovinska diferencijacija obuhvaćala još samo pokretna i potrošna dobra. U VII. st. javljaju 
se prvi znakovi otuđivanja obradivih čestica, pa je to doba sve izraženije diferencijacije među 
seljaštvom u pogledu posjedovanja nekretnina zemlje. S osmim stoljećem počinje sve 
snažnije okorištavanje veleposjednika osiromašenjem dijela seljaštva, a i sve češće 
dodjeljivanje boklenda. 


Za prva tri stoljeća anglosaske prisutnosti na Britanskom otoku na velikim zemljišnim 
posjedima rodovske i službeničke aristokracije eorli, gesithi i tegni uvelike je radila robovska 
radna snaga jer su mnogobrojna ratovanja omogućavala da se zarobljenici pretvaraju u 
robove. Usto su i teške sudske globe i kazne pretvarale kažnjenoga u dužničkog roba ili roba 
po kazni za zločin. Svi su takvi robovi radili na vlastelinstvima ili kao sluge i obrađivači 
vlasteoskog rezervata ili pak na česticama koje im je zemljoposjednik dodjeljivao na obradbu 
uz znatne obročne ili kulučarske terete. Tek od kraja VII. ili početka VIII. st., kada anglosaski 
kraljevi počinju intenzivnije dodjeljivati zemlju iz kraljevskoga zemljišnog fonda ili stvarati 
boklende, robovima se kao obrađivači vlasteoske zemlje postupno počinju pridruživati isprva 
rijetki, a zatim sve češći slobodni držaoci seoske zemlje koji su radi smanjenja vlastite čestice 
gubitkom dijela svoje zemlje u korist imućnijih dospjeli u položaj da rade i na zemlji 
vlastelina, na dodatnom komadu zemlje koju im je on ustupio uz obročna i kulučarska davanja 
ili su pak izgubivši svu svoju zemlju postali držaocima parcele vlastelinova imanja, uz 
obavezu da vlastelinu daju dio uroda s te zemlje i da određeno vrijeme u godini rade i na 
vlastelinovu rezervatu. 

U vezi s tim, u dokumentima se pojavljuje razlikovanje vlasteoske zemlje na dva dijela: 
autland i inland autlend i inlend. Prvo je zemlja na kojoj žive i rade zavisni seljaci, a drugo je 
vlasteoski rezervat koji se obrađuje robovskim radom i kulukom zavisnih seljaka. 

Polazeći od tendencija razvitka koje su se očitovale do kraja VIII. st., u IX. i X. st. neposredni 
obrađivači zemlje razvrstali su se u pet kategorija. To su: ceorli, geneati, kotsetli, geburi i 
robovi. 

Ceorli korli su, kao i prije, slobodni seljaci, posjednici zemlje u svojoj seoskoj općini, koji još 
ni na koji način nisu zapali u gospodarsku ili osobnu zavisnost o velikom zemljoposjedu. 
Načelno, njihov je zemljišni posjed jedna 

noj zavisnosti od veleposjednika. U osobito teškim prekršajima koji se kažnjavaju smrću 
održava se još uvijek nadležnost kraljevskog sudišta, ali i tada podanika pred sudom zastupa 
njegov gospodar, a i izrečena presuda prepušta se na izvršenje njemu. 

Praktična primjena tih pravnih ovlaštenja u punoj je mjeri predavala neposredne obrađivače 
zemlje samovolji velikaša i omogućila im da osim snagom svoje ekonomske premoći slamaju 
nezavisnost seljaštva i snagom svoje upravne i sudske nadređenosti. 

Tako je sveukupni razvitak društvenih odnosa vodio ustanovljavanju dviju osnovnih 
kategorija stanovništva, koje dokumenti X. i XI. st. obilježavaju nazivima nobiles - ignobiles, 
pri čemu je nobilis ne samo društveno ugledan i bogat, nego je samo on i punopravan uživalac 
osobne slobode. Naprotiv, neznatni čovjek, ignobilis, redovno je siromah i već lišen osnovnih 
sredstava za proizvodnju zemlje te društveno nemoćan i zavisan od sile pripadnika povlaštene 
klase zemljoposjednika. 

Usporedo s procesom temeljnog razvrstavanja na pripadnike povlaštene klase i podložnike, 
preinačavali su se i odnosi unutar same klase povlaštenih ljudi. Nekadašnji rodovski prvaci, 
eorli, iščezavaju stapajući se sa slojem nove aristokracije koja svoj položaj stječe vršenjem 
vojnih i civilnih funkcija u kraljevskoj službi teni ili ga temelji na svome crkvenom 
dostojanstvu. Takvome razvitku pogodovalo je doba mnogobrojnih ratova s napadačima na 
Britanski otok namećući sve jaču militarizaciju feudalne klase, 

Po završetku ere danske vlasti pod Knutom Velikim kad se prilivom danskih doseljenika 
znatno ojačao udio slobodnih i nezavisnih malih zemljoposjednika, naglo je uznapredovao 
proces užurbanog zakmećivanja seljaštva. Velikaši izobilno dobivaju od kralja sve nove i nove 
ustupke. Osobito su za Edwarda Ispovjednika davane mnoge imunitetne privilegije crkvi. 
Raspola-žući sve znatnijom ekonomskom osnovicom svoje moći, ali i sve većim imunitetnim 
ovlaštenjima, feudalci su postajali sve samostalniji od kralja. Ojačavši time, oni su u razdoblju 
koje je prethodilo bitci kod Hastingsa sustavno otežavali terete obročne i, naročito, radne 


rente ustremivši se da dokrajče ostatke seljačke gospodarske samostalnosti, a s njome i 
njihove osobne slobode. 

VI. ZAKLJUČCI O NASTAJANJU FEUDALNOG PORETKA U EVROPI 

Potkraj antike i na početku srednjovjekovnog razdoblja dva su društvena ustrojstva u Evropi 
dospjela do granica svoje ekonomske održivosti. Robovlasnički poredak nije više, zasnivajući 
se na robovskoj organizaciji proizvodnoga rada, mogao vlasnicima sredstava za proizvodnju 
osiguravati prijašnje blagostanje. Zbog toga oni, ne videći drugog izlaza, prinudno daju 
koncesije obrađivačima zemlje. Pomiruju se s time da je neizbjezivo zadovoljavati se samo 
manjini dijelom izravnog posjedovanja zemlje, pa sav višak nad time prepuštaju radnoj snazi 
da ga u česticama obrađuje samostalno, ali uz uvjet da od plodova svoga rada daje vlasniku 
zemlje dio uroda i da dio svoga radnog vremena utroše na obrađivanju onog dijela vlasnikova 
zemljoposjeda što ga je on zadržao samo za sebe. 

Tom kapitalno važnom izmjenom nastaju novi odnosi u procesu proizvodnje. Vlasnici 
zadržavaju sistem privatnog vlasništva nad osnovnim sredstvom za proizvodnju, ali ga u biti 
sužavaju na rezervatski dio svoga imanja. Drugi dio prelazi u trajni i nasljedni posjed ali ne i 
vlasništvo obrađivača, koji se za ustupljenu zemlju odužuju davanjem dijela uroda i radom na 
vlasnikovu rezervatu. 

Nađeno rješenje bilo je prisilni kompromis interesa. Posjednička je klasa izbjegla 
eksproprijaciju osnovnih sredstava za proizvodnju, ali se u stvarnosti odrekla vlasništva nad 
proizvođačevom ličnošću. Izgubivši na totalitetu neposrednog posjedovanja vlastite zemlje, 
posjednici su osigurali njeno proizvodno oplođivanje radom. Nasuprot tome, proizvođači su 
stekli zemlju iako samo kao radom i dažbinama uvjetovani posjed i faktičnu osobnu slobodu 
ukoliko je dotad nisu imali, s mogućnošću da na zemlji samostalno proizvode i za sebe 
zadržavaju sve rezultate svoga rada povrh ugovorenih dažbina vlasniku zemlje. 

Takvo novo uravnoteživanje odnosa između posjednika sredstava za proizvodnju i radne 
snage vršilo se još u okvirima antičke države. 

Izvan tih okvira, rodovsko je društvo "barbarskih" naroda dospijevalo na granicu održivosti 
kolektivnog posjedovanja zemlje, bez privatnog vlasništva. Potreba za povećanjem 
proizvodnosti rada nametala je slobodno raspolaganje zemljom, bez stega kolektivnoga 
društva, a i društvene su zasluge u ratovanju i upravljanju zajedničkim poslovima društva za 
sebe zahtijevale zasebnu nagradu; njih nije bilo moguće ostvarivati uzdržavajući se 
neposrednim radom u poljoprivredi; bilo je nužno osloboditi sloj vršilaca javnih dužnosti od 
rada, ali je u tu svrhu društvo moralo preuzeti njihovo materijalno zbri- 

njavanje. Rodovsko je društvo moglo napustiti svoj dotadašnji poredak samo prihvaćajući 
riziko 1 sve posljedice imovinske diferencijacije do koje je vodilo privatnovlasničko alodijalno 
posjedovanje zemlje i društveno izdvajanje sloja dužnosnika nad razinom običnih, slobodnih 1 
među sobom ravnopravnih članova etničke zajednice. 

Velika seoba naroda, sa svojim premještanjem etničkih skupina na tlu Evrope, dovela je do 
uzajamnog dodira i isprepletanja tih dvaju zbivanja. Ali to isprepletanje i povezivanje u 
daljnjem, zajedničkom razvitku, nije se ostvarilo na cijelome geografskom području Evrope 
jednako. U nekim zonama udio obaju procesa u isprepletanju i daljnjem zajedničkom razvitku 
bio je podjednak, pa je taj daljnji razvitak bio u biti ravnopravna sinteza elemenata jedne i 
druge razvojne komponente, sa snažnim uzajamnim utjecajem jednih na druge. U drugim 
zonama prevladavala je prva ili druga od komponenata sinteze: ili antička podloga sa svojini 
rješenjima, ili pak kompleks rješenja što ih je postupno pronalazilo samo rodovsko društvo 
napuštajući svoja bitna privredna i društvena obilježja. Time su se određivali različiti tipovi 
sinteza: a s podjednakim udjelom obiju komponenata; b s pretežnim udjelom rješenja koja 


imaju kao ishodište odnose u biti ustanovljene još u antici; c s pretežnim udjelom struktura što 
ih donosi napuštanje rodovskog poretka. 

Ali u Evropi su postojala i područja na kojima se dva tipična evolutivna procesa nisu susrela i 
ispreplela, nego se poredak svojstven srednjem vijeku izgrađuje izravno, polazeći samo od 
razvojnih pojava u procesu napuštanja rodovskog društva, kao što je bilo i zona u kojima se 
znatno duže negoli drugdje održava gotovo isključivi ili bar veoma pretežiti utjecaj odnosa 
kojima antika napušta klasični antički robovlasnički poredak. 

Područjem sinteze treba smatrati cio teritorij Rimskoga carstva na koji su prodrle i na kom su 
se trajno naselile velike germanske etničke cjeline osnovavši na novome području vlastite 
države. Ali omjer udjela pri ostvarenju sinteze dvaju razvojnih procesa varirao je od područja 
do područja, prema realnim povijesnim, privrednim, etničkim i političkim obilježjima dotične 
zone. Tako se sjeverna Galija može smatrati jezgrom uravnoteženih komponenata u sintezi. 
Na jugu Galije snažno su se održale privredne tekovine antike s utjecajnim ostacima robno- 
novčanih odnosa, naročito u zonama bližima Sredozemlju. U Hispaniji je etnička izolacija 
germanske narodne skupine, kraj jakosti antičkih oblika privrede, naročito u južnim 
predjelima Poluotoka, osiguravala pretežitost nadovezivanja na dostignuća što ih je ostvarilo 
još Rimsko carstvo. Italija, kao etnička jezgra i nosilac pravnih, kulturnih i ekonomskih 
tradicija rimske države, odupirala se jačem udjelu evolutivnih procesa "barbarskih" društava, 
srednjega vijeka. I, najzad, područje Bizanta, koje je jedino sačuvalo politički režim koji su 
"barbari" na Zapadu srušili, ostaje nosiocem razvojnih zbivanja koja se temelje na 
kontinuitetu antičkih obilježja sve do stoljeća u dubokom srednjem vi jeku. 

Izvan područja sinteze ostaju: unutrašnjost Germanije, Britanski otoci, Skandinavija i istočna 
Evropa sa svojim baltičkim, slavenskim i ugrofinskim stanovništvom. 

Ali uza sve te specifičnosti i znatne razlike u intenzitetu, brzini i oblicima ostvarivanih 
privrednih i društvenih promjena, osnovno rješenje koje narodi Evrope nalaze pri napuštanju 
svoga starijeg društveno-ekonomskog 

poretka bilo robovlasničkog ili rodovskoga vodi oblikovanju u biti iste privredne i društvene 
strukture: posvuda se rađa poredak u kome veliki zemljišni posjed okuplja u svome uvjetnom 
uz službu i funkcije vezanom posjedu znatna područja, pri čemu u svoje okvire uključuje mali 
i srednji slobodni zemljoposjed pretvarajući ga u dio svoga imanja, na kome obra-đivači te 
zemlje postaju držaocima čestice, uz uvjet da veleposjedniku daju obroke u naravi i radu. 

To organizaciono rješenje društvenih odnosa u procesu proizvodnje nametalo se kao jedina 
konačna solucija koju je bilo moguće postići, u skladu s tadašnjim stupnjem razvitka 
proizvodnih snaga. Nigdje nije bilo moguće naći efikasniji poredak od prakse da se zemlja 
daje obrađivaču na trajan posjed i obradbu, uz uvjet da on za to pravo daje obroke u 
plodovima svoga rada i primi određene radne dužnosti na dijelu zemlje koju je vlasnik 
zadržao kao svoju užu postojbinu. 

U tome smislu, privredno-društveni temelji feudalizma kao etape u povijesnom razvitku 
Evrope očituju se kao kauzalno određena i neizbjeziva realnost. 

Različitost puteva i oblika kojima je ta realnost ostvarivana dokazom je kako se povijesno 
neizbježiva društvena stanja probijaju do svoje realne opstojnosti zavisno o specifičnostima i 
utjecajima regionalno drukčijima, ali u svojoj biti uzročno određenima istim poticajima i 
usmjerena suštinski jednakim rješenjima. 

Evropa na pragu IX. st. kretala se, dakle, ususret istoj biti svoga privrednoga i društvenoga 
uređenja. U toj etapi nisu još sva obilježja feudalnog društvenog poretka postala stvarnošću 
nego se znatnim dijelom još izgrađuju i dopunjavaju. U mnogim oblastima naročito u onima 
van područja sinteze postoje znatni zaostaci u vremenu, ali osnovni smjer kretanja svagdje je 
već bio određen. 

VII. FRANAČKA PREVLAST U EVROPI 

1. DOBA KARLA VELIKOG I NJEGOVIH POTOMAKA 

Franačka Poslije smrti Pipina Maloga njegova dvojica sinova, Karlo i 

do 800. god. Karloman, nisu zemljom upravljali složno. Do dubljih razmi-moilaženja došlo je 
u vezi s politikom prema Langobardima. Karlo je isprva usvojio stav svoga djeda, Karla 
Martela, o savezništvu s Langobardima, pa se čak i oženio kćerkom njihova kralja Dezidera, 
Deziderijom. Ali taj savez nije potrajao dugo. Dezider se naime okoristio sporovima između 
vojne aristokracije u papinskoj državi i svećenstva, pa je Rimu nametnuo svoga kandidata za 
papinsko dostojanstvo Stjepana III. Karlov brat Karloman želio je da politika u Italiji ostane u 
njegovu nadleštvu; strahovao je od Karlova saveza s Langobardima i istupao kao zaštitnik 
papinskih interesa. Karlo je uskoro shvatio da takva opredjeljenja omogućuju njegovu bratu 
da mu se suprotstavlja oslanjajući se na crkvene krugove u Franačkoj i na antilangobardska 
raspoloženja među velikašima. Stoga je radikalno izmijenio svoj odnos prema Italiji. Prekinuo 
je savez s Deziderom, rastao se od njegove kćeri i stupio u pregovore s papinstvom. Karloman 
se time našao politički osamljen. Pod pobliže nepoznatim okolnostima on je potkraj 771. 
umro, a Karlo je, bez obzira na nasljedno pravo njegovih sinova, prigrabio i sve Karlomanove 
zemlje. Ostavši bez baštine, Karlomanova žena s oba njegova sina prebjegla je u Italiju 1 
ondje našla utočište na kraljevu dvoru. 

Novi papa, Hadrijan I. od 772, pouzdavajući se u pomoć Karla, sada jedinoga vladara u 
Franačkoj, počeo je okrutno progoniti pristalice lango-bardske orijentacije među velikašima 
Papinske države. Time je izazvao De-ziderovu intervenciju a ova je nametnula angažiranje 
frariačke vojske. Zao-bišavši Paviju u kojoj se ušančio langobardski vladar, Karlo je s 
vojskom u početku travnja 774. ušao u Rim i ondje obnovio Pipinovu povelju iz 754. 
potvrdivši kao papinski posjed Ravenski egzarhat s Pentapolom, Rimski dukat, a također i 
područje Venecije i Istre, premda su te dvije oblasti bile pod vrhovnom vlašću Bizanta. 
Najzad, kad je ljeti 774. pala i Pavija, Dezider je kao zarobljenik poslan u Franačku, a Karlo 
je sebe proglasio kraljem Langobarda. Otad je nosio naziv "kralj Franaka i Langobarda i 
rimski patricij". Time je bila istaknuta njegova vrhovna vlast nad cijelom Italijom, 
langobardskom i papinskom bez razlike. Među prvim mjerama nove vlasti premda je 
formalno bio sačuvan posebni opstanak langobardske države bilo je postavljanje franačkih 
grofovija u cijeloj sjevernoj Italiji i formiranje mreže franačkih vojnih posada u glavnim 
uporištima. 

5 Srednjovjekovno doba povijesnog razvitka 

iost dvorske kapele Karla Velikog u Aachenu. 

Do izmjene novooblikovane situacije došlo je već 780. Poneseno afirmacijom svoje političke 
vlasti, papinstvo je poželjelo proširiti svoj teritorij pripojenjem Toskane, Spoleta, Beneventa i 
Korzike. Ali Karlo je to osujetio svojim novim dolaskom u Rim. Tom je prilikom sveukupno 
italsko područje osim Napuljskog dukata, Kalabrije, istočnoga dijela Apulije 1 Sicilije, koje je 
zemlje i dalje ostavio Bizantu, i Beneventa, gdje je vladao samostalan lan-gobardski vojvoda, 
ujedinio pod nazivom Kraljevina Italija, a za kralja joj je imenovao svoga mlađeg sina Pipina. 
Svega sedam godina nakon toga 787 Karlova je vojska primorala i Be-nevent da se podvrgne 
franačkoj vlasti. 


Ali time su bili povrijeđeni interesi Bizanta koji je smatrao da suverenitet nad Beneventom 
pripada njemu, pa je carica Irena prekinula dotadašnje dobre odnose s Franačkom i čak 
poništila zaruke svoga malodobnog sina Konstantina VI. s Karlovom kćerkom Rotrudom. U 
ratu koji je izbio 788. pobjede su postizavali Franci. Ali to ipak nije dovelo do teritorijalnih 
promjena u Italiji. Benevent je ostao pod vlašću Franaka, a krajnji jug pod vlašću Bizanta. 
Naprotiv, posebna vojna akcija u Istri preotela je tu pokrajinu Bizantu i pripojila Kraljevini 
Italiji 788. Ratovanje Franaka s Bizantom naročito je pogodilo Veneciju, jer je Karlo zabranio 
njenim trgovcima da dolaze na tlo italskog kraljevstva. 

Svi ti događaji neprekidno su jačali Karlov autoritet u Italiji. Posebno je u tom razvitku 
odnosa bio kompliciran položaj papinstva. Hadrijan I. nije nikad izričito dokinuo suverenitet 
Bizanta. S druge strane, Karlu je još 774. priznao naslov rimskog patricija koji mu je davao 
pravo da bude zaštitnik nekadašnjega Rimskog dukata. Sam Karlo shvaćao je svoj odnos 
prema području Papinske države kao svoju vrhovnu vlast. Već od 775. tražio je da se svi 
stanovnici Papinske države, i svećenstvo 1 laici, zaklinju na vjernost ne samo papi, nego i 
njemu. Tako je u devedesetim godinama VIII. st. položaj tzv. Papinske države faktično bio 
položaj golemoga imunitetnog crkvenog vlastelinstva koje je imalo neka obilježja političke 
samouprave, ali je ipak bilo sastavni dio franačke monarhije. 

U vrijeme Karlove angažiranosti u Italiji, franačka je država vodila brojne ratove za proširenje 
i učvršćenje vlasti u prekorajnskim i podunavskim zemljama. 

Najteži i najokrutniji Karlov vojni pothvat bilo je dugotrajno ratovanje sa Sasima. Oni su 
boravili na svome iskonskom etničkom području između rijeka Ems 1 Labe i poslije iseljenja 
jednoga dijela svoga stanovništva u Britaniju u V. st. živjeli i dalje u rodovskom društvenom 
uređenju. Na prijelazu VII. u VIII. st. oblikovali su četiri skupine: na zapadu njihova etničkog 
područja živjeli su Westfalci, na istoku Ostfalci, južno od prvih i drugih, na rijeci Weseri, 
Angarijci, a sjeveroistočno od ušća Labe Nordalbinzi. 

Veoma česti pljačkaški napadi Sasa na franačke granične oblasti bili su glavni razlog za 
mnogobrojne kaznene akcije što su ih protiv Sasa vodili Merovinzi, a zatim Karlo Martelo 1 
Pipin Mali. U želji da nesigurno stanje na svojim sjeveroistočnim granicama okonča, Karlo je 
772. započeo rat koji se u prekidima vodio sve do 804. 

Sveukupno ratovanje protiv Sasa može se podijeliti u više etapa. Počelo je kaznenom 
ekspedicijom protiv Angarijaca. Prva etapa završila se poko-renjem Saske u god. 776 i 
početkom njihova pokrštavanja. 

Povod za drugu etapu borbi dao je ustanak vestfalskog plemenskog prvaka Vidukinda 778, u 
kom su kršćanski svećenici i saskipristalice franačke okupacije pobijeni ili protjerani. 

Karlov odgovor na to bio je radikalan. Slamajući svaki otpor bez milosti, dopro je sve do 
Labe i zatim cio teritorij Saske pripojio svojoj državi. Zemlju je podijelio na grofovije, ali je u 
njima na upravu postavljao one Sase koji su prihvatili bezuvjetnu pokornost franačkoj vlasti. 
Protiv te vladavine Sasi su pod vodstvom Vidukinda podizali opći ustanak još dva puta, 782. i 
783-785. Uz najteža krvoprolića, do sredine 785. ustanak je bio slomljen. Vidukind se sa 
svojim najbližim suradnicima predao Karlu i čak pristao da se pokrsti. 

Skupa cijena kojom su Franci platili svoju pobjedu navela je Karla da u svladanoj zemlji 
uvede krajnje strogi režim. Njegov zakon Capitulatio de partibus Saxoniae iz 785. predviđao 
je smrtnu kaznu i za najmanju nepokornost okupacionim vlastima ili znak nevjernosti kralju. 
Jednaka kazna bila je propisana i za umorstvo svećenika ili za neprihvaćanje kršćanstva. Kao i 
u samoj Franačkoj, cjelokupno je stanovništvo moralo plaćati crkvenu desetinu. 

Nezasitnost franačkoga svećenstva i okrutnost civilnih vlasti navele su Sase počevši od 792. 
na novi niz ustanaka. Karlo je između 794. i 797. morao povesti četiri vojna pohoda dok 
najzad, u akcijama u kojima su kao franački saveznici sudjelovali i istočni susjedi Sasa, 
Bodrići, nije pokorio ogorčenu Šašku. Pri tom se Franci više nisu zadovoljavali vojnom i 


crkvenom okupacijom njihove zemlje, nego su nakon svake uspješne bitke preseljavali mnoge 
tisuće poraženih Sasa duboko u unutrašnjost Franačke gdje su ih naseljavali u izoliranim 
skupinama. U ispražnjenim oblastima saska zemlja je konfiscirana i dodjeljivana crkvi, 
franačkim velikašima i odanim Sasima, najčešće iz redova njihove rodovske aristokracije. 
Ovaj ustanak uvjerio je Karla da je režim u Saskoj bio prestrog. Stoga je na saboru crkvenih i 
svjetovnih poglavara Saske 797. proglasio novi zakonski propisnik o vladanju Šaškom 
Capitulare Saxonicum kojim je znatno ublažio režim i učinio ga podnošljivijim za pobijeđene 
Sase. 

Posljednji i najuporniji otpor Francima održao se u Nordalbingiji, najudaljenijoj oblasti 
saskoga etničkog područja. Između 798. i 804. nekoliko je franačkih vojski pokoravalo tu 
oblast. Borbe su najzad završene totalnom deportacijom Sasa iz tih područja. Njih su pretežno 
zaposjeli franački saveznici Bodrići. 

Kronološki isprepleteno s borbama u Saskoj Karlo se morao boriti i za afirmaciju svoje vlasti 
na jugoistoku, napose u Bavarskoj. 

Od 540., kad je Bavarska prvi put priznala vrhovnu vlast Franaka, kroz cijela dva stoljeća 
smjenjivala su se osamostaljivanja te zemlje s priznavanjem franačkog vrhovništva. Godine 
763. vojvoda Tasilo III. ponovo je stekao samostalnost. Svoju je vlast izgrađivao oslanjajući 
se na veliku moć svećenstva. Bogatim darovima bavarski su vojvode posebice jačali položaj 
samostana. Od biskupija osobito je važnu ulogu imao Salzburg kao crkveno središte koje je 
provodilo pokrštavanje slavenskog stanovništva u Alpama i Panoniji. Uključenje tih zemalja 
pod svoju vlast Bavarska je smatrala uvjetom svoga ojačanja i uspješnog otpora Franačkoj. 
Poslije Samove smrti 658 raspao se veliki plemenski savez Zapadnih Slavena koji je 
obuhvaćao prostrano područje od Češke do sjevernih granica 

Istre. Kao veća politička jedinica očuvala se samo Karantanija. Ona je ostala samostalna 
kneževina sve do oko 745. Središte joj je bio Krnski grad na Go-sposvetskom polju u 
Koruškoj. Slovenci su u to vrijeme zapremali veoma prostrano područje od Dunava na 
rasponu od Beča do Linza do današnje etničke granice Slovenaca prema Hrvatskoj, do Soče i 
izvora Drave, duboko u Alpama. Nakon propasti Samove države Avari su ponovo u Panoniji 
obnovili svoj plemenski savez i počeli provaljivati uz Dunav, u Bavarsku, i preko područja 
naseljenog Slovencima u Furlaniju. U Furlaniju su nadirali i Slovenci sami, nezavisno od 
Avara. U borbama što su se ondje vodile u prvim desetljećima VIII. st. etnička granica 
Slovenaca prema Furlaniji ustalila se na istočnim granicama Furlanske nizine. 

Nezavisna karantanska kneževina održala se sve do potkraj prve polovine VIII. st. Tada su 
Avari pojačali svoje napade prema Furlaniji i, s tim u vezi, na Karantaniju kojoj je na čelu bio 
knez Borut. U takvim okolnostima Slovenci su zatražili pomoć od Bavaraca s kojima su 
Slovenci već od ranije bili saveznici u borbama protiv Franaka. Godine 744. ili 745. Bavarci 
su - tada već od 743. ili 744 1 sami pod vlašću Franaka - zaista pomogli Karantancima protiv 
Avara, ali su ujedno obavezali Karantance da i oni posredstvom Bavarske priznaju vrhovnu 
vlast franačke države. Kao jamstvo za to, knez Borut je morao poslati u Bavarsku kao taoce 
svoga sina Gorazda i nećaka Hotimira i oni su ondje prihvatili kršćanstvo. 

Premda je tim događajima Karantanija, a vjerojatno i cijelo tadašnje etničko područje 
Slovenaca ušlo u sastav Franačkog kraljevstva, karantan-ski su Slovenci i dalje sačuvali svoju 
samoupravu. Sami su birali svoje knezove koje franački kralj potvrđuje, a sve do kraja VIII. 
st. nema prodiranja njemačkih feudalaca ni naseljavanja njemačkih kolonista na području na 
kome žive Slovenci. Ali s prelaskom Gorazda i Hotimira na kršćanstvo počelo je pokrštavanje 
Slovenaca, a Karantanija je crkveno podvrgnuta Salzburgu. 

Podvrgavanje Karantanije ojačalo je Bavarce i oni su se dvadesetak godina nakon toga uspjeli 
osloboditi franačkog vrhovništva. Pa ipak, nakon slijedećih dvadeset godina, 784. Franci su 
na Leškom polju, kod Augsburga, nanijeli Bavarcima težak poraz. Vojvoda Tasilo III. morao 


je svoju zemlju predati Karlu Velikom, ali ju je opet dobio kao beneficij, uz uvjet da položi 
vazalsku zakletvu. Epilog toga događaja bila je nova Tasilova pobuna 788., ali je ovaj puta 
Tasilo III. bio zarobljen, osuđen na smrt, pomilovan i primoran da stupi u samostan, a 
autonomija Bavarske je ukinuta. Zajedno s njom i Karantanija je došla pod izravnu vlast 
Franaka. Posvuda su zemljoposjedi vojvode postali svojinom kraljevskoga fiska. Unutrašnja 
podjela na staro-germanske župe Gaue ostala je sačuvana; ali jer je ta zemlja bila izložena 
napadima Avara, Karlo je znatne vojne i upravne nadležnosti povjerio jednome stalnom 
guverneru, koji je na istočnoj granici Bavarske, na rijeci Enns, formirao temelje jedne 
pogranične marke. 

Poslije pokorenja Bavarske i Karantanije Avari su postali neposrednim istočnim susjedom 
Franačke. Oni su u svojoj vlasti držali Gornju i Donju Panoniju, današnju Donju Štajersku sve 
do Drave te cijelo područje između Dunava i Tise. Zbog obrane od Avara Furlanija je još 774. 
bila organizirana kao markgrofovija, a na čelu joj je bio franački grof Erih. Nakon sloma 
posljednjega Tasilova ustanka 788 u kom su mu saveznicima bili Avari, Franci su poduzeli 
opsežne pothvate da avarsku silu onemoguće. Godine 791. jedna je franačka vojska kojoj je 
na čelu bio istarski dux Ivan prodrla preko Istre, 

Slovenije i Hrvatske u Donju Panoniju, dok je druga, kojoj je bio na čelu sam Karlo, prodirala 
niz Dunav i napala Gornju Panoniju. Ali rezultati nisu bili odlučni. Do presudne etape došlo je 
tek 796, kad je furlanski markgrof Erih zajedno s knezom neke neutvrđene zemlje po nekim 
autorima: Panonske Hrvatske Vojnomirom prodro u dubinu avarskog teritorija pa je tom 
prigodom bio zauzet i opljačkan glavni avarski hring između Dunava i Tise. Neposredno 
nakon toga glavnina franačke sjevernoitalske vojske kralja Pipina zauzela je cijelo područje 
dotad pod avarskom vlašću. Od toga je vremena i Panonska Hrvatska priznavala vrhovnu 
vlast Franačke pa je stavljena pod nadzor furlanskog markgrof a. Kaganov veliki hring bio je 
potpuno razoren. Dio Avarskog stanovništva podvrgao se Francima, a dio se povukao preko 
Tise, na područje pod vlašću Bugara. U idućim godinama, od 797. do 799. i od 802. do 803. 
bilo je još neznatnih borbi, a po njihovu završetku cio bivši teritorij avarske države u Gornjoj i 
Donjoj Panoniji pripojen je Franačkom kraljevstvu. Istočna granica franačke vlasti sezala je 
sada do linije koja spaja ušće Raabe u Dunav, istočnu obalu Blatnog jezera, Dunav kod 
Mohača i zapadne obronke Fruške gore. 

Još u vrijeme posljednjih bitaka s ostacima Avara u Panoniji furlanski markgrof Erih napao je 
Primorsku Hrvatsku, možda zbog toga što su Hrvati pomagali Avarima u otporu protiv 
Franaka. Ali Eriha je 799. zadesio poraz u bitci kod Trsata, pa je on tom prilikom i sam 
poginuo. Rat s Hrvatskom, koja je u to vrijeme potpadala pod suverenitet Bizanta, nastavio je 
Erihov nasljednik, markgrof Kadaloh. Njegove akcije završile su se do 803. podvrgavanjem 
cijele Primorske Hrvatske pod vlast Franaka. 

Nakon tih osvajačkih postignuća, car Karlo je cijelo veliko područje od srednjeg Dunava do 
Jadrana podijelio u dvije velike upravne oblasti, Furlan-ska marka obuhvaćala je Donju 
Panoniju područje između Raabe i Drave Donju Štajersku, Kranjsku tj. današnju Sloveniju i 
Hrvatsku; ona je bila vezana uz kraljevinu Italiju. Istočna marka obuhvaćala je zemlje uz 


Dunav od Ennsa do Raabe te osim toga Karantaniju gornje Pomurje i gornju Podravinu; ona 
je bila vezana uz Bavarsku. Na čelo svake od tih marki bio je postavljen poseban prefekt; u 
pojedinim oblastima svake od njih upravu su vršili franački grofovi ili hrvatski odnosno 
slovenski knezovi. U pogledu crkvenih nadležnosti, područja sjeverno od Drave potpala su 
pod jurisdikciju Salzburške nadbiskupije, a ona južno od Drave pod jurisdikciju akvilejskog 
patrijarha koji je stolovao u Cividaleu. 

Monarhija Karla Velikog poduzela je i ratne akcije na jugu od Pireneja protiv maursko- 
arapske vlasti na tome poluotoku. Ondje je 756. vladarem postao Abd-ar-Rahman, izbjegli 
član dinastije Omejada koja je 750. zbačena s vlasti u dotadašnjem središtu arapske države u 
Damasku. Jedan od Abd-ar-Rahmanovih protivnika zatražio je pomoć od Franaka i time 
pružio Karlu Velikom mogućnost da proširi granice svoje države prema jugu. Ondje su se na 
padinama Pirinejskog gorja sačuvali mali ostaci slobodnog kršćanskog područja i nakon 
arapskog osvojenja toga poluotoka u god. 711-714. Prvi ofenzivni pokušaj franačke vojske 
završio se bezuspješnom opsadom grada Saragosse, nakon čega su se Franci morali povući. 
Franačku zalaznicu napali su pri tome, na pirenejskom prijevoju Roncesvalles, Baski, 
nezavisni stanovnici toga područja, pa su potpuno uništili cijeli franački odred. Poginuo je i 
jedan od franačkih vođa, prefekt bretonske marke Roland. Cio taj događaj postao je jezgrom 
kasnije nastaloga starofrancuskoga epa Pjesma o Rolandu 2. pol. XI. st.. 

Neuspjeh u Španjolskoj naveo je Karla da reorganizira još nedovoljno učvršćenu vlast u 
Akvitaniji. U sva glavna središta te pokrajine postavio je franačke grofove, a i na čelo 
biskupija i opatija postavljao je sebi odane ljude. Širom zemlje naselio je mnoge franačke 
vazale. Ali da ipak sačuva neki privid samouprave u Akvitaniji, godine 781. je svoga 
trećerođenoga sina Ludo-vika imenovao kraljem Akvitanije. Tako je ta oblast dobila položaj 
paralelan položaju Italije, gdje je kraljevao stariji Ludovikov brat Pipin. 

Učvrstivši geopolitičku pozadinu vojnih pothvata u Španjolskoj, Karlo je obnovio rat. U 
borbama koje su se vodile između 795. i 812. osvojeno je cijelo područje od Pireneja do rijeke 
Ebro i pripojeno Akvitaniji kao posebna Španjolska marka. 

Posljednji veći vojni pothvat za vladavine Karla Velikog bilo je ratovanje s Bretoncima koji 
su u staroj provinciji Armorici, nakon svoga uzmaka pred Anglosasima, formirali tri 
plemenske državice i sačuvali i svoj keltski jezik i svoje rodovske društvene odnose. Borbe 
što su ih Franci povremeno vodili s njima još od početka VI. st. nisu dovele do njihova 
podjarmljenja 

2. Oton I. sin kr. Henrika I. Ptičara njem. - rimski car 962. 
Emma 

Lotar III. 

sin Louisa IV. 

Prekomorskog 

Oton 11. 


njem. - rimski car 973-983. 

RODOSLOVLJE KAROLINGA 

Hiltruda 

Odilo, 

vojv. Bavarske 

Bernard 

Gisela Tasilo 

redovnica vojv. Bavarske 

Drogon bisk. Mctza 

Njeinački FRANCUSKA 2 Karlo ćelavi Gizela S40- 87. Hemma, car 875-877. Ebcrhard, , gr. 
Bavar. L mkgr. od Furl. ,udvig II. Karlo Debeli Louis II. Mucavi ANSKAR Berengar + 882; 
car 881-887. kr. Fr. 877-879, fran. feud. kr. It. 898, car 915, + 888. Ansgarda, kći burg. mkgr, 
Ivreje kći Suppona, gr. od Torina, rod. car. f 11 Angilbergc nez. Bernard 

Louis III. kr. Franc. 

879-882. 

Karloman kr. Fr. 

882-884. 

Karlo III. Bezazleni kr. Fr. 893-924 + 929. 

Adalbert mkgr. Ivreje I. muž 

nez. 

Zventibold vojv. Lotarinc. 895-900. 

nez. Glismut Konrad od Lahngana, vojv. Frankon. 

Louis IV. 

Prekomorski 

kr. Fr. 936-954. 

Gerberga, sestra Otona I. 

Berengar II. kr. It. 950-961. 

Villa, kći 

Bosonova brata 

Hugona 

Lotar III. 

954-986. 

Emma, 

kći carice Adelaide 

i Lotara, sina Huga 

od Arlesa 

Karlo Donjolotar. 977-992. Adelaida od Vermandoisa 

Adalbert 

Louis V. Lijeni 

986-987. bez djece 

OTON 

ni u vremenu Pipina Maloga i Karla Velikoga. Bretanja je doduše od početka IX. st. 
priznavala vrhovnu vlast Karlove države i prihvaćala obavezu da plaća danak, ali je praktički i 
dalje ostajala nezavisna. 

Carstvo Karla Velikoga Pripreme za uzdizanje Karla Velikog s kraljevske 

časti na carsku vršile su se postupno, više godina. 

Možda je tu zamisao potakao ili ju je u najmanju ruku podupirao Karlov prijatelj i savjetnik, 
anglosaski redovnik Alkuin koji je na Karlov poziv došao u Franačku i od 796. bio opat 
samostana Sv. Martina u Toursu. On je već nekoliko godina prije Karlove krunidbe isticao 
Karlovu dominantnu ulogu u kršćanskom svijetu, njegovo božansko poslanje kao zaštitnika 


vjere i papinstva. Pri tome je izraz "kršćansko carstvo" što ga on upotrebljava postao sinonim 
za cijeli kršćanski "Zapad", u opreci prema Bizantskome carstvu. Ovakvo izričito izdizanje 
Karla na vrhunski položaj na Zapadu, iznad kraljevstava, papinstva i svih ljudi, bilo je u 
skladu s težnjama Karlove vlasti. On je već od početka svoje vladavine prisvajao pravo da 
daje svoj pristanak na izbor pape, kao što je to u pogledu ličnosti carigradskog patrijarha, a i 
rimskog paps sve do sredine VIII. st., činio bizantski car. Nakon svrgavanja cara Konstantina 
VI. 797 u korist njegove majke, carice Irene, na Zapadu je isticano da na Istoku uopće više 
nema cara nego je vlast prisvojila jedna žena. U isto vrijeme papinstvo je zapalo u duboku 
dekadansu pa je ovisilo o milosti franačkoga kralja. Sve te okolnosti, kao i činjenica što je 
Karlo zavladao cijelom zapadnom Evropom od Saske i Panonije do Španjolske s granicom na 
Ebru, stvorile su povoljne uvjete da se zamisao o obnovi carstva na Zapadu ostvari. 

Poslije smrti Hadrijana I. potkraj 795 papom je postao rimski svećenik Leon III. Prigovaralo 
mu se da vodi razuzdan život i da je odan prodavanju crkvenih dostojanstava. Zbog toga mu 
je Karlo već 796. uputio pismo kojim ga poziva da se drži kanonskih propisa, da živi pošteno i 
časno i da suzbija simoniju. Takvim uputsrvima Karlo je potvrđivao svoje uvjerenje da ima 
pravo staranja i o vjerskoj i svećeničkoj djelatnosti papinstva. 

Ali opozicija protiv Leona III. postajala je sve ogorčenija. Prilikom jedne procesije u travnju 
799. papu su napali, bacili na zemlju, izgazili nogama, pokušali su da ga oslijepe i da mu 
iščupaju jezik. U toj zavjeri i napadu sudjelovali su i visoki crkveni dostojanstvenici i ugledni 
velikaši Papinske države. Ipak, uz pomoć vojvode od Spoleta, papa se uspio spasiti 1 sakriti u 
Spoletu. 

Istupajući kao arbitar, Karlo je želio postići dvostruki rezultat: onemogućiti papine protivnike 
i primorati papu da mu se pokori. Čini se da je dogovor o tome postignut u Paderbornu, u 
Šaško j, kamo je Karlo pozvao papu da se opravda. Nakon toga, po carevu nalogu su u Rimu 
dva franačka nadbiskupa, u tu svrhu naročito poslana onamo, poveli istragu o optužbama što 
su se iznosile protiv pape i ustanovili da su neosnovane, izuzev nekih zamjerki njegovu 
osobnom životu. Stoga su zavjerenike dali pohapsiti i otpremiti u Franačku. 

Poslije tih događaja Karlo je ujesen 800. i osobno došao u Rim gdje ga je papa veoma 
svečano dočekao. Na dan 1. XII. 800. sastala se u crkvi Sv. Petra opća skupština franačkih i 
rimskih svjetovnih i crkvenih velikaša koja je pod Karlovim predsjedavanjem donijela odluku 
da se papa javnom i sve- 

Tzv. Relikvijar Karla Velikog, iz 2. 

pol. IX. st. 


čanom zakletvom opere od optužbi koje su iznošene o nedostojnosti njegova osobnog života. 
To je zaista i učinjeno 23. XII. pred skupštinom istoga sastava, kojoj je i opet predsjedao 
Karlo: papa se "pred Bogom, svim svecima i anđelima" "od svoje volje" tj. dobrovoljno i 
neprimoran svečano zakleo da nije počinio "zločine i nedjela koja mu predbacuju", a 
skupština je tu zakletvu primila kao opravdanje. 

Još istoga dana u Rim je došla jedna delegacija iz Jeruzalema koji je tada bio pod arapskom 
okupacijom pa je Karlu u ime jeruzalemskog patrijarha predala zastavu i ključeve Svetoga 
groba, Kalvarije i samoga grada Jeruzalema, jednako kao što je pet godina prije toga Leon 
II., nakon svoga izbora, predao Karlu zastavu i ključeve grada Rima. Tako je sada cijelo 
kršćanstvo Zapada i Istoka izuzev onoga koje je bilo pod vlašću bizantskoga cara priznavale 
Karlovo starateljstvo. 

Dva dana nakon toga, na Božić god. 800., Karlo je došao u crkvu Sv. Petra da se prije početka 
mise moli pred oltarom Sv. Petra. Opis toga događaja u službenim kraljevskim analima 
Franačke prikazuje kao da se sve što je slijedilo zbilo neočekivano, nepripremljeno i bez 
znanja Karla Velikoga, pa čak i protiv njegove volje. U trenutku kad je Karlo završio molitvu 


i već namjeravao ustati s klecala, pristupio mu je papa i stavio mu na glavu "neku krunu", a 
"narod Rima" ga je trokratnim klicanjem pozdravio kao augusta i cara Rimljana. I sam papa 
bacio se pred njega ničice, prema obredu što ga je uveo Dioklecijan. 

Nema sumnje da je Karlovo uzdizanje na položaj cara, a time i obnavljanje carstva na Zapadu 
bilo događaj pripremljen rastom franačkog kra- 

ljevstva 1 Karlovim stvarnim položajem u zapadnoevropskom kršćanstvu. Ali ono je isto tako 
nesumnjivo bilo i rezultat svjesne težnje da se to postigne i ostvari. U tu su svrhu iskorištene 
okolnosti u Rimu i papinstvu slično kako je to bilo kad je Pipin Mali izvršio državni udar, 
zbacio Merovinge i sebe dao proglasiti kraljem Franaka. I ovom je prilikom papa trebao 
moćnu zaštitu da se održi na prijestolju usprkos svojim porocima. S Karlovom pomoći dan 
mu je izlaz da se, u skladu s germanskim poimanjem sudske procedure, zakletvom "očisti" od 
optužbi. Za uzvrat dao je, tobože neočekivano, Karlu carski naslov oslanjajući se, i opet 
jednako kao i u Pipinovu slučaju, na prava što ih je papinstvu davala krivotvorena 
Konstantinova darovnica. 

Karlova krunidba prenerazila je bizantski dvor. Ondje se taj čin smatralo uzurpacijom jer je 
vlast na Zapadu mogla biti povjerena jedino s ovlaštenjem bazileusa i isključivo u njegovo 
ime. 

Ali usprkos tako negativnom odjeku, carica Irena je stupila u pregovore s Karlom, našto je 
Karlo odgovorio izaslanstvom koje je predložilo Ireni da se uda za Karla kome je u ljetu 800. 
umrla i četvrta žena, Liutgarda. Time bi spor bio uklonjen i ostvareno jedinstvo cijeloga 
carstva, nesumnjivo u korist Karolinga. Ali prije nego što su pregovori dovršeni, Irena je bila 
zba-čena 802. 

Pregovori s novim carem, Nikeforom I., nisu doveli do uspjeha. Bazi-leus je odbio da prizna 
Karlov carski naslov i postojanje dvaju, među sobom nezavisnih carstava. Ali Bizant je u to 
vrijeme bio u sukobu s Arapima i Bugarima, pa je Karlo smatrao da će ratni pritisak i sa 
Činilo se da je najpogodnija točka za pritisak na Bizantsko carstvo Venecija, koja je bila 
poslije franačkog pokorenja Istre, 788 jedini bizantski posjed u dnu Jadranskoga mora. Povod 
za to dala je sama Venecija. Sve su, naime, venecijanske biskupije u crkvenom pogledu 
ovisile o patrijarhu u Gradu, a to je središte bilo na italskom franačkom tlu, pa je patrijarh bio 
nosilac profranačke propagande u Venecijanskom dukatu. U vezi s tim došlo je 802. do 
napada venecijanske flote na Građo pa je patrijarh Ivan tom prilikom bio ubijen. 

Njegov nasljednik, Fortunat, organizirao je u Trevisu zavjereničku grupu koja je provalila u 
dukat, s vlasti zbacila probizantskoga dužda i zamijenila dvojicom pristalica franačke vlasti. 
Oni su već 804. izvršili napad na bizantsku Dalmaciju, pa su 805. dalmatinski gradovi i otoci 
priznali vrhovnu vlast Karla Velikoga. Time je bio dan povod za rat 806. 

Poslije brojnih peripetija, mirovni su pregovori počeli podjesen 810. u Aachenu, a završili su 
812. nagodbom. Franačkoj su ostale Istra s obje hrvatske kneževine, a Bizantu je priznata 
vrhovna vlast nad Venecijom i dalmatinskim gradovima i otocima. U isto vrijeme Bizant je 
priznao Karlu Velikome naslov cara. 

U vremenu koje je slijedilo nakon krunidbe, Karlo je dovršio pokorenje Saske, formiranje 
španjolske i bretonske marke, a pripremao je nove pothvate protiv Slavena, Danaca i 
saracenskih gusara na Sredozemnom moru. 

Češka Prva slavenska oblast koju je Karlo napao bila je Češka. Poslije raspada Samove države 
iza 658 Češka je živjela kao savez plemenskih kneževina. U neko pobliže neodredivo vrijeme 
toga razdoblja čini se da pada vladavina legendarnog kneza Kroka koga je naslijedila kćerka 
Libuša. 

Nju je vijeće plemenskih prvaka primoralo da se uda kako bi kneževsku vlast mogao vršiti 
muškarac. Ona je izabrala Pržemisla, kneza Lemuza, pa je on postao osnivačem češke 
vladalačke kuće Pržemislovića. Sjedište mu je bio Višehrad, južno od Praga. 

Češka je ušla u franačku interesnu sferu u vezi s Karlovim ratovima protiv Avara, pa je još 
791., prilikom prvoga rata s Avarima jedan dio franačke vojske prošao kroz Češku, a češki su 
odredi otad sudjelovali u slijedećim borbama protiv Avara. Čini se da su nakon toga u Češkoj 
ostale franačke posade jer je Karlo već 805. poslao u Češku vojni odred da kazni Čehe zbog 
ustanka i protjerivanja franačkih posada. Usprkos ponovljenom pothvatu, do pokorenja i 
pripojenja Češke franačkoj državi nije došlo, nego je područje Češkog plemenskog saveza 
sjeverozapad današnje Češke, a možda i područje Zličanskog plemenskog saveza istočna i 
jugoistočna polovica današnje Češke te područje Moravske, bilo samo obavezno da Francima 
plaća godišnji danak. 

Polapski Karlove ratne akcije protiv Polapskih Slavena počele su u vezi s Slaveni borbama 
između Bodrića franačkih saveznika u ratu sa Sasima i njihovih istočnih susjeda, Ljutića. 
Franci su poveli dvije vojne protiv Ljutića, ali bez neposrednih političkih posljedica. 
Naprotiv, pohod Franaka protiv Lužičkih Srba koji se vodio 806., možda u vezi s 
istovremenom kaznenom ekspedicijom protiv pobunjene Češke, čini se da se završio 
obavezom Lužičkih Srba da Francima plaćaju godišnji danak. 

Ratovanje s Dancima također nije dovelo ni do kakvih osvajanja. Obje su se strane morale 
zadovoljiti da u graničnoj oblasti jedna nasuprot drugoj podignu nekoliko tvrđava. Time su s 
franačke strane bili učinjeni prvi koraci za formiranje Danske marke u Nordalbingiji. 
Pomorski pljačkaški napadi Danaca na obale Franačke države djelovali su kao poticaj za 
gradnju obalne obrambene flote; no ona je na Sjevernom moru ipak ostala nedovoljno snažna. 
Na Sredozemnom moru franačka je mornarica bila znatno jača, ali je i opasnost od 
muslimanskih država i samostalnih gusarskih pothvata bila još mnogo veća, i mir na 
zapadnom dijelu Sredozemnog mora nije bilo moguće osigurati. 

Neprijateljstvo i ratovanje Karla Velikog s omejadskim emirom u Španjolskoj a i s Bizantom 
pribavilo je Franačkoj dobre odnose s Bagdadskim kalifatom. Pregovori što su se na toj 
osnovi vodili između Karla Velikog i kalifa Harun-al-Rašida donijeli su Karlu pravo zaštitnika 
kršćanskih svetišta, kršćanskih stanovnika i hodočasnika u "Svetoj zemlji". 

Želeći regulirati pitanje nasljedstva poslije svoje smrti, Karlo je već 806. objavio tekst o 
podjeli države među svoja tri sina. Ali kako su dvojica starijih umrli još prije njegove smrti, 
Karlo je 813. najmlađega, Ludovika, u Aachenu okrunio za cara, a Pipinova sina Bernharda 
imenovao je kraljem Italije. Početkom 814. Karlo je umro u starosti od 71 godine. 

Ludovik Pobožni U času kad je naslijedio svoga oca, Ludovik je imao 

i njegovi nasljednici 36 godina. Bio je obrazovaniji od Karla, ali nije imao ni njegove energije 
ni jasnoće pogleda, ni snage predviđanja i samostalnosti, pa je često donosio prenagljene i 
protivurječne odluke ili je djelovao pod utjecajem jačih ličnosti, naročito žena i svećenstva. 

Čini se da su za posljednjih godina Karlova vladanja preotele maha brojne zloupotrebe vlasti 
što su ih vršili državni službenici. Stoga je Ludo-vik odmah po stupanju na vlast izvršio 
mnoge personalne promjene političkog aparata, na dvoru i na pokrajinama. Čak je i svoje 
sestre, koje su živjele raspusnim životom, primorao da stupe u samostan. Posebni izaslanici, 
missi dominici, kakvi su periodički obilazili državni teritorij i u vrijeme Karla Velikog, dobili 
su zadatak da ispravljaju nepravde. Na čelo državne uprave, u funkciji kancelara, postavio je 
Helisahara, bivšeg kancelara Ak-vitanije. 

Svoju želju da provede moralizaciju uprave i društva u svojoj državi Ludovik je nastojao 
ostvariti uz pomoć crkve. Svoga najintimnijeg savjetnika, opata Benedikta Anijanskog doveo 
je ujedan samostan u blizini Aachena i omogućio mu da postane najutjecajnija osoba u 
franačkoj državi. Način vladanja zemljom dobiva gotovo samostanski karakter. Brojna 


darivanja u korist crkvi obogatila su redove i svećenstvo. U isto vrijeme svećenstvu je 
nametnuta stroža disciplina. Za razliku od Karla Velikog, koji je bio revnostan širitelj 
kršćanstva i nepokolebljiv zaštitnik crkve, ali je papu držao u strogoj pokornosti, Ludovikova 
je vladavina zapala u ovisnost o svećenstvu. Isti papa Leon II., koji je pred Karlom morao 
položiti pokajničku zakletvu o svome moralnom životu, nije Ludoviku podnio čak ni 
podaničku zakletvu; njegovi nasljednici nisu od franačkih vladara više tražili ni potvrdu svoga 
izbora. Papa Paskal I. dobio je od Ludovika ne samo potvrdu svih dotadašnjih prava rimske 
Crkve, nego i potpuno izuzeće Rima ispod jurisdikcije carske vlasti, čime je bilo 
onemogućeno svako sudjelovanje cara pri izboru i potvrđivanju pape. 

Usprkos tim uspjesima u vlastitoj emancipaciji, papinstvo ipak nije željelo oslabiti carsku 
vlast jer je trebalo odanog i snažnog zaštitnika. Da se to i javno pokaže, godine 817. je na 
inicijativu svećenstva donesen poseban ukaz Ordinatio imperii kojim je iz vladareve titulature 
odbačen naslov "kralj Franaka i Langobarda" a zadržan samo carski naslov Imperator Augu- 
stus. Ujedno je određeno da carska vlast ne može biti predmetom nasljedne diobe, nego je 
može baštiniti samo carev najstariji sin Lotar. Kao zavisni vladari bili su predviđeni mlađi 
sinovi: Pipin za Akvitaniju, a Ludvig za Bavarsku. 

Budući da je cijelo ostalo državno područje time namijenjeno Lotaru, ukazom iz 817. bila je 
automatski poništena odluka Karla Velikog kojom je sin Karlova starijeg sina Pipina, 
Bernhard, baštinio Italiju. Zbog toga je ovaj digao bunu, ali je uhvaćen i za kaznu oslijepljen, 
pa je uskoro i umro. 

Politika neograničenog utjecaja crkve izazvala je duboka nezadovoljstva među pristalicama 
postupaka Karla Velikoga koji je djelovao kao zaštitnik crkve i papinstva, a ne kao puko 
njegovo oruđe. Ta je skupina isposlovala da u Italiju bude poslan Lotar da sredi tamošnje 
prilike koje su nakon Bernhardove pogibije bile veoma kaotične. On je ondje izvršio mnoge 
personalne promjene i ojačao organe upravne vlasti. Ali najveće posljedice imalo je 
obnavljanje neposredne carske vlasti nad Rimom. Godine 824. on je objavio tzv. Constitutio 
Romana, po kojoj je papa doduše imao pravo imenovati funkcionare u svojoj državi, ali je 
prije njihova nastupa na dužnost morao dobiti carevo odobrenje. I sam novoizabrani papa 
morao je prije posvećenja položiti zakletvu vjernosti caru na ruke stalnoga careva predstav- 

nika u Rimu. A i nakon njegova preuzimanja dužnosti taj je predstavnik zajedno s jednini 
delegatom pape morao bdjeti nad djelatnošću papinske uprave. 

Lotarov uspjeh oduševio je pobornike jačanja carske vlasti pa su nagovorili Ludovika da već 
za života uzdigne Lotara na carsko dostojanstvo i učini ga svojim suvladarem 825. 

Najveći vojni pothvat za prvih deset godina Ludovikove vladavine bilo je pokorenje Panonske 
Hrvatske. 

Poslije Ludovikova stupanja na vlast, oba hrvatska kneza, posavski Ljudevit i dalmatinski 
Borna, položili su podaničku zakletvu novome caru. Ali nasilja franačke vrhovne vlasti nad 
Panonskom Hrvatskom što ih je vršio furlanski markgrof Kadaloh potakla su Ljudevita da se 
818. potuži Ludo-viku. A kad nije dobio pomoć, buknuo je u Panoniji ustanak u kome su osim 
Hrvata sudjelovali i Slovenci iz susjednih oblasti na Savi, Dravi i u Panoniji te srpsko pleme 
Timočana. Naprotiv, dalmatinskohrvatski knez Borna ostao je vjeran Francima i pripomogao 
njihovoj konačnoj pobjedi. Između 819. i 822. Franci su vodili 6 ratnih pohoda sa 10 vojski 
protiv Ljudevita 820. 1 821. nasrtale su na Hrvatsku istovremeno po tri franačke vojske s 
raznih strana. Najzad je Ljudevit 822. morao uzmaci, najprije k Timo-čanima a zatim u 
Dalmatinsku Hrvatsku gdje je po nalogu Franaka bio ubijen 823. 

Obnova franačke vlasti nad Panonskom Hrvatskom dovela je Franke u sukob s Bugarima. Oni 
su još za vrijeme kana Kruma 802-814 zauzeli sjeveroistočnu Srbiju i Erdelj, a poslije sloma 
Ljudevitova ustanka osjećali su se ugroženi od novoga moćnog susjeda, pa je flota kana 
Omortaga uplovila u Savu, Dunav i Dravu pa je iz Panonske Hrvatske protjerala franačke 


posade i podvrgla je pod hrvatskim knezom Ratimirom 829-830 svojoj vlasti. Tek 838. 
preoteo je to područje markgrof Podunavske marke, Ratbod, pri čemu je istočni dio Slavonije 
sa Srijemom ostao pod bugarskom vlašću sve do 845. kad je i to područje pripojeno 
Podunavskoj markgrofoviji 1 time pod vlast Ludviga Njemačkog. 

U godinama koje su slijedile u Italiji se kao nova opasnost pojavljuju Arapi. Još 825. jedna je 
skupina bjegunaca iz muslimanske Španjolske osvojila Kretu. Odatle su stoljećima vršili 
napade po cijelom Sredozemlju. Već iduće godine 826 bizantski se vojni zapovjednik u 
Siciliji pobunio protiv Carigrada pa je upomoć pozvao Arape iz današnjega Tunisa. Do 840. 
cijeli je sjeverozapad Sicilije već bio u rukama osvajača. Dvadeset godina kasnije 859 
Brizantu su ostala još samo dva uporišta: Sirakuza i Taormina. Posljednje od njih, Taormina, 
izgubljeno je 902. Arapi su zadržali Siciliju u svojoj vlasti sve do kraja XI. st. 

Pretenzije Arapa protegle su se i na jug Apeninskog poluotoka. Ondje je gotovo samostalno 
vojvodstvo Benevent primoralo Napuljski dukat da mu plaća godišnji danak. Da se toga tereta 
oslobodi, napuljski je dux upomoć pozvao Saracene sa Sicilije. Njihova intervencija obranila 
je Napulj od Be-neventanaca, ali su Saraceni 839. uspjeli osvojiti Tarent a 841. i Bari. 

U međuvremenu u karolinškom je carstvu sazrijevala teška kriza oko podjele teritorija 1 vlasti 
u državi. Još 823. Ludoviku se iz njegova drugog braka rodio sin Karlo kasnije nazvan Karlo 
Ćelavi. Pod-pritiskom njegove majke Ludovik je na saboru u Wormsu 829 iz Lotarova 
teritorija izdvojio Alamaniju, Alzas, Reciju i dio Burgundije i namijenio ga kao baštinu Karlu. 

Protiv te odluke stariji su Ludovikovi sinovi 830. izvršili vojni udar kojim su prisilili 
Ludovika da poništi odluku iz 829. Otad je faktičnu vlast imao Lotar, a Ludovik je živio 
gotovo kao zarobljenik, okružen redovnicima koji su imali zadatak da ga nagovore da stupi u 
samostan. 

Ali dotad složni stariji sinovi Ludovikovi uskoro su se zavadili zbog Lo-tarova prvenstva, pa 
su Pipin Akvitanski i Ludvig Njemački omogućili Lu-doviku Pobožnom da se vrati na vlast. 
Odmah zatim 831 izvršena je nova, treća podjela. Pipinov i Ludvigov udio povećani su, Karlu 
je dano ono područje koje mu je otac namijenio, a Lotaru je ostavljena samo Italija. 

Ostvareni savez protiv Lotara razbio se zbog nastojanja saveznika da jedan drugome preotmu 
dijelove dodijeljenih oblasti. Omrznuvši Karla, Pipin i Ludvig prešli su na Lotarovu stranu. 
Uz pomoć pape Grgura IV., koga je Lotar u Italiji pridobio za uspostavljanje jedinstvene 
carske vlasti, na saboru u Rotfeldu 833 proglašeno je Ludovikovo zbacivanje i izvršena 
četvrta dioba carstva kojom je Karlo ostao bez ikakva udjela a Lotaru je priznat položaj cara. 
U želji da onemogući eventualnu Ludovikovu rehabilitaciju, Lotar je uz pomoć jedne skupine 
biskupa primorao Ludovika da izvrši javno pokajanje zbog izvršenih krivokletstava, svetogrđa 
i umorstava. 

To skrajnje Ludovikovo poniženje izazvalo je mnogo ogorčenja, naročito u Germaniji. U isto 
vrijeme zbacivanje cjelokupnoga upravnog personala i preraspodjela zemljoposjeda i 
dostojanstava i korist Lotarovih pristalica sjedinila je utjecajnu skupinu izvlaštenih 
nezadovoljnika. Pod vodstvom Ludviga Njemačkog snažna je vojska potisnula Lotara u Italiju 
i oslobodila Ludovika. Početkom 835. on je ponovo svečano okrunjen za cara, a zatim je 
izvršena peta dioba državnog područja. 

Znatno povećanje Karlovih posjeda koje je pri tom ostvareno dovelo je uskoro do sporova s 
Ludvigom Njemačkim i do šeste podjele 838 a smrt Pipina Akvitanskog još iste godine i do 
sedme. Cijelo to vrijeme Lotar je živio povučeno u Italiji ne miješajući se u sporove. 

Ali pred svoju smrt Ludovik je došao do uvjerenja da će samo Lotar moći biti zaštitnik 
interesa njegova šesnaestogodišnjeg miljenika Karla. Stoga je 839. sklopio s Lotarom ugovor 
kojim je cijeli državni teritorij predan samo dvojici sinova, Lotaru i Karlu. Granična linija išla 
bi dolinom Rhone, Saone i Meuse. Karlo je dobio zapad, a Lotar istok, a usto još i carsko 
dostojanstvo. 


Nakon te, osme preraspodjele Ludovik je sredinom 840 umro, a Lotar je smjesta odlučio da 
zavlada na temelju odredbe iz 817. Ordinatio imperii koja je njemu dodjeljivala potpunu 
carsku supremaciju nad braćom. 

- - cmnišliu o jakoj i jedinstvenoj carskoj vlasti po uzoru na 

x: -"-"-orMtn crkveni 

njesta OUIUCAV. v - koja je njemu dodjeljivala potpunu carsku supremaciju __ 

Iako su sa zamišlju o jakoj i jedinstvenoj carskoj vlasti po uzoru na doba Karla Velikoga bili 
zadovoljni mnogi velikaši, naročito crkveni dosto-T "4.rtx,i Q11 nrotivnici ipak bili vojnički 
jači. Ljeti 841. došlo je 

: T tdv teško Doražen. 

Iako su sa zamisiju. j----_, 

doba Karla Velikoga bili zadovoljni mnogi velikaši, narocuu L.UVVV, 
janstvenici, Lotarovi su protivnici ipak bili vojnički jači. Ljeti 841. došlo je do velike bitke 
blizu grada Auxerrea Oksera u kojoj je Lotar teško poražen. Želeći da konačno slome Lotarov 
otpor, Ludvig Njemački i Karlo sastali su se 14. II 842. U Strasbourgu i tu su položili svečanu 
zakletvu jedan drugome da će se nepokolebljivo boriti protiv Lotara do konačne pobjede. 
Ludvig je izgovorio zakletvu na romanskom jeziku da ga uzmogne razumjeti Karlova vojska, 
a Karlo ju je izgovorio na germanskom da ga uzmognu razumjeti Ludvigovi vojnici. A nakon 
toga zaklele su se obje vojske jedna 

drugoj, svaka na svom jeziku, da će napustiti svoga zapovjednika ako prekrši maloprije 
položenu zakletvu. 
Pred tom opasnošću Lotar se i opet morao povući u Italiju, a braća su među sobom podijelila 
njegove posjede u Galiji Deveta podjela, 842. 
Uza sve to, mogle su se očekivati nove borbe. Franački velikaši obilno su se već i dotad 
okoristili dugotrajnim borbama na vrhu državne vlasti, jer su nebrojene preobrate neprekidno 
pratila bogata darivanja od strane svih zainteresiranih. U njihovim redovima postepeno se 
rađala averzija prema neprekidnom ratovanju i želja da se napokon bez novih perturbacija 
uzmogne zadržati ono što je stečeno. 
Usporedo s time sve žešći napadi Normana zahtijevali su koncentraciju snaga za obranu od te 
spoljašnje opasnosti. 
Učestali napadi Normana na franačke obale počeli su još u prvim desetljećima IX. stoljeća. 
Naročito su stradavali samostani, imanja i gradska naselja u dubokim ušćima rijeka što se 
ulijevaju u Atlanski ocean. Između 830. i 843. posebice su teško opustošene luke i trgovačka 
središta Duurstede u delti Rajne, Ouentovic Kentovik, na La Mancheu, Rouen Ruan i Nantes 
Nant. 
U takvim okolnostima došlo je u kolovozu 843., u Verdunu Verden, do sporazuma među 
braćom o podjeli vlasti Deseta podjela, Verdenski ugovor. Lotar je osim Italije dobio otegnuto 
i usko područje što se protezalo od 
Verdunska dioba 

SSvapska 
Burgundija _ -- 
Lombardija 


lj Srednjovjekovno doba povijesnog razvitka 

Frigije do Provanse. Karlu su pripale sve zemlje na zapadu od Lotarove oblasti a Ludvigu 
Njemačkom sve zemlje na istoku od Rajne te još biskupije Mainz, Worms i Spever, na 
zapadnoj obali te rijeke. 


Sva tri vladara zajamčila su jedan drugome nepovredivost dodijeljenih posjeda i obvezala se 
da će među sobom održavati bratske odnose. Lotaru je priznat carski naslov, ali samo kao 
počast, a ne kao osnova za bilo kakvu supremaciju. 

Verdunski je ugovor značio, dakle, napuštanje zamisli o jedinstvenoj državi i obnovi carstva 
na Zapadu. 

Raspad Karolinškog Svako od triju kraljevstava koja su proizašla iz spo-carstva razuma 
postignutog u Verdunu imalo je znatnih unu- 

trašnjih i vanjskih teškoća kojima će se uskoro pridružiti i međusobni sporovi. 

Najteže prilike bile su u Zapadnofranačkom kraljevstvu Karla Ćelavog. On je doživio 
neuspjeh u nastojanju da pokori Bretanju, a najveći dio Akvi-tanije morao je prepustiti 
sinovima svoga pokojnoga brata Pipina, uz uobičajenu zakletvu o vazalskoj vjernosti. 
Usporedo s time, cijelu obalu Galije, od Frigije do ušća Garonne, napadali su Normani. 
Postupno su se oblikovala tri uporišta normanskih pljačkaških provala: jedna skupina 
Normana naselila se na jednom otoku u ušću Seine pa je odonuda harala golemo područje uz 
tok te rijeke; druga skupina vladala je otocima Noirmoutier i Re Noarmutje, južno od ušća 
Loire, a njoj se pridružio još jedan odred koji je stvorio bazu na jednom otoku u samom ušću 
Loire. Treća skupina imala je bazu u oblasti Gironde Žironde i odatle provaljivala u 
Akvitaniju i Ga-skonju. 

Napadi Normana stvarali su neprekidno ratno stanje, a kralj je mogao sakupiti dovoljno 
snažnu vojsku samo uz pomoć svojih vazala. No tu je pomoć trebalo neprekidno kupovati 
darovima u zemljoposjedu. Time je neprestano rasla moć feudalaca, a s njome su rasle 1 
njihove težnje za samostalnošću. Budući da kralj nije uvijek mogao udovoljavati njihovim 
zahtjevima, vazalska je vjernost postala veoma nepouzdana. Uz obećanje bolje nagrade 
prelazili su u službu onog tko im je takva obećanja zaista mogao ispunjavati. 

Nešto sređenije bile su prilike u Istočnofranačkom kraljevstvu Ludviga Njemačkog. Tu je 
razvoj beneficijalnog sistema bio sporiji, pa je moć feudalaca prema kralju bila manja. Osim 
toga crkva je ondje snažnije podupirala kraljevsku vlast jer su u Germaniji, a i u susjednim 
slavenskim zemljama, njeni posjedi bili golemi pa je crkva kao svoj oslonac trebala jaku 
kraljevsku vlast. 

Lotarovo kraljevstvo moralo se na sjeveru, u Frigiji, boriti protiv Normana, na jugu Galije 
protiv Saracena, u Rimu protiv sve jače papinske težnje da se oslobodi skrbništva oslabljene 
carske vlasti. Svladan teškoćama i bolešću, Lotar je 850. prenio vlast na svoga najstarijeg sina 
Ludovika II. Poslije očeve smrti u samostanu Prtim 855 Ludoviku II. je pripala Italija s 
carskim naslovom, mlađemu sinu Lotaru II. sjeverni dio oblasti između Istočne i Zapadne 
Franačke pa je po njemu dobio naziv Lotaringija dok je najmlađi sin, Karlo, dobio južni dio te 
oblasti, do obale Sredozemnog mora. 

Glavne suparničke borbe franačkih vladalaca vodile su se oko teritorija Lotara II. koji su 
željele pridobiti i Istočna i Zapadna Franačka. Najzad, 

poslije mnogih borbi, godine 870, nakon smrti Lotara II., tu su oblast među sobom podijelila 
oba otimača. 

Pet godina poslije toga umro je i car Ludovik II. bez zakonitoga muškog potomstva. Po 
uobičajenom nasljednom redu pravo da ga naslijedi imao je njegov stariji stric, Ludvig 
Njemački. Ali Karlo Ćelavi ga je pretekao i došao u Rim gdje ga je papa Ivan VIII. okrunio za 
cara 25. XII. 875. 

Takvu uzurpaciju Ludvig Njemački odlučio je poništiti silom oružja. Ali prije nego što je to 
ostvario, i on je umro, a njegovu su državu među sobom podijelila tri njegova sina. 

U godinama koje su slijedile umro je Karlo Ćelavi 877 a već dvije godine nakon toga i njegov 
sin i nasljednik Louis Luj II. Mucavi. Grupacija velikaša koja se protivila vladavini njegovih 
malodobnih sinova pozvala je na prijestolje Zapadne Franačke Ludviga II. Njemačkoga koji 


je pri diobi poslije smrti svoga oca Ludviga I. dobio Frankoniju i Šašku, a svome je teško 
bolesnome bratu Karlomanu preoteo još i Bavarsku s Karantanijom. Budući da je tu ponudu 
bilo moguće ostvariti samo oružjem, a borbe nisu donijele rješenje, 880. je sklopljen mir 
kojim je sinovima Louisa II. Mucavoga ostala vlast u Zapadnoj Franačkoj, ali je Njemačka 
kao nadoknadu dobila cijelu Lotaringiju. 

Smrću Louisa II. Mucavoga okoristio se i moćni grof od Vienne, Boson, pa je iz posjeda 
sinova Louisa II. izdvojio Burgundiju i Provansu i obrazovao ih kao svoje samostalno 
kraljevstvo, tzv. Arelat 879. Time je prvi puta jedan dio države Karla Velikoga bio izdvojen 
kao zasebna država pod vlašću ličnosti koja nije bila član dinastije Karolinga. 

Rasulo u karolinškim državama dovelo je papinstvo i Italiju u veoma težak položaj jer nije 
bilo nikoga tko bi ih štitio od brojnih opasnosti. U Beneventskom je vojvodstvu vladalo 
rasulo, bizantski obalni gradovi bili su primorani da stupaju u saveze sa Saracenima, a oni su 
svoje napadaje proširivali sve dalje na sjever Poluotoka. Još 842. napali su i sam Rim, 
opljačkavši crkvu Sv. Petra i baziliku Sv. Pavla Van Zidina, tako da je papa Leon IV. 848. dao 
podići snažan zid oko onoga dijela Rima što je ležao na desnoj obali Tibera tzv. Civitas 
Leonina. Saracenski napadi na cio jug Italije, na obale papinske države, a i na sam Rim 
nastavljale su se međutim i dalje, tako da je papa 877. čak morao pristati da im plaća godišnji 
danak u iznosu od 25.000 zlatnika. 

U takvim okolnostima papa je nastojao da među karolinškim vladarima nađe dovoljno snažnu 
ličnost koja će biti kadra da postane zaštitnik crkve. Budući da papa nije bio u dobrim 
odnosima s Ludvigom II. Njemačkim, njegov je izbor pao na Ludvigova mlađeg brata, Karla 
Debelog. Na papin poziv Karlo je došao u Italiju, pa su ga ondje priznali za kralja, a 881. su 
ga u Rimu okrunili za cara. Kako je već iduće godine umro Ludvig II. Njemački, Karlo Debeli 
je u svojoj vlasti sjedinio cijelu Njemačku i Italiju. Jedino je u Karantaniji gotovo nezavisno 
vladao vanbračni sin najstarijega Karlova brata Karlomana, Arnulf Karantanski. 

U to vrijeme zadesio je Zapadnu Franačku novi val masovnih napada Normana. Mnogobrojni 
nasrtaji, vezani s pljačkama i pustošenjima, raspro-strli su se od područja Danske marke sve 
do Loire i vezali sve snage 1 istočne i zapadnofranačke države. Usred tih borbi u Zapadnoj je 
Franačkoj umro kralj Karloman mlađi sin Louisa II. Mucavog, a franački su velikaši - 
mimoišavši najmlađega sina Louisa II. Mucavog, Karla Bezazlenog koji je 

Ugovori u Verdunu i Ribemontu: Istočndfranačko kralj. Zapadnofranačko kralj. Italija Donja i 
Gornja Burgundija 

MMMI Sveukupni teritorij Karla 887 

J 


Srednja i Zapadna Evropa krajem IX. st. 

bio petogodišnje dijete - na prijestolje pozvali njemačkoga kralja i rimskoga cara Karla 
Debelog 885. Time je on ponovo ujedinio gotovo sve područje nekadašnjega carstva Karla 
Velikog. Ali Karlo je bio nesposoban i nezainteresiran vladar. Naročito nije bio dorastao da se 
odlučno suprotstavi Normanima, pa su obranu pretežno snosili regionalni upravljači. 
Nezadovoljstvu s vladavinom Karla Debelog u Zapadnoj Franačkoj pridružilo se i 
nezadovoljstvo njemačkih velikaša. Oni su potkraj 887. na saboru u Frankfurtu na Majni za 
kralja Istočne Franačke Njemačke izabrali Arnulfa Karantanskog. Time je rascjep na istočni i 
zapadni dio franačke države bio obnovljen. 

Već početkom slijedeće godine 888 umro je car Karlo Debeli, a većina zapadnofranačkih 
velikaša izabrala je za kralja Eudesa Oda, grofa od Pariza i vojvodu Francije današnja 
pokrajina L"Isle de France Lil de Frans koji se 885. istakao desetmjesečnom uspješnom 
obranom Pariza od norman-ske invazije. Njegova vlast nije obuhvatila Akvitaniju gdje je 
vladao vojvoda Amnulf, Sjevernu Burgundiju kojom je vladao vojvoda Rudolf iz kuće Welfa, 


Južnu Burgundiju s Provansom Arelat, gdje je vladao Bosonov sin Louis od Provanse, po 
majci unuk cara Ludovika II, a ni Bretanju gdje je vladao nezavisni keltski knez Alan. 

U isto vrijeme u Italiji su se za vlast borili vojvoda Vido od Spoleta i furlanski markgrof 
Berengar. 

Tako se karolinško carstvo raspalo na 5 kraljevstava Francuska, Njemačka, Italija, Sjeverna 
Burgundija i Arelat i još dva faktično nezavisna vojvodstva Akvitanija i Bretanja. Od svih tih 
zemalja samo je u Njemačkoj vladao vanbračni potomak kuće Karolinga Arnulf Karantanski, 
dok je u Arelatu na prijestolju bio potomak te kuće samo po ženskoj lozi Louis Pro-vansalski. 
U ostalih pet političkih jedinica 3 kraljevstva i 2 vojvodstva zavladali su najmoćniji 
predstavnici lokalne feudalne aristokracije koji su se izdigli u kaosu obiteljskih borbi među 
Karolinzima 1 višedecenijskog ratovanja s Normanima. 

2. SLAVENSKE ZEMLJE U ALPAMA I PANONIJI. VELIKOMORAVSKA KNEŽEVINA 
Ratovi s Ljudevitom Posavskim i Bugarima urodili su znatnim posljedicama za prilike na 
istočnom rubu franačke države. 

Poslije pobjede Ludviga Njemačkog nad Bugarima 838 izvršena je velika upravno- 
organizaciona reforma prostranog područja od srednjeg Dunava do Istre. Područje nekadašnje 
Istočne marke iz vremena Karla Velikog podijeljeno je na tri oblasti: 1 teritorij uz Dunav od 
Ennsa do Bečke šume postao je zasebna markgrofovija, pa odsad nosi naziv Istočna marka 
Ost-mark; 2 Gornja Panonija formirana je kao posebna uža upravna oblast a sezala je od 
Bečke šume do rijeke Raab; 3 Karantanija obuhvaćala je zemlju na Gornjoj Dravi i Gornjoj 
Muri. U nastavku na ta tri dijela nekadašnje Istočne marke Karla Velikoga redale su se: 4 
Donja Panonija, između Raabe i srednje Drave, 5 Savska grofovija na području buduće 
Kranjske, 6 Istra, 7 Furlanija. 

Prvih pet pokrajina bilo je sjedinjeno pod vlašću zajedničkog prefekta podložnog kralju 
Istočnofranačke države Ludvigu Njemačkom. Posljednje dvije, Istra 1 Furlanija bile su vezane 
uz Kraljevinu Italiju. 

Savska grofovija Kranjska, Karantanija, južni i zapadni dio Donje Panonije i znatan dio 
Istočne marke, južno od Dunava, od Ennsa do Bečke šume bio je naseljen slavenskim 
stanovništvom. Slovenci su najgušće bili naseljeni na području današnje SR Slovenije i 
Karantanije. Od te etničke jezgre na sjever, prema Dunavu, i na istok, prema Panonskoj nizini, 
naseljenost se razređivala. 

Na to prvobitno slovensko etničko područje vršilo se od početka IX. st. sve intenzivnije 
prodiranje njemačkog stanovništva, naročito u vezi s pokrštavanjem Slovenaca i 
dodjeljivanjem velikih i brojnih zemljoposjeda salcburškoj nadbiskupiji, njenom svećenstvu i 
redovnicima koji su na svoje novostečene zemlje dovodili njemačke koloniste. Počevši od 
838., kad je Ludvig I. Njemački izvršio velike upravne reforme, kolonizacija Nijemaca u 
Srednje Podunavlje, Gornju i Donju Panoniju postaje masovna i sve više skučava prostor 
slovenskoga stanovništva na užu Karantaniju i teritorij današnje SR Slovenije. 

Usporedo s ovakvim potiskivanjem slavenskog elementa u istočnim Alpama i u Zapadnoj 
Panoniji, u Moravskoj se oblikovala nova slavenska država koja je gotovo stotinu godina 
vodila upornu borbu protiv germanizacije slavenskih područja u tome dijelu Evrope. 

Na prijelazu iz VIII. u IX. st. područje današnje Moravske čini se da se sastojalo od četiriju 
plemenskih kneževina. Ali unutrašnji privredni i društveni razvoj kao i vanjskopolitičke 
okolnosti stvorile su u prvim desetljećima IX. st. preduvjete za njihovo sjedinjenje u širu 
državnu cjelinu pod zajedničkim vladarem. U izvorima se kao prvi velikomoravski knez 
spominje Mojmir 818-846. Njegovo sjedište bio je Velehrad, na rijeci Moravi. Istovremeno 
formirala se i samostalna kneževina u Slovačkoj kojoj je na čelu bio Pribina, a prijestolnica 


mu je bila u Njitri. On je bio sklon širenju kršćanstva u Slovačkoj, a time i jačanju političkih 
veza s Istočnofranačkom državom Njemačkom. 

Mojmirovo suprotstavljanje Francima i njihovoj crkvi kao i njegova težnja da svojoj vlasti 
podvrgne i druga slavenska plemena, izvan granica Moravske, dovela ga je u suparništvo sa 
slovačkim knezom. Oko 833. Mojmir je uspio da Pribinu protjera iz Slovačke i njegovu 
zemlju pripoji Moravskoj. 

Poslije Verdunskog ugovora 843 Ludvig I. Njemački je težio da svoju dotad nominalnu vlast 
nad Češkom, a i nad Moravskom koje su od 817. franačkoj državi plaćale godišnji danak, 
pretvori u stvarnu vlast. 

Već 845. četrnaest najuglednijih čeških velikaša priznalo mu je svoju vazalsku podložnost i 
prihvatilo kršćanstvo. Ali Moravska se oduprla, pa je Ludvig I. onamo poslao vojsku koja je 
Moj mira svrgla a na kneževski položaj uzdigla njegova nećaka Rastislava 846-870, uz 
obavezu da priznaje vrhovnu vlast Njemačke. 

Na povratku iz Moravske Ludvig je pokušao da vazalitet Češke potvrdi i vojnom 
intervencijom, ali je bio poražen, pa se morao povući u Bavarsku. To je omogućilo Moravskoj 
da se oslobodi franačkog vrhovništva. 

Ali u međuvremenu se u Zapadnoj Panoniji formirala nova slavenska kneževina koja će 
postati saveznik Franačke u njenim akcijama protiv Moravske. 

Nekadašnji slovački knez Pribina izbjegao je 833. pred Mojmirom iz Slovačke, pa je, poslije 
mnogih peripetija, godine 840. od njemačkoga kralja Ludviga I. dobio u feud dio Donje 
Panonije. Tu močvarnu i rijetko naseljenu zemlju Pribina je počeo privoditi obradbi i 
naseljavati novim stanovništvom. Većinom su to bili Nijemci, ali i Slovenci iz susjednih 
oblasti u istočnim Alpama. Pribina je podigao 1 svoju prijestolnicu, Blatenski grad, na donjoj 
Zali dan. Zalavar. 

Kolonizacijom dobivenog područja i pokrštavanjem stanovništva Pribina je stekao znatan 
ugled na kraljevskom dvoru pa je svoj dotadašnji feud 847. dobio u trajan posjed s naslovom 
vojvode. 

Snaga i važnost istočne prefekture inspirirala je postepeno njezina prefekta Ratboda da se 
pokuša osamostaliti. Ali bio je svladan i svrgnut, a kralj Ludvig je jedinstvenu prefekturu 
ukinuo, Istočnu marku dao svome najstarijem sinu Karlomanu, a u ostalim dijelovima bivše 
prefekture postavio je franačke markgrofove i grofove. 

Ali ovako malen teritorij nije zadovoljavao Karlomana pa je sklopio savez s Moravskom i 
podigao pobunu protiv oca. Svojim vojnim uspjesima primorao je Ludviga da mu ustupi 
cijelo područje prefekture, ali je za uzvrat 

morao raskinuti savez s Rastislavom. U Donjoj Panoniji naslijedio je dotle Pribinu njegov sin 
Kocelj. On je odmah omogućio nastavak misionarskog rada salcburške nadbiskupije i jačanje 
njemačke kolonizacije. 

Formiranjem i jačanjem donjopanonske kneževine franačka je vlast željela opkoliti 1 izolirati 
Velikomoravsku kneževinu. Tome istom cilju služio je i savez s Bugarskom, u to vrijeme 
velikom silom u istočnom Podunavlju. 

Pred takvom opasnošću Rastislav je odlučio da se osloni na Bizant, koji je bio u 
neprijateljskim odnosima i s Bugarskom i s Francima. Na temelju ugovora o savezu tadašnji 
je car Mihajlo III. 863. u Moravsku poslao braću Konstantina i Metodija da poučavaju 
stanovništvo u kršćanskoj vjeri na narodnom jeziku. "Slavenski apostoli" bili su rodom iz 
Soluna gdje je znatan dio stanovništva okolnih sela govorio slavenskim jezikom. Konstantin 
je kasnije, kao redovnik, uzeo ime Ćiril. Metodije je kao mlad čovjek postao upravnik jedne 
slavenske arhontije na rijeci Strumi, a Konstantin je u Carigradu studirao teologiju, pa je 
postao bibliotekar carigradske patrijaršije i profesor filozofije na carigradskoj visokoj školi. 
Godine 860. car je Konstantina poslao Hazarima, u južnu Rusiju, da ih uči kršćanskoj vjeri. 


Onamo je Konstantin poveo i svoga brata Metodija, pa su obojica ondje stekli dragocjena 
iskustva. 

Uoči polaska u Moravsku Konstantin je sastavio posebno pismo za slavenski jezik koje se 
oslanja na grčku minuskulu. To pismo zovemo danas glagolicom. Pismo koje se danas po 
Konstantinu-Cirilu naziva ćirilicom nastalo je poslije glagolice, u posljednjim desetljećima 
IX. st., u preslavskom središtu bugarske pismenosti, na poticaj bugarskog cara Simeuna; ono 
je imitacija grčke uncijale, a slova kojih u grčkom pismu nema, preuzeta su iz glagolice. 
Pripremajući se na put u Moravsku, Konstantin je na staroslavenski jezik preveo Evanđelistar 
i time utemeljio crkvenoslavensku književnost na glagoličkom pismu. U Moravskoj su oba 
brata okupila oko sebe grupu učenika koji su proširili rad na prevođenju crkvenih knjiga. 
Misionarska djelatnost Konstantina i Metodija naišla je na žestok otpor njemačkog 
svećenstva. Ta je borba naročito ojačala nakon 864. kad je Lud-vig Njemački s vojskom 
provalio u Moravsku i primorao Rastislava da prizna svoju vazalsku podložnost. 

Nakon nešto manje od tri i pol godine rada u Moravskoj braća su otišla u Rim da od pape 
dobiju ovlaštenje za svoju daljnju propovjedničku djelatnost. 

Na svom putovanju zadržali su se u Donjoj Panoniji i za svoja shvaćanja potpuno predobili 
kneza Kocelja. U Rimu ih je 868. veoma blagonaklono primio novoizabrani papa Hadrijan II. 
jer je bio u dobrim odnosima s carem Bazilijem I. koji je na položaj carigradskog patrijarha 
vratio Rimu odanoga Ignacija. Dobromu prijemu pridonijelo je i to što su braća sa sobom 
donijela i moći mučenika Sv. Klementa što su ih našli još za vrijeme svoga boravka kod 
Hazara. Toga kršćanskog mučenika tadašnja je legenda isto-vjećivala sa četvrtim rimskim 
papom Klementom, pa su stoga Konstantin i Metodije u Rimu važili kao donosioci posmrtnih 
ostataka jednoga od prvih papa. 

U ovako povoljnim okolnostima Hadrijan II. je odobrio slavensku službu i prevođenje knjiga 
na crkvenoslavenski jezik. 

Oba brata provela su u Rimu oko godinu dana. Ondje se mlađi od njih, Konstantin, razbolio, 
stupio u grčki manastir i uzeo ime Ćiril, ali je već 14. 

II. 869. umro. 

Poslije Ćirilove smrti stiglo je u Rim Koceljevo poslanstvo koje je zatražilo da Metodije u 
njegovoj kneževini organizira bogoslužje. Udovoljavajući tome zahtjevu, papa je Kocelju i 
svim slavenskim zemljama uputio poslanicu kojom odobrava upotrebu slavenskog jezika u 
crkvama. Iduće godine 870 papa je Metodija imenovao panonsko-srijemskim nadbiskupom. 
Koceljeva inicijativa bila je sastavni dio velikog ustanka zapadnosla-venskih zemalja protiv 
franačke vlasti koji je još 869. zahvatio Moravsku, Češku i Panoniju. Franci su intervenirali 
vojno, ali su se dvije njihove vojske morale povući bez uspjeha. Time su i Moravska i 
Panonija stekle potpunu 

nezavisnost. 

Poslije vojnog neuspjeha Franci su posegli za političkim sredstvima, pa su potakli na pobunu 
Rastislavova sinovca Svjatopluka koji je upravljao Slovačkom. S franačkom pomoći 
Svjatopluk je pobijedio Rastislava i sam zavladao Moravskom i Slovačkom, ali kao franački 
vazal kome su kao nadzorna lica bila dodijeljena dva franačka grofa. Već iduće godine 871 
Franci su zbacili Svjatopluka i odveli ga u zarobljeništvo u Bavarsku, a Moravska je 
pretvorena u provinciju Istočnofranačkoga kraljevstva. 

Ali u vrijeme jedne pobune pod vodstvom svećenika Slavomira Franci su na čelu svoje vojske 
u Češku i Moravsku poslali Svjatopluka i nakon pobjede vratili mu položaj velikomoravskoga 
kneza u svojstvu franačkog vazala. Usporedo s tim događajima Franci su nastojali 
onemogućiti Metodijevu djelatnost u Panoniji. Prijevarom su ga uhvatili i bacili u tamnicu 
gdje je odležao dvije i pol godine. Sloboda mu je vraćena na intervenciju novoizabranoga 
pape Ivana VIII., ali je iz Panonije, gdje je imao položaj nadbiskupa, morao izbjeći u 
Moravsku. Uskoro zatim Franci su uklonili Kocelja i Panoniju pretvorili u svoju provinciju. 


Sada je cijelo područje istočnih Alpa i Panonije podvrgnuto njemačkim crkvenim središtima a 
njemačkoj kolonizaciji nisu stajale na putu više nikakve zapreke. 

Metodijevo djelovanje nailazilo je na znatne teškoće i u Moravskoj. Na pritužbu njemačkog 
svećenstva papi, Metodije je 879. pozvan u Rim da se raspravi pitanje njegova pravovjerja. 
Rezultat toga ispitivanja bio je povoljan za Metodija, pa je Ivan VIII. 880. posebnom bulom 
odobrio služenje mise na crkvenoslavenskom, uz uvjet da evanđelja i epistole budu najprije 
čitani na latinskom a zatim na slavenskom jeziku. Ali u isto vrijeme papa je odobrio i rad 
njemačkog svećenstva pa je time priznao dvojakost vjerske službe u Moravskoj. Otad je 
Metodije nastavio svoju djelatnost u najtežim uvjetima. Umro je u proljeće 885. 

Poslije njegove smrti utjecaj njemačkoga svećenstva potpuno je prevladao i na Svjatoplukovu 
dvoru i u Rimu. Ondje je od jeseni 885. papom bio Stjepan V., žestok protivnik Bizanta, pa je 
zabranio upotrebu slavenskog jezika u crkvama u Moravskoj, a nadbiskupom nije postao 
Metodijev učenik i nastavljač Gorazd nego njegov najžešći protivnik, njitranski biskup 
Wiching. 

Pred teškim progonima koji su uslijedili, većina Metodijevih učenika, 

među kojima su najistaknutiji bili Gorazd, Kliment, Lavrentije i Naum, napustili su Moravsku 
i otišli u zemlje balkanskih Slavena, u Hrvatsku, Makedoniju i Bugarsku. 

U Hrvatskoj, za vrijeme prvog potpuno samostalnog kneza Branimira 879-892 Čirilovo je 
glagoljsko pismo i slavensko bogoslužje uhvatilo kor-jena i sačuvalo se ponegdje sve do XX. 
stoljeća, au Makedoniji 1 Bugarskoj, slavensko je bogoslužje za vrijeme careva Borisa i 
Simeuna doživjelo izvanredan procvat. 

Premda je dotle u Moravskoj njemačka crkva postigla potpuni trijumf, političke su okolnosti 
bile povoljne za Svjatoplukovu težnju da se osamostali. Godine 887. karantanski je vojvoda 
Arnulf podigao bunu protiv njemačkoga kralja i rimskoga cara Karla Debelog i umjesto njega 
zavladao Istočnofra-načkim njemačkim kraljevstvom. U tim kritičnim zbivanjima Arnulf je 
sklopio mir sa Svjatoplukom i čak dobio od njega vojnu pomoć. Za uzvrat priznao je punu 
nezavisnost Velikomoravske kneževine 890. 

Takav Arnulfov čin bio je ipak tek privremena koncesija protivniku koji je postao suviše 
moćan. Svjatopluk je naime bio proširio svoju vlast na Češku, Malu Poljsku i zemlju Lužičkih 
Srba, a bilo je očito da namjerava osvojiti i Zapadnu Panoniju. Njemačka se tome morala 
usprotiviti. Ali u borbama koje su uslijedile sudjelovao je i jedan posve novi faktor. 

Madžari U posljednjim decenijima IX. stoljeća u Panonsku nizinu počinju prodirati Madžari. 
Taj nomadsko-ratnički narod ugrofinskog podrijetla prvobitno je boravio u današnjoj 
Baškiriji, između srednje Volge i gornjeg Tobola "Velika Ugarska". U VI. i VII. st. jedan je 
dio baškirsko-ugarskih plemena dospio u stepe između Azovskoga mora i Kavkaza. Na 
prijelazu VIII. u IX. st. smjestili su se već u ravnicama između Dnjepra i Dona, sjeverno od 
Razara. U toj oblasti koju izvori Konstantin Porfirogenet nazivaju Lebedija, formirao se 
plemenski savez pod vodstvom Madžara. Pod pritiskom Hazara i Pečenega Madžari su u 
šezdesetim godinama IX. st. uz-makli još dalje prema zapadu, na područje rijeka Seret i Prut. 
Tu je na čelu njihova plemenskog saveza stajao knez Arpad. Prodirući preko karpatskih 
prijevoja, oni su sve češće upadali u Panoniju. Ondje su 883. i 884. kao saveznici Svjatopluka 
ratovali protiv Franaka. Ali kad je Arnulf 892. poveo rat protiv Velikomoravske kneževine, 
Madžari su bili saveznici Nijemaca. 

Pa ipak, ni taj puta Franci nisu mogli postići vojni uspjeh. Skoru propast Velikomoravske 
kneževine pripremalo je unutrašnje rasulo njene političke vlasti. Poslije Svjatoplukove smrti 
894 njegovi su sinovi među sobom podijelili jezgru njegove države, a Češka i Lužica su se 
odvojile. U prvi mah Madžari su još mimoišli Moravsku i Slovačku usmjerivši svoje glavne 
napade prema Bavarskoj i Italiji. Na pohodu njihove veoma velike vojske preko Panonije i 
Slovenije u Italiju oni su uništili Panonsku kneževinu kojom je kao franački vazal upravljao 


hrvatski knez Braslav 880-898. Usporedo s time Madžari su uz Muru, Dravu i Dunav 
prodirali duboko u Karantaniju i Bavarsku. 

Za vrijeme tih provala Arnulf je bio upleten u borbe za Italiju i carski naslov, pa se ondje 899. 
razbolio i uskoro umro. Njemačkim kraljem postao je njegov šestogodišnji sin Ludvig Dijete. 
Sada ni istočnofranačka država Njemačka nije bila kadra da Madžarima pruži efikasan otpor. 
U nizu napada Madžari su u prvim godinama X. st. bitno oslabili Veliko-moravsku kneževinu, 
a 907. su kod Bratislave pobijedili veliku bavarsku 


vojsku u kojoj je poginuo i prefekt Karantanije s mnoštvom najuglednijih velikaša. Nakon 
toga su u vlast Madžara pale sve zemlje istočno od rijeke Enns, zajedno s Karantanijom, 
Panonijom, Moravskom i Slovačkom. 

Prodorom Madžara u srednje Podunavlje bila je prekinuta kontinuirana veza između zapadnih 
i južnih Slavena. Ali, u isti mah, za gotovo stotinu i pedeset godina zaustavljeno je prodiranje 
njemačke kolonizacije na morav-sko-panonsko područje i u istočne Alpe. 

3. PRIVREDNI I DRUŠTVENI ODNOSI U SREDNJOJ I ZAPADNOJ EVROPI U 
VRIJEME KAROLINGA 

Agrarni Doba Karolinga, koje obuhvaća drugu polovicu VIII. st. 1 cijelo odnosi IX. st., bitno 
je važno za punu izgradnju zapadnoevropskog feudalizma. U tome vremenu, u jezgri te 
države između Loire i Rajne proces uključivanja slobodnih malih zemljoposjeda u okvire 
velikih feudalnih imanja već je bio gotovo potpuno ostvaren; u znatnoj mjeri zahvatio je i 
južnu Francusku, a na istoku od Rajne napreduje također, iako osjetno sporijim tempom. 
Zbog takvih okolnosti određujući faktor pri upoznavanju privredne i društvene strukture 
karolinške države predstavljaju organizacija i privredno funkcioniranje velikih feudalnih 
imanja. Na tim temeljima zasniva se klasni poredak najvećeg dijela tadašnje srednje i zapadne 
Evrope. 

O organizaciji velikih zemljoposjeda, i to u prvom redu vlasteoskih rezervata, sačuvali su se 
iscrpni suvremeni izvori. Najvažniji među njima je tzv. Capitulare de villis, propisnik o 
upravljanju rezervatima kraljevskih zemljoposjeda, nastao između 770. i 800. Po uzoru na te 
odredbe organizirali su privrednu djelatnost na svojim rezervatima također i crkveni i 
svjetovni ve likaši. Uz Capitulare veoma su informativni i uzorci inventara crkvenih i di 
žavnih imanja tzv. Brevium exempla koji su izrađeni po naredbi kraljevske 

vlasti između 811. 1813. 

Ali dok Capitulare i Brevium exempla opisuju isključivo vlasteoske rezervate, a o česticama 
zavisnih seljaka govore tek usput, neizravno i nedovoljno precizno, dokumenti što su ih o 
svojim prihodima sastavljali bogati samostani, tzv. poliptisi, sadržavaju izobilna obavještenja 
prvenstveno o životu i radu na seljačkim zavisnim česticama. 

Najslavniji od tih poliptiha je Poliptih opatije Saint-Germain des Pres Sen-Žermen de Pre, 
kraj Pariza, što ga je oko 813. dao sastaviti opat toga samostana, Irmion. U njemu se opisuje 
25 imanja toga samostana, rasutih u raznim dijelovima srednje i sjeverne Francuske. Svako 
imanje opisano je u pojedinostima. Najprije je prikazana rezervatska zemlja sa svim 
sastojcima, vrstama kultura i zgradama; zatim se nabrajaju zavisne seljačke čestice, navodi 
veličina obrađene zemlje u okviru svake takve čestice, opisuju se naturalne dažbine zavisnih 
obrađivača, pa se čak nabrajaju i njihova imena i utvrđuje broj članova njihovih obitelji. 
Osim Irmionova poliptiha sačuvao se i niz drugih, iz Francuske i zapadnih područja 
Njemačke, nastalih tijekom IX. stoljeća. 

Kombinacijom podataka što ih sadrže sva tri tipa navedenih izvora moguće je ocrtati strukturu 
karolinškog velikog zemljoposjeda u cjelini. 

Proizvodno-organizaciona jedinica velikog zemljoposjeda u karolinško doba bilo je 
pojedinačno imanje koje u dokumentima nosi naziv villa. Njegov opseg mogao je varirati 


između 200 i 2000 hektara tj. između 350 1 3500 jutara zemlje. Svako takvo imanje dijelilo se 
na dva, među sobom načelno različita dijela. To su: 1 vlastelinova rezervatska zemlja i 2 
čestice zavisnih obrađivača. Prvi od njih nosi u izvorima naziv terra indominicata ili terra 
šalica. Na tlu toga zemljišta, koje je vlasnik pridržao za samoga sebe da ga obrađuje u 
vlastitoj režiji, stoji vlastelinov dvor curtis. To je zapravo prostor ograđen zidom na kom je 
vlasnikova ili upravnikova stambena kuća s gospodarskim zgradama i nastambama za radnu 
snagu koja trajno živi i radi na rezervatskoj zemlji. Unutar zida također je vrt i povrtnjak 
dvorca, a ponekad i ukrasni park oko vlastelinova doma. 

Izvan zidina dvorca nalaze se zemljišta vlastelinova rezervata. To su, prije svega, obradive 
površine. One se mogu sastojati od neprekinutih velikih površina oranica ili pak od čestica 
koje su na terenu isprepletene sa česticama zavisnih obrađivača. Ovakav dvovrsni raspored 
vlastelinove oraće zemlje u vezi je s načinom nastajanja velikog zemljoposjeda. U onim 
slučajevima kad je zemljoposjed nastao uključivanjem alodijalnih čestica nekoć slobodnih 
rodovskih sela u okvir vlastelinstva, dio takvih čestica ostavljen je njihovim bivšim 
vlasnicima u svojstvu zavisnih čestica, a dio je pripojen rezervatu. Pri tome je taj rezervatski 
dio zemlje ostao teritorijalno razvrstan među zavisnim česticama, premda je ušao u sastav 
rezervata. Naprotiv, kad je imanje stečeno kao cjelovit blok, rezervat je iz njega odsječen kao 
cjelina, a ostatak je, kao udaljeniji teren, podijeljen na čestice i ustupljen obrađiva-čima. Po 
jednome ili drugome od ta dva terenska rasporeda oranica može se rekonstruirati i povijest 
nastajanja nekoga određenog vlastelinstva. 

Osim oranica, vlasteoski je rezervat obuhvaćao livade, kadšto vinograde, i gotovo uvijek i 
šume. U sastav rezervata ulazi i crkva podignuta za vjerske potrebe vlastelinstva. Vlasnik 
villae imao je dominium nad takvom crkvom, tj. on je bio vlasnik same crkvene zgrade, 
pokućstva u njoj, svećeničke odjeće, liturgijskih knjiga, a također i zemlje koja je dodijeljena 
crkvi da bi svećenik koji u njoj održava obrede mogao od prihoda s te zemlje živjeti. 
Rezervat je redovno imao 1 svoj mlin, ali on obično nije bio u vlasnikovoj neposrednoj 
eksploataciji, nego dan u zakup. 

Omjer između sveukupne rezervatske obradive zemlje jedne villae i obradive zemlje, 
dodijeljene u obliku čestica zavisnim obrađivačima, iznosio je 14 do 13 naprama 34 odnosno 
23. Ali budući da su u sastav rezervata ulazile još i šume i lovišta s područja cjelokupne villae, 
redovno je sva rezervatska zemlja zauzimala otprilike polovicu sveukupne površine jednoga 
vlasteoskog imanja. 

Obradom i iskorištavanjem rezervatske zemlje kao i prikupljanjem naturalnih dažbina sa 
zavisnih čestica upravljao je nadstojnik imanja ili villicus. 

Kao radna snaga na rezervatskoj zemlji spominju se još i u karolinško doba također i robovi. 
Ali njihov je broj bio malen, a svodi se na poslugu vlasnikova, odnosno villicusova užeg 
gospodarstva na samome dvoru. Ta radna snaga stanuje u posebnim nastambama u okviru 
ograđenog prostora oko dvorca i hrani se iz gospodarevih zaliha. Ta opskrba zove se 
prebenda, pa te kućne sluge izvori nazivaju prebendarii. Ponekad prebendarii imaju 

i zasebnu kućicu izvan ograde dvorca i oko nje okućnicu koju obrađuje prebendarova obitelj 
žena i djeca, dok je on sam cio radni dan vezan uz dužnost u gospodarevu kućanstvu. 
Naprotiv, glavna obrađivačka radna snaga na gospodarevu rezervatu bili su zavisni seljaci s 
čestica koje, osim rezervata, pripadaju u okvir jednoga imanja villae. 

Na taj način skup zavisnih seljačkih parcela jedne villae čini proizvod-no-organizacioni bitno 
važan sastavni dio vlasteoskog imanja. Ono može funkcionirati kao proizvodna jedinica samo 
u savezu s tim kompleksom zavisnih čestica jer su one ne samo davaoci dažbina u korist 


vlastelina, nego i obrađivači rezervatske zemlje. Bez njihova radnog udjela te bi zemlje 
ostajale neiskorištene i mrtve. 

Jedna prosječna seljačka čestica iz sastava vlasteoskog imanja nosi u izvorima naziv mansus 
na njemačkom jezičkom području: hoba ili hova, u modernom njemačkom jeziku: Die Hufe. 
Po svojoj biti, jedan mansus je toliki opseg zemlje koliko je u danim agrarnim uvjetima bilo 
nužno da od njegove obradbe može živjeti jedna seljačka obitelj i povrh toga davati vlastelinu 
uobičajene obroke u plodinama 

i radu. 

Pojam mansusa obuhvaća nekoliko sastavnih dijelova. Njegovo središte je stambena kuća s 
okućnicom. Osim toga mansus obuhvaća oranice, livade i vinograde u oblastima gdje uspijeva 
loza. Šume, pašnjaci i lovišta ne ulaze u sastav mansusa, ali se držaocima čestica besplatno ili 
uz posebne dažbine izričito priznaje pravo udjela u iskorištavanju šuma i pašnjaka koji ostaju 
sastavni dio rezervata. 

Raspored obradivih površina jednoga mansusa može biti dvojak: a one mogu biti razvrstane 
po sistemu isprepletenosti seoskih čestica kakav se formirao u ranijoj etapi, još dok je selo 
bilo slobodna susjedska općina ili marka. U takvim slučajevima obično su i kuće pojedinih 
držalaca mansusa na okupu i čine selo zbitoga tipa; b kad naselje zavisnih držalaca vlasteoske 
zemlje nije nastalo uključenjem bivšeg slobodnog sela u vlastelinov zemljo-posjed, nego 
naknadnim naseljavanjem seljaka na parcele velikaškog imanja, obradiva zemlja jednoga 
mansusa uglavnom je na okupu oko obrađivačeve kuće, a naselje takvih držalaca pripada tipu 
raspršenog sela. 

Jedna villa mogla je imati različito velik broj mansusa, od svega nekoliko 

do stotinjak i više. 

Ali osim različitog broja mansusa u sastavu jedne villae, jedna i ista villa mogla je imati 
mansuse različitog karaktera u pogledu njihova socijalno-ekonomskog statusa. Tako se u 
izvorima nabrajaju: mansi ingenuiles, mansi serviles i mansi lidiles. Sva tri naziva govore o 
određenom socijalno-ekonom-skom podrijetlu držalaca mansusa. Slobodne ingenuilne 
mansuse drže potomci nekadašnjih članova slobodnih seoskih općina koji su osiromašenjem 
bili primorani da svoju česticu predaju moćnijemu od sebe, ali su je pri tom zadržali na 
obradbi, uz uvjet da novom vlasniku vlastelinu te zemlje daju obrok u naturi i radu. Sličan 
status imala je i zemlja potomaka nekadašnjih kolona 1 prekarista koji su kao slobodni zakupci 
držali veleposjednikovu zemlju i s nje davali obrok u naturi i radu. Svi su oni u načelu bili 
slobodni ljudi, pa su tu slobodu sačuvali i nakon što je njihova zemlja postala vlasništvom 
veleposjednika. 

Naprotiv, nekadašnji robovi, naseljeni na česticu gospodareve zemlje servi casati, držali su 
čestice koje svojim nazivom mansi serviles svjedoče 

0 neslobodnom socijalnom podrijetlu takvih obrađivača. 

najvjerojatnije potječu od nekoć slobodnih Germana koji su još u davnini ratnim porazom 
dospjeli u neslobodni položaj, pa su prilikom formiranja veleposjeda od svojih gospodara 
dobivali zemlju da je obrađuju uz obavezu da gospodaru daju obrok 11 naravi. Ovakvih 
mansusa osobito je mnogo bilo na imanjima velikaša istočno od Rajne. 

Ali premda takvi nazivi mansusa nesumnjivo svjedoče o različitom soci-jalno-ekonomskom 
podrijetlu početnih obrađivača takvih mansusa, ipak je u IX. st. situacija već bila znatno 
zamršenija. Bilo je, naime, već mnogo slučajeva da mansuse koji nose naziv "ingenuiles" više 
ne drže bivši slobodni članovi seoskih općina ili bivši slobodni koloni, nego servi. Isto tako 
bilo je 

1 servilnih mansusa na kojima faktično žive bivši slobodni članovi seoskih općina ili slobodni 
koloni. 


Ovakvo pobrkano stanje potječe otuda što se nije održalo prvobitno stanje. Na ingenuilnim 
mansusima nesumnjivo su prvobitno živjeli slobodni ljudi ingenuiles a na onima koji su se 
vodili kao servilni mansusi prvobitno su živjeli servi. Ali prvobitni su držaoci ili pomrli ili 
izginuli u ratnim zbivanjima, otišli ili bili protjerani sa svojih mansusa, pa je vlastelin na 
njihovo mjesto postavljao druge obrađivače, a ti nisu uvijek bili istoga socijalno-ekonomskog 
statusa kao i njihovi prethodnici. Pri tome se u interesu vlasnika zemlje ostvario jedan važan 
proces: socijalno-ekonomski status čovjeka slobodna čovjeka ili roba prenio se na zemlju i 
vezao uz nju. Budući da su različite kategorije obrađivača bile dužne davati vlasniku različito 
velike obročne i radne dažbine, s vremenom su tipovi dažbina postali obavezom dotične 
čestice. Tako se sada sama čestica umjesto ljudi tretira kao opterećena ingenuilnom odnosno 
servilnom dažbinom; a kad je, stjecajem okolnosti, na ingenuilnu česticu došao netko tko je 
po podrijetlu bio servus, on je ipak s te zemlje davao ingenuilne dažbine. I obratno, ako je na 
servilnu česticu došao ingenuus, on je ipak bio dužan namirivati servilne obaveze što su 
teretile njegovu novopreuzetu česticu. 

Takvim načelima veleposjednik je čuvao neokrnjenost svojih prihoda nastojeći da ih održi 
neovisnima od eventualne mijene ljudstva koje je zemlju obrađivalo. 

Za razumijevanje podrijetla zavisnog stanovništva i vlasteoskih imanja veoma je 
karakterističan relativan odnos ingenuilnih i servilnih mansusa. Broj servilnih mansusa rijetko 
na kojem imanju u Zapadnoj Franačkoj prelazi jednu petinu, a svi su ostali mansusi 
ingenuilni. Naprotiv, istočno od Rajne najveći dio mansusa su lidilni ili servilni, dok su 
ingenuilni mansusi još i u IX. st. malobrojni. To potječe otuda što je u Njemačkoj u to doba 
broj još uvijek slobodnih seoskih zemljoposjeda aloda veoma velik i što je proces 
feudalizacije ondje bio u znatnom vremenskom zaostatku za stupnjem feudalizacije u 
Zapadnoj Franačkoj. Tek u narednim stoljećima veliki će zemljo-posjed uključiti i slobodne 
seljačke zemlje u sastav vlastelinstava, pa će time ingenuilni mansusi pojačati svoj udio u 
ukupnom broju mansusa pojedinih villa. 

Razlike među kategorijama mansusa počivale su, dakle, na nejednakim obavezama koje su 
prvobitno zavisile o socijalnom statusu obrađivača, a zatim 

su prešle s ljudi na zemlju i ostale vezane uz nju. Temelj takvog razlikovanja postojao je već u 
antici. Na tadašnjim veleposjedima servi su imali male čestice a obrađivali su ih ručnim 
alatom motikom i lopatom, dok su koloni kao i, kasnije, slobodni članovi germanskih seoskih 
općina imali znatno veće čestice koje su obrađivali uz pomoć stočne zaprege. Zbog nejednake 
efikasnosti obradbe u takvim uvjetima, a 1 zbog robovskog statusa serva, servilne su čestice 
još u antici bile manje opterećene obročnim dažbinama a više radnim dužnostima na 
veleposjednikovu rezervatu. 

Takve razlike održale su se još i u karolinško doba, pa držaoci servilnih čestica rade na 
feudalčevu rezervatu samo sa svojom vlastitom fizičkom radnom snagom, ali više dana u 
godini, dok držaoci ingenuilnih čestica rade sa svojom stočnom zapregom, u cjelini manji broj 
dana u godini. Takve su obaveze ostale zatim vezane uz prvobitni karakter čestica i njihovih 
obra-đivača, bez obzira da li je na nekoj određenoj karolinškoj čestici mansusu živio bivši 
slobodan čovjek ili bivši serv. 

Ali osim iskonske razlike u veličini između čestica koje drže potomci nekoć slobodnih i 
samostalnih seljaka i čestica koje drže potomci serva, u IX. st. ima izrazitih razlika i u veličini 
među samim ingenuilnim česticama. Neke su od njih tipično prosječno velike i odgovaraju 
veličini zemljoposjeda koja se mogla smatrati standardnom u nekadašnjim slobodnim 
germanskim selima. Druge su veće, dva, tri ili čak četiri puta od prosječne čestice, dok neke 
opet iznose svega polovicu, trećinu ili čak četvrtinu karakteristične veličine. 


Uzrok te pojave je u tome što su se nekoć, u slobodnim seoskim zajednicama, jedni od seljaka 
u okviru imovinske diferencijacije bogatili i stjecali viškove zemlje, dok su drugi siromašili, 
pa se njihov posjed mrvio i pretvarao u različito velike ulomke prvobitne standardne čestice. 
Tako imovinski i posjedovno izdiferencirana sela zahvatio je zatim proces podvrgavanja 
slobodnih seljačkih zemljoposjeda veleposjednicima, pa su u sastav uključivani i posjedi 
imućnijih i osiromašenih seljaka, unijevši u mozaik vlastelinskoga imanja već dotad ostvarene 
nejednakosti. 

Za razliku od nejednakosti u veličini ingenuilnih čestica, servilne su podjednako velike. Servi, 
naime, nikad nisu smjeli otuđivati ni najmanji dio dobivene zemlje, pa su njihovi posjedi 
ostali neizmijenjeni, no uvijek manji od standardno velike čestice nekada slobodnoga i 
samostalnog seljačkog zemljoposjeda. 

Ovakvoj raznolikosti u opsegu mansusa pridružuje se od prve polovice IX. st. još i pojava po 
kojoj na jednom mansusu više ne živi samo jedna seljačka obitelj, nego dvije, tri ili čak više 
obitelji neposrednih obrađivača vlasteoske zemlje. To je bio rezultat prirodnog porasta 
stanovništva i formiranja umjesto jedne iskonske seljačke obitelji dviju ili više novih, od 
sinova ili unuka prvobitnog držaoca čestice. Tako se s vremenom razvija prenaseljenost 
mansusa, pri čemu teret uobičajenih dažbina ostaje isti a snose ih sve obitelji jednoga mansusa 
solidarno. 

Kao prvi rezultat porasta pučanstva i prenaseljenosti mansusa javljaju se na prijelazu IX. u X. 
st. prva krčenja novih kompleksa obradive zemlje na račun šuma i šikara. Na taj način nastaju 
nove, manje čestice, opterećene manjim dažbinama od drugih, pa se može pretpostaviti da su 
te manje dažbine imale služiti kao podstrek i privremena nagrada za izvršeni posao krčenja. 
Ali ta krčenja u IX. i X. st. bila su tek zameci velikog pothvata na 

privođenju pod obradbu još neobrađenih većinom šumskih površina koji se u Francuskoj i 
Njemačkoj razmahao tek u XI. ili čak u XII. stoljeću. 

Opća slika karolinškog vlastelinstva može se, dakle, shematski zamisliti kao veleposjednikov 
imovni kompleks koji se dijeli na dva dijela: na vlaste-oski rezervat i na područje seljačkih 
zavisnih čestica. Svaki od tih dvaju dijelova ima svoju strukturu. Vlastelinov rezervat se 
sastoji od vlastelinova ili upravnikova dvorca te rezervatskih oranica, šuma i pašnjaka. 
Područje seljačkih čestica je mozaik različito velikih parcela, na kojima žive i rade zavisni 
seljaci, po svome podrijetlu različitoga društvenoga statusa. 

Ali morfološki tako dvojako sazdano vlastelinstvo u stvarnosti postoji i djeluje kao 
ekonomska cjelina. Ni jedan od njegovih dvaju sastavnih dijelova privredno ne funkcionira 
odvojeno i nezavisno, nego su to komplementarni dijelovi jedinstvenoga privrednog 
organizma. Seoske čestice ne pripadaju obrađivačima nego su vlasništvo veleposjednika. Oni 
dakle mogu ostvarivati svoju proizvodnu djelatnost samo uz uvjet da im je veleposjednik tu 
zemlju ustupio. Ali ni posjednik zemlje bez radne snage koja se angažira u proizvodnji ne bi 
sam imao mogućnosti da iz nje dobiva plodove obradivog tla. Operativna vezanost vlasnika 
zemlje i obrađivača najvidljivije se očituje sistemom dužnosti koje terete svaki mansus u 
odnosu prema vlasniku sveukupnoga vlasteoskog imanja. Cijela ta skupina dužnosti sastoji se 
od dva osnovna sastavna dijela: a od dažbina u naravi i b od radnih obaveza. 

Dažbine u naravi sastojale su se u karolinško doba za razliku od mero-vinške epohe, kad su 
one procentualni iznos koji se utvrđivao svake godine iznova, prema obilnosti uroda od fiksno 
određenih količina uroda. Pri tome se obroci s oranica smatraju zakupninom za česticu, a 
obroci u vinu otkupninom za pravo ispaše pa stoga i nose naziv herbaticum, travarina. 

Osim uroda s polja dažbine u naravi obuhvaćale su i stoku goveda ili, najčešće, svinje i ovce. 
U jednini slučajevima ta su davanja imala karakter obaveznog dara zemljoposjedniku, a u 
drugim su slučajevima prvobitno bila namijenjena za opskrbu kraljevske vojne sile pa se tada 
nazivaju carnaticum ili hostilitium. Veoma je rasprostranjena bila redovna dažbina određenog 


broja kokoši ili druge peradi sa svakoga mansusa, pri čemu je uz svaku kokoš trebalo dati 
utvrđeni broj jaja 5 ili 6. 

U cjelini uzevši, dažbine u naravi bile su razmjerno malene i nipošto nisu teško opterećivale 
obrađivačevo gospodarstvo. 

U neku ruku prijelazni karakter od dažbina u naravi k radnim dažbinama čine dažbine u 
gotovim proizvodima rada. One se u osnovi mogu svrstati u dvije skupine: 1 proizvodi od 
drva i 2 tkanine lanene ili vunene. 

Iz prve skupine držaoci mansusa bili su dužni davati određenu količinu gorivog drva koje je 
trebalo nasjeći u vlasteoskoj šumi, izdjelati kao cjepanice, dovesti i složiti na hvatove u 
dvorištu curtisa. Osim toga morali su izraditi i dopremiti u dvorac utvrđenu količinu letava i 
daščica za krovne konstrukcije, gradnju staja i pojata, kolaca za plotove, motki za vinograde, 
duga za bačve, baklji od smolava drva 1 si. 

Sva ta davanja od drva bila su redovna i godišnja jednokratna, ali raspoređena tako da je jedan 
i isti mansus jedne godine davao cjepanice, drugi letve, treći kolce i motke, četvrti duge, itd. 
pa onda poslije više godina opet cjepanice itd. U toj smjeni davanja nisu svi mansusi u istoj 
godini davali na pr. cjepanice, a u drugoj svi na pr. kolce, nego su u istoj godini jedni davali 
cjepanice, drugi letve, treći kolce itd., tako da je vlastelinove gospodarstvo svake godine 
dobivalo sve potrebite izrađevine od drva. 

Dažbine u tekstilnim proizvodima obuhvaćale su utvrđene količine platna i sukna. Sirovinu je 
redovno davao gospodar. Tkanje platna i sukna bilo je u prvome redu obaveza servilnih 
mansusa i po svom podrijetlu nadoknada za rad koji se prvobitno obavljao u radionicama na 
dvorcu, i to ženskom radnom snagom. 

Radne obaveze držalaca mansusa bile su u karolinško doba glavni dio tereta koji se osnivaju 
na činjenici da je vlastelin prepustio dio svoje zemlje neposrednim proizvođačima na 
samostalnu obradbu. 

Pojam radnih obaveza obuhvaćao je niz dužnosti koje izvori obilježavaju nazivom servitium 
služba. Ona se sastojala od slijedećih dužnosti: 

1 Ratarske obaveze. One su bile najbrojnije i najraznovrsnije, za dr-Žžaoce čestica najteže a za 
vlasnika zemlje najvažnije, jer su omogućavale da rezervatska zemlja vlastelinstva bude zaista 
obrađena. 

Sistem koji je osiguravao tu obradbu imao je dva organizaciona oblika: a uz svaku česticu 
danu držaocima na samostalno obrađivanje bio je pridodan i dio vlasteoske rezervatske 
oranice tzv. ansinge, koji je trebalo obraditi u potpunosti, od oranja do žetve i pohranjivanja 
plodina u vlasteoske hambare; bio je to stariji oblik, baštinjen iz merovinške epohe; b svi 
obra-đivači čestica odlazili su na određene dane u tjednu ili godini da skupno rade na 
vlasteoskoj rezervatskoj obradivoj zemlji. Takav oblik radne obaveze prigodom oranja imao je 
poseban naziv, corvada kuluk. Sve ostale poljoprivredne radove koji vremenski slijede nakon 
oranja žetva, kosidba, berba i dr. si. obrađivači su vršili na različit način, jer su jedni mansusi 
bili obavezni da za svaku kategoriju radova daju utvrđeni broj radnih dana, drugi su morali 
davati gospodaru na potpuno raspolaganje jednoga ili više radnika sve do potpunog završetka 
određenoga sezonskog poljoprivrednog posla, dok su treći davali radnu snagu jedan ili više 
radnih dana sedmično sve do završetka sezonskih poljoprivrednih radova. 

2 Manoperae bile su takvi radovi rukodjeljnog karaktera kojima je dr-žalac podizao drvene 
ograde oko vlasteoskih oranica, sudjelovao u gradnji i opravci zgrada na curtisu, kopanju 
bunara i si. Ali, ponekad, taj je naziv osim navedenih obaveza označavao i sve poljoprivredne 


radove nakon završenog oranja žetvu, kosidbu, berbu, vršidbu, plijevljenje polja, 
uskladištavanje uroda, vrtlarske radove i dr. si.. U takvom slučaju sveukupne agrarne obaveze 
držalaca sastojale su se od dva dijela: oranje corvada i mano-perae svi ostali poljoprivredni 
radovi plus podizanje plotova i ograda te podizanje i uzdržavanje zgrada na curtisu s 
kopanjem bunara. 

3 Podvoz carroperae i angariae, sastojao se od dva dijela: od dopreme plodina s polja i drva iz 
šuma na vlasteoski dvor carroperae; naprotiv, angariae su bile takav podvoz koji je proizvode 
rada otpremao izvan granica villae, u glavno boravište vlastelina ili na neko udaljenije 
odredište, u neko trgovište ili čak u riječnu ili morsku luku radi daljeg transporta. 

Pod pojam angaria svrstavala se i teklička služba koja se vršila pješice, na konju ili lađom. 

4 Noći noctes. Vlastelinstvu su osim unaprijed utvrđenih radnih obaveza bili potrebni i 
nepredviđeni radovi, pa su obrađivači osim tereta što su ih sačinjavale corvadae, manoperae i 
carroperae, a koje su se određivale od zore do zalaska sunca pa se stoga sve zajedno zovu dani 
ili dies, bili dužni i da se stavljaju na raspolaganje gospodarevu vlastelinstvu nevezano uz 

17 Srednjovjekovno doba povijesnog razvitka 

određenu dužnost. Takva obaveza sjedinjavala je nekoliko dana u jednu vremensku cjelinu, pa 
se stoga, za razliku od obaveza dani, nazivala noći premda se radilo, dakako, i tada samo od 
jutra do večeri. Obaveza noctes zahtijevala se dva puta u godini: jednom zimi a drugi puta u 
proljeće ili ljeti, a iznosila je svaki puta po 14 ili 15 dana. Izuzetno su se termini mogli spojiti 
u 

jedan jedini, jednomjesečni rok. 

Noctes je bio naročito važan oblik radne obaveze na pr. za bogate opatije koje su imale veoma 
prostran rezervat oko samog sjedišta opatije, pa je bilo premalo radne snage na mansusima 
koji su bili na periferiji takvog rezervata. U takvim okolnostima, opatija je dovodila radnu 
snagu sa svojih udaljenih villa pa je bilo nemoguće da radna snaga svake večeri odonuda 
odlazi svojoj kući. Sličan oblik upotrebi javan ja radne snage s mansusa nametao se za velike 
pothvate sječe drva, krčenja ili zamašne građevne radove na 

curtisu. 

Svi navedeni oblici obročnih i radnih dažbina nisu bili podjednaka obaveza svih mansusa bez 
razlike. Naprotiv, između obaveza ingenuilnih i obaveza servilnih mansusa postojale su jasno 
izražene razlike. 

1 Naturalne obročne dažbine ingenuilnih mansusa obuhvaćale su utvrđenu količinu uroda s 
polja, dažbinu u vinu herbaticum te hostilitium i carnaticum. Prve dvije od tih dažbina bile su 
zakupnina za upotrebu čestice i otkupnina za pravo ispaše na vlasteoskim livadama poslije 
kosidbe. Druge dvije bile su po svom podrijetlu javnopravne obaveze prema kraljevskoj 
vlasti. Hostilitrum je zahtijevao da se sa svakog mansusa kraljevskoj vojsci daju jedna kola sa 
spregom od četiri vola za prijevoz oružja, vojne opreme i hrane. Prvobitno je, naime, svaki 
držalac seoske slobodne čestice bio obavezan da odlazi na kraljevski opći vojni pohod ost. Ali 
od druge polovice VIII. st. ta se obaveza nadomješta otkupninom u naravi podvozna služba u 
korist vojske, dok izravna vojna dužnost tereti samo nezavisne zemljoposjednike i vlasnike 
beneficija. Ta zamjenska državna dažbina pretvorila se tijekom IX. st. u pravo prepušteno 
veleposjednicima, pa sad oni dobivaju hostilitium s ingenuilnih mansusa i upotrebljavaju ga u 
svoju korist na svom vlastitom 

gospodarstvu. 

Jednako je i carnaticum prvobitno bio javnopravna dažbina kojom su slobodni držaoci čestica 
bili obavezni da davanjem stoke opskrbljuju kraljevsku vojsku hranom. U procesu prepuštanja 
javnih prava velikim zemljoposjednicima, korisnikom te dažbine postaje vlastelin, ali je oni 
dalje smije uzimati samo od ingenuilnih mansusa. 


Od dažbina u proizvodima neagrarnoga rada ingenuilne je mansuse teretila samo sječa drva, 
priprema 1 dostava gorivog drva iz vlasteoske šume, ali je ta dužnost bila naknada za pravo 
ingenuilnih držalaca da iz iste šume i za svoje potrebe sijeku utvrđenu količinu drva. 

I, najzad, dažbine ingenuilnih mansusa dopunjale su se obaveznim darom kokoši, druge 
peradi i jaja, u znak počasti gospodaru ili priznavanja 

njegova gospodstva. 

2 naturalne dažbine servilnih mansusa obuhvaćale su određenu količinu plodova 
poljoprivrednoga rada koju je po svome nahođenju određivao upravnik vlasteoskog imanja, u 
vezi s plodnošću žetve u svakoj godini i brojem obrađivačeve sitne stoke. I servilni mansus 
davao je obavezni dar u peradi i jajima. Budući da u načelu nije imao krupne stoke, sa 
servilnog se mansusa plaćala samo naknada za pravo ispaše svinja u gospodarevoj šumi. 

Od dažbina u neagrarnim proizvodima rada, za servilne je mansuse posebice karakteristična 
bila dužnost izrađivanja lanenih i vunenih tkanina za potrebe vlastelinova gospodarstva. 

3 Radne obaveze ingenuilnih mansusa obuhvaćale su obradbu vlasteo-skih oranica, 
manoperae, carroperae, angariae i noctes. Sve te dužnosti bile su vremenski i po svom obliku 
strogo određene i ograničene običajima svake domene. 

4 Radne obaveze servilnih mansusa bile su znatno teže. One obuhvaćaju 3 dana u svakom 
tjednu, tijekom cijele godine, pri čemu takva radna snaga može biti upotrijebljena za bilo 
kakav posao, po slobodnom nahođenju gospodara ili upravnika vlasteoskog imanja. 

Povrh ove osnovne obaveze svaki je servilni mansus morao davati još jednu radnu snagu za 
radove na rezervatu u vrijeme svih velikih sezonskih poljoprivrednih radova na rezervatu te 
držati noćnu stražu na curtisu, čuvati vlastelinove svinje u vrijeme žirenja po šumama, prati i 
strići ovce u stajama curtisa, opskrbljivati dvor kruhom i pivom i dr. si. U krajevima gdje se 
uzgajala loza, držalac servilnoga mansusa morao je obrađivati još i jednu malu česticu 
gospodareva vinograda, pri čemu je s nje morao davati ne cio urod, nego stalno utvrđenu 
količinu vina, bez obzira da li je berba mogla dati toliku količinu ili nije. 

Razlike između ingenuilnih i servilnih mansusa bile su, dakle, brojne: ingenuilni mansusi bili 
su veći a servilni manji; prvi od njih imali su i krupne stoke za obradbu, dok je drugi u načelu 
nisu imali; naturalne dažbine i jednih i drugih mansusa bile su nevelike, ali jer je opseg 
servilnih mansusa bio manji, ta je dažbina servilnih mansusa, u apsolutnom odnosu manja, u 
relativnom opsegu bila veća; radne obaveze ingenuilnih mansusa bile su vremenski znatno 
manje, i po trajanju i vrsti poslova točno određene, dok su obaveze servilnih mansusa u 
pogledu vremena bile znatno veće a vrste poslova uopće nisu bile fiksirane nego su zavisile o 
vlastelinovu ili upravni-kovu nahođenju. 

U cijelosti pak težište obaveza i ingenuilnih 1 servilnih mansusa bilo je na radnim obavezama. 
U odnosu prema radnim obavezama naturalna davanja bila su neznatna. Iz toga slijedi da 
ekonomsko jedinstvo cjelokupnog vlasteoskog imanja nije počivalo na naturalnim obročnim 
prihodima s čestica koji su pritjecali na vlastelinov dvor. Te naturalne dažbine imale su više 
simbolički karakter zakupnine za zemlju ili su bile transformirane javne dažbine u korist 
države. Veleposjednik očito nije prepuštao čestice svoje zemlje neposrednim obrađivačima 
zbog toga što je želio s njih primati obroke u naturi i zatim živjeti od tih obroka. Naprotiv, 
osnovni interes zemljoposjednika sastojao se od toga što je on davanjem svoje zemlje 
zavisnim obrađivačima na uživanje u obliku pojedinih parcela nametao tim obrađivačima 
obavezu da obrađuju onu zemlju koju je on zadržao za sebe. Dodjeljivanje čestica bilo je 
način kako je zemljoposjednik za sebe osiguravao eksploataciju radne snage koja mu je bila 
nužna da bi mogao živjeti od svoga rezer-vatskog imanja. Bez te radne snage njegova bi 
zemlja ostajala pusta. U tome smislu, veleposjednik je bio zainteresiran da ima obrađivača na 
svojim česticama, uz uvjet da oni obrađuju njegov rezervat. S druge strane, obrađi-vači 
čestica nisu imali vlastite zemlje, pa su bili ovisni o tome da im veliki zemljoposjednik 


prepusti česticu da od nje žive. Na taj način, oba dijela vil-lae čine jednu socijalno- 
ekonomsku cjelinu, pri čemu su oba njezina dijela 

socijalno i ekonomski upućena jedan na drugi. Oni su sastavni dio određene društvene 
strukture, u kojoj vlasnik osnovnog sredstva za proizvodnju na karakterističan način 
eksploatira radnu snagu proizvođača. Taj sistem eksploatacije specifičan je za ovu društvenu 
epohu a načelno je različit od onoga koji je vladao u klasično robovlasničko doba. On je 
svojstven upravo onom tipu klasnog društva koje nazivamo feudalizam. 

U usporedbi s kasnoantičkim obavezama slobodnih obrađivača velepo-sjednikovih parcela 
kolona i neslobodnih serva, prva stoljeća srednjega vijeka donijela su znatno olakšanje. U VI. 
i VII. st. kolon više ne daje vlasniku zemlje 13 plodina, kao u antici, nego, u prosjeku, svega 
110. Njegove radne obaveze svode se na obradu razmjerno malog dijela vlastelinova rezervata 
ili na točno utvrđeni i ograničeni broj radnih dana u godini. I servi su se u tim stoljećima 
izvanredno emancipirali; i njihova naturalna dažbina nije velika, a radna obaveza obuhvaća 
manje od polovice vremena njegova radnog života. I treća kategorija radne snage VI. i VII. 
st., ona koja potječe od osiromašenih slobodnih Germana i zapada u privrednu zavisnost od 
zemljopo-sjeda, opterećena je dažbinama koje su, u sveukupnom opsegu, još manje 

od obaveza kolona. 

Na taj način, rana srednjovjekovna stoljeća donijela su pretežnom dijelu radne snage bitno 
poboljšanje njegova privrednog i društvenog položaja s izuzetkom pauperiziranog 
germanskog slobodnog seljaštva koje se kreće putem privredne i društvene degradacije, pa je 
početak Srednjega vijeka doba specifičnoga svojevrsnog oslobođenja radne snage od antičkih 
oblika pod- 

vlašćenosti. 

Ali u nastavku privrednog i društvenog života, počevši od sredine VIII. st. i u IX. stoljeću, 
ostvaruju se izmjene u stanju postignutom u VI. i VII. st. Dažbine ingenuilnih mansusa u 
korist zemljoposjednika povećavaju se dažbinama koje su po svome podrijetlu nekadašnja 
javna davanja slobodnih ljudi u korist države hostilitium i carnaticum a do IX. st. su se 
pretvorila u pravo privatnog veleposjednika, pa su, prema tome, rezultat dezintegracije 
državne vlasti i prelaska javnopravnih kompetencija u ruke privatnopravnih osoba. Nadalje, 
znatno je proširen i opseg radnih obaveza ingenuilnih mansusa. One obuhvaćaju ne samo 
obradbu dijela vlastelinove oranice ansinge, nego i manoperae, carroperae, angariae i noctes. 
Obročne obaveze servilnih mansusa ne povećavaju se dažbinama javnopravnog podrijetla, ali 
su radne dužnosti i sa tih čestica bile osjetno otežane i po opsegu i vrsti radova koji ostaju 
zavisni o neomeđenim zahtjevima zemljoposjednika. 

Veliki zemljišni posjed karolinškog doba bio je po svojoj unutrašnjoj strukturi i po sistemu 
raspodjele tereta što leže na neposrednim proizvođačima rezultat daljnjeg razvitka i 
konsolidacije novoga klasnog poretka koji se izgrađivao u procesu feudalizacije. S 
nestajanjem slobodnoga germanskog seljaštva koje velikaši postupno uklapaju u okvire svojih 
zemljoposjeda podložnost seljaštva feudalnim zemljoposjednicima generalizirala se. Gotovo 
sva zemlja prešla je u ruke feudalaca. Temeljem njihova blagostanja i mogućnosti da žive od 
zemljišne rente baveći se vojnim, službeničkim ili crkvenim funkcijama postaje njihovo 
veliko rezervatsko imanje koje obrađuju držaoci mansusa. Zbog toga opseg rezervata ne pada 
ispod polovice sveukupnog opsega vlasteoskog imanja, a radne dužnosti, nužne za obradbu te 
zemlje, uvećavaju se i za držaoce slobodnih ingenuilnih i za držaoce neslobodnih servilnih 
mansusa. 

Tijekom IX. st. očituje se, nadalje, i težnja za izjednačavanjem dažbina za sve obrađivače 
podjednako. Uključenjem nekoć slobodnih i nezavisnih članova seljačkih općina u 
vlastelinstvo, oni su se praktički zbližili s uvjetima života 1 rada kolona pa formiraju 


jedinstvenu kategoriju ingenuilnih drža-laca vlasteoske zemlje. Ali u sve većem broju 
slučajeva potomci nekoć slobodnih seljaka i kolona drže servilne mansuse, i obratno. Osobni 
status čovjeka postaje sporedan i postupno pada u zaborav. A što se tiče zemlje opterećene 
ingenuilnim odnosno servilnim dažbinama za veleposjednika postaje sve nezgodnija servilna 
obaveza od tri dana u sedmici tijekom cijele godine, jer je postojala mogućnost da takva 
servilna obaveza ne bude racionalno iskorištena za periodičke, sezonske poljoprivredne 
radove na re-zervatskoj zemlji. Stoga zemljoposjednik postaje zainteresiran da i servilnu 
trodnevnu obavezu u tjednu zamijeni sezonskim radnim obavezama kakve su teretile 
ingenuilne mansuse. Pri tome corvadae ostaju u biti orackom obavezom, a manoperae sada 
već kao dužnost i ingenuilnih 1 servilnih man-susa pokrivaju zajedno s podvozom i "noćima" 
sve ostale radne potrebe vlasteoskog rezervata. 

U tome procesu mijenjanja koje ispunja IX. stoljeće radni tereti na ingenuilnim mansusima 
naročito manoperae otežavaju se, dok se sveukupne radne obaveze servilnih mansusa 
izjednačavanjem s obavezama ingenuilnih mansusa olakšavaju. 

Na taj način, općom nivelacijom na istoj razini, postupno se stvara jedinstvena klasa 
neposrednih proizvođača u feudalnom društvu koje se približava vremenu svoje potpune 
izgrađenosti. Do kraja IX. st. taj proces unifikacije još nije bio ni izdaleka a pogotovu ne 
svagdje završen nego se nastavlja i preko te vremenske granice. 

Zanimljivo je da se usporedo s tim procesom izjednačavanja obaveza koje leže na mansusima 
u drugoj polovici IX. st. vrši i jedan suprotni proces stanovite specijalizacije mansusa. U 
vlastelinovu gospodarstvu bilo je, naime, i takvih poslova koji nisu mogli biti obavljeni 
općom i podjednakom obavezom svih držalaca vlastelinovih zemljišnih čestica jer, s jedne 
strane, nisu zahtijevali mnogobrojnu radnu snagu, dok su, s druge strane, tražili izvjesnu 
specijaliziranost u vršenju zadanog posla. 

Ove okolnosti važile su u prvome redu za one držaoce čestica koji su na vlasteoskom dvoru 
obavljali neke obrtničke poslove. Takvi obrtnici, kovači, zlatari, postolari, tesari, također su 
imali svoju česticu i obrađivali je, ali su bili oslobođeni svake naturalne ili radne obaveze 
osim što su bili dužni da vlasteoskom dvoru svake godine isporuče određenu količinu 
proizvoda svoje obrtničke djelatnosti. 

Donekle sličan položaj imali su i upravni službenici na vlastelinovu imanju: nadglednici 
radova na poljima, šumari, računovođe i dr. si. Svaki od njih imao je po jedan ingenuilni 
mansus, ali s njega nije davao nikakve obročne ili radne dažbine osim svoje specijalizirane 
službe, koja, dakako, nije zaokupljala sve njihovo radno vrijeme nego im je ostavljala i 
dovoljno mogućnosti da za sebe obrađuju svoj mansus s kojega im je ostajao cio netaknuti 
urod. 

Neki od takvih vlasteoskih službenika, naročito ako je njihova služba bila u većoj mjeri 
važna, uživali su čak i povlašteni položaj. Tako je na pr. villicus, nadzornik svih gospodarskih 
poslova na imanju, često imao čak i znatno velik zemljišni posjed koji je obuhvaćao 2 ili 3 
normalna mansusa, pri čemu je namirivao obavezu koliko je trebalo da namiruje samo jedan 

mansus. Bilo je i slučajeva da je villicus osim svoga normalnog mansusa imao čak i poseban 
beneficij, dobiven od gospodara, koji se sastojao od 2-3 čestice na kojima su živjeli i radili 
neposredni obrađivači zemlje, obavezni da uobičajene dažbine daju ne vlasniku veleposjeda, 
nego villicusu. Treći način nagrađivanja takvog službenika sastojao se u tome što mu je 
vlastelin odobrio da osim svoga osnovnog mansusa koji je bio manje ili više oslobođen 
dažbina za sebe zadržava određeni dio obročnih ili radnih davanja onih neposrednih 
obrađivača što žive na mansusima imanja kojim je takav villicus upravljao. 

Svi takvi oblici posebnih pogodnosti upravnog osoblja pružali su im dovoljno mogućnosti da 
se s vremenom i ekonomski i socijalno izdignu i pretvore u zaseban sloj službeničko- 


zemljoposjedničke gospoštije, koja se već krajem IX. st. u izvorima pojavljuje pod nazivom 
ministerijalci. 

Trgovina i promet Karolinško doba nesumnjivo je vrijeme u kom prevladava agrarna privreda. 
Ali trgovine i prometa ipak je 

i u karolinško doba bilo; no ona se odvijala na način koji je svojstven tome vremenu. 

Stanje u trgovačkoj i obrtničkoj djelatnosti bilo je određeno dvjema okolnostima: ulogom 
gradova i stupnjem privredne zainteresiranosti velikog zemljišnog posjeda za trgovinsku 
razmjenu. 

Općenito je poznato da u zapadnoj Evropi u ranom srednjem vijeku nije bilo velikih gradova. 
Takva situacija bila je rezultat dugotrajnog procesa koji počinje još u III. st. n. e., u doba 
velike unutrašnjopolitičke, vojne i privredne krize Carstva. Već tada život mnogih gradova 
zamire i skučava se u uže jezgre koje se u žurbi opasavaju zidinama da bi se zaštitile od 
vanjskih opasnosti. Oni dijelovi nekadašnjih gradskih naselja koji su ostali izvan zidina 
postepeno su napuštani pa su u vrijeme seobe naroda propali. 

Dekadansa gradova nastavljala se i u merovinško doba. Stanovništvo ionako smanjenih 
gradova prorjeđuje se i dalje 1 rijetko kada prelazi nekoliko tisuća. Obrtnička djelatnost u 
njima bila je veoma ograničena a i trgovina se znatno smanjuje. U samome gradu postoje i 
prostrane agrarne površine, pa se najveći dio stanovništva bavi, uz druga zanimanja, i 
poljoprivredom na tim zemljištima a 1 na svojim poljima izvan grada. 

Nešto više života sačuvalo se u onim gradovima u kojima je bilo sjedište biskupa. Tu je 
djelatnost svećenstva upošljavala niz obrta: tkalce, krojače, postolare, kolare, zlatare, zidare, 
voštare, pekare, pivare, medičare i dr. Budući da su biskupije i kaptoli imali znatne 
zemljoposjede izvan gradskog područja, gradski je centar bio u neprekidnom saobraćaju s 
poljoprivrednim rajonima, u grad su se dovozili plodovi rada na imanjima a iz grada su u sela 
odlazile obrtničke izrađevine. 

Nakon epohe dubokog pada u intenzivnosti gradskog života, u VIII. i IX. st. može se u nizu 
gradova ustanoviti postepeni polagani porast stanovništva i postupno širenje gradskog 
područja. Niz takvih gradova nisu bili biskupijska središta nego čvorišta prometa na 
pogodnim mjestima, raskrsnicama pu-teva, obalama ili ušćima rijeka, na Rajni, Meusi, 
Scheldi i drugim rijekama. Među takvim lučkim središtima na rijekama, ušćima ili na morskoj 
obali isticali su se Metz, Mainz, Verdun, Maastricht, Dinant, Namur, Cambrai, Tour-nai, 
Gand, Rouen, Quentovic, Duurstede i dr. 

Njihovo postupno i sporo buđenje zasnivalo se ne na upravnim ili crkvenim djelatnostima, 
nego na jačanju i obnavljanju prometa i trgovine. 

Još u prvim stoljećima merovinške ere, tj. u VI. i VII. st., suvremeni dokumenti govore o 
trgovcima koji u Franačku dolaze s Istoka a sve ih bez razlike nazivaju Sirijcima. Svi oni u 
Franačkoj vode jednostranu trgovinu: uvoze mirodije, svilu, skupocjene tkanine, kožu, 
maslinovo ulje i papirus, ali tu robu ne razmjenjuju za proizvode s franačkog područja nego ju 
prodaju za zlato. 

U karolinško doba situacija je znatno izmijenjena. Sad među trgovcima s Istoka dominiraju 
Židovi, a svoj uvoz ne prodaju samo za zlato nego ga zamjenjuju u prvom redu za robove. 

Pa ipak, ti židovski trgovci nisu česta pojava. Mnogobrojniji od njih bili su mali domaći 
trgovci, sitni poduzetnici koji su u veoma teškim okolnostima putovali zemljom raznoseći 
malen broj artikala i ostvarujući neznatnu dobit. Znatnije poslovne pothvate ostvarivali su 
trgovci koji su trajno ili povremeno opskrbljivali vladarev ili velikaške dvorove luksuznom 
robom, koji su uspijevali iskoristiti regionalne nerodice i glad 1 tada iz prikupljenih zaliha 
namirivali potrebe po izuzetno visokim cijenama ili koji su se bavili trgovinom robljem. 

U pogledu dometa i sadržaja, sveukupna je trgovina bila ili lokalna, ili regionalna i 
međuregionalna ili pak trgovina dalekog dometa. 


U karolinško doba gotovo su se u svim biskupskim gradovima održavala redovna tjedna 
sajmovanja, a osim toga i u mnogim od onih mjesta koja su imala povoljan zemljopisni 
položaj na raskršćima putova ili na rijekama. Na takvim je tržištima forum, mercatum državna 
vlast ubirala unosne tržišne takse pa je bila zainteresirana za njihov prosperitet. Premda je broj 
tržišta bio velik, većina njih imala je veoma skromno poslovanje i u pogledu vrsta robe i u 
pogledu njihovih količina. Radilo se najčešće o nekolicini seljaka koji su na gradsko tržište 
donosili perad, jaja, mliječne proizvode, male količine vune ili slične sitne viškove svoga 
kućanstva, da bi za ubran novac ili u neposrednoj razmjeni nabavili proizvode mjesnih 
obrtnika. Tek je izuzetno na takva tržišta zalutao kakav trgovac iz veće daljine i donosio nešto 
neuobičajeniju robu. 

Regionalna i međuregionalna trgovina obuhvaćala je neophodno potrebite živežne namirnice 
ili sirovine, kao žito, vino, ribu, sol, željezo, olovo, lan i si., koje se nikako ili povremeno 
zbog nerodice nisu mogle dobiti u nekim predjelima pa ih je trebalo dobavljati iz područja 
gdje ih je bilo. Ali i takva trgovina povezivala je razmjerno nevelike udaljenosti i obuhvaćala 
manje količine jer su teškoće u dopremanju za svaki daleki i obimniji dovoz povećavale 
skupoću takvih artikala preko svake granice rentabilnosti. 

Iz istih razloga i daleka je trgovina obuhvaćala samo dragocjenosti koje su u manjim 
količinama predstavljale znatnu vrijednost miomirisi, mirodije, dragulji, raskošne tkanine. 
Takvi su se predmeti najčešće dobavljali iz Bizanta ili islamskih zemalja. Ali u Zapadnoj je 
Evropi bilo malo interesenata kojih je kupovna moć bila dovoljno velika da u VIII. i IX. st. 
nabavljaju takvu robu. Bili su to u prvom redu kraljevi i najviši svjetovni i crkveni 
dostojanstvenici, u svemu, u franačkoj državi, dvije-tri tisuće osoba. 

Daleka trgovina kojom je karolinška monarhija bila povezana s udaljenim zemljama utrla je 
sebi nekoliko glavnih smjerova. 

Na sjeveru su Frigijci i švedski Normani uspjeli povezati sjeverne obale franačke države s 
putem što su ga švedski Varjazi probili kroz Rusiju do obala Crnoga mora kamo su dolazili 
proizvodi iz Bizanta i s islamskoga Bliskog istoka. Čvorište te trgovačke veze bio je otok 
Gotland, na Baltiku, gdje je nađeno preko 20 tisuća komada arapskoga zlatnog novca raznih 
tursko-arapskih dinastija koje su vladale u Turkestanu, Hivi, Bunari i Samarkandu. Roba što 
je stizala na Baltik otpremala se kopnenim putem preko Saske ili preko trgovačkih luka na 
ušćima franačkih rijeka pa je tako prodirala u unutrašnjost zemlje. 

Frigijski trgovci povezivali su Franačku i s Britanijom, odakle su uvozili vunu i sukno. 

Franci su trgovali i kopnenim putem koji je išao niz Dunav u Panoniju, kroz slavenske zemlje 
i područja koja su do kraja VIII. st. bila pod vlašću Avara, pa je negdje na kraju toga puta 
dolazilo do kontakata s trgovinom koja je preko Kijeva održavala veze s Bizantom i Prednjim 
istokom. 

Od uključenja Italije u sastav Karolinške monarhije 774 znatnu su važnost dobili putevi preko 
alpskih klanaca u lombardijske gradove i otuda u bizantske luke u južnoj Italiji. Posebnu 
važnost imao je put niz rijeku Po na obalu Jadrana, jer je Jadran bio relativno sigurno more, 
zaštićeno od arapskih prodora bizantskim stražama s obje strane Otrantskih vrata. Od gradova 
koji su se na tom putu razvijali osobitu su važnost imali Pavija, Ferrara i Venecija. Osim 
trgovine preko Italije, u IX. su stoljeću istim smjerom putovali i brojni hodočasnici u Svetu 
zemlju. Dobri odnosi Franačke s Bagdadskim kalifatom osiguravali su i izravne trgovačke 
veze s islamskim zemljama oko istočnih obala Sredozemnoga mora. Nastojanje Karolinške 
monarhije da Bizantu preotme Veneciju, Istru, Primorsku Hrvatsku i dalmatinske gradove i 
otoke bilo je izraz težnje da ovlada jadranskim putem prema Istoku. 

Tijekom IX. st. popravili su se politički odnosi Franačke čak i s muslimanskom Španjolskom, 
pa je s tim u vezi obnovljena i trgovina s Pirenej-skim poluotokom. Naročito su jake bile veze 


trgovaca robljem s Barcelonom, kamo su karavane iz Verduna odlazile najprije dolinom 
Rhone, a zatim plovidbom uz morske obale. 

Nijedan od navedenih puteva karolinške daleke trgovine nije bio gusto frekventiran niti su 
trgovački transporti prenosili znatne količine robe. Sve su to bila veoma neredovita kretanja i 
oskudna prenošenja trgovačkih prtljaga. Nije bilo uščuvanih cesta, nego su postojali samo 
ostaci antičkih puteva, a često je bilo nužno probijati se kroz bespuća, uz stalnu opasnost od 
razbojničkih napada, pljačke i drugih katastrofa. 

Bez obzira na to što je trgovina u karolinško doba bila potpuno sporedna privredna djelatnost, 
njoj je ipak bio potreban novac. Ali u tom pogledu položaj zapadnoevropskih zemalja nije bio 
povoljan. One nisu proizvodile zlato, pa su mogle trošiti samo svoje zalihe prikupljene u 
prethodnim razdobljima, kad trgovina u tim područjima još nije završavala pasivnom 
bilansom. 

Novčana osnovica u ranom srednjem vijeku bio je bizantski zlatni solid ili njegova trećina, 
triens ili trimesis. Kujući svoj novac, barbarski su kraljevi oponašali te jedinice da bi mogli 
plaćati svoje kupovine na Istoku. Već tijekom VII. st. merovinška je država bila kadra kovati 
samo srebren novac, presvučen tankim slojem zlata, ali je njegovo emitiranje prestalo u 
početku VIII. st., pa je izrazito opadanje daleke trgovine s Istokom u karolinško doba 

u usporedbi s prethodnom, merovinškom epohom bilo rezultat potpunog iscrpljenja zlatnih 
rezervi i, uslijed toga, općeg pada kupovne moći. 

Radi oživljavanja trgovine, karolinška je monarhija obnovila kovanje srebrnog novca koji je, 
kao niža moneta, postojao još u merovinško doba, ali se bio toliko iskvario da nije imao 
gotovo nikakve kupovne moći. Karlo Veliki je u dva navrata povećavao količinu srebra u 
jednom denariju. Najzad se ona učvrstila u iznosu od 2,04 gr. Dvanaest takvih denarija 
predstavljalo je vrijednost I zlatnog solida, koga faktično nije bilo u opticaju kolao je samo 
srebrni denarij i njegovi alikvotni dijelovi, u prvom redu poludenar ili obol. Dvadeset zlatnih 
solida bilo je jednako jednoj livri koja je kao utezna mjera imala 491 gram. 

Monetarni sistem jedinica u odnosu 1:12:20, pod nazivima denarij, solid, livra održao se u 
Evropi sve do modernih vremena, a u Engleskoj da druge polovice XX. stoljeća. 
Organizacija kovanja novca bila je tipično srednjovjekovna. Karlo Veliki nastojao je 
monopolizirati kovanje kraljevskoga novca u jednoj jedinoj kovnici na svom dvoru. Ali za 
vrijeme Ludovika Pobožnog već su gotovo svi biskupski gradovi i mnoge riječne luke kovali 
kraljevske denare, često sa znatno smanjenom količinom srebra. To je navelo Karla Ćelavoga 
da 864. donese naredbu o pretapanju sveukupnoga novca u opticaju, pri čemu je samo 9 
kraljevskih kovnica dobilo pravo da kuju novi tip kraljevskog denarija. Ali do nove 
decentralizacije kovanja došlo je i nakon te odredbe. Uzrok tome nije bila velika potreba za 
novcem nego mogućnost zarade spo-moću kvarenja novca u pojedinim kovnicama u korist 
onoga feudalca koji je kraljevskom koncesijom dobio takvu kovnicu pod svoju kontrolu. 

U cjelini, karolinško društvo nije proizvodilo za tržište ni za razmjenu dobara nego za 
potrošnju samih neposrednih proizvođača i klase vlasnika osnovnih sredstava za proizvodnju. 
Zapad nije imao vlastitoga zlata kojim bi mogao plaćati znatan uvoz visoke tehničke 
produkcije iz istočnih zemalja, a taj nedostatak kupovnog sredstva nije mogao nadoknaditi 
proizvodnjom takvih artikala koji bi mogli biti plasirani u zamjenu za proizvode istoka osim 
izvoza robova i, donekle, kovina. Zbog toga je trgovina Zapada naglo zamirala. 

Ovakvo činjenično stanje nameće pitanje o uzrocima izmjena koje su se ostvarile. Njih 
nesumnjivo treba tražiti u sferi opće proizvodnje i društvenih odnosa što su se u tom procesu 
proizvodnje oblikovali. 

U doba Rimskoga carstva eksploatacija robovske radne snage bila je unosna baza za 
bogaćenje robovlasničke klase. Ona je proizvode sa svojih imanja ili iz svojih obrtničkih 
radionica, u kojima su radili robovi, na tržištu pretvarala u novac, a cirkulacija novca 


omogućavala je razmjenu proizvoda raznih oblasti Mediteranskog svijeta i njegove bliže ili 
dalje zemljopisne pozadine. 

Vojno-ekonomska kriza III. st. i zatim propast Zapadnorimskog carstva u vrtlogu seobe 
naroda likvidirala je politički sistem koji je zaštićivao robovlasničke društvene odnose. 

Ni antička država za posljednjih stoljeća Carstva, a ni njene države-ba-štinice na Zapadu, nisu 
bile kadre osigurati robovsku podlogu općeg procesa proizvodnje. Zbog toga su vlasnici 
osnovnih sredstava za proizvodnju morali pristati na znatne koncesije u korist proizvođača 
ako su htjeli da ne izgube svaku mogućnost da žive od plodova tuđega rada. Umjesto da 
proizvođačima 

oduzimaju sveukupni njihov rad ili 13 do 23 plodova njihova rada kao što su to uzimali 
vlasnici zemljoposjeda od svojih kolona u II. st. n. e. u sjevernoj Africi, oni su im morali 
ustupiti znatne komplekse svoje zemlje prosječno oko 50 i pristati da tu zemlju neposredni 
proizvođači obrađuju za sebe, uz uvjet da vlasniku daju u biti simboličke darove od plodina s 
toga dijela zemlje, ali da pri tom obrađuju i onih drugih 50% zemlje što ju je vlasnik zadržao 
za sebe sama. 

Takav sistem osiguravao je zemljoposjednicima da budu dovoljno opskrbljeni svime što im je 
trebalo da žive razmjerno dobro, u sigurnosti i bez neimaštine. Ali u takvim novoformiranim 
odnosima nije bilo produkcije u izobilju ili pretičku nad potrebama neposredne potrošnje. 
Zemljoposjednici zbog toga nisu mogli akumulirati bogatstva i tezaurirati znatnije količine 
novca. 

Zapavši u takvu situaciju, trgovina se održavala u relativnoj snazi sve dok su posjedničke 
klase na pr. još u merovinško doba imale starih zaliha zlata, čim su one nestale, naturalizacija 
privrede očitovala se maksimalno i razotkrila bit novooblikovanoga privrednog i društvenog 
stanja. U mijenama koje su se zbile izvršilo se privredno i društveno oslobođenje neposrednih 
proizvođača. Ono je dovelo do toga da je sada daleko pretežiti dio proizvođača radio u osnovi 
za sebe i nije glavninu svojih plodova rada stavljao na raspolaganje eksploatatoru. Okolnost 
što se klasa neposrednih proizvođača društveno i ekonomski izdigla smanjila je bogatstvo 
vlasnika sredstava za proizvodnju. Ta klasa dobiva u ranofeudalnoj epohi uglavnom onoliko 
koliko joj je bilo dovoljno da uzdržava sebe, svoju poslugu, svoje vojne družine i dvorjane. 
Pri tome ona sve ono što dobiva radom neposrednih proizvođača na temelju činjenice što im 
je ustupila dio svoje zemlje na obradbu uglavnom i potroši, bez znatnijih viškova koje bi bilo 
moguće baciti na tržište i pretvoriti u novac. 

Na taj način, radikalna preinaka u društvenim odnosima u procesu proizvodnje razlog je što se 
privreda ranoga srednjeg vijeka naturalizirala 1 što je evropski zapad u osnovi proizvodio ono 
i onoliko koliko je smjesta, u izvornom naturalnom obliku i trošio. 

Zamjena robovlasničkih društvenih odnosa novim društvenim poretkom, u kome je 
proizvođač bio osobno slobodan, premda ekonomski zavisan čovjek, bila je plaćena 
osiromašenjem klase vlasnika zemlje kao osnovnog sred-istva za proizvodnju. Takva 
emancipacija neposrednih proizvođača za njih je nesumnjivo značila privredno i društveno 
uzdizanje. Naprotiv, za vlasnike osnovnih sredstava za proizvodnju taj je prinudni pristanak 
na emancipaciju proizvođača bio jedina mogućnost da posve ne propadnu i izbjegnu opasnost 
totalne eksproprijacije sredstava za proizvodnju. Zbog toga je za eksploata-torsku klasu 
koncesija kojom su polovicu svoje zemlje prepustili na samostalnu obradbu stanovništvu koje 
nije imalo vlastite zemlje bila veoma povoljan korak u općoj krizi antičkoga 
privatnovlasničkog poretka. Smanjivši svoj neposredni zemljoposjed na svega 50, oni su 
sačuvali svoj položaj vla-dajuće klase i korisnika radne snage. U tome smislu, 
zemljoposjednici su prelaskom na nove društveno-ekonomske odnose našli izlaz iz krize 
robovlasničkog poretka. Taj izlaz ostvaren je ne održanjem ili adaptacijom robovlasničkog 


poretka, nego njegovim napuštanjem, ali, za uzvrat, održanjem klasne strukture i klasne 
eksploatacije, premda u drugom obliku i u mnogo povoljnijim uvjetima za neposredne 
proizvođače nego što je to bio sistem 

eksploatacije robova ili kasnoantičkih kolona. Ta nova klasna struktura nametnula se kao 
jedini mogući oblik proizvodnih odnosa na danom stupnju razvitka proizvodnih snaga. U 
njenim okvirima našla je rješenje i istovremena, od antičkih odnosa nezavisna, potreba 
evropskih rodovskih društava van granica nekadašnjeg Carstva da napuste svoj rodovski 
poredak. Na taj način, prije ili poslije, formula klasnog poretka koji je nadomjestio 
robovlasničku epohu pokazala se ostvarenjem od općega značenja za cio evropski prostor. 
Zbog svega navedenoga, formiranje klase zavisnih proizvođača i uvjeta njihova rada na 
velikim zemljoposjedima temeljni je faktor u izgradnji feudalnog društva. Sloj neposrednih 
proizvođača predstavlja bez obzira na razne puteve kojim su se pojedini sastavni dijelovi toga 
sloja izgradili, tj. bez obzira na njihovo socijalno-ekonomsko podrijetlo i evoluciju kroz koju 
su prošli, u skrajnjem svome razvojnom dometu, jedinstvenu klasu eksploatiranih u 
feudalnom društvu. Oni su ekonomski i socijalni temelj feudalnog poretka, a način njihove 
proizvodnje na česticama i vlasteoskim rezervatima je način kako su se oni u specifičnim 
uvjetima feudalne društvene strukture u tom procesu proizvodnje društveno organizirali. 

Ali feudalno se društvo, osim osnovne klase neposrednih proizvođača, sastojalo i od klase 
eksploatatora. Društvena cjelina feudalizma kao poretka do kraja je određena, uz strukturu 
proizvođačke klase i specifičnog načina kako se vrši eksploatacija njezina rada, tek osebujnim 
svojstvima klase koja je, na temelju svoga gospodstvenog položaja nad neposrednim 
proizvođačima samu sebe organizirala kao klasu i izgradila svoju državu kao instrument svoje 
klasne vladavine nad tim neposrednim proizvođačima. 

To određenje utoliko je važnije što feudalizam kao posebna društvena formacija uopće nije 
dobio svoje ime po načinu eksploatacije radne klase, kao što je to na pr. slučaj s 
robovlasničkim društvom, gdje je već u samom nazivu izražena socijalno-ekonomska bit toga 
poretka. U feudalizmu je, naprotiv, cijela formacija dobila svoje ime po pravnoj osnovi na 
kojoj su veliki zemljoposjednici stjecali i posjedovali svoja imanja. Upravo zbog toga je 
povijesna znanost veoma dugo smatrala da osnovna obilježja feudalnog društva treba tražiti 
samo na području političkih i drzavno-pravnih odnosa, definiranjem pravnih i političkih 
odrednica same vladajuće klase i njezina ustrojstva, a ne određenjem biti privrednih i 
društvenih odnosa u feudalnom društvu u cjelini. 

U krajnjoj konsekvenciji, odgovor na pitanje što je feudalizam moguć je tek sjedinjenjem 
uvida u socijalno-ekonomski položaj klase neposrednih proizvođača i uvida u ustrojstvo i 
sistem vladanja klase feudalaca u društvu što ga je povijest nazvala po njima. 

Organizacija klase Osnovno sredstvo za proizvodnju u feudalnom društvu feudalaca bila je 
zemlja. A ta zemlja bila je vlasništvo klase veli- 

kih zemljoposjednika. Sama ta činjenica da je u biti 

sva zemlja vlasništvo vladajuće klase nije ništa specifično za feudalni poredak. Bitan je način 
kako ta klasa prisvaja plodove rada neposrednih proizvođača. Ali, osim toga, važan je i 
specifični, feudalni, uvjetni oblik vlasništva koji nije istovjetan s vlasništvom ni u 
robovlasničkom, ni u kapitalističkom poretku a i način unutrašnje, karakteristične organizacije 
same klase feudalaca. 

Zemljoposjednička klasa u franačkoj državi, nastala sjedinjenjem galo-rimskih veleposjednika 
s nekadašnjom rodovsko-plemenskom i vojnom aristokracijom germanskih osvajača na 
zajedničkoj osnovi podvlašćivanja neposrednih proizvođača, pokazala se kao veoma 
dinamična privredna i društvena snaga, ponesena veoma izraženom glađu za zemljom i za 
političkom vlasti. 


Dinastija Karolinga, koja zauzima kraljevsko prijestolje 751, bila je najbogatiji predstavnik te 
prodorne i ambiciozne zemljoposjedničke aristokracije koja vodi upornu borbu za povećanje 
svojih zemljoposjeda i, s tim u vezi, za ojačanje svoje političke moći. 

Nakon uspona Karolinga na prijestolje ta gramzljivost nipošto ne jenjava, nego, naprotiv, raste 
i dalje očitujući svoju težnju za povećanjem imanja na tri načina: 1 podvrgavajući u okvir 
svoga posjeda slobodne seoske zemlje; 2 preuzimajući sve nove i nove dijelove kraljevske 
domene u obliku kraljevskih nadarbina; 3 vodeći međusobnu oružanu borbu u kojoj dolazi do 
brojnih pregrupiranja zemljoposjeda i do prelaženja zemlje iz ruku poraženih u ruke 
pobjednika. 

Prvi od tih triju načina bio je u biti svođenje nekoć slobodnih germanskih seljaka, članova 
seoskih općina, na razinu zavisnih obrađivača vlasteo-ske zemlje kakvi su bili i baštinjeni 
koloni i servi casati. 

Drugi način bio je vezan uz prevladavanje naturalne privrede u franačkoj monarhiji, koje je 
onemogućavalo kraljevsku vlast da brojne javne službe u civilnoj upravi i u vojnim 
komandnim zvanjima plaća novcem. Umjesto toga sve je vrste službi trebalo naplaćivati u 
naravi. 

Nosilac javne vlasti mogao se u tu svrhu poslužiti dvama oblicima nagrađivanja u naravi: a 
osigurati svim vrstama svojih službenika potpuno uzdržavanje u svome vlastitom kućanstvu. 
U takvom slučaju službenik je bio nastanjen u vladarevu domu, dobivao je hranu, odjeću i sva 
ostala sredstva nužna za život i vršenje službe iz rezervi i prihoda vladareva imanja. Takvi 
službenici fideles bili su hranjenici nutrititii svoga gospodara. Za vršenje službi imali su 
zajamčen život bez ikakvih materijalnih briga 1 čak, povrh toga, uljepšan raznim darovima i 
milostima njihova gospodara. Takav sistem bio je moguć samo dok je kraljevski personal bio 
nevelik i socijalno još razmjerno neizdignut. Ali već uskoro nakon konsolidacije kraljevske 
vlasti u merovinškoj se Franačkoj broj vojnih 1 civilnih dužnosnika znatno uvećao. A i sama 
skupina funkcionara među sobom se diferencirala. Visoke i veoma odgovorne službe nisu 
mogle biti nagrađivane samo namirivanjem njihovih glavnih životnih potreba, što je još i 
moglo zadovoljiti težnje vršilaca sasvim priprostih službi. S druge strane, kraljevskoj je vlasti 
bilo važno da u svojoj službi održi ili da u svojoj dvorskoj okolini zadrži najbogatije 
pripadnike zemljoposjedničke aristokracije. A nju nije bilo moguće svrstati u kategoriju 
"nutrititii", niti njihovu vjernost naplaćivati takvim sredstvima plaćanja. I, najzad, nosioci 
lokalnih vlasti, koji svoje sjedište nisu mogli imati u kraljevu dvoru, nisu već i zbog toga 
razloga mogli biti članovima kraljeva dvorskog kućanstva. Zbog svega toga, država je uvela 
nov način plaćanja službi, usluga i posebno važnih podaničkih odnosa vjernosti. 

b Taj drugi način bilo je plaćanje zemljoposjedima. Usvajajući u biti način kako je 
veleposjednik, u nemogućnosti da svoju zemlju obrađuje robovskom ili plaćenom radnom 
snagom, osiguravao obradbu svoga rezervata 

žrtvovavši polovicu svoga zemljoposjeda, pa je tu polovicu dao onima koji nisu imali vlastite 
zemlje uz uvjet da, osim tih dodijeljenih čestica, obrađuju i njegov rezervat - kraljevska je 
vlast vojne, upravne i političke službe plaćala time što je vršiocima tih službi dodjeljivala 
"česticu" kraljevskog zemljoposjeda, pri čemu se, dakako, nije zaista radilo o nekom neznatno 
velikom zemljoposjedu čestici nego o prostranom imanju. Takvo dodjeljivanje zemlje moglo 
se vršiti na dva načina: 

1 Kralj je mogao izdvojiti određeni opseg zemlje iz kraljevske domene i ustupiti ga 
obdarenome kao trajni i definitivni posjed u znak nagrade za prošle, sadašnje ili buduće 
službe i u nadi da će i baštinici obdarenoga zauvijek sačuvati svoju zahvalnost darovaocu. 
Ovakva potpuna darivanja bila su dominantna u doba merovinških vladara. Ona su postupno 
dovela do iscrpljenja kraljeva zemljišnog fonda i prouzrokovala uklanjanje osiromašenih 
merovinških kraljeva s vlasti. Takvo darivanje održalo se kao štetan zaostatak iz prošlosti još i 


u vrijeme Lu-dovika Pobožnog, pa je 1 on, usprkos prigovorima, davao kraljevske zemlje "in 
sempiternam possessionem" u vječni posjed, opasno osiromašivši kraljevski fisk. 

Osim nepovoljne posljedice osiromašenja i smanjivanja zaliha kraljevske zemlje, ovaj je 
sistem nagrađivanja imao i tu slabost što su potomci nagrađenoga - ako već ne i on sam, 
poslije niza godina ili poslije promjene na prijestolju - zaboravljali da je poklonjenom 
zemljom unaprijed kupljena služba ili vjernost kralju, pa su zemlju koju su posjedovali 
smatrali naprosto kao svoje apsolutno i bezuvjetno vlasništvo za koje su smatrali da nikome 
ne moraju davati nikakvu naknadu. Time je darivanje zemlje izgubilo svoj iskonski smisao. 
Da bi ipak zadržao takve obdarenike u odnosu vjernosti prema sebi, kralj im je neprekidno 
morao davati nove znakove svoje pažnje. Time je kraljevska vlast bila osuđivana da sebe slabi 
a neprekidno jača svoje podanike i time hrani njihovu nezavisnost u odnosu prema kralju. 

2 Drugi način nagrađivanja zemljoposjedima želio je izbjeći nepovoljne posljedice koje su se 
nedvojbeno očitovale propadanjem merovinške dinastije. Umjesto vječnoga dara, zemlja se 
mogla dodijeliti privremeno, za duže ili kraće vrijeme, dok traje služba ili vjernost kralju. 
Nekoliko takvih dodjeljivanja zemlje zabilježeno je već u vrijeme Merovinga, ali ono postaje 
veoma često i čak dominantno počevši od Pipina Maloga. U izvorima se takva darivanja 
nazivaju beneficium ili precaria. To je u načelu bilo samo ustupanje zemlje na privremeno 
uživanje. Darivalac je ostajao vlasnik ustupljene zemlje a obdareni je samo njezin privremeni, 
uvjetni užitnik. Po isteku ili prestanku dogovorenih uvjeta darovatelj je ustupljenu zemlju 
mogao ponovo preuzeti i vrat"ti je u sastav svoga zemljoposjeda ili je predati nekom drugome 
za iste ili drukčije usluge. 

Ali uza sve pretpostavljene prednosti ovoga drugog sistema, veoma su se brzo pokazale 
njegove mane: 

Privremeni uživalac - u pretpostavci da će po završetku službe morati da vrati zemljoposjed - 
nije čuvao ni zgrade, ni šume, ni stoku, ni inventar na zemljoposjedu, nije se brinuo za 
održanje plodnosti, za krčenja i melioracije gospodarstva, nego je nastojao da u razdoblju 
svoga prava izbije iz imanja što više neposrednih koristi ne mareći za trajne štete. 

Obavezu vraćanja zemlje u kraljevski zemljišni fond po završetku službe nastojalo se izigrati 
svim mogućim sredstvima. Budući da je katastarska evidencija bila veoma nerazvijena, moglo 
se lažnim svjedočenjem, krivotvorenjem dokumenata pa čak i nasilnim otporom uspješno 
osujećivati vraćanje zemlje, odnosno ostvarivati njezino uključenje u vlastite nasljedne 
posjede. 

S obzirom na to da je kraljevska vlast imala veoma mnogo obdarenika ili trajno poklonjenom 
zemljom ili beneficijima, moć monarhije ovisila je praktički o realnom vršenju službi tih 
korisnika kraljevskih darova. Svaka povreda njihovih interesa mogla ih je navesti da uskrate 
vršenje tih službi i da kraljevsku vlast dovedu u položaj bespomoćnosti. Pretjerana strogost 
prema obdarenicima predstavljala je u svakom trenutku opasnost njihova spontanog i 
solidarnog otpora. Zbog toga je kraljevska vlast umjesto nepokolebljivosti u obrani svojih 
interesa i prava više morala paziti da i opet sve novim i novim koncesijama zadrži vjernost 
obdarenih podanika. 

Tako je i ovaj drugi oblik nagrađivanja zemljoposjedima u praksi vodio premda manje naglo 
neprekidnom jačanju ekonomske i političke moći velikaša a u isto vrijeme i jačanju njihove 
nezavisnosti, umjesto da osigura njihovu vjernost kralju, kako je to bilo u pretpostavci same 
institucije darivanja zemlje kao nagrade za vršenje raznih službi kralju. 

Jedini način kako se kraljevska vlast mogla suprotstavljati tome procesu jačanja velikaša bilo 
je nastojanje da se usporedo s ustupanjem kraljevske zemlje zaslužnim ljudima i kraljevskim 
službenicima neprekidno jača fond kraljevskih zemljoposjeda i time održava ravnoteža snaga. 
To povećavanje kraljevskog zemljoposjeda bilo je moguće na dva načina: a da kraljevska 
vlast povremeno oduzima crkvenim ustanovama biskupijama i bogatim opatijama dijelove 


njihovih golemih imanja koja su nastala tijekom stoljeća darivanjem od strane kraljeva, 
svjetovnih velikaša ili pak uključivanjem malih slobodnih zemljoposjeda u sastav crkvenih 
imanja. Takva oduzimanja vršili su i Karlo Martelo, i Pipin Mali, i Karlo Veliki. Ali od 
vremena Ludovika Pobožnog ona su prestala; b putem osvajačkih ratova kakve su vodila sva 
tri vladara. Ali i takva osvajanja, koja su omogućavala i namiren je mnogih pohlepa među 
kraljevskim službenicima, i znatno uvećanje kraljevskog zemljišnog fonda, prestala su u 
vrijeme Ludovika Pobožnog. Ona su i nužno morala prestati na granicama osvajačke i 
administrativne moći takvog državnog organizma kao što je to bila ranosrednjovjekovna 
monarhija. 

U takvim okolnostima faktične bezizlaznosti do koje je sam po sebi vodio prosti odnos 
između darivatelja i obdarenoga, pristupilo se unošenju novih elemenata vezanosti i uzajamne 
vjernosti tih dvaju faktora u krilu vladalačke klase feudalaca. Sistemom vazaliteta i 
komendacije, kao i uz pomoć zakletve na vjernost pokušalo se vezati obdarenoga uz 
darovatelja i, s druge strane, obvezati darovatelja da preuzme funkciju patrona ili seniora nad 
njegovim vazalom i uživaocem beneficija. 

Tim sistemom izgrađena je unutrašnja struktura klase feudalaca. Ona se u katovima vazalske 
odanosti i vjernosti organizirala u obliku feudalne piramide, pri čemu je vazalskom zakletvom 
zajamčena osobna povezanost bila udružena i s ekonomskim faktorom istovremenog 
darivanja odnosno dobivanja benef ići jalnog zemljišnog posjeda. 

Karolinški Institucija srednjovjekovnog vazaliteta nastala je bitno izmi-vazalitet jenivši svoju 
sadržinu i svoju društvenu funkciju polazeći od nekih oblika osobnih i posjedovnih odnosa u 
rimskome pravu, a i u društvenim odnosima kod Germana. 

U posljednjim stoljećima Rimskog carstva, posebice od IV. st. dalje, veoma se rasprostranila 
poznata antička institucija klijentele. Mnogi mali zemljoposjednici ili čak cijele seoske 
općine, pritisnute ekonomskim teškoćama, dugovima ili zahtjevima državnoga poreskog 
aparata, stavljale su se pod zaštitu velikih zemljoposjednika koji su vršili visoke municipalne 
ili državne službe. Takvo traženje zaštite nije bilo potrebno samo zemljoradničkom 
stanovništvu, slobodnom po svom socijalnom statusu ali bespomoćnom prema ekonomski 
jačima. I mnogi drugi, imućni ljudi tražili su patronat još moćnijih ili čak samoga cara da bi 
sebi pribavili veću sigurnost i bolje perspektive u društvenoj karijeri. Pri tome je ugled 
štićenika bio utoliko veći koliko je moćniji bio njihov patron. Najviše garancija donosio je 
patronat samoga cara. Njegovi štićenici zvali su se comites ili suscepti, a imali su pravo nositi 
poseban prsten s carskim likom u znak najviše zaštite. 

Stupanje u odnos štićenika ili klijenta označavalo se nazivom komendi-rati se. Pri tome su 
zaštitnik i štićenik jedan drugome zadavali vjeru fides. Zaštitnik se obvezivao da će svoga 
štićenika braniti od svih opasnosti: ako se radilo o seljaku, da će ga braniti od vjerovnika, od 
poreskog pritiska, od napadaja susjeda, a ako se radilo o pripadniku viših društvenih slojeva, 
da će mu pomoći da dobije unosne javne službe ili društvene časti, a u oba slučaja da će 
štićenika braniti pred sudom. Takav odnos nazivao se patroci-nium, tutela, tuitio ili defensio. 
Zauzvrat tome, štićenik se obvezivao da će svoga patrona poštivati i slušati. 

Ovako definirana komendacija bila je potpuno privatni sporazum, i to redovito privremenog 
karaktera, rijetko kada doživotan a nikada obavezan za potomke jedne ili druge strane. 
Posebice je važno da šticenikove obaveze nikad nisu bile vojnog karaktera. Postupno, tijekom 
IV. i V. stoljeća, cijelo je rimsko društvo bilo prožeto vezama komendacije. Premda te veze 
nisu imale pravne sankcije ni zakonsku ulogu u javnom životu, one su ipak upravljale svim 
personalnim odnosima u javnim službama Rimskoga carstva. 

U isto vrijeme kad se u punoj mjeri razvila rimska komendacija, javljaju se u kasnoantičkim 
imovno-pravnim odnosima i pojmovi beneficium i pre-carium. 


Beneficium je u antici bio potpuno besplatno darivanje koje nije bilo prouzrokovano 
nikakvom dužnošću donatora da učini dar, a nije ni obdare-nika obvezivalo ni na kakve 
dužnosti prema darovatelju. Ono je zapravo bilo način kako se prigodom davanja zemlje u 
zakup ili kod prodaje zemlje sakrivalo pred državom prave uvjete zakupa ili prodaje koje 
zakon ne bi dopustio. Na jednak način su se i druga ugovorna poslovanja na pr. posudba 
novca ili ugovori o nadničarskom radu sakrivala iza maske učinjenoga dobročinstva 
beneficija. 

Najčešće je davanje beneficija faktično sadržavalo ugovor o prekariju. Takav prekarij bio je 
ustupanje zemlje nekoga moćnijega slabijemu od sebe, i to na temelju izričite molbe slabijega, 
na privremeno uživanje, bez ustupanja potpune vlasnosti. Takav način fiktivno potpuno 
besplatne darežljivosti zapravo je maskirao skrajnje gramzljive ugovore na štetu "obdarenih". 
Pod okriljem prekarij a vlasnik je zadržavao pravo da zakupca otjera sa zemlje 

kad god to zaželi ili mu je za pozajmljeni novac nametao obavezu da obrađuje dio njegove 
zemlje uz najteže uvjete. Prekarij je pokrivao i golo prisiljavanje nezaštićenih slobodnih 
seljaka da predaju svoju zemlju u velepo-sjednikovo vlasništvo i da ga opet prime na obradu 
uz obavezu da daju obroke 1 rad gospodaru zemlje. 

Donekle sličnih institucija kao što su kod Rimljana bili patronat, ko-mendacija, beneficij i 
prekarij bilo je i kod Germana u V. st. To napose vrijedi za ustanovu vojne družine trustis. Pri 
tome su skupine slobodnih ratnika dobrovoljno stupale u vojnu službu nekoga istaknutog 
ratnog vođe, obvezivale se na vjernost i stjecale pravo na određeni dio ratnog plijena i 
zarobljenika. Takva germanska klijentela bila je, međutim, za razliku od rimske, izričito i 
isključivo vojnog karaktera. 

Pretfeudalno i rano feudalno doba zateklo je na području nekadašnjeg Zapadnorimskog 
carstva i Stare Germanije te baštinjene institucije robovlasničkog odnosno rodovskog društva 
pa ih je iskoristilo za svoje specifične privredne i društvene potrebe, izmijenivši njihovu 
funkciju u svrhu izgradnje odnosa koji više nisu bili ni robovlasnički ni rodovski, nego 
društveni odnosi feudalizma u epohi njegova nastajanja. 

Posebno je u Galiji politički uzburkano doba merovinške epohe, stvorivši atmosferu opće 
nesigurnosti, ostvarilo pogodne uvjete za daljnji razvitak štićeničkih odnosa. Budući da je 
državna vlast postajala sve manje efikasna, mnogi su slabi i ugroženi tražili privatnu zaštitu 
moćnih. A i ovi su željeli da imaju što više podanika koji će njima osobno biti odani i koji će, 
kao uzvrat za zaštitu, postati ratnici njihove privatne vojske. Tako se stvarao posebni sloj 
slobodnih ljudi koje izvori nazivaju ingenui in obsequio, to jest slobodni ljudi u službi nekoga 
drugog slobodnog čovjeka. 

Najveći ugled imali su takvi slobodni ljudi u kraljevoj vojnoj službi antrustiones, od trustis. 
Ali i kralj i bogati zemljoposjednici imali su u svojoj službi i druge, manje ugledne slobodne 
ljude koji su vršili razne dužnosti nižega ranga. Za njih se počevši od prvih decenija VIII. st. 
umjesto starijih naziva gasindus ili puer dječak, momak sve češće upotrebljava naziv vas-sus, 
nastao od keltske riječi gwas, koja je također značila momak, službenik, 1 koja je uskoro 
dobila konačni oblik vassalus. 

Samo stupanje slobodna čovjeka u nečiju službu zadržalo je kasnoantički naziv komendacija, 
ali je patronova zaštita koju je vazal time stekao dobila germanski naziv u latiniziranom 
obliku: mundium ili mundeburdis. 

Takva komendacija vršila se na svim razinama franačkog društva. O okolnostima i uvjetima 
pod kojima se komendacija ostvarivala sačuvalo se više kancelarijskih formulara nalik na 
Brevium exempla koji su služili kao uzorak za sklapanje ugovora o komendaciji. Jedan veoma 
izrazit primjerak obrasca iz zbirke takvih formulara, nastale u 2. četvrtini VIII. st. u gradu 
Toursu, opisuje stupanje potpuno osiromašena slobodna čovjeka u službu nekoga veoma 
moćnog seniora ovako: 


"Uzvišenom gospodinu tom i tom, ja taj i taj. Budući da je svima poznato da nemam čime da 
se hranim 1 odijevam, zamolio sam vašu dobrotvornost - a vaša volja mi je to dopustila - da se 
mogu predati u vašu zaštitu ili komendirati se; a to sam i učinio, i to na taj način da me vi 
služiti ili kako to budem zavređivao. I dokle god budem živ morat ću vam služiti i poštivati 
vas na način slobodna čovjeka, i dokle god budem živ 

Obredi pri stupanju u vazalski odnos. Crtež. 

neću se moći oteti vašoj vlasti ili štitništvu; ali, za uzvrat, morat ću do kraja svoga života 
ostati pod vašom moći ili zaštitom. Iz toga slijedi, ako se jedan od nas ushtjedne istrgnuti 
ispod ovog ugovora, morat će svome suugovaraču platiti toliko i toliko solida, a sam ugovor 
ostat će i dalje na snazi. Zbog toga je bilo prikladno da budu napisane dvije povelje istoga 
sadržaja kao potvrda ovoga; a to je i učinjeno." 

Cio taj ugovorni formular saopćava uvjete sporazuma o komendaciji i sankcije za slučaj 
prekršaja. Opis samoga obreda komendacije prikazuje tzv. Marculfov formular iz prve 
polovice VII. st. On se sastojao od polaganja zakletve vjernosti zaštitniku, i to tako da je 
štićenik klečeći stavljao sklopljene ruke u ruke svoga seniora izgovarajući pri tome riječi 
obaveze. 

U položaj štićenika nisu stupali samo ljudi neimućni ili na skromnome položaju u društvu. 
Mnogi bogati zemljoposjednici komendirali su se pod zaštitu veoma moćnih velikaša na 
raznim visokim funkcijama u državi i na dvoru, a ovi su opet tražili i dobivali zaštitništvo 
samoga kralja. Tako se stvarala piramida vazaliteta, počevši od društveno i ekonomski 
najneznat-nijih slojeva slobodnih ljudi sve do kraljevskog prijestolja. 

Ta vrsta osobne veze, uvjetovana zaštitom s jedne strane a poslušnošću, poštovanjem i 
službom s druge strane povezuje se već u merovinško doba sa sistemom davanja beneficija. 
Navedeni formular iz Toursa pokazuje na slučaju potpuno osiromašena slobodnog čovjeka da 
je vazal računao na potpuno materijalno osiguranje. Isprva, i to posebice u slučajevima kad je 
vazal bio na najnižem stupnju u ljestvici društvenih položaja, moglo se to uzdržavanje 
ostvarivati uključenjem vazala u neposredno seniorovo kućanstvo. Ali uskoro se za većinu 
slučajeva pokazalo kao najpraktičnije da vazal dobije zemljoposjed koji će osiguravati 
njegovo uzdržavanje. Takva darivanja zemlje merovinški izvori nazivaju bene-ficium, dakle 
istom riječi kakva se upotrebljavala u antici, ali je ona sada imala posve drukčiji socijalno- 
ekonomski sadržaj. Takav merovinški beneficij davao se u potpuno vlasništvo i nije bio 
uvjetovan nekom preciziranom vazalskom službom, nego je samo bio poseban oblik 
uzdržavanja vazala na koje se senior obvezivao ugovorom o komendaciji. 

U vrijeme karolinških majordoma stupanje u vazalski odnos komendaci-jom i davanje 
beneficijalnog zemljoposjeda počinje se izrazito povezivati s militarizacijom vazalskog 
odnosa. Mnoge unutrašnje borbe, ratovi protiv težnji za osamostaljivanjem rubnih oblasti 
države i otpor stranim napadačima povećavali su značenje ratništva. Ali u isto vrijeme 
mijenjala se i ratna tehnika. Dominantnu ulogu dobivala je teško naoružana konjica. Ratnik je 
usto morao biti trajno uvježban i slobodan da često i dugo bude odsutan iz svoga boravišta i 
angažiran u gotovo neprekidnim vojnim pohodima i bit- 

Srednjovjekovno doba povijesnog razvitka 

kama. Postajalo je sve nužnijim da ratnici budu poseban stalež, dovoljno imućan da bi mogao 
imati propisanu ratnu opremu i nevezan uz bilo kakvu drugu profesiju. Karolinški vladari 
sjedinili su stupanje u štitništvo na temelju komendacije i vazalske zakletve s obaveznim 
davanjem benef ići jalnog zemljoposjeda za koji je vazal bio dužan postati profesionalnim 
ratnikom. Već u drugoj polovici IX. st. sinonim za pojam vazala je miles vojnik što dokazuje 
da je većina vazala vršila vojnu službu, a da bi mogli biti potpuno slobodni za ratnički život, 


dobivali su zemlju i s nje prihode od rada neposrednih proizvođača. Zemljišni je dar beneficij 
bio zamjena za nekadašnju neposrednu opskrbu vazala u seniorovu kućanstvu, a prvotno 
potpuno osobna i privatno-pravna veza između komendiranog vazala i njegova zaštitnika 
seniora pretvorila se u osnovicu za strukturiranje profesionalnog ratničkog staleža koji je bio 
oslonac a uskoro zatim i nosilac vlasti i vladanja. Na taj način, od prve polovice IX. stoljeća 
postoje već sva tri potpuno izrađena i među sobom sjedinjena elementa karolinškog 
vazaliteta: 1 doživotna obaveza vjernosti vazala senioru; 2 doživotna obaveza vazala da 
prvenstveno vrši vojničku službu svome senioru; 3 obaveza seniora da svome vazalu dade 
doživotni beneficij u obliku zemljoposjeda koji će mu služiti kao ekonomski temelj za 
nesmetano vršenje preuzete službe. 

Ali u povijesnom procesu sjedinjavanja tih triju obilježja karolinškog vazaliteta izvršilo se 
značajno premještanje ležišta vazalskih dužnosti. Vazalova obaveza da služi prvenstveno kao 
vojnik svome senioru, i to zbog toga što je primio seniorovu zaštitu i pri tom mu se zakleo na 
osobnu vjernost i službu pa je zato da bi tu službu mogao vršiti dobio uzdržavanje u obliku 
zemljoposjeda premješta se s vazalove ličnosti na vazalski zemljišni beneficij i vezuje se s 
njime. Jednako onako kao što je u društvenoj ekonomskoj bazi prvobitna dažbinska i radna 
obaveza neposrednoga obrađivača prema vlasniku zemlje prešla s obrađivačeve osobe na 
zemljišnu česticu koju je dobio da je obrađuje - tako sada i vazalska obaveza vojne službe 
prelazi s vazalove osobe na vazalovu beneficijalnu zemlju i ostaje vezana uz nju. Odsad više 
nema beneficija bez vazalske službe, kao što nema ni vazalskog odnosa bez davanja 
beneficija. Svatko tko dobiva beneficijalnu zemlju nužno stupa u vazalski odnos i s njime na 
sebe prima vazalske obaveze. Dobivanje beneficija nužno nameće vazalske dužnosti jer su 
one sada vezane uz samo 

benef ići jalno zemljište. 

Zbog toga se sada i obred stupanja u vazalski odnos dopunja još i trećim elementom, osim 
zakletve vjernosti i dobivanja seniorove zaštite, to jest simboličkom investiturom 
dodjeljivanjem zemljoposjeda koji se vazalu daje 

kao beneficij. 

Zemljoposjed što ga je vazal dobivao mogao je biti različito velik, u skladu s različitom 
važnošću službe što ju je vazal vršio. Za najviše kraljevske službenike beneficij je obuhvaćao 
znatna prostranstva, često razmještena u različitim predjelima franačkog kraljevstva. Kad se 
radilo o vazalima srednjega ranga, beneficij je obuhvaćao više susjednih villa, pri čemu se, 
dakako, svaka villa sastojala od rezervatskog imanja i čestica zavisnih obrađivača. Sasvim 
mali vazali dobivali su kadšto samo fragmente jedne villae, na primjer svega nekoliko čestica 
na kojima su živjeli zavisni obrađivači i uz to razmjeran dio rezervata, pa su takav posjed 
onda oblikovali kao samostalno malo imanje. Na početku IX. st. smatralo se da je dvanaestak 
mansusa s odgovarajućim rezervatom dovoljan zemljoposjed za vazala koji je dužan s potpu- 

nom ratnom spremom i konjem služiti u kraljevskoj vojsci kao teško naoružan konjanik. Viši 
vazali dobivali su posjed i od tridesetak mansusa, što je, zajedno s rezervatom, predstavljalo 
imanje od oko 500 ha ili 850-900 jutara zemlje. Bilo je, dakako, i beneficija koji su čak tri, 
četiri ili pet pa i više puta nadmašivali ovaj znatni zemljoposjed. 

Ovako dobiveni zemljoposjedi bili su uvjetni upravo zbog toga što su bili naplata za vazalovu 
doživotnu vjernost i službu. Smrću vazala ili seniora vazalski se odnos prekidao, pa se i pravo 
na beneficij gasilo, i on se vraćao u neposredni posjed seniora ili njegovih baštinika. 
Vazalovo pravo na beneficij poništavalo se i neizvršavanjem vazalskih obaveza, pa ga je 
senior u takvom slučaju imao pravo oduzeti. 

Sveukupni sistem izgradnje privatnopravnih vazalsko-beneficijalnih odnosa, vezanih uz vojnu 
obavezu vazala prema senioru i uz primanje beneficija kao zemljoposjeda koji ostaje na 


uživanju vazalu sve dok traje njegova služba a to je u načelu značilo doživotno utjecao je i na 
javnopravne odnose na području nagrađivanja državnih službenika. 

Prvobitno, kraljevska je vlast nagrađivala svoje državne funkcionare ze-mljoposjedima 
davanima u trajno vlasništvo. Ali kako je time kraljevski i državni zemljišni fond naglo 
iščezavao, očitovala se sklonost da se, po uzoru na vršenje dužnosti koje su proizlazile iz 
vazalskih obaveza prema kralju, također i javnopravne funkcije u aparatu vlasti asimilacijom 
poistovjećuju s običajima koji su se izgradili generalizacijom komendacije, vazaliteta 1 
beneficija. Tako se i javnopravne državne službe počinju tretirati kao da su i one obaveze 
vazalsko-beneficijalnog karaktera. Time vazalsko-beneficijalni sistem osvaja i sve javne 
službe, pa se od svakog javnog službenika počinje tražiti vazalska zakletva. 

Usporedo s tim proširenjem prvobitno privatno-pravnog štićeničko-zaštit-ničkog odnosa 
između vazala i njegova seniora na sve oblike služenja kralju i državnoj vlasti, i svi su drugi, 
niži pripadnici vladajuće klase zemljoposjednika izgrađivali svoje klijentske odnose po istome 
modelu komendacije, vazaliteta i beneficijalnog davanja zemlje za vojničke i druge službe 
vazala. 

Na taj je način cijela karolinška vladajuća klasa bila prožeta vazalsko-benef ići jalnim 
odnosima. U tome smislu može se položaj bilo kojega pripadnika zemljoposjedničke klase u 
karolinškom društvu definirati istim osnovnim i općim obilježjima, bez obzira radi li se o 
kralju, velikašu ili o zemljoposjedniku nižega ranga. 

Taj opći položaj posjednika zemlje u društvenoj strukturi feudalizma može reprezentirati 
shematizirana slika posjedovnih odnosa samoga kralja. Sveukupni kraljev zemljoposjed 
sastojao se, s jedne strane, od imanja što ih je kralj sačuvao kao neposredni posjed 
kraljevskoga fiska. Drugi dio svojih zemljoposjeda kralj je razdavao kao beneficij svojim 
vazalima, uz uvjet da mu vrše razne službe, u prvom redu vojničku. Kralj je bio zakonski 
vlasnik obaju tih dijelova, i onoga što je ostao u neposrednom vlasništvu kralja, kao i onoga 
što je razdavan u obliku beneficija. Ovaj razdavani dio kraljevskih posjeda drže u svojim 
rukama kraljevi vazali kao privremeni, uvjetni posjed, vezan uz vršenje službe servicija 
Ovakva raspodjela sveukupnoga kraljevskog zemljoposjeda na dva dijela onaj sačuvani u 
neposrednom vlasništvu kralja i onaj razdijeljeni u beneficije ponavlja se i na nižim razinama 
karolinškog društva. Beneficij što ga je neki velikaš dobio od kralja sastoji 

se također od dva osnovna dijela: od jednoga dijela što ga je velikaš zadržao za svoje 
neposredno iskorištavanje 1 od drugoga koji je taj velikaš podijelio kao beneficij svojim 
vazalima, uz uvjet da mu na temelju komendacije i vazalske zakletve vrše ugovorene službe, 
u prvome redu kao ratnici privatne vojske. Na još nižoj razini, pojedini vazali toga velikaša 
zadržali su za svoje neposredno iskorištavanje samo jedan dio svoga beneficija, a drugi su 
razda-vali kao male beneficije svojim vazalima, uz uobičajene vazalske obaveze, i tako dalje, 
sve do najnižih vazala čiji je beneficij bio tako malen da je bio jedva dovoljan da posluži kao 
materijalna osnova za vršenje njegove vazalske obaveze prema senioru. 

Takva raspodjela zemljoposjeda na dva osnovna dijela, na neposredni posjed i na parcelirani 
dio, prepušten vazalima, prožimala je cijelu zemljo-posjedničku klasu društva i pretvorila je u 
niz slojeva koji se izdižu jedan nad drugim, uvijek u sve užem opsegu, sve do kralja, koji stoji 
na vrhu zem-ljoposjedničke piramide. 

Ali i onaj najniži vazal, koji je imao jedva dovoljno velik posjed za svoje uzdržavanje dijelio 
je svoje imanje na dva dijela: na svoj vlasteoski rezervat i na čestice koje, na ovoj razini, nisu 
davane još sitnijem vazalu, nego neposrednom proizvođaču, koji više nije član 
zemljoposjedničke klase, nego član radne klase neposrednih proizvođača, obaveznih prema 
vlasniku čestice ne na vojnu službu, nego na davanja dažbina u obrocima od uroda i u radu. 
Cio jednoliki raspored diobe vazalsko-benef ići jalne zemlje, od najmoćnijih klijenata 
kraljevske milosti do najmanjih vazala na ljestvici, uvijek po istome ključu, na dio koji je 


ostao u neposrednom posjedu beneficijara i na onaj drugi koji je prepušten vazalima, u biti 
kopira i u bezbroj pojedinačnih slučajeva zapravo ponavlja onu temeljnu raspodjelu 
zemljoposjeda između vlastelina i neposrednih obrađivača zemljišnih čestica jednoga 
vlasteoskog imanja. Jednako onako kao što je posjednik jednoga osnovnog imanja villae 
razdijelio svoje imanje na dva dijela: na vlasteoski rezervat i na čestice koje je ustupio ljudima 
bez vlastitog zemljoposjeda, uz uvjet da mu daju službu servicij, to jest da svojom radnom 
snagom obrade i njegov vlasteoski rezervat, - jednako je tako, na višoj razini hijerarhiziranoga 
društva, veliki zemljoposjednik, budući da svoju privatnu vojsku i druge službenike nije 
mogao plaćati novcem, te službe nagrađivao ustupanjem dijela svoga zemljoposjeda 
rasparceliravši ga na pojedine beneficije. Prvi dio svoga zemljoposjeda zadržao je za sebe 
davši ga upola na obradbu u obliku zavisnih čestica, da bi mu ti zavisni držaoci čestica 
obradili rezervat, dok je onaj drugi razdavao svojim vazalima kao nagradu za službe koje su u 
njegovu korist vršili za vojničku i druge službe višega, nemanuelnoga ranga. 

Iz toga slijedi da je na svim razinama feudalnog društva problem angažiranja službenika i 
njihova nagrađivanja riješen po onom istom načelu koje je, u društvenoj bazi, bilo pronađeno 
kao zamjena za nekadašnje robovlasničke odnose na imanjima kasnoantičkih veleposjednika. 
Model novog poretka u neposrednom procesu proizvodnje postao je faktično obrascem i za 
strukturiranje cijele vladalačke, vlasničke klase feudalaca. 

Taj privredni sistem, koji je bit feudalnog tipa klasne eksploatacije, izgradio se najprije u bazi 
društva, tj. u proizvodnim odnosima, već u prvim stoljećima srednjega vijeka, a zatim se, kao 
sistem nagrađivanja usluga nižih prema višima, proširio i na samu vladajuću klasu 
zemljoposjednika dose-gavši te društvene slojeve postupno, od VII. st., tijekom VIII. i IX. 
stoljeća. 

Na tim razinama taj se sistem izgradio kao vazalsko-benef ići jalni sistem, pri čemu je držalac 
nekog beneficija svoj beneficijalni zemljoposjed dijelio na dva dijela: jedan je zadržavao sebi 
i polovio ga na svoj rezervat i obrađi-vačke čestice a drugi je raspodijelio kao beneficije 
nižega ranga i time naplatio usluge koje su mu, na planu vojnih službi i drugih zadataka, 
namirivali njegovi vazali. 

Na taj način pravno i političko ustrojstvo klase vlastodržaca u feudalnom poretku nije 
samostalan, odvojeno nikao sistem osobnih odnosa među različitim katovima vladalačke klase 
srednjovjekovnog društva, niti su ti osobni, ugovorni odnosi među feudalcima najvažnija 
odrednica za društveno ustrojstvo u cjelini, iako su veoma vidni kao njegova spoljasnost. Oni 
su samo refleks i prilagodba temeljne društvene relacije, uznesene s društvene podnice na 
najvišu razinu društva. S te pozicije oni su impresionirali stoljeća historiografije sve do danas 
i neopravdano imponirali kao presudna i mjerodavna oznaka feudalizma, zasjenjujući 
skriveniju, no bitnu sadržinu srednjovjekovnog društvenog poretka, koji se rađa pronalaskom 
nove formule za klasnu eksploataciju nakon napuštanja robovlasničkog odnosno rodovskog 
uređenja te zatim postaje određujućim svojstvom srednjovjekovne stvarnosti. 

No oni oblici vazalsko-benef ići jalnih odnosa koji su se izgradili do sredine IX. st. nisu još 
bili konačni oblik društvene strukture feudalizma, kao što ni organizacija eksploatiranja 
neposrednih proizvođača nije do toga vremena još uvijek postigla svoje do kraja izgrađene 
oblike. Evolucija feudalnih odnosa nastavila se i u idućim stoljećima, pa je u Zapadnoj Evropi 
svoj vrhunac dosegla u razdoblju od X. do XII. stoljeća. 

Prijelaz prema razdoblju potpune izgrađenosti feudalne društvene strukture čini tendencija da 
se vazalski beneficiji pretvore od doživotnoga užit-ničkog prava na beneficijalni zemljoposjed 
u nasljedno posjedovanje beneficija. U praksi se ta težnja ostvarivala tako da je senior 
prigodom smrti svoga vazala posredstvom novoga obreda komendacije i vazalske zakletve 
vjernosti primao za svoga vazala sina umrlog vazala i prepuštao mu isti beneficij. Time se via 
facti uvodila nasljednost beneficija. U IX. st. ona još nije pravno svojstvo beneficijalnog 


posjedovanja zemlje nego samo uobičajena praksa koja strogim održavanjem nove 
komendacije i nove zakletve vjernosti, jednako prilikom smrti seniora kao i prilikom smrti 
vazala, manifestira daljnji opstanak načela o povratnosti beneficija u vlast seniora. 

Ovakvim razvitkom karolinško je doba izgradilo tri bitno važna obilježja u razvitku feudalnog 
društvenog ustrojstva: 1 vazalsko-beneficijalni odnosi postali su toliko općenita i neizbježiva 
pojava, da je Karlo Ćelavi svojim ka-pitularom iz 847. donio čak zakonski propis po kome 
svaki slobodan čovjek treba da ima svoga seniora, bilo samoga kralja ili nekoga drugog od 
moćnih predstavnika feudalnog društva; 2 veza između vazalske podvrgnutosti senioru i 
davanja beneficija pretvorila se u jedinstvo vazalskog servicija i prava na dobivanje beneficija 
koji vazalu ostaje doživotno tj. dokle god traje vazalova u biti vojnička obaveza; 3 beneficij 
je, zajedno s vazalskim poda-ništvom, praktički već osigurao svoj nasljedni karakter. 

Tim dostignućima otpočela je završna faza dugotrajnog i postupnog konstituiranja feudalnog 
društva na evropskom Zapadu. Njegovi konačni oblici rezultat su povijesnih okolnosti koje su 
se izgradile poslije raspada karolinškog carstva krajem IX. stoljeća. 

Karolinška crkva S. Germigny-des-Pres. 

Položaj svećenstva Svećenstvo, u prvom redu biskupi i opatije, imali su 

u feudalnom društvu u cijelosti goleme posjede koje ni brojne sekularizacije u vrijeme 
Karolinga nisu bitno oštetile jer su ih novi darovi vjernika znatnim dijelom uskoro 
nadoknadili. 

Ipak, pod pritiskom prigovora zbog oduzimanja crkvene zemlje, Karo-linzi su kao nadoknadu 
za izvršene sekularizacije ozakonili plaćanje crkvene desetine. Ta je dažbina teretila sve 
proizvođače, a bila je namijenjena održavanju župskog svećenstva jer je ono posjedovalo 
premale zemljoposjede. Ali uskoro se uvelo da je četvrtinu desetinske dažbine svećenstvo 
moralo ustupiti biskupu. 

Prema crkvenim propisima, biskupe je moralo birati svećenstvo njihove dijeceze. U praksi, 
međutim, biskupe su imenovali vladari iz kruga svoga dvor-janstva ili između mlađih sinova 
visoke zemljoposjedničke aristokracije. Na čelu samostana ta je društvena pripadnost 
poglavara dolazila do izražaja još više. Počevši od epohe Pipina Maloga stvorena je ustanova 
lajičkih opata. 

To su bili pripadnici najviših slojeva svjetovnih velikaša koji su dobivali nominalnu upravu 
nad samostanima a da nisu bili obavezni stupiti u samostanski red. Neposrednu upravu 
prepuštali su redovničkom prioru, a oni su samo ubirali goleme prihode. 

Po svojim društvenim odnosima, crkveni su se poglavari uključili u opći društveni sistem 
jednako kao i lajici. Oni su većinom bili kraljevi vazali pa su polagali jednaku zakletvu svome 
senioru kao i svjetovni vazali. S druge strane, i ti su crkveni dostojanstvenici imali svoje 
vazale, vezane jednakim obavezama kakve su teretile vazale svjetovnih seniora. 

U pogledu odnosa crkvenih zemljoposjednika prema neposrednim proizvođačima, sistem 
eksploatacije zavisnoga rada bio je jednak kao i na imanjima svjetovnjaka. Ipak, osobitost 
crkvenih zemljoposjeda sastojala se u tome što je već od početka VIII. st. većina biskupijskih 
i opatijskih zemalja bila zaštićena imunitetom. 

Po svom podrijetlu, imunitet je bio kasnoantička poreska institucija kojom su golema carska 
imanja bila oslobođena državnih poreza pa tako ni koloni na državnoj zemlji nisu plaćali 
glavarinu. 

To poresko izuzeće preuzeli su i merovinški vladari baštinivši državne posjede na području 
Galije. Tome su oni dodali i sudsko izuzeće, pa stanovnicima kraljevske zemlje nisu sudili 
redovni javni sudovi, nego su sudska prava nad njima imali upravnici pojedinih imanja. 


Ta poreska i sudska izuzetost vezala se uza zemlju i ostala vezana uz nju i onda kad je 
otuđenjem kraljevska zemlja prešla u ruke novoga vlasnika, crkvenoga ili svjetovnog staleža. 
Darivanjem kraljevskih zemljišta crkvi nastajala je nejednakost između crkvenih imanja 
dobivenih iz fonda kraljevske zemlje koja je imala poresko i sudsko izuzeće i crkvenih imanja 
drugoga podrijetla. Udovoljavajući željama crkvenih dostojanstvenika, vladari su poresko i 
sudsko izuzeće protezali na sva crkvena imanja, bez razlike na podrijetlo, a usto su dodavali i 
izuzeće od upravne vlasti državnih službenika. Takvo totalno izuzeće naziva se imu- 

nitet. Na područje zaštićeno imunitetom nikakvi državni službenici, ni sudski, ni upravni, ni 
poreski nisu imali pravo p"ristupa, a sve je te funkcije vršio posjednik imunitetnog imanja, 
načelno u ime kralja. U svojoj daljnjoj izgradnji, karolinški imunitet je obuhvatio i vojne 
obaveze, pa je na imunitetnom području i mobilizaciju za kraljevski opći vojni pohod vršio 
imunist. 

Za jačanje imuniteta, prvenstveno crkvenih zemljoposjeda, kraljevska je vlast bila 
zainteresirana naročito zbog toga što je ona postavljala biskupe i opate na njihovu dužnost pa 
je mogla u većoj mjeri računati na njihovu odanost. Ujedno, izuzimajući crkvene imunitetne 
teritorije ispod vlasti grofova, koji su često uskraćivali poslušnost kralju, njihova se moć po 
svom opsegu smanjivala i time postajala manje neugodna. 

Ali načelnu neposrednu podvrgnutost imunitetnih posjeda kraljevskoj vlasti počeli su razarati 
sami vladari. Već za vladavine Karla Velikog car ustupa imunistima pravo da za sebe 
zadržavaju poreske dažbine i sudske globe koje je trebalo da otpremaju na carski dvor. Kadšto 
čak državna vlast daje imunistima i olakšice u vojnim obavezama. Time je rasla njihova 
samostalnost i ubrzavano razvijanje imunitetnih područja u autonomne oblasti koje su se više 
ili manje i politički izdvajale pretvarajući se u praktički samostalne regije. 

Uz koristi što su ih crkveni imunitetni veleposjedi stjecali dobivanjem imuniteta, bilo je za 
biskupe i opate i nezgodnih okolnosti. U svojstvu svećenika, za njih je bilo nezgodno da izriču 
smrtne kazne, da odlaze u rat i zapovijedaju vojnim odredima u bitkama i t. si. 

Zbog toga su biskupi i opati vršenje svojih lajičkih funkcija povjeravali nekom svome 
lajičkom podaniku koji je te funkcije vršio u njihovo ime, kao što ih je grof vršio u kraljevo 
ime. Kad se radilo o vršenju lajičkih funkcija u ime opata, taj je službenik nosio naziv 
advocatus, a vršilac istih službi u ime biskupa zvao se vicedominus taj je naziv s vremenom 
bio iskrivljen pa je glasio vidamus. 

Ti su funkcionari uzimani iz redova najuglednije lokalne aristokracije, a kao nagradu za svoju 
službu dobivali su dio sudskih taksa i globa, vojne zamjenbene dažbine, prihode od cestarina i 
tržišnih daća. Ponekad su dobivali i beneficij koji je obuhvaćao dio imanja na kom su 
službovali. 

Sa sve većim porastom faktične moći advokata i vidama, oni su opasno ugrožavali interese 
crkvenih poglavara i crkveno imanje, dano svećenstvu, zaobilaznim putem preotimali 
duhovnom staležu i vraćali ga faktično iako ne i pravno u ruke svjetovnih velikaša. 

Politička organizacija U vrijeme kad su prvi Karolinzi preuzeli vlast, u karolinške monarhije 
Franačkoj je vladalo duboko rasulo ne samo faktične državne uprave, nego je čak i sam pojam 
države 

iščezao iz svijesti prethodnih generacija. Karolinški su vladari pokušali da tu prazninu ispune. 
Podlogu za to pružao je uznapredovali proces feudalizacije na temelju vazalsko-benef ići 
jalnih odnosa s piramidalnom strukturom vladalačke klase. 

Političku teoriju o smislu države 1 svrsi poretka opće odanosti vladaru 1, za uzvrat, o 
vladarevim obavezama prema svojim podanicima, formulirali su svećenici zaodjevši je u 


vjerske pojmove. Tako je izražena misao da je kralj odabranik božje volje i da mu ona 
povjerava zadaću da upravlja životom svojih podanika kako bi postigli vječno spasenje. 

Takvo shvaćanje došlo je do izraza kad je Karlo Veliki 802. zahtijevao od svih slobodnih ljudi 
da mu polože zakletvu vjernosti. Posebni carski izaslanici dobili su zadaću da narodu 
protumače značenje te zakletve caru kao raštitniku i branitelju podanika koji tu zadaću ima 
"prvi poslije boga i njegovih svetaca". Najviša je careva dužnost bila da bdije nad vjerom i 
poretkom, a stanovništvo je dužno da ga podupire u vršenju pravde i primjeni zakona. Uz to, 
dakako, treba da savjesno izvršava svoje vojne dužnosti, plaća dažbine i poreze, da bude 
vjerno caru i poslušno crkvi. Slična načela i zahtjeve sadržavale su i kasnije naredbe Karla 
Velikog i njegova prvog nasljednika, Ludovika Pobožnog. 

Na taj način feudalno društvo, izgrađujući svoju hiierarhiziranu strukturu vazalsko- 
beneficijalnih odnosa na temelju eksploatacije rada neposrednih proizvođača na zavisnim 
česticama veleposjedničke zemlje, pristupa sankcioniranju svoje vladavine formiranjem svoje 
političke doktrine 1 stvaranjem socijalno-političke moralke, sa svrhom da time učvršćuje, čuva 
i brani ostvareni društveni poredak. Kao i svaka slična doktrina, ona je istinsku stvarnost 
života sakrivala velom uzvišenosti moralnih propisa i izjava koje su često bile u dijametralnoj 
suprotnosti s pravom povijesnom zbiljom. Uza sve to, objavljeni društveni i moralni kodeks 
karolinškog vremena nije bio proračunata, namjerna obmana suvremenika. Njegova opreka sa 
stvarnošću rezultat je nesklada između ljudskih težnja i mogućnosti te ujedno svjedočanstvo o 
ljudskoj sklonosti da interese jedne razmjerno malobrojne skupine korisnika tadašnjega 
socijalno-ekonomskog poretka shvati i tumači kao interese cjeline. Potpuno suprotno od 
učenja o kršćanskoj državi, kojoj je na čelu car, zaštitnik vjere i morala, poglavar naroda 
prožetih pobožnošću, vjerom i skromnošću poniznih sinova crkve, feudalno je društvo 
karolinške epohe bilo izgrađeno na brutalnoj sili, na svemoći vojne piramide jačih nad 
slabijima, u uvjetima veoma slabog utjecaja centralne državne vlasti i zakona čak i u vrijeme 
Karla Velikog na zbivanja u iole većoj udaljenosti od državnoga upravnog središta. 

U tome smislu, realna politička organizacija karolinške monarhije nije bila rezultat prethodno 
formiranih zamisli o društvenom poretku, nego posljedica stvarnih privrednih i društvenih 
odnosa, a teorije i naziranja o državi i o ulozi vlasti bile su sekundarne, irealne konstrukcije 
koje same po sebi daju krivu sliku o pravoj stvarnosti ili je čak sakrivaju. 

Upravni aparat Centralna državna uprava karolinške monarhije zapravo nije bila neki sistem 
specijaliziranih nadleštava u kojima bi kompetentno činovništvo po vladarevu ovlaštenju 
obavljalo povjerene im poslove prema smišljenoj raspodjeli općedržavnih zadataka. Umjesto 
toga postojao je naprosto carski dvor kao skup privatnih carskih službenika, vazala i slugu 
koji se tek počinju razvrstavati oko određenih poslova. 

Prva od takvih službi bila je kraljevska capella, zbor svećenika i redovnika kojima je zadaća 
bila da vrše vjerske obrede za kralja i njegovu okolinu i da čuvaju svetačke relikvije što ih je 
dvor posjedovao. Najdragocjenija među njima bio je plašt Sv. Martina, biskupa u gradu 
Toursu, u IV. st., koji je smatran zaštitnikom franačke države. Naziv za taj plašt cappa, ili, 
umanjeno: capella plaštić prenio se s predmeta na dvorsku crkvicu u kojoj se plašt čuvao, a 
skup svećenika koji su u njoj vršili obrede dobili su 


IP 

Bi 

naziv capellani. Njihov glavar bio je arhikapelan. On je bio najviši vladarev savjetnik u 
vjerskim i crkvenim pitanjima i nadzornik nad zametkom jedne posebne uredske službe pri 
dvoru koja će tek od XII. st. nositi naziv dvorska kancelarija. 


Već od vremena Pipina Maloga nekoliko svećenika iz dvorske kapele vršili su službu dvorskih 
pisara notarii. Za Karla Velikog oni imaju i svoga poglavara kancelara kome je glavna dužnost 
da na službene državne spise, poslije njihove provjere, stavlja znak utvrđene autentičnosti. 
Spisi koji su se u kraljevskoj kancelariji sastavljali imali su karakter sažetka vladarevih 
odredbi. Osnovnu zakonsku snagu imala je kraljeva riječ verbum regis, a spis je bio samo 
podsjetnik onima kojima je bila dužnost da vladarevu volju objavljuju podanicima i da ju 
provode u život. U uvjetima gotovo potpune nepismenosti stanovništva pisani dokumenti 
imali su tek sporedno značenje, a usmeno prenošenje naredbi i odluka po sjećanju na temelju 
zabilješki i natuknica dovodilo je sve odredbe naglo u zaborav ili ih je izvrgavalo 
proizvoljnim tumačenjima na temelju tek blijede slike o njihovu smislu i značenju. 
Kraljevski dvor nije imao nikakvih oformljenih nadleštava za upravne poslove. Znatan dio 
vršilaca važnih javnih službi bili su prvobitno članovi kraljevske dvorske posluge, kao 
senešalk, starješina dvorskih slugu, koji je nadzirao upravljanje kraljevskim imanjima, 
peharnik, koji se starao o opskrbi dvora pićem, i nadzornik dvorskih staja comes stabuli, 
connetable koji je vodio brigu o konjici kao glavnom rodu karolinške vojske. Dvorska 
sobarska služba pretvorila se u predstojništvo kraljevske riznice. Sve te, i druge, njima manje 
ili više podvrgnute službe karolinško je doba preuzelo iz merovinške epohe i prilagođavalo 
svojim potrebama. Ali ono je stvaralo i nove funkcije. Posebno je velik utjecaj imao comes 
palatii ili dvorski grof palatinus. On je bio predstojnik dvorskog sudišta i kraljev sudski 
zamjenik. Niegova služba zahtijevala je organizaciju posebne kancelarije. Mnogobrojne 
sudske odluke i presude trebalo je upisivati u registre a strankama izdavati pismena rješenja. 
Zbog toga je postojala dvorska sudska pisarnica s nekom vrsti rudimentarne sudske arhive. 
Cio državni teritorij karolinške monarhije bio je u vrijeme Karla Velikog; iednoobrazno 
podijeljen na grofovije, bez obzira što su iznad tih upravnih jedinica postojale i nadređene 
političke instancije: marke, vojvodstva ili čak autonomna kraljevstva. 

Naziv comes, preuzet iz odnosa antičke klijentele, ili graf, preuzet iz germanskog nazivlja, bio 
je naslov kraljevskog upravnika nad područjima koja su se najčešće poklapala s teritorijem 
antičkog civitasa ili germanske plemenske župe Gau. Na području cijele države bilo je oko 
800. godine otprilike 200 do 250 grofovija. Njihov broj nije bio utvrđen jednom za svagda, 
nego su se tijekom vremena veće grofovije cijepale na manje, a manje spajale u jednu veću. 
Kao kraljevski namjesnik na području svoje grofovije, grof je imao sve kompetencije javne 
vlasti: upravnu, sudsku, financijsku i vojnu. On objavljuje i izvršava sve kraljeve naredbe, 
ubire javne dažbine, organizira javne radove, odgovoran je za uzdržavanje puteva i mostova, 
za red i poredak na području grofovije; on predsjeda grofovijskom sudištu, izriče presude i 
ubire globe, novači u vojsku i u ratu zapovijeda odredom s područja svoje grofovije. 

Povorka mučenika, Fresko-slika u crkvi Sv. Maximina, u Trieru Kraj IX. st. 

Za svoju grofovsku funkciju grof je bio plaćen na dva osnovna načina: 1 Iz kraljeva 
zemljišnog fonda na području njegove grofovije dobivao je ze-mljoposjed koji se zove honor, 
a uživa ga dokle traje njegova služba. Osim toga grof može u svojoj grofoviji imati i vlastita 
patrimonijalna očinska imanja i beneficije koje je dobio od vladara u okviru vazalsko- 
beneficijalnih odnosa i koji ne čine sastavni dio njegove nagrade za vršenje grofovske službe. 
Na temelju svih tih posjedovanja grof je redovno najbogatiji zemljoposjednik u svojoj 
grofoviji. 2 Grof ima pravo za sebe zadržati trećinu svih globa što ih izriču sudišta na njegovu 
području i trećinu prometnih i trgovinskih daća. Svim time grofova su novčana primanja 
također bila znatna. 

Povrh svega toga grof se mogao bogatiti i raznim zloupotrebama. Budući da nije bilo nikakva 
urednog računovodstva ni u grofovijama ni na dvoru, grof je mogao prisvajati više od jedne 


trećine taksa; za vrijeme svoga službovanja mogao je obveznike pozivati u vojsku ili na 
sudske skupštine bez stvarne potrebe i neodazivanja kažnjavati teškim globama. 

Grofa je imenovao vladar, a on ga je imao pravo i opozvati po svome nahođenju, naročito u 
slučaju neposlušnosti ili nepobitnih zloupotreba. Ali krug najviše aristokracije iz koga su 
postavljani grofovi bio je veoma uzak, pa se već u 2. polovici IX. st. postupno javlja i sve više 
jača tendencija nasljednosti grofovske funkcije. 

Za vršenje svojih funkcija u grofoviji grof je imao i svoje podređeno osoblje, prije svega 
jednog zamjenika, vicecomesa, bar jednoga pisara i vikare, tj. poglavare nižih 
administrativnih područja stotnija ili vikarija. Sveukupni grofovijski službenički personal 
obuhvaćao je u prosjeku 10 do 12 osoba. Na taj je način cio upravni aparat karolinške države, 
uključivši središnju i grofovijsku upravu, obuhvaćao maksimalno 3500-4000 ljudi. 

Premda su prvi karolinški vladari nastojali stvoriti iedinstveni državni teritorij, ipak su neke 
oblasti s jakim regionalnim tradicijama ili koje su tek nedavno bile pokorene privremeno 
sačuvale određene atribute autonomije. Takve su oblasti bile Akvitanija, Italiia. Bavarska i 
Saska. Prve dviie ie Karlo Veliki organizirao kao zasebna kralievstva u okviru svoea carstva i 
kraljevsku vlast u njima predao svojim sinovima Ludoviku odnosno Pi-pinu, ali je i u njima 
postojala podjela na grofovije. Autonomnim kraljeA"-stvom ie 817. postala i Bavarska, a 
kraljevsko je dostojanstvo ondje pripalo IAidovikovu najmlađem sinu Louisu. 

Stanovitu upravnu samostalnost državna je vlast ostavila i određenim nodručiima etnički 
posebnoga sastava, kao što su bile, u nekadašnjoj Galiii, Bretanja i Gaskonja između Garonne 
i Pireneja a u Italiji langobardslca vojvodstva Spoleto i Benevent. Njihova osebujnost bila je 
tolika da na nii-hovo tlo nije mogla biti unesena upravna podjela na grofovije kao u drugim 
dijelovima franačke države. 

U vrijeme Karla Velikoga pojavljuju se i prve specifične pogranične oblasti pod nazivom 
marka ili markgrofovija. Za razliku od etničkih vojvodstava ili kraljevstava, markgrofovije su 
bile umjetno oblikovane geografsko-poli-tičke cjeline radi obrane istaknutih ili ugroženih 
graničnih oblasti Carstva. U nekima od njih jer su bile tek nedavno osvojen pogranični prostor 
još nije bila uvedena grofovijska upravna podjela, pa je u njima i vojnu i civilnu vlast imao 
markgrof. Takve su bile Normanska marka u Nordalbingiji, Ve-netska marka istočno od Labe, 
u zemlji Bodriča, Avarska marka kasnije zvana i Karantanska marka i Furlanska marka, koja 
je obuhvaćala današnju Furlaniju i unutrašnjost Istre. Naprotiv, na nekim rubnim područjima 
koja su poodavno bila sastavni dio države i prožeta grof ovi jskom upravnom organizacijom, 
ali koja su bila stalno ugrožena vanjskim opasnostima, markgrof je bio nadređen grofovima sa 
svoga područja samo vojno. Takve su marke bile Bretonska marka, Neustrijska marka između 
Loire 1 Seine, Gotska marka između Garonne, Tarna, Pireneja i Sredozemnoga mora te 
Španjolska marka između Pireneja i doline Ebra. 

Osim markgrofovija koje su iz određenih vojnih razloga bile formirane kao skup više 
grofovija pod nadređenom vlašću markgrofa, već od vremena Karla Velikog očituje se težnja 
da se u rukama jedne ličnosti okupi nekoliko pojedinačnih grofovskih funkcija. Ta se praksa 
naglo razvijala tek u 2. polovici IX. st., osobito na području Zapadne Franačke. Takvi 
mogućnici uzimaju također naziv markgrofova ili vojvoda, a njihovo nastojanje da im vlast 
bude što nezavisnija od kraljevske uvelike je pridonijela komadanju političkog područja 
države u X. stoljeću. 

Specifični instrument karolinške uprave bili su vladarevi izaslanici missi dominici. Prvi put se 
spominju 789. Svake godine, prigodom sveopće sudske skupštine kraljevstva generalni 
placitum raspoređivao se državni teritorij na oblasti koje su obuhvaćale 6 do 10 grofovija pa 
su se za svaku takvu oblast missaticum određivala dva kraljevska izaslanika jedan biskup ili 


opat i jedan grof s područja izvan missaticuma, a zadaća im je bila da tijekom godine četiri 
puta obiđu dodijeljeni teritorij, izvrše kontrolu upravnih vlasti, osiguraju izvršenje posebnih 
naredbi kralja i u svakoj grofoviji četiri puta godišnje predsjedaju grofovijskom sudištu. 
Institucija kraljevskih izaslanika održala se sve do kraja karolinške monarhije i nema sumnje 
da je često djelovala uspješno. Ali njihovi zadaci bili 

su preopsežni jer su uz dužnost izaslanika morali vršiti i svoje redovne crkvene odnosno 
grofovske dužnosti a i društvena solidarnost s grofovima i biskupima na području njihova 
missaticuma onemogućavala je svu nužnu strogost jer su i sami, već u istoj a i u svima 
narednim godinama, bili objekt uviđaja nekih drugih kraljevskih izaslanika. S druge strane, 
strah podanika pred osvetom grofa poslije odlaska izaslanika sprečavao ih je da iznose svoje 
pritužbe. Sve je to postupno vodilo sve manjoj efikasnosti te ustanove i, najzad, njenom 
potpunom nestanku u vremenu kad više i nije bilo jedne središnje vlasti u čije je ime trebalo 
djelovati. 

Sudstvo Sudovanje je u karolinškoj kao i u merovinškoj državi bilo jedna od najvažnijih 
javnih djelatnosti. Posjedovanje prava na izricanje kazni i na njihovo prisilno izvršavanje bilo 
je temelj dalekosežnoga socijalno-ekonomskog utjecaja, o kom je ovisilo i blagostanje i 
socijalni sta-lus podanika. 

Franačko pravosuđe počivalo je na načelu personalnosti prava, po kome je svakome parničaru 
trebalo suditi po zakonu naroda kome je pripadao. Ali suci lokalnih sudova bili su pretežno 
nepismeni ljudi koji nisu poznavali ni pravo svoga kraja iz zakonskih zbornika, a pogotovu im 
je bilo nedostupno pravo raznih etničkih skupina u državi. Stoga se u IX. st. sve više 
učvršćuje načelo teritorijalnosti prava. Time se sudovanje počelo vršiti na temelju 
regionalnoga običajnog prava koje se prenosilo usmenom tradicijom; pri tome je uvažavanje 
kraljevskih zakonskih propisa, koji su brzo padali u zaborav, naglo slabilo. 

Takvo stanje u sudstvu Karlo Veliki je pokušao sanirati reformama sku-čavajući nadležnosti 
lokalnih sudišta 1 izuzimajući opsežna područja ispod nadležnosti lokalnih i grofovijskih 
sudova. Ali, u praksi, obični su ljudi imali malo mogućnosti da dopru do kraljevskoga suda 
čak 1 u slučajevima kad su imali pravo da mu se obrate kao prizivnoj instanciji. A sudski 
imuniteti, iako su u početku obvezivali imuniste na poštivanje kraljevskog zakonodavstva, 
faktično su kraljevsku sudsku vlast na tlu imunitetnih veleposjeda poništavali, a državne 
pravne norme blijedile su i nestajale pred prevlašću lokalnog običajnog prava. 

Najvažnija Karlova sudska reforma bila je preinaka parbenog postupka. U merovinškom 
sudištu uz grofa ili štetnika kao predsjednika zasjedali su lokalni odličnici probi homines ili 
raheniburgi koji su saslušavali stranke i pronalazili presudu, koju je zatim predsjednik 
proglašavao a skupština aklamacijom potvrđivala. 

Karlo Veliki je već 780. ukinuo vijeće raheniburga koje je iz kruga uglednika imenovao sam 
grof i formirao sudsko vijeće od 7 članova scabini koje su među najuglednijim poznavaocima 
pravnih običaja i normi imenovali missi dominici, i to za doživotno vršenje te funkcije. Svrha 
te promjene bila je da se sudstvo učini nezavisnim od lokalne vlasti. Ali i tu je opći društveni 
razvitak djelovao u smislu podvrgavanja sudske djelatnosti odličnicima u feudalnom 
društvenom ustrojstvu. Mogućnošću apelacije na kraljevski sud mogli su se koristiti samo 
moćni zemljoposjednici; imunitetne povlastice prepuštale su podanike imunitetnog područja 
svemoći imuniste, a scabini su -umjesto da ostanu nezavisni suci - zapadali u vazalsku 
ovisnost od vojvoda, markgrofova ili grofova, pa je stoga i njihova pravosudna djelatnost 
služila interesima vlastodržaca. 

Aachenski evanđelistar s poč. IX. st. Detalj: Evanđelist Marko. 

Vojna organizacija S propašću Zapadnorimskog carstva nestalo je pla- 

Karolinške monarhije ćene državne vojske. Umjesto toga u franačkoj je 

državi svaki slobodni Franak bio vojnik. Ali već u 

VI. st. došlo je do etničkog stapanja Galo-Rimljana i franačkih osvajača, pa je otada, u slučaju 
potrebe, kraljevska vlast imala pravo u vojsku pozvati svakoga slobodnog čovjeka, bez obzira 
na njegovo etničko podrijetlo. 

Ali već od kraja VIII. st. privredni i društveni razvojni procesi toliko su izmijenili pojam 
slobode da je bilo nužno prilagoditi 1 vojnu obavezu novonastalim okolnostima. Ona je sada 
počivala na dva osnovna načela: 1 Javna vojna obaveza je dužnost koja se vrši isključivo 
kralju; oni vojni ob-vezanici koji su stupili u vazalski odnos prema nekom senioru odlaze u 
vojsku pod vodstvom svoga seniora; ako njihov senior nije izričito pozvan, polaze pod 
vodstvom grofa. 2 Javna vojna obaveza tereti sve slobodne ljude, ali je oni ne vrše svi na isti 
način; najniži sloj slobodnih ljudi slobodni ob-rađivači veleposjedničkih mansusa vrše 
pasivne dužnosti podvoz, opskrba vojske živežnim namirnicama, glasnička i teklička služba i 
si.. Aktivnu boračku službu heriban vrše samo zemljoposjednici. 

Svaki je ratnik svojim vlastitim sredstvima pribavljao vojnu opremu, pa je već i zbog toga 
bilo nužno da bude imućniji čovjek. Zbog okolnosti što se 

ratovalo isključivo od proljeća do jeseni, u doba najvažnijih poljoprivrednih radova, aktivnu 
je boračku službu mogao vršiti samo onaj tko nije bio vezan vlastitim proizvođačkim radom 
na zemlji. Nema sumnje da je i to podupiralo razvoj beneficijalno-vazalskih odnosa jer je 
davanjem beneficija stvaran ekonomski nezavisan stalež vojnika. 

Ali zemljoposjednici su ipak ustrajno nastojali izbjeći kraljevskoj vojnoj dužnosti, pa su 
morale biti donošene različite mjere primoravanja. 

Obaveznost vojne službe i kažnjivost uskrate pružale su lokalnim nosiocima vlasti grofovima 
mogućnost da se koriste tom dužnošću za vršenje pritiska na stanovništvo upućujući poziv na 
oružje znatno češće nego što je kraljevskoj vlasti zaista trebalo. U vremenu nastajanja 
vazalsko-beneficijal-nih odnosa bilo je moguće takvim postupcima samostalnog malog 
zemljoposjednika dovesti na rub materijalne propasti i primorati ga da se komendira grofu, 
ustupi mu svoju zemlju, ponovo je primi kao beneficij i time postane njegov vazal. 
Naoružanje i oprema boraca VIII. i prve polovice IX. st. bilo je za tadašnje prilike veoma 
skupo. Glavno je oružje bio teški mač, duži od jednoga metra, kojim se baratalo objema 
rukama. Svaki je ratnik usto imao još i polumač i nož za borbu iz neposredne blizine. Za 
obranu služio je drven, kožom obložen štit te oko dva metra dugo konjaničko koplje. Trup 
tijela bio 

Tassilov kalei. Pozlaćeni bakar. Kraj 

VIII. st. 

je zaštićen kožnim ili suknenim haljetkom na koji se prišivalo željezne pločice ili kovanu 
mrežicu. 

Franačka konjanička vojska uvela je u VIII. st. važne novosti u opremu bojnih konja: sedlo sa 
stremenom i potkivanje konjskih kopita. Oboje su preuzeli od Avara. Time je konjanikova 
sigurnost u sedlu i snaga njihova borbenog nasrtaja postala mnogo veća, a okretnost konja u 
sudarima djelotvornija. 

Na temelju podatka da je za služenje u svojstvu potpuno naoružanog konjanika trebalo 
posjedovati najmanje posjed s 12 mansusa, može se izračunati da je karolinška monarhija bila 
kadra mobilizirati maksimalno desetak tisuća naoružanih konjanika. Premda je uz taj rod 
oružja bilo i lako nao-iuzane vojske i pomoćnih četa, ipak je franačka vojska u cjelini bila 


nevelika. U stvari ni ta sveukupna oružana sila nije pokretana uvijek, nego najčešće samo 
jedan njen dio, pa su u ratne pothvate odlazili razmjerno mali efektivi. To objašnjava, osim 
znatnih uspjeha, i brojne vojničke poraze Franaka kao i višegodišnje otezanje borbi do 
konačnog uspjeha. Na rezultate ratovanja veoma je utjecala 1 okolnost što su pothvati mogli 
započinjati tek kad nikne trava za ispašu konja, a morali su završiti s početkom jesenskih kiša. 
Stoga se u protivničkom taboru znalo da treba izdržati najviše 3 do 4 mjeseca neprijateljeva 
vojnog pritiska. A nakon prestanka borbi i čim bi se napadačeva vojska povukla na zimovanje, 
napadnuti se oporavljao i zbacivao nametnuti jaram. Konačno svladavanje protivnika 
zahtijevalo je stoga potpunu likvidaciju vodećega društvenog sloja u nekom narodu, 
pustošenje njegove zemlje 1 stvaranje skrajnje ekonomske bijede. Ali i tada, poslije nekoliko 
godina, s privrednim oporavkom i dolaskom novih pokoljenja, u pokorenoj se zemlji otpor 
obnavljao. Sve to uz unutrašnju mrvljivost države zbog njezine feudalne strukture objašnjava 
nezaustavljivu dezintegraciju franačkog Carstva na brojne, zemljopisno i etnički zasebne 
fragmente. 

Financije i poreski sistem karolinške monarhije 

U doba Karla Velikoga sačuvali su se još samo tragovi antičkih izravnih poreza zemljarine i 
glavarine, prvenstveno zbog toga što nije postojala katastarska registracija zemljoposjeda i jer 
se privreda radikalno naturalizirala. 

U zamjenu za te iščezle oblike oporezivanja, kraljevska je vlast nastojala uvesti neke nove 
poreske obaveze. Tako se početkom IX. st. uobičajilo da veliki zemljoposjednici prilikom 
svakogodišnjeg okupljanja na skupštini odličnika placitum generale donose vladaru darove u 
novcu, zlatu, srebru, skupocjenim predmetima ili žitu. Vrijednost dara bila je utvrđena u 
razmjeru s imovnim stanjem pojedinih obveznika. Faktično namirivanje te dažbine zavisilo je 
o realnoj snazi monarhijske vlasti, pa je ukupni iznos bio neujednačen i postajao sve manji 
kako se povećavalo rasulo centralne državne vlasti. 

Neizravni porezi održali su se potpunije, a obuhvaćao ih je zajednički naziv telonea. Bile su to 
takse na svu robu namijenjenu prodaji tržišne takse, prometne takse, cestarine, mostarine i dr.. 
Tu vrst poreza ubirali su posebni službenici koji su svoju funkciju dobivali u zakup od kralja 
ili grofa i brzo je izgradili u sistem zloupotreba, i na štetu poreskih obveznika, i na štetu 
kralja. 

Arnuljov ciborij. Kraj IX. st. 

Kraljevske prihode od neizravnih poreza znatno su smanjivala brojna izuzeća egzemcije što 
su ih kraljevi davali prvenstveno biskupijama i opatijama. Povrh toga, kraljevi su ponekad 
davali crkvi i trećinu svih tržišnih ili prometnih taksa i na određenom području koje nije 
pripadalo crkvenom vlastelinstvu lišavajući se time dijela svoga prihoda. 

Zasebna skupina kraljevskoga dohotka bila su tzv. kraljevska prava: iznos od 23 sudskih 
globa i kazni što su se plaćale za svaku povredu kraljevskih propisa; takse prigodom 
ispostavljanja darovnica, diploma i privilegija; dohoci od kovnica novca. 

Znatan teret za sveukupno slobodno stanovništvo bilo je obavezno uko-načivanje, 
opskrbljivanje hranom i transportnim sredstvima kralja i njegove pratnje, grofa, kraljevskih 
izaslanika missi dominici i drugih službenih osoba koje su se kretale zemljom po državnom 
zadatku. Sve druge javne po-!rebe: uzdržavanje cesta, podizanje mostova, opravljanje i 
gradnja utvrda ležale su na najširim slojevima neposrednih proizvođača koji su ih morali 
namirivati kulučenjem. 

Budući da je Franačka po svojoj ekonomskoj strukturi bila država naturalne agrarne privrede 
pa nije imala dovoljno financijskih sredstava da njima plaća snažan centralni i lokalni upravni 
aparat, ona je vladanje nad neposrednim proizvođačima prepuštala lokalnim predstavnicima 
eksploatatorske klase. Time se u općoj intenciji vlasti zapravo nije ništa izmijenilo. Umjesto 
specijaliziranih državnih organa vladanja koji iz centra upravljaju državom u interesu cijele 
vladajuće klase, ta se vlast prepušta samim eksploatatorima da je vrše neposredno, svaki 
pojedinac od njih na teritoriju koji je njegov vlastiti zemljoposjed. 

Da bi se ta neposredna vlast održala podjednako svuda, u općem režimu koji je neposredne 
proizvođače držao u podložnosti, eksploatatorska je klasa posjednika i zbog toga razloga 
morala stvoriti svoju unutrašnju organizaciju. Njezina je svrha bila da, s jedne strane, preda 
brigu za održanje klasnog poretka samim korisnicima toga poretka, a da njih same 
strukturalno poveže u jednu cjelinu koja će usprkos uzajamnim suparništvima i sporovima i 
bez obzira na česta prerazvrstavanja konkretnih ličnosti u tkivu poretka, kao struktura biti 
dovoljno postojana da bude čvrst jamac ostvarenih klasnih odnosa u bazi društva. 

Vazalsko benefici jalno ustrojstvo vladajuće klase pokazalo se kao pogodan instrument za 
postizanje cilja sveukupnog sistema vladavine. Ono je vladajuću klasu organiziralo kao 
hijerarhiziranu piramidalnu strukturu, pa je sada još trebalo u tu strukturu, s njezina vrha na 
niže katove, sve do nizina najnižega 1 istovremeno najširega sloja uliti ovlaštenja državnih 
kompetencija koje su prvobitno pripadale samom društvenom vrhu, kraljevskoj vlasti. To se 
postizavalo sjedinjenjem vazalsko-benef ići jalnih odnosa s političkim, sudskim, upravnim i 
financijskim nadležnostima javne vlasti. 

U tome smislu još je Karlo Veliki smatrao korisnim da grofove i druge nosioce državnih 
službi primorava da postanu njegovi vazali. Počevši od Ludovika Pobožnog ta je praksa već 
bila općenito rasprostranjena, pa su svi državni službenici u isti mah bili i kraljevi vazali. 
Jednako su tako i podređeni službenici grofova i drugih vršilaca javno-pravnih službi postali 
vazalima svojih pretpostavljenih. 

Pošto je to postignuto, izvršila se preinaka poimanja: nije se više smatralo da je državna javna 
služba prvotna, a vazalsko-seniorski odnos naknadan, nego se vazalsko-seniorski odnos 
smatrao temeljem koji vazalu daje osnov da može od državne vlasti dobiti neku javno-pravnu 
dužnost. 

U stvarnosti ta se preinaka izvršila postupno. Nastupajući svoju dužnost grofa, vojvode ili 
markgrofa takav je državni službenik dobivao od kralja na području svoje službene oblasti 
zemljoposjed koji je imao pravo uživati sve dok je trajala njegova državna služba. Taj se 
zemljoposjed zvao honor, pa je osim prava na dio globa i kazni bio službenikova plaća. Ali jer 
je takav službenik morao biti i kraljev vazal, on je uz svoj honor, imao i beneficij i bio 
vazalskom zakletvom vezan na osobnu vjernost kralju i na uobičajeni vazalski servicij. 

Ove dvije vrste zemljoposjeda bile su načelno među sobom različite. U teoriji, grof je mogao 
biti razriješen grofovske službe, pri čemu je kralju morao vratiti svoj honor. Ako se dotad nije 
ničim ogriješio o vjernost kralju ostajao mu je njegov beneficij što ga je dobio kao uzvrat za 
preuzetu vazalsku vjernost. 

Ali grofovi i drugi nosioci javnih službi u praksi su poistovjećivali svoj honor s beneficijem, a 
tako je na javnu službu stala gledati i vrhovna državna vlast. Ne samo što se na honor počelo 
gledati kao da je 1 on beneficij, a ne posebna nagrada za javno-pravnu, državnu službu, nego 
se i samu tu državnu službu smatralo beneficijem i zbog toga doživotnom, pa i nasljednom. U 
drugoj polovici IX. st. već su se sve državne službe, a i honores, smatrale nasljednima, 
jednako kao što su i beneficiji bili nasljedni. 

Sličan razvojni put prošle su i crkvene službe. Uobičajilo se da i biskupi i opati prilikom 
stupanja na dužnost stupaju u vazalski odnos prema kralju, pri čemu su primali uobičajeni 


beneficij. Tako se crkvena funkcija počela smatrati rezultatom uspostave vazalsko- 
beneficijalnog odnosa, pa zatim i naprosto vazalskim beneficijem. 

Ali time je i sam pojam beneficija i vazalskog odnosa stekao nove kvalitete. Svi su grofovi, 
markgrofovi 1 vojvode bili lokalni vršioci državnih, sudskih, upravnih, poreskih i vojnih 
ovlaštenja na svome području. Jednako tako su i biskupi i opati na temelju od kralja dobivenih 
imuniteta na svom posjedu vršili sve državne ovlasti na području uprave, sudovanja, ubiranja 
poreza i novačenja u vojsku. Budući da su se sve te funkcije 1 dostojanstva dobivali kao 
beneficij i smatrali beneficijem, to se i pravo na lokalno vršenje javno-pravnih, državnih 
ovlaštenja smatralo posljedicom i plodom stupanja u vazaisko-beneficijalni odnos. 

Tako se ostvarilo stanje u kome je stupanje u vazalski odnos prema kralju rezultiralo 
preuzimanjem dužnosti da se na području koje je pokrivala dotična služba ili crkveno 
dostojanstvo obnašaju državne funkcije umjesto same najviše državne, kraljevske vlasti koja 
im je bila ishodištem. Političke kompetencije državne vlasti silazile su s državnoga vrha na 
neposredne kraljeve vazale, a ovi su ih, teritorijalno još usitnjenije, predavali svojima, još 
nižim vazalima. U cjelini, politička je vlast ostala ista a i njezin se soci-jalno-politički cilj i 
smisao nije izmijenio. Ali njezino se izvršavanje razmrvilo i raspodijelilo na brojne pripadnike 
vladajuće klase feudalaca. Bez obzira na mnoge međusobne borbe unutar njene cjeline oko 
sve nove i nove preraspodjele posjeda i moći, vladalačka je klasa, strukturiravši se na temelju 
va-zalsko-seniorskih uzajamnih odnosa, ne imajući mogućnosti da izgradi snažnu i 
centraliziranu državnu vlast, našla izlaz iz teškoća u koje ju je dovela naturalizacija privrede u 
tome što je državnu vlast parcelirala kao i svoje zem-ljoposjede i predala je u ruke samih 
zemljoposjednika. U budućnosti, kad s izmjenom privrednih oblika proizvodnje, nastupi doba 
napuštanja naturalne privrede, srednjovjekovni će poredak višestoljetnim nastojanjem povesti 
novu borbu da razmrvljenu političku vlast ponovo vrati u vrh političkoga poretka, u 
nadležnost centralizirane kraljevske vlasti. 

Prosvjeta i kultura Karolinška monarhija teritorijalno je obuhvaćala cijelu rimsku Galiju, svu 
staru Germaniju, najveći dio Italije i sjeveroistok Pirenejskog poluotoka; svojim je 
vrhovništvom uza se vezivala polapsko-slavenske zemlje, češko-moravsku oblast, zapadnu 
Panoniju, istoč-noalpske zemlje i zapadni dio Balkana. Zbog toga kulturno-prosvjetni život te 
državne tvorevine predstavlja jezgru tadašnje Evrope izvan bizantskih, islamskih i 
istočnoslavenskih posjeda. 

Crkva Sv. Donata u Zadru. IX. st. 

Premda je karolinška državna uprava bila rudimentarna i nedovoljno efikasna, ona je ipak 
upošljavala do 4000 ljudi. Ako se tome broju dodaju osobe uposlene u sudstvu i istaknute 
ličnosti na crkvenim dužnostima, sveukupan broj ljudi koji je morao raspolagati bar nekom 
naobrazbom dosezao je više tisuća. Uz ove praktične potrebe, karolinška je država svojom 
težnjom da bude obnovitelj carskog dostojanstva na Zapadu, da vlada narodima po božjoj 
promisli, da bude zaštitnicom crkve i starateljicom nad dobrom stanovništva nužno morala 
posezati za antičkim tradicijama, utoliko više što su joj one obećavale 1 pouku o sistemu 
vladanja s neograničenim ovlaštenjima cara. Prenosnici iskustava antike, prilagođenih 
kršćanskom pogledu na svijet, mogli su u prvome redu biti svećenici, ali uz uvjet da stupanj 
njihove naobrazbe bude bolji nego što je bio do polovice VIII. st. Zbog toga tzv. karolinški 
preporod renesansa počinje obnovom pismenosti. Ona je obuhvatila nekoliko razina. Pri 
samostanima su počele djelovati škole za šire krugove djece. U njima se davala elementarna 
poduka iz čitanja i pisanja na latinskom jeziku, tumačilo se glavna mjesta iz Biblije i crkvenih 
knjiga. Na višoj razini školovanje se vršilo u biskupijskim središtima, kao što su bili Tours, 


Sens, Autun, Lyon, Metz, Utrecht, Trier, Koln, Mainz, Worms, Salzburg i dr. Nastavni je 
program obuhvaćao "sedam slobodnih umijeća": trivium gramatika, retorika, dijalektika 1 
quadrivium aritmetika, geometrija, astronomija, glazba, po udžbenicima izrađenim prema 
djelu Marcijana Capelle o "Septem artes liberales" iz V. st., po "Svjetskoj kronici" Izidora 
Seviljskoga VII. st. i drugim ranosrednjovjekovnim piscima, ali i po djelima klasičnih autora. 
Inicijativa za takvu prosvjetnu djelatnost potekla je iz najužeg kruga savjetnika što ih je oko 
sebe okupio Karlo Veliki. Pretežni dio njih car je 

doveo iz inozemstva. Središnja ličnost bio je Anglosas Alkuin, pisac većine udžbenika za 
škole i carev glavni savjetnik u prosvjetnim pitanjima. Uz njega su djelovali Italici Petar iz 
Pize gramatičar i Pavao Đakon fgramatičar i povjesnik, Klement Irac gramatičar Franak 
Einhard povjesničar i graditelj, pjesnici Teodulf Got iz Španjolske, Dungal iz Irske, Angilbert 
iz Franačke i drugi. 

Skup tih obrazovanih ljudi formirao je neke vrste akademiju oko Karla Velikog u kojoj se 
raspravljalo o organizaciji prosvjete, ali i o teološko-filo-zofskim problemima. Uz nju Karlo 
je osnovao i posebnu dvorsku školu za sinove najistaknutijih velikaša iz svoje okoline. 
Nastojanja oko obnove izobrazbe zahtijevala su i stvaranje naukovnih sredstava. Kako su 
knjige bile velika rijetkost, valjalo je sačuvane primjerke prepisivati. Tako se u mnogim 
biskupijskim 1, naročito, samostanskim sredi- 

Crkva Sv. Nikole kod XI. st. 

štima kao Saint-Denis, Saint-Germain-des-Pres, Fleury, Corbie, Saint-Bertin, Fulda, Lorsch, 
Reichenau, Freising, St. Gallen, Corvev i dr. formiraju skrip-toriji u kojima se prepisuju 
povijesna, teološka i filozofska djela crkvenih otaca, misne knjipe, Biblija, ali i neki antički 
pisci Ciceron, Boecije i dr.. Intenzivan prepisivački a 1 izvorni autorski ili kompilatorski rad 
rezultirao je pojednostavljenjem i uljepšavanjem pisma. Umjesto merovingike, nastala je na 
temelju latinske poluuncijale tzv. karolinška minuskula, učinivši tekstove znatno 
pristupačnijim za čitače. 

Doba karolinške obnove pismenosti i naobrazbe stvorilo je pažnje vrijedne rezultate na 
području pjesništva, historiografije, hagiografije, teologije 1 filozofije. 

Pjesništvo toga vremena posvećeno je znatnim dijelom proslavi javan ju karolinških vladara. 
Tako je doseljenik iz Irske Dungal u stihovima prikazivao Karlove pobjede nad Bavarcima, 
Franak Angilbert opjevao je cara i njegovu obitelj a Akvitanac Hermold Crni vladavinu 
Ludovika Pobožnog. Kritičniji je prema carevoj ličnosti bio švapski pjesnik Valahfrid. Neki 
pjesnici su prepričavali crkvene evanđeoske teme ili u stihovima prikazivali živote svetaca. 
Redovnik Otfrid iz Wissenburga je oko 862. na visokonjemač-kom narječju objavio dijelove 
Novoga zavjeta, a Salomon, biskup u Konstan-zi, je na prijelazu IX. u X. st. stihovanim 
poslanicama opisao stradanja Njemačke od ratnih pustošenja 1, naročito, od provala Mađara. 
Pisanje povijesnih djela bilo je također rezultat težnje da se uzveliča vladavina Karolinga. 
Počevši od 768. dvorska kapela je vodila službene anale. Njihovu prvotnu verziju je oko 801. 
možda preradio Einhard. Zatim su oni nastavljeni do 829., a otada odvojeno, za Istočnu 
Franačku tzv. Annales Ful-denses do 887., 1 za Zapadnu Franačku, u više nastavaka i prerada 
Annales Bertiniani, sutori: Anonim, Prudencije i Hinkmar, do 882. 

Po uzoru na Svetonijeve Životopise careva, Einhard je napisao Život Karla Velikoga. O 
Ludoviku Pobožnome sačuvale su se dvije biografije autori Thegan i tzv. Astronom. U 
biskupijama i samostanima nastajali su povijesni spisi o djelima biskupa i opata, koji svojim 
nizom predstavljaju kronike pojedinih crkvenih središta. Zanimljiva su djela povijesno- 
pravnog teoretskog karaktera o najboljem obliku kraljevske vladavine i kraljevskim 


ustanovama kakve su pisali opat Smaragdus, u poč. IX. st., zatim biskup Jonas iz Orle-ansa, 
Hinkmar 1 dr. Ona odreda kao uzor vladavine predstavljaju starozavjetne biblijske kraljeve. 
Hagiografska djela karolinške epohe najčešće su prerada starijih spisa iz merovinških 
vremena. Ali, naročito u opatiji Saint Denis, kod Pariza, postupno se rađa i nova škola 
životopisaca, suvremenija po načinu pisanja i temama. U širem okviru hagiografske literature, 
osobito su brojni bili tekstovi koji opisuju donošenje ili prenošenje svetačkih moći u različite 
crkve i samostane. To će ostati omiljela književna vrsta više stoljeća. 

U karolinško doba, prvi puta nakon vremena Sv. Augustina i Boecija, na Zapadu se ponovo s 
dubokim interesom piše o teološkim i filozofskim pitanjima, i to na temelju poznavanja 
neoplatonizma i grčkih crkvenih otaca: Pseudodyonizija Areopagite, Grgura iz Nvsse, Grgura 
Nazijanskog i Maksima Ispovjednika. Debata se posebice razvila oko dva problema: o 
euharistiji i transsupstancijaciji i o predestinaciji. Tema o euharistiji odnosila se na zagonetku 
o realnoj prisutnosti Krista u pričesnom kruhu i vinu. O tome su raspravljali Alkuinov učenik 
Amalarije iz Metza, Pashazije Radbert, Ratram- 

wv.9 12. Cnrbiea, Hraban Maur, Flnrus iz Lvona, Gottschalk. Hinkmar i?. Reimsa i Ivan Skot 
Eriugena. Isti ti mislioci, a i neke druge ličnosti Prudencije iz Troyesa, Lupus iz Ferrieresd 
sudjelovali su i u širokoj debati o predestinaciji. 

Po svome općem značenju u povijesti filozofije, najistaknutija ličnost karolinške epohe bio je 
Irac Ivan Skot Eriugena 810-877 koji je živio na dvoru Karla Ćelavoga. Po njegovu 
shvaćanju, vjera u objavljene istine početak je filozofskog istraživanja. Ali te istine ne mogu 
biti u opreci s razumom, pa prava filozofija mora biti u skladu s pravom vjerom. Ako se 
pojavi suprotnost između autoriteta i razuma, onda razumu treba dati prednost. Takvim 
načelnim stanovištem Eriugena je veoma smiono analizirao bitne dogme kršćanstva i iznio 
gledišta koja su prihvaćali čak i francuski dualisti XIII st. albižani a koja je službena crkva 
počevši od IX. st. nekoliko puta osuđivala. Njegovo je glavno djelo O podjeli prirode, a 
prevodio je s grčkoga Pseu-dodionizija i spise drugih grčkih patrista. 

Karolinška renesansa obuhvaćala je i intenzivnu djelatnost na području likovnih umjetnosti. 
Gradilo se i ukrašavalo carske rezidencije, katedrale, samostane i tvrđave, ali se većina tih 
objekata nije sačuvala. Ostalo je svega nekoliko potpunih ili preinačenih građevina, niz tlocrta 
na mjestu iščezlih zgrada, nekoliko crteža, planova i minijaturnih slika o objektima kojih više 
nema. 

Po toj građi može se zaključiti da su se karolinške crkve gradile u dva osnovna tipa: 
bazilikalne crkve i crkve sa četvornim ili kružnim planom. Ba-zilikalni tip, preuzet iz antike, 
dobio je u karolinško doba neke važne prinove: gradnju kora s deambulatorijem, apside i 
transept, a na nekoliko crkvi i dvostruki transept. Time su crkve postale prostranije i 
raščlanjeni je, omogućujući prisustvo većem broju svećenstva pri misama, što je uvećavalo 
svečanost i raskoš službe božje. Usto, u krilima transepta održavala su se i crkvena i velikaška 
skupštinska zasjedanja. 

Najstariji primjerci bazilikalnih crkvi su katedrale u Clermontu, Toursu, a nešto kasnije, s 
dvostrukim transeptom, katedrale u Reimsu, Saint-Riquieru, Orleansu, Kolnu. Veoma je dobro 
sačuvana bazilika Sv. Petra i Sv. Marcelina u Steinbachu Odenvvald, rađena po Einhardovu 
nacrtu. Poznati su ostaci ili tlocrti još i niza drugih crkvi ovoga tipa, u raznim dijelovima 
Franačke, od Porajnja do Katalonije i Lombardije. 

Crkve sa centralnim tlocrtom gradile su se po istočnjačkom uzoru kome je u Italiji najizrazitiji 
predstavnik osmerokutna crkva San Vitale u Ravenni. Taj je model bio primijenjen i na 
dvorskoj crkvi u Aachenu, koja je uz neke kasnije pregradnje i dopune sačuvana u cijelosti. 
Kružnome tipu s apsidama pripada i crkva Sv. Donata u Zadru, iz početka IX. st. 


Stropovi bazilikalnih crkava bili su redovno plošni, a tek od kraja X. st. počinje se nad 
križištem transepta graditi i toranj. Taj tip gradnje čini prijelaz prema stilu romanike. Suprotno 
tome, crkve sa središnjim planom redovno imaju kupolu. 

Crkvene građevine bile su u unutrašnjosti ukrašene zidnim slikama i mozaicima koji 
prikazuju biblijske ili povijesne teme, a svojom se izradom i estetikom oslanjaju na 
kasnoantičku tehniku i vještinu. Tako su dvorske crkve u Aachenu i u Germignv-des-Pres 
imale mozaik u kupoli, a zidnih je slika bilo u palači Ludovika Pobožnog u Ingelheimu, u 
nizu crkvenih kripta u Trieru, u Auxerreu, u Germigny-des-Pres i dr. 

Crkva Sv. Križa u Ninu XI. st. 

Mnogo bolje od tih oblika slikarstva sačuvale su se minijature u brojnim rukopisnim djelima 
nastalima u okviru karolinške renesanse. Među njima najslavniji su Godeschalkov 
Evanđelistar Karla Velikog, Psaltir što ga je Karlo Veliki poklonio papi Hadrijanu L, Dagulfov 
Psaltir, Adin Evanđelistar, Evanđelistar iz Centule, Evanđelistar iz Soissonsa, iz Fulde, 
Utrechtski psaltir, Tourska biblija, Evanđelistar cara Lotara, Biblija i Psaltir Karla Ćelavoga, 
Augsburški Evanđelistar i dr. 

Po načinu slikanja i stilskom utjecaju, karolinške se minijature mogu grupirati u nekoliko 
škola, po glavnim središtima njihove izradbe dvorska škola, tourska, reimska, rajnska škola i 
dr.. 

Kiparstvo se u karolinško doba svodi na plitke reljefe malih dimenzija na bjelokosnim 
koricama crkvenih knjiga Evanđelistar iz Lorscha, Dagulfov Psaltir, Adin Evanđelistar ili 
upotrebnim predmetima Heribertov češalj, zatim na izradbu crkvenih vrata, ograda, sjedišta, 
svjetiljki od bronce, a u katedrali u Metzu sačuvao se i jedan brončani konjanički kipić Karla 
Velikoga, visok svega 24 cm. U kamenu su se izrađivali samo oskudni ukrasi na fasadama 
zgrada, grobnim kapelama, a sačuvanih kipova nema. 

Suprotno toj oskudici, znatno je bilo razvijeno zlatarstvo. Ono je ukrašavalo oltare, križeve, 
krune, moćnike, korice knjiga i dr. Oltarski ukras crkve Sv. Ambroza u Milanu, oltar iz 
Adelhausa, Tassilov kalež, Arnulfov 

ciborij, Relikvijar Pipina Akvitanskog, tzv. Stjepanova torba sa zemljom natopljenom krvlju 
toga mučenika, Codex aureus iz Regensburga i dr.. 

U cjelini, karolinška je renesansa znatno oživjela kulturnu djelatnost. Ona je obnovila 
poznavanje klasičnoga latinskog jezika i formirala čitljivije pismo, opsežnim prepisivačkim i 
prevodilačkim radom spasila je mnoge tekstove antičke baštine koji bi bez njezina nastojanja 
ostali nepoznati, obnovila je teološke i filozofske spoznajne napore, u graditeljstvu je 
pripremila epohu romanike a u izradbi minijatura i zlatarskih ukrasa kao i u obradbi bjelokosti 
ostavila djela trajne estetske vrijednosti. 

Po svome dometu, karolinška renesansa nije izravno prodrla u široke slojeve stanovništva, ali 
je premostila jaz koji je odvajao zapadnoevropski rani srednji vijek od tekovina klasičnoga i 
postklasičnoga antičkog doba. Njezin društveno-politički podstrek zasnivao se na ideji o 
obnovi Carstva i njegovoj funkciji u tadašnjem svijetu, pa je ona nužno posezala za antičkom 
baštinom. Ali ona ju je primila u kristijaniziranoj formi i uklopila je u stvarnost feudalnog 
društva i novih etničkih uvjeta tadašnje srednje i zapadne Evrope. Zbog toga ona nije bila 
prosto ponavljanje preuzetih vrednota nego njihovo stapanje koje je imalo svojstvo polazne 
točke u razvitku kojim je Evropa prebrodila doba svoga kulturnoga zamiranja i uputila se 
prema znatno plodnijim etapama razvijenoga srednovjekovlja. 

VIII. PROSTOR ISLAMSKE EKSPANZIJE NA 

ISTOKU. BIZANT I NJEGOVA UNUTRAŠNJA I VANJSKA POLITIKA 


1. ARAPI I POSTANAK ISLAMA 

Arapski poluotok, na kom je nikao islam, sastoji se od nekoliko različitih geografskih oblasti. 
Duž Crvenoga mora i Adenskog zaljeva prostiru se planinske zone: Hedžas, Asir, Jemen i 
Hadramaut. U dolinama te oblasti ima dovoljno oborina i plodnog tla, pa tu živi sedentarno 
stanovništvo koje uzgaja žitarice, povrće i voće. 

Unutrašnjost poluotoka je visoravan, na kojoj znatan dio prostora zauzimaju potpuno 
neplodne, kamenite ili pješčane pustinje. One nisu kontinuiran, jedinstven neplodni teritorij, 
nego se dijele u osnovi na tri velike pustinje. Na sjeveru je Sirijska pustinja, u središtu 
pustinja Nefud a na jugu Rub-al-Hali ili Dehna. 

Između planinskih oblasti duž Crvenoga mora i pustinja u unutrašnjosti, kao i između 
navedenih triju pustinja, prostiru se stepske zone u kojima kroz nekoliko mjeseci u godini ima 
nešto kiša, pa tada tu nikne trava, dovoljna za prehranu stada. U tim oblastima stepa živi 
nomadsko, stočarsko stanovništvo beduini. Kad u stepama presahne trava, beduini se sa 
svojim šatorima i stokom povlače u pogodnije oblasti i zatim se opet vraćaju, kad prođu ljetne 
žege. 

Na području sezonskih stepa, na mjestima gdje podzemne vode obilno natapaju gornje slojeve 
tla ili izbijaju na površinu kao izvori, nastaju oaze, pa je tu, u bujnoj vegetaciji, moguć trajan 
sjedilački život s intenzivnom zemljoradnjom. Takve su oaze Jatrib, Kaibar, Fadak, Taim sve 
u oblasti između Hedžasa i pustinje Nefud, pa zatim dugi nizovi oaza u središnjoj stepskoj 
oblasti između Nefuda i Dehne Nedžd ili u oblasti između pustinje Nefud i Sirijske pustinje 
na pr. oaza Al-Đaurf. 

Najbogatija i najplodnija oblast Arabije je njezin jugozapad, današnji Jemen, Aden i 
Hadramaut. To je područje Stari vijek nazivao Sretnom Arabijom Arabia eudaimon ili Arabia 
felix. Tu su visoke planine, izobilje oborina i u davna vremena stvoreni sistem navodnjavanja 
omogućili bogatu i visoko razvijenu civilizaciju već u sredini 2. tisućljeća pr. n. e. 

Poslije niza epoha u antičkoj povijesti Sretne Arabije, u početku VI. st. n. e. tamošnja je 
dinastija Himjarita koja je ostvarila gotovo tisućljetni prosperitet tih oblasti zapala u krizu. 
Posljednji kralj te dinastije Du Nuvas bio je prihvatio židovsku vjeru pa je počeo progoniti 
kršćane kojih je također bilo među njegovim podanicima. Te su okolnosti iskoristili etiopski 
kraljevi, koji su bili monofizitski kršćani, pa su 525. izvršili invaziju Jemena i pripojili Sretnu 
Arabiju etiopskome carstvu. 

Ali vlast Etiopije na tome području smetala je Perziji, pa je njena vojska 570. preotela Jemen i 
pretvorila ga u perzijsku satrapiju. Nova vlast nametnula je stanovništvu nestorijansko 
kršćanstvo koje je Isusa smatralo samo čovjekom bogonoscem i nije brkalo božansku i 
ljudsku narav u njemu. 

Za mnogih stoljeća svoje visoke razvijenosti Južna je Arabija bila ishodište važnih privrednih 
i kulturnih utjecaja na cijelom Poluotoku, a također i raskršće međunarodnih puteva. Jedan od 
njih išao je iz Jemena preko Hedžasa u Transjordaniju i Palestinu. Drugi je dijagonalno 
prolazio četverokutom Arapskog poluotoka, iz Jemena preko Vadi Danasira na središnje oaze 
u Nedždu i otuda dolinom Vadi Rummah u južnu Mezopotamiju. Od te transverzale odvajao 
se u Nedždu ogranak koji preko oaze Hail i pustinje Nefud izbija na oazu Džauf i otuda stiže 
u Siriju. 

Na dodirnim područjima gdje se ti putovi ulijevaju u susjedne zemlje nikle su rubne arapske 
državne tvorevine kojima je Arapski poluotok međašio s velikim političkim silama antike i 
ranog srednjeg vijeka. 

Najstarije takvo kraljevstvo kr. Nabatejaca, na području od Akabskog zaljeva do istočnih 
obala Mrtvoga mora, postalo je u početku II. st. n. e. rimskom provincijom. Sjevernije od te 


oblasti u VI. je stoljeću pod pokroviteljstvom Bizanta nastala država Gasanida koja je 
obuhvaćala današnji Jordan i dio Sirije. Na desnoj obali srednjeg Eufrata Perzijanci su 
obrazovali državu Lahmida koja je kao tampon-država imala štititi njihove posjede u 
Mezopotamiji od beduina. Obje su te države bile kršćanske, jedna od njih monofi- 

zitska, a druga nestorijanska. 

Na taj način, osim židovskoga a kasnije i kršćanskoga utjecaja iz Jemena, u unutrašnjost 
Arabije kršćanstvo je prodiralo i sa sjevera, iz Gasa-nidskog i Lahmidskog kraljevstva. 
Židovski je utjecaj bio naročito jak u Hedžasu. Ondje se dopiranju te religije iz Jemena 
pridruživao izravni utjecaj iz Palestine, a nakon protjerivanja Židova iz Babilonije mnogo se 
njihovih bjegunaca naselilo po oazama Hedžasa što se prostiru od Taime do Jatriba. 
Dalekosežni utjecaj židovske i kršćanske monoteističke vjere, dopirući iz susjedstva, snažno 
je djelovao na postanak islamskog monoteizma. Ali toj presudno važnoj pojavi u povijesti 
Arapa prethodio je vlastiti razvoj privrednih 1 društvenih odnosa koji ju je učinio povijesno 
mogućom. 

Prije pojave islama 1 osnutka kalifata Arapi su živjeli u plemenskoj organizaciji i bavili se 
nomadsko-stočarskim uzgojem deva, ovaca i koza. Kao 1 kod drugih naroda na tom stupnju 
razvitka, i kod njih su osnovni elementi društvenog ustrojstva bili porodica, rod, pleme i savez 
plemena. 

Jedna porodica, udružena pod patrijarhalnom vlašću oca porodice, živjela je u zajedničkom 
šatoru. Rod se okupljao oko šatora svoga poglavara 1 formirao krug šatora ili duar. Jedno 
pleme bilo je vezano krvno-rodbinskim vezama. One su svim članovima istoga plemena 
nametale uzajamnu solidarnost akabija. 

Glavar arapskog plemena, šejk, bio je tipičan starješina rodovskoga društva. On nije imao 
nikakve izvršne vlasti, nego je bio samo prvak među glavarima porodica i rodova koji su ga 
birali najčešće iz uvijek iste, najuglednije porodice u plemenu. Obavezne odluke donosile su 
se u vijeću starješina medžlis, koje je bilo simbol i glavni organ plemena. 

Arapi nisu individualno posjedovali zemlju i ispaše, nego su plemena ili rodovi na svojim 
nomadsko-stočarskim sezonskim kretanjima kolektivno zauzimali teren koji im je služio kao 
pašnjak. U ranim razdobljima i stada su 

bila kolektivno vlasništvo plemena, ali se u prvim stoljećima n. e. izgradio individualni posjed 
velikih porodica koje ipak svoju stoku pregone i pasu u velikim skupinama cijeloga roda ili 
plemena. 

Osim uzgoja stoke rodovi i plemena bavila su se također i pljačkom i napadima na karavane 
ili zemljoradničke oblasti. Ponekad nomadska plemena nameću sjedilačkom stanovništvu 
stalan danak kao otkupninu od oružanih napada. 

Kultura arapskih beduinskih plemena stvorila je svoj izraz u osebujnoj poeziji i religiji na bazi 
mašte, animizma i bogatog polidemonizma. Po njihovu shvaćanju, i u mrtvoj i u živoj prirodi 
stanuju viša, demonska bića, džinovi, koja su uzrokom 1 korisnih i štetnih događaja, pa ih 
čovjek mora udobrovoljavati žrtvama. Iz mnoštva natprirodnih sila svaki je rod i svako je 
pleme izdvajalo one koji posebice utječu na njegovu vlastitu sudbinu. Tako su se oblikovale 
predodžbe o božanstvima pojedinih rodova i plemena, koja oni štuju posebnim obredima, 
svetkovinama i redovitim žrtvovanjima. Pri tome se rodovska i plemenska božanstva često 
povezuju s prirodnim silama ili svemirskim pojavama, s mjesecom, zvijezdom Danicom i dr. 
Tijekom VI. st. na Arapskom se poluotoku počinju izgrađivati preduvjeti za povezivanje 
arapskih plemena u šire zajednice. Usporedo s time i njihovi plemenski kultovi teže stapanju. 
Glavnu ulogu u tom zbivanju imao je Hedžas. Privredno i politički najrazvijenija oblast 
Arabije, Jemen, bio je od 525. pod stranom vlašću, najprije Etiopljana a zatim Perzijanaca. U 
sjevernim oblastima, nadomak Bizanta i perzijske Mezopotamije, postojale su vazalske 
države Gasanida i Lah-mida. Naprotiv, Hedžas je ostao slobodan. U isto vrijeme opće su 


okolnosti omogućile upravo tome području da postigne znatan ekonomski procvat. Važni 
trgovački put koji je Bizant povezivao s Mezopotamijom, Perzijskim zaljevom i Indijom 
presjekli su ratovi Bizanta s Perzijancima koji ispunjaju gotovo cijelo VI. i prvu polovicu VII. 
st. Zbog toga bizantska trgovina skreće duljim ali u tadašnjim prilikama sigurnijim putem 
kroz Siriju i Palestinu u Hedžas i otuda u Jemen i Hadramaut, odakle se moglo saobraćati s 
Indijom i Cevlonom. 

U takvim su uvjetima plemena koja su vladala hedžaskim karavanskim putem imala 
izvanredno povoljne prilike da se bogate i jačaju. Ona prelaze na sjedilački život, osnivaju 
gradove i u njima se bave trgovinom i obrtima. 

Najznatnije takvo gradsko središte u Hedžasu bila je Meka. Prvobitno, tu je najvjerojatnije bio 
samo važan izvor pitke vode Zemzem na raskršću dvaju puteva, iz Jemena u Palestinu i Siriju 
i, poprijeko Poluotoka, iz crve-nomorske luke Džida prema Nedždu i Vadi Rummah u južnu 
Mezopotamiju. 

U VI. st. Meku je osvojilo sjevernoarapsko pleme Korejšita i učinilo je osloncem svoje moći. 
U Meki su Korejšiti podigli četiri gradska naselja ili rajona. U svakome je stanovao jedan 
njihov rod i imao svoj zasebni medžlis i svoj vjerski kult, simboliziran kamenim idolom 
betilom pred kojim su se prinosile žrtve. Čini se da je u Meki, u blizini izvora Zemzem još od 
davnine postojao kult "crnog kamena", meteorita koji je pao iz svemira pa su ga stanovnici 
susjednih oblasti štovali kao poslanje s neba. Korejšiti su tom "crnom kamenu" pridružili 
svoje rodovske betile pa su ih zajedno s njime ugradili u temelje kamenite četvorne zgrade, 
Kaabe, koja je otad postala njihovim plemenskim svetištem. 

Jednako kao što su ujedinili svoje rodovske kultove, Korejšiti su u Meki obrazovali 1 
zajedničko gradsko vijeće mahalu koje je potisnule autoritet 

ia u doba Muhameda i prvih kalifa. 

šejkova. U njemu su zasjedali najugledniji predstavnici četiriju rodovskih medžlisa, pa su 
time obrazovali oligarhijsku vladavinu najmoćnijih korejšit-skih porodica. One su se 
prvenstveno bavile trgovinom s beduinskim plemenima u unutrašnjosti poluotoka i tranzitnom 
trgovinom s dalekim zemljama. Iz Indije su, preko Jemena, dobavljali svilu, mirodije, 
miomirise i dragulje, iz Afrike zlato, slonovu kost i robove, a iz samoga Jemena tamjan, 
ljekovito bilje, srebro i zlato, pa su tu robu otpremali u Bizant. Za uzvrat, iz Bizanta su 
dopremali sukno, staklo, metalne proizvode, drvo, žito i ulje. 

Svoju daleku trgovinu mekanski su trgovci organizirali spomoću neke vrste dioničkih 
poduzeća, pri čemu su udruženim sredstvima najbogatijih trgovaca nabavljali robu i opremali 
velike karavane koje su dva puta godišnje, uvijek u određeno doba, odlazile na sjever i na jug. 
Veliku je važnost imala i lokalna trgovina u samoj Meki s unutrašnjošću Arapskog poluotoka. 
Dio robe što je u Meku dolazila iz dalekih zemalja prodavao se u vrijeme sajmovanja u samoj 
Meki. Korejšiti su u tu svrhu organizirali redovite godišnje vjerske svetkovine, kad se dolazilo 
u njihov grad i zbog vjerskih obreda oko Kaabe i na kupovinu raznih potrepština. Izvan tih 
razdoblja, korejšitski su trgovci sami odlazili u unutrašnjost i opskrbljivali beduine odjećom, 


oružjem, hranom i drugom robom. Time je Meka postajala privrednim središtem Poluotoka a 
njeni su se trgovci bogatili. 

Na toj osnovi, pleme Korejšita se raslojilo. Najuspješniji poslovni ljudi među njima pretvorili 
su se u moćnu trgovačku aristokraciju koja je raspolagala velikim zalihama robe i gotovinama 
novca. Takvi su trgovci imali i robova. Bavili su se i novčarstvom, davanjem zajmova uz 
lihvarske kamate, pa su mnogi njihovi siromašni sugrađani, a i beduini iz unutrašnjosti, 
zapadali u dužničku zavisnost od bogataša. 

U vezi s takvim razvitkom odnosa, mekanski su trgovci težili da svoj utjecaj prošire na što 
veće područje Poluotoka. U njihovu je interesu bilo da prestanu međusobne borbe beduinskih 
plemena, da putevi budu sigurni i da razmjena s unutrašnjošću bude što veća. Budući da nisu 
raspolagali snagama koje bi im omogućile da stvore općearapsku političku vlast, nastojali su 
da ostvare jedinstvo na temelju zajedničkoga vjerskog kulta. Svome su plemenskom 
božanstvu Hobalu, pridružili u svome gradu i božanstva drugih arapskih plemena nastojeći da 
Kaaba postane svearapski panteon. 

Paralelno s ovakvim nastojanjem da se združivanjem politeističkih kultova religija zbog 
ekonomsko-političkih razloga centralizira, među Arapima je djelovala i jedna monoteistička 
sekta, tzv. hanife, koja je pod utjecajem židovske i kršćanske monoteističke vjere izgradila 
shvaćanje da iznad svijeta raznih nižih demonskih sila postoji jedno jedino, vječno i 
svemoćno božanstvo, Allah. 

Ovakve težnje za ujedinjenjem Arabije na temelju vjerskog jedinstva postajale su tijekom VI. 
st. sve izraženije jer su vanjske okolnosti nametale Hedžasu da sve više računa na vlastite 
ekonomske snage arapskog stanovništva. Perzijska vlast u Jemenu sve je više osujećivala da 
to područje djeluje kao vezna karika arapske daleke trgovine; a i Bizant i Perzija nastojali su 
da sami, preko svojih vazalnih država na obrubovima Poluotoka kraljevstva Gasanida i 
Lahmida, vlastitom trgovinom prožmu Arapski poluotok. Tako se postupno oko središnjih 
arapskih zemalja stvarao obruč koji je težio da ih suzbija od pristupa plodnim područjima na 
sjeveru i sjeveroistoku i od sudjelovanja u trgovini na Indijskom oceanu. 

Muhamed na propovjedaonici. Iluminacija iz XIII. st. 

Za ekonomski najekspanzivnije snage na Poluotoku postojalo je sve očitijim da je nužno 
slomiti taj obruč ekonomske blokade i izboriti pristup iz pustinjskih ili polupustinjskih oblasti 
u plodnije krajeve. To je bilo moguće postići samo sjedinjenjem arapskih plemena 1 njihovim 
podvrgavanjem jednoj volji koja će slomiti pogranične zapreke i prihvatiti neko načelo rata i 
osvajanja radi izmjene sveukupnoga geopolitičkog položaja arapskog stanovništva. 

Iako je mekanska trgovačka oligarhija osjećala potrebu takvoga izlaska, ona nije umjela naći 
najsvrsishodnii put za njegovo ostvarenje. Učinio je to osnivač islama, Muhamed, pripadnik 
jedne pobočne loze u plemenu Korej-šita, koja nije postala udionikom postignutog 
prosperiteta. U biti, on je izvršio sintezu židovstva, kršćanstva i hanifizma sa starim, 
rodovskim vjerskim tradicijama arapskih plemena i time dao idejnu podlogu njihovu 
ujedinjavanju. Ali tim je vjerskim shvaćanjima pridodao načelo o solidarnosti svih Arapa i o 
potrebi bespoštedne borbe protiv svih njihovih neprijatelja. Time je glavno oružje za velike 
vojne pothvate Arapa bilo iskovano. 

Muhamedov životopis sastavio je tek u VIII. st. Ibn Išak 768, a 834. preradio ga je Ibn Hišam, 
i taje redakcija ostala službenom verzijom islama. Znanstvena povijesna kritika mnoge 
legendarne podatke što se povezuju s Muhamedovom ličnošću, kao 1 u biografijama drugih 
osnivača velikih religija, interpretira drukčije nego što je to ustanovljeno u vjerskim 
dogmama. 

Muhamed se rodio u Meki oko 570. od siromašnih roditelja koji su rano umrli, pa je odrastao 
u kući svoga strica Abu Taliba. S njime je još kao dječak putovao u Siriju i ondje upoznao 


neke elemente kršćanske vjere. Otprilike u dvadesetoj godini života stupio je u službu bogate 
trgovačke udove Hadidže pa je s njenim karavanama po svoj prilici još dva puta boravio u 
Siriji. Stupivši u brak sa Hadidžom koja je bila desetak godina starija od 

njega, Muhamed se oslobodio materijalnih briga i mogao se posvetiti dokolici i razmišljanju. 
U tom razdoblju on je posinio Aliju, sina svoga strica Abu Taliba, i mladoga oslobođenog 
roba Zaida ben Harisa, koji je pripadao jednom kršćanskom arapskom plemenu iz sirijske 
pustinje. U isto vrijeme Muhamed se zainteresirao za shvaćanja sekte hanifa koja je 
priznavala Abra-hama kao svoga preteču i vjerovala u jednoga boga. Jedan Hadidžin nećak, 
Varaha ben Naufal, bio je ugledan pripadnik te sekte i veoma učen čovjek koji je dobro 
poznavao Evanđelje i čitao ga na sirijskom i hebrejskom jeziku. 

U takvoj okolini u Muhameda je postupno sazrijevala misao o potrebi napuštanja 
idolopoklonstva i prihvaćanja monoteističke vjere koja će biti zajednička svima Arapima. On 
sam nije bio pismen, ali je u saobraćaju s upućenijim ljudima upoznao vjerske predodžbe i 
legende Židova i kršćana, a također i monoteističke težnje hanifa. Pri tom je stekao uvjerenje 
da su Židovi i kršćani iznevjerili objavu koju im je Bog dao preko svojih proroka, Abra-hama, 
Mojsija i Isusa pa su time pravu vjeru izopačili. Stoga je sebi postavio zadatak da istinski 
božji nauk očisti od krivotvorina i objavi ga svome narodu na arapskom jeziku. Sebe je počeo 
smatrati novim, posljednjim prorokom božjim, a Arape narodom kome je Allah namijenio da 
tu objavu prihvati i proširi po cijelom svijetu. 

Razmišljajući o tim pitanjima, Muhamed je u vrijeme kad se približavao svojoj četrdesetoj 
godini oko 610 doživio svoja prva priviđenja. Činilo mu se da ga doziva glas s neba i naređuje 
mu da u božje ime progovori svome narodu kao božji prorok. 

Poslije tih prvih ekstaza, Muhamed je zapao u malodušnost i očajava-nje. Tek poslije tri 
godine uspio je sebe ponovo dovesti do zanosa i novih vizija. Vjerovao je da mu arhanđeo 
Gabrijel saopćava božje poruke. Svoje doživljaje povjerio je samo svojoj ženi Hadidži i ona je 
smjesta povjerovala u njegov proročanski poziv. To ga je ohrabrilo, i on je uskoro za svoja 
shvaćanja pridobio svoje adoptivne sinove Aliju i Zaida kao i nekolicinu drugih najbližih 
rođaka i prijatelja. Među prvim Muhamedovim pristalicama spominje se samo jedan bogatiji i 
ugledniji čovjek. Bio je to trgovac Abu Bekr, otac Ajše, buduće Muhamedove druge žene. Svi 
ostali bili su veoma siromašni ljudi, pa čak i robovi ili oslobođenici, većinom nearapskog 
podrijetla. 

Svojim prvim propovijedanjima Muhamed je prije svega objavljivao vjeru u jednoga jedinoga 
boga, Allaha, obavezu potpunog pokoravanja njegovoj volji islam i nužnost iskazivanja 
zahvalnosti Bogu zbog njegovih do-bročinstava. Svakome tko to ne prihvati prijetio je 
strašnim kaznama i neumoljivim gnjevom božjim. 

Pri svojim prvim javnim istupima u gradu, oko Kaabe, Muhamed je nailazio češće na grdnje i 
poruge nego na odobravanje. Takav prijem čini se da ga je radikalizirao. Žestoko je osuđivao 
mnogoboštvo, ali i gramzljivost bogataša 1 lihvara. Pozivao je imućne da se odreknu svoga 
bogatstva i podijele ga sirotinji. Zahtjevom da se svi bez razlike jednako podvrgnu božjoj 
volji u neograničenoj pokornosti neosporno je zagovarao društvenu nivelaciju i 
jednakopravnost svih muslimana. 

Osuđujući na taj način stvarne odnose u tadašnjem arapskom društvu, Muhamed je izazivao 
sve žešću mržnju među bogatim građanstvom Meke i najutjecajnijim Korejšitima. Nazivali su 
ga lašcem i obmanjivačem puka. 

Naročito je skandal izazvao pričom koju je počeo širiti da ga je arhanđeo Gabrijel noću 
čudesnim načinom uznio u nebesa, gdje je razgovarao s Adamom, Abrahamom, Mojsijom i 
Isusom i od samoga boga primio naredbe o vjerskim pobožnostima muslimana. 

Osjetivši se osamljen poslije smrti Hadidže i Abu Taliba 619 i obeshrabren neuspjesima u 
Meki, Muhamed se pokušao izravno povezati s vanme-kanskim arapskim plemenima. 

U tom je nastojanju postigao uspjeh kod arapskog stanovništva oaze Jatrib koje je težilo da 
nadvlada tamošnje imućno židovsko stanovništvo koje se bavilo zemljoradnjom, obrtom i 
trgovinom. Poslije nekoliko konta-kata sklopljen je sporazum o preselenju Muhameda i 
njegovih pristalica iz Meke u Jatrib Medinu, sa svrhom da Muhamed ondje ukloni međusobne 
sporove među arapskim stanovništvom i osigura njegovu dominaciju, a za uzvrat njegova će 
vjera imati punu slobodu i neometanu mogućnost širenja. 

Seoba muslimana hidžra počela je ljeti 622., a dan 16. srpnja 1. muha-raam te godine postao 
je prvim danom u brojanju godina po muslimanskoj eri. 

U Jatribu je Muhamed razvio veoma snažnu organizatorsku djelatnost. On tu više nije bio 
samo prorok nego je postao i politički vođa. Veoma je brzo oko sebe okupio brojnu zajednicu 
pristalica. Svi su oni, udružujući se oko Proroka, kidali svoje stare rodovske veze. Sada se 
njihov položaj u zajednici određivao samo njihovim odnosom prema osnivaču islama i 
razvoju njegova pokreta. Uži krug činili su muhadžiri, izbjeglice iz Meke, a širi krug ansar, 
obraćenici koji su pristupili pokretu u Jatribu. Svi su oni postali solidarna cjelina, među 
sobom jednaka u islamu bezuvjetnom pokoravanju Alla-hu. Grad Jatrib, premda je u njemu 
zasad tek manjina prihvaćala novu vjeru, proglašen je prorokovim gradom Madinaat at Naabi, 
pa je na toj osnovi nastalo ime Medina. U njemu je Muhamed odmah započeo gradnju 
bogomolje mošeje u kojoj je niša tzv. kibla, koja je imala označavati obavezni smjer klanjanja 
bila okrenuta prema Jeruzalemu. Učinjeno je to iz dva razloga: Muhamed je planirao za svoje 
učenje pridobiti jatribske medinske Židove, a i svoju je vlastitu vjeru definirao kao usvajanje 
vjere Abrahamove. 

U medinskom razdoblju Muhamed je dalje razvio svoju religiju mnogim novim elementima, 
sistematizirao ju i izgradio njezine obrede. Još u prvoj godini nakon preselenja u Medinu 
Muhamed je donio Ustav svoje vjersko-političke zajednice Uma, odredivši je kao 
natplemensku, teokratsku organizaciju među sobom jednakih podanika božjih i sljedbenika 
Prorokovih. 

Iako je Uma namjeravala obuhvatiti i Arape i Židove, Muhamedov uspjeh među Židovima bio 
je neznatan. Stoga on od 624. mijenja usmjerenost svojih nastojanja, Umu pretvara u 
isključivo arapsku vjersko-političku organizaciju, u medinskoj mošeji premješta položaj kible 
u smjer Meke, a ne više Jeruzalema, i započinje progone Židova. 

Muhadžiri su u Medini isprva bili samo gosti svojih istomišljenika. Nisu imali svoje zemlje ni 
mogućnosti zarade. Stoga oni, s obratom stava prema Židovima, počinju njihove pojedine 
skupine primoravati da se isele, pri čemu muhadžiri prisvajaju njihovu imovinu. Istovremeno, 
pod izgovorom da vode sveti rat protiv nevjernika, počeli su vršiti pljačkaške napade na 
karavane 1 skupine trgovaca koji su dolazili u Meku ili odlazili iz nje. Time je obračun s 
mekanskim Korejsitima postao neizbježan. Prva izravna borba povela se 

624, kad su medinski muslimani pod vodstvom samoga Proroka napali kod El Badra veliku 
karavanu trgovaca i mekanske čete, koje su joj pri tekle u pomoć, nanijevši im težak poraz. 
Ali već slijedeće godine 625, kod brda Ohod, blizu Medine, mekanska se vojska žestoko 
osvetila za pretrpljeni poraz. U bitci je i sam prorok bio ranjen, a trećina njegovih boraca 
izgubila je život. 

Povukavši se u Medinu, muslimani su optužili Židove za podrivanje njihove borbe, pa su još 
jednu njihovu skupinu protjerali s plodnih površina 1 prisvojili njihove zemlje i pokretnu 
imovinu. Ojačavši time materijalno, oni su svoje ratne pothvate proširili na susjedna plemena 


u Hedžasu. Neka od njih pristupala su njihovu pokretu poražena, a neka privučena njihovim 
uspjesima. Svim time Muhamedova je moć neosporno rasla. Zbog toga su Korejšiti odlučili 
da povedu novi ofenzivni rat. Na obrambenim nasipima s duboko iskopanim jarkom pred 
Medinom kandak muslimani su fanatičnim otporom uspjeli suzbiti napad Mekanaca 627. To 
je veoma rasprostra-nilo njihovu slavu. Budući da su medinski Židovi neopredijeljeno čekali 
ishod borbi, poslije pobjede muslimana zadesilo ih je potpuno istrebljenje. Cio njihov imutak 
muslimani su kao ratni plijen podijelili među sobom. 

Sad su bili gospodari medinskoga lanca oaza. Imali su izobilno zemlje, stoke, novca i oružja. 
Više se nitko u toj oblasti nije opirao islamu, a i mnoga susjedna plemena pokoravala su se 
Muhamedu. Preostalo je još postići potpunu pobjedu nad Mekom. U veljači 628. Muhamed je 
s velikom vojskom pošao protiv svoga rodnoga grada, ali je pohod okončan sklapanjem 
desetgo-dišnjega mira koji je, uz ostale odredbe, dopustio muslimanima da naredne godine 
dođu u Meku i ondje nesmetano izvrše vjerske obrede. 

To je zaista 629. i ostvareno, pa je Muhamed izvršio tradicionalne pobož-nosti oko Kaabe, 
premda ih nije namjenjivao tamošnjim kumirima, nego Allahu. Potvrdivši time zasnovanost 
svoje vjere na arapskim tradicijama, on je veoma ojačao svoj ugled. Mnoga beduinska 
plemena Hedžasa i Nedžda slala su mu tijekom 629. svoja izaslanstva s porukom o svome 
pristupanju islamu. A kad je u Meki 630. bio ubijen jedan musliman, Muhamed se okoristio 
time i poduzeo presudni vojni pohod protiv Meke. Do borbi nije ni došlo. U Meki su shvatili 
da je otpor islamu beskoristan i da je suprotnosti moguće riješiti sporazumom: Muhamed je 
priznao Meki položaj svetoga grada, ali je Kaaba morala biti proglašena svetištem jedinoga 
boga Allaha. 

Na toj osnovi došlo je do mirnog zauzeća grada. Iz Kaabe su idoli bili izbačeni, a tradicionalni 
obredi sačuvani, ali kao iskazivanje štovanja Allahu. Sveukupno mekansko stanovništvo 
smatralo se pokorenim, ali im je Muhamed poslije polaganja zakletve Allahu poklonio 
slobodu. Ostavivši u Meki svoga namjesnika, kalifa, Muhamed se vratio u Medinu koja je i 
dalje ostala sjedište Proroka. 

Najvažnija posljedica zauzeća Meke bilo je sustavno podvrgavanje najprije susjednih a zatim 
i sve udaljenijih arapskih plemena Muhamedovu autoritetu. 

Širenje muslimanske vlasti u Arabiji vršilo se na dva načina: ili je neko pleme priznalo svoju 
podložnost Umi, ali je zadržalo svoju vjeru pa je stoga moralo plaćati danak glavarinu, 
džiziju; ili je prihvatilo islam, uklapalo se u vjersko-političku zajednicu Umu i plaćalo samo 
vjersku dažbinu zekat. Od ta dva puta, onaj je drugi sve više stjecao prednost, pa je do kraja 
Mu- 

Hram na 

." -" stijeni, u Jeruzalemu, 2. pol. VII. st. 
hamedova života 632 na istoj vjerskoj osnovi bila ujedinjena gotovo cijela Arabija. U takvim 
okolnostima, Muhamed je umro, star nešto više od 60 
godina. 
Vjersko, socijalno i političko učenje islama koje se pripisuje Muhamedu 
sačuvano je u svetoj knjizi islama, Kuranu, u brojnim komentarima Kuranu 
i pripovijedanjima suvremenika o Prorokovu životu i njegovim kazivanjima. 
Svaka od tih skupina izvora ima svoju zasebnu povijest. 
Kuran je zbirka od 6219 izričaja ili strofa ajatd napisanih ritmovanom prozom i svrstanih u 
114 poglavlja ili sura. Prema predaji, Muhamed je sam u posljednje dvadesetitri godine svoga 
života izdiktirao sve ajate Kurana, redom kako su mu dolazila nadahnuća. Najviše ajata 
zapisao je njegov pratilac Zaid ben Thabit, ali su to činili i drugi, čak i naknadno, nakon 
Muhame-dove smrti, po sjećanju. U namjeri da se obilna nakupljena građa sredi i verificira, 


drugi je Muhamedov nasljednik, kalif Omar 634-644, povjerio nekolicini živih Prorokovih 
pratilaca da razne spise prouče i provjere. 

Tako je sredinom VI. st., oko Zaidove jezgre, nastao konačni tekst Kurana koji je otad ostao 
nepromijenjen. 

Veoma raznovrsna građa što je sadrži Kuran nije izložena po kronološkom redu ni po temama 
kojima se bavi, nego se među sobom isprepleću i povezuju raznovrsne vjerske, moralne, 
političke, gospodarske i druge odredbe u veoma šaroliku cjelinu. Preinačenu kronologiju sura, 
koja ilustrira proces nastajanja islama, dala je tek moderna povijesna analiza. 

Prvu skupinu sura čine one što su nastale za prvih pet godina Muhame-dova propovijedanja u 
Meki do 615. To su većinom sure s višim redosljed-nim brojem u Kuranu, a po opsegu su 
kraće i sadrže žestoke govorničke pozive grešnicima da se pokore jedinome bogu, popraćene 
prijetnjama strahovitom kaznom u paklu i obećanjima o rajskom blaženstvu. 

Drugu skupinu čine sure nastale u Meki između 615. i 622. a navode se pretežno u srednjim 
dijelovima Kurana i u njegovim prvim dekadama. Pisane su manje eshatološki, pa u njima 
postupno jača težnja da se izgrade dogmatski temelji nove vjere, uz njeno očito nadovezivanje 
na židovsku i kršćansku tradiciju. 

Treća skupina rezultat je Muhamedova djelovanja u Medini, između 622. i kraja njegova 
života 632. One su razasute na raznim mjestima u Kuranu. U njima se dovršava teološki 
razvoj islama, ali posebnu važnost stječu obredni i socijalno-politički propisi kakvih nema u 
surama iz mekanskog razdoblja. Muhamed je sada prvenstveno zakonodavac koji s oslonom 
na Alla-hov autoritet izgrađuje društvene odnose i organizira državu. 

VJEROJATNI REDOSLIJED NASTAJANJA KURANSKIH SURA po R. Blachereu 

Prvi mekanski period: 

l, 17-21, 50-56, 67-109, 111-114 prvi tekstovi: 961-5, 74, 1, 73 

Drugi mekanski period: 29-32, 34-39, 40-46 

Treći mekanski period: 6, 1, 10-16, 22, 23, 25-28 

Prvi medinski period 1-2. god., do 624. završno: 2, 8, 47, 61, 62, 64 

Drugi medinski period 3-4. god., do 626. završno: 

3, 58, 59 

Treći medinski period 5-8. god., do 630. završno: 

4, 5, 24, 33, 48, 57, 60, 63, 65 

Četvrti medinski period 9-10. god., 631-632. završno: 9, 49, 66, 110 

I. skupina 

II. skupina 

HI. skupina 

Ali nagli razvoj povijesnih događaja poslije Muhamedove smrti pokazao je da za rješavanje 
novonastalih problema nije dovoljan sam tekst Kurana, pa se počelo tražiti dopune njegovim 
odredbama u sveukupnoj djelatnosti i 

l 

svakodnevnim izjavama Proroka. Stoga njegovi sljedbenici počinju prikupljati izjave i 
pripovijedanja Muhamedovih prvih pristalica i pratilaca ashaba. Tako su nastali nizovi 
komentara Kuranu i kazivanja o Prorokovim postupcima, tzv. hadisi. Oni se isprva prenose 
usmeno a zatim i zapisuju, uz navođenje imena osoba koje su ih od samoga izvora prenosile 
do trenutka zapisivanja. U 2. polovici IX. st. islamski su teolozi tu vankuransku tradiciju 
islama Suna kritički probrali i formirali zbirke autentičnih hadisa koji čine, uz Kuran, priznati 
temelj islamske vjere. Najvažnije takve zbirke jesu: Al Buharijev zbornik hadisa iz 870, 
Muslimov zbornik iz 875, Ibn Hanbalov zbornik iz 885, Ibn Nađahov zbornik iz 886, Abu 
Daudov zbornik iz 888, Tirmidhijev zbornik iz 892, Nazaijev zbornik iz 917, a postoje još i 


neki drugi, manje važni. 

Svojom teološkom sadržinom, islam se nesumnjivo oslanja na židovstvo i kršćanstvo, ali ih u 
isti mah i žestoko pobija reagirajući posebice na kršćanska učenja o trojstvu. Po Muhamedovu 
shvaćanju, bog je samo jedan. On nije ni rođen niti je ikoga rodio. Isus je samo jedan od 
proroka i glasnika božjih. Za spasenje ljudi nije potrebna ničija žrtva na križu nego isključivo 
pokoravanje božjoj volji i izvršavanje njegovih zapovijedi. 

Budući da je Kuran proglasio Muhameda jedinim ovlaštenim glasnikom i tumačem božje 
volje, islamski je apsolutni monoteizam neizbježivo djelovao kao temelj ne samo duhovnog i 
etničkog jedinstva Allahovih sljedbenika nego je nametao i monarhijsku političku vlast s 
božjim ovlaštenjem. 

Stalnu svijest o vjerskoj i etničkoj zajednici muslimana trebalo je da održava jedinstveni 
sistem obreda i pobožnosti za koje je cio islamski svijet znao da ih u istome trenutku vrše svi 
vjernici, bez obzira gdje god se nalazili ili u kakvim god okolnostima živjeli. Svaki je 
musliman morao pet puta u svaka 24 sata, u točno određenom trenutku dana izvršiti molitvena 
klanjanja bogu. Svi su to činili na jednak način, prethodno oprana lica, ruku i nogu, okrenuti 
čelom prema Meki. U bogomoljama džamijama ta se klanjanja vrše u smjeru kible; molitve 
citate iz Kurana čita imam a vjernici ih ponavljaju. Uz bogomolje su se uskoro počeli podizati 
visoki tornjevi minareti s kojih pozivač na molitvu mujezin objavljuje trenutak klanjanja. 
Osim obaveznih molitvi muslimani su morali davati milodare sirotinji, vršiti određene 
postove u godini, bar jednom u životu doći u Meku hadž i ondje obaviti propisane obrede te 
sudjelovati u svetom ratu protiv nevjernika đihad. 

Vjerske, društvene i političke institucije islama u svom obliku što su ga postigle do 
Muhamedove smrti nisu imale dovoljno vremena da mladu arapsku državu dovoljno učvrste, 
pa je poslije Prorokove smrti došlo do kratkotrajne krize poretka. Među Arapima nije bilo 
nikakve tradicije o kontinuitetu monarhijske vlasti, a pogotovo ne o nasljedstvu harizmatske 
vlasti utemeljene na božjem nadahnuću kakvu je imao Muhamed. On sam nije imao muškog 
potomstva, nego samo kćerku Fatimu, udatu za njegova stričevića i posinka Aliju, a nije sam 
nikoga odredio da mu bude nasljednikom. Stoga su njegovi najstariji pristalice sporazumno 
predali vlast Abu Bekru, ocu Muhamedove najmilije žene Ajše, koji je kao prvi od imućnih i 
uglednih ljudi još u Meki pristupio Muhamedovu pokretu i kome je Muhamed u svojoj bolesti 
bio povjerio da umjesto njega predvodi molitve. U nedostatku bilo kakvog nasljedstvenog 
načela stvoreno je tumačenje da je Prorokov duh nadživio njegovo tijelo pa i dalje upravlja 
djelima onoga tko umjesto njega, kao njegov zamjenik kalif, upravlja pobožnostima i 
molitvama vjernika. 

RODOSLOVLJE KALIFA DO EPOHE ABBASIDA 

Abd Manef Prva četvorica, kalifa: Mu Bekr 632-634 Omar 634-644 ufTM" 644-656 656-661 
ABBASIDI OMEJABI Omejah Abd al Muttalib 

AlHakam Affan AbuSufjan 1A61 f MUHAMED 


2 Al Mansur 
754-775 


u 763 n. 762 u. 765 
u. 799 u. 760 IMAMI FATIMIDI 


Ali Abu Bekrova vlast 632-634 nije naišla na opće priznanje. Na raznim mjestima pojavili su 
se različiti proroci i pretendenti, pa je bilo potrebno gotovo dvije godine ratovati dok potkraj 
633. nije bilo ponovo ostvareno ujedinjenje. 

Nakon toga razdoblja krize, Arapi gotovo smjesta prelaze na vojne akcije protiv svojih 
susjeda koji su ih svojim obručem stezali na pustinjskom tlu i onemogućavali im da se 
domognu plodnijih i bogatijih zemalja. 

Za tu ekspanziju okolnosti su bile veoma povoljne. Dugotrajni bizantsko-perzijski rat bio je 
628. okončan pobjedom Bizanta, ali su oba suparnika bila do krajnosti iscrpljena i slabo 
sposobna da se suprotstave novim ratnim iskušenjima. 

Arapi su gotovo istovremeno napali oba svoja sjeverna susjeda i nanijeli im tijekom 634. 
teške poraze, da bi ratovanje doživjelo još veći polet za Abu Bekrova nasljednika, kalifa 
Omara 634-644, koji je bio otac Muhamedove žene Hafse i također jedan od najranijih 
Prorokovih pristalica. On je 636. iz-vojštio veliku pobjedu nad Bizantincima na rijeci Jarmuk, 
nakon čega su do 640. u vlast Arapa pale cijela Sirija i Palestina. 

Uspjesi protiv Perzije nizali su se nakon 636. sve brže. Godine 637. osvojena je cijela 
Mezopotamija, a već 642. bio je u bitci kod Nehavenda, u zapadnoj Perziji, slomljen 
posljednji organizirani otpor Perzijanaca. Do 651. Arapi su granice svoje vlasti na tom 
području pomakli sve do turkestanske pustinje Kara-Kum, u Srednjoj Aziji. 

Na zapadu je dotle 640 počelo osvajanje Egipta i do 645. bilo okončano padom Aleksandrije. 
Dok su na taj način Omarovi generali osvajali sve nova i nova područja, on je iz Medine 
organizirao vlast i društvene odnose. U samoj Arabiji stvorio je zametke administracije, a u 
osvojenim je oblastima zadržao uređenje i raznovrsne institucije koje je zatekao. U Egiptu su 
obrađivači od davnine imali samo prava uživanja zemlje koja je u načelu bila vlasništvo 
države. U Siriji i Palestini zemlja je bila podijeljena na velike carske, gradske i crkvene 
domene koje su velezakupci davali na obradbu kolonima. U Iraku i Iranu najveći zemljišni 
posjedi pripadali su kraljevskoj obitelji i aristokraciji, a zemlju su obrađivali robovi ili 
poluslobodni pripadnici seoskih općina. Svi ti različiti posjedovni odnosi ostali su poslije 
arapskoga osvojenja jednaki kao 1 dotad, s tom razlikom što su sva državna imanja i posjedi 
neprijatelja nove vlasti pripali arapskoj državnoj zajednici. Prema odredbama Kurana, pošti- 
vano je načelo da Arapi ne smiju individualno posjedovati zemlju izvan Arabije. Stoga su na 
preuzetim posjedima ostavljeni njihovi neposredni obrađivači, a samo je zemljišna renta 
prešla u ruke osvajača. Svi nemuslimanski zemljoposjednici kojima zemlja nije bila oduzeta 
zbog neprijateljskog stava prema novoj vlasti, plaćali su zemljarinu ili harač, a sveukupno 
stanovništvo koje nije prihvatilo islam i posjednici zemlje i njeni obrađivači moralo je plaćati 
glavarinu džiziju. Nearapski zemljoposjednici koji su prihvatili islam, nisu plaćali harač nego 
samo desetinu ili ušur. 

Za arapske osvajače država je rezervirala vojničko zvanje. Oni su odsad bili kasta okupatora i 
vlastodržaca. Osim plijena u ratnim pohodima od koga je jedna petina pripadala državi svaki 
je Arapin, ako je doista služio kao vojnik, dobivao vojničku plaću, a ako nije mogao 
sudjelovati u borbama, morao je drugim svojim sposobnostima pomagati širenju islama. Za to 
je dobivao redovitu penziju, strogo odmjerenu prema položaju svakog pojedinca 

u hijerarhiji: bliži prorokovi rođaci i suradnici primali su veću penziju od drugih, a stariji 
pripadnici islama veću od onih koji su se na pravu vjeru obratili kasnije. 

Na osvojenim područjima okupatorska je vojska stvarala svoja vojna uporišta koja su se s 
vremenom pretvarala u središta arapske kolonizacije. 

Pokoreno stanovništvo primilo je novu vlast razmjerno povoljno jer se činilo da su tereti 
poretka manji nego što su bili prije. Veoma mnogi, naročito pripadnici povlaštenih slojeva, 
prelazili su na islam, prije svega u težnji da budu oslobođeni poreskih obaveza. Ali im Arapi 
ipak nisu dopuštali potpuno izjednačavanje, nego su odredili da nearapi mogu stupiti u 


islamsku zajednicu samo ako u svojstvu štićenika mavli postanu adoptivni članovi kojega od 
arapskih plemena. U tom slučaju bili su oslobođeni harača i dži-zije, a ako su posjedovali 
zemlju, morali su državi plaćati desetinu ili ušut. Sve ostalo stanovništvo dimisi smjelo je, 
osim svojih starih institucija, zadržati i svoju dotadašnju vjeru. 

Usporedo sa sređivanjem položaja Arapa u osvojenim zemljama, Omar je organizirao 
centralno državno računovodstvo divan koje je upravljalo financijama po uzoru na državnu 
administraciju u Bizantu i Perziji. Sveukupno državno uređenje što ga je izgradio davalo je 
neograničenu vlast kalifu. Između ostaloga, i prihodi privilegiranih arapskih okupatora ovisili 
su u cijelosti o njegovoj volji, jer je vojničke plaće i penzije nevojnicima određivao kalifov 
divan. Takva svemoć dovela je do urote, pa je Omar 644. bio ubijen. 

Izbor novoga kalifa izvršen je po propisu što ga je dekretirao još Omar. Posebno izborničko 
tijelo sura, sastavljeno od najistaknutijih kandidata za kalifsko dostojanstvo, izabralo je iz 
svojih redova Osmana 644-656, pripadnika visoke korejšitske aristokracije, koji je za 
Muhamedova života oprezno čekao ishod borbi, pa je uoči osvojenja Meke imao važnu ulogu 
kao posrednik između suprotstavljenih strana i tek nakon očite prevage Muhamedova pokreta 
pristupio islamu. 

Osmanov dolazak na vlast značio je afirmaciju aristokratskih elemenata u arapskom društvu. 
To je postalo moguće zbog ostvarenih izmjena u položaju Arapa kao gospodara golemoga 
područja od Turkestana do Libijske pustinje. Obogaćeni pojedinci okružili su se u državnom 
središtu u Medini a i u novoosnovanim gradovima raskošima i životnim uživanjima. 
Prvobitna askeza i sklonost društvenoj nivelaciji potisnute su u pozadinu, a moćni i bogati 
probili su se na najutjecajnije položaje u državnom aparatu. Novi kalif veoma je protežirao 
članove svoje obitelji Omejada, a i druge pripadnike korejšitske aristokracije. Suprotno 
ranijim običajima, mnogima od njih davao je velike dijelove državnih zemalja u osvojenim 
područjima izvan Arabije. Time su Korejšiti - premda su se pomirili s pobjedom islama tek 
potkraj Muhamedova života -- ponovo postali vodeći sloj u državi i na taj način glavni 
korisnici ostvarenoga vjerskog jedinstva i postignutih vojnih pobjeda. 

Takve prilike rađale su žestoku opoziciju. Muhadžiri i drugi demokratski elementi među 
Arapima napadali su sistem koji je osiguravao povlastice bogatašima. Mnogi su bili 
nezadovoljni i s redakcijom Kurana, izvršenom za Osmanove vladavine. Često se prigovaralo 
raspodjeli penzija i plaća, koje su usto još počele zakašnjavati, pa čak i izostajati. Znatno je 
ogorčenje pobuđivao i oligarhijski način kako je izabran tadašnji kalif. U Perziji i Egiptu 
prevladavalo je mišljenje da vlast treba da se prenosi nasljedno, u lozi Pro- 

rokovih potomaka. U Iraku su željeli da pravo na kalifsko prijestolje pripadne Muhamedovu 
stričeviću i mužu njegove kćeri Fatime, Aliji. U samoj Medini nezadovoljnici su se okupljali 
oko Prorokove udove Ajše, kćeri prvoga kalifa Abu Bekra. 

Neposredna akcija protiv Osmanove vladavine počela je naoružanim pohodom iz raznih 
pokrajina u Medinu. Kalifov pokušaj da ih suzbije nije uspio, pa su pobunjenici prodrli u kalif 
ovu palaču i Osmana udavili 656. 

Po svoj prilici još istoga dana kalifom je proglašen Alija 656-661. Ali taj je izbor imao mnoge 
protivnike, među kojima je bila i Ajša. Naročito je opasan Alijin protivnik bio Osmanov 
rođak, namjesnik u Siriji, Muavija. Da bi osim Arabije za svoju vlast pridobio i Irak, Alija je 
prijestolnicu prenio iz Medine u Kufu južno od ruševina Babilona. Otuda je poveo rat protiv 
svojih protivnika. Iako je u borbama imao uspjeha, do rješenja nisu dovodile ni bitke, ni 
pregovori, a rasulo se povećavalo. Ono je naročito zabrinjavalo sektu vjerskih fanatika, 
haridžita, koji su zahtijevali da o pitanjima vrhovne vlasti odlučuje cijela vjerska zajednica 
muslimana, koja kalifom može učiniti svakog vjernika, ako to odredi božja volja, pa stoga 
izbor kalifa ne može biti povlastica ni Prorokove obitelji, ni korejšitske aristokracije. Na toj 


osnovi haridžiti su poricali legitimnost i Osmanu, i Aliji, i Muaviji, izražavajući težnje pučkih 
slojeva arapskog društva. 

Povevši vojsku protiv haridžita, Alija ih je teško porazio, ali je dotle Muavijina vojska 
uspješno prodirala i u Hedžas i u Irak. A kad je jedan haridžita 661. iz osvete Aliju ubio za 
vrijeme molitve u džamiji u Kufi, sva je 

vlast u državi pripala Muaviji. 

Taj događaj bio je presudan za naredna stoljeća arapske povijesti. Uklo-nivši Aliju, radikalno 
pučki pokret haridžita pribavio je pobjedu Muaviji, prvaku korejšitske aristokracije, sinu 
nekadašnjega najžešćeg Muhamedova protivnika, Abu Sufjana, koji je zapovijedao 
mekanskom vojskom kod El 

Badra, Ohoda i Kandaka. 

Stekavši kalifsku vlast, Muavija je osnovao dinastiju Omejada koja je vladala od 661. do 750. 
Njezin režim odlučno je pristupio izgradnji osebujnog sistema eksploatatorske vlasti nad 
pokorenim stanovništvom u kom su se isprepletali neki elementi kasnoantičkih robovlasničkih 
odnosa s ranim oblicima feudalizma. 

2. ARAPSKA OSVAJANJA U VRIJEME OMEJADA DO POČETKA VIII. ST. 

Pri svojim ratnim pothvatima kalif Omar se okoristio neredima u Bizantu nakon Heraklijeve 
smrti i počeo potiskivati Bizantince s istočnih granica njihovih posjeda u Maloj Aziji i 
preotimati im otoke u Egejskom moru. Arapi su 1 u Africi iskoristili nerede u bizantskoj 
upravi, pa su do kraja četrdesetih godina svoju vlast proširili do granica Tunisa. Ali nakon 
toga su borbe oko kalifske vlasti zakočile daljnji arapski ofenzivni nalet. 

On se obnavlja tek za vladavine Omejada pothvatima protiv Bizanta i sjevernoafričkih 
Berbera. U Maloj Aziji je do 666. bila osvojena cijela Armenija. Na to su se nadovezivale 
kopnene provale sve do nadomak Mramornoga mora, a arapska je mornarica nastavila 
osvajati otoke u Egejskom moru i na 

južnim obalama Male Azije. Godine 670. zauzet je i otok Kizik u Mramornom moru, pa je od 
674. do 678. svakoga proljeća obnavljana pomorska opsada Carigrada. Tek nakon više od 
četiri godine neposredne ugroženosti napadači su suzbijeni "grčkom vatrom" što ju je izumio 
sirijski kemičar Kalinik. 

Taj uspjeh bizantske obrane bio je presudan za opstanak Carstva. U posljednjoj četvrti VII. st. 
ono je prikupilo nove snage, pa je uz pomoć unutrašnje kolonizacije prvenstveno slavenskih, 
maloazijskih i libanonskih vojnika, koje bizantske vlasti naseljavaju kao stratiote u istočnim 
provincijama, uspješno suzbijeno i arapsko napredovanje u Maloj Aziji. 

Iste godine kad su Arapi preoteli Armeniju obnavlja se i njihov pritisak u Sjevernoj Africi. 
Podigavši na rubu svojih dotadašnjih posjeda, u južnoj Tuniziji, grad Kairuan, oni su otuda 
organizirali sistematske prodore u zemlje sjevernoafričkih Berbera. U nizu napada dopirali su 
sve do Gibraltarskog tjesnaca, ali su im Berberi često nanosili teške gubitke. Osobito je bio 
velik poraz Arapa kod Biskre, u sjeveroistočnom Alžiru, godine 683., nakon koga je uslijedio 
opći ustanak berberskih plemena protiv Arapa. Uspjehu te pobune pridonijele su unutrašnje 
prilike u kalifatu, gdje su se u tim godinama vodile dinastičke borbe oko prijestolja. Arapi su 
se morali povući čak i iz Tripoli-tanije. Ali kad su se dolaskom na vlast kalifa Abd-al-Malika 
685-705 prilike sredile, Kairuan je ponovo zauzet a nadiranje prema zapadu je obnovljeno. 
Poslije poraza i pogibije berberskoga najistaknutijega vođe, Kosaile, u bitci zapadno od 
Kairuana 688, arapsko se nadiranje više nije moglo zaustaviti. Između 695. i 697. osvojili su 
oni Kartagu i likvidirali tamošnji bizantski egzarhat. Za idućih dvanaest godina do 709 cijela 
je sjevernoafrička obala, sve do Atlantskog oceana pala u njihovu vlast. Svega dvije godine 
nakon toga 711 započelo je i arapsko osvajanje Pirenejskog poluotoka. 

U drugoj polovici VII. st. Arapi su postigli znatne uspjehe i u Srednjoj Aziji. Ondje je 658. 
kineska vojska likvidirala postojanje Zapadno-turskog kaganata, pa se u plodnim oblastima 


zapadno od Tjenšana i Hindukuša pod kineskim vrhovništvom formirao niz manjih država: 
Fergana, Sogdijana, Sa-markand, Buhara i Baktrijana, dok je bogata Horezmija na donjem 
toku Amu-Darje sačuvala čak i svoju potpunu nezavisnost. 

Ali uza sav svoj privredni prosperitet, te su zemlje bile vojnički nedovoljno snažne da se 
uspješno odupru tako silovitom osvajaču kao što su bili Arapi. 

Nakon sloma perzijske države 651 i poslije okončanja krize koja je uslijedila nakon 
Osmanove smrti 656, Arapi su do 663. osvojili Afganistan, zatim su kroz pustinju Kara-Kum 
izbili na Amu-Darju, prešli tu rijeku i 674. pokorili Buharu i Samarkand. 

Taj prvi nalet Arapa na Srednju Aziju zapao je u osamdesetim godinama VII. st. u krizu, pa su 
njihovi odredi pretrpjeli nekoliko znatnih poraza. Ali još prije kraja VII. st. oni su ponovo 
osvojili Buharu i Samarkand, a početkom VIII. st. i cijelu dolinu Amu-Darje, sve do Aralskog 
jezera. Uskoro zatim, iz Fergane, na gornjem toku Sir-Darje, oni su počeli napadati i susjedne 
oblasti Istočnoga Turkestana koji je bio neposredni sastavni dio Kineskoga carstva. Otprilike 
u isto vrijeme kad su arapske vojske na zapadu okončavale posljednji otpor Berbera i 
pripremale napad na vizigotsku Hi-spaniju, njihove su čete iz Perzije i Iraka preko 
Beludžistana prodrle u dolinu rijeke Ind i osvojile Pendžab i Sind stvorivši takvim dosegom 
jednu od najprostranijih država što ih je svjetska povijest poznavala. 

Područje Omejada 661 

Napadi arapske flote i vojske na Bizant 

Arapske opsade Carigrada 674-678. i 717-718 Sporne zone između Bizanta i muslimana 
Omejadska osvojenja 

Muslimansko napredovanje prema istoku Muslimansko napredovanje prema zapadu 
Osvojenje Španjolske Tarik ibn Zijad 711-714 Musa ibn Nusair 712-714 Arapska provala u 
Franačko kralj. 


Arapska osvajanja do 750. 


3. UNUTRAŠNJI ODNOSI U OMEJADSKOM KALIFATU DO POČETKA VIII. ST. 

S dolaskom Muavije na vlast 661 arapski se kalifat našao pred potrebom da riješi niz važnih 
organizacionih pitanja. Oslanjajući se na svoja iskustva što ih je stekao upravljajući više od 
dvadeset godina Sirijom kao njezin namjesnik, Muavija je kalifat organizirao kao monarhiju, 
ali je uvažio težnje rodovske i plemenske aristokracije da sačuvaju svoj utjecaj na upravljanje 
državom. Tu ulogu odobrio je vijeću šejkova sura koje se na kalifov ili na namjesnikov poziv 
sastajalo s područja cijele države, odnosno s područja jedne provincije. U svedržavnoj suri 
kalif nije imao položaj neograničenog gospodara, nego je morao vještinom uvjeravanja, 
koncesijama, pa čak i mitom osiguravati prihvaćanje svoje volje pod prividom kolektivno 
donesenih odluka. 

Jedno od bitnih pitanja što ih je trebalo riješiti bilo je pitanje nasljedstva na kalifskom 
položaju. Ne ukidajući načelo izbornosti, Muavija je uspio da svedržavna sura u novoj 
prijestolnici, Damasku, unaprijed prihvati kao bu- 

Mozaik iz džamije Al- 

-Valida I. u Damasku 

715. 

dućega kalifa njegova sina Jazida. Zatim su tu odluku potvrdile skupštine delegata svih 
pojedinih plemena vufudi, nakon čega je ona postala zakonitom. 


Tako formirani kalifat Ome jada više nije bio izrazito teokratska monarhija. Iako je kalif 1 
dalje vjerski poglavar muslimana, vjerski karakter ome-jadske vlasti slabi pred njenim 
izrazitijim lajičkim obilježjima. U službi te muslimanske države bilo je, čak i na veoma 
visokim položajima u kalifovu divanu, također i kršćana. Usporedo s time, službeni jezik u 
središtu države u Damasku bio je i dalje grčki, dok je na primjer u Perziji prevladavao 
perzijski. Ali uza sve to uvažavanje regionalnih tradicija, Muavija i njegovi prvi nasljednici 
pomno su čuvali povlašteni položaj Arapa. Oni ostaju vojnički stalež i korisnici okupacije 
osvojenih krajeva; i dalje su okupatorska milicija džund, stacionirana u garnizonima, koja živi 
na teret pokorenog stanovništva primajući godišnje penzije i plaće u novcu i naravi iz 
državnoga fonda. Ali još od kraja Osmanove, a pogotovu od Muavijine vladavine, sve veći 
broj najuglednijih Arapa dobiva kupnjom ili poklonom iz državnog ze-mljoposjeda prostrana 
imanja. Ta je zemlja i dalje u načelu ostajala državno vlasništvo, a arapski korisnici uživali su 
je na temelju zakupa katija. Po nekim svojim obilježjima katija je bila nalik na kasnorimsku i 
ranobi-zantsku emfiteuzu, koja je u Justinijanovo doba poprimila obilježje otuđi-voga i 
nasljednoga zakupnog prava na tuđem zemljištu, uz obavezu trajnog obrađivanja, plaćanja 
godišnje dažbine vlasniku i vršenja javnih tereta što ih na tu zemlju razrezu je država. Ali 
katija je sadržavala i neke elemente feudalnih posjedovnih oblika i nije bila samo 
privatnopravni, posjedovni odnos, nego je obuhvaćala i dio javnopravnih kompetencija. 
Korisnik katije, ako je bio Arapin što je isprva bilo gotovo uvijek, nije plaćao državi ni 
zemljarinu harač, ni glavarinu džiziju nego samo desetinu ili ušur, ali je bio dužan da od 
nearapskog stanovništva na svom zemljoposjedu koje ga je obrađivalo u ime države ubire 
poreze i predaje ih državnoj upravi. Na taj su način neposredni obrađivači katijske zemlje, kao 
držaoci čestica, bili prema katijaru u odnosu privatnopravne zavisnosti, a on je, kao poreski 
povjerenik države, prema njima bio vršilac jednoga dijela javnopravnih kompetencija. 
Primajući s jedne strane prihode od državne zemlje koju su dobivali u trajan zakup, a s druge 
strane penzije i plaće iz državnog fonda, arapski su kolonisti živjeli u gradovima, središtima 
provincijalne uprave, ili u vojnim uporištima. Njihov ukupni broj iznosio je u prvoj polovici 
VIII. st. u svemu oko četvrt milijuna ljudi. 

Dok su se tako arapski doseljenici, pa čak i trgovci u Meki, pretvarali u ratničku, činovničku i 
zemljoposjedničku aristokraciju, oni pripadnici pokorenih naroda koji su prihvatili islam 
mavali bavili su se u gradovima obrtima, sitnom i krupnom trgovinom. U načelu, oni su bili 
ravnopravni s arapskim muslimanima, jer su bili pripadnici iste vjerske zajednice. Ali 
privredno i socijalno oni su ipak bili stanovništvo drugoga reda. Premda su i oni imali pravo 
na vojničko zvanje, služili su samo kao slabije nagrađivani pješaci. Čak je i brak između 
Arapa i mavala bio nepoželjan. 

Nezadovoljstvo mavala, a i onih Arapa koji u procesu društvene diferencijacije nisu stekli 
povlašten ekonomski i društveni položaj, očitovalo se u pokretu šiita od riječi šijatu Ali - 
Alijina sekta. Za nezadovoljnike se lik Prorokova stričevića, posinka i zeta Alije muža 
njegove kćeri Fatime pretvorio u simbol ravnopravnosti svih muslimana i pravoga puta što ga 
je od- 

Vy 1 yyw 


Mozaik iz dvorca Kirbet el-M.ejdz.ir Al-Valida II, u Jordanu, VIII. st. 

redio sam Prorok. U Medini, koja je izgubila položaj političkog središta, skupina 
nezadovoljnika okupila se oko Alijina mlađeg sina i, po majci, Muha-medova unuka, Huseina. 
Da bi ojačala svoj utjecaj, ta se skupina uskoro preselila u Meku. Ali sve veća uloga 
izvanhedžaskih muslimana odredila je da se presudni događaji ne zbudu u domovini islama. 
Na poziv svojih pristalica, Husein je otišao u Irak i ondje stao na čelo pobunjeničke vojske. 


Ali kod Kerbele, nedaleko od Kufe, čete Muavijina sina i nasljednika, kalifa Ja-zida, porazile 
su šiite i Husein je bio ubijen 680. 

To umorstvo Prorokova unuka rasplamsalo je dugotrajne i ogorčene borbe. Za idućih pet 
godina na prijestolju su se izredala četiri kalifa, au Medini je iz Prorokova roda bio izabran 
protukalif, koji je tek nakon krvavih borbi bio uklonjen. 

Tek što su Omejadi završili borbu sa šiitskim ustancima, u Iraku se rasplamsao pokret 
haridžita koji su se okupili oko svoga vođe Habiba ističući u svom programu jednakost svih 
muslimana, bez obzira na etničko podrijetlo i socijalni položaj. Time su oni reagirali na 
dolazak na vlast pobočne loze Omejada Marvanida, od 685, koja je još više naglašavala 
plutokratsko-oli-garhijski karakter vladavine. 

Drugi vladar iz te loze, Abd-al-Malik 685-705 morao je napregnuti sve vojne snage svoje 
države da u krvi uguši haridžitski pokret. Pobijedivši na taj način različite varijante pučkih 
stremljenja šiita, pauperiziranih Arapa i nearapskih muslimana, režim Omejada je pristupio 
konsolidaciji postignutih uspjeha u dva smjera: ojačavanjem centralizacije državne uprave i 
ja- 

čanjem arapskog karaktera vlasti. Ostvareno je to oslonom na vojničku snagu sirijsko- 
arapskog plemena Kalbida. U državnoj upravi uveden je isključivo arapski jezik, a zakonitim 
sredstvom plaćanja postao je samo arapski zlatni novac, umjesto bizantskoga i perzijskoga. 
Utjecaj nearapskih muslimana veoma je skučen, a odnosi prema neislamskom stanovništvu su 
se zaoštrili. 

Tako ojačani aristokratsko-vojnički režim, kome je na čelu bio nasljedni kalif iz kuće 
Omejada, očitovao je svoju snagu već od prvog desetljeća VIII. st. novim valom osvajanja na 
području Bizanta, u Španjolskoj, u Turkestanu i u Indiji. 

4. BIZANT OD HERAKLIJEVE SMRTI DO POČETKA VIII. ST. 

Počeci arapskih osvajanja zatekli su Bizant u teškom stanju zamora. He-raklijeva smrt 641 
dovela je povrh toga još i do krize zbog nasljedstva na prijestolju. 

Heraklije je iz svoga prvog braka imao sina Konstantina, a iz drugog braka, sa svojom 
rođakom Martinom, sina Heraklonu. Želeći ugoditi Martini, on je pred smrt ostavio vlast 
obojici, a i samoj je Martini osigurao položaj suvladara. Ali stanovništvo nije htjelo pristati da 
carsku vlast nosi također i žena, utoliko više što je Martina bila omražena još za Heraklijeva 
života. Ona se stoga morala povući, ali je uz pomoć patrijarha Pira vodila ogorčenu borbu u 
korist svoga sina Heraklone. Kad je dvadesetgodišnji car Konstan-tin III. još iste godine 641 
umro, mnogi su posumnjali da je bio otrovan. 

Budući da je Heraklona imao tek 15 godina, faktičnu je vlast preuzela Martina. Konstantinovi 
suradnici smjesta su uklonjeni sa svih utjecajnih položaja, a patrijarh Pir obnovio je 
monoteletsku crkvenu politiku koju je Konstantin III. bio odlučio napustiti. Sve je to urodilo 
pobunama. Jednom od njih maloazijska je vojska primorala Martinu da pridruži Herakloni 
kao suvladara desetgodišnjega sina Konstantina III., Konstansa. Ali kad je Martina dala 
okruniti za cara i svoga mlađeg sina, Davida, izbio je opći ustanak. Odlukom senata Martina i 
njeni sinovi zbačeni su s vlasti, a sva je vlast prenesena na Konstansa II. 641-668 koji je u 
kasnijim godinama dobio nadimak Pogonat bradati, jer je nosio dugu bradu. Ali za vrijeme 
njegove malodobnosti senat je bio najutjecajniji faktor u upravljanju državom. Tako su 
dinastičke borbe pomogle senatskoj aristokraciji glavnoga grada da se oslobodi pritiska kojim 
ju je skučavao vladarev autoritet u vrijeme Justini-jana I. i njegovih nasljednika. 

U takvim okolnostima efikasnost carske vlasti nije mogla ojačati. A upravo je u to doba 
pritisak arapskih osvajača sve više rastao. Bilo je nužno ukloniti unutrašnje sporove. Do 646. 
Arapi su zauzeli cio Egipat i vršili pritisak kroz Libiju prema području Kartaginskog 
egzarhata koje je bilo uporište katolicizma i ogorčeni protivnik monoteletizma. Pod utjecajem 
papinstva i Italija je bila nezadovoljna vjerskom politikom Carigrada. Stoga je Konstans II., 


postavši punoljetan, pokušao onemogućiti razorne vjerske sporove. Godine 648. objavio je 
vjerski manifest, poznat pod nazivom Typos, kojim je zabranio svako daljnje raspravljanje o 
pitanjima energije i volje u 

Kristovoj naravi. Ali, kao i ranije, puko zabranjivanje debate jednako je ogorčilo sve vjerske 
grupacije. Papa Martin I. 649-653, koji je primio daru bez uobičajene suglasnosti 
carigradskog dvora, sazvao je odmah po stupanju na vlast Lateranski sabor koji je osudio i 
monoteletizam, ali i Typos, jer njime carska vlast nije izričito odbacila monoteletsku herezu. 
Bizant je smatrao da na takav postupak može reagirati silom pa je Konstans naredio 
ravenskom egzarhu Olimpiju da papu uhapsi i dopremi u Carigrad. Olimpije je povjerovao da 
će se moći okoristiti neraspoloženjem italskog stanovništva prema politici Carigrada pa se 
proglasio zasebnim carem u Italiji 650. 

Ta obnova carstva na Zapadu, u skučenom opsegu onih italskih provincija koje nisu bile pod 
langobardskom vlašću, potrajala je samo do 652. kad je Olimpije poginuo u borbi s Arapima 
koji su izvršili napad na Siciliju. Papu je uhapsio tek novi egzarh, pa je on pred carigradskim 
sudom bio osuđen kao Olimpijev pomagač i saveznik, zbačen s papinskog položaja i prognan 
u Herson gdje je i umro. 

Jednako je tako i u Sjevernoj Africi uhapšen prvak katoličke opozicije, Martin Ispovjednik; 
doveden je u Carigrad gdje je bio mučen i najzad osuđen na progonstvo u Laziku gdje je 
uskoro umro. 

Zakočen tim unutrašnjim teškoćama, Bizant je bespomoćno gledao kako Arapi osvajanjem 
Kipra, Rodosa i Kosa pripremaju pomorski napad na Carigrad. Poraz bizantske flote pred 
likijskom obalom 655 bio bi možda doveo do još težih događaja da nisu u kalifatu poslije 
Osmanove smrti 656 nastali nemiri. U smanjenju opasnosti do koje je uslijed toga došlo, 
Konstans II. je uznastojao proširiti teritorijalnu vlast Carstva nad izgubljenim oblastima u 
Evropi. Gotovo pedeset godina poslije sloma Maurikijeve obrane na donjem Dunavu, 
Konstans II. je 658. uspio slavenskom stanovništvu u Makedoniji nametnuti vrhovnu vlast 
Bizanta, premda su oni pri tom i dalje sačuvali svoju autonomiju. Tom prigodom Bizant je 
izvršio prvo veliko preseljavanje Slavena s Balkana u Malu Aziju, pa su otada njihovi odredi 
služili u bizantskoj vojsci. 

Nastojanje da se ojača položaj Carstva u Evropi nipošto nije bilo slučajan pothvat 
Konstansove politike. Nasuprot golemim uspjesima arapske vojne sile bilo je očito da su 
istočne provincije izvan granica Male Azije za duže vrijeme izgubljene. Te gubitke bilo je 
nužno nadoknaditi na zapadu. Slomivši otpor dvojice prvaka katoličke opozicije pape Martina 
I. i Mar-tina Ispovjednika, Konstans je pomišljao da će njegova osobna prisutnost u Evropi 
obnoviti snagu Carstva u tim oblastima. Stoga je stvorio odluku da sjedište svoje vlasti preseli 
u Italiju odakle će moći uspješnije organizirati borbu protiv Arapa. Ali na takvu odluku naveli 
su ga i njegovi odnosi s najmoćnijim faktorima u Carigradu. Otkako je postao punoljetan, 
Konstans II. vladao je autokratski pa je pobudio mnoga neprijateljstva u redovima senatske 
aristokracije i visokih crkvenih poglavara. Strahujući pred mogućnošću da mu ti protivnici 
nametnu kao suvladara njegova brata Teodora, na štetu njegovih vlastitih sinova, Konstans je 
Teodora prisilno zaredio za svećenika, a zatim ga je dao i ubiti. Time je u Carigradu izazvao 
skrajnje negodovanje, pa se njegova mržnja prema vrhovima carigradskog društva pridružila 
vanjskopolitičkim i vojnim razlozima za premještaj centra državne vlasti u Evropu. 

Iskrcavši se 663. u Tarentu i postigavši beznačajne uspjehe u sukobima s langobardskom 
vojskom Beneventanskog vojvodstva, Konstans je naj- 

21 Srednjovjekovno doba povijesnog razvitka 

prije otišao u Napulj a zatim u Rim. Premda ga je papa Vitalijan svečano primio, car nije 
ostao u staroj prijestolnici, nego je prešao na Siciliju gdje je sjedištem svoje vlasti učinio 
Sirakuzu. 

Ali napori da odatle organizira otpor Arapima iziskivali su golema materijalna sredstva. Teški 
porezi što ih je nametnuo Kalabriji, Siciliji, Sardiniji 1 Africi uskoro su postali nepodnošljivi, 
pa je došlo do pobuna. Godine 668. jedan je potplaćeni rob ubio cara za vrijeme kupanja, a u 
Carigradu je na prijestolje došao Konstansov sin, Konstantin IV. 668-685. 

Konstantinova vladavina bila je jedno od presudno važnih razdoblja bizantske povijesti. 
Nakon osnutka Omejadskog kalifata 661, Arapi su, počevši od 663., svake godine napadali 
pogranične oblasti u Maloj Aziji, a na moru su, nakon Kipra, Rodosa i Kosa, zauzeli Hios, 
poluotok Kizik 670 i Smirnu 672. Ali sjajni uspjesi bizantske mornarice za vrijeme gotovo 
petogodišnje opsade Carigrada 674-678 spasili su Carstvo od propasti. 

Taj poraz napadača, a zatim i dugotrajni unutrašnji nemiri u Kalifatu, omogućili su Bizantu da 
oslobodi cijelu Malu Aziju i čak da otpočne s nizom napada na arapske granične oblasti u 
Siriji. Ali opsežnije pothvate na tom području osujetilo je doseljenje Bugara u nekadašnje 
bizantske oblasti južno od donjeg Dunava. 

Bugari Taj se narod pojavljuje kao napadač na balkanske granice Bizanta još od kraja V. st. 
Tada su to bili odredi zapadne skupine Bugara koja se otkinula od njihove etničke jezgre, 
nastanjene oko Azovskoga mora, i smjestila sjeverno i istočno od dunavskoga ušća. Ali 
dolazak Avara u Evropu i seoba Slavena na Balkan preslojili su ovu skupinu Bugara. Međutim 
to isto preseljenje Avara iz Pretkavkazja na donji Dunav i, najzad, u Panoniju oslobodilo je 
istočnu skupinu Bugara u Priazovlju. Kao snažna vojna zajednica, oni su početkom VII. st., u 
vrijeme kad je Bizant vodio teške borbe s Avarima, sklopili savez s Carstvom. Njihov je kan 
Orhan imao dužnost da sprečava svoga istočnog susjeda, zapadnoturski kaganat, da kao 
saveznik Avara napada Bizant provalama preko Kavkaza. 

U tim borbama priazovska je Bugarska veoma ojačala, pa je njezin kan Kubrat koji je kao 
mladić bio odgojen na carigradskom dvoru i ondje primio kršćanstvo godine 635. nanio težak 
poraz zapadnim Turcima i formirao, pod vodstvom Bugara, moćan savez plemena na 
području istočno i zapadno od Azovskoga mora. Jezgra toga područja bio je teritorij između 
Dona i Ku-bana koji izvori nazivaju Velika Bugarska. 

Ali poslije Kubratove smrti u vrijeme cara Konstansa II. bugarski se plemenski savez raspao 
pod udarcima Hazara koji su krajem VI. st. osnovali svoj kaganat na sjevernim obroncima 
Kavkaza. Jedan dio Bugara, pod vodstvom Asparuha, uzmakao je oko 670. prema zapadu, k 
donjem Dunavu, a drugi prema sjeveru, na srednju Volgu i donju Kamu, gdje se u X. st. 
razvila snažna država Povolških Bugara. 

Smjestivši se između Dnjestra i dunavskog ušća, Asparuhova je skupina Bugara uskoro počela 
provaljivati preko Dunava, u istočnu Trakiju. Da te napade suzbije, Konstantin IV. je 680. 
kopnom i morem napao bugarsko boravište sjeverno od Dunava, ali je pretrpio poraz. 
Progoneći pobijeđenu bizantsku vojsku, Bugari su zauzeli Dobrudžu, a otuda su svoje 
nadiranje proširili i na oblast između donjeg Dunava i planine Balkan, gdje je postojao Savez 
sedam slavenskih plemena. Ta su se plemena morala obavezati da će 

Bugarima plaćati godišnji danak. Osvajačka bugarska ratničko-plemenska aristokracija uskoro 
je s vodećih položaja među slavenskim stanovništvom istisnula slavenske plemenske 
poglavare i zavladala slavenskim plemenskim savezom. Time se južno od donjega Dunava 
formirala bugarsko-slavenska država u kojoj se glavnina stanovništva, organizirana u 
rodovske općine, bavila zemljoradnjom, a ratnički vrhovi društva razvijali su se kao 
povlaštena klasa profesionalnih ratnika ususret početnim oblicima ranofeudalnih odnosa. 
Nadiranje Bugara mogao je Konstantin IV. zaustaviti samo priznanjem njihove nezavisne 
vlasti na osvojenom području. U tome smislu sklopljen je oko 679. ugovor kojim se Bizant 


obvezao da bugarskoj državi plaća redovit godišnji danak. Tim aktom prvi puta je službeno 
priznata jedna barbarska država na nekadašnjem bizantskom tlu na Balkanu. 

Neuspjeh u borbi s Bugarima Carstvo je donekle nadoknadilo uspješnom vjerskom politikom. 
Sva ranija kompromisna vjerska učenja monoenergeti-zam, monoteletizam nastala su u 
nastojanju da se ukloni razdor između katolicizma i monofizitizma. Budući da su gubitkom 
Egipta i Sirije glavna uporišta monofizitizma konačno pala u vlast Arapa, Carstvo više nije 
imalo interesa da insistira na nepopularnim kompromisnim tezama. U sporazumu s papom 
održan je u Carigradu VI. ekumenski sabor 68081 kojim je uspostavljen vjerski mir, a 
monoteletizam konačno osuđen. 

Svojom crkvenom politikom i vojnim pothvatima na Balkanu Konstantin IV. je dalje razvio 
težnje svoga prethodnika Konstansa II. da evropske pokrajine Carstvo učini osloncem za 
otpor Bizanta arapskom pritisku s istoka. Jačanju vlasti i njezina jedinstva imala je poslužiti i 
Konstantinova dinastička politika. Svoju je dvojicu braće uklonio s vlasti i ozakonio načelo 
po kome se carsko dostojanstvo ubuduće imalo nasljeđivati isključivo po direktnoj muškoj 
silaznoj lozi. Na toj osnovi, nakon njegove smrti carem je postao njegov najstariji sin 
Justinijan II. 685-695; 705-711. 

Već u prvim godinama svoje vladavine 688 Justinijan je na želju kalifa Abd-al-Malika, koji se 
borio s nizom unutrašnjih teškoća, obnovio povoljan mir što ga je Bizant sklopio s Muavijom 
nakon propasti velike opsade Carigrada 678. Danak što ga je Kalifat otad plaćao Carstvu sad 
je povećan, a na Kipru je uveden kondominij po kome je taj otok nekoliko stoljeća formalno 
bio u vlasti obiju sila, a u stvarnosti je bio samostalan. 

Mir s Arapima omogućio je Justinijanu II. da nastavi politiku svojih preteča na Balkanu. Još 
688. on je uspješnim vojnim pohodom suzbio Bugare, učvrstio bizantsku vlast nad 
makedonskim Slavenima i uspostavio kontinuitet bizantskog teritorija od Trakije do Soluna. 
Usporedo s time, Justinijan je želio i prorijediti slavensko stanovništvo u tim krajevima pa je, 
trideset godina poslije Konstansa II., izvršio novu veliku seobu Slavena u Malu Aziju na 
područje teme Opsikion. 

Slabljenju slavenskog stanovništva i jačanju bizantskih pozicija na Balkanu pridonijelo je i 
preseljenje brđanskog ratničkog plemena Mardaita iz Libana na Peloponez. Da pojača 
carigradske predstaže, Justinijan je na poluotok Kizik, u Mramornom moru, preselio mnogo 
Kiprana. Ali jer je to učinio bez pristanka arapskih vlasti, Abd-al-Malik je prekinuo mir iz 
688. i obnovio rat u kome je Bizant izgubio svoj dio Armenije. 

U unutrašnjim odnosima Justinijan II. dalje je razvijao tematsko uređenje i jačao mali 
slobodni seljački zemljoposjed. Osim starijih tema, osnovanih još u Heraklijevo doba, i teme 
Trakezion, koju je osnovao Konstantin IV., Justinijan je u srednjoj Grčkoj osnovao temu 
Helada, a stare teme u 

Maloj Aziji počele su se dijeliti na nekoliko manjih. Bilo je to u vezi s težnjom vlasti da ne 
dopusti pretjerano jačanje tematske vojno-upravne aristokracije koja je u više navrata ugrozila 
supremaciju carske vlasti. 

Usporedo s time, na cijelom maloazijskom području i u onim balkanskim oblastima gdje je 
Bizant efektivno držao vlast u svojim rukama vrši se intenzivno naseljavanje stratiota, seljaka- 
vojnika, koji od države dobivaju česticu zemlje na trajno i nasljedno uživanje, a za uzvrat su 
dužni da služe kao vojnici. U isto vrijeme, ponovnim uključivanjem balkanskih područja na 
kojima su se naselili Slaveni u teritorij bizantske države i preseljavanjem Slavena u Malu 
Aziju još više jača udio slobodnog seljaštva u agrarnoj strukturi bizantskoga sela. Ta dva sloja 
neposrednih obrađivača zemlje: stratioti i slobodno slavensko seljaštvo, udruženo u slobodne 
seoske općine, bitno su tijekom VII. stoljeća utjecali na razvitak privrednih i društvenih 
odnosa u Bizantu u tome a i u slijedećim stoljećima. 


Politički i ratni događaji što su zaredali u Bizantu od početka VII. st. u velikoj su mjeri 
razorili privredno i društveno ustrojstvo bizantskih veleposjeda. Mnoga imanja bila su 
opustošena a radna snaga na njima pobijena, odvedena u roblje ili rastjerana. To je dovelo do 
dvostruke krize: zbog nestašice vojne ljudske sile i zbog nedostatka radne snage na poljima. 
Izlaz iz tih teškoća nađen je formiranjem staleža stratiota i naseljavanjem slobodnog seljaštva. 
Na taj način, smijenivši ranije dominantne kategorije obrađivača: serve i kolone, u Bizantu 
VII. stoljeća prevladava mali, vojnički stra-tiotski zemljišni posjed ili mali posjed slobodnih 
članova seoske općine. O strukturi takvih slobodnih seoskih općina sačuvalo se iscrpno 
svjedočanstvo u tzv. Zemljoradničkom zakonu nomos georgikos koji je donesen 
najvjerojatnije u vrijeme Justinijana II. 

Naselja o kojima govori Zakon bila su smještena pretežno u brdovitim predjelima, a 
stanovništvo je krčilo šume, obrađivalo zemlju plugom, uzgajalo žitarice, vinovu lozu i voćke 
i držalo stoku. Živjelo je udruženo u općine, a zemljišni se posjed sastojao od dva dijela. 
Oranice, vinogradi i povrt-njaci bili su potpuno vlasništvo seoskih malih ili velikih porodica 
patroni-mija. Šume, pašnjaci, pustopoljine i vode ostaju i dalje kolektivno vlasništvo seoske 
zajednice na zajedničkom i neograničenom iskorištavanju. Svoju obradivu zemlju seoska je 
porodica imala pravo ostavljati u nasljedstvo po muškoj lozi a mogla ju je i zamjenjivati sa 
suseljanima za drugi kompleks polja, ali je nije smjela prodavati. Sam naziv čestice meros 
udio, ždrijeb svjedoči o tome da je nekoć bila izvršena dioba merismos prvobitno 
jedinstvenog zemljišta koje je bilo kolektivno vlasništvo cijele seoske zajednice. To prvobitno 
zajedništvo posjeda sačuvalo se jakim prežitcima i u doba Zemljoradničkog zakona. Poslije 
obavljene žetve ili berbe s polja se uklanjaju ograde i ona se pretvaraju u slobodni pašnjak 
cijeloga sela. Ali još i dok na zemlji stoji urod, svatko od suseljana ima pravo stupiti na tuđe 
tlo, ubrati i na licu mjesta užiti plodine. Kažnjivo postaje tek odvoženje uroda u svoje 
gospodarstvo. Čak i zaoravanje i zasijavanje tuđe zemlje kažnjavalo se samo gubitkom uroda. 
Selo je kao kolektiv obavljalo velike pothvate od zajedničkog interesa: melioracije, 
navodnjavanja, krčenja; imalo je zajedničke pastire i majstore za gradnju mostova. U odnosu 
prema državi ono je važilo kao temeljna poreska jedinica, a raspodjelu državnih dažbina na 
pojedina kućanstva vršili su vlastiti samoupravni organi seoske zajednice seoski starješina i 
skupština glavara obitelji. 

S ovih polazišta, u bizantskoj seoskoj općini se u daljnjem razvitku pojavljuju imovinske 
razlike među pojedinim domaćinstvima. Osiromašeni op-ćinari aporoi morali su obrađivati 
zemlju posuđenom stokom ili su čak dijelove svojih posjeda morali ustupati imućnijem 
susjedu kao zalog za posudbu stoke, hrane ili sjemena. Zapavši čak i u bezizlazan položaj, 
takvi su seljaci morali potpuno napustiti svoj posjed i odseliti se nekamo u drugi kraj gdje su 
se upošljavali kao najamni radnici mistiji, u svojstvu pastira, vodonoša i si. Suprotno tome, 
imućniji seljaci prikupljali su u svome posjedu veće površine zemlje, pa su u svomu 
gospodarstvu mogli upošljavati i ponekog roba ili mistija. 

Seoska privreda bila je u VII. st. pretežno naturalna. Ali budući da je dio državnog poreza 
trebalo plaćati u novcu, seljaci su bili zainteresirani da dio svojih proizvoda iznose na gradsko 
tržište. S druge strane, očuvanje robno-novčanog poslovanja u gradskim središtima 
omogućavalo je i poticalo tu vezanost agrarne privrede za tržišta. 

Propast velikih zemljoposjeda, utemeljenih na dažbinskoj eksploataciji serva i kolona, kao 1 
pretežitost novoformiranog malog, slobodnog seljačkog posjeda izmijenila je strukturu 
vladajuće klase u društvu. Ona se u VII. st. sastoji od nekoliko kategorija: u agrarnim 
oblastima postoji umjereno imućna ladanjska aristokracija koja sama organizira i vodi svoje 
gospodarstvo. Uz nju se formira vojno-upravna aristokracija okupljena oko stratega u 
temama, a u državnom središtu, oko carske vlasti okuplja se mnogobrojno novo plemstvo 
odličnika i funkcionara, uposleno u državnim službama. 


I službenička aristokracija u prijestolnici i vojno-upravni aparat u temama bio je za svoju 
djelatnost nagrađivan na specifičan način. Državna je vlast smatrala nužnim da radi vojne 
obrane državnog teritorija štiti slobodu i privrednu samostalnost stratiota. Jednako tako, u 
interesu očuvanja staleža slobodnih seljaka, koji kao takvi državi plaćaju redovne poreze, 
državna je vlast bila zainteresirana i za održanje nezavisnosti seoskih općina. Ona stoga nije 
mogla zemlje slobodnog seljaštva poklanjati svojini funkcionarima ni kao trajan posjed ni kao 
beneficij, jer bi time izgubila 1 vojne i poreske obvezanike. Zbog toga država svojim 
službenicima u državnom središtu i u temama kao nagradu za vršenje njihove dužnosti 
doznačuje dio državnih poreskih prihoda u novcu ili naravi. Takvo doznačivanje dohotka bilo 
je striktno vezano uz službu državi, a ova je zavisila o carevu povjerenju i milosti, pa je u 
svakom trenutku mogla biti oduzeta. S njome je nestajalo i pravo na prihode. 

Nagrađivanje određenim dijelom dažbina iz fonda državnih poreskih prihoda vršilo se u 
realnosti na nekoliko načina. Izravno isplaćivanje iz državne riznice nazivalo se solemnij. 
Umjesto toga pojedinci, a osobito često crkve i samostani, dobivali su oslobođenje od 
plaćanja vlastitih poreskih dažbina ili su dobivali pravo na određeni udio u porezima koje je 
plaćalo neko selo ili više njih. 

Sva takva prava, kao i službe, bila su privremena, dok traje služba. Potomci svakog 
pripadnika službeničke aristokracije morali su uvijek iznova započinjati karijeru od početka. 
Na taj način pripadnici vladajuće klase ostvarivali su eksploataciju slobodnih proizvođača 
posredno, spomoću državnoga poreskog aparata. Zbog toga je jaka državna vlast i njezina 
vladavinska pa otuda i poreska efikasnost bila u interesu vladajuće klase. Za razliku od 
privrednih i društvenih 

odnosa na evropskom Zapadu, gdje se državna vlast parcelira i prelazi u nadležnost velikih 
zemljoposjednika koji su dokinuli ekonomsku samostalnost slobodnog seljaštva i uključili 
njihovu zemlju u okvire svojih imanja, u Bizantu vladajuća klasa nije smjela uništiti slobodu i 
ekonomsku samostalnost stratiota i seoskih općina, ako nije htjela državu lišiti poreskih 
prihoda i vojne obrambene snage i time je izručiti stranim osvajačima. Ali da bi mogla i u tim 
uvjetima biti korisnikom eksploatacije neposrednih proizvođača sudjelovanjem u poreskim 
dažbinama, ona je trebala i stoga podupirala snažnu centraliziranu državnu vlast. Ona se 
doduše neprekidno borila za utjecaj na tu vlast pa je čak iz svoje sredine izdizala pretendente 
za carsko dostojanstvo, ali načelo postojanja te vlasti, koncentrirane u ličnosti cara i njegova 
dvora, ostaje opće priznato kao politička i ustrojstvena nužnost. Na toj osnovi, u daljnjem 
razvitku, tijekom VIII. i IX. st. dolazi do izvanredno snažnog razvitka državnosti i uzvišen ja 
carske vlasti do institucije zaštićene božjom milošću. U isto vrijeme i državni poreski pritisak 
neprekidno raste, i zbog efektivnih potreba države, i jer je u punoj mjeri postao osnovicom 
načina kojim se višak vrijednosti iz agrarne proizvodnje seljaštva prelijevao u ruke 
vlastodržaca. 

Prevladavanje slobodne seljačke poljoprivrede urodilo je još jednom važnom izmjenom u 
društvenim odnosima u Bizantu tijekom VII. i u narednim stoljećima. Od Dioklecijanove 
vladavine državna je vlast poreskim sistemom capitatio-jugatio vezala neposredne 
proizvođače uza zemlju. Potkraj vladavine Justinijana II. razdvaja se glavarina od zemljarine, 
pa se glavarina ubire od svakog stanovnika, bez obzira gdje živi, dok zemljarina ostaje vezana 
uza zemlju, a plaća je onaj tko je zaista i obrađuje. Time je faktično bila raskinuta prisilna 
veza između obrađivača i zemlje. Slobodno seljaštvo ostaje zainteresirano za svoj 
zemljoposjed kao njegov vlasnik, pa nije bilo nužno nametati mu osobnu neslobodu da bi ga 
obrađivalo. Tako se i u tom pogledu ostvaruje oprečan odnos od onoga koji se izgrađuje na 
evropskom zapadu. Ondje veliki zemljoposjed, kao neposredni eksploatator seljačke radne 
snage i vršilac razmrvljene državne vlasti, ukida osobne slobode, vezuje seljaštvo uz njegovu 


česticu i zakmećuje ga. U Bizantu se, naprotiv, održanje slobodnog i nezakmećenog seljaštva 
afirmira kao politička i društvena potreba, pro-izašla nužno iz opće konstelacije okolnosti u 
kojima je Carstvo produžavalo svoj povijesni opstanak. Kao rezultanta tih okolnosti, izgradnja 
feudalnog poretka, sa svojim karakterističnim institucijama, u Bizantu se izvanredno usporava 
i odgađa za više stoljeća. 

Takvo konstituiranje poretka za VII. i naredna stoljeća nipošto se nije vršilo bez nesuglasica i 
oprečnih nastojanja. Potpomaganje slobodnoga malog zemljoposjeda i nastojanje da 
službenička i provincijalna aristokracija ostane strogo ovisna o prijestolju i njegovim lokalnim 
predstavnicima nailazilo je na oponente, prvenstveno u krilu crkve, a i među nekim 
pripadnicima sena- 

torske aristokracije. 

U Bizantu je u VII. st. jedini snažan veliki zemljoposjed osim carskih imanja bio crkveni. 
Brojnim darivanjima i porastom pobožnosti jačala je moć crkve u materijalnom i duhovnom 
pogledu. Usporedo s time povećavalo se kod znatnog dijela svećenstva i redovnika 
odudaranje u načinu života od crkvenih vjerskih i moralnih dogmi. U želji da crkvu u većoj 
mjeri podredi svojim interesima a i da korigira život klera, carska je vlast 6912. sazvala 
ekumenski sabor kome je stavljeno u zadaću da dopuni neke dogmatske od- 

redbe V. i VI. ekumenskog sabora. Zbog toga mu je dan naziv Peto-šesti ekumenski sabor 
Quinisextum. Na moralno-disciplinskom planu zabranio je mnoge preostatke poganskih 
običaja, a i razuzdanosti i neurednosti u svećeničkom životu i ponašanju. U namjeri da te 
neurednosti otkloni, Sabor je dopustio nižim svećenicima da stupaju u brak. 

Tim propisom, a i nizom drugih, ponovo su istaknute razlike između istočne i zapadne crkve. 
Posebice je snažno negodovanje u Rimu izazvala saborska odluka kojom je proglašena 
jednakost i ravnopravnost carigradskog patrijarha s rimskim papom. 

Razdor koji je zbog toga nastao Justinijan II. je, po uzoru na Konstansa II., pokušao ukloniti 
silom. U tu je svrhu poslao u Rim svoga izaslanika s naređenjem da papu Sergija uhapsi. Ali u 
Italiji je izbila pobuna u korist pape, pa carski nalog nije mogao biti sproveden. 

Justinijanova crkvena i socijalno-ekonomska politika pretvorila se u uzrok zbog koga je, na 
poticaj patrijaršije i senatske aristokracije, god. 695. došlo do ustanka protiv Justinijana II. 
Carem je bio proglašen strateg teme He-lada, Leontije. Justinijan je uhvaćen, odsječen mu je 
nos da bi tim unaka-zivanjem postao nesposoban za povratak na vlast a zatim je poslan u 
progonstvo na Krim. 

Taj državni udar smjesta je nepovoljno djelovao na sposobnost bizantske države da se 
suprotstavlja vanjskim opasnostima, pa su Arapi 698. konačno osvojili područje Kartaginskog 
egzarhata, a Leontije je zbog nedoraslosti teškoćama bio zbačen s prijestolja. Na njegovo 
mjesto vojska je izdigla zapovjednika mornarice u Primorskoj temi, koji je kao car uzeo ime 
Tiberije II. Ali ni on nije ni pokušao zaustaviti napredovanje Arapa kroz sjevernu Afriku 
prema Atlanskom oceanu. Takva nemoć učinila ga je nepopularnim pa je prognani Justinijan 
II. ponovo uspio osvojiti vlast. 

On je iz Hersonesa na Krimu prebjegao Hazarima i oženio se kanovom sestrom, koja je pri 
tome prešla na kršćansku vjeru. Ali kad je carigradska vlast zatražila izručenje bjegunaca, 
Justinijan se sklonio Bugarima. Uz pomoć njihova kana Tervela, Justinijan je prikupio znatnu 
oružanu silu i 705. došao pod zidine Carigrada. S manjim odredom ušao je noću, kroz 
vodovodni kanal u grad, izvršio pokolj straža, otvorio ulaz svojoj vojsci i zbacio Tibe-rija II. 
Bez obzira na svoju osakaćenost, Justinijan je još šest godina ostao carem s nadimkom 
Rinothmetos odsječenoga nosa. Sistematskim terorom uklanjao je svoje protivnike, većinom 
pripadnike visokoga klera, senatske aristokracije, kao i istaknute vojne zapovjednike. U Italiji, 
sankcije su pogodile Ravennu koja je 695. pristala uz njegove protivnike. Sporne odredbe Pe- 


to-šestog ekumenskog sabora bile su ukinute, a papa je bio pozvan u Carigrad gdje je primljen 
s velikim počastima. Time je jedinstvo crkve bilo ponovo uspostavljeno. 

Ali careva želja za kažnjavanjem njegovih protivnika još nije bila uta-žena. Godine 711. 
poslao je kaznenu ekspediciju u Herson, mjesto svoga za-točenja. Krvavi pokolji što ih je 
ondje dao izvršiti izazvali su pobunu u vojsci. Ona je carem proglasila armenskog oficira 
Bardana Filipika. Osvojivši Carigrad, Bardan je dao smaknuti Justinijana i cijelu njegovu 
obitelj. Time je bila okončana vladavina Heraklijeve dinastije. 

Idućih godina 713. i 715. još su dva vojnička puča dovela na prijestolje dva nova vladara. 
Razdoblje borbi dokrajčio je tek dolazak na vlast stratega teme Anatolikon, Leona III. 717- 
741, osnivača isaurijske dinastije. 

Premda je proteklih dvadeset godina nanijelo znatne štete bizantskoj državi, one nisu značile 
strukturalnu krizu poretka. Naprotiv, on je na temelju socijalno-ekonomskih preobrazbi, 
ostvarenih tijekom VII. stoljeća, omogućio Carstvu da se već u VIII. stoljeću uspješno odupre 
novom valu arapskih napada i stvori preduvjete svome daljnjem jačanju. 

5. BIZANT U DOBA IKONOKLASTICKIH BORBI 

Doba vojnih pučeva koje je slijedilo nakon zbacivanja Justinijana II. s vlasti uvelike je 
dezorganiziralo bizantsku obranu upravo kad se u arapskom kalifatu dolaskom Abd-al-Malika 
na prijestolje napadačka moć islama 

oporavila. 

U vrijeme neposrednih akcija koje su dovele do obaranja Leonova neposrednog preteče, 
Teodozija III., Arapi su pripremili dubok prodor kroz Malu Aziju i već sredinom ljeta 717., 
svega nepunih 5 mjeseci po Leonovoj krunidbi za cara, s kopna i mora opkolili prijestolnicu. 
Opsada je trajala godinu dana. Velikim naporima, zahvaljujući grčkoj vatri i pomoći 
bugarskoga kana Ter-vela, Arapi su sredinom ljeta 718. suzbijeni od glavnoga grada i 
protjerani iz pretežnog dijela zaposjednutih oblasti. 

Ali ni taj teški poraz nije Arape slomio. Poslije pauze od osam godina, oni su od 726. do 740. 
svake godine provaljivali u Malu Aziju. Potkraj toga razdoblja poveli su kazneni rat protiv 
Hazara, bizantskih saveznika u dotadašnjim borbama. U tom su pothvatu postigli uspjeh, 
podvrgli svojoj vrhovnoj vlasti hazarski kaganat, ali je vezanost njihovih glavnih snaga u tim 
borbama pomogla Bizantu da Arapima 740. nanese težak poraz blizu Amo-riona, u temi 
Anatolikon. To je omogućilo i Hazarima da se oslobode, i samom Bizantu da započne 
sustavno potiskivanje Arapa iz istočnih provincija Male Azije. Tim uspjesima, oni su relativno 
učvrstili granice prema islamskom svijetu, koji je, uskoro poslije poraza u Anatoliji, zapao u 
krizu smjene dinastija i preselenja državnog središta iz Damaska u Siriji u Mezopotamiju. 
Iskustvo dotadašnjih borbi za vlast u Bizantu pokazalo je da je vojno-upravna aristokracija u 
temama postala opasnom snagom koja ne preza pred upotrebom svojih četa u nasrtanju čak i 
na carsko prijestolje. Zbog toga je Leon III. započeo proces pretvaranja velikih tema u veći 
broj manjih. Tako je zapadni dio teme Anatolikon odvojio i formirao zasebnu temu Trakesion, 
a istočni dio teme Opsikion pretvorio u temu Bukelarija. Primorsko-otočka tema 
Karavisijanaca također je smanjena: južno priobalno područje ostalo je organizirano kao 
Kiberiotska tema, dok su otoci bili okupljeni u zasebni drungarijat pomorsko zapovjedništvo. 
Osiguranju carske vlasti od uzurpacija poslužilo je i pridružen je Leonova dvogodišnjeg sina 
Konstantina V. kao suvladara, izvršeno 720., a popunje-nju carske blagajne povećanje 
poreskih tereta. 

Na području zakonodavstva, režim Leona III. dao je svome vremenu prikladan skraćeni 
zbornik rimskoga prava, objavljen 726. pod nazivom Ekloga. U njemu je rezimiran 
Justinijanov kodeks ali su unesene i važne prinove, pod utjecajem crkvenoga kanonskog prava 
i običajnog prava istočnih provincija. Ekloga je prvenstveno željela ojačati centralnu vlast, 
ukloniti korupciju iz sudske djelatnosti u tu se svrhu određuju stalne i dostojne plaće 

svim sucima, afirmirati načelo privatnog vlasništva, ali i legalizirati neke tadašnje tendencije 
u privrednim i društvenim odnosima. Tako je bio ublažen položaj robova olakšavanjem uvjeta 
za njihovo puštanje na slobodu; u porodičnim odnosima oslabljena je svemoć oca obitelji, u 
korist težnjama da se u selima velike porodice patronimije raspadaju na male. Poboljšanjem 
propisa o davanju zemlje u zakup, Ekloga je reagirala na proces siromaše-nja dijela slobodnih 
seljaka, koji se pretvaraju u najamnike mistije, i na potrebe zemljoposjeda, koji je u 
polaganom postupnom porastu pa je bio bitno zainteresiran da može unajmiti slobodnu radnu 
snagu. 

Nastojanje državne vlasti da učvršćuje i sređuje unutrašnje odnose u državi na općoj osnovi 
jačanja carskog autoriteta najdramatičnije se manifestiralo u borbi oko štovanja crkvenih slika 
i kipova. Korijeni i uzroci toga spora bili su duboki i raznovrsni. 

Mnoga stoljeća intenzivnih vjerskih borbi u Bizantu veoma su izoštrila opću usmjerenost 
pažnje stanovništva prema vjerskim i kultnim pitanjima i ona su postala sastavnim dijelom 
svakodnevnoga života. Sklonost mistici i praznovjericama bila je obilježjem tadašnjega 
mentaliteta. Na toj općoj podlozi, u žudnji za čudima i čudesnim učincima nadzemaljskih sila, 
vjerovanja, nade i pobožnosti vezivale su se uz slikovne predodžbe Krista, Bogorodice i 
drugih svetaca. One su isprva bile upućene svetim osobama što su ih te slike predočavale, ali 
se s vremenom počelo smatrati da ima i takvih slika u kojima je poštivana ličnost duhovno 
prisutna kao što je i Kristova božanska osoba prisutna u hostiji i misnom vinu. Takve slike, 
koje "nisu djelo ljudske ruke", privlačile su mnoštvo poklonika u mjesta gdje su bile 
pohranjene, a svećenstvo, naročito redovnici, umjelo se time okoristiti. Pojedine crkve 1 
samostane, posjednike čudotvornih slika, uslišani su vjernici, ili oni u nadi uslišanja, obasipali 
darovima, manjim i većim, često i veoma skupocjenim; poklanjali su im ili zavještali 
nekretnine, svoja imanja i zemljoposjede, pa je tako crkva, ionako iza carske kuće najveći 
zemljoposjednik, postajala sve bogatija. S tim u vezi, život svećenstva se i dalje izopačavao. 
Ono se predavalo uživanjima, zanemarivalo duhovne službe i pobožnosti, gramzilo za 
imovinom, insceniralo čudesne događaje oko svojih svetinja i moći, krivotvorilo i izmišljalo 
legende iz koristoljublja i tako iskonsku vjeru i moralnu disciplinu izopačavalo u ruglo 
vlastitih temeljnih zasada. 

Takvo stanje izazivalo je mnoga protivljenja i kritike. One su se pridruživale davnašnjim 
negodovanjima s posvjetovljenom crkvom u krilu vjerskih pokreta koje je službena crkva 
označavala kao hereze krivovjerja. Ti su pokreti naročito snažno djelovali u istočnim 
pokrajinama Carstva. Tako su paulikijanci, baštinici dualističkog manihejstva, a i mesalijanci, 
veoma odlučno odbacivali štovanje križa, Bogorodice i svetaca, a dakako i njihovih slika. U 
Bizantu je bio jak i utjecaj židovstva koje je odbacivalo likovno prikazivanje vjerskih 
predodžbi. Jednako je stanovište imao i islam koji je s čestim prodorima arapskih oružanih 
snaga duboko u Malu Aziju postao bizantskom stanovništvu poznat i dostupan. 

I u krugu pravovjernoga svećenstva bilo je jakih snaga koje su kult slika i njegove zlorabe 
podvrgavale žestokoj kritici težeći za snažnom, ali trezvenom i produhovljenom vjerom 
umjesto lakrdijaštva redovničkih varalica. Najistaknutiji među takvim protivnicima ikonodula 
štovalaca ikona bili su biskup Konstantin Nakolejski i klaudiopolski metropolit Tomas. 

U dvadesetim godinama VIII. st. ta su dva dostojanstvenika sa svojom pratnjom posjetili cara 
i iznijeli mu svoja gledišta. Leon III., i sam Sirijac po podrijetlu i dugogodišnji funkcionar u 
istočnim pokrajinama Carstva, vjerojatno je već i otprije bio sklon ikonoklazmu borbi protiv 
štovanja ikona, pa je shvatio kakve mu povoljne mogućnosti pruža sama crkva svojim 
rasprostranjenim praznovjericama u njegovoj želji da je podvrgne svojoj neospornoj vlasti i, 
usto, da se domogne njenih pretjerano poraslih bogatstava. 


Oko cara se uskoro okupila jaka ikonoklastička skupina. Sastojala se od niza crkvenih 
dostojanstvenika, pretežno istočnjaka, od visokih oficira 1 vojske, prvenstveno iz Armenije i 
drugih maloazijskih pokrajina. Uz pokret je pristajao i carigradski puk, ogorčen zbog svemoći 
i bogatstva redovnika. No ikonoklazam je imao 1 svoje utjecajne protivnike. Gotovo sve 
evropske oblasti države branile su štovanje ikona; za nj se zalagalo i papinstvo iako sa svojim 
rezervama; ali najveća snaga ikonodulstva bili su sami redovnici kojih se utjecaj i materijalno 
bogatstvo temeljilo upravo na tom stanju vjerske fanatiziranosti. 

Čini se da je do zaoštravanja suprotnosti došlo u vezi s carevim javnim propovjedničkim 
istupanjima protiv kulta ikona koja su počela 726. A kad je vojska po carevu nalogu stala u 
Carigradu skidati slike kao prvu jednu Kristovu na jednome od trgova glavnoga grada, došlo 
je do pobune u samoj prijestolnici, a u Grčkoj čak do ustanka i proglašenja protivcara. To je 
nametalo oprez, pa je Leon nekoliko godina vodio pregovore s patrijarhom Germanom i 
papom Grgurom II. U debatu se veoma snažno upleo i redovnik jeruzalemskog samostana Sv. 
Sabbe, Ivan Damaskin, braneći štovanje ikona i odričući caru svako pravo da se upleće u 
vjerska pitanja. 

U tome razdoblju opreka došlo je do izgradnje dubljih, dogmatsko-teo-loških stanovišta jedne 
i druge od suprotstavljenih strana putem povezivanja dileme o ikonama s velikim kristološkim 
problemima proteklih stoljeća. Protivnici kulta ikona, posebice Kristovih slika, tvrdili su da je 
nemoguće likovno prikazati božansku narav Krista jer je bog duhovno, a ne materijalno biće. 
Ako se, naprotiv, želi prikazati samo tjelesna osoba Kristova, tada je to zanemarivanje 
njegova božanstva, a usto ljudskom liku bez božanske sadr-žine nema razloga iskazivati 
štovanje, pa je ono tada jednako poganskom ido-lopoklonstvu. Ako pak poklonici ikona 
smatraju da su Kristovom slikom u isti mah prikazana i njegova ljudska 1 njegova božanska 
priroda, onda je takva pretpostavka o stopljenosti obiju Kristovih naravi istovjetna s mono- 
fizitizmom. 

Suprotno tome, štovaoci ikona branili su svoje uvjerenje metafizičkim filozofskim 
obrazlaganjima: materija nipošto ne zaslužuje prezir jer je utjelovljenje ideje; ona je samo 
opredmećenje duha i u tom je smislu zavisna o duhu i njegov je izraz. Poricanje te veze svodi 
se na manihejski dualizam koji materiju i duh smatra od iskona oprečnima i nepomirljivim 
počelima. Štovanje slika koje prikazuju božanstvo utoliko je opravdanije što se Krist, kao 
bog, utjelovio da bi mogao na križu umrijeti i ostvariti spasenje čovječanstva; ikone upravo 
svjedoče i potvrđuju istinitost Kristova utjelovljenja, pa je stoga odbacivanje štovanja što se 
iskazuje naslikanom liku Krista isto što i odbacivanje bitnog stanovišta kršćanske vjere u to 
da se Druga božanska osoba istinski utjelovila, trpjela i umrla na križu i time donijela 
čovječanstvu izmirenje s Bogom-ocem i vječno spasenje. 

U debatama koje su o tim kontroverzama trajale nekoliko godina, Leon III. je početkom 730. 
najzad donio odluku. Sazvao je sabor crkvenih i svjetovnih velikaša koji je izglasao edikt o 
zabrani štovanja ikona. Patrijarh German, koji je odbio da edikt potpiše, bio je zbačen, a 
postavljen je drugi koji se carevoj volji pokorio. Naprotiv, u Rimu, papa Grgur III. je na 
sinodu god. 732. izopćio iz crkve sve protivnike ikona. Careva flota koja je bila poslana da 
papu kazni postradala je međutim u oluji. Bizantskoj vlasti preostalo je samo da zaplijeni sva 
papinska imanja na tlu Carstva i da južno-italske i balkanske biskupije sjeverno od Helade 
podvrgne jurisdikciji carigradskog patrijarha. Takav potpuni raskid carske vlasti sa zapadnom 
crkvom imao je dalekosežne posljedice. U prvi mah papa je pokušao naći oslonac kod 
Langobarda. A kad se pokazalo da se oni namjeravaju okoristiti okolnostima ne samo da 
svojoj vlasti podvrgr i dijelove Italije nego i da pokore Crkvu, novim je saveznikom papinstva 
laogla postati samo Franačka. Iz te konstelacije rodila se povezanost interesa Karolinga i 
katoličke crkve koja je, najzad, pretežni dio Italije uključila u političke okvire franačke 
monarhije a zapadnu je crkvu i politički i vjerski potpuno odvojila od bizantskog Istoka. 


Snažnim pritiskom nad protivnicima i svojim ugledom zbog uspješnog ratovanja s Arapima 
Leon III. je do kraja svoje vladavine sačuvao uravnoteženu situaciju ne pretjerujući u žestini 
pri potiskivanju kulta ikona. Ali nakon njegove smrti 741. njegov je sin i nasljednik, 
Konstantin V. Kopronim 741- 775, morao nadvladati znatne teškoće. Već ljeti 742., kad je pri 
polasku u rat protiv Arapa prolazio kroz temu Opsikion, neočekivano ga je napao strateg te 
teme i muž njegove sestre, Artavazd, porazio ga i proglasio se carem. Njegovu uzurpaciju 
priznalo je i papinstvo, ali je pretežiti dio Male Azije ostao vjeran Konstantinu. Uz pomoć 
vojnih odreda teme Anatolikon i Trake-sion on je poslije više od godine dana, nakon niza 
pobjeda nad svojim protivnicima, osvojio Carigrad i dokinuo uzurpaciju teškim kaznama nad 
Arta-vazdom i njegovim sinovima. S tom pobjedom kult ikona ponovo je zabranjen, a 
progoni ikonodula postali su još žešći. 

Konstantin V. imao je vlastita, produbljena gledišta na problem ikono-borstva pa ih je 
formulirao u posebnom teološkom spisu o toj problematici i u debatama na skupovima koje je 
održavao. Smatrao je da se slikanjem samo ljudske spodobe Kristove raskida nerazdvojiva 
sjedinjenost božje i ljudske naravi u njemu i stoga krivotvori Krist u cjelini. Prava Kristova 
slika je samo oltarski sakrament pretvorbe a nikako ne ikone. Car je odbacivao također kult 
Bogorodice, svetaca i svetačkih moći. Ali opći crkveni sabor u Carigradu god 754. nije želio 
ići do takvih, skrajnje radikalnih stanovišta. Odobrivši štovanje Bogorodice, pomno se 
razgraničio jednako prema mono-fizitima kao i prema manihejstvu, ali je i štovanje ikona bilo 
nedvojbeno osuđeno i zabranjeno. Oslanjajući se na to, Konstantin V. je otad pa sve do svoje 
smrti sve više zaoštravao borbu protiv ikonodula pretvarajući je u bespoštedan teror. 

Tako slobodne ruke u unutrašnjopolitičkim pitanjima car je imao zahvaljujući svojim vojnim 
uspjesima. Bizantska je flota u blizini Kipra postigla veliku pobjedu nad arapskim 
brodovljem, a i na maloazijskim istočnim granicama ostvareni su uspjesi koji su rezultirali 
stabiliziranjem fronte prema kalifatu. U vezi s tim vojnim pothvatima došlo je do znatnijih 
preseljavanja pretežno paulikijanskog stanovništva iz oblasti Melitene ali i drugog armenskog 
i sirijskog stanovništva u Trakiju. Doseljavanjem iz maloazijskih tema, 

odanih carevoj politici, u velikim je razmjerima izmijenjen i sastav carigradskog stanovništva. 
Napučivanje Trakije doseljenicima imalo je zadaću da ojača bizantske pozicije nasuprot 
Bugarima. Premda su oni u Leonovo doba bili bizantski saveznici protiv Arapa, Konstantin V. 
je smatrao da mu pobjede na istoku a i unutrašnje borbe za vlast u Bugarskoj dopuštaju da 
Bugarima uskrati plaćanje dotad obaveznoga godišnjeg danka. Kan Kormisoš, koji je 740. 
stekao vlast, odlučio se za rat i 756. prodro sve do carigradskih zidina. Time su započele 
dvadesetgodišnje borbe Bizanta s Bugarskom. Odvijale su se u više etapa. Presudan je bio 
težak poraz što su ga Bizantinci nanijeli Bugarima 763. kod Anhijala, na obali Crnoga mora. 
Tek prethodne godine izabrani kan Telec bio je zbačen, a 1 četiri njegova nasljednika doživjela 
su zaredom istu sudbinu. Uspješniji otpor bizantskoj premoći organizirao je tek kan Telerig 
76669-777. Premda Bizant u tim borbama nije uspio ukinuti postojanje bugarske države 
između donjeg Dunava i planine Balkan, on je ipak skučio njezin opseg i oslabio njenu 
napadačku moć. U vrijeme borbi došlo je, također, i do masovnog bijega dijela slavenskog 
stanovništva iz Bugarske pod utočište Bizanta, koji ih je preselio u Bitiniju. Time je na 
azijskom tlu Carstva još više ojačalo slobodno seljaštvo udruženo u općine. 

Sticajem okolnosti i ikonoklastička je borba jačala socijalno-ekonomske promjene u Carstvu u 
korist malog zemljoposjeda. Izvanredno zaoštravanje represivnih mjera protiv redovništva 
koje ispunjaju posljednje desetljeće Konstantinove vladavine dovelo je do velikih konfiskacija 
samostanskih imanja i masovnog iseljavanja ikonodulskih monaha u Italiju. Preotete zemlje 
iskorištavane su za smještanje novih skupina stratiota i doseljenoga slavenskog slobodnog 
seoskog stanovništva. 


Borba sa štovateljima ikona nije prestala niti nakon smrti njihova najvećeg protivnika, 
Konstantina V. 775. I njegov sin 1 nasljednik, Leon IV. Hazar 775-780 djelovao je kao 
protivnik ikona, ali je bio znatno umjereniji i u dogmatskom osuđivanju štovatelja i u 
progonima. Posebice je ublažio pritisak na redovnike. Vjerojatno je da je tako postupao pod 
utjecajem svoje žene, carice Irene, Atenjanke, koja je po svom odgoju odobravala kult ikona. 
Uskoro po svom stupanju na vlast, Leon IV. je svoga šestogodišnjega sina Konstantina 
okrunio kao suvladara ističući to kao volju senata, vojske i naroda. Pozivanje na stare rimske 
ustavne temelje carske vlasti poslužilo je kao opravdanje za potiskivanje pobočnih članova 
carske obitelji i za afirmaciju nasljednog reda po prvorodstvu u silaznoj muškoj lozi. Time je 
ujedno monarhijskoj vlasti dan privid izborne zavisnosti o odluci najširih slojeva 
stanovništva. 

Leon IV. umro je već 780., a carem je postao njegov desetgodišnji sin Konstantin VI. 780- 
797, ali je regentsku vlast vršila njegova majka Irena. 

Svoju namjeru da obnovi štovanje ikona carica je mogla ostvarivati tek postupno. Ikonoklasti 
su bili veoma snažni u vojsci a i visoka crkvena dostojanstva zauzimale su ličnosti postavljene 
od ikonoklastičkih vladara prije Irenine epohe. Postojala je i velika opasnost od vladarskih 
pretenzija stričeva mladoga cara, oko kojih se također okupljala ikonoklastička opozicija. 
Situaciju je otežavao niz pobuna slavenskog stanovništva u evropskim provincijama, a i 
obnovljeni pritisak Arapa na istočnim granicama. 

Vojne teškoće uspio je suzbiti glavni Irenin pomagač, logotet Staurakije; 783. sklopljen je mir 
s Arapima i tako je bilo moguće pristupiti obnavljanju kulta ikona. Izvršene su brojne 
personalne izmjene u vojsci i državnoj upravi, uklonjen je ikonoklastički patrijarh Pavao, a na 
njegovo mjesto, izravno iz svjetovnog staleža, doveden caričin sekretar Tarazije. Uz papin 
pristanak, ljeti 786. započeo je radom crkveni koncil u Carigradu, sa ciljem da ostvari vjersko 
jedinstvo kršćanskih zemalja. Ali carigradski vojni odredi upali su u crkvu Sv. Apostola gdje 
je sabor zasjedao 1, uz odobravanje ikonoklastičkih pristalica u zboru dostojanstvenika, 
rastjerali sabor. 

Tek podjesen slijedeće godine 787., pošto je carica na maloazijske istočne granice poslala 
ikonoborstvu sklone gardijske odrede, a u Carigrad dovela čete iz evropskih provincija, 
mogao se u Nikeji održati VII. opći koncil II. Nikejski koncil. On je obnovio štovanje ikona, 
ali je njihovo obožavanje proglasio zabludom. Prema pristalicama ikonoklazma određena je 
blagost ukoliko se odreknu svoje zablude. Premda skrajnje radikalna redovnička struja, čiji su 
najistaknutiji predstavnici bili iguman Platon i njegov nećak Teodor Studitski, nije uspjela 
nametnuti oštre sankcije protiv ikonoboraca i ishoditi potpunu nezavisnost redovništva od 
svjetovnih crkvenih vlasti, ipak je pod njenim utjecajem započela reorganizacija svećeničkog 
i monaškog života nametanjem stroge moralne discipline. 

Irenine uspjehe ugrozila je želja njezina sina Konstantina VI. da se kao vladar osamostali. 
Oko njega su se okupili ikonoklastički nezadovoljnici, a vojni su im oslonac bili odredi iz 
teme Trakesion kojima je zapovijedao strateg Mihajlo Lahanodrakon. Do pobune protiv Irene 
došlo je 790., ali ona je okrutno ugušena, a mladi car je sramotno išiban i potpuno uklonjen s 
vlasti. 

Ti događaji izazvali su protupobunu vojske u temi Armeniakon. Dotadašnju Ireninu vladavinu 
zadesili su brojni vojni neuspjesi: protiv Arapa, koji su pod kalifom Harun-al-Rašidom 
izvojštili nekoliko važnih pobjeda, protiv Bugara, koji su pod vodstvom svoga kana Kardama 
ponovo Carstvu nametnuli plaćanje danka, protiv Franaka u Italiji, gdje je bizantska ekspe- 
diciona vojska pokušala na vlast dovesti Adalgisa, sina zbacenoga langobard-skog kralja 
Deziderija. U vojsci se smatralo da su ti neuspjesi rezultat krive vjerske politike carigradskog 
dvora, pa je prevladalo uvjerenje da ženskoj osobi treba onemogućiti da bude na prijestolju. 
Jednakim ogorčenjem primana je i svemoć eunuha Staurakija. Podjesen 790. carica i njezini 


suradnici protjerani su s dvora, a Konstantin VI. je ostao jedinim carem. Ali ni godinu i pol 
dana nakon toga car je popustio nagovaranjima i ponovo Irenu učinio suvladaricom. 

Činilo se da će ta druga etapa zajedničke vladavine donijeti državi važne uspjehe: postignuto 
je nekoliko pobjeda nad Arapima i suzbijeni su Bugari. Ali Irena je u potaji pripremala prevrat 
razarajući careve dobre odnose s faktorima koji su mu pomogli da se dotad održi na vlasti. 
Kad ga je navela da okrutno kazni stratega teme Armenijakon zbog tobožnje zavjere, car je 
morao u krvi ugušiti pobunu tamošnjih četa. I sam Konstantin ozlovoljio je crkvene vlasti kad 
je nasilno dokinuo svoj brak da bi se podmuklo ohrabrivan od svoje majke mogao oženiti 
jednom dvorjankom. Posebice su žestoko reagirali asketski redovnici zeloti. Takve okolnosti 
iskoristila je Irena pa je sina 797. zbacila s vlasti i dala ga oslijepiti. Jednako okrutno 
onemogućila je svu još živu braću svoga bivšega muža, cara Leona IV. Suprotno tome, 
mnogim je darovima obasula redovnike, naročito samostane Sakudion, 

u Bitiniji, i Studitski samostan u Carigradu. I stanovništvu je smanjila po-reske obaveze. Ali u 
vanjskoj politici njena je vladavina doživljavala teške poraze. Kalif Harun-al-Rašid obnovio 
je nadiranje na istočne granice Carstva i primorao Irenu da i opet plaća godišnji danak 
kalifatu. U Evropi, Italija je potpuno pala pod utjecaj franačke države Karla Velikoga. Još 
792. Karlo je objavio teološke spise, tzv. Libri Carolini, u kojima su na temelju pogrešne 
interpretacije tekstova u bizantskim dokumentima oštro osuđeni i stavovi ikonoklastičkog 
sabora iz 754. 1 II. Nikejskog ikonodulskog sabora iz 787., a zapadnoj crkvi nametnuta su 
shvaćanja koja su počivala na nekoć formuliranom mišljenju pape Grgura I. kojima je 
ocijenjeno kao podjednako neispravno i uništavanje ikona i njihovo poštivanje. Takvo 
shvaćanje, ozakonjeno na državnom saboru u Frankfurtu god. 794., papa je morao prihvatiti, 
premda je prethodno odobrio zakljičke II. Nikejskog sabora. I u teritorijalnom pogledu, 
neprijateljski odnosi s Franačkom i papinstvom urodili su za Bizant gubitkom Istre i 
Beneventa. Za uzvrat, južnoitalske i balkanske provincije sjeverno od klasične Helade ostale 
su pod jurisdikcijom carigradske pa- 

trijaršije. 

Do uravnoteženja opreka između kršćanskog istoka i kršćanskog zapada nije dovela ni 
zamisao da Karlo Veliki, koji je 800. postao carem na Zapadu, sklopi brak s Irenom, koja nije 
imala nasljednika, pa da tako oba carstva budu ujedinjena pod vlašću Karolinga. Prije nego 
što je išta od toga plana moglo biti ostvareno, u Carigradu je došlo do pobune koja je za cara 
proglasila dotadašnjega logoteta državne riznice Nikefora 802-811, a Irena je već iduće 
godine 803 umrla u progonstvu na otoku Lesbosu. 

Uz ostale svoje neuspjehe, režim carice Irene ugrozio je svojim poreskim olakšicama 
ekonomsku osnovicu na kojoj se temeljilo blagostanje činovničke i vojne aristokracije u 
državi. Stoga se Nikefor, kao financijski stručnjak, prvenstveno pobrinuo za oporavak državne 
blagajne. Ponovo je uveo sve poreze koje je Irena ukinula i usto povisio zemljarinu, porez na 
nasljedstvo i povećani prihod, na tržišne i lučke takse. Poduzeo je pripremne mjere za 
ukidanje crkvenih poreskih imuniteta i čak vršio konfiskacije crkvenih dragocjenosti. Premda 
je bio pristalica štovanja ikona, bez njihova obožavanja, svojim je ekonomskim mjerama 
veoma ogorčio crkvu, naročito zelotske redovnike, koji su usprkos njegove pravovjernosti 
postali njegovim žestokim 

protivnicima. 

Redovnička opozicija prihvatila je kao dobrodošao povod za zaoštravanje suprotnosti kad je 
806. na carevu želju patrijarhom, izravno iz lajičkog staleža, postao učeni dvorjanin Nikefor. 
Porekavši zakonitost njegova izbora, studitski su zeloti objavili svoje nepodvr gavan je 
službenoj crkvi i patrijarsi j i postavši time faktično zasebnom vjerskom a i političkom 
strankom. Suprotno službenoj doktrini, koja je tvrdila da se car ne mora pokoravati crkvenim 
zakonima jer je svojim božanskim poslanjem izdignut iznad njih, zeloti nisu dopuštali 


nikome, pa ni caru, da se osjeća nevezan crkvenim propisima. Takvo stanovište dovelo je do 
vala teških progona zelotskih redovnika i, s druge strane, do njihova saveza s papinstvom. 
Dvostruka vanjska opasnost za bizantsku državu Arapi i Bugari primoravala je Nikefora da 
jača vojni potencijal Carstva. U tu je svrhu vršio planska preseljavanja i naseljavanja 
stanovništva. Posebice je bilo važno izvršiti ponovnu grecizaciju Peloponesa, Tesalije i 
Makedonije gdje su se u prethodnim stoljećima masovno naselili Slaveni. U te oblasti 
premješteno je 

seljaštvo iz maloazijskih pokrajina, a nizom vojnih pothvata potkraj VIII. i u početku IX. st. 
učvršćena je vlast Bizanta na južnom Balkanu. U vezi s time dosljedno je provođena tematska 
organizacija u oblastima u kojima je bizantska vlast obnovljena, a stratiotsko seljačko 
stanovništvo postaje, zajedno sa slavenskim seoskim općinama, neposredno podložnima 
državnoj vlasti, glavni tip neposrednih obrađivača zemlje. Već krajem VIII. st. postojale su 
teme Trakija, Makedonija i Pelopones, a u početku IX. st. udružuju se Jonski otoci u temu 
Kefalonija, nakon čega je uslijedilo osnivanje Solunske teme a zatim i Dračke. Oslanjajući se 
na stratiotsku vojsku i na tematsku vlast, Bizant se pokušao suprotstaviti jačanju Bugarske. 
Njezin kan Krum 802-814 nametnuo je jedinstvo bugarskoj rodovskoj-plemenskoj 
aristokraciji i zatim provodio osvajačku politiku. Nakon poraza što ga je Karlo Veliki nanio 
Avarima, Krum je zaposjeo istočne dijelove Panonije sve do Tise. Koristeći se porazima 
Bizantinaca na istoku, gdje su Arapi primorali Nikefora da im plaća i opći državni danak i 
posebnu glavarinu za osobu samoga cara i njegova sina, Bugari su napali bizantski teritorij. 
Tek poslije više od dvije godine 811 Carstvo je uspjelo organizirati protuofenzivu te zauzeti i 
oplijeniti bugarsku prijestolnicu Plisku. Ali u nastavku borbi, bizantska je vojska u planinskim 
oblastima Balkana bila opkoljena i uništena, a poginuo je i car Nikefor. Bugari su tada 
pokušali osvojiti i Carigrad, gdje je državnim udarom protiv Nikeforova sina Staurakija 
novim vladarem postao kuropalat Mihajlo L Rangabe 811-813. Ali još za trajanja priprema za 
taj pothvat Krum je umro 814, a njegov nasljednik Omortag 814-831 morao se najprije 
pobrinuti da učvrsti svoj položaj. 

Nikeforova vladavina namrla je Mihajlovoj kratkotrajnoj etapi još jedan važan kompleks 
problema. Ne htijući priznati carski naslov Karlu Velikom, Nikefor je Franačkoj pružio povod 
za rat 806 koji je završio mirom u Aache-nu 812. Tada je Bizant pod pritiskom poraza morao 
priznati postojanje samostalne carske vlasti na Zapadu, a u teritorijalnom je pogledu uspio 
zadržati u svojoj vlasti Veneciju i dalmatinske gradove i otoke kao zasebnu ar-hontiju, koja je 
u sedamdesetim godinama IX. st. postala jednom od bizantskih tema, dok su Istra, 
Dalmatinska i Panonska Hrvatska ostale pod vrhovništvom Franaka. 

Takav konačni politički raskid sa Zapadom izvršio se upravo pod vladavinom Mihajla L, koji 
je bio još odlučniji poštovalac ikona od svojih prethodnika i na toj osnovi pripravan da izgladi 
sve razlike i s redovničkim ze-lotima i s papinstvom. Ali njegovi neuspjesi u ratovanju s 
Bugarima potkopali su njegov ugled. Nakon teškog poraza što ga je 813. pretrpio kod Hadria- 
nopola, izvršen je novi državni udar kojim je na prijestolje uzdignut dotadašnji strateg teme 
Anatolikon, Leon V. Armenac 813-820. Kao eksponent maloazijske tematsko-vojničke 
aristokracije, on je ostvario novu eru ikono-klastičke politike. 

Ali opasnost od bugarske ofenzive primorala ga je da isprva prikriva svoja vjerska uvjerenja. 
Tek nakon neuspjeha Krumova napada na carigradske zidine i nakon njegove iznenadne smrti 
814, kad se Bugarska pod kanom Omortagom orijentirala k osvajanjima u Panoniji i s 
Bizantom sklopila tri-desetgodišnji mir, Leon V. je otvoreno pristupio obnovi ikonoklazma. 
Dao je prikupiti sve najvažnije dokumente u prilog ikonoborstva i u carskoj palači organizirao 
dogmatsku debatu između ikonoklasta i ikonodula koje su, kao međusobni protivnici, 
predvodila dva istaknuta ideologa: Ivan Grama- 

tik i Teodor Studitski. Ali bitna tema raspre više nisu bila dogmatska, kristo-loška pitanja, 
nego problem ima li car pravo da gospodari crkvom i nameće joj svoja uvjerenja. Smatrajući 
da takav obrat dovodi u pitanje carski autoritet, Leon V. je zabranio svaku daljnju raspravu, 
zbacio s patrijarške stolice Nikefora, poslao u progonstvo Teodora Studitskog i 815. održao u 
crkvi Sv. Sofije koncil koji je obnovio važnost zaključaka II. ikonoklastičkog sabora iz 754. i 
zabranio štovanje ikona. 

Spor koji se na toj osnovi razvio bio je veoma žestok. Prognani redovnici, u prvome redu 
Teodor Studitski, razvili su svestranu propagandu i objavili mnoštvo govora i rasprava. 
Njihova povezanost s prijestolničkom službeničkom aristokracijom protiv vojne aristokracije 
maloazijskih tema pribavila im je snažne saveznike. A i u provincijama, seosko i pučko 
stanovništvo protivilo se sve jačem zemljoposjednikom staležu. Iz tih pučkih redova proizašla 
je i središnja ličnost zavjere koja se organizirala: Mihajlo Amorijac bio je vjerojatno 
podrijetlom stratiot, a svojim se ratničkim sposobnostima izdigao na položaj komeša 
ekskubitora carske garde. Otkriven kao zavjerenik, osuđen je zbog izdajstva i krivovjerja na 
smrt spaljivanjem. Ali uoči njegova smaknuća izvršen je dvorski prevrat, Leon V. je za 
vrijeme molitve u crkvi ubijen a Mihajlo II. Amorijac 820-829 doveden je iz tamnice na 
prijestolje. Stupivši na vlast, on je očitovao svoju namjeru da vodi tolerantnu politiku prema 
ikonofilima i zabranio svaku debatu o tim pitanjima. Pobrinuo se i da osigura nasljedstvo 
svome sinu Teofilu time što ga je u proljeće 821. okrunio kao suvladara. 

Prve mjere novoga cara donošene su već pod pritiskom dalekosežne pobune koju je potakao i 
vodio Toma Slaven, grecizirani potomak slavenskih naseljenika u Maloj Aziji i istaknuti vojni 
zapovjednik. Njegov je pokret buknuo u uvjetima izrazitih nezadovoljstava provincijskoga 
plemstva s centrali-zatorskom politikom Carigrada 1 s teškim poreskim teretima. Te iste 
tendencije središnje vlasti pauperizirale su seljaštvo, pa je ono dalo glavne borbene snage u 
ustanku. Znatnu pomoć dobio je Tomin pokret i od Arapa. S pristankom kalifata, antiohijski je 
patrijarh okrunio Tomu za cara, pri čemu se tvrdilo da je on zapravo zbačeni sin carice Irene, 
Konstantin VI. Vrativši se iz Sirije na tlo bizantske države, Toma je oko sebe okupio znatne 
vojne snage, sastavljene od robova, slobodnih seljaka i stratiota. Uz njega su pristale sve 
maloazijske teme osim Opsikiona i Armeniakona. Spomoću flote koju im je stavila na 
raspolaganje Kiberiotska tema, pobunjenici su 821. izvršili napad s kopna i mora na Carigrad. 
Ne mogavši postići uspjeh u naglom naletu, ustanici su proširili svoj utjecaj i na evropske 
provincije, gdje im se pridruživalo slavensko seosko stanovništvo, prisilno naseljeni Armenci 
i svi pobornici kulta ikona. Ojačavši tim snagama, pobunjenici su u proljeće 822. započeli 
opsadu Carigrada koja je potrajala više od godine dana. Teško ugroženu prijestolnicu spasila 
je intervencija Bugara u korist legalne bizantske vlasti. Od poraza u sukobu s Bugarima, 
ustanak Toma Slavena više se nije mogao oporaviti. Neuspjesi u borbama, a i neostvarivanje 
socijalno-ekonomskih promjena koje je Tomina vojska očekivala od svoga cara, doveli su do 
mrvljenja pokreta i novih poraza. Podjesen 823. Toma je bio zarobljen, osuđen i okrutno 
smaknut, a zadnje snage ustanka odupirale su se u Kavali i istočnoj Trakiji sve do sredine 825. 
U vrijeme pobune vladalo je u Carigradu neke vrste vjersko primirje. Ali nakon ugušenja 
ustanka, Mihajlo II. Amorijac slobodnije je istakao svoje 

ikonoklastičke sklonosti. Zatražio je čak i pomoć Ludovika Pobožnoga 824, predloživši mu 
da pridobije papu za suzbijanje zloupotreba u štovanju ikona. Ali premda se opredijelio za 
ikonoklazam, Mihajlo II. nije vršio teška progonstva svojih vjerskih protivnika. 

Potkraj njegove vladavine Bizant je pretrpio dva teška gubitka. Godine 827. aglabidski Arapi 
iz If riki je Tunisa iskrcali su se na Siciliji i započeli sistematsko osvajanje toga otoka koje je 


okončano tek početkom X. st. Otprilike u isto vrijeme 827. ili 828., izbjeglice iz arapske 
Hispanije nakon ugušenja ustanka u predgrađu Kordove, 818. koji su našli utočište u Alek- 
sandriji, odonuda su osvojili Kretu i pretvorili je u bazu svojih gusarskih pothvata na cijelom 
Sredozemlju. Tim događajima Bizant je još u većoj mjeri nego dosad bio potisnut sa svojih 
pozicija na Zapadu i upućen na zbivanja na balkanskim i maloazijskim preostacima svoga 
državnog teritorija. 

Mihajlov sin i nasljednik, Teofil 829-842 zaoštrio je ikonoklastičku politiku bizantske države. 
Godine 831. ili 832. održan je novi koncil u Carigradu koji je donio obnovu progonstva 
ikonodula, a na čelo službene crkve postavljen je nekadašnji Teofilov odgojitelj i uvjereni 
ikonoklast, Ivan Gramatik. 

Od 830. abbasidski kalifat ponovo je započeo ofenzivne pothvate protiv Bizanta. Borbe su se 
vodile s obostranim uspjesima i neuspjesima. Najteže poraze doživjeli su Bizantinci 832., kad 
su njihovi protivnici uspjeli osvojiti Anciru i Amorion, zarobivši veoma velik broj bizantskih 
vojnika i visokih oficira, koji su zatim bili poubijani. Ta katastrofa djelovala je na Bizantince 
kao podstrek, pa je slijedilo nekoliko njihovih vojnih pothvata koji su uspostavili uglavnom 
iste granične položaje što su postojali u početku Teofilove vladavine. 

Za Teofilovo doba karakterističan je ekonomski prosperitet gradskih središta, u prvom redu 
Carigrada, a također i znatan oporavak carskih i državnih financija, usprkos velikim vojnim 
troškovima i mnogim ratnim neuspjesima. Imovinska moć dvora očitovala se brojnim 
građevinskim pothvatima u glavnome gradu i drugdje, a i podizanjem vojnih uporišta i 
tvrđava, u Evropi, protiv bugarskoga pritiska, na Krimu, protiv opasnosti od Pečenega i Rusa 
koji počinju nadirati prema bizantskoj interesnoj sferi oko Crnoga mora, te na istoku, protiv 
nasrtaja vojski abasidskog kalifata. 

Obrani državnog teritorija služio je i daljnji razvitak tematske organizacije. U Maloj Aziji je 
od teme Bukelarija odcijepljena nova tema Paflago-nija, od teme Armeniakon, pricrnomorska 
tema Haldija, a i Herson je oformljen kao zasebna tema. U Aziji je obrazovano još nekoliko 
manjih vojno-upravnih područja klisura. U Evropi, u prvu polovicu IX. st. pada osnutak 
Solunske i Dračke teme, čime je broj evropskih tema povećan na 6. Sa osam azijskih i jednom 
krimskom, postojalo je do kraja Teofilove vladavine u svemu 15 bizantskih tema i još 
nekoliko nižih upravnih područja među njima je i arhontija Dalmacija, koja obuhvaća 
priobalne gradove i otoke na istočno-jadranskom primorju. 

Bizant je u Teofilovo doba održavao zanimljive diplomatske odnose dalekog dometa. U Italiji, 
njegov je glavni saveznik Venecija, koja počinje ostvarivati svoj ekonomski uspon. U 
zapadnoj Evropi, Bizant se protiv abbasidskog kalifata u Bagdadu povezuje s Omejadskim 
kalifatom u Kordovi, a radi eventualnog djelovanja na vjerski oprečne stavove papinstva, 
također s franačkim kraljevstvom i zapadnorimskim carstvom Ludovika Pobožnog. U isto 
vrijeme, u pricrnomorskim ravnicama današnje Rusije održava se i dalje 

razvija savez Bizanta s Hazarima, važan zbog nadiranja Pečenega a također i Rusa koji 
izgrađuju svoju ranosrednjovjekovnu Kijevsku državu. 

Smrću cara Teofila početkom 842 završava epoha ikonoklazma. Umjesto njegova 
malodobnog sina Mihajla III. 842-867 vlast je vršila carica Teodora. S njome je u državi 
pretežit utjecaj ponovo stekla dvorska službenička aristokracija, a provincijska aristokracija iz 
tema potisnuta je u pozadinu. Najutjecajnijim ljudima postali su caričin brat Bardas, caričin 
ujak magistar Manojlo, i logotet droma Teoktist. Interesi društvenoga sloja koji su oni 
zastupali zahtijevali su da se produbi osebujnost bizantske države i njene politike. Odoljevši 
ofenzivama abbasidskog kalifata u razdoblju kad je on bio najmoćniji, Bizant je sačuvao 


jezgru svoga državnog teritorija, ali je izgubio utjecaj na cijelu prednju Aziju i sjevernu 
Afriku. Upravo u vremenu kad je abasidska opasnost bujala, Italija, a s njome i zapadno 
kršćanstvo, otkidaju se od jedinstva s Istokom i podvrgavaju suverenitetu franačkoga carstva. 
Dugotrajna ikonoklastička kriza, koja ispunja stotinu i dvadeset godina bizantske povijesti, 
veoma je produbila opreke između istočne i zapadne crkve. U času kad se istočna crkva 
vratila štovanju ikona, vjersko 1 političko jedinstvo Istoka i Zapada više nije bilo moguće. Ali 
upravo tada pruža se Bizantu nova mogućnost da stvori prostranu zonu svoga vjerskog i 
političkog utjecaja. Umjesto islamiziranog istoka i juga te rimokatoličke srednje i zapadne 
Evrope, za Bizant izgubljenih oblasti, povijesno i politički počinju se afirmirati tada još 
poganski slavenski narodi na Balkanu, u dijelu Srednje Evrope i na njenom istoku. Učvrstivši 
se vojno i politički, oblikovavši svoju crkvenu organizaciju kao samostalnu od papinstva i 
podvrgnutu carskoj politici, Bizant pristupa vjerskom pridobivanju slavenskoga svijeta, u 
očekivanju da će taj svijet biti i novi politički oslonac njezine obnovljene moći. Konačni 
prekid s ikonoklazmom izvršio se već u drugoj godini vladavine Mihajla III. i njegove majke 
Teodore. U tu svrhu najprije je s patrijarške stolice uklonjen ikonoborac Ivan Gramatik a 
postavljen istaknuti ikonofilski redovnik Metodije. A zatim je 843. pod njegovim vodstvom 
održan koncil koji je službeno uspostavio štovanje ikona; ranije osude na progonstvo i 
utamničenja opozvane su a crkvena prokletstva dignuta sa smaknutih i umrlih ikono-dula. 
Mnoga tjelesa ikonofilskih mučenika svečano su sahranjivana, a spomen na prvi dan u 
korizmi, kad je u Carigradu održana svečana procesija u čast svih zlostavljanih štovalaca 
ikona kroz protekla desetljeća i u slavu obnove kulta svetačkih slika, postao je trajnom 
svakogodišnjom svetkovinom 

istočne crkve. 

Istovremeno s obnovom kulta ikona crkvenim su osudama udareni njegovi protivnici u 
prošlosti i sadašnjosti. Ali želeći uspostaviti jedinstvo pravovjerne crkve, državna vlast nije 
bila žestoka u realnim progonima. Time je izazvala negodovanje kaluđerskih zelota, pa su 
studitski kaluđeri ponovo bili izopćeni iz crkvene zajednice. Do zaoštravanja u odnosu prema 
poraženom ikonoborstvu i do izmirenja sa zelotima došlo je tek kad je poslije Metodi-jeve 
smrti 847 patrijarhom postao sin nekadašnjega ikonofilskoga cara Mihajla I. Rangabea, 
Ignacije, koji je nakon očeva zbacivanja s prijestolja stupio u samostan i ondje postao bliz 
zelotskoj struji ikonofilskih kaluđera. 

Konačna osuda ikonoborstva kao vjerskog opredjeljenja unutar kršćanstva nametala je 
obračun i s drugim, još radikalnijim ikonoklastičkim shvaćanjima. Jedno od njih, 
paulikijanstvo, pretvorilo se čak i u trajnu vojnu opasnost na istočnim granicama i tako 
postalo ne samo vjerski nego i važan politički problem. 338 

Podrijetlo toga nesumnjivo dualističkoga vjerskog smjera nije do kraja objašnjeno. 
Najvjerojatnije se kao zasebna sekta, na temelju starijih gno-stičkih koncepcija, oblikovao u 
Armeniji u prvoj polovici VII. st. i uskoro postao utjecajan na širokom prostranstvu izazvavši 
već u vrijeme Herakli-jeva unuka Konstansa II. prve progone 1 emigriranja pod zaštitu 
islamskih vlasti. Progonstva su se nastavljala i u doba Justinijana II., a kad je izbio spor oko 
ikona, paulikijansko neprijateljstvo prema štovanju materijalnih predmeta i svetačkih moći 
pribavilo im je blagost ikonoklastičkih vlasti. S obnovom kulta ikona ponovo su počeli 
progoni, osobito žestoki u doba Mihajla I. Rangabea i Leona V., kad je i opet došlo do 
znatnog iseljavanja paulikijanaca na područje pod arapskom vlašću. Ali time paulikijanski 
pokret u istočnim oblastima Male Azije nipošto nije bio uništen. Za vrijeme ustanka Tome 
Slavena oni su bili jaka komponenta u vojnim pothvatima protiv cara Mihajla II., pa je još i 
car Teofil slao ekspedicije u Armeniju protiv njih. Pod vodstvom svoga vojnog zapovjednika 
Karbeasa znatan je dio paulikijanaca i tom prigodom izbjegao: tada je, izvan domašaja 
bizantskih vlasti, njihovim vojnim i političkim središtem pod upravnom vlašću emirata u 
Meliteni postao utvrđeni grad Tefrika, na gornjem Eufratu. Otuda su oni žestoko napadali na 


bizantsko područje prodirući sve do obala Crnoga mora. Ogorčenje nad njihovom upornošću 1 
opasnošću njihovih vjerskih uvjerenja navelo je caricu Teodoru da izvrši odlučan udar. Njeni 
su vojni odredi izvršili masovne pokolje paulikijanaca na tlu bizantske Armenije i mnoge od 
njih preselili u Tra-kiju. Tom akcijom paulikijanstvo je u bizantskoj Maloj Aziji bilo uništeno. 
Ali snažna grupacija izbjeglih paulikijanaca na području emirata Melitene sa središtem u 
Tefrik1 ostala je i dalje ogorčenim neprijateljem Bizanta. Grad Tefriku su kao vojno uporište 
bizantske vojske uništile tek u drugoj polovici IX. stoljeća. Ali i nakon toga paulikijanstvo se 
održalo kao vjerska sekta. Masovnim preseljenjem u Trakiju, koje je izvršeno oko 975., u 
vrijeme cara Ivana Cimiska, to područje dobiva novi priliv paulikijanaca. Na svom novom 
boravištu oni su pridonijeli nastanku dualističke sekte bogumila koja je ostvarila važan utjecaj 
na srednjovjekovnu povijest većine južnoslavenskih naroda i održavala veze s katarskim 
hereticima u zapadnoj Evropi. 

Vladavina regentkinje Teodore završila se državnim udarom protiv njezina najbližeg 
suradnika, logoteta Teoktista. Caričin brat Barda, nezadovoljan što ga je njegov suparnik 
uspio potisnuti, priklonio se mladom caru Mihajlu III. potičući ga da se oslobodi skrbništva. 
To je dovelo do zavjere protiv Teoktista i do njegova ubijstva, nakon čega se i Teodora morala 
povući u samostan. 

Vlast je formalno preuzeo Mihajlo, ali je svome ujaku Bardi morao podijeliti naslov cezara i 
prepustiti mu neposredno upravljanje državnim poslovima. Sam Mihajlo provodio je život u 
zabavama, razuzdanostima i piću. Nosiocima znatnih uspjeha bizantske državne politike i 
prijelomnih zbivanja u crkvenom životu bili su cezar Barda 1 patrijarh Focije. 

Među zasluge cezara Barde pripadaju upravne reforme, obnova sveučilišnog i znanstvenog 
života u Bizantu i znatni vojni uspjesi u borbi s Arapima. Barda se pobrinuo za pojačanje 
discipline u državnoj administraciji i suzbijanje korupcije, do velikog ugleda je uzdigao 
pravosuđe i sredio financijsku službu stvorivši time temelje za cijelu buduću epohu jačanja 
bizantske države. 

Dugotrajno doba ikonoklastičkih borbi suprotstavljalo je različite vjerske koncepcije među 
sobom, pa je nužno vodilo oživljavanju i produbljivanju intelektualnog angažmana. U potrazi 
za argumentacijom posezalo se u filozofske i vjerske riznice antike, patristike i islama, a 
likovni izraz pojmovnih zamisli postao je središnjom temom raspravljanja. S jenjavanjem 
ikonoklastičkih opreka intelektualna je mobilizacija nadživjela epohu sukoba i postala 
stremljenjem k općem uvažavanju kulturnih dobara. Taj rezultat očitovao se već u doba cara 
Teofila, a cezar Barda dao mu je nove poticaje. Osnutkom sveučilišta na Magnavarskom 
dvoru stvorena je ustanova u kojoj su se okupili najistaknutiji filozofi, teolozi, pravnici i 
prirodoslovci tadašnjega vremena. Na čelu joj je bio Leon iz Soluna, matematičar, filozof i 
liječnik, a među najuglednijim suradnicima bili su filozof, povjesničar i teolog Foči je budući 
patrijarh, Konstantin iz Soluna budući slavenski apostol 1 drugi. U toj djelatnosti uloga 
izobrazbe na antičkim tekovinama kulture dobiva izraziti je mjesto nego što je to bilo 
karakteristično za prethodne etape kulturnog života Bizanta, pripremajući time dalekosežni 
bizantski kulturni preporod X. stoljeća. 

Materijalne preduvjete za jačanje kulturnog života ostvario je uspjeh Bizanta u njegovu 
otporu arapskom pritisku. Od prvih napada Arapa na bizantski teritorij potkraj Heraklijeve 
vladavine pa sve do sloma arapskog napada na Carigrad u doba Leona III. 718, iznenađeni 
Bizant bio je primoran da se bori za sam svoj opstanak. Do sredine LX. stoljeća on je s manje 
ili više uspjeha odolijevao arapskoj osvajačkoj inicijativi. Ali, učvrstivši svoju vlast u grčkim 
dijelovima Balkanskog poluotoka i nadvladavši krizu unutrašnjih vjerskih sukoba, Carstvo je 
uspjelo preoteti inicijativu Arapima i započeti epohu vlastitih ofenzivnih pothvata. 

U tom nastojanju Bizant nije na svim frontama postigao jednake uspjehe. Pokušaji da se 
kretski gusari onemoguće napadom na njihove baze na tom otoku 843 i u Egiptu 853 nisu 


doveli do trajnih rezultata. Jednako tako, Bizant nije uspio spriječiti postupno osvajanje 
Sicilije, pa su na kraju vladavine Mihajla III. ondje u rukama Bizantinaca ostala samo još dva 
odvojena uporišta na istočnoj obali, Taormina i Sirakuza. 

Ali, u Maloj Aziji, Bizant je na napade emira Melitene uzvratio uspješnim akcijama. Godine 
856. carska je vojska pod zapovjedništvom Đardina brata Petrone opustošila područje 
Samosate, na Eufratu, i Amide Diarbe-kira, na Tigrisu, te paulikijansko središte Tefriku, 
odakle je odvela više tisuća zarobljenika. Nakon još dva prodora na arapsko područje, godine 
863. Petronina je vojska potpuno uništila odrede melitenskog emira koji je kroz Kapadokiju 
prodro sve do Crnoga mora i osvojio luku Amisos. U toj bitci poginuo je i sam emir. Svega 
dvije godine nakon toga bizantska je vojska jednako težak poraz nanijela i emiru Tarza, na 
jugu Poluotoka. Tim uspjesima islamska je akutna opasnost bila otklonjena za dvjesta godina, 
sve do dominacije Seldžuka u Bagdadskom kalifatu, sredinom XI. stoljeća. 

U vojnom pogledu, druga polovica IX. st. donijela je i prvi opasan sukob Carstva s 
novoformiranom ruskom državom. Nakon više gusarskih napada na bizantska područja, rusko 
se brodovlje 860. pojavilo na Bosporu i njihova se vojska iskrcala opkolivši grad u trenutku 
kad je glavnina carske vojske bila angažirana u pothvatu protiv Arapa na istočnim granicama 
države. Ali hitni povratak bizantskih odreda uspješno je razbio tu opsadu koja je državnoj 
politici skrenula pažnju na važnost nove političke sile na sjeveru bizantskih interesnih 
područja. Činilo se da je najbolji način da se taj novi etnički 

i vojni faktor od neprijatelja pretvori u saveznika i, možda, u podanika, ako se pokuša da 
njegovo stanovništvo bude vjerski predobiveno za kršćanstvo i time uvedeno u krug bizantske 
kulture i bizantskih političkih planova. 

Uostalom, jednaku metodu proširivanja svoga utjecaja poduzeo je Bizant gotovo istovremeno 
i u drugim zemljama koje su u to vrijeme postale važan faktor tadašnje srednje i istočne 
Evrope: u Moravskoj i Bugarskoj. U biti, svi ti pokušaji sastavni su dio istovjetne politike 
Carstva koje je baš tada u svom povijesnom razvitku nadvladalo najteža iskušenja i započelo 
ostvarivati najblistavije razdoblje svoga opstanka. 

Prema Focijevu svjedočanstvu, ugovor što su ga Rusi nakon sloma svoga napada na Carigrad 
sklopili s Bizantom i koji im je donio određene olakšice u trgovanju sa Carstvom imao je za 
posljedicu i prve misionarske pothvate bizantskoga svećenstva u Rusiji. Oko 860. mladi 
profesor carigradskog sveučilišta, Konstantin, jedan od dvojice "slavenskih apostola", boravio 
je na misionarskom zadatku u državi Hazara. A svega tri godine nakon toga 863 započinje 
djelatnost Konstantina Ćirila i njegova starijeg brata Metodija u Moravskoj. 

Treća slavenska zemlja u kojoj je Bizant nastojao da posredstvom kristijanizacije stvori svoj 
novi prošireni svijet oslonaca kao nadomjestak za izgubljeni Zapad i Jug bila je Bugarska. Ali 
taj pothvat bio je rezultat složenijih odnosa, vezanih uz dotadašnji razvitak slavenstva na 
istočnom dijelu Balkanskog poluotoka. 

6. SLAVENSKE DRŽAVE NA BALKANU I BIZANT 

Na istočnom dijelu Balkanskog poluotoka doseljenje Slavena dovelo je do formiranja 
plemenskih političkih tvorevina koje su se nizale od donjeg Dunava do Peloponeza, a 
bizantski ih pisci nazivaju Sklavinijama. Najsjevernija od njih, koju je između Dunava i gorja 
Balkan nastavao "Savez sedam slavenskih plemena", formirala se od doseljenja Bugara pod 
kanom Asparu-hom kao nova državna tvorevina koja od kraja VII. st. nosi naziv Bugarska. 
Jugozapadnije od njih, u zapadnoj Trakiji 1 Makedoniji, izgradili su se plemenski teritoriji 
Smoljana, Strumljana, Rinhina, Berzita, Draguvita i Sagu-data, u Trakiji Velezigeta, a na 
Peloponezu Jezeraca i Milinga. Brojčana snaga i vojna poduzetnost tih doseljenika bila je 
toliko velika, da su nizom svojih napada čak i na Solun osobito oko 650 i oko 670. zaprijetili 
likvidacijom toga najvažnijeg uporišta bizantske vlasti na Balkanu i pretvaranjem cijele Tra- 
kije, Makedonije i Grčke u slavensku zemlju. 


Odoljevši prvim arapskim napadima, Bizant je sustavno pristupio osvajanju i rehelenizaciji 
područja što su ga zauzeli Slaveni. Tako je Konstans II. 658. primorao plemena oko Strume i 
Vardara da priznaju vrhovnu vlast Bizanta, a znatan je dio slavenskog stanovništva preselio u 
Malu Aziju. Rezultat toga bilo je da je Trakija u razdoblju koje je slijedilo do 685 mogla biti 
organizirana kao tema. 

Trideset godina nakon Konstansa II. sličan je vojni pothvat protiv makedonskih Slavena 
ostvario Justinijan II. 688., pa je i tom prilikom izvršeno preseljavanje slavenskih masa u 
Malu Aziju Bitiniju, a oko 690. formirana je u srednjoj Grčkoj tema Helada. 

U drugoj polovici VIII. st. u nastojanje Bizanta da uspostavi svoju vlast i nad preostalim 
stanovništvom jugoistočnog Balkana upleli su se Bugari. Budući da su s njihova državnog 
teritorija oko 765. pred tlačenjima koja su bila vezana uz jačanje velikog zemljišnog posjeda u 
Bugarskoj velike mase slavenskog seljačkog stanovništva izbjegle na područje Bizanta po 
izvorima: oko 200.000, bugarske su vlasti nastojale da taj gubitak u življu i radnoj snazi 
nadoknade u makedonskim Sklavinijama, pa je oko 773. izvršen napad na pleme Berzita, 
između Vardara i Ohrida, ali su Bugari bili odbijeni. Naprotiv, deset godina poslije tih 
događaja 783, bizantski logotet Stau-rakije uspio je pokoriti Slavene oko Soluna i u Grčkoj. U 
vezi s tim formirane su između donjeg toka Strume i Marice tema Makedonija, početkom IX. 
st. Solunska tema i tema Pelopones, a nešto kasnije i tema Strumon na 

rijeci Strumici te tema Drač. 

Time je Bizant pod svoju vlast podvrgao i snažno vojno i politički organizirao kontinuirano 
područje koje je povezivalo istočnu Trakiju preko egejskog primorja s Grčkom. 

Početak IX. st. donio je važne novosti u orijentaciji osvajačkog pritiska Bugarske. Nakon što 
je Krum nadvladao unutrašnju krizu koja se temeljila na opreci interesa ratničkog plemstva i 
ojačalih velikih zemljoposjednika, Bugarska je kao država sa snažnom vlašću kana i sve jačim 
tendencijama da se osvajanjima steknu nove oblasti na kojima će zemljoposjednička 
aristokracija stjecati nova imanja sa sve više zavisnom radnom snagom na njima, sve izrazitije 
postajala osvajačkom, ekspanzionističkom silom. 

Još 805. Bugari su se okoristili porazom Avara u ratu s Francima pa su zaposjeli Vlašku 
nizinu i istočnu Panoniju do Tise. Time su postali susjedima Franaka. Za vrijeme kana 
Omortaga, četiri godine poslije pogibije cara Ni-kefora L, Bugari su primorali Bizant da 
prizna njihovu vlast i na području između Balkana i Rodopskog masiva, pri čemu je 
dogovoreno da obje zemlje na trideset godina prekinu neprijateljstva i postanu saveznicima. 
Ta odluka omogućila je Bugarskoj da svojoj vlasti podvrgne Makedoniju i da se još 
intenzivnije angažira u Panoniji i na zapadnom dijelu Balkanskog poluotoka. 

U unutrašnjosti te regije oblikovale su se, počevši od prve polovice VII. st. slavenske- 
političko-teritori jalne jedinice o kojima ima veoma malo suvremenih informacija. Njihov 
razmještaj navodi tek u X. st. Konstantin Porfirogenet, pa se znade za Rašku ili Srbiju, u 
porječju Pive, Tare, Lima i gornje Drine, Duklju, od ušća Drima do Boke Kotorske, Travunju, 
od Boke do Dubrovnika, Zahumlje, od Dubrovnika do ušća Neretve, Neretljansku oblast ili 
Paganiju, od ušća Neretve do ušća Cetine, i Hrvatsku, od ušća Cetine do Raše u Istri te na 
sjever do Panonije. Samo se uz jadransku obalu sačuvao niz gradova i otoka kao zasebna 
arhontija pod neposrednom vlašću Bizanta. 

U sačuvanoj povijesnoj dokumentaciji te su zemlje ostavile neposrednije 

podatke o svome opstanku tek od kraja VIII. st. Tada je Srbija bila oblikovana kao kneževina 
kojoj je u posljednja dva desetljeća na čelu bio prvi njen poimence poznati knez Višeslav, a 
otprilike u isto vrijeme ili nešto ranije i u Hrvatskoj kneževsku vlast drži knez istoga imena, sa 
sjedištem u Ninu, dok je u Panonskoj Hrvatskoj možda bio knez Vojnomir. Te južnoslavenske 
političke cjeline uključili su uskoro zatim širi evropski događaji u važna zbivanja. 

Proširenje franačke vlasti sve do istočnih Alpa i Panonije dovelo je Franke u sukob s Avarima. 
S druge strane, problemi političkih i vjerskih odnosa u Italiji nametnuli su Francima 
razračunavanje s Langobardima i Bizantom. U vezi s franačkom vojnom protiv Avara, 
njihovu se suverenitetu 791. oteo panonski knez Vojnomir, pa je sa svojim odjelima 
sudjelovao u ratu protiv avarske države, ali je u isto vrijeme morao priznati vrhovnu vlast 
Franaka. 

Još 788., u vezi s nasilnim pripojenjem Beneventa franačkoj državi, došlo je do rata s 
Bizantom u kome su Franci u Kalabriji porazili Bizantince, ali su istovremeno zauzeli i Istru. 
Budući da se Primorska Hrvatska smatrala zemljom koja potpada pod bizantsko vrhovništvo, 
u neprijateljstvima koja su se nastavila Franci su 799. bezuspješno pokušali pokoriti 
Primorsku Hrvatsku. To je Franačka ostvarila tek 803. Daljnji uspjeh franačke politike na 
istočnoj obali Jadrana postignut je dobrovoljnim podvrgavanjem bizantske neposredne 
upravne oblasti u Dalmaciji pod suverenitet Franačkoga carstva 806. 

Ali to stanje preinačeno je u vezi s obnovom ratovanja koje je neposredno zatim započelo 1 
završilo zaključenjem Aachenskog mira 812 : Panonska i Primorska Hrvatska ostale su pod 
franačkim suverenitetom, a dalmatinske gradove i otoke zadržao je Bizant kao zasebnu 
arhontiju. 

Nastojanje Franaka da učvrste svoju vlast nad hrvatskim kneževinama prouzrokovalo je teške 
konflagracije na zapadnom dijelu Balkana. Panonsko-hrvatski knez Ljudevit podigao je 819. 
pobunu protiv pritiska furlanskog markgrofa Kadaloha i svoje snage združio sa slovenskim 
Karantancima i srpskim Timočanima koji su se otrgli bugarskoj dominaciji. Trebalo je deset 
franačkih vojnih pothvata pa da ustanak Ljudevita Posavskog bude slomljen. U tim borbama 
Primorska Hrvatska pod knezom Bornom ostala je vjerna franačkom suverenitetu i čak 
pomagala ugušenje ustanka. A poslije Ljude-vitova poraza i pogibije 823 i Panonska je 
Hrvatska vraćena pod franačko vrhovništvo. Ali daljnje bugarsko napredovanje u Panoniji 
potislo je Franke, pa je od 829. do 838. Posavskom Hrvatskom vladao knez Ratimir kao 
bugarski podanik. Kako je u Franačkoj diobama vlasti u vrijeme Ludovika Pobožnog god. 
828. došlo do prijenosa kompetencija nad Panonskom Hrvatskom s kraljevine Italije na 
Njemačku, to je predstavnik istočnofranačke države Njemačke, grof Istočne marke, Ratbod, 
838. vojnom akcijom okončao supremaciju Bugara nad tim područjem i Panonsku Hrvatsku i 
opet pripojio Franačkoj tj. njenoj istočnoj polovici, koja se pretvara u posebnu njemačku 
državu. 

Dotle na jugu, primorsko-hrvatski knez Mislav ostaje podvrgnut suverenitetu franačke Italije. 
Oko 839. ratovao je s Venecijom koja je još uvijek uporište bizantskog utjecaja na Jadranu 
vjerojatno zbog ometanja njene plovidbe duž Jadranske obale, i zatim s njom kao i 
neretljanski knez Dru-žak sklapa mir. Ali on je potrajao tek kratko vrijeme, pa je i Mislavljev 
nasljednik Trpimir 845-864 ratovao s Mlečanima, ali i s bizantskom vlašću u Dalmaciji. Te 
borbe, vođene oko 846. na kopnu i na moru, dovele su do povoljnog ugovora o teritorijalnom 
razgraničenju s dalmatinskim gradovima. Otada je Trpimir, iako vazal cara Lotara, uspio 
izgraditi dobre odnose s Bizantom. Oni su se očitovali i u sukobu Primorske Hrvatske s 
Bugarskom. Kan Presjan nastojao je naime ostvariti dalekosežan plan proširenja svoje vlasti 
prema zapadu. Još između 839. i 842. napao je Srbiju kneza Vlastimira koja 

je bila u zavisnosti od Bizanta, ali je bio suzbijen. Taj je pothvat obnovljen i 852., ali i ovaj 
put bez rezultata. Već iduće godine njegov nasljednik, kan Boris, potaknut od Karla Ćelavoga, 
ratuje protiv njegova brata, Ludviga Njemačkog. Pri tom je na svoju stranu pridobio kneza 
Panonske Hrvatske, dok Njemačka traži oslonac u Bizantu. Bugari i Panonska Hrvatska bili 
su u tome ratu potučeni. Nisu sačuvani podaci o tome kakvo je stanovište u tim borbama 
zauzela Primorska Hrvatska. Ali nakon poraza panonskih Hrvata, bugarska vojska počinje 


ofenzivu i protiv kneza Trpimira, koji je i franački vazal, i u dobrim odnosima s Bizantom. 
Bugarski pokušaj, izvršen između 854. i 860., završio se potpunim neuspjehom. 

Po daljnjem razvitku događaja može se zaključiti da je priklanjanje kneza Trpimira Bizantu 
urodilo nepovoljnim posljedicama za njega i njegove ba-štinike. Godine 864. nije ga 
naslijedio ni jedan od trojice njegovih sinova, nego knezom postaje Domagoj 864-876 koji 
obnavlja striktno franačku orijentaciju, dok izbjegli Trpimirov sin Zdeslav nalazi utočište u 
Bizantu. 

Tim događajima započeo je niz političkih preorijentacija Primorske Hrvatske, za Bizant ili 
protiv njega, popraćenih smjenama na vlasti i državnim udarima. Ta kolebanja bila su utoliko 
važnija što su kao faktor u tim opredjeljenjima sudjelovali i vjersko-crkveni problemi i uloga 
Venecije, koja se politički osamostalila od Bizanta, ali želi da se okoristi i njenim 
pretenzijama na vrhovnu vlast nad Dalmatinskom Hrvatskom i njenim suverenitetom nad 
dalmatinskim gradovima i otocima. 

7. PRVA ETAPA CRKVENOG RASKOLA 

Svladavši ikonoklastičku krizu, bizantska je crkva postigla veoma velike uspjehe. Prije svega, 
ona se odhrvala nastojanju carske vlasti da je podvrgne svome diktatu. Suzbijanjem 
istočnjačkih utjecaja islama i hereza koji su prijetili dogmatskim pritiskom na njena 
shvaćanja, ona se učvrstila idejno, a neosporna vlast islamske države nad antiohijskom i 
aleksandrijskom patri-jaršijom, nekadašnjim suparnicama Carigrada kao vjerskog središta, 
učinila je carigradsku patrijaršiju najvećim i, najzad, jedinim vjerskim autoritetom na 
ikonodula o samostalnosti crkvenih poglavara u dogmatskim i crkveno-organizacionim 
pitanjima, ona je ostvarila ravnovjesje dvaju faktora: crkve i države. Prvi od njih upravlja 
duhovnim životom a drugi svjetovnim, ali se njihova akcija mora usklađivati i povezivati, 
tako da car djeluje kao zaštitnik crkve a patrijarh kao najugledniji carev savjetnik. 

Ovakav razvitak omogućavao je ostvarivanje jedinstva vjere i politike u njihovu uzajamnom 
pomaganju. Takva stvarnost veoma se djelotvorno očitovala u događajima koji se zbivaju već 
u drugoj polovici IX. stoljeća. 

Stekavši neosporan autoritet ali izgradivši i vlastite stavove, carigradska patrijaršija nije više 
mogla priznavati supremaciju Rima, utoliko više što je on svojom vezanošću uz 
ranosrednjovjekovne države što su ih u srednjoj i zapadnoj Evropi formirali germanski narodi, 
postao sastavnim dijelom drugoga i drugačijeg kulturnog, etničkog i socijalno-političkog 
razvitka, duboko različitog, pa i suprotnog motivima koji su pokretali politiku grčko-bizantske 
domene. 

Sukobi dviju oprečnih pretenzija za dominacijom, koji su se očitovali još u doba Karla 
Velikoga, dobili su u drugoj polovici IX. st., na osnovici tijesne povezanosti interesa bizantske 
crkve i bizantske države, obilježje borbe za utjecaj nad etničkim područjima Evrope koja su 
upravo tada postajala sve utjecajnijim faktorom u povijesnim zbivanjima. Bizantska država i 
bizantska crkva istupaju udruženim snagama u nastojanju da te etničke i zemljopisne zone 
učine, podjednako politički i vjerski, interesnom sferom Carigrada. 

Nakon misije Konstantina i Metodija u Velikomoravskoj kneževim kojoj se, najzad s 
uspjehom, odupro njemački kler, povezan s političkim vlastima Istočne Franačke, Bizant se 
veoma snažno angažirao oko pokrštenja Bugara. Zbog svojih sporova s Bizantom bugarski 
kan Boris opredijelio se da kršćanstvo primi iz Franačke i da, na taj način, u vjerskom 
pogledu, postane podanikom Rima a ne Carigrada. Ne želeći prihvatiti takav razvitak, Bizant 
je intervenirao vojnim pritiskom na kopnu i na moru i prisilio Borisa da izmijeni svoj stav, pa 
je bugarski kan ili knez -- usprkos otporu dijela bo-Ijarstva - i osobno primio kršćanstvo iz 
Bizanta, a grčko je svećenstvo započelo pokrštavati široke slojeve stanovništva. U pogledu 


organizacione strukture, Carigrad je namjeravao bugarsku crkvu podrediti izravno svojoj 
patri-jaršiji, što se protivilo Borisovoj želji da bugarska crkva dobije samostalnog poglavara. 
U sporu oko toga pitanja, Boris je obustavio misionarsku djelatnost Grka, obratio se papi 
Nikoli I., od njega dobio obećanja o osnivanju samostalne bugarske nadbiskupije, a rimski 
svećenici preuzeli su sav rad na pokrštavanju Bugara i organizaciji njihove crkve 866. 

Takvo otimanje oko Bugarske vršilo se u vrijeme izvanredno snažnog općeg zaoštravanja 
odnosa između Rima i Carigrada. Još 858. došlo je u Carigradu do sukoba između cezara 
Barde i patrijarha Ignacija, najvjerojatnije zbog patrijarhova ustezanja da prisilno zamonaši 
uklonjenu carevu majku Teodoru. S carevim odobrenjem, Barda je Ignacija optužio za 
veleizdaju, zbacio ga s patrijarške stolice i prognao, a za novoga patrijarha je svega u šest 
dana, iz laičkog staleža, postavio veoma učenoga Focija na Božić 858. Crkveni koncil koji se 
861. održao u Carigradu, u prisutnosti papinih izasla-slanika, odobrio je doduše Ignacijevo 
zbacivanje i Focijev izbor, ali papa Nikola I. te zaključke nije htio potvrditi, nego je na sinodu 
u Lateranu 863 vratio patrijarško dostojanstvo Ignaciju a Focija i njegove pristalice izopćio iz 
crkve. 

Taj spor, koji je u biti bio osobne prirode, Focije je vještini istupima pretvorio u načelno 
pitanje. Posredstvom Barde uzbunio je cara Mihajla III. koji je, uvrijeđen u svom 
dostojanstvu, protestnim pismom zahtijevao od pape da poništi svoju odluku o 
ekskomunikaciji, koja je, kao Focijeva zaštitnika, pogađala i njega osobno. Javno mnijenje je 
planski dovedeno u stanje izvanredne ogorčenosti prema papinskoj nasilnosti a i zbog 
potiskivanja bizantskog utjecaja u Bugarskoj, neposrednom susjedu bizantskog državnog 
područja. U enciklici što ju je početkom 867. uputio drugim crkvenim dostojanstvenicima na 
Istoku, Focije je optužio papinstvo zbog niza zabluda: protupropisnog posta subotom, zabrane 
svećeničke ženidbe, davanja sakramenata krizme samo rukama biskupa i shvaćanja da je Duh 
Sveti proizašao ne samo od Boga Oca nego i od Sina "patre filioque". 

Na koncilu koji je nakon toga ljeti 867 održan u Carigradu, pod carevim predsjedništvom, 
bačeno je na papu crkveno prokletstvo, a inkriminirane vjerske dogme Rima osuđene su kao 
krivovjerstvo. 

Tim događajima bila je okončana prva etapa u ostvarivanju definitivnog raskola između 
istočne i zapadne crkve. Njome je ujedno produbljena i suprotnost u političkoj djelatnosti 
evropskog istoka i zapada. Prva posljedica bio je pojačani pritisak na Bugarsku, koja se 
morala odreći saveza s papinstvom i prihvatiti kršćanstvo istočnoga tipa. Na Balkanu, Bizant 
je još energičnije vodio borbu za uključenje ostalih južnoslavenskih naroda u svoj vjerski, 
kulturni i politički domašaj, a jednaka je politika provođena i prema istočnoslavenskim 
zemljama. 

Na zbivanja koja su uslijedila veoma je snažno utjecala i promjena na bizantskom prijestolju 
do koje je došlo još u godini održavanja presudnoga carigradskog koncila 867. 

Od kraja pedesetih godina car Mihajlo III. sve je više padao pod utjecaj Armenca Bazilija, 
rođenog u Makedoniji, koji je bio vrhovni konjušar na carskom dvoru i postao mužem careve 
ljubavnice Eudocije. Njegov uspon doveo ga je u sukob s cezarom Bardom. To suparništvo 
okončano je već 866. umorstvom Barde, nakon čega je car uzvisio Bazilija na položaj svoga 
suvladara. Posljednju zapreku svojim ambicijama uklonio je Bazilije ubivši krajem 867. i 
Mihajla III. Tako je on sam ostao jedinim vladarem. S njegovom epohom Bizant ulazi u doba 
svoje najveće snage i moći. 

8. BIZANTSKA KULTURA DO SREDINE IX. STOLJEĆA 

Likovne umjetnosti Osebujni razvojni put Bizanta od antičkih polazišta ka srednjovjekovnom 
poretku, bez propasti državne vlasti 

i postupnim mijenjanjem privrednih i društvenih odnosa, vršio se pod snažnim utjecajem 
uzajamno tijesno povezanih interesa crkve i sakralizirane carske vlasti. Antički pozitivni 


odnos prema svijetu i ljudskome tjelesnom biću postupno sve više ustupa mjesto 
transcendentalnim poimanjima stvarnosti. Težnja da čovjekov opstanak bude osiguran i nakon 
smrti pretvara se u opsesiju koja nameće fanatičnu pobožnost i ritualizam u čast božanstva i 
njegovih ugodnika. Takvo duhovno opredjeljenje ucjepljuje se sustavno svemu stanovništvu 
od same mladosti obredima, propovijedima, štivom i likovnim ilustracijama. Ono prožima i 
zamisao o svrsi državne vlasti i političkog poretka. Carstvo postaje instrumentom božje volje 
i, zbog toga, odanost podanika prema državi dobiva značenje vjerske dužnosti. U takvim 
okolnostima likovni izraz postupno napušta temu o proslavi j i van ju životnih radosti i 
postaje poukom o vječnim istinama religije, svemoći božanstva i veličanstvu carske vlasti 
koja je božji predstavnik na zemlji. 

Polazeći od antičke, helenističke baštine i služeći se isprva gotovo isključivo njenim 
izražajnim sredstvima, likovne umjetnosti Istočnorimskog carstva ili Bizanta prate proces 
etničko-političkog odvajanja od evropskog Zapada i njegovu sve izrazitiju grecizaciju i 
orijentalizaciju. To je vodi stvaranju sinteza koje su adekvatnije izražavale božansku, 
nadstvarnu uzvišenost vjerskih otajstava i veličanstvo carske vlasti nego što bi to mogle 
postići 

naluralističke umjetnosti antike. Likovno prikazivanje postupno napušta tro-dimenzionalnost i 
perspektivu. Svetačke i ljudske likove počinje se predočavati plošno, bez realne pozadine 
prirodnih ambijenata, u ukočenim stavovima impersonalne apstraktnosti, s bitnom težnjom da 
se reproducira ne istinski osobni realitet fizičke ličnosti, nego njeno duhovno stanje, njen 
vjerski zanos i uzvišenost u svetačkoj ili crkveno-državnoj hijerarhiji dostojanstava. Prizori 
postaju simbolom ideja koje treba saopćiti radi pouke i odgoja ljudstva, pa u načinu njihova 
prezentiranja postaju dovoljni i shematizirani oblici i uvijek jednake situacije. Na taj način 
mijenjaju se ne samo sadržaji i teme likovnih umjetnosti nego i njihova estetika. 

Epoha ranobizantske umjetnosti ostavila je mnogo manje do danas sačuvanih spomenika nego 
što ih je zaista nastalo do sredine IX. stoljeća. Tome su uzrokom ratna razaranja i 
mnogobrojne pregradnje u kasnijim vremenima, ali i neprijateljski stav ikonoborske epohe 
prema slikama i kipovima koji je prouzrokovao namjerno i sistematsko uništenje mnogih 
djela ostavivši za sobom povijesnu prazninu nakon koje se, kao poslije ponora šutnje, od 
druge polovice IX. stoljeća pojavljuje bizantsko slikarstvo zreloga doba. 

Okvir ranobizantskoj umjetnosti nesumnjivo daje njezino graditeljstvo. Ono polazi na 
području crkvene arhitekture od temeljnog oblika bazilike, izdužene četvorne jednobrodne, 
trobrodne ili petorobrodne dvorane, natkrivene ravnim stropom, u kojoj je središnja lađa od 
pobočnih odvojena kolo-nadama. Ona je među njima ujedno najšira i najviša; s istoka je 
zatvara polukružna apsida, a na zapadnoj strani je glavni ulaz u cijelo crkveno zdanje. 
Pobočne lađe pokrivene su nižim krovom pa tako omogućuju da središnja lađa sa strane, nad 
njihovom razinom, ima pobočne prozore koji obilno osvjetljavaju njezinu unutrašnjost; i one 
mogu imati svoju manju i nižu apsidu, a i posebna, manje raskošno ukrašena ulazna vrata. U 
središnjoj lađi, na pragu apside, smješten je oltar, a tendencija razvitka bazilikalne 
konstrukcije uklapa na pristupu oltarnom prostoru još i poprečnu lađu, transept, koja odvaja 
cio oltarni i apsidalni dio crkve od glavnine središnje i pobočnih lađa. Prvobitno cijela je 
središnja lađa služila za vršenje obreda a vjernici su zapremali prostor pobočnih lađa. 
Uklapanjem transepta bogoslužju ostaje cio oltarni, odvojeni prostor, a sav preostali dio crkve 
ispunjaju vjernici. Pri grad- 

Poprečni presjek kroz 

nekadašnju baziliku Sv. 

Petra u Rimu. 

iattf 
Poprečni presjek kroz trobrodnu baziliku S. Apollinare in Classe u Ravenni. 


nji bazilika u istočnom dijelu Carstva još se jedna poprečna lađa narteks postavlja na pristupu 
u crkveni prostor, pa ona služi za novoprimljene vjernike i pripravnike katekumene, i 
odvojena je od uzdužnih lađa stupovljem ili zidom u kom su, sukladno s vanjskim portalima, 
otvoreni pristupi k prostranstvu unutrašnjih lađa. 

Kršćanska bazilika odudarala je od antičkih hramova time što njena spo-ljašnost nije bila 
ukrašena veličanstvenim arhitektonskim elementima. Sva se dekorativnost ostvaruje u 
unutrašnjosti koja svojom raskoši i ljepotom iznenađuje i preneražava vjernika tek kad uđe. 
Među najslavnije bazilike na Zapadu pripadale su peterobrodna bazilika Sv. Petra u Rimu s 
narteksom, iz prve trećine IV. st. potpuno porušena u XVI. st., otprilike istovremena trobrodna 
bazilika Sv. Agneze, S. Paolo Fuori le Mura, Sta Maria Maggiore, iz prve pol. V. st. sve u 
Rimu, Sv. Ivana Evanđelista i Krstitelja u Ravenni, iz prve polovice V. st., S. Apollinare 
Nuovo i S. Apollinare in Classe, u Ravenni, iz prve polovice VI. st., trobrodna Eufra-zijeva 
bazilika u Poreču, iz prve polovice VI. st. Na Istoku to su peterobrodna bazilika Kristova 
rođenja u Betlehemu, bazilika Kristova groba, u Jerusa-lemu, iz prve trećine IV. st., Sv. Ivana 
Studitskog u Carigradu, iz sredine V. st., Sv. Petke i Sv. Dimitrija u Solunu, obje iz V. st. 

Ali u kršćanskom su se svijetu usporedo s bazilikama gradile i manje, nadgrobne crkve i 
krstionice kvadratnoga, kružnoga ili poligonalnog oblika. Tome tipu pripada grobna crkva Sv. 
Konstance u Rimu, iz prve trećine IV. st., u kojoj oko središnjega kružnog prostora obilazi 
prstenasta vanjska lađa. Nad središnjim prostorom strop ima oblik odsječka kugle kalote, a 
vanjska kružna lađa natkrivena je prstenastim poluvaljkastim svodom. U drugim slučajevima 
vanjski četvorni oblik zgrade sakriva ugrađeni četverolisni oblik prostora, konstruiran 
ukrštanjem dvaju valjkasto nadsvođenih hodnika, pri čemu je strop nad križištem izdignut i 
oblikovan kao odsječak kugle kalote. Takvi oblici dolaze naročito često na istoku, u Gornjoj 
Mezopotamiji i Sjevernoj Siriji, pod utjecajem istočnjačkih upliva. 

Primjenom takvih zamisli 1 na načela bazilikalne gradnje ostvarene su osebujne arhitektonske 
forme. Uzdužne lađe se skraćuju i proširuju, a nad raskrižjem transepta i središnje lađe podiže 
se kalota nad trombonom niskim valjkom ili pak neposredno nadgrađena kupola. Pri tome je 
građevinarstvo moralo riješiti konstruktivni problem postavljanja kupole na četvornu 
osnovicu. Ono to, preuzevši rješenja što ih je ostvarila istočnjačka arhitektura, postizava 
prenoseći kružni oblik na kvadrat spomoću ugaonih sferičnih trokuta pandantiva ili ugaonih 
niša trompa kojima se svedenost kupole ili kalote prenosi na osmerokutnu ili četvornu bazu. 
Ovakvim preoblikovanjem ranokršćanske izdužene bazilike u, po svojoj biti, četvornu zgradu, 
koja se na jednoj strani izdužuje predvorjem nartek-som a na drugoj zaobljuje apsidama, bitni 
lik tlocrta postaje jednak u četvorinu upisanom križu. To postignuće postaje temeljnim 
modelom bizantske crkve. Ona sada cio svoj prostor, skraćen 1 time približen oltarskoj zoni 
svetištu, prepušta vjernicima, a vjerske obrede koncentrira pred oltar koji stoji na čelu križišta 
središnje lađe i transepta, i u prostore oko oltara i njemu za leđima kor u kome zasjedaju 
visoko svećenstvo i najviši predstavnici bogom zaštićene državne vlasti. Na taj način 
preoblikovanje izdužene bazilike u skraćenu i proširenu baziliku s centriranim tlocrtom i s 
kupolom nad križištem upisanog krsta javlja se i kao realizacija vjerskodržavnog uz-višenja i 
izolacije crkvenih i državnih dostojanstvenika od mnoštva vjernika u okviru spiritualizacije i 
nadnaravnosti vjerskih stremljenja k božanstvu. 

Jedan od najstarijih sačuvanih primjera takvoga razvitka je crkva Sv. Sofije u Solunu, nastala 
na prijelazu V. u VI. st., u obliku križa upisanog u četvorini, s jednom središnjom lađom, dvije 


pobočne i jednom na zapadnoj strani, s kupolom nad križištem koja još nije potpuno kružna 
nego je samo zaobljena u kutovima. Nešto kasnije, oko 530., sagrađena je crkva Sv. Ser-gija i 
Bakha, u Carigradu, nad središnjim oktogonom, s kupolom kriškaste strukture koja se 
naizmjenično opire na lukove i polukalote, a ovi prenose svoju težinu na 8 snažnih stupova. 
Tako natkrovljeni središnji prostor sa svih četiriju strana opkoljava obilazna lađa tvoreći 
četverokut, iz koga se na oltarskoj strani izbočuje jedna apsida a na ulaznoj je strani dodano 
predvorje 

Tlocrt bazilike S. Apol-linare in Classe u Ra- 

venni. 

narteks. Nedugo iza toga 533 u Carigradu je podignuta crkva Sv. Irene, sa tlocrtom četvorine s 
upisanim križem i kupolom nad križištem glavne lađe i transepta. 

Vrhunac u arhitektonskom sjedinjavanju skraćene bazilike s crkvom centralnog tlocrta, 
poluvaljkastih svodova nad pobočnim lađama i s kupolom nad križištem središnje lađe 1 
transepta dostigla je već u V. stoljeću Justi-nijanova carigradska crkva Sv. Sofije što su je 
između 532. i 537. podigli arhitekti Antemije iz Tralesa i Izidor iz Mileta, obojica školovani u 
tradicijama maloazijsko-sirijske arhitekture i drugih istočnjačkih utjecaja. I ona je u biti 
četvorna crkva s upisanim križem, s veličanstveno izvedenom kupolom, sastavljenom od 40 
radijarnih rebara, širokom 31 m a uzdignutom 55 m nad razinom crkvenog poda. Na svoja 
ležišta položena je dvjema sučeonim polu-kalotama koje počivaju na golemim lukovima i 
vijencu ugaonih pandantiva. Sveukupna njena konstrukcija leži na četiri golema središnja 
stupa, a međuprostor ukrštene središnje lađe i narteksa ispunjaju četiri ugaone kapele 
dopunjajući ga u četvornu cjelinu, raspodijeljenu stupovljem u tri lađe, pri čemu su i pobočne 
lađe nadsvođene valjkastim svodom. S istočne strane crkva ima pod jednom od polukalota 
jednu apsidu a na zapadu dvostruki eg-zonarteks. Razvedenošću svoje unutrašnjosti, 
čudesnim lebdenjem kupole i svodova, kao i svojom veličanstvenom ukrašenošću, ta je crkva 
trajno jednako pobuđivala čuđenje i divljenje. 

Nadovezujući se na postignuta rješenja, već je u slijedećem desetljeću nakon Sv. Sofije u 
Carigradu nastala crkva Sv. Apostola, u obliku slobodnog križa, ali s pet kupola, jednom nad 
križištem i po jednom nad svakim krakom križa. 

Polazeći od prikazanih modela, bizantsko je graditeljstvo ostvarilo u slijedećim stoljećima 
velik broj sakralnih građevina koje se temelje na prethodno ostvarenim dostignućima, ali 
razvijajući ih dalje i dodajući im arhitektonske prinove i modifikacije, koje, u većoj ili manjoj 
mjeri, pridružuju carigradskim sintezama nove elemente različitih lokalnih tradicija i škola u 
Maloj Aziji, Siriji, Armeniji, Gornjoj Mezopotamiji, u Potkavkazju, na Balkanu, u Južnoj 
Italiji i drugdje. 

Bizantsko je graditeljstvo prvih stoljeća ostvarivalo znatne pothvate i na području svjetovne 
gradnje, ali ih nesklona kasnija vremena većinom nisu sačuvala. Oni su pretežno poznati iz 
pisane dokumentacije 1 različitih ilustracija. Poznato je obilje carskih reprezentativnih zdanja 
iz Justinijanova vremena palače, kupališta, cisterne, vodovodi, fortifikacije, a i za kasnijih 
vladara, do sredine IX. stoljeća. U cjelini, te su se građevine svojim likovnim obilježjima 
ustrajno udaljavale od antičkih uzora i sve jače usvajale istočnjačke, naročito islamske 
utjecaje, koji sintetiziraju komponente s velikih prostranstava, od Egipta do Indije. 

Bizantsku arhitekturu u njezinoj impresivnosti dopunjaju njeni dekorativni elementi: kiparstvo 
i zidno slikarstvo. Ali i jedna i druga od tih grana likovne umjetnosti imaju svoje osebujno 
podrijetlo u kršćanskim vjerskim prikazbama još u vremenu prije nego što je kršćanstvo 
postalo priznatom a uskoro zatim i jedinom dopuštenom vjerom. Tada je slikarstvo, još u 
katakombama, na stijene grobnih komora i hodnika stavljalo prizore iz kršćanskih legendi i 


biblijskih tema, a grobni su sarkofazi ukrašavani reljefima. Ta umjetnost nastavila se i nakon 
izlaska iz zabranjenosti, zadržavajući u obliku i načinu slikovnog i figurativnog oblikovanja 
svu estetiku antičke umjetnosti davši joj samo tematski kršćanske sadržaje. Iz obilja takvih 
sačuvanih 

Atrij i ulaz u Eufrazije- 

vu baziliku u Poreču 

VI. st. 


spomenika posebice su ilustrativne teme o Dobrom pastiru, na pr. na sarkofagu iz tzv. 
Preteksalovih katakombi IV. st., gdje je prikazan bujan buko-lički prizor s berbom grožđa, a 
likovi su puni životne jedrine i dani u bogatstvu različitih, slobodnih i veoma realno 
prikazanih pokreta. Takav je i poznati samostalni kipić Isusa kao Dobrog pastira, iz IV. st. 
Louvre koji svim svojim obilježjima, osim naslovne teme, pripada antičkom kiparstvu. Isto 
važi za sarkofag Junija Bassa, iz 2. pol. IV. st., s prizorima iz Isusova života i smrti, ili 
sarkofag dvojice braće iz groblja kraj crkve San Paolo Fuori le Mura, u Rimu, s kraja V. st., 
koji prikazuje teme iz Staroga i Novoga Zavjeta, kao i za mnoge druge slične tvorevine. 

Jednaka obilježja imaju i mnoge reljefne skulpture u bjelokosti na raznim kutijama, diptisima, 
poliptisima ili uvezima knjiga, kao što su Munchen-ska bjelokosna ploča s prizorom žena na 
Kristovu grobu i Kristova uzašašća ili pak Diptih Milanske katedralne riznice s 
novozavjetnom tematikom ili Ra-vennski diptih iz Murana, sa središnjim likom Krista među 
apostolima koji je nalik na mladenačkog Apolona. 

Ali, u reljefnom se kiparstvu postupno i isprva jedva zamjetno javljaju nova gledanja na 
likovno prikazivanje. Stavovi figura se ukrućuju i prostorni odnosi remete približavanjem 
načelu jednoplošnosti; prvi plan u dubinskom rasporedu počinje se prikazivati nerazmjerno 
većom visinom osoba, a to počinje izražavati i razlike po dostojanstvu i stupnju svetosti među 
njima. Također, likovi se počinju svrstavati u nizove koji gube izrazitost svojih individualnih 
razlika. 

Ovakva tendencija još je izraženija u mozaikalnom slikarstvu na svodovima, zidovima i 
podnim površinama crkvenih i svjetovnih objekata istočne polovice Carstva Bizanta ili onih 
područja na Zapadu koja su bila osobito snažna uporišta bizantskih utjecaja. Tako je u 
Ravenni, u Mauzoleju Galle Placidije, niz divnih mozaika na tamnomodroj i zelenkastoj 
osnovi, nastao oko 425. vjerojatno kao djelo carigradskih umjetnika, izrađen kombinacijom 
antičke voluminoznosti likova i njihove realističke postave u prostoru sa stilizacijom pejzaža i 
shematskim, simetričnim razvrstanjem simboličkih figura i predmeta. Gotovo istovremeno 
nastali podni mozaici u Velikoj carskoj palači u Carigradu sačuvani u fragmentima veoma su 
snažno vezani uz antičke tematske i estetske tradicije voluminoznosti, slobodnih pa čak i 
smionih pokreta, bukoličkih i lovskih prizora, netranscendentalnih okupacija osoba koje se 
prikazuju. Pa ipak, i u njima, premda se radilo o ukrašavanju svjetovne, carske, a ne vjerske 
građevine, do izraza dolazi težnja za si-metričkim razvrstavanjem i stilizacijom. 

Početkom druge polovice V. stoljeća oslikana je crkva S. Giovanni in Fonte u Ravenni 
Krstionica pravovjernih. Vrh njezine kupole zaprema prizor Isusova krštenja u Jordanu. Oko 
toga središnjeg medaljona, na nižoj razini kupole, u krugu, na modroj pozadini, stoji dvanaest 
apostola u raskošnoj odjeći, uvelike stilizirani svojim hijeratičkim pozama zakoračivanja, iako 
su fizionomije svakoga od njih dane realistično, s težnjom portretske individualizacije. 

Svega pola stoljeća kasnije, ravenska Krstionica Arijanaca prikazuje isti motiv Isusova 
pokrštenja, ali stilizira likove u središnjoj najvišoj kružnici kupole u izrazitoj ukočenosti 
stavova, linearnim crtežom i krugom apostola ispod lunete u obliku medaljona gdje svako od 
prikazanih lica nema više portretne težnje nego simbolizira ličnost kojoj pripada. U kružnoj 


crkvi San Vitale, u Ravenni, posvećenoj 547., ukrašenoj starozavjetnim i novozav-jetnim 
prizorima, ali i ilustracijama suvremenoga, Justinijanova doba, još se i dalje održavaju snažne 
portretističke tekovine antičke umjetnosti likovi cara Justinijana i njegove pratnje i carice 
Teodore s pratnjom, prikazani na dva nasuprotna mozaika apside, ali se likovi prikazuju 
plošno u jednoobraznim stavovima, na jednoličnoj zlatnoj pozadini, izvan vremena 1 prostora, 
pretvoreni u kvintesencije svoje dostojanstvenosti i veličanstva svojih dvorskih funkcija ili 
svoje svetačke, nadzemaljske uzvišenosti. Nekoliko godina nakon mozaika u S. Vitale, nastali 
su podjednako veličanstveni mozaici u ravenskoj crkvi S. Apollinare in Classe. U njoj je, 
iznad apside, na trijum- 

falnom luku, u medaljonu, prikazan lik Krista kao pokrovitelja apostola, koji više nisu 
naslikani individualnim fizionomijama, nego dvjema povorkama od po šest jaganjaca kojima 
je on Dobri pastir. U apsidi, ispod trijumfalnog luka, središnju lunetu ispunja golemi zlatni 
križ na zelenu polju, a ispod nje se stere stilizirani krajolik s totalno simetričnom raspodjelom 
stabala, cvjetnih bokora i novom povorkom od po šest janjadi koje razdvaja plošno prikazani 
lik Sv. Apollinarija. Jednaku geometričnost razvrstavanja očituju i sveci razmješteni iza oltara, 
naizmjenično s lučno nadsvedenim širokim i svijetlim prozorima, a i medaljoni crkvenih 
velikodostojnika što se pobožno nižu na arhitravu iznad lijeve i desne arkade koje odvajaju 
središnju lađu od dviju postraničnih. Završni domet bizantskog mozaika u Ravenni dostiže 
oslikanje crkve S. Apollinare Nuovo, iz 2. polovice VI. st. U njoj se s obiju strana crkve iznad 
arkada, redaju dugačke povorke, na lijevoj povorka mučenica koje predvođene trojicom 
kraljeva prilaze Mariji, a na desnoj povorka mučenika koji prilaze Kristu. Neosporno je da su 
pojedini likovi još uvijek obilježeni individualnim portretnim oblikovanjem slike trojice 
kraljeva ili divni lik Krista, ali je jednoličnost dugih povorki u jednakoj odjeći, u istim 
stavovima, na bezvremenskoj zlatnoj pozadini, na jednakoj tratini kojom stupaju ostvarila 
veoma visok stupanj hijeratizacije i svrstavanja pojedine ljudske ličnosti u opče i jednako, 
nadindividualno stremljenje nadzemaljskoj svetinji vječne, božanske sudbine svijeta i 
opstanka. 

Bizantsko je slikarstvo i nakon Justinijanove epohe izrađivalo dragocjena djela s istom 
tendencijom oblikovanja sjedinjene zamisli o spiritualizaciji sadržaja i sve potpunijoj 
apstraktnosti likova koji te sadržaje izražavaju. Veoma impresivni svjedoci toga kontinuiranog 
napretka prema potpunoj izgradnji specifičnoga likovnog stila bizantske umjetnosti jesu 
mozaici u crkvi Sv. Dimitrija u Solunu iz VII. st. 

Veoma intenzivno pisanje i ukrašavanje rukopisnih knjiga dopunja zidno slikarstvo 
dragocjenim ostvarenjima. Objavljivanje djela klasične književnosti s ilustracijama održavalo 
je i tematski i likovno obilježja antike duže nego što je to bilo na slikarijama po crkvama. 
Biblijske, starozavjetne i no-vozavjetne teme pojavljuju se tek od VI. st.; one još čuvaju jaka 
podsjećanja na antiku likovima koje uklapaju u kompoziciju a i tretmanom oblika. Ali prizori 
se smještavaju pred apstraktne pozadine, likovi se splošnjavaju a skupine ljudi stiliziraju, kao 
što je to na pr. na ilustraciji Isusova ulaska u Jeruzalem na Purpurnom kodeksu iz 
Nadbiskupske knjižnice u Rossanu, na-stalom potkraj VI. st., ili na iluminacijama otprilike 
istovremenoga tzv. Ra-bulina Evanđelistara iz Zagbe, u Gornjoj Mezopotamiji, koji, između 
ostaloga, sadrži najstariju poznatu minijaturu o Kristovu raspeću. Još izrazitiju likovnu 
koncepciju bizantsko-istočnjačkog tipa predstavlja Sirijski evanđeli-star iz samostana 
Edžmiadzin, a i neki drugi kodeksi sirijskog i aleksandrij-skog podrijetla. 

Razvitak bizantskoga likovnog prikazivanja božanskih i svetačkih osoba, ali također i ljudskih 
likova uopće, zaustavilo je doba ikonoklazma. Ono je uništilo i mnoga djela nastala u 
prethodnom razdoblju, naročito u Carigradu i drugim velikim središtima u kojima je utjecaj 
državne vlasti bio dovoljno neposredan da ostvari svoje slikama nesklone zamisli. Ali 


mentalni razvitak u doživljavanju likovnih predodžbi nastavio se i za stoljetnog razdoblja koje 
je suzbijalo figurativnu umjetnost. Stoga ona u drugoj polovici IX. stoljeća 

23 Srednjovjekovno doba povijesnog razvitka 

izlazi iz razdoblja nezasvjedočenosti o jedinstvu svoga dotadašnjega i daljnjeg razvitka kao 
umjetnost potpuno zrele i tehnike i izgrađena estetskog kodeksa. 

Znanstveni Na području znanosti, obrazovanosti, filozofije, teologije 

i prosvjetni rad i književnosti Bizant također nadovezuje svoja dostignuća na tekovine 
klasične antike. Ali u tom pogledu različite domene intelektualne djelatnosti nemaju istu 
putanju. Empirijske i prirodoslovne znanosti naglo zapadaju u dekadansu; filozofija se isprva 
oslanja na velike uzore klasičnoga i helenističkog doba, i čak se neko vrijeme bori protiv 
kršćanskoga nazora na svijet, da bi se zatim ulila u razvitak kršćanske teološke filozofije; 
književna djelatnost u najširem smislu radikalno se kristijanizira i najzad pretežnim dijelom 
svojih ostvarenja izražava emotivna raspoloženja vjernika i slavi likove mučenika, asketa i 
svetaca. 

Ranobizantski matematičari, geometri i astronomi u prvom su redu komentatori klasičnih 
autora, naročito Euklida i Arhimeda. Astronomija je privlačila pažnju zbog njene praktične 
upotrebe u navigaciji, u kalendarskim izučavanjima u vezi s crkvenom kronologijom, napose 
s važnim izračunavanjem pomičnoga uskršnjeg blagdana. 

Krajem IV. st. i u početku V. st. djelovali su kao kompilatori i komentatori grčkih 
matematičara Theon iz Aleksandrije i Synezije iz Kirene. Takve spise objavljivao je tijekom 
V. st. i neoplatonički filozof Proklo, a u prvoj polovici VII. st. profesor na carigradskom 
sveučilištu Stjepan iz Aleksandrije. Kao matematičar i fizičar proslavio se Anthemije iz 
Trallesa, graditelj carigradske crkve Sv. Sofije, koga je u tom poslu, nakon njegove smrti 532., 
naslijedio također ugledni matematičar Izidor iz Mileta. Njihovi su se graditeljski uspjesi 
teme- 

ljili na izučavanjima statike i vektora zakrivljenih površina. Anthemije je pisao i o žarenju 
spomoću zrcala. Veoma je zanimljiva ličnost bio Ivan Gramatik iz Cezareje zvan Joannes 
Philopan koji je kao neoplatonički filozof i prirodoslovac djelovao u VI. st. u Aleksandriji. 
Bavio se optikom, problemima teže, zrakopraznog prostora i balistike; vodio je žestoku 
polemiku sa svojim suvremenikom, Kozmom Indikopleustom, putopiscem, geografom koji je 
u uvodnom dijelu svoga spisa "Kršćanska topografija" tvrdio da zemlja suprotno 
Ptolomejevim shvaćanjima nije kugla, nego četvorni kovčeg nalik na Nojevu arku koji plovi 
na moru natkriven nebeskim svodom. 

Nakon arapskog osvojenja Sirije, Egipta i Mezopotamije središta tadašnjeg interesa za 
prirodoslovne znanosti potpadaju pod vlast arapskog kalifata, pa je antičku baštinu s tih 
područja znanja preuzela i dalje razvijala islamska kultura. Na užem, bizantskom području 
ona jenjava. Istaknuta ličnost pojavljuje se ponovo tek u IX. st. Bio je to Leon Matematik. 
Baveći se fizikom i matematikom, izumio je svjetlosnu signalizaciju i mehanizme kojima se 
pogonom na vodu moglo načiniti likove životinja koji su se kretali, rikali i pjevali ptice. 
Sastavio je i kompilativnu medicinsku enciklopediju i pisao stihove. Iako je 840. postao 
solunskim nadbiskupom, redovnički su ga zeloti, zbog njegove klasičke naobrazbe, smatrali 
potajnim poganinom. 

S područja prirodopisa veoma su omiljele bile knjige o životinjama i bilju. Takva su djela 
počivala na želji za doživljavanjem egzotike životinje Indije, biljke s Cejlona ali su imale 1 


praktično značenje, posebice u vezi s medicinskom terapeutskom botanikom i uvozom mirisa 
i mirodija. Prerađivalo se i parafraziralo jedno anonimno kasnoantičke djelo iz II. st. n. e., u 
srednjem vijeku poznato pod imenom "Fiziolog", koje je, uz ostale zanimljivosti, dalo 
podlogu za pridodavanje simboličkih značenja raznim životinjama i njihovo alegoričko 
predočavanje kao utjelovljenja poroka i vrlina i kao trajnih pratilaca ili simbola crkvenih i 
svetačkih likova u bizantskoj i drugoj srednjovjekovnoj ikonografiji. 

Već od IV. st. počele su se u bizantskoj literaturi javljati alkemičarske rasprave o pretvaranju 
raznih kovina u zlato, o "kamenu mudraca" i si. Ali 

Eufrazije drži u rukama model bazilike u Poreču. Detalj s mozaika u apsidi VI. st. 

sredinom VII. st. nastalo je i jedno važno kemijsko otkriće, veoma utjecajno na ratna zbivanja 
i time čak presudno važno za održanje bizantske države. Bila je to "grčka vatra", smjesa što ju 
je izumio Kallinik iz Heliopolisa, u Siriji, sastavljena vjerojatno od katrana, živog vapna, 
nafte i sumpora, a Bizantinci su je bacali na svoje neprijatelje, naročito na brodovlje, jer je 
gorjela i u dodiru s vodom. 

Bizantska se medicina temeljila prije svega na dostignućima Hipokrata i Galena. Među 
istaknutim komentatorima i piscima udžbenika veliki su ugled imali Oribazije iz Pergama u 2. 
pol. IV. st., Aecije iz Amide, liječnik na Ju-stinijanovu dvoru i autor velike kompilacije 
sveukupnoga medicinskog znanja u 12 knjiga. Jednako opsežno djelo napisao je i Aleksandar 
iz Trallesa brat graditelja Sv. Sofije. U prvoj polovici VIII. st. sastavio je Pavao iz Egine 
medicinsku enciklopediju i napisao raspravu o kirurgiji. U svrhu njege bolesnika, Bizant je u 
nekoliko najvećih gradova imao bolnice, ubožnice i ustanove za karantenu u doba epidemija. 
U humanističkim znanostima posebno su mjesto imali pravo, jezikoslovlje, povijest, filozofija 
i teologija. 

Ostvarenje Justinijanova zbornika "Corpus juriš civitis" postalo je temeljem brojnih 
komentara i eksplikacija za praktičnu sudsku primjenu i za školovanje. Naukovanje u pravnim 
znanostima bilo je na osobitu glasu u Ateni, Aleksandriji, Bejrutu i u Carigradu. Studij je 
trajao 5 godina 1 bio je raspoređen na sistematsko izučavanje i komentiranje Corpusa. 
Školstvo općega značenja temeljilo se na platoničkoj podjeli u dva nivoa: trivium i 
quadrivium. U vezi sa sadržajem tih programa učenjaci, profesori i znalci bavili su se 
gramatikom i književnošću, proučavajući klasične autore, napose Homera, ali i velike grčke 
dramatičare, historiografe i govornike, pa se usporedo s nastavom izobražavao i kadar 
učenjaka, vezan uz velike sveučilišne centre. Djela koja su u vezi s time nastajala pretežno su 
zadržavala tek značenje manje ili više učenih komentara. Postupno, pri tumačenjima tekstova 
sve veće značenje stječe Biblija. Ona postaje i temeljem historiografije. Sve izraženijom 
teologizacijom sveukupnoga mišljenja, događaji prošlosti svrstavaju se u izlaganja kojima je 
zadaća da pokažu da su sva ovozemaljska zbivanja rezultat božje promisli koja dobro 
nagrađuje a zlo kažnjava. Edukativnost povijesti ostvaruje se nizom komentara biblijskim 
knjigama, životopisima mučenika i svetaca, ali i spisima koji veličaju crkvene poglavare, 
prikazuju djela careva i njihove vojne i diplomatske pothvate, a usto i njihova djela u svojstvu 
zaštitnika crkve i božjih pomazanika pri upravljanju svjetovnim životom kršćana. 

Ovakav izrazito vjerski obojeni ton imaju naročito različiti hagiografski spisi iz redovničkih 
krugova, a i pučke kronike kojima su također autori odreda monasi. Jedan od najznačajnijih 
među njima bio je u VII. st. Joannes Malalas, iz Antiohije, pisac kronike svijeta Hronographia 
od legendarne epohe Egipta pa do potkraj Justinijanove vladavine. U tom se djelu pučkim 
jezikom, u okviru kršćansko-apologetskih nastojanja, iznose vjerske legende: životopisi 
heroja, prikazuju strahote poganstva, patnje mučenika i slavodo-biće pobjedničke kršćanske 
vjere. U odnosu prema svjetovnoj vlasti tekst je totalno nekritičan i pun pokornosti. Kao 
pučko štivo, ta je kronika imala veoma velik utjecaj na kasniju kroničarsku literaturu u 


Bizantu a i izvan njegovih granica, naročito kod slavenskih naroda. Iz VII. st. potječe tzv. 
Uskršnja kronika nepoznatog autora, koja se sačuvala okrnjena, pa njen tekst 

seže do 627. Georgije Synkel napisao je u 2. polovici VIII. st. "Kroniku od stvorenja svijeta" 
do Dioklecijanove smrti, a nju je otad do 813. nastavio redovnik Teofan Ispovjednik, žestoki 
protivnik ikonoklazma, kao pisac znatno pouzdaniji i kritičniji od svojih preteča. Dva 
kroničarska djela napisao je i patrijarh Nikefor, jedno zbito i oskudno podacima, koje seže od 
Adama do godine u kojoj je patrijarh umro 829 i drugo, opsežnije i bogatije, koje opisuje 
vrijeme od 602. do 769. i također je važan izvor za borbu protiv ikonoklazma kao i 
patrijarhovi teološki spisi. Razdoblju od uspona Makedonske dinastije na bizantsko prijestolje 
pripada i "Kronika" Georgija Hamartola, koja obuhvaća vremenski raspon od Adama do smrti 
cara Teofila 842 a puna je žestoke polemike protiv ikonoklasta. 

Bizantski pisci povijesnih djela u užem smislu namjenjuju svoje spise užem krugu 
obrazovanih čitača: dvorjanstvu, crkvenim dostojanstvenicima i višem činovništvu. Pri tome 
se ugledaju na velike historičare antike, Hero-dota, Tukidida, Polvbija ili na pisce IV. i V. st. 
Dexippa, Eunapija, Olvmpio-dora, Zosimosa i dr. 

Prokopije iz Cezareje od kraja V. st. do oko 565 autor je "Povijesti" koja iscrpno obrađuje 
Justinijanovo doba, napose njegove ratove. Osebujno značenje ima njegova "Tajna povijest" 
Historia arcana, djelo puno žučnih predbacivanja tiranskoj vladavini carevoj i opisa o 
zbivanjima koja se autor nije usudio otvoreno iznijeti na javu u svome prvome djelu. Suprotno 
takvom nastrojen ju, njegov spis "O Justinijanovim gradnjama", pravi je panegirik istoga 
vladara. Justinijanovo doba prikazuju također djela Petra Patrikija i Agathija Skolastika, a na 
njih se kronološki nadovezuju sačuvani fragmenti "Povijesti" Menandra Protektora. U VI. 
stoljeću živio je crkveni historik Evagrije Sholastik; m"egovo djelo "Historia ecclesiastica" 
nadovezuje se na crkvenu povijest Eusebija iz Cezareje, a seže do 593. pa prikazuje epohu 
velikih kristoloških borbi. Vrhunac literarnog razvitka rane bizantske historiografije u pogledu 
poetskog bogatstva izlaganja ali također i pouzdanosti svojih podataka predstavlja 
Theophylakt Simokatta. Njegova "Povijest u 8 knjiga" prikazuje dvadesetgodišnju vladavinu 
cara Maurikija. Tome vladaru nekoć se pripisivalo autorstvo vojno-teoretskog anonimnog 
djela "Strategi-kon" koje je nastalo 582. a opisuje ustrojstvo bizantske vojske i način njezina 
ratovanja. 

Uz navedena djela, bizantska književnost sadrži brojne životopise, opise mučeništava, 
čudesnih događaja, crkvenih propovijedi i zbirke priča o svecima i mučenicima. Po uzoru na 
stariju hagiografiju, kojoj je model stvorio još carigradski patrijarh Athanazije u IV. st. svojim 
životopisom Sv. Antuna Pustinjaka, taj se rod spisa tijekom V. 1 VI. st. veoma razgranao i bio 
obilježen nekad većom pouzdanošću podataka, a nekad potpunom fantastičnošću svojih 
izlaganja. Ali čak i onda kad je faktografska građa u njima potpuno fiktivna, oni ilustriraju 
duhovno stanje svoje epohe, društvenu klimu i etički kodeks koji je mogao računati na 
pobuđivanje određenog uvažavanja. Oko sredine VI. st. doveo je hagiografiju na veoma 
visoku razinu redovnik Kv-rillos iz Skythopola. Njegovo je najuspješnije djelo "Život Sv. 
Sabbe", pustinjaka koji je umro 532. i bio Kvrillov učitelj. Osim biografija Sv. Euthv-mija, 
Sv. Ivana Kolonijskog i Sv. Kvriaka, Kvril je napisao još i veći broj drugih. Njegov je način 
pisanja bio kronološki točan, izlaganje mu je sažeto i jasno, a većinu svojih junaka poznavao 
je osobno. Na prijelazu VI. u VII. st. najveći je hagiograf bio redovnik-lutalica Joannes 
Moshos. Njegovo je glavno 

Križ cara Justina II. s iverom krila na kom je raspet Isus. 
djelo "Pratum spirituale" Duhovna tratina, zbornik pripovijedanja o životu asketa i svetaca. U 
prvoj polovici VII. st. djelovao je Leontije iz Neapolisa, pisac homilija propovijedi puku, 


enkomija govori ili poeme u slavu velikih ličnosti i biografija među kojima su najslavniji 
Život patrijarha Ivana Ele-emona i Simeona iz Edesse. 

Usporedo s početkom ikonoklastičkih borbi započinje doba najvećeg procvata bizantske 
hagiografije. Tada su nastale, uz mnoge druge, biografija patrijarha Germana, nepoznatog 
autora, mučenika Stefana Novog, koju je napisao đakon crkve Sv. Sofije Stezan, Sv. Filareta 
Milosrdnog, iz pera njegova unuka, redovnika Nikete, više životopisa Teodora Studitskog i 
niza drugih velikana ikonofilske borbe, ali i drugih ličnosti iz starijih razdoblja kršćanstva. 
Veliko značenje edukativne hagiografske literature, koja tek svojim povijesno provjerenim ili 
provjerljivim komponentama pripada historiografiji, bilo je vezano sa sustavnom izgradnjom 
teoretskih shvaćanja svijeta ranobi- 

358 

zantske epohe koja dolaze do izraza, u filozofiji i teologiji a s druge strane i s izgradnjom 
specifične emotivnosti i beletrističke estetike koja se ostvaruje u tadašnjem pjesništvu i 
proznoj književnosti. 

Kršćanstvo se pri svome rađanju sukobljavalo s produbljenom kritikom kasnoantičke 
filozofije pa je u svojoj patrističkoj epohi nastojalo da svome naučavanju izgradi vlastite 
temelje. Ono je to vršilo preuzimajući i prilago-đavajući mnoge elemente filozofije 1 
svjetonazora poganskoga doba. Ali, još dugo, ono svojim dostignućima nije bilo kadro učiniti 
pogansku filozofiju neprivlačnom i bespredmetnom. Pa ipak, postojanje kršćanstva, njegovo 
osvajanje položaja jedine priznate vjere i njegov savez s državnom vlasti koji ga, osobito u 
Istočnome carstvu, pretvara u oslonac centraliziranoga, carskodr-žavnog režima, pribavljao je 
kršćanstvu mogućnost da s potporom svih sredstava političkog upliva i prinude postepeno 
prožme svijest stanovništva i cio javni život u državi. U takvim okolnostima antička filozofija 
i njeni helenistički oblici neizbježno se također razvijaju u smislu teologizacije svojih nazora i 
tema kojima se bave. Već u IV. i V. st. u neoplatonizmu, dominantnoj nekršćanskoj filozofiji 
II. 1 III. stoljeća, mogu se konstatirati, uz tendencije nepomirljivosti s kršćanstvom, i pojave 
koje teže preuzimanju nekih stanovišta kršćanstva i time premošćivanju jaza koji je isprva 
odvajao pogansku filozofiju od kršćanstva. U isto vrijeme i crkvena ideologija, oslanjanjem 
na neke temelje platonizma i neoplatonizma, omogućava recepciju tekovina antičke filozofije 
u kompleks kršćanske interpretacije svijeta. 

Otkako je sirijska neoplatonička škola Jamblihosa i njegovih sljedbenika dala teoretsku 
podlogu za kratkotrajnu obnovu poganstva pod vladavinom Julijana Apostate 361-363 i, 
zatim, otkako je atenska škola neoplatoničara, u kojoj je najizrazitija ličnost bio Proklo 410- 
485, nastojala izgraditi svoj teistički monizam koji je "više jedinstvo" svega svijeta 
poistovjećivao s vrhovnim božanstvom, imanentnim svemu što postoji posredstvom 
emanacija božje biti koje se hipostaziraju kao pojedine, čovjeku i materijalnom svijetu sve 
bliže nadnaravne sile istovjetne s hijerarhijom poganskih božanstava i heroja različitoga 
ranga, u Aleksandriji je slabljenje interesa za ontološke i metafizičke probleme uklanjalo 
zapreke za približavanje neoplatonizma kršćanstvu. Na čelu te škole bila je filozofkinja 
Hypatija, koja je 415. kobnim sticajem okolnosti poginula u uličnim ekscesima fanatiziranog 
kršćanskog mnoštva. Ali već njezin učenik i nastavljač, Synezije iz Kyrene, postao je 
biskupom u Ptolomeidi, a Hyeroklo iz Aleksandrije piše u 1. polovici V. st. pod znatnim 
utjecajem kršćanstva o Bogu kao stvaraocu svijeta iz ničega i o pre-dodređenju kao 
manifestaciji božje volje, dok Nemezije, pisac djela o čovjekovoj prirodi, postaje u početku V. 
st. biskupom Emese u fenikiji. 

Svakako, to upućivanje neoplatoničkih filozofa prema prihvaćanju kršćanstva nije još uvijek 
značilo nestanak svakoga traga poganske filozofije. Ona čak stječe slavu slobodnog 
filozofiranja, nasuprot službenome, državno-crkvenome, i još djeluje i u Ateni, i u drugim 
središtima nastavljajući tradicije beskompromisnog neoplatonizma, a također 1 aristotelizma 1 
stoicizma. Ali nakon što je Justinijan I. 529. ukinuo Atensko sveučilište i kad je u VII. stoljeću 


došlo do islamske okupacije Sirije 1 Egipta, antička filozofija naglo gubi oslonac u javnom 
mnijenju. Ono se potpuno obraća kršćanskoj interpretaciji svijeta i od nje očekuje rješenje 
svojih vitalnih problema. Poslije niza kršćanskih teologa i filozofa, od patrijarha Athanazija, u 
drugoj i trećoj četvrtini IV. st., 1 trojice velikih kapadokijskih mislilaca IV. stoljeća Sv. Ba- 
zilija, Grgura Nazianskog i Grgura iz Nysse do Pseudodionizija Areopagite 

na prijelazu V. u VI. stoljeće kršćanska se dogmatika izgradila i stekla svoje filozofsko 
obrazloženje. Od VI. st. dalje ona se razvija prvenstveno u obliku polemika s protivnicima i 
deviantima. Raspravljalo se o problemima božjega trojstva, o čovjekovu spasenju Kristovom 
žrtvom na križu, o kultu Bogorodice, o sakramentima, o stvaranju svijeta i čovjeka, o 
posljednjim stvarima, svršetku svijeta i "posljednjem sudu", o organizaciji i ulozi crkve, 
etičkim normama života za redovnike, svećenstvo 1 lajike. U VI. stoljeću bila je osobito 
aktualna tema o monofizitizmu koja je u obrani pravovjerja angažirala velik broj pisaca i 
polemičara, od aleksandrijskog monaha Nephaliosa, na početku VI. st., do antiohijskog 
patrijarha Eulogija, na prijelazu VI. u VII. st., te, na strani nestorijanstva, Bazilija Kiliksa i, u 
obrani monofizitizma, antiohijskog patrijarha Severa, aleksandrijskog đakona Themista, 
aristote-lovca Ivana Philopona i drugih. 

U VII. stoljeću, od Heraklijeva edikta Ecthesis 638, u obrani careve doktrine veoma su aktivni 
poglavari službene crkve, carigradski patrijarsi Sergije, Pir Pyrrhos i dr. Naprotiv, među 
njihovim protivnicima mnogobrojne dogmatske spise, polemičke rasprave i govore pišu 
Jeruzalemski patrijarh Sofronije, Maksim Ispovjednik, koji je bio naj svestrani je obrazovan 
čovjek svoga vremena, njegov učenik, monah Anastazije i drugi. Krajem VII. st. nastala je i 
zbirka mišljenja crkvenih otaca protiv monofizitizma i mono-teletizma "Učenje Otaca o 
utjelovljenju Riječi" kojoj autor nije utvrđen. 

Novi poticaj i nove sadržaje teološkoj i dogmatskoj polemici donijelo je doba ikonoborstva u 
VIII. 1 IX. stoljeću. Patrijarh German, koji se suprotstavio caru Leonu III., bio je autor važnih 
poslanica i pisama u prilog štovanju ikona. Uz njega i nakon njega cio je niz oponenata 
pobijao ikono-klastička shvaćanja i praksu. Najveći teolog te epohe bio je Ivan Damaskin 
umro 749; on je veoma argumentirano izložio teoretske osnove štovanja ikona naročito u 
svoja tri govora protiv ikonoklazma, a u svome glavnom djelu "Izvor spoznaje" sumirao je 
bitnu filozofsku osnovicu kršćanskih dogmi temeljeći je kao i većina njegovih preteča u 
osnovi na koncepcijama Platona i neoplatonizma. Pobijao je i razna druga krivovjerja, 
monofizitizam, monoteletizam, manihejstvo i islam, pisao komentare novozavjetnim spisima, 
etičko-asketske rasprave i drugo. Među njegovim učenicima i sljedbenicima isticao se biskup 
Teodor Abu Qurra, koji je, kao i Ivan Damaskin, živio i djelovao na području pod islamskom 
vlašću. Damaskinov mlađi suvremenik bio je propovjednik Georgije Kipranin; njegovo je 
shvaćanje prikazao jedan od njegovih učenika u spisu "Pouka starca o svetim ikonama". U 
nizu ikonodul-skih boraca najnepopustljiviji i najutjecajniji bio je Teodor Studitski, poglavar 
istoimenoga samostana u Carigradu. Upućivao je mnogobrojna pisma sabrana u 5 knjiga, ali 
se sačuvalo samo oko 550 nepobitno njegovih pisama, opomene, poruke, držao propovijedi 
vodeći borbu za svoja ikonodulska uvjerenja uz najveće osobne žrtve. Bio je veliki pobornik 
samostanskog a ne pustinjačkog redovničkog života. 

Nakon konačne pobjede štovalaca ikona, ikonoklastički su spisi bili tako radikalno uništeni, 
da je njihova argumentacija poznata samo iz fragmenata, pretežno citiranih u djelima njihovih 
protivnika. U cijelosti su sačuvana pisma Leona III. papi ali carev edikt iz 730. nije. Važnu 
raspravu o teoretskim osnovama ikonoklazma što ju je uoči sabora 754. napisao car Kon- 
stantin V. znatnim dijelom sadržavaju pobijajući je spisi carigradskog patrijarha Nikefora I. 
On je polemizirao 1 protiv takozvanih Pseudoepiphani- 

jevih spisa koji su nastali u osamdesetim godinama VIII. st. a njihov ih je nepoznati autor 
pripisao Epiphanu, crkvenom ocu iz IV. st. Poznato je da je jedan od najvažnijih teoretičara 
ikonoklazma bio patrijarh Ivan Gramatik 837-843, koji je po nalogu cara Leona V. pisao 
raspravu s argumentima iz djela starijih crkvenih otaca, kojima je trebalo dokazati da je kult 
ikona suprotan pravoj vjeri; ali ni njegovi se spisi nisu sačuvali. 

Jednako kao što je ranosrednjovjekovna kultura Bizanta na području filozofije i teologije 
izgrađivala svoja specifična obilježja nadvladavajući antička polazišta svoga razvitka, tako se 
i u beletrističkoj književnosti našla pred neizbježnošću da prihvaća davne uzore, ali i da 
izražava nove, kršćanske sadržaje. Isprva nastavljači poganske literarne estetike i kršćanski 
pisci djeluju odvojeno; ali s vremenom, oba se usmjerenja povezuju i prožimaju, pri čemu 
nastaju i novi izražajni oblici. Kod poganskih pisaca prevladava go-vorništvo, epistolografija, 
pisanje epova i epigrama. Preuzimajući od njih naročito epistolografiju i govorništvo, 
pretvarajući ga u propovjedničke umijeće, kršćanski pisci dodaju tim vrstama naročito još 
hagiografiju i him-nografiju. 

U drugoj polovici IV. st. djelovao je proslavljeni govornik Libanios iz Antiohije, učitelj cara 
Julijana Apostate, autor zbirke od preko 1500 pisama i autobiografije "Život ili o svojoj 
sudbini", poštovalac i zagovornik antičke poganske filozofije. Njegov nešto mlađi suvremenik 
bio je veliki kršćanski propovjednik, također iz Antiohije, Ivan Zlatousti koji se ugledao u 
Demo-stena, a kao moralist borio se protiv raskoši carskog dvora, pokvarenosti višeg 
svećenstva, za produhovljen je ljudskih stremljenja. Autor je mnogih pisama, a sačuvali su se i 
njegovi komentari novozavjetnim knjigama. Dok je otpadnički car Julijan pjevao mističke i 
zanosne himne u prozi suncu kao vrhovnom božanstvu, a usto i satiričke epigrame, veliki 
kapadokijski teolog Grgur iz Nazianze bio je i najveći pjesnik IV. stoljeća, autor vjerskih 
himni 1 duboke, introspektivne lirike, u kojoj ima i teške gorčine nad besmi-slenošću života 
poeme O mome životu, O mojoj sudbini, O stradanjima moje duše i dr.. S formalne strane 
karakteristična su nastojanja Apollinarija iz Laodikeje koji u IV. st. pretače tekst obaju Zavjeta 
u heksametre, piše kršćanske crkvene himne u maniri Pindara, a tragedije i komedije po uzoru 
na Euripida i Menandra. Krajem IV. i u prvoj polovici V. st. bilo je i drugih sličnih ličnosti 
dvojako ukorijenjenih, u antičku klasiku i u kršćanstvo, koje na različite načine nastoje da te 
opreke premoste ili sjedine. Tako je Syne-sios iz Kyrene postao biskupom i pisao vjerske 
himne ali i svojevrsni mitološki roman "Egipatske priče ili o providnosti", kao i 
autobiografski spis "Dion ili o životu po njegovu uzoru", pri čemu je taj uzor bio Dion Hryso- 
stomos, kinički filozof i propovjednik III. stoljeća. Nonnos Panopolites bio je također biskup, 
a napisao je u heksametrima "Djela Dionisa", spjev u 24 knjige, prepun poganske mitologije, 
dok je njegovo "Tumačenje Sv. Evanđelja po Ivanu" izrazito obilježeno kršćanskom 
mistikom. Na Nonnosa su se tijekom V. st. ugledali i mnogi drugi pjesnici. 

Na granici V. u VI. stoljeće najdarovitiji pjesnik bio je Palladij iz Alek-sandrije, pisac 
ironičkih i sarkastičkih epigrama, odan antičkoj prošlosti i protivnik kršćanskih duhovnih 
nastrojenja. 

Doba Justinijanove restauracije Carstva ojačalo je ugledanje na klasičko doba ne samo u 
pravnim znanostima nego i u beletristici što odudara od specifično bizantske medievalizacije 
na području likovnih umjetnosti. Po- 

sebice je bilo rasprostranjeno pisanje epigrama, a ono je nametalo oštroumno zapažanje, 
strogo dotjeranu formu i pregnantnost izraza.. Među autorima se kao najugledniji ističu 
Agathije, Julijan Egipatski, Makedonija i Era-tosten Sholastik. Epigramatičari su većinom bili 
dvorjani, a pišu o javnome i političkom životu, o djelima vladara i drugih dostojanstvenika iz 
visokoga društva; u svojim tekstovima izobilno se služe mitološkom terminologijom, 
pojmovima i usporedbama po uzoru na antičke pjesnike. Postojala je i ana-kreontička poezija, 


zastarjela i preživjela po svojim motivima i stoga strana svome vremenu i potpuno 
arteficijelna. Ali u VI. st. nastaje i posve nova poezija, liturgijska po namjeni, a pučka po 
svome duhu i sredstvima izražavanja. Ona dostiže svoju zrelost u djelima Romana Melodosa, 
đakona u Bej-rutu. On je izgradio svojevrsnu liturgijsku poemu sa 18 do 24 strofe, tzv. 
kontakione, u kojima potpuno dominiraju vjerska nastrojenja. Napisao ih je oko tisuću, ali se 
sačuvalo samo 85. U njegovu pjesništvu nestaje antičke prozodije, a veliku ulogu imaju 
tonički naglasci, aliteracije i asonance, snažna osjećajnost i pučki pristup vjerskim 
problemima. Takvo usmjerenje bilo je u skladu sa ciljevima službene vjerske propagande koja 
je nastojala da religioznost približi i prilagodi razini najširih slojeva stanovništva, ali 
naglašavajući samoodricanje i askezu kao ideal kršćanskoga života. U tome smjeru znatan je 
utjecaj imao sinajski redovnik Ivan Klimaks umro oko 600, pisac djela "Scala paradisi" 
Nebeske ljestve u kome pučkim jezikom opisuje i normira asketski život. S takvom 
tematikom u tijesnoj je vezi golema bizantska hagiografska i martirološka literatura, koja 
svojim najmanje legendarnim tekstovima vezuje beletristiku s historiografijom. 

Od početka VII. st. klasičke tradicije radikalno gube svoj smisao u općoj i dubokoj 
kristijanizaciji shvaćanja i raspoloženja. Rafinirano oponašanje starih predložaka gubi publiku 
i ono više nikoga ne očarava. Središnje mjesto stječu pučko-monaške književne forme. 
Posljednji odjek visoke svjetovne poezije bio je Georgije Pisida, suvremenik cara Heraklija, 
koji je panegirički 1 retorički epskim pjesmama opisao careva djela; ali pri tome 1 on svoju 
pouku temelji na već uvriježenoj kršćanskoj didaktici i modelima ljudske veličine što ju je 
oblikovala asketsko-svetačka moralka. 

Uoči ikonoborske epohe djelovao je Andrej Kretski 660-726. Napisao je veliku pokajničku 
liturgijsku poemu "Veliki kanon" s 250 strofa. Nastojao je oponašati Romana Melodosa, ali je 
od njega kudikamo ukočeniji i tvrđi u visoko izgrađenoj hijeratičnosti. 

U VIII. stoljeću sva je beletristika kao i dogmatsko-polemička literatura ikonoboraca nestala. 
Na protivničkoj strani, glavni polemičar, filozof i teolog pravovjerja, Ivan Damaskin, bio je i 
himnograf, pri čemu obnavlja klasičnu prozodiju koju je Roman Melodos bio odbacio. 
Njegovu idejnom krugu pripadali su Josip Studitski, Kozma Damaskin i drugi. I Teodor 
Studit-ski, veliki ikonodulski propovjednik, pisao je jampske stihove. Kassija u 1. pol. IX. st., 
koja je bila u prilici da postane ženom cara Teofila, ali ga je ozlo-voljila svojom oštroumnom 
rječitošću, postala je pjesnikinjom tek kao redovnica. Pisala je gorke epigrame, sentencije, 
liturgijske pjesme neke od njih je sama i uglazbila; ona u duhu vremena slavi monaštvo, 
radinost i patnje, a osuđuje taštinu, koristoljublje i gramzljivost. Pa ipak, upornost antičkih 
reminiscencija očituje se još i u IX. stoljeću. Tako je pjesnik Ignacije Đakon, autor poeme u 
dijaloškom obliku "O grešnom padu Adamovu", bio i prevodilac Ezopovih basni. 

Sredina IX. stoljeća značila je za Bizant prijelomno doba. Svladavši iko noklastičku etapu 
svoga političkoga 1 idejnog razvitka, ona je i na duhovnom planu uravnotežila presudno važne 
faktore svoga osebujnog poretka. Država nije uspjela podjarmiti religiju i ona se održala kao 
ravnopravan saveznik političke vlasti. Ali produbivši svoja naziranja u borbi koju je moralo 
izdržati, kršćanstvo istočne crkve proželo je, kao pobjednik nad ikonoklastičkom zabludom, 
cio javni i mentalni život Istočnoga carstva. Otad je ono, sjedinjeno s idejom o carskoj vlasti 
pod božanskom zaštitom, jedini regulator i oslonac kulturnih djelatnosti, njihov pokretač i 
neosporni inspirator. 

IX. ISTOČNE ISLAMSKE ZEMLJE OD POČETKA VIII. ST. DO EPOHE SELDŽUKA 

1. SMJENA ARAPSKIH DINASTIJA 

U prvoj polovici VIII. st. omejadski kalifat doseže vrhunac svoje rasprostranjenosti. Prvi 
nasljednik kalifa Abd-al-Malika, Valid I. 705-717 uspio je angažirati veoma sposobne i 
poduzetne vojne zapovjednike koji su svojom inicijativom vodili osvajačke pothvate prema 
sjeveroistoku, istoku i zapadu. Tako je Kotaiba između 705. i 712. definitivno osvojio Hivu, 


Buharu i Sa-markand i nakon toga započeo ofenzivu na Ferganu, a Muhamed Ibn-al-Ka-sim 
je 710. preko Beludžistana prodro u dolinu rijeke Ind 1 trajno pripojio Pendžab i Sind 
islamskome svijetu. Dotle je Musa ibn Nosair obnovio osvajanja u sjevernoj Africi gdje se 
arapskoj invaziji više od 60 godina sa skrajnjim požrtvovanjem odupiralo berbersko 
stanovništvo. Nakon sloma toga otpora u prvim godinama VIII. st. Musa ibn Nosair je brzim 
napredovanjem dopro do marokanske obale Atlantskog oceana i god. 709. zauzeo i posljednje 
bizantsko uporište u sjevernoj Africi, Ceutu. Iz sjeverne Afrike berbersko-arapska vojska je 
već 711. započela osvajanje Pirenejskog poluotoka i do 714. svojoj vlasti podvrgla cijelu 
visoravan, do podnožja pirenej-skoga planinskog lanca. 

Dosegavši na taj način divovski raspon državnog teritorija od Inda do Pireneja, Omejadi su 
ponovo pokušali slomiti otpor Bizanta. Godine 717. arapska je kopnena vojska prešla 
Dardanele i opkolila Carigrad s evropske strane, a njihova je mornarica uplovila u Bosporski 
tjesnac. Ali prodor u Zlatni rog nije uspio, a i kopnena arapska vojska, koju su napadali 
Bugari kana Tervela kao bizantski saveznici, nije bila kadra svladati snažna carigradska 
utvrđenja. 

Propašću toga pothvata čini se da je arapska vojna ekspanzija dosegla svoje skrajnje 
mogućnosti. Golemo prostranstvo omejadske države, etnička, privredna i društvena 
neujednačenost i neusklađenost toga područja nametala je znatne teškoće koje jedinstvena 
vlast nije uspjela otkloniti. Usto su zemlje koje su bile na udaru sistematski organizirale svoj 
otpor. Bizant je od epohe Leona III. postupno počeo pripremati protunapade na svojim 
granicama i uravnoteživati odnose snaga. U zapadnoj Evropi, pokušaj Arapa da iz Španjolske 
osvoje i Galiju slomio se 732. kod Poitiersa na obrambenim mogućnostima novoformirane 
franačke feudalne vojske. Štaviše, podno Pireneja su se počele izgrađivati nove političke 
tvorevine koje će u budućnosti postati polazištem dugotrajne borbe za preotimanje 
Pirenejskog poluotoka od vlasti muslimana. 

Zaustavljanje osvajačkog naleta još je više zaoštrilo unutrašnje suprotnosti u državi Omejada. 
Stanovništvo osvojenih zemalja koje je prihvatilo islam mavali zahtijevalo je ravnopravnost s 
Arapima pozivajući se na temeljno načelo Kurana o jednakosti svih muslimana pred Allahom 
i njegovim Prorokom pa otuda i pred njegovim nasljednicima, kalifima. Ali takva bi 
ravnopravnost značila kraj povlastica što su ih uživali Arapi i njihova izuzetnog vladalačkog 
položaja u zaposjednutim zemljama. Zbog toga je otpor Arapa ukidanju poreskih obaveza 
koje su tištale islamizirano autohtono stanovništvo bio žestok izazivajući time neizbježive 
pobune. 

Na zapadu arapskih posjeda, u berberskim sjevernoafričkim zemljama, islamizirani Berberi 
morali su plaćati i zemljarinu i glavarinu harač i dži-ziju. U manje urbaniziranim i površnije 
islamiziranim predjelima tih zemalja od seoskog se stanovništva zahtijevalo da svaki peti 
stanovnik postane robom, a mlade žene su odvođene u hareme. 

Svoj prosvjed protiv arapske supremacije Berberi su izrazili svojim pristajanjem uz islamsku 
sektu haridžita koja je zagovarala potpunu jednakost svih muslimana, čak i pravo svakoga od 
njih da postane kalifom, ako to odredi Allah. Ustanak berberskih haridžita protiv arapske 
vlasti podigao je 729. u Maroku vodonoša Maisara. On je zauzeo Tanger i proglasio se 
kalifom, ali je uskoro bio ubijen. Marokanski haridžiti postizavali su ipak i daljnje uspjehe, pa 
su se zaredom oslobađale sve berberske zemlje duž obala, a posebne njihove države nastajale 
su i na rubnim područjima Sahare, u južnom Maroku, Tuniziji i Tripolitaniji. Samostalnost 
sjevernoafričkih berberskih država održala se još i nakon propasti dinastije Omejada 750. 
Ovakvo osamostaljenje u krajnje zapadnim oblastima kalifata bilo je moguće zbog duboke 
krize kroz koju je prolazila središnja vlast u kalifatu. Godine 739, podigli su protivnici 
Omejada ustanak u Iraku proglasivši kalifom Zaida, praunuka Prorokove kćeri Fatime i 


njegova sinovca Alije. Borbe su potrajale gotovo godinu dana, sve dok Zaid nije bio svladan 1 
ubijen. 

Usporedo s time, u sirijskoj pustinji bješnjele su borbe između plemena Jemenita, koji su 
nakon smrti kalifa Marvana I. 685 omogućili njegovim potomcima da se održe na vlasti 
potisnuvši potomke Muavije I. koji su bili mlađa, pobočna loza Omejada, i plemena Kaisida 
koje se borilo za interese Muavijine loze. Da bi se održali na vlasti, Omejadski kalifi prve 
polovice VIII. st. morali su ugađati sad jednima, sad drugima, pri čemu je sve jači utjecaj 
suparničkih plemena pretvarao političku vlast u igračku uskih interesa. Tome je pridonosila i 
okolnost što u dinastiji Omejada nije bio utvrđen red nasljeđivanja po prvorodstvu, a tradicija 
je potpomagala nasljedno načelo starješinstva. Kolebanja koja su zbog opreke tih dvaju oblika 
u prenošenju kalifske vlasti bila neizbjeziva pružala su prilike za pritisak na pretendente i za 
ucjenjivanja. Tako je Jazid II., koji je 720. naslijedio svoga stričevića Omara II. a taj se bio 
umetnuo u niz vladara nakon Jazidova starijega brata Sulejmana, stekao vlast uz uvjet da bude 
potpuno u rukama Kaisida. Njegov mlađi brat i nasljednik Hišam II. najprije se oslanjao na 
Jemenite, ali se zatim morao prikloniti Kaisidima. Poslije njegove smrti, u jednoj su se godini 
na vlasti smijenila četiri kalifa. Posljednji od njih, Marvan II. 774-750, toliko se osjećao 
nesiguran u Siriji, da je sjedište svoje vlasti prenio u Harran, istočno od gornjeg Eufrata. Time 
je prekinuo neposredni dodir s Arapskim polutokom i približio se području na kom se 
organizirala još opasnija opozicija arapskoj prevlasti i dinastiji Omejada kao njenom nosiocu i 
poborniku. 

U Iranu, naročito u njegovoj sjeveroistočnoj rubnoj oblasti, Horazanu, jačala je politička 
agitacija u prilog uže Prorokove obitelji. Čini se da je u to vrijeme došlo do sporazuma 
između dviju grana Prorokovih potomaka, pri čemu su Alijini potomci ustupili svoja 
nasljedna prava potomcima Mu-hamedova strica Al Abbasa. Pretendent Abbasida bio je Abul 
Abbas, praprau-nuk Al-Abbasov. 

Oslanjajući se na nezadovoljstvo islamiziranih Perzijanaca s dominacijom Arapa, u Horazanu 
je 749. buknuo ustanak u korist Abul Abbasa, a na čelu mu je bio perzijski oslobođeni rob 
Abu Moslim. Predobivši za svoj program cijeli Horazan i Perziju, on je sa snažnom vojskom 
osvojio Kufu, na desnoj obali Eufrata, i ondje Abul Abbasa proglasio kalifom. 

Još iste godine omejadski je kalif Marvan II. doživio težak poraz na rijeci Zab, lijevoj pritoci 
gornjeg Tigrisa. Na bijegu otuda, on je u Egiptu bio ubijen. 

Novi kalif Abul Abbas, koji je uzeo nadimak As-Saffah Krvolok, dao je poubijati sve članove 
omejadske porodice koje je mogao uhvatiti. Time je namjeravao uništiti svaki spomen na 
njihovu vladavinu, a abbasidska historiografija dobila je zadatak da epohu Omejada prikaže 
kao doba bespravlja 1 vladavinu ličnosti u svemu nedostojnih kalifskoga položaja. 

2. DRUSTVENO-POLITIČKI ODNOSI I KULTURA U DOBA OMEJADA 

Stanovništvo arapske države Omejada dijelilo se na četiri kategorije. Izuzetan, povlašteni 
položaj imali su pripadnici iskonskih arapskih plemena. Oni su bili vojnička kasta okupatora 
koja je živjela od dažbina što su ih pokoreni narodi morali plaćati državnoj vlasti. Pretežno su 
boravili u gradovima, u dvorcima i utvrđenim zamcima, kao profesionalni ratnici i vlastodršci, 
primajući redovite i znatne prihode od države i sudjelujući u ratnom plijenu koji im je donosio 
dijelove otetoga blaga i robove. Na taj su način samo oni bili užitnici plodova ostvarenih 
osvajačkih pothvata. 

Drugu skupinu činili su obraćenici na islam mavali. Po osvojenju pokorenih zemalja odmah je 
počelo prelaženje na islam, ali je ono još zadugo obuhvaćalo u prvom redu prijašnje 
povlaštene slojeve koji su se nadali da će usvajanjem pobjednikove vjere sačuvati svoj položaj 
i bogatstvo. Naprotiv, u unutrašnjosti pokorenih zemalja, među seljaštvom, nije bilo masovne 
islamizacije sve do drugog desetljeća u VIII. stoljeću, kad je kalif Omar II. započeo silom 


nametati islam, ili čak do druge polovice IX. st., kad su i abasidske vlasti prihvatile jednake 
postupke. 

Mavali su po zakonima iz vremena Omara I. bili oslobođeni plaćanja zemljarine. Ali u 
faktičnim odnosima, vlasti su ih ipak primoravale na to, u namjeri da se ne smanje poreski 
prihodi države a time i izvori bogaćenja i blagostanja Arapa. Zbog toga su mavali bili skloni 
pobunama protiv prevlasti Arapa i pobornici načela o ravnopravnosti svih muslimana. Budući 
da su po svom podrijetlu bili potomci starih, kulturnih naroda Bliskog Istoka Egipćani, Sirijci, 
Mezopotamijci, Perzijanci, Indijci i dr. oni su u islam unosili tradicije i tekovine svoje kulture, 
pa su naobrazbom i produbijenošću shvaćanja bili znatno nadmoćni Arapima. Zbog toga su 
teško podnosili pre- 

vlast i monopol Arapa na vodeće položaje u državi i društvu, pa su već rano počeli voditi 
borbu za njihovo ukidanje i time za dalekosežnu preinaku društvenih i političkih odnosa na 
znatno široj osnovici nego što je bila samo tradicija arapskih beduinskih plemena. Težnjom da 
bazom državnog poretka postane sveukupno stanovništvo koje je prihvatilo islam, mavali su 
se nužno zalagali za izgradnju snažne univerzalne islamske države, jedinstvene na cijelom 
njenom prostranstvu. 

Treću kategoriju stanovništva činili su pripadnici neislamskih vjera koje su počivale na 
"objavi božjoj" i kao svjedočanstvo te objave imale svoju "svetu knjigu ili kitab. Takav status 
Kuran je priznavao židovstvu, kršćanstvu i mandaizmu, a kasnije su kalifi jednak položaj 
priznali zoroastrizmu L budhizmu. Sve pripadnike tih vjera nazivali su zimijama, a dužni su 
bili plaćati zemljarinu i glavarinu harač i džiziju. Premda u realnosti društvenih odnosa nisu 
smatrani ravnopravnima s muslimanima, ipak ih vlasti, sve do Omara II. 717-720, nisu 
direktno proganjale. Tek je taj kalif zimijama zabranio da vrše državne službe, da podižu 
svoje crkve i javno obavljaju molitvu, a i pred sudskim vlastima su zimije napose kršćani 
dospjeli u podređeni položaj. 

Četvrtoj kategoriji pripadali su robovi. Oni su u taj društveni položaj pretežno zapadali u vezi 
s ratovanjem: ili kao zarobljeni neprijateljski vojnici ili kao stanovništvo pobijeđene zemlje 
koje je nakon poraza dijelom pretvarano u roblje. Najveći dio robova nije bio upošljavan u 
poljoprivredi nego su radili kao kućni sluge, obrtnici, čuvari zgrada, tjelesna straža, čuvari 
harema eunusi, a kad se radilo o ženskom robiju, zapošljavane su kao sluškinje i smještavane 
u hareme bogataša. Tek u nekim posebnim oblastima, kao u južnoj Mezopotamiji ili u Egiptu, 
veći je broj robova radio i na velikim zemljoposjedima. 

U novonastalim uvjetima Arapi su postavši gospodarima golemih materijalnih dobara u 
zemljama što su ih pokorili izmijenili svoja svojstva oskudno ishranjenih pustinjskih ratnika, 
pripravnih i kadrih da izdržavaju teške napore i podnose samoodricanja, i naglo se pretvarali u 
razbludne i raskalašene uživače bogatstava kojih su se domogli. Ta je pojava bila najuočljivija 
na kalifskom dvoru, i to ne samo zbog toga što su se ondje stjecala najveća bogatstva i 
razvijala na j neobuzdani ja raskoš, nego 1 zato što sačuvana pisana svjedočanstva najiscrpnije 
govore upravo o životu na dvoru. 

Sva ta razuzdanost oštro je odudarala od propisa Kurana, od programa i ideala kojima su se 
zanosili prvi pobornici islama iz ranih godina muslimanskog pokreta, još prije nego što je i 
sam Prorok potkraj svoga života počeo popuštati privlačnostima što su ih sa sobom donosila 
neograničena vlast, bogatstvo i nedosežan ugled jedinoga božjeg proroka. 

Ali raskošni i uživalački život što su ga počeli voditi omejadski kalifi i njihovi 
velikomogućnici imao je i svojih korisnih učinaka. Budući da su svi ti vlastodršci i bogataši 
htjeli živjeti udobno, trebalo je za njih podizati palače, izrađivati ukrašeno pokućstvo, 
nabavljati nakit i bogatu odjeću. Na njihovim se gozbama tražilo da nastupaju pjevači, svirači, 
glumci i plesači obojeg spola; trebalo je sastavljati pjesme 1 priče o njihovoj slavi 1 sjaju. I, 


dakako, trebalo je njihovu razuzdanost sakrivati prividnom pobožnošću, podizati velebne 
džamije, vjerske škole i sudišta. 

Sve je to osiguravalo nemali polet raznim granama obrta, umjetnosti, graditeljske tehnike, 
književnosti, teologije, pa čak i raznim vrstama znanstvene djelatnosti. 

S područja likovnih umjetnosti najviše se spomenika sačuvalo u graditeljstvu. U tom pogledu 
posebice je bio izrazit utjecaj graditeljske umjetnosti što su je Arapi zatekli u osvojenim 
zemljama. O bogatstvu kulturne baštine što su je na tom području Arapi preuzeli od starijih 
kultura svjedoči polazna točka vlastite arapske vjerske arhitekture. To je Muhamedova 
džamija u Medini. Ona se sastojala samo od dvorišta ograđenog zidom od sušene opeke, koje 
je Prorok tek naknadno dao pokriti krovom od palminih grana. Tada još nije bilo ni minareta, 
nego je pojac sa jednoga od zidova pozivao na molitvu, a sam Prorok je s valjkastog odsječka 
palmina stabla govorio vjernicima. 

Nakon ostvarenih osvojenja Arapi su počeli prilagođavati zatečene kršćanske crkve svojim 
vjerskim obredima. Tako je u Damasku Valid I. dotadašnju crkvu Sv. Ivana Krstitelja 
prepravio u džamiju, a njen je zvonik pretvoren u minaret. Taj se običaj prenio i na vlastite 
islamske građevine bogomolja. U Siriji, minareti su imali četvorni oblik, po uzoru na 
kršćanske crkve; u Egiptu je kao uzor poslužio Farski svjetionik u Aleksandriji, koji je nad 
četvornom osnovicom imao okruglo deblo. Naprotiv, u Mezopotamiji su minareti oponašali 
babilonske zavojite zigurate. U unutrašnjosti preuzetih crkvi Arapi su odstranjivali sve 
elemente, vezane uz kršćanske obrede; umjesto oltara, u zidu koji je bio okrenut prema Meki 
smještena je posebna niša kibla koja je određivala smjer klanjanja, a kraj nje se postavljala 
propovjedaonica minber; pred građevinu je dodavano dvorište s trijemom, usred koga se 
podizala česma za obredna pranja vjernika šedrvan. 

Polazeći od veoma jednostavnih vlastitih građevnih oblika, islam je veoma brzo usvojio 
najsvrsishodnija estetska i tehnička iskustva u pokorenim zemljama, pa tako krajem VII. st. 
nastaju prvi značajni objekti, od iskona namijenjeni islamskom kultu. U tom pogledu 
reprezentativna je Oma-rova džamija u Jeruzalemu "Kupola na stijeni"- Po narudžbi kalifa 
Abd--al-Malika sagradili su je bizantski i sirijski majstori. Ona se sastoji od šesterostranog 
jednokatnog postolja sa po pet prozora i dvije slijepe niše na svakoj od šest stranica. Sa 
sredine ravnog krova te osnovice diže se jednokatan bubanj tambur a na njemu visoka 
pozlaćena kupola. Šesterostrano postolje do polovice je visine građeno od žućkasto-bjeličastih 
kamenih blokova, a njegova viša razina i tambur obloženi su mozaikalnim geometrijskim 
ukrasima u kojima prevladavaju modra i smeđa boja. I njena unutrašnjost bogato je ukrašena 
mozaicima, mramorom i zlatom, kao što je to učinjeno i pri adaptaciji crkve Sv. Ivana u 
Damasku. 

Od svjetovnih građevina Omejada sačuvali su se ostaci zamaka i palača što su ih kalifi i drugi 
odličnici podizali u sirijskoj pustinji nadomak prijestolnice. Među najljepše od njih pripadaju 
zamak Kosair Amra što ga je na istočnoj obali Jordana dao podići Valid I. i zamak Al-Mušatta 
Valida II. U Kosair Amri osobito su dragocjene zidne slikarije. Među njima je šest portreta 
vladara: samoga kalifa Valida, ali također bizantskog, perzijskog i etiopskog cara, vizigotskog 
kralja i još jedne nepoznate vladarske osobe. Četiri figuralne kompozicije prikazuju Pobjedu, 
Poeziju, Filozofiju i Povijest, a mnogi zidovi ukrašeni su lovačkim, plesnim i ljubavnim 
prizorima, nesumnjivo pod utjecajem helenističke figurativne umjetnosti i perzijskog slikanja 
prirode i ukrašavanja ornamentima. O postojanju većih objekata svjedoče ostaci palače u 
Mšati, također u pustinji, južnije od Kosair Amre, koja je vjerojatno sagrađena u doba Valida 
Il., ili prostrani kompleks u Andžaru, na granici Libana, i dobro sačuvana pustinjska tvrđava 
Kasr-el-Hađr, u 


24 Srednjovjekovno doba povijesnog razvitka 

Jordanu, iz prve polovice VIII. st., koja je, kao i Kosair Amra, ukrašena figuralnim, lovskim i 
ornamentalnim zidnim slikarijama. Budući da je islam, prema kuranskim propisima, načelno 
zazirao od likovnog prikazivanja ljudske a pogotovu božje osobe, bogato i epikurejsko zidno 
slikarstvo koje se razotkriva u omejadskim građevinama svjedoči o povijesno utvrđenom 
prepuštanju osvajačkih vladara i pobjedničke aristokracije uživanjima i blagodatima koje im 
je donio njihov prevlasni položaj, bez obzira na vjerske skrupule islama. 

U vrijeme Omejada intenzivno se, u oslonu na vlastite, arapske tradicije a i na tekovine 
podvrgnutih naroda, razvijalo pjesništvo i muzika. Ali dok je predislamska arapska poezija 
bila pretežno junačka epika o velikim ratničkim podvizima, arapsko se pjesništvo u vrijeme 
Omejada pojavljuje kao poezija bogatih uživača života. Posebno se pod utjecajem perzijske 
književnosti razvila ljubavna poezija. Najistaknutiji predstavnik toga žanra bio je Omar ibn 
Ali Rabijah druga polovica VII. - početak VIII. st.. On je slavio arkadičku, slobodnu ljubav i 
trubadurski opisivao otmjene žene svoga doba. Pisao je veoma kićenim stilom, zanesen 
snažnim i burnim osjećajima, usavršenom prozodijom perzijskoga stihotvorstva. Suprotno 
njemu, Džamil al-Udhri opjevao je duhovnu, sanjalačku i nježnu ljubav, upravljenu u svim 
pjesmama uvijek istoj, idealnoj ličnosti. Sličan zanos, ali prožet beznadnim očajem, iskazivao 
je Kais ibn Al-Mulaveh s nadimkom "Lud za Lejlom" kome je rodovska obaveza primorala 
voljenu ženu da sklopi brak s drugim čovjekom. Snagom i oblikom svojih oda stvorio je 
mnogo oponašani model kojim su se služili brojni kasniji pjesnici. 

Moćni omejadski kalifi okupili su oko sebe 1 niz dvorskih pjesnika koji su pisali panegiričku 
poeziju u slavu vladarskih ličnosti i njihovih djela, ali 1 satiričke poeme i epigrame protiv 
njihovih protivnika i neprijatelja. Najugledniji takvi pjesnici bili su Al-Ahtal, Džarir i Al- 
Farazdak. 

Mnoge od arapskih lirskih pjesama -- naročito one Džamilove -- uglaz-bljivane su. Izvan toga 
okvira bilo je i drugih skladbi: hodočasničkih korova, pijevnih recitacija Kurana, ali i 
umjetničkog pjevanja i muziciranja za uživanje i zabavu na bogataškim dvorovima. 

Iskonski arapski glazbeni instrumenti bili su četverouglasti plosnati bubanj, frula i piskava 
trščana trubljica. Još za prorokova vremena udomaćila se perzijska lutnja sa četiri žice, kao 
pratnja za solo-pjevanje, a postupno su ulazili u upotrebu i drugi instrumenti iz glazbene 
tradicije osvojenih zemalja citre, harfe, cimbala i dr.. 

Premda su kuranski tekstovi bili veoma nepovjerljivi prema glazbi i pjevanju, ipak se za 
Omejada razvilo čak i pjevaštvo i profesionalno glazbeni-štvo. Ti su ljudi često bili robovi ili 
oslobođenici. Najznatniji među njima bio je crnac Said ibn-Misdžah. Komponirao je vlastite 
skladbe, prevodio pjesme s perzijskoga i grčkog jezika i izgradio arapsku muzičku teoriju. 
Kao najslavniji profesionalni pjevači navode se oslobođeni turski rob Ibn-Suraj, berberski 
zarobljenik Al-Garid, Perzijanac Ibn Muhriz i crnački mješanac Maabad. Bilo je i glasovitih 
pjevačica, kao na pr. oslobođena ropkinja Džamila i dr. Ti umjetnici putovali su po mnogim 
velikim središtima arapskoga urbanog života, održavali raskošne priredbe na dvorovima kalifa 
i velikaša, okruženi bogatstvom, počastima, mnoštvom učenika, obožavalaca i sljedbenika. S 
tako bujnim razvitkom glazbenog života bogatili su se i orkestri novim instrumentima. Čini se 
da je postojao i određeni notni sistem, možda preuzet iz Bizanta ili Perzije, ali je on 
današnjem vremenu ostao nepoznat. 

Proširenje arapske vlasti u zemlje nearapskih jezika kao i opća obaveza svih muslimana, bez 
obzira na njihovo etničko podrijetlo, da proučavaju Kuran, koji je bio napisan na arapskom 
jeziku, nametnula je potrebu da se omogući i olakša učenje arapskog jezika u zemljama izvan 
Arabije a i da se normiranjem arapskog jezika onemogući njegovo mijenjanje pod utjecajem 
drugih jezika sirijskog, aramejskog, perzijskog i grčkog koji su imali i stariju jezikoslovnu 


tradiciju i bogatiju pisanu književnost. Na toj su osnovi u više središta nastale gramatičarske i 
jezikoslovne škole. Najveći ugled stekla je škola u Basri, u Iraku. Tu je u drugoj polovici VII. 
st. djelovao osnivač arapske gramatičarske znanosti Abu al-Asud al-Duali. Stotinu godina 
nakon njega, Al-Halil ibn Ahmad je izradio sveobuhvatan rječnik arapskog jezika na temelju 
kuranskog teksta. Njegov nešto mlađi suvremenik Sibavaj sumirao je krajem VIII. st. gotovo 
stoipedesetgodišnji jezikoslovni rad škole u Basri izradivši normativnu gramatiku arapskog 
jezika koja je ostala temelj arabistike za niz stoljeća nakon toga. 

Načelo o zasnivanju i državnopravnog poretka i privatnog života muslimana na odredbama 
Kurana dovelo je do intenzivnog proučavanja Kurana i do sakupljanja tradicionalnih 
tumačenja i dopuna kuranskoga teksta, tzv. hadisa, koji su se pripisivali ili samom Proroku ili 
njegovim najbližim suradnicima a prenosili su se usmenom tradicijom s pokoljenja na 
pokoljenje. S vremenom postalo je neizbježno da se ta građa sakupi i objavi u obliku zbirki, 
pri čemu je za svaki hadis trebalo nabrajanjem prenosnika tradicije dokazivati njegovu 
vjerodostojnost. Jedan od najvažnijih sakupljača hadisa i njihovih interpretatora bio je Al- 
Hasan al-Basri u. 728 koji je tvrdio da je osobno poznavao sedamdesetoricu od onih koji su na 
Prorokovoj strani sudjelovali u bitci kod El-Badra. U prvoj polovici VIII. st. je Ibn Sahib al- 
Zuhri na temelju vjerskih propisa islama zasnovao sistem pravnih normi za društvene odnose 
među muslimanima i za političko ustrojstvo islamske države. 

Intenzivno sakupljanje hadisa vršilo se i u Kufi, središtu šiita ili sljedbenika Prorokova 
sinovca i zeta Alije. Pri tome je u određenoj mjeri dolazila do izraza i drukčija idejno- 
politička obojenost interpretacija. Već oko sredine VII. st. je Abdullah ibn-Masud sakupio 
blizu 850 hadisa, a nakon njega je Amir ibn-Šarahil al-Šabi popisao hadise na temelju 
kazivanja 150-torice Prorokovih suboraca. 

Na priče i kazivanja o Prorokovu životu, njegovu djelovanju i naučavanju i o životu njegovih 
najbližih suradnika nadovezivala se praksa opisivanja podviga što su ih vršili kalifi i njihovi 
najslavniji vojskovođe. Postupno, ta se težnja pretvarala u opći interes za sveukupnu prošlost 
Arapa, pa su veliki kalifi željeli saznati kazivanja i o davnim vremenima. Jedan od takvih 
pripovjedača bio je Jemenac Obaid ibn-Šarija. Da bi udovoljio zahtjevu kalifa Muavije, 
sastavio je više zbirki povijesno-književnih priča o prošlosti Jemena, kao najstarije arapske 
države. Ta je tema nakon njega našla još nekoliko nastavljača. 

Način izgradnje islamskih dogmi prenošenjem različitih tradicija koje su naknadno zapisivane 
i, nadalje, različiti etnički, socijalni i politički interesi koji su se tim dogmama izražavali 
doveli su već u prvom stoljeću islamske ere do nastanka različitih filozofsko-teoloških učenja, 
sekti i hereza, najčešće vezanih 1 uz različite pravno-političke koncepcije i programe. 

Jedna od nastarijih vjersko-političkih sekti bili su haridžiti, isprva pristalice Alijini a zatim 
njegovi žestoki protivnici. Smatrajući da ni moćni rod 

Korejšita a ni Prorokovi potomci ne mogu imati isključivo pravo na kalifsko dostojanstvo, jer 
ono pripada svim muslimanima, prema nepredvidivoj božjoj odluci, oni su se pozivali na 
iskonsko pučko i demokratsko, antiplutokratsko obilježje Prorokove vjere. Zahtijevali su 
strogu ćudorednost života i nepomirljivu borbu protiv nevjernika, suprotstavljali se kultu 
svetaca i utjecaju neislamskih religija. 

Od vremena dinastičkog rascjepa među Arapima na pristalice Ome jada i na Aliide ili šlite, 
šiiti su postali pobornicima teorije o isključivom pravu prenošenja vrhovne vjerske funkcije s 
koljena u koljeno u Muhamedovu potomstvu. Jedini zakoniti vjerski poglavar muslimanske 
zajednice imam može biti samo potomak Prorokove kćeri Fatime i njegova sinovca, posinka i 
zeta Alije. Prvi takav imam bio je po Allahovoj milosti sam Alija. Nakon njega tu su duhovnu 
vlast zaredom preuzeli Alijini sinovi Hasan i Husein te za njima Huseinovi potomci, u nizu od 
9 pravovjernih imama koji se redaju sve do 878. Svaki imam bio je bezgrješan, a neki 
ekstremni šiiti smatrali su imame čak i utjelovljenjem samoga Boga. Tijekom vremena 


šlitizam se izdi-ferencirao u različite varijante, pod utjecajem perzijskih, židovskih, gnostič- 
kih i dualističkih vjerskih elemenata. 

Jedna od veoma ranih islamskih vjersko-filozofskih škola bili su kadariti, pobornici učenja o 
slobodnoj volji. Za razliku od haridžita i šiita, koji su veliku važnost pridavali božjoj milosti i 
predestinaciji preodređenju 1 na taj način skučavali pravo čovjeka da se samostalno 
opredjeljuje pa su time, usprkos svojoj temeljnoj demokratičnosti, pripremali ljudsku svijest 
za apsolutističku vladavinu kalifa, kadariti su branili zamisao o čovjekovoj mogućnosti da 
sam razlučuje što je dobro, a što je zlo, pa da na taj način i prema vjerskim i prema pravno 
političkim institucijama poretka zauzima racionalno i kritičko stanovište. Tradicija je 
osnivačima toga naziranja smatrala jednoga obraćenog kršćanina iz Iraka i jednoga iz Sirije. 
Najžešći protivnici kadarita bili su džabiti džaba prisila koji su, oslanjajući se na kuransko 
učenje, ali i na shvaćanja ikonodulskoga kršćanskog teologa Ivana Damaski-na, zastupali tezu 
o strogoj predestinaciji. 

U prvoj polovici VIII. st. nastala je kadaritima srodna sekta mutazilita koja je također 
smatrala da čovjek ima slobodnu volju, ali je iz toga izvodila zaključak da čovjek čim počini 
neki težak grijeh automatski prestaje biti članom islamske vjerske zajednice jer se svojom 
krivicom opredijelio za zlo. Time su mutaziliti namjeravali primorati vjernike da po vlastitoj 
odluci žive moralno doličnim životom i na taj način pridonesu stvaranju poretka na svijetu 
koji bi bio i pravedan za svako živo biće 1 u isto vrijeme ugodan Bogu. 

Propaganda različitih vjerskih, filozofskih 1 političkih shvaćanja vršila se uz pomoć pisanih 
tekstova učenjaka, pravnika i teologa. Ali takav način širenja ideja ostajao je ograničen na 
razmjerno uzak krug učenih ljudi koji su mogli čitati originalna djela antičke grčke 1 perzijske 
literature ili mnogobrojne prijevode s tih jezika sirijskoga, grčkoga i perzijskog na arapski. 
Kudikamo veći učinak imala je usmena propaganda putem propovijedanja, govorništva i 
neposrednih debata na javnim mjestima ili u užem krugu sudionika. U takvim okolnostima 
govorništvo je u islamskome svijetu u vrijeme Ome jada doseglo takav stupanj izgrađenosti i 
savršenstva kao nikada više poslije toga u cijeloj povijesti islamskih zemalja. 

Na području prirodnih znanosti, kao i na području filozofije a i spekulativne teologije, Arapi 
su svoju kulturnu djelatnost započeli preuzimanjem 

dostignuća klasične 1 helenističke Grčke a i dostignuća Perzije. Te rezultate usvajali su 
sistematskim prevođenjem kapitalnih djela izravno sa grčkoga ili, još češće, posredstvom 
prijevoda s grčkoga na sirijski 1 perzijski. I neki važni rezultati indijske znanosti dopirali su u 
islamske zemlje posredstvom Perzije. Veliki procvat arapske znanosti i filozofije, znatnim 
dijelom na samostalnim putovima napretka, počinje na Istoku tek nakon završetka ome-jadske 
epohe. Do tada, pisci su uglavnom bili prevodioci ili prerađivači, a praktičari, naročito u 
medicini, bili su islamizirani Perzijanci, Grci ili Židovi ili čak zimije. Tako je i Muavijin 
osobni liječnik bio kršćanin, a liječnik velikog vojskovođe Hadždžadža Grk. U Perziji je 
poslije arapskog osvojenja djelovala ugledna liječnička obitelj Bahtišuah, a svi su njeni 
članovi bili ne-storijanski kršćani. Prva poznata medicinska rasprava na arapskom jeziku, koje 
je kao svoje djelo objavio vjerojatno mezopotamijski Židov Masar-diavaj, nastala je potkraj 
VII. st. kao prijevod djela koje je prethodno napisao jedan aleksandrijski Grk. Nema sumnje 
da je, osim raznih drugih medicinskih spisa koji se kao prerada, ekscerpti ili prijevodi 
pojavljuju tijekom VIII. stoljeća, ali od kojih se većina nije sačuvala izgubivši vrijednost pred 
kasnijim velikim dostignućima arapske medicine, postojalo i obilje radova s područja 
astrologije i alkemije, za koje je egipatsko, mezopotamijsko i osvojeno bizantsko tlo pružalo 
bogate tradicije. Na toj podlozi pojavit će se, također u kasnijim razdobljima, važna vlastita 
dostignuća arapske astronomije, nautike i kemije. 

3. DOBA ABBASIDA 


Strahovite pokolje koji su popratili stupanje na vlast nove dinastije Ab-basida tumačilo se kao 
osvetu za pokolje nad Prorokovim potomcima što su ih izvršili Omejadi. Budući da je pradjed 
kalifa Abul Abbasa bio Muhamedov i Alijin stričević, novi je kalif smatrao da mu arapsko 
običajno pravo daje dovoljno opravdanja za takav osvetnički postupak. Ali to je u isti mah 
obilježavalo i osnovne namjere novoga režima, da, naime, oslonom na Prorokov vjerski 
autoritet formira teokratski zasnovanu državnu vlast koja će u punoj mjeri obnoviti poštivanje 
islamske vjere koju je "bezbožnost Omejada" ukaljala i iznevjerila. 

Politička promjena što se ostvarila smjenom dinastija imala je uz ovo proklamirano načelo još 
i druge veoma važne posljedice. Abbasidski je kalif premjestio državno središte iz Sirije, koja 
je i etnički i po karakteru ambijenta bila veoma tijesno vezana s arapskom jezgrom islama, u 
Mezopotamiju koja je i narodnosno, a pogotovu kulturno bila baštinik sasvim drugih tradicija. 
Ta okolnost bila je utoliko važnija što je prevrat Abbasida bio zasnovan i pokrenut na tlu 
Irana, prvenstveno perzijskim snagama, pa je taj pobjednički element otad postao glavnim 
osloncem nove vlasti umjesto sirijskih Arapa. 

Služeći se okolnošću što je nova dinastija mogla sebe smatrati potomcima Prorokove obitelji, 
ona je državnu političku vlast tumačila kao vrhovnu vjersku funkciju i time formirala 
teokratsku vladavinu. Prihvaćajući perzijsku sasanidsku tradiciju, ona je neposredno vršenje 
svjetovne vlasti prepuštala prvome državnom ministru, veziru. On je imao pravo postavljati i 
smje- 

RODOSLOVLJE ABBASIDSKIH KALIFA DO SELDŽUCKE SUPREMACIJE 
1 Al Saffah 7SO-754 

2 Al Mansur 754-775 

3 Al Mahji 775-785 

4 Al Hadi 785-786 

5 Al Rašid 

786-809 

6 Al Amin 809-S13 

7 Al Mamun 81319-833 
8 Al Mutasim 833-842 
12 Al Mustain 862-866 
9 Al Vatik 842-847 

14 Al Muhtadi 869-870 
10 Al Mutavakkil 847-861 
11 Al Muntazir 861-862 
13 Al Mutaz 866-869 

15 Al Mutamid 870-892 
17 Al Muktafi 902-908 
22 Al Mustakf i 944-946 
16 Al Mutadid 892-902 
18 Al Muktadir 908-932 
19 Al Kahir 932-934 

21 Al Muttaki 940-944 
23 Al Muti ;946-974 

25 Al Kadir 991-1031 
24 Al Tai 974-991 
Sultanat Seldžuka 1055. 
26 Al Kaim 1031-1075 


nj i vati sve državne službenike, dodjeljivao je plaće, pripomoći i penzije, bio je vrhovni 
nadzornik državnih financija, najviši vojni zapovjednik, nadzornik ooštanske i policijske 
službe i kalifov osobni savjetnik. Ali u isto vrijeme za sveukupno je vršenje javnih poslova 
snosio osobnu odgovornost, pa je u slučaju neuspjeha gubio i položaj i imutak, a ponekad i 
život. 

I na nižoj razini abbasidska je država preuzela perzijsku organizaciju upravne službe. 
Nadležnosti su bile podijeljene po strukama: vojni poslovi, riznica, opskrba, pravosuđe, 
financije, poštanska i teklička služba, javni radovi i dr. Svaka od takvih grana djelatnosti 
imala je svoje ministarstvo divan koje se moglo sastojati od nekoliko ureda specijalnije 
nadležnosti međ-lis. Pojedinim provincijama upravljao je vrhovni zapovjednik emir, a za 
civilne je poslove bio nadležan upravnik amil kome je glavna zadaća bila skupljati porez. 
Obojica su bila odgovorna izravno veziru. U gradovima je vojnom posadom zapovijedao 
poseban visoki oficir; uz njega je kao zasebna služba postojala gradska policija, zatim tržno 
nadzorništvo, uprava državnih dobara te lokalni sud s jednim ili više sudaca kadija. 
Organizacijom upravnog aparata i rasporedom vojno-komandnih dužnosti kalif je bio 
oslobođen neposrednog upravljanja državnim poslovima. To je bilo u skladu s posvećenim 
obilježjem njegove ličnosti koja se okružuje nadnaravnim sjajem. On pred javnošću istupa 
skrajnje rijetko, a tada je okružen fantastičnom pompom. U načelu, njegova volja je zakon za 
svakoga. Ali u stvarnosti moć vojnih komandanata s vremenom je veoma okrnjila realnu moć 
kalifa, da bi je najzad, tijekom X. st., sasvim podvrgla sebi. 

S obzirom na to da je vlast u abbasidskom kalifatu trajno pripadala istoj porodici, time je 
nasljedno načelo bilo priznato. Ali unutar toga načela nije bilo utvrđeno pravo prvorodstva po 
direktnoj silaznoj muškoj lozi, pa je zbog toga cijela povijest abbasidskog kalifata bila 
ispunjena borbama oko nasljedstva na prijestolju s pretendentima iz pobočnih odvojaka 
dinastije koji su se pozivali na pravo starješinstva. 

Abul Abbas Al Saffah umro je već četiri godine nakon osvojenja vlasti tj. 754 a naslijedio ga 
je njegov brat Al Mansur 754-775. Njemu se suprotstavio njegov stric Abdallah, pa je trebalo 
svladati uzurpaciju. To je u Al Mansurovu korist izvršio upravnik sjeveroistočne perzijske 
pokrajine Hora-zan, Abu Moslim, koji je upravo u toj pokrajini započeo ustanak protiv Ome- 
jada i faktično doveo Abul Abbasa na prijestolje. 

Ali nakon pobjede, Al Mansur je dao ubiti i Abu Moslima strahujući od njegove moći i 
eventualne namjere da novim državnim udarom on sam preuzme kalifsku vlast i osnuje 
nepomirljivo šiitsku državu. Odgovor na umorstvo Abu Moslima bila je pobuna u Horazanu 
koja je uzdrmala savez te pokrajine s abbasidskom dinastijom ali je u krvi ugušena 755. Svega 
tri godine nakon toga kalifat je okrutnim pokoljem morao slomiti pobunu perzijske šiitske 
sekte ravandija, a 762. je izbila zavjera dvojice prapraunuka Muhamedova sinovca i zeta Alije 
i Muhamedove kćeri Fatime, Ibrahima i Muhameda. Prvi od njih podigao je pobunu u Basri, a 
drugi u Medini. Obojica su zaredom bili poraženi i ubijeni. Tako su Abbasidi, potomci 
Muhamedova strica, koji su Omejadima predbacivali umorstvo prorokovih unuka, Hasana i 
Huseina, i sami izvršili krvoproliće nad dvojicom izravnih prorokovih potomaka, unucima 
toga istoga umorenoga Hasana. Pobunom ravandija i prorokovih direktnih potomaka 
objelodanilo se uvjerenje šiita da su Abbasidi zapravo prevarili Prorokovu direktnu lozu, pa će 
šiitizam otada mnoštvom svo- 

Jih ogranaka i zasebnih sekti trajno voditi borbu protiv "uzurpacije" Ab-basida. 

U vrijeme Al Mansurove vladavine pada i prvo definitivno otcjepljenje jedne velike pokrajine 
od središnje državne vlasti. Godine 750., prilikom dolaska Abbasida na vlast i pokolja 
Omejada što su ga oni izvršili, uspio se bijegom spasiti Abd-ar-Rahman, unuk desetoga 
omejadskog kalifa, Kišama II. Budući da je po majci bio Berber, izbjegao je u Magreb, gdje 


se u Ceuti sklonuo kod svoje rodbine. Kako je među arapskim osvajačima Španjolske bilo 
mnogo sirijskih Arapa, odanih dinastiji Omejada, Abd-ar-Rahman je 755. prešao na Pirenejski 
poluotok, gdje je u desetogodišnjim borbama preoteo vlast abbasidskim namjesnicima i 
formirao samostalan emirat, nezavisan od Bagdada. 

Premda je otcjepljenje Španjolske bilo predznak budućega mrvljenja abbasidske države i 
premda su se do kraja VIII. st. odvojila još dva najudaljenija područja 788. Maroko a 800. i 
Tunis, ipak je u toj drugoj polovici VIII. st. abbasidski kalifat ulazio u razdoblje svoje najveće 
moći. 

Uklonivši niz unutrašnjih opasnosti, kalif Al-Mansur je raspolagao dovoljno velikom snagom 
da obnovi ofenzivne akcije protiv Bizanta. Na graničnoj liniji koja se protezala od Adane 
preko Maraša do Malatije Melitene osvojeno je nekoliko utvrda, a državna je granica Kalifata 
pomaknuta i prema istoku, u južnim oblastima današnjeg Afganistana, u sjevernim 
područjima Pakistana i Indije, sve do granica Kašmira. 

Prvi abbasidski kalif, Abul Abbas, sagradio je svoju prijestolnicu u sjevernom Iraku, na lijevoj 
obali Eufrata, i dao joj ime Al-Hašimija, po Hašimu, djedu Al-Abbasovu i pradjedu 
Muhamedovu, začetniku njihove zajedničke loze. Ali već njegov prvi nasljednik, Al-Mansur, 
podigao je novu prijestolnicu, na Tigrisu, ondje gdje obje mezopotamijske rijeke prilaze jedna 
drugoj na najmanji razmak. Taj je raskošni grad, Bagdad, sazdan u krugu s promjerom od 3 
kilometra, a bio je opkoljen trostrukim bedemom. U središtu grada bila je blistava kalifova 
palača i uz nju džamija te podalje, u koncentričnom smještaju, mnoge upravne i vojne zgrade, 
kao i rezidencije velikaša. 

Al-Mansur je umro 775. na hodočašću u Meku, a njegov vezir Halid osigurao je njegovu sinu, 
Al-Mahdiju, nasljedstvo na prijestolju 775-785. I za njegove vladavine Kalifat je postigao 
znatne uspjehe protiv Bizanta. Još je ikonoborski car Konstantin V. 741-775 bio započeo 
korigiranje istočnih bizantskih granica na štetu Kalifata, a Leon IV. Hazar 775-780 uspješno je 
ratovao u Siriji. Za vrijeme maloljetnosti Konstantina VI. njegova je mati, carica Irena, 
pokušala nastaviti ofenzivne akcije protiv područja pod vlašću Kalifata. Ali to je izazvalo 
reakciju u Bagdadu, pa je jaka arapska vojska 782. prodrla sve do Bospora i primorala Irenu 
na plaćanje teškoga godišnjeg danka. 

Čini se da je uspjeh te vojne, u kojoj se posebice istakao mlađi kalifov sin Harun kome je otac 
u znak priznanja dao naziv al Rašid hrabri, postao povodom za opasne borbe među braćom 
kao takmacima za prijestolo-nasljedstvo. Al-Mahdi je isprva namijenio baštinu svome 
starijem sinu, ali je pod pritiskom svoje glavne žene, majke obojice pretendenata, i moćne 
vezirske obitelji Barmakida, izmijenio odluku u korist mladoga i proslavljenog ratnika 
Haruna. Ali budući da je umro još prije nego što je dospio službeno proglasiti dogovorenu 
preinaku, vlast je pripala prvobitno naznačenom nasljedniku Al-Hadiju, a on je smjesta 
utamničio brata i počeo pro- 

goniti njegove pristalice. To je urodilo zavjerom, pa je Al-Hadi noću, u postelji, bio ugušen. 
Doba Haruna al-Rašida 786-805 vrhunac je moći i sjaja abbasidskog kalifata. On je vezirsku 
službu povjerio Jahji, sinu Al-Mansurova vezira Ha-lida, čime je ta obitelj perzijskog 
podrijetla još više učvrstila svoj utjecaj. Osebujan položaj stekla su i dva Jahjina sina, Fadil i 
Džafar. Prvi je bio upravnik svih sjevernih pokrajina u Kalifatu i važio je kao očev nasljednik 
na vezirskoj dužnosti. Mlađi od braće, Džafar, bio je miljenik i najbliži prijatelj Harun al- 
Rašidov, pa je zajedno s njime sudjelovao u svim zabavama i pustolovinama što ih Harunu 
pripisuju povijesni pisci i biografi, a i legendama bogata arapska književnost toga doba. 

Ali moć Barmakida naglo je bila slomljena. Uzroci tome bili su veoma brojni. Njihovo 
bogatstvo i neograničeni utjecaj u političkom životu nesumnjivo su pobuđivali mnoga 
ogorčenja. Neki arapski pisci idu čak tako daleko da su veziru Jahji pripisivali namjeru da uz 
pomoć sekte zindika, u kojoj su snažan utjecaj imala stara iranska dualistička shvaćanja, sruši 
ab-basidski kalifat i da u savezu s radikalnim šiitima osnuje novu političku vlast. Te su se 
optužbe možda zasnivale i na tome što je Jahjin sin Fadil, kao namjesnik u sjevernim 
provincijama, veoma blago postupao prema Jahji ben Abdallahu, šiitskom vođi i ujaku 
osnivača dinastije Idrisida u Maroku 788, kad je Jahja 792. podigao bunu u Horazanu. 

Slom obitelji Barmakida navijestio se remećenjem prijateljskih odnosa između Harun al- 
Rašida i vezirova mlađeg sina Džafara. Kalif je svome donedavnom ljubimcu najprije oduzeo 
položaj čuvara državnog pečata, a zatim je i njegova oca zbacio s vezirskog položaja pa je 
obje te dužnosti povjerio svome novom miljeniku, Sirijcu Fadilu ben Rabiju, potomku obitelji 
Ome-jada i neprijatelju Barmakida. Kao razlog za zbacivanje navodilo se vezu vezira Janje s 
vođom gnostičkoezoteričke islamske sekte ismaelita, Muhamedom ben Ismaelom, a također i 
nedopuštene Džafarove veze s Harunovom sestrom Abbasom. 

Zaoštrenost ogorčenja bila je tolika da je Džafar odmah po zbacivanju s njegovih 
dostojanstava bio smaknut, a njegov otac Jahja i brat Fadil umrli su uskoro u zatvoru. 
Sveukupno golemo imanje njihove obitelji konfiscirano je u kalifovu korist i on je iz toga 
fonda izobilno obdario svoje pristalice. 

Harun al-Rašid je potkraj svoje vladavine poveo novi uspješan rat protiv Bizanta. Nasljednik 
carice Irene, Nikefor I. 802-811, odbio je da Kalifatu plaća onaj danak na koji se bila 
obavezala Irena. Na taj postupak Harun je odgovorio vojnim pohodom 806. Opustošio je velik 
dio Male Azije i zauzeo čak Herakleju, na obali Crnoga mora, u Bithvniji. Uskraćeni danak 
morao je biti ponovo uveden, a Carstvu je nametnut čak i poseban, sramotni porez na osobu 
samoga cara i svakoga pojedinog člana njegove obitelji, u znak neke vrste njihove osobne 
podložnosti kalifu. 

Svega tri godine poslije toga Harun-al-Rašid je umro u dobi od 43 godine. Imao je tri sina. 
Vlast je ostavio najstarijemu, Al-Aminu, koji je i po majci bio Arapin. Drugi sin, Al-Mamun, 
što ga je Harun imao s nekom perzijskom robinjom, mogao je naslijediti prijestolje samo ako 
se pokaže da Al-Amin loše upravlja državom. 

Suprotno toj odredbi, Al-Amin je odmah nakon preuzeća vlasti svojim budućim nasljednikom 
proglasio svoga malodobnog sina. Zbog toga je među 

polubraćom buknuo rat. Uz Al-Amina pristajali su vezir Fadil ben Rabi i svi pobornici 
sirijsko-arapskih interesa, dok je Al-Mamuna pomagala moćna perzijska aristokracija kojoj je 
na čelu bio Ibn Sahl. 


U više bitaka Al-Amin je zaredom doživljavao neuspjehe. U provincijama, a najzad i u 
samom Bagdadu, izbijale su pobune. Pod tim pritiskom Al-Amin je odlučio da vlast prepusti 
Al-Mamunu. Ali njegov suparnik dao ga je uza sve to smaknuti. 

Premda je tako Al-Mamunu kalifska vlast pripala već 813., ipak je proteklo još šest godina do 
konačnog sređenja nasljednog problema. U Kufi je, naime, 815. izbio ustanak šiita, uvijek 
nezadovoljnih s vlašću abbasidske loze. Da bi izbjegao novi građanski rat, Al-Mamun je za 
svoga nasljednika priznao Ali ben Rida, potomka Prorokove kćeri Fatime i sinovca Alije u 
šestom pokoljenju, koga je šiitska sekta ismaelita smatrala osmim pravovjernim imamom 
nakon Muhameda. Da tu dinastičku promjenu, koja bi kalifsko prijestolje najzad predala 
izravnim Prorokovim potomcima, poveže sa svojim rodom, Al-Mamun je svoju kćerku udao 
za Alija. Protiv toga pobunio se cio rod Abbasida, pa je čak protukalifom bio proglašen Al- 
Mamunov stric Ibra-him. Tek smrt Alijeva, za koga se tvrdilo da je otrovan 818, uklonila je 
smutnje. Opozicija Abbasidima iščezla je, a kalif, koji je do tada boravio u Mervu, u 
Horazanu, i taj grad, čini se, namjeravao učiniti prijestolnicom, vratio se u Bagdad i ondje 
preuzeo faktičnu vlast i sačuvao je sve do svoje smrti 833. 

Dok se tako, za proteklih pedesetak godina, moć abbasidskog kalifata u vrijeme Harun al- 
Rašida uzvinula do svoga vrhunca a za njegovih prvih nasljednika borila se s unutrašnjim 
neredima i dinastičkim krizama, proces osamostaljivanja perifernih oblasti države, koji je 756. 
otpočeo formiranjem nezavisnoga omejadskog emirata u Kordovi, nastavljao se, najprije na 
skraj-njem zapadu abbasidskog carstva, a onda i u područjima sve bližima središtu države. 
Idrisidi Još 785. jedan je od prapraunuka Muhamedova sinovca i zeta Alije, Idris ibn 
Abdullah, sudjelovao u jednoj šiitskoj pobuni protiv Abbasida. A kad je taj ustanak završio 
pokoljem šiita 786, Idris je preko Egipta uspio doći u Maroko, slično kao što je to 35 godina 
prije njega učinio omejadski bjegunac Abd ar-Rahman. Ali Idris nije tražio uspjeh u 
Španjolskoj, nego je uspio pridobiti naklonost velikoga berberskog plemena Avraba. Međutim 
prije nego što se mogao okoristiti njihovom pomoći, Idris je umro 791, vjerojatno otrovan po 
narudžbi kalifa Harun al-Rašida. Njegov sin, Idris II., proširio je svoju vlast sve do granica 
današnjeg Alžira. Svoju prijestolnicu, Fes, osnovao je u plodnoj ravnici sjeverno od Srednjeg 
Atlasa, na području plemena Avraba. Ali već njegov sin i nasljednik, Muhamed, počinio je 
828. pogrešku podijelivši područje sa svojom braćom i polubraćom. Time im je omogućio da 
se uskoro osamostale. A kad je potkraj IX. st. vrhovnu vlast stekao Jahja ben Jahja, raskalašen 
i nesposoban vladalac, država Idrisida naglo je krenula u propast pa je najveći dio njezina 
teritorija u prvoj polovici X. st. potpao pod vrhovnu vlast Fatimida koji su početkom X. st. 
stekli vlast u Tunisu. Posljednji potomci Idrisida održali su se kao samostalni vladari u veoma 
skučenom prostoru zapadnog Rifa sve do 974. kad je i taj ostatak preotela omejadska vlast iz 
Kordove. 

Istočne islamske zemlje krajem IX. st. 

Aglabidi U Tunisu koji je postao privremenim korisnikom rasula u Maroku, još je Harun al- 
Rašid god. 800. postavio kao namjesnika Ibrahima ibn Al-A glaba koji se odmah nakon 
preuzimanja dužnosti osamostalio zadovoljivši se naslovom emira i priznavajući nominalni 
kalifov suverenitet. Političko središte Ibrahimova emirata, Kairuan, uskoro je postalo 
ishodištem brojnih osvajačkih pothvata. 


Jedan od veoma teških unutrašnjih problema aglabidske sjeverne Afrike Ifrikije bile su česte 
pobune Berbera. Arapi su i u toj zemlji većinom živjeli u gradovima 1 bili vojnici, 
zemljoposjednici i vlastodršci. Naprotiv, Berberi su bili seljaci. U mnogim brdskim 
područjima ostali su po uvjerenju haridžiti i faktično nepokoreni. Ali i arapske posade u 
gradovima, koje su trebale biti oslonac vlastima, često su bile u pobuni ili zbog nasilja 
lokalnih zapovjednika ili zbog samosilne vladavine kairuanskih emira. 

Zbog takvih okolnosti Aglabidi su veoma rano počeli organizirati profesionalnu vojsku koja 
se sastojala od njihovih crnačkih ili bijelih robova kojima su dali slobodu, ali su ih zadržali u 
obavezi da budu plaćeni vojnici, na raspolaganju samo emirske vlasti. 

Osiguravši na taj način svoj autoritet, aglabidski su emiri uvidjeli da je nužno uposliti 
ambicije arapskih ratnika i time ih odvratiti od težnji da se bore za centralnu vlast u emiratu. 
U tu svrhu je emir Zijadet, poslije niza pljačkaških pomorskih napada na obale bizantske 
Sicilije, u god. 

827. onamo poslao organiziranu osvajačku vojsku. Cio je taj pothvat dobio obilježje svetoga 
rata protiv nevjernika, a na čelu ekspedicije bio je ugledni znalac Kurana i asket Asad ibn Al- 
Forat. Prvi njen veliki uspjeh bilo je osvojenje grada Agrigente, ali pohod na Sirakuzu nije 
uspio. Otada su se borbe s prekidima vodile 65 godina. Već 830. osvojen je Palermo, a za 
njim, u većim ili manjim vremenskim razmacima, zaredom niz drugih gradova i dijelova 
otoka. Sirakuza je pala tek 878. a 902. i posljednje bizantsko uporište na Siciliji, Taormina. 
Još iste godine aglabidski se emir Ibrahim II. iskrcao u Kalabriji, ali je pri osvajanju Cosenze 
poginuo. Svega sedam godina nakon toga 909 aglabidsku je dinastiju srušio šiitski pokret koji 
se u svom početku oslanjao na berbersko stanovništvo Male Kabilije istočni Alžir. 

Tulunidi Egipat je bio daljnje veliko sjevernoafričko područje koje se otcijepilo od kalifske 
vlasti Abbasida. Izvršio je to zapovjednik arapskih četa u Egiptu, Ahmed ibn Tulun, sin 
turskog roba iz Fergane. Kad su kalifatu u vezi s ustankom crnačkog robija u Mezopotamiji 
Zinđa ustrebala, povrh redovitih, ionako veoma visokih poreskih dažbina što su opterećivale 
provincije, još i dodatna novčana sredstva, Ahmad je, oslanjajući se na negodovanje 
egipatskog stanovništva, uskratio svako slanje poreza u Mezopotamiju. 

Time se Ahmad ibn Tulun faktično osamostalio 868-884. Pridržanim sredstvima veoma je 
brzo stvorio snažnu profesionalnu vojsku, sastavljenu od oslobođenih turskih i crnačkih 
robova, poduzeo opsežne javne radove oko regulacije nilskih voda i umjetnog natapanja. U 
Fostatu starom dijelu današnjega Kaira podigao je cijelu jednu gradsku četvrt u kojoj su se 
isticale veličanstvena džamija i golema bolnica. Godine 879. Ahmad se okoristio smrću 
sirijskog upravnika pa je svojoj vlasti podvrgao i tu zemlju, koja još od faraonske vladavine 
nikad nije bila sjedinjena s egipatskom državom. 

Premda se Ahmad bio faktično osamostalio, on ipak nije želio poništiti nominalnu vrhovnu 
vlast kalifa. Zbog toga je bilo moguće da njegov sin i nasljednik, Humaravaih, nije u Bagdadu 
bio priznat upravljačem Egipta i Sirije, pa je on isti onaj položaj što ga je imao njegov otac 
morao izvoj-štiti oružjem. Nakon toga čak je svoju kćerku uspio udati za novoga kalifa u 
Bagdadu Al-Mutadida, 892-902. 

Arapski povjesničari prikazuju Humaravaiha kao grabežljivca, pijanicu i rasipnika koji je 
svojom raskoši nadmašio čak i sve što je bilo ostvareno u samom Bagdadu. Jedan od 
spomenika njegova vremena bila je i njegova veličanstvena rezidencija koja se ubrajala među 
najsjajnija dostignuća islamskog graditeljstva. 

Vlast Tulunida u Egiptu zasnivala se samo na snazi i odanosti najamničke vojske, pa se mogla 
održati samo dok joj je vojna sila bila pripravna služiti. Ali skrajnja rastrošnost Tulunida 
uskoro je iscrpla državne prihode, pa se vojska počela osjećati nedovoljno plaćenom. Zaredale 
su pobune. Vladavina Humaravaihovih nasljednika bila je već toliko slaba, da je vojska kalifa 


Al-Muktafija 902-908 bez teškoća posljednjemu od njih najprije preotela Siriju i Palestinu, a 
905. osvojila i Kairo, vrativši Egipat u sastav abbasidske države. 

381 

Fatimidi u Ifrikiji Svega četiri godine poslije tih događaja u Egiptu došlo je do bitno važnih 
promjena u Ifrikiji Tunisu 

koje su uskoro rezultirale novim otcjepljenjem Egipta od Bagdadskog kalifata. Te su 
promjene bile vezane uz djelatnost šiitske sekte ismaelita. Njezini su pristalice smatrali da su 
Prorokovi izravni potomci, rođeni u lozi Muhamedove kćeri Fatime i njegova sinovca i zeta 
Alije ne samo jedini zakoniti nasljednici vjerske i političke vlasti u kalifatu, nego i 
utjelovljenje samoga Allaha, pa su stoga svete osobe, imami. Ali o slijedu imama bilo je 
različitih rodoslovnih tumačenja. Za razliku od drugih šiita, ismaeliti su smatrali da je sedmi 
imam, počevši s Alijom, bio i ostao stariji sin Ali-jina prapraunuka Džafara, Ismael, a ne, 
nakon njega, i mlađi Džafarov sin Musa al-Kasim. Ismaelova mahdijevska poslanička i 
obnoviteljska moć čeka nakon Ismaela u pritajenosti da se ponovo rodi u nekome od njegovih 
potomaka kad Allah odredi da se zbude obnova iskonskog islama. Četvrti Ismaelov potomak, 
Obaid Allah živio je krajem IX. i u početku X. st. u sakrivenosti i čekanju na sveti trenutak. 
Istovremeno ismaelitski su tajni propovjednici i misionari širili propagandu u korist budućega 
Mahdija. Jedan od njih, Jemenac Abu Abd Allah, pridobio je za svoja shvaćanja Berbere u 
Maloj Kabiliji istočni Alžir. Njegov pokret je toliko ojačao, da je zahvatio i aglabidsku 
Ifrikiju. Poslije pogibije Ibrahima II. u Ka-labriji 902, njegov nasljednik više uopće nije bio 
kadar da se uspješno odupire ismaelitskoj plimi. Najzad, god. 909., Abu Abd Allah je zauzeo 
Kairuan i time dokončao vlast Aglabida u Tunisu. 

U međuvremenu je "sakriveni imam" Obaid Allah izbjegao pred abbasid-skim vlastima iz 
Sirije, pa je preko Egipta i Libije došao u južni Maroko, ali ga je ondje lokalni vladar bacio u 
zatvor. Stoga je bilo potrebno da mahdijev imamov navjestilac, Abu Abd Allah, koji je već 
dotle postao gospodarem Ifrikije i stolovao u Kairuanu, dođe s vojskom u Maroko, ondje 
oslobodi imama i dovede ga u Kairuan gdje je proglašen pravovjernim kalifom 909-934, 
postavši na taj način osnivačem dinastije 

Fatimida. 

Ali uskoro se pokazalo da Obaid nipošto nije produhovljena 1 sveta ličnost kako se to 
očekivalo od imama i mahdija, to jest čovjeka čijim djelovanjem upravlja sam bog. Bio je 
pohlepan za materijalnim dobrima, raskalašen i beskrupulozan tiranin. Svim time razočarao je 
stanovništvo, pa je čak i Abu Abd Allah bio umiješan u zavjeru protiv njega. Ali Obaid Allah 
ga je predusreo 1 dao ubiti. 

Nakon takvog učvršćenja svoje moći, Obaid Allah je razvio opsežnu osvajačku djelatnost. 
Ojačao je svoju vlast na Siciliji, privremeno zaposjeo Egipat, uza svoju politiku vezao 
istočnoalžirsko berbersko pleme Sanhađa i iz tuniskih luka i sa Sicilije vršio pomorske napade 
na obale južne Italije, na otoke u zapadnom dijelu Sredozemnoga mora i čak na južne obale 
Francuske. U svim tim pothvatima glavna vojna sila bili su Berberi iz plemena Kotama i 
Sanhađa, a kalif je osim toga imao i jake odrede crnačke 

garde. 

Za plaćanje vojske i troškove upravnog aparata kalif je uvodio nove, veoma teške poreze. 
Takvi zahtijevi a i brutalno nametanje šiitskoga vjerskog opredjeljenja omrznuli su fatimidsku 
vladavinu, pa je za Obaid Alla-hova sina i nasljednika Abul Kasima došlo do opasne pobune 
koju je 

pokrenuo Berber haridžitskog uvjerenja, Abu Jazid. Ali, uz pomoć plemena Sanhađa, Abu 
Jazid je bio poražen, uhvaćen i smaknut. 

Poslije pobjede nad haridžitskim ustankom fatimidski je kalifat iskoristio slabost i neslogu 
pojedinih berberskih područja u sjevernoj Africi pa je upornim napredovanjem do 958. 


proširio svoju vrhovnu vlast sve do obale Atlantskog oceana. Ali glavni cilj fatimidske 
politike ostao je 1 dalje istok, u prvome redu Egipat, a zatim i matične islamske zemlje na 
Arapskom poluotoku. 

Iksididi u Egiptu Za ostvarenje prvoga cilja u tome planu prilike su u drugoj polovici X. st. 
bile veoma povoljne. Nakon što je 905. u Egiptu srušena dinastija Tulunida, Bagdadski je 
kalifat dopustio da se ondje formira nova faktično samostalna vlast Ikšidida kojoj je 935. bio 
osnivačem Muhamed ibn Tugđ, ratnik turskog podrijetla, kome je sam kalif odobrio 
samostalnost, uz uvjet da se odupire pretenzijama tu-niskih Fatimida. 

Fatimidi u Egiptu Ikšididski Egipat bio je snažan svega tridesetak godina. Nakon toga je 
uporna fatimidska vjerska propaganda, popraćena obilnim podmićivanjima, počela donositi 
plodove. Poslije smrti emira Kafara 968 u Egiptu je zavladalo potpuno rasulo, pa je fatimidski 
general Džavhar, podrijetlom kršćanski rob sa Sicilije, do sredine 969. zauzeo cio Egipat. 
Četiri godine poslije toga fatimidski je kalif Al-Muiz prepustio vlast u Ifrikiji plemenu 
Sanhađa, a on se s bogatom kalifskom riznicom i snažnim vojnim odredima preselio u Egipat 
973. Otad se fatimidska šiitska vlast održala u Egiptu više od dva stoljeća do 1171. 
Fatimidskim je kalifima uspjelo da tu zemlju u veoma kratkom roku učine najmoćnijom i 
najbogatijom državom u islamu. Zavladao je ustaljen poredak, ostvaren ekonomski prosperitet 
i uvedena vjerska tolerancija, tako da su čak i kršćani mogli vršiti važne državne dužnosti. 
Arapska supremacija nije smetala ni drevno, autohtono koptsko stanovništvo da se afirmira u 
javnome životu. Sklonost prema prihvaćanju raznovrsnih tradicija i utjecaja omogućila je, u 
uvjetima znatnog porasta materijalnog blagostanja, izraziti polet islamske znanosti i 
umjetnosti. Ali, došljačka vlast je svoju vojnu moć temeljila na novačenju turkestanskih i 
crnačkih plaćeničkih četa, a one su, s vremenom, u kriznim trenucima režima djelovale kao 
presudan faktor u zbivanjima. 

Prve teškoće očitovale su se već početkom XI. stoljeća, kad je kalifom bio umno poremećeni 
Al-Hakim. On je dokinuo vjersku toleranciju i žestoko progonio u prvom redu sve 
nemuslimane, ali i među muslimanima one koji su se odupirali ismaelitskom šiitizmu. 
Osobito je veoma jak utjecaj na kalifa imala radikalna ismaelitska sekta što ju je osnovao 
Turčin Al-Darazi u. 1019. Po njemu je ona dobila naziv druži, a smatrala je da je Al-Haki- 
mova vjerska nepomirljivost dokaz da se u njemu utjelovio sam bog. U svom radikalizmu Al- 
Hakim je dao razoriti kršćansku crkvu Sv. Groba u Palestini, a ukinuo je i mnoge islamske, 
tradicijom utvrđene, obavezne vjerske obrede. 

Svim time Al-Hakim je izazvao nezadovoljstva, pa je poginuo u zavjeri 1021. Njegovi 
nastavljači nastojali su obnoviti pređašnju epohu prosperiteta 

Istočne islamske zemlje krajem XI. st. 

i tolerancije, pa se to izrodilo čak u lakoumno rasipništvo i nebrigu za čvrstoću vlasti u 
rubnim pokrajinama. U takvim okolnostima potpuno su se osamostalile dvije sjevernoafričke 
oblasti: Tunis s istočnim Alžirom, pod vlašću berberskoga plemena Sanhađa, i središnji Alžir, 
pod dominacijom plemena Zenata. 

Budući da fatimidska država nije bila kadra da sama intervenira u Ifrikiji, ona je onamo 
poslala nomadsko-ratničko pleme Banu Hilal, koje se iz Nedžda, u središnjoj Arabiji, doselilo 
u Gornji Egipat i ondje vršilo teške zulume. Na prolasku, plemenu Hilal se u Kirenaiki i 
Tripolitaniji pridružilo i pleme Banu Sulaim, pa su ti osvajači preplavili Tunis i istočnu 
polovicu Alžira uništivši države berberskih Sanhađa i Zenata. Njihovim dolaskom uvelike se 
izmijenio etnički sastav stanovništva, razorena je agrarna privreda sjeverne Afrike i razbijen 
proces urbanizacije na njenim sredozemnim obalama. Izvan dosega toga beduinskoga vala 


ostali su samo zapadni Alžir, Maroko i islamska Španjolska, gdje je berberski utjecaj ostao 
snažan i još se u budućim stoljećima povećao. 

Tahiridi Usporedo s otcjepljivanjem zapadnih pokrajina od iračke jezgre Bagdadskog kalifata 
vršilo se i odlamanje pojedinih područja na istoku. Prvi se ondje odvojio Horazan, pod 
vladavinom perzijskih Tahi-rida 822. Oni su isprva imali prijestolnicu u Mervu stara 
Baktrijska Antiohija, zatim su je premjestili u Nišapur, u Partiji, a svoju su vlast proširili na 
najveći dio središnjega i južnog Irana. 

Safaridi, Samanidi U posljednjoj četvrti IX. st. Tahiride je uklonilo nadiranje Safarida, kojima 
je polazište bio jugozapad današnjega Afganistana Sistan. Šireći svoje područje prema 
sjeveru, ta se vladalačka kuća u Transoksijani području sjevernijem od toka Amu-Darje 
sudarila s teritorijem kojim je po ovlaštenju bagdadskog kalifa upravljala porodica Samanida, 
a sjedište joj je bilo u Buhari. Suzbivši Safaride, Samanidi su u prvoj polovici X. st. ovladali 
prostranom oblašću od zapadnih obronaka Pamira do Kaspijskoga mora i Teherana a prema 
jugu do Beludžistana. U nizu gradova Hodžentu, Samarkandu, Buhari, Mervu, Nišapuru, 
Kermanu razvili su visoku urbanu civilizaciju koja je pod okriljem islama obnavljala baštinu 
stare perzijske kulture. 

Otkidanje niza udaljenijih pokrajina i njihovo potpuno ili djelimično osamostaljivanje od 
središnje vlasti bilo je ne samo posljedica centrifugalnih ili nedovoljno integriranih područja s 
jakim predarapskim etničkim i kulturnim tradicijama, nego također i rezultat mnogih 
unutrašnjih kriza i slabosti samoga abbasidskog kalifata. 

Jedan od važnih faktora koji su nepovoljno djelovali na unutrašnju snagu Kalifata bila je 
činjenica što arapski osvajači nisu bili kadri da na golemom prostranstvu svoje države trajno 
ostanu neposredna vojno-oku-paciona sila, kako su to još bili u ornejadsko doba. Oni su 
doduše i dalje bili povlašteni društveno-politički sloj, ali su sve više postajali samo 
korisnicima svoje vlasti, a sve manje izravnim oružanim osloncem ostvarenog poretka. Taj su 
poredak sada štitili vojnom silom koja se pretežno sastojala od skupih, etnički stranih i 
nedovoljno pouzdanih plaćenika. Već od prve polovice IX. st. jezgru državne vojske čini 
kalifova garda, sastavljena od turskih odreda koje su zvali mamelucima. Uz njih je u 
različitim jedinicama bilo Berbera, Crnaca, Indijaca i bijeloga robija, kupljenog iz različitih 
zemalja. Protiv svemoći njihovih zapovjednika došlo je već za kalifa Al-Mutasima, u prvoj 
polovici IX. st., do pobune arapskih odličnika, ali je pobjeda pripala turskoj vojsci, nakon 
čega su izvršena okrutna smaknuća urotnika. 

U kovitlacu borbi za utjecaj koje su slijedile nakon Al-Mutasimove smrti 842 na prijestolju se 
u 28 godina smijenilo 6 kalifa, od kojih su četvorica poginula od zavjereničke ruke, a kalifska 
je vlast postala igračkom u rukama suparničkih grupacija. 

Počevši od 870. nastupila je privremena stabilizacija, a državna je vlast nastojala da strogom 
štednjom, suzbijanjem korupcije 1 disciplinom u vojsci i upravi ostvari oporavak državnih 
financija i obnovi autoritet kalifova dostojanstva. 

Ali s početkom X. st. nadošla je nova etapa kaosa, kad se i opet u pedesetak godina smijenilo 
sedam kalifa, od kojih je većina bila smaknuta u vojnim pobunama i suparništvima različitih 
pretendenata na vlast. 

Unutrašnjopolitička zbivanja u kalifatu, koja ispunjaju više od stotinu godina od kraja prve 
polovice IX. do početka druge polovice X. st. suvremena su s procesom otkidanja udaljenijih 
pokrajina u Africi i srednjoj Aziji. Ali osim dinastičkih borbi i sukoba oko pretenzija vojnih 
klika, abba-sidsku su državu rastakale i brojne vjerske i socijalne suprotnosti koje su bile 
rezultat i izraz dubljih nezadovoljstava zbog općega društvenog poretka u državi. 

25 Srednjovjekovno doba povijesnog razvitka 

Babekov ustanak Još na prekretnici VIII. u IX. st. nastala je u oblastima južno od Kaspijskog 
mora vjerska sekta, srodna 

šiitizmu, ali s jakim primjesama staroperzijske mazdaičke religije u pogledu zamisli o 
temeljnoj dualističkoj opreci sila svjetlosti i sila tame i o vječnoj seobi duša. U vrijeme kalifa 
Al-Mamuna 813-833 ta je učenja prihvatio propovjednik Babek davši mu dublji socijalni 
smisao. Negirajući bogatstvo kao služenje božanstvu tmine, on je 816. pokrenuo snažan 
vjerski i revolucionarni pokret koji je zahvatio sjeverozapadne oblasti Irana i Azerbejdžan. 
Pobunjenici su zahtijevali kolektivno posjedovanje zemlje onih koji je obrađuju. Time su 
snažno utjecali na seosko stanovništvo, ali je njihovo protivljenje privatnom vlasništvu 
privlačilo i gradske pučke slojeve, svjedoke skrajnje raskoši i silništva velikaša koji su 
stolovali i orgijali u svojim gradskim rezidencijama. 

Borba abbasidske vlasti protiv Babekova ustanka potrajala je dva-desetitri godine, a slomile 
su ga turske čete tek 838., pri čemu je Babek bio zarobljen i smaknut s velikim brojem svojih 
pristalica. 

Ustanak Zinđa Osim mnogih borbi protiv šiitizma i, naročito, njegovih ekstremnih struja, kao 
što su bili ismaeliti, sa svojim izrazitim neprijateljstvom prema bogatstvu, kao i protiv 
zaostalih uporišta haridžitizma, koji je zahtijevao jednakost svih muslimana, bez obzira na 
njihovo etničko podrijetlo ili socijalnu pripadnost, državna je vlast, kao zaštitnik društvenog 
poretka, imala naročito velikih teškoća s pobunom crnačkih robova koja je izbila u posljednjoj 
trećini IX. stoljeća. Ti su robovi bili dopremani iz istočne Afrike, s područja od današnje 
Kenije do Mozambika koje su arapski pomorci nazivali zemljom Zinđ, pa su po tome afričko 
roblje u Mezopotamiji nazivali Zinđima. Oni su pod najtežim uvjetima radili na branama i 
nasipima za navodnjavanje, na plantažama pamuka, u rudnicima metala, soli i salitre. Ustanak 
robova izbio je 869., a na čelu mu je bio Ali ibn-Muhamed, arapski propovjednik haridžit- 
skog opredjeljenja. Ustanak je obuhvatio južnu Mezopotamiju i susjedni Huzistan i okupio 
više stotina tisuća robova. Zauzevši Basru, pobunjenici su taj grad učinili središtem svoje 
vlasti i daljnje borbe. Uspjeli su suzbiti nekoliko ofenziva kalifove vojske, ali nisu imali 
nikakve koncepcije o vlastitom privrednom i društvenom poretku, pa nisu stvorili trajnu 
osnovu svoga otpora. Poslije 14 godina ustanak je najzad 883. slomljen, a nad uhvaćenim 
borcima izvršeni su okrutni pokolji. 

Koliko je god ustanak Zinđa bio dugotrajan i strašan po broju žrtava, on je ipak bio lokalno 
ograničen na jug Mezopotamije i na društveno naj obespravljeni ju kategoriju crnačkih 
robova. Kudikamo veću teritorijalnu rasprostranjenost i širi angažman stanovništva ostvario je 
ustanak karmata koji je postupno nicao na temelju dubokih nezadovoljstava s društvenim 
poretkom i izgradio dalekosežne zamisli o radikalnoj preinaci državnog ustrojstva. 
Karmatski ustanak Karmatski pokret započeo je svoj razvitak na temelju vjerskih shvaćanja 
ismaelitskog šiitizma, koji je formirao od pravovjernoga islamskog učenja veoma različitu 
kozmogoniju i nauk o uzastopnim božjim emanacijama, srodan učenju gnosticizma. Po- 

386 


Uzvojni minaret Velike džamije u Samari, oko 850. 

čevši od iskonske božje ličnosti, božje se biće sedam puta hipostaziralo, na sve materijalnijoj 
razini, te je tako najzad nastao čovjek. Da bi ljudsko biće vratio njegovu ishodištu, Bog je 
ljudima zaredom poslao sedam proroka, među kojima je peti bio Isus, šesti Muhamed, a sedmi 
i posljednji, Ismael, "sakriveni Mahdi", to jest "onaj koga Bog vodi", budući obnovitelj 
neizopačenoga islama. Premda je Ismael u petom koljenu izravni potomak Prorokove kćeri 
Fatime umro još 760., ismaeliti su širili svoj tajni nauk batin; otuda za njihov pokret i naziv 
batinija o budućem novom utjelovljenju Ismaela i početku nove epohe u povijesti 
čovječanstva koja će donijeti pobjedu iskonskom islamu i pravdu za sve ljude koji priznaju 
svemoć Allaha. 


Najrevnosniji pobornik ismaelitske batinije sredinom IX. st. bio je Abdullah ben Maimun al- 
Kadah. On je tajnovitoj i prvobitno pretežito vjerski obojenoj batiniji dao politički program po 
kome je trebalo srušiti sunitski kalifat Abbasida u Bagdadu i stvoriti novu islamsku državu 
kojom će upravljati tajna organizacija upućenih u Božje nakane, u sebi hijerar-hizirana po 
stupnju svetosti svoga stvarnoga života i spoznaje božanstva. 

Abdullahova učenja je oko 870. prihvatio i zatim ih dalje razvio irački seljak Hamdan 
Karmat, uključivši u sklop vjerskih i političkih nazora svojih 

preteča još i ogorčenja autohtonog seljaštva Iraka i Irana s njihovom pod-jarmljenošću 
abbasidskim vlastodršcima, arapskim doseljenicima i svima drugim korisnicima državne 
vlasti, koji su ili izravno, kao veliki zemljoposjednici, ili neizravno, kao uživaoci dohodaka 
što su ih primali od države, sudjelovali u eksploataciji seljaštva kao radne snage u zavisnom 
položaju na imanjima. Karmatova organizacija bila je sazdana kao mreža tajnih društava, a 
temeljila se na zajednici imovine i dobrovoljnom pristupanju. Nakon razdoblja inicijacije 
novopridošlica je obavezno pridruživao svoju dotadašnju imovinu sveukupnim dobrima 
zajednice. Članovi pojedinih organizacija održavali su zajednička blagovanja i pri tome jeli 
"rajski kruh" u znak svoga jedinstva i očekivanja "doba pravde" za sve ljude, narodnosti i 
rase. Sveti rat za svoje ciljeve smatrali su svojom dužnošću a okrutnost u toj borbi bila je 
dopuštena. 

Za vrijeme ustanka Zinđa u pobuni su sudjelovali i južnomezopotamijski karmati, a nakon 
njegova ugušenja 883 oni su nastavili svoju agitaciju i uskoro pokrenuli svoj vlastiti ustanak. 
Najprije je jedan Karmatov propovjednik osnovao samostalnu karmatsku državu u Bahreinu 
889 a zatim se to područje pretvorilo u ishodište njihovih akcija. Agitatori i ratnički odredi 
krstarili su Irakom, Sirijom i Jemenom. Godine 913. zauzeli su Basru i Kufu, na sjeveru 
dopirali sve do Mosula, a prema jugozapadu su preko Omana, Jemena i Nedžda provalili u 
Hedžas, gdje su 930. zauzeli Meku i odnijeli "crni kamen". 

Iako karmati nisu područja u koja su prodirali priključivali svome državnom teritoriju nego su 
ih samo pljačkali i uništavali ono što nisu mogli ponijeti, ipak se činilo da će njihov upad u 
Bagdad 931 dokrajčiti postojanje abbasidske vlasti. Ali u zbivanjima te godine njihovoga 
tadašnjega vođe, Abu Tahira, nestaje pod nepoznatim okolnostima, a cio ustanak otada naglo 
slabi. Karmatski se pokret razjedinjuje u više manjih žarišta, u Mezopotamiji, u sjevernoj 
Siriji, u Jemenu, odakle su još do početka XI. st. lokalni proplamsaji pobune ugrožavali 
politički i društveni poredak. U Siriji i Egiptu njegovim su baštinicima postali pripadnici još 
radikalnije sekte druza, a na karmatskoj se tradiciji formirala u XI. stoljeću, u Perziji, sekta 
asasina od hašišin - oni koji se omamljuju hašišem. 

Buvejhidi U vrijeme otcjepljivanja perifernih pokrajina i unutrašnjih vjerskih i socijalnih 
ustanaka kalifska je vlast u Bagdadu pala na najnižu razinu i oni su poglavari države i vjere 
još samo po imenu. Uoči polovice X. st. u Bagdadu se domogao vojne vlasti perzijski ratnik 
šiitskog opredjeljenja Ahmad ibn Buvejha. On je uskoro s prijestolja uklonio dotadašnjega 
kalifa i postavio kao svoju figuru drugoga člana abbasidske dinastije, Al-Mutija 946-974, koji 
se nije odupro uvođenju šiitskih obreda u cijeloj državi, premda je, po tradiciji, trebao biti 
zaštitnik sunitske interpretacije islama. 

Buvejhidi su faktično vladali kalifatom više od stotinu godina do 1055. Isprva su pojedini 
članovi toga roda držali nekoliko samostalnih provincija u Perziji i Iraku, koje su samo 
formalno priznavale vrhovništvo Ah-mada 1 njegova kalifa. Ali god. 977. je Ahmadov nećak 
Adud al-Davlah sjedinio sve te zemlje u jednu političku zajednicu koja je obuhvaćala Perziju i 
najveći dio Iraka, a prijestolnica mu je bila u Širazu. On je nosio 

perzijski naslov šahinšah, a kalifu je prepustio ostatak Iraka kao zasebnu provinciju. 


Vladavina toga Buvejhida ostvarila je privredni oporavak države. Veoma mnogo je učinjeno 
na obnovi i uzdržavanju kanala, podizanju brana, o čemu je ovisila uspješnost poljoprivrede u 
Mezopotamiji. Trgovini je pomagala relativna unutrašnja sigurnost a i održavanje bunara duž 
karavanskih putova. Adud al-Davlah je znatna sredstva namijenio gradnjama i podizanju 
ustanova važnih za javno dobro. Na mjestu gdje je po predaji bio grob Prorokova sinovca i 
zeta Alije dao je izgraditi veličanstveno svetište, u Bagdadu i drugim gradovima podizao je 
sjajne palače i džamije, a od naročite je važnosti bila velika bolnica u Bagdadu, snabdjevena 
stručno izobraženim osobljem. 

Takav privredni i kulturni napredak potrajao je bez dubljih smetnji sve do drugoga desetljeća 
u XI. stoljeću. U to vrijeme pada, uz ostala dostignuća, osnutak velikoga astronomskog 
opservatorija u Bagdadu, a zatim i znanstvene akademije u istome gradu, koja je ubrzo 
sakupila impresivnu količinu od oko 10.000 rukopisnih knjiga sa svih područja tadašnje 
učenosti. 

Ali nakon 1012. smrt buvejhidskog šahinšaha odnosno sultana Bahah al-Davlaha ponovo su 
se rasplamsavale dinastičke borbe među njegovim sinovima u kojima su i opet uvelike 
sudjelovale turske plaćeničke čete. Kako su Turci priznavali sunitski islam a Buvejhidi su bili 
šiiti, i sam se Bagdad, u kome su nominalno vrhovnu vlast držali sunitski kalifi, opredjeljivao 
za Turke, očekujući od njih spasenje od šiitskih vlastodržaca. 

Gaznavidi Turski utjecaj u Bagdadu jačao je i zbog toga što je od druge polovice X. st. u 
istočnim i sjeveroistočnim dijelovima Irana sve više rasla moć turskih Gaznavida. Osnivač te 
vladalačke kuće bio je turski oslobođeni rob Alp Tigin koji je bio u službi Samanida kao 
vojnik tjelesne garde. Uznapredovavši u vojnoj službi, 961. je postavljen za upravnika 
provincije Horazan. Ali kad je ondje pokušao da se osamostali, prognan je u istočne pokrajine 
pa je ondje oružanim prepadom osvojio grad Gazna, oko 150 km od granice Afganistana s 
Indijom, pa je na tome području osnovao samostalnu državu koja je uskoro obuhvatila 
prostrano područje od Kabula do obala Omanskog zaljeva. 

Nastavljač Alp Tiginova djela bio je njegov bivši rob, zatim posinak i zet Subuk Tigin. On je 
osvojio oblast Pešavar, na gornjem Indu sjeverni Pakistan. Do najveće moći dovinula se 
država Gaznavida za Subuk Tiginova sina Mahmuda 997-1030 koji je svojoj vlasti podvrgao 
Pendžab s njegovim središtem Lahore, zatim oblast Multan između srednjeg toka Inda i 
njegove lijeve pritoke Satledž te pokrajinu Sind, čime su glavni dijelovi današnjega Pakistana 
postali sastavnim dijelom države Mahmuda od Gazne. 

Zapadni susjed Gaznavida bila je država Buvejhida koja je u Mah-mudovo doba zapadala u 
razdoblje kriza zbog dinastičkih suparništava. Da bi ojačao svoj položaj prema buvejhidskom 
šiitskom sultanatu, Mahmud je revnosno branio sunitizam i objavljivao da priznaje i vjersko i 
političko vrhovništvo pravovjernih abbasidskih kalifa. Definirajući svoje pothvate kao 
kaznene ekspedicije protiv krivo vjernika, on je Buvejhidima preoteo Toharistan s Balkhom, 
Horazan, Tabaristan područje južno od Kaspij- 

skoga mora i središnji Iran s Ispahanom, skučivši Buvejhide na Fars i Kirman. Za sve te 
uspjehe imenovao ga je dvadesetipeti abbasidski kalif, Al-Kadir 991-1031 "Desnom rukom 
Države" Džamin al-Davlah 1 dao mu naslov sultana. 

Kao i mnogi drugi islamski vlastodršci, Mahmud od Gazne je nakon osvajačkih uspjeha 
razmjerno kratkotrajno razdoblje unutrašnje političke stabilnosti iskoristio za raskošne gradnje 
i razvitak blagostanja na svome dvoru i u krugu svojih pouzdanika. Tome sjaju pridonosila je i 
plodna djelatnost mnogih umjetnika, pjesnika, povjesničara, putopisaca, filozofa i 
prirodoznanstvenika matematičara, astronoma i liječnika, koja u mnogom pogledu pripada 
među najvrjednija postignuća srednjovjekovne kulture Prednje Azije što su, nadovezujući se 
na starije tradicije, ostvarena pod okriljem vlasti. 


Seldžuci Ali već nakon završetka Mahmudove vladavine 1030 država Gaznavida počinje 
slabiti, ponajviše pod udarcima turskih Sel-džuka koji nadiru iz Turkestana i Transoksijane 
prema zemljama što su ih držali Gaznavidi. 

Seldžuci su prvobitno bili rod u turkestanskom plemenu Oguza koji nosi ime po svome 
glavaru Seldžuku. Napredujući iz kirgizijskih stepa Turkesta-nom, oni su se u X. st. probili 
preko Sir-Darje u Transoksijanu gdje su nastojali da se uposle kao ratnici u službi perzijske 
dinastije Samanida 1 njihovih nasljednika, također perzijskih Buvejhida. Njihov uspon bio je 
spor jer su i druge turske ratničke skupine zajedno s njima težile istim ciljevima infiltriranja 
na područje kalifata i uzdizanja k vlasti. Dominacija turskih Gaznavida, potkraj X. i u početku 
XI. st., u Afganistanu, Pakistanu, Horazanu i na pretežnom dijelu Perzijske visoravni, a 
pogotovu njihov sve snažniji utjecaj na kalifat u Bagdadu pri čemu su se abbasidski kalifi 
nadali da će uz pomoć Gaznavida čak zbaciti šiitski jaram Buvejhida, predstavljala je za 
Seldžuke veoma ozbiljnu zapreku. Stoga su se oni bez oklijevanja okoristili opadanjem 
gaznavidske moći nakon smrti Mahmuda od Gazne 1030. Već 1040. oni su pod vodstvom 
Seldžukova unuka Togrul-bega u bitci kod Daudanakana, u Horazanu, uništili vojsku 
Mahmudova nasljednika Masuda I. i osvojili Nišapur, koji sada postaje ishodištem njihovih 
daljnjih osvajanja. U naglim naletima oni su zauzeli Horezmiju, na donjem toku Amu-Darje, 
preoteli Gaznavidima Horazan i oblasti uz južnu obalu Kaspijskoga mora i zatim nadrli na 
središte buvejhidske vlasti u Farsu. Pred njihovim pritiskom povukli su se i Gaznavidi prema 
istoku, zadržavši samo Pendžab sa Sindom, u današnjem Pakistanu. Ali i ondje su Gaznavidi 
bili uništeni. Još početkom XI. st. počeo se u sjeverozapadnom Afganistanu, u oblasti Herata, 
izdizati iranski ratnički rod Gorida, Oni su isprva priznavali vlast Gaznavida, ali u vrijeme 
njihovih borbi sa Seldžucima odmetnuli su se i uspjeli osvojiti Gaznu 1049. A kad su Seldžuci 
svoje ambicije usmjerili prema Mezopotamiji, središtu kalifata i, zatim, još dalje prema 
zapadu, k Mediteranu, Goridi su se okomili i na Gaznavide u Pendžabu. Poslije dugotrajnih 
borbi tijekom XII. st. oni su 1191. zauzeli i Lahore, dokončavši time postojanje države 
Gaznavida, da bi već 1192. osvojili i Delhi koji je otad postao središtem njihove moćne 
države u sjevernoj Indiji. 

Slom šiitskih Buvejhida i napredovanje Seldžuka, koji su se bili opredijelili za sunitizam, 
urodilo je u Iraku i samom Bagdadu žestokim sukobima između pristalica pravovjernoga 
kalifa Al-Kaima 1031-1075 i pobornika šiitskoga krivovjerja. U takvim okolnostima kalif je 
pozvao upomoć Togrulbega i on je potkraj 1055. sa svojom turkmenskom vojskom ušao u 
Bagdad iz koga se prethodno, zajedno sa svojim četama, povukao dotadašnji guverner 
prijestolnice, Al-Basasiri, koji je također bio turske narodnosti. 

Konačnom ostvarenju neograničene vlasti Seldžuka u kalifatu suprotstavio se još jedan 
pokušaj buvejhidske vojske da pod zapovjedništvom AI-Baasirija, koji je dobio pomoć iz 
šiitskog kalifata Fatimida u Egiptu, preotme već izgubljenu prijestolnicu. Al-Basasiri je 1058. 
naglim prepadom uspio svladati seldžučku posadu u Bagdadu, zarobiti kalifa i primorati ga da 
se odreče svoga dostojanstva vrhovnoga poglavara islamske vjere u korist Fatimida. Bio je 
stoga potreban novi nalet glavnine seldžučke vojske na državno središte. Tom prilikom 
pobjeda je bila konačna, a svaki daljnji mogući otpor spriječen teškim krvoprolićima. Od tih 
događaja 1060, kalif je svu političku vlast prepustio Togrulbegu, dao mu naslov sultana i 
vezao ga uz rod Abbasida udajom jedne od svojih kćeri za pobjednika. Državni teritorij 
obuhvaćao je u tome trenutku cio Iran i cijelu Mezopotamiju, a kalifova se funkcija 
definitivno odvaja od vršenja političke vlasti i pretvara u zvanje vrhovnog poglavara islama. S 
uspostavom jedinstva u vjerskom opredjeljenju između vjerskog poglavarstva i nosilaca vojne 
i političke moći seldžučka je država stekla važan preduvjet unutrašnje konsolidacije. Ali 
političko i društveno ustrojstvo turskih osvajača nije pogodovalo izgradnji snažne i 
jedinstvene državne organizacije. 


Već je prvi Togrulbegov nasljednik, Alp Arslan 1063-1077, najveći dio svoje vladavine 
proveo ratujući sa svojim nepokornim rođacima i lokalnim upravljačima koji su pokušavali da 
se osamostale. Veoma je važno bilo njegovo napredovanje prema bizantskoj Maloj Aziji. 
Turske su čete već 1064. postigle vojne uspjehe u Armeniji, a u slijedećim su godinama 
prodrle u Kapadokiju i zauzele Cezareju 1067. Protiv te opasnosti Bizantsko je carstvo 
pokušalo povesti protuofenzivu. U trećoj od vojni što ih je poduzeo tadašnji car Roman 
Diogen 1068-1071 Bizantinci su u Armeniji, kod grada Mancikerta, sjeverno od jezera Van, 
pretrpjeli katastrofalan poraz u kome je i sam car bio zarobljen 1071. Iz toga zarobljeništva 
Roman Diogen je bio pušten tek pošto se otkupio znatnim iznosom i prihvatio mirovni ugovor 
kojim je Bizantu bio nametnut težak godišnji danak. 

Budući da je neposredno nakon toga Roman Diogen bio u Carigradu zbačen s vlasti, Alp 
Arslan se smatrao oslobođenim ugovornih obaveza pa se okoristio rasulom u Bizantu i 
započeo novo nadiranje kroz Malu Aziju prema Zapadu. Ta je ekspanzija dosegla vrhunac za 
Alp Arslanova sina i nasljednika Malikšaha 1072-1092. Godine 1077. Seldžuci su doprli sve 
do Mramornoga mora, a jedan od Malikšahovih rođaka je osvojeni dio Male Azije 1078. 
formirao kao zasebno upravno područje pod nazivom Sultanat Rum, sa središtem u Nikeji, 
nadomak Mramornoga mora. Poslije povlačenja iz Nikeje, središtem sultanata postao je, 
počevši od 1084., grad Ikonium. 

Usporedo s nadiranjem u Malu Aziju Seldžuci su svoju ofenzivu usmjerili i prema Siriji, pa su 
1075. osvojili Damask a 1076. Jeruzalem pre- 

otevši te pokrajine fatimidskom Egiptu. Osvojene oblasti odmah su se organizirale kao niz 
polusamostalnih emirata. Suparničke borbe koje su se uskoro zatim zapodjenule između 
sultanata Rum i sirijskih emirata, a i u samome sultanatu Rum oko baštine njegova osnivača 
Sulejmana ibn Kutlumiša, veoma su oslabile položaj Seldžuka u Maloj Aziji. To je omogućilo 
bitantskome caru Aleksiju Komnenu da između 1086. i 1092. oslobodi cio sjeverozapad Male 
Azije. Istovremeno sporovi u Siriji doveli su do intervencije seldžučkoga vrhovnog vladara, 
sultana Malikšaha. On je emirate Edessu, Antiohiju i Aleppo predao na upravljanje svojim 
oficirima, južnu Siriju s Damaskom i Palestinu prepustio je svome mlađem bratu Tutušu, a 
samostalnost sultanata Rum je dokinuo podvrgavajući njegovo područje svojoj neposrednoj 
vlasti. Time je bila privremeno nadvladana opasnost disperzije koja je ugrožavala seldžučku 
državu za prethodnih trideset godina, a Malikšahova efektivna vlast obuhvaćala je sveukupno 
područje od Kaspijskoga do Sredozemnoga mora kod Antiohije. 

Malikšahova vladavina bila je doba znatnih uspjeha seldžučkog režima. Velike zasluge pri 
tome pripadaju njegovu veziru Nizamu al-Mulku, veoma obrazovanom i sposobnom 
islamiziranom Perzijancu koji je za Alp Arslanova i Malikšahova razdoblja upravljao 
državnim poslovima. Po njegovoj inicijativi obnavljale su se i gradile ceste, popravljao i 
proširivao sistem nasipa i kanala, vodila redovita briga o sigurnosti prometa i održavanju 
putnih postaja karavanseraja. Za Nizamova vezirovanja obnovio se i veoma uznapredovao i 
kulturni život u zemlji. Na području školstva privatne su vjerske i pravno-znanstvene škole 
medrese postale državnim ustanovama, u kojima su učenici dobivali stipendije a nastavnici 
imali redovite prihode. Najviši domet među njima dostigla je bagdadska medresa, Nizamija, 
osnovana 10657. Na toj je školi djelovao i najveći islamski teolog Al-Gazali. U Nizamovo 
doba objavljena su brojna djela s područja prava, filozofije, povijesti, zemljopisa i 
astronomije. Jedan od rezultata astronomskih proučavanja bio je i reformirani kalendar, tzv. 
Jaladi-kalendar, koji se odlikuje izvanrednom točnošću vremenskih mjerenja i za više od pola 
tisućljeća prethodi uvođenju tzv. Gregorijanskog kalendara u kršćanskom svijetu, u doba 
Grgura XIII. 1582. Veoma je intenzivna bila i građevinska djelatnost u Bagdadu, koji je bio 
Malikšahova prijestolnica, ali i u nizu drugih gradova u svim oblastima zemlje. 


Vezirovanje Nizama al-Mulka i Malikšahov sultanat završavaju se gotovo istovremeno, u god. 
1092. Najprije je podjesen te godine neki pristalica ismaelitske ekstremističke sekte hašišina 
ubio Nizama al-Mulka, a zatim je, najvjerojatnije po nalogu abbasidskog kalifa Al-Muktadija, 
bio otrovan Malikšah, možda zbog toga što je zahtijevao od kalifa da vlast preda svome sinu 
što ga je kalif imao iz braka sa Malikšahovom kćeri, čime bi se na kalifski položaj faktično 
izdiglo Malikšahovo potomstvo. 

Smrću ove dvojice pobornika državnog jedinstva i centralizirane vlasti, sa sunitizmom kao 
državnom vjerom i snažnim utjecajem starih perzijskih političko-upravnih i kulturnih 
tradicija, seldžučki se sultanat iznova počeo komadati. Bilo je to u vezi s borbom oko 
nasljedstva među četvoricom Malikšahovih sinova, u koju se još upleo i tadašnji emir južne 
Sirije i Palestine. Iako je najstariji od Malikšahovih sinova, Barkijaruk, pobijedio, on je ipak 
nakon 1095. u svojoj neposrednoj vlasti zadržao samo Perziju i Irak, dok je Horazan i 
Transoksijanu prepustio jednome od svoje braće, 

sirijsko-palestinske emirate Tutušovim sinovima, a u istočnom dijelu Male Azije obnovljen je 
sultanat Rum sa sjedištem u Ikoniumu. 

Tako je neposredno uoči početka križarskih ratova seldžučka država bila znatno oslabljena 
diobom teritorija što su ga nekoć držali abbasidski kalifi. Ali osim toga još je i uvelike 
uznapredovali proces feudalne dezintegracije vlasti unutar svakoga od dijelova na koje se 
seldžučki sultanat raspao onemogućavao jedinstveni otpor i zajedničku borbu ugroženih 
emirata protiv opasnosti koja im je zaprijetila. 

4. PRIVREDNI I DRUŠTVENI ODNOSI U KALIFATU ABBASIDA I SELDŽUČKOM 
SULTANATU 

U Abbasidskom kalifatu kakav se oblikovao nakon otpada sjevernoafrič-kih pokrajina u 
Magrebu privredni je život bio veoma raznovrstan, prije svega zbog znatnih razlika u 
temeljnim uvjetima pojedinih njegovih područja. Tako je Egipat u osnovi sačuvao svoju 
tradicionalnu agrarnu privredu, vezanu uz specifični egipatski sistem poplavnog 
navodnjavanja nilske doline. Arapski je poluotok u biti ostao karakteriziran nomadskim 
stočarstvom i zemljoradnjom samo u onim ograničenim predjelima koji su imali trajno ili 
sezonski povoljne uvjete za obradbu tla. U Mezopotamiji je zemljoradnja bila 
najrasprostranjenija privredna djelatnost, dok je u Iranu, Horazanu, Transoksijani i 
Afganistanu velik udio u privredi imalo stočarstvo, uz dobro razvijenu obradbu tla svagdje 
ondje gdje su prirodni uvjeti za to bili povoljni. 

Osim tih glavnih oblika privrede, na cijelom je državnom području, u mnogima većim i 
manjim gradskim središtima cvalo zanatstvo, vodila se živa trgovina i ponegdje postojalo čak 
i veoma razvijeno bankarsko novčarstvo. 

Od agrarnih kultura, uzgoj pšenice i ječma posebice je bio razvijen u Egiptu, Mezopotamiji, u 
plodnijim dijelovima Irana i Horazana. U južnoj Mezopotamiji i Horezmiji uzgajala se riža. 
Veoma je bila rasprostranjena maslina a posvuda, od sjeverne Afrike do Pakistana, uspijevala 
je datuljina palma. Gdje je god bilo dovoljno vlage, veliko je značenje imala šećerna trska, 
proširena posebice u južnoj Mezopotamiji, po sirijskim oazama i Jemenu. Od tekstilnih 
biljaka, u Siriji, sjevernoj Mezopotamiji, Horazanu i Pakistanu uzgajao se pamuk, a u 
jugozapadnom Iranu, Arabiji i Egiptu lan. Od sjeverne Afrike i Egipta do Horazana i 
Beludžistana uspijevale su različite sorte vinove loze i mnogobrojne vrste voćaka. Posebno je 
značenje imalo povrtlarstvo u svim onim predjelima gdje je prirodno obilje vode ili umjetno 
natapanje omogućavalo intenzivnu eksploataciju tla. Područja tople klime i dovoljne 
navodnjenosti bila su poticaj i preduvjet za uzgajanje ukrasnog i mirisavog cvijeća, pa su neki 
predjeli u području Damaska, u Mezopotamiji južno od Basre, u oblasti između Buhare i 
Samarkanda zbog svojih vrtova i voćnjaka uživali slavu koja ih je uspoređivala sa zemaljskim 
rajem. 


Premda je teritorij Abbasidskog kalifata u znatnom dijelu svojih područja raspolagao 
bogatima vodenim tokovima, uspješnost agrarne proizvodnje zavisila je i u tim oblastima, kao 
i u onim s pretežno neplodnim tlom i oskudicom voda, o racionalnom raspolaganju vodom. 
Zavisno od okolnosti, to je raspolaganje poprimalo različite organizacione oblike. Tako je u 
Jemenu 

bitnu ulogu imao sistem brana koji je sastavljao bujice poslije obilnih kiša i sistem kanala 
kojima se voda upućivala na udaljenije površine. U beski-šnom je Egiptu periodičnost 
poplava koje su ispunjavale nilsku dolinu vodom nametala potrebu da se nakon opadanja 
vodene razine branama sustavi prebrzi otok vode i spriječi naglo sasušivanje tla, a da se, usto, 
sistemom kanala voda dovede 1 na više terene duž nilske kotline. U Mezopotamiji, gdje je 
korito dviju velikih rijeka uslijed tisućljetnih nanosa bilo izdignuto nad razinu okolnih nizina, 
postojao je sistem plovnih kanala između dviju rijeka i njihovih rukava te splet irigacionih 
kanala sa sistemom ustava i brana koje su suzdržavale nabujale tokove rijeka da bi se voda na 
pogodnim mjestima i u prikladno vrijeme ispustima upućivala u polja u većoj i manjoj 
udaljenosti od riječnoga korita. U Horezmiji, na donjem toku Amu-Darje, nisko poplavno tlo, 
sa sporim oticanjem voda, trebalo je održavati sistemom drenaže i odvodnjavanja radi 
optimalne raspodjele zaliha vlage. U različitim drugim predjelima, oskudnijima vodom Sirija, 
središnji dijelovi Irana, Azer-bejdžan, opskrba vodom i njena raspodjela vršila se pomoću 
crpki iz riječnih tokova, cisterni i bunara. U tu svrhu postojali su golemi drveni točkovi sa 
žličarama norije koji su vodu izdizali u visoke nadzemne kanale akva-dukte kojima se zatim 
voda otpremala u udaljenija područja. Veoma važnu ulogu i za natapanje obradivih površina i 
za napajanje ljudi i stoke imali su bušeni i prirodni bunari, rezervoari i izvori, kojima se 
posvećivala trajna pažnja. 

Ratarska tehnika na obradivim površinama nije ni izdaleka bila jedinstvena. Ona se u plodnim 
riječnim dolinama s dubokim slojem humusa na-dovezivala na stare tradicije plužne obradbe s 
volujskom zapregom, uz pomoć teškoga željeznog pluga koji je dubokim brazdama zadirao u 
oranicu. U predjelima s plićim slojem zemlje obradba se vršila lakšim plugovima ili čak 
motično, ako je tlo bilo u većoj mjeri kamenito ili obradiva površina malena. U nekim 
krajevima povećavala se plodnost tla upotrebom gnojiva, stočnoga, peradnoga, golubinjeg ili 
čak ljudskoga podrijetla. 

U okviru stočarske privrede izvršile su se za arapske vladavine važne preinake u sastavu 
općega stočnog fonda u zemljama Prednjeg istoka. Uzgoj 

goveda sve više nazaduje ustupajući prvenstvo ovčarstvu. Pri tome se, umjesto krava i bikova, 
iz Indije uvodi za ratarsku vuču prikladnija upotreba snažnijega govečeta, bivola. Za 
prenošenje tereta na kraćim relacijama i na težem terenu, posvuda se, od sjeverne Afrike do 
Turkestana, sve više upotrebljavaju magarci i mazge. U pustinjskim i polupustinjskim 
područjima najveće je značenje imala deva, i za transport, i za jahanje. Za borbena i brza 
teklička jahanja i dalje je nenadomjestiv bio konj. 

Osim ovaca i goveda, za arapsku opskrbu mesom, mlijekom 1 kožom služili su također konji 1 
deve. Devina dlaka bila je usto odlično predivo za tkanje ćebadi i šatorskih krila. 

Specifična dopuna prehrambenoj privredi stočarskoga podrijetla bilo je peradarstvo, 
pčelarstvo, lov i ribolov. U velikom su se opsegu uzgajale kokoši, purani, guske, fazani, 
golubovi. U Egiptu su se pri uzgoju peradi služili i nekom vrsti umjetnih ležišta, s umjetnim 
zagrijavanjem nalik na inkubatore. Lov je bio i sport, i zabava, i način dobavljanja dopunske 
mesne hrane. Lovilo se hajkanjem, spomoću pasa, iz zasjeda ili primjenom stupica, a predmet 
lova bila je sitna 1 krupna divljač, pa čak i velike zvijeri medvjedi, lavovi i leopardi. Ribolov 


je bio pomorski, riječni i jezerski, a u Egiptu i Donjoj Mezopotamiji riba se uzgajala i u 
mrijestilištima i ribnjacima. 

Pandan ratarsko-stočarskoj privredi bili su obrti i trgovanje. Pribavljajući svoje sirovine s 
jedne strane od rezultata poljoprivrede i stočarstva, s druge strane na temelju razvijenog 
rudarstva i metalurgije, a znatnim dijelom i uvoznom trgovinom, obrtnička je izradbena 
djelatnost istovremeno bila zavisna o razvijenosti poljoprivrede, stočarstva, rudarstva i 
trgovinske razmjene, kao što je i sama na sve njih djelovala i kao podstrek i kao dobavljač 
radnih sprava i robnog sadržaja u trgovinskom prometu. 

Među različitim obrtnim strukama možda je najistaknutije mjesto pripadalo tekstilnoj 
proizvodnji. U zapadnim dijelovima kalifata više se izrađivalo lanene tkanine, a u istočnome 
pamučne. Bilo je mnogo vrsta tkanina, od jednostavnih i grubih platna do brokata protkanih 
zlatnim i srebrnim nitima i tkanina ukrašenih biserjem, draguljima i optočenih zlatnim 
pločicama. Veoma je bila razvijena tehnika bojenja tkanina. Različito osnovno gradivo i 
raznovrsno obojenje niti omogućavalo je ćilimarstvu, osobito razvijenom u Armeniji, 
Horazanu, Perziji, Iraku i Siriji, da se razvije kao posebno područje likovne umjetnosti na 
kom su ostvarena izvanredna dostignuća, ponekad upravo fantastične ljepote. Zasebnu vrstu 
tkanja činilo je izrađivanje zavjesa, pregrada, hasura i si. od sasi, slame, trske ili palmina lišća. 
Srodno tome bilo je i košaraštvo. Počevši od VIII. st. postepeno se na području kalifata 
uvodila proizvodnja papira. On je unesen iz Kine najprije u Samarkand, a zatim se 
proizvodnja razvila u Bagdadu i drugdje, u Egiptu i Maroku, odakle je prodrla u islamsku 
Hispaniju. Proizvodnja papira od tekstilnih sirovina krpa ubrzo je potisnula iz upotrebe 
egipatski papirus i kožnu perga-menu. Najstariji arapski sačuvani dokument, napisan na 
papiru, potječe iz 866. Veoma veliku rasprostranjenost postigao je uzgoj dudova svilca, pa su 
neke oblasti kalifata stekle slavu proizvodnjom tkanina od te građe. 

Tekstilnoj obrtničkoj djelatnosti pridruživala se obrada kože, metala, drva, izrada posuđa od 
pečene i sušene gline, izrada bijeloga i obojenoga stakla, proizvodnja sapuna, miomirisa i 
eteričkih ulja. 

Raznovrsnoj i bogatoj proizvodnji dobara i njihovoj razmjeni veoma je pomagala neprekinuta 
tradicija trgovinskog prometa na cijelom području 

Kalifata. Islamska je prostrana država u svojim granicama sjedinila zemlje u kojima prijelaz 
iz antičke epohe u srednjovjekovnu kronološku etapu nije donio dokidanje ili znatno 
slabljenje prometa i robno-novčanog poslovanja. Naprotiv, političko povezivanje regija s 
različitim izvorima sirovina, s različitim vegetacionim zonama i osebujnim asortimanom 
proizvoda i bogatstava, popraćeno uklanjanjem političkih granica među takvim oblastima, 
uvelike je potpomoglo daljnji procvat trgovine koja u doba Abbasida uspijeva izdići 
blagostanje imućnih društvenih slojeva do neslućene razine. 

Trgovina u zemljama Abbasidskog kalifata i njegovim državama nasljednicama bila je 
trojaka: lokalna, unutardržavna i svjetska. 

Prvi oblik trgovanja povezivao je agrarnu i stočarsku privredu neposrednih proizvođača s 
obližnjim gradskim središtem. Ali svako takvo, pa i manje gradsko središte brzo je svojom 
ponudom robe nadrastalo lokalne okvire. U njima kao prodavači robe ne istupaju samo 
lokalni proizvođači obrtnih rukotvorina, nego i trgovci koji svoju robu dopremaju iz daljih pa 
i dalekih područja. Na taj način potrošači iz neposrednog susjedstva gradova na njihovim 
tržnicama susreću i proizvode iz daleka, pa se u njima lokalna trgovina povezuje i stapa s 
dalekom. Takvu ulogu ostvarivali su osobito oni gradovi koji su ležali na čvorištima ustaljenih 
karavanskih puteva, na pogodnim prijelazima velikih rijeka, nadomak dobrih pomorskih luka 
spajajući privredu među sobom različitih regija. U posebno povoljnim uvjetima takvi su 
gradovi, kao što je to bio slučaj Kaira, Aleksandrije, Meke, Damaska, Bej-ruta, Kufe, Basre, 


Ispahana, Nišapura, Merva, Hive, Buhare, Samarkanda i dr., postajali središtima svjetskog 
prometa koji je spajao područja od Atlantika do Indije i Kine. 

U vezi s dalekosežnim dometom arapske trgovine i svestranim podrijetlom roba s kojom su 
poslovali, islamski su se trgovci neumorno kretali krstareći golemim prostornim 
udaljenostima kalifovih zemalja. U individualnim i, još češće, grupnim putovanjima odlazili 
su kopnom i morem u daleke krajeve, čak i preko granica Kalifata, u unutrašnjost Afrike, u 
Turkestan, Mongoliju, Indiju, Indoneziju i ondje se susretali i povezivali s kretanjem robnog 
prometa koji je dopirao iz Kine, ekvatorijalne Afrike i drugih zemalja. Neka su središta imala 
potpuno izuzetno značenje. Tako je Aleksandrija održavala poslovne veze sa svim zemljama 
oko Sredozemnoga mora, otpremala karavane u dubinu afričkog kontinenta, Crvenim se 
morem povezivala s Jemenom 1 otuda uključivala u trgovinu sa Zanzibarom i Indijom. I 
Basra, kao grad blizu ušća Eufrata i Tigrisa u Perzijski zaljev, usmjeravala je svoju trgovinu 
prema Indiji i Istočnoj Africi, ali također i prema Perzijskoj visoravni, Horazanu i 
Transoksijani. Tu su se, u riječnim dolinama Amu-Darje i Sir-Darje susretale dvije veoma 
važne trgovinske struje: "veliki svileni put" što je preko Sogdiane i Turkestana vodio u 
Srednju Aziju i sjevernu Kinu, i kombinirani riječno-pomorsko-kopneni put koji je iz 
Horezmije, na donjem toku Amu-Darje, preko Kaspijskoga mora i zatim uzvodno i nizvodno 
rijekom Volgom, preko sjevernoruskih gradova, u prvom redu Novgoroda, izbijao na Baltik i 
tu se povezivao s evropskom trgovinom koja je išla u Skandinaviju, Britaniju i Flandriju. 
Trgovačko poslovanje vršilo se tek manjim dijelom u obliku neposredne razmjene roba a 
većinom spomoću novca. Osnovna zlatna jedinica novca bio je dinar, a osnovna srebrna 
jedinica dirhem. Nominalna količina zlata u jednom dinaru iznosila je 4,25 g., a količina 
srebra u dirhemu 2,97 g. Nji- 

396 

hov međusobni vrijednosni odnos u načelu je iznosio 1 : 14, ali se s vremenom povećavao u 
korist zlata. Velika rasprostranjenost kalifatskog zlatnog i srebrnog novca od Indije i Etiopije 
do Skandinavije i Zapadne Evrope jedna je od potvrda o dometu i smjerovima trgovačkog 
poslovanja. 

Povrh primjene novca kao neposrednoga kupovno-prodajnog sredstva u razmjeni robe, u 
velikim se poslovnim središtima Kalifata razvilo također kreditno i bankovno poslovanje. 
Postupno se od naplaćivanja novcem prelazilo na upotrebu čekova i kreditnih pisama. Imaoci 
zaliha novca sudjelovali su u trgovinskoj dobiti davanjem zajmova uz znatne kamate 1 tako 
nad razinom trgovačke zarade ostvarivali dobiti na temelju akumuliranih bogatstava, spomoću 
samooplodnje uloženog kapitala. 

Veoma raznolika privredna djelatnost stanovništva na području Kalifata, od elementarne radne 
djelatnosti u poljoprivredi do bankarstva i lihve, bila je odraz a također i uzrok složene i 
bogato nijansirane društvene strukture. Ona je - kao i privredna raznovrsnost - polazila 
nadovezujući se na epohu Omejada od veoma različitih preduvjeta baštinjenih iz etapa što su 
prethodile arapskom osvojenju. 

U područjima gdje je od davnine postojala potreba dalekosežnih iriga-cionih sistema 
formiralo se još u predislamsko doba načelno državno vlasništvo nad sveukupnom obradivom 
zemljom, pri čemu su osnovne obrađivačke snage u agraru zadržavale svoju iskonsku 
rodovsku-seosku organizaciju, a njihove dažbine u korist države kao vlasnika osnovnog 
sredstva za proizvodnju tj. zemlje nužno su poprimale svojstvo državne dažbine ili poreza. 
Takve obaveze podvrgle su, na pr. u Egiptu, sveukupno agrarno stanovništvo u daž-binsko 
podložništvo državi. Ponegdje je, kao u sasanidskom Iranu početkom VI. st., otvoreni ustanak 
seljaštva ustanak mazdakita onemogućio formiranje neograničene ropske podložnosti 
neposrednih proizvođača državnoj vlasti, nakon čega je reformama Hozroja I. Anuširvana, 
531-597 izgrađen poredak čvrsto definirane dažbinske obavezanosti seljaštva u odnosu prema 
državi i lokalnim nosiocima državne vlasti. Pri tome su neposredni obrađivači zemlje morali 


plaćati državi zemljišni porez po jedinici obradiva tla za arapske vlasti: harač i glavarinu za 
arapske vlasti: džizija. 

Kod nomadsko-stočarskih plemena oblikovao se najprije rodovski ili plemenski posjed 
pašnjaka, a zatim se taj posjed kolektiva pretvarao u posjed glavara porodica ili rodova, 
kojima članovi roda odnosno plemena daju dažbine poreskog karaktera. Nerijetko su 
beduinska plemena upadala na susjedna agrarna područja i primoravala njihovo stanovništvo 
na dažbinsku podložnost. U biti, po ovome modelu Arapi su izgradili i svoj odnos prema 
žiteljstvu zemalja koje su pokorili nakon smrti osnivača islamske religije. Poslije osvojenja 
oni su, kao vladalačka etnička skupina doseljenika, faktično nadslojili starije stanovništvo i 
pretvorili se u dažbinske korisnike načela da na temelju osvojenja sveukupna zemlja pripada 
državi i vojno-političkoj vlasti koju čine arapski osvajači a personificira je njen vrhovni 
poglavar, kalif. 

Arapi su isprva živjeli kao privredno neaktivna okupatorska vojska u gradovima i 
garnizonima gdje su, uvijek pripravni na vojnu akciju i gušenje pobuna, primali državne 
penzije i plaće u novcu i naravi iz državnog fonda koji se popunjavao poreskim dažbinama 
pokorenog stanovništva. Te su dažbine u osnovi i dalje bile zemljarina i glavarina, pri čemu je 
zemljarina harač mogla dosezati i do 50 sveukupnog uroda. Ali taj način uzdržava- 

nja arapskoga vladajućeg sloja pokazao se veoma brzo kao nepraktičan, pa se već od kraja 
Osmanove vladavine 656 prelazi na davanje državne zemlje najuglednijim Arapima u zakup 
katija, i to na temelju kalifove milosti ili uz određenu otkupninu. Takva zemlja i dalje u načelu 
ostaje vlasništvo države. Za nju je obdarenik morao plaćati državi zakupničku daću desetinu 
ili ušur, a od nearapskog stanovništva koje je živjelo na toj zemlji i obrađivalo ju ubirala se u 
ime države zemljarina i glavarina. Iako ima 1 drukčijih tumačenja ovime formiranih odnosa, 
najvjerojatnije je da se katijski ustupak države sastojao u tome, što je katijar dobivao pravo da 
u svoju korist ubire zemljarmu i glavarinu harač i džiziju, pri čemu je državi bio obavezan 
davati desetinski porez ušur od svojih prihoda. Time se davanje državne zemlje 
privilegiranom vladalačkom sloju objašnjava kao faktičko, neposredno ustupanje u korist 
klase vlastodržaca osnovnih državnih prihoda sa zemlje kojima se u ranijoj fazi popunjao 
državni fond, i iz kojega je država, kao opći posrednik u eksploataciji neposrednih 
proizvođača, isplaćivala penzije i plaće u novcu i naravi i time osiguravala egzistenciju i 
blagostanje članovima pobjedničke arapske nacije. Takvim prepuštanjem državnog prava na 
ubiranje dažbina neposredni obrađivači zemlje ne postaju de jure podanicima onoga tko je od 
države dobio katiju nego samo primaju obavezu da zemljarinu i glavarinu koje ih terete na 
temelju državne pore-ske dužnosti, a proizašle su iz činjenice osvojenja u ratnom pothvatu što 
su ga izvršile arapske vlasti namiruju ne više državi nego katijaru. Time katijar postaje 
korisnikom tih dažbina, ali on ipak i državi predaje određeni dio,, desetinu od svih svojih 
prihoda ušur. 

Takvom preinakom odnosa, obdarenici katijari postaju delegiranim posjednicima zemlje, a 
zemlja se pretvara u rnulk, to jest zemljište oslobođeno dužnosti da državi dostavlja prvobitnu 
zemljarinsku i glavarinsku dažbinu. Mulkovi su i zemljišta islamskih prvenstveno arapskih 
rodovskih ili seoskih zajednica i samostalnih seoskih porodica; i njihovi korisnici dužni su 
državi plaćati samo desetinu ušur. Državna je vlast ustupala zemljoposjede i islamskim 
vjerskim ustanovama: džamijama, medresama, derviškim samostanima. To je bila tzv. 
vakufska zemlja. Za razliku od mulkova, s kojima su korisnici u toku vremena smjeli 
slobodno raspolagati, predavati ih u nasljedstvo, prodavati ili poklanjati, vakufska zemlja 
ostaje "vječna" i neotuđiva, trajno u posjedu vjerske ustanove kojoj je predana. 

Još od vremena prvih kalifa bilo je specifičnog davanja u smislu plaće za određenu vojnu ili 
civilnu službu, pri čemu se, za razliku od katijarskih mulkova, takav zemljoposjed poslije 
obdarenikove smrti vraćao u državni zemljišni fond jer je smrću prestala i služba za koju je 


takav posjed bio nagrada. Bio je to tzv. ikta - sistem. I od takve zemlje njen je korisnik državi 
plaćao ušur, a neposredni obrađivači na njoj snosili su obavezu harača i džizije u 
obdarenikovu korist. 

U okviru ovakvih posjedovnih odnosa neposredni državni zemljoposjed ili mirijska zemlja, 
mulk ili alodijalni posjed teoretski državne zemlje, koji s vremenom može mijenjati osobu 
posjednika uz očuvanje jednakog odnosa prema državi, zatim ikta-posjed i vakuf 
opredjeljivao se načelno dvojaki položaj neposrednih proizvođača: a islamsko prvenstveno 
arapsko seosko stanovništvo, koje drži mulkovnu seosku zemlju i od nje plaća državi ušur; b 
nemuslimansko seosko stanovništvo, koje plaća harač i džiziju. 

Vrhovno vlasništvo muslimanske osvajačke najprije omejadske i, kasnije, abbasidske državne 
vlasti nad zemljom faktično je samo preinačilo 

ciničku strukturu vladalačkog sloja u korist arapskih osvajača. Ono je nad zatečenim 
posjedovnim odnosima u agraru izgradilo novu kategoriju privilegiranih korisnika ostvarenih 
pobjeda, zadržavši sistem nagrađivanja tih korisnika iz središnjega državnoga fonda, kako se 
to činilo u vrijeme bizantske ili iranske vlasti nad pokorenim oblastima. Ali, u nastavku 
razvitka, kalifat ubrzava razvoj prema dodijeljenom deligiranom pravu posjedovanja zemlje. 
U tom procesu pripadnici predarapskih vladalačkih klasa ukoliko se nisu kompromitirali 
borbom protiv arapskog osvajačkog naleta vode borbu da na temelju svoga prihvaćanja 
Muhamedove vjere postanu jednakopravnim korisnicima povlaštenog položaja kao i Arapi. Tu 
borbu vode i za posjedovna prava nad zemljom po jednakom načelu delegiranoga imovnog 
odnosa a i za svoje sudjelovanje u državnoj upravi i vladanju. Položaj proizvođača u agraru 
diferencira se pri tome po kriteriju vjerske pripadnosti. Muslimanima se 1 na toj razini priznaje 
ne samo potpuna osobna sloboda nego i sloboda od plaćanja zemljarine i glavarine. Suprotno 
tome, neislamsko radno stanovništvo postaje nosiocem glavnine ekonomskih tereta spomoču 
kojih se uzdržava političko-upravno-vojni aparat središnje vlasti, ali i cio povlašteni sloj na 
koji se kalifova vlast oslanja. 

Sve do X. st. održali su se kao osnovni oblici zemljoposjedničkih odnosa neposredno, 
mirijsko državno vlasništvo te mulk i vakuf. Počevši od X. st. sve se više širio ikta-sistem, 
kao privremeno, najčešće doživotno davanje državne zemlje vojnim i civilnim službenicima 
državne vlasti u svojstvu plaće za vršenje određenih funkcija, pri čemu korisnik dobiva pravo 
da u svoju korist ubire uobičajene državne poreze od radnog stanovništva. 

Taj je oblik posjedovanja zemlje bio efikasan oslonac središnje državne vlasti samo tako dugo 
dok se u neposrednoj praksi osjećalo i priznavale da je ustupanje zemlje zaista samo nagrada 
za vojnu i civilnu službu kalifu i državi. Ali već tijekom X. st. uvelike je ojačala tendencija da 
se ikta-posjedi tretiraju kao nasljedna dobra, pa je svaki posjednik ikta-zemlje, budući da je 
bio užitnik državnih dažbina, sebe u sve većim razmjerima smatrao i nosiocem drugih 
državnih kompetencija. Takvom svojom usmjerenošću, ovo je mrvljenje središnje državne 
vlasti uvelike doprinijelo slabljenju abbasidskog kalifata u 2. polovici X. i u 1. polovici XI. 
stoljeća. 

Nakon prodora Seldžuka u Perziju i Irak ikta-sistem naglo se širio 1 još je u većoj mjeri prožeo 
cio teritorij Irana, Iraka, Sirije 1 Male Azije. Budući da je nova vojno-politička vlast masovno 
izvlašćivala dotadašnje ikta-zemljo-posjednike i njihova imanja dodjeljivala pripadnicima 
novoga osvajačkog sloja, prvenstveno Turcima-Seldžucima, u prvi je mah nova, seldžučka 
središnja vlast, raspolažući odanošću novoobdarenih gospodara, bila znatno jača od 
dotadašnje državne vlasti abbasidskih kalifa. Ali jednaki proces osamostaljivanja ikta-posjeda 
i teritorijalnih vlasti brojnih članova vladalačke porodice seldžučkih sultana, vezira i vojnih 
zapovjednika odvijao se u istome smislu državne i političke dezintegracije i vodio rasulu 
cjelokupnog poretka. 


U vrijeme razmaha ikta-sistema kao dominantnog oblika posjedovanja zemlje na temelju 
prepuštenih dažbinskih prava državne vlasti nosiocima vojnih i civilnih službi došlo je do 
relativne unifikacije u socijalno-ekonom-skom položaju seljaštva. I u onim oblastima gdje je 
za maksimalne moći abbasidskih kalifa bila znatno razvijena eksploatacija robova u 
poljoprivredi, rudarstvu i radovima oko gradnje i održavanja irigacionih sistema Donji Egipat, 
južna Mezopotamija, Horezmija robovski je rad ustupio mjesto 

eksploataciji zavisnog seljaštva koje obrađuje posjednikove zemljišne čestice, čime se njihov 
položaj u biti ekonomski izjednačio s položajem neposrednih proizvođača osobno slobodnog 
statusa u drugim dijelovima državnog teritorija. U isto vrijeme, pojam raje, koji je prvobitno 
označavao zavisno stanovništvo nemuslimanske vjerske pripadnosti, sada je proširio svoj 
opseg i obuhvaćao sveukupno zavisno seljaštvo, i ono koje je prihvatilo islam, i ono koje je 
zadržalo neislamsku vjeru. Kršćanska je raja i dalje plaćala harač i džiziju u 
turskoosmanlijsko doba: ispendža, a muslimanska samo ušur desetinu i posebnu novčanu 
dažbinu na ime zemljišne rente u korist feudalca pod čiju su vlast i ti seljaci zapali u tursko- 
osmanlijsko doba: čift. Ali jačanje velikog zemljoposjeda turske, arapske i perzijsko-iranske 
vojno-službe-ničke aristokracije uspjelo je nadsvoditi vjersku razliku između muslimanskih i 
nemuslimanskih obrađivača zemlje i usprkos različitom temelju, podrijetlu i opsegu njihovih 
dažbina ostvariti njihov podjednako zavisni položaj na zemlji, koja se pauperizacijom seljaka 
i oružanim pritiskom nad njima pretvorila u sastavni dio velikaških imanja. Otada sveukupno 
seljaštvo obrađuje čestice zemlje koja nije njihova imovina, nego pripada nekom gospodaru iz 
sloja vlastodržaca, a opterećena je dažbinskim dužnostima koje sve podjednako ubire 
posjednik imanja. 

U gradovima abbasidskog kalifata kao i u državama-nasljednicama kalifove svjetovne vlasti 
gradsko je zemljište bilo mulkovni posjed, pa je imalac takve zemlje mogao, pod nominalnim 
državnim vrhovništvom, slobodno raspolagati zemljištem kuća, dvorišta, bašti, radionica i 
dućana. Državna politička vlast prepuštala je upravu u gradovima u kojima su živjeli bogati 
trgovci, zemljoposjednici, obrtnici, dućandžije, sluge i najamni radnici svojevrsnoj gradskoj 
miliciji kojoj je na čelu bio reis. Gradovi su prvobitno posvuda bili podložni regionalnom 
nosiocu državne političke vlasti. Ali gradski su imućni staleži od druge polovice XI. st. težili 
stjecanju određene gradske samouprave koja je nastojala obuhvatiti ne samo elemente 
administrativne samostalnosti, nego je, u prvome redu, željela steći privrednu nezavisnost. 
Isprva je, naime, zemaljski gospodar gradskog teritorija strogo nadzirao sveukupnu 
proizvodnju u gradskim središtima, utvrđivao postignute dobiti i svojim porezničkim 
aparatom osiguravao ubiranje dažbina od obrtničke i trgovačke djelatnosti koje su se davale u 
obliku obroka od zanatskih proizvoda ili tržišnih i prometnih taksa, ulaznina i izlaznina na 
gradskim vratima, mostarina, cestarina i si. Ali s ekonomskim jačanjem gradova gradske su 
lokalne vlasti stjecale sve više razloga i sve više snaga da vode upornu borbu kako bi poreska 
prava teritorijalnih vlasti pretvorile u dažbine koje će se ubirati u korist gradskih 
samoupravnih organa. 

5. KULTURA U ABBASIDSKOM KALIFATU I NJEGOVIM DRŽAVAMA 
NASLJEDNICAMA 

Arapski su osvajači svojoj vlasti podvrgli područja dviju visokorazvijenih kultura: područje 
bizantsko-helenističke kulture u Donjem Egiptu, Palestini, Siriji, Armeniji i dijelovima Male 
Azije, te područje iranske kulture, koje je i samo u znatnoj mjeri bilo prožeto helenističkim 
utjecajima. Zbog toga su u prvom redu grčke kulturne tekovine bile polazna točka u razvitku 

Oblici lukova u islamskom graditeljstvu: a egipatski šiljasti luk; b maurski potkovasti luk; c 
indijski tupokutni luk. 

arapske kulturne djelatnosti u doba Omejada i Abbasida. Glavna ishodišta toga utjecaja bila su 
Edessa i Harran, u Gornjoj Mezopotamiji, Antiohija i Aleksandrija te mnogi samostani i drugi 
centri u zemljama preotetima od Bizanta. U Kalifatu se veoma rano pojavila svijest o potrebi 
posjedovanja i, odmah zatim, i prevođenja grčkih klasičkih i helenističkih djela na arapski. Pri 
tom se najčešće prevodilo posredno, najprije s grčkoga na sirijski, a zatim s toga jezika na 
arapski. 

Epoha intenzivnog prevođenja s grčkoga, tematski veoma različitih djela, od filozofije do 
tehničkih znanosti i medicine, počela je još sredinom VIII. st. Ali snažnu organizacionu 
osnovu toj djelatnosti dao je tek osnutak Akademije kalifa Al-Mamuna 830. Glavna zadaća te 
ustanove bila je da nabavlja originalne rukopise grčkih znanstvenih 1 filozofskih dostignuća i 
da organizira njihovo prevođenje na arapski. Pri tom poslu grčka je lijepa književnost uvelike 
bila zanemarena. U tom pogledu kudikamo veće značenje imala je perzijska beletristička 
literatura. 

Jedan od najzaslužnijih prevodilaca s grčkog na sirijski i arapski bio je nestorijanski kršćanin 
iz Hire, u sjevernoj Siriji, Joannitius ili Husain ibn Išak 809-873 koji je djelovao kao glavar 
knjižnice u Al-Mamunovoj Akademiji. Zajedno sa svojim suradnicima preveo je sveukupna 
Galenova djela, Stari zavjet, Platonovu Državu, veći broj Aristotelovih filozofskih i prirodo- 
znanstvenih djela. U istom znanstvenom središtu, a i drugdje, mnogi su drugi prevodioci 
svojim arapskim čitateljima omogućili poznavanje drugih Aristotelovih i Platonovih djela, 
spise neoplatoničkih filozofa, djela Hippokrata, liječnika i botaničara Dioskorida, Arhimeda i 
Euklida, geometra i astronoma Appolonija iz Perge, geografa Eratosthena, astronoma 
Ptolemeja 1 dr. 

Prirodoslovne Intenzivna prevodilačka djelatnost dala je arapskoj kulturi znanosti ne samo 
osnovna znanja klasične epohe, helenizma 1 bizant- 

sko-helenističkog doba, nego je djelovala i kao snažan pod-strek da se na usvojenim 
saznanjima razviju vlastita znanstvena i filozofska istraživanja. U tom pogledu muslimani su 
najznatnije uspjehe postigli na području matematike, astronomije i geografije. Nešto manje 
rezultate ostva- 

26 Srednjovjekovno doba povijesnog razvitka 

rili su u medicini i filozofiji, a u islamskoj teologiji, pravu i arapskom jezikoslovlju stvorili su 
vlastite samostalne znanstvene discipline. 

Još početkom IX. st. vršena su u Perziji opsežna astronomska opažanja i mjerenja. Ali tek 
sredinom toga stoljeća, s osnutkom dvaju dobro opremljenih opservatorija, u Bagdadu i 
Damasku, započela su sistematska astronomska istraživanja. Polazeći od pretpostavke da je 
zemlja okrugla, bagdadski su astronomi uspjeli izračunati opseg i promjer zemlje. U idućem 
stoljeću X osnovan je i niz drugih opservatorija u raznim dijelovima države. Iz toga općeg 
poleta astronomskih istraživanja nikao je jedan od najvećih astronoma u islamskom svijetu, 
Al-Batani oko 857-oko 929. On je s velikom točnošću izračunao putanju mjeseca i nekih 
planeta, kolebanja eklip-tike i računski predvidio redovite sunčane pomrčine. Nešto mlađi od 
njega, Abd al-Rahman 903-986 je u djelu "O nepomičnim zvijezdama" utvrdio razlike u 
njihovu sjaju i izveo zaključke o njihovoj relativnoj veličini 1 različitim udaljenostima od 
sunčeva sistema. 

Veoma veliko područje znanstvenih tema obrađivao je poliglot, matematičar, fizičar, astronom 
i mineralog Al-Biruni 973-1084 iz Hive, u dolini Amu-Darje, no koji je živio u Gazni, u 
Afganistanu. Naučivši za svog boravka u Indiji i sanskrt, prevodio je na arapski brahmanske 
spise 1 objavio zemljo-pisno-kulturološko djelo o Indiji. Izradio je metodu za izračunavanje 


specifične težine različitih prirodnih supstanca, teoriju o rotaciji zemlje oko njezine osi i 
pronašao način za izračunavanje zemljinih paralela i meridijana. 

Znanstvene ustanove osnivane su i u Egiptu, u doba Fatimida. Tako je kalif Al-Hakim 1005., 
po uzoru na Al-Mamuna, dao podići svoju Akademiju kojoj je također dano u dužnost da 
prikuplja knjige 1 rukopise, prepisuje starija 1 rijetka djela, njeguje znanstvena istraživanja i 
organizira pouku znanstvenog podmlatka. Tu je, između ostalih, u početku XI. st. djelovao Ali 
ibn-Junus, autor slavnih astronomskih tablica i poučaka o sinusu i kotan-gensu. U Kairu je 
1039. umro astronom, geofizičar i optičar Ali al-Hasan ibn al-Hajtam, na Zapadu poznat pod 
imenom Alhazen. On je u svom djelu "Riznica optike" definirao zakone o lomu svjetlosti kroz 
različite medije i izradio teoriju vizualnog opažanja. U drugim radovima izračunao je putanje 
sedam sunčevih planeta, precizirao je periodicitet nilskih poplava i u velikoj "Raspravi o 
geometrijskim znanjima" u 2 knjige iznio mnoge dotad nepoznate činjenice. Smatra se da je 
svojim dostignućima uvelike utjecao na Rogera Bacona XIII. st., Leonarda da Vincija +1519 i 
Johanna Keplera +1630. Arapska matematika oslanjala se na starija dostignuća kaldejsko- 
babi-lonskih, grčkih i indijskih proučavanja. Važnu ulogu u tehnici iskazivanja računskih 
operacija imalo je indijsko astronomsko djelo Siddhanta, napisano pretežno u V. st. Ono je 
oko 773. doneseno u Bagdad gdje ga je sa sanskrta na arapski preveo Al-Fazzari, pa je pri 
tome islamske učenjake upoznao s indijskim sistemom pisanja brojki posebnim znakovima a 
ne slovima, po dekadskom sistemu, s upotrebom ništice. 

Taj sistem preuzeo je među prvima najveći arapski matematičar Muhamed ibn Musa al- 
Horezmi 780-oko 850. Njegovo opsežno djelo o algebri prevedeno je u XII. st. na latinski, pa 
je u evropskim školama služilo kao udžbenik sve do XVI. st. Time je ono i u Evropu unijelo 
upotrebu tzv. arapskih brojaka. On je izradio najstarije trigonometrijske tablice u arapskoj 
znanosti i prvi put obradio pojam sinusa preuzevši ga od Indijaca. Al-Horez-mijev 
suvremenik, Perzijanac Al-Farghani na Zapadu poznat pod imenom 

Alfraganus, uveo je u arapsku trigonometriju pojam tangensa, a Abul Vafa je u 2. polovici X. 
st. na toj osnovi izradio logaritamske tablice za izračunavanje sinusa i tangensa. Kod njega, a i 
kod egipatskog astronoma Ibn-Junusa potkraj X. st., pojavljuju se poučci o kosinusu 
kotangensu. Al-Horezmi-jeve matematičke operacije, naročito u pogledu sistematizacije 
jednadžbi drugoga i trećega stupnja i načina njihova rješavanja, dalje je razvio Omar al- 
Hajam oko 1040-11234, koji je za vrijeme seldžučke vlasti radio u opservatoriju što ga je 
sultan Malikšah 1075. dao podići u Nišapuru, u sjevernom Iranu. U svom opsežnom djelu o 
algebri izložio je sveukupno tadašnje znanje s područja te matematičke discipline, a sa svojim 
suradnicima je reformirao stari perzijski kalendar i odredio astronomsko trajanje sunčane 
godine mnogo točnije nego što je to 1582. u kršćanskom svijetu ostvario tzv. gregorijanski 
kalendar. 

Snažan interes arapskih učenjaka za prirodoznanstvene discipline, a i realne potrebe 
neposrednog života usmjerile su mnoga nastojanja da se na podlozi klasične i helenističke 
baštine unaprijede znanja o ljudskome tijelu, njegovu zdravlju i bolestima te o metodama 
liječenja. Razvitak je i na tome području započeo prijevodima s grčkoga 1 sirijskog. 
Posredničkim djelovanjem niza kršćanskih nestorijanskih i židovskih liječnika, kao što su bili 
Džibrail Bahtišuah, Jahja ibn-Masaviah, Hunain ibn-Išak i drugi, do polovice IX. st. većina je 
Hipokratovih i Galenovih djela već bila dostupna arapskoj medicini i ona je na toj osnovi 
ubrzo ostvarila velike uspjehe u medicinskoj praksi i objavljivanjem udžbenika, enciklopedija 
i rasprava o novini medicinskim spoznajama. Na prijelazu IX. u X. st. taj je razvitak dosegao 
već svoj vrhunac djelatnošću najvećeg kliničara islama, Abu Bekr Al-Razija, koji je bio glavni 
liječnik velike bolnice u Bagdadu i autor više od stotine djela. Njegova "Knjiga tajni" 
prevedena je u XII. st. na latinski, pa je za cio srednji vijek ostala glavni priručnik 
farmakologije i terapije na evropskom Zapadu. Sveukupnu tadašnju medicinu sadržavalo je 


njegovo golemo djelo u deset svezaka, koje je krajem XV. st. također prevedeno na latinski 1 
bilo poznato pod nazivom "Almansorova knjiga". Evropa je na latinskom jeziku u XIII. st. 
upoznala i Al-Razijevu medicinsku enciklopediju Al Havi ili Opsežna knjiga pa je ona izvršila 
bitno važan utjecaj na razvoj medicine sve do XVII. st. Podjednako značenje imali su i 
rezultati što ih je na području medicine postigao Ibn Sina, koga evropski Zapad poznaje i kao 
velikog filozofa, pjesnika i jezikoslovca pod imenom Avicena 980-1037. I on je sumirao 
medicinsko znanje svoga vremena u djelu "Kanon liječništva", u 5 knjiga, koje je već u XII. 
st. prevedeno na latinski, a sistematski obrađuje anatomiju, fiziologiju, nauku o uzrocima 
bolesti, simptomatologiju, profilaksu, specijalnu patologiju pojedinih bolesti i terapiju, pri 
čemu je opisano oko 750 različitih prirodnih lijekova 1 velik broj ljekovitih kemikalija. 
Arapska medicina abbasidskog razdoblja osobitu je pažnju poklanjala proučavanju zaraznih i 
očnih bolesti. Njezina sloboda da vrši sekcije leševa omogućila joj je da temeljitije upozna 
anatomiju čovjeka, pa, između ostaloga, njoj pripada i otkriće uloge kapilarnog sistema u 
krvotoku, a također i definiranje osnovnih pojmova epidemiologije. Dobro poznavanje 
anatomije bilo je temelj čuvene arapske kirurgije, koja je, u XI. st. bila kadra vršiti operacije 
čak i na očnoj jabučici. 

Opći položaj liječništva u arapskim zemljama bio je ugledan. Liječničko se zvanje često 
baštinilo u obiteljima čak 1 do šest ili sedam pokoljenja. 

S tim u vezi medicinsko se školovanje isprva vršilo privatno. Ali veoma brzo tu su ulogu u 
velikoj mjeri preuzele bolnice. Prvu od njih osnovao je Harun al-Rašid u Bagdadu, a tijekom 
IX. st. osnovano je više desetaka bolnica u različitim dijelovima države. One su osim odjela 
za dugotrajnija liječenja imale i dispanzere za dijagnostiku i prvu pomoć. Postojale su 
posebne zdravstvene ustanove za žene i porodništvo. U najuglednijim bolnicama vršila se 
redovna nastava za buduće liječnike, a i za specijalizaciju. U prvoj polovici X. st. bili su 
organizirani i drugi oblici liječničke pomoći: liječničke ekipe morale su putovati od mjesta do 
mjesta, i pružati pomoć bolesnicima. Pri tome je uočavanje zaraznih bolesti moralo biti 
popraćeno propisanim mjerama za suzbijanje njihova širenja. 

Budući da se liječenje vršilo znatnim dijelom medikamentima, usporedo s razvojem javne 
zdravstvene službe bile su organizirane apoteke, sastavljane farmakopeje i osnivane 
ljekarničke škole. Školovanje ljekarnika, kao i liječnika, završavalo se od države priznatim 
ispitima; no, liječenjem se bavilo i mnoštvo pojedinaca koji nisu raspolagali dovoljnim i 
kvalificiranim znanjem za stručno vršenje tih poslova. 

Liječenje medikamentima zasnivalo se na poznavanju ljekovitih učinaka bilja 1 različitih 
kemikalija. Ali kako još nije postojala kemija kao egzaktna znatnost, njezinu je ulogu vršila 
alkemija. Nastojeći prije svega pronaći metodu kako bi se uz pomoć, neke tajanstvene tvari 
željezo, bakar ili olovo mogli pretvoriti u srebro ili zlato, ta je disciplina tražeći svoj "kamen 
mudraca" postupno otkrivala eksperimentalne postupke koji su postali znanstveni temelj 
novovjekovne kemije. Tako je alkemičar Dlabir ibn-Hajan već u 2. polovici VIII. st. poznavao 
procese oksidacije i redukcije, vršio kristalizacije iz otopina i ostvarivao sublimacije isparenih 
djelotvornim lijekovima, pa su onda različite dobivene supstance empirijski okušavali u 
različitim bolestima. 

Geografija, etnologija U vezi s prostranstvom arapske države, raznovrsno-i historiografija šću 
njenih predjela, opsežnim upravnim i vojnim za- 

dacima, dalekom trgovinom i mnogim putovanjima, 

u Kalifatu je bilo mnogo povoljnih preduvjeta za razvitak zemljopisne znanosti. Kao polazna 
točka u daljnjoj, veoma plodnoj djelatnosti poslužila je knjiga Al-Horezmija "Slika svijeta", 
izrađena na temelju Ptolemejeve Geografije i opremljena zemljopisnom kartom. Tijekom IX, 
X. i XI. st. mnogi su pisci iz različitih dijelova abbasidske države, kao što su bili Ibn Hordad- 


beh, Al-Jakubi, Ibn Rustah, Ibn Fozlan, Al-Hamadani, Al-Ištakri, Al-Masudi, Ibn Haukal, Al- 
Makdisi, Al-Biruni, objavljivali izvanredno važna putopisna i zemljopisna djela, bogata 
podacima o raznim regijama Kalifata, o njegovim gradovima, privredi, stanovništvu, 
običajima i povijesnim zbivanjima. To obilje informacija obuhvaćalo je i brojne susjedne 
zemlje, od Indije 1 Srednje Azije do Balkana i slavenskih zemalja u istočnoj Evropi, pa i danas 
predstavlja dragocjenu izvornu građu za političku, privrednu i kulturnu povijest mnogih 
naroda. 

Izrazito historiografski rad abbasidskog razdoblja nado vezu je se na biografsku djelatnost 
pisaca koji su u drugoj polovici VIII. i u IX. st. opisivali život Proroka, njegovih pratilaca i 
nasljednika i vojne pothvate velikih ome-jadskih osvajača. Niz istaknutih arapskih 
povjesničara počinje djelima pi- 

Unutrašnjost dvorišta džamije Azhar, u Kairu 970-72. 

saća perzijskog podrijetla, kao što su bili Ibn Kutaiba, Al-Jakubi, Al-Isfahani i Al-Tabari. U 
njihovim se djelima povijesna građa prikuplja svestranim istraživačkim trudom a izložena je 
veoma kritično. Tako je Al-Tabari svoje opsežno djelo "Anali apostola i kraljeva", koje seže 
od stvaranja svijeta do 995, napisao na temelju svih starijih pisaca, bogate izvorne građe što ju 
je proučio u knjižnicama i arhivima mnogih krajeva u državi, a također i na temelju 
provjeravane usmene tradicije 1 vlastitih zapažanja. 

Uz Al-Tabarija, najveći arapski povjesničar je Al-Masudi, iz Bagdada umro u Kairu 956. On 
je proputovao mnoge zemlje Prednje Azije i jugoistočne Afrike, a glavno mu je djelo 
povijesno-zemljopisni priručnik "Zlatne livade i rudnici dragulja", u 31-om svesku. U njemu 
je prikazana povijest Rimskoga carstva, Bizanta, Perzije, Indije, Židova i svih islamskih 
zemalja do potkraj njegova života. On nastoji da zbivanja prikaže na podlozi sveopće 
predodređenosti i kauzalne povezanosti. Pri tome u motiviranju događaja uvelike uzima u 
obzir prirodne i zemljopisne okolnosti, ali i ljudske interese, htijenja i shvaćanja. 

Suna i pravne Za najstariju povijest islama 1 arapske muslimanske države škole od osnovne su 
važnosti bila prikupljanja i provjeravanja za- 

pisa o Muhamedovim djelima, shvaćanjima i izrekama, a također o djelima 1 izrekama 
njegovih najbližih suradnika i sljedbenika. Ta tradicija suna, isprva sačuvana u usmenoj 
predaji, a zatim zapisivana ha-disi, čini, uz Kuran, osnovu pravovjerne, sunitske islamske 
religije. 

Iz velikog obilja hadisa, koji su često udovoljavali oprečnim političkim i idejnim 
stremljenjima, počelo se u IX. st. vršiti izbor radi kanonizacije priznate sune. Tako je došlo do 
izdvajanja šest zbirki koje su dobile priznanje kao vjerodostojan tekst Al-Salih, Vjerodostojna 
knjiga. Najveći autoritet, odmah iza Kurana, stekla je zbirka od 7275 hadisa što ju je iz 
mnoštva od više stotina tisuća hadisa u 2. polovici IX. st. sastavio Perzijanac Muhamed al- 
Buhari. 

Kanonizirane zbirke hadisa pribavljale su, u biti, vjerski autoritet nizu pouka, mudrosti, 
praktičkih uputa, propisa i običaja sakupljenih na širokoj osnovi, ne samo iz arapskih izvora, 
nego i na temelju mezopotamijskih, sirijskih, iranskih, kršćanskih i židovskih tradicija, 
formiravši sinkretičku cjelinu naj preporuči j i vi j ih etičkih odredbi i nazora. 

Na temelju proučavanja Kurana i hadisa formirala se specifična islamska pravna znanost fikh. 
Ona podjednako obuhvaća bogoštovne propise kao i građanska i krivična pravna načela. Ali, s 
vremenom se pokazalo da Kuran i hadisi nisu dovoljni da izravno svojim tekstom pruže 
rješenje složenim problemima što su se pojavljivali u neposrednom životu. Zbog toga je fikh 
dopuštao da se tekstovima Kurana i sune pripomaže izvodima po logici analogije i 
zaključcima po metodi opće suglasnosti. 


Ovakvi postupci rezultirali su formiranjem četiriju islamskih pravnih sistema ili škola. 
Hanifitskoj školi bio je osnivač Perzijanac Abu Hanifa u. 767, a njezina je shvaćanja 
kodificirao njegov sljedbenik, Abu Jusuf krajem VIII. st.. Ona su se zasnivala na teoriji o 
pravu dedukcije po analogiji, uz mogućnost da se prema individualnom osjećaju pravde 
donosi odluka hoće li se zaista zaključivati po analogiji. Ta je škola omogućavala veoma 
liberalnu primjenu kuranskih i hadiskih propisa i stoga je među sunitskim muslimanima stekla 
najviše pristalica. 

Konzervativnije od nje bile su sve tri preostale pravne škole, 1 tzv. šafiit-ska i malikitska 
nazvane po njihovim osnivačima, a naročito hanbalitska škola, koja se temeljila na 
shvaćanjima njezina utemeljitelja, bagdadskog pravnika Ahmada ibn-Hanbala u. 855, koji je 
priznavao samo isključivi autoritet Kurana i hadisa, bez ikakvih prinova i proizvoljnosti. 
Izvan pravnih sistema sunitizma, šiiti su imali svoju zasebnu pravnu školu. Za njih je jedini 
autoritet Kuran, pa oni ne priznaju ni sunu, ni izvode iz nje po analogiji ili na temelju opće 
suglasnosti pravnih stručnjaka kako su to usvajali hanifiti, odnosno malikiti, nego samo 
tumačenje Kurana što ga vrše nepogrešivi i bogom nadahnuti imami, potomci Muhamedovi, u 
kojima se božjom milošću ponovo utjelovljuje duh samoga Proroka. 

Filozofija Kao što je islamska pravna nauka, bez obzira na znatne utjecaje rimskog i 
bizantskog prava, bila tijesno vezana s islamskom teologijom i religijom, tako je i islamska 
filozofija, uza svu svoju bitnu zasnovanost na grčkoj, perzijskoj i indijskoj filozofiji, u velikoj 
mjeri nastojala rješavati probleme što ih je nametao opći islamski okvir duhovnoga života u 
Kalifatu. Polazeći od vjerski obavezne zamisli o apsolutnom božanstvu, islamski su filozofi 
tražili rješenje problema o odnosima između vječne biti i realnoga opstanka, zadirući pri tome 
u fenomenologiju, teoriju spoznaje, antropologiju i metafiziku. Po uzoru na Aristotela, 
nastojali su da svojini znanjem obuhvate što veći broj struka kako bi na temelju kompletne 
informacije o stvarnosti mogli doseći njen najdublji smisao. 

Prva velika ličnost arapske filozofije bio je Al-Kindi umro u Bagdadu, 873. Pisao je o 
aritmetici, geometriji, astronomiji, optici, medicini, logici, psihologiji, glazbi i politici. U 
svome glavnom filozofskom djelu "O intelektu", iznio je, polazeći od Platona i Aristotela po 
njegovim originalnim spisima a i u interpretaciji Aristotelova komentatora IIIII, st. Aleksandra 
iz Afrodizije, učenje o razlici između potencijalnog i aktivnog intelekta, čime se, u krajnjoj 
konsekvenciji, otvarala debata o odnosu između metafizičkoga apsoluta i pojavnoga svijeta. 
Brojna Al-Kindijeva djela prevođena su od XII. st. na latinski i imala znatan utjecaj na 
razvitak evropske filozofije. 

Još mnogo veće značenje za razvoj arapske filozofije imao je Al-Farabi, podrijetlom Turčin, 
koji je pretežno živio u Bagdadu a umro u Damasku 950. Prevodio je Aristotela i 
novoplatoničara Porfirija. Među njegove najvažnije filozofske spise pripadaju "Dragulj 
mudrosti" i "Podudarnost Platona i Aristotela". Polazeći dalje od Al-Kindija, on je osobito 
produbljeno raspravljao o odnosu između biti esencije i postojanja egzistencije. Osnovno je 
svojstvo prirodnih bića da su slučajna, moguća, neizvjesna i prolazna. Njihova opstojnost nije 
nužna nego se može ostvariti samo kad je dobiju od nekog uzroka. A taj uzrok može biti samo 
iskonsko biće koje je apsolutno i djeluje kao prauzrok svega. Jedino je u njemu bit 
nerazdvojivo sjedinjena s postojanjem. Na taj je način Al-Farabi definirao jedan od 
metafizičkih dokaza o postojanju boga, koji su kasnije prihvatili i kršćanski filozofi Al-bert 
Veliki, u XIII. st., i drugi. Među osobito zanimljive Al-Farabijeve teze pripada i njegovo 
učenje o diskontinuitetu atomskoj strukturi materije i vremena, kao i njegova politička teorija 
o državi. Nadovezujući se i na tom području na Platona i Aristotela, on je smatrao nužnim 
osnutak opće, svjetske države koja će biti strukturirana hijerarhijski, a izrazita joj je svrha da 
usavršava sveljudsko dobro i pravdu, jer je takvo uređenje uvod i priprema za konačnu, 
nadzemaljsku sreću u vječnom životu. Premda, na taj način, poredak što ga smatra idealnim 


nije jednačarski, Al-Farabi od svih kategorija upravljača zahtijeva bezuvjetno moralno i 
intelektualno savršenstvo, pa su upravo ta svojstva temelj i razlog njihova istaknutog 
društvenog položaja. 

Slavan kao liječnik ali velik i kao filozof bio je Ibn Sina Avicena. Naj-znatnije mu je 
filozofsko djelo "Knjiga ozdravljenja", u 18 svezaka. Za razliku od drugih arapskih filozofa, 
on je u manjoj mjeri usvajao aristotelizam a potpunije prihvaćao Platonova i neoplatonička 
naziranja, ali ih on razrađuje po vlastitom poimanju i s novim uočavanjima. Kao jedan od 
preteča najvažnijeg problema kojim se bavila kršćanska skolastika, on je veliku pažnju 
posvetio pitanju univerzalija. Po njegovu mišljenju, univerzalije, opći pojmovi, prvobitno su 
postojali u božjem duhu, a ostvaruju se u konkretnom postojanju pojedinačnih bića. On se, 
dakle, u tome pitanju opredjeljuje za "realizam", to jest shvaćanje da opći pojmovi nisu 
proizvod mišljenja nego da imaju vječnu, realnu opstojnost. I Avicena je usvajao podiobu na 
jedno jedino apsolutno i nestvoreno biće koje je sjedinjena bit i postojanje, a suprotna su mu 
slučajna i prolazna bića, među koja pripada i čovjek, i koja stoga nužno moraju biti stvorena. 
Avicena je bio jedan od onih islamskih filozofa koji je uz španjolsko-arapskog filozofa Ibn 
Rušda ili Averroesa, iz XII. st. najviše utjecao na razvoj kasnosrednjovjekovne kršćanske 
filozofije, posebice na Tomu Akvinskoga i Duns Scota. 


Radikalno suprotan aristoteličkoj orijentaciji većine arapskih filozofa bio je Perzijanac iz 
Horazana Al-Gazali 1059-1111. Smatrao je da je bitna zadaća filozofije da opravdava i 
dokazuje teološke doktrine. U svojim djelima, prevedenima u XII. st. na latinski, podvrgavao 
je kritici aristotelizam Al-Farabija i djelomični aristotelizam Avicene. Približavajući se u 
većoj mjeri platonovskoj mistici a i islamskome mističkom sufizmu, zagovarao je 
vjerodostojnost božjeg stvaranja iz ničega i suprotstavljao se uvažavanju sveopćeg kauzaliteta 
svojih velikih prethodnika. Takvim svojim razvitkom Al-Gazali je postao istaknutim 
predstavnikom dogmatsko-teološki orijentirane filozofije tzv. pobornika vjerske istine kalam. 
Svojom teološkom orijentacijom Al-Gazali je bio srodan kršćanskoj skolastičkoj filozofiji, 
koja je sebe smatrala "sluškinjom teologije", pa su njegovi teoremi u tom pogledu imali 
odjeka u djelima Tome Akvinskoga u XIII. st. i čak Pascala u XVII. st.. 

Sekts i vjersko-politička učenja 

Cio kompleks islamske teologije, prava i filozofije u svojoj neprekidnoj živoj djelatnosti bio 
je u trajnom sukobu s mnogobrojnim otcjepljivanjima i zastranjivanjima od službeno priznatih 
vjerskih i pravnih dogmi. Ali to otcjepljivanje gotovo je uvijek, uz idejne poticaje, bilo vezano 
uz političke sukobe različitih interesa u odnosu prema vlasti i u pogledu političko-socijalne 
strukture islamske države. 

Gotovo neposredno poslije Muhamedove smrti počele su borbe sa šiitiz-mom i haridžitima 
koje su omejadski kalifi ugušivali okrutnom silom. Ali i nakon toga sve su nove i nove sekte 
neprekidno nicale tijekom mnogih stoljeća arapske civilizacije, i u istočnim zemljama, i na 
Zapadu. 

Još u VII. st. pojavilo se učenje po kome čovjek ničim nije determiniran u svom 
opredjeljivanju i djelovanju. Svojom funkcijom, to se učenje tzv. kadarizam praktički 
suprotstavljalo podjednako autoritetu i državne i vjerske vlasti, kao faktorima koji nameću 
misaone i socijalno-političke okove. 

Ali nepokoravanje poretku izgrađivalo je svoju teoretsku osnovu i teo-loško-filozofski 
suprotnim teoremima, pa je tako sekta džahimija, nastala u prvoj polovici VIII. st., poricala 
slobodu čovjekova opredjeljivanja, ali je na toj osnovi negirala i potrebu bilo kakvih vjerskih 
obreda i pobožnosti i odbacivala vjerski i politički autoritet kalifata. Budući da bog nema 
nikakvih ljudskih svojstava, on ne može ni izricati neki nauk; stoga ni Kuran nije mogao od 
vijeka postojati u njegovu duhu, nego je on u vremenu nastalo djelo ljudskoga uma, iako je 
rezultat neposrednog poniranja u tajanstvo božanstva. Dosljedno tome, ni hadisi ne mogu 


imati pravo na povjerenje. Na taj način, od sveukupne religije ostaje samo potreba slobodnoga 
i nenamet-nutog doživljavanja nadnaravne veličine božje, a u neposrednoj stvarnosti života 
odustajanje od gramzljivosti za blagom i moćima. 

Na prijelazu s omejadske na abbasidsku epohu nastao je idejni kompleks mutazilizma. To je 
učenje prihvaćalo nazor o postojanju čovjekove slobodne volje i o potrebi meditativnog 
doživljavanja božje biti, a dodavalo je stanovište da svaki musliman sama sebe automatski 
isključuje iz islamske vjerske zajednice kad počini neki zločin ili težak moralni prekršaj. U 
skraj-njoj konsekvenciji, muslimani, dakle, imaju pravo da se pobune i s oružjem u ruci protiv 
svake nepravedne vlasti. 

Brojne i na različite načine radikalne sekte što su se rađale iz realnog odnosa vlasti prema 
najširim slojevima stanovništva primoravale su pravovjerni sunitizam da se bori za učvršćenje 
svoga položaja. On je to činio kompromisnim opredjeljivanjem za postojeću vlast. Nakon 
osnutka Abbasid-skog kalifata, sunitizam se radi mira u muslimanskoj zajednici priklanja 
novoj dinastiji i postaje njenim osloncem smatrajući da je snaga državnog poretka za islam 
važnija od udovoljavanja političkoj i socijalnoj pravdi, kako je to bilo moguće zahtijevati na 
temelju radikalne interpretacije iskonskih islamskih zamisli. Na toj osnovi, sunitizam je u 
doba Harun al-Rašida stekao neosporno dominantan položaj. 

Ali suparnička borba dvojice Harunovih sinova za vlast navela je mlađega od njih, Al- 
Mamuna, da se pozivanjem na mutazilitsko načelo o pravu borbe protiv poročne vladavine 
čak i zakonitoga kalifa, domogne vlasti. Za njegove vladavine, a i za dvojice njegovih 
nasljednika mutazilizam postaje službenom političko-vjerskom doktrinom. Karakteristično je 
da su teoretičari toga učenja pretežno bili muslimani nearapskog podrijetla. Oni su isticali 
značenje kritičnoga i misaonog stava prema fenomenu religije. Ali muta-zilitski racionalizam 
postupno se pretvarao u vjerski eklekticizam ili se cijepao na različite koncepcije, s 
nejednakim stanovištima prema poretku što su ga kalifi ostvarili došavši na vlast i oslanjajući 
se na njegovu doktrinu. Tako je jedan od veoma istaknutih mutazilitskih ideologa, Al-Nazzam 
u 1. polovici IX. st. sjedinjavao dualističku zamisao o bogu kao izvoru isključivo dobra i 
čovjeku kao izvoru zla, s grčkim atomizmom i brahmanskim poricanjem proroka, pa je s tim u 
vezi odbacivao i proročko značenje Muhameda i njegova Kurana. Njegov suvremenik 
Tumama ben Asra propagirao je neograničeni hedonizam, prilagođujući se time stvarnosti 
kalifova dvora na kom je živio kao otmjena ličnost i cijenjeni pjesnik. Suprotno tome, 
odupirući se uži-vačkim shvaćanjima što su prevladala u vrhovima društva, Al-Muzdar je u 
isto to doba, u ime istoga mutazilizma, zahtijevao askezu, a slična shvaćanja propagirali su i 
drugi ideolozi. 

U vrijeme prevlasti sunitizma a zatim mutazilitizma u kalifatu, šiiti su, naročito u Perziji i 
Iraku, imali mnogo pristalica, ali su bili potlačena sekta jer su se iz načelnih razloga 
suprotstavljali Abbasidima kao uzurpatorima. 

Ali i u takvim se okolnostima šiitizam razgranjivao na odvojke koji su različito reagirali na 
društvenu i političku stvarnost. Još u prvoj polovici VIII. st. osamostalio se tzv. zaidizam, 
ogranak koji se nije zadovoljavao klo-nućem većine šiita pred pritiskom vlasti i sve izrazitijim 
usmjeravanjem prema zatvaranju u tajne grupacije, sklone maštanju i pasivnom čekanju dana 
kad će ponovo biti objavljena Allahova volja, nego je tražio aktivnu borbu, u kojoj svaki 
Fatimin i Alijin potomak ima jednako pravo i dužnost da se bori za osvajanje vlasti. 

Već početkom 2. polovice VIII. st. u šlitizmu je nastao novi raskol. Njihovo vjerovanje da se 
duhovni Prorokov autoritet božjom milošću prenosi iz koljena u koljeno po direktnoj silaznoj 
lozi među potomcima Muhamedove kćeri Fatime i zeta Alije našlo se pred trojakim 
tumačenjem. Jedni su smatrali da je šesti Muhamedov potomak, Džafar, pred smrt svoju vlast 
i moć imama predao svome starijem sinu Ismaelu; a kad je ovaj uskoro umro, vjerovalo se da 
je on postao "sakriveni imam" ili Mahdi i da mu je Allahovom voljom namijenjeno da čeka u 


sakrivenosti sve dok Allah ne odredi da ponovo dođe na svijet i obnovi izopačeni islam. 
Druga skupina je smatrala da je 

Unutrašnje dvorište s "zvanom" džamije u Isfahanu. Kraj XI. sft. 

imamom nakon Ismaela postao njegov sin Muhamed 1 da je on očekivani Mahdi. I, najzad, 
treća je skupina tvrdila da je poslije Ismaela imamom postao njegov mlađi brat Musa, a 
Mahdijem će biti tek onaj njegov potomak, koji bude po redu dvanaesti potomak Prorokov. 
Dominantni vjersko-ideološki smjer, mutazilizam, ostao je utjecajan na političku vlast u 
Kalifatu sve do sredine IX. st. S nastupom kriznog razdoblja koje je slijedilo nakon Al- 
Mutasimove smrti 842, državni je režim uvidio da je mutazilizam opasan za stabilnost poretka 
i da je u tu svrhu mnogo podesniji izrazito konzervativni sunitizam, pa je on već za kalifa Al- 
Mutava-kila 852 proglašen službenom idejnom orjentacijom, a mutazilizam i šliti-zam bili su 
podvrgnuti žestokim progonima. Ipak, i u progonstvu, mutaziliti su i dalje objavljivali niz 
rasprava i spisa kojima su se borili jednako za svoje dogmatsko-teološke nazore kao i za svoja 
shvaćanja društvenih i političkih odnosa. 

Druga polovica IX. st. donijela je, u daljem i sve jačem rasulu kalif-skoga autoriteta, prije 
kratkotrajne epohe stabilizacije u sedamdesetim i osamdesetim godinama a i poslije nje, naglo 
jačanje zaiditskog šiitizma i ujedno njegovu društveno-političku radikalizaciju, pa zaiditi 
podižu nekoliko pobuna, sudjeluju u ustanku afričkoga robija zinđa, a u perifernim oblastima 
kalifata uspjeli su formirati i svoje posebne, teritorijalno nevelike političke tvorevine od kojih 
se najduže održala ona što ju je početkom X. st. u Jemenu osnovao Jahja ben Husein al-Hadi, 
a koja se sa sjedištem u Sani održala nekoliko stoljeća. I zaidizam je svoju vjersko-političku 
doktrinu izgradio većim brojem teoretskih, povijesnih i propagandnih spisa. 

Usporedo sa znatnim aktiviranjem zaidizma, uporno je djelovao i imamski šiitizam. Gotovo 
sa svakim novim pokoljenjem u lozi Proroko-vih potomaka formirale su se grupacije na 
temelju uvjerenja da je upravo taj potomak pravi i konačni Mahdi, pa se šiitizam mrvio u 
različite sljedbe. Najzad se to grananje završilo stanovištem glavne struje imamskih šiita da je 
dvanaesti Muhamedov potomak, Muhamed-al-Muntazar, zaista posljednji od imama koji su 
živjeli i da je on svojom smrću postao skriveni Mahdi koji čeka Allahov poziv da se vrati na 
svijet radi obnove istinske Prorokove vjere. 

Imamizam je tijekom IX. i X. st. razvio znatnu teološku i političku literaturu. Najveći njegov 
teoretičar bio je Al-Kulaini, u X. st. Ali usporedo s takvim djelima, među ideolozima 
imamizana bilo je i težnji za povezivanjem s filozofsko-dogmatskim zamislima veoma 
dalekim iskonskom islamu. Tako je Perzijanac Al-Kaddah još u IX. st. stopio izmaelitsku 
dogmu sa zamislima što ih je Prednji istok sadržavao u svojim tradicijama što sežu unazad sve 
do gnostičke kozmogonije i emanacionističke teorije o podrijetlu božanstva, svemira i ljudi. 
Al-Kaddahovo učenje je irački seljak Hamdan Karmat potkraj IX. st. preobrazio u teoriju o 
revolucionarnom ustanku, o jednakosti svih pristalica pokreta karmatija bez obzira na njihovo 
društveno podrijetlo i etničku pripadnost, i o zajednici imovine. Njegovi su pristalice 
formirale kolektivna imanja i među sobom dijelili plodove rada, a obrtnike su organizirali u 
zadruge sinf, pa su tim primjerom, posredstvom muslimanske Španije, utjecali i na kasnije 
oblikovanje cehova u Zapadnoj Evropi. 

Karmatska neumorna misionarska i propagandna djelatnost uvelike je pridonijela formiranju 
fatimidske vlasti, najprije u Ifrikiji, a zatim u Egiptu, iako politička ostvarenja koja su iz tih 
akcija proizašla nisu niu-koliko ostvarila njihove prvobitne komunističke zamisli. 

Iz karmatske osnovice razvile su se u XI. st. i sekte druza i hašišina. Sekta druza, nazvana 
tako po svom osnivaču, horazanskom Turčinu Al-Da-raziju, početkom XI. st., veoma se 
angažirala u egipatsko-sirijskom radikalnom ismaelitizmu Fatimida, a 1 u epohi križarskih 


ratova formirala je najborbenije vojne i gerilske odrede protiv kršćanskih ratnika. Potkraj XI. 
st., u Perziji je jemenitski Arapin Al-Sabbah osnovao sektu hašišina. Ona je poricala Prorokov 
autoritet i čak potrebu bilo kakve vjere. Zasnivala se na skrajnje strogoj organiziranosti i 
slijepom podvrgavanju volji poglavara sekte. U mnogobrojnim suparničkim borbama dinastija 
na tlu Kalifata i različitih lokalnih vlastodržaca, hašišini su se angažirali kao 

izvršilački odredi u zavjerama, umorstvima, pljačkaškim pothvatima i osvetničkim akcijama, 
na temelju vlastitih opredjeljenja njihovih poglavara, a i kao najmljena oružana sila. Njihovo 
prvo političko umorstvo neke visoko uzdignute ličnosti bilo je smaknuće Malikšahova vezira 
Nizama al-Mulka 1092. Od kraja XI. st. hašišini su stekli snažna uporišta u Siriji, pa su i oni 
imali znatan udio u mnogim borbama što su ih prouzrokovali križarski pohodi 
zapadnoevropskih ratnika. 

U sveukupnoj intelektualnoj atmosferi islamskih zemalja, uz mnoga druga ideološka, vjerska, 
filozofska 1 socijalno-politička opredjeljenja, veoma je utjecajan bio sufizam, kao opće 
mističko usmjerenje, nastalo u opreci sa snažnim formalizmom što su ga nametala ortodoksna 
vjerska i pravna učenja. Pozivajući se na neke izreke Kurana, sufiti su željeli postići mističku 
spoznaju boga. Prema ovosvjetovnom životu zauzimali su asketske stanovište. U 
argumentiranju svojih nazora preuzimali su različite elemente ranoga kršćanstva, 
neoplatonizma, budhizma i teozofije. Načelno su odbacivali težnju za bogaćenjem, 
preporučali su da svaki musliman živi na temelju manuelnog rada i u sebi izgrađuje nesebičnu 
ljubav prema bogu i svemu živome. Na toj osnovi sufizma koju je prvi iscrpno formulirao Al- 
Darani, u 1. polovici IX st., mistički se pokret granao i veoma plodno manifestirao nizom 
filozofskomoralističkih, književnih i pjesničkih ostvarenja, koja se razvrstavaju od izrazito 
gnostičkih koncepcija Nubijca Al-Mis-rija u 1. polovici IX. st. ili Perzijanca Tirmidhija 
krajem IX. st. do panteističkih i budhističko-nirvanističkih oblika misticizma u slijedećim 
stoljećima koji su, na temelju dubokih ogorčenja sa stvarnošću svijeta, tražili potpuno 
otkretanje ljudskog htijenja od materijalnog opstanka. 

U cjelini, mnogobrojne islamske sekte, aberantna ideološka opredjeljenja i teoremi o 
ljudskome stavu prema životu i smislu postojanja nesumnjivo su nicali iz manje ili više 
izrazitog i svjesnog distanciranja prema realnom poretku i neposrednim odnosima što ih je 
državna struktura ostvarivala. 

Na toj je osnovi i državna vlast sve više uviđala potrebu krute regle-mentacije priznatih i 
spasonosnih nazora o društvu, međuljudskim odnosima, o značenju i ulozi vjere i nepobitnom 
ugledu vrhovnih političkih autoriteta. Stoga ona pristupa neke vrste kodifikaciji 
tradicionalnih, pravovjernih, su-nitskih učenja tekstom što ga je početkom XI. st. dao izraditi 
kalif Al-Kadir otuda njegov naziv kadirija. On je otada bio obavezno čitan u svim džamijama, 
da bi svakom stanovniku bilo jasno kakvo je službeno vjersko, socijalno i moralno-političko 
shvaćanje koje državna vlast nepokolebljivo prihvaća. Ali, neprekidna društvena 
diferencijacija u Kalifatu, rađanje sve novih političkih opreka i utjecaji različitih 
intelektualnih tradicija i suvremenih upliva održavali su i dalje poticali mnogostrukost 
islamskog idejnog i kulturnog opredjeljivanja 1 u stoljećima koja su slijedila nakon posljednjih 
decenija XI. stoljeća, i to utoliko više, što je upravo to doba donijelo nove i veoma dramatske 
susrete islama s kršćanskim svijetom Zapadne Evrope, a u stoljećima koja su slijedila i nove 
sudare sa znatnim snagama što su na islamsku orbitu nasrnule s udaljenoga istoka. 

Takvo bogatstvo intelektualnog života u istočnim islamskim zemljama neizbježivo se moralo 
očitovati i na području beletrističke književnosti i likovnih umjetnosti. 

Beletristička U vrijeme Omejada arapska se književnost izrazito vezivala književnost na 
predislamsku poeziju beduina, ali je od spontane književnosti, koja je nicala neposredno u 
životu, sve više postajala upravljanom, dvorskom književnošću kojoj je bilo svrha da uljepša 
život kalifova dvora, da posluži kao zabava i razbibriga dvorjanima. Mecenatstvo kalifa sve je 


izrazitije podupiralo panegiričku i zabavljačku usmjerenost književnih nastojanja. Bagdadski 
kalifi povodili su se za tim primjerom, pa se opći smjer razvitka nastavlja i u toj epohi. Ali 
premda namjena pisanja ostaje u biti ista, znatno se usavršava forma, obogaćuje izraz i 
proširuje tematika. Među panegiričarima se sredinom VIII. st. ističu Muti ben Ajas i Abu- 
Dolama. Obojica su bili dvorski pjesnici na kraju omejad-ske ere, a tu su ulogu imali i za 
Abbasida prenijevši u novo doba i svoj stil i svoju vještinu. U njihovim tekstovima 1 dalje se 
održavaju reminiscencije na beduinski život, na pustinjske noći, ponavljaju se ustaljeni klišeji 
0 ljepoti žena, junaštvu ratnika itd., ali je taj presađeni dekor sada bio vidno artifićij elan. 

S novom političkom situacijom uskoro su se ipak pojavili i utjecaji izmijenjenih okolnosti. U 
Abbasidskom kalifatu u književnosti počinju sve češće sudjelovati mnogi nearapski pisci, koji 
unose i nove teme i nove senzibilitete, čuvajući ipak neizbježivi dekor koji tekstove prezentira 
kao poeziju koja ne prekida s arapskom tradicijom. 

Jedan od prvih predstavnika takvoga razvitka bio je Perzijanac Bahšar ibn Burd koji je 783. 
čak bio smaknut, najvjerojatnije zbog svoga pristajanja uz zoroastrizam i manihejstvo. Pisao 
je lirsku poeziju i satire, nastojao se otresti ustaljenih normi i usavršiti izražajni oblik svojih 
pjesama. Njegov mlađi suvremenik, također Perzijanac, Abu-Nuvas bio je bliski prijatelj 
kalifa Harun al-Rašida i Al-Amina, anakreontički pjesnik koji slavi vino 

1 ljubav, lagodni dvorjanski život, raskoš i eleganciju. U njegovoj poeziji ima i erotske 
raskalašenosti, himni o ljepoti dječaka, ali i mnogo pasaža izrazite ljepote, skladnosti izraza, 
osjećajnosti, elegijske tuge, pa čak i slavljenja aske-tizma i oštre satire o običajima i 
karakterima njegova vremena. Ova posebna komponenta Abu Navasove poezije, koja se u 
njega javljala možda kao odjek čestih raspoloženja u širim krugovima stanovništva koje je 
osuđivalo raspusni život dvora, bila je glavnom temom Abul-Tahija 748 - oko 828 koji je bio 
po zanimanju lončar i pisao o gorčini sirotinjskog života, o odgovornosti ljudi pred božjom 
strogošću, o smrti i o beznadnosti života. Njegova pjesnička forma bila je u skladu s 
njegovom misaonom orijentacijom, jezik mu je jednostavan, bez razmetljivosti i dekorativnih 
hiperbola, ali veoma skladan i lijep. 

Znatnu slavu stekao je Abu-Tammam 1. pol. IX. st., podrijetlom sirijski kršćanin iz Damaska, 
a djelovao je kao dvorski pjesnik u Bagdadu. Pjevao je o junaštvu i borbama, ali u njegovoj 
zbirci lirskih pjesama "Divan" ima fragmenata koji se ubrajaju među najljepša dostignuća 
arapskog pjesništva. U doba Samanida i zatim Gaznavida djelovao je najveći perzijski pjesnik 
Firdusi 935-1020, autor "Knjige Kraljeva", sa 60.000 stihova. 

Prozna beletristička književnost izrazitije se razvila tek potkraj omejad-skog razdoblja. U 
tome prijelaznom doba najistaknutija je ličnost bio Perzijanac Ibn Mokaffa u. oko 760. On je s 
perzijskoga pehlevi-jezika na arapski preveo sanskrtsku zbirku moralističkih basni 
Pančatantra služeći se veoma snažnim jezičkim izrazom koji svjedoči o znatnom utjecaju 

perzijskih književnih dostignuća na arapsku prozu u doba njezina nastajanja. 

Na Ibn Mokaffino uzorno ostvarenje oslanjali su se prozaici cijeloga 

IX. stoljeća, kao što su bili Sahal ben Harun, Ibn Kotaiba i Al-Džahiz. Ovaj posljednji bio je 
esejist, anegdotičar i pripovjedač. Pisao je kratke, izvanredno realističke crtice, prikazivao je 
život u Bagdadu i drugim velikim centrima slikovitim i vješto napisanim pričama, u kojima 
ima i poezije, i humora, i kritike, a često i učenih ekskursa koji svjedoče o njegovu širokom 
obrazovanju. 

Ovakav svježi i inventivni početak arapske proze veoma se brzo pretvorio u kićenu 
književnost koja je nastojala da raskoš riječi i dikcije nadredi smislu i sadržaju. Jedan od 
uzroka tome bilo je to što su se djela čitala na skupovima, gdje se razvijalo nadmetanje u 
govorničkoj elokvenciji, u bombastičnosti figura i dekorativne učenosti, bez obzira na sadržaj 
koji je svojom umjetničkom spoznajom mogao biti i siromašan. Taj književni tip dobio je 
naziv rnakamah po riječi koja označava skupna zasjedanja. Začetnikom toga smjera smatra se 


Badi Al-Hammadani u. 1008, a najistaknutijim su mu nastavljačima bili Al-Tahalibija, iz 
Nišapura, i Al-Harriri, iz Basre 1054-1122. Posebice je Al-Harririjevo djelo smatrano uzorom 
rječite i bogate proze, pravom riznicom arapskoga književnog jezika. Nakon njega, nakamah- 
proza postala je standardnim oblikom prozne i dramske književnosti, zamjenjujući pravu 
kazališnu dramsku književnost, koja se u srednjovjekovnom arapskom svijetu nije razvila. 
Arapsku proznu književnost nemoguće je cjelovito zamisliti bez uzimanja u obzir zbirki priča 
koje su s vremenom postale sastavni dio zbornika Tisuću i jedna noć Alf Lajlah-va-Lajlah. 
Zameci te zbirke nastali su u Iraku potkraj IX. st., a načinio ju je Perzijanac Al-Dlahšijari 
umro 542 prema starijoj perzijskoj zbirci "Tisuću priča" u kojoj su bila sadržana 
pripovijedanja anegdotičko-po vi jesnog i maštovitog karaktera, perzijskog i indijskog 
podrijetla. Al Džahšijari je toj građi dodao još i priče iračkog podrijetla, posebice anegdote i 
ljubavne zgode s bagdadskog dvora u vrijeme Harun al-Rašida ili iz drugih razdoblja, ali koje 
su se pripisivale Al-Rašidovu vremenu. Tijekom idućih stoljeća dodavala se još i druga građa, 
iz kasnijih vremena bagdadskog kalifata, ali također iz indijskih, grčkih, hebrejskih i 
egipatskih izvora. Svoj konačni oblik Tisuću i jedna noć dobila je tek za mamelučke vladavine 
u Egiptu, od kraja XIII. do kraja XV. st. 

Veoma velik utjecaj na arapsku pjesničku i proznu književnost kasnijih stoljeća imala je 
velika povijest arapske književnosti što ju je sredinom 

X. st. napisao Sirijac Abul Faradž allsfahani. Njegovo djelo "Knjiga pjesama" Kitab al-Agam 
ujedno je i povijest književnosti i antologija najljepših primjera te književnosti. Time je ona 
postala najdragocjeniji dokument sveukupnih beletrističkih ostvarenja do polovice X. st., ali 
ujedno i zbirka preporuka kako dobra književnost treba da bude napisana. 

Likovne umjetnosti Od likovnih umjetnosti, građevinstvo Abbasida i njihovih nasljednika 
podjednako je svjedočilo i o njihovu golemom bogatstvu, i o visoko razvijenom tehničkom 
znanju graditelja kao i o znatnom smislu za sklad, veličanstvo oblika i za profinjenost 

ukrasa. Pri tome, nesumnjivo, kao i kod drugih područja kulture, veliko značenje imaju 
tekovine i utjecaji preuzeti od starijih civilizacija na okupiranom području: bizantsko-sirijske, 
helenističko-egipatske, mezopotamijske, perzijske sasanidske i indijske. 

Abbasidi su izvanredno mnogo gradili, na cijelom državnom području, ali su cijeli gradovi, s 
mnogim sjajnim palačama i džamijama, mnoge utvrde i ladanjski dvorci zauvijek nestali u 
razaranjima tadašnjih a još više kasnijih vremena. 

Najstariji sačuvani objekti samo su djelomično održane ruševine. Još iz VIII. st. potječu 
zidine grada Rakke, na srednjem Eufratu, blizu granica sjeverne Sirije. Slijepe arkade 
okruglih pilastera na sačuvanom fragmentu kalifove palače u Rakki povezane su na nižem 
vijencu oštro slomljenim polukružnim lukovima a na višem vijencu tupokutno slomljenim 
lukovima, pri čemu su rubni lukovi na toj etaži drukčiji: raščlanjeni u tri manja luka u obliku 
trolista. Široko tupokutno slomljeni šiljati lukovi natkri-vaju i dveri na prizemnoj razini 
očuvanoga zida. Na taj je način palača u Rakki samim jednim svojim fragmentom 
zasvjedočila sirijsko-egipatski utjecaj šiljato slomljenoga luka zajedno sa perzijsko-indijskim, 
širokoga, tupokutno slomljenoga luka, i magrebskim, s trolisnim ili višelisnim nad- 
svođavanjem raspona među stupovima kakvo će karakterizirati maursku arhitekturu sjeverne 
Afrike i Španjolske. Upotrebom slomljenih lukova islamska umjetnost Istoka služila se 
nekoliko stoljeća prije nego što se taj konstrukcioni tip pojavio u gotičkoj umjetnosti 
evropskog Zapada. 

Podjednake izvedbene oblike kao građevine u Rakki imao je i lovački dvorac Uhajdar, 
podignut potkraj VIII. st. oko 200 km jugoistočno od Bagdada, sačuvan u ruševnom stanju. 
Imao je pravokutnu osnovu, s jednim vratima na svakoj strani, zaštićenima pobočnim kulama. 


Unutrašnje prostorije bile su pokrivene svodnim krovom a pilastere su povezivali polukružni 
lukovi. 

Mezopotamijskim građevinama iz 2. polovice VIII. st. suvremena je džamija Tarikhana, u 
Damghanu, perzijskoj oblasti južno od Kaspijskoga mora, masivno zdanje s trijemovima na 
stupovlju koje naizmjence povezuju polukružni i tupokutno slomljeni lukovi. 

Sredinom IX. st. nastala je veličanstvena džamija u Samarri, na Ti-grisu, oko 120 km uzvodno 
od Bagdada. Imala je 2 m debele zidove od dekorativno složene opeke, koji su u razmacima 
bili ojačani oblim polu-kulama. Unutrašnji, molitveni prostor bio je natkriven krovom koji je 
ležao na 24 reda stupova u širini i 9 redova u dubini, a i podužnu je krovnu strukturu nosio niz 
od 25 redova po četiri stupa sa svake strane. Unutrašnji dvorišni prostor imao je, u zametku, 
po sredini pobočnih zidina livane, četvorne, polukružnim svodom natkrite niše, koje će 
kasnije, u perzijsko-turkestanskoj arhitekturi, počevši od seldžučkoga doba, steći ulogu 
najveli-čanstvenijih elemenata u čitavoj arhitektonskoj cjelini. Sa sjeverne strane džamije u 
Samarri, u udaljenosti od 30 m, uzdizao se 50 m visoki minaret spiralnog oblika, po uzoru na 
mezopotamijske zigurate. 

Stijenje abbasidskih građevina vjerojatno je bilo ukrašavano mozaicima, ali se još češće 
upotrebljavala štukatura, izrađena bilo spomoću kalupa ili na-Ijepljivanjem mase na temeljnu 
površinu. Ti veoma karakteristični ukrasi, baštinjeni iz sasanidske umjetnosti, kitili su 
površine zidova i lukova geo- 

metrijski raspoređenim plitkoreljefnim sadržajima koji reproduciraju cvjetne i lisne preplete, 
nizove različitih ovala, trokuta i krugljica, različite pletere u bogatim varijacijama, ponekad 
obogaćene pismenima koja saopćavaju pretežno vjerske kuranske ali i druge izričaje. 

Od velike građevinske djelatnosti Tulunida u Egiptu potpuno se sačuvala divna Ibn Tulunova 
džamija, nastala krajem IX. st. Svojim oblikom oponašala je džamiju u Samarri, ali su joj 
dvorišne arkade imale široke, tupokutno slomljene lukove, a krovište dekorativno izvedene, 
čipkaste grudobrane. Njen minaret je vjerojatno također imao ziguratski oblik, ali je nakon 
požara u X. st. preinačen u toranj četvorne osnove na kom se diže ziguratska spirala. 
Devetom stoljeću pripada i potpuna prerada tzv. Mramorne džamije Sidi-Okba u Kairuanu, u 
Tunisu. Prostrano pačetvorinasto dvorište bilo je opkoljeno galerijom u kojoj su stupovi 
povezani tupokutno slomljenim lukovima, dok su u molitvenom prostoru, u središnjoj lađi 
koja vodi mihrabu s kiblom, potkovasti, a u ostalim lađama molitvenog prostora lagano 
usiljeni lukovi. Zidovi zgrade i dvorišta bili su sagrađeni od naizmjeničnih slojeva crnoga i 
bijelog mramora. Početkom XI. st. podignuta džamija El-Kebir, u gradu Alžiru, imala je već 
isključivo potkovaste lukove. I jedna i druga imale su minarete na četvornoj osnovi. 
Buvejhidska Mesdžid-džamija u Najinu u Perziji oko 960 imala je također pačetvorinasto 
dvorište, ali je po sredini svakoga od njegova četiri zida imala ukrašenu nišu većih razmjera 
livani. Svi zidovi ukrašeni su bogatom štukaturom. 

Otprilike istom vremenu pripada najstarija fatimidska džamija Al-Azhar u Kairu, s krasnim 
dvorišnim trijemom u kome tupokutno slomljeni lukovi počivaju na tankim, okruglim, 
mramornim stupovima, a zidnu površinu nad lukovima ispunja naizmjenični niz slijepih niša i 
rozeta izrađenih u štukaturi. Osobito je lijepa izrezuckana ograda ravnoga krova. Nešto 
kasnija, ali 1 kićenija je kairska džamija Al-Ahmar prijelaz X. u XI. st.. 

Veoma snažan poticaj daljnjem razvitku islamskoga graditeljstva na istoku dali su Seldžuci. 
Starije tradicije dekorativne upotrebe opeke u oblikovanju vanjskih i unutrašnjih zidova oni su 
razvili do savršenstva. Podizanje kupola, koje je bilo uobičajeno nad molitvenim dijelovima 
džamijskih zgrada već i ranije, u Mezopotamiji, Siriji 1 Sjevernoj Africi, oni su izvodili 
osobito majstorski formirajući prijelaze s četvornih osnova u nižim razinama na kružni oblik 
tambura na kome sjede kupole plićeg ili višeg ispona. Iz ranoga razdoblja seldžučke epohe 


svojom ljepotom snažno impresionira Mesdžidi-džamija u Ispahanu oko 1090. Dvorište joj je 
opkoljeno dvokatnim trijemom u kom su rasponi nadsvedeni sasanidsko-indijskim tupokutno 
slomljenim lukovima, a po sredini svake od četiriju strana dvorišta diže se po jedan 
veličanstveni visoki livan, nalik na školjku, nadsvedenu tupokutno slomljenim lukom, pod 
kojim duboka niša ima stalaktitni strop, raščlanjen manjim udubljenjima zajedničke svedene 
konstrukcije. Fasade li-vana i dvorišnih arkada popločane su modrikastim i žutim keramičkim 
pločicama, stvarajući izuzetan koloristički dojam. Budući razvitak takvih tipova džamijskih 
dvorišta s livanima doveo je na cijelom Prednjem istoku u narednim stoljećima do 
arhitektonskih ostvarenja koja pripadaju među najljepše ukrase svjetskog graditeljstva. 

Gombad Mesuda III. u Gazni Prijel. XII X11. st. 

Veliku budućnost imala je i seldžučka gradnja tzv. gombada ili turbeta, visokih mauzoleja 
pretežno kružne, poligonalne ili zvjezdolike osnovice. Gradnja mauzoleja ima, nedvojbeno, 
veoma stare tradicije u raznim civilizacijama koje su prethodile islamskoj epohi. Od 
građevina te namjene u muslimanskim državama osobitu ljepotu ostvario je Ismaelov 
mauzolej u Bu-hari, podignut u samanidskoj epohi, na prijelazu IX. u X. st. Ta četvorna 
građevina sazdana je od opeka, koje su i na vanjskoj površini, a još više u unutrašnjosti, 
složene virtuoznom vještinom pa ostvaruju nenadmašive dekorativne efekte. Četvora vrata 
imaju šiljato slomljene nadvratne lukove, a nad četvorinom zdanja ostvaren je sistemom 
ugaonih trompa i lučnih konstrukcija prijelaz u kupolu. 

Seldžučki mauzoleji udovoljavaju istoj namjeni grobnog spomenika polazeći od prototipa 
nomadskih okruglih šatora jurtova po turkestanskim i mongolskim prostranstvima i 
pretvarajući njihov osnovni oblik sa čunja-stim krovom u trajno obitavalište istaknutih 
pokojnika, izgrađeno u trajnoj građi. I taj građevinski oblik dosegao je puni razvoj i ostvario 
najljepše objekte tek počevši od XII. st., ali njegovi zameci sačuvani su i iz početne etape 

seldžučkoga graditeljstva. Jedan od njih je Gombad-i-Kabus, s početka XI. st., vitka okrugla 
građevina sa čunjastim krovom, kojoj je vanjska površina vertikalno raščlanjena, čime je 
dobiven zvjezdolik tlocrt. Unutrašnjost mu je podijeljena na dva kata, pri čemu je gornji kat 
grobna prostorija u kojoj je bio smješten sarkofag. Kraju XI. st. pripada i toranj Mesuda III. u 
Gazni koji također ima zvjezdolik tlocrt a sazidan je od izvanredno dekorativno složenih 
opeka. 

Umjetnost abbasidske epohe 1 etapa političkih vlasti koje su se zaredom smjenjivale na 
teritoriju Kalifata postigla je ne samo veličanstvena ostvarenja u građevinarstvu i štukaturi, 
nego i na području keramike, obradbe metala i slonove kosti te drva. Posebice je važna 
keramička umjetnost, koju reprezentira niz oblika i tehnika ukrašavanja oslikavanjem i 
vajanjem površina. Ukrasi posuđa, lonaca, tanjira i si. svjedoče o utjecajima klasično-hele- 
nističkim, sasanidskim, indijskim, turkmenskim i kineskim, a motivi koji se upotrebljavaju 
različiti su: cvjetno-lisni, geometrijski i figurativni, pri čemu su prikazivane ptice, životinje, a 
i ljudski likovi. Premda je sunitska doktrina bila nesklona prikazivanju ljudskoga obličja, ipak 
se figure svirača, plesača, konjanika i dr. pojavljuju već u kalifskoj palači u Samari i abbasid- 
skim dvorcima na freskama, a zatim naročito u Buvejhidsko doba, u X. st., na metalnom i 
keramičkom posudu ili u ilustracijama knjiga, kao crteži u grafičkoj jednobojnoj izvedbi, da 
bi, u kasnijim stoljećima, kolorističkim minijaturnim slikarstvom ostvarila velika djela 
osebujne i trajne vrijednosti. 

X. BIZANT OD SREDINE IX. DO KRAJA XI. ST. 

1. POLITIČKI RAZVOJ DO 1025 


Vladavina Bazilija I. Uspon Bazilija I. na carsko prijestolje 867-886 značio je pobjedu 
carigradske dvorjansko-činovničke aristokracije nad aristokracijom maloazijskih provincija 
koja je bila politički oslonac cezara Barde. S tom pobjedom prevagnula je i ekonomsko- 
politička koncepcija prijestolničkog dvorjanstva, koje se borilo za sistem centralizirane 
eksploatacije seljaštva spomoću poreskih dažbina, pri čemu se iz tako formiranih državnih 
rizničkih fondova vršilo nagrađivanje dostojanstvenika darovima u naravi, dragocjenostima i 
novcu. Iz takve koncepcije proizlazila su dva bitna stremljenja: zaštićivati opstanak slobodnog 
seljaštva stratiota i članova seoskih općina, da bi poresko-obveznička i vojnička baza državne 
vlasti ostala što brojnija 1 jača, 1 boriti se za neosporni carski autokratski autoritet, protiv svih 
snaga disperzije. Takva borba nužno je morala ometati jačanje velikih zemljišnih posjeda po 
provincijama i skučavati nastojanja "moćnih" ljudi dinata da svojoj vlasti podvrgnu dotad 
slobodno seljaštvo i pretvore ga u zavisne obrađivače veleposjedničke zemlje parike. 

Bazilije I. je u ostvarivanju unutrašnjopolitičkih i vanjskopolitičkih ciljeva svoga režima 
posvjedočio svoje velike organizatorske i vojničke sposobnosti kao i duboko poimanje 
zamršenog spleta odnosa i interesa od kojih se sastojala stvarnost njegova vremena. 
Ratovanje na Istoku Vanjskopolitički položaj bizantske države bio je u drugoj polovici IX. st. 
povoljan. Njezin glavni protivnik, Bagdadski kalifat, zapao je u epohu unutrašnjeg rasula, pa 
su se bizantskim pretenzijama na granicama države suprotstavljali samo regionalni 
vlastodršci, bez oslonca na snažnu državnu vlast. Na Balkanu, odnosi s Bugarskom su se 
uravnotežili, pa sa Zapada nije prijetila nikakva opasnost koja bi mogla ometati Carstvo da 
povede ofenzivne akcije na istoku. Prva zapreka u tom nastojanju bio je paulikijanski teritorij 
sa središtem u Tefriki. Protiv njega je Bazilije I. poveo dvije velike vojne. U prvom napadu 
868 Bizantince je zadesio težak poraz, pa su se paulikijanci usudili da Carstvu čak postave 
zahtjev da potpuno evakuira istočni dio Male Azije. Ali drugi bizantski vojni pohod 872 
doveo je do pada Tefrike 872; Lemerle: 878, smaknuća pauliki-janskog vođe Hrizohira i do 
opsežnog preseljavanja paulikijanskog stanovništva na Balkan. 

Car Bazilije L Iluminacija iz XIV. st. 
Nadovezujući na taj uspjeh, bizantska je vojska u narednim godinama Arapima preotela 
znatno područje do gornjeg Eufrata, kod Samosate, 1 do granica Kilikije, na jugoistoku Male 
Azije. Ali pokušaji da bude osvojena i Melitena, nisu uspjeli. 

Bizantskoj borbi protiv Arapa veoma je koristila obnova političke samostalnosti Armenije. 
Ona je bila rezultat slabljenja arapskog vrhovništva nad područjem Armenije u 2. polovici IX. 
st. Već 869. ta je zemlja bila praktički nezavisna, a 885. Kalifat je morao priznati posebnost 
armenskoga kraljevstva kome je vladarem postao Ašot Bagratumi. Njegovu vlast smjesta je 
priznao i Bizant, ali je ujedno s Armenijom sklopio i savez protiv Kalifata. Uskoro, međutim, 
dvostruko je upletanje u unutrašnje armenske prilike, s bizantske strane i sa strane susjednih 
arapskih regionalnih vlastodržaca, osujetilo stvaranje jake armenske države, 1 ona se već 
početkom X. st. raspala na više teritorija koji su samo nominalno priznavali vrhovnu vlast 
Ašo-tovih nasljednika. 

Orifas, admiral Bazilija L, mučenjem saslušava arapske zarobljenike. Iluminacija iz XIV. st. 
Borbe za Italiju Učvršćenje bizantskih pozicija i u Maloj Aziji, nakon stabilizacije na 
Balkanu, stvorilo je preduvjete za brojne bizantske pothvate na Zapadu. Ondje je i dalje jačala 
vlast aglabidskih Arapa iz Ifrikije Tunisa. Oni su 869. zauzeli Maltu, a 878., poslije 
devetmjesečne opsade osvojili su Sirakuzu i bizantski posjed na Siciliji skučili na neveliko 


područje oko Katanije i Taormine. Još 840. Arapi su svojoj vlasti podvrgli Tarent a 842. i 
Bari. Otuda su oni opasnim prepadima ugrožavali i jadranske i tirenske obale Poluotoka. Zbog 
toga su za protjerivanje Arapa bili zainteresirani i papinstvo, i carska vlast njemačke grane 
Karolinga, i langobard-ski vladari Južne Italije, i Bizant. 

Prvi cilj bio je preotimanje Barija. U tu svrhu trebalo je prije svega onemogućiti pristup 
arapskog brodovlja u Jadransko more. S tim u vezi došlo je do napada Arapa na bizantski 
utvrđeni Dubrovnik 866 i do intervencije jake bizantske flote pod zapovjedništvom drungarija 
Nikete Orife koja je potkraj 867. oslobodila grad od petnaestmjesečne opsade i time uklonila 
arapsku opasnost iz Jadrana. 

Ali protivnici arapske prisutnosti na jugu Italije nisu uspijevali uskladiti svoje interese. 
Bizantsko brodovlje Nikete Orife, podsjevši Bari u ljetu 869. s mora, nije naišlo na 
pripravnost vojske cara Ludovika II. za složni napad. Istovremeno, na VIII. općem crkvenom 
saboru u Carigradu 86970 došlo je doduše do okončanja focijanskog raskola, ali je 
rehabilitirani patrijarh Ignacije vraćen na dužnost carevom odlukom još 967 uspio osigurati 
crkvenu supremaciju patrijaršije nad Bugarskom. To je duboko poremetilo tek započeto 
zbližavanje papinstva s Bizantskim carstvom. 

U takvim okolnostima, ofenzivu protiv Barija poduzeo je sam car Ludo-vik II. Kako je 
bizantska mornarica uskratila svoje sudjelovanje, glavnu pomorsku pomoć caru dala je 
Domagojeva kneževina Hrvatska. Početkom veljače 871. Bari je nakon duže opsade pao. 
Slijedilo je znatno jačanje Ludo-vikova utjecaja u Južnoj Italiji, ali su izbila i nezadovoljstva 
langobardskih velikaša i očitovala se nastojanja obalnih gradova da sačuvaju svoju samo- 

stalnost i veze s Bizantom, dok su Arapi u veoma zamršenim odnosima koji su se spleli vršili 
teške i razorne napade na najbogatije među priobalnim gradovima Italije Napulj, Amalfi, 
Gaeta i dr.. 

Politika Bizant je dotle učvršćivao svoje pozicije na Balkanu. Po- 

prema Balkanu sredstvom Bugarske, koju je pokrštenje dovelo u nadležnost istočne crkve, 
Bizant je stekao utjecaj i na srpsku kneževinu Mutimira Vlastimirovića, koja se u tome 
razdoblju priklanjala Bugarskoj. Istovremeno ojačala je bizantska dominacija nad Zahumljem, 
Travunjom, Neretljanskom kneževinom i upravna vlast nad arhontijom dalmatinskih gradova 
i otoka, koja je, u vezi s tim zbivanjima, uzdignuta na rang zasebne bizantske teme. 

Nakon smrti cara Ludovika II. 875 Bizantinci su svoju supremaciju na Balkanu pomakli još 
dalje prema zapadu. U nasljednim borbama italska je kraljevska kruna bila dopala Karlmanu, 
sinu njemačkoga kralja Ludviga, a s njome i pretenzije na suverenitet nad Primorskom 
Hrvatskom. Protiv takvoga rješenja Hrvati su poveli rat koji se protezao od gradova na 
zapadnoj obali Istre do posavskih ravnica, gdje se za Karlmanove interese borio do- 
njopanonski knez i njemački vazal Kocelj. Za vrijeme te vojne umro je knez Domagoj, a 
Primorska se Hrvatska otela supremaciji italskoga kralja. Ti su događaji bili i uzrokom 
promjene na hrvatskome kneževskom prijestolju. Uz pomoć Bizanta knezom postaje Zdeslav, 
jedan od Trpimirevih sinova kojima je Domagoj 864. preoteo nasljedstvo. Ovako izmijenjena 
situacija omogućila je postavljanje odnosa između dalmatinske teme i Hrvatske a također i 
Za-humlja i Travunije na drukčiju osnovu. Odredbom Bazilija I. gradovi su ubuduće imali 
Hrvatskoj a Dubrovnik Zahumlju i Travuniji plaćati one iste dažbine koje su kao državni 
poreski teret dotad plaćali strategu, ostavljajući ovome samo simbolički iznos u znak 
priznavanja careva suvereniteta. 

Svim tima, naširoko zasnovanim preorijentacijama, bizantsko je vrhovništvo ponovo doseglo 
zapadne granice Balkanskog poluotoka i obale Save, afirmiravši na taj način trajnost 
pretenzija nekadašnje Justinijanove politike. U pogledu Hrvatske, međutim, s dolaskom 
novoga vladara, Branimira, koji prevratom uklanja Zdeslava, ta je supremacija prestala već 


879. i bizantski se utjecaj omeđio istočnom granicom otad od Bizanta i Franaka podjednako 
nezavisne Hrvatske. 

Uspjesi u Italiji Usporedo s tim događajima Bizantinci su 876. carskoj i odnosi prema vojsci 
preoteli Bari, a 880. su iz Tarenta protjerali Arape. papinstvu Uskoro zatim, poslije velike 
pobjede bizantske flote nad 

Arapima kod Liparskih otoka i vojnih akcija na kopnu, u bizantskoj su vlasti u god. 885. bile 
cijela Apulija i Kalabrija, a njezino su vrhovništvo priznavala južnoitalska langobardska 
vojvodstva Benevent i Spo-leto, te priobalni gradovi Salerno, Napulj, Amalfi, Gaeta i dr. 
Suprotno tim uspjesima Bizanta na italskom poluotoku, Arapi su uspješno širili svoju vlast na 
Siciliji. No posljednje važnije uporište Bizantinaca na tom otoku, Taormina, palo je u vlast 
Aglabida ipak tek 902. 

Dalekosežni vanjskopolitički program bizantskih vlasti u doba cara Bazilija I. nužno je morao 
uvažavati potrebu dobrih odnosa s papinstvom. Na toj 

osnovi car je žrtvovao Focija i na carigradskom crkvenom saboru 86970. odobrio poništenje 
crkvenog raskola. Ali odlučnost jednako cara Bazilija kao i patrijarha Ignacija da Bugarsku u 
crkvenom pogledu ne prepuste papinstvu opovrgla je i najbolje nade u mogućnost 
nepomućene sloge. Veliki vojni uspjesi Bizanta na talijanskom poluotoku oslobodili su, 
nadalje, carsku politiku potrebe da bude popustljiva, utoliko više što je karolinško carstvo bilo 
u rasulu i papinstvo nije imalo nikakva političkog oslonca na Zapadu. Kad je patrijarh 
Ignacije 877. umro, Bazilije je bez kolebanja na patrijarški položaj mogao vratiti Focija. A 
dvije godine nakon toga održan je u Carigradu novi koncil koji je u prisutnosti papinih legata 
oslobodio Focija svih optužbi i krivica i priznao ga zakonitim patrijarhom. Čini se da su obje 
strane, pa i Focije, naročito u dogmatskim pitanjima, pristale na uzajamne koncesije jer je 
takvo ravnovjesje bilo u skladu s tadašnjim političkim potrebama Carstva. 

Zakonodavstvo Bazilije I. je nesumnjivo bio odan zamisli o pripojenju što većih prostranstava 
nekadašnjega jedinstvenoga Carstva političkoj jezgri svoje države. Prema tome cilju vodili su 
ga svi njegovi vojni i diplomatski uspjesi. Jednako kao što je postupao i njegov preteča u 
takvim nastojanjima, Justinijan L, i Bazilije I. je smatrao nužnim da svoja stremljenja 
potpomogne i afirmira zakonodavnom djelatnošću. Inicirao je prilagodbu i dopunu 
Justinijanovih zakona, usklađujući pravni sustav s političkim 1 društvenim odnosima svoga 
vremena, ali pomno čuvajući bitna načela o nepovredivom autoritetu carske vlasti. Ta velika 
zbirka Anakatharsis ostala je nedovršena. Kao priprema za njeno objavljivanje, između 870. i 
879. dana je u opticaj sažeta verzija bizantskih pravnih načela, pod nazivom Prohiron. Sedam 
godina nakon toga, možda kao uvod u veliku pravnu zbirku koja je bila u izradi, objavljena je 
Epanagoga, u većoj mjeri slobodna od utjecaja Justinijanova prava od Prohirona. U njoj je, uz 
ostale principe, bila iznesena i teorija o dvije vlasti, carskoj i patrijarškoj, koje se među sobom 
do-punjaju štiteći dobrobit državne zajednice koja služi božjim namislima. U interesu općega 
dobra, Epanagoga se zalagala za očuvanje seljačkog zemljo-posjeda i suprotstavljala se 
bogaćenju velikaša, poistovjećujući na taj način opće dobro s poretkom na kom je tada 
počivala državna struktura. 

Svojim zakonskim aktima Bazilije I. se zalagao i za nasljednost carskog dostojanstva. 
Sistemom suvladarstva predodredio je svoga sina Leona VI kao nasljednika. U času njegove 
smrti, god. 886., to se nasljedstvo ostvarilo bez ikakva protivljenja. 

Doba Leona VI. Leon VI. Mudri 886-912 nije bio ljubimac svoga oca. Ali nakon rane smrti 
njegova starijeg brata Konstantina ostao je jedini nasljednik dinastičkih prava. Bio je veoma 
obrazovan čovjek i po-štovalac intelektualnih vrednota, sklon povučenom životu na dvoru a 
ne vojnim akcijama. U mladosti mu je učiteljem bio Focije; ali kad je Leon VI. postao carem, 
jedna od prvih njegovih vladarskih odluka bilo je ponovno uklanjanje Focija s patrijarške 
stolice. Uzrok tome vjerojatno je bio golem patrijarhov utjecaj na državnu politiku u 


posljednjem desetljeću Bazilijeve vladavine, koji je, između ostaloga, došao do izražaja i u 
Epanagogi, koja je pa-trijaršku vlast izdizala do razine ravnopravnosti s autoritetom bazileusa. 

Stoga je novim patrijarhom postao sada najmlađi carev brat Stjepan, pa je time crkveno 
poglavarstvo i opet dovedeno u podložan odnos prema carskoj vlasti. 

U prvom razdoblju vladavine Leona VI. najutjecajnija ličnost u državnoj upravi bio je otac 
careve ljubavnice Zoe, Stilian Zauces. Njemu je dan počasni naslov Basileopater, a vršio je 
funkciju logoteta droma. On je uklonio mnoge istaknute službenike Bazilija L, s ciljem da 
suzbije utjecaj provincijalne zemljoposjedničke aristokracije koja je s povratkom patrijarha 
Focija postupno obnavljala svoju moć. 

Borba s provincijalnom Za vrijeme Zaucesove uprave u političkom životu aristokracijom 
prijestolnice počeo se, osim ojačale prevlasti dvor- 

jansko-službeničkog plemstva, osjećati i sve jači 

utjecaj obogaćenih carigradskih trgovaca. Činilo se da će njihov uspon trajati i dalje kad je 
nakon smrti carice Teofano Zaucesova kćerka Zoe postala carevom ženom. Ali Zauces je 
umro već 899. a pola godine nakon njega i Zoe. Otada najutjecajnijom ličnosti na dvoru 
postaje eunuh Samon; dvorjansko plemstvo potiskuje utjecaj prvaka trgovačkog staleža, pa je 
sada ono ponovo jedini protivnik provincijalne zemljoposjedničke aristokracije. No 
Zaucesova smrt ojačala je snagu i te grupacije. Osobito velik uspjeh postigla je ona time što je 
901. patrijarhom postao nekadašnji Focijev pristalica Nikola Mistik. On je potajno pomagao 
provincijalnu aristokraciju i njene predstavnike dovodio na važne crkvene položaje. To je 
patrijarhovo suprotstavljanje režimu dvorske aristokracije, na koju se oslanjao car, još više 
zaoštrilo spor oko careva četvrtoga braka. Leon VI. nije, naime, ni sa svojom trećom ženom 
imao potomstva, pa je želio da sklopi i četvrti brak sa svojom novom ljubavnicom, Zoe 
Karbonopsida, koja mu je 905. rodila sina Konstantina. 

Budući da je već 1 sklapanje trećega careva braka bilo u neskladu s crkvenim nazorima, četvrti 
je brak značio apsolutno nedopustiv čin, pa je patrijarh udario cara interdiktom i sprečavao 
mu prisustvovanje vjerskim obredima u crkvi. Iskorištavajući težak položaj centralne vlasti, 
provincijalna je aristokracija, pod vodstvom Andronika Duke, pokušala izvršiti prevrat. Ali 
car je u pitanju svoga braka apelirao na papu i od njega dobio povoljan odgovor. Kako je u 
nastavku događaja Andronik Duka, usprkos arapskoj pomoći, doživio poraz i morao 
emigrirati, i patrijarhov otpor carevoj volji nije više bio moguć. On se odrekao svoje funkcije, 
a carigradska je dvorska aristokracija na patrijarški položaj izdigla svoga kandidata, 
Euthimija, i on je odobrio carev četvrti brak i legitimnost njegova sina i budućeg nasljednika 
Konstantina VII. 

Careva pobjeda u bračnome sporu i opet je ostvarila potpuno podvrgavanje crkve državi, 
suprotno teorijama koje je pod utjecajem patrijarha Focija formulirala Bazilijeva Epanagoga. 
Istovremeni poraz provincijalne aristokracije dokončao je izgradnju neosporne dominacije 
carskoga režima i prijestolničke dvorjansko-službeničke aristokracije, koja je zastupala 
politički i društveni poredak zasnovan na poreskoj eksploataciji sveukupnoga radnog 
stanovništva, i na svojim interesima da živi od svoga udjela u tako oblikovanim prihodima 
snažno centralizirane državne uprave. 

Zakonodavstvo Ovakav cilj stvaranja neosporne carske vlasti i svemoći njegova 
centraliziranoga upravnog aparata nametao je već od početka vladavine Leona VI. daljnje i 
još opsežnije preobrazbe u pravnim načelima. U tu svrhu bila je formirana posebna komisija 
koja je izradila sveobuhvatnu zbirku kanonskoga, javnoga i građanskog prava u 6 svezaka. To 
golemo djelo oslanjalo se na sveukupni zakonodavni rad počevši od Ju-stinijanovih vremena, 
ali je uvelike iskoristilo neobjavljene tekstove Bazili-jeva Anakarthazisa. U pravnopovijesnoj 


znanosti dan mu je naziv Šesto-knjižje Heksabiblon ili Carski zakoni Ta Basilikd. To je djelo 
tijekom cijeloga srednjovjekovlja ostalo temelj bizantske pravne znanosti. 

Tome teoretskom zborniku carska je vlast, u skladu s aktualnim zbivanjima, dodavala nove 
zakonske odluke i propise u obliku Novella u svemu 113 njih iz Leonova vremena. Svojom 
cjelinom te su odredbe uporno izgrađivale svemoć carske autokracije, organizirale 
hijerarhijsko ustrojstvo državnog aparata, dovršile proces tematskog uređenja na cijelom 
državnom teritoriju, propisale uređenje i nadležnosti trgovačkih i obrtničkih korporacija, 
izvršile ukidanje zastarjelih, sa carskim centralizmom nespojivih ustanova i ponovo definirale 
odnose između crkve i države. 


Upravni aparat Svemoć carske institucije i karakteristični način izdržavanja državnog aparata 
na temelju općega poreskog sustava bio je na prijelazu iz IX. u X. st. presudan za cjelokupni 
ekonomsko-socijalni i politički poredak u tadašnjem Bizantskom carstvu. Za razliku od 
zapadne Evrope, gdje vazalsko-seniorski odnosi unutar vladajuće klase već uvelike djeluju 
kao oslonac za stupnjevanje javno-pravne egzekutive što je kraljevska vlast dodjeljuje 
regionalnim velmožama, u Bizantu je vršenje državnih dužnosti činovnička služba koja se 
povjerava carskom odlukom. Upravno osoblje je i ovdje hijerarhizirano, ali na temelju 
dostojanstava i titula što ih podjeljuje car. Potkraj IX. st., kada nastaje tzv. Filotejev Klitoro- 
logij popis dostojanstava pridodan djelu "O ceremonijama na carskome dvoru" Konstantina 
VII. Porfirogeneta, bilo je 18 dvorjanskih počasnih naslova 1 60 visokih funkcija pri vršenju 
različitih dužnosti u državnom vla-davinskom aparatu. Osim prva tri najviša počasna naslova 
cezar, nobilis-simus i kuropalat koji su bili rezervirani za članove carske obitelji, sve ostale je, 
u načelu, mogao postići svaki dovoljno imućan i slobodan čovjek. Sve je naslove i sve visoke 
službe podjeljivao samo car, 1 to naslove poveljom na pergameni i davanjem insignija svake 
pojedine časti aksiai dia brabeion, a visoke službe dekretom aksiai dia logou. Naslovi su bili 
doživotne dosto-janstveničke titule, dok su službeničke funkcije mogle biti dokinute i 
prenesene na neku drugu ličnost. Pri tome je svaki visoki službenik državnog aparata najčešće 
bio nosilac i nekoga od dostojanstveničkih dvorjanskih naslova, u skladu s važnošću i rangom 
same službe. Pri navođenju službenih funkcija u dokumentima je prvo mjesto zauzimala 
dvorjanska titula a tek za tim slijedi naziv službe. Takvim se poretkom obilježavalo da je 
temelj nečijega položaja u službeničkom aparatu zavisan o stupnju milosti koja mu je 
dodijeljena carevom blagonaklonošću, što je bilo u skladu sa shvaćanjem o apsolutnoj vlasti 
carevoj, pri čemu su pojedinačne funkcije samo zadaci što ih car povjerava članovima svoje 
obitelji ili svojoj dvorjanskoj okolini. 

Sistem počasnih naslova i službi koji je prikazan kod Filoteja nije bio neizmjenjiv, nego je u 
neprekidnom previranju dvorjanskog života tijekom idućih stoljeća doživljavao mnoge 
mijene, s općom tendencijom da se visoko dostojanstvo titula, kako je s vremenom rastao broj 
njihovih nosilaca, postupno degradira, pa su tada za najviše dostojanstvenike pronalaženi sve 
novi i novi naslovi, a diferencijacijom državnih službi formirane su i nove funkcije ili su 
nekadašnje stjecale drukčiju nadležnost. 

Krajem X. st., u nizu dvorjanskih auličkih ili palatinskih naslova dia brabeion redali su se, 
nakon kuropalata, magistri, anthvpati, patriciji, proto-spatariji, dishvpati, spatari, 
spatarokandidati, konzuli ili hypati, stratori i drugi, niži dostojanstvenici. 

Nosioci realnih funkcija u državnoj vlasti dijelili su se u 7 razreda: stratezi, domestici, suci, 
sekretici, poglavari dema, stratarsi i dr., pri čemu su se u svakom razredu službe svrstavale po 
rangu; na pr. među stratezima najviši je položaj imao strateg teme Opsikion, a pretposljednje i 
posljednje mjesto zauzimali su stratezi Dalmacije i Hersona. Osebujan razvitak imao je razred 
sekretika. To su bili poglavari državnih ureda, pretežno ekonomske i financijske struke, kao 
što su sakelarij, logotet riznice, logotet vojne opskrbe 1 dr. Izuzetno veliko značenje stekao je 


logotet droma, u čijoj je nadležnosti bila poštanska služba, vođenje vanjskih poslova i služba 
državne sigurnosti. U državi, u kojoj je snaga središnje vlasti počivala na poreskim 
potraživanjima, bitnu je važnost imala služba vrhovne poreske uprave, geni-kon. Ona se 
granala na dvojaku djelatnost: na službu za odmjeravanje pore-skih dužnosti stanovništva, u 
kojoj je za svaku pokrajinu bio nadležan po jedan specijalni carski službenik, epopt; i na 
drugu, koja se bavila neposrednim ubiranjem odmjerenih iznosa koje su, i opet odvojeno po 
Uz cara postojao je još uvijek 1 senat ili sinklit, kao neka vrsta vrhovnoga vijeća najviših 
državnih dostojanstvenika. Njegov poglavar, proedar sinklita, imao je veoma visok rang, 
odmah iza članova vladarske obitelji. Ali pravne odredbe bizantskog zakonodavstva nisu 
precizno određivale kompetencije senata pa su one zavisile o carevoj volji i utjecajnosti 
visokih dvorjanskih dostojanstvenika u njegovu sastavu. 

Osebujnost bizantske dvorjanske i službeničke aristokracije činila je paralelna hijerarhija 
eunuha. Ona se zasnivala na vršenju posebnih službi, vezanih uz carevo domaćinstvo, a 
organizirala se također u dva niza, na temelju poveljama podjeljivanih časti i na temelju 
carskih ukaza. Zbog svoje neposredne povezanosti sa carskom porodicom i njenim 
svakodnevnim životom, neke su eunuške službe postale izvanredno utjecajne na vođenje 
državnih poslova. Jedna od takvih bila je služba parakimomena, poglavara čuvara carskih 
ložnica kitonita, zatim služba protovestijara, prvobitno upravitelja carske garderobe, i careva 
osobnog tajnika ili mistika. S vremenom, u određenim okolnostima, te i druge srodne funkcije 
pretvarale su se u dalekosežne političke i upravne nadležnosti, a njihovi su nosioci mogli 
pripadati različitim kategorijama dvorjanske aristokracije. 

U nadležnost najviših dostojanstvenika pripadale su i vrhovne vojno-za-povjedničke dužnosti. 
Vojska se u osnovi dijelila na gardijske odrede, kojima je na čelu bio domestik, i na tematsku 
vojsku kojom su zapovijedali stratezi. Mornarica je bila zasebno vojno tijelo, a njome su 
zapovijedali drungariji pojedinih flotnih skupina. 

Organizacija tema Središnja državna uprava i njezin svemoćni činovnički i dostojanstvenički 
aparat brižljivo je čuvao svoju dominaciju u političkom ustrojstvu. Da bi oslabila moć 
provincijalne aristokracije, državna je vlast prvobitne teme usitnila, pa su u početku X. st. 
postojale u svemu 32 teme, od čega 17 njih u Aziji, 10 na Balkanskom poluotoku, 2 u Italiji, 2 
u Egejskom moru i jedna na Krimu Hersones. 

Na čelu svake teme bio je njezin strateg, po tradiciji nosilac vojnih i civilnih nadležnosti. U 
doba Leona VI. položaj stratega još je uvijek bio snažan, ali se već pripremala epoha njihova 
postupnog slabljenja. U tome smislu u civilnoj upravi sve više samostalnosti ostaje njenom 
poglavaru, pretoru, a i voditelj financijskih poslova, protonator, sve potpunije za svoju 
djelatnost odgovara kartulariju sakelle, središnjem rizničkom uredu za prikupljanje novčanih 
prihoda. 

Ali koliko je god središnja državna uprava brižljivo čuvala zavisnost upravnog aparata od 
neosporne carske volje, privredni i društveni procesi u temeljima poretka uporno su vodili 
jačanju zemljoposjedničkog plemstva u provincijama, pa ono s porastom svoje realne snage 
sve izrazitije teži da je pretvori u politički utjecaj, u cilju strukturalnih izmjena u tom poretku 
koje bi bile u potpunijem skladu s interesima te nove socijamoekonomske snage u nastajanju. 
Trgovačke i obrtničke Čini se da je potkraj vladavine Leona VI. došlo do 

korporacije povezivanja tih stremljenja s valom nezadovoljstava 

u redovima carigradskih trgovaca i obrtnika. Taj je 

pokret primorao vlast da prihvati povratak Nikole Mistika na dužnost patrijarha, a u korist 
trgovačkih i obrtničkih korporacija bila je kodificirana "Knjiga eparha" 911912 koja je imala 
svrhu da oteža i skuči upletanje pri-jestolničke aristokracije u njihovo poslovanje. Sadržaj te 


knjige iscrpno izvještava o organizaciji i djelovanju obrtničkih i trgovačkih privrednih 
djelatnosti kao i o položaju gradskoga stanovništva prijestolnice u općem društvenom poretku 
na početku X. stoljeća. 

Vanjskopolitički položaj Vanjska politika Leona VI. nije Bizantu donijela na Mediteranu 
onako znatne uspjehe kakvi su ostvareni u doba 

njegova oca. Arapski okupatori Krete, koja je u 

njihovoj vlasti od 826., zajedno s gusarima iz drugih arapskih uporišta veoma su ugrožavali 
sve predjele Sredozemnoga mora. Mnogi grčki i egejski otoci pred tom su opasnosti gotovo 
potpuno opustjeli, a stanovništvo se s maloazijskih, balkanskih i južnoitalskih obala povlačilo 
u unutrašnjost. Veoma je nepovoljne posljedice za središnji Mediteran imalo okončanje 
arapskog osvajanja Sicilije padom Taormine 902 i osvojenje grada Reggio di Cala-brija, čime 
je u arapske ruke pao Messinski tjesnac. Još početkom osamdesetih godina, na poziv 
južnoitalskoga grada Gaete, koji se osjećao ugrožen papinskim pretenzijama, jedna se arapska 
ratničko-gusarska skupina smjestila uz ušće rijeke Garigliano, odakle je preko 30 godina 
pustošila i pljačkala unutrašnjost Južne Italije i priobalne gradove, od Salerna do Rima. U 
istočnom Mediteranu jedan je islamizirani Grk, Leon Tripolitanac, formirao gusarsku flotu, 
koja je ugrozila čak i Carigrad, a 904. je u prepadu zauzela So- 

lun, izvršila neviđeni pokolj i nagrabila veliko blago u dragocjenostima i robiju koje je zatim 
prodala na tržnicama arapskih zemalja. U svoju obranu, Bizant je bio primoran da opremi 
snažno brodovlje. Ono je zaista postiglo nekoliko manjih uspjeha, ali je 911. pretrpjelo 
katastrofalan poraz kod otoka Samosa, čime je arapska premoć na moru bila ponovo 
potvrđena. 

Balkan Jednako važne neuspjehe doživio je Bizant i na Balkanu. Ondje je Bugarska, proširivši 
svoj teritorij na Vlašku nizinu, Sjeverozapadnu Srbiju, Srijem i istočnu Slavoniju, zaposjevši 
cijelu Makedoniju, osim solunske oblasti, postala golemom i snažnom državom, u kojoj se na 
geografskom prostoru današnje Bugarske stapanjem protobugarske ratničke aristokracije i 
sloja slavenskih plemenskih prvaka formirao moćan politički oslonac autoritativne kneževske 
vlasti. Silinu te vlasti posvjedočuju događaji koji su zaredali nakon odluke kneza Borisa da se 
povuče u samostan 889. Njegov stariji sin Vladimir pokušao je udovoljiti težnjama jednoga 
dijela bugarskih bol jara i obnoviti poganstvo. Ali Boris se vratio iz samostana, zbacio 
Vladimira, dao ga oslijepiti i utamničiti, a na kneževsko je prijestolje postavio svoga mlađeg 
sina Simeona 893-927. Potom se vratio u samostan i ondje umro nakon 14 godina 
redovničkog života 907. 

Prvu etapu ratovanja Bizanta sa Simeonovom Bugarskom izazvao je sam Bizant prenijevši 
sjedište koncesionirane trgovine s Bugarskom iz Carigrada u Solun, što je značilo okončanje 
pristupa bugarskim trgovcima u prijestolnicu. Osvetnički vojni pohod Bugara donio je 
Bizantincima težak poraz kod Hadrianopola. 

Madžari Opasnost u kojoj se Carstvo time našlo dovela je na evropsku scenu jedan novi narod 
koji se prethodnih stoljeća postupno približavao donjem i srednjem Podunavlju. Bili su to 
Madžari. Pošavši sa svojih prvobitnih boravišta u Baškiriji, u oblasti južnoga Urala, jedna se 
skupina ugrofinskih plemena u VIII. st. preselila u stepe pred sjevernim padinama Kavkaza i 
u Priazovlju. Tu oni dolaze u dodir s fragmentima turkmenskih plemena. Izvrgnuti pritiscima 
s istoka, oni u VIII. st. formiraju na području između Volge i Dona ratničko-nomadski 
plemenski savez kojim dominira pleme Madžara. Ali hazarska opasnost navela ih je da u 
tridesetim godinama IX. st. zaposjednu prostor između Dona i Dnjepra "Lebedija". Pritisak 
Pečeneza na istočne granice toga njihova područja primorao ih je da se ponovo premjeste ka 
zapadu, pa su zauzeli prostranstva između Dnjepra, Karpata i donjeg Dunava. Otuda ih je 
ugroženo Bizantsko carstvo pozvalo upomoć protiv Bugara. 


Kombinirana akcija bizantske kopnene vojske, flote i madžarskih četa nanijela je Bugarima 
poraz. Simeon je stoga s Bizantom sklopio mir, ali je nakon toga, zajedno s Pečenezima iz 
južnoruskih stepa, toliko uspješno potukao Madžare, da su oni 896. preko Karpata izbjegli u 
Panoniju prepustivši 

pricrnomorske stepe Pečenezima. 

Ostavši bez saveznika, Bizant je bio primoran da 896. prihvati mir koji je Bugarskoj donio 
novo proširenje posjeda u Trakiji i južnoj Makedoniji. Otada, idućih deset godina Bugarska i 
Bizant žive u miru. 

Doba ratovanja s Bugarima uvelike je iscrpilo vojni potencijal Bizanta i oslabilo njegovu 
otpornu snagu na drugim bojištima: na Siciliji i na Sredo- 

zemnom moru. Osim arapske opasnosti koja je njegovim obalama prijetila s juga, u god. 907. 
uspio je kijevski knez Oleg iz Crnoga mora ugroziti Carigrad i primorati bizantsku vlast da s 
Rusima sklopi za njih povoljan trgovački ugovor 911. Slom novosagrađene bizantske flote 
koja je namjeravala ostvariti preokret u odnosima snaga na Sredozemnom moru, prije svega 
osvoje-njem Krete, zadesio je Carstvo u proljeće 912, nekoliko tjedana prije smrti Leona VI., 
u situaciji koja je prijetila mnogim opasnostima. 

Nasljedna kriza Budući da je carev sin Konstantin imao svega 7 godina, 

i njene posljedice vladarem je postao njegov stric Aleksandar. On je smjesta otkazao danak 
Bugarima, ugovoren mirom iz 896, i izvršio dalekosežne izmjene među najutjecajnijim 
dostojanstvenicima. Između ostalih, vratio je na patrijarško prijestolje Nikolu Mistika koji je 
bio eksponent provincijalnoga zemljoposjedničkog plemstva. A kad je Aleksandar već 
početkom ljeta iduće godine 913 umro, država se našla pred suparničkom borbom oko 
regentske vlasti između carice-majke Zoe i dvorjanskog plemstva te pristalica patrijarhovih. 
Tu kaotičnu situaciju pokušao je iskoristiti pripadnik jedne od najbogatijih velikaških obitelji 
iz Male Azije, Konstantin Duka, da bi osvojio carsku vlast. Iako je taj pokušaj u krvi ugušen, 
on je stvorio skrajnje nepovoljnu situaciju uoči velike osvetničke vojne ekspedicije što ju je 
poveo bugarski knez Simeon. Doprijevši već 913. do zidina Carigrada, on je zatražio da se 
mladi car oženi njegovom kćeri, u očekivanju da će na taj način postati regentom, a njegovo 
potomstvo da će steći zakonito pravo na bizantsko prijestolje. 

Ostvarenje toga plana osujetila je carica Zoe. Uklonivši patrijarha Nikolu, sama je preuzela 
regentsku vlast, i time izazvala obnovu Simeonova ratnog pritiska. 

Bugarsko carstvo Zauzevši prethodno Hadrianopol, Solun i Drač, bugarski je knez izravnim 
pritiskom na Carigrad ponovo primorao Bizant da sklopi primirje. U Carstvu se očekivalo da 
će biti moguće da nađu nekog saveznika koji će, prema uobičajenoj bizantskoj taktici, napasti 
njezina protivnika s leđa. Pregovori su povedeni s Madžarima, Pečene-zima i srpskim knezom 
Petrom Gojnikovićem unukom kneza Vlastimira. Ali upletanje Srbije Simeon je preduhitrio. 
Petar Gojniković je prijevarom zarobljen i otpremljen u Bugarsku, a knezom u Srbiji, otad 
pod bugarskim vrhovništvom, postaje potomak starijeg ogranka u potomstvu kneza 
Vlastimira, Pavao Branović. 

Angažiravši sada sve svoje snage protiv Bizanta, Simeon je 917. uništio veliku bizantsku 
vojsku na rijeci Aheloj, blizu današnjeg Burgasa, na Crnome moru, a zatim postigao i drugu 
pobjedu, u neposrednoj blizini Carigrada. Potvrdivši time svoju svemoć na istočnom Balkanu. 
Simeon se 919. proglasio za cara, a bugarski je arhiepiskop uzeo naslov patrijarha. 

Uspon Romana I. Bizant je, u skrajnjoj ugroženosti, prije svega morao 

Lekapena srediti kaotično stanje na vrhu državne uprave. Izvršio je 

to zapovjednik mornarice, Roman Lekapen. Carica Zoe 

uklonjena je, a regentom je postao Roman. Još iste godine 919 on je svoju 

kćerku Helenu udao za mladoga cara, 920. je sebe proglasio njegovim suvla-darem, a 921. 
čak i prvim vladarom, pridruživši sebi uskoro i svoja tri sina i otisnuvši Konstantina čak na 
treće mjesto u rangu suvladara. 

Nova Bugarska ofenziva u god. 920. ostvarila je pripojenje cijele Tesali je Simeonovu carstvu 
i ponovo dovela bugarske čete do zidina Carigrada 921. Sređujući još uvijek svoje unutrašnje 
probleme, Bizant je i opet neposrednu opasnost otklonio pridobivši srpskoga kneza Pavla 
Branovića da se odmetne od Bugara i napadne njezin teritorij. Tako je Simeon morao još 
jednom intervenirati u Srbiji: zbačen je Pavao Branović a na kneževsko je prijestolje 
postavljen njegov prvi rođak, Zaharija Prvosavljević, kao podanik bugarske vrhovne vlasti 
921. 

Kad je i slijedeće godine obnovljen napad na Carigrad, Bizantu više nije preostalo ništa drugo 
nego da zatraži papino posredovanje za sklapanje mira s Bugarima. Do osobnog izmirenja 
dvojice careva došlo je podjesen 923. Pri tome je, kao naplata za papinu intervenciju, 
ostvareno izmirenje istočne crkve sa zapadnom, a Bizant se odrekao crkvene jurisdikcije nad 
dalmatinskim gradovima. Iz navoda u pismu pape Ivana X. iz 925. slijedi da je tadašnji 
hrvatski vladar Tomislav nosio naslov kralja, a tradicionalna je hrvatska historiografija 
smatrala da se to dogodilo u vezi s prelaskom uprave nad dalmatinskim gradovima u ruke 
hrvatskog vladara; no, u svakom slučaju, ta uprava nipošto nije mogla značiti i dokidanje 
načelnoga bizantskog suvereniteta nad temom Dalmacijom. 

Ofenzivnu snagu Bugarske u to je vrijeme privremeno oslabila pobuna bugarskih velikaša, pa 
se i srpski knez Zaharija priklonio Bizantu. Iako su Srbi prvi kazneni pohod Bugara uspješno 
suzbili, novi pohod 924. primorao je Zahariju da izbjegne u Hrvatsku, a novoga pretendenta, 
časlava Klonimi-rovića, pripadnika srednje loze u potomstvu kneza Vlastimira, Bugari su 
odveli u ropstvo privremeno dokinuvši postojanje zasebne srpske kneževine. 

Hrvatski kralj Tomislav do toga je vremena, suzbivši Madžare na Dravi, a i kao saveznik 
Bizanta, veoma ojačao svoju državu. Kako je i drugi susjed Bugarske na zapadnom Balkanu, 
zahumski knez Mihajlo Višević, bio u savezu s Bizantom, Simeon je smatrao da prije novih 
akcija protiv Carigrada mora svojoj vlasti podvrći i te dvije zemlje. Ali njegova je vojska pri 
napadu na Hrvatsku na nepoznatom bojištu god. 926. pretrpjela svoj najteži poraz. 

To je spasilo Bizant od nove bugarske ofenzive. Ali istovremeno, papinstvo je strahovalo da 
pobjeda Hrvata i Zahumljana još više ne zbliži te dvije zemlje s Bizantom i, na toj osnovi, ne 
dovede do podvrgavanja dalmatinske i hrvatske crkve carigradskoj patrijaršiji, suprotno tek 
uglavljenoj podložnosti tih područja Rimu na I. splitskom sinodu 925. Stoga je papa Ivan X. 
posredovao kod Simeona da ne poduzme novi napad u Hrvatsku. Bugarski je car na to pristao, 
uz uvjet da papinstvo prizna njegov carski naslov i samostalnost bugarske patrijaršije. 

Ali Simeon je krajem proljeća 927. umro ne dočekavši ostvarenje tih zahtjeva. Novi bugarski 
car, Simeonov malodobni sin Petar 927-969, obnovio je mir s Hrvatskom i podjesen 927. 
sklopio mir s Bizantom kojim je priznat carski naslov bugarskog vladara 1 autokefalnost 
bugarskog patrijarha. Teritorijalni opseg Bugarske smanjen je napuštanjem Tesalije i Trakije 
do Hadrianopola i Rodopa, a Carstvo se obvezalo da Bugarskoj plaća godišnji danak. Srbijom 
je zavladao Časlav Klonimirović, koji je uspio pobjeći iz bu- 

garskog zarobljeništva; ali i njegova je kneževina morala priznati suverenitet Bizanta. Otada 
je punih četrdeset godina između Bizanta i Bugarske vladao mir, a Bizant je svoje snage 
mogao usmjeriti prema drugim ciljevima. 

Zaštita malog Teške 1 dugotrajne borbe Bizanta s Bugarima nametale su zemljoposjeda 
Carstvu u unutrašnjopolitičkim odnosima dva prvorazredno važna cilja: osigurati stalne i 
obilne prihode centralne državne vlasti i očuvati snažnu vojnu silu. Kako je glavni nosilac 
poreskih obaveza bilo slobodno seljaštvo, državna je vlast i dalje neminovno težila održanju 
maloga seljačkog zemljoposjeda i protivila se procesu njegova podvrgavanja 


veleposjedničkom plemstvu, koje je prelaskom slobodnih seljaka u zavisnost od velikaša 
postajalo korisnikom njihovih poreskih dažbina. Od jednake opasnosti država je morala štititi 
i stratiotsko seljaštvo, koje je za svoje pravo uživanja državne zemlje imalo dužnost da služi u 
carskoj vojsci. 

Roman Lekapen je već u početku svoje vladavine 921-944 objavio zakonsku odredbu kojom 
je bilo zajamčeno pravo prvokupa protimesis seljačke zemlje rođacima, suposjednicima i 
susjedima ponuđenoga imanja, sa svrhom da ono ostane u seljačkim rukama i ne prijeđe u 
vlasništvo "moćnih ljudi" dinata. Već izvršene kupovine, ako nije protekao desetogodišnji rok 
zastarjevanja za zemlju seljaka, članova slobodnih seoskih općina ili tride-setgodišnji rok za 
zemlju stratiota, poništavale su se bez ikakve otkupnine Novella iz 922. 

Ali faktičke okolnosti djelovale su u korist suprotnih težnji. Godina 928. donijela je seljaštvu 
teška stradanja uslijed nerodice, gladi i epidemijskih bolesti, pa je ono, ukliješteno između 
poreskih obaveza i neimaštine, prodavalo svoju zemlju u bescijenje ili ju je čak poklanjalo 
bogatašima, uz uvjet da od njih dobiju osnovna sredstva za održanje na životu. To je navelo 
carsku vlast da novom zakonskom odredbom iz 934. dinatima ponovo najstrože zabrani svako 
kupovanje i preuzimanje seljačke zemlje; ali uza sve to, bogatašima su morali biti dani i 
ustupci: poništene su mogle biti samo one već prije ostvarene kupovine kod kojih je vlasnik 
dobio manje od polovice realne vrijednosti zemlje, a također i sva besplatna otuđenja u korist 
osoba koje nije predviđao zakon o protimezi iz 922. 

Premda ponavljane odredbe o zaštiti maloga zemljišnog posjeda svjedoče o velikoj snazi 
težnja za preotimanjem seljačke zemlje, ipak znatni vojnički uspjesi Bizanta za vladavine 
Romana Lekapena, a i njegovih nasljednika, dokazuju da se tijekom X. stoljeća slobodni 
seljački 1 stratiotski stalež održao u dovoljnoj mjeri da bude efikasan oslonac državne 
ekonomske i vojne moći. 

Vojni uspjesi Već 924. bizantska je flota kod otoka Lemnosa potpuno uništila brodovlje Leona 
Tripolitanca. A nakon sklapanja mira s Bugarima 927, oporavljena kopnena vojska, pod 
zapovjedništvom izuzetno nadarenih generala, kao što su bili Armenci Kurkuas, njegov brat 
Teofil i nećak Ivan Cimisk, a i drugi, postigla je važne pobjede na srednjem Eufratu, u 
zapadnoj Mezopotamiji i sjevernoj Siriji. Godine 934. Bizantinci su osvojili Melitenu. Znatne 
teškoće trebalo je svladati u otporu kontraofenzivama mo-sulskog emira Saif-al-Davle. Ali 
nakon 941. napredovanje Bizantinaca u savezu 

sa slobodnom Armenijom sustavno je potiskivalo Arape s obala gornjeg Ti-grisa prema jugu, i 
u sjevernoj Siriji prema Aleppu. 

Ruski napadi Usred tih zbivanja iznenadila je Bizant žestoka navala mo-noksilne flote 
kijevskoga kneza Igora na maloazijsku obalu Bospora. Iako su ruske lađe bile uništene 
grčkom vatrom, već 943. knez Igor je sa svojom kopnenom vojskom izbio na donji Dunav u 
namjeri da se kroz bugarsko područje probije na teritorij Carstva. Time je iznudio obnovu 
trgovačkih ugovora sklopljenih u vezi s događajima iz 907911. 

Konstantin VII. Uskoro zatim u Carigradu je došlo do prevrata. Sinovi Ro-Porfirogenet mana 
I. bojali su se velike moći tadašnjega najbriljantni- 

jega bizantskog vojskovođe Ivana Kurkuasa koji je planirao čak i bračnu vezu sa carevom 
porodicom. Oni su ga udaljili s dužnosti, ali su uskoro zatim primorali i svoga oca Romana da 
se povuče u samostan. Svega četrdesetak dana nakon toga izvršen je novi državni udar 
snagama dvorjanskog plemstva kome je na čelu bio parakimomen Bazilije. Njime su 
Romanovi sinovi otjerani u progonstvo, a Konstantin VII. Porfirogenet ostao je jedinim carem 
945-959. 

Živeći dotad zapostavljen i udaljen od državničkih poslova, Konstantin VII. je pretežan dio 
svoga vremena posvećivao intelektualnom radu. Još 934. napisao je djelo "O temama", važno 
za povijest i organizaciju te vrste bizantskih pokrajina. Nakon zbacivanja Romanovih sinova 


nastavio je jednaku djelatnost, pa je državne i vojne poslove prepuštao uglednim ličnostima iz 
svoje okoline, parakimomenu Baziliju, zapovjedniku oružanih snaga na Istoku, Bardi Foki i 
njegovim sinovima. Između 945. i 949. objavio je djelo što su ga kasniji izdavači nazvali "O 
upravljanju Carstvom", a koje je sinteza različite građe što su je iz arhiva 1 starije literature za 
carevu upotrebu pripremali njegovi suradnici. Oko 950. napisao je panegiričku biografiju 
svoga djeda, Bazilija I., a oko 952. svoj najopsežniji spis "O svečanostima na car-skome 
dvoru". Kulturni krug što ga je oko sebe okupio izradio je usto još niz drugih djela iz vojnih 
nauka, kao i niz enciklopedijskih priručnika s raznih područja znanja, filozofije i politike. 
Agrarno Među veoma važne zakonodavne akte Konstantinova vreme- 

zakonodavstvo na pripadaju odredbe u prilog očuvanja maloga seljačkog zemljoposjeda. 
Zakonom od 947. ponovo je zabranjeno dina-tima da kupuju seljačke čestice. Pravo prvokupa 
prošireno je u korist seljaka i u onim slučajevima kad vlastelin prodaje svoju zemlju. 
Seljacima koji su svoju zemlju prodali po korektno odmjerenoj cijeni produžen je rok 
vraćanja kupovnine sa tri na pet godina. Drugim zakonom nepoznata datuma propisana je 
neotuđivost vojničkih imanja i određena minimalna vrijednost stratiotskog imanja na 4 funte 
zlata 72 zlatne nomizme, a mornarskog imanja na 2 funte 36 zlatnih nomizmi. Zastarjelost 
prava na otkup prodanoga vojničkog zemljišta povećana je na 40 godina, a ono je priznato 
svim vojnikovim potomcima i rođacima do 6 koljena. 

Novi vojni Veoma bogata intelektualna djelatnost što je proizlazila iz inici-uspjesi jativa koje 
je davao Konstantin VII. nije bila jedino duhovno 

nastrojenje u polovici X. stoljeća. U desetljećima što su prethodila toj epohi borbe s 
islamskim protivnicima na istoku potakle su rađanje nekoga izuzetnog religioznog 
oduševljenja koje je ratovanjima protiv Kalifata uz političku zainteresiranost pridavalo i 
obilježja vjerske emotivne motivacije. Ratovanje se sve više usmjeravalo s gornjeg Eufrata 
prema jugoistoku, prema Aleppu, Antiohiji, navješćujući buduće težnje da se od islama 
preotmu Sirija i Palestina, s kršćanskim svetim mjestima. Osobito su posljednje godine 
Konstantinove vladavine ostvarile istaknute uspjehe u tome smjeru osvojenjem Samosate, na 
Eufratu, Tarza i Hadata, u sjevernoj Siriji. To je dalo osnova za planiranje velike vojne u tu 
nekada važnu pokrajinu Carstva. Zahvaljujući sjajnim vojnim sposobnostima generala 
Nikefora Foke, ta se zamisao počela ostvarivati nakon smrti Konstantina VII., pod 
vladavinom njegova sina Romana II. 959-963. 

Godine 960. njegov je general, Nikefor Foka, obnovio pokušaj osvajanja Krete koji je 949., 
pod nepovoljnim uvjetima, završio neuspjehom. Poslije dugotrajne opsade Kandije, Kreta je u 
proljeće 961. konačno osvojena. Time je bila uklonjena glavna baza islamskog gusarstva na 
istočnom Sredozemlju, a Bizant je stekao važno uporište za daljnje vojne pothvate. Već 
slijedeće godine zauzeta je cijela Kilikija, a potkraj te godine 1 Aleppo, koji je bio sjedište 
hamdanitskog emira Saif al-Davle, čime je najborbeniji protivnik Bizanta na rasponu između 
Bagdadskog kalifata i fatimidskog Egipta bio eliminiran. 

Doba Nikefora II. Foke Sve te tekovine našle su se odjednom ugrožene kad je Roman II. u 
proljeće 963. umro. Imao je dva 

sina, ali je stariji od njih Bazilije imao pet godina, a mlađi Konstantin svega dvije. Regentsku 
vlast je preuzela njihova majka, carica Teofano, uz pomoć eunuha, parakimomena Bringasa. 
Ali ona se veoma brzo zbližila s proslavljenim vojskovođom Nikeforom Fokom. A kad se 
pokazalo da je Bringas pripremio njegovo umorstvo, Nikefor se u svom vojnom logoru dao 
proglasiti carem. Istovremeno je i u Carigradu organizirana pobuna u njegovu korist, pa je on 
sa svojim odredima došao u prijestolnicu, ondje svladao otpor svojih protivnika i u crkvi Sv. 
Sofije iz patrijarhovih ruku primio carsku krunu kao suvladar i zaštitnik mladih careva. 
Nekoliko tjedana nakon toga. on se oženio caricom Teofano i postao prvom ličnošću, ispred 
zakonitih ba-štinika prijestolja. Bringas je bio uklonjen, a civilnu upravu preuzeo je, u 


svojstvu parakimomena, eunuh Bazilije, nezakoniti sin cara Bazilija I. Položaj cezara dobio je 
carev otac Barda Foka, a carev brat, Leon Foka, postao je vrhovnim vojnim zapovjednikom 
na Zapadu, dok je Nikeforov najdarovitiji oficir, Armenac Ivan Cimisk, preuzeo vrhovno 
zapovjedništvo na istoku. Vladavina Nikefora II. Foke 963-969 privremeno je ostvarila punu 
pobjedu vojno-zemljoposjedničkog plemstva nad dvorjansko-činovničkom aristokracijom i 
nad težnjama prijestolničkih trgovačkih i obrtničkih korporacija. U vezi s tim Nikefor Foka 
donio je niz odredbi u interesu jačanja svjetovnoga zemljišnog veleposjeda. Već 964. objavio 
je zabranu povećavanja manastirskih i crkvenih zemljoposjeda darivanjima ili kupovinom 
zemlje 

28 Srednjovjekovno doba povijesnog razvitka 

Najstariji manastir Lavra, osn. 963. 

na Atosu Sv. 

osnivanje novih samostana. Tri godine nakon toga 967 istekao je četrdeset-godišnji rok za 
žalbe seljaka na izvršene kupovine njihove zemlje mimo propisa o prvokupu, i car ga nije 
produžio. Istom odredbom ukinuo je pravo seljaka na prvokup zemlje koju prodaju dinati. 
Kao vojnik kome je bilo važno da ne presahnu izvori državnih prihoda i da ne nestane 
stratiotska osnovica državne vojne sile, on ipak nije dokinuo prijašnje zabrane za kupovanje 
seljačke zemlje u korist veleposjednika. Bitnu preinaku i u tom pogledu donijele su međutim 
njegove odredbe o vrijednosti osnovnih vojničkih imanja. Odsad je minimalna vrijednost 
stratiotskog zemljoposjeda morala iznositi ne više 4 funte zlata, nego 12. Time su svi 
siromašni seljaci bili isključeni iz standardne kategorije vojnika katafrakta, opremljenih 
vlastitim konjem 1 teškim naoružanjem. Glavninom vojske postaju sada mali i srednji 
veleposjednici; u tu svrhu njih državna vlast oslobađa svih pore-skih tereta. Siromašnim 
stratiotima ostala je ubuduće samo mogućnost da služe u pješačkim pomoćnim četama, no 
njihova važnost i udio u ratnim pothvatima brzo iščezavaju 

Premda je Nikefora Foku na prijestolje uzdigla maloazijska vojno-zemljo-posjednička 
aristokracija i premda je on malo i srednje plemstvo učinio osnovicom svoje oružane sile, on 
ipak nije bio kadar udovoljiti težnjama tih društvenih slojeva za nesmetanim povećavanjem 
njihovih zemljoposjeda na štetu slobodnih malih seljaka, koji su 1 dalje bili nosioci pretežnog 
dijela 

državnih poreskih prihoda. U Bizantu 2. polovice X. stoljeća eksploatacija većine neposrednih 
proizvođača još nije prešla u ruke velikih zemljoposjednika, nego se državni i društveni 
poredak i dalje uvijek temeljio na dažbinskim obavezama stanovništva u korist središnje 
državne vlasti. Stoga zemljoposjed-nička aristokracija svoju glad za zemljom i podložnim 
obrađivačima zemlje nastoji utažiti ratnim pothvatima, u kojima će u novoosvojenim 
zemljama biti moguće steći nova imanja, na račun pobijeđenih neprijatelja. U tu svrhu ona 
revnosno potpomaže vojno-osvajačku politiku i Nikefora Foke, i njegovih nasljednika. 
Nikefora Foku je zapalo da vodi ratne akcije na tri područja: u Aziji, u južnoj Italiji i na 
Balkanu. Godine 965. njegova je vojska osvojila istočnu Kilikiju s Tarzom i Mopsuetom, a 
njegova mornarica otok Kipar, četiri godine nakon toga 969 zauzeti su prijestolnica Sirije, 
Antiohija, i niz priobalnih gradova još južnije od nje, dok je Aleppo oružjem primoran da 
prizna vrhovnu vlast bizantskoga cara i primi tešku obavezu godišnjeg danka. 

Sukobe s evropskim Zapadom prouzrokovale su političke promjene što su se u međuvremenu 
ondje zbile. Još 962. njemački se kralj Oton I. u Rimu proglasio zapadnorimskim carem i na 
toj osnovi stao zahtijevati vlast nad cijelim italskim poluotokom. Pregovore što su se u vezi s 
time vodili Oton je 968. prekinuo neočekivanim napadom na Bari, ali je bio odbijen. Vojni 
neuspjeh nastojao je nadoknaditi prijedlogom o braku svoga sina sa sestrom mladih bizantskih 


careva Anom, ali je i to s prezirom odbijeno, a protiv Otonova nadiranja prema jugu poduzete 
su snažne vojne akcije. 

Na Balkanu je Nikefor Foka izazvao sukobe svojim otkazom danka što ga je Carstvo plaćalo 
Bugarskoj već 40 godina. U sporu koji je zbog toga izbio bizantska je vojska 967. potisnula 
Bugare sve do gorja Balkan. Činilo se da je Bugarska toga vremena toliko slaba da ju je 
moguće potpuno uništiti. 

Stanje u Bugarskoj Među bitne uzroke te slabosti nesumnjivo pripada ekonomska nedoraslost 
te zemlje onim golemim naporima što ih je Bugarskoj donijela epoha Simeonovih ratova. 
Sistem velikog zemljišnog posjeda uvelike se bio razvio, ali su i tradicije slobodnih seljačkih 
zajednica bile snažne. Zbog toga je svjetovna 1 crkvena aristokracija prvenstveno redovništvo 
vodila borbu za podvrgavanje seljaštva u zavisnost izazivajući time otpore. Jedan od oblika 
tih nezadovoljstava privrednim i društvenim odnosima bio je i bogumilski pokret. 
Najvjerojatnije ishodište toga vjerskog učenja bili su paulikijanski doseljenici što ih je 
sredinom VIII. st. ikonoklastički car Konstantin V. preselio iz zapadne Armenije u Trakiju da 
ondje djeluju kao protivuteža ikonofilskim protivnicima. Sačuvana svjedočanstva iz druge 
polovice IX. st., kad su paulikijanci iz Tefrike pod vodstvom Ivana Hrizohira vodili najžešće 
borbe s Bizantincima, svjedoče da su maloazijski paulikijanci još uvijek održavali veoma žive 
veze sa svojim sunarodnjacima i istovjercima u Trakiji. 

Bogumilstvo je u Bugarskoj nesumnjivo postojalo već u 1. četvrti X. stoljeća, a naročito se 
proširilo u doba Simeonova sina, cara Petra 927-969. Zasnivajući se, kao 1 starije dualističke 
sekte, manihejstvo, masalijanstvo, 

paulikijanstvo i dr., na temeljnoj zamisli o postojanju dvaju oprečnih prapo-čela dobra i zla, 
bogumili tj. sljedbenici nauka popa Bogumila koji je, najvjerojatnije u Makedoniji, 
propovijedao sve do svoje smrti, možda oko 940. smatrali su da je materijalni svijet stvorio 
Sotona, odbačeni sin Božji 1 stariji brat Isusov. Zbog toga je cio realni svijet, pa i tjelesni 
čovjek, djelo Sotone, a cilj je ljudske duše, koja pripada svijetu Dobra, da se oslobodi 
robovanja materiji. Krajnji izvod iz takve kozmologije i antropologije bilo je bogumilsko 
odbacivanje težnji za posjedovanjem bogatstava i svjetovne moći. Oni su naročito oštro 
osuđivali obogaćenje crkvi i manastira, odbacivali su pokoravanje državnoj vlasti i obavezu 
ratovanja a od svojih pristalica zahtijevali da vode asketski život u očekivanju preseljenja u 
vječni život duhovnoga opstanka u jedinstvu s božanstvom Dobra. 

Iako bogumilstvo u X. st. nije vršilo nikakve agresivne akte protiv crkve i svjetovnih velikaša, 
ono je nesumnjivo svjedočilo o snazi opreka između moćnih nosilaca društvenog poretka u 
Bugarskoj i sve težih uvjeta života tadašnjega seljaštva. Ono je bilo i znak negodovanja prema 
jačanju crkve koja je u doba cara Petra bila pomagač sve snažnijeg prodora bizantskih 
utjecaja. Petrova probizantska orijentacija, isuviše oprečna Simeonovu ratovanju sa Carstvom, 
ispunjala je nezadovoljstvom i dijelove bugarske aristokracije. 

Svim tim unutrašnjim razrožnostima objašnjava se politička i vojna neotpornost Bugarske 
vanjskim opasnostima. Još 931. je srpski knez Časlav Klo-nimirović uspio pobjeći iz 
zarobljeništva pa je uz pomoć svojih sunarodnjaka koji su izbjegli u Hrvatsku i Zahumlje 
osvojio i reorganizirao srpsku kneževinu i zatim se podvrgao vrhovnoj vlasti Bizanta. I u 
Hrvatskoj je poslije epizode slabljenja probizantske orijentacije u doba kralja Miroslava došlo 
do prevrata u kom je spomoću bana Pribine na prijestolje došao Krešimir II. Neprobizantskim 
stavom kralja Miroslava može se objasniti i okolnost što se bizantski vazal Časlav 
Klonimirović mogao okoristiti prilikom da svojoj državi pripoji Vrhbosnu i područje oko 
Tuzle. Ali kad je on početkom pedesetih godina poginuo u borbi s Madžarima koji su napali 
njegovu zemlju, bosanske su se pokrajine opet otcijepile od Srbije. Ovime oslabljena, Srbija 
je ostala u zavisnosti od Bizanta. Probizantsku orijentaciju zadržala je 1 Hrvatska kralja 


Krešimira II., a ona još izrazitije karakterizira doba njegova sina i nasljednika Držislava 969- 
997. 

Ruska intervencija Tako je Bugarska u trenutku kad je Bizant potisnuo 

na Balkanu njenu vojsku sve do gorja Balkan 967 bila sa zapada 

okružena neprijateljima. No Bizant nije u tom trenutku 

bio kadar dokončati poraz svoga višestoljetnog protivnika potpunim podvrgavanjem njegova 
teritorija jer je bio angažiran u borbama s Arapima u Siriji. Stoga je upomoć pozvao kneza 
Kijevske Rusije Svjatoslava, sina kneginje Olge koja je deset godina prije toga posjetila 
Carigrad 1 ondje primila kršćanstvo. Svjatoslav je doduše osvojio Bugarsku 968, ali ne zato da 
je preda Bizantu, nego da je zadrži za sebe. Čini se da je Bizant zbog toga potakao Pečeneze 
da napadnu Kijev 969 što je primoralo Svjatoslava da se vrati u svoju zemlju. Odagnavši 
napadače, on je obnovio svoj pohod u Bugarsku, zarobio Borisa II. koji je 969. naslijedio 
svoga oca, cara Petra i proširio svoje ratovanje protiv teritorija Bizanta. 

Vladavina U toj zemlji je, međutim, potkraj 969. došlo do prevrata. U 

Ivana Cimiska sporazumu sa caricom Teofano, tadašnji najslavniji vojskovođa, Ivan Cimisk, 
dao je ubiti cara Nikefora, proglasio se suvladarem i zaštitnikom malodobnih careva i oženio 
se njihovom majkom Teofanom. Ali, pod pritiskom crkve, morao ju je poslati u progonstvo a i 
sam se održao na vlasti tek pošto je njegov šurjak Barda Skler svladao nećaka ubijenoga cara 
Nikefora Foke, Bardu Foku, koji se u Maloj Aziji bio proglasio carem. Nakon toga bilo je 
moguće pobrinuti se za suzbijanje opasnosti na zapadu. Bizantska kopnena vojska potisnula je 
Ruse prema Dunavu, a njeno brodovlje uplovilo je u Dunav 1 presjeklo Rusima odstupnicu. U 
Silistriji, na Dunavu, Svjatoslav je 971. morao kapitulirati. Primivši obavezu da više nikad 
neće napadati područje Carstva, svoju je razoružanu vojsku smio povesti natrag u Rusiju. Ali, 
vjerojatno i opet na poticaj bizantske diplomacije, njegove su raspršene odrede na donjem 
Dnjepru dočekali Pe-čenezi i Svjatoslav je tu poginuo. Evakuiranu Bugarsku osvojili su, 
međutim, Bizantinci. Mladi car Boris II. primoran je da abdicira, njena državnost je ukinuta a 
i bugarske je patrijaršije nestalo. 

Vladavina Ivana Cimiska ostvarila je daljnje pobjede 1 na istoku. Godine 974. njegova je 
vojska osvojila Edessu i Nisibis, u gornjoj Mezopotamiji, a 975. Emesu, Baalbek, Bejrut i 
Damask, u Siriji, te zatim Tiberijadu, Akkon, Nazaret i Cezareju, u Palestini, doprijevši na taj 
način do nadomak Jeruzalema. 

Već početkom 976. Ivan Cimisk je iznenada umro, navršivši tek 50 godina. Javno mnijenje 
okrivljavalo je za taj događaj papakimomena Bazilija, koji je u svojoj nadležnosti imao 
civilnu upravu i nadao se da će s osamostaljenjem mladih careva, sinova Romana II., njegov 
utjecaj postati neograničen. 

Bazilije II. Isprva je zaista i bilo tako, jer je osamnaestogodišnji Bazi-lije II. bio posve 
neiskusan u vladarskim poslovima, a šenaesto-godišnji Konstantin VIII. nije imao nikakvih 
sklonosti za ozbiljnije probleme. Ali već sredinom 976. došlo je do pobune Barde Sklera, 
jednoga od najmoćnijih veleposjednika u Maloj Aziji i zapovjednika bizantske vojske na 
istoku. Njemu se pridružilo mnogo plemića u istočnim provincijama, pretvorivši tu pobunu u 
borbu protiv mogućnosti da državom opet neograničeno zavlada prijestolnička službenička 
aristokracija pod vodstvom strica mladih careva, eunuha Bazilija. Barda je bio proglašen 
carem, a njegova je vojska ubrzo zauzela cijelu Malu Aziju. 

Uspjeh Barde Sklera nije uspio osujetiti ni car, ni dvorjansko-službe-ničko plemstvo koje ga 
je okružavalo. Do preokreta teškoga položaja došlo je zbog suparničke zavisti druge skupine 
veleposjedničke aristokracije kojoj je prvakom bio Barda Foka, nećak nekadašnjega cara 
Nikefora Foke, koji je pri usponu Ivana Cimiska na prijestolje pokušao da sam postane carem, 
ali ga je u tome spriječio upravo sadašnji uzurpator Barda Skler. Njegova uzurpacija potrajala 


je gotovo četiri godine. Tek u proljeće 979. Barda Foka je prikupio dovoljno snaga i najprije u 
dvoboju pobijedio Bardu Sklera osobno a zatim porazio i njegovu vojsku. 

U godinama što su slijedile nakon likvidacije ustanka Barde Sklera, Bazilije II. je sazrijevao u 
snažnu vladalačku ličnost. Pokazalo se da je shvatio da je nužno da on sam preuzme sve svoje 
kompetencije poglavara dr- 

žavne uprave, vrhovnog vojnog zapovjednika i upravljača državnom imovinom, ukoliko nije 
želio da se učvrsti sistem u kome će carevi biti dekorativne figure, a faktična će vlast pripadati 
velikašima. Bazilije II. imao je dovoljno ambicija, energije i državničkih sposobnosti da se 
ovakvom razvitku uspješno suprotstavi i ponovo carskom autoritetu pribavi najveći sjaj. 

Prva zapreka na tom putu bio je njegov stric, parakimomen Bazilije. Sluteći opasnost koja mu 
je prijetila od mladoga cara, on je počeo pripremati urotu protiv Bazilija II., možda čak u 
dogovoru s Bardom Fokom koji je smatrao da nije dovoljno nagrađen za uslugu što ju je 


učinio caru. Ali Bazilije II. je svoga ministra dao uhapsiti i otpremiti u progonstvo 985. 
Smatrao je u tome trenutku da njegovu neospornu carsku vlast više ne može omesti nitko. 

Uz takvu pretpostavku upustio se u obračun s novom političkom silom koja se u 
međuvremenu formirala na Balkanu. 

Samujlovo carstvo Još 969, kad se Svjatoslav privremeno povukao iz Bugarske da bi suzbio 
napad Pečenega na Kijev i kad u Bugarskoj nije bilo nikakve vlasti jer su sinovi preminuloga 
cara Petra boravili kao taoci u Carigradu, u Makedoniji je izbio ustanak četvorice sinova 
komeša Nikole Davida, Mojsija, Arona i Samujla kojim je formiran slobodni teritorij, jednako 
nezavisan 1 od Bizanta i od Bugarske. Tek nakon Cimiskove pobjede nad Svjatoslavom 
komitopuli su priznali vrhovnu vlast Bizanta, ali pri tome nisu bili izravno pokoreni. O 
njihovoj relativnoj samostalnosti svjedoči činjenica da su na svečani sabor njemačko-rimskog 
cara Otona I. u Ouedlinburgu 23. III. 973, kojim su se ondje pred skoru carevu smrt 
proslavljali uspjesi njegove vladavine, i komitopuli poslali svoje izaslanike s darovima. 

Ali nakon Cimiskove smrti, početkom 976, komitopuli su podigli novi ustanak sa svrhom da 
ostvare potpunu nezavisnost svoje države. Kako je Carstvo u tome razdoblju bilo zauzeto 
unutrašnjim borbama oko uzurpacija, makedonski se ustanak naglo širio. Već u prvoj godini 
poginula su dvojica od starije braće, a Arona je dao ubiti najmlađi, Samujlo možda zbog Aro- 
nove sklonosti ka izmirenju s Bizantom. Ostavši sam na čelu pokreta, Samujlo je u 
desetgodišnjim borbama osvojio južnu Makedoniju do nadomak Soluna, Trakiju s njenim 
glavnim gradom Larisom, i Bugarsku između gorja Balkan i donjeg Dunava. 

Tim uspjesima mogao se Bazilije II. suprotstaviti tek nakon uspješnog obračuna s 
parakimomenom Bazilijem. Prodro je tada s vojskom do Sofije, ali taj grad nije uspio zauzeti. 
Štaviše, na povratku u Trakiju njegova je vojska pretrpjela težak poraz 986. 

Carev neuspjeh ohrabrio je maloazijske veleposjedničko plemstvo. Barda Skler se vratio iz 
izbjeglištva u Kalifatu pa se ponovo proglasio carem, a Baziliju II. nije preostalo ništa drugo 
nego da ponovo zatraži pomoć Barde Foke. Ali primivši zapovjedništvo nad vojskom na 
istoku, i Barda Foka se proglasio carem. 

Iako su se oba uzurpatora isprva sporazumjela da djeluju zajednički, uz Bardu Foku je 
pristajala glavnina vojnog i zemljoposjedničkog plemstva i on je svoga suparnika Sklera uspio 
utamničiti. Nakon toga njegova je vojska doprla do Bospora i Dardanela zaprijetivši 
Carigradu blokadom. 

U skrajnjoj opasnosti, Bazilije II. je nagovorio ruskoga kneza Vladimira da mu pošalje pomoć 
od 6000 ratnika, davši mu obećanje da će mu ženom postati careva sestra Ana. S tom vojskom 
Bazilije je najprije kod Hrisopola, na Bosporu, a zatim kod Abidosa, na Dardanelima, uništio 
uzurpatorove odrede, pri čemu je i sam Barda Foka poginuo 989. Uskoro zatim likvidirane su 
i nevelike snage što su se okupile oko Barde Sklera koji se nakon Fokine pogibije oslobodio 
zatočeništva. 

Bazilijev poraz protiv Samujla u god. 986. nakon neuspjelog napada na Sofiju i, zatim, 
obnova njegova ratovanja s uzurpatorima omogućili su Samujlu da svoje dotadašnje vojne 
uspjehe još i poveća. Svojoj vlasti podvrgao je Epir, Srbiju i Duklju iza 990., kad iz još 
nepokorene Duklje odlaze poslanici k bizantskome caru da zatraže pomoć od opasnosti koja 
je zaprijetila, pa zatim Travunju i Zahumlje, a na sjeveru je Madžarima 

preoteo Srijem. 

Dospjevši do vrhunca svoje moći, Samujlo se proglasio carem, bogato ukrasio svoju 
prijestolnicu Prespu a u Ohridu je ustanovio samostalnu autokefalnu makedonsko-bugarsku 
arhiepiskopiju. 

Poslije pokorenja Srbije, Duklje, Travunje i Zahumlja. Samujlo je napao i Hrvatsku 
bizantskoga saveznika Držislava i dopro do Zadra. Ali počevši od prvih mjeseci 991. car 
Bazilije je, slobodan od ratnih pritisaka u drugim oblastima, započeo četverogodišnje 


vojevanje na Balkanu koje je primoralo Samujla da odustane od daljnjeg nadiranja u 
Hrvatskoj i da se preko Bosne i Srbije vrati u središte svoje države. Tako je od svih bizantskih 
saveznika na Balkanu ostala nepokorena samo Hrvatska. 

S takvim okolnostima vjerojatno je u vezi informacija Tome Arci-đakona, da je Bizant 
početkom devedesetih godina poslao Držislavu kraljevske znakove, dodijelio mu naslove 
eparha i patricija i priznao pravo da on i njegovi nasljednici otad nose naslov "rex Dalmatie et 
Croatie", što, dakako, u skladu s praksom bizantske politike, nije dokidalo načelno 
vrhovništvo Carstva nad područjem bizantske teme Dalmacije. 

Bazilijevo četverogodišnje vojevanje protiv Samujla na Balkanu u razdoblju između početka 
991. 1 kraja 994. vezivalo je doduše Samujlove snage u borbama u jugoistočnim dijelovima 
Poluotoka, ali nije Bizantu donijelo znatnijih uspjeha jer su snažni napadi fatimidskih Arapa 
iz Egipta počeli ugrožavati njegova nedavno osvojena područja u Siriji. Stoga je Bazilije 
morao napustiti balkansko bojište da bi osobno organizirao obranu Aleppa. To rasterećenje 
Samujlo je iskoristio da svoje napade usmjeri prema jugu, pa je njegova vojska doprla sve do 
Soluna, Atike i Korinta. Tek nakon uspješne obrane Aleppa 995 bizantske su vojne snage 
ponovo bile slobodne da se angažiraju na Balkanu. Već 997. Bizantinci su postigli sjajnu 
pobjedu na rijeci Sperhej, u srednjoj Grčkoj, u kojoj je i sam Samujlo jedva spasio život. 
Godine 999. novi je fatimidski napad u Siriji privukao pretežni dio bizantskih snaga na 
sirijsko bojište, ali je 1 opet Bazilijevo osobno upravljanje operacijama spasilo ugroženu 
Antiohiju, pa se, zatim, na uspjeh iz 997. na Sperheju uskoro mogao nadovezati niz presudno 
važnih pobjeda u ratovanju Bizanta sa Samujlom, najprije u Bugarskoj, između gorja Balkan i 
Dunava, a zatim u Tesaliji i južnoj Makedoniji. U tom vojevanju, nakon gubitka gotovo cijele 
Bugarske i Skopja 1004, od Samujla se odmetnuo i Epir 1005. No otpor se nastavljao još 
devet godina, kad je ljeti 1014. glavnina makedonsko-bugarske vojske u 

440 

klancu Kimbalonga, podno Bjelasice, pretrpjela konačan poraz. Samujlo je doduše izbjegao 
zarobljeništvu i uzmakao u Prilep, ali je Bazilije II. oko 15.000 njegovih preživjelih vojnika 
dao oslijepiti ostavivši svakom stotom ratniku jedno oko da bi preostale mogli odvesti svome 
caru. Ugledavši sablasnu povorku slijepaca, Samujlo je umro od kapi. Razjedinjeni otpor 
njegovih nasljednika potrajao je još tri godine, do 1018, kad je zauzećem Ohrida makedonsko 
carstvo ukinuto, a njegova arhiepis-kopija podvrgnuta izravno bizantskom caru. Makedonsko 
i bugarsko etničko područje pretvoreno je u dvije teme, a zasebna je tema formirana u 
Srijemu. Na taj je način cio istok Balkanskog poluotoka u cijelosti uključen u sastav bizantske 
države. Dalje prema zapadu kneževine Srbija, Duklja i Zahumlje ostale su u vazalnom 
odnosu. U kraljevini Hrvatskoj, kao saveznici Bizanta, došlo je u međuvremenu do promjena. 
Za vrijeme proteklih zbivanja možda već oko 995 umro je, naime, hrvatski kralj Držislav 
ostavivši tri sina. Najstariji od njih, Svetoslav Suronja nastojao je udaljiti od suvladarstva 
svoju mlađu braću, Krešimira i Gojslava, ali su oni podigli ustanak, zbacili Svetoslava i 
zavladali sami prvi od njih do 1030, a drugi, uz Krešimira III., do svoje smrti oko 1020. Ti 
događaji doveli su i do različite orjentacije u pogledu traženja političkog oslonca. Uz 
Svetoslava su pristajali dalmatinski gradovi, i on se pred braćom sklonio u Trogir, dok su 
Krešimir i Gojslav čestim napadima na gradove nastojali tu njihovu orjentaciju izmijeniti. 
Mletačka vlast nad Budući da Bizant nije u tim gradovima, preko 

dalmatinskom temom još nesvladanog makedonsko-bugarskog bedema i 

uslijed svoje paralelne angažiranosti na istoku, 

bio kadar efikasno zaštićivati svoju najudaljeniju temu u kojoj, uostalom, od 2. polovice X. st. 
funkciju prokonzula i stratega više ne vrši visoki službenik, poslan iz Carigrada, nego gradski 
prior Zadra, kod prvaka dalmatinskih gradova pojavio se plan da od ugrožavanja iz Hrvatske 
zatraže pomoć Venecije kao zastupnika careve vrhovne vlasti. Prihvativši tu inic"jativu, dužd 
Petar II. Orseolo uputio je u Carigrad svoga sina pa je on od carske vlasti ishodio odobrenje 


za provedbu zamišljenog pothvata. Na toj osnovi izvršen je u god. 999. vojni pohod mletačke 
flote, pri čemu su bizantski gradovi i otoci, počevši od Krka do, zaključno, Dubrovnika 
prihvatili "tuitio" zaštitništvo Venecije položivši joj pri tome zakletvu vjernosti. Tim 
događajima izvršeno je i službeno izdvajanje teritorija dalmatinske teme iz područja nad 
kojim je realnu zaštitničku dužnost dotad imala hrvatska kraljevska vlast. Ali, kao što je to 
bilo i za Tomislava i za Držislava, i pod mletačkom je upravom suverenitet Bizanta ostao ne- 
dokinut. Mletački pomorski pohod nije se međutim zadovoljio samo uspostavom njezine 
vladavine nad područjem dalmatinske teme, nego je primorao na pokornost i hrvatski grad 
Biograd, osvojio neretljanske otoke Korčulu i Lastovo, a od neretljanskog je kneza ishodio 
jamstvo o sigurnosti plovidbe mletačkog brodovlja duž istočne obale Jadrana. 

Prilikom duždeva pomorskog pohoda u Trogiru je došlo i do ugovora između izagnanog 
kralja Svetoslava i dužda kojim se Svetoslav i formalno odrekao uprave nad Dalmacijom, ali 
je dobio obećanje o mletačkoj pomoći pri njegovu nastojanju da se vrati na hrvatsko 
prijestolje. 

Kao jamstvo toga saveza, duždeva kćerka Hicela udala se za Svetoslavova sina Stjepana. 
Kako je nedugo iza toga došlo 1 do braka duždeva sina i nasljednika Otona sa sestrom 
madžarskoga kralja Stjepana I., formirao se krug obiteljskih i političkih veza između 
Madžarske, venecijanske kuće Orseolo i hrvatske detronizirane loze Svetoslavića, koji će u 
budućnosti imati znatnog utjecaja na zbivanje u tome geopolitičkom prostoru. 

U vremenu koje je slijedilo nakon god. 1000. pa sve do 1018. vršio se na Balkanu konačni 
obračun između Bizanta i Samujlove makedonsko-bugarske države, pa je hrvatskim 
kraljevima bilo moguće da poduzimaju napade na otoke i gradove koji su priznali svoju 
zavisnost od Venecije. Zbog toga je dužd Oton Orseolo 1018. obnovio vojni pohod na 
sjevernom Jadranu pa je 1 opet uspio obavezati otoke Krk, Rab i Osor da Veneciji plaćaju 
danak. S druge strane, nakon Samujlove smrti 1014, vojska cara Bazilija II. do 1018. 
ostvaruje potpunu likvidaciju i preostataka makedonsko-bugarske državnosti, a i kneževine 
Srbija, Duklja, Travunja i Zahumlje ponovo su podvrgnute naposredno Bizantu. U nastavku 
afirmacije bizantskog suvereniteta nad slavenskim balkanskim zemljama, obnovljena je 
neposredna vlast Carstva nad južnim dijelom Dalmacije, sa središtem u Dubrovniku Dalmatia 
Superior. Time se utvrdila podjela dalmatinske teme, koja se počela ocrtavati već od kraja X. 
st., na dva dijela: južni Dalmatia superior, neposredno podvrgnut Carigradu, i sjeverni 
Dalmatia inferior u kom zasebnu cjelinu čine srednjodalmatinski gradovi 1 otoci, sa Splitom, 
Trogirom i Zadrom, koji su prema Veneciji vezani samo zakletvom vjernosti, a žive kao 
samostalne gradske općine, dok je sjeverna otočka skupina obavezna ne samo na vjernost 
Veneciji nego i na plaćanje godišnjeg 

danka. 

Prigodom uspostave državnih granica Carstva na međi hrvatskih zemalja, i hrvatski su se 
vladari, Krešimir III. i Gojslav, konačno priklonili vrhovništvu Bizanta i pri tome primili 
priznanje svoje vlasti i bogate 

darove. 

Posljednji odjek brojnih preinaka što su se zbivale u južnoslavenskim zemljama u vezi s 
borbom između Bizanta i Samujlova carstva bio je vezan uz zbacivanje porodice Orseolo s 
duždevske vlasti u Veneciji 1024. Bivši dužd Oton izbjegao je u Carigrad, gdje je i umro, dok 
je Petar, sin njegova starijeg brata Ivana, oženjen sestrom madžarskoga kralja Stjepana. I., 
našao utočište na madžarskom dvoru. Onamo je s njima vjerojatno otišao i hrvatski kraljević 
Stjepan Svetoslavić, oženjen sestrom Ivana i Otona Orseola, Hicelom. Ta veza loze 
Svetoslavića, s madžarskom kraljevskom kućom postat će u budućnosti kobnom za opstanak 
samostalne vladarske dinastije u Hrvatskoj. 


Otpor velikom Cjelokupna epoha bizantskoga cara Bazilija II. bila je zemljoposjedu 
neosporno veoma bogata dalekosežnim vojnim i vanjskopolitičkim perturbacijama, na 
golemom prostranstvu koje je sezalo od Sirije i Armenije do skrajnjih granica Balkanskog 
poluotoka 

na zapadu. 

Ali ona je imala izvanredno veliko značenje i u unutrašnjim odnosima bizantske države, u 
vezi s borbom protiv snaga koje su se trudile da ostvare temeljne preinake privrednog i 
društvenog poretka u državi. 

Bazilijeva borba s maloazijskim veleposjedničkim plemstvom izgradila je u caru, još u doba 
njegove mladosti, žestoko ogorčenje prema uzurpatorima, koji su bili eksponenti tih 
društvenih snaga. Usto, kao ratnik i energičan ali i veoma razborit upravljač državnim 
poslovima, on je shvaćao da porast snage veleposjedničkog plemstva neizbježivo vodi 
iščezavanju seljačkih poreskih obveznika i staleža seljaka-vojnika, pa da, na toj osnovi, mora 
uroditi razaranjem snažne, centralistički organizirane državne vlasti. 

Zbog toga je on, slomivši oružanu snagu aristokracije u dramatičnim borbama građanskog 
rata, već 996. donio veoma radikalan zakon kojim je opozvao sve starije odredbe o 
zastarjevanju prava seljaka da im bez nadoknade bude vraćena zemlja što su je od njih kupili 
dinati mimo zakona o protimezi prvokupu. Uskoro nakon toga donio je propis po kome su 
veleposjednici morali plaćati zemljišne poreze umjesto svojih susjeda, osiromašenih seljaka, 
ali bez prava da se na toj osnovi koriste tom zemljom; ona je i dalje imala ostati posjed 
siromaha koji je obrađuje. 

Svrha tih odredbi bila je da osujete razvitak koji je težio da neprekidnim jačanjem 
veleposjedničkog plemstva dokine supremaciju dvor-janstva kao glavnog oslonca carske 
autokracije i time okonča sveukupni sistem koji se zasnivao na centraliziranoj poreskoj 
eksploataciji neposredne radne snage na zemlji. Za budućnost države, koja je upravo na 
temelju svemoćne carske vlasti dosegla svoj najveći teritorijalni opseg nakon gubitka što su 
joj ih zadala, u Aziji i Africi, arapska osvajanja, a u Evropi doseljenje Slavena i stvaranje 
njihovih država, činilo se da takve mjere imaju bitnu važnost. 

Ali Bazilije II. umro je krajem 1025. u 67. godini života, a u razdoblju koje je slijedilo 
tendencije radikalnog preinačavanja bitnih obilježja privrednoga, društvenoga i političkog 
poretka koji se izgradio na temeljima što su nastajali počevši od VII. stoljeća, neodoljivo su 
jačale i postajale osnovicom feudalnih odnosa koji su u drugim dijelovima tadašnje Evrope, u 
drukčijim okolnostima, već pobijedili, ali koji su, razvivši se u specifičnim uvjetima 
ranosrednjovjekovnog Bizanta, sa znatnim vremenskim zakašnjenjem 1 u naročitim oblicima, 
donijeli Carstvu teška iskušenja i najzad postali glavnim uzrokom njegove neizbježive 
propasti. 

2. PRIVREDNA DJELATNOST I DRUŠTVENI ODNOSI 

Epoha koja u Bizantu počinje demografskim i socijalno ekonomskim promjenama VII. 
stoljeća obilježena je jačanjem i prevlašću maloga slobodnog seljačkog zemljoposjeda. U 
vremenu koje slijedi nakon sredine IX. st. i dalje se održavaju dotadašnja bitna obilježja 
agrarnih odnosa: seoska općina postoji i dalje i uživa pomoć državne vlasti; pretežna većina 
seljaka još je uvijek slobodna, a eksploatacija njihova rada vrši se posredno, spomoću 
poreskih dažbina centraliziranoj državnoj vlasti. Ali sveukupno razdoblje od sredine IX. do 
kraja XI. st. ispunjeno je upornom borbom za ukidanje takvih odnosa i njihovu zamjenu 
novim oblicima eksploatacije rada na zemlji, u kojima će razvijeni i ojačali privatni 
zemljoposjed izravno i nepo- 

sredno gospodariti zavisnom radnom snagom neposrednih proizvođača na zemlji i uživati dio 
plodova njihova rada. Ta tendencija postizava punu ekonomsku pobjedu nad svim zaprekama 
svoga ostvarivanja smrću Bazilija II., posljednjeg cara koji se snažno odupirao preinakama 


dotadašnjeg privrednoga i društvenog poretka. Otada, tijekom XI. i XII. st., Bizant se 
radikalno i naglo feudalizira. 

Sveukupni proces toga presudno važnog privrednoga i društvenog prei-načavanja vršio se u 
specifičnim unutrašnjepolitičkim i vanjskopolitičkim okolnostima tadašnje bizantske 
povijesti. U njima se, na unutrašnjepolitič-kom planu, isprepleću i među sobom bore različiti 
interesi: seljaštva, kao klase proizvođača, velikog zemljišnog posjeda, kao snage koja teži da 
postane glavnim organizatorom i korisnikom privrednog a 1 političkog života; države, koja 
čuva svoj neosporni autoritet; državnoga službeničkog aparata, koji je u prethodnom 
razdoblju bio glavni korisnik centralizirane, autokratske vlasti i njenog sistema upravljanja 
državom i privrednom djelatnošću; i, najzad, interesi gradova i obrtničko-trgovačkih faktora u 
njima, koji se trude da u mijeni odnosa ne izgube mogućnost svoga uspješnog poslovanja. 
Stanje u seoskim Polazna točka u mijenjanju agrarnih odnosa u bizant-općinama skoj 
poljoprivredi IX. i X. st. bio je daljnji razvitak seo- 

skih općina. Spora afirmacija alodijalnog karaktera zemljišnih čestica što ih posjeduju seoske 
porodice sazrela je i u 2. polovici IX. st. uzrokovala vidne imovinske razlike među članovima 
seoskih zajednica. Otad u selima ne žive samo posjednici standardno velikih, obiteljskih 
obradivih zemljišta, nego ima i osiromašenih i obogaćenih seljaka. Slobodno raspolaganje 
porodičnim zemljoposjedom neke je od seljaka lišavalo dijelova njihova imanja i time ih 
siromašilo, dok su druga kućanstva uspijevala prf-kupiti viškove obradive zemlje nad 
opsegom standardne čestice. Tako i dalje postoji općinsko pravo vlasništva na nepodijeljenu 
općinsku zemlju na pašnjake, neobrađeno tlo i šume, ipak pojedini obogaćeni seljaci uzimaju 
pod obradbu i dijelove dotad zajedničkog tla, izvan područja seoskih obrađenih površina. 
Tako nastaju zasebna imanja koja su se izdvajanjem oslobodila stega seoskoga utvrđenog 
plodoreda. Ako su takvi posjedi manjeg opsega i ako ih njihov posjednik obrađuje vlastitom 
radnom snagom, oni u suvremenim izvorima nose naziv agridiji; a ako je obogaćeni seljak na 
njih naselio svoje robove ili male zakupce, onda takva imanja dobivaju obilježja malih 
vlastelinstava 1 nose naziv proastije. 

Na taj način, imovna diferencijacija u selima ostvaruje široku lepezu situacija, od veoma 
izražene osiromašenosti onih koji su izgubili znatan dio ili čak sav svoj zemljišni posjed, sve 
do pojedinaca koji su se faktično pretvorili u male vlasteline, iako, pri tome, ostaju članovima 
seoske zajednice koinotes, metusia. Svi su oni obavezni da državi plaćaju poreze, a cijela 
seoska zajednica nema nad sobom nikakve druge vlasti osim državne. 

Ta državna vlast u IX. i X. st. veoma je zainteresirana za održanje takve samostalnosti seoskih 
zajednica, prije svega radi očuvanja njihove sposobnosti da državi plaćaju redovite poreske 
dažbine. U tu svrhu država tretira seoske općine kao temeljne poreske jedinice koje su pod 
trajnim nadzorom državnog aparata. Visoki državni službenik, epopt, nadležan za teritorij 
jedne provincije, određivao je sveukupni porez za svako selo; stoga je mo- 

444 

rao imati uvid u stanje zemljoposjeda, u okolnosti njihove obrađenosti, u brojnost i socijalno- 
ekonomsko razvrstanje seoskog stanovništva. Za nami-renje sveukupne poreske obaveze 
jednoga sela seoska je zajednica bila odgovorna kolektivno, a unutar svakoga sela ta se 
obaveza razvrstavala po domaćinstvima, zavisno o veličini i vrsti zemljoposjeda. 

"Traktat o oporezivanju", sastavljen u 1. polovici X. st., regulirao je cjelokupni način 
oporezivanja zemlje. S obzirom na to da je dotad već uznapredovali proces imovinske 
diferencijacije unutar seoskih općina doveo do osiromašenja znatnog dijela seljaštva, u 
mnogim je selima bilo zemlje koju više nitko nije obrađivao jer su osiromašeni seljaci s nje 
odbjegli ne imajući mogućnosti da u svom siromaštvu namire svoje poreske dužnosti. U 
prethodnim razdobljima poreske su vlasti takvu opustjelu zemlju prisilno dodjeljivale na 
obradbu posjednicima susjednih parcela, iz čega je zatim proizlazila i njihova poreska dužnost 
za dodijeljenu zemlju sistem epibole. Odredbama "Traktata o oporezivanju" utvrđeno je 


međutim drukčije načelo, kojim je susjedima zapuštene i neobrađene zemlje nametano 
plaćanje poreskog iznosa za takvu zemlju, bez obzira da li je oni obrađuju ili ne sistem 
alilengijd. Budući da je za osiromašene seljake praktički bilo nemoguće da raspoloživim 
obradbenim sredstvima uzoravaju još i dodatni dio zemlje, vrhu svoga vlastitoga, alilengij je u 
zbilji povećao poreske dužnosti seljaka koji su ostali na svojoj zemlji do neizdrživosti. 
Rezultat takvih nastojanja državne vlasti da ne dopusti opadanje općeg iznosa svojih poreskih 
prihoda uslijed ekonomskog propadanja seljaštva neizbježivo je bio suprotan intencijama. Sve 
je više seljaštva napuštalo svoju zemlju, bježalo s nje da bi izbjeglo državnom poreskom 
pritisku i tražilo drugo boravište, u drugim uvjetima, koji su im omogućavali da više ne budu 
neposredni poreski obvezanici države. 

Takvi uvjeti postupno su se stvarali nastajanjem i rastom velikoga zem-mljišnog posjeda, koji 
se tijekom vremena u različitom stupnju oslobađao poreske podložnosti prema državi. 
Položaj stratiota Proces siromašenja seljaštva udruženog u slobodne općine nije ostao izoliran 
samo na tu kategoriju neposrednih obrađivača zemlje, nego je obuhvatio i stalež seljaka- 
vojnika stratiota. Neprestana ratovanja koja ispunjaju prva desetljeća X. stoljeća i koja su 
Bizantu donijela mnogobrojne poraze teško su pogađala i stratiotsko seljaštvo, pa je i među 
njima neprekidno rastao broj veoma osiromašenih ljudi, koji više nisu imali mogućnost da 
drže konja, nabavljaju propisano naoružanje, pa čak ni vojne uniforme. 

Tim okolnostima pridružila se u god. 928. i teška nerodica koja je dovela do velike gladi i 
pojave zaraznih bolesti u cijeloj zemlji. Veoma visoki pomor osobito je pogađao seljačko 
stanovništvo, a državni porezi, koji su vrtoglavo rasli zbog ratnih troškova i alilengij a za 
opustjele i napuštene zemlje, dokončavali su propadanje seljaštva. Seljaci su pod bilo koju 
cijenu nastojali da se oslobode samostalnog posjedovanja zemlje koje je bilo temeljem za 
poreske dužnosti. Zbog toga oni svoju zemlju prodaju u bescijenje, poklanjaju je imućnijima, 
zavještaju crkvi ili je predaju veleposjednicima da bi je od njih primili kao prekarij, uključen 
u sastav bogataškog imanja. 

Veliki zemljoposjed Agrarna povijest Bizanta poznavala je veliki zemljišni posjed još od 
najranijih etapa postojanja zasebnoga 

Istočnorimskog carstva. Doba seobe naroda i ratovanja s arapskim osvajačima, počevši od 
VII. st., dovelo je međutim do dalekosežnog slabljenja vele-posjedničke klase, koju je kao 
pretežiti držalac zemlje smijenilo sitno seljaštvo. Ali već od VIII. st. veliki se zemljišni posjed 
počinje oporavljati. Tijekom IX. st. izvori ističu, u opreci sa siromašnim stanovništvom, 
bogate zemljoposjednike, dinate, koji, s jedne strane, posjeduju monopol na visoke državne 
službe u centru i u provincijama i, s druge strane, vode upornu borbu da se okoriste 
siromašenjem općinarskog i stratiotskog seljaštva i prigrabe njihovu zemlju. 

Agrarna politika Jedna od osebujnosti u razvitku agrarnih odnosa u Bi-đržavne vlasti zantu 
bilo je dvojako, protivurječno djelovanje državne vlasti u pogledu težnji velikih 
zemljoposjednika da se i dalje bogate. S jedne strane država tu težnju pomaže, ali je u isti mah 
i veoma energično ometa. Iako nije zainteresirana za nestanak slobodnog seljaštva, ona u 
unutrašnjim odnosima seoskih općina intervenira na način koji je faktično koristio porastu i 
jačanju velikog zemljoposjeda. Usporedo s time, ona dinatima daje različite povlastice koje 
omogućuju velikom zemljišnom posjedu da podvlašćuje seljaštvo i da ga - suprotno 
interesima državne poreske politike - na toj osnovi izuzima ispod kompetencija središnje 
državne vlasti. 

Mogućnost za intervenciju države u procesu imovinske diferencijacije u selima, u 
nepovoljnom smislu za seljake, pružao je sistem alilengija. Zbog toga, budući da je dodatno 
opterećenje seljaštva porezom za napuštena zemljišta još više jačalo tendenciju seljaka da 
bježe sa zemlje, država je sve češće odustajala od alilengijske obaveze, ali je napuštenu 
zemlju izdvajala iz zemljišne zajednice seoskih općina. Ako se prvobitni vlasnik ni u roku od 


30 godina nije vratio na svoju česticu i obnovio redovno namirivanje svoje poreske obaveze, 
takva je čestica postajala neograničeno vlasništvo države i više uopće nije bila opterećena 
porezom postaje tzv. klazma. Dio klazmi ostajao je trajan državni posjed, a većina njih je 
prodajom, poklanjanjem ili davanjem u zakup dospijevala u posjed dinata. Na taj je način 
veliki zemljišni posjed postajao vlasnikom čestica koje su prostorno bile uklopljene u mrežu 
seoskih čestica unutar seoskoga obradivoga tla. Postavši time prisutni u seoskom obrađenom 
području, vlasteoski su posjedi dolazili u neposrednu mogućnost da ekonomskom i 
vanekonomskom prinudom primoravaju prvenstveno osiromašene seljake, ali također i cijele 
seoske općine, da se uključuju u vlastelinstvo. 

Tome su ishodu uvelike pomagali i konačni rezultati dugotrajne borbe oko seljačkog prava na 
prvokup zemlje protimesis u svim onim slučajevima kad je neko zemljište u susjedstvu drugih 
seljačkih zemljoposjeda bilo ponuđeno na prodaju. U stvarnosti, naime, seljaci se najčešće tim 
pravom, usprkos povoljnim zakonskim propisima, nisu mogli okoristiti, jer nisu imali 
sredstava da ponuđenu zemlju zaista i otkupe. Kao faktični kupac najzad je preostajao samo 
bogati veleposjednik. Ta realna kupovna moć veleposjednika postajala je sve veća samim 
daljnjim jačanjem veleposjedni-štva; ali svoj je vrhunac dostigla tek nakon političke pobjede 
veleposjednika 

nad nastojanjem države da slobodno seljaštvo zaštiti od veleposjedničkog presizanja na 
njegovu zemlju. 

Veliki je zemljišni posjed neprekidno dalje rastao različitim metodama: i neposrednim 
gutanjem malih zemljoposjeda, ali i stjecanjem privilegija koje im je davala sama država. 
Državni je odnos prema svakom slobodnom zemljoposjedu bio poreznički odnos. Ona je 
stoga mogla poklanjati samo onu zemlju koja je bila njezino potpuno vlasništvo. Takve je 
zemlje zaista bilo i na njoj su radili koloni 1 servi. Ali takav se zemljišni fond već u ranom 
razdoblju bizantske povijesti veoma smanjio, a glavni dio teritorija pripadao je slobodnom 
seljaštvu, koje je državi plaćalo redovne poreze. 

Zbog toga se proces feudalizacije u Bizantu vršio prvenstveno ustupanjem dijelova 
javnopravnih, dažbinskih obaveza slobodnog seljaštva privatnim osobama ili vjerskim 
korporacijama, koje su zatim, u postupnom razvitku i te obaveze pretvarale u svoju privatno- 
pravnu, feudalnu zemljišnu rentu. 

Već od VIII. st. bili su poznati neki oblici ustupanja državnih poreskih dažbina. Tako su 
samostani i crkve već tada dobivali od države tzv. solem-nije, to jest pravo na oslobođenje od 
poreza za dio ili cjelinu vlastitih imanja, a također i pravo na točno određeni iznos državnoga 
poreza što su ga plaćali seljaci sa nekoga šire ili uže omeđenoga područja. Takvi seljaci nisu 
pri tome automatski postajali podložnicima obdarenog samostana ili crkve. Ali s vremenom 
obdarenik se za to seljaštvo ipak supstituirao na mjesto države i postao njegovim poglavarom, 
pri čemu se poreski prihod javnopravnog podrijetla u praksi tretirao naprosto kao 
veleposjednikova feudalna zemljišna renta. 

Arithmos je bio institucija drukčijega smisla, ali je u svome daljnjem razvitku vodio 
podjednakim posljedicama. Ta se ustanova zasnivala na okolnosti što su mnogi osiromašeni 
seljaci napuštali svoju zemlju i time se oslobađali poreskih dužnosti. No da bi mogli živjeti, 
morali su se upošljavati ili kao najamni radnici mistiji ili kao doseljenici-lutalice eleuteriji na 
zemlji nekog posjednika koji nije imao dovoljno radne snage. Institucija arithmosa bila je 
dopuštenje što ga država daje nekom zemljoposjedniku da na svoju zemlju naseli točno 
određen broj seljaka iz redova one radne snage koja zbog neposjedovanja zemlje nije bila 
unesena u popise državnih poreskih ob-vezanika, pri čemu obdareni zemljoposjednik nije za 
takve naseljenike, pošto bi im dodijelio česticu zemlje, bio dužan državi plaćati porez, kakav 
je normalno proizlazio iz činjenice trajnog posjedovanja i obradbe nekog zemljišta. Takav 
iznos naseljenici su otad imali plaćati zemljoposjedniku koji ih je naselio na svom posjedu 


pretvarajući se time u neposredne obrađivače tuđe zemlje, obavezne da vlasniku daju 
uobičajene obroke u naravi i radnim dužnostima. 

U svom rastu i jačanju, veliki zemljišni posjed nije se ograničavao samo na izravno uklapanje 
seljačkih imanja u granice svojih vlastelinstava i na stjecanje državnih povlastica, kao što su 
bili solemniji i arithmosi, nego su sve češće objektom njihova podjarmljivanja postajala i 
imanja manjih i srednjih, ekonomski zapuštenih ili nedovoljno rentabilnih manastira ili čak i 
drugih crkvenih ustanova. Isprva su sama crkvena poglavarstva, a zatim, umjesto njih, 
vrhovna državna vlast, povjeravala upravu nad osiromašenim 

ili zapuštenim samostanskim i crkvenim dobrima bogatim svjetovnjacima, najčešće doživotno 
ili, također, na 2 do 3 pokoljenja, sa svrhom da se takva imanja pod njihovom upravom 
ekonomski oporave, pa da zatim budu vraćena prvobitnom vlasniku. Takvo ustupanje zvalo se 
haristikija, a njihovi novi upravljači, haristikijari, redovno su njihovu ekonomiku vodili 
isključivo u svoju korist, čime se njihova privredna slabost održavala trajno, pa se time i 
njihova podvrgnutost horistikijaru odugovlačila i pretvarala u trajni delegirani posjed. 
Poreski imuniteti U povećavanju ekonomske moći bizantskih velikih zem-Ijoposjeda i 
stvaranju povoljnih uvjeta za sve potpunije podvrgavanje seljaštva u zavisan položaj od 
vlastelinstava znatnu je ulogu imalo i davanje imunitetnih prava crkvenim i svjetovnim 
veleposjednicima. Ali, za razliku od zapadnoevropskog imuniteta koji je obuhvaćao sudsku, 
upravnu, poresku i vojno-rekrutacionu izuzetost vlastelinstava ispod nadležnosti vrhovne 
državne vlasti, u Bizantu je imunitetni privilegij bio vezan sa snažnim i razgranate 
organiziranim sistemom državnih poreza. 

Ti su porezi teretili svakoga pravno slobodnog posjednika zemlje 1 dijelili se na sveopće 
izravne poreze, na neizravne i izvanredne dažbine. Najvažniji seljački izravni porezi bili su 
dimnica ili kapnikon, koji se plaćao po seljačkom domaćinstvu, i zemljarina ili svnone. Usto 
su postojali porezi na ispašu eunomion, svojim iznosom zavisni o broju stoke u glavama, te 
razni drugi dodatni, procentualni prirezi i privremena i prigodna davanja. Od radnih poreskih 
dužnosti bitno su značenje imali angareja dužnost da se činovnicima i vojsci u pokretu dade 
prijevoz, da se grade i održavaju putevi, mostovi, putne postaje i utvrđenja, aplekton obavezni 
smještaj i ishrana činovnika na službenom putovanju, mitdton smještaj i prehrana vojske na 
prolazu i katergoktisia izgradnja vojnih lađa, koja je bila radni teret za priobalno stanovništvo 
a za ostalo dažbina u novcu. 

U starijim razdobljima, selo je na svome teritoriju autonomno prikupljalo porez, razvrstan po 
kućanstvima i stanovništvu, i organiziralo izvršavanje radnih dužnosti. Nad cjelokupnom 
realizacijom poreskih dužnosti bdjeli su državni poreski službenici, razrezivači poreza i 
ubirači. U procesu gubitka gospodarske samostalnosti slobodnog seljaštva i njihova 
pretvaranja u zavisne obrađivače zemlje koja više nije njihovo vlasništvo nego je ušla u sastav 
vlastelinstava, seljaštvo i dalje u načelu ostaje državni poreski obve-zanik. Ali sistem 
solemnija, arithmosa i poreskih izuzeća veleposjedničkih imanja radikalno mijenja poresko- 
obveznički odnos seljaštva prema državi. Davanjem solemnija seosko je stanovništvo svoje 
dažbine u cijelosti ili djelomice namirivalo ne više u korist države, nego u korist solemnijara. 
Institucijom arithomosa, obdareni je posjednik zemlje točno utvrđeni broj stanovnika, koji su 
napuštanjem svoga nekadašnjeg zemljoposjeda postali slobodni od državnih dažbina, smio 
naseliti na svoju zemlju, s pravom da im nametne obročnu i radnu obavezu. Na takvu praksu 
nadograđuje se davanje imuniteta u korist velikih zemljoposjednika. Ali bizantski imunitet 
ekskusija ostaje ograničen na davanje poreskih olakšica. Dobivanjem ekskusije izuzeća vele- 
posjedničko se crkveno ili svjetovno imanje pretvaralo u privilegirani posjed, djelomice ili 
potpuno oslobođen plaćanja državnih poreskih novčanih i radnih dažbina. To, međutim, nije 
značilo da se zavisno seljačko stanovništvo 

koje živi i radi na parcelama takvoga povlaštenog imanja oslobađa svojih poreskih dažbina. 
Ono ih samo ne plaća više državi, nego ekskusijaru. Zbog toga što se seljaštvo time 
oslobađalo poreskog pritiska državnih utjerivača poreza, koji su gotovo uvijek nadodavali i 
nezakonita opterećenja u svoju osobnu korist, a također i radnih obaveza prema vojnoj sili i 
činovničkom aparatu centralne državne vlasti, sveukupni se ekonomski položaj seljaštva koje 
je živjelo i radilo na povlaštenim imanjima poboljšavao u odnosu na njegove terete prije 
uključivanja u sastav vlastelinstava. 

Otpor države podvlašćivanju seljaštva 

Ovakav razvitak, u kome su realni ekonomski odnosi a i svestrano nastojanje dinata sustavno i 
uporno vodili podvrgavanju seljaštva u zavisnost 

od privatnih zemljoposjednika, u X. je stoljeću postao toliko vidljivom opasnošću za 
sveukupni dotadašnji državni poredak, da je rezultirao nizom mjera državne vlasti radi 
njegova onemogućavanja. Dotadašnji sustav vlasti temeljio se, naime, na centraliziranom 
načinu eksploatacije seljaštva i drugih radnih slojeva u društvu. Poreski prihodi od tih 
društvenih kategorija stjecali su se u državnim riznicama, a carska je vlast svoje dvorjanstvo i 
najviše prijestolničke dostojanstvenike plaćala iz tako formiranih središnjih fondova. 
Pretvaranje znatnog dijela neposrednih proizvođača u zavisne ljude na vlasteoskim, izuzetim 
imanjima, smanjivalo je državne prihode 1 slabilo privrednu osnovicu carske vlasti i 
prijestolničkog službeničkog aparata. U isto vrijeme, veliki zemljoposjednici po provincijama 
usporedo s porastom svoje ekonomske snage sve izrazitije teže da suzbiju pretežiti politički 
utjecaj carigradske dvorjanske i službeničke aristokracije i sami postanu dominantnom 
snagom o kojoj će ovisiti carska politika. 

U biti, borba koja se s tim u vezi razbuktala značila je razračunavanje između socijalno- 
ekonomskog i političkog ustrojstva bizantske države kakvo je bilo izgrađeno počevši od VII. 
st. dalje, na temeljima eksploatacije slobodnog seljaštva putem centraliziranoga poreskog 
sistema, u kome se carska autokratska vladavina oslanjala prije svega na carigradsku 
službeničku aristokraciju, koja je bila glavni korisnik bogatstava što ih je država tim načinom 
akumulirala, - - i njezinog glavnog oponenta i suparnika, provincijalne zemljoposjedničke i 
vojne aristokracije koja se svojom; sve većom neposrednom ekonomskom vlašću nad 
seljaštvom pretvarala u izravnog eksploatatora seljačkoga rada na temelju ubiranja zemljišne 
rente u obliku obročnih dažbina i radnih obaveza seljaštva. Insistiranje na pobjedi takvih 
oblika u odnosima između vlasnika osnovnih sredstava za proizvodnju i neposrednih 
proizvođača, koje je opći privredni i društveni razvitak tih sredstava zemlje lišio, značilo je 
faktički borbu za feudalizaciju Bizanta. Na taj način, ono stanje i oblikovanje društvenog 
poretka koje je u Zapadnoj Evropi bilo ostvareno već u ranosrednjovjekovnom razdoblju, 
ulazi u Bizantu u etapu presudne borbe tek u X. stoljeću, da bi se i nakon toga prijelomnog 
stoljeća, u X. i XII. stoljeću, oblikovalo s obilježjima koja se s odnosima u Zapadnoj Evropi, a 
i drugdje u svijetu, podudaraju u svojoj biti, ali se i nakon te kasne pobjede feudalnog poretka 
u Bizantu odlikuju nizom specifičnih obilježja. 

Na prijelazu IX. u X. st. carska vlast Leona VI. još nije bila alarmirana procesom 
podvrgavanja seljaka u zavisnost od veleposjednika, pa je čak do- 


29 Srednjovjekovno doba povijesnog razvitka 

nosila zakonske propise koji su olakšavali dinatima da kupuju i na drugi način stječu zemlju 
osiromašenih seljaka. Ali već u prvoj četvrtini X. st. Roman I. Lekapen zaoštrava propise o 
pravu prvokupa protimesis u korist seljaštva. Posebnom novelom iz 922. određeno je da 
prvenstvo pri kupovini seljačke zemlje koja je ponuđena na prodaju imaju najprije rođaci 
prodavačevi koji su s njime bili suvlasnici te zemlje, a za njima redom dotadašnji suvlasnici 
koji nisu bili ujedno i prodavačevi rođaci, zatim vlasnici zemljišnih čestica koje se sijeku ili 


međama dodiruju sa zemljom ponuđenom na prodaju, pa vlasnici čestica na koje je 
alilengijem pao poreski teret za prodavanu zemlju koja je bila zapuštena ili napuštena te 
najzad seljakovi bliži 1 dalji rođaci nastanjeni podalje od takve zemlje, ali u istome selu. 
Dinati su pri kupovini zemlje mogli doći u obzir tek onda, ako su već i dotad posjedovali 
zemlju koja se međama dodirivala s prodavanom česticom, ukoliko nije bilo kupaca u 
samome selu koji su prema izloženom redoslijedu imali prednost pred dinatima. Sve one 
prodaje, pokloni i zavještaji seljačke zemlje koji su u proteklih 10 godina ili u proteklih 30 
godina, kad se radilo o stra-tiotskoj zemlji, izvršeni suprotno propisima novele 1z 922. 
poništavale su se, a zemlja je morala biti vraćena prijašnjim vlasnicima ili njihovu potomstvu 
bez ikakve odštete. 

Teška ekonomska kriza koja je pogodila Bizant 928. u vezi s nero-dicom, gladi, epidemijama 1 
pomorom, od kojih je najviše trpjelo seosko stanovništvo, stvorila je međutim okolnosti u 
kojima je propadanje seljaštva postalo masovno, a njihova je zemlja u bescjenje prelazila u 
ruke dinata. Carska vlast Romana I. morala je intervenirati ponovo novelom iz 934. Svi 
pokloni i zavještaji zemlje, izvršeni u vezi s katastrofalnim prilikama u god. 928. bili su 
poništeni, a prodaje koje su izvršene uz cijenu manju od polovice stvarne vrijednosti 
proglašene su nezakonitima. Povrh toga i sve zakonite prodaje mogle su biti opozvane, uz 
uvjet da prodavalac u roku od 3 godine kupcu vrati cio iznos prodajne cijene. Za budućnost 
pak zabranjena je svaka prodaja seljačke zemlje dinatima, pod prijetnjom gubitka cijele ku- 
povnine i teških globa u korist države. 

U stvarnosti, proces otuđivanja seljačke zemlje nesumnjivo se ipak nastavljao. Zbog toga je i 
Konstantin VII. Porfirogenet u doba svoje samostalne vladavine 944-959 ponovio zabranu 
kupovanja seljačke zemlje i odredbu o vraćanju nezakonito kupljene zemlje njenim prijašnjim 
vlasnicima bez ikakve naknade. Pravo seljačkog prvokupa prošireno je i na slučajeve kad su 
dinati željeli prodati neki dio svoga posjeda. Prvenstvo su tada imali seljaci kojima su čestice 
međašile s prodavanim zemljištem, a tek poslije njih smio je kupovini pristupiti neki dinat. 
Posebice strogim sankcijama štitilo je Kon-stantinovo zakonodavstvo neotuđivost vojničkih 
stratiotskih imanja. Svako nezakonito stečeno stratiotsko imanje moralo je biti vraćeno 
vojniku. Zahtjev za takvo oduzimanje imali su pravo podnositi vojnikovi potomci i rođaci sve 
do šestog koljena, u roku od 40 godina nakon izvršenog otuđenja. 

I Konstantinov nasljednik, Roman II., donosio je nove odredbe o sprečavanju prodaje 
seljačkih i vojničkih imanja. Ali neprekidno siromašenje seljaka kome su uvelike pripomagali 
teški državni porezi i zloupotrebe či-novništva, imalo je kao posljedicu nemoć seljaka da se u 
stvarnosti zaista koriste svojim pravom prvokupa, pa su, najzad, nakon svih kategorija susjeda 
koji su imali pravo na kupnju, ali nisu imali materijalnih sredstava da je izvrše, seljački 
zemljoposjedi ipak dolazili u ruke dinata. 

Za vladavine Nikefora II. Foke 963-969, koji je 1 sam bio jedan od najvećih zemljoposjednika, 
došlo je do prvog sloma dotadašnje carske politike u korist samostalnog seljaštva. On je 967. 
donio zakon kojim je ukinuto pravo prvokupa, pa je došlo do ponovnoga masovnog 
prelaženja seljačke imovine u vlast dinata. Istovremeno, on je stratiotsku vojnu službu, s 
nužnim konjaničkim teškim naoružanjem, vezao uz posjedovanje zemlje u vrijednosti od 12 
funti zlata. Time su siromašniji seljaci izgubili mogućnost da budu standardno naoružani 
vojnici i kao takvi zaštićeni državnim propisima o zaštiti stratiotskog zemljoposjeda. 
Pomažući svojim propisima jačanje sloja provincijalne zemljoposjed-ničke aristokracije, kojoj 
je i sam pripadao, car je ipak nastojao spriječiti rast crkvenih i naročito samostanskih imanja 
koja su često bila oslobođena državnih poreskih davanja. Ali te je propise ukinuo već prvi 
njegov nasljednik, Ivan Cimisk. Iako je i on bio pripadnik zemljoposjedničke aristokracije, on 
je, u vezi s potrebama vojnih pothvata, donosio propise o traganju za vojnicima i seljacima, 
nekoć nastanjenima na državnoj ili samo državi u poreskom pogledu podložnoj zemlji, koji su 


u prethodnim zbivanjima potpali pod vlast privatnih zemljoposjednika i postali zavisnim 
obrađivačima njihove zemlje. 

Najogorčeniji protivnik jačanja zemljoposjedničke aristokracije bio je Bazilije II. 976-1025. 
Njezino neprijateljstvo prema dotadašnjem sistemu centralizirane državne vlasti, koja se 
oslanjala na carigradsku službeničku aristokraciju i na poreski oblik uzimanja zemljišne rente 
od neposrednih proizvođača, očitovalo se nizom pobuna zemljoposjedničke aristokracije koje 
je Bazilije II. morao svladati dugotrajnim i krvavim građanskim ratom. Nakon toga je 996. 
donio zakon kojim su ukinute sve starije odredbe o zastarjeva-nju nezakonitih kupovina 
seljačke zemlje. Vojna pobjeda nad brojnim protivnicima omogućila mu je da vrši mnoge 
konfiskacije i uveća carski i državni zemljoposjed. U interesu seljaštva bila je i odredba po 
kojoj su dinati morali plaćati alilengij za opustjele i napuštene seljačke zemlje, ali oni pri tom 
ipak nisu imali pravo da tu zemlju preuzmu kao svoju ni da je daju obrađivati u svoju korist. 
Vezivanje seljaštva Više nego stogodišnja borba državne vlasti protiv u-za zemlju pornoga 
rasta velikog zemljoposjeda načelno je namje- 

ravala zaštititi slobodno seljaštvo od njegova podvrgavanja u zavisnost zemljoposjedničke 
aristokracije. Ta se borba vodila ne samo za ili protiv uključivanja seljačke zemlje u sastav 
vlastelinstava, zajedno sa seljacima koji su je obrađivali, nego također i oko samih 
neposrednih proizvođača, koji su uslijed siromašenja napuštali svoju zemlju, raskidali svoj 
neposredni poreznički odnos prema državi i zatim, svojim nastanjivanjima na 
veleposjedničkoj zemlji, postajali podanicima zemljoposjedničke aristokracije. 

Želeći da takav razvoj spriječi, država je odlučno zabranjivala svako napuštanje slobodne 
zemlje i odlaženje seljaka općinara i stratiota na imanja privatnih vlasnika. Ona je čak 
organizirala i prisilno vraćanje odbjeglih ili na neko privatno imanje samovoljno bez 
državnog odobrenja primljenih neposrednih obrađivača. Na taj je način država slobodno 
seljaštvo prikivala uz 

njihovu zemlju, pa ih današnja bizantologija jer su bili dužni davati svoje poreske dažbine 
izravno državi naziva državnim seljacima. 

Sličnom težnjom je i veleposjednička aristokracija sprečavala odlazak seljaka sa zemlje koju 
je jednom stekla. Tako se međusobno suprotstavi e-nom borbom države i zemljoposjedničke 
aristokracije za zemlju i ljudsku radnu snagu na njoj ostvarivalo sveopće prikivanje seljaka za 
zemlju. Iako je njihov pravni status i dalje ostajao status slobodnih ljudi, oni su praktički 
postajali neslobodni podjednako na državnoj kao i na privatnovlasnič-koj zemlji svjetovnih i 
crkvenih velikaša. Tim razvojnim procesom nekoć slobodni seljaci, koloni, općinari i stratioti 
pretvaraju se u parike, zavisne i uza zemlju vezane obrađivače ili državne, ili carske, ili 
vlasteoske velepo-sjedničke zemlje. 

Preobrat državne Smrt cara Bazilija II. dovela je do preinake u carskoj politike u agraru 
politici prema razvitku velikaškog zemljoposjeda. Ali-lengijsko opterećenje dinata potpuno se 
ukida, a zakoni o zaštiti maloga seljačkog zemljoposjeda, iako nisu bili ukinuti, padaju u 
zaborav i ne primjenjuju se. Usto se mijenja i način ubiranja državnih poreza: središnja ih 
uprava sve češće daje u zakup i time za sebe osigurava primanje utvrđenih iznosa, ali 
zakupcima poreza ostavlja da slobodno iscje-đuju od naroda koliko mogu i hoće. 

Parici Svim time razaranje malih slobodnih seljačkih zemljoposjeda još se više ubrzalo, i oni 
tijekom XI. i XII. st. gotovo potpuno iščezavaju kao zaseban društveni sloj. Umjesto njih 
generalizira se kategorija zavisnih obrađivača tuđe zemlje, parika. Njih sve ujedinjuje 
dažbinska podložnost državi ili privatnom veleposjedniku zemlje i privezanost uza zemlju što 
ju obrađuju. Ali njihovo različito polazište u procesu kojim su se kretali na putu k svome 
podvrgavanju pod vlast zemljoposjednika 1 njihov imovni status u trenutku kad su se uključili 
u sastav vlastelinstava, odnosno njihov imovni položaj u svojstvu državnih seljaka ili parika 
bio je uzrokom što su u XI. i XII. st. unutar opće društvene kategorije parika postojali u 


pogledu njihova faktičnog imovnoga stanja različiti tipovi neposrednih obrađivača tuđe 
zemlje. 

Zeugarati su posjedovali razmjerno prostran zemljoposjed od 100-200 modija i imali jedan 
par volova nužnih za obradbu svoga posjeda. Oni su državi odnosno vlasniku zemlje koju su 
obrađivali plaćali zemljarinu i glavarinu synone i kapnikon u iznosu od I nomizme. Dvostruko 
imućniji od njih bili su dizeugarati, pa su u skladu s time snosili i dvostruko velike dažbine. 
Boidati bili su posjednici upola manje parcele od zeugaratske; imali su samo jednoga vola i 
plaćali samo glavarinu kapnikon u iznosu od 12 nomizme. Najsiromašniji parici bili su 
aktimoni. Oni nemaju ni zemlje, ni stoke osim, možda, magarca pa plaćaju samo kapnikon u 
iznosu od pola nomizme, ili, ako nemaju ni magarca, onda u svemu 14 nomizme. Eleuteri, 
kao bezemlja-ško i lutalačko stanovništvo, svrstavalo se prigodom preuzimanja zemljišta na 
veleposjedničkom imanju, u slučaju kad bi se stalno nastanjivali, u onu kategoriju parika koja 
je bila u skladu s veličinom njihove čestice 1 brojem stoke kojom su raspolagali. 

Između parika privatnih zemljoposjednika i državnih parika izgradila se tijekom vremena 
važna razlika. Državni su seljaci i dalje snosili terete u vezi s uzdržavanjem državnih 
činovnika kad su na terenu, s podvozom za carsku vojsku i opskrbom četa dok borave u 
njihovu kraju. Parici privatnih posjednika plaćali su sve vrste dažbina svome gospodaru. U 
skladu sa stupnjem sve veće i sve češće izuzetosti veleposjedničkih imanja ispod dažbinskih 
dužnosti prema državi, tereti privatnih parika postajali su podnošljiviji negoli tereti onih koji 
su sačuvali privid svoje slobode utoliko što im je gospodarem bila samo državna, 
javnopravna, a ne velikaška, privatnopravna vlast. 

Pronije Taj odnos počeo se međutim mijenjati već od sredine XI. st. kad se u bizantskom 
zemljoposjedu pojavljuje novi oblik uvjetnog posjedovanja zemlje poznat pod nazivom 
pronija. Bilo je to darivanje državne zemlje, na kojoj žive i rade državni seljaci, istaknutim 
ličnostima u carskoj službi u svojstvu nagrade za učinjene usluge ili kao preduvjet za vršenje 
neke određene službe. Ekonomski smisao takvog darivanja sastojao se od prava pronijara da s 
dodijeljene zemlje umjesto države od seljaštva koje obrađuje tu zemlju ubiru sve obročne i 
radne dažbine. Budući da je realni položaj takvih državnih seljaka bio karakteriziran njihovom 
vezanošću uza zemlju, i pronijar ih je, zajedno sa zemljom, preuzimao vezane uz nju. 

U vremenu kad se pronija prvi puta spominje u sačuvanim izvorima sredina XI. st. ona je još 
veoma srodna instituciji haristikije, ali se od nje razlikuje time što se ne radi o dodjeljivanju 
samostanske ili crkvene zemlje nego o dijelovima slobodne zemlje na kojoj rade državni 
seljaci. U prvim desetljećima svoga postojanja, nadalje, pronije još nemaju svojstvo nadarbine 
za vojničku službu. One će to svojstvo steći tek od kraja XI. i tijekom XII. st. Takav njihov 
razvitak uvelike će ih izjednačiti s feudima ili lenskim posjedima zapadnoevropskog 
feudalizma, iako posebne okolnosti trajnog postojanja autoritativne vlasti, usprkos težnji da se 
pronije pretvore u nasljedne vojničke posjede, ni do kraja postojanja bizantske države nisu 
pronijarski način posjedovanja potpuno izuzele od ingerencije vrhovne carske vlasti. Time su 
ih te okolnosti ujedno sačuvale od pretvaranja u samostalne teritorijalne kneževine praktički 
nezavisnih feudalaca. 

Gradska privreda U privrednim i društvenopolitičkim zbivanjima od sredine IX. do kraja XI. 
st. znatan su utjecaj vršile i neag-rarne djelatnosti vezane uz gradske aglomeracije. 

U 2. polovici IX. stoljeća je opadanje moči Bagdadskog kalifata osiguravalo Bizantskom 
carstvu relativni mir na njegovim istočnim granicama. Ali arapska pomorska sila, a pogotovo 
snažno gusarstvo, uvelike su ometali sigurnost plovidbe i trgovanja s udaljenijim zemljama. 
Do promjena u tom pogledu došlo je tek u 2. četvrti X. st., kad je bizantska mornarica uspjela 
ukloniti gusarsku opasnost i stekla premoć nad arapskom flotom i na taj način pomorsku 
plovidbu učinila slobodnom. Otada trgovačka djelatnost bizantskih gradova, prvenstveno 
Carigrada 1 Soluna, znatno napreduje. 


U temelju te pojačane aktivnosti ležala je snažno organizirana djelatnost obrta i visoka razina 
potrošačkih potreba državnog središta. Zbog toga je Carigrad u IX. i X. st. bio neosporno 
najjače žarište tipično gradskih oblika 

privrednog poslovanja. U njemu su postojale brojne državne radionice, kovnice novca, 
oružane i tekstilni gineciji. Za njihovu djelatnost država je dopremala velike količine sirovina, 
a gotovim proizvodima namirivala je potrebe dvora, vojske i visokih državnih službenika u 
prijestolnici. 

Usporedo s takvim velikim radioničkim postrojenjima u Carigradu, a i u ostalim razvijenijim 
gradskim središtima, postojale su i brojne male obrtničke radionice ergasteriji koje su ujedno 
bile i dućani za neposrednu prodaju izrađevina. U njima je redovno radio sam vlasnik, uz 
pomoć jednoga ili dva najamna radnika mistija te šegrta i roba. 

Većina obrtnika bila je udružena u stručne korporacije, članstvo u njima nije bilo nasljedno 
nego se stjecalo komisijskim priznanjem stručnosti i plaćanjem pristupnine. Na čelu 
korporacija stajali su birani starješine, a svoju su dužnost vršili pod trajnim nadzorom 
gradskog načelnika eparha kome su bili neposredno odgovorni za sveukupnu djelatnost cijele 
struke. Ovakva organizacija obrta omogućavala je državi ne samo da redovito ubire poreske 
dažbine, nego također da upravlja politikom cijena i strogo nadzire kakvoću proizvoda, a 
državna pomoć pri nabavljanju i nadzor pri raspodjeli sirovina u biti su određivali i količinu 
proizvoda koji su mogli biti izneseni na tržišta. Svim tim mjerama osiguravana je stabilnost 
obrtničke proizvodnje, mogućnost plasmana i zaštita proizvođača od nesolidnosti kupljenih 
art"kala i neumjerenih cijena. 

Podjednak odnos državnih vlasti postojao je i prema organizacijama trgovaca. Budući da je 
država sa svojim upravnim aparatom bila veoma snažan potrošač, ona je posebice štitila 
carigradsku trgovinu radi uspješnog i redovnog namirivanja vlastitih potreba, ali i radi 
poreskih dobiti što ih je donosio intenzivni promet artikala na tržištu. Obogaćeni trgovački 
krugovi u Carigradu postaju čak i politički saveznici carigradske službeničke aristokracije u 
borbi sa zemljoposjedničkom aristokracijom u provincijama. S tim u vezi državna vlast čak 
posebice štiti poslovne prednosti carigradske trgovine prema trgovcima iz provincijalnih 
gradova, u kojima neprekidno jača utjecaj provincijske vojno-zemljoposjedničke aristokracije, 
pa im ograničava mogućnost nabavljanja i plasmana robe u Carigradu. Postojale su i zaštitne 
mjere u odnosu prema inozemnim trgovcima, kojima je vlast dopuštala da se u strogo 
određenim dijelovima grada zadržavaju najdulje tri mjeseca. Usporedo s time, država je 
vlastitim trgovcima otežavala i ograničavala poslovna putovanja u inozemstvo, sa svrhom da 
centar i meta trgovačkih aktivnosti trajno i prvenstveno ostane prijestolnica. 

Sveukupni snažni pritisak državnih vlasti na obrtničku i trgovačku djelatnost najdjelotvornije 
se ostvarivao u prijestolnici. Izvan nje centralizator-ska je vladavina praktički ostavljala više 
slobode i obrtima a naročito trgovini. Budući da je pristup na carigradsko tržište bio otežan, 
provincijski su gradovi postupno izgrađivali vlastiti krug poslovne zainteresiranosti i 
samostalne veze s bližim i daljini, pa čak i inozemnim tržištima. Proces ekonomskog 
osamostaljivanja veleposjedničkih imanja od državne financijske uprave gospodarski je 
upućivao zemljišne veleposjede prema provincijskim gradskim središtima i stimulirao 
razmjenu dobara između agrarnih površina i trgovačko-obrtničkih središta po provincijama. 
Na toj osnovi započinje postupni uspon drugih gradova. U Evropi, osim Soluna, koji je od 
davnina uz prijestolnicu bio najjače gradsko središte u Carstvu, naglo napreduju Korint, 
Atena, Amalfi i Bari, koji održavaju dale- 

kosežne veze ne samo pomorskim nego i kopnenim putem, s jedne strane s unutrašnjošću 
Balkanskog poluotoka i s Podunavljem, i, s druge strane, s unutrašnjošću Apeninskog 
poluotoka 1 sa sjevernoitalskim gradovima. Istovremeno, u Maloj Aziji postaju znatnim 


središtima trgovačkog poslovanja Ni-keja, Milet, Smirna, Efez, Amastrida, Sinope, Trapezunt 
i drugi, oslanjajući se na osebujnosti lokalne proizvodnje i veze s regijama koje su prema 

nj .ma gravitirale. 

U upravnom pogledu, municipalne su slobode bizantskih gradova bile veoma malene. Sve do 
početka XI. st. postojala je funkcija protevonta, predstavnika gradske aristokracije, ali ona 
nije ometala državnu upravu da ostvaruje utjecaj središnje vlasti na život gradova, 
prvenstveno i najefikasnije na život same prijestolnice. Ali taj se utjecaj s vremenom 
pretvarao u kočenje razvitka proizvodnih snaga u obrtima i onemogućavanje slobodnog 
razmaha trgovinske djelatnosti. U tom pogledu opći razvitak odnosa između službeničke 
aristokracije u Carigradu, u svojstvu glavnog oslonca carske vlasti, i zemljoposjedničke 
aristokracije u provincijama sve je više isticao različiti smjer razvitka u Carigradu i u 
provincijskim gradskim središtima. Jačanjem ekonomske snage provincijskih zemljoposjeda i 
brojčanim smanjivanjem po-reskih prihoda u korist države, Carigrad, kao središte carske 
vlasti i uprave, postupno gubi svoju kupovnu moć. Iako žestina poreskog pritiska ne slabi, 
sveukupni prihodi države osjetno se umanjuju. Država nije više kupac znatnih količina robe, a 
i prijestolnička aristokracija siromasi. Uslijed toga zamire i carigradska obrtnička 
proizvodnja, a država postaje sve sklonija da svoje potrebe namiruje uvozom gotovih 
proizvoda iz inozemstva. 

Na trgovačko povezivanje s inozemstvom sve se više orijentira i provincijalna 
zemljoposjednička aristokracija. Povećavajući opseg svojih zemljoposjeda i učvršćujući 
sistem izravne eksploatacije seljačke radne snage a ne više posredstvom centralizirane 
poreske opterećenosti neposrednih proizvođača, veleposjednička je aristokracija sve 
uspješnije akumulirane viškove agrarnih proizvoda sa svojih imanja plasirala najprije na 
najbliža lokalna tržišta u svojoj provinciji, a zatim i u međunarodnu trgovinu, prvenstveno 
posredstvom talijanskih gradova. 

U takvim okolnostima, i carigradska središnja vlast a i najrazvijeniji gradovi u provincijama 
ostvaruju žive veze s prekomorskom trgovinom, ali to čine s dvojakoga, međusobno oprečnog 
osnova. Prijestolnička carska uprava uklanja barijere inozemnoj trgovini zbog proizvodne 
dekadanse u državnom centru pa prihvaća supremaciju talijanskih gradova kojih privredna 
moć sve više raste. Ona im daje ne samo pogodnosti u njihovoj prijevozničkoj pomorskoj 
djelatnosti, kao što je to Venecija postigla već 992., nego i davanjem povlastica u plasmanu 
robe na carigradskom tržištu, čak i na štetu poslovnih interesa carigradskih trgovaca. Tako je 
Venecija već 1082. u vezi s određenim vojno-političkim okolnostima dobila važna prava 
bescarinske trgovine i uskladištavanja robe u Carigradu, a inozemci uopće stječu tijekom XI. 
st. pravo da u Carigradu posjeduju nekretnine kuće, zemlju i da podižu vlastite crkve. 
Suprotno tome, obogaćena provincijalna zemljoposjednička aristokracija povezuje se s 
inozemnim trgovcima kao kupcima njenih viškova agrarnih proizvoda, ali za uzvrat daje tim 
trgovcima pogodnosti i pri uvozu njihove robe na područje Bizanta. 

Takvim razvitkom veoma jača sveukupno robno-novčano poslovanje na tlu cijele države. Ali 
njeni nosioci i korisnici pri poslovanju dalekog dometa nisu bizantski trgovci nego stranci, a 
predmet trgovanja nisu proizvodi uzna-predovalih bizantskih obrta, nego, u izvozu, agrarni 
proizvodi s veleposjed-ničkih imanja, a u uvozu proizvodi sve razvijenije obrtničke i, zatim, 
već i manufakturne proizvodnje u Italiji 1 na evropskom Zapadu. 

Na taj se način preinačavanje temeljne strukture u Bizantskom carstvu - koje se vršilo u 
agrarnim odnosima prelaskom s centraliziranoga tipa eksploatacije seljačkoga rada spomoću 
državnih poreskih obaveza na feudalno ustrojstvo, u kome veliki zemljišni posjed preuzima 
izravnu eksploataciju rada direktnim uzimanjem zemljišne rente od neposrednih proizvođača 
koji su se pretvorili u zavisne obrađivače tuđe zemlje parike, obavezne na davanje obroka u 
naturi i neposrednom radu -- očitovalo i na području robnonov-čanih odnosa. 


Evolucione opreke Izostanak rane feudalizacije, tipične za zapadnoevrop-evropskog Zapada 
ske provincije nekadašnjega Rimskog carstva, u Bi-i Bizanta zantu je bio popraćen 
dugotrajnim održanjem gradskih 

oblika privrede koji su djelovali uz pomoć 1 pod zaštitom jake i centralizirane državne vlasti. 
U etapi kad veliki zemljišni posjed najzad nadvladava otpore i ostvaruje feudalne odnose 
zavisnosti u agraru i za takvu strukturu pridobiva čak i carsku vlast, feudalizirana stvarnost 
nije u Bizantu ukinula živost razmjenbene robno-novčane privrede ni izvršila naturalizaciju 
proizvodnje; ali, ona je ipak ograničila i zakočila samostalni, produkcioni polet svojih 
gradova, i to upravo u vremenu kad Zapadna Evropa počinje nadvladavati etapu pretežno 
zatvorene i naturalne privrede, da bi oživjela ekonomsku ulogu svojih obnovljenih gradova. 
Kasna feudalizacija, koja je sve do kraja XI. stoljeća osiguravala opću privrednu nadmoć 
Bizanta nad evropskim Zapadom, postaje, nakon kratkotrajnog poleta na sistemu feudalnog 
posjedovanja zemlje ojačale državne vlasti u XII. st., uzrokom njezine dezintegracije na 
početku XIII. st. 1 trajne slabosti koja 1 daljnja stoljeća bizantske povijesti pretvara u postupno 
približavanje konačnoj propasti Bizanta sredinom XV. stoljeća. 

3. BIZANT OD SMRTI BAZILIJA II. DO ALEKSIJA KOMNENA 

Razdoblje između 1025. i 1081. predstavlja prijelazno doba u kome su vojnički uspjesi 
ratničkih careva iz prethodne etape i slom ustanaka što su ih podizali predstavnici 
provincijalne zemljoposjedničke aristokracije omogućili stabilan vanjski položaj Carstva i 
privremeni zastoj u otvorenim borbama dviju suparničkih garnitura aristokracije. Ali snažni 
proces preina-čavanja samih temelja socijalno-ekonomskih odnosa bizantskoga državnog 
sistema neprekidno se nastavljao rastom velikog feudalnog zemljoposjeda i podvrgavanjem 
slobodnog općinarskog i stratiotskog seljaštva u zavisnost od posjednika velikih imanja. Na 
toj osnovi faktične opreke interesa neosporno 

su se produbljavale, iako je pobjednička Bazilijeva epoha, pribavivši carevoj osobi golem 
ugled 1 ostavivši potomstvu znatna materijalna dobra u državnim riznicama, privremeno 
osigurala prevlast dvorjanskom plemstvu okupljenom oko carskoga doma. 

Ali Bazilijevi nasljednici bili su zaredom slabe i za državničke poslove nezainteresirane 
ličnosti. Prvi od njih, Bazilijev mlađi brat Konstantin VIII. 1025-1028 bio je starac koji se, 
kao nominalni Bazilijev suvladar, dotad bavio samo reprezentativnim nastupima prigodom 
državnih svečanosti. Takav odnos prema vladarskim dužnostima zadržao je i za vrijeme svoga 
trogodišnjega carevanja. Pred smrt udao je svoju mlađu kćerku Zoe za carigradskog eparha 
Romana Argira, pa su poslije Konstantinove smrti njih dvoje zajedno s najmlađom 
Bazilijevom kćerkom Teodorom, baštinili prijestolje. 

Kao predstavnik najvišega sloja carigradskog plemstva, Roman III. Ar-gir 1028-1034 mnogo 
je pridonio jačanju nepovjerenja dvorjana prema visokim vojnim zapovjednicima. Na toj je 
osnovi proveo nekoliko važnih mjera. Donesena je odredba da vojni kontingenti ne služe u 
svome zavičaju, da ne bi bili podvrgnuti utjecaju lokalne aristokracije koja se povezivala s 
vojnim starješinama. Usporedo s time, car je vojsku sve više popunjavao stranim plaćenicima 
za koje se pretpostavljalo da će biti vjerni samo caru koji ih je plaćao. Da takvim sistemom 
prouzrokovani troškovi u cjelini budu manje teški, država je sistematski smanjivala vojne 
kontingente a također umjesto redovne vojne obaveze uvodila otkupni vojni porez. 
Donoseći ovako izrazite odredbe na uštrb jačanju vojske i njenog zapovjedničkog kadra, 
Roman III. je na ekonomskom planu odlučno raskinuo s radikalnom protuveleposjedničkom 
politikom Bazilija II. Ukinuo je alilen-gijsku obavezu dinata prema zemlji njihovih 
osiromašenih seljačkih susjeda i time slobodne seljačke posjede izložio neograničenom 
pritisku državnih po-reskih zahtjeva, što je izvanredno ubrzalo pauperizaciju seljaka i 
primoravalo ih da svoje čestice ustupaju veleposjednicima. Premda pri tome stariji zakoni o 


zabrani otuđivanja seljačkih imanja nisu bili formalno ukinuti, oni su ipak, u praksi, bili 
zaboravljeni. 

Iako je carica Zoe svoga muža izdigla na prijestolje kao suvladara, ona se veoma brzo 
razotkrila kao vlastoljubiva i sebična ličnost koja nije željela trpjeti da je Roman III. sve više 
zapostavlja. U isto vrijeme ona je stupila u blisku vezu, iako je već bila pedesetgodišnja žena, 
s mladim bratom veoma utjecajnog dvorjanina, eunuha Ivana Orfanotrofa, Mihajlom. Njihova 
zavjera dovela je u proljeće 1034. do umorstva Romana III. Odagnavši svoju sestru Teodoru u 
manastir, Zoe se udala za Mihajla i izdigla ga na dostojanstvo suvladara. Ubrzo se međutim 
pokazalo da je faktičnim gospodarem postao eunuh Ivan. Caricu Zoe stavio je u kućni pritvor, 
a njegov brat, Mihajlo IV. Paflagonijac sve je više obolijevao od padavice. 

Glavni cilj vladavine Ivana Orfanotrofa bilo je daljnje jačanje dvorskoga plemstva i 
udaljavanje od vlasti vodećih ličnosti u vojsci. To je dovodilo i do obnavljanja nekih 
institucija, na pr. senata, koje su već dugo bile potpuno neutjecajne, a sad su se pretvarale u 
politički oslonac dvorjanskog plemstva. Jačanju dvora imala je služiti i skrajnje bezobzirna 
poreska politika prema stanovništvu. 

Taj neizdrživi poreski pritisak bio je jedan od uzroka što je 1040. došlo u slavenskim 
zemljama istočnog Balkana do velikog ustanka protiv bizantske vlasti. Na njegovo čelo stao 
je Petar Deljan, za koga se pronio glas da je 

Samujlov unuk. Došavši iz Madžarske, gdje je bio u izbjeglištvu, on se 1040. u Beogradu 
proglasio za cara, pa je okupio znatan broj pristalica, uspio zauzeti Niš i Skopje i pokrenuo 
ofenzivu protiv Soluna. Ali taj se oslobodilački pokret rascjepio kad mu je pristupio Alusijan, 
unuk Samujlova brata Arona i sin cara Ivana Vladislava, koji se nakon Samujlove smrti 
nastavio odupirati Bizantu. U suparničkoj borbi Deljan je bio oslijepljen, ali je njegova vojska 
postigla pobjedu i Alusijan je morao izbjeći Bizantincima. Pa ipak, uskoro zatim, u izravnom 
sukobu s odredima Carstva, ustanici su pretrpjeli poraz, a Deljan je odveden u zarobljeništvo. 
U vrijeme Deljanova ratovanja ustanak je podigao i zetski knez Stefan Vojislav. Poslije 
ugušenja Deljanova pokreta Bizant je pokušao razbiti i zet-sku vojsku, ali je 1042. pretrpio 
poraz, a Zeta je sačuvala svoju samostalnost. 

Još uoči toga neuspjeha Mihajlo IV. je umro 1041 a naslijedio ga je njegov i eunuha Ivana 
sinovac, Mihajlo V. kome je otac bio lađarski radnik, pa je novi car zbog toga dobio nadimak 
Kalafat. Iako ga je carica Zoe posvojila i pridružila sebi na prijestolju, on je već godinu dana 
po stupanju na vlast zasnovao zavjeru i caricu zatvorio u samostan. No protiv toga njegova 
postupka izbio je ustanak u kome je Mihajlo V. zbačen i oslijepljen, a dvorska je aristokracija 
obnovila zajedničku vladavinu Zoe i Teodore 1042. Da bi uz te dvije ostarjele žene vladalačke 
dužnosti mogao vršiti i muškarac, Zoe se iste godine i treći put udala, iako je imala već 64 
godine, za Konstan-tina Monomaha, pripadnika jedne od najuglednijih obitelji civilnoga 
plemstva. Ali on je bio nedorastao državnim poslovima, lakouman, rastrošan i uživalac 
životnih zadovoljstava. 

Uzurpacije vojskovođa Neposredno nakon formiranja takve trojne vladavine pobunio se jedan 
od najboljih tadašnjih vojskovođa, Georgios Maniakes, i proglasio se carem, iskrcao se u 
Draču došavši sa Sicilije gdje je uspješno ratovao protiv Normana pa je pošao u napad na 
Solun, ali je u Makedoniji poginuo 1043. 

Četiri godine nakon toga 1047 carem se proglasio jedan drugi istaknuti vojskovođa, Leon 
Tornikios, pa je iz Trakije dopro do carigradskih zidina, ali je ondje doživio neuspjeh, pao u 
zarobljeništvo i bio smaknut. 

Vojne pobune uzurpatora veoma su učvrstile uvjerenje carskoga dvora da najveća opasnost 
prijeti državi od vojnih komandanata. Premda je vanjski položaj Carstva postajao sve opasniji 
jer se u južnoj Italiji rađala politička moć Normana a na Balkanu traje neprekidna opasnost od 
Bugara, Makedonaca i Srba, čemu se pridružuju i doseljenici iz južnoruskih stepa, Pe-čenezi i 


Kumani, dok se na istoku približava novi val islamskih osvajača, vezan uz dominaciju 
Seldžuka u Kalifatu - ipak je bizantska vlast uporno suzbijala utjecaje vojske i poduzimala 
dalekosežne mjere da bi ojačala moć središnjega činovničkog aparata i dvorjanskog plemstva. 
U tu je svrhu u Carigradu obnovljena visoka pravna škola za izobrazbu činovničkog 
podmlatka a reorganizirano je i Carigradsko sveučilište. Upravna vlast oblikovala se kao neka 
vrst ministarskog vijeća kome je na čelu bio Konstantin Lihud, a članovima najveći govornik 
XI. st. Ivan Mauropus, pravnik i budući patrijarh Ivan Ksifilin 1 filozof i historik Mihajlo Psel. 
Svi su oni u isti mah djelovali i kao profesori na sveučilištu. 

Odnosi provincijalnog Usprkos svim naporima središnjih državnih vlasti 

zfimljoposjedništva da održe prevlast carigradskih dvorjanskih velikaša, 

i vojne sile u provincijama je nezaustavljivo jačala moć velikog 

zemljišnog posjeda. Imanja te aristokracije u sve 

većoj mjeri stječu poreske povlastice, ekskusije, ali usto i sudske imunitete, što sve 
omogućuje velikim zemljoposjednicima da slabe realni utjecaj središnje vlasti u provincijama 
i uz svoje interese vežu lokalni upravni i vojni aparat. Pretvarajući se procesom podvrgavanja 
slobodnog seljaštva u dominantnu ekonomsku silu, oni su dokidali slobodno seljaštvo ne 
samo kao nosioca poreskih obaveza prema državi, nego i kao sloj iz koga su se formirale 
oružane snage provincijskih vojnih zapovjednika. S tim u vezi i tematsko je uređenje gubilo 
svoja specifična obilježja. Stratezi se postupno pretvaraju u zapovjednike plaćeničkih vojnih 
posada u tvrđavama, a civilna uprava se ponovo odvaja od vojne i prelazi u ruke obogaćene 
provincijalne zemljoposjedničke aristokracije. Iz njenih krugova regrutiraju se sada vojni 
zapovjednici po provincijama ili skupinama provincija, katepani i duke, pa tako provincijalna 
zemljoposjednička aristokracija postaje svemoćnom snagom koja svojim utjecajem na 
zbivanja izvan prijestolnice potiskuje i nadvladava upliv dvorjanstva 1 carigradskih 
mogućnika, pripremajući se za skoro, neizbježivo preuzimanje i same središnje državne vlasti. 
Konačni raskol U razdoblju toga pripremanja za presudno važne promjene crkava u vrhu 
državne uprave, Bizant je zapao u svoj najdublji 

spor s papinstvom, koji je doveo do konačnog raskola kršćanske crkve na dva upravno i 
dogmatski odvojena tijela: na istočnu ili pravoslavnu i na zapadnu ili katoličku crkvu. 

Uzroci tih događaja obuhvaćaju sveukupnu, kompleksnu i među sobom oprečnu povijest 
zapadnoga i istočnoga kršćanskog svijeta. Na Zapadu, sti-cajem okolnosti, kršćanstvo je već u 
prvim stoljećima srednjega vijeka zadugo ostalo bez zaštite snažne državne vlasti, pa je i za 
kasnije, izmijenjene okolnosti sačuvalo težnju da bude nezavisno od svjetovnih vladara i čak 
nadređeno njihovim vladarskim pravima nad svjetovnim životom stanovništva. Na Istoku, 
povijesni je razvoj omeđio nadležnost carigradske patrijar-šije na teritorij Carstva i time u 
velikoj mjeri združio i poistovjetio interese crkve i države, u okolnostima trajnog održanja 
autoritativne carske vlasti. Među mnogim oprekama koje su oblikovale osebujnosti Istoka i 
Zapada postojao je i obrnuti tijek opće krivulje u razvitku vlasti: na Zapadu carska se vlast u 
IX. 1 X. st. najprije razmrvila a zatim, od druge polovice X. st., konstituirala iznova, ali s 
tendencijom da se nametne i Crkvi i Italiji kao njenom središtu. Doživjevši u tom vremenu 
svoj najdublji pad, zapadna je Crkva klinijevskim i drugim reformnirn pokretima, počevši od 
X. st., poradila na svom oporavku i ponovnom usponu. Ona je tu reformu zamišljala ne samo 
kao moralni preobražaj svećenstva, nego i kao uspostavu supremacije crkve i vjere nad 
državom, koja je u prethodnom razdoblju, razgrađujući se putem feudalnog mrvljenja, i 
svećenstvo povukla u ponore feudalnih borbi i jagme oko materijalnih dobara i svjetovne 
vlasti ie ga tako okaljala svim porocima feudalnog poretka. Spasenje vjere, Crkve, svećenstva, 
a 1 naroda ukazivalo se, sa stanovišta Zapadne Crkve, kao potreba da se ostvari supremacija 
duhovne vlasti nad svjetovnom. A kako je evropski Zapad bio 

mozaik zasebnih država, ta se zamisao o supremaciji nužno oblikovala kao zahtijevanje 
univerzalne podložnosti svih pojedinačnih svjetovnih vlasti crkvenom poglavarstvu. 

Istočna crkva nije mogla prihvatiti takav, rimski univerzalizam, utoliko manje što je Bizantsko 
carstvo paralelno s usponom reformnih papa postiglo svoje maksimalne vojničke uspjehe 
nakon Justinijana, a njegova je crkva znatno premašila državne granice postavši 
crkveno-vjerskom planu i na području političkih utjecaja stvarao njegov vlastiti univerzalizam 
koji se sa zapadnokršćanskim sukobljavao 1 isključivao. 

Istovremeno i sveukupna mentalna, emotivna i dogmatska evolucija istočne i zapadne crkve 
ojačavala je duboka međusobna otuđenja dvaju svjetova i stvarala različite praktičke slike 
religioznosti. 

Te mnogostruke divergencije imale su svoje etape ogorčenoga zaoštravanja odnosa, vezane uz 
konkretne uzroke pojedinih povijesnih trenutaka. Takav jedan trenutak zaoštravanja začvorio 
se i sredinom XI. st. i znatnim se dijelom temeljio na stremljenjima, postupcima i svojstvima 
ljudskih ličnosti koje su se sučelile u razračunavanjima što ih je donijelo vrijeme. 

U Rimu je 1048. papom postao Leon IX., bratić njemačkoga cara Konrada II. ali u isti mah 
žestoki pobornik klinijevskih naziranja. Djelujući uvelike pod utjecajem kardinala Humberta i 
redovnika Hildebranda koji će kasnije postati papa Grgur VII, Leon IX. je između 1049. 1 
1053. u nizu zapadnoevropskih zemalja održavao sinode posvuda osuđujući pravo države da 
podjeljuje svećenička dostojanstva a također i kupovanje svećeničkih zvanja simoniju i 
svećeničke brakove. Nadolazilo je vrijeme u kom se za cjelokupno svećenstvo zahtijevala 
najstroža disciplina i podvrgavanje jednoj volji. 

Takva stremljenja sukobila su se sa žestinom jedne izuzetne ličnosti u Carigradu koja je, 
upravo zbog tadašnje vladavine dviju nesložnih, državničkim dužnostima nedoraslih žena 1 
jednoga nehajnog cara, imala prilike da potencira svoj utjecaj i da svoju upornu želju za 
dominacijom učini važnijom od viših interesa sveukupnoga tadašnjega kršćanstva. 

Mihajlo Kerularije, žestoki protivnik prvenstva rimskog papinstva u cjelokupnoj crkvi, nije 
isprva krenuo putem stvaranja svećeničke karijere. U mladosti je bio upleten u jednu zavjeru 
protiv cara Mihajla IV. i čak je očekivao da će sam postati carem. Ali, nakon poraza urote, u 
progonstvu se zakaluđerio, a po dolasku na vlast Konstantina IX. vratio se u Carigrad i postao 
patrijarhom 1043. To visoko dostojanstvo odlučio je iskoristiti da ostvari svoje težnje za 
supremacijom i u crkvi i u državi. 

Disciplinarne, liturgijske i univerzalističke težnje tadašnjega zapadnog kršćanstva izazivale su 
u istočnoj Crkvi učestale i ogorčene kritike. Među piscima u Bizantu istupao je kao žestok 
polemičar ohridski arhiepiskop Leon, po narodnosti Grk, još uvijek suočen s 
nezadovoljstvima u slavenskoj sredini zbog podređivanja ohridske crkve bizantskoj državnoj 
vlasti i grčkom svećenstvu i s mogućnošću da to ogorčenje iskoristi rimska crkva pa da 
slavensko stanovništvo na Balkanu u crkvenom pogledu otkine od Carigrada. U svojim je 
spisima ponovo iznosio Focijeve prigovore zapadnoj Crkvi zbog zabrane svećeničke ženidbe 
celibata, zbog pošćenja subo- 

tom i pričešćivanja beskvasnim kruhom. Tome je studitski redovnik Niketa Stetat pridodao 
poricanje rimskoga učenja o tome da Duh Sveti proizlazi jednako od Boga-Oca kao i od 
Boga-Sina "filioque". Smatralo se da je inspirator takvih polemika bio sam patrijarh. Do 
dramatskog raspleta došlo je u proljeće 1054. kad je Leon IX. u Carigrad poslao kardinala 
Hum-berta s još dvojicom izaslanika, sa zadaćom da od cara ishode obustavljanje polemika i 
priznanje rimskoga primata. Iako je Konstantin IX. bio voljan da pomogne smirivanju, 
Kerularije se protivio svakom popuštanju, a papinski su se izaslanici ponašali skrajnje 
samouvjereno i despotski. Najzad, sredinom srpnja 1054. oni su prekinuli pregovore i u crkvi 
Sv. Sofije položili na glavni oltar bulu o izopćenju Mihajla Kerularija 1 njegovih pristalica. 


lako je postupak papinskih izaslanika i sam po sebi ostavio najteži dojam, Mihajlo Kerularije 
je povrh toga potakao još i bunu carigradskog puka koja je zaprijetila čak i svrgavanjem cara 
ako bude popuštao pritisku Latina. 

U tim okolnostima sazvan je sinod koji je papine izaslanike i samoga papu udario anatemom, 
a njihova je bula bila spaljena. 

Takvim istupima obiju strana od 15. odnosno 25. VII. 1054. ostvaren je konačni raskol dviju 
Crkvi koji je ostao stvarnost svih budućih stoljeća. 

Prijestolne borbe Šest mjeseci poslije svršetka rada Carigradskog sinoda umro je Konstantin 
IX. Monomah a jedinim je vladarem jer je Zoe umrla još 1050 ostala uskogrudna i vladanju 
nenavikla bivša redovnica Teodora. Ne imajući potomstva, pred smrt je odredila da prijestolje 
pripadne Mihajlu VI Stratiotiku, kandidatu koga joj je nametnulo dvorjan-sko civilno 
plemstvo. Time su se opreke s vojnim prvacima još više zaoštrile, i oni su, u sporazumu s 
patrijarhom, carem proglasili Izaka Komnena, jednoga od najistaknutijih vojnih komandanata 
i ujedno pripadnika veoma bogate zemljoposjedničke aristokracije. U njegovu korist patrijarh 
je u Carigradu pokrenuo novu pobunu puka, koja je Mihajla VI. odagnala u manastir i vlast 
predala Izaku, predstavniku faktično najmoćnije grupacije u tadašnjem bizantskom društvu. 
Dvadesetpetogodišnje razdoblje koje je slijedilo nakon toga bilo je ispunjeno brojnim krizama 
i teškim porazima. 

Izak I. Komnen 1057-1059 ojačao je vojnu snagu Carstva i sačuvao državne granice i u 
Evropi i u Aziji. Ali njegovi loši odnosi s patrijarhom zatamnili su one tri godine koliko je 
potrajala njegova vladavina. Mihajlo Kerularije smatrao je da može i dalje nastaviti s 
primjenom svoje nad-moćnosti nad carskom vlasti kakvu je stekao nad Konstantinom IX. Ali 
krajem 1058. Izak I. ga je dao uhapsiti i prognati, a kad ni izgnanstvom nije uspio ishoditi 
njegovu ostavku, pripremio je sudski proces protiv njega koji mu je imao predbaciti ne samo 
bezbožnost i svetogrđe, nego čak i umorstva. Slomljen tim optužbama i zlostavljanjem, 
Mihajlo Kerularije je umro a da se nije pokorio ni odrekao svoga patrijarškog dostojanstva. 
Te okolnosti iskoristilo je prijestolničko civilno plemstvo da se združi s crkvenom 
hijerarhijom, pa se ugroženi Izak Komnen obeshrabrio i abdicirao stupivši u samostan, a 
carem je postao eksponent antivojničke grupacije plemstva, Konstantin X. Duka 1059-1067. 
U skladu sa svojom društvenom pripadnošću, Konstantin X. Duka je svu vlast u državi 
prepustio činovničkoj aristokraciji. Ali u sastavu te aristokracije zbivale su se važne promjene. 
Car je u senat uvodio obogaćeno carigradsko građanstvo, pa čak, kako neki suvremeni pisci 
navode, i pučane koji su živjeli od manuelnog rada. Budući da je senat bio polazište za 
stjecanje visokih službi, na taj se način u činovničkim redovima vršila dalekosežna obnova u 
korist srednjih klasa gradskog stanovništva. 

Ovako ojačano, službeničko je plemstvo još više zaoštrilo svoje neprijateljstvo prema vojsci i 
njenim zapovjednicima, smanjivalo vojne kontingente, uvodilo štednju u rashodima za vojne i 
ratne svrhe i zapuštalo obranu zemlje čak 1 u pograničnim utvrdama. 

U isti mah državna vlast postupno uvodi kupovnost činovničkih službi a sakupljanje poreskih 
dažbina daje se u zakup. Ovo posljednje urodilo je daljnjim siromašenjem seljaštva i, u 
krajnjoj konsekvenciji, pomagalo rastu veleposjeda na račun ekonomski upropaštenih seljaka. 
A to jačanje provincijskoga veleposjedničkog plemstva, sada već blisko povezanog s 
oficirskim kadrovima, još je više produbijavalo razdor s dvorom i carevom ličnošću. 

Vanjske opasnosti Ovakvo neprekidno povećavanje unutrašnjepolitičkih napetosti vršilo se u 
godinama kad su se vanjske 

opasnosti već pretvarale u sudbonosne događaje. Sa svojih boravišta u istočnoj Bugarskoj, 
gdje su se, uz donji Dunav, sredinom XI., s odobrenjem Konstantina IX. Monomaha naselili, 
Pečenezi su pustošili sve dublje po Trakiji, Makedoniji i Grčkoj i čak dopirali do carigradskih 
zidina. Još za Konstantina X. Duke Madžari su zauzeli Srijem i osvojili Beograd 1064. U 
Duklji koju izvori iz 2. polovice XI. st. počinju nazivati Zetom je sin kneza Vojislava, Mihajlo 


1050-1082, koji je vladao i Zahum-ljem, doduše bio ubrajan među bizantske saveznike, ali je 
ipak svojoj vlasti podvrgao Rašku i time stvorio prostranu kneževinu koja je morala težiti 
svojoj samostalnosti. Još dalje na zapadu, u Hrvatskoj je, za Petra Krešimira IV. 1058-1074 
uoči 1069. došlo do proširenja kraljevske vlasti na Slavoniju, koja je od tridesetih godina 
postojala kao zasebna politička oblast, a njezin ban Zvonimir postaje Krešimirovim 
suvladarem i prijestolonasljednikom. U isto vrijeme Donja Dalmacija bez Dubrovnika s tzv. 
Gornjom Dalmacijom, koja je od početka XI. st. zasebna tema s vlastitim strategom potpada 
pod upravu Petra Krešimira IV., koji se naziva kraljem Hrvatske i Dalmacije. Kao i ranije, ta 
realna okolnost nije ni sada poništavala načelno vrhovništvo Bizanta nad područjem 
dalmatinske teme. 

Južna Italija Dok je takva konstelacija na Balkanu značila tek slabljenje bizantskoga utjecaja, 
u Južnoj Italiji i u Prednjoj Aziji formiraju se dvije snage koje će iz temelja izmijeniti položaj 
Bizanta u te dvije među sobom udaljene, veoma važne oblasti njezina vrhovništva. 

U Južnoj Italiji već su od početka XI. st. skupine normanskih hodočasnika u Svetu Zemlju na 
svom povratku stupale u službu kao najamnici pojedinih gradova i poglavara polusamostalnih 
feudalnih teritorija. Iskoris-tivši svoj utjecaj, koji je rastao usporedo s udjelom njihovih vojnih 
odreda 

u rješavanju sporova među zavađenim suparnicima, oni su stjecali uporišta, posjede 1 teritorije 
sve većih razmjera. Godine 1042. jedan je njihov ratnik, Vilim Željezne Ruke, postao grofom 
Apulije, a od 1047. počinje i uspon Roberta Guiscarda. Isprva su se normanski kneževi 
sukobljavali i s papinstvom i s vlašću Bizantinaca u Južnoj Italiji. Ali nakon crkvenog raskola 
1054. dolazi do preinake savezništava, pa je papa Nikola II. priznao Roberta Guiscarda 
vojvodom Apulije i Kalabrije, sa svrhom da spomoću Normana potpuno potisne Bizantince iz 
Italije. To se likvidiranje bizantske prisutnosti na Poluotoku ostvarilo nizom pojedinačnih 
vojnih uspjeha i završilo 1071. osvojenjem Barija. U međuvremenu, brat Roberta Guiscarda, 
Ro-ger, započeo je 1060., uz Robertovu pomoć, preotimanje Sicilije od Arapa, koje je 1091. 
završilo potpunim uspjehom. 


Nadiranje Seldžuka Dok je na taj način moć Arapa na Zapadu bitno oslabila ustupivši svoje 
važno uporište u središtu Mediterana jednoj novoj, kršćanskoj sili čak blisko povezanoj s 
politikom papinstva, dotle je arapska vlast na Istoku, rapidno slabeći također, svoju 
dominaciju u Prednjoj Aziji, sve do granica fatimidskog Egipta, morala prepustiti jednome 
etnički novom faktoru koji je, međutim, usvojio arapsku vjeru, islam, i postao njenim još 
žešćim i nepomirljivijim pobornikom od samih Arapa. 

Taj presudno važni novi faktor na Istoku bili su turski Seldžuci. Osvojivši vlast u Bagdadu 
1055 i potisnuvši abbasidskog kalifa u funkciju vjerskog poglavara, oni su se okoristili 
nezadovoljstvima u Armeniji koju je još 1044. posljednji kralj iz kuće Bagratida Kakig 
prepustio caru Konstantinu IX. Monomahu u zamjenu za prostrane zemljoposjede u Kapa- 
dokiji, godišnju rentu i jednu palaču na Bosporu, pa su već 1057. napali na tu zemlju i zauzeli 
Melitenu. U deset godina, do kraja vladavine Kon-stantina X. Duke 1067, oni su već 
gospodarili glavnim gradom Kapadokije, Cezarejom. 

Iste godine, nakon smrti Konstantina X., njegova se udovica Eudokija pod pritiskom vojnih 
opasnosti, suprotno interesima dvorjansko-civilne aristokracije, udala za jednoga od prvaka 
vojničkog plemstva, Romana Diogena, i on je smjesta postao njenim suvladarem 1067-1071. 
Novi je car odmah uklonio glavne savjetnike svojih predšasnika, Mihajla Psela i brata umrlog 
cara, cezara Ivana Duku, a zatim je krenuo u obrambeni rat protiv Seldžuka. Iako je postigao i 
neke uspjehe, realna slabost bizantske vojske, koja je bila rezultat politike civilnog plemstva, 
dovela ga je u položaj da je 1071. kod Mancikerta, u Armeniji, bio teško poražen i čak 
zarobljen. A kad su ga Seldžuci uz veliku otkupninu pustili na slobodu i on se namjeravao 
vratiti na prijestolje, došlo je do građanskoga rata u kome mu je civilno plemstvo 


suprotstavilo kao cara sina Konstantina X. Duke, Mihajla VII. Ta je grupacija postigla 
pobjedu, pa je Roman IV. Diogen uhvaćen, oslijepljen i bačen u samostan gdje je 1072. umro. 
Mihajlo VII. Duka 1071-1078 i opet je vladanje potpuno prepustio civilnom plemstvu, a 
njegov prvak, Mihajlo Psel, stekao je moć kakvu u cijeloj svojoj beskrupuloznoj karijeri još 
nikad nije imao. Ali posljedice zanemarivanja obrambene snage države očitovale su se već u 
prvoj godini njegove vladavine. U Italiji je padom Barija okončan izgon Bizantinaca s 

Poluotoka, a u Maloj Aziji su Seldžuci nakon Mancikerta nezaustavljivo napredovali. Na 
Balkanu je izbio ustanak, pa su pobunjenici u Makedoniji 1073. za kratko vrijeme carem 
proglasili sina zetskoga kneza Mihajla, Konstantina Bodina. U Hrvatskoj je 1075. Dimitrije 
Zvonimir primio insignije kraljevske vlasti od pape Grgura VII., prihvatio vazalski odnos 
svoje države prema papinstvu i, ovaj puta s odobrenjem papinstva, nosio naslov kralja 
Hrvatske i Dalmacije. Dvije godine nakon toga 1077 kraljevski je naslov od pape primio i 
Mihajlo Zetski. Dotle su Seldžuci proširili svoja osvajanja na Siriju i Palestinu, pa su 1075. 
zauzeli Damask, 1076. Jeruzalem, a 1077. su u Maloj Aziji osnovali zasebni sultanat Rum sa 
sjedištem u Ikoniumu. Usporedo s time, armenski bjegunci iz njihove prvobitne postojbine, 
koja je pala u vlast Seldžuka, formirali su na jugoistoku Male Azije, u Kilikiji, svoju novu 
državu, tzv. Malu Armeniju. 

?d vrijeme tih događaja, carska vlast sa svih strana okrnjivane i skučavane bizantske države 
pokušavala je da skrajnjom strogošću obnovi kruti centralizam prijestolničke aristokracije 
izazivajući time zaredom niz buna i uzurpacija iz redova vojne i provincijske aristokracije. 
Godine 1078. jedan od njenih predstavnika, strateg teme Anatolikon, Nikefor Botanijat, uspio 
je zbaciti Mihajla VII., ali i onemogućiti suparničkog uzurpatora Nikefora Brienija. Njegova 
trogodišnja vladavina 1078-1081 našla se sučelice sa Seldžucima, koji su u svojoj vlasti već 
držali Nikeju. Ali novi car nije želio radikalan raskid s prijestolničkim dvorjanstvom, pa se i 
on morao boriti s novim uzurpacijama vojnih komandanata, koji su uviđali da je doba 
civilnoga plemstva konačno prošlo i da će carska vlast trajno dopasti u ruke onome tko bude 
raspolagao najsnažnijim osloncem u vojsci. Ostvarenje toga cilja nije, međutim, postigao 
nijedan od uzurpatora, nego Aleksije Komnen, koji je neosporno bio najugledniji tadašnji 
vojskovođa, pa je za sebe zaista pridobio pretežni dio oružanih snaga; ali on nije želio da 
svoju vlast zasnuje na alternativi dvaju neprijateljskih tabora aristokracije, nego je poduzeo 
dalekosežne pripremne akcije da uza se veže i glavninu dvor-janstva. U tu svrhu on je 
prethodno sklopio bračnu vezu s prijašnjom vladarskom porodicom Duka oženivši se 
bratučedom Mihajla VII., Irenom i postigao da ga je udovica Mihajla VII. posinila. 

Stvorivši tako dvostruku osnovu za svoje namjere, Aleksije Komnen je u sporazumu sa 
zapovjedništvom carigradske posade koja se pretežno sastojala od njemačkih plaćeničkih 
odreda ušao u Carigrad, primorao muža svoje pomajke, Nikefora III. Botanijata, da se 
odrekne prijestolja i stupi u samostan. 

Dok je vojska koja mu je omogućila da se uspne na prijestolje neobuzdano pljačkala 
prijestolnicu, Aleksije L je u crkvi Sv. Sofije uz opći pristanak sveukupnog plemstva i Crkve 
okrunjen za cara. Njegova vladavina 1081-1118 bila je početak novog razdoblja oporavka 
Bizantskoga carstva na temelju poretka koji je proizašao iz procesa feudalizacije i koji je 
svojom novom strukturom - - prije nego što je ona do kraja rastočila jedinstvo države - u 
pobjedničkom naletu, koji je počivao na afirmaciji feudalne, vojne osnovice poretka, 
omogućio posljednje velike uspjehe Carstva u istočnim pokrajinama prije njegove katastrofe 
što ga je zadesila u prvim godinama XIII. stoljeća. 

XI. SREDNJA I ZAPADNA EVROPA POSLIJE RASPADA KAROLINŠKE MONARHIJE 
1. NJEMAČKA DO VLADAVINE OTONA I. 


Poslije smrti Karla Debeloga 888 karolinška se monarhija raspala na pet kraljevstava i dva 
faktično samostalna vojvodstva. Od svih tih sedam država samo je u Njemačkoj vladao jedan, 
i to vanbračni potomak kuće Karolinga po muškoj lozi. Bio je to Arnulf Karantanski, sin 
Karlomana, vojvode bavarskog, i po njemu prapraunuk Karla Velikoga, izabran za kralja 
Istočne Franačke Njemačke još 887. na saboru velikaša u Frankfurtu na Majni. 

U prvim godinama svoje vladavine 887-899 Arnulf je vodio borbe sa snažnom 
Velikomoravskom kneževinom, kojoj je na čelu bio knez Svja-topluk. Godine 890. Arnulf je 
toj državi morao priznati potpunu samostalnost. Izgubivši nade na ovome području, Arnulf se 
upleo u borbe koje su se vodile u Italiji oko carskog naslova. 

Ondje su kao suparnici među sobom ratovali Vido II., vojvoda od Spoleta, koji je po majci bio 
unuk starijega sina Karla Velikog, Pipina nekadašnjeg kralja Italije, i furlanski markgrof 
Berengar L, koji je po majci bio unuk mlađeg sina Karla Velikoga, nekadašnjeg cara 
Ludovika Pobožnog. U toj borbi najzad je 889. pobijedio Vido, pa je primorao papu Stjepana 
V. da ga okruni za kralja Italije i da mu dade carski naslov 891. Iduće godine 892 novi papa, 
Formoz, okrunio je za cara i njegova sina Lam-berta. 

Ali Vido je uskoro umro, pa je Arnulf Karantanski tu okolnost smatrao povoljnom da pokuša 
ostvariti svoje težnje. S vojskom je provalio perko Alpa i od pape Formoza, koji je odobravao 
Arnulf ove pretenzije, dobio carsku krunu 896. Tako su sada postojala dva okrunjena cara. 
Budući da Lambert od Spoleta nije pokazivao volje da abdicira, Arnulf je morao nastaviti svoj 
italski pohod dalje prema jugu, na područje vojvodstva Spoleto. Ali u tome ratu udarila ga je 
kap, i on se morao vratiti u Njemačku, gdje je živio još do potkraj 899. U svojstvu 
njemačkoga kralja naslijedio ga je šestogodišnji sin Ludvig Dijete 900-911. 

U međuvremenu cijeli srednjoevropski prostor ugrozila je nova velika vojna opasnost. U 
osamdesetim godinama IX. st. počeli su u Panonsku nizinu preko karpatskih klanaca prodirati 
Madžari. Otuda su se upletali u borbe Arnulfa Karantanskog protiv Velikomoravske 
kneževine, a 894. su opustošili Panoniju, nakon čega je njen zapadni dio Arnulf povjerio na 
upravu panonsko-hrvatskom knezu Braslavu koji se posljednji puta spominje 898. U 
neprekidnim naletima Madžari su prodirali preko Slovenije 

30 Srednjovjekovno doba povijesnog razvitka 

465 

duboko u Italiju i uz tok Mure, Drave i Dunava u Karantaniju i Bavarsku, a da im se bolesni 
Arnulf nije mogao uspješno suprotstaviti. U nizu napada oni su do 9056. srušili 
Velikomoravsku kneževinu, pa su zatim, niz Labu i uz Dunav dopirali u Šašku, Bavarsku i 
Frankoniju. Posebno težak poraz pretrpjela je njemačka vojska ljeti 906., nakon čega su 
madžarske čete gotovo svake godine pustošile u Švapskoj i Frankoniji, dopirući sve do Rajne. 
Madžarske provale u Njemačku prouzrokovale su u toj zemlji strahovita krvoprolića i 
razaranja. Napadači su metodički ubijali sveukupno muško stanovništvo, uništavali naselja, 
zalihe hrane i stoku, dok su žene masovno odvodili u roblje. Čini se da su madžarske provale 
svojim strahotama nadmašile sve ranije napade poznate u tim zemljama. Lokalne vlasti bile su 
preslabe da organiziraju efikasan otpor, a središnja državna vlast pripadala je desetogodišnjem 
dječaku. U takvim okolnostima regionalni upravljači, grofovi i markgrofovi pretvarali su se u 
praktički potpuno samostalne vojvode. Već potkraj vladavine Ludviga Djeteta Njemačka se 
faktično raspala na pet nacionalnih vojvodstava koja su okupljala stare germanske etničke 
cjeline, naseljene u zemljopisno zaokruženim oblastima, vezane srodnim tradicijama, posebno 
govornim zasebnostima i vlastitim zakonima. 

Tih pet vojvodstava bila su: Saska, Frankonija, Bavarska, Švapska i Lotaringija. Prva od njih, 
Saska, obuhvaćala je područje između Rajne, donjeg Ennsa i Labe, a prema jugu je sezala 
otprilike do crte što spaja dolinu rijeke Ruhr s ušćem Saale u Labu. Nadovezujući svoj 
opstanak u svojstvu zasebnoga vojvodstva na tradicije koje je početkom IX. st. bio prigušio 


Karlo Veliki, Saska je u X. st. u mnogom pogledu obnovila arhaička obilježja svoga etničkoga 
i društvenog bića. 

Frankonija je bila zemlja sjeverno i južno od toka rijeke Majne, a njezino su stanovništvo bili 
istočni Franci. Političko jedinstvo te zemlje dugo je bilo ometano suparništvom dviju moćnih 
feudalnih porodica: Babenbergovaca i Konradina. Najzad, u god. 906., Babenbergovci su 
poraženi, a vojvodska je vlast ostala Konradu Mlađem. 

Bavarska je, kao i Saska, imala davne tradicije u borbi protiv supremacije Karolinga. Njezinu 
je samostalnost u vrijeme Ludviga Djeteta snažno izgradio vojvoda Luitpold; stekao je nove 
feude, podvrgao pod svoju vlast Karantaniju i istakao se borbama protiv Madžara. Njegov sin 
i nasljednik Arnulf Bavarski upravljao je vojvodstvom od 907. potpuno samostalno. 

Švapska je obuhvaćala područje od Alzasa duž gornjeg Dunava, sve do rijeke Lech. Na 
njenom su području živjeli Alamani. 

Lotaringija, teritorij između Maase, Schelde i Rajne, bila je sporna zemlja oko koje su se 
stoljećima borili vladari istočne i zapadne Franačke, tj. Njemačke i Francuske. Nakon smrti 
cara Arnulf a Karantanskog 899 naslijedio ju je Arnulfov vanbračni sin Zventibold. Poslije 
niza mijena, ona je nakon smrti Ludviga Djeteta 911 privremeno pripala francuskom kralju 
Karlu III. Bezazlenom. 

Komadanje Njemačke u autonomna vojvodstva u velikoj je mjeri sku-čilo kraljevsku vlast, ali 
je ugrožavalo i Crkvu koja je kao veoma bogat zemljoposjednik, opskrbljen imunitetima, 
imala privilegiran položaj. Biskupi su još za posljednjih Karolinga postali najutjecajnije 
ličnosti u državi. Ali sada, s afirmacijom autonomnih vojvodstava u Njemačkoj, voj- 

vode su mnogo upornije branile svoje prvenstvo nego što su to činili kraljevi. Njima je neki 
moćni biskup bio veoma opasan suparnik, dok je u odnosu prema kralju takav biskup bio tek 
vazal, obavezan na vjernost i poslušnost. Takva suprotnost interesa veoma se brzo pretvorila u 
otvorene sukobe. 

Nakon smrti Ludviga Djeteta 911 njemački su velikaši za kralja izabrali vojvodu Frankonije, 
Konrada I. 911-918, sina jedne od van-bračnih kćeri Arnulfa Karantanskog. U prvim 
godinama svoje vladavine on se bezuspješno angažirao u nastojanju da Francuskoj preotme 
Lotaringiju. Ali to ga je spriječilo da se odupire nadiranju Madžara, koje je novim valom 
pustošenja počevši od 912. preplavilo cijelu srednju Evropu, sve do Alzasa i Lotaringije. 

Već i samim time veoma kritična situacija komplicirala se naglim zaoštravanjem sukoba crkve 
s vojvodama. Oni su nastojali da preotimanjem crkvenih zemljoposjeda oslabe moć biskupa, 
povećaju vlastiti zemljišni fond i time steknu sredstva kojima će darivati i uza se vezati svoje 
vazale, da bi na taj način ojačali svoj položaj u odnosu prema kraljevskoj vlasti. 

Takva konstelacija interesa opredjeljivala je crkvene poglavare da teže jačanju kraljevskog 
autoriteta. Istovremeno i kraljevska je vlast uviđala da joj je nužan oslonac na crkvu pri 
otporu sve izraženijoj samostalnosti vojvodstava. 

Konrad I. je isprva pokušavao smirivati sukobe. Ali kad su u raznim krajevima Njemačke 
zaredali tvorni napadi svjetovnih velikaša na biskupe, završavajući odreda ubojstvima, kralj je 
odlučio da intervenira. 

Ali te mjere dovele su do niza ustanaka protiv kralja u Šaškoj, Bavarskoj i Švapskoj. 
Nastojeći da svoje protivnike svlada odvojeno, Konrad je dao neke koncesije Saskoj i 
Švapskoj, a na bavarskoga vojvodu Arnulfa udario je svim snagama i teško ga porazio 
primoravši ga da se spasi bijegom, vjerojatno na područje Madžarske, nakon čega je Bavarsku 
kaznio teškim razaranjima. 

Svoju vojnu pobjedu Konrad je pokušao učvrstiti stvaranjem formalnog saveza kraljevske 
vlasti s poglavarima crkve na koncilu u Hohenaltheimu 917. Taj je koncil unaprijed udario 
crkvenim prokletstvom svakoga tko bi se pokušao urotiti protiv kralja i obavezao sve one koji 
se odupiru njegovoj politici da pod prijetnjom izopćenja izvrše pokoru pred biskupom svoga 


područja. Te odluke postale su temeljem u daljem razvitku savezništva između kraljevske 
vlasti i crkvenih visokih dostojanstvenika, koje je u vrijeme Otona I. u 2. polovici X. st. 
omogućilo punu pobjedu kraljevskog autoriteta i uspostavu carske vlasti u rukama njemačkih 
vladara. Ali u gotovo polastoljetnom razdoblju, koliko je trebalo da sazriju rezultati 
Konradove politike saveza sa crkvom protiv vojvodstava, Njemačka je prolazila kroz epohu 
kolebanja u odnosima snaga. 

Poslije Konradove smrti 919 kraljem je po načelu izbornosti vladarskoga dostojanstva postao 
saskivojvoda Henrik I. s nadimkom Ptičar 919-936. Budući da je kraljem postao s pristankom 
velikaša, nastojao se izmiriti s vojvodama, utoliko više što je bilo nužno organizirati sveopći 
otpor Madžarima. U tu svrhu priznao je vojvodsku čast svim protivnicima koji su se borili 
protiv Konrada, uz uvjet da polože vazalsku zakletvu vjernosti kralju. Pri tome je posebice 
Arnulfu, vojvodi Bavarske, 

koji se vratio iz izbjeglištva, priznao čak i pravo da u svome vojvodstvu samostalno postavlja 
biskupe. 

Time je utjecaj crkve bio veoma smanjen, a autonomija vojvodstava službeno potvrđena; no i 
ta su vojvodstva priznala seniorat kraljevske vlasti. 

Smirivši na taj način unutrašnje odnose, Henrik I. se okoristio unutrašnjim sporovima u 
Francuskoj pa je 925. vojnom akcijom svojoj državi pripojio Lotaringiju, kao autonomno 
vojvodstvo u vazalskom odnosu prema kraljevskoj kruni. 

Počevši od 926., u prethodnom desetljeću tek povremene provale Madžara u Njemačku 
ponovo su se pretvorile u masovno nadiranje. Pošto ih je hrvatski kralj Tomislav uspješno 
suzbio sa svojih granica na Dravi, Madžari su 926. usporedno organizirali prodor u Italiju, 
koji je dopro sve do Rima, i veliki pohod u Bavarsku i Švapsku. Tom prilikom bio je pod- 
sjedan Augsburg, na Lechu, desnoj pritoci Dunava, spaljena je Konstanza na Bodenskom 
jezeru i opljačkan bogati samostan St. Gallen, u današnjoj Švicarskoj. Zatim su Madžari 
provalili u Lotaringiju i francusku pokrajinu Šampanju gdje su izvršili strahovita pustošenja. 
Njihovo povlačenje postignuto je visokom otkupninom. Idućih sedam godina Njemačka je 
bila pošteđena, ali je morala Madžarima plaćati godišnji danak. 

To sedmogodišnje razdoblje bilo je ispunjeno opsežnim fortifikacionim radovima u svim 
njemačkim ugroženim pokrajinama, jer su tvrdi gradovi zamci bili jedina neosvojiva zapreka 
madžarskim konjaničkim naletima. U isti mah i Henrik I. je nastojao što više ojačati udio 
konjice u svojoj vojsci, prvenstveno na temelju ratničkih obaveza svojih vazala s područja 
saskog vojvodstva. 

Po završetku sedmogodišnjeg primirja Henrik je uskratio daljnje plaćanje danka Madžarima. 
Rezultat je bio novi žestoki napad. Ali, u velikoj bitci u Thiiringiji god. 933. pobjeda je 
pripala Henriku. 

Vojno o jačan je 1 mir s Madžarima iz 926. Henrik I. je iskoristio za obnovu njemačke vlasti 
nad Polapskim Slavenima. Njima je još Karlo Veliki nametnuo plaćanje godišnjeg danka, ali 
je ta obaveza izvršavana veoma neredovito, a u vrijeme rasula karolinške monarhije potpuno 
je pala u zaborav. 

Karolinške pretenzije prema Polapskim Slavenima baštinili su saskivojvode. Još je otac 
Henrika I. uspio Lužičkim Srbima iznova nametnuti danak, a sam je Henrik, još kao 
saskivojvoda, ratovao s njihovim susjedima Glomačima. Tu osvajačku tendenciju Henrik je 
još više razvio pošto je postao kraljem. Godine 928. pokorio je cijelu lužičko-srpsku oblast i u 
središtu te zemlje, na Labi, podigao utvrđenje Meissen koje je imalo služiti kao uporište saske 
okupacione vlasti. 

Proširivši svoje akcije prema sjeveru, Henrik je napao i Ljutiće i na području Havelijaca 
zauzeo njihovu utvrdu Branibor. Poslije bitke kod Lenzena, u kojoj su Sasi izvršili teška 
krvoprolića, morali su i Bodrići plaćati Nijemcima danak. 


Od svih tih osvajačkih pothvata jedino je lužičkosrpska oblast već sada ostala čvršće 
podvrgnuta u pokornost. Nju su Sasi osigurali sistemom tvrđava sa stalnim njemačkim 
posadama. One su kasnije poslužile kao oslonac sistematske njemačke kolonizacije u 
polapskim slavenskim zemljama. 

Svoje ratne uspjehe protiv Slavena Henrik je dopunio važnom vojnom akcijom protiv Danaca 
koja je 934. urodila formiranjem markgrofovije Schlesvvig, između donje Labe i rijeke Eider. 
Time su Danci bili odvojeni od Polapskih Slavena. Njihov je pritisak prema evropskom 
kontinentu bio otklonjen, pa je njihova ekspanzija ponovo usmjerena prema prekomorskim 
zemljama. 

Potkraj života Henrik I. se pripremio na vojni pohod u Italiju, ali ga je ljeti 936. udarila kap. 
Još prije smrti preporučio je velikašima svoga sina Otona kao kralja. 

2. ITALIJA DO SREDINE X. STOLJEĆA 

Poslije neuspjeha Arnulfa Karantanskog da zavlada Italijom i njegove smrti 899 Italija je 
ostala u vlasti Lamberta od Spoleta, a on je sada bio i jedini nosilac carskoga naslova. 
Okrutno kaznivši one velikaše koji su bili na strani Arnulfa, Lamberto se, naprotiv, 
sporazumio s nekadašnjim suparnikom svoga oca, Berengarom Furlanskim, i priznao mu vlast 
u zemljama istočno odnosno sjeverno od rijeka Adde i Poa. I novi papa, Stjepan VI., želio se 
dodvoriti Lambertu, pa je organizirao posmrtni sudski postupak papi Formozu koji je za cara 
bio okrunio Arnulfa Karantanskog. Iako je prošlo već deset mjeseci od njegove smrti, dao je 
ekshumirati Formo-zov les, postaviti ga u svečanoj odjeći na papinsko prijestolje a zatim je 
izvršeno odglumljeno suđenje. Mrtvi je papa proglašen nedostojnim i njegovo je tijelo najzad 
bačeno u Tiber. 

Ogorčenje što ga je Stjepan VI. tim činom izazvao urodilo je pobunom, pa je papa bačen u 
tamnicu i ondje ugušen 897, a Formozovo je tijelo još krajem iste godine ponovo svečano 
sahranjeno. Godine 898. Umro je i Lamberto, a velikaši su bez protivljenja za kralja priznali 
Berengara Furlanskoga. Carem je postao tek 915. a vladao je sve do 924. 

Od kraja IX. st., u desetljećima koja su slijedila, Italija je izvanredno mnogo pretrpjela od 
pljačkaških i razaračkih napada Madžara, sa sjeveroistoka, i Saracena, s juga. Uništavajući 
cijelu Lombardiju i Toskanu, Madžari su dopirali sve do Beneventa, a preko Primorskih Alpa i 
u dolinu Rhone i u Septimaniju, u Francuskoj. Saracenski napadi polazili su i sa Sicilije, i iz 
Tunisa, 1 iz drugih uporišta, kao što je do 915 bilo njihovo gusarske gnijezdo na ušću rijeke 
Garigliano, sjeverno od Napulja, i pogađali cijelu južnu polovicu poluotoka, sve do Rima. 
Rezultati madžarskih i arapskih napada bili su katastrofalni. Uvelike su prorijedili 
stanovništvo Italije, srušili bezbroj naselja i opljačkali znatna bogatstva, uništili mnoge crkve i 
opatije, upropastili brojne umjetničke spomenike i druga svjedočanstva prethodnih razdoblja. 
Svim time ta su ratna zbivanja u velikoj mjeri pridonijela ne samo dubokom ekonomskom 
padu, nego i političkoj dezorganizaciji i duhovnoj i moralnoj dekadansi koja karakterizira X. 
stoljeće u tim oblastima Evrope. 

Ali osim stradanja što su ih Italiji donijele madžarske i arapske provale, ona je u prvoj 
polovici X. stoljeća mnogo trpjela i od građanskih ratova. 

Već dvije godine nakon preuzimanja vlasti, kralj Berengar I. sukobio se s pretenzijama 
Louisa, kralja od Provanse, koji je po majci bio unuk cara Lotara II. i praunuk cara Lotara L, 
to jest potomak one loze Karo-linga koja je pri verdunskoj diobi 843. izravno baštinila pravo 
na carski naslov i vlast nad Italijom, dok je Berengar po majci doduše bio unuk cara Ludovika 
I. Pobožnog, ali ona nije bila nosilac nikakvih nasljednih prava, nego je samo bila udata za 
markgrofa Furlanije. Berengar je, dakle, pravno, mogao biti samo markgrof u Furlaniji, a 
nikako kralj Italije ni pretendent na carski naslov. 


Borbe među suparnicima vodile su se pet godina i završile pobjedom Berengara 905. Louis od 
Provanse bio je čak zarobljen 1 oslijepljen, nakon čega ga je Berengar pustio da se vrati u 
Provansu. 

Usprkos toj pobjedi, Berengar je još deset godina morao čekati da bude u Rimu okrunjen za 
cara 915. Svojom silovitom i okrutnom vladavinom postao je veoma omrznut, pa je 923. 
došlo do zavjere velikaša koja je umjesto Berengara željela na vlast dovesti kralja Burgundije, 
Rudolfa II. Toj kandidaturi usprotivio se poslije Berengarove smrti 924 bratić Louisa Slijepog, 
Hugo, grof od Arlesa, koji se također mogao pozivati na podrijetlo od carske loze Karolinga. 
Poslije dvije godine ratovanja Hugo je 926. najzad okrunjen za kralja Italije 926-947. 

Za vrijeme Hugove vladavine Italija je živjela relativno mirno. Ali to nije bio mir pod 
snažnom vladavinom autoritativnog vladara, nego mir zamora od neprekidnih borbi i 
razaranja. Italija se u tom razdoblju razmrvila na mnoštvo svjetovnih i crkvenih, praktički 
samostalnih državica koje su samo formalno priznavale suverenitet italskoga kralja koji je 
stolovao daleko na sjeveru, u Paviji. Takvo stanje bilo je rezultat dugotrajnih međusobnih 
borbi pretendenata, koji su u tim borbama morali stjecati sve nove i nove pristalice i 
saveznike, dakako uz uvjet neprekidnih darivanja zem-ljoposjeda, gradova i raznih povlastica 
kojima su kraljevska ovlaštenja prelazila u ruke lokalnih vlastodržaca i pretvarala ih u 
praktički samostalne vladare. 

Od svjetovnih vladara u sjevernoj Italiji osobito su moćni bili mark-grofovi od Furlanije i od 
Ivreje sjeverno od Torina te zatim, južnije, vojvoda od Toskane. 

Teritorij papinske države bio je u X. stoljeću, u vrijeme rasula karolinške monarhije, potpuno 
u vlasti feudalne aristokracije. Ona je naročito preotela mah u borbama nakon smrti pape 
Formoza, pa je otad o njezinoj volji ovisio i izbor pape. 

Najistaknutija ličnost rimske aristokracije potkraj IX. st. bio je papinski vesti jar Teofilakt. Na 
njegovu su politiku u velikoj mjeri utjecale njegova žena Teodora i kćerka Marozija. Ona je 
najprije bila udata za spoletanskog vojvodu Alberika 1 s njim je imala sina Alberika koji je u 
prvoj polovici X. st. presudno utjecao na političke događaje u Rimu. Marozija je imala i 
nezakonitog sina s papom Sergijem III. Upravo tu okolnost namjeravao je iskoristiti kralj 
Italije, Hugo od Arlesa. Odlučio je da se oženi Marozijom i da zbog njezina sina s papom vrši 
pritisak na Sergija III. da njega, Huga, okruni za cara. Ali protiv toga plana oko carske krune 
podigao je Marozijin sin Alberik vojni ustanak, primorao svoga očuha da se povuče na sjever, 
a majku je internirao 932. 

470 

Otad je Alberik neosporno gospodario Rimom. Ali on je bio pristalica klinijevskoga pokreta i 
pomagao opatu Odonu od Clunvja da reformira italske samostane. Između 936. i 946. na 
papinsko je prijestolje postavio za-redom 4 pape, nastojeći da to budu ličnosti dostojnije od 
svojih preteča u prvoj trećini X. stoljeća. Pod njegovim utjecajem pape su praktički bili 
ograničeni na vršenje isključivo crkvenih 1 vjerskih funkcija. 

Južno od vojvodstva Spoleto i Rimskog dukata vladale su veoma zamršene političke prilike. 
Načelno je cijelo to područje za sebe svojatao Bizant. Ali faktično su ondje među sobom 
dijelili vlast langobardski feudalci, lokalni bizantski upravljači i muslimani. 

Muslimani su u svojoj vlasti držali Siciliju, a bizantski su se posjedi ograničili na teritorij 
Kalabrije, u kom je glavni grad bio Reggio, na skrajnji vrh Apulije, kome je središte bio 
Otranto, i na malobrojna sjevernija uporišta, kao što su bila: Gaeta s okolicom koja 963. stječe 
samostalnost, Napulj s okolicom i Amalfi s okolicom. Između tih bizantskih raspršenih 
posjeda prostiralo se langobardsko vojvodstvo Benevent sa zasebnom kneževinom Salerno. 
U tako razmrvljenoj Italiji Hugo od Arlesa osjećao je svu nesigurnost kraljevske vlasti pa je 
još za života nastojao osigurati nasljedstvo svome sinu Lotaru. Ali talijanski su se velikaši 
opredijelili za mladoga markgrofa od Ivreje Berengara II. koji je po majci bio unuk Berengara 
I. Furlan-skoga. Pred opasnošću koja mu je zbog toga zaprijetila od Huga, Berengar je 


izbjegao u Njemačku, pod zaštitu Otona I. S njegovom pomoći Berengar se 945. vratio u 
Italiju, primorao Huga i njegova sina Lotara da se zadovolje formalnim vladarskim 
položajem, a faktičnu je vlast preuzeo on sam. Tek nakon Hugove i Lotarove smrti 947. 
odnosno 950 Berengar se dao okruniti za kralja Italije, bez obzira na prava Lotarove udovice 
Ade-laide, i u pogledu nasljedstva kraljevske vlasti, i pretenzija na carski naslov. 

Da bi onemogućio ostvarenje tih pretenzija, koje bi ona udajom za neku drugu ličnost mogla 
prenijeti u tuđe ruke, Berengar ju je dao utamničiti. Protiv toga čina pritužio se njezin brat, 
Konrad Burgundijski, njemačkom kralju Otonu I. Time je bio stvoren povod za Otonovu 
intervenciju u Italiji koja je 962. dovela do osnutka "Svetog rimskog carstva njemačke 
narodnosti". 


3. FRANCUSKA DO DOLASKA NA VLAST HUGA CAPETA 

Nakon smrti Karla Debelog 888, praunuka Karla Velikoga po mlađoj lozi, koju je zapalo da 
vlada Francuskom, neprekidna opasnost od norman-skih napada, koji su počevši od prvih 
godina IX. st. pustošili i pljačkali ne samo obalna područja na Atlantiku, nego i mnoge 
gradove i opatije u unutrašnjosti zemlje dopirući do njih tokovima rijeka što se ulijevaju u 
ocean, nametala je francuskim velikašima potrebu da pronađu dovoljno snažnu ličnost koja će 
uspješno organizirati obranu od već gotovo jednostoljetnih razaranja. U tom pogledu osobito 
je pogodna osoba bio grof od Pariza Eudes Od koji se veoma istakao prigodom velike 
normanske opsade grada Pariza u god. 

885-86. Budući da je jedini živi potomak kuće Karolinga, Karlo III. Bezazleni, tada bio dijete 
od devet godina, velikaši su na saboru u Compiegneu Kom-pjenj 888. Eudesa okrunili za 
kralja. 

Njegova vlast obuhvaćala je samo područje između Seine i Loire. Akvi-tanija je praktički bila 
samostalno vojvodstvo; sjevernom Burgundijom kao posebnim kraljevstvom vladao je Rudolf 
I. iz kuće Welfa; južnom Burgundijom, kao također posebnim kraljevstvom vladao je praunuk 
cara Lotara I. Louis od Provanse kasnije, u sporu s Berengarom L, oslijepljen. Zapadno od 
Saone, burgundijske je odvojene grofovije i nekoliko susjednih grofovij-skih područja 
ujedinio Richard Pravdoljubivi kao zasebno Burgundsko vojvodstvo. Septimanija i 
Španjolska marka živjele su bez ikakve veze sa sjeverom; a čak i iznad Loire samostalna je 
bila Bretanja, dok su mnoge grofovije, kao na pr. Flandrija i Vermandois Vermandoa, bile 
faktično nezavisne pod vlašću svojih grofovskih dinastija. 

Eudesova vladavina započela je sjajnom pobjedom nad Normanima kod Verduna kad su se 
vraćali s pothvata u kom su doprli sve do Lotaringije. Ali idućih godina invazija se 
nastavljala, i Francusku je od toga vala nor-manskih napada spasila tek intervencija Arnulfa 
Karantanskog koji ih je 891. teško porazio kod Louvaina Luvena, u Belgiji, tako da su oni 
otada za neko vrijeme težište svojih nasrtaja premjestili u Englesku. 

Zbog tih neuspjeha naklonosti mnogih francuskih valikaša su se preo-rjentirale, pa je skupina 
Eudesovih protivnika početkom 893. za kralja okrunila Karla III. Bezazlenoga. U borbama 
koje su zbog toga započele, Eudes je već gotovo postigao konačnu pobjedu. Ali nove 
masovne provale Normana 896 primorale su oba suparnika da sklope primirje. 

Međutim još prije nego što je ta nagodba omogućila efikasnu obranu, Eudes je umro 898, a 
cijela je Francuska priznala Karla kao svoga kralja. Ujedinjenje snaga koje je iza toga slijedilo 
omogućilo je uspješniji otpor Normanima nego ikada ranije. Pa ipak, prilivom novih napadača 
iz Danske i Norveške nadiranje se poslije nekoliko godina obnovilo. 

Odlučnu prekretnicu predstavljala je vojna što ju je protiv Chartresa poveo normanski vođa 
Rollon, podrijetlom Norvežanin. Poslije niza sukoba, Rollonovi su Normani god. 911. 
pretrpjeli poraz, ali je pobjednička strana bila iscrpljena teškim gubicima. U takvim 
okolnostima sklopljen je podje-sen 911. ugovor u mjestu Saint-Clair, na rijeci Epte kojim je 


Karlo Bezazleni prepustio Rollonu područje Gornje Normandije kao feud, uz uvjet da položi 
vazalsku zakletvu i da on sam i njegovi ratnici prijeđu na kršćanstvo. 

Ustupljeno područje postalo je jezgrom Normanskoga vojvodstva koje se u idućim 
desetljećima još 1 proširilo. Od toga vremena normanske su provale naglo jenjale i tijekom 
prve polovice X. st. sasvim prestale, iako je priliv doseljenika iz Skandinavije trajao i dalje, 
ali se sada regularno ulijevao u granice novostečenoga vojvodstva. Premda je oko polovice X. 
st. bilo 1 žestokih reakcija protiv prilagođavanja novoj sredini, ipak se do kraja toga stoljeća 
uklapanje normanskih osvajača u društvenu strukturu feudalne Francuske i u njezin etnički 
ambijent već ostvarilo u potpunosti. 

Drugi važan događaj iz vremena Karla Bezazlenog bila je borba oko Lotaringije. Tu 
pokrajinu, koja je bila uža domovina kuće Karolinga, pripojio je Karlo Bezazleni Francuskoj 
poslije smrti njemačkoga kralja Ludviga Dje- 

Gradnja normanskih lađa, njihovo povlačenje u more i plovidba. Zidni sag 

Kraljice Matilde, XI. st. 

teta 911. To je dovelo do mnogih sporova među francuskim feudalcima, koje su Normani 
iskoristili da znatno prošire teritorij svoga vojvodstva. Dok je Karla držao u zarobljeništvu 
jedan od njegovih pobunjenih vazala grof od Vermandoisa, druga je skupina nezadovoljnika 
za kralja proglasila bur-gundskoga vojvodu Raoula. 

Takvu situaciju iskoristio je njemački kralj Henrik I. Ptičar, pa je 925. bez teškoća pripojio 
Lotaringiju Njemačkoj. 

Kako je Karlo Bezazleni 929. umro, a njegov sin Louis IV. Prekomorski izbjegao u Englesku, 
kraljevska je vlast ostala Raoulu. On je punih 6 godina utrošio na borbe s brojnim 
protivnicima među velikašima. Najzad, oko 935. kraljevska je vlast bila priznata na području 
cijele države, osim Bur-gundskoga kraljevstva što se 933. formiralo sjedinjenjem Donje i 
Gornje Burgundije s Provansom u jedinstven teritorij koji je sezao od Bazela do ušća Rhone i 
nosio ime Kraljevstvo Arelat. 

Ali premda je Raoulovim vojnim pobjedama ostvarena ponovna afirmacija kraljevskog 
autoriteta, ta je vlast sada bila samo vlast feudalnog seniora nad praktički samostalnim 
nasljednim vazalima, koji su suparništva oko prijestolja iskoristili da, korak po korak, postanu 
faktičnim nosiocima glavnih kraljevskih prava na području koje je dospjelo pod njihovu 
upravu. Stoga je kraljevstvo nakon Raoulove smrti 936 postalo samo predmetom suparničkih 
borbi velikaških grupacija koje su se neprekidno prestrojavale u takmičenju oko povlastica i 
teritorija. 

Najistaknutija ličnost toga vremena bio je Raoulov šurjak, Hugo Veliki, koji je po ocu bio 
nećak nekadašnjega kralja Francuske, Eudesa. Očekujući da će trajno zadržati svoj presudni 
utjecaj na državne poslove, on je iz Engleske pozvao Louisa IV. Prekomorskog i dao ga 
okruniti za kralja. Uskoro se međutim pokazalo da je Louis suviše hrabar, samostalan i 
sposoban čovjek a da bi prihvatio podređenu ulogu. 

U borbama što su se rasplamsale, Hugo je na svoju stranu pridobio i svoga šurjaka, 
njemačkoga kralja Otona L, pa se ovaj upleo u rat utoliko radije što su uz Louisa pristali 
lotaringijski velikaši i time tu pokrajinu opet otcijepili od Njemačke. 

Uspjevši vratiti preotetu pokrajinu, Oton I, je po nagovoru papinskih predstavnika obustavio 
vojni pohod, a francuski su velikaši priznali svoju vazalsku podložnost Louisu IV. 

Nove komplikacije prouzrokovala je veoma žestoka Louisova intervencija u Normandijskom 
vojvodstvu, gdje je poslije smrti vojvode Vilima Dugog Mača izbila poganska reakcija protiv 
prihvaćanja kršćanstva. Ondje je Louis čak pao u zarobljeništvo jednoga normandijskog 


feudalca, a ovaj ga je predao pristalicama Huga Velikog, pa je kralj pušten na slobodu tek kad 
je Hugu i njegovim pristalicama dao znatne koncesije. 

Ne imajući na raspolaganju dovoljno vlastitih vojnih snaga da svojim protivnicima nametne 
priznavanje kraljevskoga vrhovništva, Louis je u sporazumu s njemačkim kraljem Otonom 1.i 
u dogovoru s papinstvom ishodio održavanje općega koncila u Ingelheimu, na srednjoj Rajni 
948 koji je zaprijetio crkvenim prokletstvom svakome tko poradi na zbacivanju kralja ili mu 
uskrati vazalsku vjernost. Time se službena crkva izjasnila u korist kraljevske vlasti zakonite 
dinastije Karolinga i protiv tendencija feudalnog rasula. 

Smirenje koje je u vezi s time zavladalo, potrajalo je šest godina, sve do smrti Louisa IV. 954. 
Ali još iste te godine Francusku je zadesila nova, neočekivana i do skrajnosti razorna provala 
Madžara. U tim uvjetima velikaška grupacija Huga Velikoga prihvatila je bez protivljenja da 
kraljevski položaj bude povjeren Louisovu sinu Lotaru III. 954-986. 

Ali taj novi vladar bio je tek trinaestogodišnji dječak, pa mu je starateljem i zaštitnikom 
postao njegov ujak, kolnski nadbiskup Bruno, brat njemačkoga kralja Otona I. Taj njemački 
velikaš učinio je sve što je mogao da oslabi vlast francuskoga kralja i ojača velike francuske 
feudalce, sa svrhom da Francuska ne uzmogne poduzeti nekakve mjere kako bi Njemačkoj 
preotela Lotaringiju. 

Takvo stanje održalo se sve do smrti Otona I. 973, a tada je rat izbio upravo zbog Lotaringije i 
potrajao 7 godina, s različitim preobratima uspjeha i neuspjeha za obje strane. Završen je 
najzad 980., bez teritorijalnih promjena, sporazumom o miru i savezu obiju država. 

Smjena na njemačkom prijestolju u god. 983., kad je Otona II. naslijedio njegov trogodišnji 
sin Oton III., pružila je Lotaru III. priliku da prekrši savez i započne pripreme za novi rat zbog 
Lotaringije. Ali u tom pothvatu spriječila ga je smrt 986. Njegov sin Louis V. Lijeni još se kao 
suvladar od 979. pokušao oduprijeti pritiscima koji su nastojali da ostvare izmirenje s 
Njemačkom prije nego što izbije rat. Ali Louis je umro već 987., a jedini od još živih 
Karolinga bio je Louisov stric Karlo, vojvoda donjolotarin-ški. No on je bio neprihvatljiv za 
francuske velikaše jer je bio vazal njemačkoga carstva. Stoga su svi oni pristali uz Huga 
Capeta Kape-a, sina Huga Velikoga i pranećaka kralja Eudesa, i on je 1. VI. 987. na saboru u 
Novonu Noajonu proglašen za kralja. 

Tim događajem konačno je s povijesne pozornice nestalo dinastije Karolinga. 

4. PAPINSTVO I CRKVA DO FORMIRANJA NJEMAČKO-RIMSKOG CARSTVA 

U vrijeme postojanja karolinške monarhije crkva je podupirala carsku vlast u njezinu 
nastojanju da se suprotstavi komadanju državnog teritorija i rasula javne vlasti. Činila je to 
zbog toga što su Karolinzi svagdje pomagali crkvene ustanove i uporno povezivali 
proširivanje svoje političke vlasti sa širenjem kršćanstva, a u samoj su Italiji štitili papinstvo 
od nasilja italske i rimske aristokracije. 

Zbog svega toga papinstvo je sa zabrinutošću pratilo rasulo karolinške države i postepeni 
nestanak carske vlasti u procesu feudalnog mrvljenja, kako u Francuskoj, tako i u drugim 
dijelovima nekadašnje države Karla Velikoga. 

Ali želeći da očuva carsku vlast i njegovu ulogu moćnog zaštitnika crkve, papinstvo se u isti 
mah borilo i protiv nastojanja carstva da crkvu podvrgne svojoj vlasti i učini je oruđem svoje 
politike. Crkva je trebala jako carstvo, odano vjeri i papinstvu, a ne carsku svesilnost koja će 
gospodariti crkvom. Suprotno tome, povijesne su okolnosti, međutim, navodile carsku vlast 
da upravo podvrgavanjem Italije nastoji steći dovoljno snage da bi se i samo moglo odupirati 
feudalnoj dezintegraciji u vlastitoj matičnoj zemlji. Takva borba za vrhovnu vlast nad Italijom 
vodila se i vojnim sredstvima i pridobivanjem savezništava svim mogućim sredstvima pa je 
dovodila do skraj-nje zamršenosti odnosa i najzad urodila općim rastrojstvom političkog 
poretka i dubokim padom etičkih normi jednako u krugovima svjetovnih velikaša kao i među 
svećenstvom, čak i u samim vrhovima crkvene hijerarhije. 


Još od VIII. st. papinstvo je izgradilo dobro organiziran činovnički aparat koji je od početka 
IX. st. s crkvenim poglavarstvom bio vezan ugovorima o vršenju upravne službe i pri nastupu 
službe plaćao određenu paušalnu svotu novca na ime onoga iznosa koji će takav činovnik za 
vrijeme svoga službovanja ubrati od crkvenih imanja ili poreskih dažbina neke oblasti koju je 
preuzimao u svoju upravnu nadležnost. O konačnom odnosu između uplaćenog paušala i 
faktično ubranih prihoda vodila se redovna i stroga kontrola. 

Ali već od vremena cara Ludovika II. 850-875 carska je vlast počela, bez obzira na volju 
papinstva, najutjecajnije službe u crkvenoj državi davati rimskoj svjetovnoj aristokraciji, pri 
čemu im je davala i crkvene zem-ljoposjede kao carsko leno, uz uobičajenu vazalsku zakletvu 
vjernosti caru. 

Takvo prodiranje feudalizacije u strukturu uprave i vlasti u papinskoj državi postepeno je 
potiskivalo stariji sistem upravljanja i razaralo privredne odnose papinske vlasti a u isto 
vrijeme jačalo svjetovnu aristokraciju na području crkvene države. 

Na toj osnovi i carska vlast i ojačala svjetovna aristokracija sve su se uspješnije upletale u 
borbe prigodom svakoga biranja novoga pape, nastojeći da za novoga papu dovedu svoga 
predstavnika ili da svoju pomoć pretendentima naplate novim velikim koncesijama. 

Za uzvrat, i papinstvo se upletalo u mnogobrojna takmičenja među ličnostima koje su se 
borile za vlast nad Italijom, u nastojanju da kraljevsku ili carsku vlast zaduže svojom pomoći i 
vežu uz služenje njegovim interesima. 

Personifikacija kvadri-viuma. Iluminacija iz IX. st. 

U posljednjoj četvrti IX. stoljeća pružile su borbe za carski naslov između Karlomana, sina 
Ludviga Njemačkog, i zapadnofranačkoga kralja Karla Ćelavog priliku papinstvu da postigne 
važne koristi. Pošto je 875. bio okrunjen za cara, Karlo je obdario papinstvo priznanjem 
papinske vrhovne vlasti nad vojvodstvom Spoleto, a posebnim se kapitularom obvezao da će 
svi crkveni posjedi koji su joj oduzeti silom, dani kao leno ili u zakup biti vraćeni crkvi. 
Takvim koncesijama znatno je bio ojačan položaj crkve, ali je papinstvo pritom zaboravljalo 
da skučavanjem kompetencija carstva smanjuje njegov interes za obranu crkve od pohlepe 
feudalaca. Oslanjajući se na odredbe Karlova kartulara, ono je pristupilo likvidiranju lenskih 
posjeda svjetovne aristokracije i njenom smjenjivanju papinskim činovnicima u državnoj 
upravi i na crkvenim imanjima. To je urodilo urotom koja se najzad izvrgla u skandalozni ali i 
karakteristični niz zbivanja oko pape Formoza, koji je pristajao uz urotnike. 

Smrt obojice pretendenata na carski naslov, Karla 877 i Karlomana 880 ostavila je papinstvo 
bez zaštite pred ogorčenjem razvlašćenih feudalaca i ono je bilo primorano tražiti pomoć od 
Bizanta, južnofrancuskih i to-skanskih velikaša i najzad je moralo pristati da carski naslov 
dade Karloma-novu bratu Karlu Debelom 881, koji je doduše potvrdio papinske težnje u 

smislu otpora feudalizaciji, ali ipak nije bio kadar da mu pruži realnu vojnu zaštitu jer je bio 
okupiran akcijom oko preuzimanja vlasti u cjelokupnoj Njemačkoj. Zavjerenici protiv pape 
Ivana VIII. najzad su ga uspjeli ukloniti: potkraj 882. njegova ga je potkupljena okolina 
otrovala, a zatim su mu glavu razbili čekićem. 

Uplašen tim ishodom, novi papa, Martin, obustavio je Ivanovu borbu protiv svjetovne 
feudalne aristokracije i zavjerenicima protiv Ivana VIII. podijelio amnestiju. Štaviše, 885. 
papom je postao Stjepan VI., koji je bio jedan od istaknutih pripadnika rimske aristokracije, a 
careva intervencija protiv toga izbora, koju je zatražilo svećenstvo, nije dovela ni do kakvih 
rezultata. 

Slijedeću etapu sporova donijelo je suparništvo između furlanskoga markgrofa Berengara I. i 
spoletanskog vojvode Vida II. Papinu naklonost i svoju vojnu pobjedu nad protivnikom morao 
je Vido II. platiti obavezom da će poštivati privilegije rimske crkve i papino dostojanstvo, 


štititi posjede biskupija, onemogućiti nametanje dažbina crkvi, sprečavati oduzimanje 
crkvenih imanja i strogo kažnjavati svakoga tko bi se usudio vršiti nasilja na štetu crkve i 
svećenstva. 

Ali takve ograde nisu mogle biti efikasna obrana papinstva pred neminovnim razvitkom 
događaja. Budući da je Vido II. 891. okrunjen za cara svoj politički uspjeh i daljnje jačanje 
svoga autoriteta mogao postizavati samo neprekidnim davanjem lena velikašima i njihovim 
vezivanjem uza se polaganjem vazalske zakletve, proces feudalizacije u sjevernoj i srednjoj 
Italiji, a i na području papinske države, nastavljao se dalje. 

Zbog toga je papinstvo uskoro počelo tražiti dostojnog protivnika Vidu II. i našlo ga u ličnosti 
Karlomanova vanbračnog sina Arnulfa Karan-tanskog. 

Papom je međutim bio postao, na nepropisan način, nekadašnji biskup Formoz, koji je desetak 
godina prije toga pomagao zavjeru feudalaca protiv Ivana VIII., ali je, na papinskom 
prijestolju, nastojao da suprotstavljanjem različitih pretendenata na carsku vlast u Italiji 
osujeti supremaciju bilo koga od njih. Prisiljen vojnim uspjesima Vida II., on je 892., okrunio 
za cara i njegova sina Lamberta. A kad je Arnulf Karantanski 895., prigodom svoga trećeg 
vojnog pokušaja da osvoji vlast u Italiji najzad uspio, Formoz je okrunio i njega, pa su sada 
pošto je Vido II. umro još 894 postojala dva cara u Italiji okrunjena rukama istoga pape 
Lamberto i Arnulf. 

Novi, njemački car primorao je, međutim, cijelo rimsko stanovništvo da mu položi zakletvu 
vjernosti, kao što je to nekoć zahtijevao i Karlo Veliki. Time se naviještala neograničena 
supremacija države ne samo nad političkim teritorijem papinske oblasti nego i nad samom 
crkvom. Ali Arnul-fova bolest i njegovo povlačenje iz Italije poništilo je taj dalekosežni poraz 
papinstva i pribavilo prednost Lambertu. Kako je papa Formoz u međuvremenu umro, njegov 
je drugi nasljednik, Stjepan VI., da bi ugodio Lambertu i spriječio još dublje podjarmljivanje 
papinstva pod osvetničku vlast pobjednika, organizirao sablasno suđenje lesu umrloga i 
ekshumiranoga Formoza. Uz ostale posljedice, to je suđenje propisalo da sa svih upravnih i 
svećeničkih položaja budu uklonjeni svi oni službenici i crkveni dostojanstvenici koje je za 
Arnulfove vladavine bio postavio papa Formoz. Time su se u papinskoj državi formirale dvije 
grupe funkcionara: oni koji su bili 

zbačeni, pa su očekivali trenutak da se vrate na izgubljene pozicije, i oni koji su se domogli 
položaja uklonjenih i zbog toga gorljivo nastojali da im postignute svjetovne i crkvene 
položaje više nitko ne preotme. U zavjeri koja je u takvim okolnostima izbila, Stjepan VI. je 
zbačen i u zatvoru ugušen, a svaka od suprotstavljenih skupina izabrala je svoga papu. 
Pobjednikom je izašao Ivan IX. koji je zatim na sinodu u Rimu rehabilitirao Formoza, a 
njegove su odluke potvrđene na općem saboru svjetovnih i crkvenih velikaša u Ravenni 898, 
na kom je car preuzeo obavezu da štiti papinstvo 1 crkvu, ali je za uzvrat napuštena politika 
potpune nezavisnosti crkve kakvu je vodio Ivan VIII., a caru je, usprkos protivljenju 
svećenstva, ostalo pravo da crkvene posjede daje svjetovnim velikašima kao carska lena. 

U događajima koji su slijedili nakon pogibije cara Lamberta u lovu 898 papinstvo se našlo u 
spletu dugotrajnih i, često, veoma okrutnih borbi za vlast nad Italijom između Berengara 
Furlanskog i Louisa od Provanse. Za vrijeme tih zbivanja u cijeloj je Italiji zavladao kaos 
podmuklih spletaka, skrajnja potkupljivost i nevjere privremenih saveznika. Građanski rat 
ispre-pletao se s pustošenjima Madžara i Saracena, a opća nesigurnost postala je redovnim 
stanjem u cijeloj zemlji. Nasljednost feudalnih vlasti posvuda se učvršćivala. Vojna obrana od 
spoljašnjih opasnosti bila je prepuštena mogućnostima lokalnih upravljača, što je još više 
učvršćivalo njihovu faktičnu nezavisnost. Biskupije su pod zaštitom dobivenih imuniteta 
također afirmirale svoju samostalnost od državnih vlasti, ali su često bile nemoćne pred 
oružanim nasiljem svjetovnih feudalaca. To ih je primoravalo da i one izgrađuju vlastitu vojnu 


silu i pretvaraju se u polusamostalne državne tvorevine, po načinu života i stavu prema 
stvarnosti veoma malo različite od svjetovnih kneževstava. 

U takvim prilikama, i papinstvo, preplavljeno svim negativnostima feudalizacije koja je 
rastakala njegovu prvotno vjersku namjenu, postupno se približavalo najnižoj razini svoga 
moralnoga pada. 

Uvod u razdoblje te maksimalne degradacije bio je povratak na papino prijestolje Sergija II., 
nekadašnjeg protupape Ivana IX. i predstavnika an-tiformozijanske grupacije crkvenih i 
svjetovnih velikaša početkom 904. On je smjesta sazvao novi sinod koji je ponovo poništio 
sva Formozova imenovanja i zaređen ja, tako da je velik broj biskupa, opata 1 nosilaca raznih 
visokih službi izgubio svoja mjesta. 

Najistaknutiji velikaš iz skupine koja je izdigla Sergija III., papinski vestijar Teofilakt, imao je 
golema imanja u Kampaniji, a njegova žena Teodora bila je ljubavnica najmoćnijeg velikaša u 
Toskani i Spoletu, markiza od Camerina, ali također i ljubavnica Ivana, đakona u Bologni, 
kome je uvelike pomogla u crkvenoj karijeri i najzad ga je 914 dovela na papinsko prijestolje. 
Teodorina mlađa kćerka, Marozija, bila je konkubina pape Sergija II., pa se iz te veze rodio i 
budući papa Ivan XI. Svojim trima uzastopnim udajama za tri najutjecajnije ličnosti italske 
politike, za Alberiha od Spoleta, Vida od Toskane i Huga od Provanse, Marozija je uz svoju 
majku Teodoru bila gospodarica najvažnijih zbivanja u tadašnjoj Italiji. 

Nakon što je Teodora poslije smrti Sergija III. zaredom dovela na papinsko prijestolje dva 
svoja štićenika i, najzad, svoga nekadašnjeg ljubavnika, Ivana X., činilo se da je njezina grupa 
velikaša osigurala svoju svemoć ne samo u papinskoj državi, nego 1 u cijeloj srednjoj i 
sjevernoj Italiji. Ali 

Ivan X. se neočekivano okrenuo protiv velikaške grupacije koja ga je učinila papom i tražio 
pomoć Berengara Furlanskog. Suprotstavljajući se papinoj koaliciji, Teodorini pristalice su se 
okupili oko Vida, markgrofa od To-skane, za koga se u svom drugom braku udala njezina 
mlađa kćerka Ma-rozija. Ta je grupa kraljevsku vlast u Italiji predala Rudolfu II., kralju 
Gornje Burgundije. 

Iz toga razvrstanja razbujale su se zamršene spletke u kojima je nakon Rudolfa 
iJurgundijskoga kraljem postao njegov suparnik Hugo od Arlesa. Ali premda je i on bio 
eksponent Teodorine i Marozijine grupacije velikaša, Ivan X. ga je uspio pridobiti za svoje 
interese. Činilo se da će papini protivnici time izgubiti za njih bitno važan oslonac. Zbog toga 
je Marozija poslala u Rim toskansku vojsku svoga muža koja je Ivana X. utamničila, pa je on 
u zatvoru uskoro bio ubijen. Sada je u Papinskoj državi svu vlast faktično imala Marozija. 
Kao i njezina majka prije nje, Marozija je zaredom na papinsko prijestolje dovela dvojicu 
papa i, nakon njih, svoga vlastitoga sina s nekadašnjim papom Sergijem III., Ivana XI. 931 - 
936. Njemu je bilo namijenjeno da omogući udaju svoje majke za Huga od Arlesa koji joj je 
bio šurjak. U tu svrhu trebalo je krivotvorenjima i nasiljem opovrći tu rodbinsku vezu. Takvi 
skandalozni postupci najzad su doveli do pobune spoletan-skog vojvode Alberiha, koji je 
također bio Marozijin sin, iz njezina prvog braka s Alberihovim ocem Alberihom. Energična 
vladavina toga spoletan-skog princa omogućila je da do papinske stolice najzad dopre utjecaj 
za crkvu spasonosnoga klinijevskog pokreta. 

Taj je pokret nastao na temelju opće potrebe da se crkva i kršćanska vjera oslobode teških 
socijalno-ekonomskih, političkih i moralnih posljedica do kojih ih je dovelo povezivanje 
svećeničke hijerarhije s feudalnim ustrojstvom društva. 

Poglavari crkvenih organizacija, biskupija, kaptola, samostana, uključili su se u općem 
procesu feudalizacije u sastav vladalačkog sloja u tadašnjem društvu. Već krajem karolinškog 
razdoblja postavljanje biskupa 1 opata potpuno su u svoje ruke preuzeli kraljevi. A zatim je to 
pravo, zajedno s ostalim kompetencijama državne vlasti, prelazilo u nadležnost feudalaca brže 
u Francuskoj, ali s određenim zakašnjenjem i u Njemačkoj. 


Takve prilike dovele su do toga da su bogate biskupije i samostani, a i sve druge unosne ili 
utjecajne crkvene službe postale predmet jagme i nasilnih intervencija svjetovnih vladara 1 
feudalaca. Pri postavljanju crkvenih funkcionara najčešće nikakvu ulogu nisu imali vjerski 
motivi. Biskupima i opatima postajali su pripadnici najmoćnijih rodova, i to ili tako da su im 
ta dostojanstva dodjeljivana kao leno ili su moćni feudalci silom oružja i korupcijom takve 
službe i zemljoposjede vezane za njih preotimali za sebe ili za članove svoje porodice. 
Feudalno nasilje i intrige pretvorile su crkvene položaje i njihova imanja u predmet 
"trgovanja", pa se za takve postupke uobičajio naziv simonija po biblijskoj ličnosti Simonu 
Magu. Nije bio rijedak slučaj da su visoke položaje zauzimale potpuno nedostojne osobe, pa 
čak i djeca moćnih feudalaca u dobi od devet ili deset godina. Tako je 926. za nadbiskupa 
Reimsa bio "izabran" čak petogodišnji dječak. Većina prelata i svećenika živjela je 
raskalašenim životom, imala je brojne konkubine i djecu s njima, sudjelovala u pijankama, 
lovovima i bitkama, organizirala urote, zlodjela i umorstva u borbi za vlast i materijalna 
dobra. Takav način života 

Rekonstrukcija samostanske crkve Cluny. 

širio se od vrhova društva sve do najširih slojeva svećenstva i učinio crkve i samostane 
utočištem najtežih poroka i razuzdanosti. Za takvo svećenstvo pojavljuje se u dokumentima 
XI. stoljeća naziv nikolaizam, prema heretičkoj sekti nikolaita iz I. st. n. e., koja je 
propovijedala potpuni imoralizam i prepustila se najneobuzdanijim raskalašenostima. 
Papinstvo X. st. u velikoj je mjeri prednjačilo svojim negativnim primjerom. Postavši 
igračkom svjetovnih interesa, bilo je ogrezlo i u simoniju i u nikolaizam. Nije bilo nikakva 
traga težnji da se s vrha svećeničke hijerarhije crkvi nametne put moralnog i vjerskog 
ozdravljenja. 

Takve inicijative došle su s područja više ili manje udaljenih od Rima. Još 909. je crkveni 
koncil u Troslvju Troli osudio nikolaizam svjetovnog i redovničkog svećenstva, a pojedini 
dalekovidni redovnici ili poglavari biskupija ogorčeno su protestirali protiv skandaloznog 
stanja u crkvi i razvrat-nosti svećenstva. Ali ni alarmne poruke takvih izuzetnih ličnosti ili 
mjere što su ih pokušavali sprovesti, nisu dovodile do uspjeha jer su bile osamljene ili su 
trajale samo privremeno, do trenutka kad bi takav izolirani reformator bio onemogućen. 
Pokret koji je, usprkos takvim okolnostima, ipak postigao uspjeh, i omogućio oporavak 
srednjovjekovnog papinstva i zapadne crkve proizašao je iz samostana Cluny Klini, u 
Burgundskom vojvodstvu. Ali sam zametak kli-nijevskog pokreta nešto je stariji. Godine 894. 
je benediktinski redovnik Bernon osnovao u Gignvju Žinji, u Gornjoj Burgundiji, uzoran 
samostan. Iz Gignvja je Bernon prešao u nedaleki samostan Baume Bom gdje su se redovnici 
pridržavali još strože samostanske regule Benedikta Anijanskog, koji je još za vrijeme Ludo 
vika Pobožnog zaoštravao disciplinu benediktinskih redovnika po Francuskoj. Budući da je 
senior Clunvja, akvitanski vojvoda Vilim IX. Pobožni, želio imati takav samostan strogih 
redovnika i na svojim posjedima, pozvao je Bernona u Cluny, gdje je 910. osnovao samostan 
izuzet ispod svake svjetovne, pa čak i kraljevske vlasti, a u vjerskom pogledu podvrgnut 
izravno papi, a ne samo svome dijecezanskom biskupu. 

Prema reguli klinijevskog samostana, koja se, posredstvom pooštrene regule Benedikta 
Anijanskog, zasniva na reguli Benedikta iz Nursije, osnivača po njemu nazvanoga 
benediktinskog reda Benediktinski samostan Monte Cassino, 529., redovnici su morali živjeti 
u samostanskoj izolaciji, daleko od jagme za svjetovnom vlašću i materijalnim dobrima, bez 
ikakva 

480 

osobnog vlasništva. Klinijevci su polagali zakletvu apsolutne poslušnosti svome opatu, zavjet 
čednosti, čistoće i siromaštva. Svakoj ženskoj osobi bio je zabranjen pristup na područje 


samostana, a klinijevski redovnik nije smio stupiti u kuću u kojoj ima žena. Trapljenje 
postom, bdijenjem, nizom tjelesnih napora pa čak i bičevanjem željelo se ukrotiti čulnosti 
ljudskoga tijela. Klinijevska regula nametala je nadalje pokajanja, pokore, dugotrajne i česte 
molitve, vršenje milosrdnih djela i tjelesni rad obrađivanje polja, krčenje šuma, prepisivanje 
rukopisa, proučavanje Sv. Pisma i djela crkvenih otaca. 

Primjer samostana Cluny brzo se širio. Jedan od vazala Vilima IX. Akvi-tanskog, Ebbon, 
osnovao je 917. samostan u Deolsu srednja Francuska i pozvao onamo clunvjevskog opata 
Bernona da ga reformira. Do Bernonove smrti 926 jednaka je reorganizacija izvršena u 
desetak drugih samostana. Njegov nasljednik u Clunvju, Odon, uložio je neiscrpnu energiju u 
širenje reforme, najprije u Burgundiji i Akvitaniji, a zatim i dalje, prema zapadu i sjeveru 
Francuske, sve do Normandije, a također i u Italiji. Pokret se ra-sprostirao nezaustavljivom 
snagom i za Odonovih nasljednika, Aimara, Mavola 948-994 i Odilona 994-1049, tako da je 
neumorna djelatnost prve petorice klinijevskih opata ispunila gotovo stoljeće 1 pol i bitno 
pridonijela dubokoj izmjeni intelektualne i moralne klime u kršćanskom svijetu XI. stoljeća. 
Već je i opat Odon smatrao da je napredovanje i trajno održanje klinijevskih shvaćanja 
moguće samo ako svi reformirani samostani budu čvrsto povezani u jedinstvenu organizaciju. 
Godine 931. dobio je od pape Ivana XI. privilegij po kome su svi reformirani samostani ostali 
podvrgnuti samostanu Cluny i njegovu opatu, koga će u svakome samostanu zastupati jedan 
prior. Budući da su posredstvom svoga matičnoga samostana Cluny svi reformirani samostani 
bili podložni papinstvu, ono je očekivalo da će cio pokret poslužiti jačanju papinskog utjecaja. 
Ali klinijevski pokret je tu funkciju mogao ispuniti tek pošto i samo papinstvo bude u 
potpunosti pridobiveno za klinijevske zahtjeve o reformi crkve i radikalnoj izmjeni u načinu 
života i djelovanja katoličkog svećenstva, uključivši i same vrhove crkvene hijerarhije u 
Rimu. 

U ostvarivanju toga cilja klinijevski je pokret nailazio na znatne teškoće. On je prvenstveno 
bio redovnički pokret, pa je prodirao u redove svjetovnog svećenstva veoma teško, uglavnom 
samo ondje gdje su na biskupskim stolicama sjedili redovnici, pristalice klinijevskog pokreta. 
Svjetovno svećenstvo, još u većoj mjeri od nereformiranih redovnika vezano uz feudalizirano 
društvo, nije prihvaćalo klinijevsku zamisao o askezi i odricanju od svjetovnjačkih borbi za 
vlast i moć u društvu. 

U takvim okolnostima svećenstvo se diferenciralo na redovnički kler, u kome je sve potpunije 
pobjeđivala klinijevska reforma, i na svjetovnjački kler koji je i dalje intenzivno sudjelovao u 
tipičnim oblicima života vlada-lačke klase feudalaca u svim evropskim zemljama. 

Ali osim klinijevskog reformnog pokreta i nešto kasnije nakon njega došlo je i do drugih 
reformnih pokreta koji su svoju djelatnost usmjerili prema drugim krugovima crkvene 
hijerarhije. 

Začetnik jednoga od njih bio je mladi feudalac Gerard Žerar koji se užasnuo nad 
pokvarenošću svjetovnog života, pa je na svome posjedu Brogne Bronj, u Donjoj Lotaringiji, 
919. osnovao samostan s benediktinskom re- 

pulom i veoma strogim asketskim životom. Svojom velikom svetošću pridobio je zaštitu 
nekolicine utjecajnih velikaša i biskupa, pa je pod pokroviteljstvom regionalnih crkvenih 
vlasti do svoje smrti reformirao više samostana u Lotaringiji i Flandriji. 

Sličnu djelatnost razvio je s još većim uspjehom bogati gornjolotarinški velikaš Ivan od 
Gorze, koji je putovao po Italiji i upoznao uzoran redovnički život u benediktinskom 
samostanu Monte Cassino. Po povratku je pod pokroviteljstvom nadbiskupa u Metzu obnovio 
porušeni samostan u Gorzu, postao mu opatom i do svoje smrti 974 reformirao i osnovao 
mnogo samostana na temelju benediktinske regule s veoma strogom askezom. 


Za razliku od klinijevske reforme, lotaringijski su reformirani samostani ostali nezavisni jedan 
od drugoga i nisu se podvrgavali izravno papinstvu, nego su održavali uobičajene odnose 
prema svome dijecezanskom biskupu. Zbog toga su oni imali znatan utjecaj na biskupe i 
svjetovni kler, pa su često i sami biskupi bili ne samo zaštitnici nego i aktivni pomagači 
reformnih rastojanja. Uz to, dok je klinijevski pokret kao svoju osnovnu zamisao pro-ragirao 
oslobađanje od moralnih poroka koje je sa sobom donosio svjetovnjački život svećenstva, 
lotaringijski se pokret izrazitije zalagao za oslobođenje svećenstva, crkve i papinstva ispod 
vlasti svjetovnih vladara, pa je time sveukupnom traženju uzroka dubokom moralnom padu 
svećenstva dodao uočavanje o povezanosti toga pada sa zavisnošću crkve od svjetovnih 
vladara i političkih borbi među vlastodršcima feudalnog poretka. 

Najviši doseg u reformnim nastojanjima crkve dostignut je tek polovinom XI. stoljeća, kad su 
se obje reformne komponente, klinijevska i lotar-ingijska, sjedinile u svijesti 1 odlučnosti 
veoma snažnih ličnosti što ih je tada težnja i potreba za reformom crkve zaredom izdizala na 
vrhove crkvene hijerarhije. 

U X. stoljeću do Italije i Rima dopirali su tek prvi valovi klinijevskog ogranka reformnog 
pokreta. Njihov je pokrovitelj bio vojvoda Alberih od Spoleta, poštovalac shvaćanja 
klinijevskog opata Odona. Ali njegove su snage bile preslabe da se odupre pretenzijama kralja 
Italije Huga od Arlesa, koji je nastojao steći carsku krunu da bi na toj osnovi izvoištio i 
vrhovnu vlast nad Papinskom državom. Protiv njegovih pretenzija papinstvo je podupirale 
koaliciju sjeverotalijanskih velikaša koja se okupljala oko Berengara II., markgrofa od Ivreje, 
unuka nekadašnjeg kralja i cara Italije Berengara I. Furlanskoga. Ta je skupina, najzad, uz 
pomoć njemačkoga kralja Otona L, potisnula Huga i uskoro, nakon smrti Hugova sina i 
nasljednika Lotara 950, Berengara II. učinila kraljem Italije. 

Ali za papinstvo je svaki uspon na kraljevsko dostojanstvo, ukoliko se nije ostvario sa svim 
jamstvima crkvenih interesa, predstavljao opasnost. Berengarova koalicija velikaša planirala 
je Berengarov uspon čak i na carsko dostojanstvo stvaranjem "svršenoga čina" koji bi 
papinstvo moralo prihvatiti bez iznuđivanja koncesija. U tu svrhu trebalo je ostvariti brak 
Berengara II. s Adelaidom, mladom udovicom Lotara od Provanse, sina Huga od Arlesa, 
kralja Italije 926-947, koji je, prema tome, u četvrtom koljenu bio potomak cara Lotara I. 
unuka Karla Velikog i time po baštinskom pravu nasljednik carske krune. 

Ali Adelaidin bijeg iz tamnice, u koju ju je Berengar bacio jer je odbijala predloženi brak, i 
intervencija njemačkog kralja u njezinu korist, po- 

novo su iz osnova izmijenili položaj papinstva. Ono još uvijek nije u potpunosti usvojilo 
šansu koja je postupno jačala rastom i širenjem reformnog pokreta 1 tako nije još u vlastitim 
redovima steklo oslonac u borbi protiv alternativne opasnosti: s jedne strane opasnosti od 
podvrgavanja svjetovnome feudalnom plemstvu s teritorija Papinske države; ili pak, s druge 
strane, podvrgavanju višoj, kraljevskoj ili carskoj vlasti, koja bi bila kadra suzbiti feudalce, ali 
je njihovu supremaciju zamjenjivala podvlašćivanjem crkve svome pobjedničkom autoritetu. 
Do privremenog ostvarenja ove druge alternative došlo je u rezultatu konstelacije odnosa u 
Njemačkoj, koja je, na temelju saveza države i biskupskih vlasti u tome kraljevstvu, 
omogućila Otonu I. da se nametne kao arbitar zbivanjima u Italiji i da, najzad, ondje stekne i 
carsku krunu. 

5. POLITIKA NJEMAČKE U SREDNJOJ EVROPI I STVARANJE NJEMAČKO- 
RIMSKOG CARSTVA 

U Njemačkoj je poslije smrti Henrika I. Ptičara 936 kraljevsku vlast preuzeo njegov 
drugorođeni, u tome trenutku dvadesetčetverogodišnji sin Oton I. 936-973. On je 1 fizički i 
duhovno bio veoma impozantna ličnost. Suvremeni kroničari prikazuju ga u svemu nalik na 
Karla Velikoga, jer se i njegovim tjelesnim izgledom, sklonostima i naravi htjelo dokazati 
legalitet njegova carskog dostojanstva. 


Odmah po stupanju na vlast on je napustio politiku svoga oca: savez s vojvodama, i vratio se 
shvaćanjima Konrada I. o osloncu kraljevske vlasti na crkvu. Takva politika bila je, uostalom, 
u tradiciji Karla Velikoga. Ali do punog i sistematskog razmaha Otonova savezništva s 
crkvom došlo je tek nakon prve etape njegove vladavine koja je bila ispunjena sukobima s 
vanjskim neprijateljima: sa Slavenima u Češkoj i na istočnoj obali Labe, a također i borbama 
s Madžarima. 

Češka U vrijeme rasula političkih snaga u državama nasljednicama Karolinškog carstva Češka 
je povremeno bila vezana uz Velikomorav-sku kneževinu, ali kako je ta kneževina slabila u 
borbi s Njemačkom, a zatim 1 iščezla pod udarcima madžarske invazije, češke su zemlje 
krenule putem svoga samostalnog političkog razvitka. 

Proces ujedinjavanja brojnih čeških plemena vršio se u obliku dvaju plemenskih saveza: na 
sjeverozapadu bio je to tzv. češki plemenski savez, a na sjeveroistoku tzv. Zličanski plemenski 
savez. Jezgru prvoga od njih činili su Česi, kojima je središte bio Višehrad. Oni su okupili oko 
sebe sjeverozapadna plemena: Pšovane, Dečane, Lemuze, Lučane i dr. Prema legendi, češku 
kraljevsku kuću je osnovala kneginja Libuša, kćerka prvog češkog legendarnog kneza poslije 
Samove smrti 658 Kroka. Ona se udala za vojvodu Le-muza, Pšemisla, i od njega potječe 
češka vladalačka loza Pšemislovića. Potkraj IX. st. Češka se pod vladavinom Spitignjeva, sina 
kneza Borživoja, otci-jepila od već teško ugrožene Velikomoravske kneževine i priznala 
vrhovnu 

vlast Arnulfa Karantanskog. Tom prilikom ona je i vjerski bila odvojena od Moravske i 
podvrgnuta biskupiji Regensburg, u Bavarskoj. 

Uskoro zatim, nakon oboljenja Arnulfa Karantanskog u Italiji i njegove smrti 899, Savez 
čeških plemena opet je nezavisan, pod vodstvom kneza Vratislava I. koji je naslijedio svoga 
brata Spitignjeva. 

U procesu ujedinjavanja čeških plemena, glavni suparnik plemenu Čeha kojima je, po legendi, 
još Libuša dala, podno Višehrada, podići novi glavni grad Prag bilo je pleme Zličana, 
smješteno u predjelima istočno od Praga, a središte im je bio grad Libice. Oni su zajedno s 
dva ogranka plemena Hrvata, koji su zauzimali veliko područje od rijeke Cidline i gornje 
Labe do Kr-konoša, formirali Zličanski savez plemena. U početku X. st. na čelu toga 
plemenskog saveza bio je hrvatski knez Slavnik. Tijekom X. st. taj se plemenski savez znatno 
proširio prema jugozapadu, sve do oblasti Netolica i Dudleba, na gornjoj Vltavi. 

Međusobne suprotnosti dviju početnih grupacija čeških plemena očitovale su se i u vezi s 
politikom Češke prema Njemačkoj. Kad je ondje 911. umro posljednji njemački potomak 
kuće Karolinga Ludvig Dijete, Vrati-slav I. je smatrao da je nestalo čak i formalne osnove za 
bilo kakvu podložnost Češke Njemačkom kraljevstvu. Čini se da se češki knez nastojao 
osloboditi i crkvene zavisnosti o njemačkim biskupijama, pa se zbog toga sukobljavao s 
Arnulfom, vojvodom Bavarske, ali i sa zličanskim knezovima koji su bili u bračnim vezama s 
kućom Arnulfa Bavarskog. 

Poslije smrti Vratislava, knezom je postao njegov najstariji sin Vaclav Sveti 921-935, dok je 
njegov mlađi brat Boleslav postao vladarem u zemlji Pšovana, sjeverno od Praga, koja je 
prema istoku međašila s oblašću Hrvata. 

U dvadesetim godinama X. st. njemački kralj Henrik I. Ptičar vodio je osvajačke ratove protiv 
Bodrića, Ljutića i Milčana. Krajem toga razdoblja 929 on je u savezu s Arnulfom Bavarskim i 
Zličanima prodro u Češku i primorao Vaclava da ponovo prizna vrhovnu vlast Njemačke i 
obnovi plaćanje godišnjeg danka u novcu i stoci. Ujedno je drezdenska crkva dobila pravo da 
upravlja širenjem kršćanstva u Češkoj, a Vaclav se obavezao da će to širenje podupirati. 

Ali protiv Vaclavove politike popuštanja Nijemcima i širenja kršćanstva podigao je pobunu 
njegov mlađi brat Boleslav. On je Vaclava domamio u svoj zamak 1 ondje ga dao ubiti. Ti su 


događaji bili popraćeni ustankom seljaštva protiv sve jačeg pritiska feudalizacije i 
potiskivanja narodne poganske vjere. 

Iako je izvorna građa o izgrađivanju privrednih i društvenih odnosa u tim razdobljima 
oskudna, neosporno je da se krajem IX. i tijekom X. st. u Češkoj vršio proces feudalizacije, 
povezan s podložnošću Češke Njemačkoj i s organiziranjem crkve na jednakoj osnovi 
feudalnog zemljoposjeda, kao što je to bilo i drugdje u tadašnjoj Evropi. Formiranje prvih 
zametaka velikog zemljišnog posjeda nije moguće pratiti od iskona; no oni nipošto nisu bili 
baština kasnoantičkih odnosa, sa zavisnom radnom snagom na zemlji, kao što je to bilo na 
zapadu od Rajne, na tlu nekadašnjega Rimskoga carstva, nego se izgrađuju prodorom 
feudalnih oblika posjedovanja s područja Njemačke prema istoku i formiranjem autohtone 
političke vlasti u češkim zemljama koja se svojim postanjem zasniva na starijim, rodovskim 
oblicima društvenog poretka. 

Postojanje i jačanje velikog zemljoposjeda u češkim zemljama nesumnjivo se vršilo i 
iskorištavanjem procesa ekonomskog raslojavanja u seoskim općinama u kom su osiromašeni 
seljaci gubili svoju gospodarsku samostalnost u korist bogatijih suseljana ili posjednika već 
formiranih većih i velikih imanja. Ali usporedo s tim procesom, kneževi su svojim 
službenicima davali pravo da umjesto njih s određenih teritorija ubiru dažbine što ih je 
kneževska vlast imala pravo dobivati od sveukupnoga slobodnog stanovništva. Premda time 
nije područje s kog su takvi službenici stjecali pravo ubirati kneževski danak postajalo 
njihovim zemljo-posjedom, ipak je takav odnos užitnika javnopravne dažbine omogućavao 
podvrgavanje stanovništva u feudalnu zavisnost. Zbog oskudnosti izvorne građe taj proces 
pretvaranja ustupljenih kneževskih prihoda kneževskim službenicima u feudalnu rentu kao ni 
nesumnjivo dugotrajni proces pretvaranja slobodnog rodovskog seljaštva u zavisne 
obrađivače veleposjedničke zemlje nije moguće pratiti. No češki izvor X. stoljeća, Životopis 
Sv. Vac-lava, već spominje postojanje zavisnog seljaštva koje obrađuje veleposjed-ničku 
zemlju i obavezno je da radi na veleposjednikovu rezervatu. One pak seljake, koji su sačuvali 
svoju ekonomsku nezavisnost i neokrnjenu osobnu slobodu izvori zovu djedici, za razliku od 
zavisnih seljaka koji nose naziv rustici Postojali su i servi, ali je njihov faktični položaj bio 
srodan položaju zavisnih obrađivača veleposjedničke zemlje, s razlikom što nisu bili osobno 
slobodni, a možda su imali i manje zemljišne čestice s većim radnim obavezama. 

Među imućnim zemljoposjednicima najširi krug čine zemani, posjednici više osnovnih čestica 
zemlje kakve su u prosjeku imali nezavisni seljaci. Njihov zemljoposjed mogao je obuhvaćati 
znatan dio jednoga sela, pa čak i cio njegov teritorij. Dio takvih zemljoposjednika formirao se 
očito postepenim bogaćenjem pojedinih, nekoć ravnopravnih članova seoske općine, ali je 
moguće da su neki od njih svoja imanja stekli kao nagradu za vršenje vojnih ili upravnih 
službi kneževskoj vlasti. 

Češki knez imao je, kao i drugi ranofeudalni evropski vladari, svoju ratnu družinu. Ona je 
pretežno bila konjanička vojska, a pripadnost takvoj kneževskoj družini bila je doživotna. 
Isprva ju je u potpunosti uzdržavao sam knez. Ona je imala pravo sudjelovati u diobi ratnog 
plijena i danka nametnutog pobijeđenom neprijatelju. Vjerojatno je, međutim, da su kneževi s 
vremenom počeli svojim družinicima davati zemlju, naseljenu stanovništvom koje je bilo 
opterećeno državnom javnopravnom danačkom obavezom, zamjenjujući na taj način 
centralizirani oblik uzdržavanja kneževske družine dodjeljivanjem prihoda od neposrednoga 
proizvodnog rada na zemlji. 

U cjelini, proces pretvaranja seljaka, članova slobodnih seoskih općina u zavisne obrađivače 
zemlje koja više nije bila njihovo vlasništvo, nije bio isključivo spontan socijalno-ekonomski 
proces, nego se povezivao s formiranjem državne vlasti i feudalizacijom tj. s davanjem zemlje 
kneževskim službenicima 1 s osnivanjem crkvenih institucija, snabdjevenih ze-mljoposjedima, 
na kojima su obrađivači zemlje pretvarani u podložnike koja se provodila i nasilnim putem, 


pri čemu seljaštvo u X. st. na promjene koje se ostvaruju drastično krnjeći njegova dotadašnja 
prava i interese, reagira pobunama, izrazito usmjerenima protiv procesa feudalizacije i 
kršćanstva kao jednoga od bitno važnih oslonaca u tome društveno-eko-nomskom procesu. 

Knez Boleslav I. 935-967 morao je po dolasku na vlast najprije ugušiti takve seljačke nemire i 
pobune, a zatim je izvršio teritorijalnu reorganizaciju razdijelivši stara plemenska područja na 
nove upravne oblasti. Tim mjerama Boleslavova se vladavina razotkriva, uz svoju 
protunjemačku orijentaciju, kao doba smjene rodovsko-plemenske aristokracije novom ojača- 
lom klasom feudalaca, ovisnih o kneževskoj vlasti. Središtima novih upravnih oblasti postali 
su zamci u koje je Boleslav postavljao svoje namjesnike, koji su imali i vojne i civilne ovlasti 
a nosili su naslov comes ili grof. I u centralnoj državnoj upravi izvršene su promjene: 
komornik je imao upravljati financijama, vladarž kneževskim imanjima, a lovcij kneževskim 
šumama. Ta imenovanja svjedoče o postojanju zasebnih kneževskih zemljo-posjeda koji nisu 
istovjetni naprosto s državnim teritorijem češke kneževine. 

Otonova ratovanja Način dolaska Boleslava L na češko kneževsko prijestolje iskoristio je 
njemački kralj Oton I. da istupi 

kao osvetnik ubijenoga Vaclava I. On je već 936. napao Češku s dvije vojske, ali nije postigao 
nikakav uspjeh. 

Uskoro poslije toga morao je poslati vojsku pod zapovjedništvom feudalca Hermanna protiv 
slavenskih plemena na donjoj Labi, ali ni ti pothvati nisu doveli do namjeravanoga 
podvrgavanja slavenskih zemalja između Labe i donje Odre. 

Početkom 937. započeo je novi niz madžarskih provala preko Karantanije i Istočne marke u 
Bavarsku, Frankoniju i Švapsku i otuda na područje Francuske. 

Ovim ratnim zbivanjima pridružila se višegodišnja borba s njemačkim vojvodstvima. Poslije 
smrti bavarskog vojvode Arnulfa 937, Oton se zaratio s njegovim starijim sinom i 
nasljednikom, uspio ga pobijediti i zbaciti a na njegovo je mjesto postavio njegova mlađeg 
brata Bertolda, kao svoga vazala. 

Nakon toga obnovio je Oton vojnu akciju protiv Polapskih Slavena, ali u toj angažiranosti 
zadesila ga je opća pobuna njemačkih vojvoda, kojoj je na čelu bio njegov mlađi brat Henrik. 
Poslije mnogih ratnih preobrata, god. 939. Otonova je vojska postigla važnu pobjedu u 
Porajnju, kojom su prigodom poginuli vojvoda Lotarin-gije i vojvoda Frankonije, a ostali su 
zavjerenici odlučili da se pokore. 

Lotaringiju je Oton nakon toga predao jednome frankonskom feudalcu Konradu Riđem uz 
uvjet da prihvati vazalski odnos, a Frankonija je pripala izravno kraljevskoj kruni. Bavarsku je 
Oton 948., poslije smrti vojvode Bertolda, prepustio svome bratu Henriku, ali i opet kao 
vazalni teritorij. A 949., nakon smrti saskog vojvode, tu je zemlju stekao Otonov najstariji sin 
Liudolf, oženjen kćerkom umrloga vojvode. 

Tako je u Njemačkoj u razdoblju od 939. do 949. nestalo nezavisnih nacionalnih vojvodstava 
sa samostalnim vladarskim dinastijama. Okoristivši se svojom pobjedom nad svojim 
protivnicima i povoljnim nasljedstvenim okolnostima, Oton je u svih 5 nacionalnih 
vojvodstava raspolagao vojvodskim položajem po svojoj volji i time ih potpuno podvrgao 
autoritetu svoje kraljevske vlasti. 

Unutrašnji odnosi U borbi koja je urodila tako važnim rezultatima Oton se oslanjao na 
crkvene vlasti iskoristivši njihov antagonizam prema teritorijalnoj vlasti vojvoda. Već od 
početka svoje vladavine on je, bez obzira na papinstvo ili pretenzije vojvoda, svagdje 
postavljao biskupe po svojoj volji, pa su crkvom najčešće upravljale ličnosti koje su svoj 
položaj zahvaljivale njemu, a mnogi su od njih bili i članovi njegove bliže ili dalje porodice. 


Tako postavljene biskupe i nadbiskupe Oton je smatrao svojim neposrednim vazalima. Svim 
je njima znatno povećavao imunitetna prava, mnogima je prepustio kraljevsko pravo da kuju 
novac i ubiru teloneum carine, cestarine, mostarine a u pojedinim je slučajevima nekim 
biskupijama odnosno nadbiskupijama kao Spever, Magdeburg, Mainz, Koln dodijelio 
grofovska prava na području grada koji je bio sjedište dotične dijeceze. Budući da je biskupe i 
nadbiskupe smatrao svojim vazalima, on im je posebnim svečanim činom investiturom 
povjeravao njihovu crkvenu funkciju predajući im u ruke biskupski štap kao simbol 
svećeničke službe. Tek poslije toga slijedio je crkveni obred posvećenja. Prigodom takvog 
primanja crkvene službe, biskup je polagao vazalsku zakletvu vjernosti kralju. 

Na temelju takvih odnosa, biskupska vlast u Njemačkoj bila je snažna i nezavisna od 
feudalaca, pa nije već u X. st. bila igračkom u rukama nižih slojeva feudalne hijerarhije, ni 
predmet njihove međusobne borbe za utjecajne položaje i zemljoposjede. Osim toga jačanje 
biskupija, njihovo bogatstvo i neposredna podvrgnutost kralju omogućila je kraljevskoj vlasti 
da iznutra oslabi jedinstvenost područja nacionalnih vojvodstava, a nakon sloma njihova 
ustanka da onemogući ili bar otežava njihovo ponovno osamostaljivanje. 

Politika prema Italiji Ova dva unutrašnjepolitička procesa: jačanje 

i osvajanje Kraljevske vlasti nezavisnosti crkve u odnosu prema lokalnim 

feudalnim vlastima i podvrgavanje nacionalnih 

vojvodstava kralju toliko su uvećala moć Otonova kraljevskog autoriteta da je njegovo 
nastojanje da baštini carski položaj Karolinga podvrgavanjem Italije i čak eventualnim 
uključenjem zapadnofranačkih zemalja u područje svoga utjecaja steklo znatne izglede na 
uspjeh. 

Priliku za ostvarenje glavnoga dijela toga plana pružilo mu je Beren-garovo utamničenje 
Adelaide, udovice kralja Louisa od Provanse, baštinika nasljednoga prava na carski naslov, i 
njezin bijeg u Njemačku radi traženja Otonove pomoći 951. 

Otonovo osvojenje Italskog kraljevstva koje je nakon toga uslijedilo izvršeno je bez teškoća i 
brzo. Zauzevši Paviju, on uopće nije smatrao potrebnim da bude izvršen njegov makar i 
formalan izbor za kralja a ni krunidba, nego je samo na temelju svoje vojne akcije počeo 
upotrebljavati naslov italskoga kralja. Oženivši se još iste godine 951 Adelaidom, pridružio je 
svome osvajačkom uspjehu i njezina nasljedna prava. 

Ali svoj konačni cilj, osvajanje carskog naslova, Oton još ni tada nije mogao postići jer je 
došlo do novoga spleta pobuna u Njemačkoj, koje su kao ishodište imale suparništvo između 
Otonova najstarijeg sina Liudolfa i Otonova mlađeg brata Henrika Bavarskog, a pretvorile su 
se u izvanredno 

razoran građanski rat koji je potrajao više od godine dana. Završio se Otonovom pobjedom i 
dalekosežnom preraspodjelom lenskih posjeda i dostojanstava, na štetu Otonovih protivnika i 
u korist njegovih pristalica. Najistaknutije položaje Oton je u još većoj mjeri koncentrirao u 
rukama članove svoje obitelji. Lotaringiju je oduzeo svome zetu Konradu, koji se pridružio 
pobunjenicima, i dao je svome bratu Brunonu, nadbiskupu Kolna; Bavarsku je ostavio svome 
bratu Henriku, a Švapsku je predao njegovu zetu, grofu Burkhardu; nadbiskupom Mainza 
postao je Otonov vanbračni sin Vilim. 


Nova etapa ratovanja Već za trajanja građanskog rata Madžari su obnovili 

provale na područje Njemačke. Iscrpljenost cijele 

zemlje nakon završetka borbi omogućila im je nove nalete. Godine 954. oni su bili osobito 
strašni. Madžarski odredi opustošili su najprije Lotaringiju, pa su zatim preko Reimsa zašli u 
Burgundiju i Provansu, odakle su se preko Lombardije vratili u Panoniju. 

Iduće godine 955 Madžari su ponovili svoju provalu s još jačim snagama. Opustošili su 
Bavarsku i dio Švapske pa su počeli opsjedati snažno 

utvrđeni Augsburg. 

Izuzetno velike opasnosti od njihovih razornih napada navele su, međutim, njemačke feudalce 
da izobilno priteknu u pomoć kralju. Na Leš-kome polju, južno od Augsburga, Otonova 
vojska, kojoj su se pridružile i znatne snage češkoga Kneza Boleslava L, postigla je veliku 
pobjedu 15. VIII. 955.. Napadači su bili gotovo potpuno uništeni. Otada madžarske invazije u 
Srednju i Zapadnu Evropu naglo jenjavaju i ubrzo sasvim prestaju, a taj prvobitno nomadsko- 
stočarski i ratnički narod prelazi na sjedilački, agrarni život u ravnicama srednjeg Podunavlja. 
Poslije pobjede nad Madžarima Oton je odlučio zadati odlučan udarac i Polapskim Slavenima. 
Ali dok je borba s Madžarima bila obrambeni rat, vojevanje na istoku od Labe bilo je 
osvajački pothvat, popraćen etničkim uništavanjem stanovništva na velikim prostranstvima. 
Za vrijeme građanskoga rata u Njemačkoj Oton je vođenje tih pothvata prepustio šaškom 
markgrofu Geronu. On je svojim okrutnostima izazvao opći ustanak Po-lapskih Slavena 945; 
ali on je u krvi ugušen, i njemački su osvajači učvrstili svoju vlast sve do Niše i Donje Odre. 
Na osvojenom području počelo je obilno darivanje velikih zemljoposjeda njemačkim 
feudalcima. Na svim strateški važnim položajima oni su podizali zamkove s njemačkom 
posadom, pa su otuda vladali cijelom okolicom. Slavensko je seljačko stanovništvo silom 
oružja bilo primorano plaćati državni danak i feudalnu zemljišnu rentu u obrocima od uroda i 
kulučenjem. Upokoravanju slavenskog stanovništva imalo je pridonijeti i širenje kršćanstva. 
Još od 937. jedan od centara za širenje kršćanstva u slavenske zemlje postao je Magdeburg, na 
lijevoj obali Labe, a 948. osnovane su biskupije u Brandenburgu i Havelbergu u zemlji 
Ljutića, sa istom zadaćom. 

U vrijeme najžešćih madžarskih provala u Njemačku 954. i 955 Po-lapski su Slaveni pokušali 
zbaciti njemačku vlast novim ustankom, ali su Nijemci, u veoma kritičnoj situaciji, usprkos 
teškim gubicima, izvojevali pobjedu, nakon koje su izvršili skrajnje okrutne pokolje potkraj 
955. Ta zvjerstva onemogućila su nove oslobodilačke pokrete Slavena za punih 25 godina. 

Postignuće carskog Nakon događaja koji završavaju u god. 955. Oton I. dostojanstva je 
ponovo mogao usredotočiti pažnju na svoje šanse 

u Italiji. On je ondje 951. bio prepustio Berengaru II. od Ivreje, svome nekadašnjem 
suparniku, da upravlja Italijom kao njegov namjesnik, da bi sam nesmetano mogao pristupiti 
sređivanju prilika u Njemačkoj. Ali Berengar je u Italiji uveo režim nasilja, a i papa Ivan XII., 
sin spoletanskog vojvode Alberiha, pridružio je poslije smrti svoga oca 954 Spoletansko 
vojvodstvo Papinskoj državi; usto je nastojao zavladati i nad Beneventom i Kapuom. Tako je 
sada Oton imao u Italiji, ne dva saveznika, kako je očekivao, nego dva snažna i opasna 
protivnika. To ga je navelo da obnovi vojnu intervenciju. Prvi pokušaj što ga je prepustio 
svome sinu Liudolfu završio je neuspješno jer se Liudolf u Italiji razbolio i umro 957. 

Papine pretenzije da razvije znatnu svjetovnu moć pobudile su međutim tešku omrazu protiv 
njega, utoliko više što je živio skrajnje raspus-nim životom. Ugrožen zavjerama, Ivan XII. 
odlučio je da izmijeni svoj stav prema njemačkom kralju pa mu je uputio poziv da zaštiti 
papinstvo i svoju vlast nad Italijom. 

Ljeti 961. Oton se tome pozivu s pristankom njemačkih velikaša odazvao. Bez većih zapreka 
dopro je do Rima i ondje, prije ulaska u grad, pred papinskim izaslanicima položio zakletvu 
kojom se obavezao: da neće ništa poduzimati protiv časti i interesa papinstva; da neće 


sudovati u Rimu bez papina pristanka; da se neće upletati u upravljanje papinskom državom; 
da će štititi nepovredivost papinskih zemljoposjeda. Za uzvrat, papa se zakleo da neće 
pomagati kraljeve neprijatelje. Nakon toga, početkom veljače 962., Oton i Adelaida okrunjeni 
su u crkvi Sv. Petra carskom krunom. 

Svega deset dana nakon krunidbe održan je u Rimu koncil na kom je papa odobrio osnivanje 
nadbiskupije u Magdeburgu s nadležnošću nad slavenskim, već osvojenim i još neosvojenim 
zemljama. Time je papinstvo odobrilo Otonovu politiku podjarmljivanja slavenskih zemalja, 
bez obzira na zločinstva koja su ondje vršena, u interesu proširenja i njemačke i crkvene 
vlasti. 

Dobivši sve koncesije koje je želio, Oton je 13. II. 962. objavio tzv. Otonove privilegije. 
Njima su bile potvrđene donacije Pipina Maloga i Karla Velikoga papinstvu, ali je car ujedno 
definirao i svoje pravo nadzora nad upravom u Papinskoj državi. Njegovi posebni 
predstavnici morali su mu o toj upravnoj djelatnosti podnositi svakogodišnji izvještaj. U 
pogledu biranja pape određeno je da ono mora biti izvršeno prema crkvenim kanonskim 
propisima, ali izabrani papa mora najprije caru položiti zakletvu vjernosti, a tek nakon toga 
može biti posvećen crkvenim obredom. 

Sadržajem Otonovih privilegija bile su u potpunosti poništene bitne obaveze na koje se Oton 
zakleo prije ulaska u Rim. Oslanjajući se na primjer Karla Velikoga, Oton je sebe smatrao 
seniorom papinstva u njegovu svojstvu poglavara Papinske države, a u pogledu pape kao 
poglavara kršćanske vjere usvojio je položaj zaštitnika i staratelja nad crkvom kao vjerskom 
ustanovom u cjelini. Taj je odnos značio faktično podvrgavanje crkve državi. 

Carska kruna Otona I. 

Usprkos dubokom nezadovoljstvu što ga je takav ishod pobudio među svećenstvom, pa čak i 
kod rimske i italske aristokracije uopće, Otonov sistem supremacije Carstva nad papinstvom 
održao se još stotinu godina, sve do rezultata onih borbi što ih je poveo Grgur VII. Ali da bi te 
izmjene mogle biti ostvarene, papinstvo je prethodno moralo proživjeti duboke i svestrane 
preinake svojih moralnih kvaliteta što su nikle i pobijedile na temelju ideja i stremljenja 
klinijevskih i lotaringijskih reformatora u X. i XI. stoljeću. 

XII. EPOHA PREVLASTI NJEMAČKO-RIMSKOG CARSTVA U EVROPI 

1. ODNOSI DO POČETKA BORBE ZA INVESTITORU 

Italski problemi Otonov režim u Italiji urodio je gotovo neposredno nakon njegove krunidbe 
pobunom tadašnjih najvažnijih političkih faktora na Poluotoku: papinstva i italske 
aristokracije, i primorao ga na njegov treći vojni pohod u Italiju. Rezultat je bio utamničenje 
prvaka aristokracije i nekadašnjeg kralja Italije Berengara II. i svrgavanje pape Ivana XII. 
Nakon toga je po Otonu imenovani protupapa Leon VIII. 963. na crkvenom sinodu u Rimu 
ozakonio odredbe Otonovih privilegija o papinu obaveznom polaganju zakletve vjernosti caru 
prije crkvenog obreda posvećenja. To je značilo da su sada i crkveni zakoni priznavali pravo 
cara da postavlja papu i bude njegov lenski gospodar, što mu je, po načelima feudalnih 
seniorsko-vazalskih odnosa, omogućavalo 1 da ga s toga položaja ukloni kad bude smatrao da 
se papa ogriješio o svoju obavezu odanosti caru. 

Čim se, zatim, Oton vratio u Njemačku, pobuna je izbila ponovo i tek je njegov četvrti vojni 
pohod u Italiju 966 krvavim represalijama ugušio svako protivljenje. Radi osiguranja 
nametnutih odnosa, car je na Božić 967. dao u Rimu carskom krunom okruniti i svoga sina 
Otona II. 

Trenutna pacifikacija sjeverne i srednje Italije navela je Otona da svoje italske planove proširi 
prema jugu, na nominalno vazalna langobard-ska vojvodstva i na bizantska uporišta u Apuliji 
i Kalabriji. 


Svoju namjeru da stekne i bizantske posjede car je najprije pokušao ostvariti planom da svoga 
sina Otona II. oženi bizantskom princezom. Kad je taj projekt u Carigradu odbačen s 
prezirom, došlo je do vojnog pothvata 968-969 koji je također završio neuspjehom. Tek nakon 
dolaska Ivana Cimiska na vlast Bizant je pristao da njemačko-rimskom vladaru dade jednu 
carevu rođaku za ženu Teofano. Taj je diplomatski brak 972 značio neizravno priznanje 
carskog naslova što ga je njemačka vladarska kuća stekla oružjem; ujedno on je donio 
smirenje Južnoj Italiji, ali je teritorijalni odnos na jugu Apeninskog poluotoka ostao 
nepromijenjen. 

Polapski Slaveni Kompromis s Bizantom i Otonova pobjeda nad papinstvom i italskim 
velikašima omogućili su caru da se ponovo angažira u Njemačkoj i na području germanskog 
nadiranja u slavenske zemlje između Labe i Odre. 

Poslije Otonovih uspjeha protiv Polapskih Slavena u god. 955. još uvijek nije bilo moguće 
ostvariti potpunu aneksiju tih područja. Stoga je carska vlast podvlašćenje i germanizaciju 
slavenskih oblasti na istoku od Labe pripremala sistematskim širenjem kršćanstva. U tu svrhu 
na slavenskom je području osnovano više biskupija koje su bile podvrgnute novoosnovanoj 
nadbiskupiji u Magdeburgu kao glavnom organizacijskom središtu misionarske djelatnosti. 
Nova crkvena središta bila su veoma aktivna. Stjecala su velike ze-mljoposjede i forsirala 
pokrštavanje. Ali uspjesi su bili maleni. Poneki od slavenskih lokalnih knezova primali su 
kršćanstvo, ali je stanovništvo pružalo otpor braneći zajedno s vjerskom 1 svoju etničku i 
političku posebnost. 


Poljska U vrijeme njemačkih nasrtaja na samostalnost Polapskih Slavena, u pozadini 
neposredno ugroženih područja formirala se nova politička organizacija slavenskog 
stanovništva. Bila je to ranosrednjo-vjekovna Poljska. 

Prema podacima anonimnoga Bavarskog Geografa iz 2. polovice IX. st. teritorij Poljske 
sastojao se u početku IX. st. od tridesetak posebnih plemenskih kneževina. Na čelu svake od n 
i ih stajala je zemljoposjednička aristokracija koja se formirala pretvaranjem pradavne 
rodovske, ratničke aristokracije u sloj utjecajnih zemljoposjednika. Njihove zemlje obrađivala 
je zavisna ili neslobodna radna snaga. Bili su to pretežno nekadašnji ratni zarobljenici ili 
stanovništvo ratom pokorenih oblasti. Ali izvan područja što su ih pripadnici aristokracije 
pretvorili u svoje vlasništvo, većina je stanovnika živjela u starinskim rodovskim 
organizacijama i slobodnim rodovskim selima. 

Tijekom IX. st. formirala se iz kruga zemljoposjedničke aristokracije kneževska vlast. 
Vjerojatno je da je knez isprva bio tek vojni zapovjednik četa s područja jedne plemenske 
oblasti, bez izrazitih vladarskih ovlaštenja. Ali ratnička moć i bogaćenje što je proizlazilo iz 
vojnih pothvata širilo je kneževske kompentencije i pretvaralo tu funkciju u političku vlast. 

U drugoj polovici X. st. može se pratiti proces stapanja prvobitnih plemenskih kneževina u 
veće političke cjeline. Najbrže se taj proces vršio u Pomorju, između donje Odre i Visle. Tu je 
već u IX. st. bilo primorskih gradova sa zamecima obrta i pomorske trgovine, kao što su bili 
Volinj, Šće-ćin i Gdanjsk. Na rano formiranje Pomorskog vojvodstva možda su utjecale stalne 
opasnosti od pljačkaških napada skandinavskih i danskih Normana. 

I na jugu Poljske počelo se u IX. st., oko plemena Vislana, formirati šire političko područje 
pod nazivom Mala Poljska, koje je, južno i jugoistočno od Krakova, obuhvaćalo i zapadne 
dijelove teritorija zakarpatske Velike ili Bijele Hrvatske o kojoj govori car Konstantin 
Porfirogenet. 

U vrijeme velikomoravskog kneza Svjatopluka područje Male Poljske je za jedno desetljeće 
između 875. i 885 ušlo u sastav Velikomoravske kneževine. U tom razdoblju vršeno je 


pokrštavanje malopoljskog stanovništva po staroslavenskom obredu Metodijevih misionara. U 
prvoj polovici X. st. teritorij Male Poljske opet gubi svoju samostalnost i privremeno ulazi u 

sastav češke države. U jednakom položaju našlo se i skrajnje jugozapadno poljsko kneževstvo 
koje se formiralo oko plemena Sležana. 

Presudno veliku važnost za političku budućnost Poljske imalo je pleme Poljana, naseljeno na 
obalama donjeg Buga i rijeke Narev i koje ie oku-pivši nekoliko susjednih plemena formiralo 
vojvodstvo Velika Poljska. Središte mu je bio grad Gnjezno, a kneževsku vlast imala je 
porodica Po-pelida. Prvi njen poznati predstavnik bio je knez Ziemovit. Za njegove vladavine 
teritorij Velike Poljske proširio se na zapadu do Odre a na istoku do okuke Visle, obuhvativši 
Kujaviju, te na gornjoj Varti oblast Lenčicana i plemena Saradzana. 

U vrijeme Ziemovitova unuka Mješka I. 960-992 širenje Velike Poljske nastavlja se dalje, u 
prvom redu prema sjeveru, na područje Pomorja. Ali tu se Mješko sudario s koalicijom u koju 
je ušlo pomoransko pleme Volinjana i Ijutićko pleme Redarijaca, a pridružio im se saskigrof 
Vihman, koji je bio u neprijateljstvu sa carem Otonom I. Budući da je ta koalicija 963. 
porazila Mješkovu vojsku, velikopoljski je knez stupio u savez sa carem. U isto vrijeme 
Mješko je sebi osigurao i oslon na Češku, koja je nakon poraza Madžara na Lechu 955 
izvanredno oiačala pripojivši zaredom Moravsku, Slovačku i Šlesku. Ta politika dovela je do 
Mješkova braka s kćerkom češkoga kneza Boleslava I., Dubravkom 965 i, zatim, do 
prodiranja kršćanstva latinskog obreda iz Češke u Veliku Poljsku. Osnovana je i poljska 
biskupija u Poznanju, ali ona nije bila podređena njemačkim nadbiskupijama nego izravno 
papinskoj vlasti u Rimu. 

Oslonivši se na svoju povezanost sa Češkom i uzdajući se u savez s carem, Mješko je 967. 
svojoj kneževini pripojio cijelo Pomorje. Otpor njemačkih velikaša tome proširenju poljske 
države a, zatim, i intervencija samoga cara Otona primorala je Mješka da god. 973., na 
svečanom državnom saboru u Ouedlinburgu, prizna da Zapadno Pomorje drži u svojstvu 
careva vazala, s obavezom da mu za tu zemlju plaća godišnji danak. 

Predviđajući opasnost da se to podvrgavanje njemačkoj supremaciji protegne i na cio državni 
teritorij Poljske, Mješko je prihvatio nominalnu zavisnost Poljske od papinskog prijestolja, jer 
je mogao smatrati da je papinstvo trajni, otvoreni ili prikriveni neprijatelj carevih težnji za 
sve-vlašću nad crkvom i nad drugim narodima. U isto vrijeme Mješko je pomagao one 
njemačke feudalce koji su očitovali svoje neprijateljstvo prema Otonu I. 

Doba Otona II. Ta su neprijateljstva neobuzdano izbila tek nakon smrti Otona I. 973. Iako su 
Otona II. 973-983 priznali svi velikaši, već je 974. došlo do opasne zavjere Otonova bratića, 
bavarskog vojvode Henrika II. Svadljivog, komu su se uz druge velikaše pridružili i češki 
knez Boleslav II. 967-999 1 poljski knez Mješko I. Ali pobuna je bila suzbijena, a bavarski je 
vojvoda morao izbjeći u Češku. 

Uporno nastojanje Bavarske da se osamostali sugeriralo je caru da njezin prostrani teritorij 
razmrvi. U tu svrhu formirao je 1 posebno Ka-rantansko vojvodstvo, koje je obuhvaćalo 
Karantansku marku na srednjoj Muri, Štajersku marku na Dravi oko Ptuja, Kranjsku marku na 
gornjoj Savi, Veronsku ili Furlansku marku te Istarsku marku; 2 Istočnu marku kasniju 
Austriju kojoj je na čelo postavio Liutpolda iz grofovske 

obitelji Babenbergovaca; 3 marku Nordgau, od Niirnberga do češke granice. Vojvodom 
preostataka nekadašnje velike Bavarske postao je carev nećak Oton Švapski. 

Važne vojne uspjehe postigao je Oton II. suzbivši pokušaj danskog kralja Haralda Plavozubog 
da provali u Šašku, i pokušaj francuskog kralja Lotara III. da Njemačkoj preotme Lotaringiju. 
Nakon toga mogao je obnoviti osvajačku politiku svoga oca u Italiji. Iako je u sjevernoj Italiji 
postigao vojne uspjehe, a u Rimu ponovo doveo na papinsko prijestolje svoga izabranika 
umjesto njegova prethodnika, koga je rimska feudalna aristokracija protjerala, ipak, u južnoj 
Italiji nije uspio ni pokoriti langobardsko vojvodstvo, niti protjerati Saracene. 

Ti neuspjesi ohrabrili su careve neprijatelje 1 u Italiji, iu Njemačkoj, a Polapski su Slaveni 
digli opći ustanak. U pripremama da najprije nadvlada teškoće u Italiji, Oton II. se razbolio i u 
28. godini života umro 983. 

Oton III. Nasljednikom mu je postao trogodišnji sin Oton III. 983- 1002, a regentsku je vlast 
preuzela njegova majka, bizantska princeza Teof ano. 

Njezina vladavina ostvarila je kratko razdoblje unutrašnjeg smirenja u Njemačkoj i Italiji, a 
vanjske opasnosti s istoka smanjio je rat između češkoga kneza Boleslava II. i poljskog kneza 
Mješka L, u kom je Mješko preoteo Boleslavu dio poljskih zemalja Šlesku i dio Male Poljske, 
osim krakovske oblasti. Time oslabljena Češka zapala je u unutrašnju krizu. 

Ondje je, naime, 982. praškim biskupom postao Vojtjeh, sin Slavnika, kneza u Zličanskoj 
oblasti, koja je još čuvala svoju starinsku posebnost. Oslanjajući se na veliki utjecaj Vojtjeha, 
rod Slavnika je veoma ojačao. To je navelo kneza Boleslava II. da uništi autonomiju Zličanske 
oblasti. I sam Vojtjeh kasnije: Sv. Adalbert morao je pobjeći u Rim, a Boleslavova vojska je 
osvojila grad Libice, poubijala sve članove roda Slavnika i konačno pripojila Zličansku oblast 
Češkoj. Protjerani biskup Vojtjeh stekao je uskoro u tadašnjem kršćanstvu slavu sveca i 
mučenika. Iz Rima je otišao u Poljsku i otuda u Prusiju da ondje poganima propovijeda 
kršćanstvo, ali je već 997. bio ubijen. 

Nakon smrti carice Teofano 991 a zatim i smrti bake Otona III., Ade-laide 996, koja je od nje 
preuzela regentsku vlast, Oton III. je kao šesnaestogodišnji mladić preuzeo vladarsku dužnost. 
Po majci Grk, a odgojen na visokoj razini klasičke obrazovanosti, on je smatrao svojom 
najvažnijom dužnošću da u Rimu stekne carski naslov i svoju vladavinu prilagodi tradicijama 
Rima i Carigrada. 

Pripremivši vojnu u Italiju, odredio je da ondje za novoga papu poslije smrti Ivana XV. 996 
izaberu njegova bratića u 2. koljenu, Bruna Karan-tanskog, koji je kao papa uzeo ime Grgur 
V. Još iste godine taj ga je njegov bliski rođak i prvi papa njemačke narodnosti okrunio za 
cara. 

Kao uvjereni pristalica crkvene reforme, Grgur V. je vodio neumoljivu borbu protiv simonije i 
drugih poroka u životu tadašnjeg svećenstva. Time je izazvao nezadovoljstvo pa ga je urota 
rimske svjetovne aristokracije zbacila i postavila protivupapu. To je postalo povod za 2. 
pohod Otona III. na Rim. Oružanom silom pobio je buntovnike a protivupapu uklonio 998 
vrativši Grgura V. na njegovu funkciju. 

32 Srednjovjekovno doba povijesnog razvitka 

Isusova smrt na križu. TZV. Gerov križ iz Kolna, 2. pol. X. st. 

Kad je već iduće godine Grgur umro, na carevu je preporuku za papu izabran nekadašnji 
Otonov učitelj, nadbiskup Reimsa i, kasnije, nadbiskup Ravenne Gerbert. On je uzeo ime 
Silvestar II. želeći time evocirati uspomenu na papu Silvestra L, kome je, prema tradiciji i 
tvrdnjama tzv. Konstan-tinove darovnice, car Konstantin Veliki prigodom prijenosa carske 
prijestolnice iz Rima u Carigrad predao supremaciju nad svjetovnim vlastima na 

Zapadu. 


Novi je papa, naime, smatrao da je borba za istinski kršćanski život čovječanstva bitna zadaća 
crkve, a da državna vlast takvoj crkvi treba da bude oslonac i branič. U tome smislu Silvestar 
II. je težio jačanju carske vlasti i njenom univerzalizmu, ali sa svrhom da ona time omogući 
svjetski poredak na temelju kršćanskih načela i ideala. Zbog toga, po njegovu mišljenju, 
carstvo ne smije oružanom silom osvajati tuđe zemlje nego ih mora pridobivati za kršćanstvo, 
ostavljajući im političku autonomiju, u očekivanju da će ih vjerska pripadnost kršćanstvu 
sjediniti u sveopću zajednicu s kršćanskom carskom vlašću na čelu. 

Na temelju tih načela, ali na razini znatno bližoj konkretnoj stvarnosti tadašnjega vremena, 
Oton III. se trudio izgraditi odnose prema tri svoja susjeda: prema Madžarskoj, Poljskoj i 
Češkoj. 

U Madžarskoj je još biskup Vojtjeh Sv. Adalbert god. 985. u Ostro-gonu pokrstio sina 
madžarskog kneza Gejze, Vaika, koji je pri tom uzeo ime Stjepan I, a Silvestar II. je po 
dolasku na papinsko prijestolje formirao zasebnu madžarsku nadbiskupiju sa sjedištem u 
Ostrogonu, izravno podvrgnutu papinskoj vlasti. U isto vrijeme papa je Stjepanu I. priznao i 
kral ip 

U Poljskoj je sam Oton III. otišao u Gnjezno da se pokloni grobu Sv. Adalberta Vojtjeha koji 
je bio ondje sahranjen nakon pogibije u Pruskoj. Tom je prilikom i u Gnjeznu osnovana 
samostalna poljska nadbiskupija 1000, također izravno podređena papinstvu, a poljskom 
knezu Boleslavu Hrabrom dano je carsko odobrenje da uzme kraljevski naslov. 

Podjednaka politika prema Češkoj nije, međutim, mogla biti dovoljno efikasna zbog 
unutrašnjih borbi koje su zahvatile tu zemlju nakon smrti Boleslava II. 999. 

U skladu sa svojom imperijalnom koncepcijom vladanja, Oton III. je sve do 999. stalno 
stolovao u Rimu, okružen bizantskim ceremonijalom. Državnu upravu organizirao je također 
po bizantskom uzoru, ali ne zasebno za Njemačku i zasebno za Italiju, nego ju je sjedinio, pri 
čemu je sve više funkcionara iz Italije dolazilo na visoke položaje u Njemačkoj. 

Izvanredno favoriziranje crkve i velika strogost Grgura V. u primjeni reformnih načela 
izazvala je snažna nezadovoljstva u Rimu, pa je Oton III. morao potajno izbjeći iz grada na 
sjever Italije. Pripremajući i svoj treći pohod na Rim, on je 1002. umro dosegavši tek 
dvadesetidrugu godinu života i ne ostavivši potomstva. 

Henrik II. lime se i u Njemačkoj i na carskom prijestolju postavilo pitanje nasljedstva. Od 
triju pretendenata velikaši su se opredijelili za Henrika Bavarskog, koji je bio unuk brata 
Otona L, i on je u Mainzu okrunjen za kralja 1002-1024. 

Iako je novi vladar bio veoma religiozan i željan da njegova vladavina bude doba mira i 
pravičnosti, njegova su dva desetljeća bila ispunjena oružanim sukobima. 

Najdugotrajnije borbe vodile su se s Poljskom. Ondje je kneževsku vlast preuzeo Mješkov sin 
Boleslav Hrabri 995-1025. On je 1001. okončao svaku zavisnost Poljske o Njemačkoj, a 
zatim je od novoga njemačkog kralja dobio Lužicu kao lenski posjed, dok je Meissensku 
marku osvojio oružjem. U vrijeme sporova što su izbili u Češkoj još nakon smrti kneza 
Boleslava II. 999 on je toj kneževini preoteo daljnje dvije poljske zemlje, dotada u češkoj 
vlasti: Krakovsku oblast i Šlesku te povrh toga i Slovačku. 

Nastavak borbi među sinovima Boleslava II. u Češkoj omogućio je Boleslavu Hrabrom da 
1003. u toj zemlji intervenira još jednom. Taj put on je cijelu Češku i Moravsku pripojio 
poljskoj državi. Tako je na golemom prostranstvu od Baltika do srednjeg Dunava formirana 
velika slavenska država, koja je svojom snagom u velikoj mjeri ugrožavala interese 
Njemačke. 

Ali Henrik se nije mogao oduprijeti takvom razvitku događaja jer je bio zauzet neprijateljskim 
istupima njemačkih velikaša, uzurpacijom mark-grofa od Ivreje u Italiji, koji se ondje 


proglasio kraljem, a i potrebom da intervenira u Rimu, gdje je feudalna aristokracija 
postavljala pape po svojoj volji jer od smrti Otona III. više nije bilo okrunjenog cara. 

Prvi pokušaj Henrika II. da sredi prilike u Italiji završio se potpunim neuspjehom i on se 
morao povući u Njemačku 1004 da bi se ondje hitno suprotstavio poljskoj opasnosti. U tu 
svrhu Njemačka je formirala snažnu koaliciju u koju su ušli prognani češki knezovi Jaromir i 
Oldržih sinovi Boleslava II. te Madžari i polapski Ljutići, ugroženi poljskom ekspanzijom. 
Borbe su nakon više od godine dana završile mirom 1005 po kome se Češka otela poljskom 
vrhovništvu, a vlast je u njoj stekao Jaromir, ali kao vazal njemačkoga kralja; Lužica je 
pripala Njemačkoj, a Poljska je zadržala Moravsku i Slovačku. 

Takvim rješenjem ostao je nezadovoljan Jaromirov mlađi brat Oldržih. Apeliravši na pomoć 
Nijemaca, on je uspio bratu preoteti kneževsku vlast, ali je Češka pri tome zapala u još dublju 
zavisnost od Njemačke 101213. U vrijeme takvog pogoršanja situacije na njenim južnim i 
zapadnim granicama, Poljska je bila upletena još i u spor s knezom Kijevske Rusije 
Vladimirom Svjatoslavićem 980-1015 zbog područja tzv. Červonske zemlje između Sana i 
Buga koje je kijevski knez 981. pripojio svojoj državi. Vladimir je nastavio proširivati svoje 
posjede prema zapadu i nakon toga uspjeha. Prema navodima najstarijih ruskih kronika, knez 
Vladimir je 992. pošao u rat i protiv Hrvata koji su boravili na sjevernim i istočnim 
obroncima Karpata, na otegnutom području od rijeke Dunajec, jugoistočno od Krakova, preko 
gornjeg Visloka, gornjeg Sana, gornjeg Dnjestra i Strija, sve do rijeke Bistrice i gornjeg Pruta 
kod Kolomije. Čini se da je tom prigodom istočni dio zakarpatskih Hrvata od rijeke Vislok do 
gornjeg Pruta ušao u sastav Kijevske države, dok je zapadni ostao u granicama 

Poljske. 

Zavjera Vladimirova najstarijeg sina Svjatopolka koji je bio oženjen kćerkom Boleslava 
Hrabrog protiv oca 1013 1 Vladimirove represalije prema sinu navele su Boleslava da se 
angažira na istoku, u interesu svoga zeta a i da bi u svoj posjed vratio Červonsku zemlju. Tom 
intervencijom omogućio je njemačkom kralju da ostvari svoj drugi vojni pohod u Italiju. Taj 
put Henrik je primorao papu da ga u Rimu 1014 okruni za cara, ali se zatim povukao u 
Lombardiju prepustivši samom papinstvu neposrednu upravu nad područjem Papinske države. 
Odnosi su se međutim još jednom do skrajnosti zamrsili. Boleslav se vratio iz Rusije i zauzeo 
Lužicu, ali se zatim i opet morao uplesti u razračunavanja u Kijevu među sinovima kneza 
Vladimira, dok je car Henrik bio prisiljen braniti svoje posjede u Flandriji i intervenirati u 
kraljevstvu Arelat tj. u sjedinjenoj Gornjoj i Donjoj Burgundiji, poč. od 933 protiv tamošnjih 
feudalaca koji su ugrožavali njegova ujaka, kralja Rudolfa III. To štićeništvo Njemačke nad 
Arelatom koje je ostvarivao još Oton I., protiv pretenzija tadašnjega kralja Italije, Huga od 
Arlesa sada je rezultiralo obavezom Rudolfa III. da će kraljevstvo Arelat poslije svoje smrti 
ostaviti u nasljedstvo Henriku II. 

Na drugoj strani Evrope, Boleslav Hrabri je dotle zauzeo Kijev 1018, vratio na prijestolje 
svoga zeta Svjatopolka, ali je na povratku od Kijevske Rusije otcijepio Červonsku zemlju. 

Za vrijeme te zauzetosti dvojice moćnih vladara na dva oprečna kraja Evrope, izbio je rat 
između poganskih Ljutića i kršćanskih Bodrića koji je završio pobjedom Ljutića i porazom 
kršćanstva, koje se u tim polapskosla- 

venskim oblastima oslanjalo na njemačko svećenstvo. Time su se obje sjevernije 
polapskoslavenske zemlje oslobodile zavisnosti o Njemačkoj. 

Do kraja svoje vladavine 1024 Henrik II. je pretežno nastojao jačati svoj položaj u Italiji. Ali 
ni treći njegov vojni pohod onamo nije postigao uspjeh. U Papinskoj državi potpuno su 
zagospodarili svjetovni feudalci. Na jugu, Bizant je ojačao svoje pozicije i učvrstio svoju 
vrhovnu vlast nad langobardskim vojvodstvima. 


Henrikova vladavina je izgradila za budućnost veoma važne odnose na području crkvene 
politike u Njemačkoj. Prihvaćajući i pomažući klinijev-sku i lotaringijsku reformu, on je 
smatrao da će se discipliniranje svećenstva moći najuspješnije ostvariti ako ono dospije pod 
strog nadzor svjetovne vlasti nad djelatnošću crkvenih ustanova. U tu je svrhu insistirao na 
isključivo svome pravu da imenuje i postavlja poglavare biskupija i samostana. Svoj je utjecaj 
nametao crkvi i u pitanjima dogme. Premda su pod njegovom upravom uspjesi reformnog 
pokreta bili znatni, u biti se pod nadzorom kraljevske vlasti izgrađivala nova, snažna crkvena 
hijerarhija: reformirani samostani bili su striktno podvrgnuti svojim područnim biskupima, a 
oni, iako kao svećenici pretežno dostojne ličnosti, bili su podvrgnuti kralju. Njihova javna 
djelatnost služila je ozdravljivanju crkvenog života, ali je u isti mah bila i snažan oslonac 
kraljevske vlasti protiv velikaša. U tome smislu, ostvareni je odnos, iako u drukčijim 
okolnostima, obnavljao savez kraljevske vlasti s visokim svećenstvom, kakav je obilježavao i 
politiku Otona I. 

U Italiji je Henrik II. zauzimao jednako stanovište i prema papi. Na koncilu u Rimu, 
prigodom svoje krunidbe 1014, debatom je upravljao car a ne papa, koga je Henrik tretirao 
samo kao posebno uglednog velikosvećenika, podložnoga vladarevoj volji. Budući da car nije 
uspio Italiju podvrći svojoj faktičnoj vlasti, takvo je slabljenje papina autoriteta u Italiji 
urodilo samo jačanjem svjetovnih feudalaca na području Papinske države. Ostavši bez 
oslonca na biskupe, koji su se pokoravali kraljevoj volji, papinstvo je bilo izručeno 
neograničenoj samovolji oružane sile feudalaca. Tako je Henrik II. sticajem povijesnih 
okolnosti, crkvu u Njemačkoj podvrgao sebi, a u Italiji, napose u Papinskoj državi, prepustio 
je feudalnoj anarhiji. U krajnjem ishodu, njegova je crkvena politika doduše uvelike 
pripomogla discipliniranju svećenstva, ali skučavanjem crkve pod prevlast države pripremala 
zaoštravanje sporova koji će do svoga vrhunca doprijeti još prije kraja XI. stoljeća. 

Konrad II. Henrik II. nije imao izravnog potomstva. Ali ipak, nasljedstveni princip koji je 
prigodom Henrikova dolaska na vlast stekao priznanje, utjecao je na izbor novoga kralja, pa 
su se velikaši opredijelili za prapraunuka Otona I., Konrada II. 1024-1039, Budući da su 
njegova obiteljska imanja bila u Frankoniji, smatra se osnivačem nove, frankonske dinastije 
na njemačkom kraljevskom prijestolju. 

Novi je vladar po svojim sklonostima bio ratnik, a upravo su ta njegova svojstva bila nužna 
nakon Henrikovih brojnih vojničkih neuspjeha. On je zahtijevao bezuvjetno pokoravanje i 
svjetovnih i crkvenih velikaša kraljevu autoritetu, a njegova ratnička aktivnost nije služila ni, 
posebice, 

širenju kršćanstva, ni afirmaciji carske univerzalističke zamisli nego naprosto proširenju i 
jačanju njemačke države. 

Odmah na početku Konradove vladavine nastupilo je olakšanje pritiska iz Poljske. Boleslav 
Hrabri se 1025., nakon niza uspjeha, okrunio kraljevskom krunom, ali je umro još iste godine. 
Njegov sin Mješko II. 1025- 1034 okrunio se također kraljevskom krunom ne zatraživši 
odobrenje njemačko-rimskoga cara. Očekujući izbijanje novoga sukoba, sklopio je obrambeni 
savez s Madžarskom i pri tom joj prepustio Slovačku. Ali do rata s Njemačkom došlo je tek 
nakon tri godine, 1028., jer je u Poljskoj izbio nasljedstveni spor s Mješkovim mlađim 
bratom, a Konrad je u proljeće 1026. morao u Italiji suzbijati pobunu protiv njemačke 
supremacije. Svladavši oponente, Konrad se nakon godine dana upornih borbi 1027. u Rimu 
dao okruniti carskom krunom, a zatim je u južnoj Italiji učvrstio podložnost Beneventa, 
Kapue i Salerna carskoj vlasti. 

Na povratak u Njemačku primorala ga je zavjera njegova nećaka, Ernesta Švapskog, koji je 
bio ogorčen Konradovim pretenzijama da nakon smrti Rudolfa III. Arelatskoga to kraljevstvo 
podvrgne svojoj vlasti. On je smatrao da je svojedobno obećanje Rudolfa III. Henriku II. bilo 
dano samo Henriku osobno, kao Rudolfovu nećaku, i da on sam, Ernest Švapski, ima bliže 


rodbinske pravo na kraljevstvo Arelat jer je i on bio Rudolfov nećak negoli Konrad II., kao 
daljnji rođak. 

Borbe sa zavjerenicima trajale su, s prekidima, tri godine, i završile tek 1030. Ernestovom 
pogibijom. U tom vremenskom rasponu započeo je Mješko II. ofenzivu protiv Saske, našto je 
Konrad odgovorio provalom u Lužicu, dok je Konradov saveznik, češki knez Oldržih, napao 
Madžarsku. Budući da je Poljsku u isto vrijeme s istoka ugrožavala Kijevska Rusija, rat se 
završio nepovoljno za Poljsku. Mirom koji je sklopljen 1031. Moravska je pripala Češkoj, a 
Slovačku je uspjela zadržati Madžarska. 

Na takav nepovoljan ishod uvelike je utjecao pritisak ruskog kneza Jaro-slava na Poljsku. On 
joj je 1031. preoteo Červonsku zemlju i čak uspio iz Poljske protjerati Mješka II. a na 
kraljevsko prijestolje postaviti njegova mlađeg brata Besprima. 

Taj je novi knez bio veoma omražen u Poljskoj zbog brojnih nasilja. Zbog toga je, povrh 
oslonca na Rusiju, tražio 1 zaštitu kod cara, pa je u znak pokornosti poslao Konradu II. na 
čuvanje poljsku kraljevsku krunu. Ali već 1032. Besprim je poginuo u pobuni, a na vlast se, 
uz pomoć češkoga kneza, vratio Mješko II. Međutim svim prethodnim događajima snaga 
poljske države bila je toliko narušena, da se on na saboru u Merseburgu 1033 morao odreći 
kraljevskog naslova i Njemačkoj prepustiti Lužicu. 

Neposredno nakon toga Njemačka je oružanim napadom primorala i Češku da prizna svoju 
vazalsku podložnost Carstvu. 

Još podjesen 1032. umro je kralj Arelata, Rudolf III. U borbama protiv burgundijskih 
feudalaca, Konrad II. je najzad, sredinom 1034., osvojio te zemlje i postao kraljem Arelata. 
Time je stekao područje Savoje, zapadni dio Švicarske, dolinu Saone i Rhone, s gradovima 
Ženevom, Besanconom, Lyonom, Arlesom i Marseilleom te povrh toga i sve prijelaze preko 
zapadnih Alpa. 

Između 1033. i 1036. njemački je car vodio uporne i strahovito okrutne ofenzivne akcije 
protiv Ljutića. Njegove uspjehe gotovo je osujetio ustanak njegova šurjaka, koruškog vojvode 
Adalberona, u god. 1035, kad je on, oku- 

pivši oko sebe neke njemačke feudalce i pridobivši kao saveznike Hrvate i Moravce veoma 
ugrozio Konradovu vlast na jugu zemlje. Ali Adalberonov ustanak je ugušen i on je zbačen s 
položaja koruškoga vojvode, a zatim su i Ljutići bili poraženi i podvrgnuti u vazalski odnos, 
uz obavezu da plaćaju godišnji danak. 

Svoj položaj na skrajnjem sjeveru Njemačka je, naprotiv, ojačala ženidbom Konradova sina 
Henrika s kćerkom danskoga kralja Knuta Velikog. Pri tome je Danska dobila sjeverni 
Schleswig, a granicom među dvjema državama ponovo je priznata rijeka Eider. 

Nakon Konradova prvog vojnog pohoda u Italiju, ondje je sistematski provođena politika 
germanizacije. Na mnoga biskupska mjesta Konrad je postavljao Nijemce, a ostali prelati 
vjerno su potpomagali njemački režim. Povezivanje svjetovnih velikaša sa svojom 
vladavinom Konrad je ostvarivao forsirajući bračne veze njemačkih velikaša s najmoćnijim 
obiteljima sjeverne i srednje Italije. Tako je njemačka vlast nad Apeninskim poluotokom 
postajala čvršćom negoli ikada ranije. U tom okviru i papinstvo je bilo prepušteno na milost 
njemačkom caru kao jedinom zaštitniku od samovolje rimske aristokracije. 

U uvjetima sveopće podložnosti Njemačkoj, kao jedina opozicija sve otvorenije istupaju 
sjevernoitalski gradovi. Temelj takvome ponašanju bio je njihov osebujni razvitak. 

Proces feudalizacije koji se intenzivno razvijao pod langobardskom i, zatim, franačkom 
vlašću veoma je rano razorio prežitke antičkoga municipalnog uređenja. Agrarna prigradska 
područja odvajaju se od urbanih središta i ulaze u sastav državnoga zemljišnog fonda i iz 
njega prelaze u posjed kraljevskih vojnih i službeničkih funkcionara, crkve i samostana, ili se 
otkidaju od grada izravnim prelaskom u ruke različitih kategorija svjetovnih i duhovnih 


feudalaca. Time grad ostaje lišen svoje ekonomske baze, i više ne živi, kao nekoć antički 
civitas ili polis, od zemljišne rente s prigradskih zemljoposjeda svoga stanovništva. 

Ali dekadansa italskih gradova, do koje je zbog toga došlo, nije potrajala dugo. Već krajem 
VII. st. mogu se zapaziti znaci privrednoga opo-ravljanja. No ono se sada vršilo na posve 
drukčijoj osnovi. Otkako urbano stanovništvo više nije moglo živjeti od eksploatacije seoskog 
okružja jer su prihodi s tih zemljišta pripali feudalcima ono se ili moralo raseliti, ili stupiti u 
nove oblike privrednih odnosa sa selom razvijajući, na temelju sačuvane antičke visoko 
razvijene tehnologije, obrtnu i trgovinsku razmjen-benu djelatnost. Svagdje ondje gdje su se, 
usto, gradska naselja sačuvala i kao središta državne ili regionalne upravne vlasti, kao sjedišta 
crkvenih ustanova, ona su i sama, svojim potrošačkim žiteljstvom, djelovala kao kupac i 
agrarnih proizvoda iz seoske okoline, i obrtničkih ili trgovačkom dopremom dobavljenih 
artikala. 

Na taj način gradovi počinju vršiti veoma dalekosežan utjecaj na sveukupni ekonomski život 
svoje regije. Kao kupac agrarnih viškova s feudalnih zemljoposjeda, oni djeluju kao podstrek 
za povećanje agrarne produkcije, kako bi plasman što veće količine viškova na gradskom 
tržištu vlasnicima zemlje uvećao kupovnu moć pri nabavci neagrarnih proizvoda na istom 
tome gradskom tržištu. U isti mah, jačanje potražnje za različitim proizvodima gradske 
obrtničke privrede ili za predmetima što ih na ponudu iznosi trgovačka djelatnost, 
omogućavalo je neprekidni rast produkcije, 

akumulaciju sredstava koja su zatim angažirana u daljnju trgovinsku dobavu robe iz bližih i 
daljih proizvodnih središta. Time su se urbane aglomeracije pretvarale u sve jača središta 
privredne djelatnosti koja odudara od tipične naturalne privrede feudalnoga društvenog 
poretka. 

Mnogi italski gradovi već su uoči sredine VIII. st. ulazili u razdoblje svoga izrazitog napretka, 
na temelju raznovrsne, a ponegdje već i specijalizirane privredne djelatnosti. Tako je Pavia, 
nekadašnja prijestolnica langobardskog kraljevstva, imala razvijenu suknarsku trgovinu; 
Cremona, Bre-scia i dr. izdizali su svoje blagostanje uz pomoć trgovanja žitom, a Venecija na 
temelju pomorstva i prekomorske trgovine, 1 t. si. Specifična gradska ekonomika pretvarala je 
gradove ne samo u sjedišta drukčijih oblika privređivanja, nego je nametala i drukčije 
interese. Gradsko se stanovništvo sve manje osjećalo zaštićeno pravnim i političkim poretkom 
koji je proizašao iz feudalnih odnosa u agraru i uvijek iste zainteresiranosti za zemljišnu rentu. 
Zasnivajući svoje težnje na sasvim drukčijim oblicima privredne djelatnosti, talijanski su 
gradovi već od prve polovice XI. st. postali veoma snažan i utjecajan faktor, naročito na 
sjevernom dijelu Poluotoka, pa u zbivanjima toga područja sve više teže da se oslobode 
pritiska tradicionalnih svjetovnih i crkvenih vlasti. 

Usporedo sa sve izrazitijom afirmacijom gradova kao novoga ekonomskog i političkog 
faktora u Italiji, i u krilu njene feudalne klase postupno su se kristalizirale značajne razlike. 
Crkveni feudi ostajali su po prirodi same konstantnosti crkvenih ustanova načelno u posjedu 
mnogih pokoljenja crkvenih poglavara. U pogledu svjetovnih veleposjeda, do početka XI. st. 
potpuno su se afirmirala i nasljednost i egzemcija velikih lena. Suprotno tome, niži vazali 
najmoćnijih feudalaca valvassores nisu smjeli svoja lena predavati u nasljedstvo, pa je 
prenošenje njihovih posjeda na njihovo potomstvo zavisilo o volji i milosti njihovih seniora. 
To je dovodilo do mnogih sporova i duboke mržnje među velikim i malim feudalcima. 
Povijesne okolnosti dovele su do toga da je Konrad II. postao zaštitnikom valvasora. 

Takvom razvitku odnosa pridružili su se i rezultati Konradova odnosa prema crkvi. Već se za 
Henrikova vremena očitovala težnja kraljevske vlasti da crkveni reformni pokret podvrgne 
svojim težnjama za supremacijom nad reformiranim klerom. Konrad II. je još potpunije 
shvatio da bi dovođenje crkvene reforme do njenih skrajnjih konsekvencija reformiranu 
crkvu, bezuvjetno odanu vjerskim stremljenjima i vjernu papinstvu, otelo suverenitetu 


svjetovnog vladara. Zbog toga je Konrad II. bio nepovjerljiv prema ciljevima crkvene reforme 
i nije ju pomagao. Naprotiv, još je nepopustljivije od Henrika II. čuvao zavisnost biskupa i 
samostanskih poglavara od kraljevske i carske krune. Čak ni svoja vlastita krunska dobra nije 
više povjeravao na upravu svećenicima, nego je uzdizao vlastite službenike iz redova zavisnih 
ljudi, pa čak i kmetova, povjeravajući im različite ekonomsko-upravne a i vojne dužnosti, 
naročito u konjaničkoj službi. Ti su se "vršioci službi" ministerijalci postepeno razvijali u 
posebnu kategoriju podrijetlom zavisnih ljudi koji su faktično stekli položaj malih feudalaca u 
kraljevskoj službi 1 ovisnih isključivo o kralju. 

Potkraj Konradove vladavine sve su se te preinake u rasporedu snaga manifestirale znatnim 
utjecajem na politička zbivanja. 

Potkraj 1035. izbila je u Milanu pobuna valvasora protiv nadbiskupa koji je konfiscirao 
zemljoposjed jednoga od njih. Interveniravši u tome sporu, 

Konrad II. je 1037. ozakonio nasljednost jednako velikih kao i malih lena i donio propis po 
kome je vazal mogao izgubiti svoj posjed samo na temelju redovite presude suda u kome 
zasjedaju njemu jednaki predstavnici njegova staleža. 

Tom mjerom Konrad je nesumnjivo pridobio raspoloženja malih feudalaca, ali je od sebe 
otuđio jednako crkvene kao i svjetovne moćne dostojanstvenike. U borbama koje su se počele 
rasplamsavati, u njemačkoj je vojsci izbila epidemija od koje je umro i Konrad II. 1039. 
Henrik III. Uoči početka vladavine Konradova sina Henrika III. 1039- 1056 istočno od 
područja njemačkoga kraljevstva zbivale su se važne promjene. Poslije smrti Mješka II. 1034 
u Poljskoj je zavladalo rasulo. Dugotrajna ratovanja nametala su stanovništvu teške terete, a 
neprekidna suparništva oko političke vlasti ubrzavala su proces feudalizacije. Sve snažniji 
vlasteoski zemljoposjed uporno je podjarmljivao seljaštvo u zavisnost, ukidajući samostalnost 
i slobodu seljačkih općina, a opće siroma-šenje uslijed ratnih pustošenja povećavalo je bijedu 
stanovništva do neizdr-živosti. U takvim okolnostima došlo je 1038. do velikog ustanka 
poljskog seljaštva koji je bio toliko žestok da je čak i poljski knez, Kazimir I. Obnovitelj 
1038-1058 morao izbjeći iz zemlje. 

Te poteškoće poljskog susjeda iskoristio je češki knez Bržetislav 1037- 1055, pa je zaredom 
osvojio Šlesku, Malu Poljsku s Krakovom i najzad Veliku Poljsku s Gnjeznom, odakle je u 
Prag prenio tijelo nekadašnjeg praškog biskupa Vojtjeha Sv. Adalberta. 

Ponovnim spajanjem čeških i poljskih zemalja u jednu državu, ovaj puta ratnom inicijativom 
češkoga vladara, Njemačkoj je iznova zaprijetila opasnost od velikoga slavenskoga bloka na 
njenim istočnim granicama, kao i onda kad je to ujedinjenje izvršio poljski knez Boleslav 
Hrabri. 

Novi njemački vladar smjesta je poduzeo vojnu akciju da to sjedinjenje razori. Vojevalo se 
dvije godine 104041. Bržetislav je najzad morao zatražiti mir. Zadržao je vlast samo u Češkoj 
i dijelu Šleske, a druge je poljske zemlje morao vratiti Kazimiru I. Ali pri tome su i Češka i 
Poljska morale prihvatiti vazalsku zavisnost o Njemačkoj. 

Južnije od dviju zapadnoslavenskih zemalja pružila se povoljna prilika za Njemačku da svojoj 
prevlasti podvrgne i Madžarsku. Ta se zemlja u dvadesetim godinama XI. st. u međusobnim 
borbama između Njemačke, Poljske i Češke angažirala kao saveznik Poljske. To joj je, 
usprkos porazima, mirom u Ostrogonu 1031 ipak donijelo vlast nad Slovačkom koju je bila 
preo-tela Češkoj. 

Ali nakon smrti kralja Stjepana I. 997-1038, u Madžarskoj su buk-nule unutrašnje borbe. 
Protiv Stjepanova nećaka Petra sina Stjepanove sestre i unuka venecijanskog dužda, Petra II. 
Orseola, pobunio se dalji rođak kraljevske porodice, Samuel Aba, koji je obnovio madžarske 
provale u Njemačku i time pružio Henriku III. povod da intervenira. Bila su potrebna tri vojna 
pohoda Njemačke da na madžarsko prijestolje bude vraćen Petar 1045, ali sada već kao 
štićenik njemačko-rimskoga carstva. 


I na Zapadu je Henrik morao vojnom silom suzbiti pokušaje da se okr-nje interesi Carstva 
osamostaljenjem Arelata. Ali povrh toga uspjeha, čini se da je Henrik III. imao još 
dalekosežnije planove u odnosu prema zapad- 

nim dijelovima nekadašnjega carstva Karla Velikoga. On se 1043. oženio kćerkom 
akvitanskog vojvode Vilima V., pa je mogao očekivati da će, poslije Burgundije, pripojenjem 
Akvitanije i sa juga opkoliti francuske posjede na sjeveru od rijeke Loire. 

Učvrstivši položaj Njemačke prema istoku i zapadu, Henrik III. se razmjerno bez većih 
smetnji mogao angažirati u Italiji. Za razliku od svoga oca, Henrik III. je bio uvjereni 
pobornik crkvene reforme, ali ju je on shvaćao nalik na svoga djeda, Henrika II. Smatrao je 
svojom dužnošću da se pobrine za ozdravljenje sveukupnoga crkvenoga i vjerskog života, ali 
je bio uvjeren da to može biti postignuto samo pod nadzorom jake i autoritative svjetovne 
vlasti. Zbog toga je na biskupske i opatske položaje revnosno i neumoljivo dovodio ličnosti 
po svome izboru i volji, prvenstveno po kriteriju njihove svećeničke i moralne ispravnosti. 
Upravo tada, međutim, na papinskom je prijestolju bio Benedikt IX., čovjek potpuno 
nedostojan toga položaja. Papom je postao sa 18 godina 1032 kao bliski rođak dvojice 
prijašnjih papa. Živio je skandaloznim životom kao malo koji od njegovih prethodnika u X. 
st. Pijančevao je, odavao se bludu, odobravao i organizirao umorstva i pljačku kako rimskog 
stanovništva tako i hodočasnika na grobovima svetaca i u drugim vjerskim središtima. Najzad 
je početkom 1044. izbila pobuna protiv njega 1 on je zbačen, ali se Benedikt protivudarom 
vratio na papinsku stolicu, da bi poslije godine dana svoje dostojanstvo prodao za novac 
jednom svome rođaku. 

Takvo stanje upravo je nametalo priliku caru da postigne trostruki rezultat: da ukloni s 
papinskog položaja ličnosti koje su u neskladu sa shvaćanjima reforme; da onemogući 
svevlast rimske aristokracije pri nametanju svojih pretendenata; da reformirano i u moralnom 
pogledu preporođeno papinstvo podvrgne nadzoru i čak diktatu carske vlasti. 

Vojnim pohodom u Italiju 1046, Henrik III. je postigao sva tri cilja. Zbacio je sva tri 
suparnička pape i odredio da bude izabran njegov bliski prijatelj, Sudger, biskup u Bambergu, 
kao Klement II., a on je na Božić iste godine okrunio Henrika III. carskom krunom. 
Istovremeno caru je dano pravo da ubuduće još prije izbora novoga pape designira ličnost 
koja treba da vrši tu visoku funkciju. 

Podvrgavši na taj način i papinstvo i crkvu svojoj neospornoj vlasti, Henrik III. je poželio da 
sredi prilike i u Južnoj Italiji. Ondje se nekoć jedinstveno langobardsko vojvodstvo Benevent 
sada sastojalo od tri posebna vojvodstva: Benevent, Capua i Salerno. Pozadina toga područja, 
Apulija i Kalabrija, pripadale su Bizantu, dok su Gaeta, Amalfi i Napulj bili faktično 
samostalna područja pod nominalnim vrhovništvom Bizanta. U isto vrijeme, cijelo 
južnoitalsko područje bilo je izvrgnuto čestim napadima Saracena sa Sicilije i iz njihovih 
uporišta u Kalabriji. 

U takve opće odnose u Južnoj Italiji uključili su se u prvoj polovici XI. st. normanski osvajači 
kao presudan novi faktor za nekoliko idućih stoljeća italske povijesti. 

Njihovo polazište nije bila izravno Skandinavija, nego Normandijsko vojvodstvo što su ga 
normanski osvajači početkom X. st. stekli u sjevernoj Francuskoj. Prva poznata skupina 
Normana u južnoj Italiji bili su hodočasnici u Svetu Zemlju koji su se na povratku iskrcali u 
Salernu i 1016. ratovali kao najamnici salernitanskog vojvode protiv Arapa. Vođa jedne druge 
skupine stekao je 1030. grofoviju Averso a zatim i Gaetu. Ali najblistaviju 

budućnost ostvarili su sinovi grofa Tankreda od Hautevilla sa svojom ratnom družinom. 
Vojvoda Vaimar od Salerna priznao je najstarijemu od njih, Vi-limu Željezne Ruke, naslov 
grofa od Apulije 1043. Nakon njega taj su naslov zaredom nosila sva njegova braća, kao 
vazali salernitanskog vojvodstva. 


Vojni pohod cara Henrika III. u Južnu Italiju nije ostvario nikakve značajnije uspjehe, osim 
što je normanske grofove od Apulije i Aversa Drogona i Rajnulfa odvojio od njihova 
dotadašnjeg seniora, salernitanskog vojvode Vaimara V., i podvrgao ih u neposredan vazalski 
odnos prema Carstvu. 

Nakon Henrikova povratka u Njemačku, u Rimu je pokušao da se ponovo nametne nekoć 
protjerani Benedikt IX. Čak je jednoga novoizabranoga papu, careva kandidata, dao otrovati, 
ali zatim je i drugi puta protjeran u izgnanstvo, a papinski je položaj, i opet carevom odlukom, 
dobio rođak njemačke kraljevske kuće, biskup Bruno Leon IX. I taj je papa, kao i njegovi 
preteče prije nesretnog pontifikata Benedikta IX., bio revnostan pobornik crkvene reforme. 
Njegov glavni pomagač bio je Toskanac Hildebrand, budući papa Grgur VII. 

Za vrijeme Leona IX. i njegova prvog nasljednika, careva osobnog prijatelja Gebharda Viktor 
Il., suradnja cara i papinstva oko ostvarenja re-formnih ciljeva unutar crkve dosegla je svoj 
vrhunac. Ali careva težnja da održi svoju supremaciju nad crkvom sve se više očitovala kao 
neizmirljiva s temeljnim načelima reformnog pokreta. 

I u Njemačkoj je istovremeno sistem potpune podložnosti vojvodstava kraljevskoj vlasti 
zapao u krizu koju je Henrik III. tek djelomice uspješno nadvladao. Frankoniju je zadržao za 
sebe kao svoje vlastito vojvodstvo. Bavarsku, Švapsku i Karantaniju nije, međutim, mogao 
zadržati kao posjede svoje najuže obitelji nego im je morao dati posebne vojvode, ali ih nije 
uzeo iz starih vladarskih dinastija, kao nasljedna dostojanstva, nego kao vazale, ovisne o 
striktnom izvršavanju obaveza prema njihovom kraljevskom senioru. U Saskoj je Henrik 
uporno ali bezuspješno nastojao ugroziti vojvodski položaj porodice Billunga, dok je u 
Lotaringiji izbila otvorena pobuna protiv njegove supremacije koju je trebalo krvavo ugušiti u 
okrutnim borbama što su potrajale gotovo dvije godine 1049. 

Njemačke teškoće na Zapadu iskoristili su madžarski velikaši da zbace careva štićenika, kralja 
Petra Orseola, i na prijestolje dovedu nećaka kralja Stjepana po muškoj lozi, Andriju I. lako 
su zbog toga poveli tri vojna pohoda, Nijemci su bili poraženi pa su morali dopustiti da se 
Madžarska potpuno osamostali. 

U borbama za oslobođenje Madžarsku je uvelike pomagala Poljska. Ondje je opasnost od 
seljačkih nemira uvjerila velikaše da je jaka monarhijska vlast nužna za održanje njihove 
klasne vladavine. I ruski je knez Jaroslav strahovao pred širenjem pučkih pobuna pa je 
uspostavio dobre političke i bračne veze s knezom Kazimirom I. Takva sigurnost omogućila je 
Poljskoj da osvoji istočno i zapadno Pomorje, a od češkoga kneza Bržetislava je sporazumom 
Poljskoj vraćena Šleska. 

Konsolidacija Poljske znatno je olakšala otpor češke i Polapskih Slavena pritisku Nijemaca. 
Češki knez Spitignev II. protjerao je iz svoje zemlje mnoge njemačke dvorske službenike i 
visoke crkvene dostojanstvenike i ojačao samostalnost češke crkve latinskog obreda, 
pripremajući se za pogodan trenutak da poništi i vazalski odnos češke prema Njemačkoj. Od 
početka 

507 

2. polovice XI. st. zaredali su i vojnički uspjesi Ljutića i Bodrića protiv njemačkih lokalnih 
vlasti navješćujući budući opći pokret za oslobođenje. 

Njemačka prevlast počela je slabiti i u Italiji, naročito udajom toskan-ske vojvotkinje Beatrice 
za zbačenoga gornjolotaringijskog vojvodu Gotfrida koji je bio najogorčeniji neprijatelj 
njemačkoga kralja. Na jugu Italije naglo je rasla moć normanskih vojvoda. Posebice je velike 
uspjehe u borbi protiv Bizantinaca postizavao Robert Gviskard, jedan od najsposobnijih 
sinova grofa Tankreda od Hautevilla. Uz njega, njegov je brat Rikard 1047. postao grofom od 
Averse. Budući da je njihov senior, vojvoda od Salerna, bio protivnik papinskih interesa na 
jugu Apeninskog poluotoka, papa Leon IX. pokušao je u sporazumu s bizantskim vojnim 
zapovjednicima upokoriti Nor-mane. On je preko vojvodstva Benevent koje je od 1051. bilo u 
vazalskom odnosu prema papinstvu napao normansko područje u Apuliji, ali je kod grada 


Civitate bio poražen i zarobljen. To zarobljeništvo dovelo je do preokreta u odnosima. 
Normani su papu uskoro pustili na slobodu, ali je on priznao njihovu vlast na jugu Italije u 
svojstvu vazalnih teritorija, nominalno podvrgnutih papinstvu 1058-1059. Otkako je 1054. 
došlo do konačnog raskida s carigradskim patrijarhom i Bizantom, papinstvu je kao saveznik 
protiv njemačkoga pritiska sa sjevera bila kudikamo prikladnija vlast Normana na jugu Italije, 
uz uvjet da prihvate vazalski odnos prema papinstvu, negoli vjerski i politički neprijateljska 
vlast Bizantinaca. Na toj je osnovi sada papinstvo podupiralo daljnje vojne pothvate 
Normana. Robert Gviskard je do kraja 1059. osvojio najveći dio Apulije i Kalabrije, ostavivši 
Bizantincima samo uporišta na obalama; a njegov najmlađi brat, Roger, poveo je borbu protiv 
Arapa na Siciliji koja će mu uskoro donijeti vlast nad cijelim tim otokom. 

Zabrinutost Njemačke s razvitkom događaja u Italiji očitovala se ponovnim vojnim pohodom 
Henrika III. preko Alpa. Ali u Njemačkoj je dotle izbila nova pobuna velikaša, i on se morao 
vratiti neobavljena posla. Tek što je pobunu uspio ugušiti, car se razbolio i umro, ostavivši 
prijestolje svome šestogodišnjem sinu Henriku IV. 1056-1106. 

2. FRANCUSKA DO SREDINE XI. ST. 

Kad su francuski velikaši god. 987. nakon smrti Louisa V. Lijenog za kralja izabrali Huga 
Capeta, razvoj francuskog feudalizma već je toliko bio razmrvio politički teritorij francuskoga 
kraljevstva i porazdavao kompetencije kraljevske vlasti feudalcima, da je položaj Huga 
Capeta na kraljevskom prijestolju faktično bio simboličan. Osim kraljevskog feuda koji je u 
osnovi obuhvaćao samo područje oko Pariza, državni se teritorij pod njegovom efektivnom 
vlašću sastojao od petnaestak velikih feudalnih domena koje su se i same opet dijelile na veći 
ili manji broj sitnijih vazalnih područja. 

U crkvenom pogledu Francusko se kraljevstvo dijelilo na 75 dijeceza. Ali dok se u Njemačkoj 
razvio savez između crkvenih vlasti i kralja protiv teritorijalnih etničkih vojvodstava, u 
Francuskoj je kralj mogao utjecati na postavljanje jedva jedne trećine biskupa, i to gotovo bez 
izuzetka u sjeveroistočnim oblastima, dok su ostale biskupije bile zavisne ili o lokalnim 
feudalnim gospodarima ili faktično nezavisne od bilo kakve svjetovne vlasti. 

Francuska krajem X. st. 


Kraljevska domena pri stupanju Huguesa Capeta na vlast 987 

Međutim, za razliku od položaja biskupija u Njemačkoj, francuske biskupije većinom nisu 
imale veoma velike feudalne zemljoposjede. 

Zbog svega toga, francuski vladar u eri prvih Kapetovića nije bio ni pokrovitelj i saveznik 
crkve u borbi protiv najmoćnijih feudalaca, ni saveznik feudalaca protiv crkve, nego je bio 
podjednako ovisan o blagonaklonosti najutjecajnijih svjetovnih i duhovnih velikaša. Sa 
sigurnošću se mogao oslanjati samo na svoju privatnu obiteljsku i kraljevsku domenu, na 
malom području u oblasti od Pariza do Orleansa 1 sjeveroistočno od Pariza. 

S obzirom na takav svoj položaj, vladari iz kuće Kapetovića mogli su poraditi na jačanju 
svoga utjecaja samo nastojanjem da prošire opseg svojih domena i povećaju broj vazala 
stvarno zavisnih o kraljevskoj kruni. No takva se politika mogla ostvariti samo veoma sporo i, 
isprva, s vrlo sitnim uspjesima. 

Gotovo od samog početka svoje vladavine Hugo Capet je morao voditi suparničku borbu s 
vojvodom Donje Lotaringije, Karlom, koji je bio potomak dinastije Karolinga u 6. pokoljenju 
nakon Karla Velikoga. Poslije više od četiri godine ratovanja, karolinški pretendenti najzad 
iščezavaju s pozornice. Naprotiv, s njihovim saveznikom, nadbiskupom Reimsa, Hugo Capet 
je 

morao bez konačnog uspjeha ratovati sve do svoje smrti 996; no ta mu je borba pribavila 
veoma loše odnose s papinstvom. 

Jedini izuzetno važan uspjeh Hugove vladavine bio je ostvaren time što je svoga sina Roberta 
još za života sebi pridružio kao suvladara i tako mu osigurao nasljedstvo, postavši osnivačem 
kraljevske kuće Kapetovića koja se održala na vlasti sve do potkraj XVI. st. do 1328. kao 
izravna loza, a otada do 1589. kao pobočna loza Valois. 

Robert II. Pobožni 996-1031 veoma je mnogo pažnje posvećivao prosperitetu svoje privatne i 
kraljevske domene a također 1 discipliniranju feudalaca. Posebno važan uspjeh postigao je 
pripojenjem Burgundijskog vojvodstva svojoj domeni nakon što mu je ujak, vojvoda Henrik 
Burgundijski, 

1002. umro bez nasljednika. 

Discipliniranju feudalaca imala je poslužiti inicijativa svećeničkih krugova kojom su se 
zavađenim feudalcima nametale ustanove "božjeg mira" 1 "božjeg primirja". Tijekom X. 1 XI. 
st. feudalna je razmrvljenost državnog teritorija i rasulo državne vlasti rezultiralo općom 
unutrašnjom nesigurno-šću i gotovo neprekidnim ratnim stanjem u kom su se međusobne 
borbe feudalaca rasplamsavale poput požara što uzastopce i naizmjence izbijaju u raznim 
oblastima države 1 šire se u skladu s razgranatim rodbinskim povezanostima interesa. Povod 
za takve sukobe bila je sveopća grabežljivost i na-silništvo feudalaca koji su svoje želje za 
povećanjem zemljoposjeda, svoje mržnje i osvete namirivali oružanom silom. Ratovanja, 
pustošenja, pljačkanja i nasilja pretvorili su se u način održanja i redovan oblik života, u kom 
formalno prihvaćanje kršćanskoga vjerskog nauka i prividna pobožnost nisu sprečavali 
nikoga, ni svjetovne ni duhovne feudalce, da ostvaruju svoje težnje 

bez ikakvih predrasuda. 

Žrtve takvih beskrupuloznih feudalaca bili su naročito često bogati samostani i obitelji 
preminulih feudalaca kojima su moćniji susjedi nastojali preoteti baštinu. Naročito je 
stradavalo seljaštvo napadnutih područja koje je u sukobima feudalaca izvrgavano uništenju 
materijalnih dobara i fizičkom 

zlostavljanju. 

čini se da je ovakvo stanje posebice obilježavalo jug Francuske gdje je kraljevska vlast 
priznavana samo formalno i gdje je atomizacija feudalnog društva doprla najdalje. Zbog toga 
je inicijativa crkve da se obustavi ne- 

prekidne ratovanje nikla na tom području, u njezinom vlastitom interesu prije svega, a zatim i 
da oslobodi neprekidne zaraćenosti sve one koje je to stanje ugrožavalo. 

Poslije nekoliko početnih akcija, god. 990. formiran je u Puyu prvi mirovni savez feudalaca 
jedne skupine južnofrancuskih pokrajina koji je zabranio provaljivanje u crkve, otimanje 
stoke, zarobljavanje tuđih seljaka i pljačku putnika, uništavanje usjeva, palenje i rušenje 
gospodarskih zgrada i slično. 

Po tome modelu počeli su se formirati slični savezi za uža i šira područja u drugim dijelovima 
Francuske. Najviši stupanj organizirane obavez-nosti postignut je na koncilu u Bourgesu god. 
1038. koji je donio odredbu da se svaki vjernik kršćanin slobodnog staleža čim navrši 15-tu 
godinu života mora zakleti da će održavati "božji mir" 1 da će čak na poziv crkve stupiti u 
naročitu miliciju za obranu dogovorenoga mira makar i silom. 

Ovom mirovnom pokretu koji je krajem X. 1 u početku XI. st. bio zahvatio već gotovo cijelu 
Francusku, priključio se i kralj Robert II. Pobožni, pa je i on na saboru u Orleansu pokušao 
proglasiti božji mir koji bi važio na cijelom državnom teritoriju. 

Ali stvarnost feudalnog poretka i nasilništvo ratničke klase feudalaca nije se moglo obuzdati 
ni regionalnim mirovnim savezima ni općedržavnim propisima jer je uzrok opće zaraćenosti 
bio u vezi s raspadom jedinstvene državne vlasti i prijelazom javnih službi u ruke feudalnih 
gospodara. Zbog toga su se ambicije svakog pojedinca mogle ostvarivati samo spomoću 


fizičke sile i u onom opsegu koji je bio ostvariv raspoloživom fizičkom moći takvoga 
pojedinca. 
Oranje i brananje. Otprema vina. Zidni sag Kraljice Matilde, XI. st. 

Polazeći od takvih iskustava, crkva je pokušala da formiranje mirovnih saveza dopuni 
institucijom "božjeg primirja" Treuga Dei koja bi obustavu ratovanja određivala ne 
regionalno, nego vremenski. 

Već 1027. je jedan sinod u Roussillonu, na skrajnjem jugu Francuske, zabranio ratovanje 
nedjeljom. Tu je zamisao proširio sabor u Arlesu 1041 odredivši obustavu ratovanja od srijede 
naveče do ponedjeljka ujutro, u spomen Isusovih muka, smrti i uskrsnuća. Trajanje "božjeg 
primirja" povećavano je i nakon toga, pa je najzad 1054. crkveni sabor u Narbonni prihvatio 
obavezni prestanak ratovanja u sveukupnom trajanju od 115 dana u godini 5 tjedana prije 1 
poslije Božića, 10 tjedana prije i poslije Uskrsa i 10 dana između Spasova i Duhova. 

Tijekom druge polovice XI. st. ustanova "božjeg primirja" afirmirala se i izvan Francuske, u 
Španjolskoj, Njemačkoj, i Italiji, pa je 1095. na koncilu u Clermontu s koga je pod 
predsjedavanjem pape Urbana II. bio upućen poziv kršćanstvu da pođe u I. križarski rat 
donesena univerzalna odluka o obaveznom "božjem primirju" za cijelo kršćanstvo, u skladu s 
odredbama što ih je formulirao koncil u Narbonni iz 1054. 

Ali uza sve obilje odluka o "božjem miru" i "božjem primirju", ni jedna tadašnja vlast nije 
imala dovoljno snage da te propise uistinu nametne feudalnom ustrojstvu države. Oni su do 
određenog stupnja uspjeli obuzdati male feudalce; ali velike mogućnike, koji su se sporili oko 
najviših položaja, pa čak i oko kraljevske, carske ili papinske vlasti, sve su načelne i 
mirotvorne odluke mimoilazile. 

U Francuskoj se to očitovalo nakon smrti Roberta II. 1031, kad je po nasljednom redu kraljem 
postao njegov sin Henrik I. 1031-1060, pa je pobunu svoga mlađeg brata Roberta morao 
smiriti ustupivši mu Burgund-sko vojvodstvo a protiv drugih velikaša ratovati više od 
dvanaest godina. U toj borbi zatražio je pomoć normandijskog vojvode Roberta Đavla, ali ju 
je morao platiti proširenjem područja toga vojvodstva. 

No, već sin Roberta Đavla, Vilim Kopile na vlasti od 1035 vodio je neprijateljsku politiku 
prema francuskom kralju. Dva Henrikova vojna pothvata koja su ga zbog toga namjeravala 
kazniti završila su teškim porazom kraljeve vojske. 

Nakon smrti Henrika I. kraljevska je vlast prešla na njegova sina Filipa. I. koji je imao tek 6 
godina, a regentsku je vlast preuzeo flandrijski grof Balduin V. 

Razdoblje te malodobnosti 1060-1067 bilo je ispunjeno daljnjim jačanjem velikih feudalnih 
porodica. Najblistavije uspjehe od svih njih postigao je normandijski vojvoda Vilim Kopile. 
On je 1063. uspio kralju preoteti pokrajinu Maine, a 1066. je izvršio invaziju u Englesku i 
postao engleskim kraljem, iako je, kao vojvoda Normandije, i dalje pravno ostao vazalom 
francuskog kralja. Tom okolnošću pojavio se u povijesti Francuske posve nov momenat koji 
je svojim učinkom trajno djelovao na oblikovanje političkih odnosa sve do potkraj 
srednjovjekovnog razdoblja u povijesti te zemlje. 

3. NJEMAČKA I ITALIJA DO SVRŠETKA BORBE ZA INVESTITORU 

Njemački kralj Henrik TV. bio je u času dolaska na prijestolje šestogodišnje dijete, a regentsku 
je vlast preuzela njegova majka. To je pružilo priliku dotad pritlačenim velikašima da se 
oslobode pritiska kraljevske vlasti. Posebice je buntovna bila porodica Billunga u Saskoj gdje 
su još bile jake stare poganske tradicije, a upravo je na njenom području ambiciozni 
nadbiskup Bremena želio izgraditi borbeno središte za pokrštavanje stanovništva u Sjevernoj 
Evropi i na slavenskom istoku. 


Da bi formirala pouzdani oslonac među velikašima, regentkinja Agneza je izvršila 
preraspodjelu vojvodstava; ali novi bavarski vojvoda Oton ju je prevario i primorao da stupi u 
samostan, a novim je regentom postao nadbiskup Kolna, Anno. Njega je, međutim, uspio 
potisnuti nadbiskup Bremena Adalbert. 

Unutrašnje borbe oko vlasti omogućile su dotle niz promjena u Madžarskoj. Ondje je 1060. 
umro Andrija I., a pretendenti su bili njegov brat Bela I., oženjen kćerkom poljskoga kneza 
Mješka II., i njegov sin Salomon, oženjen kćerkom pokojnoga cara Henrika III. U prvoj 
njemačkoj intervenciji u korist Salomona njemačka je vojska pretrpjela poraz, pa je kraljem 
postao Bela I. Ali nakon skore smrti Bele I. druga njemačka intervencija osigurala je vlast 
Salomonu 1063-1074, ali je Madžarska morala priznati vazalski odnos prema Njemačkoj. 
Malodobnost Henrika TV. završila se 1065, a glavnim savjetnikom ostao mu je i dalje 
nadbiskup Adalbert. On je svoga štićenika upućivao na razuzdan život da bi nesmetano 
zadržao faktičnu vlast u svojim rukama. To je dovelo do nadbiskupova pada 1066, a skupina 
velikaša koja je to ostvarila primorala je kralja da izmijeni način života, oženi se Bertom od 
Torina i prione uz vladarske dužnosti. Kad je uskoro Henrik TV. poželio da se oslobodi zapta i 
poništi svoj prisilni brak, osujetio je to papinski legat Petar Damiani 1069. Tim postupkom 
papinstvo je u mladom kralju pobudilo neugasivu mržnju. 

Uklanjanje nadbiskupa Adalberta s najutjecajnije funkcije u državi iskoristila je saska 
vojvodska kuća Billunga da razgrabi njegove zemljoposjede, a i misionarska djelatnost u 
susjednim zemljama je jenjala. Nju je, usto, na području Bodrića i Ljutića onemogućavala i 
situacija u tim zemljama. Od vremena slabljenja njemačkoga vanjskopolitičkog utjecaja pod 
Henri-kom III. ondje su zaredale vojne akcije protiv njemačkoga vrhovništva i te su zemlje 
praktički bile nezavisne. Cijelo to područje ostvarilo je tijekom XI. st. znatan privredni 
napredak. Veoma je ojačala trgovina obalnih gradova sa Skandinavijom, Danskom i 
Novgorodom, a u agrarnim odnosima postupno se formirao veliki zemljišni posjed sa 
zamecima feudalnih eko-nomsko-socijalnih odnosa. Na toj osnovi došlo je u posljednjoj 
trećini XI. st. do formiranja Vendske kraljevine koja je obuhvaćala područje Bodrića i Ljutića 
a povremeno i dio Zapadnog Pomorja. Prevlast u tom kraljevstvu imali su Bodrići. Kršćanska 
vjerska uporišta bila su likvidirana a njemačko je svećenstvo bilo protjerano. Cijelo područje 
Vendske kraljevine vratilo se 

33 Srednjovjekovno doba povijesnog razvitka 

poganstvu, pa se ondje uvelike dalje razvijao religijski sistem stare slavenske pogonske vjere, 
u drugim slavenskim zemljama uvelike potisnute pobjedom kršćanstva. 

Unutrašnji neredi koji su počeli u Saskoj povezali su se s otvorenom pobunom bavarskog 
vojvode Otona koja je dovela do poraza pobunjenika i nove preraspodjele vojvodskih 
položaja. Ali otpor se nastavio u Saskoj, a to je omogućilo daljnje ustanke velikaša u drugim 
dijelovima države. 

Dugotrajno ratovanje, povezano s mnogobrojnim razaranjima, teško je pogađalo seljaštvo u 
cijeloj Njemačkoj. Iz Saske, gdje je došlo do pobune seljaka zbog nameta i kuluka što su ih 
zahtijevali kraljevski ministerijalci, nemiri su se proširili i u druga područja i poprimili 
obilježje općega seljačkog ustanka protiv velikaških zamkova i crkvenih imanja. Ta opasnost 
uvjerila je velikaše da je nužno prihvatiti i potpomagati dovoljno snažnu kraljevsku vlast, 
kadru da osigurava red. Usto je Henrik IV. u zajedničkom interesu zahtijevao pomoć zbog 
događaja u Madžarskoj, gdje je Gejza I., sin Bele I. 1 šurjak poljskog kneza Boleslava Smjelog 
1058-1079 uz pomoć Poljaka 1074. protjerao svoga bratića Salomona, koji je bio njemački 
štićenik, pa je prijetilo izbijanje rata s madžarsko-poljskom koalicijom. 

Pridobivši za sebe, u takvim uvjetima, većinu magnata, Henrik TV, je predusreo ratovanje sa 
svojim istočnim susjedima, ali je iskoristio povoljnu situaciju 1 da slomi opoziciju u Saskoj 


1075. Činilo se da je time neograničena kraljevska supremacija nad feudalcima cijele 
Njemačke bila konačno ostvarena. 

Ali u međuvremenu u Njemačkoj se stvorilo takvo stanje u odnosima između kraljevske vlasti 
i crkve koje je sukob s papinstvom učinilo neizbježnim. 

Od početka klinijevske i lotaringijske reforme pa do početka druge polovice XI. st. prošlo je 
nešto manje od stoljeća i pol, što obuhvaća 4 do 5 ljudskih pokoljenja. U tome vremenskom 
rasponu proces reformiranja crkve i svećenstva ostvario je znatne uspjehe, ali je imao i brojne 
padove. U Njemačkoj je doduše otrezvenio život po samostanima i na biskupske položaje 
doveo velik broj ispravnih ličnosti, ali je crkvu u cjelini podvrgao vladarevu autoritetu, pa je 
svaka nestabilna situacija na prijestolju omogućavala ucjenjivanje i preinake na položajima 
koji su se podjeljivali kao nagrada za političku i vojnu pomoć u brojnim zavjerama i 
obračunima među zavađenim snagama. 

U Italiji su se reformna shvaćanja s mnogo teškoća probijala do papinskog prijestolja, a kad 
su papama počeli postajati na smjenu s drukčije orijentiranim osobama i pobornici reforme, 
njihova su se stremljenja sukobljavala ili s nastojanjem kraljevske 1 carske vlasti da papinstvo 
podvrgne u podložnost prema državi, ili pak, u razdobljima kad je kraljevska i carska vlast 
bila neefikasna, sa svevlašću i samovoljom svjetovnih velikaša u Rimu i Papinskoj državi, u 
okviru tamošnje totalne feudalne anarhije. Zbog toga se papinstvo - naročito od Klementa II. 
104647, nakon epohe u kojoj je raspusnost papa kulminirala s ličnošću Benedikta IX., za 
pontifikata niza papa, pretežno njemačke narodnosti - pod neposrednim utjecajem velikih 
pobornika reforme Petra Damianija i redovnika Hildebranda moralo boriti s dvojakim 
teškoćama: s ovisnošću visokog svećenstva u Njemačkoj o svjetovnoj vlasti i s novim valom 
duboke demoralizacije koja se, u rezultatu feudalnog rasula u Italiji, dočepala svećeničkog 
staleža. 

Usto je i opća situacija sada bila drukčija. Reformne težnje nisu više vršile svoj obnoviteljski 
pritisak odozdo, iz baze crkvene organizacije, nego je njeno ishodište bilo vodstvo tadašnje 
crkve, na čelu s reformnim papama iz sredine i druge polovice XI. stoljeća. 

Međutim, dok su iz redova njemačkog reformnog episkopata zaredom dolazile jake ličnosti na 
papinsko prijestolje, u samoj Njemačkoj reformna su nastojanja bila praktički onemogućena. 
Još je Konrad II. bio obustavio svaku pomoć reformi i crkvene službe sistematski podređivao 
interesima svoje politike. Za desetgodišnje malodobnosti njegova nasljednika, Henrika IV., i, 
zatim, u novom desetgodišnjem razdoblju njegova ratovanja s unutrašnjim i vanjskim 
protivnicima i u uvjetima kraljeve žestoke mržnje prema papinstvu, u Njemačkoj je opet 
prevladalo kupovanje i prodavanje biskupskih i opatskih položaja pristalicama ove ili one od 
različitih međusobno sukobljenih snaga. 

Zbog ovakvog stanja papinstvo je smatralo da je nužno temeljne re-formne zamisli 
klinijevskog i lotaringijskog pokreta nadopuniti dodatnim i konsekventnije razrađenim 
shvaćanjima naročito u pogledu odnosa između svjetovne i crkvene vlasti. 

U tu svrhu ojačalo je proučavanje kanonskoga prava, pa su na toj osnovi formulirane teze o 
nezavisnosti i čak prvenstvu crkve nad svjetovnom vlasti. Kao argumentacija za takva 
shvaćanja, tada je nastala i opsežna pravna "Zbirka od 74 poglavlja", među kojima je jedno, 
pod naslovom "O prvenstvu Crkve", definiralo nedvojbeno pravo papinstva na prevlast nad 
svjetovnim gospodarima. Posebnu su važnost imali spisi kardinala Humberta od Moyen- 
moutiera "Protiv kleveta Grka" u kome je, u okviru polemike s carigradskim patrijarhom 
Mihajlom Kerularijem, kritizirao podložnost crkve svjetovnoj vlasti i "Protiv simonijaka", u 
kome se odnos između svjetovne i duhovne vlasti uspoređuje s odnosom između tijela i duše 1 
tvrdi da duša, kao vječna, mora biti nadređena tijelu jednako kao što crkva mora upravljati 
djelatnošću države. 


Usporedo s takvom teoretskom aktivnošću, papinstvo je poticalo i organiziralo održavanje 
mnogih crkvenih koncila, vezujući preko njih različita područja zapadnog kršćanstva uz Rim 
kao najautoritativnije vjersko središte i uporište nepomirljivih stavova u pogledu odnosa 
prema svjetovnoj vlasti i pitanjima svećeničke discipline. 

Posebno je značenje u primjeni takvih načela imao uspon na papinsko prijestolje Stjepana IX., 
koga je izabralo samo rimsko svećenstvo uz pomoć gradskog stanovništva, ne pitajući 
kraljevsku vlast ni za savjet ni za mišljenje. 

Taj je izbor bio utoliko važniji što je novi papa potjecao iz gornjolota-rinške vojvodske 

koji ga je lišio vojvodstva, bio oženio udovicom toskanskog markgrofa Bonifacija, i tako 
Toskanu pretvorio u snažno uporište protunjemačkih stremljenja i saveznika papinskih 
interesa. 

Uz pomoć te političke snage papinstvo je 1060. suzbilo pokušaj rimskih feudalaca da proture 
izbor svoga pretendenta na papinsko prijestolje. Tek nakon oštrih uličnih borbi reformna je 
stranka, koju je predvodio Hilde-brand, osigurala izbor Nikole II. Kriza koja je pri tom bila 
prebrođena potakla je papinstvo da donese utvrđenu proceduru za buduće biranje pape. U tu 
svrhu održan je 1059. u Lateranu veliki crkveni sabor koji je donio propis 

po kome ubuduće papinu ličnost mora najprije designirati zbor od sedam rimskih kardinala- 
biskupa tj. biskupa rimskih suburbanih biskupija, a zatim će ga birati svi kardinali tj. osim 
prvonavedenih još i župnici rimskih župa, koje su tada nazivali kardinali-svećenici; nakon 
toga svi drugi rimski svećenici i gradski puk daju svoj pristanak na izabranu ličnost. Svako 
pravo cara da unaprijed određuje papinu ličnost bilo je tom odredbom ukinuto. 

Očekujući žestok otpor njemačkoga kralja, papinstvo je učvrstilo savez s toskanskim 
markgrofom Gotfriđom Bradatim, francuskim kraljem Filipom I. i Normanima. 

Papino zalaganje protiv nikolaizma i simonije pribavilo je crkvi utjecajne pristalice i na 
sjeveru Italije, naročito u Milanu. Ondje su dva pučka propovjednika, Ariald i Landolf, 
podvrgavala oštroj kritici razuzdani život svećenstva i biskupa stvorivši svojim naziranjima 
tzv. patarski pokret milanskoga sirotinjskog stanovništva iz predgrađa. U povodu 
ekskomunikacija kojima su patare udarali milanski nadbiskup a i drugi lombardijski crkveni 
velikodostojnici, patarski su vođe apelirali na Rim i on je primorao prelate da ukinu izrečena 
izopćenja i čak prihvate i sami obavezu da će progoniti nikolaite i simonijake. Time je 
patarski pokret u Sjevernoj Italiji postao saveznikom papinstva. 

Sva važna dostignuća papinske reformne politike zapala su u krizu kad je nakon smrti Nikole 
II. rimska aristokracija, ovaj puta udruživši se s kraljevskom vlašću, pokušala dovesti 
protupapu nasuprot Aleksandra II. koji je bio kandidat reformne stranke. Aleksandar se održao 
zahvaljujući pomoći Normana. Ali ta njihova intervencija zabrinula je podjednako toskanskog 
markgrofa kao i kralja, pa je Henrik IV. na crkvenom saboru u Augsburgu potvrdio izbor 
Aleksandra II. Time je kraljevska vlast zaobilazno i opet afirmirala svoj utjecaj na 
postavljanje pape, iako je bila priznata ličnost reformne stranke. 

Daljnje jačanje kraljevskog utjecaja prouzrokovao je porast moći Normana u Južnoj Italiji. 
Oni su na jugu Poluotoka preoteli gotovo sve teritorije Bizantincima i već 106162. postigli 
znatne uspjehe protiv Arapa na Siciliji. Ali njihove su se pretenzije proširile i prema sjeveru, 
pa su počeli napadati i rimske posjede primoravši time papinstvo da traži vojnu pomoć od 
njemačkoga kralja. Dočekavši taj povod veoma pripravno, Henrik IV. je povjerio Gotfridu 
Bradatom da potisne Normane, što je ovaj i učinio. Tako je papa, ranije protivnik njemačkoga 
utjecaja u Italiji, sada morao biti obavezan na zahvalnost Henriku IV., a Gotfrid je čak postao 
izvršiteljem njegovih naređenja. Ali događaji u sjevernoj Italiji brzo su razbili taj privremeni i 
umjetno sazdani savez. 


U Milanu je, naime, nadbiskup Vido dao izvršiti pokolj patarskih vođa, a opći ustanak patara 
kojim su oni reagirali na taj čin predao im je faktičnu vlast u tome gradu. A nakon smrti 
nadbiskupa Vida oni su čak imenovali svoga kandidata za položaj nadbiskupa. Ali i kralj je 
postavio svoga kandidata, kome se papa usprotivio zalažući se za patarskog pretendenta. 
Spor se veoma zaoštrio i prijetio otvorenim sukobom između pape i kralja, utoliko više što je 
Aleksandar II. zaprijetio Henriku čak izopćenjem iz crkve ako ne uskrati pomoć papinim 
protivnicima. 

U takvoj situaciji dotadašnji je papa umro, a rimsko svećenstvo i puk su općom spontanom 
aklamacijom, s tek naknadnim odobrenjem kardinala, 

proglasili Hildebranda papom, a on je zatim uzeo ime Grgur VII. 1073- 1085. 

Kraljev položaj bio je u tom trenutku veoma nepovoljan jer je upravo bio izbio ustanak saskih 
velikaša, pa je on uputio papi pismo u kom je požalio što je preotimao crkvena imanja, 
prodavao biskupske položaje i u Milanu pomagao nepravednu stvar, i objavio svoje 
pokoravanje volji papinske vlasti. Za uzvrat, papa mu je svojim posredovanjem pomogao u 
sklapanju mira sa Sasima. 

Osjećajući se pobjednikom, papinstvo je smjesta izvanrednom energijom počelo objavljivati 
odredbe i naređenja za posvudašnju likvidaciju ni-kolaizma i simonije. 

No kad je došlo do provedbe tih zaključaka, iskrsle su izvanredne teškoće. U njemačkoj je 
postojala veoma snažna opozicija celibatu, a u Francuskoj se kralj Filip I. nije želio odreći 
prodavanja visokih crkvenih službi. 

S obzirom na to da je naročito jak otpor papinskim mjerama dolazio iz redova svjetovnoga 
svećenstva, održan je o općoj situaciji u Crkvi novi sinod u Rimu početkom 1075 na kom je 
propisima o suzbijanju nikolaizma i simonije dodan i dekret o lajičkoj investituri kojim je 
zabranjeno da biskupe i opate na njihove crkvene položaje bez obzira na to tko ih je izabrao 
postavljaju svjetovni velikaši 1 vladari podjeljivanjem biskupskog prstena ili pastirskog štapa, 
čime se simboliziralo da im njihove svećeničke i pogla-varske funkcije u samostanima daje 
svjetovna vlast. Ta praksa počivala je na činjenici što su biskupi i opati stupanjem na svoju 
svećeničku funkciju preuzimali i lenska imanja što su ih svojedobno te biskupije ili opatije 
dobile od kraljeva ili svjetovnih velikaša, pa su s tim u vezi postajali i nosiocima sudskih, 
poreskih i drugih imunitetnih prava koja su prvobitno vršili lokalni funkcionari javne vlasti. 
Zbog takvih ovlaštenja svjetovne su vlasti smatrale da imaju pravo utjecati na izbor i 
postavljanje crkvenih dostojanstvenika, jer ih je razvitak feudalnih odnosa učinio i vršiocima 
javnopravnih funkcija na području njihovih lena. Kad bi svjetovne vlasti pristale na 
podvrgavanje crkvenih dostojanstvenika isključivo papinskoj vlasti zbog toga što su 
svećenici, onda bi brojna i prostrana crkvena lena faktično bila izdvojena iz državnog 
političkog sastava i pretvorena u neku vrst univerzalne i goleme, premda dislocirane papinske 
države. Ostvarenjem takve svjetske vlasti papinstvo bi nesumnjivo steklo presudan utjecaj na 
zbivanja u svim državama i, praktički, u velikoj mjeri zaista pod-vrglo svjetovnu vlast 
crkvenoj. 

Suprotno takvoj ocjeni tendencija, papinstvo je željelo da svoje zamisli o nezavisnosti crkvene 
vlasti 1 čak o punoj opravdanosti supremacije Crkve nad svjetovnim vlastima ponovo i još 
dublje teoretski obrazloži i službeno definira. U tu svrhu je Grgur VII. sastavio spis poznat 
pod nazivom Dictatus papae. U njemu se naglašava božansko podrijetlo crkve i utvrđuje 
njezina nepogrešivost. Zbog toga papa kao najviši poglavar te Crkve i nasljednik apostola 
Petra, kome je sam Isus, Sin Božji, povjerio poglavarstvo nad tom Crkvom ima pravo na 
apsolutnu i neograničenu duhovnu vlast nad kršćanskim svijetom. Papa je zakonodavac za sve 
crkvene ustanove, a njemu nema pravo suditi nitko osim Boga. Kao što je staranje za vječni 
život duše 1 njeno spasenje bitni smisao postojanja, kome i ljudski tjelesni opstanak treba da 


bude podložan, tako se i država, kao ustanova od ovoga svijeta, treba podvrći duhovnom 
vodstvu Crkve, starateljice 

Crkva u Ottmarsheimu, u Alzasu, t 

1049. 

za čovjekov opstanak u vječnosti. Ako papa i Crkva ocijene da svjetovni vladar ne upravlja 
državom u duhu božjih i crkvenih propisa, onda papa može, po svome od Boga danom pravu, 
carevima i kraljevima oduzimati čak i krunu i njihove podanike razrješavati zakletve 
vjernosti. 

Smisaona dubina i dalekosežne argumentacije što su ih obje suprotstavljene strane iznosile u 
svojim teoretskim spisima svjedoče o tome da je razvitak srednjovjekovnih društvenih i 
političkih odnosa nametao bitne dileme o tome kako bi trebalo urediti sveukupne tadašnje 
odnose među ljudima i ponašanje čovjeka prema čovjeku. Ali kao ključ pri traženju rješenja 
za ta pitanja sva je pozornost bila upravljena ne na temeljni odnos među ljudima u procesu 
proizvodnje nego na donošenje odluke o tome tko i s kakvim inspiracijama i ciljevima treba 
da drži vlast i upravlja opstankom ljudi. Smatralo se da su vladavinska načela presudna za 
strukturiranje poretka i oblikovanje realnosti i da ta realnost zavisi o volji i zamislima najviših 
poglavara. Zbog toga što se rješenja problema zamišljalo kao alternative vladanja, njihovo se 
sučeljavanje nužno pretvaralo u borbu koja je isprva bila beskompromisna i zahtijevala 
apsolutnu pobjedu za jednu ili drugu koncepciju, ali je na kraju, poslije više decenija žestokog 
razračunavanja, ipak morala pristati na podjelu kompetencija unutar vladavinskog sustava 
koji, uza svu snažnu ustalasanost oponenata, nije u svojim socijalno-ekonomskim temeljima 
uopće dolazio u pitanje. Na veoma rezolutno objavljena papinska stanovišta Henrik se isprva 
uopće nije obazirao. Dokončavši s uspjehom borbu protiv pobune saskih 

velikaša 1075, on je i dalje postavljao crkvene poglavare po svojoj volji. Kad je zatim u 
Milanu izbio ustanak patara protiv nadbiskupa i kad ovaj nije bio kadar da uguši nemire, 
Henrik IV. je imenovao novoga nadbiskupa, orijentiranoga izrazito antireformno i 
protupapinski. 

Takav postupak urodio je najprije sve oštrijim polemikama, a zatim papinom prijetnjom 
Henriku da će ga izopćiti iz Crkve i lišiti kraljevske vlasti ako svoje mjere ne opozove. 

To međutim više nije moglo ostati bez odgovora. U tu svrhu je 24. I. 1076. u Wormsu u 
Frankoniji održan veliki sabor njemačkoga visokog svećenstva 1 velikaša koji je u kraljevoj 
prisutnosti proglasio da je Grgur VII. nezakonito došao na svoj položaj isključivo pobunom 
svjetine u Rimu, da papinstvo samovoljno prisvaja pravo vladanja nad cijelim kršćanskim 
svijetom i pravo da postavlja i zbacuje svjetovne vladare. Pripisivani su mu i nedopušteni 
osobni odnosi s majkom cara Henrika VI., Agnezom, s Bea-tricom, vojvotkinjom od Toskane 
i njenom kćerkom i baštinicom toga vojvodstva, Matildom. Na završetku zasjedanja svaki je 
od prisutnih biskupa potpisao izjavu kojom uskraćuje svoju poslušnost "redovniku Hilde- 
brandu" i poriče mu pravo na položaj i naslov pape. 

Nakon toga održan je u Piacenzi i sabor sjevernoitalskih crkvenih dostojanstvenika koji je 
odobrio wormske zaključke i također proglasio zbacivanje Grgura VII. 

Za uzvrat, papa je svima sudionicima sabora u Wormsu i Piacenzi zaprijetio izopćenjem iz 
Crkve ako se u roku od 6 mjeseci ne odreknu svojih odluka, a Henrika IV. je proglasio lišenim 
položaja njemačkoga i italskog kralja, sve je njegove podanike razriješio zakletve na vjernost 
i zbačenoga kralja udario crkvenim prokletstvom. 

lako je i kralj naredio trojici biskupa iz svoje neposredne pratnje da proglase izopćenje Grgura 
VII. iz Crkve, ipak su papine prijetnje pokolebale mnoge njemačke prelate. U Saskoj je 
papino razrješenje zakletvi na vjernost kralju omogućilo utamničenim velikašima da se 


oslobode zatvora i obnove ustanak. Naglo mijenjanje raspoloženja u Njemačkoj potaklo je 
trojicu vojvoda, švapskog, bavarskog i karantanskog, da u suglasnosti s nekolicinom biskupa 
za 16. X. 1077. sazovu novi veliki sabor crkvenih i svjetovnih velikaša u Tribuni, u Frankoniji 
blizu Mainza na kom su velikaši izjavili da će sebe smatrati razriješenima podaničke 
poslušnosti kralju ako on do početka 1078. ne ishodi svoje oslobođenje od crkvenog 
prokletstva i opoziv svoga izopćenja iz Crkve. U isto vrijeme predloženo je da se 2. II. 1078. 
održi državni sabor u Augsburgu na kome će se, u skladu s papinom ocjenom situacije, 
donijeti konačna odluka o kraljevu položaju. 

Budući da je postojala realna mogućnost da na tom saboru bude zba-čen, Henrik je odlučio da 
od pape zatraži opoziv izrečenih kazni. U tu je svrhu potajno krenuo u Italiju, odakle je i papa 
već bio pošao u Augs-burg. Ali jer nije znao za kraljevu pripravnost da se pokori, Grgur VII. 
se, uplašen viješću o njegovu dolasku, sklonuo u zamak Canossa, blizu grada Reggio, u 
sjevernom dijelu toskanske markgrofovije, koji je pripadao grofici Matildi. Ustežući se od 
preuranjenog oproštenja bez izričitih koncesija, ostavio je kralja da puna tri dana čeka 
utaboren sa ženom, trogodišnjim sinom i skromnom pratnjom pred zidinama zamka. Tu se 
kralj u pokajničkoj haljini, bez ikakva kraljevskoga znaka pojavljivao 

pred ulazom moleći da ga papa primi i prihvati njegovo pokajanje. Najzad je zagovorom 
nekih papinih pristalica pušten u grad. Tu se u suzama morao baciti papi pred noge priznajući 
svoje grijehe i preklinjući papu da mu oprosti. Ishodivši na taj način odrješenje od svih kazni, 
primio je papin blagoslov i odobrenje da ponovo zavlada kao kralj. 

Cio taj mučni prizor bio je za Henrika teško osobno poniženje, ali je zapravo bio velika i 
dobro smišljena kraljeva diplomatska pobjeda. Dobivši oproštenje koje mu papa, po vjerskim 
načelima koja traže da se pokajniku grijesi moraju oprostiti, nije mogao uskratiti on je smjesta 
opet imao pravo da od svojih podanika i velikaša zahtijeva poslušnost. Time je raskinuo savez 
između papinstva i njemačkih velikaša jer su sada ovi -ako se ne pokore kralju - mogli biti 
tretirani kao buntovnici. Suprotno tome, papa je doduše dobio moralnu zadovoljštinu, ali je 
ostao bespomoćan u borbi za ostvarenje svojih širih reformnih ciljeva. 

To se veoma jasno očitovalo kad su opozicionarni njemački vojvode i drugi velikaši, koji su 
očekivali da će Henrik IV. biti zbačen, sazvali novi državni sabor u Forchheimu, u Frankoniji 
od kog su očekivali da će ukloniti neomiljelog vladara. Papa, naime, nije na taj sabor mogao 
doći a ni bilo kako drukčije pomoći nezadovoljnicima, jer više nije kralja, po izvršenoj pokori, 
mogao smatrati prijestupnikom. 

Pa ipak, sakupljeni velikaši su u Forchheimu na vlastitu ruku svrgnuli Henrika IV. i na 
njegovo mjesto izabrali vojvodu Rudolfa švapskog, a da on pri tome nije papinstvu morao dati 
nikakva jamstva u pogledu vođenja reformne politike. 

Uz novoizabranoga protukralja pristajalo je samo švapsko plemstvo te bavarski i karantanski 
zbačeni vojvode. Naprotiv, Henrik IV. okupio je oko sebe sve ostale. Uza nj je pristajao i češki 
knez Vratislav II. 1061-1092 kome je Henrik IV. priznao pravo da zaposjedne Meissensku 
marku i Lu-žicu, a zatim i Austrijsku marku, na štetu Bavarske. Među Henrikove pomagače 
ubrajala se i većina njemačkih gradova i veoma mnogo nižega 

svjetovnog svećenstva. 

Isprva se očekivalo da će papinstvo u nastalom sporu izreći arbitražnu presudu. Ali ono je 
prepuštalo međusobnoj borbi da iskristalizira odluku, smatrajući da će pobjednik u svakom 
slučaju trebati njegovo priznanje 1 stoga biti pripravan da zajamči očekivane koncesije. U isto 
vrijeme papini su legati u Njemačkoj neprestano pratili razvoj događaja. 

Kad se međutim, početkom 1080. pobjeda počela očigledno priklanjati Henrikovoj strani i 
kad je Henrik od pape sve upornije stao tražiti moralnu i političku potporu ne obećavajući 
nikakve ustupke, papa se neočekivano opredijelio za slabiju stranu, koja svoju pobjedu jedva 
da je mogla očekivati od svoga oružja, pa je nesumnjivo bila pripravna na veću zahvalnost. 


Na toj osnovi papa je još u ožujku 1080. sazvao u Rimu sinod koji je otvoreno priznao 
Rudolfa Švapskog kraljem Njemačke, a Henrika je ponovo optužio zbog kršenja lajičke 
investiture čega je zaista i bilo, oduzeo mu pravo da se naziva kraljem, po drugi puta ga 
izopćio iz Crkve 1 

udario crkvenim prokletstvom. 

Kao što se papa i ovom prigodom poslužio istim mjerama koje su Henrika prije tri godine 
primorale na pokorenje u Canossi, tako je i Henrik ponovo organizirao održavanje crkvenog 
sabora u Brixenu, u južnoj 

Bavarskoj koji je proglasio zbacivanje Grgura VII. s papinske stolice, ali je ovaj puta iz crkve 
izopćeni bivši nadbiskup Ravenne izabran za pro-tupapu pod imenom Klement III. 

U skladu s očekivanjem, papinske su se sankcije i ovaj put pokazale kao utjecajnije, pa se broj 
Henrikovih pristalica počeo osipati. Izvan granica Njemačke među malobrojnim Henrikovim 
saveznicima najutjecajniji je bio češki knez Vratislav II. Francuski kralj Filip I. nije 
odobravao papinu borbu protiv simonije, ali se nije upletao u sukobe. U Poljskoj je Boleslav 
Smjeli 1058-1079 dokinuo vazalsku podložnost Carstvu, a 1074. je Poljsku priznao lenom 
papinske stolice. U Kijevskoj Rusiji su suparništva među kneževskim pretendentima dovela 
do kolebanja političke orijentacije, pa je najprije Izjaslav Jaroslavić zauzeo vlast s poljskom 
pomoći i također priznao lensku zavisnost svoje zemlje o papinstvu, ali je zatim njegov 
najmlađi brat, Vsjevolod, oženjen kćerkom cara Konstantina IX. Monomaha, obnovio 
probizantsku i antipapinsku politiku Rusije. Uskoro je 1079 izbila buna 1 u Poljskoj, pa je 
Boleslav morao izbjeći u Madžarsku gdje je i umro, a njegov mlađi brat i nasljednik, 
Vladislav Herman, priznao se njemačkim vazalom, prepustivši svoju zemlju feudalnom 
rasulu. 

Osim ovih mijena u Poljskoj i Rusiji, ostale su evropske zemlje pri-stajale uz Grgura VII. Do 
izmjene u vojnom položaju dovela je, međutim, preorijentacija njemačkih velikaša, pa je 
vojska Rudolfa Švapskog pod-jesen 1080. postigla veliku pobjedu, ali je Rudolf Švapski u toj 
bici poginuo. 

Snage opozicije bile su time lišene svoje središnje ličnosti i privremeno nepripravne da 
iskoriste postignuti vojni uspjeh. U isto vrijeme, u Italiji su Normani, kao glavna snaga na 
koju se papinstvo ne bez teškoća nastojalo oslanjati, bili zauzeti osvajanjem Sicilije od Arapa 
i, nakon pada Barija 1072, kao posljednjeg bizantskog uporišta na Poluotoku, angažirani 
grandioznim planom da napadom preko Epira osvoje cijeli Bizant. Stoga se činilo da nagli 
pohod u Italiju obećaje znatne rezultate. Krajem 1080. i početkom 1081. ta je vojna akcija 
doprla do Rima, ali opsada toga grada nije postigla uspjeh, pa je Henrik stao sistematski raditi 
na pridobijanju pristalica u drugim dijelovima Italije. Osobito je mnogim gradovima 
dodjeljivao povelje o gradskim samoupravnim povlasticama pomažući time razvitak koji mu 
je bio dobrodošao u realnom odnosu snaga, no koji ni po čemu nije bio sastavni dio njegove 
vizije o evropskoj političkoj i društveno-ekonomskoj budućnosti. 

Velika pobjeda Roberta Gviskarda kod Drača 1081 privlačila je dotle normanski pothvat sve 
dublje prema unutrašnjosti Balkana. Zbog toga se Henrik IV. nije zabrinuo što su njegovi 
protivnici u Njemačkoj umjesto Rudolfa Švapskog kao novoga protukralja izabrali 
lotaringijskoga grofa Hermana. Protiv Roberta Gviskarda sklopio je savez s Bizantom, izvršio 
vojni pritisak prema normanskom teritoriju u Južnoj Italiji i time primorao Gviskarda da se 
vrati na Poluotok radi obračuna s Nijemcima. Protiv toga plana Henrik je u Apuliji - možda 
bizantskim novcem -potakao ustanak velikaša protiv Roberta Gviskarda koji je njegove vojne 
snage ondje vezao duže od dvije godine, Zbog toga je otpor ponovo opsjednutoga Rima počeo 
slabiti. Najprije je pao tzv. Leoninski grad, zajedno 

s crkvom Sv. Petra, a početkom 1084. osvojen je i preostali dio Rima, na lijevoj obali Tibera, 
zajedno s Lateranom. Održala se samo opkoljena Anđeoska tvrđava u koju se sklonuo i papa. 
Vojnički uspjeh iskorišten je zatim politički. Na dan 24. III. 1084. održan je u crkvi Sv. Petra 
crkveni sabor na kom je sudjelovalo 1 nekoliko kardinala. Poslije čitanja teksta "Obrana kralja 
Henrika" što ga je sastavio pravnik Petrus Crassus, sabor je proglasio svrgavanje i izopćenje 
Grgura VII., izvršio posvećenje protivupape Klementa III., a on je zatim Henrika IV. i njegovu 
ženu Bertu okrunio carskom krunom. 

U međuvremenu, još u proljeće 1083., Robert Gviskard je pretrpio težak poraz kod Larisse, u 
Tesaliji, 1 morao evakuirati zaposjednuta područja na Balkanu. Otad mu je moć Nijemaca u 
Italiji postala još opasnija, pa je napadom na Rim primorao Henrika na povlačenje, a Grgur 
VII. se mogao vratiti u svoju prijestolnicu. Ali pljačke i razaranja što su ih Normani tom 
prigodom izvršili u Rimu toliko su ogorčili stanovnike protiv pape i njegovih saveznika, da je 
Grgur morao izbjeći u Salerno, a u Rim se vratio protivupapa Klement III. Ondje, u Salernu, 
Grgur je uskoro 25. V. 1085 umro kao prognanik, ali ni u okolnostima poraza nije odustao od 
svojih 

uvjerenja i očekivanja. 

Izbjeglištvo i smrt careva nepomirljivog protivnika veoma je ugrozila položaj Henrikovih 
protivnika u Njemačkoj. Henrik je bez teškoća posvuda uklanjao s položaja nepouzdane 
velikaše i biskupe zamjenjujući ih svojim pristalicama. Budući da su dugotrajni ratovi u 
Njemačkoj uvelike ugrozili unutrašnju sigurnost i naročito mnogo štete nanosili crkvenim 
imanjima, gradovima i seljaštvu, u Njemačkoj se snažno proširio mirovni pokret kojim se 
Henrik IV. nakon svoga povratka iz Italije vješto okoristio. Godine 1085. održan je u Mainzu 
sabor koji je pod kraljevim predsjedanjem usvojio propis o "božjem primirju", pri čemu je 
posebice naglašena kraljevska zaštita putujućim trgovcima i seljacima koji rade na polju. 
Takvom politikom kralj je veoma ugodio svećenstvu i biskupima, a također i gradskom 
stanovništvu u razvijenim urbanim središtima rajnske oblasti. Sticajem okolnosti stvoren je 
time temelj saveza njemačkih gradova s kraljevskom vlasti koji je u budućnosti stekao veliko 
značenje. Građanski je rat međutim u Njemačkoj i dalje trajao sporadičkim borbama, a i u 
Rimu su se protivupapa Klement III. i novoizabrani regularni papa Viktor III. smjenjivali 
potiskujući naizmjence jedan drugoga iz 

crkve Sv. Petra. 

Okolnosti su se uvelike izmijenile tek kad je papom postao veoma energičan čovjek i odlučan 
pristalica klinijevske reforme, Urban II. 1088- 1099. On je uz pomoć toskanske grofice 
Matilde oko sebe okupio sve protu-njemački raspoložene velikaše sjeverne i srednje Italije a 
učvrstio je i savez 

s Normanima. 

Suprotno tome, u Njemačkoj su se gotovo svi veliki feudalci pokorili kralju. Stoga je 
papinstvo pristupilo reorganizaciji njemačke opozicije. Pouzdavajući se u dva prethodna 
jednaka postupka, Urban II. je obnovio izopćenje Henrika IV. i njegova protivupape Klementa 
III. a crkvenim prokletstvom unaprijed udario sve one koji bi pružili bilo kakvu pomoć izop- 
ćenicima. Okupljanju opozicionara koje će crkvene kazne potaći na borbu imao je poslužiti 
brak papinstvu odane četrdesettrogodišnje grofice Ma- 

tilde sa sedamnaestogodišnjim sinom bavarskog vojvode VVelfa IV. V Velfom V.. No to je 
izazvalo novi drugi po redu vojni pohod Henrika IV. u Italiju. 

Uspjesi su bili spori i neveliki, ali su ipak uplašili Urbana II. i on se iz Rima povukao na 
područje normanskih kneževina. Neočekivani preokret nastupio je teškim porazom Henrika 
IV. pod Canossom, nakon čega je počelo sustavno potiskivanje njegovih odreda iz područja na 
sjeveru od rijeke Po. 


Tu vojnu krizu primakao je rubu katastrofe duboki raskol u kraljevoj obitelji. Henrikova druga 
žena Prakseda napustila ga je i pobjegla u Matildin tabor, a protiv kralja se pobunio i njegov 
najstariji sin Konrad, pa je on u Milanu, s pristankom grofice Matilde i Welfa V. Bavarskog 
okrunjen za italskoga kralja. 

Taj događaj bio je povezan s veoma važnim procesom oslobađanja najprije pojedinih a zatim 
sve brojnijih sjevernoitalskih gradova od vrhovne vlasti biskupa koje je na biskupski položaj 
bio postavio Henrik IV. i dao im seniorska prava. Pokret koji je na toj osnovi vodio afirmaciji 
samouprave u sjevernoitalskim gradovima urodio je 1093. već i prvim važnim političkim 
rezultatima. Te su godine gradovi Milano, Lodi, Piacenza i Cre-mona pod zaštitom Matilde i 
Welfa V. formirali ligu gradova protiv Hen-rikove vlasti u Italiji. Time se obrazovala oprečna 
situacija prema odnosima u Njemačkoj. Ondje urbane zajednice očekuju od kralja zaštitu od 
feudalaca koji su smetnja njihovoj privrednoj djelatnosti, i dobivaju je jer je slabljenje 
velikaša u Njemačkoj bilo i primarni interes kraljeve politike. U Italiji je kraljevska vlast 
postavljala na biskupske položaje sebi odane ličnosti da bi joj poslužili kao uporište protiv 
papinstva i predavala im svoja seniorska prava nad gradskim područjem, zbog čega je 
žiteljstvo urbane privredne orijentacije dolazilo pod vrhovništvo crkvenoga, feudalnog 
velikog zemljoposjeda, koji nije imao interesa za izuzeće građana ispod tradicionalnoga, 
feudalno-agrarnoga poretka. 

Henrikove teškoće u Italiji pomogle su oporavku njegovih neprijatelja, naročito u Bavarskoj i 
švapskoj. Tome se pridružila i veoma snažna propaganda klinijevskih redovnika. Njihovom 
bazom još od početka osamdesetih godina bio je samostan Hirschau, u Frankoniji. Njihova je 
propovjednička i reformatorska aktivnost sada svom žestinom obuhvaćala ne samo poroke 
simonije i nikolaizma nego više od svega lajičku investituru. Na plimi toga novog vala u borbi 
za interese crkve održano je više koncila koji su odreda reafirmirali načela Grgura VII. Na 
jednome od njih, održanom 1. III. 1095. u Piacenzi, obnovljeno je, u prisutnosti 4000 
svećenika iz svih katoličkih zemalja, već i četvrti puta, izopćenje Henrika IV. iz crkvene 
zajednice vjernika. U isti mah upućen je apel cijelom kršćan-skome svijetu da pruži pomoć 
Bizantu protiv nadiranja Seldžuka u Malu Aziju, Siriju 1 Palestinu. Osam mjeseci nakon toga, 
na crkvenom saboru u Clermonu fu grofoviji Auvergne, u prisutnosti stotinuiosamdeset 
najviših crkvenih dostojanstvenika, u papinoj je prisutnosti proširena ustanova božjeg mira na 
cijeli evropski zapad, a na zasjedanju od 27. XI. 1095. papa je osobno objavio pohod u 
križarski rat za oslobođenje kršćanskih svetih mjesta u Palestini. Već krajem ljeta 1096. 
križarska je vojna započela, da bi sredinom ljeta 1099. kulminirala osvojenjem Jeruzalema. 

Cio taj razvoj događaja značio je trijumfalni uspon papinskog utjecaja. Činilo se da je 
dugotrajni spor između crkve i države okončan neospornom pobjedom papinstva. 

Za sve to vrijeme Henrik IV. je zadržao izrazito neprijateljski stav prema Rimu. Neke 
određene nade pobudio je u njemu raskid braka između grofice Matilde i Welfa V., ali je, s 
druge strane, brak njegova sina Konrada s kćerkom Rogera I. Sicilskog te nade poništio. 
Stoga se Henrik u proljeće 1097. poražen vratio iz Italije u Njemačku. U zemlji nije imao 
gotovo nikakvih utjecajnih saveznika. Od susjednih država dobre je odnose imao samo sa 
Češkom i Venecijom. Gotovo svi biskupi i sve druge susjedne zemlje opredijelile su se za 
Urbana II. 

Ali već 14 dana poslije oslobođenja Jeruzalema papa je umro. Kako je nedugo zatim 1100 
umro i protivupapa Klement II., a Njemačka se angažirala u Češkoj gdje je sinove kneza 
Bržetislava II. primorala da među sobom podijele teritorij države i obojica priznaju 
podložnost Carstvu, činilo se da će doći do smirivanja spora između Njemačke i Rima. Ali 
novi papa Pashal II. je na koncilu u Lateranu, početkom 1102, ponovio carevo izopćenje iz 
Crkve i osudio lajičku investituru. U samoj Njemačkoj pripremalo se novo okupljanje 
kraljevih protivnika. Da bi se izbavio od opasnosti, Henrik IV. je odlučio da pokuša pridobiti 


papinu naklonost objavom da namjerava povesti novi križarski rat u Svetu Zemlju. Ali prije 
bilo kakve realizacije pripremana je pobuna izbila a na čelu joj je bio carev sin Henrik. Uza nj 
su smjesta pristali svi propapinski raspoloženi biskupi u Njemačkoj, a i znatan broj velikaša, 
naročito u Porajnju, gdje je vladalo nezadovoljstvo sa carevim podupiranjem emancipacije 
gradova. Za-pavši u skrajnje težak položaj, Henrik TV. se pokušao probiti iz Kolna, kamo se 
bio sklonuo, ali je pao svome sinu u zarobljeništvo. Na saboru u Mainzu koji se zatim održao, 
papini su izaslanici i 7. put ponovili carevo izopćenje, a velikaši su ga primorali da kraljevske 
znakove preda svome sinu koji je nakon toga početkom 1106 okrunjen za njemačkoga kralja. 
Iako je Henrik IV. uskoro uspio pobjeći iz zatvora, već sredinom ljeta 1106. je umro slomljen 
naporima svoga burnog života. 

Za vrijeme dugotrajnih borbi koje su ispunjale proteklih pola stoljeća iskristaliziralo se 
nekoliko važnih konstelacija u društvenim i političkim odnosima u Srednjoj Evropi i na 
Apeninskom poluotoku. 

Kraljevska vlast nije mogla očuvati nekadašnje načelo svoga savezništva s crkvom protiv 
velikih svjetovnih feudalaca. U borbi protiv njih ona se sada oslanjala na niže feudalce i na 
nove ekonomske i društvene snage u gradovima koji feudalnu razmrvljenost doživljavaju kao 
zapreku svome privrednom razvitku. Suprotno tome, veliki se feudalci povezuju s 
papinstvom, koje vrhovnu državnu vlast želi podvrći crkvenoj i u tome treba saveznike 
podjednako nezadovoljne s težnjom kraljevske i carske vlasti da izgradi svoj vrhovni politički 
autoritet. 

Višekratna papina izopćenja vrhovnog nosioca svjetovne vlasti i papini opetovani pozivi 
feudalcima da prekrše vazalsku zakletvu vjernosti svome senioru veoma su razorno djelovali 
na ustrojstvo feudalnog poretka razbijajući sistem na kom se izgradila klasa feudalaca kao 
vladalački sloj u društvu, sazdan piramidalno 1 hijerarhijski, po načelu priznavanja kraljeva 
autoriteta i njegove funkcije kao ishodišta i simbola cijeloga poretka. Tendencija 
dezintegracije državne vlasti, započeta prepuštanjem pojedinih jav- 

nopravnih funkcija lokalnim vlastodršcima i posjednicima velikih imanja, protiv koje se 
kraljevska vlast borila, iako se ta pojava nužno rađala iz same biti feudalizacije državnog 
poretka, znatno je ojačala u vezi s učestalošću etapa kad je papin vjerski autoritet ozakonjivao 
stanje nepostojanja vrhovnoga političkog autoriteta i prepuštao svakom feudalcu, vjernom 
crkvi, da bude jedini gospodar na svome području. 

Opća težnja crkve da se oslobodi pritiska svake svjetovne vlasti, i centralne i regionalne, u 
nastalom se rasporedu snaga zaoštrila kao najžešći sukob s onim faktorom u ustrojstvu 
feudalnog poretka koji je naglašavao potrebu kohezije feudalne klase pod neospornim 
autoritetom kraljevske vlasti. U takvim okolnostima konačna pobjeda papinstva ovisila je o 
daljnjoj destrukciji toga autoriteta. U tu svrhu trebalo je da i biskupi i poglavari moćnih 
opatija postanu potpuno nezavisni od kraljevske vlasti i, na tlu države, eksteritorijalna 
područja, apsolutno izuzeta ispod svake ingerencije države i podvrgnuta isključivo papinstvu. 
Zbog toga se sva pažnja papinske politike koncentrirala na problem lajičke investiture. 
Posebni sinod, održan podjesen 1106., najstrože je zabranio svim svećenicima da primaju 
investituru od lajika, a lajicima je pod prijetnjom izopćenja iz crkve zabranio da bilo kojem 
svećeniku dodjeljuju bilo kakvu svećeničku funkciju. 

Očekivalo se da će novi kralj Henrik V. bez kolebanja prihvatiti takva načela, utoliko više što 
je u vrijeme svoje borbe protiv oca objavljivao da namjerava vladati u suglasnosti s 
papinstvom. Ali nakon pobjede, ta je obećanja prekršio i bezobzirno na ispražnjena biskupska 
mjesta postavljao ličnosti po svojoj volji. 

Pred dilemom da li da se odluči na nove sukobe, Pashal II. je najprije potražio savjet kod 
biskupa grada Chartresa, Yvesa, koji mu je predložio kompromisno rješenje. Po njegovu planu 
svećenstvo i puk trebalo je da zadrže pravo biranja svoga biskupa; metropolit crkvene 


provincije odnosno papa imaju isključivo pravo da ga posvete, a kralj ili regionalni lajički 
senior morali bi se ograničiti samo na to da biskupu odnosno svećeniku podjeljuju 
zemljoposjed i druga materijalna dobra koja su bila vezana uz vršenje te svećeničke službe. 
Time bi se iz pojma investiture potpuno isključila svećenička duhovna funkcija, koju može 
podjeljivati samo nadležna crkvena vlast. 

Takvu zamisao Henrik V. nije želio prihvatiti. Vrativši se politici svoga oca, planirao je da 
odluku nametne oružjem. Njeno ostvarenje odgodila su, međutim, zbivanja u Češkoj i 
Poljskoj. 

U Češkoj je Henrik V. suprotstavljao knezu Borživoju 1100-1107 njegova rođaka Svatopluka, 
od koga je, za vrijeme njegove utamničenosti u Njemačkoj, iznudio pristanak na dalekosežno 
podvrgavanje Češke državnoj politici Carstva, naročito u odnosu prema Poljskoj i 
Madžarskoj. Na toj osnovi, s njemačkom pomoći, Svatopluk je postao knezom 1107-1109 i 
uskoro se angažirao u pothvatima Njemačke protiv njenih istočnih susjeda. 

U Poljskoj je još od ustanka velikaša u god. 1079. koji je zbacio s vlasti Boleslava Smjelog 
vladala feudalna anarhija. Pomorje se osamostalilo, a pojedina područja u unutrašnjosti 
prisvajali su pojedini članovi kneževske obitelji a i drugi velikaši. 

Vrhunac opće zaraćenosti dosegnut je nakon smrti kneza Vladislava Hermana 1102. Stariji od 
njegovih sinova, Zbignjev, bio je vanbračno dijete, pa je njegov mlađi brat, Boleslav 
Krivousti, rođen u zakonitu braku, zahtijevao potpunu vlast za sebe. Radi ostvarenja svojih 
pretenzija Zbignjev se povezao s Njemačkom, Češkom i Pomoranima, dok je Boleslav stupio 
u savez s kijevskim velikim knezom i madžarskim kraljem Kolo-manom 1097-1116 koji je 
1102. stekao i položaj kralja Hrvatske. 

Boleslavovi uspjesi protiv Zbignjeva doveli su 1108. do izravne vojne intervencije Njemačke. 
Na Poljsku su istovremeno napali češki odredi kneza Svatopluka i Pomorani, pa je time bilo 
onemogućeno sjedinjenje poljske vojske s madžarskom. Na tako izolirane madžarske odrede 
napala je zatim glavnina njemačke vojske i primorala ih da sklope separatni mir 1109. Nakon 
toga je Henrik V. mogao povesti veliki njemački napad izravno na poljski teritorij, ali je u 
Šleskoj pretrpio težak poraz u dvije bitke, kod Glogova i Vroclava, i morao napustiti Šlesku 
1109. 

Jedan od rezultata te uspješne obrane Poljaka bilo je i sređenje dinastičkoga spora u Poljskoj. 
Boleslav se afirmirao i uspio oko sebe okupiti snažnu koaliciju velikaša, pa je njegov suparnik 
Zbignjev bio poražen, zarobljen i smaknut 1112. 

Konsolidacija u Poljskoj djelovala je i na zbivanja u Češkoj. Ondje je nakon pogibije 
Svatopluka koji je 1110. ubijen iz osvete zbog pokolja što ga je izvršio nad velikaškim rodom 
Višovica knezom postao njegov bratić Vladislav I. 1109-1125. Da bi se održao na vlasti u 
suparništvu s vlastitim bratom Sobjeslavom, morao je prihvatiti savez s Poljskom i čak s 
njenom vladarskom kućom stupiti u bračne veze. 

Premda je na taj način njemačka politika na istoku pretrpjela niz neuspjeha, ipak je sređivanje 
međusobnih odnosa Poljske i Češke omogućilo Henriku V. da pokuša ostvariti svoje ciljeve u 
Italiji. Ljeti 1110. prešao je Alpe i bez većih teškoća počeo napredovati prema Rimu. 

Budući da su normanska područja u Južnoj Italiji i na Siciliji upravo tada proživljavala 
unutrašnje teškoće, papinstvo nije raspolagalo nikakvim mogućnostima za vojni otpor pa je 
pristalo na sklapanje ugovora Konkordata u Sutriju 4. II. 1111. Taj se diplomatski akt sastojao 
od dva dokumenta. Jednini se papa odrekao svakog suvereniteta nad imanjima biskupija 1 
samostana, a drugim se car odrekao svakog upletanja u biranje biskupa i drugih svećenika i 
njihova investiranja duhovničkom funkcijom. 

Tim sporazumom bilo je faktično predviđeno potpuno odvajanje svećeničkih službi od 
ingerencija svjetovne vlasti. Ali pri proglašavanju dokumenata u crkvi Sv. Petra, u prisutnosti 
kralja i njemačkih velikaša, došlo je do čini se unaprijed potajno dogovorene opće pobune 


njemačkih svjetovnih i crkvenih dostojanstvenika. U veoma burnim okolnostima Henrik je 
dao papu s većinom kardinala pohapsiti i kao zarobljenike odvesti u njemački vojni logor. Tu 
je, u uvjetima grube prisile, papa preuzeo obavezu da na svečanom sinodu prizna pravo 
svjetovnih vlasti da daju investituru biskupima i opatima a izbor tih dostojanstvenika smjet će 
se vršiti tek uz kraljev pristanak. Nakon toga su papa i kardinali pušteni na slobodu, a 
prekinuta krunidbena svečanost nastavljena je pod prijetnjom novih represalija i završena 15. 
IV. 1111 Henrikovim uzvišenjem na carsko dostojanstvo. 

Takva prisilna kapitulacija papinstva pobudila je duboka ogorčenja u mnogim zemljama 
tadašnjega kršćanskog Zapada., pa se to očitovalo na koncilu u Lateranu 1112 koji je papine 
obaveze odbacio i poništio. 

Carevu novu nasilnu intervenciju onemogućili su međutim uzastopni porazi carske vojske u 
sukobima s njemačkim velikašima. Stoga je i papinstvo opet prešlo u ofenzivu, pa je Henrik 
V. 1115. izopćen iz Crkve a jedan ga je crkveni sinod u Saskoj udario prokletstvom. 

Sada više nije bilo moguće odgađati vojni pohod jer je ranije iskustvo-Henrika IV. svjedočilo 
o opasnosti papinskih crkvenih kazni. Ali drugi rat Henrika V. u Italiji nije urodio uspjehom. 
Papa je pred njemačkom vojskom uzmakao iz Rima, ali se i vratio čim se vojska povukla na 
sjever. Skora njegova smrt nakon povratka pružila je priliku svećenstvu i puku Rima da 
novoga papu Gelazija II. izaberu bez ikakva sudjelovanja carske vlasti. 

Takav postupak naveo je Henrika da izvrši i treći vojni udar na Rim; no papa je i ovaj puta 
izbjegao zarobljenju. Uzajamno neprijateljstvo doseglo je tako svoj vrhunac. Car je dao 
izabrati protivupapu, a papa je cara i njegovu lutku prokleo i izopćio iz Crkve. Nemiri kojima 
je Njemačka reagirala na te događaje primorali su Henrika V. da se sredinom 1118, vrati u 
svoje kraljevstvo. 

Te pobune a i pokušaj Madžara da u savezu s Poljskom provale u njemačke zemlje s 
jugoistoka uvjerile su Henrika V. da je neizbježiv kompromis, približno na osnovi 
iznevjerenog konkordata u Sutriju iz 1111. 

Pregovori su se vodili u nekoliko etapa, prekidani zaoštravanjima stavova i pogoršanjima u 
odnosima između njemačkih feudalaca i cara. Najzad se 29. IX. 1121. u Wiirzburgu, u 
Frankoniji, sastala konferencija dvanaestorice posrednika sa svake strane. Ona je prije svega 
nametnula opću obavezu mira u cijeloj Njemačkoj, vraćena su imanja vlasnicima kojima su u 
vrijeme borbi preoteta i donesena odluka da se papi uputi molba da održi ekumenski koncil na 
kome bi se donijela konačna rješenja, 

S takvim zaključcima složio se i Henrik V., pa je poslije kraćeg dopisivanja s papom 23. IX. 
1122. sklopljen tzv. Wormski konkordat. I on se sastojao od dvije isprave, jednako kao 
dogovor iz Sutrija. Carev dokument obvezivao se da će se svi izbori biskupa i opata vršiti 
potpuno slobodno u prisutnosti cara ili njegovih opunomoćenika; investitura prstenom i 
pastirskim štapom, koja simbolizira povjeravanje duhovničke službe svećeniku, prepušta se 
Bogu 1 Crkvi; papinstvu i crkvama vraćaju se sva preoteta imanja i ustupljena kraljevska 
prava regalija; Carstvo, najzad, jamči mir i nepovredivost papi i svima njegovim pristalicama. 
Papin dokument pristaje da se izbori biskupa i opata vrše u prisutnosti carevih 
opunomoćenika, ali bez ikakve simonije 1 nasilja; ako takav izbor bude naknadno osporavan, 
carskoj se vlasti priznaje pravo da posredstvom metropolite poglavara crkvene provincije 
dade pristanak za dostojnijeg takmaca. Zemljoposjede i regalije što ih izabrani crkveni 
poglavar dobiva kao lenski posjed, primit će posebnom investiturom, uz pomoć žezlar koja 
simbolizira vazalsko-seniorski odnos, vezan s posjedovanjem lena, a nipošto se ne odnosi na 
preuzimanje svećeničke duhovne službe. I, najzad, i papinski dokument također jamči mir i 
nepovredivost caru i svim njegovim pristalicama. 

Prema sporazumu obiju strana, investitura žezlom imala se u Njema čkoj vršiti prije posvete 
izabranog crkvenog dostojanstvenika, a u svim drugim zemljama poslije nje. 

Poslije potpisivanja i proglašenja obaju dokumenata, car je u crkvi Sv. Petra dobio svečano 
pričešće, čime je ukinuto njegovo izopćenje i skinuto s njega crkveno prokletstvo. 

Po ovim svojim osobinama VVormski je konkordat bio kompromis dviju snaga od kojih ni 
jedna nije bila dovoljno jaka da postigne potpunu pobjedu. On se zasniva na zamisli Yvesa od 
Chartresa o odvajanju svjetovne i duhovne vlasti. Nad materijalnim dobrima priznata je vlast 
Carstva, a time je priznata i vazalna podložnost obdarenoga o toj svjetovnoj vlasti u pogledu 
posjedovanja materijalnih dobara. Ali duhovne funkcije ostaju slobodne od svake zavisnosti, 
kao domena vjere i nadležnosti crkvenih starješina. Pri tome je sam izbor svećenikove ličnosti 
u načelu bio prepušten kleru i stanovništvu, ali nije bila potpuno isključena ni mogućnost 
utjecaja svjetovne vlasti. 

Na taj način V Vormski konkordat je omogućio crkvi da se bori za moralni preporod 
svećenstva. Prodavanje crkvenih službi osuđeno je i načelno spriječeno. Ali je, s druge strane, 
onemogućeno da apsolutnom vlašću biskupija i opatija nad zemljom crkveni posjed postane 
država u državi, potpuno nezavisna od svjetovne vlasti i podložna papinstvu. 

U skrajnjoj konsekvenciji, ovakva podjela interesnih sfera na duhovne i svjetovne 
kompetencije, simbolizirane dvostrukom investiturom, ostavljala je neriješenim mnogo dublji 
problem: treba li da se svjetovna vlast pokorava duhovnoj ili je opravdano obratno, pa će to 
pitanje rješavati još mnoge buduće borbe u narednim stoljećima. 

Ono što je Wormskim konkordatom bilo dogovoreno zahtijevalo je još i opću potvrdu. U tu 
svrhu sazvan je IX. opći koncil u Lateranu u ožujku 1123 na kom je sudjelovalo oko 300 
biskupa iz svih zemalja. On je usvojio zaključke VVormskog konkordata, osudio simoniju, 
potvrdio kanonske propise o biranju i posveti svećenika, biskupa i opata, osudio i zabranio 
nikolai-zam, odredio nepovredivost crkvenih posjeda od strane lajika i donio više propisa o 
svećeničkoj disciplini. 

Wormski konkordat veoma je ojačao položaj papinstva i dao snažan poticaj moralnom 
preobražaju Crkve. Veoma temeljite analize i brojne rasprave što su objavljivane za trajanja 
gotovo stoljetne borbe između papinstva i carstva mobilizirale su znatne intelektualne snage u 
redovima svećenstva i uvelike pridonijele usponu srednjovjekovne kršćanske teologije i 
ekleziologije. 

Suprotno tome usponu, Wormski konkordat nije donio smirenje Njemačkoj. Istina je da 
papinstvo nije uspjelo nametnuti svoju prevlast državi, ali je Carstvo ipak u toj borbi bilo 
oslabljeno. U završnoj fazi sukoba kompromisno su rješenje caru faktično nametnuli 
najmoćniji feudalci afirmiravši se time kao snaga koju kraljevska vlast nije uspjela podvrći 
svojim težnjama za formiranjem neosporne kraljevske dominacije na vrhu piramidalne 
strukture feudalnog poretka. 

Takvo suprotstavljanje moćnih feudalaca kraljevskoj vlasti još je više orijentiralo kraljevsku i 
carsku politiku na savez s nižim plemstvom i gradovima koji će u narednim stoljećima 
postajati sve važniji faktor u privrednom i društvenom životu zemlje. 

Nedugo poslije Wormskog konkordata sišle su s povijesne pozornice i obje glavne ličnosti 
koje su se sukobljavale u zaključnim borbama: 1124. umro je papa Kalikst II., a 1125. i 
Henrik V. Budući da car nije imao muškog potomstva, s njime je izumrla i frankonska 
dinastija. Kraljevsku krunu je nakon njega dobio Lotar, vojvoda šaški, koji mu je za života, u 
nizu pobuna, bio najnepomirljiviji protivnik. 

4. SPECIFIČNOSTI VENECIJANSKE POVIJESTI DO EPOHE KOMNENA 

Politički slijed Aachenski mir 812. reafirmirao je pravo Bizanta nad Ve-događaja nečijom, ali 
su otada okolnosti i događaji pogodovali eman- 


cipaciji naselja na lagunama. U IX. st. Franačko se carstvo mrvilo diobama, a njegovo su 
područje desetljećima ranjavali napadi Normana i Saracena. Bizant je okončavao epohu 
ikonoklazma i proživljavao teške borbe s Arapima na tlu Male Azije i s Bugarima na Balkanu. 
Agla-bidi vode višedesetljetnu borbu za Siciliju i sustavno napadaju zemlje Apeninskog 
poluotoka, od Reggia i Barija do Napulja i Rima. Uz to sve, crkveni odnosi ulaze u epohu 
focijanske shizme. 

Upravo u tom razdoblju, kad je postupni ali i sustavni rast mletačke privredne ekspanzije 
nužno trebao nesmetane veze s bizantskom Južnom Italijom, s državnim središtem grčkoga 
carstva, ali i sa zemljama pod vlašću islama, Bizant nije bio kadar da svojom neposrednom 
prisut-nošću osigurava mirne odnose na Jadranu na kom Venecija trguje ali kojim ostvaruje i 
svoje veze s Bizantom i islamskim Levantom. Već u prvoj polovici IX. st. hrvatski i 
neretljanski knezovi raspolažu znatnim pomorskim snagama koje napadaju mletačke lađe i 
plijene njihov dragocjeni teret 83435, a i saracenski gusari prodiru duboko u Jadran paleći i 
pljačkajući tamošnja priobalna naselja i brodovlje. 

U takvim okolnostima za Veneciju je postajalo neophodnim da se za svoju sigurnost na moru 
bori sama. Između ostaloga, u takva je nastojanja pripadao i vojni pohod dužda Petra 
Trandenika 836-864 na hrvatskoga kneza Mislava i neretljanskog kneza Družaka 83940, u 
kom je mletačko brodovlje bilo poraženo. Ovako znatna opasnost od hrvatsko-neretljanskih 
pomorskih snaga mora da je ugrožavala i šire italsko područje, jer je Venecija 840. u ugovoru 
što ga je sklopila s Lotarom I. primila obavezu da Kraljevstvu Italije pomaže protiv nasrtaja 
Slavena na obale Istre i drugih krajeva pod kraljevom vlašću. 

Na tu obavezu Venecije Lotarov je pakt, oslanjajući se na sporazume iz prethodnih, 
langobardskih i franačkih vremena, uzvraćao odobrenjem slobodne mletačke trgovine na 
italskom kopnu. Premda je tu slobodu trebalo nagrađivati davanjem godišnje dažbine 
Kraljevstvu u iznosu od 25 libara pavijskih denarija, Lotarov je pakt svjedočanstvo 1 o potrebi 
Venecije da usporedo sa svojom privrženošću Bizantu i ekonomskom poveza-nošću s njom 
sačuva i proširi privredne i političke veze i s italskim zaleđem svoga otočkog i priobalnog 
područja, u skladu sa svojim posebnim interesima da se razvije kao vezna karika između 
mediteranskog Istoka i 

34 Srednjovjekovno doba povijesnog razvitka 

evropskog Zapada. U tu svrhu njoj je, osim blagonaklonosti Bizanta, bila potrebita i 
dobrohotna zaštita Zapadnoga carstva, i pristupačnost njegovu teritoriju. 

Svoju dvostruku privrženost Venecija je dokazala upravo iste godine kad je sklopila pakt s 
kraljem Lotarom. Na zahtjev bizantskoga cara Teofila ona je 840. sa 60 svojih lađa pritekla 
upomoć bizantskom pokušaju da od Saracena preotme Taranto. Ali taj je pothvat završio 
katastrofalnim porazom, a u idućim je godinama Veneciji donio napade i pobjede Saracena 
nad njenim brodovljem kod Cresa i Lošinja. Čini se da su neuspjesi Bizanta u obrani Južne 
Italije 1 Jadrana primorali Veneciju da se još više približi karolinškoj vlasti u Italiji, pa se to 
povezivanje očitovalo već 85152. službenim posjetom Ludovika II. i carice Angilberte naselju 
na lagunama. 

Takva orjentacija dvostruke zainteresiranosti za dobre veze i s Istokom i sa Zapadom praktički 
je ostvarivala sve veću nezavisnost Venecije. Ali ona je u isto vrijeme nužno rezultirala i 
jačanjem duždeva autoriteta. Kao zastupnik samostalnih i posebnih interesa Venecije, dužd se 
mogao uspješno boriti za njihovo ostvarenje samo koncentracijom moći u svojim rukama i 
nastojanjem da se ta borba vodi kontinuirano i nezavisno od mijena u političkoj konstelaciji 
unutrašnjopolitičkih i vanjskopolitičkih odnosa. Na toj se osnovi još u 2. polovici VIII. st. 
očitovala težnja da se usporedo s oslobođenjem od podložništva bizantskoj vrhovnoj vlasti 
ostvari nasljednost duždeva vladarskog položaja. Tijekom IX. st. zaredalo se 5 duždeva iz 
obitelji Partecijaka, a i Petar Trandenik, čija se gotovo trideset-godišnja vladavina uključila u 
taj niz nakon trećega Partecijaka Ivana, nastojao je osigurati vlast svojoj obitelji i vladati 
Dukatom autokratski. Ta okolnost, a možda i njegovo prekomjerno priklanjanje Zapadu, 
postala je poticajem na pobunu u kojoj je Petar Trandenik bio ubijen 864. 

Njegov nasljednik Urso Partecijak 864-881 vodio je striktno probi-zantsku politiku, u 
uvjetima ponovo ojačale bizantske države Bazilija I. Ali u borbi za sigurnost plovidbe na 
Jadranu i za ekonomski prodor na Mediteran odlučno je nastavio ostvarivati ciljeve koji su se 
nametali i u prethodnim razdobljima. Napadom na Hrvatsku kneza Domagoja 865 postigao je 
tek privremeno smirenje, da bi u 872. uslijedio novi niz sukoba koji su Domagoju pribavili 
kvalifikaciju "najgorega slavenskog vladara". Situacija se sredila tek dolaskom na vlast 
probizantski orijentiranog hrvatskoga kneza Zdeslava koji je 876. pristao na mir s Venecijom. 
Istovremeno, izgon Saracena iz Barija, oporavak Bizanta i organiziranje bizantske teme 
Dalmacija omogućilo je Bizantu da ponovo postane jamcem sigurnosti na Jadranu i time i 
opet najsigurnijim zaštitnikom mletačkih pomorskih 1 trgovačkih interesa. 

Oslanjajući se na takvu situaciju, Venecija je mogla dalje ojačati i svoj položaj prema carstvu 
na Zapadu. Godine 880. obnovljen je tradicionalni ugovor, ali je tom prilikom car Karlo 
Debeli trgovačke koncesije Venecijanaca odobrio ne više samo za susjedne oblasti u pozadini 
lagune, ,kao što je to bilo 840, nego za cijelo područje Italskog kraljevstva. To je svjedočilo i 
o proširenju mletačke poslovne interesne sfere na cio Poluotok, ali i o afirmaciji uvjerenja da 
je venecijanska trgovačka djelatnost u svojstvu veze s privrednim životom Istoka nužna i 
poželjna također i sa stanovišta Zapada. 

Na temelju proširenih ovlaštenja stečenih 880. Venecija je od kraja IX. st. naglo jačala svoju 
ekonomsku prisutnost na tržištima srednje i sjeverne Italije. U tom nadiranju veoma mu je 
snažnim suparnikom bio grad Comacchio, koji je, kao podanik Italskog kraljevstva, imao 
starije prednosti. Ali Venecija je na prijelazu IX. u X. st. već bila dovoljno snažna da to 
suparništvo slomi čak i oružanom silom i da silovito stekne prvenstvo u nizu gradskih središta 
cijele Padske nizine, sve do Brescije, Parme i Cremone, potisnuvši s tamošnjih tržišta sve 
svoje takmace. 

Uporni napredak i širenje venecijanskog kruga interesa nailazio je, kao i u prošlosti, na znatne 
teškoće u vezi s plovidbom mletačkog brodovlja duž obala istočnog Jadrana. Pri pokušaju da i 
tu zapreku svlada ratnim pothvatom, dužd Petar I. Candiano je u pomorskoj bitci s 
Neretljanima god. 887. izgubio čak i život. 

Stupanjem toga dužda na prijestolje u travnju iste godine bila je privremeno prekinuta 
vladavina obitelji Partecijaka. Njegova pogibija omogućila je da na vlast ponovo dođe 
pripadnik roda Trandenika, sestrić dužda Petra Trandenika, Petar Tribun 888-911. On je 
nastavio brižljivo održavati dobre odnose s Bizantom, ali je u tadašnjima veoma zamršenim 
borbama oko vlasti nad Italijom vještom diplomacijom očuvao neokrnjene sve prednosti 
Dukata, stečene za prethodnih vladara. Uobičajene ugovore o slobodi trgovine i sudskoj 
nadležnosti dužda nad svim podanicima Dukata koji žive ili borave na tlu Italskog kraljevstva 
obnovili su i potvrdili i Berengar od Furlanije 888 i Vido od Spoleta 891, a to je isto postigao i 
nasljednik Petra Tribuna, Urso Badoario 911-932 od kraljeva Rudolfa 924 i Huga od Provanse 
927. 

Za vrijeme Petra Tribuna zbog madžarskih je napada bila snažno utvrđena otočna skupina 
Rialto. U tom razdoblju premješteno je onamo iz Malamocca i sjedište duždeve političke 
vlasti, pa otad počinje intenzivna urbanizacija toga naselja. 

Nakon smrti Petra Tribuna na duždevskoj se vlasti u 115 godina smjenjuju tri velikaška roda: 
pobočna loza Parteciaca Badoarii, Candiani i Orseoli, ostvarivši nasljednost duždevskoga 
dostojanstva i njihovu upornu prevlast nad drugim odličnicima u tadašnjem venecijanskom 
društvenom poretku. 

Tijekom prve polovice X. st. Venecija je privrednim pritiskom nad istarskim gradovima i 
biskupijama sustavno izgrađivala trgovinsku zavisnost istarskog područja o izvozu u Veneciju 
i kupovini proizvoda s njenog tržišta i time ga uključivala u svoju interesnu sferu. Južnije od 
Istarskog poluotoka, nakon poraza i pogibije Petra I. Candiana u bitci s Neretljanima kod 
Makra 887, otkad je Venecija, čini se, plaćanjem godišnjeg danka otkupljivala svoju 
pomorsku sigurnost duž hrvatsko-neretljanskih obala, nije više bilo mletačkih vojnih 
intervencija protiv Hrvata i Neret-Ijana sve do sredine X. st., kad su Neretljani i opet napadali 
područje Dukata, ali i uspijevali osujetiti mletačku odmazdu. 

Mletački je režim i u drugoj polovici X. st. ustrajno primjenjivao prokušano načelo 
podjednako dobrih odnosa s italskom kraljevskom vlašću i s Bizantom, utoliko više što su 
obje te političke sile u tom razdoblju obnavljale svoju moć. Ravnoteža takvog oslonca 
omogućavala je 1 čak nametala daljnje jačanje duždeve monarhijske vlasti. U tome je posebno 
znatne 

uspjehe ostvario Petar IV. Candiano 951-976 podvrgavši stare tribunske porodice i mletački 
episkopat svojoj tiraniji. Ona je imala i privrednu domenu svoje primjene. Dužd je veoma 
unosnu trgovinu robljem uspio učiniti svojim i državnim monopolom, a na zahtjev 
bizantskoga cara Ivana Cimiska god. 971. je zabranio izvoz oružja i drva za gradnju brodovlja 
Saracenima. Time je veoma oštetio interese trgovačke aristokracije, 1 ona je njegovu 
vladavinu veoma omrznula. 

U doba Petra IV. pada i osnutak njemačko-rimskog carstva Otona I. 962. Za Veneciju je to 
donijelo potrebu prilagodbe tješnjoj povezanosti Italije s Njemačkom, koja je obećavala 


olakšani pristup i na prekoalpska tržišta. Dužd je svoju pripravnost da djeluje kao spojna 
karika između Istoka i Zapada očitovao svojim posredništvom pri nastojanju da dođe do 
sklapanja braka između Otonova sina i kćeri Romana II. a i sam se u svom drugom braku 
oženio nećakinjom careve žene Adelaide. S druge strane, svoju politiku veoma bliskih veza s 
njemačkom carskom vlašću Petar IV. je naplatio znatnim koncesijama što mu ih je dao Oton I. 
Godine 967. obnovljen je ugovor o odnosima Venecije s Italijom i Carstvom koji doduše nije 
potvrdio potpuno oslobođenje duždevske trgovine na tlu Italije od svih prometnih dažbina, ali 
je obavezu da se ugovor obnavlja svakih pet godina zamijenio njegovom trajnom važnošću do 
kraja vladavine svakoga cara. U isto vrijeme je kuća Candiano za sebe ojačala prednosti pred 
drugim poslovnim ljudima Dukata u monopolnoj trgovini s područjem Carstva, a god. 968. 
Oton I. je na duždevu inicijativu svečano potvrdio patrijarhu Grada i venecijanskim 
biskupima njihove posjede u Italiji 1, naročito, u Istri, te usto imunitete i druga njihova prava, 
što je povećalo samostalnost gradeškog patrijarha prema Akvileji a ujedno posrednim 
učinkom i podvrgnutost mletačkog svećenstva duždevu autoritetu. Svoju autokraciju Petar IV. 
je učvrstio i formiranjem posebne duždevske garde u koju je novačio podanike svoje žene, 
caričine kćeri Valdrade od Toskane. 

Ali na izraziti monarhizam duždeva režima venecijansko je plemstvo najzad reagiralo 
otvorenom pobunom. Godine 976. duždeva je palača opkoljena plamenom susjednih zgrada 
što su ih zavjerenici potpalili. U općem požaru izgorio je i duždev dvor, i crkva Sv. Marka, niz 
drugih crkvenih građevina i više od 300 stambenih kuća. Dužd i njegov sin iz braka s 
Valdradom ubijeni su na bijegu iz palače, a novini je duždom postao Petar I. Orseolo, jedan od 
vođa pobune. 

Obaranje obitelji Candiano izazvalo je snažno ogorčenje na dvoru Otona II. i dovelo do 
osjetne promjene u odnosu carske vlasti prema interesima Venecije. Godine 980. car je došao 
u Italiju radi vojne akcije protiv napredovanja Saracena u Južnoj Italiji. Za vrijeme boravka u 
Ra-venni dao je tome gradu brojne povlastice koje su štetile interesima Venecije. Ustrajnim 
pritiskom Oton II. je namjeravao podvrći Veneciju svojoj vlasti, posebice sa svrhom da bi 
mogao raspolagati njenom flotom u ratu protiv Saracena. Čini se da je to do 982. bilo 
postignuto, iako pojedinosti mletačkog popuštanja pred carevim pritiskom nisu poznate. Ali 
poraz Otonova vojnog pothvata kod Collonne ljeti 882 ublažio je težak položaj Venecijanaca, 
pa je sabor što ga je car sredinom 983. održao u Veroni odobrio obnavljanje tradicionalnih 
ugovora s Venecijom, iako u novom obliku careve naredbe Praeceptum 1 s donekle 
izmijenjenim 

sadržajem. Duždevo pravo da bez carine trguje na tlu Carstva i da ondje sudi venecijanskim 
podanicima, koje se više ne navodi ni u ugovoru s Otonom I. iz 967., ostalo je neobnovljeno; 
ali svi venecijanski posjedi van granica Dukata priznati su kao slobodna imovina njihovih 
vlasnika, jednako zaštićena državnim zakonima kao i imovina carskih podanika; da-žbinska 
opterećenja venecijanske trgovine smanjena su i postavljeno je načelo obostrane zaštite 
nesmetanog trgovanja na tržnicama Carstva i Venecije. Time je Oton II. faktično odustao od 
svoga plana da Veneciju 

potpuno pokori. 

Do preokreta u situaciji dovelo je još iste godine zaoštrenje višede-cenijskih sporova među 
dvjema moćnim mletačkim obiteljima. Porodica Morosini, koja je bila zaslužna za izmirenje 
Venecije s carem u Veroni, protjerala je iz Venecije svoje suparnike, članove obitelji 
Caloprini, pa je njezin poglavar, Stefano, ponudio Otonu II. da će Veneciju priznati kao lenski 
teritorij Carstva, ako mu Oton pomogne da osvoji vlast u Dukatu. Car je taj prijedlog 
prihvatio 1 obnovio pritisak na Veneciju najstrožom trgovinskom blokadom koja je sprečavala 
dovoz hrane u Veneciju i izvoz njene robe na italski poluotok. Vazali Carstva u susjednim 
oblastima oko venecijanske lagune istovremeno su po carevu odobrenju zaposjeli niz 


mletačkih posjeda na kopnu. 

U najtežim trenucima za mletački dukat Oton II. je 983. iznenada umro od nekih probavnih 
tegoba. Njegova smrt spasila je samostalni opstanak Venecije. Regentkinje, careva mati 
Adelaida, i žena Theophano, odobrile su Veneciji, uz znatnu otkupninu i povišenje godišnjeg 
tributa, valjanost prijašnjih ugovora, ali su Caloprini morali biti primljeni natrag u grad, s 
pravom na svu svoju imovinu i nesmetan život. Pa ipak, vjerojatno na poticaj dužda Tribuna 
Menija, oni su poubijani; to je dovelo do pučkog ustanka koji je Menija primorao da se 
povuče u samostan gdje je uskoro i umro. 

Kao nosilac nove etape ravnovjesja i podjednako dobrih odnosa s oba carstva duždem postaje 
Petar II. Orseolo 991-1009, ostvaritelj velikih vanjskopolitičkih uspjeha, ekonomskog 
procvata Venecije i potpunog učvršćenja njezine političke nezavisnosti. 

S razdobljem Petra II. Orseola dosegao je i režim monarhijske vlasti du-ždeva svoj vrhunac. 
Novi je dužd bio bliski prijatelj Otona III., koji je i sam, kao sin grčke princeze, bio sklon 
bizantskoj civilizaciji. Svoju politiku dvostranih političkih 1 privrednih veza posvjedočio je 
ženidbom svoga sina Ivana nećakinjom cara Bazilija II., Marijom, a svoga je mlađeg sina 
Otona oženio šurjakinjom cara Henrika II. i kćerkom madžarskog kralja Stjepana. Oslonjen 
na tako snažne rodbinske i diplomatske veze, Veneciju je smatrao naprosto svojim 
gazdinstvom i u njoj vršio neograničenu vlast. Godine 992. uspješno je obnovio ugovor s 
njemačko-rimskim carstvom koji je poništio sve gubitke Venecije iz vremena Otona II. u 
pogledu teritorija i prava i dokinuo sve skučavanje duždeve sudbenosti nad venecijanskim 
podanicima na tlu Carstva, nametnuto u doba Otona I. Istovremeno Petar II. je sklopio i prvi 
poznati pravi trgovački sporazum s Bizantom, a održavao je i odlične trgovinske i političke 
odnose s islamskim zemljama. Ali kad su sicil-ski Saraceni 1002. opsjeli Bari i time ponovo 
ugrozili slobodan izlaz iz Jadrana, Venecija se sa svojim brodovljem angažirala u vojnoj akciji 
Bizanti-naca i odlučno pridonijela njihovoj pobjedi. 

Među postupke koji su proizlazili iz znatnog ojačanja međunarodnog položaja Venecije i 
porasta njezine ekonomske moći pripada i njezino odbacivanje danačkih obaveza prema 
Hrvatskom kraljevstvu, vezanih uz pravo na nesmetanu plovidbu. A kad je dinastički raskol 
među Držislavovim sinovima pružio priliku da se poništi i dotadašnje postojanje hrvatskog 
upliva na teritorij dalmatinske teme, kojoj Bizant, zauzet ratovanjem sa Samujlo-vom 
državom i s Fatimidima, nije mogao osiguravati izravnu ingerenciju svoga upravnog aparata, 
Venecija je poduzela pomorsku vojnu akciju da bi prijašnje dogovoreno jamstvo o sigurnosti 
plovidbe duž jadranske obale zamijenila svojom neposrednom upravom nad tim teritorijem, 
nominalno po mandatu carske vlasti u Bizantu. 

Iako je god. 1000. cijelo bizantsko područje, od Krka do Dubrovnika, a usto još i Biograd te 
neretljanski otoci Korčula i Lastovo, zakletvom vjernosti duždu prihvatilo zaštitništvo 
Venecije, ipak je već nasljednik Petra II., njegov sin dužd Oton Orseolo 1009-1026, morao 
1018. ponoviti pomorski pohod, koji je potvrdio danačku obavezu prema Veneciji samo za 
Kvarnerske otoke, dok se za srednjodalmatinske gradove i otoke morao zadovoljiti tek 
zakletvom na vjernost. Suprotno tome, južna Dalmacija s Dubrovnikom formirala se kao 
zasebna tema pod neposrednom upravom Carstva. Kako su i hrvatski vladari Krešimir III. i 
Gojslav poslije uništenja Samujlove države priznali bizantski suverenitet, Venecija, kao 
bizantski saveznik, nije više imala smetnji za održavanje veza s istočnim Mediteranom. 

Moć kuće Orseola maksimalno se afirmirala i na crkvenom području kad je Otonov stariji brat 
Urso postao patrijarhom u Gradu, a na mjesto biskupa u Torcellu stupio njegov mlađi brat 
Vitalis. Čini se da je već i time bila izrazitije naglašena separacija mletačke crkve od 
patrijaršije u Akvileji, što je izazvalo ogorčen otpor tamošnjega patrijarha, Karantanca Pappa. 
A kad je u Rimu 1024. papom postao Veneciji neskloni Ivan XIX. i na Zapadu novim carem 
Konrad II., koji je odlučio pomoći supremaciju svoga podanika, patrijarha u Akvileji, nad 


mletačkom crkvom i slomiti privilegirani položaj Venecije, došlo je do obnove teških dana za 
duždevu državu na lagunama. Boraveći na proljeće 1026. u sjevernoj Italiji, Konrad II. je 
poništio sva trgovinska i posjedovna prava Venecije na tlu Carstva, priznao vlast Akvileje nad 
Gradom i obnovio ekonomsku blokadu Laguna kakvu je prije njega provodio i Oton II. 
Rezultat tih nepovoljnih okolnosti bila je pobuna mletačkih protivnika duždevske autokracije. 
Oton Orseolo morao je pobjeći na dvor bizantskoga cara. Iako su između 1031. 1 1032. još 
dva Orseola pokušala preuzeti duž-devsku vlast, godine 1032. njihov je utjecaj bio konačno 
slomljen. Njihovi protivnici načelno su se suprotstavljali nasljednosti duždevskog položaja, pa 
je dužd Domenico Flabiano, izabran 1032. poslije jednodnevnog pokušaja posljednjeg 
Orseola Dominika da pučem vrati vlast svojoj obitelji, smjesta po nastupu dužnosti donio 
zakon kojim je duždevima zauvijek zabranjeno da svoje potomke izdižu na suvladarstvo kako 
bi time osigurali svoju dinastičku vlast. Tim propisom bilo je faktično okončano doba 
nasljedne monarhije u Veneciji, premda je sve do XII. st. bilo sporadičkih pokušaja da se ona 
obnovi. 

Događaji iz prve polovice XI. st. značili su krizu mletačke moći. U tom razdoblju i 
venecijanska je crkva ostala podvrgnuta Akvileji sve do 1044 i 

tek je 1053. odlukom Rimskog sinoda, u doba odlučno klinijevski orijentiranog pape Leona 
IX. i protivnika njemačke carske vlasti, Građo konačno priznat samostalnom metropolijom, 
nadležnom za Veneciju i Istru, koja je, ipak, stotinu 1 trideset godina kasnije -- 1180 -- 
odvojena od Grada i ponovo podvrgnuta Akvileji. 

U zbivanjima koja su suprotstavljala papinstvo i carstvo u doba Hen-rika IV., odnosi između 
pape i Venecije nisu bili srdačni. U tome je određeni udio imala i vladavina Normana u Južnoj 
Italiji 1 njihova povezanost usprkos početnim kolebanjima s papinskim interesima. Svi su 
mletački politički i ekonomski motivi i dalje nametali kao najpogodniju i već odavno 
provjerenu politiku Dukata: čuvati dobre odnose s oba carstva. U tom smislu je i dužd 
Domenico Silvio 1071-1084 sklopio brak sa sestrom cara Mihajla VII. Duke, Teodorom, i 
nosio visoki naslov protoproedra. 

Splet događaja doveo je za Domenikove vladavine do otkidanja dalmatinskih gradova i otoka 
od Hrvatske, u vezi s iznenadnim napadom norman-skog grofa Amika, protivnika Roberta 
Gviskarda koji je od osvojenja Ba-rija 1071 vladao cijelom Južnom Italijom i zajedno s 
bratom Rogerom započeo osvajanje Sicilije dovršeno tek 1090. Prigodom toga napada u nor- 
rriansko je zarobljeništvo pao i hrvatski kralj Petar Krešimir IV., a slobodu je stekao tek 
ustupanjem srednjodalmatinskih gradova i otoka Amiku. Kako je Robert Gviskard u tome 
momentu bio prolazno u dobrim odnosima s Bizantom, a grof Amiko Robertov protivnik, 
Venecija je mogla očekivati da se Bizant neće usprotiviti obnovi njene vlasti u srednjoj 
Dalmaciji, utoliko više što je i Hrvatska još 1072. svojom pomoći makedonskom ustanku pod 
vodstvom Georgija Vojtjeha i pokušaju dukljanskog kneževića Konstantina Bo-dina da se 
proglasi makedonsko-bugarskim carem bila navukla na sebe neprijateljstvo Carstva. 
Pomorskim pohodom Venecija je potkraj 1075. ostvarila svoj cilj, a početkom 1076. 
dalmatinski su se predstavnici u Splitu zakletvom obvezali da više neće u svoju zemlju 
dovoditi Normane ni druge strance. Ali još prije kraja iste godine novi hrvatski kralj Dmitar 
Zvonimir i opet ima, s bizantskim odobrenjem, upravu nad gradovima i otocima uz istočnu 
obalu Jadrana. 

Do radikalno nove situacije dolazi uskoro nakon toga, kad Robert Gviskard u 1081. započinje 
dalekosežne akcije protiv bizantskih posjeda u Epiru, zauzima Krf i opsjeda Drač. 
Egzistencijalna opasnost od zatvaranja izlaska iz Jadranskog mora u istočni Mediteran 
nametala je Veneciji da se svojim maksimalnim mogućnostima angažira u obrani bizantske 
vlasti na istočnoj strani Otrantskih vrata. Uspjesi što ih je u tome postigla sačuvali su slobodu 
toga važnog izlaska iz jadranskog zaljeva, ali su joj pribavili i dalekosežne trgovinske 


koncesije što ih joj je podijelio car Aleksije I. Komnen 1082 omogućivši time Veneciji da otad 
ostvaruje svoje poslove na tlu Carstva uspješnije i povoljnije nego ikad prije. 

Sveukupnim svojim razvitkom što ga Venecija postiže do kraja XI. st. ona je izvršila sve 
nužne pripreme za svoj budući izuzetni položaj u ekonomici i, s tim u vezi, za svoj znatni 
politički utjecaj na Istočnom Sredozemlju, pa 1 šire, u privredi kasnosrednjovjekovne Evrope. 

Političko uređenje U tome pripremnom razdoblju svoga maksimalnog razvitka, ona je 
izgrađivala svoje samostalno i osebujno unutrašnjopolitičko ustrojstvo i isto tako postavila 
temelje svoje karakteristične privredne djelatnosti. 

Nadovezujuči u tom razvojnom pogledu svoje političko uređenje na etapu neposredne 
podložnosti Dukata Ravenskom egzarhatu i, potom, središnjoj državnoj vlasti u Carigradu, 
Venecija je mogla ostvariti svoju političku samostalnost samo jačanjem funkcije dužda i 
njenom emancipacijom od svih nekadašnjih nadređenih političkih instancija. Ali to je nužno 
vodilo i autokraciji u njenim unutrašnjopolitičkim odnosima. Ona se posebice očitovala u 
dugotrajnom, pretežno doživotnom vršenju duždevske vlasti, tendenciji da se u rukama dužda 
koncentriraju sva vladalačka ovlaštenja i da se izgradi dinastičko pravo duždevskih obitelji. 
Ali koliko je god ostvarivanjem takvih tendencija dužd postajao monarhom, ipak, pod 
okriljem samoga duždeva apsolutizma postupno se, preinakom starijih, tradicijom sačuvanih 
institucija, oblikuju ustanove, isprva suradničkog i pomoćnog karaktera, koje će u budućnosti 
postati specifičnim elementima vlasti i upravljanja u republici mletačke trgovačke i novčarske 
aristokracije. 

Još od vremena dužda Petra Tribuna 888-911 zabilježeno je postojanje sudsko-upravnog tijela 
curia ducis. Ona se naziva i placitum publicum u užem smislu, a u nju duždevim 
imenovanjem ulaze predstavnici svećenstva, svjetovnih prvaka primates ili judices i puka boni 
homines. 

Djelujući kao sudište, curia ducis se pod duždevim predsjedništvom sastojala od 2 do 6 
judices, koji raspravljaju i prosuđuju pravni spor, te od promjenljivoga broja boni homines, 
koji kao prisjednici i svjedoci adstan-tes prihvaćaju i potpomažu pravorijek što ga na prijedlog 
svih njih usvaja ili korigira i proglašava dužd. 

U početku članovi kurije pretežno su bili osobe svećeničkog staleža; ali s porastom 
ekonomske snage svjetovnih staleža, i prvake stanovništva i pu-čane predstavljaju u kuriji 
imovinski mogućnici iz redova tradicionalne 1 službeničke aristokracije i obogaćeni pučani. 
U upravnoj domeni svoje djelatnosti curia ducis također je duždevo savjetničko i pomoćno 
tijelo koje zasjeda po njegovu sazivu i pod njegovim predsjedništvom. Kad se njegov sastav 
radi odlučivanja o izuzetno važnim događajima proširuje, pa se osim visokog klera, judices i 
boni homines saziva sveukupno stanovništvo, onda takav placitum publicum u širem smislu 
postaje sveopćom pučkom skupštinom concio ili arengo. Takvo zborovanje saziva se radi 
biranja novoga dužda, potvrde novih zakona, objave rata ili zaključenja mira. I njemu je 
predsjedao dužd, ali su odluke i projekti zakona izgrađivani u užem krugu duždevih 
savjetnika i zatim organizirano pod-nošeni skupštini na aklamaciono prihvaćanje. 

Sve do sloma kuće Orseolo faktična vlast duždeva bila je u neprekidnom usponu. Dužd je bio 
predstavnik državnosti Venecije, ali 1 najbogatiji posjednik i imalac pokretnih dobara, veoma 
intenzivno osobno angažiran u privrednom poslovanju, uvelike spomoću posebnih privilegija 
što ih duždu daju i bizantska i njemačko-rimska carska vlast. On je senior svih uglednih ljudi 
u državi, svjetovnog i duhovnog staleža podjednako. Zakletvu vjernosti polažu mu i svi 
gradovi na području lagune, a i gradovi svih oblasti koje zapadnu u zavisnost od Venecije. 
Dužd je predsjednik kurije, saziva opću pučku skupštinu i predsjeda joj, imenuje judices i sve 


činovnike, vrhovni je vojni zapovjednik, upravlja državnim prihodima i zastupa državu u 
međunarodnim odnosima. 

Ali, u praksi, postojanje kurije i njezina faktična uloga u procjeni sve složenijih odnosa i 
donošenju odluka predstavljala je snagu koja je s vremenom sve više morala rasti. 

Premda je moć starih tribunskih obitelji bila skršena još u VIII. st., njihovi rodovi ipak nisu 
iščezli. Na temelju svoga angažmana u privrednim djelatnostima, oni svoju nekadašnju 
oligarhijsku vojno-političku moć zamjenjuju ekonomskom osnovicom svoga upliva. Zajedno 
s brojnim novim porodicama, koje je isti proces ekonomskog prosperiteta izdigao na ljestvici 
utje-cajnosti i pretvarao u sloj mletačke aristokracije, oni su društvena kategorija koja daje 
najviše funkcionare, judices i druge činovnike, prvake u vojsci i diplomaciji, biskupe i 
poglavare najuglednijih samostana. Kao najutjecajnije ličnosti javnoga života oni i na 
skupštinama usmjeravaju aklamacije puka i djeluju kao faktični birači duždeva, napose 
počevši od prve četvrtine XI. st., kad je dinastičnost duždevske funkcije bila dokinuta i njena 
izbornost postala pravilom. Takav razvoj doveo je potkraj XI. st. do formiranja 
općeprihvaćenog shvaćanja da su određeni, najugledniji rodovi svojim ugle- 

dom i svojom realnom moći predodređeni da budu politički prvaci 1 najviši sudionici u 
upravljanju državom, iako se to pravo još nije oblikovalo kao zakonski definirana povlastica 
oligarhije, pa dužd i dalje vrši izbor i sva imenovanja dostojanstvenika, no čini to sve 
neizbježivije u granicama kruga priznatih obitelji prvaka. 

Iako mletački politički teritorij nije bio velik, on je genetički i strukturalno bio složen 
organizam, sastavljen od lokalnih cjelina, centriranih oko gradskih središta sa svojim 
agrarnim zonama. Umjesto nekadašnjih tribuna, u njima središnju, duždevu vlast predstavljaju 
gastaldi, kao lokalni nosioci upravne i sudske vlasti. I oni, kao i dužd, imaju svoju kuriju i 
svoje judices, a curia ducis im je nadređena instanca. Prema duždevoj osobi i funkciji veže ih 
zakletva vjernosti i podaničke poslušnosti. 

Privreda Državno ustrojstvo Venecije u ekonomskom je pogledu počivalo na državnim 
posjedima i privrednim monopolima, na dažbinskim prihodima i porezima. 

Od druge polovice X. st. postoji redovna državna poreska dažbina "de-cimae ad salvationem 
patriae". Usto država prima godišnje tribute podaničkih gradova, dohotke od carine, obalnih i 
tržišnih taksa, putarina, mosta-rina i si. te sudskih taksa, rente i prihoda s državnih imanja. 
Neke od dažbina morao je plaćati i kler. U cjelini, ekonomski potencijal mletačke države, a 
time i njezina stvarna politička moć, zavisila je i počivala na uspješnosti njezine privrede. No, 
pri tome, 1 politička je djelatnost mletačke države, sa svoje strane, bila bitno motivirana 
borbom za osiguranje njenoga ekonomskog prosperiteta. 

Taj ekonomski prosperitet polazio je od preduvjeta određenih teritorijalnim položajem 
Venecijanskog dukata na tlu nevelikom i nedovoljno pogodnom za unosnu agrarnu 
eksploataciju, od okolnosti suženih vlastitih proizvodnih mogućnosti, ali istovremeno i od 
izvanredno povoljna smještaja za trgovinsku razmjenbenu djelatnost na spojnoj točki italske i 
evropske kopnene pozadine i pomorskog svijeta na obalama Sredozemnoga mora. 

Privredni uspon Venecije u IX., X. 1 XI. st. nipošto nije bio ni izuzetan ni osamljen na tlu 
Italije. Ona se samo pod veoma povoljnim okolnostima uklapa u privredni polet kome je 
postala najuspješnijim korisnikom. Italija je u cjelini već od IX. st. uvelike obnavljala 
privredni život svojih brojnih gradskih središta. Prvenstvo su u tom pogledu imali priobalni 
gradovi pod bizantskim suverenitetom, zbog svojih nesmetanih veza sa Carigradom i Malom 
Azijom, a potom i s islamskim zemljama. Održanje 1 daljnji razvitak robno-novčanih odnosa i 
jake proizvodne i trgovinske djelatnosti u tim zemljama bile su preduvjet i poticaj za preporod 
i porast ekonomske moći talijanskih gradova. U najstarijoj etapi to su bili Amalfi, Napulj, 
Gaeta a i Rim, kao snažan potrošački i novčarski centar, u vezi sa svojom vjerskom funkcijom 
u tadašnjem kršćanskom svijetu. Njima se na jadranskoj obali pridružuje Bari, koji je nakon 


871. u stalnom dodiru s bizantskim i levant-skim privrednim životom. Od kraja X. st. u polet 
privredne djelatnosti uključuju se Piša i Genova. Veoma važnu ulogu imali su i gradovi u 
unutrašnjosti Apeninskog poluotoka, prvenstveno Pavija, kao političko središte Italskog 
kraljevstva, pa zatim Verona, Piacenza, Lucca, Cremona, Ferrara, kao gradovi na raskršćima 
vodenih i kopnenih puteva. Sva ta proizvodna, prometna i tr- 

govinska čvorišta povezivala su italski prostor u mrežu živog poslovanja i razmjene dobara 
koja popunja potrebe plasmanom regionalno raznolike proizvodnje, preko alpskih prijevoja 
saobraća s Podunavljem, Porajnjem i južnom Galijom, a posredstvom lučkih gradova izvozi i 
uvozi u islamski 1 bizantski privredni prostor oko cijeloga Sredozemlja. 

Venecija se u tu privrednu bujnost uključivala svojom dalekovidnom politikom dobrih odnosa 
s Bizantom i trajnom brigom da sačuva blagonaklonost svjetovne vlasti koja je gospodovala 
nad Italijom. O tom nastojanju prvenstveno svjedoči impozantan niz od petnaestak ugovora s 
vladarima Italije što su nakon Aachenskog mira i prvog pakta s carem Lotarom I. iz 840. 
sklopljeni do kraja XI. st., sa svrhom da Veneciji osiguraju slobodan, pa i povlašten pristup na 
tržišta srednje i sjeverne Italije u svojstvu prodavaoca uvezene robe i kupca lokalnih i 
importnih proizvoda, za vlastitu potrošnju i za izvoz na daleka tržišta izvan Italije. U tome 
nizu, isprva u prostoru ograničeno pravo trgovanja proširuje se 880. na cijeli teritorij Italskog 
kraljevstva. Godine 883. odredbom cara Karla Debelog utvrđuje se umjesto dotadašnjega 
proizvoljno određivanog carinskog iznosa stalna kvota u visini od 2,5 quadragesima. Nakon 
toga 992 car Bazilije II. i Bizant također odobravaju Veneciji slobodnu trgovinu u 
carigradskoj luci uz povlaštenu ulaznu i izlaznu carinsku taksu koja joj je osiguravala znatnu 
prednost čak i pred Amalfijem i Barijem. 

Nakon kratkotrajne, iako veoma opasne krize u doba Otona II., venecijanska politika stjecanja 
privrednih pogodnosti napredovala je usporedo s propadanjem najopasnijih mletačkih 
suparnika. Na sjeveru, grad Comacchio već od X. st. gubi svoj monopol u plovidbi rijekom 
Po, a njegovo mjesto preotima Venecija i postaje glavnom trgovačkom silom na tržnicama 
Man-tove, Parme, Cremone, Piacenze, Pavije, Milana, Brescije i drugih gradova što iz Padske 
nizine održavaju veze s oblastima južno od Apenina i sjeverno od alpskog bedema. Na jugu 
pak, ratovi Bizanta sa Saracenima i, zatim, s Normanima te formiranje normanske vlasti u 
Apuliji i Kalabriji poništili su ekonomsko značenje Gaete, Amalfija i Barija i pripomogli 
izgradnji mletačkog prvenstva na istočnom Mediteranu, na kom tijekom XI. st. dekadansa 
bizantske vojne i pomorske moći nameće Veneciji potrebu da se vojno i trgovački osloni na 
vlastitu, sve snažniju brodogradnju. 

U takvim okolnostima Venecija je svoj sistem privredne supremacije izgrađivala sustavno i 
promišljeno. Na sjeveru je formirala svoja uporišta na svim ušćima lombardijskih rijeka 1 
svoje postaje u gradovima unutrašnjosti, sa svrhom da stekne potpunu kontrolu nad prometom 
preko Alpa. Na istočnoj obali Jadrana Istra je u potpunosti ovisila o uvozu i izvozu u 
Veneciju. Hrvatsku i dalmatinsku obalu nastojala je držati pod svojom kontrolom. Apulija joj 
je služila kao žitnica i područje s kog je dobavljala vino, ulje i južno voće. Već od 2. polovice 
X. st. veoma se snažno afirmiraju njene veze sa Sicilijom, Tunisom, Tripolitanijom, Egiptom i 
Sirijom, dopunjajući glavnu mletačku poslovnu metu: Carigrad i Malu Aziju. 

U okviru svoga sve razgranatijeg privrednog djelovanja, Venecija nije u velikom opsegu 
sudjelovala vlastitim proizvodima, s izuzetkom soli, ribe, keramike i stakla. Iz istočnih Alpa 
uvozila je željezo, a drvenu građu iz Istre i Dalmacije, pa je te sirovine djelomice obrađivala i 
zatim izvozila gotove proizvode. Vunu je dobavljala iz raznih predjela Italije, iz Flandrije i 
Engleske. 

Izvanredno unosna i opsežna bila je njena trgovina robljem, pretežito iz slavenskih područja 
na Balkanskom poluotoku. Iz bizantskih i islamskih zemalja uvozila je sukno, svilene, lanene 


i pamučne tkanine, brokat i grimiz, perzijske sagove, damaščanske sablje i noževe, dragulje, 
zlato, srebro i slonovu kost, mirodije, vino, ulje i različito voće. Sva se ta roba prodavala tek 
dijelom na tlu Venecije i na njenim tržnicama uvelike i ondje stranim kupcima; pretežiti dio 
prenošen je dalje, u unutrašnjost Poluotoka i u zemlje srednje i zapadne Evrope. 

Relativno nevelika razvijenost vlastite obrtničke privrede u razdoblju do kraja XI. st. nije u 
Veneciji poticala veoma izgrađenu organiziranost obrta. Tek u X. st. obrtnička proizvodnja 
buja življe i otkida se od kućne radinosti pretvarajući se u samostalno poduzetništvo 
profesionalaca. Ali prije kraja XII. st. oni se još ne organiziraju u cehove, iako već u XI. st. 
postoje bratstva obrtnika ministeria i savezi stanovništva po susjedstvima scolae, podvrgnuti 
zaštiti nekoga sveca i namijenjeni uzajamnoj socijalnoj skrbi. 

Mletačka aristokracija, njeni najugledniji rodovi, a također, veoma intenzivno, i duždevske 
obitelji bavile su se unosnijim poslovanjima od obrtničke djelatnosti. Postupnom 
akumulacijom dobiti oni postaju investitorima u nabavci i otpremi tranzitne robe, 
brodovlasnici, uvoznici i izvoznici isprva na neveliku dometu, a zatim na prostranstvima koja 
se sve više šire i dosežu od Prednje Azije do Zapadne Evrope. Ekonomski uspon te 
aristokracije pa sjednika, trgovaca i novčara dokončao je nakon propasti Orseola monarhi- 
zam duždevske vlasti i uputio političko ustrojstvo Dukata prema izgradnji aristokratsko- 
plutokratske republike. Ostvarenje toga sistema rezultiralo je, međutim, tek iz daljnjih 
ekonomskih i političkih uspjeha što ih je Veneciji donijelo doba Komnena u Bizantu, zatim 
epoha križarskih ratova i, naročito, njezina uloga u događajima na Bosporu početkom XIII. 
stoljeća. 

XIII. RUSKE ZEMLJE DO SREDINE XII. STOLJEĆA 

1. PROBLEMI FORMIRANJA POLITIČKIH STRUKTURA 

U vrijeme kad Jordanes saopćava tri glavna imena za slavensko stanovništvo Veneti, Anti i 
Slaveni, on spominje da brojna njihova plemena imaju svako svoje posebno ime; ali, nažalost, 
on ta imena ne nabraja. 

No ipak je karakteristično da je upravo Jordanes sačuvao prvi spomen plemenskog imena 
Rus. U svom djelu, koje je nastalo sredinom VI. st. on, između ostaloga, opisuje i neke 
događaje iz vladavine ostrogotskog kralja Hermanarika. Taj je vladar oko 370. dao 
raskomadati Sunildu, ženu nekog uglednog taoca iz "vjerolomnog plemena Rosomona", zbog 
toga što je njezin muž pobjegao svojima. U gotskom jeziku naziv "Rosomoni" znači "Ljudi iz 
plemena Ros". Budući da Jordanes nabraja razne narode koji, na tlu današnje južne Ukrajine, 
žive u susjedstvu Ostrogota, ali nigdje ne locira narod Ros, očito je da je "pleme Ros" bilo 
parcijalni naziv neke uže cjeline, pokrivene općenitijim etničkim nazivom kao što su bili 
nazivi "Slaveni" ili "Anti". Iako Jordanes ne navodi područje na kom su boravili pripadnici 
plemena Ros, vjerojatno je da se radilo o plemenu koje živi u relativno nevelikoj udaljenosti 
od gotskih područja, a priznaje vrhovnu vlast Ostrogota, u koju svrhu među Ostrogotima 
borave njihovi taoci. 

Jordanesovu zemljopisnu nedovoljnu određenost popunjava međutim jedan sirijski izvor koji 
je gotovo istovremen s Jordanesom. Sredinom VI. st. nastao je, naime, "Opis svijeta" kao 
anonimni dodatak Kronici sirijskog pisca Zaharije Retora V. st.. U njemu se među narodima 
"sjeverno od Sirije" spominje narod Ros, koji ne živi ratničkim životom niti na konjima, kao 
njihovi nomadski susjedi. Smještaj naroda Ros je područje sjevernije ili sjeverozapadni je od 
pricrnomorskih stepa što ih zapremaju njihovi rat-ničko-nomadski susjedi. 

Ali premda je taj podatak dragocjen jer svjedoči o postojanju plemenskog naziva Ros u 
sredini VI. st. n. e., negdje na području što ga Jordanes pokriva širim etničkim nazivom Anta, 
on ipak ne precizira ni područje ni druga povijesno-zemljopisna obilježja plemena na koje se 
naziv Ros u to doba odnosi. 


Tek tri stoljeća nakon toga iranski geograf Ibn-Hordadbeh saopćava da su "Rusi jedno 
slavensko pleme", a car Konstantin Porfirogenet, sredinom X. stoljeća, razlikuje "Vanjsku 
Rus" i "naprosto Rus", koja se prostire oko Kijeva. 

Takvo lociranje imena Rus potvrđuju i ruske kronike XI-XII. stoljeća. Tada se naziv Rus i 
Ruskaja zemlja upotrebljavaju dvojako: u širem smislu, pa znače cijelo rusko etničko 
područje od jezera Ladoga do ušća Dnjestra i od Karpata do srednje Volge, ali također i u 
znatno užem i očigledno starijem smislu. Taj naziv u užem smislu odnosio se na šumsko- 
stepsku oblast oko Kijeva, na području oko rijeke Ros, pritoke Dnjepra, na zapadni dio 
kasnije Perejaslavske kneževine i jugozapadni dio kasnije Černigovske kneževine do grada 
Kurska, na Sejmu, i Trubčevska, na Desni. Zanimljivo je da je to područje doduše 
zemljopisna jezgra buduće Kijevske države, ali - koliko se može kontrolirati u sačuvanim 
pisanim dokumentima - ono nije, u vrijeme kad ti izvori nastaju, bilo posebna politička 
cjelina. 

Ali premda je takav zaključak na temelju pisanih izvora opravdan, arheološki nalazi ipak 
svjedoče o protivnom. Upravo to područje zaprema u VI. i VII. st. osebujna kultura tzv. 
"paljčatih fibula", koja ima svoje izrazite arheološke karakteristike a geografski se točno 
podudara s oblašću "Unutrašnje Rusi". Osim toga jedinstva arheoloških obilježja, upravo u toj 
oblasti susreće se veliko obilje naziva vezanih uz ime Ros ili Rus rijeka Ros, pritoka Dnjepra; 
stepa južno od te rijeke -- "Ruska poljana"; rijeka Oskol, u davnini se također nazivala Ros, a 
prema istoku je omeđivala oblast "Unutrašnje Rusi"; riječica Rus, pritoka Sejma, i dr.. 
Arheološki nalazi s toga područja upućuju na postojanje već izdife-renciranog društva. U 
grobovima ratnika što su se po svoj prilici okupljali oko plemenskoga vođe formirajući ratnu 
družinu, ima veoma bogatog nakita i oružja djelomice lokalne izrade, a djelomice bizantskog 
podrijetla. Najobilniji nalazi te kulture nađeni su na donjem toku rijeke Ros, u okolici tvrđave 
Rodnja koja je postojala već u prvim stoljećima n. e. a kasnije je bila poznata pod imenom 
Knjažja Gora. To se područje može smatrati središtem plemena ili naroda Ros, a naselje 
Rodnja možda se može dovesti u vezu s drevnim slavenskim kultom boga vegetacije Roda 
koji je u vjerskom sistemu Slavena imao istaknuto mjesto prije nego što je kneževska vlast u 
Rusiji nametnula štovanje panteona u kom je prvenstvo 

imao Perun. 

Zaključke o vezi između boga Roda i njemu posvećenog naselja Rodnja te plemena ili naroda 
Rus kome je to naselje bilo plemenskim ili kultnim središtem potkrepljuju i pisani izvori. 
Tako sirijski pisac Jefrem, iz sredine VI. st., navodi da na području sjeverno od Crnoga mora 
žive Rosijci ili Rodijci. Bizantski opisi ruskih pohoda na Carigrad u god. 860., sadržani u 
Fotijevu govoru iz te godine, a i druge zabilješke iz IX. i X. st. nazivaju Ruse "Rodi ili Rusi", 
što upućuje na to da se za dio stanovništva na području tzv. "Unutrašnje Rusi" upotrebljavao i 
naziv Rodi ili Rodijci, po njihovom plemenskom utvrđenom središtu, posvećenom bogu 
Rodu, koje je ležalo blizu ušća rijeke Ros u Dnjestar. 

Osim plemena Ros ili Rus, na području oko Rodnje, "Unutrašnju Rus" sačinjavala su još dva 
plemenska teritorija. Sjevernije od Roda ili Rodijaca, oko današnjega Kijeva, živjelo je pleme 
Poljana, a istočnije, na srednjoj Desni i srednjem Sejmu, pleme Sjeverjana. Pleme Ros 
formiralo je u VI. st. plemenski savez tih triju plemena, pa se pri tom njegovo ime proteglo na 
cijelo područje "Unutrašnje Rusi". Savez triju plemena "Unutrašnje Rusi" potrajao je oko 2 
stoljeća, tako da se tijekom VI. i VII. st. dospjela formirati njihova zajednička kultura koja se 
arheološki mani- 

RUSIJA DO SREDINE XI. ST. 
Zeleni obrub - Istočnoslavenska plemena, u sastavu Kijevske Rusije 


Žuti obrub - Područje stepskih, nomadsko-ratničkih plemena 

Svjetlosmeđe područje - Zapadnoslavenska plemena 

Tamnosmeđe područje - Južnoslavenska plemena 

Crvena puna linija - Trgovinski smjerovi s Baltika na Crno i Kaspijsko more 

festira kao tzv. kultura "paljčatih fibula". Taj teritorij i taj savez plemena predstavlja 
geografsku i etničku jezgru kasnije Kijevske države i staro-ruske narodnosti. Na čelu vojne ili 
političke organizacije toga saveza plemena po svoj prilici je bio zajednički vojskovođa ili 
knez, oko koga se okupljala ratnička družina. Njezino je središte možda i dalje bila tvrđava 
Rodnja. "Unutrašnja Rus" ostvarivala je vjerojatno trgovinske odnose s pricrnomorskim 
gradovima, a sve do kasnih izvora tzv. "Stepennaja knjiga" iz XVI. st. sačuvali su se i 
nagovještaji o njenim možebitnim ratnim sukobima s bizantskim uporištima na obalama 
Crnoga mora i s Perzijom u prvoj polovici VII. stoljeća. 

Područje "Unutrašnje Rusi", koje je u VI. i VII. st. postojalo kao organizaciono 
individualizirana oblast Rusa, Poljana i Sjeverjana, nije se teritorijalno poklapalo s cijelim 
prostranstvom na kome su živjela istočnoslavenska plemena. Zbornik nastao stapanjem 
najstarijih ruskih ljetopisa, "Povjest vremennvh ljet" govori o plemenima koja su ulazila u 
sastav Ruske države "Kijevske Rusije" kakva je ona bila u sredini IX. st., to jest u vrijeme 
prije nego što su u Rusiju došle varjaške ratničke družine iz Skandinavije. Pri tome ljetopisni 
tekst nabraja: Poljane, Sjeverjane, Drego-viče, Drevljane, Poločane i Novgorodce. Iz tih 
podataka slijedi da se od kraja VII. do sredine IX. st. prvobitna "Unutrašnja Rusija" proširila 
prema sjeveru i obuhvatila područje četiriju srodnih plemena, što se nižu od juga prema 
sjeveru, a koja su, po kazivanju istog ljetopisa, prije toga imala vlastita kneževstva. Tim se 
opseg ruske države protegao s područja "Unutrašnje Rusi" na sjever, sve do oblasti 
Iljmenskog jezera. 

Ali usprkos tome proširenju razmjerno uskim pojasom daleko na sjever, još su uvijek izvan 
okvira tako povećane ruske države ostala brojna druga istočnoslavenska plemena 1 to: na 
zapadu Tiverci, Bužani, Bijeli Hrvati i Volinjani, a na istoku Radimići, Vjatići i Krivici. Sva 
su ta plemena ušla, djelomice ili potpuno, u sastav Kijevske Rusije tek naknadno, u tijeku 
borbi kijevskih knezova protiv njihove samostalnosti. 

S takvim razvojem događaja u skladu su pisani izvori drugih naroda. Tako Ibn Hordadbeh u 
svom djelu "O putovima i državama", napisanom oko 860., tj. prije dolaska Varjaga u Rusiju, 
navodi da su Rusi jedno od slavenskih plemena i da njihovi trgovci izvoze kože dabrova, 
srebrnih lisica a i mačeve iz unutrašnjosti slavenskih zemalja k Bizantskome tj. Crnome moru. 
U anonimnom djelu "Oblasti svijeta", nastalom u 2. pol. X. st. u arapskoj Srednjoj Aziji, ističe 
se da su oko sredine IX. st. Rusi boravili na području između srednjeg Dnjepra i srednjeg 
Dona; prema jugu i jugoistoku od njih žive Pečenezi, a prema zapadu Slaveni, koji zauzimaju 
područje od Dnjepra do donjeg Dunava. Prikaz toga pisca slaže se dakle s navodima što ih 
sadrži Povjest vremennvh Ijet i prikazuje etapu u kojoj se pojam Rusije još ne poklapa s 
područjem svih istočnoslavenskih plemena, koja pisci još uvijek poznaju pod općenitim 
nazivom Slavena. 

Ovakvome shvaćanju o postojanju ruske slavenske države na području od južnih granica 
šumsko-stepske oblasti na srednjem Dnjepru do Iljmenskog jezera pridružuje se i informacija 
franačkog biskupa Pru-dencija koji je između 829. i 861. pisao Anale Franačkog kraljevstva 
tzv. Annales Bertiniani, po samostanu St. Bertin, u Flandriji. On je zabilježio da su 839. na 
dvor Ludovika Pobožnog došli neki skandinavski uhode 

koji su se zbog toga što je Franačka tada bila u neprijateljstvu s Norma-nima, izdavali za 
poslanike naroda Ros, ali su uskoro bili raskrinkani kao Šveđani i protjerani iz Franačke. 
Autor pri tome spominje postojanje ruske države i navodi da joj na čelu stoji "hakan". 
Upotreba toga turk-menskoga naziva svjedoči da je središte te države bilo negdje na jugu, u 


susjedstvu s nomadskim stanovništvom pricrnomorskih stepa, što upućuje na oblast Kijeva, i, 
možda, još uvijek na teritorij drevne Rodnje, jezgrene oblasti oko koje se formirao prvobitni 
trojni savez plemena Rusa, Poljana i Sjeverjana, da bi se, prije ili poslije Prudencijeve 
informacije, proširio i na sjever, do Iljmenskoga jezera. 

Prudencijev podatak ima izvanrednu važnost i zbog toga što pokazuje da je pisac Annala 
jasno razlikovao skandinavske Šveđane od slavenskih Rusa. Jednaki izvod o toj razlici slijedi 
i iz govora bizantskoga patrijarha Focija iz 860. U njem se saopćava da su Rusi te godine 
izvršili napad na Bizant zbog toga što su Bizantinci poubijali neke ruske trgovce koji im nisu 
platili svoja dugovanja. Pri tome ističe da su Rusi narod o kome se dotad ništa nije znalo, iako 
je u prvoj polovici IX. st. Bizant znao za Šveđane kao ratnike, trgovce i napadače, u okviru 
širih normanskih kretanja prema istočnim i zapadnim evropskim zemljama. 

Svjedočanstva o razlikovanju Rusa i Skandinavaca u suvremenim izvorima važna su zbog 
sučeljavanja dviju oprečnih teorija o postanku ruske države, koje se sporadički pojavljuju još i 
u današnjoj historiografiji. 

Starija od njih, nastala još u XVIII. st., smatra da su skandinavski švedski osvajači na tlu 
Rusije pokorili politički neizdiferencirano slavensko stanovništvo i u 2. polovici IX. st. 
formirali rusku državu tzv. normanistička teorija. Suprotna njoj, tzv. antinormanistička teorija, 
objašnjava postanak ruske države samostalnom evolucijom privrednih, društvenih i političkih 
odnosa kod samih istočnoslavenskih plemena, pri čemu je taj razvoj postupno, još davno prije 
dolaska skandinavskih ratničkih i najamničkih odreda u Rusiju, doveo do vlastitih političkih 
struktura, kako se to događalo u povijesnom razvitku i drugih slavenskih i neslavenskih 
naroda, u Evropi i izvan nje. 

lako pri upornom održavanju normanističke teze jednim dijelom sudjeluju vanznanstveni 
motivi, ipak je neosporno da u neku ruku dokumentarnu podlogu takvoj interpretaciji daju 
tekstovi starih ruskih kronika iz XI. i XII. st. U njima se, naime, govori da su nesložni Slaveni 
iljmenske oblasti dobrovoljno k sebi pozvali varjaške skandinavske knezove da im presude u 
njihovim rasprama i zavladaju njihovom zemljom. Zbog toga rješenje temeljnog antagonizma 
vezanoga uz dilemu o normanizmu i anti-normanizmu proizlazi iz analize i razjašnjenja 
tekstovnih obavijesti u najstarijim ruskim kronikama. 

Danas se smatra da su najstariji sačuvani tekstovi ruskih kronika iz početka XII. st. nastali 
višekratnim prerađivanjem i naknadnim spajanjem starijih, danas izgubljenih izvornih cjelina. 
Među njima je postojao i veoma drevni tekst, tzv. Askoldov ljetopis, koji je prikazivao 
događaje između 860. i 889., a na nj se nadovezivao tekst koji je nastao oko 996. u Kijevu. Ni 
u njima, a ni u njihovim prvim preradama, izvršenima u prvoj polovici XI. st., nema nikakva 
spomena o pozivanju varjaških knezova u Rusiju 1 o njihovoj navodnoj ulozi pri osnivanju 
najstarije ruske državnosti. Podaci o Varjazima uklopljeni su u takvo najstarije opisivanje 

547 

ruske povijesti tek naknadno, u vezi s oprečnim interesima ruskoga sjevera i juga. Prvobitna, 
najstarija politička jezgra Kijevske države formirala se, naime, na području triju plemena: 
Rusa, Poljana i Sjeverjana "Unutrašnja Rusija" ili "naprosto Rusija", kod Konstantina 
Porfirogeneta. Tek naknadno toj su jezgri pripojena sjevernija, šumska područja, sve do 
velikih jezera, s Novgorodom. Između najstarije, kijevske političke jezgre 1 tih sjevernih 
oblasti održali su se i nakon njihova sjedinjenja antagonizmi, koji su se, uz ostalo, očitovali i 
težnjom da se drukčije tumači najstarija povijest i ospori prvenstvo, a s njime i pravo Kijeva 
na prevlast u zajedničkoj državi. Ta tendencija dat će, u posve određenim, kasnijim političkim 
okolnostima, poticaj novgorodskim prerađivačima najstarijih kijevskih kroničarskih tekstova 
da u svoju obradu unesu važne preinake. 

U samom Kijevu najstarija je kroničarska građa u 2. polovici XI. st prerađivana i dopunjavana 
još dva puta, ali se i nakon toga u njima sačuvala pradavna jezgra, kojom se doduše ništa ne 
saopćava o davnoj plemenskoj tvorevini Ros u području oko naselja 1 svetišta Rodnja, ali se 


govori o kasnijoj etapi, u kojoj se već izvršilo sjedinjenje Rusa, Poljana i Sjeverjana u 
plemenski savez. Prikaz toga vremena poprimio je obilježje legendarne priče: Tri brata, Kij, 
Šček i Horiv, gospodovali su svaki na svom brdu, ali su se sporazumjeli, na području plemena 
Poljana osnovali zajednički grad i dali mu ime Kijev, po imenu najstarijega brata, koji im je 
otad bio zajedničkim knezom. Jezgra te legende povjesno je točna 1 ilustrira proces 
ujedinjenja plemenskih područja Rusa, Poljana i Sjeverjana u zajedničku političku cjelinu 
koju Konstantin Porfirogenet pozna pod nazivom "Unutrašnja Rusija". 

Podaci najstarijih kijevskih kroničarskih zapisa koji govore o tim zbivanjima prepisivani su, i 
pri tom mijenjani, u Novgorodu već krajem XI. i u početku XII. st. Kod toga se u 
novoformiranim prikazima očituje težnja da ličnost Kija bude obezvrijeđena. Interpolacijom 
su unesene opaske koje tvrde da taj Kij nije bio nikakav knez, nego običan prevoznik na lađi 
preko Dnjep-ra i potpuno neugledan lovac. Isto tako, tvrdi se da grad Kijev ne postoji od 
davnine, nego da je osnovan razmjerno nedavno, tek 854., tj. u doba kad je u Bizantu vladao 
car Mihajlo III. 842-867. 

Zanimljivo je da je tendencioznost ovakvoga omalovažavanja Kijeve ličnosti zapazio i 
konačni redaktor do danas sačuvanog ljetopisa "Povijest drevnih vremena", kijevski redovnik 
Nestor. Stoga on pobija tu tendenciju novim informacijama o Kiju saopćavajući da je Kij, kao 
knez u gradu Kijevu, posjetio Carigrad i ondje bio s počastima primljen kod cara, što se ne bi 
desilo da je bio običan lađar na Dnjepru i lovac. 

Nestor ne navodi ime bizantskoga cara koji je primio Kija, pa zbog toga nije moguće na toj 
osnovi odrediti doba njegova knezovanja. Ali Nestor iznosi da je poslije Kijeva vremena 
došlo do provale Turko-Bugara na donji Dunav i do pojave tzv. Bijelih Ugra u 
pricrnomorskim stepama. Iz drugih izvora zna se da oba ta događaja padaju u VII. st., pa 
stoga doba kneza Kija treba tražiti od kraja VI. do, najkasnije, sredine VII. st., kad se u južnoj 
Rusiji pojavljuju Bijeli Ugri. Drevnost vijesti o Kijevoj vladavini u Kijevu zabilježio je u 
VIII. st. i armenski pisac Zenobije Glak, pretekavši njeno poricanje u novgorodskim 
"korekcijama" kijevskih izvornih vijesti za više od tri stotine godina. 

Prvi podaci o dolasku Skandinavaca Varjaga u Rusiju sadržani su u jednom novgorodskom 
ljetopisu koji je nastao između 1054. 1 1060. a naručio ga je novgorodski posadnik Ostromir 
tzv. Ostromirov ljetopis. Njegov nepoznati autor se u velikoj mjeri služio starijim kijevskim 
kronikama pa je govorio i o osnutku Kijeva kao najstarijega grada u Rusiji. Ali dopunja-jući 
taj sadržaj lokalnim podacima o povijesti Novgoroda, on saopćava da su sredinom IX. st. na 
sjeverne ruske zemlje počele napadati ratne družine Varjaga, iz Švedske kao što su 
istovremeno Normani iz Norveške i Danske napadali zapadnoevropske zemlje. U tim 
napadima uspjelo im je da slavenska plemena na istočnom Pribaltiku i oko Iljmenskog jezera 
primoraju da im plaćaju danak. Ali poslije nekog vremena ta su plemena sporazumno digla 
ustanak, protjerala Varjage preko mora i obustavila plaćanje danka. 

U daljnjem razvitku događaja, vjerojatno oko 867, nova je skupina var-jaških ratnika izvršila 
napad i najprije zauzela grad Ladogu, a zatim je njihov zapovjednik Rjurik 870. prešao u 
Novgorod. Ostromirov ljetopis prikazuje taj događaj kao dogovorni dolazak na temelju poziva 
što ga je varja-škim ratnicima uputilo novgorodsko gradsko vijeće jer je odlučilo da ubuduće 
u svoju službu unajima kneza koji će kao službenik toga vijeća upravljati njihovom zemljom 
i, u prvome redu, biti vojni zapovjednik. Ljetopisni tekst pri tome kazuje da su u Rusiju došla 
tri varjaška kneza: Rjurik, Si-neus i Truvor. Ali je jezikoslovna analiza pokazala da riječi 
"sineus" i "tru-vor" zapravo znače "njegova vjerna družina", iz čega slijedi da je u sjevernu 
Rusiju došao varjaški ratnik Rjurik sa svojom vojnom družinom i ondje stupio u službu 
novgorodskoga gradskog vijeća, nametnuvši mu tu službu možda i silom. 

Podaci Ostromirova ljetopisa izvanredno su važni osobito po tome što jasno razlikuju Varjage, 
Ruse i Slavene u užem smislu. Varjazi su skandinavski došljaci iz švedske, Rusi su slavenski 


stanovnici južne Rusije a Slaveni u užem smislu plemena ili savez plemena u oblasti 
Novgoroda. Ostromirov ljetopis, također, nipošto ne pripisuje Rjuriku osnutak ruske države, 
nego ističe da je jezgra ruske državnosti formirana u davna vremena na jugu, u kijevskoj 
oblasti, a i na sjeveru su prije dolaska Varjaga postojale političke organizacije plemena, a u 
Novgorodu već i visokoizdiferencirana ustanova gradskoga vijeća. 

Do radikalne preinake u tekstovima najstarijih Ijetopisnih zapisa došlo je tek krajem XI. st., 
kad je u Kijevu vladao knez Svjatopolk. Novgorođani su se tada suprotstavili uobičajenoj 
praksi da knezom u Novgorodu bude najstariji sin kijevskoga velikoga kneza, pa su sebi, po 
vlastitom izboru, za kneza uzeli sina tadašnjega kneza u Rostovu, Suzdalju i Perejaslavu. Taj 
novgorodski samostalno izabrani knez Mstislav bio je po podrijetlu s istočne granice ruskoga 
državnog i etničkog područja, ali je imao odlične međunarodne veze. Po ženskoj lozi bio je 
unuk anglosaskog kralja Haralda, bio je oženjen kćerkom švedskoga kralja, jednu kćer je udao 
za norveškoga kralja a drugu za nekoga danskog velikaša. Tim svojim obiteljskim vezama on 
je nesumnjivo mogao mnogo pomoći trgovinskim interesima Novgorođana, ekonomski 
orijentiranima prema Baltiku, a bio je i pripravan da brani separatističke težnje novgorodskih 
bojara i njihovu politiku povezivanja sa zemljama oko Baltičkoga i sjevernoga mora. 

U takvim okolnostima Mstislav je dao preraditi starije ljetopisne tekstove, uključujući i 
najstarije kijevske predloške i tzv. Ostromirov ljetopis. 

Oni su pri tome stopljeni u jednu cjelinu, a u tako nastali tekst unijeta su prezriva saopćenja o 
Kiju kao običnom lađaru na Dnjepru i neuglednom lovcu, saopćen netočni podatak o kasnom 
osnutku Kijeva i negiran postanak ruske državnosti na jugu spomoću unošenja legende o 
dobrovoljnom pozivanju Varjaga, pri čemu je njihov dolazak prikazan kao osnutak ruske 
države, pa se o tome izričito kaže: "Od tih Var j aga nazvala se zemlja Rusijom, a 
Novgorođani su sve do danas varjaškoga roda". 

Početkom XII. st. kijevski je ljetopisac Nestor 1 te i sve druge stare ruske ljetopise spojio u 
jedinstveno izlaganje, za najstarija razdoblja u mnogo čemu protivurječno uslijed brojnih 
retuširanja i preinaka koje su u prethodnim vremenima izvršena. Ali kako se Nestorov 
sastavak jedini sačuvao, on je svojini informacijama, koje potječu iz vremena Mstislavovih 
preinaka, 

----1..X: U +.r-"au +T,r "r"r-mS5mi;tirke teoriie. suprotne današnjem znan- 

4-i,, Cvti,-,,,;; -n.anrntiv ono ie. veoma često na iu2u a zasviedbćeno le u stvenom uvidu u 
najraniju povijest Kusije; 

U povijesnoj realnosti ona se odvijala polazeći od postojanja "Unutrašnje Rusije" kao 
teritorija triju plemena, Rusa, Poljana i Sjeverjana, koji se prije sredine IX. st. proširio na 
sjever, sve do Iljmenskog jezera, obuhvativši područje Drevljana, Dregovića, Poločana i 
iljmenskih Slavena ili Novgo-rođana, koji su do tada imali svaki svoju samostalnu plemensku 
organizaciju, a ostavivši izvan svoga državnog područja još niz drugih istočnoslavenskih 
plemena na zapadu i istoku svoje oblasti. U suprotnosti s navodima Mstislavovih Ijetopisnih 
preinaka, ime Rusija, koje se s teritorijalnim proširenjem "Unutrašnje Rusije" protegnulo i na 
sjever, nema nikakve veze s etničkim imenom skandinavskih Var j aga. Njemu nema nikakva 
traga na samome tlu Skandinavije, naprotiv, ono je veoma često na jugu, a zasvjedočeno je u 
brojnim izvorima kao etničko i teritorijalno ime na području šire kijevske oblasti. 

Nastavak izlaganja autentične povijesti Rusije nakon sjedinjenja "Unutrašnje Rusije" s 
teritorijem sjevernijih plemena, sve do Iljmenskog jezera, izgubio se iz teksta kojim se u XII. 
st. poslužio kroničar Nestor, jer su ga, za volju teze o ulozi Varjaga, izmijenile korekcije 
izvršene po nalogu novgorodskog kneza Mstislava. Ali odjeci tih zbivanja sačuvani su u 
jednome razmjerno kasnom ruskom ljetopisu iz sredine XVI. st. tzv. Nikonovski ljetopis, koji 
se služio različitim drevnim, kasnije izgubljenim izvorima južno-ruskoga podrijetla. U 
kombinaciji sa znanjima kojima je također na temelju izgubljenih drevnih dokumenata 


raspolagao ruski povjesničar Tatiščev, iz 1. polovice XVIII. st., kao i na temelju zabilješki 
bizantskih, arapskih i zapadnoevropskih onovremenih pisaca te na osnovi arheoloških, 
etnoloških i jezikoslovnih istraživanja, rana se ruska povijest može rekonstruirati i u svom 
nastavku na epohu sjedinjenja ruskoga juga s ruskim sjeverom koje je ostvareno na inicijativu 
južnoruske "Unutrašnje Rusi", poznate Konstan-tinu Porfirogenetu. 

Prema navodima arapskog pisca Masudija, iz X. st., u polovici IX. st. je prostranim oblastima 
Rusije vladao knez Dir, a muslimanski su trgovci dolazili u prijestolnicu njegove države s 
raznovrsnom robom. Njegovim nasljednikom bio je knez Askold, a obojicu treba smatrati 
potomcima ili nasljednicima kneževskoga roda što ga je osnovao Kij. 

U vrijeme Dira i Askolda Rusi su vodili tri uzastopna ratna pohoda protiv Bizanta. Dva od 
njih prikazuje i bizantski patrijarh Focije. On ističe da je car Mihajlo III. 842-867 nerazborito 
raskinuo dotadašnji savez s Ru- 

sirna i njihove taoce pretvorio u roblje. Uslijed toga došlo je do vojne akcije Rusa protiv 
Carigrada, pa su Rusi dva do tri mjeseca podsijedali bizantsku prijestolnicu, potkapali njene 
zidine i pripremali juriš na njezine utvrde. Cio pothvat završen je mirovnim sporazumom i 
Rusi su se 25. VI. 860 vratili u svoju zemlju. 

Godine 866. Rusi su izvršili novi napad, najprije na bizantske saveznike Hazare, ali je njihovu 
pomorsku ofenzivu na Carigrad razbila oluja. 

Iduće godine 867 knez Askold je ratovao s Pečenezima koji u to vrijeme dolaze na područje 
srednjega Dona i Don jeca. U istu godinu pada i Askoldov pokušaj da pokori i jugoistočne 
slavenske susjede svoga državnog teritorija, Ulice, ali ih nije uspio svladati nego je s njima 
sklopio savez. 

Dok je tako Kijevska Rusija u šezdesetim godinama IX. st. ratovala na jugu, dva put s 
Bizantom, jednom s Pečenezima a i sa susjednim slavenskim plemenima, na sjeveru zemalja 
što ih je nekadašnja "Unutrašnja Rusija" priključila svome području počinju napadi varjaških 
vojnih družina, kojima su napadači primorali iljmenske Slavene da im plaćaju danak. Pobuna 
Nov-gorođana uskoro je Varjage protjerala natrag u Švedsku. Ali već 867. nova ratnička 
skupina pod vodstvom Rjurika osvojila je Ladogu, a 870. se Rjurik silom ili po sporazumu s 
novgorodskim gradskim vijećem nametnuo tome gradu kao vojni zapovjednik. O ličnosti toga 
varjaškog ratnika postoji pokušaj njegove identifikacije koji je do danas u povijesnoj znanosti 
još sporan s normanskim vođom Rhorigom Jiitlandskim za koga se zna da je u prvoj polovici 
IX. st. sa svojom družinom napao Pariz i London i neuspješno ratovao sa sinovima Karla 
Velikoga, pa je zatim otišao nekamo u područje istočnoga Baltika. 

Bez obzira na to da li je ta identifikacija opravdana ili nije, Rjurikov pothvat pripadao je 
normanskim podvizima istoga tipa. 

Ali već dvije godine poslije njegova uspjeha, u Novgorodu je došlo do ponovnog ustanka 872 
Novgorođana protiv Varjaga. Rjurik je tu pobunu slomio ubivši njezina prvaka Vadima i 
smaknuvši mnogo njegovih pristalica. 

Nakon toga Rjurik je 873. osvojio i grad Polock, na Zapadnoj Dvini, u zemlji slavenskih 
Krivica, zatim Rostov, koji je tada bio u zemlji ugro-fin-skih Mera, i Bjeloozero, grad na 
istoimenom jezeru gdje je tada živjelo ugro-finsko pleme Vesa. 

Pokorenje Polocka izazvalo je reakciju kijevskoga kneza Askolda, pa je on 873. protjerao 
Varjage s toga područja, ali nije imao mogućnosti da im preotme i zemlju novgorodskih 
Slavena. Njegove su vojne snage uvelike bile angažirane u zbivanjima na jugu. Još 872. on je 
ratovao s priazovskim Bugarima i u tim borbama izgubio sina. Možda je do toga rata došlo na 
poticaj bizantske diplomacije, zbog mogućnosti ruskog napada u času kad su njene snage bile 


vezane tadašnjim događajima u Južnoj Italiji 1 Maloj Aziji, jer je zaista već 874. došlo do 
novog rata Rusije s Bizantom. Poslije napada na krimske posjede Bizanta, Rusi su počeli 
pripremati snažan oružani pohod i na Carigrad. Ali prije nego što je ta akcija ostvarena, car 
Bazilije I. je As-koldu poslao bogate darove i uspio sklopiti mir 875 kojim su obnovljeni dobri 
odnosi iz 860. Jedan od članaka toga ugovora mora da je predviđao i pokrštenje Rusa jer je 
tadašnji carigradski patrijarh Ignacije neposredno poslije zaključenja mira u Rusiju poslao 
arhiepiskopa Mihajla, a Askoldovo je bojarsko vijeće donijelo odluku o prihvaćanju 
kršćanstva. Arheološki na- 

laži u južnoruskim gradovima iz toga vremena potvrđuju, uz ostale elemente koji govore o 
pojavi kršćanstva u Rusiji, i uzmicanje starije tradicije spaljivanja mrtvaca pred kršćanskim 
običajem sahranjivanja umrlih u grobne jame. 

U vrijeme Askoldova ratovanja s Bizantom Varjazi mora da su obnovili svoju vlast nad 
Krivićima i Polockom. Zbog toga je Askold u godini svoga mirovnog ugovora s Bizantom 
875 ponovo poveo rat protiv Varjaga i preoteo im zemlju Krivica. 

Vlast Varjaga u dijelu sjevernoruskih oblasti u to je vrijeme urodila novim valom 
nezadovoljstava, koja stanovništvo nije bilo kadro izraziti pobunom, nego je u velikom broju 
napuštalo svoja boravišta, naročito grad Nov-gorad, i pred Rjurikovim nasiljima dobivalo 
utočište u Kijevu. 

Takvo okupljanje izbjeglica u političkom središtu iz koga je već dva puta bio ostvaren 
uspješan vojni pohod protiv Varjaga, moralo je za njih značiti opasnost od moguće nove 
intervencije. U takvim okolnostima Rjurikov je nasljednik u Novgorodu, Oleg, koji je ondje 
vladao po svoj prilici od 879., organizirao 881 preventivni vojni pohod protiv Kijeva. Taj rat 
završio se porazom i smrću Askolda te ujedinjenjem cijeloga nekadašnjega područja proširene 
Unutrašnje Rusije pod vlašću Olega. 

2. PRIVREDNA I DRUŠTVENA OSNOVICA 

Gospodarsko i društveno ustrojstvo na području Rusije u ranim stoljećima srednjovjekovlja, 
sve do pada Kijeva u vlast Olega, ne može se u cijelosti rekonstruirati jer nema pisanih 
spomenika koji bi taj razvitak sustavno i dovoljno iscrpno opisivali. Zbog toga i na ovom 
području osnovne informacije daju arheologija, etnologija i lingvistika. 

Razdoblje od kraja V. do kraja IX. st. obuhvaća u Rusiji proces razgradnje rodovskih odnosa 1 
stvaranje temelja za rane oblike feudalne privredne, društvene i političke organizacije. 
Potkraj prve polovice I. tisućljeća n. e. osnovna privredna i društvena jedinica na području 
naseljenom istočnoslavenskim plemenima bila je rodovska općina koja je vjerojatno nosila 
naziv vrv. Naselja su većinom bila malena, pretežno smještena blizu rijeke ili jezera, na tlu 
koje nije bilo lako dostupno eventualnom napadaču. Zemlja se pretežno privodila obradbi 
paljevinskim sistemom, a kao radni alat služili su ralo i motika, kose i srpovi. 

S razvitkom osnovnih zajednica one se diobom cijepaju i oblikuju, u većoj ili manjoj 
udaljenosti, nova naselja, koja održavaju međusobne veze, imaju zajedničke svetkovine, vrše 
razmjenu proizvoda i organiziraju zajedničku obranu od vanjskih opasnosti. Time se formira 
viša organizaciona jedinica, tzv. mir. Za zajedničke skupove, kao sklonište u slučaju ratnih 
nasrtaja izvana i za zajednički kult predaka pojedini mir ima svoje utvrđeno gradište koje stari 
tekstovi nazivaju pogost. U njemu su se održavala vijećanja predstavnika domaćinstava u 
vrvima i miru od svakoga "dima" po jedan čovjek. Tu su birali "gradskoga starostu" i "kneza", 
zapovjednika ratne čete što ju je mir formirao kad bi zatrebalo, vršili sudovanja i prinosili 
žrtve svojim božanstvima. 

Opasnosti od spoljašnih neprijateljskih napada primoravale su mir da svoju vojnu obrambenu 
a u prigodi i napadačku službu čvršće organizira. Određena skupina mladih ljudi bila je 
privremeno oslobođena redovnih radnih dužnosti i zadužena da prema potrebi ratuje u 


interesu cijeloga mira. Takvi "otroki" stanovali su zajedno, u posebnom naselju, "slobodi", i tu 
su se vježbali ratnome umijeću pod zapovjedništvom "vojvode" ili "kneza". Poslije odsluženja 
te obveze otroki su se vraćali zemljoradničkim dužnostima i smjeli se ženiti. Pojedini mir 
moga je podići na oružje stotinjak ratnika, što je odgovaralo ukupnom broju od 500-800 
stanovnika. 

Postupni razvoj poljoprivredne tehnike, usvajanje obradbe tla širokim lemešom i primjena 
isprva dvopoljnog, a zatim i tropoljnog sistema, rezultirala je povećanjem proizvodnosti 
agrarnog radnog napora. Velike krvno-rodbinske porodice nisu više bile nužna organizaciona 
forma poljoprivredne djelatnosti. Sada je i rad manje radne jedinice mogao davati dovoljno 
uroda, potrebitog za održanje, pa se velike porodice raspadaju na male, kako to potvrđuju 
promjene u gradnji i veličini nastambi po selima. Tim izmjenama nekadašnja se kolektivna 
rodovska općina pretvara u tzv. susjedsku općinu, srodnu onoj kakva je kod 
zapadnoevropskih, napose germanskih naroda poznata pod nazivom marka. U takvoj općini 
osnovna privredna jedinica postaje monogamna mala porodica kao trajni i samostalni 
posjednik svoga obradivoga tla. Više takvih susjedskih općina sela čine i dalje jedan mir sa 
svim njegovim obilježjima vojne, sudske i kultne samoupravne cjeline. 

Ovaj proces mijenjanja elementarnih privredno-organizacionih i društvenih odnosa vršio se 
brže u južnim oblastima ruskih zemalja, gdje je dodir s razvijenim civilizacijama iz kruga 
kasnorimskoga i ranobizantskoga svijeta vršio snažniji i neposredniji utjecaj. Zbog toga se u 
rubnim šumsko-stepskim oblastima može arheološki utvrditi postojanje većih sela, gušća 
naseljenost plodnih predjela i razvijenija izgrađenost rodovsko-plemenskih utvrđenih središta 
negoli u dubljoj unutrašnjosti sjevernijih šumskih oblasti. 

Pojavom pretvaranja rodovskih sela u susjedske općine s malim porodicama koja trajno 
posjeduju svoju obradivu zemlju započela je epoha samostalne i slobodne privredne 
djelatnosti seljačkih domaćinstava, a ona uskoro ostvaruje i imovinsku diferencijaciju među 
njima koja brzo prerasta u klasno raslojavanje. 

Takvom prerazvrstavanju odnosa mnogo je pridonosilo pretvaranje vojnih družina pojedinih 
mirova u trajne ustanove. Time ratništvo postaje stalna profesija. Zapovjednici vojnih družina 
ili knezovi najčešće se nastanjuju u pogostu i pretvaraju ga u svoj zamak, a kao naknadu za 
svoju vojničku profesiju koja im onemogućava da se bave zemljoradnjom dobivaju od ostalih 
članova mira davanja u naravi. Pleme, kao organizacija većeg broja pojedinih mirova, postaje 
snažnija i organizaciono čvršća cjelina. Njen vojni zapovjednik, plemenski knez, moćan je 
ratnik koji zapovijeda tisućom vojnika. U daljnjem razvitku 1 takve se tisućnine udružuju u 
više jedinice, pa deset tisuć-nina čine jednu trnu, a stanovništvo udruženo u takvu veliku 
zajednicu čini savez plemena. 

Prvobitna rodovska aristokracija pretvara se tim procesom u vojno-za-povjedničku 
aristokraciju. Ona ne živi od vlastitoga proizvodnog rada nego je uzdržava društvena 
zajednica. Spomoću svoga ratnog potencijala ona se bogati ratnim plijenom, dobiva ili 
prisvaja veće i bolje zemljišne čestice unu- 

tar mira, prikuplja veća stada stoke i tako svojoj vojnoj moći pridodaje znatnu imovinu u 
nekretninama i pokretnom imanju. Budući da se ne bavi proizvodnjom, ona na svoju zemlju 
smješta ratne zarobljenike uz obavezu da im od plodova obradbe ili uzgoja stoke daju znatne 
obroke, a također obavezuje članove općina i mirova da u ime njihova uzdržavanja obrađuju 
njihovu zemlju. Na tu zemlju ona smješta i izgoje, isključene članove rodovskih i seoskih 
zajednica ili osiromašene seljake koji su u vrijeme nero-dica i gladi, zbog skrajnje bijede "za 
kupu" žita zapadali u ovisnost o pripadnicima vojno-zemljoposjedničke aristokracije, 
pretvarajući se time u zavisne seljake, "zakupe" ili holope, koji osim naturalnih davanja 
svome zaštitniku i dobročinitelju duguju i radnu rentu na njegovu zemljoposjedu. 


Ovakvim razvitkom mir se pretvarao u seoski agrarni teritorij koji je obavezan da uzdržava 
velikaško domaćinstvo. Time se mir pretvara u votčinu s bojarskim zamkom ili dvorcem kao 
vojnim i ekonomskim središtem, a njegov se teritorij sastoji od zajednice slobodnih sela koja 
pravno nisu izgubila slobodu, ali su sa svojom unutrašnjom samoupravom faktično postali 
daž-binski podložan teritorij svoga bojarina. U okviru takvoga mira vlastelin ima i dijelova 
zemlje na koje je smjestio i osobno zavisne i neslobodne obrađi-vače, nekadašnje ratne 
zarobljenike, izgoje, zakupe i holope, koji zemlju drže na temelju vlastelinove dodjele čestica. 
Cio raspon različitosti osnova po kojima su seljaci jednoga mira ili više njih bili obavezni 
davati naturalne dažbine vlastelinu obuhvaća ih ipak sve bez razlike u zajednicu dažbinskih 
obvezanika prema velikašu, premda su obaveze slobodnih seljaka po svom podrijetlu bile 
javnopravnoga karaktera, a obaveze onih koji su zemljišnu česticu dobili na obradbu od 
vlastelina temeljile se na privatnopravnom odnosu između posjednika zemlje i njezina 
obrađivača. 

Tijekom VI. st. ovakvo je sazdavanje privrednih i društvenih odnosa rezultiralo formiranjem 
plemenskih saveza kao prvih državnih tvorevina u ra-nosrednjovjekovnoj povijesti Rusije. 
Kijevski kroničar Nestor nabraja 14 istočnoslavenskih plemena. Bili su to Poljani koji su za 
Nestora istovjetni s Rusima u užem smislu, Sjeverjani, Drevljani, Dregovići, Poloćani, 
Iljmen-ski Slaveni ili Novgorodci, Ulici, Tiverci, Bužani, Volinjani Duljebi, Hrvati, Radimići, 
Krivici i Vjatići. 

Ta imena nesumnjivo predstavljaju već šire cjeline koje su obuhvaćale svaka od njih nekoliko 
manjih plemena kojima imena danas više nisu poznata. Tijekom VI. st. te su šire plemenske 
zajednice u svom sjedinjavanju pošle 1 dalje, pa je potkraj toga stoljeća postojao savez 
Poljana, Rusa i Sje-verjana, a na zapadu od njih plemenski savezi Duljeba i Hrvata, koje je u 
2. polovici VI. st. razbilo vojevanje Avara na njihovu dvostrukom nasrtaju kroz Zakarpaće 
prema granicama Franačke na rijeci Labi. Trajnije značenje među tim plemenskim savezima 
imalo je ono što su ga formirali Rusi, Poljani i Sjeverjani, da bi prije polovice IX. st. svome 
Proces vlastitoga privrednog i društveno-političkog razvitka istočno-sla-venskih plemena 
ostvario se, u tome smislu, prolazeći kroz sve redovne razvojne stupnjeve pri nastajanju 
državne organizacije, poznate i kod drugih naroda. U taj se razvitak u drugoj polovici IX. st. 
uklapa dolazak varjaških ratničkih družina koje su isprva uspjele osvojiti vlast u sjevernim 
predjelima Rusije, a zatim je njihov vojni vođa postao knezom i u političkoj jezgri Ki- 

jevske države na jugu. Politička promjena koja je time ostvarena bila je samo uključenje 
varjaških ratničkih došljaka u odnose i izgradnju društveno-eko-nomskog poretka koji su nikli 
iz svojih autohtonih temelja i na toj su se osnovi razvijali i dalje. 

3. DOBA USPONA KI JEVSKE DRŽAVE 

Oleg Osvojenje Kijeva od strane novgorodskog kneza Olega u god. 8812. uslijedilo je kao 
reakcija varjaškoga kneza na opasnost od ponovne intervencije Kijeva protiv jačanja varjaške 
vlasti na Sjeveru. Položaj Var-jaga u Novgorodu i u drugim gradovima ruskoga Sjevera nije 
bio vladarski položaj. Kao zapovjednici vojnih družina, oni su bili u službi lokalnih organa i, 
u načelu, obavezni djelovati na temelju njihovih odluka. Ipak, čini se da su veoma brzo, 
oslanjajući se na realni utjecaj svojih vojnih odreda, nastojali skučiti kompetencije lokalnih 
organa vlasti. Vjerojatno je upravo zbog takvih Rjurikovih pretenzija došlo 872. do ustanka 
Novgorođana protiv njega i, u vezi s time, do pogibije Vadima i njegovih pristalica. Ali 
nezadovoljstvo stanovništva nastavilo se i dalje, sve do Rjurikove smrti 879 a 1 za vrijeme 
njegova nasljednika Olega. Pred tim tlačenjima Olegova režima njegovi su protivnici bježali 
iz Novgoroda u Kijev, pa se ondje, po svoj prilici, spremala nova oružana intervencija protiv 
Varjaga, nalik na one koje su 873. i 875. varjaškim osvajačima preotele plemenska područja 
Poločana i Krivica. 


Zbog te opasnosti Oleg je 8812. poveo rat protiv kijevskoga kneza Askol-da, pobijedio ga i 
ubio, nakon toga osvojio Kijev i učinio ga sjedištem svoje ujedinjene vlasti nad južnim i 
sjevernim oblastima Rusije. 

Čini se da je taj vojni uspjeh primorao Olega da izvrši bitno važnu prilagodbu novostvorenom 
stanju. On je najprije učvrstio svoj položaj u Kijevu i podigao u njemu niz utvrda, a zatim je 
svoje prijašnje sjedište, Novgorod, obavezao na plaćanje godišnjega danka starome državnom 
središtu koje je sada bilo novostečenom bazom njegove vladavine. 

Olegovo osvojenje Kijeva nije automatski uključilo cijelo područje Askol-dove države. 
Naročito je teritorij plemena koja su živjela zapadno od srednjeg Dnjepra i južno od Pripjata 
ostao nepodvrgnut. Stoga je Oleg poveo okrutan vojni pohod protiv Drevljana, pa je i njih 
primorao da mu plaćaju danak. Širenje svoje vlasti nastavio je ratom protiv Hazara koji su 
krajem IX. st., u vezi s promjenama kneževske vlasti u Kijevu, pokorili zemlje Sje-verjana i 
Radimića, pa im je preoteo područja istočno od Dnjepra. Suprotno tim uspjesima, Oleg nije 
mogao svojoj vlasti podložiti Tiverce i Ulice, koji su boravili između Južnoga Buga, Pruta i 
delte Dunava. Prema navodima ljetopisa, on je 907. poveo i rat protiv Bizanta. Iako nisu 
poznate pojedinosti o operacijama, pothvat se nesumnjivo odvijao povoljno za Ruse i još iste 
godine 907 završio mirom, koji je 911. obnovljen i potvrđen ugovorom kojim je Bizant 
dopustio ruskim trgovcima slobodan pristup u Carigrad gdje su imali pravo da se nastanjuju u 
manastiru Sv. Mamonta. U pogledu kontinuiteta ruske državnosti, karakteristično je što se u 
ugovoru iz 911. spominje obnova "ljubavi" koja je mnogo godina unazad vezivala Rusiju s 
Bizantom. Time se aludiralo na sporazum o "miru i ljubavi" sklopljen 860., za vrijeme 

Askolda, a i na ranije dobre odnose među dvjema zemljama. Ta okolnost potvrđuje da 
promjena ličnosti na kneževskom položaju u Kijevu za Bizant nije značila prekid ili 
preobrazbu političkoga stanja kakvo je Carstvo poznavalo još od Kijeva vremena. Proces 
uklapanja varjaškoga kneza u dugotrajni i neprekidni povijesni proces trajanja i razvitka ruske 
državne, društvene i privredno-političke aktivnosti započeo se ostvarivati gotovo smjesta po 
njegovu stupanju na vlast. 

Igor Poslije Olegove smrti 912. ili 922. knezom u Kijevu postao je Igor 91222-945, za koga 
ljetopisi pronormanskoga nastrojenja kažu da je bio Rjurikov sin i da je bio oženjen 
bojarkinjom Olgom iz Pskova. Tu promjenu na prijestolju iskoristili su za Olegova vremena 
pokoreni Drevljani pa su digli ustanak. Ali ih je Igor pobijedio i primorao da plaćaju povećani 
danak. Nakon toga je Igor svojoj vlasti podvrgao Ulice i Tiverce, pa je u pripojenim oblastima 
kao svoga namjesnika postavio velikaša Svenelda. U dva navrata 91314. 1 94445 ratovao je 
protiv Hazara i dopro do područja Kavkaza i obala Kaspijskoga mora. Kao rezultat tih 
pothvata čini se da je Igor učvrstio svoju vlast na istočnom Krimu, oko Kerčkog tjesnaca, i na 
poluotoku Tamanu, pa je tu formirano vazalno rusko kneževstvo Tmutarakan, zavisno o 
Kijevu. 

Godine 941. Igor je zbog nepoznatog povoda napao Bizant i opkolio Carigrad s maloazijske 
strane, ali su mu Bizantinci spalili lađe "grčkom vatrom". Tri godine nakon toga 944 pothvat 
je ponovljen kopnenim i morskim putem, ali je Igorova vojska taj put doprla samo do 
Dunava. Izgledi Rusa na uspjeh čini se da nisu bili povoljni jer su i ne došavši na tlo 
Bizantske države prihvatili ugovor o miru, savezu i uzajamnim trgovačkim odnosima koji je 
za Ruse bio manje povoljan od Olegova ugovora iz 911. 

Vrativši se u Rusiju, Igor je otišao u zemlju Drevljana da kupi danak. Ali kad mu se učinilo da 
je sakupio premalo, on se vratio onamo s manjim odredom vojske; u ustanku Drevljana koji je 
tom prilikom buknuo, Igor je poginuo 945. 

Olga Vlast u Kijevu preuzela je sada njegova udova Olga 945-964. Ona je krvavo ugušila 
ustanak Drevljana, dala smaknuti njihova kneza Mala i mnoge drevljanske prvake, porušila i 
spalila njihov glavni grad Isko-rostjenj i druga veća naselja, a mnogo je stanovništva predala 


svojim dru-žinicima kao roblje čeljad. Otad su Drevljani morali plaćati kijevskome knezu 
izuzetno težak danak. 

Uskoro zatim Olga je povela i borbu za teritorij Duljeba, na gornjem toku Zapadnoga Buga, 
kamo su počeli prodirati Poljaci podižući u zemlji Duljeba brojna utvrđenja. 

U okviru neke, u pojedinostima nepoznate neophodnosti da sredi i poboljša odnose s 
Bizantom, Olga je 957. s velikom pratnjom došla u Carigrad, i taj je njezin boravak prikazan u 
djelu cara Konstantina Porfirogeneta "De caeremoniis Aulae Bvzantinae" O svečanostima na 
bizantskome carskom dvoru kao velika svečanost. Prema navodima ruskih Ljetopisaca, Olga je 
tom prigodom obnovila Igorov ugovor iz 944., primila kršćanstvo i na krštenju dobila ime 
Helena. 

557 

Ali, čini se da ipak između Rusije i Bizanta nije zavladalo nepomućeno uzajamno povjerenje. 
U tome smislu je i sam Konstantin Porfirogenet u svom djelu "De administrando Imperio" O 
upravljanju Carstvom, ili, Kako se to djelo danas češće naziva: "O narodima", napisanom oko 
950., davao upute svome sinu Romanu savjetujući ga da održava dobre odnose s Pečene-zima, 
stepskim susjedima Rusa, jer je samo podržavanjem pritiska Pečeneza na Rusiju moguće 
spriječiti taj narod da ne ugrožava interese Carigrada. S druge strane, i Olga je smatrala da je 
crkvena ovisnost Rusije o Carigradu opasna za samostalnost njezine države, pa je 959. 
zatražila od Otona I., budućega cara "Svetoga rimskog carstva njemačke narodnosti" od 962, 
pomoć u širenju kršćanstva, ovisnoga u skrajnjoj instanciji, o papinstvu. Ali prije nego što su 
stigli misionari iz Njemačke, odnosi Rusije s Bizantom možda upravo zbog opasnosti od 
njena povezivanja sa Zapadom popravili su se, pa je obnovljeno širenje kršćanstva u Rusiji i 
opet uz pomoć istočne Crkve. Poboljšanje rusko-bizantskih odnosa očitovalo se uskoro i 
traženjem Konstan-tinova nasljednika Romana I. 959-963 da Rusija svojini odredima 
pomogne Bizantu u ratu protiv Arapa na Kreti 961, čemu je Olga, očito na temelju Igorova 
ugovora o uzajamnoj vojnoj pomoći, udovoljila. 

Svjatoslav Godine 964. preuzeo je vlast Igorov i Olgin sin Svjatoslav 964- 972. On je 
zanemario širenje kršćanstva, ali je znatno proširio opseg svoje države. Do 966. uspio je 
pokoriti Vjatiće pa je time u oblasti oko ušća rijeke Oke dopro sve do nadomak Volge. Time je 
postao susjedom niza ugrofinskih naroda i plemena, Muromaca, Mordvina, Čeremisa i Mari- 
jaca, i približio se teritoriju Povolških Bugara, koji su, kao fragment veće cjeline, krajem VII. 
st., uzmičući s juga pred Hazarima, zaposjeli oblast oko ušća Kame u Volgu i tu formirali 
svoju državu, kojoj je glavni grad bio Bolgar, na istočnoj obali Volge. Svojim intenzivnim 
trgovačkim vezama niz Volgu s kavkaskim zemljama i srednjom Azijom, Povolška je 
Bugarska uskoro postala veoma privlačnim centrom interesa i za ruske trgovce i ruske 
osvajačke pretenzije. 

Ruska orijentacija na povezivanje s istočnim oblastima, prema Volgi i Kaspijskom moru, a i 
prema Crnome moru, zbog veza s Bizantom, nailazila je na znatne teškoće ne samo zbog 
prisutnosti Pečeneza u pricrnomorskim stepama između Donjeca i Južnog Buga, nego i zbog 
postojanja jake Hazarske države kaganata što se prostirala od obale Azovskoga mora do donje 
Volge 1 preko nje, u prikaspijske ravnice. 

Zbog takvih okolnosti, Svjatoslav je uskoro po nastupu vlasti započeo ratovanja na Istoku. 
Poslije podvrgavanja Vjatića, on je kroz zemlju Mordvina s velikom vojskom najprije napao 
Povolšku Bugarsku, opustošio grad Bolgar i zatim niz Volgu pošao protiv Hazara. Razorio je 
njihove gradove Sarkel na Donu, Itilj na delti Volge i Semender na zapadnoj obali 
Kaspijskoga mora. Time je hazarska država prestala postojati. Njezino je područje Svjatoslav 
pripojio svojoj državi, a kneževina Tmutarakan se neposredno uključila u sastav Kijevske 
države, pa je njezina posrednička uloga u trgovini ruskih zemalja sa Zakavkazjem, Perzijom i 
Horezmijom izvanredno porasla. 


U nizu vojnih pohoda Rusije protiv Bizanta što se redaju počevši od 860. a možda još i od 
ranije vrhunac su dosegli Svjatoslavovi ratovi sa Carstvom. Oni su zapravo počeli kao 
dogovorena akcija Rusije i Bizanta protiv 

podunavske Bugarske, ali su se u svom daljem razvitku pretvorili u odlučan obračun između 
ta dva saveznika. 

Još potkraj vadavine Simeonova sina Petra 927-969 Bugarska je veoma oslabila. Srbija se bila 
otcijepila i priklonila Bizantu, a i u Hrvatskoj su Krešimir II., i zatim, njegov sin Držislav bili 
bizantski saveznici. Tako izoliranoj Bugarskoj, iznutra razrivenoj ekonomsko-socijalnim i 
vjerskim sporovima, bizantski je car Nikefor II. Foka odlučio otkazati plaćanje danka na koji 
je Carstvo bilo obvezane još od mira sklopljenog 927. Ali kad je u vezi s time izbio ratni 
sukob, Carstvo je moralo prekinuti svoje uspješno vojevanje na Balkanu jer je bilo primorano 
da se hitno angažira protiv Arapa u Siriji, pa je Nikefor II. upomoć protiv Bugara pozvao 
ruskog kneza Svjatoslava, nedavno proslavljenog uništenjem Hazarskog kaganata. 

U svom prvom pohodu na Bugarsku 968 Svjatoslav je zauzeo sjeveroistočne dijelove njezina 
područja i čak namjeravao premjestiti sjedište svoje države iz Kijeva u Perejaslavec, na 
ishodištu dunavske delte. Takva intervencija, koja se očitovala kao osvajački pohod u 
vlastitom interesu, ugrozila je ne samo interese napadnute Bugarske nego se i Bizantu 
razotkrila kao znatna opasnost. U takvim okolnostima - možda na poticaj bizantske 
diplomacije - došlo je do napada Pečeneza koji su od 2. polovice IX. st. boravili u stepama 
između Donjeca i Južnog Buga na Kijev, i Svjatoslav se morao vratiti da brani jezgru svoga 
državnog područja. Ali pošto je suzbio Pečeneze, on je 969. poveo svoje čete i opet na jug, 
ponovo zauzeo Perejaslavec, zatim Filipopol i bugarsku prijestolnicu Veliki Preslav i zarobio 
cara Borisa II. koji je početkom te godine naslijedio svoga oca Petra. 

Za vrijeme tih događaja na Balkanu, Bizant je uspješno ratovao u Siriji i najzad krajem 
listopada 969. osvojio Antiohiju. Ali već 11. XII. 969. Nikefor II. Foka pao je kao žrtva 
zavjere svoje žene Teofano i vojskovođe Ivana Cimiska, koji je zatim proglašen carem 969- 
976. On je jednom od svojih prvih zadaća smatrao rat protiv ruske okupacije Bugarske. Čini 
se da je Svjatoslavu dotle pošlo za rukom da za zajedničku borbu protiv Bizanti-naca 
pridobije 1 bugarske prvake. Zbog toga je Ivan Cimisk najprije pokušao spor riješiti 
prigovorima. Ali Svjatoslav je postavljao neprihvatljive prijedloge tražeći da se Bizantinci 
potpuno povuku iz Evrope i za sebe zadrže samo posjede u Maloj Aziji. Zbog toga je postalo 
neizbježivim da se pobjeda ostvari oružjem. Cimisk je kopnenim pothvatom zauzeo Veliki 
Preslav, vratio na prijestolje Borisa II. i time odvojio bugarske velikaše od Svjatoslava, a 
zatim je potisnuo rusku vojsku prema Dunavu. Svjatoslav se zatvorio u utvrđeni Dorostol 
Silistriju, ali kad je taj grad opkolila i bizantska vojska s kopna, i bizantska dunavska flota, 
naoružana "grčkom vatrom", među Rusima je zavladala glad i Svjatoslav se, usprkos upornoj 
obrani i smionim pokušajima da se probije iz obruča, morao predati. Krajem srpnja 971. oba 
su se vladara sporazumjela u nagodbi. Svjatoslav se sa svojom izgladnjelom vojskom smio 
povući, ali se morao obvezati da više neće napadati bizantske posjede na Balkanu i na Krimu, 
nego će Bizant pomagati protiv njezinih neprijatelja. Za uzvrat, Bizant je priznao dotad već 
drevno pravo ruskih trgovaca da nesmetano trguju s Carigradom. 

Svjatoslavov neuspjeh na Balkanu bio je konačni poraz politike kijevskih knezova da 
smjerom nekadašnjih seoba slavenskih masa, u VI. i VII. stoljeću, iz južne Rusije, preko 
Moldavije i Vlaške, prošire svoju vlast do donjeg Dunava i čak, preko njega, možda sve do 
Bospora, o kojoj je, kao prva 

vijest, sačuvan zapis još o knezu Kiju i njegovu pokušaju da pri povratku sa svog pohoda na 
Carigrad osnuje tvrđavu na donjem Dunavu. Ali ni priznanje bugarskoga cara Borisa II. što ga 
je Ivan Cimisk uoči konačne ofenzive protiv Rusa dao, vjerojatno samo iz taktičkih razloga, 


nije se održalo. Poslije Svjatoslavova odlaska car je osvojene bugarske zemlje pripojio bizam- 
skom državnom teritoriju, a Borisa II. je sa sobom odveo u Carigrad kao 

zarobljenika. 

Svoj poraz u Bugarskoj Svjatoslav je nadživio veoma kratko. Kako se njegova razoružana 
vojska u raspršenim odredima vraćala u Rusiju, negdje kod dnjeparskih brzaca Svjatoslav je 
sa svojom četom zapao u zasjedu Pe-čeneza i pri tom je poginuo 972. 

Vladimir Odlazeći u Bugarsku, Svjatoslav je vlast u Kijevu ostavio svome najstarijem sinu 
Jaropolku; mlađi sin, Oleg, vladao je u zemlji Drevljana, a treći, Vladimir, bio je knez u 
Novgorodu. Neko vrijeme braća su bez sporova upravljala svaki svojim udjelom. Ali oko 977. 
Jaropolk je odlučio da uspostavi jedinstvo. Najprije je napao Olega, pa je ovaj u borbama 
poginuo. Najmlađi brat, Vladimir, očekivao je istu sudbinu pa je pobjegao u Skandinaviju 
Švedsku. Tu je prikupio jaku družinu, vratio se s njom u Novgorod i otuda zajedno s 
Novgorođanima oko 978. zauzeo Kijev. Pri tom je Jaropolk bio ubijen. Tako je cio državni 
teritorij, po drugi put iz Novgo-roda, i opet bio ujedinjen, pod vlašću kneza Vladimira 978- 
1015. 

Već 981. Vladimir je poveo rat protiv Poljaka koji su za vrijeme M ješka L prodirali prema 
istoku i zauzeli uporišta u zemlji Duljeba zapadna Volinija. Vladimir im je uspio preoteti tzv. 
červonsku zemlju s gradovima Peremišlj, Bele i Ćerven. Godine 982. i 983. upokorio je 
Vjatiće, koji su se digli na ustanak; godine 983. podvrgao je svojoj vlasti litavske Jatvage, na 
području od srednjeg toka Zapadnoga Buga do srednjeg Njemena, a 992. istočni dio područja 
Bijelih zakarpatskih Hrvata, od gornjega Pruta do rijeke Vislok, pri čemu je zapadni dio 
njihova područja, od rijeke Vislok do nadomak Krakova, ostao u sastavu Male Poljske. 
Poslije tih osvajanja u pograničnim oblastima tadašnje Poljske 1 Rusije odnosi tih država 
znatno su se popravili, pa je Vladimir čak oženio svoga najstarijega sina Svjatopolka kćerkom 
poljskog kralja Boleslava Hrabrog 

992-1025. 

U međuvremenu su prilike u Bizantu omogućile Vladimiru da se uplete u sporove oko vlasti u 
Carstvu. Nakon poraza Bazilija II. u ratu s makedon-sko-bugarskim carem Samujlom kod 
Serdike 986 u Bizantu je došlo do dvostruke uzurpacije Barde Sklera i Barde Foke. Ugrožen u 
samom svome opstanku, Bazilije II. je zatražio pomoć kijevskoga kneza Vladimira, a ovaj mu 
je poslao odred od 6000 vojnika. S tom vojskom on je bitno ojačao svoj ratni potencijal i 
zaredom svladao oba uzurpatora. Ali kad je opasnost prošla, Bazilije je uskratio ostvariti 
zadano obećanje da će Vladimiru dati svoju sestru Anu za ženu ukoliko se Rusija konačno 
pokrsti. Iz osvete Vladimir je tada napao bizantske gradove na Krimu i time primorao cara da 
ispuni obećanje. Udajom careve sestre za kijevskoga kneza njegov je ugled u zemlji i 
inozemstvu izvanredno porastao, ali je, s druge strane, znatno ojačao 1 bizantski utjecaj u 
Rusiji. 

Mozaici u oltaru crkve Sv. Sofije u Kijevu. 

Pokrštenje Rusije Vladimir je prihvatio kao jednu od mjera koje su mu pomogle da učvrsti 
jedinstvo svoje države i ojača centralizaciju, uzdrmanu u borbama s njegovom braćom, 
Olegom i Jaropolkom. U samom početku svoje vladavine Vladimir je pokušao stvoriti 
jedinstvenu pogansku hijerarhiju od plemenskih božanstava slavenskih i neslavenskih naroda 
sa svog državnog teritorija. U tu svrhu podigao je centralni poganski panteon u Kijevu kome 
je na čelo kao vrhovno božanstvo bio postavljen Perun. Ali plemenski su kultovi, premda 
ovako umjetno ujedinjeni, ipak potpomagali održavanje plemenskog partikularizma. Naprotiv, 
kršćanstvo je svojim davno izgrađenim monoteizmom i hijerarhijskom organizacijom crkve 
bilo kudikamo prikladnije da kneževskoj vlasti posluži za idejno i, na toj osnovi, političko 
ujedi- 


36 Srednjovjekovno doba povijesnog razvitka 561 

njenje njegovih podanika. Zbog toga je i Vladimir god. 989., poslije sporazuma s 
Bizantincima, izmijenio svoju vjersku politiku i počeo potpomagati intenzivno pokrštavanje 
Rusa. 

Sve čvršće ukorjenjivan je kršćanstva koje je time bilo osigurano nesumnjivo je poslužilo 
svrsi zbog koje ga je Vladimir prihvatio. Ojačalo je političko jedinstvo zemlje, pomoglo je 
afirmaciji feudalnoga klasnog društva na račun ostataka rodovske organizacije, učvrstilo 
autoritet kijevskoga velikoga kneza na vrhu hijerarhijski organizirane vlasti i veoma mnogo 
pridonijelo širenju pismenosti i kulture. 

Isprva su rusku crkvu organizirali i vodili svećenici iz Bizanta, U Kijevu je možda još u 
vrijeme kneza Askolda bila formirana metropolija, a za Vla-dimirova vladanja osnovane su 
episkopije u još osam drugih gradova. Da bi crkvi osigurao materijalnu podlogu njezine 
vjerske djelatnosti, Vladimir joj je dodijelio desetinu pokretnog i nepokretnog kneževskog 
imanja i imanja svojih bojara. Otprilike stotinu godina kasnije, na prijelazu XI. u XII. st. 
uvedena je, kao dodatak toj prvotnoj imovinskoj osnovici, još i redovna crkvena desetina od 
prihoda svega stanovništva. 

Tako organizirana ruska crkva morala se uskoro pobrinuti za crkvene knjige, izobrazbu 
svećenstva i sustavno širenje pismenosti. U tu svrhu poslužile su joj kao temelj crkvene knjige 
unesene iz Makedonije i Bugarske, gdje se razvila crkvena literatura na slavenskom jeziku 
pod utjecajem učenika Ćirila i Metodija. Polazeći od te osnove, uskoro se i u Rusiji počela 
razvijati bogata prijevodna a i originalna literatura liturgijskog i hagiografskog karaktera, na 
slavenskom jeziku i pisana slavenskom azbukom. 

Vladimirova pobjeda nad tendencijama političke zasebnosti, proširenje njegova državnog 
teritorija daleko prema zapadu, do granica rusko-poljskog etničkog teritorija i, na istoku, 
znatno preko granica s neruskim plemenima i narodima, učvršćenje kršćanstva kao i pomoć 
crkve u izgradnji vlasti i društvenog poretka obilježavaju Vladimirevo doba kao vrhunac u 
dotadašnjem političkom razvitku ruske ranofeudalne Kijevske države. 

Institucije 1 odnosi U Vladimirovo vrijeme vlast kneza na vrhu jedinstvene državne uprave 
bila je neosporna. Još od Olegova 

vremena kijevski je knez, za razliku od lokalnih knezova, nosio naslov velikoga kneza. 
Područni knezovi bili su podvrgnuti njegovu autoritetu i često su zauzimali položaj 
namjesnika velikoga kneza u pojedinim oblastima. 

Veliki knez je posjedovao znatna imanja domene s kojih je ubirao plodove rada podložnih 
obrađivača. Osim toga imao je pravo na prikupljanje danka iz pokorenih zemalja. On ga je 
ubirao izravno, obilazeći sam sa svojom družinom predjele i plemenska područja podvrgnuta 
danačkoj obavezi. U starija vremena danak se namirivao u krznima divljači, a od X. st. već i u 
novcu. Od sveukupno sabranog iznosa dvije trećine su primjenjivane u opće državne svrhe, a 
jedna je trećina pripadala osobno knezu za uzdržavanje dvora i družine. 

Iako je danak prvobitno imao značenje nameta na oružjem pokorene zemlje, on se već od 
vremena Olge pretvorio u neke vrste opći porez svega stanovništva na cijelom području 
Kijevske države, a razrezivan je po domaćinstvu po "dimovima" pri čemu je pojedini mir 
važio kao jedinica za ubiranje osnovnih poreskih iznosa. 

Osim danka, stanovništvo je moralo služiti u vojsci kad bi knez sazvao "opolčenije", podizati 
utvrđenja, opravljati putove i davati transportna sredstva za potrebe države. U cjelini, 
stanovništvo je, zadržavajući svoj status slobodnih ljudi općinara, prema javnoj vlasti imalo 
dvojaku obavezu: naturalnu dažbinu u obliku plodova rada i radnu obavezu u interesu javnih, 
državnih potreba čemu se, u širem smislu, pridružuje i vojna obaveza. 

Dvorjanstvo kneževskoga dvora sastojalo se od zemljoposjedničke aristokracije bojara, od 
pripadnika kneževe vojne družine i starješina pojedinih gradova koji su, povremeno kao i 


lokalni knezovi, bili dužni dolaziti na dvor velikoga kneza. Sve su te kategorije velikaša 1 
mogućnika zajedno s knezom vijećale i donosile odluke o ratnim pothvatima, savezima i 
ugovorima, o iznosu danka i sudskih kazni kao i o primjeni općedržavnog dijela poreskih 
prihoda. Nekadašnje plemenske narodne skupštine nestajale su iz javnog života a njihovo 
mjesto zauzela su vijeća bojara i družinika, okupljena oko velikoga kneza, lokalnih knezova i 
kneževskih namjesnika. Od Vladimirova vremena u tim vijećima, u cijelosti zavisnima o 
kneževu sazivu, postepeno počinju sudjelovati i najviši poglavari crkvene hijerarhije. 

U podlozi takve političke strukture ruske države još su uvijek veliko značenje imale seoske 
susjedske općine, povezane u svoje teritorijalne saveze mirove. One su i dalje elementarna 
organizaciona forma koja regulira život neposrednih proizvođača na zemlji. Općina je pod 

teritoriju mira, kao teritorijalne i upravne zajednice nekolicine seoskih općina, vršilo 

daljim napredovanjem feudalizacije ruskog srednjovjekovnog društva. 

Centrifugalne težnje Doba kijevskoga velikoga kneza Vladimira bilo je nesumnjivo važna 
etapa u procesu ujedinjavanja ruskih 

zemalja. Ali ta sjedinjenost nije još imala dugotrajnu 1 ustaljenu tradiciju, a faktori jedinstva: 

djelovalo je suprotno tendencijama jačanja centralne vlasti, jedinstvene državne uprave i 
njezina aparata. 

U tim okolnostima već su se potkraj Vladimirove vladavine, a naročito nakon njegove smrti 
1015, očitovale snažne centrifugalne težnje, protivne politici Kijeva. U tom pogledu osobito 
se isticao Novgorod. Do početka XI. st. tamošnja je bogata bojarska aristokracija izgradila 

sjeveroistočnim, dotad neruskim zemljama. U ostvarivanju takvih interesa ona nije mogla 
računati na pomoć Kijeva koji je bio prvenstveno zainteresiran za zbivanja 

na jugu i u zemljama susjednima južnoruskim etničkim oblastima. Tu su postojale trajne 
opasnosti od stepskih ratničkih naroda i formirali su se sve snažniji i isprepleteniji odnosi s 
Bizantom, Poljskom, Madžarskom i Češkom. Zbog toga se u Novgorodu odnos podložnosti i 
obaveza davanja danka udaljenom državnom središtu, koje nije dovoljno podupirale 
ekonomske i političke interese ruskog sjevera, orijentiranoga prema Pribaltiku, Volgi i 
prostranstvima okrenutima prema srednjem i sjevernom Uralu, počelo osjećati kao besmislen, 
u sve većoj mjeri nepoželjan teret. 

U posljednjim godinama Vladimirova života u Novgorodu je kao zavisni knez vladao njegov 
sin Jaroslav. On je u sporazumu s novgorodskim boja-rima god. 1015. odbio da plati 
uobičajeni danak Kijevu. Takav postupak Vladimir je ocijenio kao prvi korak prema 
otcjepljenju Novgoroda. Ali pripremajući kazneni pohod, on je još iste godine umro, a 
kijevskim je knezom postao njegov najstariji sin Svjatopolk. Područnu vlast u drugim 
dijelovima države imali su ostali Vladimirovi sinovi: Izjaslav u Polocku u zemlji Krivica, 
Boris u Rostovu, Gljeb u Muromu, Svjatoslav u zemlji Drevljana, Vsjevolod u Voliniji, a 
Mstislav u Tmutarakanu. Ali Svjatopolk je želio da na cijelom državnom teritoriju neposrednu 
vlast prigrabi sam, pa to njegovo nastojanje treba smatrati težnjom da tendencijama mrvljenja 


suprotstavi političku zamisao jedinstvene države. Ostvarenju takvoga shvaćanja pristupio je 
najvećom okrutnošću. Najprije je dao ubiti svoju braću Borisa, Gljeba i Svja-toslava, a zatim 
je odlučio slomiti otpor Novgoroda. Ali Jaroslav ga je preduhitrio napadom i porazio kod 
grada Ljubeča, na Dnjepru, oko 150 km sjevernije od Kijeva. Uzmičući pred Jaroslavom, 
Svjatopolk se povukao u Poljsku, pod zaštitu kneza Boleslava Hrabrog koji mu je bio tast. 
Budući da je Svjatopolk uzmakao u Poljsku zajedno s dijelom svoje vojske, Jaroslav je 
smatrao da će svoga brata i suparnika moći konačno svladati samo ako nastavi progon i na 
području Poljske. Da to olakša, sklopio je sporazum s njemačko-rimskim carem Henrikom II., 
koji je bio u neprijateljstvu s Boleslavom, a zatim je provalio u Poljsku. Ali Boleslav je uspio 
pregovorima osujetiti neprijateljsku akciju Carstva, a na drugoj je strani pridobio Pečeneze da 
napadnu Jaroslava s istoka. Pred protivnapadom poljske vojske u kojoj je, osim ruskih četa 
kneza Svjatopolka, bilo njemačkih plaćeničkih odreda i Pečeneza, Jaroslav se morao povući iz 
Poljske, pa čak napustiti i Kijev i uzmaci sve do Novgoroda. Vraćen snagom poljskog oružja, 
u Kijevu je knezom i opet postao Svjatopolk. No kad se poljska vojska povukla, zadržavši 
ipak u svojoj vlasti Červonsku zemlju koju je svojedobno osvojio Vladimir, Svjatopolk se nije 
mogao održati pred novim napadom Jaroslava, pa je i opet pobjegao, ovaj put na istok, k 
Pečenezima. To je - kao i ranije, prigodom intervencije Poljaka - potaklo Jaroslava da nastavi 
ofenzivu. Godine 1019. potukao je Pečeneze na rijeci Alti. Tom prilikom Svjatopolk je na 
bijegu poginuo. Time je središnja vlast u Kijevu pripala Jaroslavu 1019- 1054. Tako je, 
sticajem okolnosti, ujedinjenje ruskih zemalja već i treći put ostvareno vojnim snagama 
Novgoroda. Ali, uza sve to, državnim središtem i dalje ostaje Kijev, što svjedoči ne samo o 
snazi tradicije da je to područje i taj grad jezgra ruske državnosti, nego i o faktičnoj snazi 
etničkih, privrednih, političkih i kulturnih faktora koji su jug ruskih zemalja pred-određivali 
kao političko središte, koje je tu svoju ulogu održalo za cijele prve polovice ruske 
srednjovjekovne povijesti. 

Guslač. Fresko-slika u crkvi Sv. Sofije u Kijevu. 

4. RUSIJA U VRIJEME JAROSLAVA MUDROG I NJEGOVIH NASLJEDNIKA 

Pošto se god. 1019. konačnom pobjedom nad Svjatopolkom i njegovom pogibijom učvrstio 
na vlasti u Kijevu, Jaroslav je i sam morao povesti borbu protiv istih tendencija feudalnog 
osamostaljivanja pojedinih dijelova države koje su ga svojedobno bile pokrenule protiv 
samovladarskih pretenzija njegova brata Svjatopolka i koje su najzad rezultirale njegovim 
usponom na položaj velikog kneza u Kijevu. Budući da je za života svoga oca Vladimira bio 
područni knez u Novgorodu, poznavao je autonomističke težnje toga grada, pa ih je sada 
pokušao oslabiti posebnim ugovorom s Vijećem toga grada. Čini se da je time osigurao 
vezanost Novgoroda uz središnju državnu vlast u Kijevu, ali je morao posebnim poveljama 
garantirati povlastice i samoupravu Novgoroda. Te se povelje nisu sačuvale, ali se u 
dokumentima idućih stoljeća spominje da su se knezovi Novgoroda pri stupanju na dužnost 
morali zaklinjati "na povelje kneza Jaroslava" koje su jamčile sloboštine i osebujan 
ekonomski 1 politički položaj toga grada. 

Nakon regulacije odnosa s Novgorodom, Jaroslavova politika jačanja centralne vlasti dovela 
ga je u sukob s polockim knezom Brjačislavom, koji mu je bio nećak. Poslije neuspjelog 
pokušaja da odluku ostvari oružjem, Jaroslav je i ovdje morao pristati na nagodbu: Polock je 
priznao vrhovnu vlast Kijeva, ali je i on sačuvao unutrašnju samoupravu i stanovitu 
autonomiju u okviru Kijevske države. 

I u borbi sa svojim bratom, tmutarakanskim knezom Mstislavom, Jaroslav je isprva doživio 
neuspjeh. Godine 1023. izgubio je bitku kod Čer-nigova, pa je morao Mstislavu ne samo 
priznati samostalnost, nego i ustupiti mu zemlju Sjeverjana i time cijelo područje istočno od 
velikoga luka Dnjep-ra. Takvo stanje ostalo je sve do smrti kneza Mstislava 1036, kad su svi 
njegovi posjedi, uključivši i Tmutarakansku kneževinu, podvrgnuti pod neposrednu vlast 
Kijeva. Jačanju političkog jedinstva pridonijelo je i to što je Jaroslav, poslije proširenja svoje 
vlasti na istoku, u god. 1036. za kneza u Novgorodu uspio postaviti svoga najstarijega sina 
Vladimira. 

Još 103031. Jaroslav se okoristio sukobom Poljske s Njemačko-rimskim carstvom pa je 
ponovo osvojio Červonske gradove. Iste godine ratovao je i na sjevernim granicama Rusije, 


protiv penetracije Estonaca, i proširio svoju vlast na zapadnu obalu jezera Pejpus, gdje je 
osnovao grad Jurjev Dorpat. Na drugom kraju svoga područja suzbio je 1036., u godini 
pripojenja Tmu-tarakanskog kneževstva, opasan napad Pečeneza koji su prodrli sve do zidina 
Kijeva. Na spomen toga uspjeha, Jaroslav je 1037. u Kijevu dao sagraditi sabornu crkvu Sv. 
Sofije, a njegov sin Vladimir započeo je gradnju istoimene crkve u Novgorodu. 

Prema nekim, nedovoljno jasnim podacima u ljetopisima, čini se da je Jaroslav 1043. poslao 
svoga sina Vladimira na vojni pohod pomorskim i kopnenim snagama protiv Bizanta. Bez 
obzira da li su ti podaci točni, sigurno je da Rusi nisu postigli nikakvih uspjeha. Od toga 
vremena nema u dokumentima više nikakvih vijesti o eventualnim ruskim ratnim akcijama 
protiv Carstva. 

Usporedo s politikom unutrašnjeg učvršćenja jedinstvene državne vlasti i širenjem državnog 
područja, Jaroslav je ojačao 1 položaj ruske crkve. Podigavši katedralnu crkvu u Kijevu, 
obdario je mitropoliju znatnim zemljopo-sjedima, a uskoro je u blizini glavnoga grada 
osnovao prvi samostan ruskih redovnika Kijevsko-Pečorsku lavru koji je veoma brzo postao 
žarištem snažnoga kulturnog djelovanja. 

Suprotno dotadašnjoj praksi, Jaroslav je 1051, ne pitajući carigradskog patrijarha, na položaj 
kijevskoga metropolita postavio ne više Bizantinca, nego učenoga ruskog svećenika Ilariona. 
Time je bio izvršen prvi, zasad još privremeni pokušaj da se ruska crkva osamostali od 
vrhovništva carigradske patrijaršije. 

S jačanjem kršćanstva i crkvene organizacije snažno je napredovao i kulturni život Kijevske 
Rusije. Prepisivale su se crkvene knjige donesene iz Makedonije i Bugarske, prevodile se 
nove izravno s grčkog jezika, a uskoro je nikla i vlastita ruska crkvena i svjetovna 
književnost. Razvija se pisanje lje-topisnih zapisa i u Kijevu i u Novgorodu, nastali su prvi 
ruski životopisi svetaca: biografije ubijene Svjatopolkove braće, Borisa i Gljeba. Oko god. 
1036. u Novgorodu je sastavljen najstariji dio "Ruske pravde". 

Osim ratnih sukoba sa susjedima, Jaroslavova vanjska politika obuhvaćala je i znatnu 
diplomatsku djelatnost koja je Kijevsku Rusiju povezivala 

s nizom evropskih zemalja. Nju je Jaroslav dopunjao i učvršćivao brojnim obiteljskim vezama 
s evropskim vladalačkim kućama. Tako je svoju sestru Mariju udao za poljskog kneza i, 
kasnije, kralja Kazimira I. a svoga sina Izjaslava oženio Kazimirovom sestrom Gertrudom; 
svoju kćerku Anu udao je za francuskoga kralja Henrija L, kćerku Elizabetu za norveškog 
kralja Haralda Hrabrog, a kćerku Anastaziju za madžarskog kralja Andriju I. Najsjajnija od 
svih bračnih veza bila je ženidba njegova sina Vsjevoloda kćerkom bizantskoga cara 
Konstantina IX. Monomaha koja se, možda, također zvala Marija. 

Premda je Jaroslav svim svojim raspoloživim snagama nastojao, prije svega, da i na 
unutrašnjepolitičkom planu i vanjskopolitičkim vojnim i diplomatskim akcijama ojača 
političko jedinstvo Kijevske države i njezinu unutrašnju koheziju, neprekidni je napredak 
feudalizacije u njegovoj zemlji djelovao u suprotnom smislu. To se očitovalo nakon 
Jaroslavove smrti 1054, kad su tendencije feudalnog rasula ponovo preotele maha. 
Triumvirat Jaroslav je imao pet sinova. Najstarijemu, Izjaslavu ostavio je Kijev, Turov u 
zemlji Drevljana i Novgorod. Od ostale braće, Svjatoslav je upravljao prostranim područjem 
od Černigova do Rjazana i Muroma, a osim toga i Tmutarakanom. Vsjevolod je na jugu dobio 
Pereja-slav, a na sjeveru Suzdalj, Rostov i Bjeloozero. Preostaloj dvojici braće dodijeljene su 
znatno manje oblasti: Igor je dobio Voliniju a Vjačeslav Smo-lensk. 

Tri starija brata uskoro su među sobom sklopila savez protiv mlađe braće i drugih udjelnih 
knezova Rusije pobočnih članova kuće Rjurikovića, pa su zajednički vodili brigu o jedinstvu 
države, branili se od napada vanjskih neprijatelja i razmještali zavisne knezove s jednog 
područja na drugo i time onemogućavali teritorijalno povezivanje svojih protivnika, ili su im 
naprosto oduzimali vlast. Tako su, između ostaloga, zarobili i utamničili po-lockoga kneza 


Vsjeslava Brjačislavića koji je bio sin njihova bratića, a njegovu su zemlju priključili svojim 
posjedima. 

Međutim, prevlast trojice Jaroslavića uskoro je ugrozila nova velika opasnost od najezde 
stepskih osvajača. 

Od kraja IX. st. južnoruske su stepe u svojoj vlasti držali Pečenezi, pa su sve do sredine XI. st. 
oni bili glavna opasnost što je iz toga područja prijetila Kijevskoj Rusiji. Ali god. 1054. 
pojavio se s istoka novi nomadsko-sto-čarski narod, Polovci ili Kumani Kipčaki. Oni su 
glavninu Pečeneza potisnuli iz pricrnomorskih stepa prema današnjoj Rumunjskoj i uskoro 
počeli ugrožavati granice ruskih kneževina. Toj novoj opasnosti Jaroslavići su odlučili da se 
suprotstave udruženim snagama. Godine 1068. došlo je na rijeci Alti, pritoci Dnjepra, do 
velike bitke, ali je Jaroslaviće zadesio težak poraz. Izjaslav i Vsjevolod povukli su se u Kijev, 
a Svjatoslav u Černigov. 

Pred opasnošću koja je zaprijetila porazom i bijegom ruskih kneževa, kijevsko je stanovništvo 
zahtijevalo da se borba nastavi, pa je gradsko vijeće a i opća skupština puka zatražila da se 
narodu razdijeli oružje. A kad su knezovi to odbili, buknuo je ustanak. Dio pobunjenika 
opsjeo je gradsku tvrđavu i odonuda oslobodio zbačenoga polockoga kneza Vsjeslava 
Brjačislavića i proglasio ga kijevskim velikim knezom. Tako radikalan karakter bune 
primorao je Izjaslava da pobjegne bratu svoje žene, poljskom kralju Boleslavu 

RUSKI KNEZOVI IZ KUĆE RJURIKOVIĆA KIJEVSKO RAZDOBLJE 

13. VLADIMIR MONOMAH Perejasl., Rost-Siud V. kn. Kij. 1113-1125 


4. MSTISLAV V. kn. Kij. 1125-1132. 

jaćeslav 19. JURAJ DOLGORUKI Andn 

1155-1157. 

Vsjevolod 18. IZJASLAV II. Novgor.. Pskov V. kn Kij 

+ 1138. 1146-1154. 

Jaropolk Svjatopolk 

21. RASTISLAV Smol. 

V kn. Kij. 1159-1168. 

Imena tiskana velikiir obilježena rednim brc čavaju velike knezove slovima i u Kijevu. 
Smjelom bratu i nasljedniku Kazimira L, 1058-1079. S poljskom pomoći Izjaslav je iduće 
godine 1069 ponovo osvojio Kijev i okrutno ugušio ustanak. 

Val nezadovoljstva s političkim prilikama u zemlji i sa sve većim teretima koji su zbog čestih 
ratova i sve izraženije feudalizacije tištali radno stanovništvo zahvatio je poslije pobune 
Kijevljana u god. 1068. i seoska područja u raznim predjelima države. Tako je već početkom 
sedamdesetih godina bilo ustanaka seljaštva u Rostovskoj udjelnoj kneževini i Bjeloozerskoj 
zemlji, izbila je pobuna gradske sirotinje u Novgorodu i dr., pri čemu se s antifeudalnim 
manifestacijama veoma izrazito povezivala težnja seljaštva da se vrati poganstvu kao 
ideologiji koja je bila srasla s drevnim rodovsko-plemenskim društvenim odnosima. 

U nastojanju da strogim propisima onemoguće slične događaje, Jarosla-vići su 1072. objavili 
tzv. Pravdu Jaroslavića, zakonski zbornik koji je predviđao okrutne kazne za svaki pokušaj 
napada na kneževske službenike ili imanja 1 cjelinom svojih odredbi nastojao obraniti sistem 
vlasništva 1 eksploatacije na kneževskim imanjima. 

Premda su tako tri Jaroslavića združenim vojnim i zakonodavnim mjerama uspješno prigušili 
unutrašnja nezadovoljstva u svojoj državi, čini se da je Izjaslav nastojao iskoristiti svoj oslon 
na Poljsku da ostaloj dvojici braće, članova njihova triumvirata, nametne svoju prevlast. Ali 
oni su se urotili i 1073. protjerali Izjaslava iz Kijeva, pa se on sklonuo na dvor nje-mačko- 
rimskog cara Henrika IV., za koga je bila udata njegova nećakinja Eupraksija. 

Kijevskim knezom sada je postao Svjatoslav, a treći brat u dotadašnjem triumviratu, 
Vsjevolod, odgurnut je ustranu, možda i zbog toga što je njegova kćerka, njemačka carica 
Eupraksija, pružila utočište odbjeglome Iz-jaslavu. Time je raspad saveza trojice Jaroslavića 
bio potpun. Umjesto nekadašnje suradnje razvila se oštra suparnička borba u kojoj je svaki od 
takmaca nastojao da sebi osigura pomoć susjednih evropskih država. Tako je Izjaslav, osim 
pomoći Njemačke, nastojao steći potporu Poljske, pa čak i pape Grgura VII., dok se 
Svjatoslav, djelomice s uspjehom, trudio da mu tu potporu preotme. S druge strane, 
Vsjevolod, oženjen kćerkom bizantskoga cara Konstantina IX. Monomaha, nadao se u pomoć 
tadašnjega cara Mihajla VII. 

Položaj se donekle pojednostavnio smrću Svjatoslava 1076, pa je knezom u Kijevu postao 
Vsjevolod. Njegova bizantska orijentacija pomogla je Izjaslavu da pridobije sklonost Grgura 
VII., uz uvjet da po svom povratku na vlast u Kijevu prizna Rusiju papinskim lenom, u smislu 
politike što ju je Grgur VII. vodio i prema drugim državama. Ali papinska je pomoć mogla 
biti samo verbalna; stvarnu pomoć pružio je Izjaslavu njegov šurjak, poljski kralj Boleslav 
Smjeli, i omogućio mu da oružanom silom zauzme Kijev. Vsjevolod se pred znatnom premoći 
svoga suparnika morao povući, ali mu je njegov brat, kao pobjednik, ipak dopustio da u svojoj 
vlasti kao svoju očevinu zadrži Černigov. 

Dok su se tako vodile borbe za vrhovnu vlast u Kijevu, u raznim predjelima Rusije jačala je 
težnja za oslobođenjem od prevlasti državnog centra. Pripremajući se za borbu, više se 
nepokorenih knezova okupilo u Tmutara-kanu na dogovor. Na čelu te skupine nezadovoljnika 
bili su sinovi bivšega kijevskog velikog kneza Svjatoslava, Oleg i Roman, te Boris, sin 
smolenskoga kneza Vjačeslava najmlađega brata nekadašnjih triumvira. Oni su uz pomoć 

Polovaca najprije napali Vsjevoloda u Černigovu, a kad se ovaj povukao u Kijev i ondje 
izmirio s Izjaslavom, napali su ih obojicu. U borbi je Izjaslav poginuo 1078, ali je Vsjevolod 
pobijedio napadače i odsad po drugi put zavladao kao veliki knez u Kijevu 1078-1093. 

Ali usprkos tome vojnom uspjehu, Vsjevolod nije uspio obnoviti potpunu i neospornu 
velikokneževsku vlast nad ostalim područjima države. Proces osamostaljivanja pojedinih 
oblasti i mrvljenja državne vlasti nije više bilo moguće zaustaviti. Ta tendencija rasula još je 
više ojačala za Vsje-volodova nasljednika, Izjaslavova sina Svjatopolka 1093-1113. Pojedine 
udjelne kneževine, željne samostalnosti i širenja svojih posjeda, nastojale su da se otmu ispod 
prevlasti Kijeva 1 da, s druge strane, na štetu svojih susjeda bezobzirno osvoje onoliko 
prostora koliko im je to snaga njihova oružja dopuštala. Na toj osnovi započelo je doba 
neprestanih feudalnih ratovanja. Prilike su postajale nepodnošljive, a materijalne štete uslijed 
mnogostrukih pustošenja sve teže. 


Doba kneževskih sabora U namjeri da se okonča tako razorno zbivanje, 

sazvali su kijevski veliki knez Svjatopolk Izja- 

slavić i njegov bratić, perejaslavski knez Vladimir Vsjevolodović Monomah, god. 1097. opći 
sabor ruskih knezova u gradu Ljubeču. Tu je zaključeno da će svaki knez, član veoma 
razgranate porodice Rjurikovića, zadržati u svome posjedu svoju očevinu "votčinu" i nitko ne 
smije nastojati da mu je preotme. 

Ali tek što se sabor razišao, borbe su se obnovile zbog nastojanja Davida Igorevića, kneza u 
Vladimiru Volinjskom, da preotme posjede Vasiljku Rostislaviću, knezu u Terebovlju, u 
Galiciji. U taj spor upleli su se odmah i drugi knezovi. Davidu je pomagao kijevski knez 
Svjatopolk, a Vasiljka su nastojali zaštititi perejaslavski knez Vladimir Monomah i novgorod- 
sjeverski knez Oleg Svjatoslavić. 

Poslije ogorčenih borbi koje su bješnjele na velikim, prostranstvima, David Volinjski najzad je 
svladan, a na novom saboru knezova u gradu Viti-čevu, na Dnjepru, oko 40 km južno od 
Kijeva, oduzeta mu je za kaznu zbog povrede Ijubečkog sporazuma njegova dotadašnja 
Volinjska kneževina 1109. 

I u slijedećim godinama ruski su knezovi pokušavali da na saborima u raznim gradovima 
dogovorno rješavaju pojedine sporove na temelju načela Ijubečkog sporazuma. Ali feudalno 
rasulo nije bilo moguće obuzdati. U vezi s tim, socijalne su se prilike u cijeloj zemlji naglo 
pogoršavale. Osobito se to očitovalo u Kijevu, gdje se kriza vlasti nad prostranim državnim 
područjem uslijed opadanja prihoda iz nepokornih dijelova države pretvarala u tendenciju za 
pojačavanjem eksploatacije neposredno podložnoga gradskog stanovništva. Veliki knez i 
bojari povećavali su namete, a gradski bogati trgovci nastojali su poslovati sa sve 
neumjerenijom dobiti. I samom velikom knezu Svjatopolku predbacivalo se da se bavi 
lihvarstvom i spekulativnom trgovinom. 

Smrt kneza Svjatopolka 1113 djelovala je kao signal za podizanje općeg ustanka protiv 
bogataša, trgovaca i lihvara. Ugroženi napadima pučana, bogataški su krugovi u gradu na 
velikokneževsko prijestolje pozvali najsnažniju ličnost toga razdoblja, dotadašnjega 
perejaslavskog i rostovo-suzdaljskog kneza Vladimira Vsjevolodovića Monomaha 1113-1125. 

Vladimir Monomah Došavši u Kijev, Vladimir Monomah je najprije koncesijama stišao 
pobunu puka. Olakšao je položaj dužnika 

i onih kojima su ekonomske teškoće prijetile gubitkom osobne slobode. Posebnim odredbama 
smanjio je feudalne terete zakupa i holopa. Svi ti njegovi propisi uključeni su u tzv. Opširnu 
rusku pravdu pod zajedničkim naslovom Ustav Vladimira Monomaha. 

Pučki ustanak okupio je oko Vladimira Monomaha ne samo kijevsku bo-jarsku i trgovačku 
aristokraciju, nego i knezove s ostalih područja države. Zahvaljujući tim okolnostima, on je 


ponovo ojačao državno jedinstvo. Nepokorne knezove zbacivao je s vlasti i kažnjavao. 
Njegovoj se vlasti potpuno pokoravao i Novgorod, pa je ne samo bez protivljenja prihvaćao 
područne knezove i posadnike što ih je Vladimir u Novgorodu postavljao, nego je usvajao i 
njegova direktna naređenja o upravnim i političkim postupcima. 

U vanjskoj politici Vladimir Monomah je s uspjehom suzbijao napade Polovaca, a s mnogim 
je evropskim dvorovima, po uzoru na svoje pretke, stupio u obiteljske veze. Njegova je sestra 
Eupraksija Adelhaida bila udata za njemačko-rimskoga cara Henrika IV., njegova kćerka 
Eutimija za ugarsko-hrvatskoga kralja Kolomana, a sam Vladimir - unuk bizantskoga cara 
Kon-stantina IX. Monomaha - bio je oženjen kćerkom engleskoga kralja Haralda. 

Relativno jak položaj Kijeva i jedinstvo države održalo se još i za kratkotrajne vladavine 
Vladimirova sina Mstislava 1125-1132 koji je uspješno suzbijao napade Estonaca, na sjeveru, 
i Polovaca, na jugu, i time afirmirao ulogu centralne državne vlasti. Ali poslije njegove smrti 
privremeno zaustavljeni ili, u najmanju ruku, usporeni proces feudalnog rasula razmahao se 
punom nezadržljivošću. 

5. PRIVREDNI I DRUŠTVENI ODNOSI U KIJEVSKOJ RUSIJI DO SREDINE XII. ST. 

U XI. i u prvoj polovici XII. st., to jest nakon razdoblja velikoga kneza Vladimira Svetog, 
razvoj feudalnih odnosa, kako se to očituje već i samim povećavanjem feudalnog rasula 
političke vlasti, neprekidno je napredovao. Njegov temelj bilo je oblikovanje privrednog 
poretka koji je posjednicima imanja omogućavao da raspolažu znatnim prihodima i vlašću 
nad ljudstvom, da bi na toj osnovici mogli voditi samostalnu politiku i težiti za nezavisnošću 
od središnje državne vlasti. 

Oblikovanje takvoga poretka vršilo se sustavnim i upornim preinačava-njem starijih, 
arhaičkih ustrojstava u sve izraženije oblike samovlasti knezova i bojara nad područjima i 
stanovništvom koje je moralo priznavati njihovu supremaciju. Polazište toga preoblikovanja 
bili su odnosi kakvi su postojali na kraju X. st., i mijene koje s vremenom nastaju ne uklanjaju 
postojeće institucije nego postupno mijenjaju njihovu privrednu i društvenu funkciju. 
Osnovno stanovništvo Kijevske Rusije i u XI. st. je slobodno seljaštvo, organizirano u 
susjedske općine koje i dalje nose starinski naziv "vrv" a po nekoliko njih udružuju se u jedan 
"mir". Pojedina vrv sastoji se od malih seljačkih porodica koje samostalno obrađuju svoju 
zemlju. Svi stanovnici seoskih susjedskih općina slobodni su ljudi, a izvori ih nazivaju 
smerdima. Oni 

su se bavili zemljoradnjom, uzgojem domaćih životinja i, kao dodatnim privrednim 
djelatnostima, lovom i ribolovom. Ali po selima bilo je i obrtnika, naročito kovača, kolara i 
dr., koji su po narudžbi radili za lokalno tržište. 

Takve susjedske općine i ruski mir održali su se kao osnovni organizacioni oblici života na 
selu kroz cijeli ruski Srednji vijek. Seljaci onih općina koje su ležale na "državnoj zemlji", - tj. 
na zemlji koja je bila pod neposrednom vlašću kneza - a to je prvobitno, u načelu, bio sav 
državni teritorij - plaćali su kneževskoj riznici porez danak po glavi proizvodnog 
stanovništva, a prikupljao se od pojedinog "dima". Izvan toga sistema javnopravnih dužnosti 
ti seljaci nisu prvobitno bili ni u kakvoj zavisnosti od drugih posjedničkih faktora. Ali broj tih 
tzv. crnih općina neprekidno se, iako sporo, smanjivao u korist širenja feudalne podložnosti u 
poljoprivredi. 

Srednji i veliki zemljoposjed ne pojavljuje se kao izgrađen tip feudalnoga imanja nego se rađa 
i oblikuje iz starijih oblika posjedovanja i prava na prihode od proizvodnoga rada na zemlji. 
Pripadnici pradavne rodovsko-plemenske aristokracije nesumnjivo su iskonski imali svoje 
udjele u zemljišnim zajednicama iz kojih su potekli. Čini se da je seoska zajednica isprva na 
sebe preuzimala obavezu da njihovu zemlju obrađuje svojini trudom. Takve jezgre 
zemljoposjeda koje su pripadale nosiocima dostojanstava što su se pretvarali u vršioce 
različitih funkcija u kneževskoj službi nesumnjivo su se širile mnogostrukim i raznovrsnim 


mijenjanjem početnih odnosa: prigrabljivanjem novih kompleksa zemlje od osiromašenog 
dijela seljaštva i prisvajanjem novih, još neobrađenih dijelova seoskih 1 mirskih područja. 
Djelujući na teritoriju općina i mirova u kojima su bili i njihovi zemljoposjedi, ti su bojari, 

u vezi vršili različite dvorjanske, upravne i vojne službe u političkom aparatu koji se 
izgrađivao. 

Pri tome se vršio dvostruki, usporedni proces. Na imanjima rodovsko-plemenske aristokracije, 
koja se rastom svojih posjeda pretvara u zemljopo-sjedničku aristokraciju, formira se 
kategorija obrađivača zemlje koja se re-krutirala iz redova pauperiziranog seljaštva 1 koja je u 
procesu svoga siro-mašenja izgubila svoje iskonske zemljišne čestice i morala se uposliti kao 
zavisna radna snaga kod veleposjednika. Toj kategoriji pridružuju se ratni zarobljenici i drugi 
ljudi koji su zbog različitih povoda izgubili svoj položaj u društvenoj zajednici. Svi su se oni 
svojim procesom imovinske i socijalne degradacije pretvorili u obrađivače parcela zemlje 
koja pripada veleposjedniku, pri čemu oni sami za sebe pridržavaju samo određeni dio uroda a 
preo-statak moraju predavati vlasniku ustupljene čestice. S druge strane, knezovi i bojari kao 
nosioci lokalnih kompetencija kneževske vlasti pritišću cijele seoske općine još neokrnjeno 
slobodnog stanovništva sve većim i raznovrsnijim dažbinama na ime javnopravnih davanja i 
dužnosti u korist javne vlasti kojoj su oni i lokalni predstavnici i korisnici njenih materijalnih 
potraživanja. 

Takvim procesima intenzivno se tijekom X. i XI. st. razvijao kneževski i bojarski veliki 
zemljoposjed različitog podrijetla, na kom su se formirali načelno podjednaki ekonomski 
odnosi između posjednika zemlje i njenih obrađivača. Votčina je pradavni obiteljski posjed 
koji tradicija smatra neotuđivim imanjem knezova i bojara. Uz to postoji i zemlja za koju se 
očuvalo obilježje državnog, ni od koga ne prisvojenog tla i koje je naseljeno državnim 
seljaštvom, opterećenim samo javnopravnim dažbinama u korist državne, 

Gonič deve. Fresko-slika u crkvi Sv. Sofije u Kijevu. 

kneževske vlasti. Razvojne tendencije težit će tijekom budućega razvitka da, bar u pogledu 
opterećenja, oba tipa zemlje i različite kategorije njenih obra-đivača postanu vršiocima 
jednakih dužnosti u davanju obročne i radne rente povlaštenim društvenim slojevima. 

Na temelju tekstova što ih sadrži Pravda Jaroslavića, neosporno je da su sredinom XI. st. već 
postojali karakteristični i jasno izraženi organizacioni oblici feudalne eksploatacije u 
zemljoradnji. 

Tadašnji veleposjed sastojao se od neposrednoga kneževskog ili bojarskog rezervata i zavisnih 
seljačkih domaćinstava na česticama vlasteoske zemlje ili na zemljištu podvrgnute seoske 
općine. Na rezervatskom imanju bio je knežev ili bojarinov dvor s gospodarskim zgradama i 
nastambama njegove posluge i tuina upravitelja raznih grana privrede u vlastelinovu 
gospodarstvu, s radionicama različitih obrtnika, stajama, sušama, hambarima 1 si. 

Knez ili bojarin imao je svoj zasebni upravni službenički aparat i svoju manju ili veću vojnu 
družinu. Na čelu cijeloga upravnog i privrednog aparata jednoga velikaškog imanja stajao je 
vrhovni upravnik ili ognjiščanin. 

Sličnu organizacionu strukturu kakva je postojala na imanjima svjetovnih velikaša imala su i 
crkvena imanja u vlasnosti manastira i svjetovnog klera. 

Neposredni proizvođači na svjetovnim i duhovnim veleposjedima bili su: slobodni seljaci ili 
smerdi, ugovorni zemljoradnici, zavisni obrađivači rja-dovići i zakupi te osobno neslobodni 
obrađivači feudalčeve rezervatske zemlje ili holopi. 

Naziv smerdi upotrebljavao se u najstarijim izvorima za slobodne seljake, članove seoskih 
općina. Većina smerda bila je u XI. i XII. st. još uvijek slobodna. Oni su posjedovali vlastite 


čestice zemlje, dijelove nekadašnje kolektivne seoske zemljišne zajednice, i uz to vlastita 
sredstva za rad, alat, stoku i si. Njihova ovisnost od kneza kao nosioca javne vlasti 
ograničavala se na plaćanje utvrđenog danka i vršenje vojnih i određenih radnih dužnosti 
prema državi. Drugi dio smerda, i to prvenstveno oni koji su se u procesu ekonomske 
diferencijacije na selu pauperizirali, nisu više mogli živjeti samo od vlastitih sredstava, nego 
su morali odlaziti na kulučenje svojim radnim inventarom na veleposjednikovu zemlju 
barščind; od rada na tom dijelu zemlje mogli su onda za sebe zadržati dio uroda. Time se oni 
postepeno pretvaraju u obrađivače zemlje koja eventualno uz vlastiti nedovoljno veliki 
preostatak njihova iskonskog imanja nije njihova, ali koji za pravo da tu vlastelinovu zemlju 
obrađuju 1 da s nje za sebe zadržavaju dio uroda, moraju vlasniku davati zemljišnu rentu u 
obrocima i radu. 

Takvi smerdi sniženoga ekonomsko-socijalnog statusa, spominju se već u Pravdi Jaroslavića 
iz 1072. Njihova društvena podvrgnutost feudalcu očituje se, između ostaloga, i time što u 
slučaju ubojstva takvoga smerda feudalcu pripada krvnina u iznosu od 5 grivni; a ako smerd 
umre bez potomstva, onda i ona zemlja što ju je njen dotadašnji vlasnik posjedovao kao svoju 
očevinu pripada po pravu "mrtve ruke" njegovu feudalnom gospodaru. 

"Proširena ruska pravda", nastala u prvoj polovici XII. st., još potpunije ocrtava daljnji proces 
klasne diferencijacije i zakmećivanja seljaka. Ona razlikuje više kategorija među njima. 
Rjadovićima se nazivaju takvi seljaci koji su zapali samo u privremenu zavisnost od 
veleposjednika na temelju ugovora "rjad" po kome su određeno radno vrijeme u godini morali 
raditi na zemlji svoga gospodara. 

Zakupi su bili nekadašnji slobodni smerdi koji su u potpunosti izgubili svoju vlastitu zemlju 
pa su od feudalca dobivali česticu "otaricu", pomoć u radnom inventaru, novcu ili sjemenu, uz 
obavezu da mu daju dio uroda ili da kuluče na feudalčevu posjedu. Pokušaj zakupa da 
pobjegne od svoga gospodara kažnjavao se pretvaranjem zakupa u roba. Zakup je, dakle, bio 
vezan uz česticu zemlje koju je preuzeo na obrađivanje. Isto tako, on ni u kri-vično-pravnom 
pogledu nije bio jednak slobodnim ljudima. U slučaju krvnog zločina ili krađe za njega je 
odgovarao njegov gospodar, a zakup se pretvarao u roba. Podložni položaj zakupa ipak nije 
morao ostati trajan, nego se mogao razriješiti ako zakup vrati svome gospodaru sve što je od 
njega primio; isto tako, ako bi gospodar pokušao svoga zakupa prodati kao da je rob, gubio bi 
sva svoja prava prema njemu. 

Izgoji su bili uz otkupninu na slobodu pušteni robovi ili pak druge kategorije stanovništva 
koje nisu bile kadre da žive od svoje zemlje ili od svoga zvanja uopće. Među takve su 
pripadali seljaci isključeni iz društvenog organizma seoske općine, propali obrtnici i trgovci i 
si. Toni su, u nemogućnosti da sami sebe uzdržavaju, od kneževske ili, osobito često, crkvene 
vlasti primali česticu zemlje i obrađivali je uz uobičajene dažbinske obaveze barščina i obroci. 
Ruska pravda svjedoči i o postojanju robova holopa u Kijevskoj Rusiji X.-XII. st. U taj su 
položaj zapadali ratni zarobljenici, osiromašeni slobodni i poluslobodni ljudi koji su sami sebe 
prodavali u ropstvo, zatim počinioci krvnih zločina i teških krađa i ljudi opterećeni 
neisplativim dugovima. Ali faktični društveni i pravni položaj svih tih vrsta robova bitno se 
razlikovao od klasičnih grčko-rimskih robova, kad je rob bio apsolutna svojina robovlasnika. 
Već u Pravdi Jaroslavića plaća se gospodaru jednaka krvnina od 5 grivni za ovisnog smerda, 
za rjadovića i za holopa. To je značilo da se socijalna i ekonomska vrijednost svih tih 
kategorija neslobodnih ili nepotpuno slobodnih proizvođača faktično izjednačila u obliku 
podjednake, kmetske privredne i društvene zavisnosti o velikom zemljoposjedniku. Temelj te 
faktičke jednakosti bilo je obrađivanje veleposjedničke zemlje uz obavezu davanja barščine i 
obroka od plodova seljačkoga rada. 

Izgradnju takvih privrednih i društvenih odnosa na zemlji pratio je karakterističan razvoj 
drugih grana privrede, izvan okvira kmetsko-veleposjed-ničkih odnosa. 


Kijevska država XI. 1 XII. st. naslijedila je iz ranijega povijesnog razdoblja niz gradova koji 
su nastali duž vodenih putova s Baltika na Crno more. Najvažniji među njima bili su: 
Novgorod, Pskov, Polock, Smolensk, Ljubeč, Černigov, Kijev, Perejaslavlj, Bjeloozero, 
Rostov, Suzdalj, Murom. Ali u brzom tempu uzdizali su se i drugi gradovi, kao Jaroslavlj, 
Vladimir na Kljazmi, Vladimir Volinsk, Galič i dr. Karakteristično je da je najveći dio svih tih 
gradskih središta nastao na vodenim putovima rijekama ili jezerima što potvrđuje važnost 
prometnih veza u njihovu životu. U svim se njima u XI. i XII. st. veoma intenzivno razvijala 
obrtnička i trgovačka djelatnost. Među obrtima se u ljetopisima spominje više od 30 raznih 
specijalnih struka, a pojedini su se obrti počeli udruživati u profesionalne organizacije kovači, 
tesari 1 dr.. Obrtničkom proizvodnjom bavili su se i redovnici pojedinih samostana. Tako su 
monasi Kijevsko-Pečorskog manastira proizvodili za tržište vunene čarape, kape i lonce. 
Lokalna trgovina u pojedinim ruskim gradovima nije imala veće značenje dokle god je u 
ruskim zemljama prevladavalo naturalno gospodarstvo pa su seoske općine i bojarska imanja 
sama namirivala najveći dio svojih potreba. Kudikamo veću važnost imala je za ruske 
gradove daleka, vanjska uvozna i izvozna a također i tranzitna trgovina. Tako su se u nekim 
gradovima ukrštavali važni daleki putevi. Kijev je od davnine bio raskrsnica saobraćajnih 
veza s Galicijom, Krimom i Bizantom, a prema sjeveru sa Smolenskom, Po-lockom i 
Novgorodom; a u dalekoj pozadini tih trgovačkih i saobraćajnih veza bile su zemlje Prednje 
Azije, Srednje Evrope i Baltika. Pri tome je Novgorod, osim što je preko Kijeva i važnoga 
trgovačkog puta niz Volgu bio vezan s Bizantom i Prednjom Azijom, po svom ključnom 
položaju u sjevernim oblastima ruskih zemalja, bio stjecište glavnih veza s pribaltičkim 
zemljama, Švedskom i Danskom. 

U vezi s razvitkom tržišta i pretvaranjem robne neposredne i posredne razmjene u 
profesionalnu trgovinu bilo je nužno da se pojavi novac. Umjesto starijih sredstava posredne 
razmjene stoka, kože, krzna, najprije se u prometu pojavljuje strani novac, u prvom redu 
bizantski zlatnici te arapski i zapadnoevropski srebrni novac. Tek od kraja X. st. počinju 
kijevski knezovi kovati vlastiti novac po bizantskom uzoru. Osnovna jedinica bila je srebrna 
grivna. 

Visoka razina gradske privrede, naročito vanjske i tranzitne trgovine, dovela je do izrazite 
imovinske diferencijacije gradskog stanovništva i prikupljanja znatnih imutaka u rukama 
trgovaca. Tim rezervama postalo je moguće organizirati i specijaliziranu trgovinu na veliko, 
pa su se formirale skupine veoma bogatih trgovaca koje su mnopolizirale određene smjerove 
vanjske i tranzitne trgovine. Tako je u Kijevu postojala organizacija monopolista za trgovinu s 
Bizantom. Posebne monopolističke skupine trgovale su solju što je dolazila iz Galica; u 
vremenu nestašice ili ratova one su spekulirale cijenama 1 time ostvarivale izvanredno visoke 
dobiti. Novčarska poslovanja, davanje zajmova i lihvarstvo toliko su se bili razmahali da su 
upravo ti oblici akumulacije bili jedan od glavnih povoda za ustanak puka u Kijevu god. 1113. 
Znatne dobiti iz trgovačkih i novčarskih poslovanja samo su se djelomice ulagale u dalji 
razvoj tih poslovnih pothvata. Znatan dio svoje gotovine trgovci i novčari ulagali su u 
kupovinu zemlje, često uz povoljne uvjete, od zaduženih seljaka i manjih zemljoposjednika. 
Time su se i poslovni ljudi, obogaćeni robno-novčanim djelatnostima, pretvarali u 
zemljoposjednike. 

S druge strane, postojanje i jačanje brojnih tržišta omogućavalo je i velikim 
zemljoposjednicima da se pojavljuju na tržištima ili kao kupci uvezene robe ili kao prodavači 
agrarnih i drugih proizvoda sa svojih imanja. Na taj se način privredni i društveni razvoj obiju 
ekonomskih grupacija, trgovaca i novčara s jedne strane i bojara - velikih zemljoposjednika, s 
druge strane, među sobom povezuje. I jedni i drugi bili su zainteresirani za jačanje tržišta, ali 
također i za pojačavanje eksploatacije seljačke radne snage na poljoprivrednim imanjima i, u 


širim razmjerima toga zbivanja, za ubrzavanje procesa zakmećivanja seljaštva i za sve bržu i 
potpuniju feudalizaciju društva u Kijevskoj Rusiji. 

Ali intenzivna feudalizacija neminovno je vodila političkoj razgradnji države, pa je 
neizbježiva afirmacija privrednih i društvenih težnji što su se rađale iz same biti ekonomskih 
djelatnosti pripremala dugotrajnu epohu političke slabosti i rasula Rusije koja je koincidirala s 
fatalnim porastom vanjskopolitičkih opasnosti na istoku, jugu, zapadu i sjeveru njezina 
geopolitičkog prostora. 

6. KULTURA KIJEVSKE RUSIJE 

Točni podaci o počecima ruske pismenosti nisu dovoljno pouzdano utvrđeni. U "životopisu 
Konstantina Filozofa" Ćirila navodi se da je Ćiril za vrijeme svoga boravka u Hersonesu na 
Krimu ondje našao evanđelje 1 psal-tir napisan "ruskim" pismenima a upoznao je čovjeka koji 
je tim jezikom 

govorio pa je od njega naučio "taj jezik", tj. ruski. Iz toga bi slijedilo da je pismenost na 
ruskom jeziku postojala i prije Ćirilova slavenskog alfabeta što ga je on uoči svoga puta u 
Moravsku 862 sastavio. Iz tekstova ljetopisa poznato je da su ruski ugovori s Bizantom iz 
911. i 944. bili pisani na grčkom i na ruskom jeziku. I niz drugih podataka svjedoči o 
razvijenoj ruskoj pismenosti u prvoj polovici X. st. Tako je 1549. nađen u Gnezdovu blizu 
Smolen-ska Gnezdovski kurgan komad glinene posude iz prve četvrti X. st. na kom je 
sačuvan natpis na ruskom jeziku, ispisan pismenima koja su nalik na ma-kedonsko-bugarsku 
ćirilicu iz početka X. st. 

Makedonski pisac Črnorizac Hrabar, koji je krajem IX. i u početku X. st. u vrijeme cara 
Simeona, 893-927 napisao svoje polemičke djelo "O pismenima", svjedoči da su Slaveni prije 
pokrštenja imali vlastiti sistem pisanih znakova. Njegove riječi glase ovako: "Prije toga tj. 
prije pokrštenja Slaveni nisu imali knjiga nego crtama i urezima čitahu i gatahu budući da su 
bili pogani. A pokrstivši se nastojali su da grčkim i latinskim pismenima koje-kako pišu svoje 
riječi bez uređenja sistema... I tako bješe kroz mnogo ljeta." A nakon toga, govori Hrabar, 
Slaveni su dobili svoje apostole Ćirila i Metodija; Konstantin-Ćiril sastavio je Slavenima 
alfabet od 38 slova, jedna prema grčkim pismenima, a druga prema potrebama slavenskih 
riječi. 

Budući da pokrštenje zapadnih i južnih Slavena pada u 2. polovicu IX. st., njihovu vlastitu 
pismenost posebnim znakovima u vremenu prije "mnogo godina" sigurno možemo datirati 
VIII. stoljećem ili početkom IX. st. Ako uzmemo u obzir da je već u drugoj polovici IX. st., u 
vrijeme kijevskoga kneza Askolda, bilo pokrštavanja Rusa, u kneževoj bližoj ili daljoj okolini, 
onda podaci Črnorizca Hrabra dobivaju svoj jasan kronološki raspored: Doba upotrebe 
slavenskih crta i rezova pripada vremenu prije sredine IX. st. Vrijeme nesistematskog 
primjenjivanja grčkih i latinskih slova nakon prihvata kršćanstva a prije Ćirilova djelovanja je 
vrijeme između Askoldova pokrštenja i sredine X. st., nakon čega slijedi doba upotrebe pisma 
koje je proizašlo iz Ćirilove azbuke. 

Prema tome, Ćiril je bio samo izumilac posebnog slavenskog alfabeta glagolice a ne i osnivač 
slavenske pismenosti. 

Poslije uvođenja kršćanstva u Rusiji pismenost je izvanredno ojačala. Širile su se crkvene 
knjige na grčkom, makedonskom i bugarskom jeziku, prevodilo se i s makedonsko-bugarskog 
i s grčkog na ruski. Osnivane su i prve škole. Tako je poznato da je za Vladimira Svjatoslavića 
978-1015 postojala škola u Kijevu a za vrijeme njegova sina Jaroslava i u Novgorodu. Kako 
to dokazuju arheološki nalazi zapisa na brezovoj kori, otkriveni u znatnome broju u 
Novgorodu u posljednjih dvadesetak godina, i novgorodski građani vodili su među sobom 
korespondenciju. Najistaknutiji ljudi Kijevske Rusije bili su čak i veoma učeni. Između 
ostalih isticali su se obrazovanošću rostov-ski knez Boris Vladimirović XXI st. pa kijevski 


mitropolit Ilarion, iz prve polovice XI. st., i dr. Bilo je i obrazovanih bojara, pa čak i žena iz 
njihovih obitelji. 

Najstarija do danas sačuvana knjiga na ruskom jeziku je Ostromirovo evanđelje, napisano u 
Kijevu 105657. za novgorodskog posadnika Ostromira. Najstariji poznati i sačuvani spomenik 
ruske originalne literature je "Pou-čenie k bratii" što ga je napisao novgorodski episkop Luka 
1016-1060; u tom kratkom spisu on je dao zbirku moralnih propisa i uputa za svoju 
redovničku braću. 

Kijevski mitropolit Ilarion sastavio je između 1037. 1 1050. spis u pohvalu kneza Vladimira, 
pod naslovom "Slovo o zakone i blagodati", prikazujući ga kao borca za pokrštenje Rusije, 
prosvjetitelja i vladara koji se zalagao za političku i vjersku nezavisnost Rusije. Svojim 
znatnim literarnim talentom Ilarion je nastojao razotkriti značenje takve prosvjetiteljske 
politike i Rusije uopće u tadašnjem svijetu; u tome smislu, on je u neku ruku formulirao 
ideologiju i doktrinu o ulozi i svrsi ruske ranofeudalne monarhije kakvu su nastojali ostvariti 
kijevski veliki knezovi. 

Plodan pisac bio je i iguman kijevsko-pečorskog manastira Feodosij. On je napisao nekoliko 
Pouka samostanskoj braći i nekoliko Poslanica knezu Izjaslavu. Među tim poslanicama ističe 
se "Poslanie o vere latvnstej" iz 1069., kojom iguman poziva na obustavu svih veza s 
katolicima imajući pred očima politički utjecaj koji se u ruske zemlje širio iz susjedne Poljske. 
Najznatniji predstavnik rane laičke ruske literature svakako je knez Vladimir Monomah 978- 
1015. Njegov spis "Poučenie detjam" sadrži prikaz njegovih vladalačkih nastojanja, u njem su 
sažeta kneževa životna iskustva, ocrtan je mentalitet tadašnjih ljudi i iznesen moral 1 
shvaćanje ruskog rano-srednjovjekovnog vladara u obliku savjeta i pouka vlastitoj djeci. 
Posebno mjesto u ruskoj srednjovjekovnoj proznoj literaturi ima najstarija ruska kronika 
"Povjest vremennvh let". Nju je god. 1113, uskoro nakon smrti kijevskoga velikog kneza 
Svjatopolka Izjaslavića, sastavio Nestor, redovnik u Kijevsko-Pečorskom manastiru. To 
kroničarsko djelo nastalo je kao sinteza starijih - danas izgubljenih - spisa, koji su sastavljani 
počevši od kraja X. st. u Kijevu i Novgorodu. Nestorovo djelo je zatim, po nalogu kneza 
Vladimira Monomaha, najprije preradio Silvestar, iguman Mi-hajlovo-Vidubickog manastira 
1116 a zatim neki od ljudi bliskih novgorod-skom knezu Mstislavu Vladimiroviću 1118. 
Ljetopisac Nestor napisao je osim svoje Kronike još i životopis prvih ruskih svetaca, Borisa i 
Gljeba, što ih je u borbi za vlast dao ubiti njihov brat Svjatopolk kanoniziram 1071. 

Osim navedenih spomenika rane ruske proze bitno značenje za povijest društvenih odnosa u 
razdoblju Kijevske Rusije ima složeni zakonski zbornik "Ruska pravda". Od njegovih 
sastavnih dijelova, "Najstarija ruska pravda" Jaroslavova nastala je 1036. u Novgorodu, u 
vrijeme kad je Jaroslav dao Novgorođanima povelju o samoupravljanju i za kneza im postavio 
svoga sina Vladimira. "Pravda Jaroslavića" sastavljena je 1072, kad su se poslije niza 
ustanaka u Kijevskoj Rusiji u razdoblju od 1068-71. Jaroslavovi sinovi sastali u Višgorodu i 
donijeli propise o kaznama za napade i ubojstva kne-ževskih ljudi; treći dio, "Ustav Vladimira 
Monomaha", nastao je iza ustanka pučana u Kijevu god. 1113., a sadrži propise o suzbijanju 
lihvarstva i tlačenja seljaka. 

O postojanju crkvene arhitekture u Kijevskoj Rusiji svjedoči još ugovor kneza Igora s 
Bizantom iz 911. Iz njega se vidi da je u to vrijeme u Kijevu postojala crkva Sv. Ilije. Kako je 
ona izgledala, o tome nema nikakvih podataka. Veći razmah postiglo je graditeljstvo tek 
nakon konačnog pokrštenja Rusije u vrijeme kneza Vladimira. Podaci Tiethmara 
Merseburškog, koji navodi da je u Kijevu u početku XI. st. bilo više od 400 crkvi, sigurno su 
pretjerani i ni izdaleka nisu u skladu s ostvarenim arheološkim nalazima; ali oni nesumnjivo 
svjedoče o općem dojmu što su ga o građevinskom poletu u tadašnjem Kijevu zabilježili 
suvremenici. 

Najstariji, bar u tragovima sačuvani arhitektonski spomenik iz kijev-skoga razdoblja jesu 
temelji Desjatinske crkve, sagrađene u vrijeme kneza Vladimira 978-1015 unutar zidinama 
utvrđenoga kijevskog kremlja. Ta je crkva bila sazdana u biti po bizantskom uzoru; imala je 
više kupola a bila je bogato ukrašena mozaicima i freskama. Uskoro poslije gradnje 
Desjatinske crkve u Kijevu, podigao je tmutarakanski knez Mstislav Spasko-preobražen-sku 
crkvu u Černjigovu. Njezin u osnovi četvorni tlocrt ima tri lađe koje se prema istoku 
završavaju polukružnim apsidama; krov joj je bio u obliku svodova nad kojima se diže pet 
kupola. 

Gotovo u isto vrijeme sa černigovskim "Spasom" u 1. polovici XI. st. podignuta je južnije od 
kremlja, u novom bedemskom prstenu kneza Jaro-slava, kijevska saborna crkva Sv. Sofije. 
Sastojala se od pet uzdužnih lađa na četvornoj osnovi. Po svom vanjskom obliku, apsidama 
svojih pet lađa, svodovima i okruglim kupolama kojima su pokriveni unutrašnji prostori 
hrama jedna središnja i najveća, četiri srednje i osam najnižih kupola, kijevska je Sv. Sofija 
nalik na skup većih i manjih kapela, koji je na dvije među sobom suprotne strane flankiran po 
jednom otvorenom galerijom. Unutrašnji prostor raščlanjen je stupovima, svodovima i 
galerijama na pojedine lađe, apside i kapele oko glavnog i najvećeg prostora centralne lađe, 
koja se prostirala od zapada prema istoku, i poprečne lađe, koja s glavnom ocrtava lik grčkog 
križa. Stijene lađa 1 apsida bile su bogato ukrašene mozaicima, freskama i plitkim reljefima. 
Od svjetovne arhitekture u Kijevu, sačuvali su se do XX. st. ostaci kne-ževskog dvora i tzv. 
Zlatna vrata, kao dio nekadašnjih gradskih zidina širega, tzv. Jaroslavova grada, oboje iz prve 
polovice XI. st. 

Oko god. 1050. sagrađena je i u Novgorodu crkva Sv. Sofije. Po svom osnovnom planu, ona 
ponavlja arhitektonski tip kijevske istoimene crkve; i ona ima 5 lađa, isti tip svodova i kupola 
u krovnoj konstrukciji, ali je u cjelini vitkija i viša, kupole su joj u sredini izvučene u šiljak, 
koji izvana na svom istanjenom vrhu nosi visoki križ čime je još više bio naglašen ispon 
cijeloga zdanja u visinu. 

Slične crkve podizane su zatim i u drugim središtima. Svi su ti arhitektonski objekti pružali 
obilje mogućnosti za razvoj ostalih likovnih umjetnosti, u prvom redu slikarstva i kiparstva. 
Do današnjega vremena sačuvali su se samo mozaici iz kijevske Sv. Sofije i iz Mihajlovskog 
manastira u Kijevu. Freske iz kijevske Sv. Sofije i čer-nigovskog "Spasa" još su na svome 
mjestu. Obje te tehnike slikarstva baziraju se na bizantskom umjetničkom iskustvu i ljudski 
lik prikazuju u kanonski određenim stavovima, u maniri tadašnje slikarske prakse; ipak, 
pojedine kompozicije likova odaju težnju da se unesu i elementi slobodnih pokreta ili ostvare 
portretne individualizacije, kao što to potvrđuju mozaikalni prikaz euharistije u središnjoj 
apsidi Sv. Sofije u Kijevu, Prićešće apostola, u Mihajlovskom manastiru u Kijevu, fresko- 
skupina Porodica kneza Jaro-slava, na stijeni središnjeg dijela kijevske katedrale, ili portretni 
likovi Sv. Nikole i Sv. Grgura iz Nysse, na mozaicima iste crkve, a i druge grupacije. 

Važnu dopunu u poznavanju slikarstva Kijevske Rusije do sredine XII. st. predstavlja 
minijaturne slikarstvo. Najstarije minijature s likovima evanđelista sačuvane su u 
"Ostromirovu evanđelju" 105657. Nešto kasniji primjerak minijaturama ukrašenih knjiga je 
"Izbornik" kneza Svjatoslava Ja-roslavića iz 1073. U umjetničkom pogledu najveće značenje 
ima Mstislavovo 

Iluminacija Ostromiro-va evanđelja: Evanđelist Marko. 2. pol. XI. st. 


evanđelje što ga je između 1103. i 1117. izradio majstor Aleksej za novgorod-skog kneza 
Mstislava. Ono se odlikuje bogatim inicijalima u jarkim modrim i crvenim bojama, s cvjetnim 
i lisnim ukrasima, u koje se ponegdje upleću maske životinjskih i ljudskih likova. 

Pisani podaci iz rane ruske povijesti svjedoče 1 o postojanju umjetničke muzike. Tako 
ljetopisac Nestor ocrtava u Životopisu Feodosija Pečorskog dolazak Feodosijev na dvor kneza 


Svjatoslava Jaroslavića. Tom prilikom zatekao je Feodosije ondje koncert na guslama i 
drugim instrumentima, praćen pjevanjem 1 plesom, kako je to bilo uobičajeno na 
kneževskome dvoru. Prilikom takvih koncerata, sviralo se - kako se to vidi iz drugih tekstova 
- osim na guslama, na citrama, frulama, klarinetima, rogovima i limenim udaraljkama. Kako 
su zvučale te melodije, to nije poznato jer se nisu sačuvali nikakvi notni zapisi. Zanimljive 
freske, u prizorima iz cirkusa na emporama stubišta u kijevskoj sabornoj crkvi Sv. Sofije, 
prikazuju likove svirača i plesača a djelomice i izgled njihovih muzičkih, gudačkih 
instrumenata s više žica. O tome da li je bilo kakvih crkvenih kompozicija i korskih pjevanja 
za vrijeme crkvenih obreda nije se sačuvalo nikakvih podataka za vrijeme prije polovice XII. 
st. 

XIV. PIRENEJSKI POLUOTOK OD ARAPSKOG 

OSVOJENJA DO INTERVENCIJE ALMORAVIDA 

1. OSNUTAK SAMOSTALNOG EMIRATA 


Unutrašnja slabost Vizigotskog kraljevstva na početku VIII. st. djelovala je kao poticaj 
sjevernoafričkim muslimanskim osvajačima da vrše isprva pojedinačne, pokusne napade na 
Poluotok, a zatim i da donesu odluku o dalekosežnijim akcijama. Ali i tada još bio je kalifov 
provincijalni namjesnik za Afriku, Musa ibn Nusair, oprezan. Vojni pothvat do koga je došlo u 
proljeće 711., možda na poticaj pristalica vizigotskoga zbačenoga kralja Ahile, povjerio je 
manjem odredu od 7000 berberskih ratnika, pod zapovjedništvom Tarika ibn Zijada, koji je 
bio Musin oslobođenik. Iskrcavanje je izvršeno na obronke brda Calpe, koje je kasnije 
nazvano Džebel Tarik Gibraltar, a zatim je osvojeno i područje današnjega grada Algecirasa. 
Do presudne bitke s vizigotskim snagama kralja Rodriga došlo je 19. VII. 711. duž riječice 
Rio Barbate što utječe u priobalno jezero Laguna de la Janda, oko 40 km sjeverozapadno od 
Algecirasa. Pobjeda napadača bila je potpuna, a napredovanje se zatim nastavilo, pa su 
podjesen iste godine zauzeti Kordova i Toledo. Ali Tarikove snage bile su preslabe za potpuno 
zaposjedanje vizigotskog državnog područja, pa su se borbe nastavile idućeg ljeta, dolaskom 
samoga sjevernoafričkog namjesnika, Muse ibn Nusaira, sa znatnim pojačanjima, 
sastavljenima pretežno od arapskih ratnika. Udruženim snagama, do kraja ljeta 714. 
zaposjednut je najveći dio Poluotoka, do rijeke Ebro i Biskajskog zaljeva. Na sjeveroistoku, 
jugoistoku i zapadu od toga osvojenog područja ostalo je još znatno prostranstvo koje je 
arapsko-berberski munjeviti prodor mimoišao. Te je oblasti, napredujući prema današnjem 
Portugalu, prema Barceloni i Narbonni, na sjeveroistoku, te prema Malagi, Granadi i Murciji, 
na jugoistoku, najvećim dijelom zauzeo tek Musin sin i nasljednik na položaju namjesnika 
Sjeverne Afrike, Abd al-Azis 714- 716. On se 1 oženio udovicom vizigotskog kralja Rodriga, 
pa je to u neku ruku značilo legalizaciju njegova položaja, ali je pobudilo i nepovjerenje u 
Damasku, tako da je Abd al-Azisa po kalifovu nalogu ubio jedan od njegovih oficira. 

Na daljnja zbivanja u Španjolskoj znatan su utjecaj imale suparničke borbe među dvjema 
arapskim plemenskim skupinama: Kaisitima i Kalbidima ili Jemenitima koje su se i na Istoku, 
u središtu kalifata, među sobom takmičile oko utjecaja na vlast. U Musinoj arapskoj vojsci 
koja je osvajala Pi-renejski poluotok bilo je i jednih i drugih, pa se njihovo takmaštvo 
prenijelo i u Španjolsku. Tome sporenju pridružilo se i negodovanje Berbera, koje 

su svi Arapi bez razlike zapostavljali, premda su prihvatili islam 1 stekli velike zasluge u 
ratovanju na Poluotoku. 

U takvim okolnostima u Španjolskoj su se nizali neredi, a namjesnici kalifova valije u Ifrikiji, 
koji je stolovao u Kairuanu, smjenjivali su se u osvojenoj Španjolskoj u kratkim vremenskim 
razmacima. Do 732. izredalo ih se u svemu 10. U samom početku prvo je sjedište 


namjesničke vlasti za Španjolsku bilo u Sevilji. Namjesnik Al-Hurr premjestio ga je u 
Kordovu. 

Osvojenje Vizigotske države i pacifikacija pojedinih pokrajina ostvarila je arapsku vlast na 
istoku Poluotoka do južnih padina Pireneja, a na zapadu je sezala do rijeke Duero; područja 
preko te rijeke, do obala Biskajskog zaljeva, priznavala su islamsku vlast samo nominalno. 
Arapski osvajači nisu prisiljavali starosjedilačko stanovništvo na prihvaćanje islama oružjem; 
ali privredni i društveni odnosi što su se izgrađivali djelovali su ipak kao prisila. Svi oni koji 
nisu bili voljni prihvatiti islam morali su plaćati i zemljišni porez harač i glavarinu džiziju; 
muslimani su, naprotiv, bili oslobođeni od glavarine. Takav raspored poreskih tereta 
pridobivao je starije stanovništvo, naročito veće i velike zemljoposjednike, brže nego vjerska 
propaganda i izravno nasilje vlasti. 

Već pri samom početnom osvajačkom naletu Musa ibn Nusair je izgradio ekonomsku 
osnovicu nove vlasti. Svi kraljevski zemljoposjednici i sva zemlja svjetovnih i crkvenih 
velikaša koji se nisu pokorili osvajaču nego su bili poraženi u borbi, kao i posjedi bjegunaca i 
pobunjenika u cijelosti su postali državno vlasništvo. Svima onima koji su se pokorili bez 
borbe, država je ostavila njihova imanja, uz uvjet da za oranice, vinograde i voćnjake plaćaju 
harač. Ipak, i od tih imanja jedna je petina ušla u zaseban državni zemljišni fond hums, ali je 
samo njeno zemljište ostavljeno na obradbi njegovim dotadašnjim obrađivačima, uz obavezu 
da od nje predaju državnoj vlasti 13 sveukupnog uroda. Četiri petine konfiskacijom 
formiranih državnih zemljoposjeda bile su razdijeljene ratničkoj aristokraciji i vojnicima. U 
tom pogledu postojao je određeni etnički raspored. U predjelima sa slabije plodnom zemljom, 
u Galiciji, Leonu i Asturiji, pretežno su zemlju dobili Berberi, a u Andaluziji i Betiki 
pripadnici arapskih plemena. Zemlju su i dalje obrađivali zavisni seljaci, kao i u vrijeme 
vizigotske vlasti. Oni su morali plaćati 15 do 13 uroda plemenu ili ratničkom vođi kome je ta 
zemlja pripala. Na taj je način položaj seljaštva postao bolji na zemljištu koje je ušlo u hums i 
time se oslobodilo podvrgnutosti veleposjedniku ili na zemljištu koje je postalo državnim 
zemljoposjedom ili je iz državnih ruku prešlo u posjed arapskih aristokrata i vojnika. 
Naprotiv, položaj seljaštva koje je živjelo na zemlji vizigotske svjetovne i crkvene 
zemljoposjedničke aristokracije postao je teži, jer su na njem ležali dvostruki tereti: i oni što 
ih je obrađivač morao namirivati veleposjedniku, a 1 oni što ih je veleposjednik na ime harača 
i džizije morao davati državnoj vlasti. 

I položaj velike većine robova znatno se poboljšao jer je svaki kršćanski rob prihvaćanjem 
islama odmah stjecao slobodu. 

Kršćanska crkva u cjelini zapala je, naprotiv, u teži položaj. Oni crkveni dostojanstvenici koji 
su se oduprli osvojenju, izgubili su svu svoju imovinu; oni koji su se pokorili bez borbe, 
mogli su se okoristiti istim olakšicama kao i svjetovni velikaši. Ali kršćanstvo više nije bilo 
državna vjera, a islamska je vlast prisvojila pravo da postavlja biskupe i opate i da nadzire rad 
crkve- 

nih sabora. U isto vrijeme progoni Židova su prestali, i oni su se nesmetano mogli baviti 
svojim građanskim zanimanjima. 

Poslije zauzeća Pirenejskog poluotoka osim jugozapadnih brdskih padina u pirenejskom 
planinskom bedemu arapski se prodor nastavio kroz bivšu vizigotsku Septimaniju uzvodno uz 
Rhonu, duboko u franačku Galiju. Ali u unutrašnjosti te zemlje Arapi su nailazili na sve žešći 
otpor. 

U godini 732., prodirući kroz zapadnu Akvitaniju, Arapi su doprli sve do nadomak donje 
Loire. Tu su se ujesen 732. u blizini grada Potiersa sukobili s vojskom franačkoga majordoma 
Karla Martella i pretrpjeli katastrofalan poraz. Otad arapski pokušaji osvajanja na sjeveru od 
Pireneja naglo jenjaju. Narbonnska oblast jpak je ostala u njihovu posjedu sve do 751. kad ju 
je definitivno preoteo Pipin Mali. 


Razdoblje arapske vlasti u Španjolskoj nakon poraza kod Poitiersa pa sve do osnutka 
nezavisnoga kordovskog emirata u god. 755. bilo je veoma kaotično. Ono je ispunjeno 
pobunama Berbera protiv arapske supremacije, koje su se u Španjolsku prenijele iz Sjeverne 
Afrike gdje su buknule na poticaj vjerske sekte haridžita, i međusobnim suparničkim borbama 
arapskih Kaisita i Kalbida koje se isprepleću i na različite načine povezuju u ustan-cima 
Berbera. Zabrinut događajima i u Sjevernoj Africi i u Španjolskoj, ome-jadski je kalif Hišam 
u Afriku poslao jaku vojsku, sastavljenu od sirijskih Kaisita, pod zapovjedništvom Baldž ibn 
Bišra. Ali ta je vojska 741. u Sjevernoj Africi bila poražena pa je morala izbjeći u Španjolsku. 
Tu je ona uspjela svladati pobunjene španjolske Berbere, pa je taj novi sirijski doseljenički val 
postao gospodarem situacije. Badž ibn Bišr čak je zbacio dotadašnjega namjesnika i sam 
zauzeo njegov položaj. No to je izazvalo nove pobune Berbera, a pridružili su im se i arapski 
protivnici Kaisita, Kalbidi. 

Žestina sukoba primorala je kalifa da u Španjolsku pošalje novog namjesnika sa svrhom da 
dokonča nerede koji su već trajali više od jednog desetljeća. On je to pokušao ostvariti time 
što je Sirije porazmjestio u različitim pokrajinama Španjolske davši im zemljoposjede, uz 
uvjet da budu profesionalni vojnici džundi. 

Ali ni te mjere nisu uklonile sporove i čak ratne sukobe. Udruženi Kalbidi, pripadnici 
najstarijega sloja arapskih doseljenika potomci mekanskih Korejšita i Berberi, protjerali su i 
sabili Kaisite u Andaluziju, u očekivanju konačnog obračuna. 

U takvome trenutku u splet takmaštava upleo se posve novi pretendent na vlast. Bio je to Abd 
al-Rahman, potomak Omejada koje je na istoku ustanak Abbasida god. 750. zbacio s 
kalifskoga prijestolja. On je uspio izbjeći pokoljima što ih je nad članovima kuće Omejada 
izvršio prvi abbasidski kalif, Abd Allah, i našao utočište u obitelji svoje majke, Berberke, u 
Maroku. Ali kad je uvidio da tu neće moći ostvariti nikakve znatnije uspjehe, odlučio je da 
prijeđe u Španjolsku, gdje su Badžovi sirijski kaisitski doseljenici kao tzv. džundi, 
profesionalni vojnici s dodijeljenim zemljoposjedima još i dalje priznavali vrhovništvo 
zbačenih Omejada. Isprva je Abd al-Rahman pokušao zagospodariti situacijom u Španjolskoj 
oslonivši se na savez s Kaisitima. Ali kad mu je njihov vođa Al-Sumail, poslije nekog 
kolebanja, ipak uskratio pomoć, on je promijenio partnera i sklopio savez s Kalbidima i 
Korejsitima. Uz njihovu pomoć on je 15. V. 756. postigao presudnu pobjedu kod Kordove, 
osvojio taj grad i ondje se u glavnoj džamiji proglasio samostalnim emirom Andaluzije. 

585 

2. DRUŠTVENI ODNOSI I PRIVREDA 

Polazišta rekonkviste 

Kako god su arapsko-berberski osvajački uspjesi u Španjol- 

icn."..". skoj bili veliki, islamski val ipak nije u svom naletu prepla-. 

vio cijelo geografsko područje Pirenejskog poluotoka. Prigodom Musine ofenzive prema 
Biskajskom zaljevu dio kršćanskog stanovništva povukao se u planinsko područje Asturije. 
Seljaštvo se kasnije znatnim dijelom vratilo u svoja nekadašnja boravišta, ali je dio izbjeglica 
ostao. Naročito je vizigotska aristokracija ustrajala u odluci da se ne podvrgne osvajaču. U 
svom su utočištu za svoga vladara izabrali velikaša Pelagija. Ta je skupina uspješno odbila 
više napada lokalnih arapskih upravljača i sačuvala neveliku jezgru slobodnoga područja. 
Drugi Pelagijev nasljednik, njegov zet Alfons I. bio je potomak vizigotskog kralja Rekareda. 
S njegovom vladavinom 739-757 počinje širenje dotad sićušnog područja slobodne Asturije. 
Bilo je to doba kaotičnih borbi među Arapima i Berberima, u kojima se dio Berbera iz 
sjeverozapadnih dijelova Španjolske, iznuren porazima i glađu vratio u Magreb. U vezi s tim 
Galicija se odvojila od islamskog područja i pridružila Asturiji, koja je i sama pomakla svoje 
granice prema jugu i jugoistoku. U doba Alfonsa I. i njegova sina Fruele I. u vlast kršćana su 
dopala područja sve do nadomak planinskog niza što se proteže od Sierra de Es-trella, u 
Portugalu, do Sierra de Guadarrama, na jugoistočnom rubu Stare 


Kastilije. 

Ali znatni dijelovi toga područja bili su opustjeli i nenaseljeni, pa se između područja pod 
stvarnom vlašću kršćana i zemalja koje su zaista posjedovali muslimani prostirao širok pojas 
ničije zemlje. U vrijeme kad se u Španjolskoj pojavio Abd al-Rahman, granica je praktički 
išla rijekom Due-ro od njenog ušća do Osme, a otuda je skretala na sjever, prema Baskijskoj 
zemlji. S muslimanske strane ona je išla od Pampelune preko Tudele na Guadalajaru, otuda na 
Talaveru, zatim prema zapadu na Coriju, odakle je na obalu oceana izbijala sjeverno od 
Coimbre. 

Tako je već od sredine pedesetih godina u VIII. st., kao polazište budućih kršćanskih 
osvajanja, postojao prostran teritorij omeđen širokom pograničnom zonom u kojoj su se obje 
protivničke strane sukobljavale i među sobom borile. Svaka od njih imala je svoje teške 
unutrašnje probleme: kršćanska, da ponovo naseli predobivena područja, a islamska da sredi 
etničke, vjerske i privredne odnose i da organizira dovoljno čvrstu vlast kako bi se održala na 
tlu koje je osvojila. 

Muslimani i Arapski su osvajači priznavali pravo kršćanima i Židovima da nemuslimani 
zadrže svoju vjeru i osobnu slobodu, ali su oni snosili veće poreske dažbine od muslimana i 
pripadali "trpljenoj" kategoriji stanovništva dimisi. Već u prvim desetljećima arapske vlasti 
mnogi su od njih prihvatili islam, pa ih tadašnji dokumenti nazivaju musalimi. Kasnije, za 
njihovo se potomstvo uobičajio naziv muvaladi. 

U pogledu jezika, onaj dio Poluotoka koji je ostao pod vlašću osvajača a arapski ga pisci 
najčešće nazivaju Andaluzijom pretežno je 1 dalje, naro- 

čito u seoskim oblastima, govorio osebujnim romanskim narječjem u kom se sačuvalo mnogo 
staroiberskih primjesa a s vremenom su se uklopili i znatni arapski i berberski elementi. 

Iako muslimanska vlast nije zabranila kršćansku vjeru, svaka je javna propaganda kršćanstva 
bila zabranjena. Stare su crkve većinom ostale u upotrebi kršćanskih vjernika, a samo je manji 
dio njih bio oduzet i pretvoren u džamije. Nove crkve nisu se, međutim, smjele graditi. 
Židovsko stanovništvo najčešće je živjelo u gradovima, a samo je malen dio Židova prihvatio 
islam. I oni su, kao i kršćani, u gradovima bili organizirani u zasebne općine, a u procvatu 
privrednog života islamske Španjolske stekli su velike zasluge. 

Osvajači Pirenejskog poluotoka nastojali su da najutjecajnije i najunosnije položaje sačuvaju 
doseljenim muslimanima dahiluri, i to prvenstveno Arapima. Ali i među njima postojale su 

je među doseljenicima u Španjolsku bilo veoma malo. Poslije njih su prvo mjesto po ugledu 
zauzimali pratioci Muse ibn Nusaira pri osvojen ju Španjolske baladijuri, a slijedili su sirijski 
ratnici koji su došli pod vodstvom Badža ibn Bišra 748 šamijun. Uz ta razlikovanja po 
prvenstvu doseljenja, među autentičnim Arapima ostala je trajno važna razlika između 
Kaisita, prvobitnih stanovnika središnje oblasti Arapskog poluotoka, od Crvenog mora do 
Iraka, koji su bili veoma zaslužni za osvajačke uspjehe u doba prvih kalifa, i Kalbida, koji su 
podrijetlom bili iz Jemena i tek su naknadno prodrli u zapadna područja Arapskog poluotoka i 
otuda se ulili u osvajačku struju koja je preplavila osvojene zemlje u Africi i na istoku 
kalifata. 

Arapi su se uglavnom naseljavali u gradove u dolini Gvadalkivira i na južnim i istočnim 
obalama Sredozemnoga mora, od Malage do Almerije i od Kartagene do ušća Ebra. Svoje 
zemljoposjede u tim najplodnijim područjima prepuštali su na obradbu muvaladima ili 
kršćanskim seljacima po sistemu kolonata. 

Berberi su isprva bili znatna većina muslimana u Španjolskoj. Ali nakon njihovih pobuna 
protiv Arapa u Africi i u Španjolskoj i pretrpljenih poraza, mnogi su se vratili u Sjevernu 
Afriku a preostali su se smjestili u manje povoljnim predjelima, na visoravnima i u brdskim 
oblastima i ondje se pretežno bavili voćarstvom i uzgojem stoke. Iako ih je njihova pripadnost 


islamu pribrajala povlaštenom sloju stanovništva, oni su se osjećali zapostavljenima i bili su 
po društvenom položaju bliži muvaladima 1 s njima su daleko češće stupali u bračne veze 
nego s Arapima, koji su sebe, zbog same svoje etničke pripadnosti, smatrali aristokracijom. 
Premda je, na taj način, islamsko stanovništvo na Pirenejskom poluotoku bilo ekonomski i 
politički među sobom izrazito izdiferencirano, ono je ipak trajno osjećalo sve nemuslimane, 
napose kršćane, kao zaseban blok mogućih protivnika, a njihov su položaj pokorenog 
stanovništva obilježavali nazivom mozarabi, tj. oni koji su pod vlašću Arapa i stoga su 
obavezni plaćati dažbine. 

3. KORDOVSKI EMIRAT DO POČETKA X. ST. 

Abd al-Rahman I. Novoga, samostalnog vladara islamske Španjolske če- 

756-788 kale su znatne teškoće. Trebalo je reorganizirati vojsku 

i na zapovjedničke položaje postaviti sebi odane ljude. 

Isto je važilo za civilnu upravu. Da bi ojačao svoj oslonac, Abd al-Rahman I. pozvao je sve 
preživjele bliže i dalje rođake iz kuće Omejada da se zajedno sa svojim klijentima mavlima 
dosele u španjolsku. Na toj osnovi useljavanje Arapa nastavilo se za cijele Abd al-Rahmanove 
vladavine, a i nakon nje. Režim što ga je Abd al-Rahman uveo razvijao se kao nepomirljiva 
despocija, odlučna da slomi svako protivljenje. Žrtvom takve vladavine bili su za-redom 
ustanci pristaša prethodne namjesničke vlasti, zatim razočarani Je-meniti Kalbidi koji su 
očekivali veće koristi od pomoći što su je pružili emiru pri osvojenju vlasti, a i pobunjeni 
Berberi protiv kojih je trebalo voditi krvave borbe punih osam godina. 

Sve te poteškoće omogućile su konsolidaciju Asturijskog kraljevstva, koje sve do kraja VIII. 
st. nije imalo znatnijih sukoba s arapskim emiratom. Unutrašnja uprava u emiratu bila je 
organizirana dosljedno po uzoru na odnose u Omejadskom kalifatu. Sveukupno državno 
područje bilo je podijeljeno na okružja kojima su na čelu bili valije s rezidencijom u 
okružnome glavnom gradu. Vojska se popunjavala unajimanjem plaćenika iz Sjeverne Afrike i 
Južne Evrope, bez obzira na vjerske razlike. Središnja državna vlast imala je napomoć vijeće 
emirovih savjetnika kadija i vijeće ministara hadžib. Na sva ta mjesta, kao i na vojne 
komandne položaje, postavljani su ljudi odani omejadskoj kući ili čak, ako je bilo moguće, 
njeni rođaci. 

Trajnim prilivom sirijskih doseljenika španjolska se islamska civilizacija VIII. st. veoma 
izrazito orijentalizirala, a državna je vlast pomno čuvala utvrđenu raslojenost stanovništva. 
Elita su bili Arapi iz različitih plemenskih grupacija, po realnoj moći sada zavisnih o svojoj 
bliskosti emirovoj osobi i stupnju njegove naklonosti. Zatim su slijedili nearapski muslimani 
iz Azije i Afrike, španjolsko obraćeno stanovništvo muvaladi, ratni zarobljenici koji su se 
oslobodili prihvaćanjem islama 1 ostali klijentima Arapa mavli. Pretposljednje i posljednje 
mjesto na toj ljestvici zauzimali su židovski i kršćanski mozarabi i neslobodni ljudi ili robovi. 
Potkraj Abd al-Rahmanove vladavine zadesio je sjevernu Španjolsku jedan epizodički 
događaj koji je navijestio kasnije veće pothvate što su prodrli na Poluotok sa sjevera od 
pirenejskog planinskog lanca. 

Godine 788. je namjesnik u Saragossi, jemenitski Arapin Sulejman, u svom neprijateljstvu 
prema vladavini kordovskoga emira zatražio pomoć od Karla Velikoga. Vojni odred što ga je 
franački kralj poslao dopro je preko baskijske Pampelune do Saragosse, ali ju je obavijest iz 
Franačke o pobuni Sasa na dalekom sjeveru primorala na povratak kroz klanac Roncesvalles 
Ronsesvaljes, u zapadnim Pirenejima. Tu su zalaznicu franačke vojske zajednički napali Baski 
i muslimani i pobili je. Među poginulima bio je i vojvoda Bretanjske marke Roland. U 
kršćanskom svijetu taj je vojni pohod i pogibija čete u klancu Roncesvalles 15. VIII. 778 
pobudio izuzetno dubok dojam i postao epskom legendom koja je svoj konačni književni izraz 
dobila u XI. st. u Pjesmi o Rolandu. 


bačenim selima. Radi olakšanja situacije pokazalo se nužnim da vlast ublaži i čak privremeno 
ukine obročne dažbine sa zemlje u predjelima gdje su nedaće bile osobito teške. 

U političkom pogledu, državna je vlast sve više dobivala obilježje aristokratske vladavine 
najuglednijih kordovanskih obitelji, okupljenih oko emirove ličnosti. One su vršile sve najviše 
državne funkcije i sve ih više smatrale svojim nasljednim pravom. Uvriježeni malekistički 
konzervativizam nadvladao je kratkotrajnu eru ublažavanja 1 sve se više pretvarao u 
sistematski pritisak protiv svake slobodne misli. U takvoj klimi, režim je otvoreno primoravao 
sve mozarabe u javnim službama da prijeđu na islam. 

Izrazito jačanje muslimanskog državnog aparata i privredno-društvena polarizacija u korist 
arapske političke i ekonomske aristokracije dovela je za vladavine Muhameda I. do nekoliko 
provala snažnih nezadovoljstava. Tako je u Toledu, nekadašnjoj prijestolnici vizigotskog 
kraljevstva, pet godina trajao ustanak mozarapskog stanovništva, koji je dokrajčen tek općim 
jurišem na grad u god. 858. 

Deset godina nakon toga, pobuna lokalnog upravnika u Meridi i njegovo učvršćenje u gradu 
Badajosu Badahos, na rijeci Guadiani, gdje ga je emirat najzad 884 morao priznati 
samostalnim guvernerom, tek nominalno ovisnim 

0 vrhovništvu Kordove, najavila je cio niz pokušaja da se rubne oblasti islamske države 
otkinu od centra i osamostale. 

Najizrazitiji predstavnik takvih težnja bio je Omar ibn Hafsun, islamizirani potomak jednoga 
vizigotskog velikaša. On se dočepao tvrđave Bobastro, u Granadskom gorju, i otuda osvojio 
znatno okolno područje kojim je vladao nezavisno. 

Između 858. 1 861. španjolske je obale zadesio novi, višestruki napad Normana, koji je 
zaredom pogodio sve obale, od Galicije do ušća Ebra, u koje su uplovili, pa su zatim u 
Pampeluni zarobili navarrskoga kralja Gar-ciju Inigueza Injigesa i pustili ga uz veliku 
otkupninu, nakon čega su se uputili Rhonom u unutrašnjost južne Francuske, opustošili niz 
gradova sve do Valencea Valansa i najzad još neko vrijeme harali po obalama sjeverne Italije. 
Početkom 2. polovice IX. st. ojačale su i borbe najprije gospodara Tu-dele, Muse ibn Kasija, 
protiv Asturije, a nakon njegove pogibije umiješala se i središnja vlast, ali su Asturijci njenu 
vojsku potisnuli, proširili svoj teritorij u Portugalu sve do grada Coimbre, u Staroj Kastiliji 
sve do rijeke Duero, a i u Tudeli, na gornjem Ebru, Musini su potomci morali priznati 
vrhovnu vlast Asturije, dok je Saragossa ostala kordovskom emiratu. 

Tendencije osamostaljivanja rubnih oblasti islamskog područja još su se jače očitovale za 
vladavine Muhamedova drugog nasljednika mlađeg sina Abd Allaha 888-912. Nosioci 
najvećeg dijela tih pobuna bili su neomusli-mani ili muvaladi, ogorčeni zbog sve većih 
povlastica arapske aristokracije. Tako se na jugoistoku, u Betičkim Kordiljerima, formiralo 
nekoliko samostalnih područja; u Granadskom gorju, sa sjedištem u Bobastru, uporno se 
održavao Omar ibn Hafsun; u jugoistočnom priobalnom području nezavisnost je stekla 
Murcija, a u Almeriji se formirala zasebna politička jedinica jemenitskih Arapa, koja se 
uzdržavala pomorskom trgovinom, razvila obrte, naročito tekstilnu proizvodnju i ostvarila 
znatno blagostanje. Na jugozapadu 

1 dalje je samostalan bio Badajoz, a i u južnom Portugalu nezavisnost je steklo nekoliko 
pojedinačnih područja. 

i posezao za okrutnostima koje su mogle samo još više pogoršati odnose i jačati želje za 
osamostaljivanjem. Možda je upravo njegovo skriveno žaljenje zbog mnogih zločina što ih je 
izvršio u svojoj borbi s okolnostima koje nije mogao nadvladati, našlo protutežu u njegovoj 
izuzetnoj sklonosti prema posmrtno rođenom sinu njegova prvorođenog sina Muhameda, 
koga je sam dao smaknuti. Tome djetetu, svome budućem nasljedniku, Abd al-Rahmanu III., 
osigurao je najbolji mogući odgoj, svo blagostanje i svu svoju zaštitu. Nakon njegove smrti, 
njegov ga je unuk u dobi od 21 godine naslijedio bez ikakvih teškoća. 


4. KORDOVSKI KALIFAT 

Abd al-Rahman III. Brojni neuspjesi Abd Allahova režima, otkidanje mno-912-961 gih 
rubnih područja pa čak i opasnost da vlast isla- 

ma na Poluotoku bude dovedena u pitanje nesumnjivo 

su upozoravali na potrebu okupljanja snaga oko centralne vlasti i na neophodnost napora da se 
tendencije partikularizma obuzdaju. 

Mladi Abd Allahov nasljednik posvetio je tim nastojanjima svih prvih dvadeset godina svoje 
vladavine. Pomno organiziranim i uporno vođenim vojnim akcijama najprije je opkolio, zatim 
suzio i najzad okončao postojanje samostalne oblasti što ju je zasnovao Omar ibn Hafsun. 
Potomcima Ibn Hadždžadža preoteo je zemlje oko Sevilje i upokorio niz gradova na istočnoj 
obali Alicante, Valencija, Sagunto. Na zapadu osvojio je Meridu, na jugoistoku Badajoz 929 i, 
najzad, u središtu Poluotoka Toledo 932, koji se dugo odupirao uz pomoć što ju je tome gradu 
dao asturijski kralj Ramiro II. 

Svim tim akcijama izvršeno je ponovno ujedinjenje gotovo cijeloga onog područja što ga je 
proces dezintegracije bio odvojio od neposredne vlasti Kordovskog emirata. To ostvarenje 
proslavio je Abd al-Rahman III. time što je 929. uzeo naslov kalifa i poglavara svih 
muslimanskih vjernika na Poluotoku. Nasuprot njegovom, sjedinjenom islamskom teritoriju 
stajalo je sada samo kršćansko područje na sjeveru, pa je novi kalif odsad svojom prvom 
dužnošću smatrao ofenzivni rat protiv kršćanskih država koje su se prepriječile premještanju 
državnih međa na geografske granice Poluotoka. 

Najsnažnija među njima bila je i dalje Asturija, kojoj je od 912. središtem bio grad Leon 
umjesto Ovieda pa se otada Asturijsko kraljevstvo počelo nazivati Kraljevstvo Leon. S njime 
je Abd al-Rahman III. ratovao još od 916., ali je pretrpio nekoliko poraza, pa je svoje akcije 
skrenuo više prema istoku, protiv Navarre i Aragona. Godine 924. uspio je osamljenoj Navarri 
zadati tako težak poraz, da je svako njeno angažiranje u ratovanju za punih sedam godina bilo 
osujećeno. 

U razdoblju koje je slijedilo, Abd al-Rahman je dokončavao podvrgavanje islamskih 
osamostaljenih područja unutar granica svoje države, pa se nije mogao okoristiti nizom 
nasljednih borbi oko kraljevske vlasti u Astu-riji Leonu što su ispunjale razdoblje između 924. 
i 932. i u kome se čak od asturijsko-leonske državne jezgre otcijepila i osamostalila 
markgrofovija Kastilija, sa središtem u Burgosu. 

3g Srednjovjekovno doba povijesnog razvitka 

593 

FRANAČKO KRALJEVSTVO V 

Kraljevstva taifa Osvojenja Almoravida počevs, c 300 

Uli ..1." podana Cidu . pod njegovom zaštitom 1092 


Granice rekonkviste 1035. Granice rekonkviste 1099. u času 

Pirenejski poluotok u XI. st. 

Prebrodivši nasljedstvene krize, kraljevina Leon je za Ramira II. 931- 950 obnovila ofenzivne 
pothvate protiv Kalifata. Na te akcije Abd al-Rah-man je odgovorio najprije pokorenjem 
Kastilije, Navarre 1 Saragosse, u kojoj je vladao jedan od islamskih disidenata, koji nije bio 
voljan da se pokori kalifu pa je ratovao protiv njega kao saveznik kršćana. Time je 
Kraljevstvo Leon bilo izolirano i opkoljeno. S velikim nadama u konačni uspjeh Abd al- 
Rahman je poveo golemu vojsku kroničari navode da je imala 100.000 ratnika izravno prema 
gradu Leon. Ali pod zidinama tvrđave Simanca oko 25 km jugozapadno od današnjega grada 
Valladolida, u Staroj Kastiliji ta je vojska 939. pretrpjela besprimjeran poraz, u kom se i sam 
kalif jedva spasio 

bijegom. 


Tu svoju pobjedu kršćani, međutim, nisu umjeli iskoristiti, jer su najprije izbili sporovi 
između leonskog kralja Ramira II. i kastilijskoga grofa Fernana Gonzalesa, a zatim, poslije 
Ramirove smrti 950, nasljedne borbe 

za prijestolje u Leonu, u koje su se, po bračnim vezama, upleli i vladari Na-varre i Kastilije. 
Protiv zakonitog nasljednika Ramira II. Ordonja III. kraljevski je položaj stekao štićenik 
Navarre i Kastilije, Sancho I. Debeli. Ali on se pokazao nesposoban da se suprotstavlja 
vojnom pritisku Kalifata, pa su ga Leonci zbacili i prihvatili vladavinu Ramirova nećaka 
Ordonja IV. U takvim okolnostima Navarrska je kraljevska kuća, da bi vratila na leonsko 
prijestolje svoga štićenika Sancha L, sklopila formalan savez s Kalifatom, prihvativši 
suverenitet Kordove. Rat koji su zatim Kalifat i Navarra poveli protiv kraljevstva Leon i 
protiv Kastilije, primorao je kralja Ordonja IV. da izbjegne u planine, a prijestolje je zauzeo 
Sancho I., ali kao podanik Kalifata. U isti položaj zapala je i Kastilija, neposredno podvrgnuta 
Navarri, a preko nje također i kordovskom kalifu. Time je supremacija islamske vlasti doprla 
gotovo do geografskih granica Poluotoka. Postojao je još samo otpor u asturijskim brdima. Na 
istoku, franačke grofovije između Pireneja i donjeg toka Ebra nastojale su da očuvaju dobre 
odnose s Kalifatom ili su čak kao Barcelonska grofovija priznavale bar nominalno 
vrhovništvo islamske vlasti. 

Osim unutrašnjepolitičkih problema i borbe s kršćanskim državama, Abd al-Rahmanovu 
pažnju privlačila su i zbivanja u Sjevernoj Africi, gdje su se postupno formirale četiri 
samostalne islamske države, nezavisne o Bagdadskom kalifatu u Maroku, u Alžiru, u Tunisu i 
Egiptu, ali i međusobno suprotstavljene zbog političko-teritorijalnih i vjersko-dogmatskih 
opreka. 

Sunitska i malekitska, konzervativno orijentirana Španjolska uplela se u te sjevernoafričke 
sporove kad se, s vremenom, pokazalo da bi se pobjeda šiitskih Fatimida u cijeloj sjevernoj 
Africi, pa i u Egiptu, mogla pretvoriti u fatalnu opasnost za održanje omejadskog kalifata na 
Pirenejskom poluotoku. Posebno povoljne okolnosti za upletanje u afričke odnose pružila je 
Abd al-Rahmanu III. velika pobuna tuniskih 1 alžirskih Berbera protiv vlasti Fatimida u 
četrdesetim godinama X. st. U tom je razdoblju cio Maroko, ugrožen i od Berbera i od 
Fatimida, priznavao vrhovnu vlast Kordove. Ali nakon okrutnoga ugušenja berberske 
haridžitske pobune, Fatimidi su do početka 960. doslovno zbrisali vlast Kordovanaca u 
Maroku. Ostala su im samo dva obalna uporišta, Tanger i Ceuta. 

Konačni poraz Abd al-Rahmanova gotovo četrdesetgodišnjeg angažiranja u sjevernoafričkim 
zbivanjima, koji je izrazito odudarao od njegovih uspjeha u pacifikaciji Pirenejskog 
poluotoka, pokazao je da ekonomski, politički 1 vojni potencijal njegove države nije bio 
dorastao ciljevima koji su prelazili okvire Poluotoka. Štaviše, napor koji je uzalud bio uložen 
u mnogobrojne, skupe i krvave afričke pothvate, spriječio je Kalifat da zaista u potpunosti 
likvidira kršćanske političke tvorevine na sjeveru. Njihovo dažbinsko pokorenje i potisnuće 
otpora u planinske oblasti Austrije 1 Pireneja nije bilo istovjetno s uništenjem svih mogućnosti 
za buduću borbu. Stoga, kad je najviši uspon kalifatske moći minuo, povratak kršćanske 
rekonkviste ponovo je postao moguć. 

U međunarodnim odnosima Kordovskog kalifata, van domene izravnoga vojnog upletanja, od 
većeg su značenja bili kontakti s Njemačkom Otona I. i s Bizantom. 

Odnosi s Njemačkom u biti su se svodili na Otonovu diplomatsku intervenciju zbog napada 
jedne španjolsko-islamske skupine gusara koja je između 891. 1 894. uspjela osvojiti obalno 
uporište Fraxinetum, u provansal- 

skom zaljevu Saint-Tropez, pa je odonuda pljačkala obale Provanse, prodirala dolinom Rhone 
i Saone i otuda alpskim klancima sve do Burgundije, Švicarske i Piemonta, napadajući 
naročito svjetovna i samostanska imanja duboko u njemačkom političkom prostoru. Ali 


Kordovski kalifat nije udostojao njemačkoga kralja zauzimanjem za njegove interese, pa se 
haračenje fraksinetumskih gusara nastavilo sve do 9723. kad je to gusarsko žarište bilo 
uništeno pod udarcima velike koalicije zainteresiranih evropskih sila koju je obrazovao grof 
Vilim od Provanse. 

Sasvim drukčiji bili su odnosi Kordovskog kalifata s Bizantom. Premda su obje te države bile 
u neprijateljstvu s Abbasidima, pa se moglo očekivati da će obje biti zainteresirane za politički 
i vojni savez, ipak španjolska islamska država nije više, otkako se sjeverna Afrika prestala 
pokoravati Bagdadu, imala razloga da sudjeluje u sporovima na prednjoazijskome prostoru. 
Suprotno tome, Kordovski je kalifat bio veoma zainteresiran za trgovinsku razmjenu s 
Bizantom i za dolazak njegovih stručnjaka, graditelja, učenjaka i majstora svake vrste koji bi 
u Španjolskoj pomogli pri gradnji novih objekata i djelovali u umjetnosti, znanosti i školstvu. 
Arheološka istraživanja pokazuju da je bizantski utjecaj u arhitekturi, izradi mozaika, 
zlatarstvu i drugim umjetničkim obrtima u islamskoj Španjolskoj X. i XI. stoljeća bio znatan, 
a iz pisanih je izvora poznato da je između dviju država bilo veza i na najvišoj razini, 
razmjenom službenih delegacija u ime vladara, slanja stručnjaka u Španjolsku i preuzimanja 
rezultata i iskustava što ih je Bizant čuvao još od antičkih vremena i razvijao ih u stoljećima 
koja su slijedila. 

Kordovski kalif o v dvor bio je u Abd al-Rahmanovo doba jedno od najsjajnijih i najbogatijih 
vladarskih središta u tadašnjem svijetu. Po uzoru na sasanidske tradicije u Perziji, a i na 
običaje u Bagdadu i Carigradu, bio je izrađen strog dvorski ceremonijal koji je vladara 
pretvarao u gotovo nadnaravnu ličnost. Oko kalifa stvarao se krug dvorjanske aristokracije 
koja nije bila obiteljski vezana uz njega, pa više nije pripadala ni tradicionalnoj arapskoj eliti, 
nego se popunjavala iz redova dvorskih službenika, znatnim dijelom čak iz krugova 
nekadašnjih robova i oslobođenika. Pripadnike svoje obitelji Abd al-Rahman je udaljavao s 
dvora, davao im raskošne rezidencije ali im nije dopuštao da vrše utjecajne službe koje bi im 
mogle poslužiti kao oslonac za uzurpatorske pothvate. 

Među dvorjanstvom neslobodnog podrijetla velika većina bili su Evropljani, najčešće eunusi. 
Arapski naziv obuhvaćao ih je riječju sakalibi koja je arapska izvedenica od Slaven Sclavus, a 
nastala je na arapskom istoku gdje su robovi u VIII. st. u velikom broju bili dopremani s 
Balkana i iz južne Rusije. Na Pirenejskom poluotoku ti robovi i oslobođenici nisu u X. i XI. 
st. više bili isključivo slavenskog podrijetla, nego su znatnim dijelom potjecali iz franačkih 
zemalja, iz Njemačke i sjeverne Italije, ali također 1 iz slavenskih zemalja u Polablju, na 
Balkanu i u južnoj Rusiji. Njih su u Kordovski kalifat dopremali profesionalni trgovci 
robljem, a u ropski su položaj dospijevali ili u vezi s oficijelnim ratovanjima tadašnjih 
evropskih država ili prigodom naročitih napadačkih akcija kojima je bila svrha da u 
napadnutoj zemlji nahvataju muškoga i ženskog robija za prodaju. 

U drugoj polovici X. st. broj sakaliba u kalifovoj službi premašivao je 5000 ljudi. Svi su oni 
bili razvrstani u različite kategorije službenika, od običnih slugu, stražara i čuvara harema do 
najviših vojnih i upravnih dužnosti. Svojim usponom u karijeri, oni su sustavno potiskivali iz 
kalifove okoline 

ne samo vladareve rođake nego i pripadnike arapske aristokracije. Smisao takve supstitucije 
sastojao se od apsolutne zavisnosti sakaliba o kalifovoj volji, iako je, kao i u drugim 
područjima svijeta, u raznim vremenima, i taj odnos degenerirao u nasilja i pokušaje 
podvrgavanja vladarske ličnosti nominalno zavisnom upravnom aparatu. 

Politički razvoj Sedamdesetgodišnji vremenski raspon od Abd al-Rahma-do 1031. nove smrti 
do propasti Kordovskog kalifata u god. 1031. 

može se shematski podijeliti u tri etape koje u stvarnosti kontinuirano evoluiranju jedna u 
drugu; to su: doba baštinjene snage Kalifata, doba snažnih namjesnika kalifske vlasti i doba 
rasula i propasti. 


U prvoj etapi su Abd al-Rahmanovi uspjesi u pacifikaciji Poluotoka omogućili njegovu sinu i 
nasljedniku Al-Hakamu II. 961-976 da očuva stanje relativnog mira i ekonomskog 
blagostanja, a opreke interesa među različitim društvenim grupacijama još nisu nadjačale 
potrebu za kohezijom političkog ustrojstva. 

Pa ipak, premda je sam kalif bio snažan, razborit i dalekovidan vladalac, bolest koja ga je 
zadesila u poodmaklim godinama života omogućila je prve afirmacije jakih ličnosti u 
njegovoj okolini. Jedan od njih bio je bivši oslo-bođenik, general Galib, a drugi državni 
sekretar vezir Abul Hasan Džafar. 

Od vanjskopolitičkih događaja, iz Evrope je Španjolsku god. 966. zadesio novi napad 
Normana Danaca, najprije na području Lisabona a zatim u oblasti Sevilje. Ali likvidacija toga 
naleta bila je izvršena mnogo lakše i s manje žrtava jer je sada islamska Španjolska već 
raspolagala jakom flotom i imala dobro organizirane obalne straže koje su unaprijed 
naviještale mogući napad gusara ili stranih osvajača. 

U Sjevernoj Africi fatimidski je general Džavhar podrijetlom sicilski Grk god. 969. osvojio 
Egipat, pa se uskoro zatim fatimidska dinastija preselila u novopodignuti grad Kairo u blizini 
staroga Fostata. Uprava u Ifri-kiji ostala je berberskom plemenu Sanhađa, ali se ono uskoro 
uplelo u nepomirljiva neprijateljstva sa susjednim 1 suparničkim berberskim plemenom 
Zenata. Maroko je pri tome bio prepušten lokalnim snagama; no pretenzije Kordovskog 
kalifata u toj zemlji dovele su do vojnog pohoda iz Španjolske u Maroko koji je poslije 2 
godine borbi, pod zapovjedništvom generala Galiba, završio pobjedom Kordovanaca i 
podvrgavanjem Maroka u zavisnost od Španjolske. 

Sporovi Kalifata s kršćanskim državama na sjeveru Poluotoka nadove-zivali su se na stanje 
kakvo je bilo u trenutku Abd al-Rahmanove smrti. Priznavajući vrhovništvo Kordove, 
kršćanski su vladari pokušali formirati koaliciju pod vodstvom leonskoga kralja Sancha I. Ali 
uzastopni napadi islamske vojske najprije na Kastiliju, pa na Navarru i zatim na kraljevstvo 
Leon urodili su nizom pobjeda muslimana, općim rasulom na kršćanskom sjeveru i 
priznavanjem podaničke odanosti Kalifatu. 

Druga etapa u razvoju unutrašnjih odnosa u islamskoj Španiji započinje smrću kalifa Al- 
Hakama II. i prijenosom kalifskoga dostojanstva na njegova sina Hišama II. 976-1013 koji je 
bio tek jedanaestogodišnji dječak. Faktičnu je vlast uspio u doba njegove malodobnosti steći 
Abu Amir Muhamed, jemenitski Arapin iz južne Andaluzije, koji je svoju karijeru započeo 
kao upravnik nad imovinom mladoga kalifa. Bio je ambiciozan, veoma energičan 

ali skrajnje lukav i beskrupolozan čovjek, odličan general i nadareni upravljač. Njegovu 
usponu veoma je pomoglo što je bio miljenik kalifove majke i što se uspio sprijateljiti s 
generalom Galibom i tadašnjim velikim vezirom Al-Mušafijem. U savezu s vezirom Abu 
Amir je najprije poradio na potiskivanju utjecajnih sakaliba i na formiranju novih, berberskih 
plaćeničkih odreda. U dva navrata uspio je onemogućiti zavjeru pretendenata protiv kalifa 
Hišama Il., ali je njegove vlastite ambicije razarao veoma podmuklo smišljenim postupcima 
navodeći ga već u ranoj mladosti na raskalašen život, čime mu je oslabio volju za vladanjem i 
sposobnost da se koncentrira na državničke 1 političke djelatnosti. U daljnjem razvitku svoje 
svemoći, najprije je iskoristio ugled generala Galiba da ukloni vezira Al-Mušafija, a zatim je 
poduzeo dugotrajne i zamršene akcije da kompromitira generala Galiba, iako je bio oženjen 
njegovom kćeri. 

Do god. 979. Abu Amir je praktički već izgradio svoju svevlast. Te godine započeo je gradnju 
svoje sjajne i raskošne rezidencije nedaleko od Kor-dove, na lijevoj obali Gvadalkivira, koja 
je obuhvaćala stanove najviših državnih službenika, njihove urede, vojarne i bogata skladišta 
hrane i oružja. Uselivši se u tu palaču, Abu Amir ju je 981. učinio središtem državne vlasti. 
Kalif Hišam II. ostao je faktično interniran u svojoj kordovskoj palači, okružen svom 
mogućom raskoši i totalno utonuo u razvrat i pijančevanja. Vojna snaga države bila je 


preinačena. Njenu jezgru činile su rekrutirane berber-ske i kršćanske plaćeničke čete, a 
arapska milicija bila je reformirana i njeni pripadnici pridodati drugim jedinicama u kojima su 
izgubili svaku mogućnost da djeluju na temelju svojih rodovsko-plemenskih veza. 

Posljednju zapreku Abu Amirovoj svemoći koja je kalifat pretvarala u simboličku funkciju 
predstavljao je još uvijek general Galib, vjeran i dalje mladom kalifu i protivnik novoga 
sistema vlasti što ga je izgrađivao Abu Amir. Spor među njima najzad se pretvorio u otvoreni 
ratni sukob, u kom je general Galib bio primoran da zatraži pomoć kastilijske i navarrske 
vojske. No Galib je ipak bio poražen, a Abu Amirova je pobjednička vojska izvršila neopisiv 
pokolj nad pobijeđenim saveznicima. U čast toga uspjeha Abu Amir je uzeo naslov Al-Mansur 
Pobjednik, a njegova se vlast pretvorila u neograničenu diktaturu. 

U razdoblju koje je slijedilo Abu Amir je, prema kazivanju arapskih kroničara, vodio 57 
uspješnih vojnih pohoda protiv kršćanskih država na sjeveru Poluotoka. Među njima neki su 
bili osobito katastrofalni za kršćanske političke zajednice. Tako se kralj Leona, Bermudo Il., 
984. mogao održati na vlasti samo uz obavezu na plaćanje visokoga godišnjeg danka Kalifatu 
i pristanak da muslimanska vojska bude stacionirana u tvrđavama njegova područja. Njegov 
pokušaj da 987. te posade protjera doveo je do novoga napada preko Portugala, u kom je 
potpuno opustošeno cijelo područje do linije koja spaja gradove Coimbru, Zamoru i Leon, 
uključivši i ta tri grada. Godine 992. došlo je do nekog poremećaja u stupnju pokornosti 
navarrskoga kralja San-cha Garceza II. koji je bio Abu Amirov tast, pa ga je njegov zet u 
nekoliko vojnih akcija porazio i toliko ponizio, da je pri sklapanju mira navarrski kralj morao 
u dvorani u kojoj se svečanost obavljala prići Abu Amirovu prijestolju padajući nekoliko puta 
uzastopce na koljena i ljubeći tlo pred Abu Amirom, nakon čega je neposredno pred njim 
ponovo pao ničice i izljubio mu najprije obje noge, zatim dobio odobrenje da mu s najvećim 
strahopo- 

štovanjem smije izljubiti 1 ruke pa je onda klečeći morao saslušati dugotrajne prijekore i 
najzad se smio, izvršivši još jednom jednake iskaze poniznosti, povući dobivši blagonaklono 
oproštenje. 

Iako je Abu Amir bio oženjen i kćerkom leonskoga kralja Bermuda II., on je 997. protiv njega 
poveo rat samo zbog nekih znakova nepokornosti. Želeći tim pothvatom pogoditi najveću 
svetinju kršćanske Španjolske, on je potpuno razorio grad i veličanstvenu katedralu u 
Santiagu de Compostella, gdje je, po predaji, bilo sahranjeno tijelo Isusova učenika Jakova, 
sina Za-bedejeva, za koga se tvrdilo da je osobno propovijedao kršćanstvo po Španjolskoj, pa 
je njegov grob već niz stoljeća bio cilj brojnih hodočašća iz cijele kršćanske Evrope. 

Abu Amirovi vojni pothvati protiv kršćanskih područja, prožeti skraj-njom mržnjom i 
razornošću, potrajali su doslovno do posljednjih mjeseci njegova života, pa je on i umro na 
jednom takvom pohodu, u pograničnom gradu Medinaceli ljeti 1002. 

U Abu Aminove ratne uspjehe treba ubrojiti i akcije u Sjevernoj Africi. U času kad je on 
usredotočio svu vlast u svojim rukama kalifat je u svom posjedu držao još samo odlično 
utvrđenu Ceutu. Stoga je bilo potrebno dugotrajnim borbama i nizom pobjeda nad berberskim 
stanovništvom ponovo podvrći cijeli Maroko, koji je nakon toga, oko 998. postao 
potkraljevstvom, zavisnim o Kordovi, odakle je Abu Amir svake godine imenovao novoga 
vršioca potkraljevske dužnosti da bi time predusreo svaku mogućnost osamostaljivanja. 

Abu Aminovom smrću 1002 počinje treća, završna etapa rahmanidskog kalifata. Hišam II, 
koji je i dalje živio u raskošnom zatočeništvu u svojim palačama, bez ikakva je oklijevanja 
diktatorske vlasti predao Abu Aminovu sinu Abd Al-Maliku. On je pokušao upravljati 
državom prema oporučnim uputama koje mu je ostavio njegov otac, da, naime, kalifa i dalje 
drži u izolaciji, iako u svoj mogućoj raskoši; da arapskoj i sakalibskoj aristokraciji uskraćuje 
sve privilegije; da štedljivo upravlja financijama; da utjecajne vojne i civilne službe povjerava 


isključivo svojim vazalima; da svako kolebanje u odanosti bezobzirno kažnjava i da nikom ne 
dopušta da mu moć i bogatstvo prekorače opasne granice. 

Ali uza sve to, već za Abd al-Malikove vladavine počinje etapa postupne razgradnje 
dotadašnjeg poretka. Novi se diktator nije mogao odreći usluga sakaliba u svom nastojanju da 
odoli pritisku arapske aristokracije koja je planirala da ukloni 1 diktatora i njegova kalifa 
Kišama II. Ugušenjem te pobune sakalibski su zapovjednici ponovo stekli važan utjecaj na 
državne poslove. 

Diktatorska vlast bila je međutim još uvijek dovoljno snažna da onemogući pokušaj 
Barcelonske grofovije da se oslobodi, a sporovi između ka-stilijskoga 1 galicijskoga grofa oko 
vršenja regentske vlasti u kraljevstvu Leon, za vrijeme malodobnosti tamošnjega kralja 
Alfonsa V. 999-1028, omogućili su Abd al-Maliku da istupi kao arbitar 1 da se svim tim trima 
zemljama nametne kao donosilac odluka. Ali kad je pri upokoravanju Ka-stilije, nezadovoljne 
nametnutim rješenjima, bilo nužno povesti rat, Abd al-Malik se za vrijeme ekspedicije 
razbolio i umro. 

Trećim vršiocem diktatorske funkcije postao je sada Abd al-Malikov mlađi brat Sanchuelo, 
Abu Amirov sin iz njegova braka sa kćerkom nekoć teško ponižavanega navarrskoga kralja 
Sancha II. On je bio osobni prija- 

telj kalifa Hišama II. i njegov sudrug u orgijama. Stoga ga je tridesetitro-godišnji kalif 
imenovao čak i svojim nasljednikom na položaju kalifa. Ali taj je čin djelovao kao povod za 
državni udar u kom je kordovski puk jurišem osvojio i kalifovu palaču u Kordovi i palaču što 
ju je nekoć Abu Amir bio učinio središtem izvršne vlasti, pa su obje bile totalno opljačkane i 
zatim 

sravnjene sa zemljom. 

Pobuna je na vlast izdigla jednoga od praunuka Abd al-Rahmana III., ali su u njoj pučke mase 
očitovale svoju duboku mržnju ne samo prema diktatorskoj dinastiji i nedostojnom kalifu, 
nego i prema predstavnicima svih viših društvenih slojeva, podjednako prema arapskoj 
aristokraciji, sakali-bima i berberskim oficirima. Naročito su napadi na berberske četvrti u 
Kordovi bili razorni. Stoga su se Berberi počeli pripremati na protuudar; no njihov je pokret 
bio suzbijen i sve je berbersko stanovništvo u kalifatu bilo 

stavljeno van zakona. 

Pred skrajnjom egzistencijalnom opasnošću Berberi su formirali novu vojsku, krenuli na 
sjever, ondje se združili s vojnim odredima Kastilije, izvršili napad na Kordovu i kao svoga 
pretendenta kalifom proglasili jednoga od praunuka Abd al-Rahmana III., Sulejmana ibn al- 
Hakama. 

Toga novoga kalifa nisu priznale sve muslimanske pokrajine na Poluotoku. Naročito su Arapi 
žestoko mrzili Berbere i odbacivali svaku vlast koja bi počivala na njihovoj vojnoj premoći. 
Razdoblje koje je slijedilo bilo je ispunjeno kaotičnim smjenama pobjeda i poraza 
mnogobrojnih faktora koji su bili angažirani u suparničkim bitkama za vlast. Dva puta je 
kalifom postajao još jedan od Abd al-Rahma-novih praunuka, kao eksponent omejadske 
arapske aristokracije, jednom se na kalifsko prijestolje pod zaštitom sakaliba vratio i razvratni 
Hišam II., a 1013. Berberi su uspjeli ponovo osvojiti Kordovu, pri čemu je njihova vojska 
izvršila strahovitu pljačku prijestolnice, naročito u palačama arapske i saka-libske 
aristokracije, a znatne dijelove grada progutao je požar. Tom prilikom Sulejman je po drugi 
put postao kalifom. Svemoć Berbera bila je u tome trenutku neograničena. Iako je njihov kalif 
bio Arapin potomak Abd al-Rahmana III, oni su ga primorali da izvrši brojne eksproprijacije 1 
da svojoj berberskoj vojsci dade najbogatija lena u središtu i na plodnom jugozapadu 

države. 

Za vrijeme tih događaja Maroko se potpuno emancipirao od vlasti Kor- 


dove, vojni zapovjednik Ceute proglasio se kalifom, naglim napredovanjem zauzeo Kordovu, 
dao smaknuti Sulejmana 1016 i pokušao terorom upokoriti i Berbere i sakalibe, ali je 1 sam 
bio ubijen. U slijedećih 9 godina izredalo se osam ličnosti na kalifskom prijestolju, a da ni 
jedan od njih nije uspio steći opće priznanje. Većinom su posjedovali samo regionalnu vlast 
vodeći krvave i razorne ratove sa svojim takmacima i protivnicima. Kordova je bila opustjela, 
osiromašena i polurazrušena i ni jedan od pretendenata više se nije trudio da je osvoji. 
Preživjeli stanovnici nekadašnje prijestolnice ipak su sami još jednom pokušali da problem 
vlasti i ujedinjenja države riješe na temelju zamisli o sveopćoj vlasti kalifa. Izvršili su brojne 
konsultacije s lokalnim arapskim vlastodršcima po provincijama i sa zapovjednicima sakaliba 
radi sjedinjenja svih snaga protiv Berbera koje su odličnici arapskog podrijetla krivili za sve 
nevolje islamske Španije. Na temelju pregovora pronađen je još jedan, dotad neokušani 
praunuk Abd al-Rahmana III. Ali on se pokazao potpuno nedorastao ulozi koja mu je bila 
namijenjena, pa su još 

preostali imućniji građani Kordove digli novi ustanak, protjerali posljednjega kalifa Hišama 
II. i upravu nad gradom predali vijeću građana. Preostala islamska Španjolska bila je sada 
razbijena na mnoštvo lokalnih političkih jedinica bez dublje međusobne veze. 

5. RAZDOBLJE "TAIFA" 

Područja na koja se raspao Kordovski kalifat nazivaju se arapskom riječi "taifa" koja znači 
plemenski teritorij ili područje jednoga naroda. Na čelu tih partikularnih država bili su 
ponegdje pripadnici arapske aristokracije, ali većinom su to bili berberski vojni zapovjednici i 
sakalibi. Pri tom su berberske državice bile brojnije na jugu, a na istoku i jugoistoku države 
sa-kaliba. Od svega 23 zasebna teritorija koliko ih je bilo na početku toga razdoblja, do kraja 
XI. st. održalo ih se svega osam. 

Neke od njih imale su osebujnu sudbinu. Tako je u Granadi vladao jedan berberski oficir, a 
prvi vezir bio mu je učeni i bogati Židov Samuel Aben-nagdela. On je uspio ostvariti epohu 
velikoga blagostanja, ali je već Samue-lov sin svojom okrutnošću i nezasitnom žudnjom za 
bogatstvom izazvao pobunu u kojoj je u krvavom pokolju poubijano do 4000 granadskih 
Židova. 

Almerija je također živjela u obilju i prosperitetu svoje mediteranske trgovine, dok je Denia 
blizu južnog rta Valencijskog zaljeva, kojom su vladali sakalibi, proširila svoju vlast na 
Baleare i pretvorila se u opasno gusar-sko gnijezdo. U Valenciji je gospodovala arapska 
dinastija Abu Amirovih potomaka. Saragosa je također bila pod vlašću jednoga arapskoga 
roda, a uspjelo joj je da svoju vlast proširi niz tok Ebra sve do obale Sredozemnoga mora. U 
središtu Poluotoka organiziralo se prilično snažno kraljevstvo Toledo, koje je obuhvaćalo 
gotovo cijelu pokrajinu Nova Kastilija, dok je na zapadu kraljevstvo Badajoz uključivalo 
španjolsku i portugalsku provinciju Estra-madura i na širokom pojasu dopirale do Atlantskog 
oceana. 

Najveću moć razvio je emirat Sevilja. Taj grad proglasio se 1023. republikom, a na čelu 
njenoga gradskog vijeća bio je kadija Abul Kasim. On i njegovi nasljednici ipak su 
republikanski režim pretvorili u diktaturu. Ona je bila osobito okrutna za Abul Kasimova sina, 
Al-Mutadida. O njemu saopćavaju kroničari da je imao pasiju da skuplja lubanje svojih 
neprijatelja, pa ih je upotrebljavao kao posude za cvijeće u svojoj palači. Svoje goste ponekad 
je bez ikakva povoda dao zatvarati u kupaonice svoga dvorca gdje ih je gušio dugotrajnim 
mukama puštajući otrovnu paru u prostorije. Najzad je vlastitim rukama udavio svoga sina 
koji se bio pobunio protiv njegovih okrutnosti. Zaobilazeći sa sjevera Granadsko gorje, 
Seviljski se emirat proširio do Murcije i tako sezao od Atlantskog oceana do Sredozemnoga 
mora. 

Razdoblje taifa bilo je ispunjeno mnogim međusobnim suparničkim borbama pojedinih 
teritorija 1, s tim u vezi, brojnim promjenama teritorijalnih opsega i granica pojedinih 


političkih cjelina. Takva regionalizacija područja na oblasti koje su imale zasebna privredna 
obilježja i usredotočene ekonomske interese faktično je pogodovala oslobađanju mnogih 
inicijativa i dovela do znatnog porasta blagostanja. U isto vrijeme, nekadašnju krutost režima 
smijenila je liberalizacija shvaćanja, pa je doba taifa, na temelju ekonomskog 

prosperiteta pojedinih regija, bilo ujedno i vrijeme izrazite i značajne kulturne aktivnosti. 
Politička razmrvljenost islamskog područja na Poluotoku, do koje je na taj način došlo, u 
velikoj je mjeri pomogla jačanju i ekspanziji kršćanskih država sa španjolskog sjevera, pa je 
upravo ta opasnost dovela do provale novih osvajača iz Sjeverne Afrike. Bili su to berberski 
Almoravidi. 

6. KRŠĆANSKE DRŽAVE NA SJEVERU POLUOTOKA U XI. ST. 


U početku XI. st. sve su kršćanske države u Španjolskoj bile u zavisnosti o Kordovskom 
kalifatu. Ali rasulo poslije smrti diktatora Abu al-Ma-lika 1009 i u doba taifa omogućilo je da 
se situacija na sjeveru Poluotoka radikalno izmijeni. U tom mijenjanju opće situacije izvršila 
se i preinaka odnosa među kršćanskim državama. Kraljevstvo Leon pretrpjelo je nekoliko 
teških poraza u sukobima sa sjedinjenom Navarrom i Kastilijom, a 1037. je cijeli njezin 
teritorij pripojen Kastiliji, kojom je tada vladao Ferdinand I. 1035-1065. Navarra je nakon 
sjajnih vojnih uspjeha u prvim desetljećima XI. st. zapala u razdoblje slabljenja, pa se izrazito 
orijentirala prema Francuskoj našavši u njoj oslonac za svoje održanje u suparništvu sa 
kršćanskim susjedima na Poluotoku. Naprotiv, Aragon se počevši od vladavine Ramira I. 
1035-1063 otcijepio od Navarre i postao snažnom državom. Otada su Ka-stilija 1 Aragon bile 
glavna borbena snaga u suzbijanju islamske teritorijalne prevlasti na Poluotoku. 

Kastilijanska ofenziva počela je na donjem toku rijeke Duero i zauzećem Coimbre doprla u 
Portugalu do rijeke Modengo, a u središtu Poluotoka do međa što ih predstavljaju planinski 
lanci Sierra de Gredos i Sierra de Gua-darrama. Muslimanski vladari Toleda, Saragosse, 
Badajoza i Sevilje morali su priznati svoj vazalski odnos prema Kastiliji i plaćati joj godišnji 
danak. 

Ali pred svoju smrt, pri pokušaju da osvoji Valenciju 1065, Ferdinand I. je svoju državu 
podijelio u korist trojice svojih sinova, pa je među braćom započela sedmogodišnja borba za 
prevlast. Pobjednikom je najzad ostao srednji od braće, Alfons VI. 1072-1109. 

Taj je španjolski vladar bio osebujna i kontroverzna ličnost: bezosjećajan, ohol, okrutan, 
sumnjičav i osvetoljubiv, pohlepan za slavom i ambiciozan; no usto je bio i neumoran, 
dalekovidan političar, strog prema pokušajima korupcije, organizator reda i sigurnosti u svojoj 
državi. 

Svega četiri godine po njegovu stupanju na vlast, Kastilija je neočekivano napala Navarru u 
namjeri da joj preotme njene zapadne pokrajine. Nakon mučkog umorstva navarrskoga kralja 
Sancha IV. 1076, cio zapad Navarre pripao je Kastiliji, a istok je stupio u personalnu uniju s 
kraljevstvom Aragon. 

Priliku za daljnje napredovanje prema jugu pružila je Kastiliji pobuna puka u Toledu protiv 
kralja Al-Kadira kojom se okoristilo kraljevstvo Bada-joz. Shvativši taj događaj kao povod za 
intervenciju jer je Toledo bio u vazalskom odnosu prema Kastiliji, Alfons VI. je u šest godina 
ratovanja premjestio južnu granicu svoje države na rijeku Tajo. Time su Kastiliji pripali 

gradovi Salamanca, Segovia, Avila, Guadalajara, Madrid, Talavera, a i sam nekadašnji glavni 
grad Vizigotskog kraljevstva, Toledo, koji je u to doba bio jedan od najnaseljenijih gradova u 
Španjolskoj i snažno središte mnogih grana urbane privrede. 

Nakon tih vojnih uspjeha jedno od bitnih nastojanja kraljevske vlasti u Kastiliji bilo je da 
ponovo naseli i uključi u kršćanski svijet cijelo prostrano područje između stare granice na 
Dueru i nove granice na Taju. Uspjesi Ka-stilije a za njom i Aragona u tom realnom 


predobivanju dotad islamskih područja bili su uvelike mogući zbog važnih izmjena u 
odnosima kršćanskih država na sjeveru Poluotoka sa Zapadnom Evropom. One više nisu bile 
mala, osamljena brdska područja koja vode elementarnu borbu za opstanak nasuprot 
nadmoćnoj sili koja ih pritješnjuje s juga. Njihove veze s kršćanskim državama na sjeveru od 
Pireneja postaju veoma snažne i te zemlje postepeno postaju zaleđe i oslonac španjolske 
rekonkviste. U tome smislu osobito su značenje imala dva zbivanja, oba u osnovi vjerskog 
karaktera. Prvo od njih bilo je neprekidno povećavanje hodočasničkih putovanja iz Francuske, 
Nizozemske, Njemačke, pa čak i iz Engleske u obnovljeno svetište Sant Jago de Compostella, 
u Galiciji. Onamo su dolazili mnogobrojni redovnici, vitezovi i trgovci koji su zatim, nakon 
povratka kući, širili ideju o potrebi kršćanske pomoći Španjolskoj da zbaci islamsku vlast. 
Usporedo s neprekidnim jačanjem toga hodočasničkog pokreta, koji upravo u XI. st. 
doživljava svoj vrhunac, u Španjolsku počinje u prvim godinama toga stoljeća prodirati i 
klinijevski reformni pokret. Još 1008. došao je u samostan Ripoll, u Navarri, opat Oliva i 
ondje počeo uvoditi reformu. Otuda se ona širila iz samostana u samostan, iz Navarre u 
Aragon, u Kastiliju, Leon i Astu-riju. Već u prvoj polovici XI. st. reformirani se samostani 
povezuju s francuskim matičnim samostanima klinijevskog pokreta, da bi zatim, u drugoj 
polovici toga stoljeća, poput bujice narastao priliv redovnika iz Francuske. Time se 
izvanredno povećao broj ne samo nosilaca pravovjerne katoličke obrazovanosti nego i 
propagatora borbenih ideja o križarskom ratu proth islamskih država. Oni su bili inicijatori 
zamjene tradicionalnih, mozarab-skih obreda u kršćanskim crkvama rimskom liturgijom, ali i 
obratno, posrednici koji su u zemlje Zapadne Evrope prenosili filozofske i znanstvene zasade 
što su ih upoznali u Španjolskoj, gdje je islam u sebi sadržavao i dalje razvijao dragocjenu 
baštinu antičke kulture na području filozofije, pri-rodoznanstvenih disciplina, glazbe, likovnih 
umjetnosti i pjesništva. 

Zajedno s hodočasnicima i redovnicima u Španjolsku su dolazili i ratnici, vitezovi željni 
bojnih podviga i osvajanja. Za sve te došljake podizala su se konačišta ne samo u Santjagu 
nego i duž puteva kojima su onamo dolazili, ali i dublje u unutrašnjosti, u predjelima koje je 
trebalo ponovo naseljavati. Ondje su nicali zamci vitezova, samostani i njihova napredna 
gospodarstva. Vršila su se krčenja neobrađenih zemljišta i pridobivalo svagdje gdje je to bilo 
moguće i unutar zapadnoevropskih zemalja seljake da se nasele i obrađuju zemlju pod 
povoljnim uvjetima osobne slobode i neznatne dažbinske opterećenosti. 

Takve procese svjesno je pomagao već i Ferdinand L, a za njim pogotovu Alfons VI. 
Shvaćajući važnost oslonca na papinstvo, on je prihvaćao inicijative Grgura VII. oko 
ujednačavanja crkvenih obreda, oko sustavne izobrazbe svećenstva i njegove discipline, iako 
je uporno čuvao političku samostalnost svoje države 1 uskratio da prizna vrhovništvo papinske 
svjetovne 

vlasti. Naprotiv, revnosno je pomagao jačanje klinijevskog pokreta, brinuo se za sigurnost 
hodočasnika i za dobre puteve, za školstvo i prosvjetu, za usvajanje karolinškog pisma 
umjesto zastarjele i prezamršene vizigotike. 

Ali uza sve to, Alfons VI. nije dopuštao obespravljivanje muslimanskog stanovništva na 
području što ga je osvojio. Muslimanima je bilo dopušteno da se sa svom svojom imovinom 
odsele ili da ostanu na tlu njegove države; u tom slučaju bile su im zajamčene sve slobode 
koje su imali i do tada. 

Pod takvim okolnostima mnogi su španjolski gradovi, a naročito Toledo, postali naselja s 
izvanredno šarolikim stanovništvom koje se sastojalo od kršćanskih došljaka, Franaka, 
oslobođenih mozaraba, kršćana koji su se doselili iz kršćanskih država na sjeveru Poluotoka, 
od muslimana različitog etničkog podrijetla i Židova. Sve su te skupine imale svoje posebne 
povlastice i prava fuerose i živjele miješajući svoje jezike, običaje, shvaćanja i umijeća. Na toj 
osnovi nicali su i kombinirani stilovi na području umjetničkih obrta, u likovnim 


umjetnostima, glazbi, pjesništvu i graditeljstvu, pa su takve mješavine dobile naziv stila 
mudejar mudehar, po nazivu koji se uobičajio za muslimane koji su živjeli pod vlašću 
kršćanskih država. 

Postigavši veoma znatne uspjehe u rekonkvisti, Alfons VI. je, zanesen svojim pobjedama, 
počeo istupati veoma agresivno prema muslimanskim političkim područjima koja su ostala 
izvan granica njegove države. Zahtijevao je od njih isplatu i ugovorenih i neugovorenih 
danaka, tražio priznavanje suvereniteta i u slučajevima oklijevanja prijetio oružanom silom. 
Posebice je uporno nasrtao na kraljevstvo Saragossu, na sjeveroistoku, i na kraljevstvo 
Sevilju, na jugozapadu, pa je s nekoliko navrata prodirao vojskom kroz Andaluziju sve do 
Kadiskoga zaljeva i Gibraltara. Ta skrajnja ugroženost muslimanskih područja dovela je do 
njihova apela na vojnu silu Almoravida koja se u drugoj polovici XI. st. afirmirala u 
marokanskom dijelu Sjeverne Afrike. 

7. PRIVREDNA I DRUŠTVENA STRUKTURA ISLAMSKE ŠPANJOLSKE 

Stanovništvo i njegovo razvrstanje 

U doba najveće rasprostranjenosti islamske vlasti na njegovo razvrstanje Pirenejskom 
poluotoku sveukupni broj stanovništva 

je iznosio oko 9 milijuna ili nešto više. Osnovna podjela na muslimane, kršćane i Židove bila 
je veoma promjenljiva i u vremenu i geografski. Broj muslimana nesumnjivo je rastao, i to 
doseljavanjem arapskog stanovništva u nekoliko valova, mnogim prijelazima islamiziranih 
Berbera iz Sjeverne Afrike a i prelaženjem kršćana na islam. Ali prema raspoloživim 
podacima nije moguće utvrditi da li je ikada premašivao polovicu stanovništva i, ako jest, u 
kome omjeru. Najvjerojatnije je da kod seoskog stanovništva nije dosezao polovicu, dok ju je 
u gradovima, osobito u Anda- 

luziji, nadmašivao. 

Geografska razdioba žiteljstva također je bila nejednaka: najgušća u priobalnim zonama i u 
plodnim riječnim dolinama, a osjetno rjeđa na visoravnima i u planinskim predjelima. Kao i u 
drugim islamskim zemljama, postojala je jaka urbanizacija, zasnovana na specifičnim 
oblicima gradske privrede. 

Elitu stanovništva i dalje su činili Arapi iz raznih zemalja pod arapskom vlašću. Pretežno su 
živjeli u gradovima, kao nosioci visokih državnih civilnih i vojnih službi. Drugi su se bavili 
unosnom trgovinom ili su bili naprosto uživaoci prihoda sa svojih imanja. U doba kalifata 
nekadašnji su žestoki antagonizmi među pripadnicima pojedinih arapskih plemena već iščezli, 
ali se umjesto njih izgradilo razlikovanje po dostojanstvu, bogatstvu i položaju u hijerarhiji 
javnih funkcija, zavisnih o milosti i povjerenju kalifa ili diktatora iz kuće Amirida. 

su najveći ugled imali bliži i dalji rođaci kalifove obitelji Ahl Kuraiš. Svaki od njih imao je ne 
samo prostrane zemljo-posjede, izuzete od poreskih obaveza, nego i znatne državne penzije, 
ali s razvitkom kalifove autokracije oni većinom nisu vršili javne funkcije. 

Kuraišima su bili najbliži potomci arapskih doseljenika iz najstarijih vremena i oni iz prvih 
razdoblja kalifata. Svi su oni posjedovali zgrade i nekretnine u Kordovi i najplodnijim 
predjelima Andaluzije. 

Tijekom IX. i X. st. u društveni razred hassa počeli su se ubrajati ponajprije također i veziri i 
veliki kadije poglavari najviših državnih službi, bez obzira jesu li podrijetlom bili Arapi ili 
pripadnici drugih etničkih skupina, pa čak i sakalibi, a za njima i veoma bogati ljudi koji su 
umjeli svoj položaj na društvenoj ljestvici kupiti zlatom. Budući da su na taj način u najviši 
društveni razred mogli dospijevati i skorojevići na temelju vladareve milosti, postajalo je 
redovnom pojavom da iz njega mogu biti i isključeni svi koji su tu milost izgubili, bez obzira 
na starinsko podrijetlo, uglednu funkciju ili osobno bogatstvo, pa se tako s vremenom najviša 


društvena klasa u kalifatu formirala kao skup trenutno najmoćnijih i najbogatijih ljudi u 
državi, pri čemu je njihova prošlost bila raznovrsna a budućnost svima podjednako nesigurna. 
Berbersko stanovništvo na Pirenejskom poluotoku bilo je u stalnoj komunikaciji sa svojim 
matičnim područjima u Sjevernoj Africi, bilo da se u epohama gladi, nerodice i borbi protiv 
privilegiranosti Arapa vraćalo u svoju prvobitnu afričku postojbinu ili da se doseljavalo na 
Poluotok u valovima došljaka ili u svojstvu unovačenih vojnika. U tom doseljavanju Berbera 
u Špa-ljolsku gotovo uopće nisu sudjelovali berberski nomadski stočari, nego gotovo 
isključivo ono stanovništvo koje se već u Africi bavilo zemljoradnjom, voćarstvom, 
povrtljarstvom ili uzgojem goveda i koza. Oni su se na Poluotoku naseljavali na visoravnima i 
planinskim padinama jer su Arapi držali najbogatija ravničarska imanja i nastavili živjeti od 
jednakih zanimanja kao i u Africi. Znatno povoljniji društveni položaj donosilo im je služenje 
u vojsci, pa su se u njoj, zahvaljujući svojim ratničkim odlikama, često uspinjali i do najviših 
zapovjedničkih položaja. Taj sloj Berbera većinom se toliko arabi-zirao, da su njegovi 
pripadnici zajedno s autentičnim Arapima bili skrajnje žestoki protivnici novodoseljene 
berberske soldateske što je preplavljivala Španjolsku u doba Amirida. 

Brojčano najveću skupinu među stanovništvom muslimanske Španjolske činili su islamizirani 
inovjerci ili muvaladi. Oni su najčešće živjeli u selima i bavili se zemljoradnjom ili uzgojem 
stoke, u obalnim područjima ribarstvom i pomorstvom a u gradovima obrtima i sinom 
trgovinom. Oni su, zajedno s Berberima koji su bili van vojničkih službi, i seoskim 
stanovništvom 

koje je zadržalo kršćansku vjeru, bili temeljna proizvodno-privredna podloga cijele društvene 
i političke zgrade španjolskog kalifata. Iako su muvaladi prihvatili islam, oni su u tip 
španjolskog muslimana unosili mnoga obilježja tradicije i mentaliteta iz svoje etničke i 
kulturne baštine, pa su upravo oni bitno pridonijeli održanju romanskog narječja u islamskom 
dijelu Poluotoka, preplavljenom arapskim i berberskim govorima. 

Sačuvani izvori veoma malo govore o neposrednom životu seoskoga radnog stanovništva, 
naročito o mozarabima, koji su sačuvali svoju kršćansku vjeru. Njihov privredni i društveni 
položaj bio je zavisan o općim oblicima tadašnjega posjedovanja i obrađivanja zemlje. 
Polazeći od načela utvrđenih početkom VIII. st., u vrijeme Musina osvajanja Pirenejskog 
poluotoka, u X. se stoljeću iskristaliziralo nekoliko kategorija velikog zemljoposjeda. 
Najbogatija i najunosnija imanja bila su kalifova privatna svojina. Taj se zemljoposjed uporno 
povećavao konfiskacijama imanja različitih buntovnika i kalif ovih protivnika. Zasebnu 
cjelinu činili su državni zemljoposjedi, iako su i oni praktički stajali na raspolaganju 
poglavaru državne vlasti. Iz toga okvira izdvajao se poseban tip državnog zemljoposjeda, tzv. 
vakufska zemlja, namijenjena vjerskim zakladama i dobrotvornoj svrsi. Njom je upravljao 
poseban kadija. Usto je državi pripadala i sva još neobrađena zemlja, pa ju je kalif mogao 
davati na iskorištavanje svakome koga je smatrao zaslužnim za svoje ili državne interese 
"ikta-zemlja". 

Kalifova privatna a i državna zemlja bila je podrijetlom zemlja nekadašnje vizigotske 
kraljevske vlasti, neprijateljske vizigotske aristokracije ili zemlja konfiscirana od 
muslimanskih protivnika kalifova režima. Ona je stoga bila na obradbi one radne snage koja 
se na toj zemlji zatekla u času prelaska u državni ili kalifov osobni posjed. Ukoliko je 
seljaštvo na njoj zadržalo kršćansku vjeru, plaćalo je zemljarinu i glavarinu, a ako je 
prihvatilo islam, teretila ga je samo zemljarina i vjerska desetina ili ušur. Onaj pak dio zemlje 
koji se pri prvobitnom osvojen ju Poluotoka i svim kasnijim osvajanjima oduzimao svim 
posjednicima bez razlike, po načelu jedne petine hums, poslužio je za naseljavanje ratnih 
zarobljenika iz one petine ratnoga plijena koji je pripadao državi i za nagrađivanje zaslužnih 
ratnika i državnih službenika. Iz toga fonda dobili su zemljoposjede i arapski doseljenici, 
mobilizirani u vojnim okruzima Sirije džundima i dovedeni kao arapska milicija na Poluotok. 


U plodnijim područjima Španjolske postojao je uz kalif ovu i državnu zemlju također i veliki 
zemljoposjed arapske aristokracije ili pak muslimana koji su tvrdili i dokazivali autentičnost 
svoga arapskog podrijetla. Ti su se zemljoposjedi sastojali od pojedinačnih imanja, a svako se 
imanje dijelilo na vlasteoski rezervat i na čestice koje su obrađivali seljaci. Oni su bili ili 
slobodni ljudi ili nominalno neslobodni, ali su svi podjednako obrađivali zemljišne čestice 
koje nisu bile njihovo vlasništvo, a svome su gospodaru bili dužni davati dio uroda koji se 
kretao od polovice do tri četvrtine svih plodina. Usto su još morali kulučiti na vlasteoskom 
rezervatu, davati radnu snagu u korist države i jednu desetinu uroda državnoj vlasti. 

Na taj način, glavnina obrađivačkog stanovništva na velikim zemljopo-sjedima u islamskoj 
Španjolskoj nalazila se u dažbinskoj a ne osobnoj neslobodnoj podložnosti državi, kalifu ili 
veleposjedniku zemlje. 

Robova je i u islamskoj Španjolskoj bilo mnogo, ali oni uglavnom nisu bili uposleni u 
poljoprivredi. Broj robova redovito se popunjavao ili poveća- 

vao ratovima protiv kršćanskih država na sjeveru ili kupovinom bijeloga i crnog robija što su 
ga iz Evrope i Afrike dobavljali specijalizirani trgovci. Tijekom vremena izgradili su se 
određeni tipovi u karijeri tih robova. Muškarci su mogli biti posluga na dvorovima, čuvari 
harema ako su bili eunusi, te vojnici kalifove garde ili uopće vojnici u državnoj vojsci. Kako 
su krčenjima i melioracijom sve nove površine privođene obradbi, a obrađivačke je radne 
snage na zemlji nedostajalo, i država i veleposjednici su dio svojih robova naseljavali na 
parcele svojih imanja, čime su se oni brzo izjednačivali s ostalim seljaštvom nerobovskog 
podrijetla. Žensko roblje znatnim je dijelom ulazilo u hareme i time stjecalo mogućnost da se 
putem materinstva socijalno uzdiže čak i do najviših položaja kakav su stjecale majke vladara 
i različitih odličnika, usprkos svome neslobodnom podrijetlu. 

to bili oslobođeni robovi koji su nakon svoga oslobođenja zadržavali određene obaveze prema 
svome bivšem gospodaru i uživali njegovu zaštitu i s vremenom postajali članovima plemena 
kome je pripadao njihov prvobitni gospodar. 

Kršćansko stanovništvo pod vlašću islama mozarabi isprva se, usprkos povremenim 
pobunama i ustancima, nastojalo prilagoditi nastaloj situaciji. Ali od druge polovice IX. st. 
može se pratiti sve češće iseljavanje mozaraba na područje kršćanskih država na sjeveru. 
Isprva su to bili prvenstveno redovnici i druge crkvene ličnosti kojima je život pod 
muslimanskom vlašću postao neizdržljiv, a zatim im se sve češće pridruživalo i seljaštvo. To 
spontano izbjeglištvo potpomagala je i inicijativa kršćanskih vladara koji su željeli da poslije 
mnogih pustošenja ponovo nasele područja pod svojom vlašću. Prelaskom mozaraba na 
sjeverna područja, onamo su prenošeni mnogi arapski utjecaji u pogledu običaja, nošnje i 
jezika, pripremajući time buduću prilagodbu uvjetima što će ih kršćanska rekonkvista zateći 
na oslobođenim dijelovima Poluotoka. 

Na područjima pod islamskom vlašću mozarabi su radi odmjeravanja njihovih poreskih 
obaveza zemljarine i glavarine morali u svakom upravnom okružju biti organizirani u 
zajednice ili općine kojima je na čelu bio birani comes, odgovoran za ubiranje poreza, pa je u 
tu svrhu imao i svoj izvršni personal. 

Među mozarabima postojale su određene socijalne razlike. Bilo je potomaka vizigotske 
aristokracije koja je imala stanovite, smanjene zemljopo-sjede i nekretnine u gradu, ili je čak 
vršila neke funkcije u upravnom aparatu. Većina je međutim bila nižega društvenog i imovnog 
stanja. Izuzetan i u materijalnom pogledu osjetno povoljniji položaj imao je kršćanski 
svjetovni i redovnički kler, iako mu nikakva imovinska ni idejna ekspanzija nije bila 
dopuštena. 

U šarolikom etničkom i društvenom mozaiku islamske Španjolske najbogatiji su svojom 
raznovrsnošću bili gradovi. Osim odličnika iz najuglednijih slojeva društva koji su stolovali u 


gradskim središtima, naročito u prijestolnici, u urbanim su se naseljima okupljali pripadnici 
svih narodnosti i društvenih kategorija. Veoma brojna, i u svojoj cjelini ekonomski jaka bila je 
srednja klasa građanstva. To su većinom bili trgovci i novčari, imućni obrtnici koji su se 
postepeno uzdizali na društvenoj ljestvici u skladu s rastom svoga blagostanja. Znatnim 
dijelom pripadali su skupini islamiziranih kršćana, a posvuda u gradovima bilo je u slobodnim 
zanimanjima i mnogo 

Židova. Ali srednji sloj građanstva u cjelini nije se uspio pravno konstituirati i nije stekao 
nikakve specifične povlastice koje bi definirale oblike i domašaj njegova utjecaja u 
društvenom i političkom poretku. 

Gradski puk u širokom smislu toga pojma obuhvaćao je male obrtnike, sitne trgovce i 
najamnu radnu snagu. To je stanovništvo živjelo na rubu bijede ili zaista u bijedi, a sastojalo 
se od Berbera, muvalada, mozaraba, Židova i oslobođenika. Ono je gotovo neprekidno bilo u 
uzburkanom stanju nezadovoljstva sa svojim životnim uvjetima, pripravno na pobune, 
izloženo utjecaju demagoga, sklono naglim izlivima ogorčenja i primorano na okrutnu borbu 
za održanje. Zbog uvijek mogućih ispada, pobuna, pljačkaških naleta i kriminala gradske 
sirotinje vlasti su žestokim mjerama i bezobzirnom suro-vošću nastojale održavati disciplinu i 
poredak u gradovima, naročito u Kor-dovi, gdje su ustanci pučana bili kadri dovesti u pitanje 
čak i državni poredak. 

Oblici privredne djelatnosti 

Temeljna grana proizvodnje u islamskoj Španjolskoj bila je zemljoradnja. Njezini oblici 
uvelike su ovisili o prirodnim uvjetima. Svega jedna trećina Poluotoka bila je opskrbljena 
dovoljnom količinom vlage, dok su preostale dvije trećine oskudijevale vodom ili su čak u 
znatnoj mjeri bile sušne. Zbog toga je poljoprivreda, osim u izrazito plodnim predjelima, 
mogla uspijevati samo uz znatne radne napore oko tegobnog uzoravanja suhog tla, stalnog 
natapanja, gnojidbe i borbe s nametnicima i štetočinama. 

U područjima gdje je bilo izobilno vlage ili gdje je bilo moguće umjetno natapanje intenzivno 
se uzgajalo povrće i različite suptropske pa čak i tropske prehrambene biljke, po sistemu 
vrtlarskih i voćarskih farmi. U sušnijim predjelima uspijevale su žitarice, mahunarke, loza i 
masline. Na velikim i srednjim zemljoposjedima takvih zona vlasnici su zemlju koju nije na 
obradbi držalo zavisno seljaštvo prepuštali kolonima uz napolicu, pri čemu je obradi vač 
snosio sve troškove obradbe i vršio je svojim stočnim i radnim inventarom. 

U cjelini, žitarska je proizvodnja bila nedovoljna za potrebe stanovništva, pa je Španjolska i u 
najboljim godinama morala uvoziti žito iz Sjeverne Afrike. Suprotno tome, ona je izobilno 
proizvodila maslinovo ulje, pa ga je gotovo uvijek pretjecalo za izvoz. Otprilike isti dijelovi 
Poluotoka gdje su uspijevale masline bili su pogodni i za uzgoj vinove loze. Premda je islam 
zabranjivao potrošnju vina, kroničari svjedoče da se vino pilo u svim društvenim slojevima, 
bez obzira na vjersku pripadnost. Ali uvelike je bila rasprostranjena i neposredna potrošnja 
grožđa a i suhih grožđica. 

Navodnjavanje tla u Španjolskoj imalo je davnu tradiciju još iz rimskih i vizigotskih vremena, 
a njegovi oblici zavisili su o prirodnim okolnostima. Od ušća rijeke Ebro do rta Nao svako je 
obrađeno zemljište imalo pravo da iz rijeka i potoka izdubenim jarcima dovodi vodu za svoje 
potrebe. U dolinama velikih rijeka voda se prenosila do njive različitim napravama: đer-mama 
"rode" ili hattare ili hidrauličkim kotačima na vodeni pogon norije ili pak elevatorskim 
kotačima koje je pokretala stočna radna snaga. U unutrašnjosti mediteranskog primorskog 
pojasa voda se iz rijeka i potoka puštala u žitna polja tri ili četiri puta godišnje što je bilo 
dovoljno za bogat urod. 

Svagdje gdje je dovod vode bio obilan uspijevale su dvije ili čak tri berbe godišnje 
smjenjivanjem kultura: žitarica, mahunarki i drugog povrća. U području Valencije bilo je 


moguće uzgajati čak i rižu, a u zaklonu pod Gra-nadskim gorjem uspijevale su banane i 
šećerna trska. U mnogim oblastima bilo je izobila voćki: jabuka, krušaka, trešnji, badema, 
limuna, naranača i mandarinki, te usto tekstilnih biljki, lana, pamuka, a i dudovih stabala za 
uzgoj svilca. 

Stočarstvo je zavisilo o postojanju pašnjaka. Goveda su za muslimane bila samo radna stoka 
jer se nisu hranili njihovim mesom. Isto tako, svinje su uzgajali samo kršćani. Naprotiv, 
sveukupno je agrarno stanovništvo gajilo mnogo ovaca i koza, a u prehrani stanovništva svih 
društvenih slojeva veliku je ulogu imao ulov ribe. 

Pirenejski je poluotok od davnina imao prirodne uvjete za razvitak rudarstva. Dobivalo se 
zlato, srebro, živa, željezo, bakar, cink, kositar, mramor, sol i određene vrste dragog kamenja. 
Tradicija jake urbanizacije, koja nije iščezla ni u vizigotsko doba, veoma se razvila pod 
utjecajem naseljavanja arapskih rentijera i vlastodržaca u gradove. Oni su tako postajali 
veoma jaka potrošačka središta i time poticali obrtničku djelatnost i dopremu robe iz bližih i 
daljih proizvođački izvora. 

Već u IX. st. u Kordovi i drugdje obrtnici i trgovci su se udruživali u korporacije sinf koje su 
okupljale iste profesionalne struke i birale svoga prvaka amina da ih predstavlja u kontaktima 
s organima vlasti. Ali uloga sinf ova nije imala onu reglementacionu ulogu kakvu su kasnije 
imali zapadnoevropski cehovi. U načelu, svaki je obrtnik temeljio svoju proizvodnju na 
vlastitoj investiciji kapitala i u načelu nije bio ograničen propisanim brojem uposlene radne 
snage i dometom u plasiranju svojih proizvoda. U složenijim obrtničkim djelatnostima tekstil, 
željezarstvo bilo je i udruživanja na temelju podjele rada, sjedinjavanja uloženog kapitala i 
zajedničkog istupanja na tržištu. 

Neki su obrti u islamskoj Španjolskoj imali osebujne oblike. Tako pekari nisu sami mijesili 
tijesto nego su samo primali prijesne hljebove iz domaćinstava i pekli ih, pri čemu su, kao 
naplatu za svoj rad, smjeli zadržati utvrđeni dio spečenih hljebova i zatim ih prodavati. Mesari 
su prodavali najčešće ovčje i kozje meso, rjeđe govedsko, a svinjsko nikada. Obućarstvo je 
proizvodilo i cipele, ali i veoma mnogo sandala i papuča od pluta i sukna. Obradba kože 
dosegla je najvišu razinu pri izradi sedala, ormi, pojaseva, torbi i slično. U tkalaštvu se osim 
vune i lana za izradu odjeće, rublja i posteljine, mnogo upotrebljavalo liko i vlati palmina 
lišća u proizvodnji prosti-rača, hasura, nadstrešnica, košarica, ribarskih vrša i si. Lončarstvo je 
osim glinene robe proizvodilo staklene a od sredine IX. st. i kristalne posude otkako je 
kordovski majstor Abbas ibn Firnas otkrio tajnu proizvodnje kristala. Izuzetno je bila 
razvijena proizvodnja raskošnih tkanina, zlatnih bro-kata, vela, u zlatarstvu i draguljarstvu 
obradba plemenitih metala, u rezbarstvu djelanje bjelokosti i tvrdoga drva, ukrašavanje kože i 
tkanina biser-jem i sedefom. 

Bogata i raznovrsna obrtnička proizvodnja iznosila je svoje izrađevine na lokalno tržište, u 
udaljenije gradove Kalifata a i u međunarodnu razmjenu, kao što je i svako razvijenije tržište 
prodavalo obilje importa. 

Svaki je grad imao posebno tržište ili trgovinsku četvrt grada suk koja se sastojala od mnoštva 
uličica, a svaka je takva ulica bila rezervirana za 

39 Srednjovjekovno doba povijesnog razvitka 

dućane i radionice jedne određene struke. Poseban dio suka bio je određen za bazare s 
raskošnom robom. Prodavači su bili ili sami obrtnici-dućandžije, u svojim ćepencima, ili pak 
sitni preprodavači koji su robu kupovali od gro-sista i zatim je u svojim trgovinama, na svoj 
rizik, raspačavali na malo. Veliki grosisti-uvoznici imali su u velikim gradovima zasebna 
skladišta, fun-duke, koji su im ujedno služili i kao gostinjac pri boravcima radi poslovanja u 
tom gradu. Poseban je ogranak trgovine bilo prodavanje crnoga 1 bijelog robija, na zasebnim 
tržnicama. Pri prodaji roba morala se kupcu uručivati i službeno potvrđena svjedodžba o 
njegovim kvalitetama i zdravstvenom stanju. Kod robinja osobito se, uz tjelesnu ljepotu, 


cijenila vještina u pjevanju, svirci i plesu. Kod muškaraca bila su na cijeni obrtnička i 
umjetnička znanja, nadarenost za pjesništvo, glazbu, jezikoslovlje, poznavanje medicine i 
prirodnih znanosti. 

Sve do prve polovice IX. st. nije bilo vlastitoga novca islamske Španjolske. Počevši od 928. 
Abd al-Rahman II. počeo je kovati vlastite srebrne dir-heme i zlatne dinare. Otada je 
hispanski novac kolao usporedo sa sjeverno-afričkim, bagdadskim i bizantskim monetama, ali 
se faktična vrijednost metalnoga novca pri svakome poslu neizostavno utvrđivala vaganjem. 
Razvijena trgovina morala je raspolagati dobrim putevima i organizacijom putovanja. Trgovci 
su mogli otpremati robu ili vlastitom karavanom tovarnih životinja ili su povjeravali svoje 
terete specijaliziranim poduzetnicima, na temelju detaljno sastavljenih ugovora. 

Ceste kojima su se trgovci služili bile su uglavnom iste što ih je vizigot-sko i islamsko doba 
baštinilo od rimske epohe. Budući da nije bilo radikalnih opravki puteva, njihova je 
prohodnost bila mala, a dnevne etape nisu premašivale tridesetak kilometara. Na kraju svake 
etape podizani su stoga konaci za putnike i stoku. Duž cesta bilo je i mnogo samostana koji su 
primali i opskrbljivali putnike bez obzira na njihovu vjersku i etničku pripadnost. 

Posebnu kategoriju prometa činila je plovidba. Čini se da je prvi pod-strek za izgradnju 
vlastite flote dala potreba obrane od normanskih napada. S razvitkom prekomorske trgovine 
brodovlje je postajalo sve brojnije, pretvaralo se u trgovačku flotu i omogućavalo pomorsko 
transportno poduzetništvo. 

8. POLITIČKA ORGANIZACIJA 

Uz kalifa, koji je bio apsolutni monarh i vrhovni vjerski poglavar, najviša funkcija u državnoj 
upravi bio je hadžib, ekvivalent vezira na abbasid-skom dvoru. On je bio poglavar središnje i 
provincijske uprave i kalifov zamjenik na vrhovnoj vojnoj komandi. Kao upravnik javne 
sigurnosti, imao je svoju špijunsku i obavještajnu službu. Svakodnevno je bio dužan podnositi 
kalifu izvještaj o zbivanjima i problemima. 

Ponekad položaj hadžiba nije bio popunjen, nego su postojali samo resorni ministri, veziri za 
pojedinačne ogranke upravne vlasti. 

Sveukupni činovnički aparat bio je golem, kompliciran i spor. Rekru-tirao se kalifovom 
odlukom i izborom, a isto je tako njegovom nesputanom odlukom svaki službenik mogao biti 
uklonjen. 

Sve su središnje državne službe bile koncentrirane u kalifovoj palači ili, kasnije, u palači 
Amirida. Kalif Abd al-Rahman III. ustanovio je četiri glavna nadleštva: za veze s upravom 
provincija, za veze s pograničnom i priobalnom obranom, za nadzor nad izvršavanjem 
kalifovih odluka te za žalbe, molbe i pritužbe. Osim toga kalif je imao osobnog sekretara koji 
je zapisivao njegove odluke i sprovodio ih nadleštvima na izvršenje. 

U svrhu dostavljanja vijesti u državno središte i radi otpreme kalifovih naređenja postojala je 
redovna poštanska i kurirska služba. U upotrebi su bili i golubovi-listonoše, a i svjetlosna 
signalizacija za dojavu opasnosti. 

Upravljanje državnom i kalifovom imovinom bilo je povjereno posebnim rizničarima, a 
riznice kalifova i državna bile su čuvane u vladarskoj palači. 

Najveći dio državnih prihoda pritjecao je od ubiranja vazalskih danaka, od izravnih i 
neizravnih poreza. U cjelini, ti su prihodi za Abd al-Rahmana III. dosegli deset puta veći iznos 
nego što su ga godišnje imali početkom VIII. st. i zatim su se na toj razini zadržali sve do 
vremena rasula nakon obaran ja diktature Amirida. Za vrijeme Abd al-Rahmana III. u 
državnoj je riznici bilo tezaurirano blaga u vrijednosti od oko 4 jednogodišnja prihoda tj. od 
dvadesetak milijuna zlatnih dinara. 

Od poreskih dažbina stanovništva, desetina od sveukupne pokretne imovine što su je plaćali 
svi muslimani ušur trajno je ostala naturalno davanje. Nju je kod nemuslimana zamjenjivala 
glavarina džizija, ali njezin iznos nije bio čvrsto fiksiran desetinskim procentom od uroda, 


priploda i poslovne dobiti. Zemljarinski porez harač bio je vezan uza zemlju, pa se ubirao od 
posjeda bez obzira na vjersku pripadnost njezina gospodara. Počevši od IX. st. on se plaćao u 
novcu. 

Osim tradicionalnih, redovnih poreza, vlasti su nametale i izvanredne, prigodne ili stalne, koji 
su svojim iznosom zavisili od prođe na sukovima, prometa na putevima, u lukama i si. Takvi 
su porezi većinom davani u najam koncesionarima uz utvrđeni globalni iznos, a faktično 
utjerivanje dažbina prepušteno je njihovoj inicijativi. 

Poreski prihod od harača država je dijelila na tri dijela: trećina je bila namijenjena za potrebe 
vojske, trećina za izuzetne državne troškove a trećina je ulazila u državnu riznicu. 

Privatna kalifova riznica nikad se nije stopila s državnom, premda je i ova stajala kalifu na 
raspolaganju bez ikakvih ograničenja. Svojom privatnom imovinom kalif je uzdržavao svoje 
kućanstvo, sluge i privatnu gardu, isplaćivao redovne dohotke članovima svoje obitelji, 
pomagao pjesnike, umjetnike i vjerske ustanove. 

Upravljanje pokrajinama zadržalo je staru teritorijalnu podjelu, pa su te provincije kure 
odgovarale opsegu nekadašnjih vizigotskih grofovija. Svaka je od njih imala svoj glavni grad 
u kom je stolovao njezin upravnik valija koga je dekretom postavljao kalif. Pogranične oblasti 
thugur imale su vojnu i civilnu vlast združenu u rukama vojnog zapovjednika koga je također 
imenovao kalif. U njima je duž granica i na važnim strateškim položajima posvuda bilo 
tvrđava i zamkova sa stalnom vojnom posadom. Vojnici tih posada dobivali su u okolici 
zamka zemljišne čestice na obradbu, a pod 

zaštitom tih utvrđenih uporišta razvijala su se predgrađa i pretvarala u zametke novih urbanih 
naselja. 

Kalifova vojska sastojala se od redovne vojske, od plaćenika i dobrovoljaca. U načelu, svaki 
je musliman bio vojni obvezanik, ali se ta dužnost s vremenom pretvorila u redovni otkupni 
porez umjesto efektivne ratne dužnosti. Naprotiv, potomci sirijskih džundija morali su se na 
kalifov poziv odazivati na vojnu službu bez ikakve posebne nagrade osim sudjelovanja u 
ratnom plijenu, jer su za svoju ratničku službu dobili vojnička lena ikta 

ili mukata. 

Plaćenička vojska počela se uvoditi od prijelaza VIII. u IX. st. Isprva je ona služila samo kao 
gardijski korpus, ali se veoma brzo pretvorila u jezgru državnih oružanih snaga. Bila je 
redovno dobro uvježbana i imala je profesionalni oficirski kadar. 

Osim regularne vojske postojali su i dobrovoljački odredi pri svakom ratu protiv "nevjernika". 
Takve čete vršile su najteže ali i najkrvavije ratničke čine, poticane na to vjerskim fanatizmom 
a i pljačkom koja im je bila jedina nagrada. 

Za vrijeme diktature Amirida bila je izvršena dalekosežna berberizacija vojske, na račun 
arapske aristokracije i sakaliba, što je uvelike pridonijelo etničkom udjelu Berbera u sastavu 
muslimanskog stanovništva na Poluotoku. Sveukupni broj ratnika dosezao je u doba Abd al- 
Rahmana maksimalno do 100.000 ljudi, a ta je vojska pretežno bila konjanička. Od kraja X. 
st. borbeni su sastavi bili isključivo konjanički, a pješaci su bili samo pomoćni i poslužni dio 
vojnog kontingenta. 

Vojni pothvati protiv kršćanskih područja na sjeveru Poluotoka vodili su se bez izuzetaka 
gotovo svake godine. Pa ipak, premda je premoć kalifata sve do sloma diktature Amirida bila 
očita, do konačne likvidacije kršćanskih država nije došlo nikada. Uzroci tome mogli su biti 
raznovrsni: otpornost kršćanskih boraca i njihov oslonac na zapadnoevropske kršćanske 
zemlje, česti unutrašnji razdori u kalifatu i brojni angažmani u zbivanjima u Sjevernoj Africi. 
Ali ni stvarni efekt neprekidnog ratovanja nije bio bez utjecaja. Mnogi uzastopni udarci 
muslimanske vojske nametali su kršćanima obavezu da priznaju nominalno vrhovništvo 
kalifata, a to se ostvarivalo slanjem redovnoga danka 1 bogatih darova na kalif ov dvor. Usto 
je svaka uspješna akcija donosila obilan plijen u materijalnim dobrima i zarobljenom ljudstvu. 


Sve je to kršćanska područja pretvaralo u zemlje koje su u neku ruku radile za korist 
muslimanskih napadača 1 u tome bile trajan izvor za povećanje blagostanja na islamskom 
jugu. Usto, rat protiv kršćana udovoljavao je i vjerskim propisima i mentalnoj potrebi za 
svetim ratom što ga je Kuran nametao svim muslimanima kao trajnu obavezu, utoliko 
ugodniju što je najčešće bila i unosna. 

9. VJERSKI I INTELEKTUALNI ŽIVOT ISLAMSKE ŠPANJOLSKE DO KRAJA XI. ST. 
Dok je na Istoku islamski život u IX. i X. st. vrvio najraznovrsnijim vjerskim i vjersko- 
filozofskim pokretima, među kojima je bio nemalen broj onih koji su znatno odudarali od 
službenog pravovjerja, u islamskoj Španjolskoj vladalo je strogo poštivanje pravovjernosti. 
Omejadska restauracija je i nikla, uostalom, u opoziciji protiv Abbasida koji su smatrani 
protivnicima sirijsko-omejadskog arapskog tradicionalizma i konzervativizma. Još za vrijeme 
emirata vođena je u Španjolskoj žestoka borba protiv hari-džita, a s proglašenjem kalifata, u 
doba Abd al-Rahmana III., sunitsko se pravovjerje učvrstilo još više, ne samo u opreci s 
Abbasidima, nego i zbog neprijateljstva prema radikalnom, ismaelitskom šiitizmu fatimidske 
dinastije u Sjevernoj Africi 1, kasnije, u Egiptu. Takav isti ortodoksni sunitizam zastupali su i 
diktatori iz kuće Amirida, pa je španjolska muslimanska država zaista bila izuzetno područje 
islama u kome je gotovo 350 godina pravovjernost ostala neuzdrmana. U tome smislu je 
islamizam muslimanske Španjolske ostao sve do druge polovice XI. st. izrazito konzervativan 
i čak arhaičan u usporedbi s mnogim inovacijama koje su preplavljivale istočne islamske 
zemlje pod utjecajem snažnih, starijih, predislamskih orijentalnih kultura. Žestinu kojom se u 
Španjolskoj čuvalo taj arhaizam treba objašnjavati opasnošću od berberskog haridžitizma, 
fatimidskog ismaelitizma, perzijsko-irač-kog šiitizma, ali također i postojanjem kršćanskih 
država na sjeveru Poluotoka i s onu stranu Pirenejskog gorja, kao i prisutnošću snažnih 
kršćanskih i židovskih vjerskih zajednica na tlu same muslimanske države u Španjolskoj. 
Zbog svih tih razloga vjerska revnjivost španjolskih muslimana javljala se u njihovoj svijesti 
spontano, kao element borbe za održanje, snažan u svim društvenim razredima, od siromašnih 
do aristokracije. Na takvoj osnovi španjolski su muslimani revnosno ispunjavali svoje vjerske 
dužnosti i budno bdjeli nad održavanjem svih tradicija i čuvanjem uvriježenog načina života. 
Te pobožne naklonosti uvelike su pomagali tumači i znalci kuranskih vjerskih zasada i sunne 
fakihi. Iako islam nije bio organiziran kao crkva, ti su učenjaci islama uživali autoritet i bili 
tumači vjere. Oni su utjecali na dvor i vladare, na sudstvo i školstvo, trudeći se uporno da 
upravljaju svijestima i savjestima u smislu malikitske sunitske ortodoksije, razotkrivajući 
svako skretanje ili svaku pojavu indiferentnosti prema vjeri i vjerskim zakonima. 

U prvih nekoliko desetljeća nakon muslimanskog osvojenja Pirenejskog poluotoka prelaženja 
kršćana na islam bila su mnogobrojna, naročito kod imućnijih staleža. Ali od sredine VIII. st. 
ona postaju rjeđa. Otad tek poneki kršćanin ili Židov, naveden posebnim okolnostima ili 
osobnim interesima, prelazi na islam, premda je i dalje pristupanje muslimanskoj zajednici 
bilo lako 1 primano s blagonaklonošću. Ali, čini se da je mogućnost islamske ekspanzije 
dosegla svoje skrajnje granice i privukla sve one elemente koje je bilo moguće pridobiti ili 
slomiti. Svi preostali čvrsto su se držali svoga kršćanstva ili židovstva, u koje režim nije želio 
dirati spomoću sile. 

Naprotiv, svako odmetništvo od islama vlast je nemilosrdno kažnjavala najtežim kaznama. 
Isto tako, smrtna je kazna neizostavno čekala svakog kr- 

Unutrašnjost Velike džamije u Kordovi. 2. pol. X. st. 
šćanina ili Zidova koji bi nedoličnim riječima javno vrijeđao ili omalovažavao islamsku vjeru 
ili njezina Proroka. 


Svi su španjolski muslimani, kao i drugdje u islamskom svijetu, bili dužni javno priznavati 
svoju vjeroispovijest, obavljati pet redovitih dnevnih molitava, održavati propisane postove, 
bar jednom u životu otići na hodočašće hadžiluk u Meku i angažirati se u svetom ratu. 
Sudjelovanje u obredima, posvuda na jednak način i, čak, u isto vrijeme, stvaralo je u svijesti 
svih muslimana snažno uvjerenje o njihovu jedinstvu. Mnogi obredi i sudjelovanje u njima 
održavalo je trajnu vezu islamske vjerske svijesti s kuranskim vjerskim tekstovima, s 
njegovim tumačenjima i praktičnom primjenom u životu. Budući da je Kuran bio ne samo 
objava vjerskih istina nego i zbirka propisa o čovjekovu ponašanju u društvenoj zajednici, o 
njegovu odnosu prema vjeri i državi, na Kuranskoj se osnovi izgradila normativna vjersko-et- 
ička i pravno-povijesna znanost fikh koja je trebala da djeluje kao pro-pisnik za oblikovanje 
sveukupnoga poretka i političkih odnosa u muslimanskom društvu i državi. 

Od različitih varijanti fikha koje su se izgradile na islamskom Istoku, muslimanska je 
Španjolska suzbila pokušaje prodora i šafiizma i zahirizma pa je nastojanjem vlasti ostala 
vjerna malikitskoj interpretaciji pravno-politič-kog 1 vjersko-etičkog sustava. No španjolski je 
malikizam proživio vlastitu 

evoluciju. Njegovi su pristalice ubrzo napustili svako vlastito proučavanje kuranskih tekstova 
i hadisa, pa su se ograničavali samo na preuzimanje gotovih stanovišta iz malikitskih 
priručnika. Takvo napuštanje svakoga osobnog razmišljanja vodilo je neplodnom i krutom 
dogmatizmu. Malikitski su učenjaci čak obrazovali čvrstu, među sobom povezanu korporaciju 
koja je autoritativno i uporno branila svoj duhovni monopol. 

Takva je okamenjenost naziranja s vremenom pobuđivala negodovanja i pripremala 
raspoloženja za obračun s ukočenom i monopolističkom pra-vovjernošću malikizma. 

Prvi snažniji prodor opozicionih naziranja postigla je u Španjolskoj mu-tazilitska sekta, 
nastala u prvoj polovici VIII. st. u Iraku, koja je smatrala da je Allah apsolutno božansko biće 
koje ne posjeduje nikakvih atributa koje bi ljudski um bio kadar zamisliti i tvrdila da čovjek 
ima slobodnu volju i stoga se svojom krivicom opredjeljuje za zlo, pa samim takvim činom 
nužno gubi svojstvo pravog vjernika. Takva snažna orijentacija na obavezu vlastitog 
rasuđivanja o dobru i zlu i radikalna osuda negativnog izbora bila je povod za formulaciju 
načela po kome svi pravovjerni tj. neporočni muslimani imaju pravo i dužnost da se s oružjem 
u ruci pobune protiv vladara ili imama koji vlada ili živi nepravedno. 

Mutazilizam je počeo prodirati u Španjolsku u 2. polovici IX. st. u obliku što mu ga je dao 
irački fakih znalac fikha Al-Nazzam, koji je usvojio i neka dualistička shvaćanja, prije svega 
da je bog, kao netvarno biće, izvor dobra, a da je čovjek svojom slobodnom voljom, koja nije 
nužno vezana uz dobro, neizbježiv izvor zla. Od grčke filozofije preuzeo je shvaćanje da je 
materija beskonačno djeljiva, a poricao je opravdanost vjere u čuda što ih je navodno činio 
Muhamed. 

Među kordovanskim mutazilitima, u drugoj je polovici IX. st. Abd al-Ala ibn Vahb čak 
poricao besmrtnost duše. Slična je shvaćanja širio i Halil al-Ghatla. Za života ga nisu 
otvoreno progonili, ali poslije njegove smrti kor-dovski su pravoznanci na lomači spalili sve 
njegove knjige. U drugoj polovici X. st. mutazilizam je u Španjolskoj počeo iščezavati 
ostavivši u tamošnjoj duhovnoj klimi samo svoje ime kao opći naziv za sve one koji su se 
protivili ukočenom pravovjerju i zagovarali slobodu ljudskog duha. 

Na mjesto mutazilitske opozicije, u širem i puku bližem opsegu, u X. se stoljeću počelo 
rasprostranjivati pristajanje uz mistiku i asketizam. Svi oni koji se nisu htjeli pokoriti 
ispraznostima vjersko-pravnog i obrednog formalizma i koji su željeli prosvjedovati protiv 
raskošnog života bogatih muslimana, povlačili su se u pustinjaštvo, pa su ondje askezom 
stjecali nadaleko proširen ugled. Uskoro su se u islamskoj Španjolskoj stali pojavljivati i as- 
keti-lutalice koji su dolazili čak iz dalekih, istočnih zemalja islama, pa su uvelike pridonosili 
sve većem vrijenju ideja i nazora u vremenu koje je prethodilo slomu kordovskog kalifata. 


Jedan od španjolskih asketa, Muhamed ibn Abd Allah ibn Masara, živio je u brdima nedaleko 
od Kordove, pa je ondje, pod utjecajem novoplatoničke filozofije, naučavao specifični oblik 
panteizma s jakim primjesama gnosticizma, iz koga je preuzeo vjeru da se ljudska duša poslije 
uzastopnih boravaka u zarobljeništvu materijalnog svijeta najzad pročišćava i konačno vraća 
svome duhovnom ishodištu. Poslije Masarine smrti, vlasti su poduzele teške progone njegovih 
učenika i vršile spaljivanja njegovih djela. Usprkos tome, 

masarizam je postao zametkom prvih napora spekulativne filozofije i osebujnog vjersko- 
filozofskog misticizma koji je od kraja XI. st. postao jednim od bitnih obilježja duhovnog 
života u islamskoj Španjolskoj. 

Dodiri s istočnim islamskim zemljama presađivali su na tlo Pirenejskog poluotoka osim 
versko-pravnih učenja i mnoga druga intelektualna dobra što ih je islam preuzeo i asimilirao u 
zemljama starijih civilizacija koje je bio zaposjeo. 

Pod utjecajem takvih upliva u Španjolskoj se razvijao i književni život. Najprije su putnici 
koji su odlazili na Istok ili pak doseljenici s Istoka na Pirenejski poluotok sa sobom donosili 
djela istočnjačkih autora, pa su se ona u Španjolskoj prepisivala, čitala i komentirala, a zatim 
su se počeli pojavljivati i originalni stvaraoci. Jedan od prvih među njima, Ibn Abd Rabbihi, 
pisao je na prijelazu IX. u X. st. panegirike kordovskoj vladalačkoj kući, a bio je i autor 
jednoga enciklopedijskog djela o tadašnjim znanjima i umijećima. 

Znatan je utjecaj na razvitak kulture u islamskoj španjolskoj imao kalij Al-Hakam, sin Abd al- 
Rahmana III., kao mecena, poznavalac znanstvenih i književnih disciplina, pisac komentara 
znanstvenim djelima slavnih autora, a i sakupljač knjiga i rukopisa kroničari navode da je 
njegova dvorska knjižnica sadržavala čak 400.000 svezaka. Njegova blagonaklonost prema 
kulturi privukla je u Kordovu brojne istaknute ličnosti. Tako su na njegovu dvoru živjeli 
istaknuti jezikoslovac Abu Ali al-Kali, podrijetlom Armenac, zatim pjesnik Al-Muhammad, iz 
Bagdada, povjesničar Al-Kušani iz Kairuana, 1 drugi. Al-Hakamova knjižnica nije bila samo 
čitaonica, nego i radionica u kojoj su se neprestano prepisivale knjige koje su u njoj 
nedostajale ili izrađivali duplikati, sastavljali katalozi 1 repertoriji s kratkim sadržajem 
pohranjenih djela. U toj sredini započelo je okupljanje učenjaka, pjesnika i umjetnika, pa su se 
prvi veliki rezultati takvih okolnosti pojavili u prvoj polovici XI. st., doduše već nakon pada 
Kordovskog kalifata, ali neosporno kao plod poticaja koji su u njegovu vremenu nastali. 

Rad na historiografiji postigao je prve svoje znatne uspjehe već i ranije. Vremenski, na čelu 
niza španjolskih istaknutih historičara stoji Al-Razi, podrijetlom Perzijanac. On je prikupljao 
podatke od najstarijih ljudi o islamskoj epohi španjolske povijesti, pa je tu dokumentaciju 
sredio u obliku jedne narativne povijesti islamske Španije. I njegov sin Isa bio je povjesničar 
velikih kvaliteta, ali se njegovo djelo sačuvalo samo u kasnijim navodima kod drugih 
historičara. Među njima, Ibn Haijan, s prijelaza X. u XI. st., u svom djelu "Muktabis", koje 
prikazuje povijest Španjolske od kraja VIII. do kraja X. st., navodi, osim Ise al-Razija još i niz 
drugih povijesnih pisaca kojih su se djela izgubila. 

Said ibn Ahmad je u XI. st. napisao djelo "Kategorije naroda" koje je prva povijest 
znanstvenoga rada što je napisana u islamskim zemljama. Prema podacima toga djela čini se 
da su se medicinom u doba omejadskog kalifata u Španjolskoj najviše bavili došljaci s 
islamskog Istoka, zatim Židovi i kršćani, a mnogo manje španjolski Arapi. Među njima velik 
je autoritet bio Junus al-Harrani, osobni liječnik Abd al-Rahmana II., a Saidovo djelo nabraja 
još i niz drugih liječnika, kirurga i okulista koji su izučili struku na Istoku i stekli ugled vrsnih 
praktičara u Španjolskoj. Od kršćana ističe se naročito Halid ibn Ruman, a od Židova slavni 
liječnik i medicinski pisac Hasdai ibn Šoprut. 

Kupola nad dvoranom pred mihrabom u Velikoj džamiji u Kordovi. 2. pol. X. st. 


Na razvitak medicine u Španjolskoj velik je utjecaj imalo djelo "Materia medica" što ga je u I. 
Rahmanu III. poslao car Konstantin Porfi-rogenet, a španjolski su ga liječnici preveli na 
arapski. Otada je farmakologija počela vidno napredovati, pa su nastajala nova djela iz 
farmakognozije i farmakoterapije. Među medicinskim piscima osobito je bio istaknut Al- 
Zahravi u. 1013, autor opširne medicinske enciklopedije koja je kasnije prevedena na 
hebrejski, provansalski i latinski. 

Pod zaštitom kalifa Al-Hakama II. uvelike su se razvijale matematika i astronomija, najprije 
prijevodima i preradama slavnih djela grčke znanosti, a zatim i originalnim spisima. 

U okviru kulturnih djelatnosti koje se javljaju kao priprema najviših dostignuća islamske 
Španjolske u idućim stoljećima određeno mjesto imaju i likovne umjetnosti omejadske epohe, 
iako njihov faktični domet nije moguće pouzdano odrediti jer se većina spomenika nije 
sačuvala. Naročito to važi za Abd al-Rahmanovu kalifsku palaču Madinat al-Zahra i Abu 
Amirovu palaču Madinat al-Zahira, koje su potpuno uništene u revoluciji iz 1031. Ali potpuno 
sačuvana velika kordovska džamija, iako je u XVI. st. ponovo pri- 

lagođavana kršćanskom kultu, daje dovoljno elemenata za utvrđivanje nekih bitnih obilježja 
španjolske muslimanske arhitekture u doba kalifata. Cio njen prostor bio je stupovima 
podijeljen na 19 uzdužnih i 35 poprečnih lađa. Većina tih više od tisuću stupova bili su 
kasnoantički stupovi, s korintskim ili kompozitnim kapitelima na kojima počivaju 
"romanički" lukovi od kamenova naslaganih naizmjenično u dvije boje. Iznad lađa dizali su se 
niski valjkasti svodovi, a nad pojedinim kapelama kupole. Zidne površine bile su ukrašene 
mozaicima koji formiraju geometrijske likove. Veoma je obilno bilo ukrašavanje stijena 
uklesanim ili mozaikalno izrađenim natpisima iz Kurana, cvjetnim spletovima, pleterima 
vinjaga i listovima akantusa. Čini se da su bili oslikani i stropovi. 

Veoma veliku dragocjenost s područja likovnih umjetnosti čine predmeti od slonove kosti: 
kutije s izrezbarenim medaljonima koji prikazuju lovne prizore i borbe životinja, lavove, 
slonove, jastrebove, opletene cvjetnim i vi-tičastim ukrasima, ili pak kutije od pozlaćena 
srebra s inkrustacijama od slonove kosti ili plemenitih vrsta drva. Bilo je kićeno izrađenih 
uljnih svjetiljki, mužara, svjećnjaka 1 si. od bronce, a sačuvalo se i obilje veoma lijepih 
zlatarskih i draguljarskih predmeta, narukvica, prstenova, koluta oko gležnjeva, čaša 1 vrčeva. 
Razdoblje taifa, koliko je god bilo doba političke razmrvljenosti i mnogih međusobnih 
suparničkih borbi, ipak je ostvarenjem privrednog procvata u mnogim regijama i 
liberalizacijom koja je prevladala kao reakcija na doba diktature i dugotrajnog 
konzervativizma, stvorilo povoljne preduvjete za daljnji i još bogatiji razvoj kulturnih 
aktivnosti. To posebice važi za područje Seviljskog emirata. Ondje je i sam emir Al-Mutamid 
bio jedan od najboljih pjesnika, a i njegov osobni prijatelj, Ibn Ammar znatno je ime 
španjolske islamske poezije. No i u drugim je područjima postojala slična situacija. Tako je u 
Badajozu vladar Al-Mudaffar sastavio golemu enciklopediju svih znanja u 50 svezaka; u 
Saragosi su Al-Muktadir i njegov sin pisali rasprave o matematici i astronomiji; u Kordovi je 
djelovao Ibn Hazm 994-1064, jedan od najvećih učenjaka islamske Španjolske, pisac 
"Rasprave o ljubavi" i "Povijesti religija", u kojoj je, uz ostalo, postavio temelje kritičke 
analize biblijskih tekstova. Njemu se pripisuje oko 400 svezaka s područja teologije, logike, 
povijesti i pjesništva. U Kordovi je od 1003-1071 živio 1 najveći an-daluzijski pjesnik i stilist, 
Ibn Zajdun, a od 998. do 1078. najveći polihistor XI. st., Ibn Hajjan, pisac više od 50 djela, od 
kojih se sačuvala samo njegova kronika "Al-Muktabia". Godine 1094. je u Kordovi umro 
najraniji španjolski geograf Al-Bakri, autor putopisnog djela "O cestama i kraljevstvima". 

U Toledu je u XI. st. djelovao povjesničar, matematičar i astronom Abu al-Kasim Saida, pisac 
knjige "Klasifikacija naroda", a također i najveći astronom svoga vremena, Al-Zarkali 1029- 
1087 koji je veoma efikasno usavršio astrolab i opisao eliptičku putanju planeta. U Murciji je 


jezikoslovac Ibn Sida sastavio znanstveni rječnik arapskog jezika, a u Malagi je djelovao prvi 
veliki neoplatonički filozof evropskog Zapada, Salamon ben Gabirol Avicebron, po 
narodnosti Židov, pisac djela "Izvor života" koje je 1150. prevedeno na latinski, pa je izravno 
utjecalo na razvitak skolastike u kršćanskoj Evropi. 

Likovna umjetnost XI. st. našla je snažan podstrek u težnji svih lokalnih vladara da svaki 
svoju prijestolnicu izgradi što raskošni je. Posvuda su se podizale džamije i rezidencijalne 
palače, a njihov stil gradnje nadovezivao se na stare uzore, ali su ukrasi svjedočili o sve većoj 
raskoši, profinjenosti i bo- 

gatstvu slikanih, reljefnih i mozaikalnih cvjetnih i geometrijskih dekoracija. Primjer takvoga 
razvitka je kraljevska palača Aljaferija, u Saragossi, koja svojom vitkijom arhitekturom i 
bogatim dekoracijama prethodi obilježjima granadske Alhambre iz XIII. stoljeća. 

Bujni i bogati život u mnogim političkim središtima sve se izrazitije udaljavao od modela 
stroge discipline što ga je propisivao tradicionalistički ma-likizam. Sve se više širio vjerski 
nehaj i učvršćivao skepticizam, usporedo sa zabavljačkim mentalitetom u bogataškim kućama 
i na dvorovima. 

Sevilja je u to doba postala najslavnijim središtem glazbe, pjevanja, plesa i drugih zabava u 
cijelome islamskom svijetu. Ona je ne samo proizvodila glazbene instrumente, školovala 
pjevače i svirače, nego ih je i izvozila u kršćanske zemlje, šireći svoju melodiku, pjesme i 
pjesnički ukus u susjedne pokrajine, naročito u Provansu i sjevernu Italiju. Muslimanska 
nošnja, vrste tkanina, boje i ukrasi na njima, islamska keramika s obojenim glazurama, 
obradba kovina u nožarstvu seviljske sablje, dekorativno učinjanje kože maroken i suknarstvo 
postajali su uzorima ne samo u kršćanskim državama na sjeveru Poluotoka, nego i s druge 
strane pirenejskog planinskog bedema. 

10. PRIVREDNI, DRUŠTVENI I KULTURNI ŽIVOT U KRŠĆANSKIM DRŽAVAMA 
ŠPANJOLSKE DO 2. POLOVICE XI. ST. 

Područje na sjeveru Pirenejskog poluotoka razvijalo se u svom unutrašnjem životu donekle 
drukčije negoli zemlje kalifata i taifa. U Asturijsko-le-onskom kraljevstvu, zajedno s 
Galicijom i Starom Kastilijom vladala je gotovo isključivo agrarna privreda. To je područje 
bilo slabo rodno, a usto je i razvitak proizvodnih snaga veoma trpio od neprestanih ratnih 
pustošenja i gubitaka u seoskom stanovništvu koje je u velikom broju odvođeno u roblje. U 
znatnoj mjeri slične uvjete imala je i Navarra. Ali Aragon i Katalo-nija, svojim smještajem uz 
rijeku Ebro, svojom konvergencijom prema Sredozemnom moru i vezama s južnom 
Francuskom, sve su više mijenjali privrednu i društvenu zasnovanost svoga poretka na 
isključivo agrarnim odnosima u smjeru jačanja novčanog gospodarstva, pomorske plovidbe i 
razmjene s različitim zemljama oko Mediterana. 

Kršćanski U sjeverozapadnim kršćanskim zemljama na Poluotoku zem-sjeverozapad lja je, 
kao osnovno sredstvo za proizvodnju, pripadala ranofeudalnoj aristokraciji koja se sastojala 
od stopljenih vizigot-skih i nekadašnjih hispano-rimskih veleposjednika. Njihovu zemlju 
obrađivali su držaoci seoskih čestica koji su svoje podrijetlo vodili od nekadašnjih slobodnih 
germanskih vizigotskih i svevskih seljaka, koji su procesom gubljenja svoje ekonomske 
samostalnosti bili zapali u zavisnost od klase zemljoposjednika. Njihove nekoć slobodne 
seoske zemljišne čestice ušle su u sastav veleposjeda, a oni sami postali su zavisni obrađivači 
čestica koje više nisu bile njihovo vlasništvo nego sastavni dio vlasteoskih imanja. Daljnje 
dvije kategorije neposrednih obrađivača zemlje činili su potomci nekadašnjih 

kolona i robova. Svi su oni, pod različitim uvjetima, obrađivali čestice tuđe zemlje, davali dio 
uroda s nje vlastelinu i dijelom svoje radne snage kulučili na vlasteoskom rezervatskom 
posjedu. 


Takvi privredno-društveni odnosi bili su baština iz prethodne, vizigotske epohe. Ratnički život 
što se otad neprekidno vodio sa susjednim islamskim oblastima te je klasne odnose još više 
zaoštrio jer je rat nametao sve teže daž-binske zahtjeve od proizvođača, a s druge strane ratna 
su pustošenja trajno pojačavala siromašenje upravo tih istih proizvođača. 

U biti, klasa neposrednih proizvođača sastojala se od osobno slobodnih i osobno neslobodnih 
ljudi. Osobno slobodni ljudi smjeli su sa svojom pokretnom imovinom napustiti česticu koju 
su obrađivali; ali budući da napuštanjem te čestice više nisu imali čime da se uzdržavaju, oni 
su praktički, u većini slučajeva, bili ekonomskom prisilom podjednako vezani za zemlju kao i 
neslobodni ljudi servi, kojima njihov pravni status nije dopuštao da raspolažu svojom 
osobom. 

Neslobodni ljudi servi - - obrađivači kraljevskih, crkvenih ili privatnih veleposjeda -- dijelili 
su se na serve koji su zaista sami bili servi po podrijetlu i na takve serve koji su držali servilnu 
zemlju tj. ne zemlju koja je prvobitno pripadala slobodnim germanskim seljacima, nego onu 
koju su iskonski držali servi casati pa je s vremenom status takve zemlje 1 ljude koji je 
obrađuju praktički pretvorio u serve. U jednom i u drugom slučaju, kad je vlasnik neku 
česticu prenosio na neku drugu pravnu osobu, onda su sa zemljom u posjed novoga vlasnika 
prelazili i njezini neslobodni obrađivači. 

U mnogim slučajevima - kao i na islamskom području - gospodari su svojim robovima davali 
slobodu, čime su se oni pretvarali u oslobođenike koji su i dalje ostajali u štićeništvu svojih 
dobrotvora. Opći populacioni razvitak kao i davanje slobode osobno neslobodnim servima 
postupno je povećavalo brojčani odnos u korist slobodnih obrađivača. Cijela ta kategorija 
nazivala se jitniores. Oni među njima koji su nekoć bili servi a postali su oslo-bođenicima, 
nazivani su juniores de cavesa, a oni koji su potjecali iz kategorije kolona i nekoć nezavisnih 
seljaka dakle im pretci nikad nisu bili servi obilježavani su nazivom juniores de heredad. I 
jedni i drugi davali su vlasniku zemlje obroke od uroda u naravi i kuluk; no prvi su uz to još 
davali svome gospodaru i glavarinu za sebe i svoju djecu. 

Za razliku od drugih zapadnoevropskih država u istom razdoblju srednjega vijeka, u 
Španjolskoj su se na kršćanskom području osim tipičnih društvenih kategorija feudalnih 
zemljoposjednika i zavisnih obrađivača zemlje koja nije bila njihovo vlasništvo, razvijali još i 
drugi tipovi privrednih i društvenih odnosa u pogledu vlasništva nad zemljom kao osnovnim 
sredstvom za proizvodnju. Budući da su mnoga područja bila pusta, jer su bila neprekidno 
izložena ratnim uništavanjima pa je stanovništvo iz njih izbjeglo, a bilo je također i u 
unutrašnjosti kršćanskih država predjela koji nisu bili naseljeni, za državne je vlasti a i 
feudalne vlasnike zemlje bio važan problem kako pogranične, opustjele i nenaseljene zemlje, 
koje su po svojim prirodnim uvjetima ipak bile obradive, ponovo naseliti. 

Zbog toga se javlja tendencija davanja izuzetnih pogodnosti svima onima koji dobrovoljno 
pristanu da se nasele na zemljištima koja su bila izlože-nija ratnim opasnostima ili su ostala 
nenaseljena. Jedan od oblika kojima se to nastojalo ostvariti bio je sistem beheterija ili 
benefaktorija, kolektivnih seljačkih općina, kojima je vlasnik zemlje država, crkva ili 
svjetovni velikaš 

dopuštao da se nasele na njegovu teritoriju, uz uvjet da im on pruža zaštitu, a oni da njemu 
simboličkim darovima i nevelikim dažbinama posvjedočuju njegovo vrhovništvo nad 
zemljom, pri čemu su članovi takve zajednice slobodno mogli otići s takve zemlje ako bi se 
pokazalo da se na njoj ne mogu održati; u takvom su slučaju imali prvenstveno pravo da se 
presele na zemlju nekog drugog seniora iz iste velikaške obitelji. 

Naseljavanju pograničnih i opustjelih područja pomagalo je 1 to što je kraljevska vlast sve one 
koji su stupali u beheterijske seljačke općine oslobađala javnopravnih poreskih dažbina, a ako 
su dotle bili neslobodni ljudi, davala im je status slobodnih, dok je njihovim zajednicama 
priznavala stanovita prava samoupravnosti u unutrašnjem životu takvih općina. 


Velika važnost takvih okolnosti bila je u tome što se seljaštvo tim putem moglo faktično 
oslobađati ekonomske zavisnosti od feudalnih gospodara. Bilo je dovoljno ući u sastav 
beheterije i naseliti se na opustošenu ili ratom ugroženu zemlju, pa da obrađivač tuđe zemlje 
faktično izađe iz okova feudalne zemljišne podjarmijenosti i da, samo uz simboličko 
priznavanje feu-dalčeva vrhovništva, postane samostalan obrađivač zemlje, udružen u 
seljačku, uvelike samoupravno organiziranu općinu. 

Još u većoj mjeri pružala se mogućnost oslobađanja od feudalne strukture društva za naselja 
gradskoga tipa. Na onim mjestima gdje su otprije postojala trgovišta ili gradska naselja, 
djelomice porušena ili napuštena uslijed ratnog stanja, ili pak na prikladnim pozicijama 
novoosvojenih pograničnih područja, vlast je potpomagala ponovno naseljavanje davanjem 
privilegija ili sloboština svima koji u takvu urbanu zajednicu pristupe. Na taj način formirale 
su se jezgre gradskog privrednog života: obrta i trgovine. Sloboštine takvih naselja bile su 
utvrđene kraljevskim poveljama fuero ili carta de poblacion, ponekad već u X. stoljeću na na 
pr. grad Burgos ili, češće, tijekom 1. polovice XI. st. Samoupravnu vlast takvih gradova činilo 
je vijeće građana concilium; ono je imalo u biti one iste kompetencije kakve su imale gradske 
kurije kasnoga rimskog carstva: lokalnu upravu, sudstvo, nadzor nad mjerama i utezima, 
utvrđivanje cijena osnovnih živežnih namirnica i obrtničkih proizvoda, staranje za javni red i 
sigurnost, održavanje gradskih utvrda i si. Za ostvarivanje tih kompetencija gradsko je vijeće 
imalo svoje službenike: poglavara uprave ili judexa, koga je vijeće biralo svake godine, 
sudske prisjednike 1 dr. 

Pojedini samoupravni gradovi bili su u isti mah i središta svojih seoskih okružja alfoz na 
kojima su postojala zasebna sela, zaseoci i majuri. Izdvojenost gradskog naselja od 
neposredne državne uprave proširivala se i na cijelo seosko područje alfoz tako da su se 
formirali slobodni kantoni koji su doduše bili sastavni dio državnog područja, ali su se svojom 
samou-pravnošću a i svojom privrednom osnovicom obrtima i trgovinom faktično izdvajali iz 
agrarno-naturalne strukture feudalnog društva još mnogo ranije nego što se sličan proces 
može utvrditi u drugim zemljama Zapadne Evrope. 

Ali opća feudaliziranost tadašnjega društvenog poretka postavljala je takvome razvitku 1 svoje 
granice. Postojanje slobodnih seljačkih općina behete-rija i samoupravnih područja sa svojim 
gradskim središtem omogućavalo je slobodu ovoga stanovništva u smislu emancipacije od 
tipičnoga kmetskog ili robovskoga položaja i stjecanja osobne slobode svih članova takvih 
zajednica; no ono ipak nije obrađivače pretvaralo u samostalne vlasnike zemlje niti je 
gradovima već tada otvaralo neograničene mogućnosti robno-novčanog 

poslovanja na temelju akumulacije kapitala. Sjedinjujući elemente oslobađanja od potpune 
zakmećenosti s osobnom slobodom ali i radom na tuđoj zemlji, doduše bez teških podavanja, 
oblikovalo se u procesu nastajanja jedne nove društvene razvrstanosti, složeno i protivurječno 
društveno stanje koje je u sebi sadržavalo i elemente feudalne hijerarhiziranosti na temelju 
posjedovanja zemlje i elemente klasne diferencijacije drukčijega tipa, koja svojim obilježjima 
naviješta buduće, još daleke, odnose građanskog društva, zasnovanoga na eksploataciji 
najamnoga rada. Tako su, s jedne strane, na alfozu postojali slobodni seljaci, nepodvlašteni 
feudalcu, ali zemlja pri tome nije bila njihovo neograničeno vlasništvo. Njihov opći položaj 
omogućavao im je manje udjela u samoupravnosti u usporedbi s položajem gradskog 
stanovništva. A ovo opet razvrstavalo se među sobom na uglednike ho-norati, bogatije i 
siromašnije građane majores i minores te na pučane, među koje su se ubrajali radnici, sluge i 
razne druge vrste neimućnih, koji su živjeli od davanja svoje radne snage, uz razne oblike 
nagrada i plaća po 

izvršenom radu. 


Državna vlast koja je na takvim privrednim i društvenim temeljima reprezentirala poredak 
formirala se u prvim vremenima nakon islamskog osvo-jenja pretežnoga dijela Poluotoka kao 
izborna kraljevska vlast, jer kraljevima nisu postali izravni potomci vizigotske kraljevske 
kuće nego pojedine ličnosti, najčešće iz kruga vizigotsko-romanske aristokracije, koje su u 
povlačenju pred neprijateljem 1 u otporu njegovu nadiranju stajale na čelu po- 

jedinih regija i narodnih skupina. Uskoro, poslije kraćih kolebanja, prevladalo je načelo 
nasljednoga prava, ali se ono moglo prenositi i po ženskoj lozi, pa time i na potomstvo 
novoga roda zetove obitelji. 

Središnju državnu upravu, koja je bila napomoć kralju, činilo je kraljevsko vijeće, u koje su 
ulazili kraljica, kraljevi odrasli sinovi te najviša svjetovna i crkvena aristokracija. To je vijeće 
bilo zametak budućih cortesa. Najviši funkcionari središnje uprave bili su palatinski grof, 
vrhovni vojskovođa, majordom i dvorski notar, a državno se područje dijelilo na grofovije 
koje su imale upravne, sudske, poreske i vojne nadležnosti. Iako su s vremenom grofovi sve 
više povezivali svoju javnopravnu funkciju sa svojim privatnopravnim položajem feudalnog 
zemljoposjednika, neprekidnost ratnog stanja nametala je regionalnim upravljačima 
međusobnu solidarnost i zainteresiranost za održanje kraljevskog autoriteta. Time se 
održavala osebujna ravnoteža između procesa feudalizacije i monarhijske strukture države, 
koja je u kasnijim stoljećima omogućila formiranje nekoliko jakih političkih središta i, najzad, 
usporedo s konačnom pobjedom rekonkviste, njihovo teritorijalno sjedinjenje. 

S obzirom na znatnu privrednu i društvenu razvrstanost među stanovništvom, a i političke 
peripetije kroz koje su prolazile kršćanske državne tvorevine na sjeveru Pirenejskog 
poluotoka, i njihovo je zakonodavstvo bilo raznovrsno 1 u tijeku vremena se mijenjalo i 
bogatilo novim odredbama. Opći pravni osnov predstavljala je u Asturijsko-leonskom 
kraljevstvu i, zatim, u Kastiliji, zbirka Liber judiciorum ili Forum judicum španj. Fuero jusgo, 
č. fuero husgo koja se smatrala zajedničkom pravnom tradicijom i kojoj su se susljedice 
dodavali novi zakonodavni akti kraljevske vlasti. 

Specifične zakonske odredbe sadržavali su feurosi pojedinih gradova, o posebnom položaju 
gradskog stanovništva, o njihovoj izuzetnosti od feudalnih dažbina i kuluka, o režimu gradske 
uprave, javne sigurnosti i privrednog sudovanja. Sve ostale elemente zakonitosti davao je i za 
gradove sveopći Fuero jusgo, uz uvažavanje pojedinih lokalnih tradicija običajnog prava. 
Državne zakone koji su se tijekom vremena uklapali u Fuero jusgo donosili su sabori prvaka i 
najuglednijih ličnosti, pa je u takvoj djelatnosti također bio jedan od zametaka staleškoga 
parlamentarizma što su ga u budućnosti predstavljali cortesi španjolskih kraljevstava. 
Jednako kao što je permanentno ratno stanje predodređivalo političke, privredne i društvene 
odnose na kršćanskom sjeveru Poluotoka, tako je ono davalo bitna obilježja i kulturnom 
razvitku u tim oblastima. Obrazovanost se skučila samo na uzak krug svećenstva i redovnika, 
prvenstveno benedikti-naca. Od svega starijeg školstva sačuvale su se samo biskupijske i 
samostanske škole, u kojima se izučavao trivium i quadrivium. 

U samostanskim knjižnicama čuvala su se književna i pravna djela latinskih klasičnih pisaca i 
rasprave kršćanskih autora. Ti su se spisi prepisivali i time umnožavali. Među originalnim 
djelima toga razdoblja najbrojniji su bili životopisi svetaca i mučenika, vjerske himne i 
kronike. Tako je u nepoznatom središtu nastala tzv. Kronika kralja Aljonsa III., koja seže od 
672. do 866.; u samostanu Albelda, u pokrajini Rioja Rioha, u Navarrskom kraljevstvu, bile 
su u IX. i X. st. napisane Albeldinska i Vigilianska kronika. U isto vrijeme nastala je u 
samostanu Silos, u Staroj Kastiliji, Chronicon Si-lense, u Salamanki kronika biskupa 
Sebastijana X. st., u biskupiji Astorga, 

u kraljevstvu Leon, Sampirova kronika XI. st., a seže od 866. do 982. Osim kronika pisali su 
se i anali, kao što su Kastilijanski anali 618-939, Portugalski anali ili Chronicon Laurbanense 


866-1110, Navarrska kronika Codex de Maya, 882. do kraja X. st.. Od životopisa svetaca, 
najsnažnije je djelo Vita Froylani, životopis biskupa u gradu Leon što ga je oko 920. sastavio 
đakon Ivan. 

Jezik pravnih spisa, književnih i povijesnih djela na cijelom kršćanskom sjeverozapadu bio je 
latinski, ali je taj jezik u usporedbi s klasičnim latinskim jezikom već uvelike izmijenio svoje 
gramatičke oblike i rječnički fond, razvijajući se prema oblicima srednjovjekovnih 
španjolskih govora, kao što su bili kastilijski koji je temelj današnjega književnoga 
španjolskog jezika 1 galicijski, koji je srodan portugalskom. 

Na drugim područjima kulturnih djelatnosti, graditeljstvo je na tlu Astu-rijsko-leonskog 
kraljevstva ostavilo nekoliko karakterističnih objekata iz VIII. i IX. st. u Praviji, 
sjeverozapadno od Ovieda oratorij kraljevske palače Ra-mira I. i crkva Sta Cristina de Lena, 
oboje 1z sredine IX. st.. 

Osnovni stil crkvenih građevina toga doba bio je rimsko-bizantski ili "vi-zigotski" stil 
trobrodne bazilike na četvornom ili pačetvornom tlocrtu, s tri apside i ravnim drvenim ili 
kamenim svodovitim krovom. Taj se stil održao do kraja X. st., ali se već od IX. st. u njemu 
osjeća utjecaj islamske umjetnosti, karakterističan posebice po lukovima u obliku konjske 
potkove. Umjetnički obrti, posebno zlatarstvo, ostavili su veći broj dragocjenih predmeta, kao 
što su raspela, biskupski štapovi, kovne ili drvene inkrustirane kutije, brončani svijećnjaci i dr. 
Znade se da su zidovi crkvi bili ukrašeni freskama, ali se od njih nije sačuvalo gotovo ništa. 
Veći broj minijaturnih slika u rukopisnim knjigama, od kojih najstarije poznate potječu možda 
još iz sredine VIII. st., svjedoči o isprva zajedničkim obilježjima evropskoga 
ranosrednjovjekovnog minijaturnog slikarstva. Ali od X. st. u njima neosporno raste utjecaj 
kršćanske umjetnosti kakva se razvijala na području pod islamskom vlašću. 


Kršćanski Privredne, društvene, političke i kulturne institucije u istoč- 

sjeveroistok nim državama kršćanskog Sjevera na Pirenejskom poluotoku polazile su u svom 
razvitku od sličnih početnih odnosa kao 1 u sjeverozapadnim državama. Tu je zajednički 
pravni zbornik Fuero jusgo također bio zakonska osnova i najkarakterističniji izraz poretka 
što je baštinjen iz vizigotskog razdoblja i razvijao se dalje nakon berbersko-arapske invazije. 
Poslije osvojenja Barcelone 803 dani su na osvojenom području zemljo-posjedi franačkim 
ratnicima, a i svima onima koji su bježeći pred muslimanima tražili utočište pod franačkom 
vlašću. Kako raspoložive zemlje za te došljake, pored starosjedilaca, nije bilo dovoljno, 
odmah je započelo intenzivno krčenje dotad neobrađenih površina. 

Franački doseljenici dobivali su privilegiran položaj. Zemlja im je davana u trajan posjed, uz 
jedinu dužnost da vrše vojnu službu. Najmoćniji među njima bili su nosioci regionalne vlasti, 
grofovi. Njima je predavana u posjed sva zemlja njihova teritorija koju već dotad nisu 
posjedovali drugi slobodni kršćanski zemljoposjednici. Iz toga zemljišnog fonda oni su mogli 

podjeljivati zemlju obrađivačima uz obavezu da im plaćaju obroke u naravi ili pak kao 
nagradu za vršenje različitih vojnih ili civilnih dužnosti bene-Jicium. Na toj se osnovi 
formirala socijalna skupina grofovskih službenika: vikonta, baruna i drugih, koji su bili 
vršioci grofovske jurisdikcije u svome upravnom rejonu a za uzvrat su ubirali prihode sa 
zemlje koja im je bila dodijeljena kao nagrada za službu. U tu su skupinu pripadali i članovi 
posada u tvrđavama i zamcima. Oni su kao profesionalni ratnici također posjedovali zemljišna 
imanja koja su obrađivali seljaci, obavezni da za dodijeljeni komad takve zemlje daju obroke 
u naravi. 

Kako je i Kataloniji neprekidno trebalo novih doseljenika, a i jer je to područje bilo utočište 
mnogih bjegunaca, kraljevska je vlast dopuštala na-seljenicima da krče dotad neobrađenu 
zemlju izvan teritorija grof ovi jskih vlastelinstava. Oni su je pri tom dobivali na dugotrajan 
posjed bez dažbin-skih tereta, pa su se takvi posjednici s vremenom, na temelju stečenih 


prava, pretvarali u slobodne zemljoposjednike koje dokumenti iz X. st. nazivaju primihomini 
ili bozadores prvodoseljenici ili novaci. Zajedno sa zemljom primali su obavezu da vrše vojnu 
službu i polagali kralju zakletvu vjernosti. 

S vremenom sve se jače očitovalo nastojanje grofova i njegovih namjesnika da različitim 
sredstvima i te slobodne zemljoposjednike podvrgnu u jednake vazalne odnose u kakvima su 
bili i drugi manji zemljoposjednici na njihovom upravnom teritoriju. U borbi protiv tih 
nastojanja slobodni dose-Ijenički zemljoposjednici dobivali su od franačkih kraljeva povelje o 
pravu da slobodno raspolažu svojom zemljom, ali su i velikaši uspijevali pronaći metode da 
postignu svoj cilj. Uz ostala sredstva, ne isključujući ni brutalnu silu, oni su slobodne male i 
srednje zemljoposjednike obdarivali dijelom svoga imanja, uz uvjet vazalske podložnosti za 
taj dio zemlje. S vremenom, međutim, to se stanje vazalske podložnosti uopćavalo na cio 
zemljoposjed. Tim putem generalizirala se feudalna hijerarhijska piramidalna struktura 
zemljoposjedničke klase, karakteristična za zapadnoevropski tip feudalnog poretka. 
Neposredni obrađivači zemlje koju su posjedovale sve različite kategorije zemljoposjednika 
bili su dažbinama opterećeni seljaci censatorios. Općom evolucijom u tu su se jedinstvenu 
kategoriju postupno slijevali i potomci nekoć nezavisnih i samostalnih malih vlasnika zemlje i 
potomci nekoć ograničeno slobodnih i neslobodnih držalaca čestica veleposjedničkih imanja 
kolona 1 serva. Svi su oni postajali vezani uza zemlju koja je pripadala svjetovnim 
odličnicima, ratnicima ili crkvenim ustanovama i osobama. 

Na području sjeveroistočnih kršćanskih država u Španjolskoj vrhovna se državna vlast 
izgrađivala različito. U Navarri i Aragonu pojavili su se najprije izborni vođe, a zatim su se 
pretvarali u nasljedne nosioce monarhijske vlasti. Do početka XI. st. takva se situacija u 
Navarri izgradila potpuno, a u Aragonu je još bila u zametku. 

Katalonija je, naprotiv, bila sastavni dio Franačkoga carstva. Grof Barcelone imao je položaj 
markgrofa ili markiza, pa je bio namjesnik centralne državne vlasti. I njegov se položaj 
postepeno pretvarao u nasljednu vlast, a takvom su razvitku težili i njegovi podređeni grofovi. 
On se ostvario najprije na najvišoj razini, tijekom IX. 1 X. st., usporedo sa sve većim rasulom 
Karolinškog carstva, pa je u X. st. barcelonski markgrof bio faktično nezavisan. 

Opća razina kulture širokih slojeva stanovništva u sjeveroistočnim kršćanskim zemljama na 
Pirenejskom poluotoku bila je veoma niska. Ali u nekim crkvenim središtima čuvale su se 
jake tradicije klasike i ranokršćanske epohe. Takvi centri bili su u prvom redu brojni 
samostani. U njima su postojale vrijedne knjižnice i skriptoriji. Pri samostanima i nekim 
biskupijama postojale su i škole u kojima se vršila nastava ne samo iz humanističkih 
predmeta, nego i prirodoznanstvenih. Tako je u gradu Vichu studirao matematiku i 
astronomiju redovnik Gerbert, budući nadbiskup Reimsa i od 999. papa Silvestar II. U 
Kataloniji su djelovali ugledni matematičari, kao Lu-pito, Bonfilio, Oliva, i dr. 

Provansalsko pjesništvo utjecalo je na najraniju etapu katalonskog pjesništva, a zatim se ono 
razvijalo samostalno. Znatne uspjehe ostvarilo je tek u XII. stoljeću. 

Na području likovnih umjetnosti sačuvali su se krasni spomenici rane romaničke umjetnosti: 
opatijska zgrada samostana u Ripollu, crkve u Elori i San Martinu de Canigo sve u Kataloniji, 
zatim samostan San Juan de Pena, crkva San Pedro el Viejo, u Hueski, kao i zamak Loarre sve 
u Ara-gonu te samostan Lejre i Santa Maria de Sanguesa sve u Navarri. 

I kiparstvo je ostavilo nekoliko zanimljivih djela, kao kip Santa Maria la Real, u Irache-u, 
likovi križnog puta u Solsoni, kapiteli crkve San Pedro de 

Rueda i dr. 

Veoma veliku vrijednost ima rano katalonske zidno i uljno slikarstvo, kao najstarije na 
evropskom zapadu primjerci u muzejima Leride, Vicha i Barcelone, a sačuvani kodeksi iz X. 
st. sadrže mnoge veoma dragocjene minijature. 


